
Dans  cette  suite  de  nos  anciennes  chroniques  fran- 
çaises ,  qui  s  ouvre  à  Villehardouin  et  s'arrête  à  Phi- 
lippe de  Gommines ,  Monstrelet  tiendra  toujours  une 
place  importante.  Si  inférieur  pour  la  composition  à 
Froissart,  dont  il  a  voulu  être  et  dont  il  est  par  le  fait 
le  continuateur,  il  rachète  à  quelques  égards  cette  in- 
fériorité par  des  mérites  qui  lui  sont  propres.  11  est 
exact  et  consciencieux.  De  plus,  il  a  eu  soin  de  re- 
cueillir et  nous  a  conservé  dans  sa  chronique  une  foule 
de  pièces  très-instructives,  en  sorte  que,  somme  toute, 
son  récit,  malgré  lennui  que  nous  cause  sa  forme,  est 
encore  pour  le  fond  le  guide  le  plus  sûr  pour  pénétrer 
dans  le  détail  si  complexe  des  faits  qui  ont  signalé  la 
première  moitié  du  xv®  siècle. 

L'académicien  Dacier,  qui  avait  fait  une  étude  par- 
ticuhère  de  nos  anciennes  chroniques,  nous  a  laissé 
comme  fruit  de  ses  travaux  en  ce  genre  deux  mémoires, 
l'un  sur  Froissart  et  l'autre  sur  Monstrelet.  Dans  son 
mémoire  sur  Monstrelet  il  a  réuni  tout  ce  qu'il  avait 
pu  recueiUir  sur  ce  chroniqueur.  Malheureusement 
cela  se  réduit  à  bien  peu  de  chose.  En  effet,  il  se  borne 
à  nous  dire  que  Monstrelet  fut  pourvu  de  l'office  de  lieu- 

tenant  du  gavenier  *  de  Cambrai  en  143G;  que,  le 
20  juin  de  la  même  année,  il  prêta  serment  en  qualité 
de  bailli  du  chapitre  de  l'église  de  Cambrai,  charge 
qu'il  exerça  jusqu'en  1440;  que  le  9  novembre  1444  il 
prêta  serment  comme  prévôt  de  la  ville  de  Cambrai, 
et  que  le  1 2  mars  suivant  il  fut  nommé  bailli  de  Wa- 
Hncourt.  Il  ajoute  qu'il  conserva  ces  deux  dernières 
charges  jusqu'à  sa  mort,  arrivée  vers  la  mi-juillet  1 453. 
Sur  quoi  nous  relèverons  ici  en  passant  une  petite  er- 
reur. Jean  le  Carpentier,  dans  son  Histoire  du  Cambré- 
sis,  nous  donne  une  liste  des  prévôts  de  Cambrai,  que 
tout  doit  nous  faire  supposer  exacte,  et  dans  laquelle 
Monstrelet  figure  sous  l'année  1444,  entre  Jacques  le 
Fuzeher,  prévôt  en  1441,  et  Pierre  de  Wingles,  qui  Je 
fut  dès  l'an  1446.  Donc  Monstrelet  ne  conserva  pas  la 
char o^e  de  prévôt  de  Cambrai  jusqu'à  sa  mort,  comme 
nous  le  ditDacier.  11  est  encore  à  remarquer  que  Car- 
pentier, qui  donne  une  liste  assez  longue  des  gaveniers 
et  de  leurs  lieutenants,  ne  dit  pas  un  mot  de  Mon- 
strelet. 

Moijslic'let,  aujourd'hui  Montrelet,  est  un  village  de 
Picardie  situé  à  peu  près  à  quatre  lieues  de  DouUens. 
D'après  Carpentier,  la  terre  de  Montrelet  aurait  eu  pour 
seigneur,  dès  l'an  1 125,  un  Enguerrand  de  Monstrelet, 
d'où  serait,  selon  lui,  descendu  notre  chroniqueur. 
Comme  le  livre  de  Carpentier  n'est  pas  dans  toutes  les 
mains,  et  que  d'ailleurs  le  passage  où  il  parle  de  Mon- 

1.  On  appelait  gavenier  celui  qui  percevait  la  gave,  scrte  de 
redevance  que  les  églises  de  Flandre  payaient  au  comte  pour  sa 
protection. 


PRÉFACE. 


u 


strelet  est  important,  nous  croyons  utile  de  le  repro- 
duire ici.  (c  Monstrelet  portoit  dor  au  sautoir  de  vair, 
La  terre  de  Monstrelet  est  située  au  comté  de  Ponthieu  ; 
qui  eut  pour  seigneur  dès  l'an  1125,  un  Enguerrand 
de  Monstrelet,  qui,  selon  Franchomme,  espousa  la 
fille  du  sieur  de  Hardicourt,  gentilhomme  aussi  de 
Ponthieu ,  qui  portoit  de  gueules  à  trois  paus  de  mir. 
De  cet  Enguerrand  est  vraysemblablement  descendu 
nostre  Enguerrand  de  Monstrelet,  ce  fameux  historien, 
créé  grand  prévost  de  Cambray  et  bailli  de  Wallincourt, 
Tan  1444.  Il  choisit  sa  sépulture  aux  Cordeliers  de 
Cambray,  où  il  fut  inhumé  l'an  1453,  ayant  laissé  de 
sa  femme,  Jeanne  de  Valbuon  ou  Valhuon,  une  fille 
nommée  Bonne  de  Monstrelet ,  alliée  avec  Martin  de 
Beaulaincourt,  surnommé  le  Hardy,  escuyer,  fils  de 
Martin  et  de  Marie  de  Wancquehn ,  tous  inhumés  à 
Cambray,  selon  les  épitaphes  qu'en  rapporta  Ro- 
sel,  etc.  *.  » 

L'auteur  de  l'article  Monstrelet,  dans  la  Biographie 
universelle^  rapporte  un  passage  des  mémoriaux  de 
Jean  le  Robert,  abbé  de  Saint-Aubert  de  Cambrai  et 
contemporain  de  ce  dernier,  dans  lequel  on  lit  :  «  Le 
XX*  jour  de  juillet.  Tan  xmi.  c.  lui,  honorable  bons 
et  noble,  Engherans  de  Monstrelet,  escuyers,  prévost 
de  Cambray  et  bailli  de  Walincourt,  trépassa  et  élisit 
sa  sépulture  aux  cordeliers  de  Cambray...  Il  fu  né  de 
bas,  etfu  uns  biens  honnestes  homs  et  paisibles,  et  cro- 

\ .  Hist.  gén.  de  la  noblesse  des  Pays-Bas,  ou  Hist.  de  Cambray 
et  du  Cambrésis,  par  Jean  le  Carpentier.  Leyde ,  46G8,  2  vol. 
in-4,  t.  II,  p.  804. 

niqiia  de  son  temps  des  gherres  de  France,  d'Artois, 
de  Picardie  et  de  Engleterre,  et  de  Fland.  de  ceuls  de 
Gand  contre  Mons.  le  ducs  Plielippe,  et  trespassa  xv 
ou  XVI  jours  avant  que  la  paix  fust  faicte,  qui  se  fist  en 
le  fin  de  jullet  Fan  xnn.  c.  lui.  Loes  en  soit  Dieux  et 
bénis.  »  L'auteur  de  l'article  biographique  entre  en- 
suite dans  une  discussion  sur  les  mots  né  de  bas ,  si 
contraires  a  ceux  dont  se  sert  Monstrelet  quand  il  dit, 
de  lui-même  :  <f  Je  Enguerran  de  Monstrelet,  issu  de 
noble  généracion,  etc.,  »  et  il  donne  une  conjecture 
qui  semble  très-acceptable,  a  M.  Farez,  dit-il,  se- 
crétaire perpétuel  de  la  Société  d'émulation  de  Cam- 
brai ,  dans  un  rapport  fait  à  cette  société  en  1 808 , 
insinua  qu'au  lieu  de  né  de  bas  lieu,  il  devait  y  avoir 
né  de  Ponthieu,  contrée  où  se  trouve  la  terre  de 
Monstrelet.  » 

Voyons  maintenant  s'il  ne  serait  pas  possible  d'a- 
jouter au  peu  que  l'on  sait  de  la  vie  de  Monstrelet,  par 
un  seul  fait,  il  est  vrai,  mais  qui  aurait  son  importance. 
M.  Ravenel  a  publié,  il  y  a  quelques  années,  dans  le 
Bulletin  de  la  Société  de  l'Histoire  de  France,  une  pièce 
curieuse  *.  C'est  une  lettre  de  grâce  accordée,  en  1424, 
par  Henri  IV,  roi  d'Angleterre,  alors  maître  de  la  France, 
à  un  Enguerran  de  Monstrelet,  coupable  de  l'un  de  ces 
faits  de  détroussement  sur  les  grandes  routes,  si  fré- 
quents à  cette  époque.  Comme  cette  pièce  se  trouve 
dans  les  registres  originaux  du  Trésor  des  chartes,  elle 
a  une  aulheiUicité  inattaquable.  Aussi  toute  la  diffi- 

\ .  Nous  la  donnons  en  appendice  à  la  fin  du  volume. 

culte  est-elle  de  savoir  si  c'est  bien  à  notre  chroniqueur 
qu'elle  s'applique,  ou  à  tout  autre  personnage  portant 
le  même  nom  et  vivant  dans  le  même  temps.  Avant 
tout,  voyons  ce  qu'elle  dit  :  îl  a  été  exposé  au  roi,  de 
la  partie  de  Enguerran  de  Monstrelet,  capitaine  du 
château  de  Frévench  (Frévent),  pour  le  comte  de  Saint- 
Pol,  que  vers  le  mois  de  février  de  l'an  1422,  alors 
que  les  villes  du  Crotoy,  de  Noielle,  de  Rue  et  de  Mai- 
sons, en  Ponthieu,  tenaient  le  parti  d' Armagnac,  et 
que  leurs  garnisons  faisaient  de  fréquentes  excursions 
à  Guise  et  aux  environs,  un  nommé  Jean  le  Sergent, 
parent  de  cet  Enguerran,  était  venu  le  trouver  au  châ- 
teau de  Frévent,  en  compagnie  d'un  Jean  deMoUiens, 
«  qui  long  temps  a  suy  les  guerres  de  Nous  et  de  nostre 
très  cher  et  très  amé  cousin  le  duc  de  Bourgongne.  »  Ces 
deux  individus  passent  la  nuit  au  château,  et  le  lende- 
main matin,  ce  Jean  de  MoUiens  dit  à  Enguerran  de  Mon- 
strelet :  ((  Enguerran ,  se  vous  voulez  estre  prest,  vous 
troisième  quant  vous  manderay,  je  vous  feray  gaigner 
bon  bustin  et  de  bonne  prise.  Car  j'ay  aucuns  qui  sont 
mesféables,  qui  m'ont  promis  de  moy  livrer  Armignaz, 
portant  grans  finances  d'or  et  d'argent.  »  Enguerran 
accepte  la  proposition  el  promet  de  se  tenir  prêt  pour  le 
jour  qui  lui  sera  indiqué.  Six  ou  huit  jours  après,  re- 
tour de  Molliens,  qui  dit  à  Enguerran  qu'il  a  parlé  à 
l'homme  dont  il  a  été  cfueslion  entre  eux ,  nommé 
Colinet  deGrandchamp,  dit  FEschopier  ;  qu'il  leur  fau- 
dra se  mettre  en  route  dans  deux  jours,  et  qu'une  fois 
arrivés  a  Lille,  ils  y  auront  des  nouvelles  certaines.  Sur 
(juoi  Enguerran,  son  frère,  nommé  Guilbin  de  Croix, 

et  son  varlet  Jacob  de  Croisectes,  avec  Molliens  et  un 
autre ,  se  rendent  à  Lille,  où  ils  trouvent  Colinet  de 
Grandchamp,  qui  leur  donne  l'itinéraire  des  gens  qu'ils 
guettent.  Ces  gens  doivent  venir  de  Guise  à  Tournay, 
de  Tournay  au  Pont  à  Vendin  et  de  là  au  Crotoy.  On 
convient  que  Colinet  ira  les  trouver  et  que ,  resté  dans 
leur  compagnie ,  il  attendra  ses  complices  au  Pont  à 
Vendin.  Quand  les  gens  qu'on  voulait  attaquer  passè- 
rent par  Pont  à  Vendin  avec  ce  Colinet,  celui-ci  fit  à 
ses  complices  le  signal  convenu,  et  aussitôt  Molliens, 
Enguerran  et  leurs  gens  se  mettent  à  leur  poursuite, 
les  atteignent  à  une  demi-lieue  de  la  ville,  les  détrous- 
sent de  quatre  à  cinq  cents  écus  qu'ils  portaient,  et  les 
laissent  là,  après  avoir  coupé  les  sangles  et  les  brides 
des  chevaux.  Le  coup  fait,  Enguerran  et  Molliens  se 
dirigent  sur  la  ville  de  Saint-Pol  et,  à  quatre  ou  cinq 
lieues  avant  d'y  arriver,  se  partagent  leur  butin.  Puis 
Enguerran  s'en  retourne  au  château  de  Frévent,  où, 
huit  jours  après,  un  Colart  Janglet,  qui  avait  épousé 
la  sœur  dudit  Colinet  l'Eschopier,  vint  le  trouver  et  lui 
dire  que  ce  Colinet  avait  fait  détrousser  Jean  le  Vas- 
seur  son  beau  frère,  et  avec  lui  trois  ou  quatre  mar- 
chands d'Abbeville,  ajoutant  que  le  bruit  courait  que 
lui  Enguerran  avait  été  complice  du  fait.  Enguerran 
avoue,  s'excusant  sur  ce  que  Molliens  et  Colinet  lui 
avaient  donné  à  entendre  que  le  coup  serait  fait  contre 
les  ennemis,  mais  que  s'ils  l'avaient  trompé  il  était 
prêt  à  faire  restitution.  Là-dessus  un  premier  rendez- 
vous  à  Arras  avec  les  parties  lésées ,  puis  un  second 
à  Abbe ville,  où,  par  l'entremise  de  Jean  de  Maillefeu, 


vu 


PREFACE. 

autre  parent  d'Enguerran,  les  marchands  s'accordent 
avec  ce  dernier  et  se  déclarent  satisfaits.  Cependant  la 
justice  ayant  commencé  des  informations,  Enguerran 
s'adresse  à  la  clémence  royale  et  en  obtient  sa  grâce, 
«  en  considéracion  des  bons  et  agréables  services  faiz 
à  Nous  et  à  nostredit  cousin  le  duc  de  Bourgongne  par 
ledit  Enguerran,  en  noz  guerres  et  autrement.  » 

Tel  est  en  substance  le  récit  de  cette  longue  pièce  , 
récit  dont  toutes  les  circonstances  semblent  s'appli- 
quer fort  bien  à  notre  chroniqueur.  D'abord  c'est  le 
même  nom  :  Enguerran  de  Monstrelet.  11  est  capitaine 
d'un  château  situé  en  Ponthieu,  et  notez  bien,  pour  le 
comte  de  Saint-Pol.  C'était  alors  Phihppe  de  Bour- 
gogne ,  second  fils  d'Antoine  duc  de  Brabant  et  de 
Jeanne  de  Luxembourg,  fille  de  Waleran  de  Luxem- 
bourg ,  comte  de  Saint-Pol.  11  devint  comte  de  Saint- 
Pol  à  la  mort  de  son  beau-père,  en  1415.  Or  Mon- 
strelet passe  pour  avoir  écrit  son  histoire  pour  la 
maison  de  Luxembourg.  D'un  autre  côté,  si  l'on 
accepte  la  date  de  1 390 ,  donnée  par  la  plupart  des 
biographes  pour  celle  de  sa  naissance,  le  fait  dont 
nous  parlons  étant  de  l'année  1 422  ,  il  aurait  eu  alors 
trente-deux  ans ,  âge  où  il  est  encore  permis  jusqu'à 
un  certain  point  de  faire  des  sottises.  Qui  sait  même 
si  celle-là ,  un  peu  forte  nous  voulons  bien  l'avouer, 
mais  qui  après  tout  n'était  pas  de  celles  qu'on  ne 
pardonnait  pas  ,  surtout  au  xv'  siècle ,  ne  l'aurait  pas 
amené  à  faire  un  sage  retour  sur  lui-même  et  à 
embrasser  un  genre  de  vie  tout  autre.  A  ce  point 
de  vue,  celle  date  de  1422  serait  une  époque  bien 

importante  dans  la  vie  de  Moustrelet,  puisque  ce 
serait  le  point  de  départ  de  la  conversion  de  son  esprit 
vers  les  sages  idées  qu'on  lui  voit  plus  tard;  c'eut  été 
là  pour  lui,  racheter  bien  utilement  et  bien  morale- 
ment les  fautes  de  sa  jeunesse.  Quoi  que  Ton  pense  au 
reste  de  nos  conjectures,  nous  n'en  insistons  pas 
moins  sur  tous  les  caractères  qui  permettent  d'appli- 
(|uer  la  lettre  de  rémission  de  1424  au  chroniqueur 
Monstrelet.  Car  la  petite  difficulté  de  détail  qui  s'y 
trouve,  en  ce  que  le  frère  de  l'Enguerran  de  Monstre- 
let de  la  lettre,  lequel  y  est  nommé  deux  fois,  s'ap- 
pelle Guilbin  de  Croix  et  non  pas  Guilbin  de  Mon- 
strelet comme  il  semblerait  tout  naturel ,  n'en  est  pas 
une  au  fond,  puisqu'il  y  a  mille  exemples,  au  xv^  siècle, 
de  frères  ayant  porté  des  noms  différents.  Une  diffi- 
culté beaucoup  plus  grave,  ce  serait  le  silence  de  tous 
les  contemporains  de  Monstrelet  sur  un  fait  de  cette 
iialure.  Mais  sans  compter  qu'il  a  bien  pu  se  perdre 
dans  mille  antres  semblables  qui  se  passaient  alors,  on 
a  vu  que  ce  que  l'on  savait  de  certain  sur  Monstrelet , 
d'après  les  témoignages  de  son  temps,  se  réduisait 
presque  à  rien. 

L'éveil  nous  étant  une  fois  donné  par  la  lettre  de 
rémission  de  1422,  nous  n'avons  rien  négligé  pour 
sonder  le  terrain  à  l'entour  du  point  indiqué.  Mais 
toutes  nos  recherches  n'ont  abouti  qu'à  bien  peu  de 
chose.  Tout  ce  que  nous  avons  trouvé  ,  c'est,  dans  les 
registres  du  parlement  deux  arrêts  de  l'année  1 398 , 
où  il  est  question  d'un  Enguerrand  de  Monstrelet,  tué 
dans  une  querelle  privée  en  1 396 ,  et  qui  nous  paraît 

être  le  père  de  l'Enguerran  de  la  lettre  de  rémission 
de  1422.  Le  premier  de  ces  arrêts  est  du  18  janvier 
>I398  (v.  s.).  Il  est  rendu  dans  un  procès  entre  le  pro- 
cureur général  et  Enguerrand  de  Fieffés ,  chambellan 
du  roi  et  seigneur  de  Bonneville ,  chevalier,  deman- 
deurs ,  d'une  part,  et  Thomas  de  Rosière  dit  Froissart, 
écuyer,  seigneur  de  Raimbercourt  et  de  Courcelles, 
défendeur,  d'autre  part.  On  y  voit,  qu  un  Enguerrand 
de  Monstrelet,  était  allé  avec  une  suite,  visiter  chez  lui 
cet  Enguerrand  de  Fieffés,  dont  il  avait  été  bien  reçu. 
Mais  pendant  la  visite  il  y  eut  un  vol  de  commis,  pour 
lequel  quelques-uns  des  gens  de  Monstrelet  furent 
arrêtés.  De  là  la  haine  de  ce  Monstrelet  contre  ce  de 
Fieffés.  Un  jour  du  mois  de  décembre  1395,  Monstre- 
let et  ses  gens  attaquent  à  main  armée  cet  Enguerrand 
de  Fieffés,  lequel  n'a  que  le  temps  de  se  sauver  au  plus 
vite.  Nouvelle  attaque  au  mois  de  janvier  suivant. 
Surpris  dans  les  champs ,  de  Fieffés  se  sauve  à  la  ville 
de  Monstrelet  dans  la  maison  d'un  Jean  de  Havernas. 
Il  y  est  assiégé  par  Monstrelet  et  les  siens  qui  démo- 
lissent le  toit,  tentent  d'y  mettre  le  feu,  et  finissent  par 
se  retirer,  après  avoir  tué  trois  chevaux  appartenant  à 
de  Fieffés,  de  la  valeur  d'environ  quatre  cents  francs 
d'or.  Thomas  de  Rosière  est  impliqué  dans  l'affaire , 
mais  il  invoque  un  alibi  et  est  absous*.  Quant  à  En- 
guerrand de  Monstrelet,  il  obtient  des  lettres  de  rémis- 
sion *.  Le  second  arrêt  est  du  1  "  février  1 398  (v.  s.).  Il 

i,  Re'^,  14  du  Conseil,  fol.  267  \°. 

2.  Elles  se  trouvent  dans  le  registre  du  Trésor  des  chartes. 

est  rendu  entre  les  mêmes  parties ,  mais  les  rôles  sont 
intervertis  ;  c'est  Thomas  de  Rosière  qui  est  le  deman- 
deur contre  Enguerrand  de  Fieffés,  défendeur,  lequel 
est  condamné  à  cinq  cents  livres  parisis  d'amende 
envers  Thomas  de  Rosière  *.  C'est  dans  ce  second 
arrêt  qu'il  est  question  de  la  mort  de  cet  Enguerrand 
de  Monstrelet ,  lequel,  si  nos  conjectures  étaient  fon- 
dées ,  pourrait  être  le  père  du  chroniqueur.  Mais  cette 
longue  digression  sur  la  lettre  de  1422  nous  a  déjà 
entraîné  trop  loin.  Il  est  temps  de  revenir  à  notre 
sujet. 

Les  éditions  de  Monstrelet  sont  nombreuses*  11  y  a 
d'abord  les  éditions  gothiques  au  nombre  de  trois  : 
celle  de  Vérard  (sans  date),  celle  de  Jean  Petit  et 
Michel  Lenoir,  1512,  et  celle  de  1518.  Viennent  en- 
suite les  éditions  de  Chaudière  et  Luillier,  1572,  de 
Pierre  Mestayer,  1595,  et  d'Orry  en  1603,  qui  est  la 
dernière  avant  celle  de  Buclion.  Enfin  Th.  Johnes  a 
traduit  Monstrelet  en  anglais,  comme  il  avait  déjà 
traduit  Froissart.  De  toutes  ces  éditions  celle  de  Vé- 
rard (sans  date)  et  celle  de  1572  ont  toujours  été  les 
plus  estimées. 

Quant  aux  manuscrits  de  Monstrelet,  on  peut  les  ran- 
ger tous  sous  trois  classes  :  ceux  qui  ne  contiennent 

coté  148,  pièce  79.  Elles  sont  datées  de  Paris,  du  mois  d'août  1395. 
L'Enguenand  de  Monstrelet  qu  elles  concernent  y  est  qualifié 
d'écuyer. 

1.  Reg.  14  du  Conseil,  f.  273.  Dans  ce  même  registre,  f.  G7, 
se  trouve  un  ajournement  du  5  août  1395  dans  le  procès  d'En- 
guerrand  de  Fieffés  contre  Enguerrand  de  Monstrelet. 

que  le  premier  livre  de  la  chronique,  ceux  qui  com- 
prennent les  deux  premiers  livres,  enfin  ceux  qui  com- 
prennent les  trois  livres  tels  qu'ils  se  trouvent  dans  les 
premières  éditions  gothiques.  On  peut  encore  former 
une  quatrième  catégorie ,  celle  des  manuscrits  qui  ne 
sont  que  des  abrégés  de  Monstrelet.  Enfin  il  faut  dis- 
tinguer les  uns  et  les  autres  en  manuscrits  français  et 
en  manuscrits  picards. 

Nous  avons  trouvé  à  la  Bibliothèque  impériale  sept 
manuscrits  de  Monstrelet,  et  deux  à  la  bibliothèque  de 
l'Arsenal.  Nous  allons  les  examiner  dans  l'ordre  qui 
vient  d'être  indiqué. 

Les  manuscrits  de  la  première  classe,  c'est-à-dire 
ceux  qui  ne  contiennent  que  le  premier  livre  de  Mon- 
strelet, sont  au  nombre  de  deux,  tous  deux  apparte- 
nant à  la  Bibliothèque  impériale.  Le  premier  porte  le 
numéro  8347-5.5.,  olim  Colbert  3186.  C'est  un  beau 
manuscrit  grand  in-folio  vélin,  relié  en  veau  bleu,  de 
227  feuillets,  y  compris  la  table  qui  est  à  la  fin,  et  in- 
complète ,  car  elle  s'arrête  au  243"  chapitre ,  tandis 
qu'elle  devrait  aller  jusqu'au  258'  chapitre,  qui  est  le 
nombre  donné  par  le  texte.  Aussi,  après  le  227'  feuil- 
let trouve-t-on  la  trace  d'un  autre  qui  a  été  coupé  et 
qui  suffisait  évidemment  à  contenir  le  reste  de  la  table. 
Il  est  écrit  à  longues  lignes  avec  les  titres  des  chapi- 
tres en  rouge  et  les  initiales  ornées  ;  celles  qui  com- 
mencent les  années  sont  plus  travaillées  et  de  plus,  do- 
rées. Le  premier  feuillet  a  un  encadrement  colorié  et 
disposé,  en  chevrons  des  deux  côtés,  en  losanges  dans 
le  haut  et  en  girons  au  bas.  Sur  cette  dernière  partie 

de  rencadrement  ou  frontispice  on  voit  un  arbre,  en- 
levé sur  fond  blanc,  qui  surmontait  peut-être  un  bla- 
son. Ce  qu'il  y  a  de  certain,  c'est  que  sur  le  travail 
primitif  effacé,  on  voit,  très- grossièrement  dessiné  à 
l'encre,  un  écu  penché,  portant  une  face  chargée  de 
trois  croisettes,  accompagnée  en  chef  d'un  croissant,  et 
en  pointe  d'un  lion  issant,  avec  la  devise  :  Cœur  qui 
désire  n'a  repos.  Au-dessous  de  l'encadrement  se  lit  en 
lettres  noires  sur  une  banderole  à  fond  d'or,  la  devise  : 
Fax  mentis  honeste gloria.  Enfin,  pour  ne  rien  omettre 
de  ce  qui  concerne  ce  premier  feuillet  ou  frontispice, 
il  faut  ajouter  qu'on  lit  à  côté  de  la  banderole  dont  on 
vient  c!e  parler  le  nom  de  Bourthevin^  et  sur  la  marge 
de  droite  celui  de  A  Bonclles,  Quant  au  corps  du  ma- 
imscrit,  il  est  écrit  d'un  bout  à  l'autre  de  la  même 
main,  et  de  cette  petite  cursive,  basse,  très-nette  et  car- 
rée qui  appartient  à  la  première  moitié  du  xv^  siècle. 
Certainement  ce  n'est  pas  là  l'original  de  la  chronique 
de  Monstrelet,  original  que  personne,  que  nous  sa- 
chions, n'a  connu,  mais  c'en  est,  du  moins  à  notre 
avis,  l'une  des  premières  et  des  meilleures  copies. 
Nous  avons  été  frappé ,  à  première  vue ,  du  caractère 
contemporain  qu'il  présentait,  et  rien  depuis,  dans 
l'examen  attentif  que  nous  avons  fait  des  autres  ma- 
nuscrits, ne  nous  a  fait  revenir  sur  l'idée  favorable  que 
nous  avions  conçue  de  celui-ci.  En  conséquence,  c'est 
lui  que  nous  avons  choisi  pour  notre  édition. 

Le  second  des  deux  manuscrits  de  la  première  classe, 
c'est-a-dire  de  ceux  qui  ne  comprennent  que  le  pre- 
mier livre  de  Monstrelet,  appartient  aussi  à  la  Biblio- 

ihèque  impériale,  sous  la  cote  SuppL  fr.  93.  C'est 
un  volume  in-fol.,  pap.  de  343  feuillets  écrits  à  deux 
colonnes.  Il  commence  brusquement  et  sans  aucun 
titre  par  les  mots  :  Se/on  ce  que  dist  Saluste^  etc. ,  qui 
sont  les  premiers  mots  du  prologue.  Vient  ensuite,  au 
fol.  2,  la  table  des  chapitres  qui  va  jusqu'au  fol.  10, 
lequel  est  suivi  de  deux  feuillets  blancs.  C'est  au  fo- 
lio 13  que  «commencent  les  chapitres,  qui  sont  au 
nombre  de  268.  Ce  manuscrit  porte  la  date  de  1459 
sur  le  verso  du  dernier  feuillet,  où  on  lit  :  «  Je  Olivet 
du  Quesne,  natif  de  Lille  lez  Flandres,  accomplis  de 
coppier  ce  présent  livre,  le  xn*  jour  de  may,  l'an  mil 
ini^'Lix.  Scriptor  qui scripsit  cumChristo  çii^ere possit,y> 
C'est  un  fort  bon  manuscrit,  dont  le  texte  est  pour 
le  fond  tout  aussi  sûr  que  celui  du  n°  8347.  Cepen- 
dant, sans  être  précisément  en  dialecte  picard,  il  en 
a  quelques  formes,  et  par  exemple  le  ch  pour  le  c, 
comme  commenchement ,  pour  commencement;  bachi- 
ncs ,   pour  bacinès ,  etc.  Ce  manuscrit  présente  une 
particularité  assez  remarquable  et  que  nous  n'avons 
rencontrée  que  là.  11  donne  en  entier  un  assez  grand 
nombre  de  pièces  officielles  dont  le  n°  8347  ne  donne 
que  la  substance.  Le  cas  a  lieu  principalement  pour  les 
années  1413  et  1414.  Quant  à  la  chose  en  elle-même, 
il  est  assez  facile,  ce  nous  semble,  de  se  l'expliquer.  Il 
est  évident  qu'il  y  a  entre  le  livre  et  le  manuscrit  une 
différence  capitale.  Le  livre,  par  sa  nature  même,  est 
immuable.  Le  manuscrit,  au  contraire,  est  susceptible 
de  toutes  sortes  de  variations  et  de  différences,  car  ce- 
lui qui  faisait  exécuter  un  manuscrit  avait  toujours  la 

faculté  de  le  faire  accommoder  à  sou  usage.  La  preuve 
en  est  bien  dans  la  question  qui  nous  occupe.  Quand 
on  copiait  un  Monstrelet  pour  l'Ile-de-France,  par 
exemple,  on  le  copiait  avec  les  formes  grammaticales 
de  l'Jle-de-France  ;  quand  c'était  pour  la  Picardie,  avec 
des  formes  picardes.  De  là  des  difierences  très-notables 
de  style  dans  les  divers  manuscrits  d'un  même  ou- 
vrage. Mais  ce  n'étaient  pas  seulement  les  formes 
grammaticales  qui  pouvaient  changer,  c'était  encore, 
quand  on  le  voulait,  le  fond,  auquel  on  pouvait  tou- 
jours ajouter  ou  retrancher  à  son  gré.  Et  ici  encore 
nous  citerons  ce  qui  nous  arrive  pour  Monstrelet.  Nous 
parlerons  tout  à  l'heure  d'un  manuscrit  de  Monstrelet 
qui  a  appartenu  à  Charles  IX.  C'est  un  de  ces  manu- 
scrits abrégés  que  nous  avons  signalés.  Ici  par  exem- 
ple, le  récit  interminable  du  défi  de  l'écuyer  arrago- 
nais  est  résumé  en  deux  mots,  tandis  qu'au  contraire 
les  défis  réciproques  du  duc  d'Orléans  et  du  roi  d'An- 
gleterre, qui  sont  aussi  fort  longs,  se  trouvent  tout  en- 
tiers dans  le  manuscrit  en  question.  C'est  que  le  royal 
possesseur  du  manuscrit  prenait  tout  naturellement 
grand  intérêt  à  l'un  des  récits,  et  non  pas  à  l'autre. 

Passons  maintenant  à  la  seconde  classe  des  manu- 
scrits de  Monstrelet,  ceux  qui  contiennent  les  livres 

I  et  II.  Nous  n'en  avons  qu'un  de  ce  genre  à  signaler. 

II  se  trouve  à  la  Bibliothèque  impériale.  Il  est  en  deux 
volumes,  cotés  8345  et  8346,  in-fol.  pap.  à  deux  co- 
lonnes et  à  rubriques,  reliés  en  maroquin  rouge,  aux 
armes  de  France  sur  les  plats.  Le  premier,  ou  le 
if  8345,  a  395  feuillets  écrits,  plus  6  restés  en  blanc, 

2  au  commencement  et  4  à  la  fin.  Il  est  à  remarquer 
qu'il  a  un  intitulé,  tandis  que  les  deux  manuscrits  que 
nous  venons  de  décrire  n'en  ont  pas.  Le  voici  :  «  Chi 
commenche  le  premier  livre  de  Engherant  de  Mon- 
strelet, parlant  espécialement  des  fais  et  advenues  des 
royaumes  de  France  et  d'Engleterre ,  et  entredeux, 
d'autres  matères.  Et  commenche  au  roy  Charles  de 
France,  VP  de  che  nom,  lequel  est  dit  Charles  le  Bel 
et  Charles  le  Bien  Amé.  »  On  Ut  au  dernier  feuillet  : 
«Explicitle  premier  volume  de  Engherand  de  Monstre- 
let. »  C'est  une  version  picarde,  comme  on  a  pu  s'en 
apercevoir,  rien  qu'à  l'intitulé  que  nous  venons  de 
transcrire.  Mais  en  dehors  des  formes  grammaticales, 
il  est  pour  le  fond  du  texte  et  pour  la  distribution  en- 
tièrement semblable  au  n«  8347.  Comme  lui,  il  a  seu- 
lement 258  chapitres,  tandis  que  tous  les  autres 
manuscrits  et  tous  les  imprimés  en  comptent  268. 
Différence,  au  reste,  qui  ne  porte  que  sur  la  coupure 
du  texte,  lequel  reste  le  même  au  fond,  dans  les  uns  et 
les  autres.  Le  second  volume,  c'est-à-dire  le  n°  8346, 
a  261  feuillets  numérotés.  Au  haut  du  premier  feuillet 
se  lit  l'invocation  :  In  nomine  Patris  et  Filii  et  Spiri- 
tus  sancti.  Amen.  Puis  au-dessous  la  rubrique  :  «  Chest 
chi  le  second  volume  des  histoires  Engherant  de  Mon- 
strelet. »  Au  verso  du  feuillet  se  trouve  la  petite  pièce 
connue  sous  le  nom  du  Recouvrement  de  la  duché  de 
Normandie  et  de  Guienne,  par  le  hérault  Berry. 

Nous  voici  arrivé  à  la  troisième  classe  de  nos  ma- 
nuscrits, ceux  qui  contiennent  les  trois  livres.  Ces  der- 
niers, inférieurs  aux  précédents  par  rapport  au  texte, 

leur  sont  infiniment  supérieurs  par  Texéculion.  La  Bi- 
bliothèque impériale  en  possède  deux.  L'un,  sous  les 
n**'  8299-5  et  8299-6,  anciennement  Colbert  19  et  20, 
est  formé  de  deux  magnifiques  volum'es  grand  in- fol. 
vél.,  dorés  sur  tranche,  et  reliés  en  maroquin  fauve  au 
chiffre  du  roi  Louis- Philippe.  Le  premier  volume  a 
d'abord  onze  feuillets  préhminaires ,  qui  sont  numé- 
rotés. On  lit  en  tète  du  premier  de  ces  onze  feuillets  : 
w  Le  premier  volume  de  Enguerran  de  Monstrellet, 
ensuyvant  Froissart,  des  cronicques  de  France,  d'An- 
gleterre, d'Escoce,  d'Espaigne,  de  Bretaigne,  de  Gas- 
congne,  de  Flandres  et  lieux  circonvoisins.  )>  Vient  en- 
suite le  prologue,  puis  la  table  des  chapitres,  au  nombre 
de  268.  Au  commencement  du  texte  la  pagination  re- 
commence de  1  à  389,  ce  qui  donne  pour  le  tout  400 
feuillets.  Ce  volume  contient  vingt-deux  miniatures, 
de  grande  proportion  et  fort  bien  exécutées.  Le  se- 
cond volume  est  comme  le  premier,  un  très-bel  in-folio 
de  471  feuillets.  Le  premier  commence  par  ces  mots  : 
<c  Ung  très  noble  philosophe  nommé  Végèce,  »  qui 
sont  ceux  du  prologue  du  second  livre.  Vient  ensuite 
la  table  qui  s'arrête  au  bas  du  recto  du  folio  10,  dont 
le  verso  est  en  blanc.  Au  folio  1 1  s'ouvre,  par  une  ma- 
gnifique miniature  à  double  sujet,  la  suite  des  cha- 
pitres au  nombre  de  280,  puis  on  lit  au  recto  du  fo- 
lio 287  :  «  Cy  finist  le  second  volume  des  croniques  de 
messire  Enguerrand  de  Monstrelet.  Pour  monseigneur 
le  Légat,  »  La  table  du  troisième  livre  se  trouve  au  fo- 
lio 288,  et  au  folio  296,  le  texte.  Là  il  reste  un  blanc 
qui  attend  encore  sa  miniature.  Au  dernier  feuillet  on 

lit  :  a  Gy  finist  le  tiers  volume  d'Anguerran  de  Mon- 
strellet, des  cronicques  de  France  et  d'Angleterre  et  de 
Bourgoingne  et  autres  pays  circonvoisins,  etc.  m  Ce 
livre  a  140  chapitres.  Le  volume  a  cinquante-deux 
miniatures.  A  l'indication  de  la  fin  du  second  livre, 
on  a  remarqué  les  mots  :  Pour  monseigneur  le  Légat. 
Si,  comme  il  nous  semble,  ils  s'appliquent  au  cardinal 
d'Amboise,  légat  en  France  en  1499  et  mort  en  1516, 
c'est  entre  ces  années  qu'il  faut  chercher  la  date  de  ce 
beau  manuscrit. 

Le  second  des  deux  manuscrits  de  Monstrelet  con- 
tenant les  trois  livres,  appartient  encore  à  la  Biblio- 
thèque impériale,  où  il  est  conservé  sous  la  cote  La 
Valliere  32.  C'est  un  fort  beau  manuscrit  en  trois  vo- 
lumes in-folio,  répondant  chacun  à  l'un  des  trois  livres 
de  la  chronique.  Au  dernier  feuillet  du  troisième  vo- 
lume on  lit  :  «  Cy  finist  le  tiers  volume  d'Anguerran 
de  Monstrelet,  des  croniques  de  France,  d'Angleterre, 
de  Bourgongne  et  autres  pays  circonvoisins,  suyvant 
celles  de  Froissart.  Escriptespar  moyAnthoine  Bardin, 
serviteur  de  monseigneur  messire  Françoys  de  Ro- 
chechouart,  chevalier,  seigneur  de  Champdenier,  se- 
neschal  de  Tholouze,  gouverneur  et  lieutenant  général 
à  Gennes  pour  le  roy  Loys,  douziesme  de  ce  nom,  son 
conseiller  et  chambellan  ordinaire.  Et  fîit  achevé  au 
palays  dudit  Gennes,  la  vigille  de  Nostre  Dame  d'aousl, 
l'an  mil  cinq  cens  et  dix.  »  Ce  manuscrit  contient  un 
très-grand  nombre  de  dessins  à  la  plume  exécutés  en 
façon  de  camaïeux  et  dont  la  plupart  sont  enrichis 
d'or  et  de  vives  couleurs.  Comme  ces  dessins  sont  rhis 
1  b 

très- vraisemblablement  à  des  artistes  italiens,  le  ma- 
nuscrit en  est  d'autant  plus  curieux  à  étudier  sous  le 
rapport  de  l'art.  On  y  rencontre  à  chaque  page  l'écu 
des  Rochechouart  {fascé  onde  d'argent  et  de  gueules 
de  six  pièces). 

Nous  avons  parlé  de  manuscrits  où  la  chronique  de 
Monstrelet  se  trouve  plus  ou  moins  abrégée.  La  Biblio- 
thèque impériale  en  possède  deux.  L'un,  portant  le 
n°  8344,  est  un  beau  volume  in-folio,  vélin,  relié  en 
maroquin  rouge.  Il  est  écrit  à  deux  colonnes  et  con- 
tient 407  feuillets,  y  compris  la  table  des  chapitres 
qui  est  en  tête.  Il  est  orné  de  petites  miniatures  assez 
bien  traitées,  lune  surtout  (foUo  52)  qui  représente  le 
^  meurtre  du  duc  d'Orléans;  avec  les  détails  de  la  main 
coupée  et  du  page  allemand  couché  sur  son  maître.  Il 
commence  :  «  Premièrement,  dit  Enguerran  de  Mon- 
strelet pour  donner  congnoissance  aux  lisans  dont 
vindrent  les  haynes  et  divisions  qui  furent  en  France 
durant  le  règne  d'icelluy  roy  Charles  VI,  dont  sy  grans 
maulx  vindrent  en  son  royaume  que  c'est  pitié  du 
recorder.  »  Il  s'arrête  à  la  descente  du  comte  de  Sahs- 
bury  en  France,  l'an  1428.  L'écriture  nous  paraît  être 
de  la  fin  du  xv®  siècle. 

L  autre  Monstrelet  abrégé  est  un  volume  in-4,  dont 
le  papier  est  au  filigrane  d'un  écu  de  France,  et  relié 
aux  armes  et  au  chiffre  de  Charles  IX.  Il  a  387  feuillets 
numérotés  à  l'encre  rouge,  non  compris  14  autres  non 
numérotés,  en  tête,  contenant  la  taille  des  chapitres. 
Au  premier  feuillet  on  ht  la  rubrique  :  ((  Cy  commence 
le  premier  livre  de  la  cronique  que  fist  Enguerran  de 


PREFACE.  XIX 

Monstrelet,  qui  traicte  des  guerres  et  divisions  de 
France  et  d'Angleterre,  depuis  Tan  mil  quatre  cens 
jusques  à  l'an  mil  cinq  cens  vingt  deux,  c'est  à  sçavoir 
jusques  au  trespas  du  roy  Charles  de  France.  »  puis  les 
mots  :  «  Prohème  dudit  livre.  »  Et  enfin  le  texte  com- 
mence par  ces  mots  :  «  Extrait  des  histoires  et  cro- 
niques  faites  et  compilées  par  noble  homme  Enguerran 
de  Monstrelet  demourant  à  Cambray.  Commençans 
icelles  croniques,  etc.  »  Au  verso  du  folio  384  on  lit 
la  rubrique  :  «  Cy  fine  le  premier  livre  que  fist  en  son 
temps  Enguerran  de  Monstrelet.  »  Le  folio  385  est  en 
blanc,  le  folio  386  manque.  Enfin  au  folio  387  et  der- 
nier, on  lit ,  d'une  main  de  la  fin  du  xvf  siècle  : 

((  Ce  présant  livre  appartient  à  moy  Crestophe  Hes- 
selin  demourant  en  la  rue  des  Bourdonnoys  à  Paris. 
Qui  le  trouvera,  si  luy  rende,  et  il  paira  voluntiers  le 
vin  à  la  St. -Martin. 

Qui  me  trouvera ,  soit  gueux  ou  mille , 
Je  luy  supplie  de  cuer  enclin 
Me  rendre  à  une  belle  fille. 
Son  nom  Marguerite  Hesselin. 

Nous  n'avons  reproduit  ceci  que  pour  montrer  la 
bizarre  destinée  de  ce  livre,  qui,  des  mains  de  Char- 
les IX  tombe  dans  celles  d'un  bourgeois  de  la  rue  des 
Bourdonnais.  Ce  manuscrit  n  est,  comme  on  le  voit, 
qu'un  abrégé  de  Monstrelet,  et  encore  du  premier  livre 
seulement. 

Quant  aux  deux  manuscrits  de  la  Bibhothèque  de 
l'Arsenal,  nous  n'en  dirons  que  peu  de  chose,  leur  im- 

portance  disparaissant  tout  à  fait  devant  la  plupart  de 
ceux  dont  il  vient  d'être  question.  Le  premier,  qui 
porte  la  cote  Hist.  147,  est  un  volume  in-folio,  pa- 
pier à  deux  colonnes  et  à  rubriques,  de  38T  feuillets. 
C'est  un  abrégé  des  deux  premiers  livres  de  la  chro- 
nique de  Monstrelet.  L'écriture  peut  remonter  au 
temps  de  Henri  IL  II  a  appartenu  à  la  famille  de  Saint- 
Gelais ,  comme  le  prouve  la  mention  de  la  naissance 
de  plusieurs  personnes  de  cette  famille,  qui  se  trouve 
au  dernier  feuillet.  L'autre  manuscrit  de  l'Arsenal, 
Hist.  146,  est  encore  un  abrégé,  mais  qui  n'embrasse 
pas  même  tout  le  premier  volume,  puisqu'il  s'arrête  au 
traité  de  Pouillv-le-Fort  du  18  juillet  1419.  C'est  un 
in-folio,  papier  à  deux  colonnes  et  à  rubriques,  d'une 
écriture  de  la  fin  du  xv^  siècle. 

Toutes  les  éditions  de  Monstrelet,  à  l'exception  de 
la  dernière,  celle  de  Buchon,  s'accordent  à  donner 
trois  livres  a  la  chronique  de  Monstrelet.  On  a  vu  que 
les  manuscrits  complets  donnaient  également  ces  trois 
livres. Cependant  Ducange^  et  aprèslui  Dacier,  Avaient 
conçu  des  doutes  sur  l'authenticité  de  ce  troisième 
hvre.  Comme  il  s'étend  de  l'année  1 444,  où  finit  le  se- 
cond, jusqu'à  l'année  1467,  il  y  avait,  rien  que  dans 
cette  dernière  date,  une  objection  invincible,  Monstre- 
let étant  mort  en  1453.  Aussi  Buchon,  lorsqu'il  donna 
son  édition  de  Monstrelet  en  1 826,  prit,  par  d'excel- 
lentes  raisons,  assez  mal  présentées   au  reste  dans 

i .  Notes  et  observations  sur  Monstrelet.  C'est  une  plaquette  de 
10  p.  conservée  à  la  Bibl.  imp.  Ms.  Ducange  1218.  Nous  la  citons 
sous  la  rubrique  Notes  de  Ducange, 

sa  première  préface,  le  parti  de  n'admettre  comme 
appartenant  en  propre  à  notre  chroniqueur  que  les 
deux  premiers  des  trois  qui  avalent  jusqu'alors  passé 
sous  son  nom,  restituant  ce  troisième  livre  à  Mathieu 
de  Coucy.  Et,  en  effet,  ce  dernier  dit  positivement 
qu'il  commence  sa  chronique  là  où  finit  celle  de  Mon- 
strelet, c'est-à-dire  en  1444.  Aussi  la  difficulté  n'est- 
elle  pas  de  savoir  s'il  faut,  oui  ou  non,  retrancher  de 
la  véritable  et  authentique  chronique  de  Monstrelet  ce 
troisième  livre,  mais  bien  d'expliquer  comment  toutes 
les  éditions  et  tous  les  manuscrits  complets  Fy  ont  fait 
entrer.  Voici,  suivant  nous,  comment  on  pourrait  ex- 
pliquer le  fait.  Les  manuscrits  de  Monstrelet,  qui  con- 
tiennent seulement  les  deux  livres,  arrêtent  le  récit  par 
ces  mots  :  w  Comme  il  sera  dit  dans  mon  tiers  livre,  » 
phrase  qui,  b  la  vérité,  démontre  bien  le  projet  qu'avait 
Monstrelet  de  donner  un  troisième  livre,  mais  qui 
n'implique  pas  nécessairement  qu'il  ait  écrit  ce  troi- 
sième livre,  ni  surtout  qu'il  l'ait  publié.  Un  autre  ar- 
gument dont  Buchon  ne  s'est  pas  servi,  et  qui  pourtant 
nous  semble  assez  fort,  c'est  que  dans  toutes  les  édi- 
tions et  dans  tous  les  manuscrits,  chacun  des  deux 
premiers  livres  est  précédé  d'une  préface,  tandis  que 
le  troisième  n'en  a  pas.  On  ne  voit  pas  bien  pourquoi 
Monstrelet  aurait  ainsi  abandonné  une  méthode  bonne 
en  soi,  et  que  d'ailleurs  il  semblait  affectionner.  Disons 
donc  qu'il  n'a  vraiment  fait,  ou  du  moins  mis  au  jour, 
que  ses  deux  premiers  livres.  Quant  au  troisième,  voici, 
selon  nos  conjectures,  ce  qui  a  pu  arriver.  Les  pre- 
miers éditeurs  se  seront  servis  de  manuscrits  n'ayant; 

que  les  deux  premiers  livres,  et  ils  auront  mis,  au  lieu 
du  troisième  qu'ils  y  trouvaient  annoncé  et  qu'ils  n'a- 
'  valent  pas ,  le  premier  manuscrit  traitant  des  mêmes 
matières  et  pouvant  servir  de  continuation ,  qu'ils  au- 
ront eu  sous  la  main.  Si  Ton  nous  objecte  l'existence 
des  manuscrits  aux  trois  livres,  nous  répondrons  qu'on 
bien  pu  faire  là  ce  qu'on  avait  fait  pour  les  imprimés, 
et  qu'en  copiant  un  manuscrit  à  deux  livres  ayant  le 
renvoi  au  troisième,  on  aura  suppléé,  de  la  même  ma- 
nière que  pour  les  imprimés,  h  l'absence  de  ce  troi- 
sième livre.  En  résumé,  nous  ne  regardons  comme  par- 
faitement authentiques  que  les  deux  premiers  livres  de 
Monstrelet,  c'est-à-dire  celui  qui  commence  à  1400  et 
qui  finit  à  1422,  et  celui  qui,  reprenant  à  l'avéne- 
ment  de  Charles  VII,  s'arrête  assez  brusquement  à 
Tannée   1444.   Ce  sont  donc   ces  deux  livres  seuls 
que  comprendra  notre  édition,  comme  celle  de  Bu- 

chon. 

Pour  le  premier  livre,  qui  s'étend  de  1400  à  1422^ 
notre  texte  est  la  reproduction   littérale    du  manu- 
scrit 8347.  Nous  n'y  avons  absolument  rien  changé, 
si  ce  n'est  que  nous  écrivons  les  chiffres  en  toutes 
lettres,   et  aussi  que  nous  avons  cru  nécessaire  de 
suivre  dans  le  numérotage  des  chapitres  l'ordre  des 
imprimés ,  qui  en  donnent  268  pour  ce  premier  livre, 
tandis  que   notre  manuscrit   n'en    donne    que  258. 
Comme  nous  l'avons  déjà  dit ,  c'est  toujours  la  même 
quantité   de  texte,    seulement  différemment  coupé. 
A  ce  texte  de  notre  manuscrit  8347  nous  joindrons, 
à  leur  place   voulue,  à  la   fin  de  chaque  volume^ 

les  additions  fournies  par  le  manuscrit  SuppL  fr.  93, 
dont  il  a  déjà  été  parlé. 

Quant  au  second  livre,  qui  s'étend  de  Tan  1422  \ 
l'an  1 444,  nous  n'avions  plus  là,  comme  dans  le  pre- 
mier cas,  un  excellent  manuscrit  à  suivre  en  toute  con- 
fiance.  Il  est  vrai  que  le  manuscrit  8346  est  fort  bon, 
mais,  si  l'on  veut  bien  se  le  rappeler,  c'est  une  version 
picarde,  laquelle  aurait  trop  juré  avec  notre  texte  du 
premier  livre.  Après  tout,  c'est  encore  l'édition  Vérard 
(sans  date)  qui  s'en. rapproche  le  plus.  Aussi,  après 
mur  examen,  est-ce  ce  texte-là  que  nous  adopterons 
pour  le  second  livre,  mais  en  le  revoyant  soigneuse- 
ment, pour  le  fond,  sur  le  n°  8346. 

Notre  texte  ainsi  établi  se  suivra  sans  interruption 
de  volume  en  volume  jusqu'à  complète  terminaison. 
Après  le  texte  de  la  chronique  viendront  les  pièces  jus- 
tificatives, puis  des  notes  et  des  éclaircissements ,  et 
enfin  des  tables  étendues. 

ANISÉE   1400'. 
(Du  18  avril  1400  au  3  avril  1401.) 

Déa  de  l'écuyer  d'Aragon Pages     41 

Jubilé  à  Rome ^^ 

ANNÉE  4401. 
(Du  3  avril  1401  au  26  mars  1402.) 

Mort  de  Jean  de  Montfort ,  duc  de  Bretagne 32 

Départ  de  l'empereur  de  Constantinople  de  Paris 32 

Retour  en  France  de  la  reine  Isabelle ,  veuve  de  Richard  II.  32 
Voyage  de  Philippe  le  Hardi,  duc  de  Bourgogne,  en  Bretagne, 

pour  mettre  le  jeune  duc  en  possession  de  son  duché 34 

Prise  de  possession  du  duché  de  Luxembourg  par  Louis,  duc 

d*Orléans. 3** 

Clément  {lis.  Robert),  duc  de  Bavière,  élu  roi  des  Romains.  36 
Expédition  de  Henri  IV,  roi  d'Angleterre ,  contre  les  parti- 
sans de  Thomas  Percy • ^^ 

Envoi  d'une  armée  anglaise  contre  les  Gallois * .  39 

1 .  Afin  qu'on  ne  perde  pas  de  vue  que  toutes  ces  années,  étant  celle» 
de  la  chronique ,  sont  du  vieux  style ,  nous  avons  mis  la  concordance 
du  nouveau  sIaIc  à  côté  de  chacune  d'elles. 

ANNÉE  1402. 

Tournoi  du  sénéchal  de  Hainaut Pages  39 

Défi  de  Louis,  duc  d'Orléans,  à  Henri  IV,  roi  d'Angle- 
terre   43 

Réponse  du  roi  d'Angleterre 4G 

Copie  du  traité  de  1396  (lis.  1399) 49 

Seconde  lettre  du  duc  d'Orléans  au  roi  d'Angleterre 52 

Réponse  du  roi  d'Angleterre 57 

Défi  du  comte  de  Saint-Pol  au  roi  d'Angleterre 67 

Le  comte  de  Saint-Pol  fait  exécuter  en  effigie,  dans  son  palais 

de  Bohain ,  le  comte  de  Rutland , 68 

Expédition  de  Jacques  de  Bourbon ,  comte  de  La  Marche, 

dans  le  pays  de  Galles 69 

Mariage  d'Antoine  de  Bourgogne ,  comte  de  Rethel ,  avec 
Jeanne  de  Luxembourg,  fille  de  Waleran ,  comte  de  Saint- 
Pol  70 

ANNÉE  1403. 
(Du  15  avril  1403  au  30  mars  1404.) 

Victoire  navale  remportée  par  les  Bretons  sur  les  Anglais. . .      71 

Un  écuyer  du  comté  de  Guines ,  nommé  Gilbert  Fretin,  fait 
des  courses  en  mer  contre  les  Anglais 72 

Démêlé  de  Charles  de  Savoisy  avec  l'Université  (en  juillet 
4404) 73 

Semblable  démêlé  du  prévôt  de  Paris ,  Guillaume  de  Tignon- 
ville  (en  1407) 75 

Joute  du  sénéchal  de  Hainaut  en  présence  du  roi  d'Aragon..      76 

Défaite  des  Bretons  sur  les  côtes  d'Angleterre 80 

Le  maréchal  de  France  et  le  Maître  des  arbalétriers  envoyés 
au  secours  des  Gallois 81 

Bataille  d'Ancyre  (30  juin  1 402)  où  Bajaiet  I«'  est  fait  prison- 
nier par  Tamerlan 84 

Charles  HI ,  roi  de  Navarre ,  obtient  le  duché  de  Ne- 
mours  , , . .      86 

Mort  de  la  duchesse  de  Bar,  sœur  du  duc  de  Bourgogne. ...      86 

ANNÉE  1404. 
(Du  30  mars  1404  au  19  avril  1405.) 

Mort  de  Philippe  le  Hardi,  duc  de  Bourgogne,  à  Halle  en 

Hainaut  (27  avril) Pages     87 

Renonciation  de  douaire  faite  par  la  duchesse  Marguerite. . .      89 
Descente  de  Waleran ,   comte  de  Saint-Pol ,   dans   l'île   de 

Wight ^* 

Le  duc  d'Oriéans  va  trouver  le  pape  à  Marseille 93 

Expédition  de  Jean  de  Bourbon,   comte  de  Clermont,   en 
Gascogne * 

Siège  du  château  de  Calefrin  par  le  connétable  Chartes  d'Al- 

bret ,  et  Harpedane ^^ 

Mort  d'Albert ,  comte  de  Hainaut ^^ 

Mort   de  Marguerite,    duchesse   douairière   de   Bourgogne 

(20  mars  1405 ) ^^ 

Imposition  d'une  taille  générale,  à  laquelle  s'oppose  le  duc 

de  Bourgogne  (  Jean  sans  Peur  ) ^"^ 

ANNÉE  1405. 
(Du  19  avril  1405  au  11  avril  1406.) 

Jean ,  duc  de  Bourgogne ,  prend  possession  de  son  comté  de 
Flandre - ^'^ 

Décime  imposée  sur  le  clergé  par  Benoît  XIII 98 

CÎhamp  morte!  tenu  en  la  ville  du  Quesnoy  en  présence  de 
Guillaume ,  comte  de  Hainaut 99 

Le  comte  de  Saint-Pol  battu  par  les  Anglais  devant  le  châ- 
teau de  Merck ^^^ 

Siège  de  l'Écluse  par  les  Anglais ,  où  le  comte  de  Pembroke 
est  blessé  à  mort 107 

Ambassade  envoyée  par  le  duc  de  Bourgogne  à  Paris  pour 
son  expédition  de  Calais ^"  ' 

Arrivée  du  duc  de  Bourgogne  à  Paris.  Il  y  ramène  le  Dau- 
phin qu'on  menait  à  Melun ^^^ 

L'Université  vient  saluer  le  duc  de  Bourgogne 1^2 

Le  duc  de  Bourgogne  se  fortifie  dans  son  hôtel  d'Artois 113 

Il  fait  rendre  aux  Parisiens  les  chaînes  de  la  ville ^^^ 

Requête  qu'il  présente  au  Roi ,  en  son  nom  et  au  nom  de  ses 

PROLOGUE. 


-JÎ 


Cy  commence  le  premier  livre  de  Enguerran  de  Monstrelet ,  parlant 
espécialement  des  fais  et  advenues  des  royaumes  de  France  et  d'An- 
gleterre, et,  entre-deux  ,  d'aucunes  autres  matières.  Et  commence  au 
roy  Charles  de  France ,  VI*  de  ce  nom  ,  lequel  est  dit  Charles  le  Bel , 
ou  Charles  le  Bien-Aymé.  Et  fait,  ledit  Enguerran,  son  prologue  en 
ceste  manière  '. 

Selon  ce  que  dit  Saluste ,  au  commencement  d'un 
sien  livre  nommé  Calbilinaire ,  où  il  raconte  aucuns 
merveilleux  fais,  tant  des  Rommains,  comme  de  leurs 
adversaires,  tout  homme  doit  fouir  oiseuse  et  sovexer- 
citer  en  bonnes  œuvres ,  afin  qu'il  ne  soit  pareil  aux 

bestês ,  qui  ne  sont  utiles  qu'à  elles  seulement  se  à  au- 
tres choses  ne  sont  contraintes  et  induites. 

Comme  donques,  assez  soit  convenable  et  digne 
ocupacion  que  les  très  dignes  et  liauk  fais  d'armes, 
les  inestimables  et  aventureux  engins  et  subtilitez  de 
guerre  dont  les  vaillans  hommes  ont  usé ,  tant  ceulx 
qui  de  noble  maison  sont  yssus ,  comme  du  moien  et 
bas  estât,  et  qui  sont  advenus  au  très  chrestien  Roy  de 
France' ,  et  en  plusieurs  autres  contrées  de  la  chres- 
tienté  et  des  marches  et  pays  d'autre  loy ,  feussent  et 
soient  mis  et  récitez  par  escript  en  manière  de  cro- 
niques  ou  histoires,  à  l'adverlissement  et  introduction 
de  ceulx  qui,  ajuste  cause,  se  vouldroient  en  armes 
honnorablement  exerciter;  aussi  à  la  gloire  et  louenge 
de  ceulx  qui  par  force  de  courage  et  puissance  de  corps 
vaillamment  s'i  sont  portez,  tant  en  rencontres  ou  as- 
saulx  souspris  et  soudains,  comme  en  journées  entre- 
prinses  et  assignées,  corps   contre  corps,  plusieurs 
contre  autres,  ou  puissance  contre  autre,  et  en  toutes 
les  manières  que  vaillant  homme  se  peut  avoir,  les- 
quelles, le  lisant  ou  oiant,  doit  entenlivement  com- 
prendre ,  incorporer  et  considérer  ;  or  est-il ,  que  pour 
principalement  ramener  à  mémoire  les  dessusdiz  haulx 
fais  d'armes,  et  autres  matières  dignes  de  recordacion , 
et  mesmement  des  proesses  et  vaillances  ou  temps 
dont  ceste  présente  histoire  fait  mencion;  aussi  des 
discors .  guerres  et  contens ,  esmeuz  et  par  long  temps 
continuez,  entre  les  princes  et  grans  seigneurs  dudit 
royaume  de  France,  des  pays  voisins  et  autres  marches 
loîngtaines,  à  quelque  occasion  que  lesdicles  guerres 

i .  Royaulme  de  France  (éd.  Vér.) 


[1400]  D'ENGUERRAN  DE  MONSTRELET.  3 

aient  prins  sourse  ou  naissance,  je,  Enguerran  de 
Monstrelet,  yssu  de  noble  généracion,  résident,  ou 
temps  de  la  compilacion  de  ce  présent  livre,  en  la 
noble  cité  de  Cambray,  ville  séant  en  l'empire  d'Ale- 
maigne ,  me  suis  entremis  et  ocupé  d'en  faire  et  com- 
poser ung  livre  ou  histoire,  en  prose,  jà  soit  ce  que  la 
matière  requière  plushault  et  subtil  engin  que  le  mien, 
pour  ce  que  plusieurs  choses  qui  y  sont  recitées  font  à 
peser,  si  comme  les  royales  majestez,  haultesses  et 
puissances   des  princes  d'excellence  et   noblesse   en 
armes,  dont  icellui  sera  composé;  mesmement  aussi, 
que  pour  enquérir  et  savoir  comment  Jes  besongnes 
ont  esté  faictes,  et  icelles  comprendre  par  lois  conti- 
nuées, en  aiant  considéracion  à  ce  que  maintes  fois  ay 
apperceu ,  que  aucuns  d'un  mesmes  parti  ou  de  plu- 
sieurs, faisoient  de  icelles  besongnes  où  ilz  avoient 
tous  ensemble  esté  présens,  divers  rapors  et  difficiles; 
Et  me  suis  par  maintes  fois  en  moy-mesmes  apensé 
comment  ce  se  povoit  faire ,  et  se  de  la  diversité  de 
leurs  rapors  y  povoit  avoir  autre  cause  ou  raison  que 
faveur  aux  parties ,  et  peut  estre  que  oyl  ;  considéré 
que  ceulx  qui  sont  aucunes  fois  à  ung  bout  d'un  as- 
sault,  ou  d'une  bataille,  ou  escarmouche,  ont  assez  à 
penser  à  eulx  vaillamment  conduire  et  garder  leur 
corps  et  honneur,  et  ne  pevent  lors  bonnement  veoir 
ce  qui  advient  d'une  autre  partie.  Néantmoins,  pour 
ce  que  dès  ma  jeunesse  et  que  je  me  suis  congneu ,  ay 
esté  enclin  à  veoir  et  oyr  telles  et  semblables  ystoires, 
et  y  prins  voulentiers  peine  et  labeur  en  continuant  à 
ce  faire  selon  mon  petit  entendement  jusques  au  temps 
de  mon  plus  meur  aage,  pour  la  vérité  d'icelles  en- 
quérir par  mainte  diligence ,  dont  je  me  suis  informé 

des  premiers  poins  d'icellui  livre  jusques  aux  derre- 
niers,  tant  aux  nobles  gens,  qui  pour  honneur  de  gen- 
tilesse  ne  doivent  ou  vouldroient  dire  pour  eulx,  ne 
contre  eulx ,  que  vérité ,  comme  aussi  aux  plus  véri- 
tables que  j'ay  sceu  dignes  et  renommez  de  foy,  de 
toutes  les   parties,  et   par  espécial  des  guerres  du 
royaume  de  France,  et  pareillement  aux  roys-d'armes, 
héraulx  et  poursuivans  de  plusieurs  seigneurs  et  pays , 
qui  de  leur  droit  et  office  doivent  de  ce  estre  justes  et 
diligens  enquéreurs ,  bien  instruis  et  vrais  relateurs  ; 
sur'la  récitation  et  relacion  desquelz ,  à  diverses  foiz 
recitées ,  en  mectant  arrière  tous  rapors  que  je  ay 
doubté  ou  espéré  estre  non  prouvables  par  continua- 
cion,  pour  jamais  actaindre  le  cas,  après  que  sur  eulx 
ay  eu  plusieurs  considéracions  et  grans  dilacions  de 
moy  informer  comme  dessus,  ay  prins  mon  arrest  en 
la  déclaracion  et  raport  des  plus  vénérables ,  et  Tay 
fait  grosser  au  bout  d'un  an,  et  non  devant.  Je  me 
suis  déterminé  et  conclud  de  poursuivre  ma  dessus- 
dicte  matière  depuis  le  commencement  de  mon  livre 
jusques  en  fin  d'icellui,  et  ainsi  Tay  fait,  sans  favoriser 
à  quelque  partie,  ains,  à  mon  povoir,  ay  voulu,  comme 
raison  donne,  rendre  à  chascune  partie  vraie  déclara- 
cion de  son  fait,  selon  ma  congnoissance.  Car,  autre- 
ment faire,  seroit  embler  et  taire  l'onneur  et  proesse 
que  les  vaillans  hommes  et  prudens  auroient  acquis  à 
la  peine ,  travail  et  péril  de  leur  corps ,  dont  la  gloire 
et  louenge  doit  estre  rendue  et  perpétuellement  dé- 
noncée à  l'exaltacion  de  leurs  nobles  fais.  Et  pour  ce 
que  celle  besongne  est  de  soy  dangereuse  et  ne  se  peut 
raectre  du  tout  au  plaisir  de  chascun  eu  particulière 
affection  ou  autrement,  et  par  aventure  vouldroient 

aucuns  maintenir,  aucune  chose  y  déclairée  non  estre 
telle  et  ainsi  advenue ,  je  prie  et  requiers  très  instam- 
ment à  toutes  nobles  personnes  de  quelque  estât  qu'ilz 
soient,  qui  ce  présent  livre  liront  ou  oront,  qu'il  leur 
plaise  me  tenir  pour  excusé  s'ilz  y  treuvent  aucune 
chose  qui  à  leur  entendement  ne  soit  agréable,  puis 
que  je   me  suis  délibéré  d'escripre   vérité    selon  la 
relacion  qui  faicte  m'en  a  esté.  Car,  se  faulte  y  estoit 
trouvée  ou  autrement   entendue ,  dont  je  me  suis  à 
mon  povoir  gardé,  icelle  doit  estre  et  retourner  sur 
ceulx  qui  du  propos  dont  elle  feroit  mencion ,  m'en 
auroient  fait  les  rapors  et  rendu  certain.  Et  s'ilz  y 
treuvent  aussi  aucune  chose  vertueuse ,  digne  de  mé- 
moire et  recordacion ,  en  quoy  on  se  puist  et  doive 
déhter  et  y  prendre  bon  exemple  ou  introduction, 
la  grâce  et  mérite  en  soit  sur  ceulx  dont  ce  procède , 
en  perpétuelle  mémoire,  et  non  pas  à  moy,  qui  ne 
suis  en  ceste  partie  que  simple  expositeur. 

Et  commencera  ceste  présente  cronique  au  jour  de 
pasques  communiaulx,  l'an  de  grâce  mil  quatre  cens, 
auquel  an,  fine  le  derrenier  volume  de  ce  que  fist  et 
composa  en  son  temps  ce  prudent  et  très  renommé 
historien,  maistre  Jehan  Froissart,  natif  de  Valen- 
ciennes  en  Haynnau;  duquel,  par  ses  nobles  œuvres, 
la  renommée  durra  par  long  temps.  Et  finera  cestui 
premier  livre ,  au  trespas  du  roy  de  France  de  très 
bonne  mémoire,  Charles  le  Bien-Aymé,  VP  de  ce  nom, 
lequel  expira  sa  vie  en  son  hostel  de  Saint-Pol  à  Paris, 
le  xxii^  jour  d'octobre*,  l'an  de  grâce  mil  quatre  cens 

1.  Le  Religieux  de  Saint-Denis  dit  le  21.  {Chron.  de  Ch.  VI  ^ 
publiée  par  M.  Bellaguet ,  t.  VI,  p.  498.) 

vingt  et  deux.  Et  afin  que  on  voie  aucunement  les 
causes  pour  quoy  les  divisions ,  discordes  et  guerres 
s'esmurent  entre  la  très  noble ,  très  excellente  et  très 
renommée  seigneurie  de  France ,  dont  à  cause  de  ce 
tant  de  maulx  et  inconvéniens  sont  venus  ou  grant 
dommage  et  désolacion  dudit  royaume,  que  piteuse 
chose  sera  du  recorder,  je  toucheray  ung  petit  au 
commencement  de  mon  livre ,  de  Testât  et  gouverne- 
ment, maintien  et  conduite  du  dessusdit  roy  Charles, 
ou  temps  de  sa  jeunesse. 


DE  L'AIV  MCCCC. 


[Du    18    avril   1400    au   3    avril    1401.] 


CIIAriTRE    PREMIER. 

Comment  le  roy  Charles  le  Bien-Aymé  régna  en  France ,  après  qu'il  eust 
esté  sacré  à  Reims,  l'an  mil  trois  cens  quatre  vingts;  et  des  grans 
inconvéniens  qui  lui  survindrent  •. 

Pour  ce  que  au  commencement  de  mon  livre  ay 
aucunement  touché  que  je  parleray  subsécutive- 
ment  de  Testât  et  gouvernement  du  roy  de  France  , 
Charles  le  Bien- Aymé  ,  VP  du  nom ,  et  afin  que  plus 
pleinement  soient  sceues  les  causes  et  raisons  pour 
quoy  les  seigneurs  du  sang  royal  furent,  durant 
son  règne  et  depuis,  en  division,  en  feray  en  ce 
présent  chapitre  aucune  mencion. 

1.  Ce  dernier  membre  de  phrase  manque  dans  l'édit.  Vérard. 

Vérité  est  que  le  dessusdit  Charles  le  Bien- Aymé, 
fils  du  Roy  Charles  le  Quint  \  commença  à  régner  et 
fut  sacré  à  Reims  le  dimanche  avant  la  feste  de  Tous 
Sains ,  Tan  de  grâce  mil  trois  cens  quatre  vingts  % 
comme  plus  à  plain  est  déclairé  ou  livre  de  maistre 
Jehan  Froissart  ;  et  n'avoit  lors  que  quatorze  ans 
d'aage.  Et  depuis  là  en  avant,  gouverna  moult  gran- 
dement son  royaume  et  par  très  noble  conseil  ;  fist  en 
son  commencement  de  beaulx  volages ,  où  il  se  porta 
et  conduit ,  selon  sa  jeunesse,  assez  prudentement  et 
vaillamment ,  tant  en  Flandres,  où  il  gaigna  la  ba- 
taille de  Rosebecque  *  et  réduit  les  Flamens  en  son 
obéissance ,  comme  depuis  en  la  valée  de  Cassel  et 
es  mètes  du  pays  à  T environ,  et  aussi  contre  le  duc 
de  Gueldres.  Et  depuis  aussi  fut-il  à  l'Ecluse,  pour 
passer  oultre  en  Angleterre.  Pour  lesquelles  entre- 
prinses  fut  fort  redoublé  par  toutes  les  parties  du 
monde  où  on  avoit  de  lui  congnoissance.  Mais  for- 
tune, qui  souvent  tourne  sa  face  aussi  bien  contre 
ceulx  du  plus  haut  estât  comme  du  mendre,  lui 
monstra  de  ses  tours.  Car,  l'an  mil  trois  cens  quatre 
vingts  douze ,  le  dessusdit  Roy  eut  voulenté  et  con- 
seil d'aler,  à  puissance ,  en  la  ville  du  Mans ,  et  de  là 
passer  en  Bretaigne  pour  subjuguer  et  mectre  en  son 
obéissance  le  duc  de  Bretaigne ,  pour  ce  qu'il  avoit 
favorisé  messire  Pierre  de  Craon  qui  avoit  vilai- 
nement navré  et  injurié  dedens  Paris,  à  sa  grant 
desplaisance,  messire  Olivier  de  Cliçon,   son   con- 

1.  Charles  le  Riche,  dans  l'édit.  Vérard. 

2.  Le  28  octobre  4  380. 

3.  Le  27  novembre  1382.  Au  lieu  de  gaigna,  l'édit.  Vérard 
met  conquist. 

nestable.  Duquel  voiage  lui  advint  une  pileuse  aven-  . 
lure,   dont  son  royaume  eut  depuis  moult  à  souftVir, 
laquelle  sera  cy  aucunement  déclairée  ,  jà  soit  que  ce 
ne  fut  pas  du  temps ,  ne  de  la  date  de  cette  histoire. 
Or  est-il  ainsi  que  le  Roy  dessusdit,  chevauchant 
de  ladicte  ville  du  Mans   à   aler  audit  pays  de  Bre- 
laigne,  ses  princes  et  sa  chevalerie  estant  assez  près 
de   lui,   lui  print  assez  soudainement  une  maladie  , 
de  laquelle  il  devint  ainsi  comme  hors  de  sa  bonne 
mémoire.  Et  incontinent  toUy  ung  espieu  de  guerre 
à  ung  de  ses  gens ,  et  en  féry  le  varlet  du  bastard  de 
Lengres,  tellement  qu'il  l'occist,  et  après  occist  ledit 
bastard  de  Lengres  \  Et  si  féry  telement  le  duc  d'Or- 
léans, son  frère,  que,  nonobstant  qu'il  feust  armé, 
si  le  navra-il  ou  bras.  Et  de  rechef  navra  le  seigneur 
de  Sempy',  et  l'eust  mis  à  mort,  à  ce  qu'il  monstroit, 
se  Dieu  ne  l'eust  garandi.  Mais  en  ce  faisant,  se  laissa 
cheoir  à  terre,  et  par  la  diligence  du   seigneur  de 
Coucy  et  autres  ses  féaulx  serviteurs ,  fut  prins,  et  lui 
oslèrent  à  moult  grant  peine  ledit  espieu.   Et  de  là 
fut  ramené  en  ladicte  ville  du  Mans,  en  son  hostel, 
où  il  fut  visité  par  notables  médecins  ;  néantmoins  on 
y  espéroit  plus  la  mort  que  la  vie.  Mais  par  la  grâce 
de  Dieu ,  il  fut  depuis  en  meilleur  estât ,  et  revint 
assez  en  sa  bonne  mémoire  ;  non  pas  telle  que  para- 
vant  il  avoit  eue.  Et  depuis  ce  jour,  toute  sa  vie  du- 

1.  Guillaume  de  Poitiers  fils  naturel  de  Guillaume  ,  éveque  de 
Langres.  {Note  de  Ducange.)  Le  Religieux  de  Saint-Denis  dit  que 
le  roi  tua  quatre  hommes ,  et  entre  autres  le  bâtard  de  Polignac. 
{Chrnn.  de  Ch.  VI,  t.  II,  p.  20.) 

2.  L'édit.  Vérard  donne  la  mauvaise  leçon  ,  Sainct  Py^  et  plus 
bas  Conchf,  pour  Coucy,  qui  est  dans  notre  manuscrit. 

rant ,  eut  par  plusieurs  fois  de  telles  ocupacions 
comme  la  dessusdicte ,  pour  quoy  il  faloit  tousjours 
avoir  le  regard  sur  lui  et  le  garder.  Et  pour  ceste 
doloreuse  maladie  perdi,  toute  sa  vie  durant,  grant 
partie  de  sa  bonne  mémoire  ;  qui  fut  la  principale 
racine  de  la  désolacion  de  tout  son  royaume.  Et 
depuis  ce  temps  commencèrent  les  envies  et  tribula- 
cions  entre  les  seigneurs  de  son  sang ,  pour  ce  que 
chascun  d'eulx  contendoit  à  avoir  le  plus  grant  gou- 
vernement de  son  royaume ,  voyans  assez  clèrement 
qu'il  estoit  assez  content  de  faire  et  accorder  ce  que 
par  iceulx  lui  estoit  requis  ;  lesquelz  se  trouvoient 
vers  lui  les  ungs  après  les  autres,  et  à  cautelle  en 
l'absence  l'un  de  l'autre,  le  induisoient  à  faire  leur 
singulière  voulenté  et  plaisir,  sans  avoir  égard,  tous 
ensemble  par  une  mesme  delibéracion,  au  bien  publi- 
que de  son  royaume  et  dominacion.  Toutesfois  au- 
cuns en  y  eut  qui  assez  loyaument  s'en  acquitèrent , 
dont  grandement  après  leur  mort  en  furent  recom- 
mandez. Lequel  Roy,  en  son  temps  eut  plusieurs  en- 
fants ,  filz  et  filles  :  dont ,  de  ceulx  qui  vesquirent 
jusques  à  aage  compétent,  les  noms  s'ensuivent  : 

Premièrement,  Loys,  duc  d'Âcquitaine,  qui  eut 
espouse  la  fille  premier  née  du  duc  Jehan  de  Bour- 
gongne;  qui  mourut  avant  le  roy  son  père,  sans 
avoir  généracion.  Le  second  eut  nom  Jehan,  duc  de 
Touraine ,  qui  espousa  la  seule  fille  du  duc  Guillaume 
de  Bavière,  conte  de  Haynau  ;  qui  pareillement  mourut 
avant  le  roy  son  père,  sans  avoir  généracion.  Le 
tiers  eut  nom  Charles,  qui  espousa  la  fille  de  Loys, 
roy  de  Cécile ,  et  en  eut  généracion ,  de  laquelle  sera 
cy-après  faicte  aucune  déclaracion  ;  lequel  Charles 

succéda  au  royaume  de  France  après  le  trespas  du  roy 
Charles  son  père.  La  première  fille  et  nom  Ysabel ,  et 
fut  mariée  la  première  fois  au  roy  Richard  d  \ng  e- 
terre ,  et  depuis  au  duc  Charles  d'Orléans,  duquel  e  le 
délaissa  une  seule  fille.  La  seconde  fut  nommée  Je- 
hanne,  et  fut  mariée  à  Jehan,  duc  de  Bretaigne,  du- 
quel elle  eut  plusieurs  enfans.  La  tierce  eut  nom  Mi- 
chèle, et  eut  à  mary  le  duc  Philippe  de  Bourgongne, 
de  laquelle  ne  demoura  nulz  enfans.  La  quatrième 
fut  nommée  Marie,  qui  fut  religieuse  à  Poissy    La 
quinte  eut  nom  Katherine,  et  eut  espouse  le  roy  d  An- 
gleterre ,  duquel  elle  eut  un  filz  nommé  Henry    qui 
après  le  trespas    du   roy  son  père  ,  fut   roy  dudit 
royaume  d'Angleterre.  Lequel  roy,  Charles  Vl%  eut 
tous  les  enfans  dessusdis ,  de  la  royne  Isal^el,  son 
espouse,  fiUe  du  duc  Estienne  de  Bavière*. 

1     II  n'est  pas  inutile  de  compléter  ici  cette  descendance  généa- 
logique de  Charles  VI  donnée  par  Monstrelet,  en  ramenant  les 

'"charL''vf  naquit  à  Paris  le  3  décembre  1368,  et  y  mourut, 
à  l'hôtel   Saint-Pol,  le   21    octobre    1422.  11  avait  épouse,  le 
17  iuillet  1385,  Isabeau  de  Bavière,  dont  il  eut  : 
,.       Charles  de  France,  né  le  25  septembre  1386,  et  mort  le 
28  décembre  suivant. 
Jeanne  de  France,  née  le  14  juin  1388;  morte  en  1390. 
Isabelle  de  France,  née  le  9  novembre  1389,  morte,  en 

couches,  à  Blois,  le  13  septembre  1409. 
Jeanne  de  France,  née  le  24  janvier  1391,  morte  le  27  sep- 

tembre  1433.  ^  , 

Charles  de  France ,  dauphin  ,  né  le  6  février  1392  ,  mort  le 

11  janvier  1401.  *,.,qq 

Marie  de  France,  née  le  22  août  1 392,  morte  le  1 9  août    438 . 
vu.    Michelle  de  France,  née  le  1 1  janvier  1 395,  morte  en    422. 
yiii.  Louis  de  France,  duc  de  Guienne,  né  le  22  janvier  1397, 
mort  le  18  décembre  1415. 

Comment  un  escuier  d*Arragon ,  nommé  Michel  d'Oris,  envola  en  An- 
gleterre lectres  pour  faire  armes ,  et  la  response  qu'il  eut  d'un  cheya- 
Uer  dudlt  pays  d'Angleterre. 

Au  commencement  de  cest  an  mil  quatre  cens, 
furent  envolées  ou  royaume  d'Angleterre  unes  lec- 
tres par  ung  escuier  du  royaume  d'Arragon,  nommé 
Michel  d'Oris  ,  desquelles  la  teneur  s'ensuit  : 

«  Ou  nom  de  Dieu ,  et  de  la  benoiste  vierge  Marie , 
de  saint  Michel  et  de  saint  Georges,  je,  Michel  d'Oris, 
pour  mon  nom  exaulcer,  sachant  certainement  la  re- 
nommée des  proesses  de  la  chevalerie  d'Angleterre, 
ay,  au  jour  de  la  date  de  ces  présentes,  prins  ung 
tronçon  de  grève*  à  porter  à  ma  jambe  jusques  à 
tant  qu'un  chevalier  dudit  royaume  d'Angleterre  m'en 
aura  délivré ,  à  faire  les  armes  qui  s'ensuivent  :  pre- 
mièrement, d'entrer  en  place  à  pié ,  et  d'estre  armé 
chascun  ainsi  que  bon  lui  semblera ,  et  d'avoir  chascun 
sa  dague  et  son  espée  sur  son  corps ,  en  quelque  lieu 
qu'il  lui  plaira ,  aiant  chascun  une  hache ,  dont  je 
bailleray  la  longueur  :  et  sera  le  nombre  des  cops  de 

IX.  Jean  de  France,  né  le  31  août  1398,  mort  le  4  ou  5  avril 

1416. 

X.  Catherine  de  France,  née  le  27  octobre  1401  ,  morte  en 

1438. 

XI.  Charles  de  France  (Charles  VII),  né  le   23  février  1402, 

mort  le  22  juillet  1461. 

XII.  Philippe  de  France,  né  le  11  novembre  1407,  mort  le  même 

jour. 

c 

i .  On  désignait  par  le  mot  grèçe ,  la  pièce  d'armure  défensive 
destinée  à  protéger  le  gras  de  la  jambe. 

tous  les  bastons  ensuivans  '  :  c'est  assavoir ,  de  la  ha- 
che ,  dix  cops  sans  reprendre ,  et  c[uant  ces  dix  cops 
seront  parfais,  et  que  le  juge  dira  :  Ho  !  nous  ferrons 
dix  cops   d'espée  sans  reprendre    ne   partir  l'un  de 
l'autre  ,  et  sans  changer  harnois.  Et  quant  le  juge 
aura  dit  :  Ho  I  d'espées,  nous  venrons  aux  dagues 
et  en  ferrons  dix  cops  sur   main.   Et  se  aucun  de 
nous  perdoit ,  ou  laissoit  cheoir  aucun  de  ses  bas- 
tons,  l'autre  peut  faire  son  plaisir  du  baston ,  qu'il 
tendra  jusques  à  ce  que  le  juge  ait  dit  Ho  !  Et  les 
armes  à  pie  accomplies ,  nous  maintendrons  à  cheval  ; 
et  sera  chascun  armé  du  corps ,  ainsi  qu'il  lui  plaira. 
Et  y  aura  deux  chapeaulx  de  fer  paraulx  ,  que  je  li- 
vreray  ;  et  choisira ,  mondit  compaignon ,  lequel  des 
deux  chapeaulx  qu'il  lui  plaira ,  et  aura  chascun  tel 
gorgerin  qu'il  lui  plaira.  Et  avecques  ce  ,  je  bailleray 
deux  selles,  dont  mondit  compaignon  aura  le  choix. 
Et  oultreplus ,  aurons  deux  lances  d'une  longueur , 
desquelles  lances  nous  ferrons  vingt  cops  sans  re- 
prendre ,  à  cheval ,  sur  main ,  et  pourrons  férir  par 
devant  et  par  derrière ,  depuis  le  faulx  du  corps ,  en 
amont.  Et  icelles  armes  de  lances  faictes  et  acomplies, 
ferons  les  armes  qui  s'ensuivent  :  c'est  assavoir  ,   s'il 
advenoit  que  l'un  ou  l'autre  ne  feust  blecié ,  nous  se- 
rons tenus  après,   en   icelle  journée  mesme  et   ou 
second  jour  après ,  férir  de  cop  de  lance,  à  course  de 
chevaulx,  à  trois  rens  ,  tant  que  l'un  ou  l'autre  cherra 

i .  On  voit  ici  qu'on  entendait  par  là  toutes  sortes  d'armes 
blanches,  haches,  épées,  dagues,  etc.  De  là  cette  expression  qui 
revient  si  fréquemment  dans  les  anciens  textes  ,  de  gens  armés  et 
embastonnés.  Au  reste  l'édit.  Vérard  est  ici  plus  claire  ;  elle  met  : 
de  tous  les  bastons  combatans  ensuyvant. 

à  terre ,  ou  soit  blecié  si  qu'il  n'en  puist  plus  faire. 
Et  que  chascun  s'arme  à  sa  voulenté ,  le  corps  et  la 
teste ,  et  les  targes  soient  de  nerfz ,  ou  de  corne  \ 
sans  ce  qu'elles  soient  de  fer,  ne  d'acier,  ne  quUl  y  ait 
aucune  maistrise.  Et  courrons  lesdictes  lances,  à  tout 
les  selles  que  les  chevaulx  auront,  faisans  lesdictes 
armes  à  cheval.  Et  chascun  liera  et  mectra  ses  es- 
triers  à  sa  voulenté,  sans  faire  nulle  maistrise.  Et  pour 
y  adjouster  plus  grant  foy  et  fermeté,  je,  Michel  d'O- 
ris ,  ay  scellé  ceste  lectre  du  séel  de  mes  armes ,  la- 
quelle lectre  fut  faicte  et  escripte  à  Paris ,  le  venredi 
XX*  jour  d'avril,  l'an  mil  quatre  cens.  » 

Lequel  poursuivant,  nommé  Aly,  s'adreça,  à  tous 
ses  lectres ,  en  la  ville  de  Calais ,  et  là  ,  furent  icelles 
veues  par  ung  chevalier  d'Angleterre,  nommé  messire 
Jehan  de  Prendegrest ,  lequel  accepta  de  faire  les- 
dictes armes  ou  cas  qu'il  plairoit  au  Roy  d'Angleterre, 
son  souverain  seigneur.  Et  sur  ce ,  rescripvi  ses  lectres 
à  l'escuier  d'Ariagon  dessus  nommé  :  desquelles  la 
teneur  s'ensuit  : 

«  A  noble  homme  et  honnorable  personne,  Michel 
d'Orix,  je,  Jehan  de  Prendegrest,  chevalier  et  familier 
de  très  hault  et  puissant  seigneur  monseigneur  le  conte 
de  Sombreseil  ^,  honneur  et  plaisance.  Plaise  vous  sa- 
voir que  j'ay,  ores,  personnellement,  veues  unes  lectres 

4 .  Et  que  les  targes  soient  de  nerfz  ou  de  corne ,  que  les  bou- 
cliers soient  de  cuir  ou  de  bois  dur. 

2.  L'édit.  Vérard  et  celle  de  1572  donnent  :  le  conte  de  Som- 
merset.  Sur  quoi  Ducange  fait  la  note  suivante  :  «  Jean  de  Beau- 
fort,  fdz  de  Jean  de  Gand,  duc  de  Lancastre  et  de  Catherine 
Swinfort  sa  2»  femme.  Il  succéda  au  gouvernement  de  Calais ,  à 
Jean  HoUand,  comte  de  Huntington.  » 

par  deçà  envolées  par  Aly  le  poursuivant,  par  les- 
quelles'je  entens  la  vaillance  et  courageux  désir  d'ar- 
mes  qui  sont  en  vous ,  et  aussi  que  vous  avez  fait  veu 
de  porter  une  certaine  chose  ,  laquelle ,  comme  vos 
dictes  lectres  contiennent,  vous  fait  grant  mal  à  la 
jambe,  et  que  vous  le  porterez  jusques  à  certain  temps 
que   vous    serez   délivré  d'aucun    chevalier    anglois 
d'avoir  fait  certaines  armes ,  composées  en  vosdictes 
lectres.  Moy,  désirant  honneur  et  plaisance ,  comme 
.  gentil  homme,  de  tout  mon  povoir,  ay,  ou  nom  de 
Dieu  et  de  la  doulce  vierge  Marie ,  de  monseigneur 
sainct  George ,  et  de  saint  Anthoine,   acceptée  et  ac- 
cepte vostre  requeste,  telle  et  en  la  meilleure  manière 
que  vosdictes  lectres  contiennent,  tant  pour  vous  alé- 
ger  de  la  peine  et  du  mal  que  vous  souffrez ,  comme 
aussi  pour  ce  que  j'ay  longuement  désiré  d'avoir  acoin- 
tance  avec  aucun  noble  et  vaillant  homme  delà  partie 
de  France ,  afin  d'apprendre  aucune  chose  apparte- 
nant  à  honneur  d'armes,  pourveu  qu'il  plaise  à  mon 
sire  le  Roy,  de  sa  grâce  espéciale  me  donner  congé 
de  le  faire ,  soit  devant  lui  et  sa  personne  royale  ,  en 
Angleterre,    ou    autrement,   h   Calais,    par   devant 
mondit  très  hault  et  puissant  seigneur,  le  conte  de 
Sombreseil.  Et  en  oultre,  pour  tant  que  vosdictes 
lectres  font  mencion  que  vous  apporterez  chapeaulx, 
desquelz  vostre  compaignon  choisira  celui  qu'il  lui 
plaira,  et  aura  chascun  tel  gorgerin  quil  lui  plaira, 
vous  plaise  savoir,  que  pour  ce  que  ne  vouldroie  que 
par  aucune  subtilité  de  ma  partie,  d'une  pièce  de  har- 
nois  ne  d'autre ,  le  fait  par  bon  vouloir  entreprms , 
peust  aucunement  estre  destourbé   ou   délaissé,   je 
vueil,  s'il  vous  plaist,  que  vous  apportez  deux  gor- 

gerins  d'une  façon  ,  dont  vous  aurez  semblablement 
le  choix.  Et  vous  prometz  en  bonne  foy  que  loyau- 
ment  je  mectray  et  feray  diligence  à  mon  povoir 
devers  messeigneurs  mes  amis  et  de  moy-mesme ,  de 
impétrer  ledit  congié  ;  en  quoy  j'espère  en  Dieu  que 
je  ne  fauldray  pas.  Et  avecques  ce ,  du  jour  et  lieu  où 
lesdictes  armes  se  feront ,  se  c'est  le  plaisir  du  Roy 
nostre  sire,  comme  dit  est,  je  escripray  au  capitaine 
de  Boulongne  dedens  le  jour  de  la  Tiphaine  prouchain 
venant  au  plus  tost  que  faire  se  pourra ,  à  fin  que  de 
mon  entente  et  voulenté  puissiez  hastivement  estre 
certifié  ,  et  de  la  plaine  voulenté  de  mon  cuer  en 
ceste  partie.  Noble,  honnorable  et  vaillant  seigneur, 
je  prie  à  cellui  qui  est  faiseur  et  créateur  de  tous 
biens,  qu'il  vous  octroit  joye,  honneur  et  plaisance, 
avecques  tous  biens  que  vous  vouldriez  de  vostre 
dame ,  à  laquelle  je  vous  prie  que  ces  présentes  me 
puissent  recommander.  Escriptz  soubz  mon  seel , 
à  Calais  ,  le  onzième  jour  de  juing ,  l'an  dessus- 
dit. » 

Depuis  lesquelles  lectres  dessusdictes  envoiées  audit 
escuier  d'Arragon,  pour  ce  que  icellui  chevalier  n'avoit 
pas  assez  briève  response ,  et  que  la  besongne  fut  par 
longtemps  délaiée  ,  lui  rescripvi  de  rechef  autres  lec- 
tres ,  dont  la  teneur  s'ensuit  : 

S*ensuit  la  seconde  lectre  du  chevalier  anglois,  envoiée  à  l'escuier 

d'Arragon. 

<f  A  honnorable  homme  ,  Michel  d'Oris ,  je ,  Jehan 
de  Prendegrest,  chevalier,  salut.  Comme  pour  vous 
aisier  et  aléger  de  la  peine  que  vous  avez  soufferte , 
je  vous  ay  octroie  à  délivrer  les  armes  que  vous  avez 

vouées,  desquelles  meucion  est  faicte  es  lectres  seel- 
lées  du  seel  de  vos  armes;  sur  ce  que  j  ay  tant  tait, 
qu'à  ma  poursuite ,  avec  l'aide  de  monseigneur  et  de 
mon  lignage ,  que  le  Roy,  mon  souverain  et  lige  sei- 
IP  m'a  octroie    et  sur  ce  ordonné  excellent 
et  puissant  seigneur,   monseigneur  de  Sombreseil , 
son  frère,  capitaine  de  Calais,  à  estre   nostre  juge, 
si   comme  escript  vous  ay  par  Aly  le  poursmvant , 
par  mes  lectres  portans  date  de  Vxi^  jour  de  jmng 
derrenièrement    passé  ,   lesquelles  vous  povez    bien 
avoir  veues  en  digne  et  souffisant  temps  ,  si  comme 
peut  apparoir  par  les  lectres  de   noble  et  inussan 
homme',  le  seigneur  de  Gaucourt,   chambellan  du 
Roy  de  France ,  datées  du  xx«  jour  du  mois  de  jan- 
vier ,  lesquelles  contiennent  que   à  vous-mesmes  il 
a  lesdictes  lectres    envolées ,  pour    haste  de   venir 
par   deçà  ;   pourquoy    povez  bien   entendre  que  le 
jour  d^  racomplissement    de   nos  dictes  armes  sera 
le  premier  lundi  du  mois  de  may  prouchainement 
venant,  car  ainsi  fut-il  appoincté  et  ordonne  par  le 
Roy,  nostre  sire,  sur  la  poursuite  de  ma  dicte  impetra- 
cion,  et  ainsi  il  le  me  convient  tenir.  Sur  quoy,  pour 
ce  qu'il  a  pieu  k  icellui  monseigneur  le  Roy,  pour 
autres  plus  haultes  causes  et  matières  touchans  et  re- 
aardans  le  fait  de  sa  royale  excellence,  avoir  ordonne 
monseigneur  son  frère  en  autres  parties  estre,  audit 
iour,  il  lui  a  pieu  avoir  tant  fait  à  Tumble  supplica- 
iion  demoy,  et  pour  contemplacion  de  mesdiz  sei- 
gneur  et  amis  de  Hgnage,  pour  tenir  ladicte  journée  e 
estre  nostre  juge,  il  a  commis  et  députe  son  cousm  et 
mon  très  honoré  seigneur  Hue  Lutiher  lieutenant  de 
mondit  seigneur  de  Sombreseil  audit  heu  de  Calais , 

et  pour  ce ,  suis  venu ,  prest  pour  acomplir  lesdictes 
armes  au  plaisir  de  Dieu ,  de  saint  George  et  de  saint 
Anthoine ,  espérant  que  de  vostre  partie  pour  l'alége- 
ment  de  vostre  dicte  peine ,  vous  y  serez  aussi  pré- 
sent. Et  en  celle  entente,  je  vous  envoie  sauf-con- 
duit pour  soixante  personnes  et  autant  de  chevaulx. 
Autre  chose  de  présent  ne  vous  sçay  que  rescripre,  car 
vous  sçavez  assez  qu'il  appartient  à  vostre  honneur.  Si 
prie  au  Dieu  d'amours  que,  ainsi  que  vous  désirez 
l'amour  de  vostre  dame  ,  vous  avancez  vostre  venue. 
Escript  audit  lieu  de  Calais ,  soubz  Je  seel  de  mes  ar- 
mes, le  second  jour  de  janvier,  l'an  mil  quatre  cens.  » 

S*ensuit  la  tierce  lectre  du  chevalier  anglois,  envoiée  audit  escuier 

d'Arragon. 

((  Honnorable  homme,  Michel  d'Orix,  je,  Jehan  de 
Prendegrest,  chevalier,  salut.  Il  vous  plaise  bien  avoir 
en  remembrance  que  de  par  vous  furent  envoiées  par 
deçà,  par  Aly  le  poursuivant ,  unes  lectres  générales  et 
universelles  adrécans  à  tous  chevaliers  anglois,  escriptes 
à  Paris,  le  venredi  vingtième  jour  d'avril,  l'an  mil 
quatre  cens ,  scellées  du  seel  de  voz  armes  ,  et  aussi 
vous  ne  devez  pas  oublier  la  response  que  je  feis  aus- 
dictes  lectres ,  comme  scet  le  chevalier  d'Angleterre  à 
qui  elles  vindrent  premièrement.  De  laquelle  res- 
ponse et  de  ce  qui  depuis  s'en  est  ensuy,  je  vous  ay 
escript  la  substance  par  mes  lectres  scellées  de  mes 
armes,  de  la  date  du  onzième  jour  de  juing  derrenier 
passé.  Et  aussi  vous  envoyai  sauf-conduit  bon  et  souf- 
fisant ,  pour  venir  par  deçà  acomplir  l'entente  de  vos 
dictes  lectres  universelles,  si  comme  es  dictes  miennes 
derreuières  lectres  est  pleinement  contenu,  où  s'en- 

suit  :  ce  A  honnorable  homme ,  Michel  d'Oris.  «  Sur 
quoy,  vueillez  savoir  que  j^ay  grant  merveille,   car, 
actendu  la  substance  et  teneur  d'icelles  lectres,  je  n  ay 
eu  de  vous  autres  nouvelles,  soit  de  venir  au  jour 
qui  assigné  estoit,  ou  autrement  de  deue  excusacion 
pour  essoine  de  vostre  corps.  Néantmoins ,  je  ne  scay 
se  le  Dieu  d^amours  qui  vous  exorta  et  mit  en  courage 
de  vos  dictes  lectres  générales  envoier,  ait  en  aucunes 
choses  esté  si  despieu,  par  quoy  il  ait  changié  les  con- 
dicions  anciennes  qui  souloient  estre  telles,  que  pour 
resveiUer  armes  et  pour  chascun  acroistre  il  tenoit  les 
nobles  de  sa  court  en  si  réale  gouvernance  que  pour 
acroissement  de  leur  honneur,  après  ce  qu'ils  avoient 
empris  aucun  fait  d'armes ,  ils  [ne]  se  absentoient  du 
pays  où  ils  avoient  fait  leur  dicte  entrepnnse  jusques 
à  tant  que  fin  en  feust  faicte  ;  ne  aussi  faisoient  leurs 
compaignons,  fraier,  traveiUer,  ne  despendre  leurs 
biens  en  vain.   Non  pourquant  je  ne  vouldroie  pas 
qu'il  trouvast  ceste  défaulte  en  moy,  si  qu'il  eust  cause 
de  me  bannir  de  sa  court.  Pour  tant  je  vueil  encore 
demourer  par  deçà  jusques  au  huitième  jour  de  ce 
présent  mois  de  may,  prest,  a  l'aide  de  Dieu,  de  saint 
George  et  de  saint  Anthoine,  de  vous  délivrer,  si  que, 
ma  dame  et  la  vostre  puissent  savoir  que  pour  la  ré- 
vérence d'icelles  j'ay  voulenté  de  vous  aisier  de  vostre 
grève  qui  par  si  long  temps  vous  a  mésaisi4,  comme 
vos  dictes  lectres  contiennent,  pour  quoy  aussi  vous 
avez  cause  de  désirer  vostre  alégence.  Après  lequel 
temps ,  se  venir  ne  voulez ,  je  pense ,  au  plaisir  de 
Dieu,  retourner  en  Angleterre  par  devers  nos  dames, 
ausquelles ,  j'ay  espoir  en  Dieu  ,  qu'il  sera  tesmoigne 
par  chevaliers  et  escuiers,  que  je  n'ay  en  riens  mes- 

prins  envers  le  Dieu  d'amours,  lequel  vueille  avoir 
lesdictes,  ma  dame  et  la  vostre,  pour  recomman- 
dées, sans  avoir  desplaisir  envers  elles  pour  quel- 
que cause  qui  soit  advenue.  Escript  à  Calais  ,  soubz 
le  seel  de  mes  armes,  le  second  jour  de  juing.  Tan 
mil  quatre  cens  et  ung.  » 

S'ensuit  la  teneur  des  lectres  que  l'escuier  d'Airagon  escripvi  au  cheva- 
lier d'Angleterre  sur  lesdictes  lectres  prouchaines  précédentes. 

«  A  très  noble  personne  ,  messire  Jehan  de  Pren- 
degrest,  chevalier,  je,  Michel  d'Oris,  escuier,  natif 
du  royaume  d'Arragon ,  faiz  assavoir,  que  pour  Tar- 
dant désir  et  courageux  vouloir  que  j'ay  tousjours  eu 
et  auray  tant  que  Dieu  me  fera  vivre ,  d'emploier  et 
user  mon  temps  en  armes  ainsi  que  à  ung  chascun 
gentil  homme  appartient ,  sachant  que  ou  royaume 
d'Angleterre  soient  plusieurs  chevaliers  anglois  pleins 
de  grant  chevalerie,  lesquelz  longuement  à  mon 
advis  estoient  demourez  endormis ,  pour  les  resveiUer 
à  démonstrer  leur  hardiesse  et  pour  avoir  de  eulx 
aucune  compaignie  et  congnoissance ,  l'an  mil  quatre 
cens,  prins  ung  tronçon  de  grève  à  porter  à  ma  jambe 
jusques  à  ce  que  je  seroie  délivré  des  armes  contenues 
en  mes  lectres,  dont  la  teneur  s'ensuit  :  «  Ou  nom  de 
Dieu,  etc.  »  Lesquelles  lectres  portées  par  Aly  le  pour- 
suivant, si  comme  voz  lectres  données  à  Calais  le 
onzième  jour  de  juing  le  tesmoingnent ,  desquelles, 
afin  que  ma  response  à  icelles  puist  mieulx  convenir, 
la  teneur  s'ensuit  :  «  A  noble  homme  et  honnorable 
personne  Michel  d'Oris,  etc.  »  Du  contenu  ou  com- 
mencement des  dictes  lectres ,  je  vous  remercie  de 
ma  part  tant  comme  je  puis ,   de  ce  que  vous  me 

voulez  délivrer  de  la  peine  en   quoy  je  suis,  ainsi 
qu'en  voz    gracieuses   lectres   maintenez  que    vous 
avez  long  temps  désiré  avoir  acointance  avec  aucmi 
noble  et  vaillant  homme  de  la  partie  de   France , 
comme  se  vous  vouliez  ignorer  dont  je  suis.  Pour  ce, 
vous  ay  cy-dessus  fait  assavoir  que  je  sms  nez  du 
royaume  d'Arragon ,  non  pour  quant  que  je    et  chas- 
cun  plus  grant  que  moy,  peut  justement  dire  avoir 
bon  titre  quant  il  est  natif  du  royaume  de  France, 
car  il   n'est   nul    qui   puist   dire    avoir    trouve    sur 
francois,   vilain  reprouclie  en    chose    que    chascun 
preudomme  ou  gentil  homme  peut  fan^e ,  qui  la  vé- 
rité en  vouldroit  dire,  mais  pour  tant  que  nul  preu- 
domme ne  doit  denyer  son  pays,  et  pour  vous  faire 
assavoir  et  monstrer  la  voulenté  que  j'ay  eue,  et  ay, 
et  aurav  tant  que  soient  acomplies  les  armes  declai- 
rées  en  mes  premières  lectres,  il  est  vray  que  je,  de- 
mourant  oudit  royaume  d'Arragon  ,  empnns  les  armes 
dessusdictes.  Mais  voyant  que  j'estoie  trop  loing  des 
parties  d'Angleterre,  pour  plus  tost  la  chose  acom- 
plir  me  parti  d'ilec  et  m'en  vins  à  Paris,  ou  je  de- 
mourav   actendant  voz  nouvelles  long  temps  depuis 
que  je^avoie  envolées  mesdictes  premières  lectres.  Et 
depuis,  pour  certaines  causes  neccessaires  touchant 
mon  souverain  seigneur  le  roy  d'Arragon ,  me  parti 
de  France  et  m'en  retournay  en  mon  pays,  très  me- 
lencolieux  et  esbahy  de  ce  que  je  trouvay  delay  en 
tant  de   nobles   chevaliers,   de   si  petit  esbatement 
comme  j'avove  devisé  ,   dont  n'avoie  eu  nulle  res- 
ponse.  Si  V  demouray  par  l'espace  de  deux  ans,  pour 
cause  de  guerre  ([ui  estoit  entre  mes  amis.  Puis,  prins 
congié  à  mondit  seigneur,  et  m'en  retournay  a  Pans 

pour  savoir  nouvelles  pour  moy  acquiter  dudict  fait. 
Et  lors,  je  trouvay  a  l'ostel  de  monseigneur  de  Gau- 
court,  à  Paris,  es  mains  de  Jehan  d'Olivedo,  escuier 
dudit  seigneur,  vos  dictes  lectres  dont  cy-dessus  est 
faicte  mencion,  lesquelles  y  avoient  esté  apportées  après 
ce  que  je  m'en  estoie  râlé  oudit  royaume  d'Arragon. 
Pour  quelle  occasion  elles  furent  après  mondit  dé- 
partement envoiées,  je  n'en  dy  plus.  Mais  ung  chascun 
y  pourra  penser  selon  la  teneur  du  fait,  ce  que  bon 
lui  semblera.  De  laquelle  lectre  je  suis  moult  esmer- 
veillé,  et  aussi  sont  plusieurs  autres  chevaliers  et  es- 
cuiers  qui  la  teneur  en  ont  oye ,   considérans  le  bon 
rapport  de  vostre  chevalerie ,  que  tant  avez  observé 
le  droit  des  armes  et  maintenant  les  voulez  changer, 
et  sans  nul  autre  traictié  ne  advis  de  partie ,  par  vous 
mesmes  avez  voulu  estre  juge  et  placé  à  vostre  plaisir 
et  advantage.  Laquelle  chose,  comme  chascun  peut 
savoir,  n'est  pas  chose  convenable.  Or,   quant  aux 
autres  lectres  dessus  escriptes  en  l'ostel  de  mondit 
seigneur  de  Gaucourt  à  Paris ,  pour  y  mieulx  respon- 
dre,  j'ay  cy  fait  enarrer  la  teneur  comme  il  s'ensuit. 
Quant  au  premier  point  contenu  es  dictes  lectres  où 
avez  voulu  dire  que  autres  lectres  m'avez  envoiées  avec 
sauf-conduit  pour  acomplir  les  armes  là  et  au  jour  où 
il  vous  avoit  pieu  à  vostre  avantage  et  plaisir,  sachez 
certainement  et  sur  ma  foy ,  qu'onques  autres  lectres 
ne  vy  de  vous  fors  cestes  cy  qui  me  furent  baillées  le 
douziesme  jour  de  mars,  ne  cellui  sauf-conduit  onques 
ne  vy ,  car  sans  doute  se  je  l'eusse  eu  avecq  vosdictes 
lectres,  vous  eussiez  assez  tost  eu  nouvelles  de  moy  et 
response  à  icelles.  Car  c'est  la  chose  que  je  désire  plus 
estre  acomplie  que  chose  qui  soit.  Et  bien  povez  sa- 

voir  que  le  grant  désir  et  vouloir  que  j'ay  a  délivrer 
lesdictes  armes  m'a  fait  par  deux  foiz  venir  et  eslon- 
gner  de  mon  pays,  par  deux  cens  et  cinquante  lieues, 
à  grans  frais  et  despens,  comme  cbascun  peut  savoir. 
Et  pour  ce  que  autre  fois  et  plus  à  plain  èsdictes  lectres 
que  feistes  savoir  que  vous  aviez  esleu  place  à  Calais 
par  devant  noble  et  puissant  prince  le  conte  de  Som- 
breseil,  et  après,  pour  tant  qu'il  estoit  ocupé  autre 
part,  ainsi  que  vosdictes  lectres  veulent  dire,  messire 
Hue  de  Lucrelles ,  lieutenant  à  Calais  dudit  seigneur 
de  Sombreseil,  fut  commis  pour  tenir  la  place  par  très 
bault  et  puissant  prince   le  roy  d'Angleterre  vostre 
souverain  seigneur,   à  vostre  voulenté  et  poursuite  , 
sans  mon  vouloir,  sceu  ne  congiè ,  dont  je  suis  moult 
esmerveillé  et  à  bon  droit,  que  sans  moy  estes  tant  aie 
avant  comme  d'eslire  juge  et  place,  et  mesmement  à 
vostre  soubait.  Et  me  semble  que  de  vostre  pays  ne 
vouldriez  pour  riens  perdre  la  veue.  Et  toutesfoiz  nos 
devanciers  et  les  nobles  cbevaliers  anciens  qui  tant 
nous  ont  laissé  de  beaulx  exemples,  ne  quirent  onques 
de  grands  honneurs  en  leur  propre  pays,  ne  onques 
furent  coustumiers  de  requerre  cboses  desconvenables  ; 
car  ce   n'est  que  pour  eslongner   les  bonnes  entre- 
prinses.    Si   suis   bien   certain  que   en   ce    cas    vous 
n'ignorez  pas  que  le  devis  du  juge ,  du  jour  et  de  la 
place ,  doit  estre  esleu  du  commun  assentement  des 
parties.  Et  se  je  eusse  eu  voz  lectres  à  temps,  je  le 
vous  eusse  fait  savoir. 

De  ce  que  vous  dictes  que  vous  ne  savez  se  le  Dieu 
d'amours  m'a  de  soy  banny,  pour  ce  que  je  me  suis 
eslongné  du  pays  de  France  où  mes  premières  lectres 
furent  escriptes,  ne  se  il  m'a  fait  changer  mon  propos, 

je  vous  fais  assavoir  tout  acertes  sans  nulle  faintise , 
qu'onques  puis  que  je  euz  ceste  chose  encommençée 
ne  changay  mon  propos,  ne  feray,  tant  que  Dieu  me 
garde  de  meschef ,  ne  en  mon  lignage  ne  eut  onques 
homme  qui  ne  ait  tousjours  fait  ce  que  preudomme  et 
gentil  doit  faire.  Et  quant  ce  viendra  à  la  journée,  la- 
quelle à  l'aide  de  Dieu  sera  briefment  se  par  vous  ne 
demeure,  je  croy  qu'il  vous  sera  besoing  d'avoir  meil- 
leur cuer  que  d'avoir  à  faire  à  homme  retrait  de  son 
propos.  Pour  quoy  je  vous  prie  que  laissons  telles  pa- 
roles qui  ne  povent  porter  fruit.  Car  ce  n'est  pas  fait 
de  chevalerie,  ne  de  gentillesse;  mais  pensez  au  fait, 
ainsi  que  m'en  avez  donné  espérance.  Si  vous  fais  as- 
savoir que  on  m'a  raporté  que  vous  avez ,  à  Calais , 
entré  en  place  tout  seulet  contre  moy  qui  estoie  du 
fait  tout  non  sachant,  comme  cy-dessus  est  dit,  et 
loing  de  vous  pour  lors  bien  de  trois  cens  lieues.  Et 
se  j'eusse  fait  semblables  armes  contre  vous,  là  où  pour 
le  temps  de  lors  estoie,  ce  que  Dieu  ne  veuille,  je  crois 
que  les  haubergons  n'en  feussent  jà  froissez  ne  les 
lances  brisées,  aussi  peu  comme  les  vostres  furent.  Si 
eustes  vous  lors,  de  vous  mesmes  le  pris  sans  contredit. 
Et  en  vérité  je  pense  que  vostredicte  entreprinse  et 
journée  ne  fu  onques  à  meure  delibéracion  de  vos 
amis  conclute ,  ne  par  autres  qui  en  ont  oy  parler  ne 
sera  jà  loée.  Mais  non  por  quant  je  ne  vouldroie  pas 
(jue  par  semblables  fictions  colorées,  ce  qui  a  esté  dit, 
prononcié  et  promis  par  vous,  on  deist  que  vous  l'avez 
baillé  par  paroles  sans  nul  effect.  Je  vous  prie  tant 
chèrement  et  si  acertes  comme  je  puis ,  que  vous  me 
vueillez  acomplir  mesdictes  armes  ainsi  qu'elles  sont 
en  mesdictes  lectres  devisées ,  et  que  je  en  ay  granl 

désir  et  espoir.  Et  ne  veuilles  autrement  le  temps  tenir 
en  paroles.  Car  je  ne  doubte  point  qu'en  Angleterre 
n'ait  plusieurs  chevaliers  qui  pieçà  me  eussent  délivré 
de  ma  peine  si  la  chose  n'eust  esté  par  vous  emprinse. 
Et  sur  ce,  ne  vous  excusez  plus  par  voz  lectres  que  vous 
dictes  avoir  à  moy  envolées,  car  j'en  suis  tout  sans 
coulpe,  comme  cy-dessus  est  dit.  Si  suis  prest,  sachez 
de  vray,  de  soustenir  et  garder  mon  honneur  et  qu'il 
n'y  a  nulle  chose  cy-dessus  escripte  de  ma  part  contre 
vérité,  qui  du  contraire  me  vouldroit  charger.  Et  pour 
ce  que  je  ne  vouldroye  point  estre  si  oportun  que  je 
deusse  le  lieu  et  la  place  eslire  sans  vous  le  faire  savoir, 
je  offre,  se  voulez,  aler  devant  très  hault  et  puissant 
prince  et  mon  souverain  lige  seigneur  le  Roy  dV\r- 
ragon,  ou  devant  les  rois  d^Espaigne,  de  Portugal  ou  de 
Navarre.  Et,  se  nulz  de  ces  princes  ne  voulez  eshre, 
pour  plus  estre  près  de  vostre  repaire  et  pour  non  es- 
longner  de  vos  marches  et  de  Madame  la  vostre,  à  la- 
quelle  de  mon  povoir  je  vouldroye  complaire,  je  suis 
prest  dealer  à  Boulongne,  et  que  vous  venez  à  Calais. 
Et  là  où  le  capitaine  de  Calais  de  vostre  part,  et  le 
capitaine  de  Boulongne  de  ma  part,  et  au  jour  que  ces 
deux  vouldront  eshre,  je  suis  prest  et  appareillé  de  y 
aler  et  vous  acomplir  lesdictes  armes ,  ainsi  qu  elles 
sont  en  mesdictes  lectres  comprinses,  à  l'aide  de  Dieu, 
de  Nostre  Dame ,  de  monseigneur  saint  Michel  et  de 
monseigneur  saint  George.  Et  non  obstant  que  je  suis 
si  loingtain  de  mon  pays,  je  actendray  vostre  response 
jusques  à  la  fin  du  moys  d'aoust  prouchain  venant,  et 
tandis,  pour  l'amour  de  vous,  je  ne  porteray  pas  le 
tronçon  de  grève,  combien  que  plusieurs  me  aient 
exorté  du  contraire.  Lequel  terme  passé,  se  je  n  ay  de 

VOUS  oy  nouvelles ,  je  porteray  ledit  tronson  de  grève 
et  feray  aler  poursuivre  mesdictes  lectres  premières 
par  vostre  royaume  par  toutou  bon  me  semblera,  tant 
que  j'aye  trouvé  qui  me  délivre  de  ma  peine.  Et  afin 
que  vous  adjoustez  plus  grant  foy  aux  choses  dessus- 
dictes,  j'ai  mis  à  ces  présentes  lectres  le  seel  de  mes 
armes  et  icelles  signées  de  mon  seing  manuel,  et  parties 
par  A  B  C.  Lesquelles  furent  faictes  et  escriptes  à  Paris, 
le  quatriesme  jour  de  septembre,  l'an  mil  quatre 
cents  et  ung.  » 

S'ensuit  la  tierce  lectre  de  l'escuier  d'Arragon  envoiée  au  chevalier 

anglois. 

«  Ou  nom  de  la  saincte  Trinité,  de  la  benoîste 
vierge  Marie,  de  monseigneur  saint  Michel  l'Ange,  et 
de  Mgr.  saint  George,  qui  me  gecte  à  mon  honneur, 
je ,  Michel  d'Oris ,  escuier,  natif  du  royaume  d'Arra- 
gon, fay  assavoir  à  tous  chevaliers  anglois,  que  pour 
exaulcer  mon  honneur  et  quérir  à  faire  armes,  j'ay 
sceu  certainement  qu'il  y  a  noble  chevalerie  partie 
d^Angleterre ,  et  je ,  désirant  avoir  votre  acointance 
et  d'aprendre  de  vous  les  tours  et  fais  d'armes,  vous 
requiers  pour  l'ordre  de  chevalerie  et  pour  la  riens  que 
plus  aymez  *  que  vous  me  vueillez  délivrer  des  armes 
qui  cy  s'ensuivent.  Premièrement,  d'entrer  en  la  place 
à  pié ,  etc.  Et  tout  ainsi  qu'il  est  contenu  es  premières 
lectres  universelles ,  excepté  qu'il  avoit  escript  en  la 
fin  ainsi  :  Et  me  offre  pour  abréger  mon  fait  et  pour 
mieulx  monstrer  ma  bonne  voulenté  et  souveraine  di- 
ligence ,  d'estre  par  devant  vostre  juge  à  Calais ,  de- 
dens  deux  mois  après  ce  que  je  auray  reçeue  vostre 

1.  Pour  la  riens  y  c'est-à-dire  pour  la  chose.  Ici,  la  dame. 

response  seellée  du  seel  de  voz  armes ,  se  Dieu  me 
garde  d'essoine'.  Et  dedens  iceulx  deux  mois  je  vous 
envoieray  lesdiz  deux  chapeaulx  et  deux  selles  ,  et  la 
mesure  de  tous  les  basions  dessus  diz.  Et  je  prie  à 
cellui  qui  par   sa  bonne  bonté  me  vouldra  délivrer, 
que  brief  je  aie  sa  bonne  et  honnorable  response, 
si  comme  j'ay   espoir  d'avoir  des  nobles  dessusdiz. 
Toutefois,  envoiez  moy  sauf-conduit,  bon  et  seur,  pour 
toutes  choses  qui  contre  moy  et  ma  compaignie  pour- 
roient  venir,  jusques  au  nombre  de  trente  cinq  che- 
vaulx,  et  que  je  aye  response  par  Longueville,  por- 
teur de  ceste.  Et  pour  y  adjousler  plus  grant  fermeté, 
j  ay  signé  ces  lectres  de  mon  seing  manuel  et  scellées 
du  seel  de  mes  armes.   Lesquelles   furent   faictes   à 
Paris,  le  premier  jour   de  janvier,    Fan  mil  quatre 
cent  et  deux.  » 

S'ensuit  la  quatriesme  lectre  envoiée  par  ledit  escuier  d'Arragon 

au  chevalier  anglois. 

«  En  l'onneur  de  Dieu ,  père  de  toutes  choses ,  et 
de  la  benoiste  vierge  Marie  sa  mère,  qui  me  soit  en 
aide  et  me  vueille  par  sa  grâce  adrécer  et  conforter 
de  venir  à  vraie  conclusion  de  ceste  œuvre  que  j'ay 
emprise  à  tous  chevaliers  anglois,  je  ,  Michel  d'Oris, 
natif  du  royaume  d'Arragon ,  faiz  assavoir  que  na- 
guères,  c'est  assavoir  l'an  mil  et  quatre  cens,  comme 
cellui  qui  pour  lors  vouloie  estre  séparé  et  abstrait 
de  toutes  autres  cures ,  aiant  en  remembrance  les 
très-singulières  gloires  que  nos  devanciers  du  temps 

i.  Essoine,  empêchememt,  obstacle,  embarras.  Ce  mot  a  signifie 
aussi  excuse» 

de  jadis  receurent  par   les  très-excellentes  proesses 
qu  ilz  firent  et  monstrèrent  en  exercices  d'armes;  les- 
quelz  considérans  de  cuer  acquérir  aucune  nouvelle 
loenge  et  mérite ,  et  pour  moy  habiliter  en  aucune 
chose  digne  et  vertueuse ,  disposay  en  mon  cuer  au- 
cunes armes  faire  avec  aucun  chevalier  anglois  qui 
délivrer   m'en  vouldroit   par  sa  proesse.   Lesquelles 
armes  accepta ,  noble  et  honnorable  homme ,  messire 
Jehan  de  Pren degrés t ,  chevalier  d'Angleterre,  ainsi 
qu'il  peut  apparoir  par  ses  lectres  cy-après  déclairées. 
Et  afin  que  je  puisse   venir  à  conclusion  au  propos 
que  je  tens ,  j'ay  fait  incorporer  après  mes  lectres  der- 
renières,   audit   messire   Jehan    de  Prendegrest  na- 
guères  envoiées,  esquelles  toutes  les  lectres  sur  ce 
faictes  d'une  part  et  d'autre  sont  comprinses ,  des- 
quelles la  teneur  s'ensuit  :  «  A  très-noble  personne,  etc.  » 
Et  puis  toutes  les  lectres  jusques  à  la  tierce  lectre 
dudit  escuier.  Lesquelles  lectres  je  fis  envoler  à  Calais 
par   Berry,  roy  d'armes,  pour  bailler  audit  messire 
Prendegrest.  Et  pour  ce  que  ledit  hérault ,  en  reve- 
nant dudit  lieu ,  raporta  lui  avoir  esté  dit  de  par  très 
puissant  prince  le  conte  de  Sombreseil  ,  capitaine  de 
Calais,    que  dedens  le  mois  d'aoust  auroit  renvoie 
response  desdictes  lectres  à  Boulon gne,  combien  qu'il 
n'aist  pas  esté  acomply,   toutes  fois,  pour  l'onneur 
dudit  seigneur  et  capitaine  de  Calais ,  qui  par  son  hu- 
milité s'estoit  chargé  de  renvoier  la  response  à  Bou- 
longne ,  ainsi  qu'il   fut  dit  et  raporté  par  Faulcon , 
roy  d'armes  d'Angleterre,  et  aussi  pour  l'onneur  de 
chevalerie  ,  et  afin  que  par  nulle  occasion  indeue  ne 
soit  dit  ou  temps  avenir  que  j'ay  fait  mes  poursuites 
trop  importunément ,  j'ay  actendu ,  passé  ledit  terme 

que  la  response  me  devoit  estre  envoiée ,  par  l'espace 
d'un  mois  après.  Et  en  après,  afin  qu'il  soit  apparant 
et  chose  notable  à  cbascun  de  ma  grâce  et  bonne 
voulenté  et  de  mes  lectres  k  vous  envolées ,  et  aussi  à 
qui  la  faulte  et  coulpe  de  ceste  matière  peut  toucber  , 
j'ay  fait  après  insérer  mes  derrenières  lectres  à  vous 
envolées,  desquelles  la  teneur  s'ensuit  :  «  Ou  nom  de  la 
saincte  Trinité.  »  Et  la  tierce  lectre  de  Tescuier  [porte]  : 
Par  telle  condicion  que  se  vous  ne  me  délivrez  à  ceste 
foiz ,  je  n'entens  plus  à  rescripre  sur  ceste  matière  en 
Angleterre ,  quant  à  présent.  Car  je  vous  sçais  si  mal 
courtois  et  si  mal  gracieux ,  quant  tant  de  foiz  avez 
oy  ma  requeste  et  ma  bonne  voulenté ,  tant  par  lectres 
que  Aly  le  poursuivant,  à  présent  appelle  Longue- 
ville  le  hérault ,  vous  a  présentées  par  Gravilie  ,  par 
moy,  ou  royaume  d'Angleterre,  en  l'an  mil  quatre  cent 
et  ung,  comme  de  mes  autres  lectres  à  vous  présentées 
par  Gravilie  le  poursuivant ,  faisant  mencion  de  mes 
premières  lectres  générales ,  faites  en  l'ostel  de  mon- 
seigneur de  Gaucourt  à  Paris;  et  comme  par  unes 
autres  lectres  à  vous  envolées  de  par  moy  par  Berry, 
roy  d'armes,  lesquelles  a  reçeues  très-piiissant  sei- 
gneur, monseigneur  de  Sombreseil ,  capitaine  de  Ca- 
lais ,  et  aussi  par  mes  autres  lectres  escriptes  à  Paris , 
le  douziesme  jour  de  juing  l'an  mil  quatre  cens  et 
trois ,  lesquelles  sont  cy-dessus  transcriptes  ;  et  furent 
icelles  présentées  par  Longueville  le  hérault ,  à  très- 
puissant  prince  monseigneur  de  Sombreseil ,  capitaine 
de  Calais.  A  toutes  lesquelles  lectres  je  n'ay  trouvé  nul 
chevalier  qui  m'ait  envoie  son  scelle  selon  le  contenu 
d'icelles.  Et  pour  tant ,  communément  pourray  bien 
dire  que  nulle  amitié ,  ne  bonne  compaignie  ,  je  n'ay 

trouvé  en  tant  de  noble  chevalerie  comme  il  a  ou 
royaume  d'Angleterre,  veu  que  je  suis  venu  de  si 
loingtain  pays  en  approuchant  vostre  pays,  poursui- 
vant en  ceste  peine  par  deux  ans  ou  environ.  Et  m'en 
fauldra  aler  ou  royaume  dont  je  suis,  sans  avoir  acoin- 
lance  de  vous,  comme  j'ay  eu  et  ay  très-grant  désir, 
ainsi  qu'il  vous  peut  apparoir  et  appert  par  mes  dictes 
lectres  générales.  Et  se  ainsi  me  pars  de  vous  sans  nul 
effect,  je  vous  auray  peu  à  remercier,  considéré  la 
poine  où  je  suis  et  ay  esté  moult  longuement.  Et  veu 
vostre  response,  quinze  jours  après  la  date  de  ces 
présentes,  j'ay  entencion  ,  au  plaisir  de  Dieu,  de 
Nostre-Dame,  de  monseigneur  saint  Michel  et  de  mon- 
seigneur saint  George ,  de  m'en  retourner  à  la  court 
de  mon  très-redoubté  seigneur  le  roy  d'Arragon.  Et  se 
dedens  iceulx  quinze  jours  me  voulez  aucune  chose 
escripre ,  vous  me  trouverez  en  l'ostel  monseigneur 
le  Prévost  de  Paris.  Autre  chose  ne  vous  scay  que  es- 
cripre ,  fors  que  je  vous  prie  qu'il  vous  souviengne  de 
moy  et  de  la  peine  où  je  suis.  Et  pour  adjouster  plus 
grant  foy  et  fermeté  à  ces  présentes  lectres,  je  les  ay 
signées  de  mon  seing  manuel  et  scellées  du  seel  de 
mes  armes.  Si  les  ay  fait  escripre  doubles ,  et  parties 
par  A ,  B,  C;  desquelles  lectres  j'ai  retenu  l'une  par 
devers  moy.  Escript  à  Paris ,  le  douziesme  jour  de 
may,  l'an  mil  quatre  cens  et  trois.  » 

Depuis  lesquelles  lectres ,  Perrin  de  Loherenc  ,  ser- 
gent d'armes  du  roy  d'Angleterre  ,  soy  disant  procu- 
reur en  ceste  partie  dudit  chevalier  anglois,  envoia 
unes  lectres  par  manière  de  response  à  l'escuier  d'Ar- 
ragon ,  dont  la  teneur  s'ensuit  : 

«  A  très-noble  escuier  Michel  d'Oris.  Je  vous  signifie 

de  par  monseigneur  Jehan  de  Prendegrest,   que   se 
vodez  présentement  paier  en  sa  main  les  coustz  et  des- 
pens  qu'il  fist  pour  vous  délivrer  des  armes  contenues 
en  vos  lectres ,  lesquelles  il  maintient  que  par  voslre 
défault  sont  encore  non  faictes ,  il  vous  en  délivrera 
très-voulentiers ,  et  autrement,  sachez  qud  ne  vous 
en  délivrera  en  riens  '.  Et  aussi  ne  souffrera  aucun 
autre  chevalier  ne  escuier  de  pardeça,  vous  en  déli- 
vrer, ne  à  ce  donner  response.  Et  pour  ce  ,  se  vous 
lui  voulez  envoler  cinq  cens  mars  d'esterhns  pour  les 
despens  dessusdis ,  lesquelz  il  dit  avoir  tant  couste, 
je  tieng  que  vous  n'atendrez  point  longuement  a  estre 
délivré  desdictes  armes.  Si  vous  conseille  par  voie  de 
gentillesse,  que  ou  cas  que  lesdiz  despens  vous   ne 
vouldriez  prestement  envoler  par  deçà,  comme  di 
est ,  veus  vous  gardez  d'aucune  chose  si  legeremen 
parler  de  la  chevalerie  d'Angleterre  comme  en  disan 
que  vous  n'y  avez  trouvé  nul  chevalier  qui  vous   ait 
envoyé  son  seelle  selon  le  contenu  de  vos  dictes  lec- 
tres   comme  vous  touchez  en  vostre  dernière  escrip- 
ture.  Car,  pour  certain,  s'il  convient  que  plus  avant 
en  soit  parlé,  je  vous  fais  bien  à  savoir  de  par  mess.re 
de  Jehan  de  Prendegrest ,  chevalier,  qu  il  sera  trouve 
prest  à  maintenir  le  contraire,  en  défense  de  son  hon- 
neur que  vous   touchez  en  ce  trop  asprement,    si 
comme  il  semble  à  nos  seigneurs  qui  de  ce  scevent  a 
vérité.  Car  il  en  a  fait  ce  que  preudomme  et  gentil 
doit  faire.   Et  de  ces  choses  m'envoiez  la  response  et 

1    On  trouve  ici  un  assez  bizarre  mélange ,  mais  du  reste  très- 
commun  à  cette  époque ,  des  idées  chevaleresque,  et  des  .nteret 
po^fs.  Ici,  l'AngJs consent  à  faire  fait'  de  chevaUer,  ma.s  sous 
caution  préalable. 

vostre  voulenté  par  Chalon  le  Hérault,  porteur  de  ces 
présentes;  lesquelles,  pour  y  adjouster  plus  grant  foy, 
j'ay  seellées  et  signées  à  Paris,  l'an  mil  quatre  cent  et 
quatre.  » 

Lesquelles  lectres ,  ainsi  envoiées  de  Tune  partie  à 
l'autre,  finalement,  quant  au  fait,  rien  n'en  fut 
exécuté,  ne  mis  à  effect. 

CHAPITRE  III  *. 

Comment  les  grans  pardons  furent  à  Romme. 

En  cest  an ,  cest  assavoir  l'an  mil  quatre  cens , 
furent  les  grans  pardons  à  Rommé ,  ausquelz  alèrent 
pour  acquérir  le  salut  de  leurs  âmes ,  infinies  per- 
sonnes de  toutes  les  parties  de  chrestienté.  Et  durant 
lequel  temps  régna  très-grant  mortalité  universelle, 
dont,  entre  les  autres,  moururent  plusieurs  légions 
de  pèlerins  alans  audit  lieu  de  Romme*. 

1 .  L'intitulé  de  ce  chapitre  ne  se  trouve  ni  dans  notre  manu- 
scrit, ni  dans  celui  qui  porte  le  n°  8345.  Mais  il  existe,  tel  qu'on 
le  donne  ici,  dans  lems.  Suppl.  fr.  93,  et  dans  tous  les  imprimés. 

2.  Godefroi  a  donné  dans  son  Charles  VI  (p.  599),  une  ordon- 
nance de  l'an  1400,  qui  défend  ce  pèlerinage  de  Rome.  Au  reste 
la  peste  ne  fut  pas  le  seul  fléau  qui  atteignit  les  pèlerins.  Ils  furent 
dépouillés  de  tout  par  les  bandes  qui  parcouraient  la  campagne 
de  Rome.  (Voy.  Raynaldi,  Ann,  EccL,  t.  VIII,  p.  65.) 

[1401] 


[Du   3   avril    1401    au  26   mars    1402.] 


CHAPITRE  IV. 

Comment  Jehan  cleMontfort,  duc  de  Bretalgne  ,  mourut;  et  du  parte - 
ment  de  l'empereur  de  Constanlinoble  de  Pans;  et  le  retour  de  la 
rovne  d'Angleterre. 

Au  commencement  de  cest  an^  mourut  Jehan  de 
Montfort ,  duc  de  Bretaigne ,  auquel  succéda  Jehan  , 
son  filz ,  qui  avoit  espousé  la  fille  du  roy  de  France, 
et  avoit  plusieurs  frères  et  seurs.  Ouquel  temps  1  em- 
pereur de  Constantinoble  ,  qui  avoit  esté  grant  espace 
de  temps  en  la  cité  de  Paris ,  aux  despens  du  roy  de 
France,  se  parti,  à  tous  ses  gens,  et, s'en  ala  en  \n. 
déterre,  où  il  fut  moult  honnorablement  receu  du  roy 
Henry  et  de  tous  ses  princes,  et  de  là  s  en  retourna 

en  son  pays^ 

Et  adonc  plusieurs  notables  ambaxadeurs ,  par  di- 
verses fois,  furent  envoiez  de  France  en  Angleterre  et 

1.  Au  commencement  de  cest  an,  c'est-à-dire  1401.  Cette  date 
n'est  pas  exacte.  Jean  IV,  duc  de  Bretagne,  fils  de  Jean  de  Mont- 
fort,  et  de  Jeanne  de  Flandre,  mourut  le  1"  novembre  390. 
Jean  V,  son  fils  aîné ,  avait  épousé  Jeanne  de  France ,  fille  de 
Charles  VI.  Il  avait  pour  frères ,  Artur,  comte  de  Richen>ont ,  qui 
fut  duc  de  Bretagne,  en  1457,  et  Gilles  de  Bretagne  ,  mort  en 
1412.  Ses  sœurs  étaient  :  Marie,  femme  de  Jean,  comte  d  Alen- 
con,  Marguerite  et  Blanche. 

^  2.  Manuel  Paléologue  avait  fait  sa  première  entrée  dans  Pans, 
le  3  juin  1 400 ,  de  là  il  était  passé  en  Angleterre  ,  en  septembre  , 
même  année,  puis  était  revenu  à  Paris  le  28  février  1401. 

d'Angleterre  en  France ,  pour  traicter  principalement 
que  le  roy  d'Angleterre  voulsist  renvoyer  la  royne 
Ysal)el ,  fille  du  roy  de  France,  jadis  femme  du  roy 
Richard*,  et  avecques  ce  qu'il  la  laissast  joyr  et  pos- 
séder du  douaire  qui  enconvenancé  lui  avoit  esté  au 
traictié  du  mariage.  Lesquelz  ambaxadeurs,  après 
plusieurs  traictiez*  en  fin  vindrent  à  conclusion',  et 
fut  celle  royne  ramenée  en  France  par  messire  Tho- 
mas de  Persi,  connestable  d'Angleterre,  qui  avoit  en 
sa  compaignie  plusieurs  chevaliers  et  escuiers,  dames 
et  damoiselles ,  pour  icelle  acompaigner.  Et  fut  con- 
duicte  jusques  à  un  lieu  nommé  Lelinguen*,  entre 
Calais  et  Boulongne ,  et  là ,  fut  délivrée  et  baillée  à 
Waleran ,  conte  de  Saint-Pol ,  capitaine  et  gouverneur 
de  Picardie  ^^  avec  lequel  estoient  Tévesque  de  Char- 
tres et  le  seigneur  de  Longueville  pour  la  recevoir  ;  et 
si  y  estoient  la  damoiselle  de  Montpensier,  seur  au 
conte  de  La  Marche,  et  la  damoiselle  de  Luxembourg, 
seur  au  conte  de  Saint-Pol,  et  autres  dames  et  damoi- 
selles ,  envoiées  de  par  la  royne  de  France.  Lesquelz 

1.  Le  traité  de  mariage  d'Isabelle,  fille  de  Charles  VI,  avec 
Richard  II,  roi  d'Angleterre,  fut  conclu  à  Paris,  le  9  mars  1395 
(V.  S.).  Ainsi  la  petite  princesse  n'avait  pas  sept  ans  révolus,  étant 
née  le  9  novembre  1389. 

2.  En  effet,  on  peut  lire  dans  Rymer  les  pièces  très-nom- 
breuses de  cette  négociation. 

3.  L'acte  définitif  de  la  restitiuion  est  du  3  août  1401. 

4.  Lehnghen,  entre  Boulogne  et  Calais.  C'était  le  lieu  habituel 
des  conférences  tenues  entre  les  plénipotentiaires  français  et  les 
plénipotentiaires  anglais  au  sujet  de  ces  trêves  si  souvent  jurées  et 
si  souvent  rompues. 

5.  Valeran  de  Luxembourg,  fils  aîné  de  Gui  de  Luxembourg, 
comte  deLigny,^et  de  Mahaut  de  Châtillon,  comtesse  de  Saint-Poi. 

»  3 

tous  ensemble,  après  qu'ils  eurent  prins  congié  aux 
sei-neurs  et  dames  d'Angleterre,  se  partirent  de  la  et 
am°  nèrent  ladicte  dame  aux  ducs  de  Bourgongne    et 
de  Bourbons  qui  à  grant  compaignie  l'atendoient  sur 
une  montaigne  assez  près  de  là.  Si  fut  d'euk  reçeue 
et  bienveignée  très  honnorablement.  Et  ce  fait    la 
menèrent  à  Boulongne  et  de  là  à  AbbeviUe,  ou  ledit 
duc  de  Bourgongne ,  pour  sa  venue  ,  fist  m.  très  ho- 
norable disner.   Et  après,   icellui  duc  pnnt  congé 
d'elle  et  retourna  en  Artois.  Et  ledit  duc  de  Bourbon, 
et  les  autres  qui  estoient  à  ce  commis ,  la  menèrent  a 
Paris ,  devers  le  Boy,  son  père,  et  la  Boyne,  sa  mère, 
desquelz  elle  fut  reçeue  et  bie:*veignée  très  bemgne- 
ment».  Néantmoins,  combien  qu'elle  feust  honnora- 
blement renvoiée,  comme  dit  est,  si  ne  Im  fut  assi- 
gnée aucune  rente,  ne  revenue,  pour  son  dit  douaire. 
Dont  plusieurs  princes  de  France  ne  furent  pas  bien 
contens  dudit  roy  d'Angleterre ,  et  désiroient  moult 
que  le  Roy  se  disposast  à  leur  faire  guerre. 

CHAPITRE   V. 

Comment  le  duc  Phelippe  de  Bourgongne.  oncle  du  roy  de  Fiance  al. 
en  Bretaigne  ,  et  le  Juc  d'Orléans,  frère  du  Roy,  a  Luxembourg  ;  et 
du  discord  qu'ilz  eurent  ensemble. 

En  ce  mesme  an  s'en  ala  en  Bretaigne  le  duc  Phe- 
lippe de  Bourgongne  prendre  la  possession,  de  par  le 

1 .  Philippe  le  Hardi ,  fils  du  roi  Jean. 

±  Louis  II.  dit  le  Bon.  .  n  •       i»      -1/  en  . 

3  On  lit  dans  une  chronique  universelle  qui  finit  a  1  an  1431  . 
<  Et*  fu  commune  renommée  que  elle  u'eubt  oncques  parfaicte  joie 
depuis  son  retour  d'Angleterre.»  (Bibl.  imp.,  f.  Cord,  16,fol.a26.) 

roy  de  France ,  de  la  duchié ,  pour  le  jeune  duc.  Le- 
quel pays  lui  fist  tantost  obéissance.  Et  s'en  ala  à 
Nantes ,  veoir  la  duchesse  vesve ,  qui  estoit  seur  au 
roy  de  Navarre  et  avoit  promis  d'espouser  tost  après 
le  roy  d'Angleterre^  Et  pour  tant,  ledit  duc  de  Bour- 
gongne, qui  estoit  son  oncle,  traicta  tant  avec  elle 
qu'elle  quicta  son  douaire  à  ses  enfans,  par  condi- 
cion  qu'elle  devoit  avoir  par  chascun  an  en  récom- 
pense d'icellui ,  certaine  somme  d'argent.  Après  les- 
quelz  traictiez,  et  que  icellui  duc  eut  mis  garnisons  de 
par  le  Roy  en  aucuns  lieux  et  des  plus  fortes  places  du 
pays ,  il  s'en  retourna  à  Paris,  menant  avecques  lui  le 
dessusdit  jeune  duc  et  ses  deux  frères*,  lesquelz  fu- 
rent honnorablement  receuz  du  Roy  et  de  la  Roy  ne. 

Et  lors,  Loys,  duc  d'Orléans  et  frère  du  Roy,  ala 
prendre  la  possession  du  gouvernement  de  la  duchié 
de  Luxembourg,  par  le  consentement  du  roy  de 
Boesme ,  à  qui  elle  appartenoit ,  avec  lequel  il  avoit 
eu  espéciales  convenances.  Si  mist  garnison  de  ses 
gens  en  plusieurs  villes  et  forteresses  d'icelle  duché ,  et 
après  s'en  retourna  en  France  '. 

Et  peu  de  temps  après,  sourdi  grande  discencion 
entre  ledit  duc  d'Orléans  et  son  oncle  le  duc  de  Bour- 

1 .  Le  duc  de  Bourgogne  fit  son  entrée  à  Nantes  le  1  "  octobre 
1402.  Le  mariage  de  Jeanne  de  Navarre,  veuve  de  Jean  IV,  duc 
de  Bretagne,  avec  Henri  IV,  roi  d'Angleterre,  se  fit  le  23  avril 

1402  (V.  S.). 

2.  Jean  V,  Artur  et  Gilles  de  Bretagne. 

3.  Ce  n'est  pas  le  roi  de  Bohème  ,  mais  Josse,  marquis  de  Mo- 
ravie, fils  de  Jean  de  Luxembourg,  frère  de  l'empereur  Charles  IV, 
qui  céda  à  Louis,  duc  d'Orléans,  le  duclie  de  Luxembourg,  et 
cela,  non  pas  en  1401,  comme  le  dit  Monstrelet,  mais  en  1402. 
Il  le  reprit  en  1407,  à  la  mort  du  duc  d'Orléans. 

gongne,  et  tant,  que  chascun  d^eulx  assembla  grant 
nombre  de  gens  d'armes  eiitour  Paris.  Mais  en  fin,  par 
le  moien  de  la  Royne ,  et  des  ducs  de  Berry  et  de 
Bourbon,  fut  la  paix  faicte.  Et  par  ainsi  se  retrabi- 
rent  toutes  manières  de  gens  d'armes  es  lieux  dont  ils 
estoient  venus. 

CHAPITRi:   Tl. 

Comment  Clément ,  duc  en  Bavière  ,  fut  par  les  électeurs  d'Alemaigne 
csleu  à  estre  Empereur,  et  comment  il  fut  à  grant  puissance  mené  a 
Franqucfort. 

En  l'an  dessusdit ,  Clément ,  duc  en  Bavière  * ,  fut 
parles  électeurs  d'Alemaigne  esleu  empereur  de  Rom- 
me,  après  ce  que  fut  réprouvé  et  déposé  le  roy  de 
Boesme ,  jadis  empereur  de  Romme.  Si  fut  mené  par 
iceulx  à  Francquefort ,  et  avoit  adonc  en  sa  compai- 
gnie  bien  quarante  deux  mil  hommes  de  guerre ,  si 
mist  le  siège  devant  ladicte  ville ,  qui  estoit  à  lui  re- 
belle,  là  où  il  fut  environ  quarante  jours,  durant  le- 
quel 'temps  se  commença  entre  ses  gens  une  grant 
mortalité  d'épidémie,  dont  bien  moururent  quinze 
mil  de  ses  gens.  En  la  fin  desquelz  quarante  jours 
ung  traiclié  se  fist,  et  fut  mise  celle  ville  de  Franc- 
quefort  en   l'obéissance  dudit  empereur.   Et  pareil- 
lement se  y  mirent  Coulongne',  Aiz  et  plusieurs  autres 

i .  C'est  la  leçon  fautive  de  tous  les  manuscrits  et  des  im- 
primés. Il  faut  Hre  Robert  au  lieu  de  Clément.  Robert,  duc 
de  Bavière ,  fut  élu  empereur  le  22  août  1400,  deux  jours  après 
la  déposition  de  Wenceslas,  roi  de   Bohème.    (Voy.  Raynaldi, 

t.VIII,p.  77.)  , 

2.  C'est  à  Cologne  que  l'empereur  Robert  fut  couronne,  le 

6  janvier  UOl  (N.  S.). 

villes,  et    lui  baillèrent  leurs  lectres   recognoissans 
que  son  élection  avoit  esté  bien  et  deuement  faicte. 
Et  après ,  fut  couronné  en  ycelle  ville  par  Tévesque 
de  Mayence ,  de  laquelle  coronation  plusieurs  princes 
et  grans  seigneurs  du  pays  firent  grant  feste.  Si  y 
furent  faictes    nobles  joustes    et  grans  esbatemens. 
Laquelle  feste  passée ,  ledit  empereur  envoia  Estienne  , 
duc  en  Bavière,  son  cousin  germain,  lequel  estoit 
père  de  la  royne  de  France,  à  Paris,  pour  conter- 
mer   la   paix    entre    ledit   empereur    et  le    roy    de 
France.    Lequel  duc   Estienne ,    venu   audit  lieu  de 
Paris,  fut   reçeu  à  grant  joie,  tant  de  sa  fille,  la 
Royne,  comme  des  princes  et  seigneurs  du  sang  royal, 
car  le   Roy  estoit  pour  lors  malade.  Et  après  qu'il 
eust  faicte  sa  reqnesle   en   un  certain  jour,  lui  fut 
faicte  response  par  les  dessusdiz  seigneurs ,  que  bon- 
nement saulve  l'onneur  du  Roy  et  leur  serement,  ne 
povoient  faire  paix  au  préjudice  de  leur  beau  cou- 
sin le  roy  de  Boesme  ;  qui  autrefois  avois  esté  esleu 
et  couronné  a  roy  d'Alemaigne.  Après  laquelle  res- 
ponse,  icellui  dud  s'en  retourna  en   Alemaigne  de- 
vers le  nouvel  empereur,  auquel  il  racompta  et  dist 
ce  qu'il  avoit  trouvé  et  besongné  en  France.  Si  n'en 
fut  pas  bien  content;  mais  autre  chose  n'en  peut 
avoir.  Et  après ,  icellui  empereur  avoit  proposé  d'aler 
personnellement  en  Lombardie  à  puissance  de  gens 
d'armes.  Et  pour  conquerre  des  passages  envoia  une 
partie  de  ses  gens  devant,  mais  les  gens  d'armes 
du  duc  de  Milan  vinrent  à  main  armée  contre  eulx 
et  en  occirent  et  prindrent  plusieurs.  Entre  lesquelz 
fut  prins  messire  Gérard,  chevalier,  seigneur  de  Ha- 
rancourt ,    mareschal  du    duc  d'Austeriche ,   et  plu- 

sieurs  autres.  Et  par  ainsi  fut  rompu  le  voyage  dudit 
empereur.  ^ 

CHAPITRE  MI. 

Comment  le  roy  Henry  d'Angleterre  combati  ceulx  de  Persiaque  et  de 
Gales,  qui  estoient  entrez  en  son  pays. 

Environ  le  mois  de  mars  de  cest  an ,  se  meut  grant 
dissencion  entre  le  roy  Henry  d'Angleterre  et  ceulx 
de  Persiaque  et  de  Gales»,  avec  lesquelz  estoient  plu- ^ 
sieurs  Escoçoys.  Si  entrèrent  k  grant  puissance  ou 
pays  de  Nortliombelande,  et  là  les  trouva  le  dessusdit 
roy  Henry,  qui  pour  les  combattre  avoit  fait  grant 
assemblée.  Mais,  de  première  venue,  desconfirent  et 
-uèr^nt  jus  son  avangarde,  et  pour  ce,  sa  seconde  ba- 
taille n'osa  aler  contre  eulx.  Et  adonc  le  Roy,  qui  me- 
noit  l'arrière  garde,  espris  de  grant  voulenté,  voiant 
aussi  ses  gens  doubtablement  assembler  à  ses  adver- 
saires ,  se  mist  et  plongea  vigoureusement  dedans  la 
bataille  de  ses  ennemis,  en  laquelle  il  se  condmsi  et 
porta  si  cbevalereusement ,  comme  il  fut  sceu  et  relaté 
par  plusieurs  nobles  des  deux  parties,  que  ce  jour  il 
occist  et  mist  à  mort  de  sa  propre  main  plus  trente  six 
hommes  d'armes ,  jà  soit  ce  que  par  trois  foiz  il  fut 
abatu  de  cops  de  lance  du  conts  de  Gales,  d'Escoce'; 

1  C'est-à-dire  les  partisans  de  Henri  de  Percy,  comte  de  Nor- 
thuinberland ,  et  les  Gallois  soulevés  par  Owen  Glendower^  Les 
premiers  soulèvements  des  Galles  datent  de  l'an  IWO.  (Voy. 
WnhinahAm,  Srcv.  hist.,  p.  liOS.) 

<•>  Vérard  et  l'édit.  de  1 572  dorment  de  Glas.  C  est  Douglas, 
comme  au  reste  notre  texte  lui-même  le  porte  quelques  lignes 
plus  bas. 

si  eust  esté  prins  et  occis  dudit  conte,  se  ses  gens  ne 
Teussent  défendu  et  rescoux.  Là  fut  occis  Henri  de 
Persiaque  et  Thomas  de  Persiaque,  son  oncle  \  Si  y 
fut  prins  le  conte  de  Douglas,  d'Escoce,  et  plusieurs 
autres.  Après  laquelle  besongne,  icellui  roy  Henry 
se  partit  du  camp,  joyeux  de  sa  victoire ,  et  en\oia 
en  Gales  plusieurs  de  ses  gens  d'armes  pour  assiéger 
une  ville  en  laquelle  estoient  aucuns  favorables  aux 
dessusdiz  Persiaques. 


DE  L'AJV  MCCCCn. 


[Du    26  mars    4  402    au    45   avril    4  403.] 


CHAPITRE  VIII. 

Comment  Jehan  de  Verchln  ,  séneschal  de  Haynnau ,  envoya  ses  lectr^k 

en  divers  pays  pour  faire  armes. 

Au  commencement  de  cest  an ,  Jehan  de  Verchin , 
chevalier  de  grant  renom,  et  séneschal  de  Haynnau  , 
envoia  en  divers  pays  par  un  sien  hérault  plusieurs 
lectres  aux  chevaliers  et  escuiers,  afin  de  este  (sic) 
fourny  à  faire  aucunes  armes  qu'il  avoit  entreprinses 
à  faire.  Desquelles  lectres  la  teneur  s'ensuit  : 

«  A  tous  chevaliers ,  escuiers  et  gentilz  hommes  de 

4.  Lems.  Suppl.  fr.  9^,  Vérard,  et  l'édit.  de  4572  portent  que 
Thomas  de  Percy  seul  fut  tué,  et  qu'Henri  de  Percy  ne  fut  que 
prisonnier.  «  Là  fut  occis  Thomas  de  Parsiaquc ,  et  Henry,  son 
nepveu  ,  prins.  » 

nom  et  d'armes  ,  sans  reprouche ,  je ,  Jehan  de  Ver- 
chin  ,  chevalier,  séneschal  de  Haynnau ,  fays  savoir  à 
tous,  quà  i'aide  de  Dieu,  de  Nostre  Dame,  de  mon- 
seigneur saint  George  et  de  ma  dame ,  seray,  le  pre- 
mier dimanche  du  moys  d'aoust  proucliain  venant ,  à 
Coussi,  se  je  n'ay  léale  essoine',  pour  faire  les  armes 
qui  cy-après  sont  escriptes,  pardevant  mon  très  re- 
doublé seigneur,  monseigneur  le  duc  d'Orléans ,  le- 
quel m'a  accordé  la  place.   S'il  est   donques  gentil 
homme ,  tel  que  dessus  est  dit ,  qui  accorder  les  me 
vueille  :  premièrement,  le  gentil  homme  qui  accorder 
me  vouldra  mon  emprinse ,  sera  monté  à  cheval  en 
selle  de  guerre  sans  nulle  maistrise,  et  serons  armez 
pour  noz  corps  comme  il  nous  plaira  et  aurons  targes 
sans  couverture  ne  ferreure,  de  fer  ne  d'acier,  et  aurons 
chascun  une  lance  de   guerre  où   ne  pourra  avoir 
agrape  ne  rondelle,  et  une  espée.  Si  assemblerons  des- 
dictes lances  une  fois,  et  assenez  desdictes  lances  ou 
non,  chascun  ostera  sa  targe  a  par  lui  et  prendra  son 
espée  sans  aide  d' autrui.  Si  en  ferons  vingt  cops  sans 
reprinse.  Et  je ,  pour  honneur  de  la  compaignie  et 
pour  le  plaisir  que  le  gentil  homme  m'aura  fait  d'a- 
complir  madicte  entreprinse,  le  délivreray  prestement 
à  pié  se  je  n'ay  essoine  de  mon  corps ,  sans  ce  que 
nous  prenons  ne  ostons ,  lui  ou  moy,  pièces  de  har- 
nois  pour  les  espées  à  cheval  si  non   que  chascun 
pourra  prendre  autre  visière  et  ralonger  ses  plates  s'il 
lui  plaist,  de  tel  nombre  de  cops  d'espée  qu'il  me 
aura  voulu  deviser,  et  de  dagues  aussi,  quant  il  m'aura 
affermé  d'acomplir  ma  dessusdicte  emprinse,  pourtant 

1.  Empêchement  ou  excuse  légitime.  (Voy.  lanote  de  la  p.  26.) 

que  ledit  nombre  de  cops  se  puist  fournir  dans  la 
journée,  à  telles  reprinses  que  je  lui  deviseray,  et 
pareillement  de  tant  de  cops  de  hache  que  deviser  me 
vouldra.  Mais  pour  les  haches  se  pourra  armer  chas- 
cun comme  il  lui  plaira.  Et  s'il  advenoit  aussi,  que  jà 
ne  puist  advenir,  que  en  faisant  lesdictes  armes  l'un 
de  nous  deux  feust  blécié  tant  que  pour  la  journée  les 
armes  ne  peussent  estre  parfaictes,  qui  adonc  seroient 
emprinses  par  nous  deux  ,  l'autre  ne  seroit  en  riens 
tenu  de  le  actendre  pour  les  parfaire,  ains  seroit  quicte 
d'icelles.  Et  quant  je  auray  acompli  ce  que  dessus 
est  dit  ou  que  le  jour  sera  passé,  je,  avec  l'aide  de 
Dieu ,  de  Nostre-Dame ,  de  monseigneur  Saint  George 
et  de  ma  dame,  me  partiray  de  ladicte  ville,  se  je  n'ay 
essoine  de  mon  corps,  pour  aler  à  Saint-Jacques  en 
Galice.  Et  tous  les  gentilz  hommes  de  la  condicion 
dessusdicte,  que  je  trouveray  moy  alant  oudit  voyage 
et  retournant,  jusques  en  la  dessusdicte  ville  de  Coucy, 
qui  me  vouldrbnt  faire  tant  de  honneur  et  de  grâce 
de  me  délivrer  de  pareilles  armes  cy-dessus  devisées, 
à  cheval ,   et  me  bailler  juge   raisonnable   sans   me 
eslongner  de  mon  droit  chemin  plus  de  vingt  lieues  , 
ne  me  reculer  du  chemin ,  et  me  affermer  que  le  plai- 
sir du  juge  soit  tel  que  lesdictes  armes  soient  com- 
mencées dedens  cinq  jours  que  je  seray  venu  en  la 
ville  où  les  armes  se  devront  faire ,  je ,   à  l'aide  de 
Dieu  et  de  ma  dame ,  si  je  n'ay  loyale  essoine  de  mon 
corps,  quant  il  me  auront  acompli  mon  emprinse  les 
délivreray  prestement  à  pié  et  par  la  manière  cy-des- 
sus devisée,  de  tel  nombre  ae  cops  d'espée ,  de  hache 
et  de  dague  qu'ilz  me  auront  voulu  deviser  quant  ilz 
coiT)meiicèreut  à  acomplir  ma  dessusdicte  entreprinse. 

Et  s'il  advenoit  que  uiig  gentil  homme  et  moy  feis- 
sions  accord  à  faire  lesdictes  armes  ,  et  me  eust  donné 
juge  comme  cy-dessus  est  devisé  ,  et  en  alant  devant 
le'juge  en  trouvasse  ung  autre  qui  me  voulsist  faire  les 
armes  pareillement  et  donner  juge  plus  près  de  moy 
que  le  premier,  je  araie  toujours  à  aler  premièrement 
délivrer  cellui  qui  plus  près  juge  me  donroit,  et  quant 
je  seroie  quicte  de  lui,  je  retourneroie  à  Vautre  pour 
fournir  ce  que  accordé  aurions  ensemble,  se  je  n'avoie 
essoine  de  mon  corps  ;  et  ainsi  pareillement  faire  tout 
le  voiage  durant.  Et  seray  quicte  devant  chascun  juge 
pour  faire  une  fois  lesdictes  armes.  Et  ne  pourra,  ung 
gentil  liomme  que  une  fois  faire  armes  avecques  moy 
tout  le  chemin  durant.  Et  aurons  basions  paraulx  de 
longueur  pour  faire  lesdictes  armes  qui  se  feront ,  la- 
qudle  longueur  je  bailleray  quant  je  en  seray  requis. 
Et  seront  tous  les  cops  de  toutes  lesdictes  armes  qui 
se  feront,  depuis  le  bort  des  plates  dessoubz  en  amont. 
Et  afin  que  tous  gentilz  hommes  qui  auront  vouleiité 
de  me  délivrer  puissent  sçavoir  mon  chemin,  j'ay 
intencion,  au  plaisir  de  Dieu,  de  passer  par  le  royaume 
de  France  et  de  là  tirer  à  Bordeaulx  et  puis  ou  pays 
du  conte  de  Foix,  de  là  ou  royaume  de  Castille  ,  et 
puis  à  monseigneur  saint  Jacques.  Et  au  retourner, 
s^il  plaist  à  Dieu,  repasseray  par  le  royaume  de  Por- 
tingal ,  et  de  là  ou  royaume  de  Valence  ,  ou  royaume 
d^Arragon ,  en  Cathelongne ,  en  Avignon ,  et  puis  ra- 
passeray  parmi  le  dessusdit  royaume  de  France,  pour- 
veu  que  je  puisse  par  les  dessusdiz  pays  seurement 
passer  sans  avoir  empeschement  et  portant  ceste  pré- 
sente emprinse,  excepté  ceulx  du  royaume  de  France 
et  ceulx  du  pays  deHaynau.  Et  afin  que  ceste  emprinse 

soit  tenue  véritable ,  j*ay  mis  le  seel  de  mes  armes  à 
ceste  présente  lectre  pour  acomplir  ce  que  dessus  est 
escript  et  signé  de  ma  main.  Qui  fut  faicte  en  Tan  de 
l'Incarnacion  Nostre  Seigneur  mil  quatre  cens  et  deux, 
le  premier  jour  du  mois  de  juing.  » 

Lequel  sénesclial  dessusnommé,  pour  fournir  et 
acomplir  son  emprinse  ala  à  Coucy,  selon  le  contenu 
de  ses  lectres  cy-devant  escriptes,  et  là ,  fut  par  le  duc 
d'Orléans  très  joieusement  reçeu*.  Mais  audit  jour  ne 
comparut  homme  pour  faire  armes  contre  lui.  Et  pour 
tant ,  un  peu  de  jours  ensuivans  se  parti  de  là  pour 
aler  ou  voiage  de  Saint-Jacques  ainsi  que  promis 
Tavoit.  Durant  lequel  voiage  il  fist  armes  en  sept  lieux 
et  par  sept  journées  avant  son  retour.  Auxquelles ,  à 
toutes  les  foiz ,  il  se  porta  si  vaillamment  et  si  honno- 
rablement  que  tous  les  princes  qui  estoient  juges 
d*icelles  armes  lurent  contens  de  sa  personne. 

CHAPITRE  IX. 

Comment  Loys,  duc  d'Orléans,  frère  du  roy  de  France,  envoya  lectres 
au  roy  Henry  d'Angleterre  pour  faire  armes,  et  de  la  respouse 
qu'il  eut. 

En  Tan  mil  quatre  cens  et  deux ,  Loys  ,  duc  d'Or- 
léans ,  frère  du  roy  de  France ,  envoia  unes  lectres 
pour  faire  armes ,  au  roy  Henry  d'Angleterre,  dont  la 
teneur  s'ensuit  : 

ce  Très  liault  et  puissant  prince,  Henry,  roy  d'An- 
gleterre ,  je  ,  Loys ,  par  la  grâce  de  Dieu ,  filz  et  frère 
des  roys  de  France ,  vous  escrips  et  faiz  savoir  par 

\.  L'an  1400,  le  dun  d'Orléans  avait  acheté  la  seigneurie  de 
Coucy  de  Marie  de  Coucy,  veuve  de  Henri ,  duc  de  Bar. 

moy,  qu*à  Taide  de  Dieu,  de  la  benoiste  Trinité,  pour 
le  désir  que  j'ay  de  venir  à  honneur,  l'emprinse  que  je 
pense  que  vous  devez  avoir  pour  venir  à  proesse  en 
regardant  l'oisiveté  en  quoy  plusieurs  seigneurs  se  sont 
perdus,  extrais  de  royale  lignée,  quant  en  fais  d'armes 
ne  s'emploient,  jeunesse  qui  mon  cuer  requiert  d'em- 
ploier  en  aucuns  fais  pour  acquérir  honneur  et  bonne 
renommée ,  me  fait  penser  à,  de  présent,  commencer 
à  faire  le  mestier  d'armes.  Plus  honnorablement  ne  le 
pourroie  acquérir,  tout  regardé  ,  que  d'estre  en  lieu  , 
à  ung  jour  advisé  tant  de  vous  comme  de  moy,  et  en 
une  place  comme  nous  feussions  nous  deux  acom- 
paignez  de  cent ,  tant  chevaliers  que  escuiers  de  nom 
et  d'armes  et  sans  aucun  reprouche,  tous  gentilz  hom- 
mes ,  et  nous  combatre  jusques  au  rendre.  Et,  à  qui 
Dieu  donra  la  grâce  d'avoir  la  victoire,  le  jour,  chascun 
chez  soy  comme  son  prisonnier  pourra  mener  son 
compaignon  pour  en  faire  sa  voulenlé.  Et  si  ne  por- 
terons sur  nous  quelque  chose  qui  tourne  à  sort  ou 
invocacion  quelconques  qui  de  l'Eglise  soit  défendue. 
Et  n'y  aura  traict  en  ladicte  bataille,  fors  que  chascun 
se  aidera  du  corps  que  Dieu  lui  a  preste,  armé  comme 
bon  lui  semblera,  tant  à  l'un  costé  comme  à  l'autre, 
pour  sa  seureté  ,  aians  bastons  acoustumez.  C'est  as- 
savoir lance,  hache,  espée  et  dague ,  et  chascun  de 
tel  avantage  comme  besoing  et  mestier  sera  pour  sa 
seureté  et  pour  soy  aider,  sans  avoir  alênes ,  broches , 
crocqs,   poinçons,  fers  barbelez,    aguilles,   pointes 
envenimées,  ne  rasoirs;  comme  pourra  estre  advisé  par 
gens  en  ce  congnoissans ,  qui  seront  à  ce  ordonnez 
tant  d'une   partie  comme   d'autre,  avec  toutes  les 
seuretez  qui  en  ce  cas  sont  neccessaires. 

Et  pour  venir  à  l'efTect  d'icelle  journée  désirée ,  je 
vous  fais  assavoir,  qu'à  l'aide  de  Dieu,  de  Nostre  Dame 
et  de  monseigneur  saint  Michel,  vostre  voulenté  sceue, 
je  vouldroie  bien  estre ,  acompaigné  du  nombre  des- 
susdit, en  ma  ville  et  cité  d'Angoulesme,  pouracomplir 
à  l'aide  de  Dieu  ce  que  dit  est.  Or  m'est  advis,  que  se 
vostre  courage  est  tel  que  je  pense  pour  ce  fait  acom- 
plir,  vous  pourrez  venir  jusques  à  Bordeaulx,  et  là,  es 
marches  nous  deux  nous  trouverons,  pour  oultrer 
nostre  journée  qui  pourra  estre  ad  visée  tant  de  vos 
gens  comme  des  miens  commis  à  ce  aians  pleine  puis- 
sance comme  se  nous  y  estions  en  nos  propres  per- 
sonnes. Très  hault  et  puissant  prince,  mandez  moy  et 
faictes  savoir  en  ce  cas  vostre  voulenté  pour  acomplir 
les  choses  dessusdictes,  et  vueillez  abréger  le  temps  de 
en  mander  vostre  plaisir.  Car  je  pense  que  vous  povez 
savoir  que  en  tous  faiz  d'armes  bien  advisé  le  plus 
brief  compte  est  le  meilleur ,  principalement  et  géné- 
ralement aux  roys,  aux  princes  et  aux  seigneurs,  et  en 
advisant  tant  par  mandemens  comme  par  escrips  eu 
ceste  emprinse  n'en  pourroit  venir  entre  vous  et  moy 
que  empeschement  de  fais  neccessaires  qui  sont  ou 
pevent  estre  en  noz  mains.  Et  pour  ce ,  afin  que  vous 
sachez  et  congnoissez  que  ce  que  je  vous  escrips  et 
mande  je  vueil  acomplir  à  l'aide  de  Dieu,  je  me  suis 
soubscript  de  ma  propre  main ,  et  si  ay  scellé  de  mes 
propres  armes  ces  présentes  lectres,  en  mon  chastel*, 
escriptes  le  vu®  jour  du  mois  d'aoust.  Tan  mil  quatre 
cens  et  deux.  » 

i.  Le  ms.  Suppl.  fr.  93,  ajoute  de  CoucIiYy  Cou  ci. 

S'ensuit  la  première  lectre  de  response  du  roy  Heurv  d'Angleterre  aux 

lectres  du  duc  d'Orléans. 

«  Henry ,  par  la  grâce  de  Dieu  roy  de  France  et 
d'Angleterre  et  seigneur  d'Yllande,  à  liault  et  puissant 
prince,  Loys  de  Valois,  duc  d'Orléans.  Vousescripvons, 
mandons  et  faisons  savoir  que  nous  avons  veues  voz 
lectres  et  requeste  d'armes  dont  la  teneur  s'ensuit  : 
«  A  très  hault  et  puissant  prince,  Henry,  etc.  »  Parla 
teneur  desquelles  nous  povons  bien  apparcevoir  à  qui 
elles  adressent.  Néantmoins  il  est  à  nous  comme  pour- 
roit  estre  entendu  par  ce  que  vous  avez  mandé ,  nous 
en  avons  grans  merveilles  pour  les  causes  qui  s'en- 
suivent :  premièrement,  entre  les  trêves  prinses  et 
jurées  entre  nostre  très  cher  seigneur  et  cousin,  le  roy 
Richart,   nostre    derrenier  prédécesseur,    que   Dieu 
absoille,  et  vostre  seigneur  et  frère,  lesquelles  vous 
mesmes  avez  jurées  à  tenir  et  qui  sont  affermées  par 
vostredit  seigneur  et  nous,  secondement  Faliance  qui 
fut  pourparlée  entre  nous,  et  vous  à  Paris,  et  aussi  par 
les  seremens  que  vous  baillastes  en  noz  mains  et  es 
mains  de  nos  très  chers  chevaliers  et  escuiers ,  mes- 
sire  Thomas  d'Espinguen ,  messire  Thomas  Rampston 
et  Jehan  Marburi ,  de  la  bonne  amitié  et  aliance  que 
vous  promistes  à  nous   tenir.    Desquelles  lectres  de 
vostre  aliance  scellées  de  vostre  grant  seel  la  teneur 
s'ensuit  :  Ludoi^icus,  etc.  Or,  puis  qu'ainsi  est  que  vous 
avez  commencé  devers  nous,  contre  raison,  pour  les 
causes  dessus  dictes,  comme  il  nous  semble,  qu'il  nous 
soit  par  vous  envoyé,  nous  voulons  respondre  en  la 
manière  qui  s'ensuit.  C'est  à  dire  que  nous  voulons 
bien  que  Dieu  et  tout  le  monde  sache,  qu'iJ  n'a  esté 

ne  n'est  nostre  entencion  de  aler  contre  chose  cjue 
nous  aions  promis  en  nostre  défault  ne  par  nous  com- 
mencié ,  mais  puis  que  vous  avez  ainsi  commencé  en 
vostre  personne  devers  nous,  vous  prions,  mandons 
et  faisons  savoir  que  la  pareille  lectre  d'aliance  que 
vous  avez  reçeue  de  nous ,  cassons ,  adnullons  et  ré- 
voquons tant  qu'est  en  nous,  et  tenons  pour  nulle 
amitié,  amour,  aliance  doresenavant ,  et  ce  en  vostre 
défault.  Car  il  nous  semble  que  nul  prince,  seigneur, 
chevalier  ne  autre  de  quelque  estât  qu'il  soit,  ne  doit 
demander  ne  faire  armes  soubz  icelle  aliance  et  amitié. 
Et  pour  ce  nous  vous  quictons  devers  vous  toute  nostre 
aliance  et  amitié,  et  vous  respondons  à  vostre  lectre 
de  requeste  combien  que  considéré  Ja  dignité  que  Dieu 
nous  a  donnée  et  là  ou  Dieu  nous  a  mis  de  sa  bonne 
grâce ,  ne  devrions  respondre  à  nul  tel  fait  si  non  de 
pareil  estât  et  dignité  que  nous  sommes ,  si  faisons  à 
vous  savoir  que  là  où  il  est  contenu  en  vostre  lectre 
que  l'emprinse  que  vous  pensez  que  nous  devons  avoir 
pour  venir  à  proesse  regardant  l'oisiveté,  il  est  vray 
que  nous  ne  sommes  point  tant  emploiez  en  armes  et 
honneurs  comme  noz  nobles  progéniteurs  ont  esté. 
Mais  Dieu  est  tout  puissant  de  nous  mecti^e  à  poursuir 
leurs  fais  quant  lui  plaira ,  lequel  par  toute  l'oisiveté 
que  nous  avons  eu  de  sa  bonne  grâce  tousjours  à 
gardé  nostre  honneur.  Et  quant  à  ce  que  vous  désirez 
d'estre  à  lieu  et  à  jour  regarder,  tant  de  nous  comme 
de  vous,  en  une  place  où  nous  feussions  nous  deux 
acompaignez  chascun  de  son  costé  de  cent  chevaliers 
et  escuiers  de  nom  et  d'armes  et  gentilz  hommes  sans 
avoir  reprouche,  à  nous  combattre  jusques  au  rendre, 
vous  faisons   savoir  qu'il  n'a  esté   veu  devant  ceste 

heure  que  aucuns  de  nos  nobles  progëniteurs  roys  ait 
esté  ainsi  infesté  par  aucunes  personnes  de  mendre 
estât  qu'il  n'estoit  lui  mesmes ,  ne  qu'il  n'avoit  mis,  ne 
emploie  son  corps  en  tel  fait  avecques  cent  personnes 
ou  autre  nombre,  pour  telle  cause.  Car  il  nous  semble 
que  ce  que  ung  prince  roy  fait ,  il  le  doit  faire  à  l'on- 
neur  de  Dieu  et  commun  prouffit  de  toute  cbrestiente 
ou  de  son  royaume ,  et  non  pas  pour  vaine  gloire ,  ne 
pour  nulle  convoitise  temporelle.  Et  nous  voulons  par- 
tout conserver  Testât  que  Dieu  nous  a  donné ,  prins  a 
nous  tel  propos  que  à  quelque  heure  qui  nous  plaira  et 
semblera  mieux  expédient,  à  l'onneur  de  Dieu  et  de 
nous  et  de  nostre  royaume,  nous  venrons  personelle- 
ment  en  nostre  pays  pardelà ,  acompaigne  de  tant  de 
nens  et  tek  comme  il  nous  plaira,  lesquelz  nous  repu- 
Lns  tous  no/,  loiaulx  serviteurs,  subgetz  et  amis,  pour 
Y  conserver  nostre  droit.  Ou  quel  temps,  se  vous  pen- 
sez qu'il  soit  bon  à  faire ,  vous  vous  pourrez  niectre 
avant  avec  tel  nombre  de  gens  que  bon  vous  semblera, 
pour  vous  acquérir  honneur  en  acomplissement  de 
vostre  courageux  désir.  Et  se  Dieu  plaist  et  Nostre 
Dame  et  monseigneur  saint  George,  vous  n  en  partirez 
sans  estre  respondu  à  vostredicte  requeste ,  tellement 
que  vous  en  devrez  estre  tenu  pour  respondu,  soit 
pour    combatie   entre    noz   deux   personnes  autant 
comme  Dieu  vouldra  souffrir,  laquelle   chose  nous 
désirons  plus  que  autrement  pour  eschever  1  effusion 
du  sang  chrestien,  ou  autrement  en  plus  grant  nombre. 
Et  Dieu  scet,  et  voulons  que  tout  le  monde  sache   que 
ceste  nostre  response  ne  procède  point  d'orgeuil ,  ne 
de  présumpciondecuer,  ne  pour  mectre  en  reprouche 
nul  preudhomme  qui  sou  honneur  a  cher,  mais  seule- 

ment  pour  faire  abatre  la  haultesse  de  cuer  et  surcui- 
dance  de  cellui ,  quel  qu'il  soit ,  qui  ne  scet  discerner 
en  quel  estât  il  est  lui  mesmes.  Et  se  vous  voulez  que 
tous  ceulx  de  vostre  partie  soient  sans  reprouche, 
gardez  vos  lectres ,  voz  promesses  et  vostre  see!  que 
m'avez  fait  devant  ceste  heure.  Et  pour  ce  que  nous 
voulons  que  vous  sachez  que  celle  nostre  response,  la- 
quelle vous  escripvons  et  mandons,  procède  de  nostre 
certaine  science,  et  que  nous  l'acomplirons  en  nostre 
droit ,  se  Dieu  plaist ,  nous  avons  scellé  du  seel  de  noz 
armes  ces  présentes  lectres.  Donné  en  nostre  court 
de  Londres,  le  v"  jour  du  mois  de  décembre,  l'an 
de  grâce  mil  quatre  cens  et  deux,  et  de  nostre 
règne  le  iv*.  » 

S'ensuit  la  lectre  de  l'aliance  jà  pieça  faicîe  entre  le  duc  d'Orléans  et  le 
duc  Henry  de  Lenclastre,  avant  qu'il  feust  fait  roy  d'Angleterre. 

<<  Loys,  duc  d'Orléans,  conte  de  Valois,  de  Blois  et 
de  Beaumont,  à  tous  ceulx  qui  ces  présentes  lectres 
verront,  salul  et  dilection.  Savoir  faisons  par  ces  pré- 
sente-i  que  jà  soit  ce  que  entre  hault  et  puissant  prince, 
nostre  très  cher  cousin ,  Henry,  duc  de  Lenclastre',  et 
nous ,  soit  donné  dilection  et  affecUon  ,  néantmoim , 
nous,  désirans  avoir  plus  ferme  amitié  et  aliance  en- 
semble ,  actendu  que  nulle  chose  en  ce  monde  ne  se 
peut  à  peine  trouver  meilleure,  ne  plus  plaisant,  ne 
plus  prouffitable  de  ce ,  ou  nom  de  Dieu  et  de  la  très 
samcte  Trinité,  qui  est  très  bel  exemple  et  aussi  ferme 

i^  Le  ms.  S„,.pl.  fr.  93,  porte  :  ,.  Henry,  duc  de  Lenclastre 
et  Herosdie,  comte  d'Erby,  Lincelne,  Leychestre  et  Norihan.p- 
ton.  »  * 

et  estable  fondement  en  parfaicte  charité  et  amitié,  ne 
sans  le  bras  de  sa  grâce  riens  ne  se  peut  bien  ne  prouf- 
fitabiement  mectre  à  fin,  Nous,  en  forme  et  manière 
que  ceste  nostre  amitié  soit  réputée  honnorable  et 
honneste ,  sommes  venus  et  venons  à  faire  aliance  et 
confédéracion  en  ceste  manière  : 

Premièrement.  Chascun  de  nous  tient  estre  raison 
et  appreuve  moult  que  en  ceste  aliance  soient  exceptez 
tous  ceulx  qui  sembleront  à  chascun  de  nous  estre 
exceptez  au  regard  de  honnesteté ,  et  pour  ce  nous 
exceptons  de  nostre  fait  ceulx  qui  s'ensuivent  :  Pre- 
mièreinent,  nostre  très  hault  et  puissant  prince  et  mon 
très  redoublé  seigneur,  Charles,  par  la  grâce  de  Dieu 
roy  de  France ,  monseigneur  le  Daulphin ,  son  amsné 
filz  et  tous  les  autres  filz  et  enfans  de  mondit  seigneur, 
madame  la  royne  de  France  et  nos  très  chers  oncles , 
les  ducs  de  Berry  et  de  Bourgongne  et  de  Bourbon , 
très  nobles  princes  nos  très  chers  cousins,  le  roy  des 
Rommains  et  de  Boesme ,  le  roy  de  Hongrie,  son  frère, 
et  leurs  oncles,  et  Precop,  marquis  de  Morienne,  et 
aussi  tous  noz  cousins  plus  prouchains  et  tous  autres 
de  nostre  sang,  présens  et  avenir,  tant  masles  comme 
femelles,  et  nostre  très  cher  père,  le  duc  de  Milan,  la 
fille  duquel  nous  avons  à  femme,  pour  laquelle  affinité 
nous  appartient  estre  favorable  à  son  bien  et  honneur; 
et  très  nobles  princes  nos  très  chers  cousins ,  le  roy 
de  Caslille,  le  roy  d'Escoce  et  tous  autres  aliez  à  mon- 
dit seigneur,  ausquelz  il  nous  fault  adhérer  avec  mon- 
dit seigneur ,  et  nostre  très  cher  cousin  le  duc  de  Lor- 
raine, le  conte  de  Clèves,  le  seigneur  de  Cliçon  et  tous 
nos  vas^aulx  et  obligez  par  foy  et  serement ,  lesquelz 
nous  devons  estre  gardez  de  mal  pour  ce  qu'ilz  se  sont 

adonnez  à  nos  services  et  commandemens  ;  etfînable- 
ment  tous  ceulx  qui  sont  noz  aliez,  ausquelz  appartient 
garder  et  tenir  noz  convens. 

Item ,  entre  ledit  duc  de  Lenclastre  et  nous ,  sera 
tousjours  sans  intermission  bonne  affection  de  vraie 
dilection  et  de  pure  amour ,  comme  doit  estre  entre 
vrais  et  honnestes  amis. 

Item ,  chascun  de  nous  sera  tousjours  et  en  tous 
lieux  amy  et  bien  vueillant  l'un  de  l'autre  et  ennemi  de 
ses  ennemis,  ainsi  qu^il  convient  à  honneur  et  louenge 
de  l'un  et  de  l'autre. 

Item,  en  tous  temps,  en  tous  lieux  et  en  tous  cas, 
causes  et  besongnes ,  chascun  de  nous  pourchacera' 
gardera  et  défendra  le  salut,  le  bien  et  estât  de  l'autre' 
tant  en  paroles  comme  en  fais,  diligemment  et  soigneu- 
sement, tant  comme  faire  se  poiu-ra  honnorablement 
et  honnestement. 

Item ,  en  temps  et  en  cas  de  discord  et  de  guerre 
nous  aiderons  et  défendrons  l'un  l'autre  à  grant  désir 
pour  vouloir  et  parfaire  œuvre  envers  et  contre  tous 
princes,  seigneurs,  barons  et  toute  autre  personne  sin- 
gulière, communaulté,  collège,  université,  de  quelque 
seigneurie,  dignité  ou  estât,  degré  ou  condicion  qu'ilz 
soient,  par  toutes  voies  et  remède,  engins,  consaulx, 
forces,  aides,  gens  d'armes,  ost  et  autres  subsides  que 
nous  pourrons  et  sçaurons.  Et  chascun  de  nous  se 
lèvera,  résistera  et  combatra  contre  tous  les  adversaires 
guerroieurs  et  ennemis  de  l'autre,  et  se  y  efforcera  de 
toute  pensée,  conseil  et  œuvres  licites,  exceptez  tous- 
jours,  comme  dit  est,  les  dessusnommez. 

Item,  les  choses  dessusdictes  se  feront,  tenront,  c^ar- 
deront  et  dureront  tant  comme  les  trêves  présentes , 

Lcles  entre  mondit  seigneur  et  le  roy  d'Angleterre 
dureront.  Et  se  meilleure  paix  se  fait,  ils  dureront  tant 
comme  icelle  pal.  durera  entre  eulx  sans  e^fra^idre 
En  tesmoing  et  fermeté  de  ce ,  nous  avons  fait  faire  e 
escripre  ces  présentes  iectres  et  y  mectre  nostre  seel 
pendant.  Donné  à  Paris,  le  xvn^  jour  de  juing,  1  an  de 
grâce  mil  trois  cens  quatre  vings  seize  ^  » 

S'ensuit  la  seconde  lectre  du  duc  d'Orléans  répliquant  aux  première 
Iectres  du  roy  Henry  d'Angleterre. 

.  Hault  et  puissant  prince,  Henry,  roy  d'Angleterre, 
ie,  Loys,  par  la  grâce  de   Dieu  filz  et  frère  des  roys 
de  Frarice,  duc  d'Orléans,  etc.  Vous  escrips,  mande  et 
faiz  savoir,  que  j'ay  reçeu  k  bonne  estramne  le  pre- 
mier  jour  de  ianvier%  par  Lanclastre,  roy   d  armes, 
vostre  bérault,  les  Iectres  que  escriptes  m'avez,  taisans 
response  à   aucunes  autres   Iectres   que   mandées  et 
escriptes  vous  avoye  par  Cliampaigne,  roy  d'armes,  et 
par  Orléans,  mon  hérault,  et  ay  bien  entendu  le  con- 
tenu d'icelles. 

4  Paris,  17  juin  1396,  sic  dans  le  ms.  Suppi-  />'.  ^^3.  Il  y  a 
ici  erreur  de  date  ,  car  Foriginal  de  ce  traité,  qui  est  en  laun, 
est  ainsi  daté  en  toutes  lettres.  Datu,n  Parisius,  chc  decuna  scj>^ 
tima  mensisjuUi ,  anno  Donnni  millesimo  treccntcsin.o  nonagesnuo 

''T'  C'était  en  effet  une  habitude  du  temps  de  donner  des 
etrennes  le  premier  jour  de  janvier.  Et  même  on  appelait  ce  jour, 
comme  aujourd'hui ,  le  jour  de  l'an,  ainsi  qu^on  le  voit  par  le  pas- 
sage suivant  d'un  compte  de  Van  1458.  a  A  madame  Jehanne , 
fille  du  Roy  nostre  sire  ,  duchesse  de  Bourbonnois  et  d  Auvergne, 
que  le  Roy  nostredit  seigneur  lui  avoit  donné  pour  ses  estrennes 
dudit  jour  de  Can,  premier  dudit  mois  de  janvier,  la  somme  de 

Y*=  l.    t.    « 

Et  quant  à  ce  que  vous  ignorez  ou  voulez  ignorer , 
que  vous  ne  sçavez  se  mesdictes  Iectres  se  adressent  à 
vous ,  vostre  nom  y  est ,  lequel  vous  prinstes  sur  fons 
et  que  vostre  père  et  mère  vous  appelloient.  De  la 
dignité  que  vous  tenez  je  escrips  au  long ,  mais  je  ne 
appreuve  point ,  ne  ne  vouldroie  en  ce  approuver  la 
manière  comment  vous  y  estes  venu.  Mais  sachez  de 
vray  (|ue  mesdictes  Iectres  s  adressent  à  vous. 

Quant  à  ce  que  vous  m'avez  esciipt  que  vous  avez 
merveille  de  la  requeste  que  je  vous  ay  faicle ,  consi- 
dérées les  trêves  prinses  par  mon  très  redoublé  prince, 
monseigneur  le  roy  de  France  d'une  part,  et  hault  et 
puissant  prince  le  roy  Richard ,  mon  nepveu  et  vostre 
seigneur  lige,  derrenier  trespassé,  Dieu  scet  par  qui\ 


1 .  Richard  II  fut  déposé  le  29  septembre  1399.  Son  cousin,  Henri 
de  Lancastre ,  petit-fils  du  fameux  prince  Noir,  lui  succéda  sous  le 
nom  de  Henri  IV  et  fut  couronné  le  13  octobre  suivant.   Richard 
mourut  en  prison  dans  le  château  de  Pontefract,  en  West-Riding, 
le  24  février  1400.  Les  circonstances  mystérieuses  de  sa  mort  ont 
donné  naissance  à  trois  opinions  différentes.  L'une,  qu'il  fut  tué 
par  sir  Piers  Exton  qui  était  entré  dans  sa  prison  avec  cinq  assas- 
sins. L'autre,  qu'il  se  laissa  mourir  de  faim  dans  sa  prison,  en  aj)- 
prenant  la  défaite  de  ses  partisans.  Et  c'est  ce  que  dit  Walsingham. 
Une  dernière  opinion,  fut  qu'on  le  laissa  mourir  de  faim  d'après 
les  ordres  de  Henri  de  Lancastre.  Le  judicieux  Lingard  n'ose  pas 
conclure  ici ,  bien  que  la  chose  semble  facile ,  surtout  par  un  té- 
moignage de  l'archevêque  Scrope,  témoignage  qu'il  rapporte  lui- 
même,  et  que  voici  :  Vbi  eum  hreviter  [ut  vulgariter  dicitur  quin- 
dcclm  die  s  et  tôt  idem  noctes ,  in  fame^  siti  et  frigore  vexcwerunt  et 
cruci fixer unt  ;   et  tandem   morte  turpissima  ,    adhiic  regno   nostro 
Jngliee  penitus  incognita  ,    sed  gratia  divina  penitus  non  celanda , 
interimerunt  et  occiderunt.  Quoi  qu'il  en  soit ,  en  France ,  on  crut 
généralement  que  la  mort  de  Richard  II  avait  été  le  résultat  d'un 
crime.  Son  successeur,  bien  qu'en  traitant  avec  la  France ,  y  était 

d'autre  part,  et  que  aussi  vous  dictes  par  vosdictes 
lectres  que  par  aucune  aliance  faicte  envers  nous  deux, 
laquelle  vous  m'avez  envoiée  de  mot  à  mot,  je  la 
récite  pour,  les  voians  ,  mieulx  informer  en  vous  de- 
monstrant ,  veu  mon  propos  que  lors  avoie  et  au- 
ray,  se  Dieu  plest,  toute  ma  vie,  c'estassavoir  de 
garder  Taliance,  se  envers  vous  n'eust  eu  aucun  dë- 

fault. 

Premièrement ,  d'avoir  entreprins  encontre  vostre 
lige  et  souverain  seigneur  le  roy  Richard,  que  Dieu 
pardoint,  ce  que  avez  fait;  qui  estoit  alié  de  mon  très 
redoublé  seigneur,  monseigneur  le  roy   de  France, 
tant  par  mariage  comme  par  escripz  scellez  de  leurs 
seaulx.  En  quoy  nous  jurasmes ,  c'estassavoir  ceulx  de 
leur  lignage  d'un  costé  et  d'autre,  comme  il  appert  par 
les  lectres  faictes  pour  le  temps ,  ilz  assemblèrent  de- 
vers monseigneur  et  vostre  seigneur  dessusdit,  vous 
estans  en  sa  compaignie  et  plusieurs  autres  de  son 
lignage.  Et  povez  congnoistre  et  apparcevoir  par  mes- 
dictes  lectres,  dont  vous  m'avez  envoie  la  copie,  se  ceulx 
qui  estoient  par  avant  aliez  de  mondit  seigneur  ne 
sont  point  exceptez.  Et  si  povez  savoir  se  ce  seroitbien 
honneste  chose  à  moy  d'avoir  aliance  à  vous  de  pré- 
sent. Car  au  temps  que  je  fis  ladicte  aliance  je  n'eusse 
cuidié,  ne  pensé  que  vous  eussiez  fait  contre  vostre 
roy  ce  qui  est  congneu  et  que  chascun  scel  que  vous 

regardé  comme  un  cruel  usurpateur.  C'est  ce  que  démontre  claire- 
ment une  pièce  originale  du  Trésor  des  Charles.  C'est  une  pro- 
messe de  Henri  IV  de  garder  les  trêves  jurées  par  son  prédéces- 
seur, où  le  secrétaire  du  roi  de  France  n'a  pas  hésité  à  mettre  au 
dos  la  note  suivante  :  Littere  Henrici  Loncastrie  dicentis  se  essr 
regem  Anglie ,  per  quas  promittit  tenere  treugas. 

avez  fait.  Et  pour  ce  que  vous  dites  que  nul  seigneur 
ne  chevalier,  de  quelque  estât  qu'il  soit,  ne  doit  de- 
mander à  faire  armes  sans  rendre  leurs  aliances  avant 
qu'on  feist  ceste  entreprinse,  je  ne  sçay  se  à  vostre  sei- 
gneur le  roy  Richard  vous  rendistes  le  serement  de 
feaulté  que  vous  aviez  à  luy  avant  que  vous  procédis- 
siez  contre  sa  personne  par  la  manière  que  avez  fait. 
Et  quant  à  la  quictance  que  vous  me  faictes  avant  que 
vous  me  respondez  à  la  promesse  que  faicte  m'avez, 
comme  il  appert  par  les  lectres  sur  ce  faictes  que  je 
ne  puis  avoir,  sachez  que  depuis  que  je  sceuz  le  fait 
que  vous  feistes  à  vostre  lige  seigneur ,  je  n'euz  appa- 
rence que  vous  deussiez  tenir  à  moy,  ne  aultrui,  quelz- 
conques  convenances  que  vous  deussiez  avoir  fait.  Et 
devez  penser  et  assez  congnoistre  que  je  n'ay  vouloir 
d'avoir  aliance  à  vostre  personne. 

Quant  à  la  considéracion  que  povez  avoir  à  la  di- 
gnité en  quoy  vous  estes,  je  ne  pense  que  la  vertu 
divine  vous  y  ait  mis,  Dieu  le  scet  et  peut  bien  savoir, 
et  avoir  dissimulé  ,  comme  il  a  fait  plusieurs  princes 
régner  et  à  la  fin  de  leur  confusion.  Et  à  me  comparer 
à  vostre  personne,  point  n'en  est  besoing ,  regardant 
mon  honneur. 

A  ce  que  vous  me  rescripvez  que  pour  l'oisiveté 
que  vous  avez  eu  vostre  honneur  a  tousjours  bien 
esté  gardé,  assez  est  le  contraire  sceu  par  toutes 
contrées. 

Quant  à  la  venue  que  vous  pensez  à  faire  pardeçà 
sans  le  me  mander  quant  ne  où  ce  sera,  rescripvez 
le  moy  ou  le  me  mandez ,  et  je  vous  asseure  que  vous 
orrez  nouvelles  sans  guères  actendre,  de  tout  mon  vou- 
loir, pour  faire  et  parfaire  à  l'aide  de  Dieu,  se  ay  santé, 

ce  que  j'ay  escript  par  vos  autres  lectres  se  à  vous  ne 
tient. 

Et  ce  que  vous  me  rescripvez  que  voz  progéniteurs 
n'ont  point  acoustumez  d'estre  ainsi  infestez  de  men- 
dres  personnes  qu'ilz  n'estoient  eulx  mesmes ,  qui  ont 
esté  et  qui  sont  les  miens,  n'est  jà  besoing  que  j'en  soie 
mon  hérault ,  il  est  congneu  par  tout  pays ,  et  quant  à 
moy  je  me  sens  sans  reprouclie ,  la  Dieu-niercy  ,  et  ay 
tousjours  fait  ce  que  loial  preudomme  doit  faire  envers 
Dieu,  comme  envers  monseigneur  et  son  royaume. 
Qui  fait  ou  a  fait  autrement ,  et  eust  tout  le  monde 
en  sa  main,  si  n'a-il  riens  et  n'est  mie  à  priser. 

Quant  à  ce  que  vous  rescripvez  que  ce  que  un  g 
prince  roy  doit  faire  il  le  doit  faire  à  l'onneur  de  Dieu, 
au  commun  prouffit  de  toute  clirestienté  et  de  son 
royaume ,  et  non  point  par  vaine  gloire  et  pour  nulle 
convoitise  temporelle,  je  vous  respons  que  c'est  bien 
dit,  mais  se  vous  l'eussiez  fait  en  vostre  pays  le  temps 
passé ,  plusieurs  choses  par  vous  faictes  n'eussent  pas 
esté  exécutées  ou  pays  où  vous  demourez. 

Quant  à  comparer  ma  très  redoubtée  dame,  ma- 
dame la  royne  d'Angleterre,  vostre  rigueur  et  vostre 
cruaidté,  qui  est  venue  désolée  en  ce  pays  de  son  sei- 
gneur qu'elle  a  perdu,  desnuée  de  son  douaire  que 
vous  détenez,  despoullez  de  son  avoir  qu'elle  emporta 
pardelà  et  qu'elle  avoit  par  son  seigneur,  où  est  cellui 
qui  veult  avoir  honneur,  qui  ne  se  monstre  pour  sous- 
tenir  son  fait?  Où  sont  tous  nobles  qui  doivent  garder 
en  tous  estas  les  drois  des  dames  vefves  et  des  pucelles, 
de  si  belle  vie  comme  tous  scevent  que  estoit  ma  des- 
susdicte  dame  et  nièpce?  Et  pour  ce  que  je  lui  appar- 
tiens de  si  près  comme  chascun  scet,  me  acquitant 

devers  Dieu  et  envers  elle  comme  son  parent,  vous 
respons  aux  poins  que  vous  me  dictes,  que  pour  esche- 
ver  l'effusion  du  sang  humain ,  vous  estant  venu  par- 
decà  et  mov  estant  venu  à  l'encontre  de  vous ,  me 
respondrés  plus  voulentiers  de  corps  à  corps  ou  de 
plus  grant  nombre  que  de  présent  ne  m'escripvez,  qu'à 
l'aide  de  Dieu,  de  la  benoiste  vierge  Marie  et  de  mon- 
seigneur saint  Michel,  sceue  de  vous  laresponse  de  ces 
lectres,  soit  corps  à  corps  ou  nombre  à  nombre,  soit 
povoir  à  povoir,  vous  trouverez  en  faisant  mon  devoir 
et  gardant  mon  honneur  telle  response  par  effect 
comme  en  tel  cas  appartient.  Et  vous  mercie  pour 
ceulx  de  mon  costé,  que  de  leur  sang  avez  plus  grant 
pitié  que  n'avez  eu  de  vostre  lige  et  souverain  seigneur. 
Et  afin  que  vous  congnoissez  et  sachez  que  ce  que  je 
vous  escrips  et  mande  je  vueil  acompHr  à  l'aide  de 
Dieu ,  j'ay  cy  fait  meclre  le  seel  de  mes  armes  et  me  y 
suis  soubscript  de  ma  propre  main,  lendemain  du  jour 
Nostre  Dame  xxvi"  jour  de  mars,  l'an  mil  quatre  cens 
et  deux.  » 


S'ensuit  la  seconde  lectre  du  roy  Henry  d'Angleterre,  dupliquant 
à  la  seconde  lectre  du  duc  d'Orléans. 

«  Henry,  par  la  grâce  de  Dieu  roy  de  France  et 
d'Angleterre,  seignevu'  d'Irlande.  Loys  de  Valois,  duc 
d'Orléans  !  nous  vous  escripvons ,  mandons  et  faisons 
savoir  que  nous  avons  veu  unes  lectres  de  vostre  part, 
le  derrenier  jour  de  ce  présent  mois  d'avril ,  que 
nous  avez  envoiées  par  Ghampaigne,  roy  d'armes,  et 
Orléans ,  vostre  hérault ,  en  cuidant  avoir  donné  res- 
ponse à  noz  lectres  par  vous  reçeues  le  premier  jour 
de  janvier  derrenier  passé,  par  Lanclastre,  roy  d'ar- 

mes ,  nostre  Hérault.  Laquelle  vostre  lectre  porte  date 
du  xxvi"  jour  du  mois  de  mars,  mil  quatre  cens  et  deux, 
et  avons  bien  entendu  le  contenu  d'icelles.  Et  jà  soit 
ce  que  toutes  choses  considérées  et  par  espécial  lestât 
où  Dieu  nous  a  mis ,  nous  ne  deussions  respondre  à 
vostre  requeste  que  faicte  nous  avez ,  ne  aux  réplica- 
cions  adjoustées  à  icelles ,   toutesfois,  puisque  vous 
touchez  nostre  honneur,  nous  vous  voulons  respondre, 
voiant  et  considérant  qu'en  vostre  première  requeste 
d*armes  à  nous  faicte,  à  Jaquelle  nous  vous  donnasmes 
response,  vous  prétendistes  icelles  avoir  procédé  d'en- 
tier désir  et  jeunesse  de  cuer  pour  vous  acquérir  hon- 
neur et  bon  renom  à  commencer  à  venir  et  vouloir 
savoir  le  mestier  d'armes.  Et  nous  semble  par  vostre 
présent  escript  que  icellui  vostre  désir  avez  grande- 
ment tenu  en  frivoles  et  en  paroles  de  tençon  et  de 
despit,  en  diffamant  nostre  personne ,   cuidant   par 
aventure  que  ce  tourneroit  à  la  confusion  de  nous,  ce 
que  Dieu  peut  bien  tourner  à  la  vostre,  et  à  bon  droit. 
Si  sommes  pour  tant  esmeuz,  et  non  pas  sans  cause 
raisonnable,  de  vous  donner  response  aux  principaulx 
poins  comprins   en   vosdictes   lectres    par  manière 
comme  cy-après  pourrez  plus  pleinement  apparce- 
voir,  bien  pensant  et  considérant  que  point  n'appar- 
tient à  nostre  estât ,  ne  que  ne  pourrions  nostre  hon- 
neur garder  par  tencer,  ne  avecques  ce  sur  les  autres 
poins  frivoles  et  tençons  pleins  de  malice,  ne  vous 
donner  response  aucunement ,  sinon  que  tout  ce  qui 
touche  nostre  reprouclie  est  faulx. 

Premièrement ,  quant  à  la  dignité  que  vous  dictes 
nous  tenir,  laquelle  vous  ne  escripvez  au  long  ne  ap- 
prouvez, et  si  ne  vouldriez  en  ce  approuver  la  manière 

comment  nous  y  sommes  venus,  certes  nous  nous 
esmerveillons  grandement.  Car  nous  le  vous  avions 
bien  dit  et  déclairé  avant  nostre  partement  de  par- 
delà  ,  ouquel  temps  vous  approuvastes  nostre  promo- 
cion  et  promistes  aide  à  l'encontre  de  nostre  très  cher 
seigneur  et  cousin  le  roy  Richard ,  que  Dieu  absoille , 
se  nous  l'eussions  voulu  avoir.  Néantmoins ,  de  la 
preuve  ou  de  la  despreuve  de  vous  en  ce,  nous  tenons 
bien  peu  de  compte.  Car,  puisque  Dieu  ,  de  sa  bonne 
grâce,  en  nostre  droit  nous  a  approuvé ,  et  tous  ceulx 
de  nostre  royaume,  aussi  il  nous  souffist  pour  tous 
ceulx  qui  en  ce  nous  vouldroient  contredire,  qui  au- 
ront le  tort  ;  confiant  de  la  bénigne  grâce  de  Dieu  qui 
nous  a  gouverné  et  défendu,  et  bien  a  commencié  en 
nous ,  car  en  continuant  sa  grande  miséricorde ,  nous 
a  mené  à  bonne  fin  et  à  telle  conclusion  que  vous  re- 
congnoistrez  la  dignité  qu'il  nous  a  donné  et  le  droit 
que  nous  y  avons. 

Quant  à  ce  que  en  vosdictes  lectres  est  faicte  men- 
cion  du  trespassement  de  nostre  très  cher  seigneur  et 
cousin  ,  que  Dieu  pardoint ,  en  disant  que  Dieu  scet 
par  quoy,  nous  ne  savons  à  quelle  fin  ne  par  quoy 
vous  le  dictes.  Mais  se  vous  voulez  ou  osez  dire  que 
par  nous  ou  nostre  vouloir  ou  consentement,  il  ait  esté 
mort ,  il  est  faulx ,  et  sera  toutes  les  fois  que  vous  le 
direz.  Et  à  ce  nous  sommes  et  serons  prest ,  à  l'aide 
de  Dieu,  de  nous  défendre  contre  vous,  corps  à  corps, 
se  vous  le  voidez  ou  osez  prouver. 

Et  là  où  vous  escripvez  en  nous  monstrant  garder 
le  propos  que  vous  avez  de  Taliance  faicte  par  nous 
deux  se  en  nous  n'eust  eu  aucun  défault  d'avoir  en- 
treprins  à  l'encontre  de  nostre  très  cher  seigneur  et 

cousin,  ce  que  dictes  nous  avoir  faict;  qui  estoit  alié 
de  vostre  seigneur  et  frère ,  tant  par  mariage  comme 
par  escrip/  scellez  de  leurs  seaulx  ;  et  aussi ,  du  temj)s 
que  vous  feistes  celle  aliance  avec  nous ,  vous  ne 
eussiez  cuidié  ne  pensé  que  nous  eussions  fait  a  ren- 
contre de  nostre  très  cher  seigneur  et  cousin  ce  qui  est 
congneu  et  que  cbascun  scet  que  nous  avons  fait ,  à  ce 
que  vous  en  dictes  nous  respondons  que  nous  n'avons 
riens  fait  envers  lui  que  nous  n'osons  bien  avoir  fait 
devant  Dieu  et  tout  le  monde. 

En  ce  que  vous  nous  escripvez  que  nous  pourrions 
congnoistre  et  apparcevoir  par  voz  lectres  de  ladicte 
aliance  se  ceulx  qui  estoient  paravant  exceptez ,  et  se 
nostre  très  chère  et  amée  cousine  dame  Ysabel,  vostre  >^ 
honnorée  dame  et  nièpce,  y  estoit  pas  comprinse,  nous 
ne  sçavons  se  les  avez  exceptez  en  général.  Mais  adonq, 
quant  vous  feistes  l'aliance  d'entre  nous  à  vostre  re- 
queste ,  vous  ne  les  acceptastes  point  en  espécial 
comme  vous  feistes  bel  oncle  de  Bourgongne.  Et 
néantmoins  une  des  principales  causes  de  vostre 
aliance^  qui  se  fist  à  vostre  instance  et  requeste,  estoit 
pour  la  malveillance  que  vous  aviez  à  vostredit  oncle 
de  Bourgongne ,  comme  nous  saurons  bien  déclairer 
quant  nous  vouldrons ,  par  où  tous  loiaulx  pourront 
apparcevoir  se  aucun  défault  y  a  en  vous ,  et  pour  ce 
une  ypocrisie  souffiroit  devers  Dieu ,  sans  estre  usée 
devers  le  monde. 

Quant  a  ce  que  vous  maintenez  que  puisque  vous 
avez  sceu  le  fait  que  vous  prétendez  que  nous  avons 
fait  à  nostredit  seigneur  et  cousin  ,  vous  n'eustes  espé- 
rance que  nous  deussions  tenir  à  vous ,  ne  h  aultrui, 
quelque  promesse  ou  convenance  que  deussions  avoir 

si  que  nous  deussions  penser  et  assez  congnoistre  que 
vous  n'avez  vouloir  d'avoir  aliance  à  nostre  personne, 
nous  nous  merveillons  moult.  Car,  long  temps  après 
que  nous  estions  en  Testât  que  par  la  grâce  de  Dieu 
nous  avons  de  présent,  vous  envoiastes  devers  nous 
ung  de  voz  chevaliers  portant  vostre  livrée ,  qui  nous 
compta  de  par  vous  que  vous  vouldriez  toutesfoiz 
à  nous  estre  entier  ami ,  à  ce  qu'il  nous  disoit ,  et  que 
après  vostredit  seigneur  et  frère  vous  nous  feriez  au- 
tant de  plaisir  et  amitié  comme  à  nul  prince  qui  feust. 
A  telles  enseignes  que  vous  lui  chargastes  de  nous 
dire  que  l'aliance  faicte  entre  vous  et  nous  estoit  pas- 
sée soubz  noz  grans  seaulx,  laquelle  chose,  ainsi  qu'il 
nous  disoit,  ne  vouldriez  avoir  descouverte  à  nul 
François.  El  depuis,  par  aucuns  de  noz  hommes  hges 
vous  nous  feistes  savoir  vostre  bon  vouloir  touchant 
celle  amour  et  entière  amitié  par  semblable  manière 
en  effect  comme  ils  nous  ont  dit.  Mais  puisque  vous 
n'avez  vouloir  d'avoir  aliance  à  nostre  personne , 
nostre  estât  bien  considéré ,  si  comme  escript  nous 
avez,  certes  nous  ne  sçavons  pour  quoy  nous  deussions 
désirer  d'avoir  aucune  aliance  à  vous ,  toutes  choses 
bien  considérées.  Car,  ce  que  envoie  nous  avez  par 
avant,  ne  s'accorde  pas  à  ce  que  escript  nous  avez  à 
présent.  Et  là  où  vous  avez  escript  quant  à  la  consi- 
déracion  que  nous  pourrons  avoir  en  la  dignité  en 
quoy  nous  sommes ,  vous  ne  pensez  que  la  vertu  di- 
vine nous  y  ait  mis  en  disant ,  Dieu  peut  avoir  dissi- 
mulé ,  comme  il  a  fait  plusieurs  princes  régner,  et  à 
la  fin  à  lenr  confusion.  Certes,  de  bouche  et  de  cuer 
plusieurs  gens  parlent ,  et  pour  telz  comme  ilz  sont 
eulx  mesmes,  ilz  jugent  les  autres.  Pour  quoy  Dieu 

est  tout  puissant  de  faire  tourner  vostre  sentence  sur 
vous  niesnie ,  et  non  point  sans  cause. 

En  ce  que  touchez  la  dignité  en  quoy  nous  sommes, 
vous  ne  croiez  que  la  vertu  divine  nous  y  ait  mis. 
Certes,  nous  vous  respondons  et  faisons  sçavoir  que 
nostre  seigneur  Dieu ,  à  qui  nous  donnons  tousjours 
loanges  et  grâces ,  nous  a  monstre  de  sa  divine  grâce 
plus  que  nous  ne  sommes  dignes  de  recevoir  ou 
d'avoir,  se  ce  n'estoit  seulement  de  sa  miséricorde  et 
bénignité,  par  quoy  il  lui  a  pieu  de  nous  donner,  et 
certes  ce  que  toutes  les  sorceries ,  ne  dyableries  pour- 
roient  faire  ne  donner,  ne  aussi  tous  ceulx  qui  s*en 
entremectent.  Et  combien  que  vous  doubtez,  nous  ne 
doubtons  pas ,  mais  sçavons  et  affions  bien  en  Dieu , 
que  nous  y  sommes  entrez  par  lui  et  de  sa  bénigne 
grâce. 

Quant  à  ce  que  vous  escripvez  par  vostre  demande 
que  avoit  à  comparer  vostre  très  chère  et  très  honno- 
rée  dame  et  nièpce  ,  nostre  rigueur  et  nostre  cruaulté, 
qui  estoit  venue  en  son  pays  désolée  de  son  seigneur 
qu'elle  a  perdu ,  desseurée  de  son  douaire  que  vous 
dictes  que  nous  détenons,  despoullée  de  son  avoir 
qu'elle  aporta  pardeçà  et  qu'elle  avoit  de  son  sei- 
gneur, Dieu  scet,  à  qui  nulle  chose  ne  peut  estre 
celée ,  que  nous  n'avons  fait  rigueur  ne  cruaulté  en- 
vers elle,  mais  lui  avons  monstre  honneur,  amour  et 
amitié.  Qui  vouldroit  dire  le  contraire,  il  mentiroit 
faulsement.  Et  pleust  à  Dieu  que  vous  n'eussiez  jà  fait 
rigueur,  cruaulté  ne  villenie  devers  nulle  dame ,  da- 
moiselle  ne  autre  personne ,  que  n'avons  fait  devers 
eDe  ;  nous  créons  que  vous  en  vauldriez  mieulx. 

Quant  à  ce  que  vous  faictes  si  grant  levée  de  son 

douaire,  comme  vos  lectres  plus  pleinement  font  men- 
cion  ,  nous  sommes  bien  contens  que* ou  cas  que  les 
lectres  de  convenance  faictes  sur  son  mariage  eussent 
esté  bien  veues  et  entendues ,  vous  ne  peussiez ,  à  dire 
vérité ,  avoir  mis  sus  à  nous  telle  reprouche  comme 
vous  cuidez  avoir  fait. 

Quant  à  ce  que  vous  touchez  la  désolacion  de  vostre 
très  chère  et  très  honnorée  dame  et  nièpce  de  son 
seigneur,  nous  vous  respondons  par  la  manière  que 
respondu  vous  avons  paravant.  Quant  à  son  avoir,  il 
est  vérité  qu'à  son  département  de  nostre  royaume 
nous  feismes  pleinement  à  elle  restituer  ses  biens  et 
ses  joiaulx  et  plus  que  nous  n'en  trouvasmes  avec  elle 
quant  nous  venismes  à  nostre  royaume.  Si  que  nous 
tenons  à  en  estre  quicte ,  comme  il  appert  par  une 
quictance  soubz  le  seel  de  son  père,  vostredit  seigneur, 
passée ,  et  par  son  conseil ,  vous  y  estant  présent  ; 
comme  à  toutes  gens  pourra  clèrement  apparoir,  sans 
ce  que  de  riens  l'ayons  despoullée,  comme  mis  sus  le 
nous  avez  faulsement.  Et  pour  ce,  vous  devriez  ad- 
viser  de  ce  que  vous  escripvez  ;  car  nul  prince  ne  doit 
escripre  si  non  loyaument  et  pleinement ,  ce  que  vous 
n'avez  pas  fait  à  présent  et  pour  tant  nous  vous  avons 
respondu  comme  dessus  et  vous  respondons  à  tous 
poins  en  ce  que  nous  devons  faire  par  telle  manière 
qu'à  l'aide  de  Dieu ,  de  Nostre  Dame  et  de  monsei- 
gneur saint  George,  chascun  nous  tendra  preudomme 
et  nostre  honneur  en  sera  gardé. 

A  ce  vous  escripvez  que  vous  sçavez  que  ceulx  de 
vostre  compaignie  et  vous,  estes  tous  preudommes 
et  loyaulx  et  pour  telz  vous  réputez ,  touchant  vostre 
compaignie  ,  nous  ne  leur  reprouchons  pas ,  car  nous 

ne  les  congnoissoiis  pas,   mais  quant  à  vostre  per- 
sonne ,  nous  ne  vous  réputons  pas  pour  tel ,  toutes 
choses  considérées.  Et  là  où  vous  nous  merciez  pour 
ceulx  de  vostre  costé,  que  de  leur  sang  avons  plus 
grant  pitié  que  n'avons  eu  de  noslre  roy  lige  et  sou- 
verain   seigneur,  nous   vous  respondons  qu'en  l'on- 
neur  de  Dieu  et  de  Nostre  Dame  et  de  monseigneur 
saint  George ,  que  en  ce  que  vous  nous  avez  escript 
que  du  sang  de  ceulx  de  vostre  costé  avons  plus  grant 
pitié  que  nous  n'avons  eu  de  nostredit  seigneur,  vous 
avez  menti  laulsement  et  mauvaisement.  Car  vraiment 
nous  avons  son  sang  plus  cher  que  le  sang  de  ceulx 
•  de  vostre  costé ,  combien  que  vous  prétendez  le  con- 
traire ikulsement.  Et  se  vous  voulez  dire  que  nous 
n'aions  eu  cher  son  sang  et  sa  vie ,  nous  disons  que 
vous  mentez  et  mentirez  faulsement  à  toutes  les  foiz 
que  vous  le  direz.   Et  scet  le  vray  Dieu ,  que  nous 
appelions  en  tesmoing,  en  mectant  en  ce  nostre  corps 
contre  le  vostre  pour  nostre  défense  ,  comme  loial 
prince  doit  faire,  se  vous  le  voulez  ou  osez  prouver. 
Et  pleust  à  Dieu  que  vous  n'eussiez  onques   fait  ne 
procuré  contre  la  personne  de  vostredit  seigneur  et 
frère ,  ne  les  siens  ,  plus  (jue  nous  avons  de  nostredit 
seigneur.  Si  créons  qu'ils  en  feussent  à  présent  plus 
aises.  Et  jà  soit  ce  que  vous  pensez  que  nous  n'avons 
desservi  d'estre  merciez  de  ce  que  nous  avons  pitié  de 
ceulx  de  vostre  costé  ,  loutesfois  il  nous  semble  (jue 
envers  Dieu  et  tout  le  monde  nous  l'avons  bien  des- 
servi, mais  non  pas  en  telle  manière  que  vous  pré- 
tendez faulsement.  Considéré  que  après  le  sang  de  noz 
féaulx  liges  et  subgelz ,  certes  nous  avons  bonne  cause 
comme  il  nous  semble  de  avoir  bien  cher  le  sang  de 

ceulx  de  France  en  recordant  le  bon  droit  que  Dieu 
nous  a  donné ,  ainsi,  comme  nous  avons  entier  espoir 
en  lui,  pour  la  salvacion  desquelz  vouldrions   plus 
voulentiers  mectre  nostre  corps  contre  le  vostre,  que 
souffrir  l'effusion  de  leur  sang,  comme  bon  pasteur 
doit  faire ,  en  lui  exposant  pour  ses  brebis  ,  là  où , 
moiennant  vostre  bonne  grâce  et   orgueil  de  cuer, 
vous  les  mectriez  à  ce  qu'ilz  pourroient,  quant  vous  ne 
vouldriez  mectre  vostre  corps  ou  exposer  pour  eulx 
quant  mestier  seroit.  Mais  nous  ne  merveillons  point 
se  vous  faictes  de  vostre  part  comme  le  mercenaire , 
veu  que  au  pasteur  des  brebis  n'appartient  pas  que 
quant  il  voit  le  loup  venant,  laisser  les  brebis,  en  soy 
mectant  à  la  fuite  sans  avoir  de  riens  cher  leur  sang. 
Et  nous  aussi  confermant  des  femmes  qui  contredirent 
avoir  l'enfant  devant  le  noble  roy  Salomon.  C'est  as- 
savoir, la  bonne  mère  qui  avoit  pitié  de  son  filz ,  ou 
l'autre  qui  n'estoit  point  sa  mère  vouloit  avoir  en  ce 
faisant  départi  et  mis  à  mort,  se  le  sage  juge  et  discret 
n'eust  esté. 

De  ce  que  vous  escripvez  que  sceue  de  nous  la  res- 
ponse  de  vos  derrenières  lectres ,  soit  corps  à  corps 
ou  nombre  à  nombre,  soit  povoir  à  povoir,  nous  vous 
trouverons  en  faisant  vostre  devoir  et  en  gardant  Ton- 
neur  de  vous  par  effect  comme  en  tel  cas  appartient , 
nous  vous  mercions  se  vous  le  voulez  poursuivir  et 
fournir.  Néantmoins  savoir  vous  faisons  que  nous  es- 
péi'ons,  à  l'aide  de  Dieu,  que  vous  verrez  le  jour  que 
vous  ne  départirez  sans  avoir  l'une  des  deux  voies  à 
nostre  honneur. 

A  ce  que  vous  désirez  d'estre  acertené  de  la  venue 
que  pensons  à  faire  pardelà  ,  vous  faisons  sçavoir  par 

la  manière  que  vous  avons  rescript  en  nostre  autre 
lectre ,  que  à  quelque  heure  qu'il  nous  plaira  et  sem- 
blera mieulx  expédient  à  l'onneur  de  nous  et  de  Dieu 
premier,  et  de  nostre  royaume,  nous  vendrons  per- 
sonnellement en  nostre  pays  de  pardelà,  acompaigné 
de  tant  de  gens  et  telz  comme  il  nous  plaira ,  lesquelz 
nous  réputons  tous  noz  loyaulx  serviteurs,  subgetz  et 
amis,  pour  y  conserver  nostre  droit.  Toutesfois  nous 
commectons  à  l'aide  de  Dieu  nostre  droit  contre  le 
vostre  en  nostre  défense ,  comme  escript  vous  avons 
paravant,  pour  obvier  à  la  malicieuse  et  faulse  renom- 
mée que  vous  nous  cuidez  avoir  mis  sus ,  se  vous  le 
voulez  ou  osez  prouver.  Lequel  temps  vous  trouverez 
assez  tost  à  vostre  confusion  et  pour  estre  congneu 
tel  que  vous  estes.  Dieu  scet  et  voulons  que  tout  le 
monde  le  sache,  que  ceste  nostre  response  ne  procède 
point  d'orgueil,  ne  de  présumpcion  de  cuer,   mais 
pour  ce  que  vous  avez  commencé  à  vostre  tort ,  nous 
confiant  tousjours  en  nostre  seigneur  Dieu  ,  qui  nous 
a  mis  en  tel  estât  en  qui  nous  devons  soustenir  droit 
de  tout  nostre  povoir,  par  la  bonne  grâce  et  aide  de 

lui  devant  mise. 

Si  vous  respondons  et  respondrons  comme  dessus 
est  dit.  Et  pour  ce  que  nous  voulons  que  vous  sachez 
que  ceste  nostre  response ,  laquelle  nous  vous  rescrip- 
vons  et  mandons ,  procède  de  nostre  certaine  science, 
avons  scellé  de  noz  armes  ces  présentes  lectres.  Donné 
à  Londres,  etc.  » 

Néaiitmoins ,  jà  soit  ce  que  ledit  roy  d'Angleterre 

•    et  le  duc  d'Orléans  eussent  escriptes  et  envolées  les 

leclre    desiiusdictes  l'un  à  l'autre,  toutesfois  ne  com- 

parurent  onques  personnellement  l'un  contre  l'autre. 
Et  par  ainsi  se  demourèrent  les  besongnes  touchans  la 
matière,  en  cest  estât. 

CHAPITRE  X. 

Comment  le  conte  Waleran  de  Saint-Pol  envoia  lectres  de  défiance  au 
roy  Henry  d'Angleterre  ,  et  la  teneur  d'icelles. 

Item,  en  cest  an  pareillement  Waleran  ,  conte  de 
Saint-Pol,  envoia  lectres  de  défiance  au  roy  d'Angle- 
terre ;  desquelles  la  teneur  s'ensuit  : 

«  Très  bault  et  puissant  prince,  Henry  de  Len- 
clastre,  moy^  Waleran  de  Luxembourg,  conte  de  Hayn- 
nau  et  de  Saint-Pol  ,  considérant  l'affinité ,  amour  et 
considéracion  que  j'avoye  pardevers  très  puissant  et 
très  bault  prince,  Ricbard  ,  roy  d'Angleterre,  duquel 
ay  eu  la  seur  à  espeuse ,  et  la  destruction  du  dit  roy 
dont  notoirement  estes  encoulpé  et  très  grandement 
diffamé  ;  avec  ce,  la  grant  bonté  et  dommage  que  moy 
et  ma  généracion  de  lui  descendant,  povons  ou  pour- 
rons avoir  ou  temps  avenir,  et  aussi  l'indignacion  de 
Dieu  tout-puissant  et  de  toutes  raisonnables  et  bon- 
norables  personnes,  se  je  ne  me  expose  avecques 
toute  ma  puissance  à  venger  la  destruction  dudit  roy, 
auquel  je  estoye  alyé;  pour  tant,  par  ces  présentes 
vous  fais  savoir  qu'en  toutes  manières  que  je  pourray, 
vous  gréveray,  et  tous  dommages  tant  par  moy  comme 
par  mes  pai'ens,  mes  hommes  et  mes  subgetz  ,  je  vous 
feray,  soit  en  terre  ou  en  mer,  toutesfois,  bors  du 
royaume  de  France,  pour  la  cause  devant  dicte,  non 
pas  auciifiement  pour  les  faiz  meuz  et  à  mouvoir  entre 

mon  très  redouble  prince  et  souverain  seigneur  le  roy 
de  France  et  le  royaume  d'Angleterre.  Et  ce  je  vous 
certifie  par  l'impression  de  mon  seel.  Donné  en  mon 
chastel  de  Luxembourg,  le  x'  jour  de  février,  Tan  mil 
quatre  cens  et  deux.  » 

Lesquelles  lettres  furent  envolées  audit  roy  par  ung 
hérault  d'icellui  conte  Waleran. 

A  quoy  fut  respondu  par  ledit  roy  Henry  que  de  ce 
ne  faisoit  compte,  et  qu'il  avoit  bien  entencion  que  le 
dessusdit  conte  Waleran  auroit  assez  à  faire  à  garder 
contre  lui  sa  personne  ,  ses  subgetz  et  ses  pays. 

Après  ceste  défiance  ,  ledit  conte  se  disposa  et  pré- 
para en  toutes  manières  à  faire  guerre  au  dessusdit 
roy  d'Angleterre  et  aux  siens.  Et  qui  plus  est  fist,  en  ce 
mesme  temps,  faire  en  son  chastel  de  Bohain ,  la 
figure  et  représentacion  du  conte  de  Rostelant  \  ar- 
moié  de  ses  armes ,  et  ung  gibet  assez  portatif ,  lequel 
il  fist  mener  et  conduire  secrètement  en  aucune  de 
ses  fortresses  ou  pays  de  Boulenois.  Et  tost  après 
furent  icellui  gibet  et  représentacion  conduis  par  Ro- 
binet de  Rebretenges,  Aleaume  de  Viritum'?  et  autres 
expers  gens  de  guerre  jusques  assez  près  des  portes  de 
Calais,  et  là  fut  le  dessusdit  gibet  drécié,  et  le  dessusdit 
conte  de  Rostelant  pendu  les  piez  dessus.  Et  quant  ce 
vint  au  matin  que  les  Anglois  de  Calais  ouvrirent  leurs 
portes,  ilz  furent  tous  esmerveillez  de  voir  ceste  aven- 
ture. Si  le  despendirent  sans  délay,  et  l'emportèrent 
dedens  leur  ville.  Et  depuis  ce  temps  furent  par  longue 

1.  Edouard   Plantagenest,    comte  de  Rutland,   connétable   et 
amiral  d'Angleterre,  fils  d'Edmond  de  Langley,  duc  d'York. 
3i,   Aliaume  de  Biurtin  (édlt.  de  1572). 

espace  plus  enclins  à  faire  dommage  et  desplaisir  au 
conte  Waleran  et  à  ses  pays  et  subgets ,  plus  que  pa- 
ravant  n'avoient  esté. 


CHAPITRE  XL 

Comment  messire  Jaques  de  Bourbon,  conte  de  La  Marche,  il  et  ses 
frères ,  furent  envolez  de  par  le  roy  de  France  en  l'aide  des  Galois. 

En  cest  an ,  messire  Jaques  de  Bourbon ,  conte  de 
La  Marche,  acompaigné  de  ses  deux  frères,  c'est 
assavoir  Lovs  et  Jehan ,  et  douze  cens  chevaliers  et 
escuiers ,  fut  |^voiez  de  par  le  roy  de  France  au  port 
de  Breth  *  en  Bretaigne ,  pour  aler  en  Gales  en  l'aide 
des  Galois  contre  les  Anglois  '.  Et  là,  monta  ou  navire 
qui  apresté  lui  estoit ,  très  bien  garni  et  pourveu  de 
toutes  besongnes  neccessaires.  Si  cuida  aler  au  port  de 
Tordemue  ^  mais  le  vent  lui  fut  contraire,  par  quoy 
il  n'y  peut  aler.  Et  adonc  vid  icellui  conte  partir  sept 
nefz  qui  estoient  pleines  de  diverses  marchandises  et 
aloient  au  port  de  Pleinemue  \  Si  les  suivirent  hasti- 
vement,  et  tant  que  les  hommes  qui  estoient  dedens 

1 .  Le  texte  porte  Breth  très-lisiblement.  Cependant  on  peut  fort 
bien  y  substituer  Brech  ,  le  f  et  le  r  se  prenant  fréquemment  l'un 
pour  l'autre  dans  tous  les  textes  de  cette  époque.  En  prononçant 
Bresce  on  se  rapproche  du  vrai  nom ,  Brest. 

2.  Dès  l'an  1400,  Owen  Gland ower  avait  soulevé  les  Gallois 
contre  Henri  IV,  roi  d'Angleterre ,  et  avait  pris  le  titre  de 
prince  de  Galles.  Il  en  est  question  dans  un  des  chapitres  sui- 
vants. 

3.  Dans  le  ms.  Suppl.  fr,  93  :  Tertemue ,  et  à'Artmue  dans 
redit,  de  1572.  C'est  Darmouth  en  Devonshire. 

4.  Plymouth. 

les  sept  nefz  dessusdictes  entrèrent  dedens  leurs  petis 
basleaulx  et  se  saulvèrent  au  mieulx  qu'ilz  porent. 
Et  ledit  conte  et  ses  gens  prindrent  et  emmenèrent  les- 
dictes  nefz  et  tous  les  biens ,  et  puis  alèrent  audit  port 
de  Pleinemue  et  le  exilla  par  feu  et  par  espée ,  et  de  la 
ala  à  une  petite  isle  nommée  Salemine  \  laquelle  pa- 
reillement fut  destruicte.  A  laquelle  isle  prendre,  fu- 
rent faiz  nouveaulx  chevaliers  les  deux  frères  du  des- 
susdit conte,  c'est  assavoir,  Loys,  conte  de  Vendosme, 
et  Jehaii  de   Bourbon  qui  estoit  le  plus  jeune  avec 
plusieurs  autres  de  leur  compaignie.  En  après,  quant 
ledit  conte  de  La  Marche  et  ses  gens  en  eurent  la 
seigneurie  par  trois  jours,  doubtans  (^e  les  Anglois 
qui  s'assembloient  pour  les  combatre  ne  venissent  à 
trop  grant  puissance  sur  eulx ,  sortirent  de  là  pour 
aler  en  France.  Mais  quant  ilz  furent  entrez  en  mer, 
une  grande  tempeste  se  leva  qui  leur  dura  par  trois 
jours,  de  laquelle  furent  péries  douze  de  ses  nefz  et 
ceulx  qui  estoient  dedens.  Et  ledit  conte,  à  tous  le 
surplus,  s'en  vint  à  grant  péril  pour  ladicte  tempeste, 
arriver  au  port  de  Saint-Maclou*^  et  de  là  s'en  ala  à 
Paris  devers  le  roy  de  France. 

En  cel  an  ,  le  duc  de  Bourgongne,  oncle  du  roy  de 
France,  fist  la  feste  et  solemniza  très  autenticquement 
les  nopces  et  mariage  de  son  second  filz  Anthoine , 
conte  de  Réthel ,  qui  depuis  fut  duc  de  Brabant,  et  de 
la  seule  fille  Walerand  conte  de  Saint-Fol ,  laquelle 
il    avoit   eue   de   la  contesse   Mahaut    sa    première 


i.  Le    ras.    Supp/.    fr,  93   et   l'édit.  de    1572    donnent  Sal- 
Icmue. 

±.  Saint- xMâlo. 


^ 


[i40:i]  D'ENGUERRAN  DE  MONSTRELET.  71 

femme,  jadis  seur  au  roy  Richard  d'Angleterre.  La- 
quelle feste  fut  moult  notable,  et  y  eut  plusieurs  princes 
et  princesses  avec  très  noble  chevalerie,  et  soustinl 
le  dessusdit  duc  de  Bourgoigne  tous  les  frais  et  des- 
pens  d'icelle. 


DE  L'AIV  MCCCCm. 


[Du  15   avril  1403   au   30   mars  1404.] 


CHAPITRE  XII. 

Comment  l'admirai  de  Bretaigne  et  autres  seigneurs  combatirent  les 
Anglois  sur  mer  ;  et  de  Gilbert  de  Fretin  qui  fist  guerre  au  roy  Henrj' 
d'Angleterre. 

Au  commencement  de  cest  an,  l'admirai  de  Bre- 
taigîie,  le  seigneur  de  Penheet*,  le  seigneur  du  Chastel, 
le  seigneur  du  Bois  et  plusieurs  autres  chevaliers  et 
escuiers  de  Bretaigne  jusques  au  nombre  de  douze 
cens  hommes  d'armes,  s'assemblèrent  à  Morlens',  puis 
entrèrent  en  trente  nefz  à  un  port  qu  on  appelle 
Chastel-PoP  contre  les  Anglois  qui  estoient  sur  mer  en 
grant  multitude  espians  les  marchans ,  comme  pillars 
et  escumeurs  de  mer.  Si  que  le  mercredi  ensuivant*, 

1 .  Penhoet,  dans  Suppl.  fr.  93. 

2.  Morlaix. 

3.  Ce  doit  être  Saint-Paal  de  Léon,  port  de  mer  assez  voisin 

de  Morlaix. 

4.  Comme  il  n*y  a  pas  de  date  précise  qui  précède,  il  est  à 

iceulx  Anglois  nagans  devant  ung  port  de  mer  appelle 
Saint-Mathieu,  les  Bretons  leur  alèrent  après  et  les 
poursuirent  jusques  à  lendemain  soleil  levant  qu'ilz  se 
arrangèrent  ensemble  par  bataille,  qui  dura  trois  heures. 
Finablement  les  Bretons  obtindrent  contre  les  Anglois, 
si  conquirent  deux  mil  combatans  anglois  et  qua- 
rante nefz  à  voile  et  une  grosse  carraque.  Dont  la  plus 
grant  partie  des  Anglois  furent  gectez  en  la  mer  et 
noiez ,  et  les  autres  eschapèrent  depuis  par  finance*. 

En  oultre,  en  icellui  mesme  temps,  un  escuier 
nommé  Gillebert  de  Fretin ,  natif  de  la  conté  de  Gui- 
nes ,  défia  le  roy  d'Angleterre ,  pour  ce  qu'il  lui  avoit 
fait  ardoir  sa  maison ,  à  l'occasion  de  ce  qu'il  ne  lui 
vouloit  faire  serement  de  fidélité.  Et  pour  tant  ledit 
Gillebert  assembla  plusieurs  hommes  de  guerre,  et  fist 
tant  qu'il  eut  deux  vaisseaulx  bien  garnis.  Si  commença 
a  mener  forte  guerre  au  roy  dessusdit  et  lui  fist  grant 
dommage,  et  tant  que  les  trêves  qui  estoient  entre  les 
deux  roys  de  France  et  d'Angleterre  furent  rompues 
par  mer  dont  plusieurs  maulx  s'en  ensuivirent. 

supposer  que  par  ces  mots  :  Au  commencement  de  cest  an^  le 
chroniqueur  entend  le  jour  même  de  Pâques.  Or,  en  1403, 
Pâques  tomba  un  dimanche  1 5  avril  ;  ce  serait  donc  trois  jours 
après,  c'est-à-dire  le  mercredi  18,  que  les  Bretons  firent  ren- 
contre de  la  flotte  anglaise  devant  un  port  appelle  Saint-Mathieu. 
1 .  Le  Religieux  de  Saint-Denis ,  qui  s'étend  plus  au  long  sur 
cette  victoire  navale  des  Bretons,  parle  aussi  d'une  traversée  har- 
die que  fit  Pierre  desEssars  en  Angleterre.  {Chr.  de  Ch.  FI,  t.  III, 
p    105.) 

Comment  l'Université  de  Paris  eut  grant  discort  entre  messire  Qiarle§ 
de  Savoisy,  et  pareillement  contre  le  prévost  de  Paris  qui  lors  estoit. 

En  ce  temps\  l'Université  de  Paris  faisant  processions 
générales  en  alant  à  Saincte-Katherine  du  Val  des 
Escoliers,  se  mut  une  dissencion  entre  aucuns  de  la- 
dicte  Université  et  les  gens  de  messire  Charles  de  Sa- 
voisi,  chambellan  du  roy  de  France,  qui  menoient 
leurs  chevaux  boire  à  la  rivière  de  Seine.  Et  fut  la 
cause  de  ladicte  mutacion'  pour  ce  que  les  dessusdiz 
chevauchèrent  roidement  parmy  ladicte  procession  et 
tant  qu'ilz  blecèrent  aucuns  desdiz  escoliers  là  estans, 
lesquelz,  de  ce  non  contens,  ruèrent  pierres  après  eulx 
et  boutèrent  aucuns  assez  roidement  jus  de  leurs 
chevaulx.  Après  laquelle  envaye  se  partirent  de  là,  re- 
tournans  en  l'hostel  dudit  Savoisi,  ouquel  lieu  ilz  se 
armèrent  et  prindrent  arcs  et  flèches.  El  avecqueseulx 
amenèrent  aucuns  de  leurs  autres  gens  qu'ilz  avoient 
assemblez  oudithostel,  et  s'en  alèrent  de  rechef  en- 
vayr  lesdiz  escoliers,  et  de  fait  tirèrent  sur  eulx,  et  des 
flèches    et   d'autres  basions    en   blecèrenl  aucuns, 

1.  C'est-à-dire,  suivant  Monstrelet,  en  1403.  Mais  il  se  trompe. 
Le  démêlé  de  Charles  de  Savoisy  avec  l'Université  ,  démêlé  qui, 
grâce  aux  circonstances  du  schisme  et  de  la  rivalité  des  maisons 
d'Orléans  et  de  Bourgogne  ,  prit  des  proportions  si  grandes , 
date  de  l'année  1404.  La  procession  solennelle  de  l'Université 
eut  lieu  le  14  juillet  1404,  comme  le  dit  très-exactement  le  Reli- 
gieux de  Saint-Denis.  (T.  III,  p.  186.) 

2.  Mutacion,  pris  pour  :  mouvement ,  émeute.  Au  reste  il  faut 
s'attendre  à  trouver  notre  chroniqueur  bronchant  ainsi  presque  à 
chaque  pas  sur  le  sens  propre  des  mots. 

mesmemenl  dans  ladicte  église'.  Si  se  commença  un 
1res  grant  hutin,  mais  finablement,  par  la  grant  multi- 
tude d'iceulx  escoliers  qui  estoient  en  grant  nombre , 
furent  les  dessusdiz  reboutez  après  que  les  plusieurs 
eurent  esté  batus  et  vilainement  navrez.  Et  qui  plus 
est ,  après  la  procession  retraicte  grant  partie  de  ceulx 
de  l'Université  alèrent  devers  le  Roy  faire  plainte  de 
l'offense  qui  leur  avoit  esté  faicte ,  requérans  instam- 
ment au  Roy  par  la  bouche  du  Recteur  que  amende 
leur  en  feust  faicte  selon  le  cas.  Disans  oultre  pour 
vray,  que  se  ainsi  ne  se  faisoit,  ilz  se  partiroient  tous 
de  la  cité  de  Paris  et  yroient  demourer  ailleurs  où  ilz 
seroient  tenus  paisibles.  A  laquelle  requeste  fust  res- 
pondu  de  la  bouche  du  Roy  que  si  bonne  provision 
leur  seroit  baillée  qu  ilz  devroient  estre  contens.  Fina- 
blement, après  ce  que  par  plusieurs  journées  ilz  eurent 
très  diligemment  poursui  ceste  besongne ,  tant  envers 
le  Roy  et  les  seigneurs  de  son  sang,  comme  son  grant 
Conseil ,  fut  en  la  fin  ordonné  de  par  le  Roy  pour  les 
appaiser  que  le  dessusdit  messire  Charles  de  Savoisy, 
pour  l'amende  de  ladicte  offense  faicte  par  ses  gens 
comme  dit  est,  seroit  banni  et  bouté  hors  de  l'ostel 
du  Roy ,  et  aussi  de  tous  ceulx  de  son  sang ,  et  avec  ce 
qu'il  seroit  privé  de  tous  offices  royaulx.  Et  si  fut  sa 
maison   démolie   et   abatue  de   fons   en   comble  et 
avecques  ce  fut  condemné  à  fonder  deux  chapelles  de 
cent  livres  de  rente,  lesquelles  furent  en  la  dominacion 
de  ladicte  Université.  Après  laquelle  sentence  ainsi 
faicte  et  acomplie ,  icellui  messire  Charles  s'en  ala  de- 

1 .  Le  Religieux  de  Saint-Denis  dit  qu'un  diacre  et  un  sous- 
diacre  eurent  leurs  vêtements  percés  à  coups  de  flèches.  {Ibid.) 

mourer  hors  du  royaume  de  France,  en  estrange  pays 
désolé  et  en  grande  desplaisance.  Mais  depuis  se  gou- 
verna si  doulcementet  si  honnorablement,  que  certain 
espace  de  temps  après ,  par  le  moien  principalement 
de  la  royne  de  France  et  autres  grans  seigneurs,  il 
eut  sa  paix  et  retourna  en  l'ostel  du  Roy,  et  en  la  grâce 
de  ceulx  de  ladicte  Université. 

En  après,  en  autre  temps*,  messire  Guillaume  de 
Tignonville,  prévost  de  Paris,  fist  exécuter  deux  clercs 
de  ladicte  Université  ;  c'estassavoir  un  nommé  Roger 
de  Montillel,  qui  estoit  Normant ,  et  l'autre  nommé 
Olivier  Bourgois,  qui  estoit  Breton,  lesquelz  estoient 
chargez  d'avoir  commis  plusieurs  larrecins  et  en  di- 
vers cas  ;  et  pour  ceste  cause ,  non  obslant  qu'ilz  feus- 
sent  clercs  et  eulx  menant  à  la  justice ,  criassent  hault 
et  cler  :  Clergie!  à  fin  d'estre  rescoux,  néantmoins, 
comme  dit  est,  furent  exécutez  et  mis  au  gibet.  Et 
depuis,  par  le  pourchas  de  l'Université,  fut  privé  de 
tout  office  royal  et  avec  tout  ce ,  fut-il  condempné  à 
faire  une  croix  de  pierre  dé  taille  grande  et  eslevée 
assez  près  dudit  gibet,  sur  le  chemin  de  Paris,  où 
estoient  les  ymages  d'iceulx  deux  clercs  entaillez  ;  et 
si  les  fist  despendre  et  mectre  sur  une  ch arrête  cou- 
verte de  noir  drap  ;  et  ainsi,  acompaigné  de  ses  sergens 
et  autres  gens  portans  torches  de  cire  allumée ,  furent 
menez  à  Saint-Maturin^,  et  là  par  le  prévost  rendus  au 

1.  En  1407.  Le  Religieux  de  Saint-Denis,  bien  mieux  au 
fait  que  Monstrelet  de  tout  ce  qui  regarde  l'Université ,  ne  s'y 
est  pas  trompé ,  et  son  récit  est  bien  à  sa  place ,  c'est-à-dire  en 
1407.  (T.  m,  p.  722.  j 

2.  On  se  rappelle  que  ce  couvent  était  le  lieu  consacré  des  as- 
semblées solennelles  de  l'Université. 

recteur  de  TUniversité  qui  les  fist  enterrer  honnorable- 
ment  au  cloistre  de  ladicte  église.  Et  là,  de  rechef,  fut 
fait  ung  épitaphe  à  leur  semblance  pour  perpétuelle 
mémoire*. 

CTîiPTTRE  XÎV 

Comment  le  séneschal  de  Haynau,  lui  qualriesme,  fist  armes,  présent  le 
roy  d'Arragon  ;  et  du  voyage  que  l'admirai  de  Bretaigne  fist  en 
Angleterre. 

En  Tan  dessusdit ,  furent  entreprinses  armes  à  faire 
par  le  gentil  séneschal  de  Haynnau ,  en  la  présence  du 
roy  d'Arragon',  c'estassavoir  de  quatre  contre  quatre. 
Et  estoient  les  armes  telles  qu'ilz  dévoient  combatre 
de  haches ,  d'espées  et  de  dagues  jusques  à  oultrance , 
sauf  en  tout  la  voulenté  du  juge.  Si  estoient  en  lacom- 
paignie  dudit  séneschal,  messire  Jaques  de  Montenaj , 
chevalier  normant,  le  second  messire  Taneguy  du 
Chastel,  chevalier  de  la  duchié  de  Bretaigne,  et  le 
tiers  estoit  ung  notable  escuier  nommé  Jehan  Carmen. 
Et  leur  adverse  partie  estoit  du  royaume  d'Arragon , 
et  par  espécial  estoit  le  principal  ung  nommé  Colemach 
de  Saincte-Couloume  ,  et  estoit  de  l'ostel  du  roy  d'Ar- 
ragon, et  de  lui  moult  aymé.  Le  second  estoit  appelle 
messire  Pierre  de  Moscade\  Le  tiers  estoit  nommé 
Pothon  de  Saincte-Coloume ,  et  le  quart  se  nommoit 
Barnabo  de  l'Oef.  Et  quant  ce  vint  au  jour  assigné, 

i.  On  peut  voir  dans  la  Bibl.  de  V École  des  chartes  (!''  série, 
t.  V,  p.  379  )  quelques  pièces  relatives  à  une  autre  émeute  d'éco- 
liers ,  en  4  453. 

2.  Martin. 

3.  Pierre  de  Moncade. 

[le  roi]*,  qui  avoit  fait  préparer  les  lices  en  la  cité  de 
Valence-la-Grant  emprès  son  palais  moult  richement, 
vint  a  son  eschafault  acompaigné  du  duc  de  Candie  et 
des  contes  de  Sardaine  et  d'Aynemie,  avec  très  grant 
noblesse.   Et  tout  à  Tenviron  d'icelles  lices  estoient 
faiz  eschafaux  dessus  lesquelz  estoient  les  nobles  du 
pays  avec  les  dames  et  daraoiselles,  et  aussi  les  no- 
tables bourgois  et  bourgoises  de  ladicte  cité  de  Va- 
lence. Et  furent  commis  de  par  le  roy  dedens  les  lices 
pour  garder  le  champ,   quarante  hommes  d'armes, 
moult  richement  parez.  Et  entre  les  claières  desdictes 
lices*,  estoit  le  connestable  d'Arragon  à  tout  grant 
compaignie  de  gens  très  richement  armez  selon  la 
coustume  du  pays.  Si  y  avoit  dedens  le  champ  deux 
petites  tentes  pour  reposer  et  ombroier  les  champions 
dessusdiz,  lesquelles  estoient  moult  bien  ouvrées  et 
parées  des  blazons  d'un  chascun  d'eulx.  Et  adonc, 
quant  le  Roy  fut  venu,  comme  dit  est,  il  fist  savoir  par 
aucuns  chevaliers  de  son  hostel ,  au  séneschal  et  à  ses 
compaignons,  qu'ilz  venissent  premiers  dedens  ledit 
champ  et  que  ainsi  estoit-il  ordonné .  jà  soit  que  les 
Arragonnois  estoient  appellans.  Lesquelles  nouvelles 
oyes  par  icellui  séneschal  et  ceulx  de  sa  partie ,  se  ar- 
mèrent incontinent  et  montèrent  chascun  sur  un  bon 
coursier,  lesquelz  estoient  parez  semblablement  l'un 
comme  l'autre  de  drap  de  soie  vermeil  qui  batoient 
jusques  près  de  terre,  et  sur  les  draps  dessusdiz  estoient 
semez  plusieurs  escussons  de  leurs  armes.  Et  ainsi,  en 
noble  appareil,  alèrent  de  leur  hostel  jusques  aux  bar- 

« 

1 .  Le  ms.  Suppl.  fr.  93  porte  :  le  dessiisdit  Roy. 

2.  Barrières  desdictes  lices.  Var.  du  ms.  Suppl.  fr.  93. 

rières  desdictes  lices.  Si  aioit  devant  Tescuier  dessus- 
nommé  ,  et  après  lui  messire  Taneguy  du  Chastel ,  le- 
quel  suivoit   messire   Jaques  de  Montenay,  et  toiit 
derrière  aloit  le  séneschal ,  lequel  conduisoit  le  sei- 
gneur de  Chin.  Et  ainsi  entrans  dedens,  alèrent  faire 
la  révérence  au  roy  Martin  d'Arragon,  qui  leur  fist 
très  grant  honneur;  et  puis  se  retraliirent  dedens  leur 
tente ,  où  ilz  actendirent  leurs  adversaires  bien  heure 
et  demie.  Lesquelz  vindrent  tous  ensemble  à  cheval 
comme  les  autres ,  et  estoient  tous  leurs  chevaux  cou- 
vers  de  blans  drap  de  soye  où  il  y  avoit  plusieurs 
escussons  semez  de  leurs  armes.  Et  après  qu  ilz  eurent 
faicte  la  révérence  au  Roy ,  alèrent  en  leur  tente ,  qui 
estoit  au  costé  destre  :  et  depuis  leur  venue,  furent 
bien  cinq  heures  tous  armez  en  leursdictes  tentes.  Et 
la  cause  pour  quoy  ilz  y  furent  si  longuement,  fut 
pour  ce  que  le  Roy  et  son  conseil  les  vouloient  ac- 
corder, afin  qu'ilz  ne  combatissent   point.   Et   pour 
cesle  cause ,  furent  par  le  Roy  envolez  plusieurs  am- 
bassadeurs  au  séneschal,   à   fin  qu'il  voulsist   estre 
content  de  non  plus  avant  procéder  en  ceste  matière. 
Ausquelz  il  respondi  à  toutes  lesfoiz  bien  et  sagement, 
disant  que  Tentreprinse  avoit  esté  faicte  à  la  requeste 
de  Colemach,  et  qu'il  estoit  venu  et  ceulx  de  sa  partie, 
de  loingtain  pays,  à  grant  travail  et  despens,  pour  lui 
acomplir  son  désir,  lequel,  lui  et  les  siens,  vouloient 
contretenir.    Finablement,    après   plusieurs    paroles 
portées  d  un  costé  et  d'autre,  fut  conclud  qu  ilz  com- 
menceroient  ensemble  la  bataille ,  et  lors  furent  faiz 
de  par  le  Roy  les  cris  acoustumez ,  et  tantost  après 
le  roy  d'armes  d'Arragon  s'escria  en  hault  :  Que  les 
champions  dessusdiz  feissent  leur  devoir.   Et  adonc 

yssirent  de  leurs  tentes  aussi  tost  les  ungs  comme  les 
autres,  chascun  d'eulx  tenans  leurs  haches  en  leurs 
mains,  et  commencèrent  à  marcher  l'un  envers  l'autre 
moult  fièrement.  Si  avoient  les  Arragonnois  ensemble 
proposé  de  assembler  eulx  deux  de  première  venue 
sur  le  séneschal  pour  le  ruer  jus.  Et  estoient  les  deux 
parties  tout  de  pié,  et  entendoient  qu'il  feust  à  l'un  des 
boutz  loing  des  autres,  mais  il  estoit  sur  le  mylieu.  Et 
quant  ce  vint  à  l'aproucher,  ledit  séneschal  s'avança 
devant  les  autres  de  trois  à  quatre  pas ,  et  assembla 
premier  à  Colemach ,  qui  ce  jour  avoit  esté  fait  che- 
valier de  la  main  du  Roy,  et  lui  donna  si  grant  cop  de 
sa  hache  sur  le  costé  de  son  bacinet,  qu'il  le  fist  des- 
marcher et  tourner  demy  tour.  Et  les  autres  assem- 
blèrent chascun  endroit  soy,  tant  d'une  partie  comme 
d'autre,  très  vaillamment.  Toutesfoiz,  messire  Jaques 
de  Montenay  gecta  sa  hache  jus,  etprint  messire  Pierre 
de  Mouscade  d'une  main  par  le  bort  dessoubz  les 
lames,  et  en  l'autre  avoit  sa  dague,  dont  il  le  cuida 
férir  par  dessoubz.  Mais  ainsi  que  toutes  icelles  parties 
montroient  semblant  de  bien  besongner,  le  Roy  les 
fist  prendre  sus.  Et  pourvray,  selon  l'apparence  qu'on 
en  povoit  veoir,  se  la  besongne  se  feust  poursuye  jus- 
ques  à  oultrance,  les  Arragonnois  estoient  en  grant 
péril  de  en  avoir  le  pire.  Car  ledit  séneschal  et  ceulx 
qui  estoient  avecques  lui ,  estoient  moult  puissans  de 
corps  et  de  bien ,  visitez  et  esprouvez  en  armes  pour 
faire  et  acomplir  tout  ce  qu'on  leur  eust  peu  ou  sceu 
demander  par  quelconque  manière  que  ce  eust  esté. 
Et  après  ce  que  lesdiz  champions  eurent  esté  prins 
sus,  comme  dit  est,  le  Roy  avala  de  son  eschafault  de- 
dens les  lices ,  et  requist  au  séneschal  et  a  Colemach 

que  le  surplus  des  armes  voulsissent  mectre  sur  lui  et 
sur  son  conseil,  et  qu'il  en  feroit  tant  que  tous  devroient 
estre  contens.  Et  lors  le  séneschal,  en  soy  mectant  à 
ung  genoil  pria  moult  humblement  au  Roy  que  les 
armes  se  parfeissent  selon  la  requeste  de  Colemach. 
A  quoy  le  Roy  répliqua  en  requérant  de  reclief  que  le 
surplus  fust  mis  sur  lui  :  ce  qui  fut  accordé.  Si  print  le 
séneschal  par  la  main  et  le  mist  au  dessus  de  lui ,  et 
Colemach  de  l'autre  costé,  et  ainsi  les  mena  lui  mesmes 
hors  des  lices,  et  de  là  retournèrent  chascun  en  leurs 
hostelz,  où  ilzse  désarmèrent.  Et  après  le  Roy  envola 
par  ses  principaulx  chevaliers  quérir  le  séneschal  et 
ses  compaignons,  ausquelz,  par  trois  et  quatre  jours, 
il  fist  aussi  grant  honneur  et  récepcion  en  son  hostel 
comme  il  eust  peu  faire  de  ses  propres  frères.  Et  après 
qu'il  les  eut  accordez  avec  leur  adverse  partie,  leur 
fist  dons  et  beauk  présens.  Et  puis  se  départirent  de 
là  et  retournèrent  en  France,  et  ledit  séneschal,  en 
Haynnau. 

Ouquel  temps ,  l'admirai  de  Bretaigne ,  le  seigneur 
du  Chastel  et  plusieurs  autres  chevaliers  et  escuiers , 
tant  dudit  pays  de  Bretaigne  comme  de  Normendie , 
jusques  à  douze  cens  combatans  ou  plus,  montèrent  en 
plusieurs  nefz  au  port  de  Saint-Mâîo ,  et  se  mirent  en 
mer  pour  aler  descendre  au  port  de  Terdrenne\  Mais 

i .  Dans  Toriginal  on  peut  lire  éjjalement  Terdrenne  ou  Terdre- 
mie.  Le  ms.  8345  donne  Terdremue.  Uédit.  de  Vérard,  Tremue. 
Buchon  qui  lisait  Tordrenne ,  dit  qu'il  a  fait  de  vaines  recherches 
pour  trouver  un  port  sur  la  côte  d'Angleterre  qui  répondît  à  ce 
nom.  Quant  à  Tédit.  de  1572,  elle  donne  Atemue.  Le  ms.  Suppl. 
fr.  93  donne  Tniue,  avec  un  signe  d'abréviation  sur  le  t ,  qui  fait 
lire  Termue ,  dont  à  la  rigueuv  on  peut  faire  Darmouth.  C'est 

ledit  admirai  et  plusieurs  autres  desloèrent  à  descendre 
ilec.  Néantmoins,  ledit  seigneur  Du  Chastel  et  plusieurs 
autres  descendirent  et  prindrent  port,  pensant  que  les 
autres  les  suivissent,  ce  que  point  ne  se  fist.  Et  se  alèrent 
très  vaillamment  combatre  aux  Anglois,  qui  en  grant 
nombre  s'estoient  là  assemblez,  et  tant  dura  la  be- 
songne  qu'en  la  fin  les  Bretons  et  INormans  y  furent 
desconfis.  Et  y  fut  occis  le  dessusdit  seigneur  Du  Chastel 
et  ses  deux  frères,  messire  Jehan  Martel,  chevalier 
normant,  et  plusieurs  autres.  Et  si  en  y  eut  environ 
cinquante  de  prisonniers*,  desquelz  estoit  le  seigneur 
de  Bla(iueville ,  qui  depuis  eschapèrent  par  finance. 
Et  l'admirai  dessusdit,  avecques  ceulx  qui  demourèrent 
ou  navire ,  se  retrairent  en  leur  pays ,  tristes  et  dolens 
de  leur  perte. 

CHAPITRE   XV. 

Comment  le  maresclial  de  France  et  le  maistre  des  arbalestriers  alèrent 
en  Angleterre  en  l'aide  du  prince  de  Gales. 

Environ  ce  temps  ^,  le  mareschal  de  France  et  le 
maistre  des  arbalestriers ,  par  le  commandement  du 
Roy  et  à  ses  despens ,  assemblèrent  douze  mille  com- 

• 

efiectivement  à  ce  port  que  les  Bretons  firent  leur  descente  ,  seu- 
lement il  faut  mettre  l'événement  à  l'année  \  404  ,  et  non  pas 
1403.  (Voy.  Walsingham,  Brcv.  hist.,  p.  412.) 

1,  Il  semblerait,  d'après  Walsingham  ,  que  le  nombre  des  pri- 
sonniers fut  beaucoup  plus  grand.  Il  dit  que  les  femmes  anglaises 
elles-mêmes  en  firent ,  et  que  beaucoup  de  Français  furent  tués 
par  les  paysans  anglais,  faute  d'entendre  leur  langue ,  et  de  pou- 
voir leur  faire  comprendre  qu'ils  voulaient  se  racheter.  {Ihid.) 

2.  Environ  ce  temps.  C'est  une  erreur.  Ce  n'est  pas  en  1403  , 
I  0 

batans,  si  vindrent  à  Brelli  en  Bretaigne  pour  secourir 
le  prince  de  Gales  *  contre  les  Anglois.  Si  eurent  six 
vings  nefz  à  voile  qu  ilz  y  trouvèrent,  et  pour  le  vent, 
qui  leur  fut  contraire  ,  demourèrent  par  quinze  jours. 
Mais  quant  ilz   eurent  vent  qui  leur  fut  propice,  si 
arrivèrent  au  port  de  Harfort^  en  Angleterre  ,  lequel 
ilz  prindrent  tantost,  en  occiant  les  habitans  excepté 
ceulx  qui  tournèrent  en  fuite  ;  et  gastèrent  le  pays 
d'entour.  Puis  vindrent  au  cbaslel  de  Harford,   ou 
quel  estoit  le  conte  d'Arondel  et  plusieurs  liommes 
d'armes  et  gens  de  guerre.  Et  quant  ilz  eurent  ars  la 
ville  et  les  faulxbourgs  dudit  cliastel ,  ilz  se  partirent 
de  là,  destruisant  tout  le  pays  devant  eulx  par  feu  et 
par  espèe.  Puis  alèrent  à  une  ville  nommée  Tenebi , 
située  à  dix  buit  lieues  près  dudit  cbastel,  et  là,  trou- 
vèrent, lesdiz  François,  ledit  prince  de  Gales  à  tout  dix 
mille  combatans  qui  là  les  actendoit.  Adonc  alèrent 
tous  ensemble  à  Calemarcbin  =*  à  douze  lieues  près  de 
Tenebi,    et  de  là  en   entrant  ou  pays  de  Morgnie, 
alèrent  à  la  Table  ronde,  c'est  assavoir  Tabbaye  noble, 
puis  prindrent  leur  cbemin  pour  aler  à  Vincestre.  Si 
ardirent  les  faulxbourgs  et  le  pays  environ ,  et  trois 
lieues  oultre  encontrèrent  le  roy  d'Angleterre'  qui 

mais  bien  en  4  405  qu'il  faut  placer  les  événements  racontes  dans 
ce  chapitre.  (Voy.  Walsingham,  Brcv.  hist.,  p.  418.) 

4 .  Owen  Glendower,  en  révolte  ouverte  contre  Henri  de  Lan- 

castre,  depuis  l'an  4400. 

2.  Au  port  de  Harfort.  Il  nV  a  pas  de  port  de  mer  de  ce  nom- 
là  en  Angleterre.  Walsingbam  nous  apprend  que  les  Français  dé- 
barquèrent à  Milford ,  port  du  comté  de  Pembroke ,  au  sud  du 

pays  de  Galles. 

3.  Carmalhen.  (Wals.,  loc,  cit.) 

4.  Ici  Monstrelet  confond  tout,  les  faits  et  les  dates.  En  effet 

venoit  contre  eulx  à  grant  puissance  ;  là  se  arrestèrent 
Tun  contre  l^autre  et  se  mirent  franchement  en  ba- 
taille ,  chascune  d'icelles  parties ,  sur  une  montaigne , 
et  y  avoit  une  grande  valèe  entre  les  deux  ostz.  Si 
convoitoient  chascun  d'eulx  que  sa  partie  adverse 
Talast  assaillir,  ce  que  point  ne  fut  fait.  Et  furent  par 
huit  journées  en  cest  estât  que  chascun  jour  au  matin 
se  mectoient  en  bataille  l'un  contre  l'autre  et  là  se 
tenoient  toute  jour  jusques  au  soir.  Durant  lequel 
temps  y  eut  plusieurs  escarmouches  entreulx,  èsquelles 
furent  mors  environ  deux  cens  liommes  des  deux 
parties  et  plusieurs  navrez.  Entre  lesquelz  ,  de  la  par- 
tie de  France  furent  mors  trois  chevaliers ,  c'est  assa- 
voir messire  Patroullart  de  Troies*,  frère  dudit  ma- 
reschal  de  France  ,  mons.  de  Mathelonne  et  mons.  de 
La  Ville'.  En  oultre,  avec  ce,  les  François  et  Galois 
furent  fort  travelllez  de  famine  et  autres  mésaises.  Car 
à  grant  peine  povoient  ilz  recouvrer  de  vitaille,  pour 
ce  que  les  Anglois  gardoient  de  près  les  passages. 
Finablement  quant  icelles  deux  puissances  eurent  este 
l'une  devant  l'autre  ainsi  comme  dit  est ,  ledit  roy 
d'Angleterre  voiant  que  ses  adversaires  ne  l'assaid- 
droient  pas ,  se  retrahit  le  soir  à  Vincestre.  Mais  il  fut 
poursuy  par  aucuns  François  et  Galois  lesquelz  des- 

ce  qui  précède,  qu'il  rapporte  à  Tannée  4403,  appartient  à 
l'année  4405.  Ce  qui  suit,  au  contraire,  appartient  à  Tannée  4402. 
(Voy.  Wals.,  Bret^.  hist.,  p.  407.) 

4.  Patroullars  de  Tries ,  dans  Tédit.  de  4572.  C'est  Patroullart 
de  Trie ,  qu'il  faut  lire. 

2.  Le  seigneur  de  Martelonne  et  le  seigneur  de  La  Valle,  dans 
Tédit.  de  4  572,  où  Ducange  propose,  avec  raison,  de  lire  : 
Laval. 


|-i 


m 


84  CHRONIQUE  [1 403 

troussèrent  dix  huit  charretes  chargées  de  vivres  et 
d'autres  bagues.  Si  se  retrahirent  iceulx  François  et 
Galois  ou  pais  de  Gales.  Et  pendant  que  ce  voiage  se 
faisoit,  le  navire  des  François  vaucroit  sur  la  mer,  et  y 
avoit  dedens  aucun  nombre  de  gens  d'armes  pour  le 
garder.  Lequel  navire  se  tira  vers  Gales,  à  ung  port 
qui  leur  avoit  esté  ordonné ,  et  là  les  trouvèrent  les 
François,  c'est  assavoir  l'admirai  de  France  et  le 
maistre  des  arbalestriers ,  lesquelz  avec  leurs  gens  se 
mirent  en  mer  et  singlèrent  tant  qu'ilz  arrivèrent  sans 
fortune  àSaint-Polde  Léon.  Toutesfoiz  quant  ils  furent 
descendus  et  qu'ilz  eurent  visité  leurs  gens,  ils  trou- 
vèrent qu'ilz  en  avoient  bien  perdu  soixante  ,  des- 
quelz  les  trois  chevaliers  dessusdiz  estoient  les  princi- 
paulx.  Et  après  se  partirent  de  là  et  retournèrent  en 
France  ,  chascun  en  leurs  propres  lieux ,  réservé  les 
deux  officiers  ro}  aulx ,  qui  alèrent  à  Paris  devers  le 
Uoy  et  les  autres  princes  de  son  sang,  desquelz  ils 
furent  receuz  à  grant  léesse. 


CHAPITRE  XVI. 

Comment  ung  puissant  Sarrasin  *,  nommé  le  Grant  Tamburlan,  entra 
à  puissance  en  la  terre  du  roy  Basacb. 

En  cest  an ,  ung  grant  seigneur  et  puissant  des  ré- 
gions de  Barbarie  nommé  le  Grant  Tamburlan  ',  à  tout 
deux  cens  mil  combatans  et  vingt  six  éléphans ,  entra 

L  Ung  puissant  sarrasin,  sic  clans  83 4u,  Le  ms.  Suppl-  fr.  93, 
et  les  imprimés  donnent  :  mcscréant. 

2.  C'est  le  Tartare  Timour-Lenk  ,  vulgairement  Tamerlan. 

en  la  terre  de  Turquie  appartenant  au  roy  Basach  \ 
Lequel  Basac  estoit  ung  prince  païen,  moult  puissant  \ 
et  img  des  principaulx  de  ceulx  qui  avoient  vaincu  les 
chrestiens  en  la  bataille  de  Hongrie  %   où  Jehan  de 
Bourgongne,  conte  de  Nevers,  fut  prins  comme  plus 
à  plain  est  déclairé  es  histoires  de  maistre  Jehan  Frois- 
sart.    Lequel ,  quant  il  sceut  que  icellui  Tamburlan 
estoit  ainsi  entré  en  sa  terre  à  puissance  et  dégastoit 
tout  par  feu  et  par  espée ,  fist  soudainement  ung  très 
grant  mandement  par  tous  ses  pays  et  tant  que  dedens 
quinze  jours  ensuivans  assembla  bien  trois  cens  mille 
combatans  et  seulement  dix  éléphans.  Lesquelz  élé  ^ 
phans  ,  tant  d^me  partie  comme   d'autre ,  portoient 
cuves  sur  leur  dos  en  manière  de  chasteaulx  où  de- 
dens avoient  plusieui^s  hommes   d'armes   qui  moult 
gre voient  leurs  adversaires.  A  tout  laquelle  compai- 
gnie  ledit  admirai  Basach  ala  pour  rencontrer  ledit 
Tamburlan.  Si  le  trouva  devers  Occident,  emprès  une 
montaigne  nommée  Appade,  et  estoit  logié  sur  une 
haulte  montaigne  ,  et  avoit  destruit  et  ars  plusieurs 
bonnes  villes  et  grant  partie  du  pays  de  Turquie.  Lt 
lorsqu'ils  eurent  la  veue  l'un  de  l'autre,  ordonnèrent 
leurs  batailles  et  finablement  assemblèrent  l'ung  contre 
l'autre,  mais  à  la  fin  le  roy  Basach  et  ceulx  de  sa  partie 
furent  mis  à  desconfiture  et  fut  lui  mesmes  prison- 

\.  BajazetP'. 

2.  Bajazet  avait  été  surnommé  Ildcrim,  ou  l'Éclair,  à  cause 
de  ses  rapides  conquêtes ,  au  conuuencement  de  son  règne. 

3.  En  la  bataille  de  Hongrie.  C'est  la  bataille  de  IXicopoIi ,  en 
Bulgarie,  qui  se  donna  le  28  septembre  1306.  Les  Hongrois 
avaient  été  battus  une  première  fois  par  Bajazet,  au  même  li'-u, 
en  1394. 

nier*,  et  avec  ce  furent  mors  bien  quarante  mille  de 
ses  turcs  et  dix  mille  de  son  adverse  partie.  Après  la- 
quelle besongne,  le  dessusdit  Tamburlan  envoya  grant 
partie  de  ses  gens  aux  principales  villes  d'icellui  Ba- 
sach ,  lesquelles,  ou  au  moins  la  greigneur  partie ,  se 
rendirent  à  lui.  Et  par  ainsi  icellui  Tamburlan  con- 
quist  la  plus  grant  partie  du  pays  de  Turquie. 

CHAPITRE  XVII. 

Comment  Charles,  roy  de  Navarre,  traicta  avec  le  roy  de  France  et  eut 

la  duchié  de  Nemoux. 

Item,  en  ceste  saison  ,  Charles,  roy  de  Navarre', 
vint  à  Paris  devers  le  roy  de  France ,  et  tant  traicta 
avecques  lui  et  ceulx  de  son  estroit  conseil,  que  le 
chastel  de  Nemoux  avec((ues  autres  chastellenies  lui 
furent  données  et  en  fist  une  duché.  Si  en  fist  preste- 
ment hommage  audit  roy  de  France  et  y  renonça,  au 
prouffit  du  Roy  et  de  ses  successeurs,  moiennant  que 
avec  ladicte  duché  de  Nemoux  lui  fut  promis  à  paier 
de  par  le  roy  de  France  deux  cens  mil  escus  d'or  du 

coing  du  Roy. 

En  après  le  duc  Phelippe  de  Bourgongne  lui  par- 
tant de  Paris  ala  à  Bar-le-Duc  à  Vobsèque  de  la  du- 

4.  C'est  à  la  bataille  d'Ancyre  (aiij.  Angora  dans  l'Anarolie) 
que  Bajazet  fut  fait  prisonnier  par  Tamerlan.  Ainsi  Monstrelet 
se  trompe  en  mettant  ce  fait  sous  l'année  1403,  car  la  bataille 
d'Ancyre  se  donna  le  30  juin  1402. 

3.  Charles  III,  dit  le  Noble,  fils  de  Charles  le  Mauvais  et  de 
Jeanne  de  France,  fille  aînée  du  roi  Jean.  Cet  arrangement  du  roi 
de  Navarre  avec  Charles  VI  est  du  11)  juin  1404. 

chesse  de  Bar  sa  seur*  qui  estoit  trespassée.  Et  de  là 
après  ledit  service  fait  s'en  retourna  en  sa  \ille  d'Arras 
où  estoit  sa  femme,  la  duchesse,  et  célébra  la  feste  de 
Pasques,  et  puis  s'en  ala  à  Brucelles  en  Brabant  devers 
la  duchesse,  taye  de  sa  femme,  qui  l'avoit  mandé  pour 
lui  baller  le  gouvernement  du  pays.  Ouquel  lieu  print 
audit  duc  une  grande  maladie.  Si  se  fist  porter  à 
Haulx',  comm.e  cy-après  sera  déclairé. 


DE  L'AN  MCCCCIV. 


[Du   30   mars    1404   au    19    avril  1405.] 


CHAPITRE  XVIIl. 

Comment  le  duc  Phelippe  de  Bourgongne,  oncle  du  roy  Charles,  VI*  de 
ce  nom,  trespassa  en  la  ville  deHaulz  en  Haynnau. 

Au  commencement  de  cest  an ,  le  duc  de  Bourgon- 
gne ,  jadis  fils  du  roy  Jehan  et  frère  au  roy  Charles  de 
France ,  le  Biche ,  et  oncle  au  roy  présent ,  Charles  le 
Bien-Aymé,' lequel  duc,  comme  j'ay  dit  cy-dessus, 
estoit  moult  malade ,  se  fist  apporter  sur  une  litière , 
de  la  ville  de  Bruxelles  en  Brabant  en  la  ville  de  Haulx 
en  Haynnau.  Et  afin  que  les  chevaulx  qui  le  portoient 


1 .  Marie  de  France ,  fdle  du  roi  Jean  et  femme  de  Robert,  duc 
de  Bar.  C'est  pour  ce  dernier  que  le  roi  Jean  avait  érige  en 
duché  le  comté  de  Bar,  Pan  13o5. 

2.  Halle  en  Hainaut ,  sur  les  frontières  du  Brabant. 

alassent  plus  seuremeiit  et  à  son  aise,  y  avoit  plusieurs 
laboureurs  et  manouvriers  qui  aloient  devant  ladicte 
lictière  à  tout  planes  '  et  autres  instrumens  de  fer  pour 
refaire  et  aouvver  les  chemins.  Ouquel  lieu  de  Haulz 
il  fut  deschargé  et  mis  assez  près  de  l'église  de  Nostre- 
Dame  en  ung  hostel  où  lors  estoit  l'enseigne  du  Cerf. 
Ouquel  lieu,  lui  sentant  très  fort  agravé  de  sa  maladie 
manda  devant  lui  ses  trois  filz,  c'est  assavoir,  Jehan, 
conte  de  Nevers ,  Anthoine  et  Phelippe*,  ausquelz  il 
pria  très  acertes  et  commanda  destroitement ,  que 
toutes  leurs  vies  durans  feussent  bons,  vrais  et  loyaulx 
obéissans  au  roy  Charles  de  France  ,  sa  noble  géné- 
racion  ,  sa  couronne  et  tout  son  royaume  ,  et  ce  leur 
fist  il  promectre  sur  tant  qu'ilz  l'amaient.  Lesquelles 
promesses  dessusdictes  furent  par  les  trois  princes  des- 
susditz  humblement  accordez  à  leurdit  seigneur  et 
père.  Et  là  avec,  fut  par  ledit  duc  ordonné  à  chascun 
d'eulx  les  seigneuries  qu'il  vouloit  qu'ilz  tenissent  après 
son  trespas  et  la  manière  et  intencion  qu'ilz  en  avoient 
à  user.  Lesquelles  et  plusieurs  acomplies  et  devisées 
par  lui  moult  sagement  comme  à  tel  prince  apparte- 
noit  faire  ,  aiant  bonne  mémoire  en  sa  derrenière 
heure,  rendi  son  esperit  ou  dessusdit  hostel  \  et  là  fut 

i,  A  tout  planes,  avec  des  b('ches.  Aouvjrer  les  chemins,  les 
rendre  praticables. 

2.  Jean  sans  Peur;  Antoine,  comte  de  Rhétel,  puis  duc  de 
Brabant  ;  Philippe ,  comte  de  Nevers;  ces  deux  derniers  furent  tues 
à  la  bataille  d'Azincourt  (1 41 5). 

3.  Le  27  avril  1404.  On  lit,  dans  la  cbronifpie  déjà  citée  : 
«  Lequel  duc  fu  en  son  tamps  tenu  pour  Tung  des  sages  princes 
de  France;  et  par  son  sens  il  tint  grant  tamps  le  royaume  en 
paix  ,  combien  que  le  duc  d'Orléans  luy  fist  mainte  paine  et 
voloit  tousjours  eslre  le  maistre.  Mais  ledit  de  Bourgoigne  l'en 

son  corps  et  ses  entrailles  mises  et  enterrées  en  l'église 
Nostre-Dame  de  Haulz ,  et  son  corps,  bien  embasmé, 
fut  mis  en  ung  sarcueil  de  plomb  et  de  là  transporté 
en  la  ville  de  Douay  et  de  là  à  Arras ,  tousjours  très 
grandement  acompai-gné  selon  son  estât.  Ouquel  lieu 
d'Arras  fut  mis  en  sa  chapelle,  où  on  lui  fist  ung  service 
solennel.  Et  là  renonça  la  duchesse  Marguerite*  à  ses 
biens ,  pour  la  doubte  qu'elle  avoit  qu'elle  ne  trouvast 
trop  grans  debtes,  en  mectant  sur  sa  représentacion 
sa  ceinture  avec  sa  bourse  et  les  clefs,  comme  il  est 
de  coustume,  et  de  ce  demanda  instrumens  à  ung  no- 
taire publique  qui  là  estoit  présent.  En  après,  le  corps 
dudit  duc  fut  mené  en  Bourgongne  et  enterré  aux 
Chartreux  emprès  Digon  ,  dedens  l'église  ,  laquelle  lui 
mesme  avoit  fait  fonder  et  édifier  à  ses  despens.  Et  son 
cuer  fut  porté  à  Saint-Denis  en  France  et  mis  emprès 
les  Roy  aulx ,  desquelz  il  estoit  yssu.  Si  avoit  icellui 
duc ,.  avec  ses  trois  filz ,  trois  filles  ,  c'est  assavoir  la 
duchesse  d'Osteriche  %  la  duchesse  de  Holande%  femme 
au  comte  Guillaume  de  Haynnau ,  et  la  duchesse  de 


garda  bien  ,  tant  par  le  sens  de  luy,  comme  par  sa  puissance  , 
laquelle  il  lui  monstra  pluiseurs  foix  en  son  temps ,  tant  en  la 
ville  de  Paris,  oii  ilz  firent  de  grandes  assemblées,  comme  ail- 
leurs. Mais  oncques  borion  n'en  fu  donné  ».  (  Bibl.  impér.  , 
F'  Cord,  16,  fol.  328.) 

1.  Marguerite,  fille  de  Louis  de  Mâle,  comte  de  Flandre  et 
veuve  de  Philippe  de  Rouvre,  remariée  au  duc  Philippe  le  Hardi 
le  1 9  juin  1 369 ,  morte  à  Arras  ,  le  i  6  mars  1  405. 

2.  La  duchesse  d'Osteriche.  Catherine  de  Bourgogne,  née  en 
1378,  mariée  le  15  août  1393,  à  Léopold  ,  duc  d'Autriche. 

3.  La  duchesse  de  Hollande ,  Marguerite  de  Bourgogne,  née  en 
1374,  mariée  le  12  avril  1385  à  Guillaume  de  Bavière,  comte 
de  Hainaut. 

Savoie*.  Après  la  mort  duquel  duc  y  eut  grans  pleurs 
et  lamentacions ,  principalement  de  tous  ses  enfans , 
aussi  généralement  de  la  plus  grant  partie  des  sei- 
gneurs et  autres  gens  d'estat  du  royaume  de  France  et 
de  tous  ses  pays.  Car  en  son  temps  il  avoit  régné  et 
gouverné  moult  prudemment  les  besongnes  du  Royaume 
avecques  son  frère  ainsné  Jehan  ,  duc  de  Berry,  dont 
il  avoit  esté  et  fut  encores  plus  après  sa  mort,,  très 
excellemment  recommandé.  Et  après  icellui  duc  dé- 
funct  comme  dit  est,  Jehan,  conte  de  Nevers,  son  filz 
ainsné,  saisi  la  duché  et  conté  de  Bourgongne,  et  An- 
thoine ,  le  second  filz ,  fut  héritier  actendant  la  duché 
de  Brabant  après  le  trespas  de  sa  grant  tante  la  du- 
chesse ,  laquelle  lui  livra  présentement  le  duché  de 
Lembourg.  Et  Phelippe,  le  tiers  filz,  fut  nommé  comte 
de  Nevers  et  baron  de  Donzy,  à  en  joir  après  le  trespas 
de  la  duchesse  sa  mère  *.  Si  commencèrent  iceulx 
trois  frères  à  gouverner  mouh  haultement  leurs  sei- 
gneuries, et  eurent  l'ung  avec  l'autre  plusieurs  con- 
saulx  avecques  leurs  plus  foibles  serviteurs ,  afin  de 
savoir  comment  ilz  se  mectroient  à  gouverner  envers 
le  Roy  leur  souverain  seigneur. 

\.  La  duchesse  de  Savoie ,  Marie  de  Bourgogne  ,  née  en  4380  , 
mariée  le  30  octobre  \  393  à  Aniédée  VIII ,  comte  de  Savoie. 

Philippe  le  Hardi  avait  eu  une  quatrième  fille  ,  nommée  Bonne, 
que  Monstrelet  n'avait  pas  à  mentionner  ici,  puisqu'elle  était 
morte  en  4399. 

2.  Qui  arriva  le  4 G  mars  4405. 


/ 

Comment  Waleran ,  conte  de  Saint-Pol,  à  tout  grant  compaignie  de 
gens  d'armes,  ala  par  mer  en  l'isle  de  Wisque,  pour  faire  guerre  au 
roy  Henry  d'Angleterre. 

En  cest  an,  le  comte  Waleran  de  Saint-Pol  assembla 
à  Abbeville  en  Pontlneu  environ  seize  cens  comba- 
tans,  esquelz  y  avoit  grant  partie  de  nobles  hommes , 
qui  avoient  fait  grans  pourvéances  de  chars  salées,  de 
biscuits,  de  vins,  de  cerxoises,  de  beurres,  de  farines  et 
autres  choses  neccessaires  à  mectre  en  mer.  Duquel 
lieu  d' Abbeville  furent  menez  par  ledit  conte  au  port 
de  Harfleur,  où  ils  trouvèrent  des  nefz  et  des  vaisseaulx 
à  leur  voulenté.  Et  quant  ils  eurent  là  séjourné  un  peu 
de  jours  pour  appoincter  et  ordonner  leurs  besongnes, 
en  eulx  recommandant  à  monseigneur  Saint  Nicolas, 
montèrent  esdiz  vaisseaulx,  et  singlèrent  tant  qu'ilz 
vindrent  en  l'isle  de  Wisque,  qui  est  près  du  port  de 
Hantonne^  Duquel  descendirent  à  terre  en  démon- 
strant  chère  hardie  pour  combatre  les  ennemis,  des- 
quelz  par  iceulx  à  leur  descendue  furent  assez  peu 
veuz,  car  tous  ceulx  de  ladicte  isle  s'estoient  retrais  es 
bois  et  es  forteresses.  Et  là,  de  la  partie  dudit  conte, 

4.  L'île  de  Wiglit  près  de  Soutbampton.  Elle  avait  été  ravagée 
par  les  Français,  en  4377.  Le  Religieux  de  Saint-Denis  dit  que  le 
comte  de  Saint-Pol  descendit  à  l'île  de  Thanet  (comté  de  Kent)  et 
met  le  fait  en  l'an  4403.  {Chr.  de  Ch.  FI,  t.  III,  p  448.)  La  ten- 
tative du  comte  de  Saint-Pol  sur  Tîle  de  Wight  est  du  mois  de 
décembre  4403  ,  comme  on  le  voit  dans  les  pièces  données  par 
Rymer,  et  notamment  par  un  ordre  d'armement  adressé  au  bailli 
de  Soutbampton  le  4  0  décembre,  lequel  est  révoqué  le  4  3.  (Rymer, 
Fœdera,  etc.,  t.  IV,  p.  60.) 

il  eut  faiz  plusieurs  chevaliers  nouveaulx ,  c'est  assa- 
voir Jehan  de.Harecourt,  Phelippe  de  Fosseux,  le  sei- 
gneur de  Giency  et  plusieurs  autres.  Si  alèrent  fuster 
aucuns  meschans  villages  du  pays  et  bouter  les  feux  en 
aucuns  lieux.  Durant  lequel  temps  vint  devers  ledit 
conte  ung  prestre  du  pays,  d'assez  bon  entendement, 
lequel  traicta  avecques  lui  pour  le  rachat  et  salvacion 
d'icelle  ysle,  conune  il  donnoit  à  entendre  ;  et  en  de- 
voit  estre  paiee  grant  somme  de  pécune  à  icellui  conte 
et  à  ses  capitaines.  Lecpiel  conte  fut  assez  content. 
Mais  ce  fut  une  dëcepcion  (jue  ledit  prestre  faisoit  afin 
de  les  délaier  et  atarger  de  paroles  tandis  que  les  An- 
glois  s'assembleroient  pour  les  venir  combatre.  De 
laquelle  besongne  ledit  conte  Waleran  fut  adverti,  et 
pour  ce,  lui  et  les  siens  remontèrent  en  leur  navire  et 
s'en  retournèrent  es  parties  de  là  où  ilz  estoient  venus, 
sans  plus  riens  faire.  r^)urquoy  plusieurs  grans  sei- 
gneurs qui  estoienl  avecques  lui  en  prindrent  grant 
desplaisance,  j)our  tant  qu'ilz  avoient  mis  grant  argent 
en  faisant  les  dictes  pourvëances.  Et  aussi  les  pays  par 
où  lesdictes  gens  d'armes  passèrent  en  furent  moult 
traveillez,  et  en  commença  on,  en  plusieurs  parties, 
à  murmurer  contre  ledit  conte.  Mais  on  n'en  peut 
avoir  autre  chose'. 


i .  Le  Religieux  de  Saint-Denis  ajoute  que  sur  la  fin  de  février 
la  garnison  anglaise  de  Calais  ravagea  le  comté  de  Saint- Pol. 
(t.  111,  p.  121.) 

CHAPITRE  XX. 

Comment  le  duc  Loys  d'Orléans  ala  de  par  le  Roy  à  Marseille  devers  le 
pape;  le  duc  de  Bourbon,  en  Languedoc;  et  le  connestable,  en  la 
duchié  d'Aquitaine. 

Item,  en  ce  temps,  Loys,  duc  d'Orléans,  fut  en- 
voyé de  par  le  roy  de  France  et  son  grant  conseil 
devers  le  pape  nommé  Grégoire ,  acompaigné  de  six 
cens  chevaucheurs  ou  environ,  afin  de  lui  remonstrer 
que  l'union  feust  mise  en  nostre  mère  sainte  Église  '. 
Et  par  la  Champaigne  et  Bourgongne  s'en  ala  à  Lyon 
sur  le  Rosne  ,  et  de  là  à  Marseille  où  ledit  pape  estoit 
et  toute  sa  court.  Lequel  grandement  et  notablement 
receut  ledit  duc.  Et  après  qu'il  eut  oye  sa  requeste, 
lui  bailla  ses  lectres  apostoliques  sur  aucunes  certaines 
condicions.  Après  lesquelles  receues ,  et  qu'il  ot  prins 
congié  d'icellui  pape,  s'en  retourna  par  plusieurs  jour- 
nées à  Paris  devers  le  Roy,  où  estoient  les  ducs  de 
Berry,  de  Bretaigne  et  de  Bourbon^  et  plusieurs  autres 
seigneurs  ,  tant  séculiers  comme  ecclésiastiques,  en  la 
présence  desquelz  il  les  bailla  au  Roy,  contenans  entre 
autres  -choses  que  ledit  pape  se  offroit  à  procurer 
l'union  de  toute  l'universelle  Eglise,  et  pour  l'amour 
de  ce,  se  il  estoit  neccessité,  s'offroit  de  résigner  ladicte 
papalité,  et  faire  tout  ce  qui  estoit  expédient  touchant 
ceste  matière ,  en  obéissant  au  saint  concile  en  tout 
droit  et  raison.  De  laquelle  lectre  apostolique  et  du 

1.  C'est  en  1403  et  non  en  1404,  que  le  duc  d'Orléans  alla 
trouver  le  pape,  et  ce  pape  était  Benoît  XIII. 

2.  Le  ms.  Suppl,  fr.  93,  et  aussi  l'édit.  de  1572,  ajoutent  ici  ; 
le  duc  de  Bourj^ogne. 


u 

contenu  en  icelle,  le  Roy,  les  dessusdiz  seigneurs  et 
tout  le  conseil,  avec  TUniversité,  se  tindrentlors  assez 

pour  contens. 

Ouquel  temps ,  Jehan ,  conte  de  Clermont ,  filz  et 
héritier  du  duc  de  Bourhon,  fut  envoie  de  par  le  Roy 
et  son  conseil,  en  Languedoc,  pour  aler  en  Gascongne 
guerroier  les  Anglois  c|ui  adonc  faisoient  grant  guerre 
aux  François  sur  les  frontières  d'ilec.  Et  fist  son  as- 
semblée de  gens  d'armes  à  Saint-Flour  en  Auvergne  ; 
laquelle  fut  de  cinq  cens  bacinets  et  cinq  cens  archers 
et  arbalestriers  ;  desquelz  estoit  le  principal,  avecques 
ledit   de  Bourbon,  le  viconte  de  Castelbon ,   filz  au 
conte  de  Foix.  Si  commencèrent  à  faire  forte  guerre 
aux  Anglois ,  et  mirent  plusieurs  fortresses  en  l'obéis- 
sance du  Roy.  C'est  assavoir  :  le  chaslel  Saint-Pierre , 
le  chastel  s'aincte-Marie ,  le  INeufchastel  et  plusieurs 
autres.  Après  lesquelles  besongnes,  et  que  les  fortresses 
furent  bien  garnyes ,  s'en  retourna  devers  le  Roy  et 
les  autres  grans  seigneurs,  desquelz  il  fut  bienveigné 
et  conjoy  grandement. 

Et  tantost  après  ,  messire  Charles  de  Labreth ,  con- 
nestable  de  France ,  et  avecques  lui  Harpedane  ,  che- 
valier de  grant  renom,  eulx  grandement  acompaignez, 
en  la  duchié  d'Acquitaine  asségèrent  le  chastel  de  Ca- 
lefrin  qui  moult  traveilloit  les  pays  du  Roy  et  tenoit 
ses  garnisons  en  trop  grande  subjection.  Et  si  estoit  la 
plus  grande  partie  du  pays  appati  à  eulx.  Lequel  siège 
dura  environ  six  sepmaines,  en  la  fin  desquelles  firent 
traictié  iceulx  asségez  avec  ledit  connestable,  par  con- 
dicion  qu'ilz  se  partiroient  saufz  leur  corps  et  leurs 
biens ,  et  avecques  ce ,  auroient  certaine  somme  d'ar- 
gent, qui  se  print  et  cueilli  sur  les  habitans  d'icellui 

pays.  Et  après  que  icellui  connestable  eut  garny  ledit 
chastel  de  gens  de  guerre ,  il  s'en  retourna  à  Paris  de- 
vers le  roy  Charles. 

CHAPITRE  XXI. 

Comment  le  duc  Aubert,  conte  deHaynnau,  trespassa,  et  pareillement  la 
duchesse  Marguerite  de  Bourgongne ,  vesve  du  duc  Piielippe ,  jadis 
fille  du  conte  Loys  de  Flandres. 

En  cest  an  trespassa  de  ce  siècle  le  duc  Aubert , 
conte  de  Haynnau,  de  Holande  et  de  Zélande,  lequel 
avoit  esté  filz  de  Loys  jadis  empereur  d'AIemaigne. 
Duquel  duc ,  demourèrent  deux  fils  et  une  filJe ,  c'est 
assavoir,  Guillaume,  lequel  estoit  ainsné,  et  Jehan, 
de  son  surnom  nommé  Sans-Pitié,  lequel  fut  promeu 
à  estre  évesque  du  Liège ,  non  obstant  qu'il  n'estoit 
point  encore  sacré.  Et  la  fille  estoit  mariée  au  duc 
Jehan  de  Bourgongne.  Et  fut  ledit  duc  Aubert,  enterré 
en  l'église  collégiale  de  La  Haye  en  Holande*. 

Et  pareillement  mourut  audit  an,  le  vendredi  devant 
la  my-quaresme  2,  Marguerite,  duchesse  de  Bour- 
gongne ^  vesve  du  duc  Philippe  derrenier  trespassé  , 
en  son  hostel  à  Arras.  Laquelle  fut  actaincte  de  hastive 
maladie.  Si  fut,  de  ses  trois  filz,  c'estassavoir  Jehan, 

i.  Albert,  comte  de  Hainaut  et  de  Hollande,  second  fils  de 
l'empereur  Louis  de  Bavière,  et  de  Marguerite ,  comtesse  de  Hol- 
lande, mort  à  la  Haye  le  13  décembre  1404  ,  à  l'age  de  soixante- 
sept  ans.  VJrt  de  vérifier  les  dates  lui  donne  trois  fils  et  quatre 
filles. 

2.  20  mars. 

3.  Marguerite  de  Flandre  ,  fille  unique  de  Louis  HI,  comte  de 
Flandre  et  d'Artois,  et  de  Marguerite  de  Brabant,  mourut  à  Arras 
le  20  mars  1404.  (V.  S.j 

duc  de  Bourgongne,  Anllioine ,  duc  de  Lembourc  *, 
et  Phelipe  le  moins  né  ,  nnenée  en  grans  pleurs  et  gé- 
missemens  en  la  ville  de  Lisle ,  où  elle  fut  enterrée 
dans  l'église  collégiale  de  Saint  Pierre'  emprès  son 
père,  le  conte  Loys  de  Flandres.  Après  la  mort  de  la- 
quelle, succéda  Jehan,  duc  de  Bourgongne,  son  pre- 
mier filz,  en  la  conté  de  Flandres  et  d'Artois,  et  Phe- 
lippe  dessus  nommé ,  eut  la  conté  de  Nevers,  comme 
en  autre  lieu  est  déclairé.  Et  assez  tost  après  furent 
promeuz ,  de  la  partie  du  duc  de  Bourgongne  et  à  sa 
requeste,  les  mariages  de  Loys,  duc    d'Acquitaine, 
daulphin  ,  filz  ainsné  du  roy  de  France,  et  de  la  fille 
ainsnée  du  duc  de  Bourgongne ,  nommée  Marguerite  , 
et  aussi  de  Phelippe,  conte  de  Cliarrolois ,  seul  filz  et 
héritier  d'icellui  duc ,  et  de  Michèle ,  fille  au  roy  des- 
susdit. Desquelles  aliances,  en  ensuivant  ce  que  autre- 
foiz  en  avoit  esté  pourparlé  du  vivant  du  duc  Phelipe 
deffunct,  le  Roy,  la  Roy  ne  et  autres  du  sang  royal 
estoient  assez  contens,  excepté  le  duc  Loys  d'Orléans, 
seul  frère  du  Roy,  auquel  ceste  aliance  n'estoit  pas 
bien  agréable.  Et  deslors  et  paravant  y  avoit  eu  entre 
iceulx  deux  princes,   c'estassavoir  d'Orléans   et    de 
Bourgongne,  aucunes  rumeurs  et  envies,  pour  quoy, 
quelque  semblant  qu'ilz  monstrassent  l'un  à  Vautre , 
si  n'y  avoit-il  pas  grant  amour,  en  partie  par  les  ra- 
pors  (pie  faisoient  leurs  gens  chascun  à  son  maistre  et 
sei^nieur,  l'un  à  l'autre.  INéantmoins  les  dessusdiz  ma- 
riages furent  du  tout  accordez  et  confermez  entre  les 
parties  dessusdictes  ,  et  en  furent  faictes  et  baillées  de 


1 .  Antoine  ,  duc  de  Liniboiirg. 

2.  A  Saint-Pierre  de  Lille. 

partie  à  autre  aucunes  seuretez  par  lectres  et  instru- 
mens  rovaulx. 

Et  adonc ,  fut  mise  sus  à  Paris  une  très  grande  taille 
sur  tout  le  peuple  du  royaume  de  France  de  par  le 
Roy  et  son  grand  conseil ,  à  laquelle  mectre  sus,  ne  se 
voult  point  consentir  ledit  duc  de  Bourgongne  ;  dont 
il  fut  grandement  aymé  et  recommandé  de  tout  le 
peuple  généralement. 


DE  L'AN  M  CCCC  V. 


[Du    19   avril    1405    au   H    avril    1406.] 


CHAPITRE  XXII. 

Comment  le  duc  Jehan  de  Bourgongne  ,  après  le  décès  de  U  duchesse , 
sa  mère ,  fut  rcceu  es  bonnes  villes  de  la  Conté  de  Flandres  comme 
seigneur. 

Au  commencement  de  cest  an  le  duc  Jehan  de  Bour- 
gongne, après  ce  qu'il  eut  esté  à  Paris  devers  le  Roy, 
il  s'en  retourna  en  Flandres,  avec  lui  ses  gens  et  ses 
deux  frères,  tous  deux  à  grant  compaignie  de  nobles 
hommes  d'iceulx  pays.  Si  fut  par  tout  receu  très  hon- 
norablement  et  amiablement  de  tous  ses  subgetz ,  et 
lui  donnèrent  très  beaulx  dons  et  riches  ,  par  espécial 
ceulx  de  Gand,  de  Ypre,  de  Bruges  et  d'autres  bonnes 
villes ,  et  avec  ce ,  lui  firent  tous  serement  de  fidélité 
et  lui  promectant  de  le  servir,  obéir  et  aymer  comme 
tenus  V  estoient.  Et  adonc  défendi  à  tous  ses  subgetz 

d'icelles  deux  contez ,  que  nul  ne  paiast  la  taille  der-  ^ 
renièrement  imposée  à  Paris  par  le  conseil  royal,  dont 
Loys  d'Orléans ,  au  gré  duquel  la  plus  grant  partie 
des  besongnes  du  royaume  se  conduisoient  pour  ce 
temps,  et  tant  que  les  traictiez  des  mariages  des  enfans 
du  Roy  et  du  duc  de  Bourgongne  dessus  nommez  fu- 
rent aucunement  empesciiez,  et  voult  le  dessusdit  duc 
d'Orléans  trouver  la  manière  de  marier  le  duc  de 
Guienne  ,  son  nepveu  ,  en  autre  lieu ,  dont  moult  des- 
pleut au  duc  de  Bourgongne  quant  ce  fut  venu  à  sa 
congnoissance,  et  pour  ce  envoia  tantost  ses  ambaxa- 
deurs  devers  le  Roy,  la  Royne  et  le  grand  conseil,  mais 
à  brief  dire  ilz  n'eurent  point  response  bien  agréable 
pour  leur  maistre  et  seigneur  ledit  duc ,  et  pour  ce , 
le  plus  tost  qu'ilz  porent  s'en  retournèrent  en  Flandres 
devers  lui  ;  lecjuel  leur  response  oye  print  conseil  avec- 
ques  ses  féaulx  sur  ceste  matière.  Lesquelz  lui  con- 
seillèrent qu'il  scroit  bon  qu'il  se  traisist  au  plus  tost 
qu'il  pourroit  bonnement,  vers  le  Roy  et  son  grant 
conseil ,  afin  que  lui  estant  présent  il  peust  mieulx 
poursuivir  les  besongnes  en  sa  personne  que  ne  pour- 
roient  faire  ceulx  qu'il  y  envoioit.  Auquel  conseil  il  se 
accorda  assez  légèrement ,  et  fîst  ses  préparatifs  pour 
y  aler  au  plus  tost  qu'il  pourroit. 

Et  en  ce  mesme  temps  ,  fut  imposé  un  dixième  sur 
le  clergié  par  le  pape  Bénédic  XII P,  lequel  tenoit  sa 
résidence  et  sa  court  en  la  cité  de  Prouvence  *.  Et  fut 
causé  icellui  dixième  pour  l'union  de  nostre  mère 


1 .  Benoît  XIII  était  alors  à  Marseille  et  sur  le  point  de  se  rendre 
à  Rome  pour  s'entendre  avec  le  nouveau  pape  Innocent  VII ,  élu 
le  17  octobre  1404. 

saincle  Eglise.  Si  se  devoit  paier  à  deux  termes,  c'est 
assavoir  à  la  Pasque  et  à  la  Saint  Remy. 

CHAPITRE  XXIII. 

Comment  le  duc  Guillaume  ,  conte  de  Haynnau,  tint  en  cel  an  un  champ 

mortel  en  la  ville  du  Quesnoy. 

Or  est  vérité  qu'en  cel  an  fut  fait  en  la  ville  du 
Quesnoy  en  Haynnau  un  champ  mortel  en  la  présence 
du  duc  Guillaume,  conte  de  Haynnau*,  juge  en  ceste 
partie.   C'estassavoir  d'un  gentilhomme  nommé  Bor- 
nete ,  appellant ,  lequel  estoit  du  pays  de  Haynnau ,  à 
rencontre  d'un  autre  gentilhomme   nommé  Sohier 
Barnage ,  de  la  conté  de  Flandres.  Et  estoit  la  que- 
relle telle ,  que  ledit  Barnage  disoit  et  maintenoit  que 
icellui  Sohier  avoit  tué  et  murdry  un  sien  prouchain 
parent.  Pour  lequel  cas ,  icellui  duc  Guillaume  livra 
lices  et  place  à  ses  despens  selon  la  coustume  à  ce 
introduicte.  Et  après  que  par  icellui  duc  ils  eurent 
par  plusieurs  fois  esté  induis  et  admonestez  à  faire 
paix  l'un  à  l'autre ,  et  lui  voiant  que  à  ce  ne  se  vou- 
loient  consentir,  leur  fut  ordonné  à  venir  à  certain 
jour  et  comparoir  par  devant  le  dessusdit  duc,  auquel 
jour  ils  vindrent ,   et  premièrement  ledit  appellant 
entra  dedans  les  lices,  acompaigné  d'aucuns  de  ses 
amis  prouchains  ;  et  après ,  y  entra  le  défendeur.  Si 
fut  lors  crié  de  par  le  duc  par  ung  hérault,  et  défendu 
que  nul  ne  leur  baillast  empeschement  sur  peine  de 
perdre  la  teste,  et  lors,  fut  de  rechef  crié  que  les  deux 

1 .  Guillaume ,  comte  de  Hainaut  et  de  Hollande ,  fils  aîné  du 
comte  d'Albert  dont  la  mort  a  été  rapportée  plus  haut,  et  de 
Marguerite  de  Silésie. 

champions  feissent  leur  devoir.  Après  lequel  cry,  se 
party  premièrement  ledit  appellant  de  son  paveillon , 
et  commença  à  marcher  avant ,  et  d'autrepart,  vint  le 
défenseur  à  Tencontre  de  lui.  Et  après  qu'ilz  eurent 
jectées  chascun  leurs  lances  Pun  contre  l'autre ,  sans 
ce  que  d'icelles  eussent  receu  aucun  empeschement , 
vindrent  aux  espèes  et  se  comhatirent  une  petite  es- 
pace. Mais  en  conclusion  ,  le  dessusdit  Bornete ,  ap- 
pellant ,  vainqui  assez  hriefment  son  adversaire  et  lui 
fist  confesser  de  sa  bouche  le  cas  pour  lequel  il  l'avoit 
appelle.  Et  après ,  icellui  vaincu  fut  jugiè  par  le  duc 
Guillaume  à  estre  décapité.  Lequel  jugement,  sans 
délay,  fut  acomply.  Et  le  vainqueur  fut  honnorable- 
ment  ramené  à  son  hostel,  et  avec  ce,  de  tous  les  sei- 
gneurs généralement  fut  il  honoré  et  conjoy.  Si  fut 
aucun  bruit  que  le  duc  d'Orléans  avoit  esté  à  celle 
besongne  en  habit  descongneu  \ 

CHAPITRE  XXIV. 

Comment  le  conte    Waleran  de  Saint-Po'l  mena  son   armée   devant  le 
chastel  de  Merck*  où  il  fut  desconfit  des  Anglois. 

Environ  le  moys  de  may,  Tan  dessusdit ,  Waleran 
du  Luxembourg ,  conte  de  Ligny  et  de  Saint-Pol,  ca- 
pitaine de  Picardie  et  de  Boulenois  de  par  le  roy  de 
France,  assembla  des  dessusdiz  pays  de  Picardie  et  de 
Boulenois  de  quatre  cens  à  cinq  cens  archers  *  avec 

1 .  En  habit  descogneii,  déguisé. 

2.  Il  y  a  au  texte  :  Marly.  C'est  une  inadvertance  du  copiste , 
car  plus  bas  le  texte  porte  ainsi  qu'il  faut,  Merck. 

3.  Cinq  cens  archers.  L'édit.  de  Vérard  porte  :  bachinès,  et 
celle  de  1^72,  bachinets. 

cinquante  arbalestriers  genevois  *  et  environ  mil  Fla^ 
mens  de  près  des  marches  de  Gravelines ,  lesquelz  i] 
mena  et  conduis!  depuis  Saint-Omer  vers  Tournehan , 
et  de  là ,  s'en  ala  mectre  le  siège  devant  une  fortresse 
des  Anglois  nommée  Merck,  à  une  grosse  lieue  de  Ca- 
lais. Lesquelz  Anglois  dudit  chastel ,  avecques  autres 
garnisons  de  leur  parti ,  avoient  couru  et  traveillé  de 
nouvel  ledit  pays  de  Boulenois  et  autres  terres  voi- 
sines. Si  fist  ledit  conte,  devers  ledit  chastel,  lever 
plusieurs  engins,  dont  il  avoit  grant  abondance  ^,  des- 
quelz  icellui  chastel  fut  durement  oppressé.  Si  se  dé- 
fendirent très  vaillarnment  les  Anglois  qui  le  lenoient. 
F^t  adonc  ledit  conte,  voiant  que  par  force  d'assaull 
ne  povoit  prendre  ledit  chastel  sans  trop  grant  peine 
et  perte  de  ses  gens,  fist  loger  ses  gens  dedens  les  mai- 
sons de  la  ville  qui  estoit  close  de  vielz  fossez ,  et  la 
fist  réparer  pour  estre  plus  à  l'asseur  à  Fencontre  des 
Anglois  ses  adversaires ,  tant  de  Calais ,  comme  d'au- 
tres garnisons.  Et  lendemain  fist  assaillir  la  garnison 
d'icellui  chastel ,  laquelle  fut  prinse  par  force.  Et  y 
gaignèrent  les  assaillans ,  grant  foison  de  chevaulx , 
jumens ,  vaches  et  brebis.  Auquel  assault ,  messire 
Jehan  de  Berengeville ^  fut  durement  navré,  dont  il 
morut  tantost  après.  Et  en  ce  mesme  jour  yssirent  de 
Calais  environ  cent  hommes  d'armes,  lesquelz  vindreni 
chevauchant  assez  près  des  François,  et  les  advisèrent 
tout  à  leur  aise  ,  et  puis  se  retirèrenl  en  icelle  ville  de 

1.  Genevois,  habitants  de  Gênes,  Génois.  L'édit.  de  Vérard  et 
celle  de  1572  ,  mettent  :  cinq  cens. 

2.  Au  texte  :  habundance. 

3.  L'édit.  de  Vérard ,  et  celle  de  1S72,  mettent  :  Robert  de  Bé* 
rengilie. 

Calais.  Et  tantost  après,  par  ung  hérault,  mandèrent 
audit  conte  de   Saint-Pol  que  lendemain   venroient 
disner  avecques  lui  se  là  les  vouloit  actendre.  Auquel, 
Hérault  fut  respondu ,  que  s'ilz  y  venoient  ilz  seroient 
receuz  et  qu'ilz  trouveroient  le  disner  tout  prest.  Et 
raporta ,   ledit  hèrault ,   la  response  à  ceulx  qui  là 
l'avoient  envoyé.   Lesquelz ,  lendemain  très  matin  , 
yssirent  de  ladicte  ville  de  Calais ,  deux  cens  hommes 
d'armes ,  deux  cens  archers ,  et  environ  trois  cens 
hommes  de  pié  légèrement  armez ,  et  avecques  eulx 
menèrent  douze  ou  treize  chariots  *  chargés  de  vivres 
et  d'artillerie,  lesquelz  tous  ensemble,  conduisoit  ung 
chevalier  anglois  ,  nommé  Richard  Aston  ^,  lieutenant 
à  Calais  pour  le  conte  de  Sonbreseil^  frère  de  Henry 
de  Lenclastre,  pour  ce  temps  roy  d'Angleterre.  Si  che- 
minèrent en  bonne  ordonnance  jusques  assez  près  de 
leurs  ennemis ,  lesquelz  par  leurs  espies  et  coureurs 
furent  de  ce  advertis ,  mais  point  ne  se  préparoient , 
ne  mectoient  en  ordonnance  dehors  leur  logis  pour 
les  combatre,  ainsi  que  faire  le  dévoient,  ains  les 
actendoient  dedens  leur  closture  et  fossez  ,  si  longue- 
ment que  les  dessusdiz  Anglois  commencèrent  à  tirer 
terriblement  de  leur  traict ,  sans  ce  que  iceulx  Fran- 
çois leur  peussent  faire  résistence.  Et  adonc ,  en  assez 
brief  terme  la  plus  grant  partie  des  Flamens  et  gens 
de  pied  se  commencèrent  à  desroyer  et  mectre  en  fuite 
pour  la  crainte  du  traict  dessusdit,  à  l'exemple  des- 

1 .  Dix  ou  douze  chars.  (Édû.  Vér.) 

2.  Richart  Aston,  lieutenant,  etc.,  l'édit.  Vér.  imprime  fauti- 
vement :  Richart  a  son  lieutenant,  etc. 

3.  Sombreset,  frère  de  loi  ou  beau-frrre  de  Henri  de  Lancastrc 
(Vér.)  Jean ,  comte  de  Sommerset. 

quelz  se  partirent  aussi  grant  partie  des  gens  d'armes, 
et  aussi  les  arbalestriers  genevois  estans  en  icelle  place 
qui  le  jour  devant  avoient  aloué  la  plus  grant  partie 
de  leur  traict  à  l'assault  devant  dit,  n'avoient  point 
remis  ne  appoincté  autres  quarreaulx  au  point  de  leurs 
arbalestes  des  garnisons  de  leur  artillerie  qui  estoient 
sur  les  chars ,  par  quoy,  quant  ce  vint  au  besoing  ilz 
ne  firent  point  grant  défense.  Et  par  ainsi  iceulx  An- 
glois ,  sans  ce  que  de  leur  partie  y  eust  grant  dom- 
mage ,  desconfirent  assez  briefment  les  François  leurs 
ennemis  ,  et  demeui*èrent  victorieux  sur  la  place.  Mais 
le  dessusdit  conte  de  Saint-Pol ,  avec  aucuns  de  sa 
compaignie,  se  parti  sans  avoir  aucune  occupacion  de 
sa  personne  \  et  par  devers  Saint-Omer  s'en  retourna 
à  ïhérouenne.  Et  tous  ceulx  qui  demeurèrent  de  sa 
partie  furent  prins  et  occis  en  la  place.  Desquelz  mors 
povoit  avoir  jusques  au  nombre  de  soixante  ou  envi- 

1 .  Se  parti  sans  avoir  aucune  occupacion  de  sa  personne.  Ces 
mots  semblent  impliquer  un  blâme  de  la  faiblesse  qu'aurait  mon- 
trée le  comte  de  Saint-Pol  en  cette  rencontre.   Le  Religieux  de 
Saint-Denis  ,  dont  au  reste  le  récit  est  bien   moins  détaillé  et 
semble  moins  authentique  que  celui  de  Monstrelet ,  va  bien  plus 
loin.  Car  il  ne  craint  pas  de  jeter  ici  au  comte  le  reproche  d'une 
indigne  lâcheté.  Sic  cornes  confusione  indutus  et  rêver encia  ,  pre- 
lium  reformidans,  et  quemdam  equm  ,  qui  ceteros  celeritate  et  la- 
boris  paciencia  longe  superare  dicebatur,  ascendens  et  sue  consulens 
saluti,   cum  probro  et  ignominia  consortes  deseruit  et  turpi  fuga 
perpétuant  infamiam  émit.  (  Chr.  de  C/i.  VI,  t.  III  ,  p.  2G0.)  A 
lire  ce  passage,  on  serait  tenté  de  croire  que  le  Religieux  de  Saint- 
Denis  avait  quelque  rancune  contre  ce  pauvre  comte  de  Saint-Pol. 
Dans  tous  les  cas,   on  sent  ici  la   différence  de  manière  entre 
l'homme  de  plume  et  l'homme  du  métier.  Naturellement  ce  der- 
nier est  plus  indulgent.  C'est  que,  mieux  que  le  moine,  \\  savait 
à  quoi  s'en  tenir  sur  les  difficultés  d'une  affaire. 

ron ,  dont  furent  les  principaulx  :  le  seigneur  de  Que- 
recques\  messire  Merlet  de  Saveuzes,  messire  Cour- 
bet de  Rubempré  ,  messire  Marcel  de  Yaillecliiron^ 
messire  Guy  de  Yvregnv  ^  le  seigneur  de  Faiel.  Et  de 
ceulx  qui  furent  prins  ,  furent  le  seigneur  de  Hangest, 
capitaine  de  Boulongne,  le  seigneur  de  Dampierre, 
séneschal  de  Ponthieu,  le  seigneur  de  Brimeu,  messire 
Sarrasin  d'Arly,  le  seigneur  de  Bambures,  Gontier  *,  le 
seigneur  de  Givenchi  et  plusieurs  autres  notables  che- 
valiers et  escuiers,  jusques  au  nombre  de  soixante  à 
quatrevingts  ou  environ.  Après  laquelle  besongne,  et 
que  iceulx  Anglois  eurent  prins  et  ravy  tous  les  biens, 
chars  et  artillerie  que  avoient  là  amené  leurs  adver- 
saires, et  desnué  les  mors,  si  s'en  retournèrent  en  leur 
ville  de  Calais  à  tout  leurs  prisonniers,  joyeulx  de  leur 
victoire.  Et  à  Topposite ,  le  conte  Waleran  et  ceulx 
qui  s'estoient  saulvez  de  sa  compaignie  ,  eurent  au 
cuer  très  grant  tristesse,  et  non  point  sans  cause. 

En  après,  le  troisième  jour  ensuivant ,  les  dessusdiz 
Anglois  yssirent  de  leur  ville  de  Calais  à  tout  foison 
de  canons  et  autres  instrumens  de  guerre  qu'ilz  avoient 
gaigné  sur  les  François  devant  Merck ,  et  povoient 
estre  cinq  cens*^  ou  environ,  qui  vindrent  de  nuit  cou- 
vertement  environ  le  point  du  jour,  et  commencèrent 


•i . 


i.  Le  seigneur  de  Querccques^  lis.  Quieret. 

2.  Marcel  de  Vaillechiron.  Il  faut  lire  :  Martel   de  Valhuon, 
comme  dans  Vérard. 

3.  Guy  de  Yvregny,  Guy  d'Ivergny  (édit.  de  1572),  Guy  d'Ivre- 
gny  (édit.  Ver.) 

4.  Gontier.  Dans  Tédit.  de  Vérard  ,  au  lieu  de  ce  nom  on  lit  : 
George  la  Personne. 

5.  Vérard  ajoute  :  Combatans. 

très  asprement  à  assaillir  la  ville  de  Ardre  *,  laquelle 
ilz  cuidèrent  trouver  desgarnye  de  gens  d'armes.  Et 
de  fait  drecèrent  escheles  contre  les  murs  et  trahirent 
le  feu  dedens  en  plusieurs  lieux.  Mais  par  l'aide,  con- 
fort  et  diligence  de  deux  notables  chevaliers  qui  de- 
dens estoient ,  c'estassavoir  messire  Mansart  du  Bois  * 
et  le  seigneur  de  Licques,  furent  lesdiz  Anglois  très 
fort  reboutez ,  et  en  y  eut ,  en  faisant  ledit  assault  et 
en  eulx  retraiant,  mors,  de  quarante  à  cinquante,  dont 
la  plus  grant  partie  furent  par  leurs   compaignons 
portez  en  une  grande  maison  au  dehors  de  la  ville  en 
laquelle  ilz  boutèrent  le  feu  pour  les  ardoir  afin  que 
de  leurs  ennemis  ne  feust  leur  perte  sceue.  Et  après , 
tous  confus  et  desplaisans  de  leur  dommage,  s'en  re- 
tournèrent en  leur  ville  de  Calais  ^  Auquel  lieu  ,  pour 
ce  que  aucuns  de  leurs  gens  y  estoient  mors  de  la 
navreure  du  trait  des  Genevois  estans  à  la  besongne 
de  Merck ,  volrent  tuer  aucuns  d'iceulx ,  disans  que 
ledit  traict  estoit    envenimé.  Et  adonc  le    dessusdit 
conte  de  Sajnt-Pol ,  lequel ,  comme  dit  est ,  s'estoit 
retrait  à  Thérouenne,  comme  espérant  aucunement 
recouvrer  son  honneur,  manda  par  toutes  les  marches 
de  Picardie  gens  de  guerre  et  les  fist  venir  vers  lui.  Si 
y  vindrent  le  seigneur  de  Dampierre ,  messire  Jehan 
de  Craon  ,  seigneur  de  Dommart ,  messire  Morelet  de 
Querecques ,  le  seigneur  de  Fosseux  ,  le  seigneur  de 

1 .  Vérard  imprime  :  la  ville  et  Ardre  ;  faute  qui  ne  se  trouve 

pas  dans  l'édit.  de  1572. 

2.  Mansart  du  Bos,  dans  Vérard,  qui  par  contre  met  fautive- 
ment le  seigneur  de  Lignes,  au  lieu  de  Licques. 

3.  Le  Religieux  de  Saint-Denis  ne  dit  rien  de  cet  échec  essuyé 
par  les  Anglais  sous  les  murs  d*Ardres. 

Chin ,  le  seigneur  de  Houcourt ,  et  plusieurs  autres 
nobles  hommes  en  très  grant  nombre,   avec  lequel 
conte ,  ils  tindrenl  plusieurs  consaulx  esquelz  ils  con- 
clurent d'aler  à  puissance  devers  les  marches  de  leurs 
adversaires  pour  iceulx  envayr  et  grever  de  toute  leur 
puissance.  Mais  en  ces  propres  jours  fut  mande  audit 
conte  et  ausdiz  seigneurs  de  par  le  Roy  qu'ilz  ne  pro- 
cédassent plus  avant  à  faire  ladicte  entreprinse,  car  le 
Roy  y  avoit  pourveu  d'autres  gens.  C'est  à  dire  qu  il 
y  envoia  le  marquis  du  Pont,  filz  au  duc  de  Bar,  le 
conte  de  Dampmartin  et  Harpedane  *,  chevalier  de 
grant  renom  ,  à  tout  quatre  cens  bacinets  et  cinq  cens 
autres  hommes  de  guerre  qui  se  logèrent  à  Boulongne 
êtes  autres  lieux  sur  les  frontières  de  Boulenois.  Pour 
lequel  mandement  d'iceulx  ne  de  leur  venue,  ledit 
conte  Waleran  de  Saint-Pol  ne  fut  guères  joyeux. 
Mais  ce  lui  convint  il  souffrir,  feust  de  son  bon  grè 
ou  autrement.  Et  d'autre  part,  le  duc  Jehan  de  Bour- 
gongne ,  qui  estoit  en  son  pays  de  Flandres ,  sachant 
la  fortune  et  dommage  que  avoit  eu  ledit  conte  de 
Saint-Pol ,  en  fut  très  desplaisant ,  et  envoya  hastive- 
ment  messire  Jehan  de  La  Valèe%  chevalier,  et  plu- 
sieurs hommes  d'armes  et  arbalestriers  à  Gravelines 
et  autres  lieux  de  ladicte  frontière  pour  garder  que 
les  Anglois  ne  leur  feissent  aucun  dommage.  Esquelles 
frontières  estoient   aussi  commis  de   par  le  roy   de 
France,  messire  Holiel  d'Araines',  lequel  nuit  et  jour 
très  diligemment  entendoit  aux  besongnes. 

1.  Harpedane  y  Harpaydanne ,  dans  Vérard. 

2.  Jehan  de  La  Vallée.  (Vér.) 

3.  Holiel  d Araines ,  y kvdiXà  et  l'édit.  de  1572  portent  ;  Lynnnet 
«r Àrummes ;  où  le  prénom  est  bon,  et  le  nom,  mauvais. 

En  oultre,  le  roy  Henry  d'Angleterre ,  qui  par  ceulx 
de  Calais  avoit  sceau  la  bonne  fortune  que  ses  gens 
avoient  eue  contre  les  François  devant  Merck ,  mist 
hastivement  sus  une  grosse  armée  de  quatre  à  six 
mille  combatans*,  lesquelz  il  envoya  devant  Dunquer- 
que  et  Nyeuport  descendre  au  port  de  l'Escluse*.  Et 
eulx  là  venus ,  se  mirent  hors  dudit  navire  bien  trois 
mille  hommes  et  par  le  gravier  alèrent  tout  à  pie  bien 
une  lieue  assaillir  le  chastel  de  l'Escluse.  Mais  les 
gardes  d'icellui  avec  ceulx  de  la  ville  et  du  pays  envi- 
ron, qui  en  brief  furent  en  grant  effroy,  se  défendirent 
très  vaillamment,  et  tant  que  par  le  trait  des  canons 
et  autre  défense  reboutèrent  leurs  ennemis  et  en  occî- 
rent  bien  soixante  et  plus ,  entre  lesquelz  le  conte  de 
Pennebruch^,  qui  estoit  ung  de  leurs  principaulx  ca- 
pitaines, y  fut  navré  à  mort.  Et  pour  tant  ne  demoura 
point  que  ledit  duc  de  Bourgongne  pour  garder  son 
pays  contre  iceulx  Anglois  ne  feist  tantost  assembler 
grant  nombre  de  gens  d'armes  par  le  seigneur  de  Croy 
et  autres  ses  capitaines ,  lesquelz  il  fist  traire  sur  les 
frontières  de  Flandres  afin  de  résister  à  telles  ou  pa- 
reilles entreprinses  que  avoient  fait  ses  adversaires ,  et 
iceulx  combatre  se  plus  y  retournoient. 

Et  qui  plus  est,  le  dessusdit  duc  de  Bourgongne 
mist  sus  une  ambaxade  qu'il  envoia  à  Paris  devers  le 
Rov  *  et  son  grant  conseil  pour  avoir  aide  de  gens  et 

\.  De  quatre  à  cinq  mille.  (Édit.  de  Vérard  et  celle  de  1572.) 

2.  Lesquelz,  par  mer,  à  grant  nombre  de  navires,  il  envoia 
nageant  par  devant  Dunquerque  et  Nuefport.  (Vérard  et  l'édit.  de 
1572.) 

3.  Le  comte  de  Pembroke.  Vérard  et  l'édit.  de  1572  écrivent 
Preembroc. 

k.  Le  Roy,  le  duc  d'Orléans  et  autres  du  grant  conseil.  (Vér.) 

d'argent  pour  mectre  siège  devant  Calais.  Car  il  estoit 
de  ce  moult  désirant.  Mais  aux  ambaxadeurs  dessusdiz 
fut  par  le  duc  d'Orléans  et  autres  du  grant  conseil 
baillé  response  négative*.  Et  pourtant,  ledit  duc  de 
Bourgongne,  oye  la  response  devant  dicte  par  sesdiz 
ambaxadeurs ,  se  disposa  d'aler  à  Paris  devers  le  Roy 
pour  mieulx  expédier  et  conduire  ses  besongnes.  Et 
pour  ce  tira  vers  Arras ,  où  il  eut  plusieurs  grans  con- 
saulx  sur  ses  afaires  avec  plusieurs  seigneurs ,  et  ses 
féables  serviteurs. 

CHAPITRE  XXV. 

Comment  le  duc  Jehan  de  Bourgongne  ala  «i  Paris  et  fist  retourner  la 
Royne  et  le  Daulphin  que  le  duc  d'Orléans  emmenoit. 

En  après,  quant  ledit  duc  de  Bourgongne  eut  con- 
clud  dedens  Arras  sur  ses  afaires ,  il  se  partie  à  tout 
plusieurs  hommes  d'armes ,  jusques  à  huit  cens  com- 
batans  ou  plus,  armez  couvertement,  la  vigile  de  l'As- 
sumpcion  Nostre-Dame ^,  pour  aler  à  Paris.  Et  cela, 
par  aucuns  jours,  jusques  en  la  ville  de  Louvres  en 
Parisis.  Auquel  lieu  lui  furent  envoiées  unes  lectres  de 
Paris ,  contenant  que  le  Roy  estoit  de  sa  maladie  re- 
tourné en  santé,  et  aussi  que  la  Royne  et  le  duc  d'Or- 
léans estoient  partis  de  Paris  pour  aler  à  Meleun ,  et 
de  là  à  Chartres,  et  qu'ilz  avoient  ordonné  d'emme- 
ner avecques  eulx  le  duc  de  Guienne,  daulphin  de 

i .  Ces  obstacles  mis  par  le  duc  d'Orléans  aux  desseins  du  duc 
de  Bourgogne  sur  Calais,  accrurent  la  haine  de  ce  dernier.  Voy 
V Histoire  de  Bourgogne  de  dora  Plancher. 

2.  Le  l(i  août  1405. 

Vienne \  Lesquelles  lectres  par  lui  visitées,  un  peu  se 
dormy,  et  puis  au  son  de  la  trompeté,  avecques  ses 
gens ,  de  ladicte  ville  se  party  très  matin ,  et  hastive- 
ment  s'en  ala  audit  lieu  de  Paris  afin  de  trouver  ledit 
duc  d'Aquitaine.  Mais  quant  il  fut  là  venu,  il  lui  fut 
dit  d'aucuns  qu'il  s'estoit  déjà  parti  pour  aler  audit 
lieude  JVleleun ,  avecques  la  Royne  sa  mère',  ce  qui 
estoit  vérité.  Et  pour  ce,  icellui  duc  de  Bourgongne, 
sans  descendre  ne  atarger,  chevaucha  très  fort ,  à  tout 
ses  gens,  parmy  ladicte  ville  de  Paris,  tant  que  son 
cheval  povoit  troter,  et  suivy  ledit  daulphin,  lequel  il 
raconsuivy  près  de  Corbueil  ^  En  laquelle  ville  de 
Corbueil  l'actendoient  ladicte  Royne  et  le  duc  d'Or- 
léans, au  disner*,  et  avecques  ladicte  Royne,  le  mar- 

1.  Le  dauphin  Louis.  C'était  le  huitième  enfant  et  le  troisième 
des  fils  de  Charles  VI  et  d'Isabeau  de  Bavière.  Monstrelet  l'appelle 
ici  duc  de  Guienne,  mais  plus  habituellement,  comme  plus  bas, 
duc  d'Aquitaine. 

2.  Le  Religieux  de  Saint- Denis  rapporte  qu'à  la  nouvelle  de 
Tarrivce  du  duc  de  Bourgogne,  la  reine  et  le  duc  d'Orléans 
avaient  quitté  Paris  en  toute  hâte,  pour  se  réfugier  à  Melun.  Il 
ajoute ,  qu'en  partant ,  la  Reine  avait  ordonné  à  son  frère ,  Louis 
de  Bavière ,  au  grand  maître  de  Thôtel  Gérard  de  IMontaigu ,  et 
au  mareschal  de  Bouciquaut,  de  lui  ramener  le  Dauphin  avec  ses 
autres  enfants ,  et  même ,  dit  le  Chroniqueur,  les  enfants  du  duc 
de  Bourgogne.  «  Ipsa  eciam  regina  frairi  suo ,  mag^stro  domus 
«»  régie ,  ac  eciam  marescallo  Boussicaudo ,  jussit  ut  die  sequenti , 
«  dominum  ducem  Guienne  Dalfinum  et  fratres  ejus,  cum  liberis 
a  eciam  ipsius  ducis  Burgundie  ad  eam  in  manu  potenti  adducc- 
«  rent  sic  secrète  ut  ab  aliis  consanguineis  et  civibus  Parisiensibus 
«  eorum  ignoraretur  recessus.  »  {Chr.  de  Ch.  FI,  t.  III,  p.  292.) 

3.  Vérard  met  :  entre  la  Fillejuive  et  Corbueil. 

4.  Ju  disner.  Il  y  a  ici  dans  Vérard  une  variante  importante  : 
«  Et  avec  ledit  duc  d'Acquitaine  estoient,  son  oncle  de  par  sa 
mère,  c'estassavoir,  Louys  de  Bavière,  le  marquis  du  Pont,  fils 

quis  du  Pont ,  fils  au  duc  de  Bar,  son  oncle  de  par  sa 
mère,  le  conte  de  Dampmartin,  Montagu  le  grant 
maistre  d'hostel  du  Roy,  avecques  lui  la  dame  de 
Fréaulx,  femme  de  monseigneur  Jaques  de  Bourbon. 
Et  lors ,  le  duc  de  Bourgongne ,  approuchant  le  duc 
d'Âcquitaine,  daulphin,  lui  fist  très  grant  honneur  et 
révérence,  et  lui  supplia  qu'il  voulsist  retourner  et 
demourer  à  Paris,  disant  que  là  seroit  il  mieulx  que 
en  quelconque  autre  lieu  du  royaume.  Et  avecques  ce 
lui  dist  qu'il  avoit  à  parler  à  lui  de  certaines  besongnes 
qui  bien  lui  touclioient  *.  Après  lesquelles  paroles 
dictes,  ledit  duc  Loys  de  Bavière,  voiant  la  voulenté 
du  Daulphin  son  neveu,  incliner  à  la  requeste  qu'on 
lui  faisoit ,  si  dist  :  «  Sire  duc  de  Bourgogne ,  laissez 
aler  monseigneur  d'Acquitaine,  mon  nepveu,  après  la 
Royne  sa  mère ,  et  monseigneur  d'Orléans  son  oncle , 
là  où  on  le  fait  aler  par  le  consentement  du  Roy  son 
père.  »  Et  après,  icellui  duc  Loys  défendi  de  par  le 
Roy  à  tous  ceulx  qui  là  estoient,  que  nul  ne  mist  la 
main  à  la  litière ,  ne  baillast  empeschement  audit  duc 
d'Acquitaine  qu'il  n'alast  son  chemin  où  ordonné  lui 
estoit.  Non  obstans  lesquelz  délais,  et  plusieurs  autres 
paroles,  délaissées  pour  cause  de  briesté,  ledit  duc  de 
Bourgongne,  de  fait  fist  retourner  ladicle  litière  et 
ledit  duc  d'Acquitaine  avecques  toutes  ses  gens,  et  le 

au  duc  de  Bar,  [le]  conte  Dammarlin ,  Montagu  grant  maistre 
d'hostel  du  Roy,  avec  eulx,  pluiseurs  autres  seigneurs  qui  l'accom- 
pagnoient.  Et  estoit  en  une  litière  avec  luy  He  Dauphin)  sa 
sœur  de  Priaulx,  femme  de  messire  Jacques  de  Bourbon.  Et 
lors ,  etc.  » 

i.  Notez  que  ce  dauphin   Louis  n'était  qu'un  enfant  de  huit 
ans,  étant  né  le  22  janvier  1397. 

renvoia  à  Paris ,  excepté  le  marquis  de  Pont  \  le  conte 
de  Dampmartin  et  plusieurs  autres  de  la  famille  du 
duc  d'Orléans,  lesquelz  sans  délay  chevauchèrent  oultre 
jusques  à  Corbueil.  Si  racontèrent  à  la  Royne  et  au 
dessusdit  duc  d'Orléans,  comment  ledit  duc  de  Bour- 
gongne avoit  fait  retourner  dedens  Paris  le  duc  d'Ac- 
quitaine, oultre  leur  gré.  Pour  lesquelles  nouvelles  ilz 
furent  moult  esmerveillezet  eurent  grant  crainte^,  pour 
ce  qu'ilz  ne  sçavoient  quelle  chose  icellui  duc  de 
Bourgongne  tendoit  à  faire  ;  et  tant  que  le  duc  d'Or- 
léans laissa  son  disner  qui  estoit  appareillé,  et  s'en  ala 
bien  en  haste  à  Meleun,  et  la  Royne  après  lui,  et  tous 
ceulx  de  leur  famille.  Et  le  duc  de  Bourgongne,  comme 
dit  est,  avec  toutes  ses  gens,  s'en  ala  vers  Paris,  con- 
duisant ledit  duc  d'Acquitaine.  Au  devant  et  en  ren- 
contre duquel ,  yssirent  ledit  roy  de  Navarre ,  le  duc 
de  Berry,  le  duc  de  Bourbon ,  le  conte  de  la  Marche 
et  plusieurs  autres  seigneurs ,  et  les  bourgois  de  Paris 
en  grant  multitude.  Et  entra  dedens  Paris  très  lionno- 
rablement,  tousjours  ledit  duc  de  Bourgongne  et  ses 
deux  frères^  au  plus  près  de  la  litière,  et  ainsi  les 
autres  seigneurs.  Si  chevauchèrent  tout  le  pas  en  tel 
estât,  tant  qu'ilz  vindrent  au  chastel  du  Louvre,  de- 
dens lequel  ledit  daulphin  fut  mis  jus  de  sa  litière  par 
Loys  de  Bavière,  son  oncle;  et  là  fut  logié.  Si  se  re- 
trahirent tous  les  seigneurs ,  chascun  en  son  hostel , 
réservé  le  duc  de  Bourgongne,  qui  là  se  loga*.  Et 


1 .  Pour  plus  de  correction  il  faudrait  :  le  marquis  du  Pont. 

2.  Grant  crainte,  grant  crémeur.  (Vér.) 

3.  L'édit.  de  1572  ajoute  ;  qui  estoient  avec  luy  durant  ceste 
besongne. 

4.  C'est-à-dire  au  Louvre.  Voici  comment  la  chronique ,  très- 


i^2  CHRONIQUE  [*^0*^] 

tantost  après  envoya  plusieurs  messagers  garnis  de 
ses  lectres,  en  tous  ses  pays,  pour  amasser  gens  d'ar- 
mes et  venir  devers  lui  audit  lieu  de  Paris.  Si  tenoit 
icellui  duc  son  estât  dedens  le  Louvre,  en  la  chambre 
Saint-Loys,  et  es  chambres  de  dessoubz  appartenans  à 
icelle.  Et  le  duc  d'Acquitaine  et  toute  sa  famille  fut 
logié  es  chambres  d'en  hault.  Et  lendemain ,  le  Rec- 
teur et  aussi  toute  la  plus  grant  partie  de  l'Université 
^  de  Paris ,  vindrent  devers  ledit  duc  de  Bourgongne 
faire  la  révérence ,  et  le  remercier  en  grant  humilité , 

bourguignonne,  que  nous  avons  déjà  citée,  raconte  cet  enlèvement 

(lu  Dauphin. 

«  Quant  le  duc  de  Bourgoigne  sceult  celle  emprise  et  ce  dépar- 
tement,  il  fu  en  moult  grand  doubtance,  car  il  savoit  bien  la 
mauvaise  volonté  du  duc  d'Orléans,  qui  tousjours  croissoit  de  mal 
en  pis  en  toutes  manières  ,  tousjours  tendant  à  la  couronne  de 
France.  Il,  meu  de  loiauté  et  de  preudommie,  chevaulcha  à  force 
et  course  de  chevaulx  après  ledit  duc  de  Guyenne ,  son  beau  fdz  , 
et  passa  parmy  Paris  sans  repaistre,  et  se  hasta  tant  de  chevaulchier 
que  il  le  ractaint  anchois  que  il  venist  à  Meleun  où  on  le  menoit 
pour  celle  nuit.  Et  pour  ce  que  il  estoit  bien  près  de  ladicte  vdle 
ossy  tost  que  il  eubt  ractaint  le  chariot  ouquel  il  estoit,  il  maismes 
sacqua  une  espée  et  trencha  les  trais  de  ce  chariot ,  et  puis  rebout 
sadicte  espée  et   alla  parler  audit  duc  de  Guyenne.  Et  après  ce 
que  il  l'eubt  salué ,  il  luv  demanda  où  on  le  menoit.  Et  il  lui  res- 
pondy  qu'il  ne  savoit.  Et  lors  lui  demanda  ledit  duc  de  Bourgoigne 
se  il  volloit  point  retourner  à  Paris,  et  il  luy  respondy  que  ouil.  A 
donc  tist  ledit  de  Bourgoigne  remectre  à  point  les  trais  dudit  cha- 
riot, et  tist  retourner  son  beau  filz  à  Paris.  Dont  ceulx  qui  le  con- 
duisoient  n'osèrent  faire  semblant ,  car  ledit  de  Bourgoigne  estoit 
en  armez  aussi  bien  que  ilz  estoient ,  et  si  estoit  le  mieulx  acom- 
paigné.  Et  tousjours  lui  venoient  gens  qui  le  sievoient  de  tire, 
dont   sa  force  croissoit  tousjours.  Et  par  ainsi  ramena  l'enfant 
à  Paris.    Dont  tout  le  peuple   fu  moult  joieulx ,  car  ils  avoient 
grant  paour  et  doubtance  d'iceluy  enfant.  *  (Bibl.  imp.,  f.  Cord. 
16,  fol.  329.)  Voy.  nos  Piècea  justificatives. 


[i405]  D'ENGUERRAN  DE  MONSTRELET.  \\'s 

publiquement,  de  la  bonne  amour  et  affection  qu'il 
avoit  au  Roy,  à  sa  généracion ,  et  à  tout  le  royaume. 
De  laquelle  ilz  estoient  et  se  tenoient  véritablement 
estre  informez  qu'il  tendoit  à  bonne  fin  et  à  la  réfor- 
macion  et  réparacion  d'icellui;  lui  requérant  en  oultre 
qu'en  ce  voulsist  persévérer  et  non  cesser,  pour  quel- 
que cause  qui  advenist. 

Le  dymenche  ensuivant ,  ledit  duc  de  Bourgongne, 
avecques  tous  ses  gens,  se  desloga  du  Louvre ,  et  s'en 
ala  loger  en  son  hostel  d'Artois  ».  Ouquel  lieu  fist  faire 
par  les  rues  de  grandes  fortificacions  de  palis  et  de 
barrières,  afin  que  de  sa  partie  adverse  ne  peust  estre 
grevé.  Et  avec  ce,  fist  tant  devers  le  Roy  et  ceulx  du 
grant  conseil,  que  les  chaynes  de  Paris  qui  estoient  au 
chastel  du  Louvre,  furent  rendues  aux  Parisiens,  et 
remises  par  les  rues  comme  elles  avoient  autre  fois 
esté.  Pour  laquelle  chose  ledit  duc  de  Bourgongne  fut 
grandement  en  la  grâce  de  toute  la  communaulté  de 
Paris*.  Et  icellui  chastel  du  Louvre  demoura  en  la 
garde  de  noble  homme  messire  Renault  d'Anghiennes, 
qui  paravant  y  estoit  commis  de  par  le  Roy.  La  bas- 
tille Saint-Anthoine  fut  mise  en  la  garde  de  xMontagu , 
grant  maistre  d'hostel  du  Royl  Mais  il  jura  et  fist 


i.  Rue  Mauconseil.  Cet  hôtel  devait  son  nom  à  Robert,  comte 
d'Artois,  frère  de  saint  Louis  ,  son  premier  possesseur. 

2.  Le  Religieux  de  Saint-Denis  (t.  III,  p.  308)  dit  que  ce  fut 
le  duc  de  Berri.  Ce  qui  est  moins  probable. 

3.  Le  Religieux  de  Saint-Denis  (t.  III,  p.  308)  dit,  au  con- 
traire ,  que  le  gouvernement  de  la  Bastille  fut  ôté  à  Montaigu  et 
donné  au  seigneur  de  Saint-George.  Entre  ces  deux  versions  op- 
posées, nous  donnons  la  préférence  à  celle  de  Monstrelet.  Car  la 
phrase  qui  suit  lui  donne  une  grande  autorité, 

*  8 

serement  qu'il  ne  mestroit  homme  dedens  si  non  seu- 
lement ceulx  du  conseil  du  Roy  là  estans.  Et  le  duc 
d'Acquitaine  ou  de  Guienne  fut  baillé  en  gouverne- 
ment au  duc  de  Berry,  de  par  le  Roy  et  son  grant  con- 
seil. Et  après  le  duc  de  Bourgongne  et  ses  deux  frères 
baillèrent  et  présentèrent  au  Roy  et  à  son  grant.con- 
seil  une  supplicacion ,  de  laquelle  la  teneur  s'ensuit  : 

«Jehan,   duc  de   Bourgongne,   Ânthoine,  duc  de 
Lembourg,  et  Phelippe,  conte  de  Nevers,  frères,  vos 
très  humbles  subgetz ,  parens  et  obédiens  serviteurs 
vraiment  et  féablement ,  congnoissans  par  jugement 
de  raison  chascun  chevalier  de  vostre  royaume  notoi- 
rement estre  tenu  et  obligié,  après  Dieu,  vous  aymer, 
servir  et  obéir.  Et  ne  sommes  point  tenus  seulement 
de  vous  non  nuire ,  mais  avecques  ce  sommes  tenus 
de  vous  notifier  et  à  vostre  personne  faire  sçavoir  ce 
qu'on  procure  contre  vostre  honneur  et  prouffit.  Et 
mesmement  ceulx  qui  par  prouchaineté  de  vostre  sang 
tiennent  de  vous  grandes  seigneuries ,  par  le  lien  des- 
quelles sommes  obhgez  à  vous,  et  à  vous  nous  sentons 
tenus  comme  il  appert.  Car  à  vous  sommes  subgetz 
ou  royaume  et  de  par  vostre  dignité  sommes  vos  cou- 
sins germains.  Et  moy ,  Jehan  ,  par  la  grâce  de  Dieu 
et  de  vous,  suis  duc  de  Bourgongne ,  per  du  royaume 
de  France,  doien  des  pers,  conte  de  Flandres  et  d'Ar- 
tois.  Et  moy,  Anthoine,  conte  de  Rethel;   et  moy, 
Phelipe,  conte  de  Nevers  et  baron  de  Donsy;  et  avec- 
ques ce ,  par  le  consentement  de  vous ,   nostre  très 

1 .  Au  lieu  de  cette  pièce,  qui  a  tous  les  caractères  de  fauthen- 
ticité,  le  Religieux  de  Saint-Denis  fait  prononcer  à  un  Jean  de 
Nieles,  orateur  choisi  par  le  duc  de  Bourgogne,  un  long  discours 
sur  le  même  si^et.  {Chr.  de  Ch.  VI,  t.  III,  p.  297.) 

redoubté  seigneur ,  et  de  nostre  très  redoubtée  dame 
la  Royne,  et  tout  le  sang  [royal],  contraicté  est  le 
mariage  entre  le  duc  d'Acquitaine,  daulphin  de  Vienne, 
votre  filz,  et  la  fille  de  moy  duc  de  Bourgongne.  Et 
aussi  entre  la  dame  de  Valois,  vostre  fille,  et  Phelippe, 
conte  de  Charrolois,  mon  filz.  Et  si  sommes  vers  vous 
tenus  par  le  command  de  feu  nostre  très  redoubté  sei- 
gneur et  père,  que  Dieu  absoille,  et  qui  environ  la  fin 
de  sa  vie  nous  commanda  à  promelre  que  devers 
vous  et  vostre  royaume  toute  féaulté  nous  garderons. 
Laquelle  chose  tous  les  jours  de  nostre  vie  acomplir 
nous  désirons  et  convoitons.  Et  afin  que  es  devantdiz 
liens,  à  aler  au  contraire  par  dissimulacion  feinte  ne 
soions  veuz,  et  aussi  que  nous  ne  encourons  la  divine 
indignacion ,  il  nous  semble  qu'il  est  neccessité  que 
nous  vous  déclairons  ce  que  souvent  est  traictié  contre 
l'honneur  et  prouffit  de  vous  et  de  vostre  royaume, 
principalement  en  quatre  poins  selon  nostre  jugement. 
«  Le  premier,  si  est  de  vostre  personne.  Car  devant 
ce  que  de  ceste  maladie  de  laquelle  non  mie  tant  seu- 
lement estes  grevé ,  mais  tous  les  cuers  de  vos  amis 
qui  vous  ayment  en  sentent  et  souffrent  très  grant 
douleur,  en  vostre  conseil,  souventes  foiz  sont  fais 
traictiez  contre  vostre  honneur  et  prouffit ,  coulourez 
par  fiction  de  bien,  et  moult  de  choses  inraisonnables 
vous  sont  demandées.  Jà  soit  ce  que  par  voz  responses 
les  refusez ,  toutesfoiz  par  aucun  de  vostre  conseil  est 
donné ,  et  tant,  qu'on  obtient  ce  qu'on  demande.  En 
oultre  point  n'avez  vestemens,  joiaulx  ne  vaisseaulx, 
telz  comme  il  appartient  à  vostre  estât  royal,  et  se 
aucuns  en  avez,  à  peu  d'ochoison  sont  engagiez. 
Aussi ,  vos  serviteurs  n'ont  nulle  audience  par  devers 

VOUS,  ne  point  de  prouffit,  et  avec  ce,  des  choses  des- 
SLisdictes  et  plusieurs  autres  qui  touchent  vostre  hon- 
neur n'oseroient  faire  mencion  selon  ce  qu  ilz  dé- 
sirent. 

«  Le  second  point  est  la  justice  de  ce  royaume,  qui 
devant  tous  autres  royaumes  souloit  tenir  l'exécucion 
souveraine  de  droite  justice,  laquelle  chose  est  le 
principal  fondement  de  vostre  royaume.  Et  du  temps 
passé,  vos  officiers  estoient  fais  par  bonne  et  vraie 
élection  et  des  plus  notables ,  qui  grandement  gar- 
doient  vos  drois,  et  à  tous,  grans,  moiens  et  pelis 
égualement  justice  se  faisoit.  Maintenant  est  il  le  con- 
traire. Car  vos  officiers  sont  fais  par  dons  et  par  pro- 
messes et  par  prières.  Par  quoy  vos  droiz  sont  gran- 
dement diminuez  ;  si  en  est  le  peuple  trop  fort  grevé. 
a  Le  tiers  point  est  de  vostre  domaine ,  qui  est  très 
mal  gouverné,  et  tant  que  plusieurs  maisons,  chas- 
teaulx  et  édifices  vont  à  ruyne.  Semblablement  vos 
bois,  vos  moulins,  vos  rivières,  viviers  et  revenues 
de  vos  franches  festes,  et  généralement  tout  vostre 
domaine ,  pour  la  grant  diminucion  se  perd ,  se  péry 
et  va  à  néant. 

«  Le  quart  point  est  de  l'Église,  des  nobles  et  du 
peuple.  Premièrement,  que  ceulx  de  l'Eglise  sont 
moult  opprimez  et  trop  grans  dommages  ilz  seuffrent, 
tant  de  juges  comme  de  hommes  d'armes  et  plusieurs 
autres  (jui  leurs  biens  et  leurs  vivres  prennent  et 
ravissent,  et  leurs  maisons  et  leurs  biens  raençonnent, 
et  pour  ceste  cause  à  peine  ont  ilz  de  quoy  vivre,  ne 
faire  le  service  divin.  Les  nobles,  souventesfois  sont 
mandez  soubz  l'ombre  de  vostre  guerre,  dont  nuls 
deniers  ne  reçoivent,  et  pour  acheter  chevaulx,  ar- 

meures  et  ce  qui  à  guerre  appartiennent,  il  advient 
souvent  qu'ilz  vendent  leurs  choses. 

«  Tant  qu'est  de  vostre  peuple ,  il  est  certainement 
tout  cler  que  tous  ou  à  peu  près  tendent  à  perdicion 
pour  les  dommages  qu'ilz  reçoivent  de  vos  baillis  et 
prévostz  et  par  espécial  des  fermiers  ou  autres   offi- 
ciers,  et  avec  les  gens  de  guerre,  lesquelz  sans  cause 
ont  esté  tenus  et  encores  sont.   Pour  quoy  on  doit 
doubter  que  Dieu  ne  se  courrouce  contre  vous,  se 
autrement  par  vous  n'y  est  pourveu.  Et  ce  est  tout 
notoire,  comment  vos  ennemis,  du  temps  de  Phelippe 
et  Jehan,  tous  deux  roys  de  France,  vos  nobles  pré- 
décesseurs, les  grans  dommages  qu'ilz  firent  en  vostre 
royaume.  Et  comment  le  roy  Richard  d'Angleterre,  h 
vous  alyé  ,  privèrent  de  son  royaume  ,  et  sa  femme , 
vostre  fille,  contre  sa  voulenté  et  la  vostre  longuement 
ilz  retindrent,  et  pour  l'amour  d'elle,  moult  de  vos 
subgetz,  tant  nobles  comme  marchans,  sur  la  mer 
prindrent  et  noyèrent ,  et  les  trêves  ilz  rompirent ,  et 
vostre  royaume  par  feu  et  par  pilleries  ilz  ont  gasté 
en  moult  de  lieux.  C'est  assavoir  en  Picardie,  en  Flan- 
dres ,  en  Normandie ,  en  Bretaigne  et  en  Acquitaine , 
où  ilz  ont  fait  dommages  irréparables.  Néantmoins, 
très  noble  Sire,  la  guerre  que  vous  avez  entréprinse 
contre  vos  ennemis ,  ne  disons  point  que  la  laissiez , 
car  s'il  estoit  ainsi ,  très  grant  défaulte  pourroit  estre 
imputée  à  vostre  conseil ,  pour  la  dissencion  qui  est 
entre  vos  ennemis  ^  et  aussi  la  guerre  qu'ilz  ont  d'une 

i .  En  effet ,  à  ceUe  époque  Henri  IV  avait  à  se  défendre  à  la 
fois  contre  les  révoltes  des  partisans  de  Richard  II  à  l'intérieur, 
le  soulèvement  des  Galles  à  Touest ,  et  les  incursions  des  Écossais 
dans  les  comtés  du  nord. 

part  contre  les  Escossoiz,  et  se  ilz  estoient  pacifiez 
plus  grant  dommage  pourroient  faire  en  \  ostre  royaume 
que  devant. 

«  En  après  il  semble  et  est  vérité  que  grant  chose 
avez  h  faire  à  maintenir  vostre  guerre ,  tant  en  vostre 
demaine,  comme  es  aydes  qui  vous  sont  faictes.  De 
rechef,  deux  grandes  tailles  sont  nouvellement  taillées 
en  vostre  royaume  sur  tiltre  de  la  guerre ,  et  ce  non 
obstant  riens  n'en  est  despendu  pour  vosdictes  guerres. 
Pour  quoy  est  à  doubter  qu'il  n'en  viengne  moult 
grans  maulx,  considéré  la  murmuracion  du  clergié, 
des  nobles  et  du  peuple.  Car  se  tous  ensemble  se  es- 
mouvoient ,  que  jà  n'aviengne ,  ce  seroit  chose  plus 
périlleuse  qu'onques  mais  ne  fut  jusques  à  heure  pré- 
sente. Et  chascun  de  vostre  royaume  qui  féablement 
à  vous  est  subject ,  doit  avoir  grant  douleur  quant  il 
voit  périr  tant  d'argent  de  vostre  royaume.  Et  pour 
tant ,  très  noble  Sire ,  que  nous ,  comme  devant  est 
dit ,  sommes  à  vous  tant  obligez ,  et  afin  que  nous  ne 
encourons  l'indignacion  de  nostre  dame  la  Royne  et 
des  autres  de  vostre  sang  royal  et  des  autres  hommes 
féables  de  vostre  royaume ,  sans  ce  que  nous  quérons 
quelconque  injurier,  ne  autre  gouvernement*,    mais 
seulement  tant  pour  nous  féablement  acquiter  devers 
vous,  très  humblement  vous  supplions  que  vous  vueil- 
lez  mectre   remède  aux  convencions  dessusdictes  et 
appeller  les  hommes  nommez  suspecs  en  ceste  ma- 
tière '  et  qu'ilz  n'ayent  point  de  doubtance  de  à  vous 

1 .  Ne  autre  goiwernement.  Lis.  :  ne  avoir  gouvernement. 

2.  Les  hommes  nommez  suspecs  en  ceste  matière.  Il  y  a  là  un 
contre-sens.  Il  faudrait  :  les  hommes  renommez  pour  être  experts 
en  cette  matière. 

dire  vérité  et  qu'ilz  vous  donnent  bon  conseil  et  en 
brief  ce  soit  mis  à  exécucion  et  à  effect.  Et  à  ce  faire 
nous  offrons  richesses  ,  corps  et  amis ,  et  à  tous  ceulx 
qui  véritablement  se  vouldront  acquiter  \  Car  vraie- 
ment  nous  ne  pourrions  veoir  ne  souffrir  telz  inconvé- 
niens  estre  faiz  contre  vous  et  vostre  majesté  royale. 
Et  n'est  point  nostre  intencion  de  cesser,  ne  taire  ceste 
péticion ,  jusques  à  ce  que  remède  y  sera  mis.  » 

Ainsi  fina  la  supplicacion  du  duc  Jehan  de  Bour- 
gongne  et  de  ses  deux  frères. 

Ung  autre  jour  que  le  Roy  estoit  en  assez  bonne 
prospérité  de  santé ,  les  devantditz  frères  supplians , 
avec  le  duc  de  Berry,  leur  oncle,  et  autres  princes,  le 
chancelier  de  France  et  le  premier  président  en  par- 
lement et  grant  nombre  d'officiers  royaulx,  s'en  alè- 
rent  à  l'hostel  de  Saint-Pol.  Ouquel  lieu  ilz  trouvèrent 
le  Roy,  qui  de  sa  chambre  estoit  descendu  en  ung  jar- 
din ,  et  après  que  très  humblement  le  eurent  salué , 
les  trois  frères  dessusdiz  lui  firent  hommage  des  sei- 
gneuries qu'ilz  tenoient  de  lui ,  c'estassavoir,  le  duc 
Jehan,  de  sa  duché  de  Bourgongne  et  de  ses  contez 
de  Flandres  et  d'Artois ,  Anthoine,  duc  de  Lembourg, 
de  sa  conté  de  Rethel ,  et  Phelippe ,  le  mainsné ,  de  sa 
conté  de  Nevers.  Sy  y  avoit  pour  ce  jour  très  grant 
nombre  de  nobles  hommes,  chevaliers  et  escuiers, 
qui  là  pareillement  firent  hommage  au  Roy  de  plu- 
sieurs seigneuries  qu'ilz  tenoient  en  divers  pays  de  son 
royaume.  Et  après  que  iceulx  trois  frères  eurent  requis 

au  Roy  lectres  et  icelles  obtenues,  prindrent  congié  à 

« 

\ .  Cette  phrase  ,  qui  est  fort  claire  ici ,  est  inintelligible  dans 
l'édition  de  Vérard. 

lui  et  se  retrahirent  en  leurs  liosteiz.  El  adonc,  à  ces 
mesmes  jours,  vint  à  Paris  et  es  villages  à  Tenviron , 
au  mandement  dudit  duc  de  Bourgongne  et  de  ses 
deux  frères ,  bien  six  mille  combatans.  Entre  lesquelz 
estoient  pour  iceulx  conduire,  Jehan  Sans-Pitië  ,  éves- 
que  de  Liège  et  le  conte  de  Clèves.  Et  fut  faicte  celle 
assemblée  pour  résister  au  duc  Loys  d'Orléans,  se  au- 
cunement vouloit  faire  entreprinse  à  l'encontre  d'eulx. 
Car  desjà  estoient  bien  informez  qu'il  n'estoit  point 
bien  content  de  ce  que  on  avoit  ainsi  fait  retour- 
ner le  duc  d'Aquitaine ,  son  nepveu ,  comme  dessus 
est  dit,  et  aussi  de  la  proposicion  qu'on  avoit  fait  faire 
devant  le  Roy  par  les  trois  frères  dessusdiz  et  le  granl 
conseil,  et  que  de  ce  estoient  grandement  en  son  in- 
dignacion,  et  par  espécial  ledit  duc  de  Bourgongne. 
Et  si,  sentoit  la  proposicion  dessusdicte  estre  faicte 
plus  à  sa  charge  principalement  que  de  tous  les  autres 
princes  du  royaume.  Et  pour  ce  que  ledit  duc  d'Or- 
léans ne  sçavoit  à  quelle  fin  icelles  besongnes  pour- 
roient  venir,  ni  comment  on  se  vouloit  gouvernei- 
envers  lui ,  manda  gens  d'armes  de  toutes  pars  pour 
se  fortifier.  Entre  lesquelz  y  vint  Harpedane,  à  tous 
ses  gens  ,  qui  estoient  sur  les  frontières  de  Bordenois. 
Et  d'autre  part  y  vint  le  duc  de  Lorraine  et  le  conte 
d'Alençon  à  tous  très  grant  nombre  de  gens,  qui  se 
logèrent  autour  de  iVIeleun  et  ou  pays  à  l'environ  bien 
quatorze  cens  bacinetz  avec  grant  multitude  d'autres 
gens.  Et  par  ainsi  furent  les  pays  d'entour  Paris  et  de 
la  marche  de  l'isle  de  France  et  de  Brie ,  moult  tra- 
veillez  et  oppressez  par  les  gens  d'armes  de  ces  deux 
parties.  Et  portoient  les  gens  du  duc  d'Orléans  en 
leurs  pennonceaulx  en  escript  au  bout  de  leurs  lances  : 


I 

Je  V envie.  Lequel  duc  manda  tantost  venir  devers  lui 
et  devers  la  Royne  audit  lieu  de  Meleun  le  roy  Loys 
de  Naples  \  lequel  à  puissance  de  gens  d'armes  se  dis- 
posoit  pour  aler  en  son  royaume  de  Naples.  Si  délaissa 
tantost  son  entreprinse,  et  s'en  ala  à  IVIeleun,  devers  la 
Royne  et  le  duc  d'Orléans,  avec  lesquelz  il  eut  aucun 
parlement ,  et  puis  se  tira  à  Paris  en  intencion  de 
traicter  entre  les  deux  parties  dessusdictes ,  et  se  loga 
en  son  hostel  d'Anjou'.  Et  puis  assembla  par  plusieurs 
journées  avec  les  ducs  de  Berry  et  de  Bourbon  et  avec 
l'autre  conseil  du  Roy  ^,  pour  traicter  entre  icelles  deux 
parties  d'Orléans  et  de  Bourgongne.  Durant  lequel 
temps  ledit  duc  d'Orléans  escripvy  à  plusieurs  bonnes 
villes  de  France  ses  lectres  en  remonstrant  comment 
on  avoit  proposé  et  semé  paroles  diffamatoires  à  Paris 
à  rencontre  lui  et  de  son  honneur,  lesquelles  on  ne 
devoit  point  croire  ,  ne  tenir  icelles  pour  véritables 
sans  le  premier  avoir  oy.  Et  pareillement  en  escripvy 
à  l'Université  de  Paris  ,  et  y  envoya  ses  ambaxadeurs 
requérans  que  la  matière  et  question  qui  estoit  entre 
lui  et  le  duc  de  Bourgongne  feust  par  eulx  bien  advi- 
sée  et  disputée  avant  qu'ilz  donnassent  le  tort  ou  fa- 
veur à  l'une  des  parties.  Après  la  récepcion  desquelles 
lectres  ladicte  Université  renvoya  devers  le   duc   à 

\ .  Louis  II ,  duc  d'Anjou  et  roi  de  Sicile.  Vérard  met  simple- 
ment :  le  roy  Louys. 

2.  L'hôtel  d'Anjou  était  situé  rue  de  la  Tisseranderie  et  occu- 
pait tout  l'espace  compris  entre  la  rue  du  Coq  et  la  rue  des  Co- 
quilles. Le  ras.  Supj?i.  fr\  93  l'appelle  l'hôtel  d'Angers ,  ce  qui 
revient  au  même.  Cette  mention  du  lieu  où  descendit  le  duc  d'An- 
jou à  Paris  ne  se  trouve  pas  dans  les  imprimés. 

3.  Le  ms.  Suppl.  fr.  93  et  les  imprimés  mettent  le  grant  con^ 
seiL 

Meleun  leurs  messages  très  notables,  qui  lui  touchèrent 
sur  trois  poins  la  cause  pourquoy  ilz  estoient  venus 
pardevers  lui.  Et  premièrement ,  le  remercièrent  de 
l'honneur  qu'il  leur  avoit  fait  de  leur  envoyer  ses  am- 
baxadeurs.  Secondement,  que  très  bien  leur  plairoit 
que  la  réformacion  du  royaume  feust  faicte.  Tierce- 
ment,  seroient  très  dèsirans  et  joieux  qu'ils  feussent 
pacifiez,  lui  et  le  duc  de  Bourgongne.  Lesquelles  choses 
oyes  par  le  duc  d'Orléans  desdiz  ambaxadeurs ,  fist 
response  par  lui-mesmes ,  «  qu'ilz  n'avoient  point  fait 
sagement  de  compaigner  et  assister  ledit  duc  de  Bour- 
gongne es  besongnes  dessusdictes ,  lesquelles  avoient 
esté  proférées  en  la  plus  grant  partie  contre  lui ,  ac- 
tendu  qu  ilz  ne  povoient  ignorer  qu'il  ne  feust  filz  et 
frère  de  Roy  auquel  avoit  esté   baillé  le  régime  du 
royaume  comme  à  cellui  qui  de  droit  le  devoit  avoir, 
considéré  Testât  où  le  Roy  estoit  et  la  jeunesse  de  son 
nepveu,  daulphin,  duc  de  Guienne.  Secondement, 
disoit  que  ceulx  de  l'Université  qui  estoient  estrangers 
et  de  diverses  régions  ne  se  dévoient  point  entremetre 
du  régime  ne  de  la  réformacion  du  royaume  ,  mais 
s'en  dévoient  actendre  h  lui  et  à  ceulx  du  sang  royal 
et    du   grant   conseil.    Tiercement  ,  qu'il   ne    faloit 
point,  ne  estoit  de   neccessité  qu'ilz  le    pacifiassent 
avec  le    duc  de    Bourgongne  ,    pour   ce    que  nulle 
guerre  ne  nul  différent  estoit  entre  eulx.  »  Après  les- 
quelles responses   oyes  par  lesdiz  ambaxadeurs   de 
l'Université,  s'en  retournèrent  tous  confus  à  Paris. 
Et  le  samedi  ensuivant ,  le  duc  de  Bourgongne  estant 
en  son  hostel  d'Artois,  lui  fut  dit,  et  c'estoit  vérité, 
que  la  Royne  et  le  duc  d'Orléans  avec  toutes  leurs 
gens  d'armes  s' estoient  partis  de  xMeleun  et  s'en  ve- 

noient  à  Paris.  Après  lesquelles  nouvelles,  ledit  duc  de 
Bourgongne  monta  à  cheval  et  s'en  ala  à  l'hostel  d'An- 
jou ,  où  il  trouva  le  roy  de  Cécile ,  les  ducs  de  Berry 
et  de  Bourbon  et  plusieurs  autres  princes  et  autres  du 
conseil  du  Roy.  Lesquelz,  sachans  la  venue  dudit  duc 
d'Orléans ,  en  furent  tous  esmerveillez.  Car  c'estoit 
contre  leur  entencion  et  ce  qu'ilz  traictoient  entre 
icelles  parties.  Lors  avoit ,  ledit  duc  de  Bourgongne, 
très  grant  nombre  de  gens  d'armes,  tant  dedens  Paris 
comme  dehors ,  lesquelz  porloient  en  leurs  pennon- 
ceaulx  de  leurs  lances  en  flameng  Hich  ond\  c'est  à 
dire  Je  le  tieng.  Et  c'estoit  à  l'encontre  des  Orliennois 
qui,  comme  dessus  est  dit,  portoient  :  Je  rem^ie.  Dont 
la  plus  grant  partie  des  dessusdictes  gens  d'ai'mes  du- 
dit duc  de  Bourgongne  se  alèrent  mectre  en  bataille 
contre  la  venue  du  duc  d'Orléans  audessus  de  Mont- 
faulcon.  Et  ce  pendant  la  communaulté  de  Paris  se 
mist  en  armes  en  très  grant  multitude  pour  résister  à 
la  venue  dudit  duc  d'Orléans,  à  ce  qu'il  ne  voulsist 
habandonner  la  ville  à  piller  et  eulx  occire.  Et  avec 
ce  firent  abatre  plusieurs  apentis  d'aucunes  maisons 
afin  que  par  les  rues  on  peust  plus  facilement  traire , 
lancier  et  gecter  pierres  sans  empeschement.  Et  aussi 
se  armèrent ,  oultre  les  pons ,  plusieurs  escoliers.  Et 
pour  vray  tous  les  Parisiens  estoient  plus  favorables 
aux  Bourguignons  qu'à  la  partie  des  Orliennois,  et  se 
disposèrent  de  toute  leur  puissance  à  aider  et  défendre 
le  duc  de  Bourgongne  se  besoing  eust  esté.  Lequel  duc 
de  Bourgongne  estoit  tout  reconforté  de  résister  et 
combatre  à  icellui  duc  d'Orléans  s'il  feust  venu  jus- 

\ .  Le  ms.  Suppl.  fr.  93,  et  Vérard  donnent  :  Hic  houd. 

ques  au  dit  lieu  de  Paris.  Durant  lequel  temps,  le 
chancelier,  les  présidens  de  parlement  et  autres  sages 
en  grant  nombre,  voians  icelle  esmeute,  pour  concor- 
der iceulx  princes  et  éviter  le  grant  péril  qui  s'en 
povoit  ensuivir,  tantost  s'en  alèrent  à  l'hoslel  d'Anjou 
devers  les  princes  dessusdiz ,  et  conséquemment  après 
envoièrent  devers  ledit  duc  d'Orléans  certain  message 
pour  lui  signifier  la  commocion  qui  estoit  dedens 
Paris,  en  lui  requérant  qu'il  lui  pleust  déhier  de  venir 
à  présent  audit  lieu  de  Paris.  Lequel  duc,  avecques  la 
Royne ,  saclians  ces  nouvelles ,  prindrent  briève  con- 
clusion avec  aucuns  de  leurs  plus  féables  conseillers , 
et  se  départirent  l'un  de  l'autre.  Si  ala  ladicte  Royne 
au  bois  de  Vincennes,  et  le  duc  d'Orléans  avecques 
ses  gens  d'armes  retourna  à  Corbueil ,  et  lendemain 
vint  à  Beauté,  et  toutes  ses  gens  se  logèrent  au  pont 
de  Charenton  et  ou  pays  d'environ.  Durant  lequel 
temps ,  les  princes  dessusnommez,  avec  eulx  plusieurs 
notables  seigneurs  et  grant  nombre  de  gens  de  conseil 
se  mirent  ensemble  et  traictèrent  par  plusieurs  jour- 
nées sur  la  matière  dessusdicte.  Et  tant,  que  par  longue 
continuacion ,  après  qu'ilz  eurent  fait  savoir  aux  deux 
parties  leurs  entencions ,  finablement  firent  tant  que 
iceulx  deux  princes ,  d'Orléans  et  de  Bourgongne,  se 
submirent  de  toute  leur  question  sur  les  deux  roys  de 
Cécile  et  de  Navarre  et  les  ducs  de  Berry  et  de  Bour- 
bon. Et  pour  ce  entretenir  cbascun  donna  conglé  à 
ses  gens  d'armes.  Et  la  Royne  retourna  à  Paris  devers 
le  Roy,  et  ledit  duc  d'Orléans  s'en  vint  loger  en  son 
hostel  en  la  rue  Saint-Antlioine  auprès  de  la  Bastille. 
Et  en  briefz  jours  après  ensuivans,  les  princes  dessus- 
nommez traictèrent  tellement  qu'ilz  communiquèrent 

l'un  avecques  l'autre  et  se  monstroient  par  semblant 
à  la  veue  du  monde  estre  très  bons  amis.  Mais  cellui 
qui  congnoist  les  pensées  des  cuers  scet  du  surplus  ce 
qui  en  estoit.  En  après  le  duc  de  Lorraine  et  le  conte 
d'Alençon  s'en  retournèrent  chascun  en  son  pays  à 
tout  leurs  gens ,  sans  entrer  dedens  Paris.  Et  le  duc 
de  Bourgongne  et  ses  frères  avec  toutes  ses  gens  s'en 
retourna  tanlost  après  en  son  pays  d'Artois  ,  et  de  là 
ala  en  sa  conté  de  Flandres,  où  il  eut  aucun  parle- 
ment avec  le  duc  Guillaume  ,  son  serourge ,  l'évesque 
de  Liège  ,  le  conte  Waleran  de  Saint- Pol  et  plu- 
sieurs autres.  Lequel  serourge  retourna  en  la  ville 
d'Arras. 


DE  L'AN  MCCCCVI. 


[Du   11    avril  1406  au  27  mars  1407.] 


CHAPITRE  XXVI. 

Comment  le  duc  Jehan  de  Bourgongne  eut  le  gouvernement  du  pays  de 
Picardie.  —  De  l'ambaxade  d'Angleterre,  et  de  Testât  Clugnet  de 
Brabaut. 

Au  commencement  de  cest  an,  le  duc  de  Bour- 
gongne par  l'octroy  du  Roy,  des  ducs  d'Orléans  et  de 
Berry  et  de  tout  le  royal  conseil,  récent  le  gouverne- 
ment des  pays  de  Picardie.  Si  envoya  de  par  lui  sur 
les  frontières  de  Boulenois  messire  Guillaume  de 
Vienne,  chevalier,  seigneur  de  Saint-George,  à  tout 

six  cens  bacinels  el  moult  d'arhaleslriers  genevois, 
lesqiielz  furent  mis  en  garnison  sur  lesdictes  frontières 
et  firent  forte  guerre  aux  Anglois.  Mais  pour  tant  ne 
demoura  point  que  le  pays  ne  feust  souvent  couru  et 
gasté,  tant  desdiz  Anglois,  comme  de  ceulx  desdictes 
frontières. 

Ou  quel  temps  retournèrent  à  Paris  devers  le  Roy 
et  son  grant  conseil,  les  ambaxadeurs  du  roy  d'Angle- 
terre, cestassavoir  le  conte  de  Pennebrucli*,  l'évesque 
de  Saint-David  et  aucuns  autres ,  lesquelz  firent  re- 
((ueste  bien  acertes  cjue  trêves  feussent  baillées  entre 
les  deux  roys  et  leurs  pays  et  que  marcbandise  peust 
estre  faicte  et  avoir  son  cours.  Et  aussi  que  le  roy  de 
France  voulsist  donner  et  octroier  en  mariage  Ysabel 
sa  fille  ainsnée,  jadis  femme  du  roy  Richard,  au  filz 
ainsné  dudit  roy  d'Angleterre ,  soubz  telle  condicion 
que  icellui  roy  d'Angleterre ,  prestement  ledit  mariage 
consommé,  mectroit  ledit  royaume  en  la  main  de  son 
filz  et  \\n  revestiroit.  Lesquelles  requestes  oyes  et  en- 
tendues par  ledit  conseil  royal,  furent  par  aucuns 
jours  mises  avant  et  débatues  par  diverses  opinions. 
Mais  en  la  fin ,  pour  les  fraudes  que  on  avoit  veues  en 
iceulx  Anglois ,  riens  desdictes  besongnes  ne  leur  fut 
accordé.  Et  aussi  le  duc  d'Orléans  tendoità  avoir  icelle 
fille  de  France  en  aliance  pour  Charles,  son  premier 
filz,  comme  depuis  advint'.  Si  s'en  retournèrent  lesdiz 
ambaxadeurs  en  Angleterre  tous  desplaisans  de  ce  que 

4 .  Le  comte  de  Pembroke. 

2.  Ce  mariage  de  la  reine  Isabelle  avec  Charles  d'Orléans  se 
célébra  à  Compiègne,  le  29  juin  1406.  Mais  le  contrat  est  anté- 
rieur de  deux  ans.  Il  est  du  5  août  1 404 ,  et  sa  confirmation  par 
le  Roi ,  du  même  jour. 

riens  n'avoient  peu  besongner,  et  tantost  après  fut  la 
guerre  moult  félonne  entre  les  François  et  les  An- 
glois. 

Et  mesmement,  messire  Clugnet  de  Brabant,  che- 
valier de  l'hostel  dudit  duc  d'Orléans,  qui  nouvelle- 
ment avoit  receu  l'office  de  admirai  de  France*  ou 
lieu  et  du  consentement  messire  Regnault  de  Trie  qui 
s'en  estoit  desmis  moiennant  une  grant  somme  d'ar- 
gent qu'il  en  avoit  receu  par  le  pourchas  et  solicitude 
dudit  duc  d'Orléans,  s'en  ala  à  Harfleu,  à  tout  six  cens 
hommes  d'armes  aux  despens  du  Roy,  auquel  lieu  il 
trouva  douze  galées  toutes  prestes  pour  monter  en 
.  mer  et  mener  guerre  ausdiz  Anglois,  et  avec  ce  pour 
prendre  la  possession  dudit  office.  Mais  quant  il  deut 
entrer  dedens,  il  lui  fut  défendu  de  par  le  Roy  qu'il 
n'alast  plus  avant,  et  s'en  retourna  à  Paris.  Et  tantost 
après,  par  le  moien  dudit  duc  d'Orléans,  espousa  la 
comtesse  de  Blois  douairière,  jadis  vefve  de  feu  Loys 
conte  de  Blois,  laquelle  estoit  seur  au  conte  de  Namur, 
auquel  il  despleut  moult  dudit  mariage.  Et  pour  tant 
que  ung  sien  frère  non  légitime  avoit  esté  consentant 
de  traicter  icellui  mariage,  le  fist  prendre  par  ses  gens 
et  lui  trancher  la  teste;   et   par  ainsi  fist  son  sang 
satisfacion  à  sa  voulenté. 

Durant  lequel  temps,  le  duc  de  Berry,  qui  estoit 
capitaine  de  Paris,  traicta  tant  avecques  le  Roy  et  son 
conseil,  que  les  Parisiens  eurent  congié  de  eulx  garnir 
d'armeures  et  autres  habillemens  de  guerre  pour  eulx 
garder  et  défendre  se  besoing  estoit.  Et  qui  plus  est, 
leur  furent  rendues  la  plus  grant  partie  de  leurs  ar- 

i.  Ses  lettres  de  nomination  sont  du  l*'  avril  4  405.  (V.  S.) 

meures  qui  estoient  ou  palais  et  ou  Louvre  dès  le 
temps  des  malletz  de  Paris  \ 

CHAPITRE  XXVII. 

Comment  la  guerre  se  meut  de  rechef  entre  les  ducs  de  Bar  et  de  Lor- 
raine, et  des  mariages  faiz  à  Compiengne,  et  dos  aliances  entre  les 
ducs  d'Orléans  et  de  Bourgongne. 

En  cest  an  se  esmeut  de  rechef  guerre  et  dissencion 
entre  le  duc  de  Bar,  d'une  part,  et  le  duc  de  Lorraine, 
d'autre.  Si  fut  la  cause  pour  ce  que  ledit  duc  de  Lor- 
raine, à  tout  grant  gent  de  guerre  de  ses  pays  et  aliez, 
ala  asséger  très  puissamment  ung  cbastel  qui  estoit 
audit  duc  de  Bar  et  séoit  en  partie  ou  royaume  de 
France,  et  pour  ce,  par  avant,  par  le  marquis  de 
Pont ,  filz  audit  duc  de  Bar,  avoit  esté  mis  en  la  main 
du  Roy,  non  obstant  laquelle  mise  fut  prins  du  duc 
de  Lorraine.  Et  pour  ce  que  ce  fut  fait  à  la  desplai- 
sance du  Roy,  fut  tanlost  mise  sus  une  très  grosse 
armée  es  parties  de  France,  laquelle  conduisoit  de  par 
le  Roy,  messire  Clugnet  de  Brabant ,  admirai,  pour 
mener  oudit  pays  de  Lorraine  contre  ledit  duc.  Mais 
en  fin  aucun  traictié  se  trouva  entre  icelles  parties, 
par  quoy  la  dessusdicte  armée  se  desrompi  et  fut  mise 
à  néant*. 

Et  lors,  en  ces  propres  jours*,  vint  la  royne  de 


i.  En  1382. 

2,  Pour  cette  expédition  des  Français  en  Lorraine  et  pour  celle 
qui  va  suivre,  cf.  le  Relij^neux  de  Saint-Denis  {Chron.  de  Ch.  FJ , 
t.  111,  p.  369  et  397),  qui  ne  parle  [)as  de  Clugnet  de  Brabant,  et 
qui  de  plus  diffère  beaucoup  du  récit  de  Monstrelet. 

3.  En  CCS  propres  jours.  Les  fêtes  de  Compiègne  pour  le  double 

France  et  aucuns  de  ses  enfans  en  la  ville  de  Com- 
piengne, c'est  assavoir,  Jehan  duc  de  Touraine,  et 
Ysabel ,  jadis  royne  d'Angleterre  ;  et  aussi  y  yindrent 
les  ducs  d'Orléans  et  de  Bourgongne,  la  duchesse  de 
Rolande,  femme  au  duc  Guillaume  de  Haynnau,  et  sa 
fille  nommée  Jaqueline  de  Bavière,  le  conte  Charles 
d'Angoulesme,  filz  premier  né  du  duc  d'Orléans,  et 
plusieurs  autres  grans  seigneurs ,  lesquelz  estoient  en 
moult  grant  appareil  et  bien  accompaignez.  Et  si  v 
estoit  ung  légat  du  saint-siége  de  Bomme,  avecques 
lui  plusieurs  évesques ,  docteurs  et  gens  d'église.  Ou- 
quel  lieu  furent  faiz  et  traictiez  les  mariages  :  pre- 
miers, du  duc  de  Touraine,  second  filz  du  roy  de 
France  et  de  ladicte  Jaqueline  de  Bavière,  fille  du  duc 
Guillaume,  comte  de  Haynnau.  Et  aussi  de  ladicte 
Ysabel  royne  d'Angleterre  et  dudit  Charles  d'Orléans, 
laquelle  Ysabel  estoit  cousine  germaine  d'icellui  Char- 
les, et  si  l'avoit  levée  et  tenue  sur  fons,  mais  ce  non 
obstant  par  dispensacion  apostolique  fut  ledit  mariage 
parachevé,  et  pareillement  l'autre  devant  déclairé. 
Esquelz  jours  furent  faiz  oudit  lieu  de  Compiengne 
grandes  festes  et  esbatemens,  tant  en  boires  et  men- 
gers,  comme  en  danses,  joustes  et  autres  joieusetez. 
Et  tantost  après  lesdictes  festes  acoiiiplies,  la  duchesse 
de  Holande,  avec  son  beau-frère  Jehan  de  Bavière 
print  sa  fille  et  Jehan  duc  de  Touraine  son  mary,  et  par 
le  consentement  de  la  Royne,  des  ducs  dessusdiz  et  de 
tout  le  conseil  royal,  les  mena  ou  pays  de  Haynnau  au 


mariage  du  duc  de  Touraine  avec  Jaqueline  de  Bavière,  et  de 
Charles  d'Orléans  avec  la  reine  Isabelle,  se  célébrèrent  à  Com- 
piègnele6  juin  U06. 

Qiiesnoy-le-Conle ,  où  elle  lenoit  lors  son  liostel  avec 
le  duc  Ginllaume  son  mary,  qui  les  receut  et  festia 
moult  joieusenient.  lit  d'autre  part,  après  que  grandes 
confédéracit)ns  furent  faictes  entre  les  ducs  trOrléans 
et  de  Bourgongno    et  qu'il/,  curent   promiz  l'un  à 
l'autre  à  entretenir  bonne  fraternilé  et  amour  toute 
leurs  vies,  se  départit  ledit  duc  d'Orléans  et  envoia  la 
dessusdicte  Ysabel,  fille  du  Roy,  avec  son  fdz,  à  Chas- 
teaulhierry  ;  lequel,  le  Hoy,  à  sa  requesle  lui  avoit 
donné  '.  Et  la  Royne  avecc|ues  le  consed  royal,  a  tout 
son  estât,  s'en  retourna  à  Paris  devers  le  Roy  qui  nou- 
vellement esloit  levé  de  sa  maladie.  Et  ledit  duc  de 
Bourgongne  s'en  retourna  en  son  pays  d'.Artois  et  de 
Flandres  avec  les  siens.  Si  fist  venir  des  pays  de  Bour- 
gongne six  cens  combatans  pour  aler  es  frontières  de 
Boulenois  et  mener  guerre  aux  Anglois.  Lesquelz  dé- 
gastèrent  tout  le  pays  d'enlour  Bétlmne  pour  ce  que 
le  conte  de  Namur  n'avoit  point  voulu  souffrir  que  ses 
subgetz  paiassent  audit  duc  de  Bourgongne  ce  que  le 
Roy  lui  avoit  de  nouvel  accordé  à  lever  sur  le  pays 
d'Artois  pour  paier  les  souldoiers  desdictes  frontières. 
Lesquelz  subgetz  dudit  conte  de  Namur,  voyans  que 
par  le  non  paier  auroient  plus  grant  dommage ,  l'ac- 
cordèrent et  paièrent  sans  délay.  Et  pour  ce,  se  tirè- 
rent iceulx  gens  d'armes  hors  du  pays. 

Et  adonc  vindrent  à  Paris  devers  le  Roy  et  les  sei- 
gneurs de  son  sang,  le  conte  de  Northombreland  et  le 
seigneur  de  Persiaque ,  anglois  ',  lesquelz  prièrent  et 
requirent  piteusement  au  Roy  qu'ik  peussent  avoir 


i.  Par  lettres  du  mois  de  mai  1400. 

2.   Le  comte  de  ISorthumberland  et  Thomas  de  Percy 

aide  de  gens  d'armes  pour  mener  guerre  au  roy  Henry 
d'Angleterre.  Lesquelz  promectoient  et  vouloient  bail- 
ler liostages  aucuns  de  leurs  amis  pour  le  servir  à 
tousjours  contre  ledit  roy  d'Angleterre,  loyaument  et 
fëablement.  Mais  à  brief  dire  ilz  eurent  response  néga- 
tive ,  et  par  ainsi  ilz  s'en  retournèrent  sans  avoir  aide 
dudit  roy,  ne  de  ses  François. 

Ouquel  temps,  de  recbef  y  eut  guerre  recommencée 
entre  les  ducs  de  Bar  et  de  Lorraine.  Pour  laquelle 
cause  y  fut  renvoyé  messire  Clugnet  de  Brabant,  ad- 
mirai de  France,  à  tout  grande  armée.  Lesquelz,  par 
Champaigne,  alèrent  en  Lorraine  devant  le  INuefchastel 
appartenant  audit  duc  de  Lorraine.  Laquelle  ville  de 
Nuefcbastel  se  rendit  tantost  en  l'obéissance  du  Boy 
p^r  le  conseil  et  voulenté  de  Ferry  de  Lorraine,  conte 
de  Vaudemont,  frère  audit  duc.  Et  avec  ce,  icellui  duc 
envoya  tantost  ses  ambaxadeurs  à  Paris  devers  le  roy 
de  France ,  pour  lui  exposer  les  besongnes  dessus- 
dictes*,  lesquelz,  en  fin,  firent  tant  que  le  Boy  fut 
content  et  remanda  ses  gens  d'armes.  Lesquelz  en 
alant  et  retournant  firent  grans  dommages  es  pays 
où  ils  passèrent. 

Et  alors  le  duc  Jelian  de  Bourgongne  et  ses  deux 
frères,  avec  plusieurs  autres  grans  seigneurs,  se  tira 
en  sa  ville  d'Arras  où  estoit  la  ducliesse,  sa  femme,  et 
ses  filles.  Auquel  lieu  vînt  tost  après  le  conte  de  Clèves*, 
qui  espousa  sa  fille  nommée  Marie  ;  et  lendemain  le 
conte  de  Pentliièvre  en  espousa  une  ',  aux  quelles 

i.  Le  Religieux  de  Saint-Denis  dit  que  le  duc  de  Lorraine  allait 
jusqu'à  craindre  une  attaque  sur  Nancy  (t.  UI,  p.  398). 

2.  AdolflV. 

3,  L'édition  de   1572  ajoute  :  «  Laquelle  estoit  nommée  Au- 

nopces  on  fist  dedens  la  ^ille  d'Arras  très  grant  teste 
et  solennité.  Et  aucuns  jours  ensuivans,  le  duc  de 
Lembourg  et  les  deux  nouveaulx  mariez  dessusdiz, 
après  qu'ilz  eurent  en  grant  liesse  prins  congié  à  icel- 
lui  duc  de  Bourgongne  et  à  la  duchesse  sa  femme ,  se 
départirent  de  là  et  s'en  retournèrent  cliascun  en  son 
pays.  Et  assez  tost  après,  le  duc  Guillaume,  conte  de 
Haynau,  ala  à  Paris,  très  lionnorablement  accompai- 
gné  de  ses  Hennuyers.  Duquel  lieu  il  fut  receu  à  grant 
liesse  du  Roy  et  de  la  Roy  ne,  et  généralement  de  tous 
les  princes  là  estans. 

Lequel  temps  durant,  fut  prononcé  et  défendu  en 
plein  parlement  et  par  toute  la  cité  de  Paris  que  nul 
de  quelque  estât  qu'il  feust,  ecclésiastique  ou  séculier, 
ne  paiast  quelque  subside  au,  pape  Bénédic,  ne  à  ceuk 
à  lui  favorables;  et  pareillement  fut  défendu  par  toutes 
les  provinces  de  France.  Si  estoient  lors  plusieurs  no- 
tables clers  en  icellui  royaume  en  grande  perplexité 
pour  la  division  de  T Eglise. 

CHAPITRE  XXVIII. 

Comment  le  duc  d'Orléans  ala  à  puissance  de  par  le  roy  en  la  duchié 

d'Acquitaiue  '. 

Item,  en  cest  an,  Loys,  duc  d'Orléans,  par  l'ordon- 
nance du  Roy  son  frère,  se  party  de  Paris  pour  aler 
en  la  duchié  de  Guienne  faire  guerre  aux  Anglois,  et 

bine.  »  Les  Sainte-Marthe  et  autres  l'appellent  Jeanne;  le  P.  Ans., 
Isabelle,  et  il  ajoute  qu'elle  fut  mariée  en  juillet  i^OG  à  Olivier 
de  Châtillon  ou  de  blois ,  dit  de  Bretagne  ,  comte  de  Penthièvre. 
i .  Le  nis.  Sup^jl.  fr.  93  ajoute  :  et  asséna  Blasve  et  Burg}  ;  les 
imprimés  :  et  assiégea  Blajreet  Bourg, 

emmena  grant  nombre  de  gens  d'armes  et  d'archers 
jusques  à  six  mille  combatans^  Si  se  mirent  avec  lui , 
messire  Charles  de  Labreth^,  connestable  de  France, 
le  marquis  de  Pont ,  filz  au  duc  de  Bar,  le  conte  de 
Clermont,  Montagu,  grant  maistre  d'ostel  du  roy  de 
France  et  plusieurs  autres  grans  seigneurs  qui,  tous 
ensemble,  alèrent  mettre  le  siège  devant  la  cité  de 
Blaves  ^,  et  très  fort  la  tra veillèrent  de  leurs  engins ,  et 
tant  qu'en  icellui  temps  la  dame  de  la  ville  fist  traictié 
avec  ledit  duc ,  par  telle  condicion  qu'elle  lui  rendroit 
ladicte  ville  ou  cas  que  la  ville  de  Bourg*,  que  ledit 
duc  avoit  conclud  de  asséger,  se  submectroit  à  lui.  Et 
si  promist  aussi  que  durant  le  siège  de  Bourg  elle  feroit 
délivrer  par  ses  subgetz  vivres  aux  François  pour  juste 
pris.  Lequel  traictié  conclud  ,  ledit  duc  ala  asséger 
ladicte  ville  de  Bourg  qui  estoit  très  fort  garnie  de 
bonnes  gens  d'armes  anglois  et  gascons.  Si  furent 
drécez  plusieurs  engins  contre  les  portes  et  murailles 
par  les  François ,  qui  fort  le  dommagèrent.  Mais  non 
obstant  lesdiz  asségez  se  défendirent  viguereusement. 
Durant  lequel  siège,  messire  Clugnet  de  Brabant, 
admirai  de  France,  se  mit  sur  la  mer'',  à  tout  vingt 


1 .  «  Et  en  cel  an  alla  le  duc  d'Orléans  au  pays  de  Guyenne 
pour  faire  guerre  aux  Engloix.  Mais  il  s'en  retourna  sans  rien 
faire.  »  (Bibl.  imp.  f.  Cord,  16,  fol.  329  v«.) 

2.  Charles  d'Albret. 
3    Blaye. 

4.  Bourg  sur  mer,  en  Guienne ,  au  confluent  de  la  Dordogne 
et  de  la  Garonne  ,  à  une  lieue  de  Blaye. 

5.  On  voit  d'après  le  récit  du  Religieux  de  Saint-Denis  ,  qui 
d'ailleurs  ne  nomme  pas  Clugnet  de  Brabant ,  que  cette  expédi- 
tion partit  du  port  de  la  Rochelle ,  à  la  demande  du  duc  d'Orléans 
et  pour  rafraîchir  son  armée. 

deux  naves  chargées  de  gens  d'armes,  pour  résister 
contre  le  navire  du  roy  d'Angleterre,  qui  à  grant  puis- 
sance pareillement  estoit  sur  la  mer.  Lesquelz  s'entre- 
rencontrèrent  très  durement,  et  tant  que  de  cliascune 
partie  en  y  eut  plusieurs  mors  et  navrez.  Mais ,  sans 
ce  qu'il  y  eust  nulles  desdictes  parties  oultrées,  se  dé- 
partirent l'un  de  l'autre.  Mais  les  François  y  perdirent 
l'une  de  leurs  nefz,  en  laquelle  estoit  Lyonnet  de  Bra- 
quemont,  Âmé  de  Saint-Martin  et  plusieurs  autres,  qui 
estoient  au  duc  d'Orléans,  lesquelz,  par  les  Anglois 
furent  menez  en  la  cité  de  Bordeaulx.  Et  lesdiz  Fran- 
çois, c'estassavoir,  messire  Clugnet,  admirai  de  France, 
messire  Guillaume  de  Villaines,  capitaine  de  la  Ro- 
chelle, messire  Charles  de  Savoisi  et  les  autres,  retour- 
nèrent devers  Bourcq  et  racomptèrent  au  duc  d'Or- 
léans l'aventure  qu'ilz  avoient  eue  sur  mer.  Lequel 
duc ,  après  ce  qu'il  eut  esté  environ  trois  mois  audit 
siège ,  voiant  la  force  d'icelle  ville  et  aussi  la  mésaise 
et  mortalité  qui  estoit  en  son  ost ,  print  conclusion 
avec  ses  capitaines  ,  et  s'en  retourna  à  Paris,  donnant 
con^^ié  à  ses  gens  d'armes.   Pour  lequel   retour,   le 
peuple  de  France  et  aussi  plusieurs  nobles ,  murmurè- 
rent contre  lui ,  pour  tant  qu'à  cause  de  celle  armée 
on  avoit  par  tout  le  royaume  levé  une  grande  taille  ^ 

1.  Le  Religieux  de  Saint-Denis,  dans  son  récit  de  cette  expé- 
dition du  duc  d'Orléans  en  Guienne  ,  se  montre  suivant  son  habi- 
tude ,  très-hostile  au  prince  et  se  complaît  à  énumérer  ses  fautes. 
(Vov.  Chr.  de  Ch.  Vl ,  t.  III,  451.) 

CHAPITRE  XXIX. 

Comment  le  duc  Jehan  de  Bourgongne  eut  licence  du  Roy  et  de  son 
grant  conseil  d'assembler  gens  de  guerre  pour  aler  raectre  le  siège 
devant  la  ville  de  Calais. 

Item,  durant  le  temps  que  le  duc  d'Orléans  fist  le 
voiage  dessusdit  en  la  ducbié  de  Guienne ,  ala  le  duc 
Jehan   de  Bourgongne  devers  le  Roy ,  et  traicta  tant 
devers  lui  et  son  grant  conseil,  qu'il  eut  congié  et  li- 
cence d'assembler  gens  par  tous  ses  pays  à  l'environ, 
pour  mectre  le  siège  devant  la  ville  de  Calais.  Et  lui 
fut  promis  de  par  le  Roy,  qu'il  auroit  aide  de  gens  de 
guerre  et  de  finance  la  plus  grande  qu'on  pourroit  finer 
par  tout  le  royaume.  Après  laquelle  conclusion  il  s'en 
retourna  en  sa  conté  de  Flandres  et  manda  par  tout 
gens  d'armes  à  venir  devers  lui  entour  Saint-Omer.  Et 
avec  ce  ,  fist  faire  plusieurs  habillemens  de  guerre ,  et 
par  espécial ,  en  la  forest  de  Baulef  fist  édifier  deux 
grandes  bastilles  prestes  pour  mener  et  conduire  de- 
vant icelle  ville  de  Calais.  Et  aussi ,  en  autres  lieux  , 
fiirent  faiz  plusieurs  fondrelfles ,  bricoles  et  eschèles. 
Et  d'autre  part ,  le  Roy  fist  assembler  de  tous  ses  pays 
très  grant  multitude  de  combatans ,  lesquelz  ,  comme 
les  autres ,  se  tirèrent  tous  devers  Saint-Omer,  en  fai- 
sant sur  icellui   pays  plusieurs  maulx.   Et  entre  les 
autres  y  avoit  de  quatre  à  cinq  cens  Genevois,  dont 
la  plus  gluant  partie  estoient  arbalestriers  alans  de  pié. 
Et  quant  ilz  furent  tous  venus  ou  pays  environ  Saint- 
Omer,  comme  dit  est,  il  fut  trouvé  qu'ilz  povoient 
bien  estre  environ  six  mille  bacinets ,  trois  mille  ar- 
chers et  quinze  cens  arbalestriers ,  tous  gens  d'eslite  , 

sans  ceulx  de  pie  des  marches  vers  Flandres  ,  Cassel  et 
autres  lieux,  dont  il  y  avoit  grant  nombre.  Et  y  avoit 
aussi  grant  quantité  de  cliarroy,  canons,  bombardes, 
artillerie,  vivres  et  autres  besongnes  neccessaires  à 
guerre.  Mais  non  obstant  que  au  pourclias  d'icellui 
duc  de  Bourgongne  toutes  les  préparacions  dessus - 
dictes  feussent  faictes  et  apprestëes  par  la  licence  du 
Roy  et  de  son  grant  conseil ,  comme  dit  est ,  et  que 
les  monstres  se  dévoient  faire  pour  partir  assez  brief- 
ment,  vindrent  devers  le  duc  de  Bourgongne  et  les 
autres,  certains  messages  qui  apportèrent  lectres  de 
par  le  roy  de  France  par  lesquelles  il  leur  mandoit  et 
défendoit  qu'ilz  n'alasseiit  plus  avant  en  icellui  exer- 
cice ou  armée.  Lesquelles  lectres  receues  dudit  duc, 
il  assembla  son  conseil ,  auxquelz  il  remonstra  de 
cuer  dolent  la  défense  et  commandement  que  lui  fai- 
soit  ledit  Boy,  disant  que  ce  lui  estoit  grant  honte  et 
confusion  de  rompre  et  départir  une  si  notable  com- 
paignie  qu'il  avoit  là  assemblée,  sans  riens  faire.  JNéant- 
moins,  les  seigneurs  la  estans,  considérans  qu'il  faloit 
acomplir  le  commandement  et  ordonnance  du  Boy  et 
de  son  grant  conseil ,  conclurent  de  rompre  icellui 
voyage,  et  retournèrent,  à  tout  leurs  gens  d'armes, 
en  leur  pays.  Car  le  Roy  avoit  escript  pareillement  au 
conte  Waleran  de  Saint-Pol ,  au  maistre  des  arbales- 
triers ,  et  à  plusieurs  autres  grans  seigneurs ,  qu'ilz  se 
gardassent  bien,  sur  quanqu'ilz  doubt oient  à  encourir 
son  indignacion,  qu'ilz  n'alassent  plus  avant  en  icellui 
voiage.  Et  fut  icelle  départie,  la  nuit  Saint-Mariin 
d'iver^  ïoutesfoiz  le  duc  de  Bourgongne  jura  grant 

i.  Lr  nuit  du  H  au  12  novembre  1406. 

serement ,  présent  plusieurs  de  ses  gens ,  que  dedens 
le  mois  de  mars  ensuivant  il  retourneroit  en  la  ville  de 
Saint-Omer,  à  tout  grant  puissance  de  gens  d'armes, 
et  de  là  s'en  yroit  sur  lesdiz  Anglois  des  frontières  de 
Boulenois  les  mectre  en  obéissance  ,  ou  il  mourroit  en 
la  peine.  Après  lesquelles  besongnes ,  icellui  duc  se 
])arti  de  la  ville  de  Saint-Omer,  et  toutes  ses  gens 
d'armes  s'en  retournèrent  chascun  en  son  pays.  Pour 
lequel  département,  ceulx  des  pays  des  frontières  de 
Boulenois  et  de  Picardie  firent  grant  murmure  contre 
le  conseil  du  Roy,  et  aussi  contre  ceulx  qui  avoient 
esmeu  ceste  armée,  et  non  pas  sans  cause.  Car  pour 
la  grande  multitude  de  celle  assemblée  avoient  moult 
traveillé  les  pays.  Et  lors,  messire Guillaume  de  Vienne, 
seigneur  de  Saint-George ,  qui  estoit  capitaine  de  Pi- 
cardie ,  rendit  ledit  office  en  la  main  du  duc  Jehan  de 
Bourgongne;  ouquel  office  il  establit  le  seigneur  de 
Croy.  Et  adonc  fut  mis  très  grant  nombre  de  l'artil- 
lerie du  Roy  ou  chastel  de  Saint-Remy,  en  espérance 
de  les  reprendre  en  la  saison  ensuivant.  Et  après,  ledit 
duc  de  Bourgongne,  par  Hesdin,  où  estoit  la  duchesse 
sa  femme ,  s'en  ala  à  Douay,  et  là  oy  certaines  nou- 
velles que  la  duchesse  de  Brabant  estoit  alée  de  vie  à 
trespas.  Si  estoit  très  desplaisant  du  département  qu'il 
lui  avoit  convenu  faire  de  son  entreprinse  de  Calais  , 
et  pour  ceste  cause  avoit  en  suspicion  et  en  grant  hayne 
plusieurs  des  principaulx  officiers  du  Roy,  et  par  espé- 
cial  le  duc  d'Orléans,  pour  ce  qu'on  l'avoit  informé 
que  par  son  moien  ceste  roupture  avoit  esté  faicte.  Si 
eust,  audit  lieu  de  Douay,  grans  consaulx  avec  plu- 
sieurs des  nobles  de  son  pays  sur  ceste  matière.  Ou- 
quel conseil  fut  conclud  qu'il  s'en  yroit  à  Paris  devers 

le  Roy,  pouF  impétrer  de  parfurnir  son  intencion  au 
mars  ensuivant.  Lequel  voyage  de  Paris  il  fist  assez 
hastivement,  et  y  ala  très  grandement  acompaigné.  Et 
fist  plainte  au  Roy,  au  duc  de  Berry  et  à  plusieurs 
autres  du  grant  conseil ,  des  besongnes  dessusdictes , 
en  remonstrant  qu'on  lui  avoit  fait  très  grant  honte  et 
dommage  de  lui  avoir  ordonné  et  fait  faire  une  si 
puissante  et  grande  assemblée  pour  riens  faire.  Néant- 
moins  y  pour  ceste  foiz  fut  appaisé  assez  doulcement , 
tant  du  Roy  comme  des  autres  seigneurs.  Et  lui  furent 
remonstrez  plusieurs  poins  pour  quoy  il  estoit  de  nec- 
cessité  et  prouffitable  d'avoir  ainsi  fait.  Et  tant ,  que , 
en  fin,  tellement  quellement,  il  monstra  semblant 
d'estre  assez  content.  Car  on  lui  donna  espérance  que 
au  plus  brief  que  le  Roy  pourroit  bonnement ,  la  be- 
songne  se  parferoit  \ 

i.  Voici  comment  la  chronique  (Cord.  46)  raconte  les  mêmes 
faits,  a  En  cel  an  meisme  fist  le  duc  de  Bourgoigne  une  grande  et 
noble  assemblée  de  gens  d'armes  environ  Saint-Omer,  et  fist  car- 
f)enter  grant  foison  d'engiens  et  habillemens  de  guerre  pour  assé- 
gier  la  ville  de  Calaix;  et  furent  tous  ordonnez  et  banyères  des- 
ployez pour  aller  mectre  ledit  siège,  et  estoient  les  processions 
faictez  par  les  bonnes  villes  de  Piccardie  et  de  Flandres.  Mais  par 
mandement  très  espécial  du  roy  de  France  il  convint  laissier  la- 
dicte  emprise.  Et  fu  commune  renommée  que  le  duc  d'Orléans 
fut  cause  de  ladicte  deffence.  Dont  le  duc  de  Bourgoigne  fu  très 
dolent,  et  recommença  la  guerre  et  la  hayne  plus  grande  que 
oncques  mais.  Et  retourna  ledit  de  Bourgoigne  à  Paris,  avoec  luy 
ses  deux  frères,  lesquelz  y  menoient  très  grand  puissance  de  gens. 
Et  y  fut  l'évesque  de  Liège  à  l>elle  compaignie ,  lequel  évesque 
estoit  frères  au  conte  de  Haynau  et  à  la  femme  du  duc  de  Bour- 
goigne. Et  furent  un  jour  en  armes  et  en  cottes  d'armes  dedens 
la  ville  de  Paris  pour  aller  combattre  ledit  duc  d'Orléans  qui  estoit 
au  bois  de  Vissaine,  et  que  on  disoit  venir  à  Paris.  Mais  par  le 
moien  du  roy  Loys  et  des  ducqs  de  Berry  et  de  Bourbon  la  chose 

Comment  les  prélats  et  gens  d'église  du  royaume  deFrance  furent  mandez 
à  Paris  pour  l'union  de  saincte  Eglise'. 

En  ce  temps ,  furent  de  par  le  Roy  mandez  à  venir 
à  Paris  tous  les  arcevesques,  évesques,  abbez  et  autres 
notables  et  sages  personnes  ecclésiastiques  de  toutes 
les  parties  du  royaume  de  France  et  du  Daulphiné,  a 
fin  d'avoir  advis  ensemble  avec  le  grant  conseil  du  Roy 
pour  l'union  de  toute  l'Eglise  universelle.  Lesquelz 
venus ,  ou  au  moins  la  plus  grant  partie  ,  pour  ce  que 
le  Roy  n'estoit  point  en  bonne  santé ,  fut  faicte  ime 
procession  générale  et  dicte  une  messe  solennelle  du 
Saint-Esperit  en  la  chapelle  royale  du  palais,  et  fut 
célébrée  par  l'arcevesque  de  Reims.  Et  lendemain,  se 
assembla  le  conseil  au  palais ,  ouquel  lieu  estoit  pour 
représenter  la  personne  du  Roy,  le  duc  de  Guienne, 
daulphin  de  Viennois.  Si  estoient  avecques  lui  les  ducs 
de  Berry,  de  Bourgongne  et  de  Bourbon,  accompaigné 
de  plusieurs  autres  nobles  hommes.  Et  pour  com- 
mencer la  matière,  ung  cordelier,  très  sage  docteur 
en  théologie  de  par  l'Université  de  Paris,  leur  proposa 

fu  appaisié,  et  ne  partirent  point  de  Paris.  Dont  ledit  duc  de 
Bourgoigne  fu  moult  dolent,  car  il  savoit  certainement  que  ledit 
duc  d'Orléans  ne  tachoit  que  à  lui  destruire  et  faire  morir.  »  (Bibl. 
imp.  F»  Cord.  16,  fol.  329  v.) 

\,  Il  s'agit  ici  du  XLVP  concile  de  Paris.  Il  s'ouvrit  le  41  no- 
vembre 1406  et  se  termina  le  10  janvier  suivant.  On  y  décréta  la 
soustraction  de  la  France  à  l'obédience  du  pape  Benoît  XIII.  Ce 
qui  fut  confirmé  par  des  lettres  patentes  de  Charles  VI ,  datées  du 
18  février  1406  (V.  S.)  Le  Religieux  de  Saint-Denis  les  donne  en 
entier  (t.  III,  p.  473). 

les  fais  pour  qiioy  ceste  assemblée  estoit  faiete,  en  re- 
rnonstrant  bien  auctentiquement  et  notablement  com- 
ment l'Eglise  universelle  avoit  par  très  long  temps 
esté ,  et  encores  estoit  en  très  grande  perplexité  par 
le  discord  des  deux  j)apes  contendans  à  la  papalité  , 
disant  en  oultre ,  qu'il  estoit  neccessité  de  y  mectre 
briefve  provision  ,  ou  antrement  en  pourroit  estre  la- 
dicte  Eglise  en  grande  dérision  et  destruction. 

En  après,  lendemain  du  jour  saint  EloyS  le  Roy, 
qui  avoit  recouvré  santé ,  fut  en  personne  oudit  con- 
seil ,  et  avecques  lui  les  princes  dessusnommez  ,  et  fut 
assis  ou  siège  royal ,  ouquel  lieu  il  promist  faire  et 
entretenir  ce  qui  seroit  délibéré  et  conclud  par  la 
court  de  parlement.  Et  depuis,  aucuns  jours  ensui- 
vans  ,  fut  prononcé  et  publié  par  toutes  les  parties  du 
royaume  de  France  et  ou  Daulpbiné,  que  tous  les 
bénéfices  ecclésiastiques ,  tant  dignitez  comme  autres, 
de  là  en  avant ,  ne  feussent  donnez  de  par  les  deux 
contendans  dessusdiz,  et  avecques  ce,  que  les  finances 
qui  estoient  accoustumées  d'estre  portées  en  la  Cham- 
bre apostolique  ne  feussent  plus  paiées  ;  ains  seroient 
iceulx  bénéfices  donnez  et  conférez  par  les  esleuz  sou- 
verains et  par  les  patrons  ordinaires,  ainsi  comme 
jadis  avoit  esté  fait  paravant  les  réservacions  et  con- 
stitucions  faictes  par  le  pape  Clément ,  W  de  ce  nom. 

1 .  Le  2  décembre. 

Comment  les  Liégois  déboutèrent  Jeban  de  Bavière  leur  évesque,  pour 
ce  qu'il  ne  vouloit  estre  ordonné  pour  consacrer  et  faire  l'office  de 
l'Eglise*. 

Item,  en  ceste  saison,  Jehan  de  Bavière ,  autrement 
dit  Sans-Pitié ,  évesque  de  Liège ,  frère  germain  au 
duc  Guillaume ,  conte  de  Haynnau ,  pour  ce  que  nul- 
lement ne  vouloit  estre  promeu  à  ordres  sacrés,  jà 
soit  ce  que  ou  temps  passé  eust  promis  et  juré  aux 
Liègois  de  l'estre ,  pour  ceste  cause  fut  débouté  de 
ladicte  éveschié ,  et  en  son  lieu  prindrent  à  seigneur 
et  évesque  le  filz  du  seigneur  de  Pierelles^  natif  de 
Brabant ,  lequel  avoit  dix-huit  ans  ou  environ ,  et 
estoit  chanoine  de  Saint-Lambert  de  Liège.  Et  avec  ce, 
firent  iceulx  Liégois,  dudit  seigneur  de  Pierelles ,  père 
dudit  évesque ,  leur  principal  gouverneur  et  capitaine 
de  tout  le  pays  de  Liège.  Car  paravant,  le  dessusdit 
Jehan  de  Bavière  avoit  promis  à  mectre  et  résigner 
sondit  éveschié  en  la  main  dudit  nouvel  évesque.  Et 
de  ce  scavoient  parler  et  avoient  esté  ausdictes  pro- 
messes, Anthoine,  duc  de  Brabant,  et  Waleran,  conte 
de  Saint-Pol,  et  plusieurs  autres  nobles  personnes. 
Lesquelles  promesses  il  ne  voulut  point  entretenir.  Et 
pour  ce ,  en  partie  par  la  séduction  dudit  seigneur  de 
Pierelles,  s'eslevèrent  du  tout  et  esmeurent  lesdiz  Lié- 
ois  contre  ledit  Jehan  de  Bavière ,  en  prenant  nou- 


?■*?: 


1 .  «  Pour  che  qu'il  ne  vouloit  estre  promeux  et  consacrés  à 
l'estat  de  TEglise,  comme  promis  l'avoit.  »  (Ms.  Suppl.  fr.  93.) 

2.  Il  s'appelait  Thierri  de  Horn  et  était  fils  de  Henri,  seigneur  de 
Pierwelz  ou  Perwes.  {Note  de  du  Congé.) 

vel  seigneur.  Lequel  de  Bavière ,  voiant  la  rébellion 
d'iceulx  ,  fut  très  mal  content ,  et  les  print  en  grande 
indignacion.  Et  de  fait,  mist  en  la  ville  de  Buillon  et 
autres  fortresses  à  lui  appartenans ,  très  grande  garni- 
son de  gens  d'armes,  auscjuelz  il  charga  dommager 
icellui  pays  de  Liège.  Et  puis  s'en  ala  ou  pays  de 
Haynnau,  vers  son  frère  le  conte  Guillaume,  pour  avoir 
secours  de  gens  d'armes.  Et  ce  pendant,  les  communes 
du  pays  de  Liège  firent  grandes  assemblées  et  s'en 
alèrent  devers  la  ville  de  Buillon*,  laquelle,  avec  le 
chaslel,  ilz  prindrent  d'assault,  et  mirent  à  mort  ceulx 
qui  dedens  estoient.  Et  pareillement  Jehan  de  Ba- 
vière, à  tout  quatre  cens  combatans  entra  ou  pays 
vers  Tuiug',  et  ardit  plusieurs  villages  et  maisons,  et 
ramena  très  grans  proies  ou  pays  de  Haynnau.  Et 
tantost  après  lesdiz  Liégois  entrèrent  à  grant  puissance 
oudit  pays  de  Haynnau,  et  ruèrent  jus  la  tour  de  Mo- 
reaumez^  et  ardirent  la  ville.  Et  de  là,  s'en  alèrent  en 
la  ville  de  Barbençon  et  en  plusieurs  autres  lieux  ap- 
partenans aux  chevaliers  et  escuiers  dudit  pays  de 
Haynnau  qui  avoient  este  en  leur  i)ays ,  lesquelles  ilz 
pillèrent,  et  y  boutèrent  les  feux  en  aucuns,  en  tout 
degastant  par  feu  et  par  espée.  Durant  lequel  temps 
les  Hennuyers  s'assemblèrent  pour  les  rebouter,  mais 
ils  estoient  si  puissans ,  qu'ilz  s'en  retournèrent  en 
leur  pays  sans  quelque  perte  qui  face  à  escripre.  Et 
par  ainsi  fut  la  guerre  d'entre  lesdictes  parties  du  tout 
esmeue ,  et  se  fortifièrent  l'un  contre  l'autre  chascun 

endroit  soy  au  plus  diligemment  que  faire  le  peurent. 
Et  mesmement  lesdiz  Liégois  envoièrent  devers  le  pape 
leurs  ambaxadeurs,  remonstrer  Testât  dudit  Jehan  de 
Bavière,  et  comment  nullement  ne  vouloit  condes- 
cendre à  estre  consacré  ainsi  que  promis  l'avoit ,  en 
requérant  qu'il  feust  desmis  par  l'auctorité  aposto- 
lique ,  et  en  son  lieu  voulsist  confermer  le  filz  du  sei- 
gneur de  Pierelles  ,  qui  de  nouvel  estoit  esleu.  Lequel 
pape  ne  leur  volt  point  accorder  leur  requeste  ,  pour 
ce  qu'il  estoit  souffisamment  informé  que  autrefoiz 
iceulx  Liégois  par  meure  délibéracion  avoient  donné 
un  jour  préfix  audit  Jehan  de  Bavière  dedens  lequel  il 
de  voit  estre  sacré ,  lequel  n'estoit  pas  encores  passé. 
Et  pour  ceste  cause ,  sans  riens  obtenir,  iceulx  am- 
baxadeurs s'en  retournèrent  oudit  pays  de  Liège  de- 
vers ceulx  qui  les  avoient  envoiez.  Lesquelz  furent 
moult  indignez  contre  ledit  pape  Grégoire*  pour  ce 
qu'il  ne  leur  avoit  accordé  leur  requeste.  Si  conclurent 
de  rechef,  d'envoier  à  son  adversaire  le  pape  Béné- 
die  ^,  et  de  fait  y  envoièrent  feurs  ambaxadeurs.  Les- 
quelz furent  bénignement  receuz  d'icellui  Bénédic ,  et 
leur  con ferma  et  accorda  toutes  leurs  requestes  en 
baillant  à  eulx  ses  bulles  de  ladicte  confirmacion.  Si 
s'en  retournèrent  joieusement ,  à  tout  icelles ,  et  leur 
sembla  qu'ilz  avoient  très  bien  besongné. 

i .  Grégoire  XII. 
i.  Benoît  XUI. 


1.  Bouillon. 

2.  Thuin. 

3.  Morcaumez?  Peut-élre  Maubcuge,  en  Hainaut,  assez  prè§ 
de  Barbenyon. 

Comment  Anthoine ,  duc  de  Lembourc ,  eut  la  possession  de  la  ducliié 
de  Brabant  et  depuis  de  la  ville  de  Trect,  à  la  desplaisance  des 
Liégois. 

Item,  Anthoine,  duc  de  Lembourcli,  frère  germain 
du  duc  de  Bourgongne  ^  après  la  mort  de  la  duchesse 
de  Brabant  dessus  déclairèe  ,  succéda  à  ladite  ducliié 
et  à  toutes  les  appartenances.  Et  tous  les  Brabançons, 
tant  gens  d'église  comme  les  nobles,  excepté  ceulx  du 
Trect  ^  lui  firent  hommage  en  lui  promectant  comme  à 
leur  doiturier  seigneur,  foy  et  ioyaulté.  Et  après  qu'il 
eut  prinse  la  possession  d'icellui  ducliié ,  octroia  sa 
conté  de  Rethel  à  Phelippe ,  conte  de  Nevers  ,  son 
mainsné  frère,  et  du  consentement  de  son  frère  ainsné, 
le  duc  Jehan  de  Bourgongne,  et  aussi  en  acomplissant 
les  testamens  et  derrenière  voulenté  de  leur  père  et 
mère  ;  laquelle  conté  ledit  Phelippe  receut  agréable- 
ment. En  oultre ,  la  moitié  de  la  ville  du  Trect  estoit 
de  la  duchié  de  Brabant ,  et  l'autre  partie  à  l'évesque 
de  Liège,  et  ne  dévoient  faire  serement  que  à  l'un 
d'iceulx  seulement ,  comme  ilz  disoient ,  c'estassavoir 
au  premier  entrant.  Et  pour  ce  que  autrefoiz  avoient 
fait  ledit  serement  à  Jehan  de  Bavière,  furent  refusans 
de  le  faire  au  duc  de  Brabant.  Duquel  refus  icellui 
duc  ne  fut  pas  bien  content,  et  conclud  avec  ceulx  de 
son  conseil  de  les  contraindre  par  force  de  guerre ,  et 
manda  gens  d'armes  à  venir  à  lui  de  plusieurs  pays. 
Entre  lesquelz  y  vindrent ,  son  frère ,  le  conte  de  Ne- 

I .   Du  Trect.  Maastricht  (  Trajcctum  ad  Mosam), 

vers,  les  contes  de  Saint-Pol  et  de  Namur,  les  seigneurs 
de  Saint-George  et  de  Croy,  de  par  le  duc  de  Bour- 
gongne ,  avec  plusieurs  autres  en  très  grant  nombre. 
Pareillement  y  envoièrent  le  roy  Loys  de  Cécile  et  le 
duc  de  Berry.  Finablement ,  après  qu'il  eut  assemblé 
très  grant  compaignie  de  gens  d'armes  de  plusieurs 
pays ,  il  se  parti  de  Brabant  avec  les  nobles  du  pavs 
et  grant  foison  de  communes  et  de  charroy  et  habille- 
ment de  guerre,  et  print  son  chemin  vers  ladicte  ville 
de  Trect.  Mais  en  passant  parmy  la  terre  de  Liège  et 
es  frontières  d'environ ,  il  y  eut  plusieurs  Liégois  qui 
s'assemblèrent  en  grant  nombre  et  firent  plusieurs  em- 
peschemens  à  son  ost  en  dérompant  tous  les  passages, 
en  partie  pour  l'amour  de  ce  qu'ils  sçavoient  icellui 
duc  de  Brabant  estre  de  affinité  audit  Jehan  de  Ba- 
vière ,  leur  adversaire.  Et  tant  continuèrent  en  icelles 
assemblées,  qu'ilz  se  trouvèrent  bien  vingt  mille  hom- 
mes armez  avec  leur  nouvel  évesque ,  et  se  mirent  en 
bataille  rengée  contre  le  duc  de  Brabant,  pour  garder 
leurs  seigneuries  de  dommage.  Et  vouloient  à  toute 
fin  mener  leur  dit  nouvel  évesque  en  ladicte  ville  de 
Trect,  à  main  armée,  voulans  qu'il  entrast  avec  ledit 
duc  comme  vray  évesque  et  qu  il  y  feust  reçeu  comme 
seigneur.  Toutesfoiz  celle  assemblée  se  départi  sans 
effusion  de  sang  d'une  partie  ne  d'autre.  Et  ce  pen- 
dant, ledit  duc  de  Brabant  fist  traicter  secrètement 
avec  ceulx  du  Trect ,  tellement  qu'ilz  furent  contens 
de  le  recevoir  à  seigneur,  et  en  fin  le  receurent  et  lui 
promirent  et  jurèrent  à  entretenir  foy  et  Ioyaulté.  Et 
après  se  parti  de  là  et  s'en  retourna  en  son  pays;  si 
donna  congié  à  toutes  ses  gens  d'armes.  Et  quant  ce 
fut  venu  à  la  congnoissance  desdiz  Liégeois ,  ilz  requi- 
»  40 

rent  hastivement  à  ceulx  du  Trect  que  ainsi  qu'ilz 
avoient  juré  au  duc  de  Brabant ,  ilz  jurassent  à  leur 
nou\el  évesque  qui  cstoit  leur  droiturier  seigneur.  La- 
quelle requeste  ne  leur  fut  point  accordée,  mais  leur 
fut  respondu  qu'ilz  avoient  autrefoiz  fait  serement  à 
Jehan  de  Bavière  et  lui  receu  comme  seigneur,  et  que 
autre  serement  ne  feroient.  Four  laquelle  response  les 
dessusdiz  Liégois,  avec  leur  capitaine  et  leur  nouvel 
évesque,  furent  très  indignez  contre  eulx,  et  se  dispo- 
sèrent à  toute  puissance  pour  leur  mener  guerre  et 
aussi  pour  les  asséger,  comme  cy-après  sera  plus  à 
plain  déclairé. 


flli\PlTîlE  XXXI 


Comment  les  ambaxadeurs  du  pape  Grégoire  vindrenl  à  Paris  devers  le 
le  Roy  et  l'Université  ;  porlans  bulles  d'icrllui  pape  ;  et  la  copie 
d'icelles. 

En  après,  les  ambaxadeurs  du  pape  Grégoire  roum- 
rnain*,  avec  bulles  qu'ils  apportèrent  dudit  pape, 
vindrent  en  ce  temps  à  Paris  devers  le  Hoy  et  l'Uni- 
versité en  leur  disant ,  comme  en  ladicte  bulle  estoit 
contenu ,  ledit  pape  estre  prest  et  appareillé  de  céder 
pour  l'union  de  ladicte  Eglise  universelle,  et  faire  tout 
ce  qu'il  sembleroit  au  Roy  et  à  ladicte  Université  ex- 
pédient pour  mieulx  et  plus  tost  parvenir  à  ladicte 
union  de  l'Eglise,  moyennant  que  Bénédict',  son  ad- 

i .  Ange  Corrario ,  Vénitien ,  cardinal  prêtre  du  litre  de  Saint- 
Marc,  élu  pape  le  2  décembre  i  406,  sous  le  nom  de  Grégoire  XII. 
Monstrelet  l'appelle  ^ape  roummain,  pour  le  distinguer  de  Be- 
noît XIII ,  successeur  des  papes  d'Avignon. 

2.  Benoît  XIII. 

versaire,  vouldroit  céder  pareillement.  Si  furent  lesdiz 
ambaxadeurs,  avec  leurs  bulles,  du  Roy  et  de  son 
conseil  très  joieusement  receuz.  De  laquelle  bulle  la 
teneur  s'ensuit  : 

«  Grégoire ,  évesque,  serf  des  serfz  de  Dieu,  à  mes 
filz  de  l'Université  et  de  l'Estude  de  Paris,  salut  et 
bénédiction  apostolique.  Nous  nous  sommes  plus  pré- 
parez, noz  amez  filz,  à  vostre  université  escripre  pour 
ce  que  vous ,  encontre  la  qualité  et  malice  du  temps , 
par  estude  fréquente  à  voies  oportunes  de  céder  à 
scisme,  vous  avez  condescencion  pileuse  donnée,  la- 
quelle ,  se  n'estoit  pour  les  mauvais,  point  n'estoit  de 
neccessité  de  prendre.  Et  pour  tant,  par  ceste  mesmes 
raison ,  par  la  miséricorde  de  Dieu  le  Tout-puissant , 
nous  verrez  affectez.  Car  Innocent,  pape  VIP,  nostre 
prédécesseur  de  recordacion  envieuse,  de  ce  siècle  fut 
esté  par  un  samedi  vi'  jour  de  novembre ^    Nous, 
vénérables  frères  de  la  saincte  Église  rommaine  cardi- 
naulx,  du  nombre  desquelz  nous  estions  lors,  la  grâce 
du  Saint  Esperit   appellée ,   ou  palais  apostolique  à 
Saint  Pierre,   pour  l'élection  du  pape  rommain,  à 
venir  en  conclave  feussent  entrez,  moult  de  choses 
diverses  par  plusieurs  jours  furent  traictées,  tant  qu'en 
la  fin ,  nous  ,  qui  estions  prestre  cardinal  du  tiltre  de 
Saint  Marc,  d'une  mesme  voulenté  leurs  yeulx  à  nous 
adrecèrent,  et  d'une  concorde  tous  ensemble  nous 
esleurent  évesque  de  Romme.  Lequel  fès^  à  prendre  , 
pour  Timbécilité  de  nous ,  très  grandement  nous  crai- 
gnions. Toutefoiz ,  l'espéiance  mise  en  celuy  qui  fait 

\.  De  l'an  4406. 

2,  Lequel  fès  à  prendre,  fardeau  ,  comme  plus  loin  fais. 

choses  merveilleuses,  ce  fais  sur  noz  espaules  meismes, 
non  mie  de  nostre  vertu ,  mais  de  la  vertu  de  Dieu , 
duquel  la  chose  est  faicte  nous  sommes  confiez.  Nous 
donques ,  l'office  pastoral  receu,  non  mie  pour  nostre 
prouffit  mais  pour  l'onneur  de  Dieu  et  utilité  publique, 
à  ce ,  devant  toutes  choses ,  tournons  nostre  courage 
à  fin  que  ceste  briseure  venimeuse,   laquelle  par  si 
long  temps  le  peuple  chrestien  a  failli ,  k  vivre  et  à 
réintégracion  nous  le  ramenions.  Sur  laquelle  chose 
et  grande  grâce  à  nous  de  là  hault  nous  espérons  estie 
donnée ,  que  ce  <iue  nous  désirons  et  convoitons  a 
effect  sera  démené.  Et  soit  à  tous  notoire,  que  le  cou- 
rage de  nostre  propos  îi  ce  si  est  incliné ,  non  mie  a 
nostre  droit ,  lequel  est  très  bel  à  ensuir  toute  affec- 
tion et  aussi  fait  de  droit,  tant  qu'en  nous  raisonnable- 
ment estre  pourra,  que  l'union   des  chresliens,  très 
agréable,  en  nulle  manière  du  monde  empescl.er,  atin 
que  la  sacrée  saincte  Église,  qui  tant  a  de  misère,  ne 
soit  submise.  Et  de  tant  ([ue  noz  drois  sont  plus  fermes 
et  plus  certains,  moins  nous  doubtons,  et  tant  plus 
joieusement  pour  le  paix  des  chrestiens  le  voulons 
oster.  Car  au  droit  il  ne  loist  pas  toujours  soy  incliner, 
mais  on  doit  tousjours  avoir  raiion  du  temps  et  de 
l'utilité.  Et  pour  ce,  toute  conlencion  ostée  ,  a  nostre 
adversaire  jà  avons  escript,  afin  que  à  paix  et  à  union 
il  nous  ensuive ,  en  nous  oiïrant  estre  appareille  a 
cession  de  droit  et  à  la  renonciacion  de  la  papahte  du 
tout  par  nous  estre  faicte,  moiennant  que  nostre  ad- 
versaire, ou  son  successeur  quel  qu'il  soit,  face  pa- 
reillement :  c'estassavoir  qu'il  renonce  à  la  papahte. 
Et  aussi  que  ceulx  qui  à  nostredit  adversaire,  pour 
estre  cardiiiaulx,  se  sont  ingérez,  vueiUent  convenir  et 

concorder  avec  nostre  collège,  afin  que  de  ce  que  ung 
pape  rommain  seul,  une  élection  canonique,  s'ensuive. 
Laquelle  offre,  afin  qu'elle  feust  et  soit  faicte  plus 
seure,  nous  avons  juré,  promis  et  voué  devant  nostre 
élection  par  ce  mesmes  lien  estre  de  fait  acomplie  avec 
tous  noz  vénérables  frères  cardinaulx  de  ceste  mesme 
Église,  ou  cas  que  aucun  de  nous  à  pape  seroit  esleu. 
Et  puis  après  ceste  assumpcion,  et  à  lui,  à  Constance, 
plus  ferme  avons  juré  ,  voué  et  promis  ,  et  ratifié  noz 
orateurs  aussi ,  hastivement  de  nous  envoier  qui  de 
lieu  ydoine  et  secret  avec  eulx  doivent  disposer  pour 
ceste  union  faire.  Vous  donques,  tresamé  filz,  à  ce  de 
toute  vostre  force  vous  veuillez  exposer  et  nous  aider 
à  ceste  œuvre  parfurnir,  afin  que  l'Église  de  ceste  ma- 
ladie langoreuse  ne  soit  plus  traveillée,  lui  faisons  par 
affection  aide  salutaire.  Donné  à  Romme ,  à  Saint- 
Pierre,  le  xi'  jour  de  décembre ,  l'an  mil  quatre  cens 
et  six.  » 

En  oultre,  après  ce  que  lesdiz  ambaxadeurs  du  pape 
Grégoire  eurent  bien  et  à  point  remoiistré  tout  Testât 
de  leur  ambaxade,  et  offert  que  ledit  pape  estoit  prest 
de  céder,  comme  dit  est  dessus,  et  qu'ilz  eurent  à 
Paris  esté  receuz  honorablement ,  et  aussi  qu'on  leur 
eut  promis  d'envoier  devers  le  pape  Bénédict,  ilz  se 
départirent  et  retournèrent  devers  leur  maistre  et  sei- 
gneur. Et  environ  la  Chandeleur  ensuivant ,  le  rov  de 
France  et  l'Université  de  Paris ,  par  la  délibéracion 
des  prélats ,  du  clergié  et  du  conseil ,  envolèrent  cer- 
tains ambaxadeurs  devers  le  pape  Bénédict ,  c'estassa- 
voir le  patriarche  d'Alixandre  ',  qui  lors  estoit  oudil 

1 .  Simon  de  Cramaut. 

lieu  de  Paris,  les  évesques  de  Canibray  et  de  Beauvais, 
l'abbé  de  Saint-Denis  ,  l'abbé  du  Mont  Saint-Michel , 
le  seigneur  de  Corroville,  maistre  Jehan  Toussaint, 
secrétaire  du  Roy,  et  autres  docteurs  de  l'Université, 
avec  plusieurs  autres  notables  personnes.  Lesquelz 
tous  ensemble  prindrent  leur  chemin  à  aler  à  Mar- 
seille, où  lors  se  tenoit  ledit  pape  Bénédict  avec  aucuns 
cardinauk  qui  lui  estoient  favorables.  Et  avoient 
iceulx  ambaxadeurs  charge  de  lui  remonstrer  amiable- 
ment  comment  son  adversaire  se  offroit  de  céder  pour 
l'union  de  l'Eglise.  Et  mesmement ,  ou  cas  qu'il  n'y 
vouldroit  entendre ,  lui  sommer  et  intimer  que  tout 
le  royaume  de  France  généralement,  le  Daulphiné,  et 
plusieurs  autres  pays  des  chrestiens,  feroient  substrac- 
tion  à  rencontre  de  lui ,  et  plus  ne  obéiroient  à  ses 
bulles  ne  autres  édictz  apostoliques  ;  et  pareillement 
le  feroient  à  sondit  adversaire,  ou  cas  qu'il  ne  voul- 
droit entretenir  ce  que  par  sesdiz  ambaxadeurs  avoit 
fait  savoir  au  roy  de  France  et  à  l'Université  de  Paris. 
Lesquelz  ambaxadeurs  dessusdiz  venus  jusques  au  lieu 
de  Marseille,  furent  assez  bénignement  receuz  d'icellui 
Bénédict  et  desdiz  cardinaulx.  Néantmoins,  quant  ilz 
euient  exposé  le  fait  de  leurdicte  ambaxade,  et  remon- 
stré  tout  au  long  ce  pour  quoy  ilz  estoient  venus ,  le 
pape  leur  dist  de  sa  bouche  qu'ilz  auroient  response 
dedens  briefz  jours  ensuivans.  Et  ce  pendant  ne  mist 
point  en  oubli  qu'on  le  menaçoit  de  faire  substraction 
à  rencontre  de  lui ,  et  pour  y  pourveoir,  sans  ce  que 
nulz  de  ses  cardinaulx  en  sceussent  riens,  fist  une 
constitucion  sur  grandes  peines  durant  à  perpétuité , 
à  rencontre  de  ceulx  qui  se  substrairoient  de  son  obé- 
dience et  de  ses  successeurs.   Laquelle  constitucion  il 

envoya  à  Paris  devers  le  Roy  et  l'Université  par  son 
messager.  Dont  on  fut  moult  esmerveillé.  Et  après 
qu'il  eut  fait  response  à  iceulx  ambaxadeurs  devant 
ditz ,  non  pas  telle  qu'ilz  désiroient ,  mais  assez  con- 
traire, ilz  s'en  retournèrent  par  plusieurs  journées  en 
la  cité  de  Paris ,  très  indignez  d'icellui  pape.  Et  là , 
racontèrent  ce  qu'ilz  avoient  trouvé.  Mais  ledit  pa- 
triarche demoura  audit  lieu  de  Marseille ,  sur  inten- 
cion  de  incliner  ledit  Bénédict  à  céder  et  à  venir  à 
une  seule  union  de  l'universelle  Église,  ainsi  que  l'of- 
froit  son  adversaire. 


i; 


DE  L'AN  MCCCCVn. 


[Du  27    mars   1407    au   15  avril  1408.] 


CHAPITRE  XXXIV. 

Comment  le  duc  Loys  d'Orléans  eut  la  duchié  d'Acquitaine.  Des  trêves 
entre  les  deux  royaumes  de  France  et  d'Angleterre  *. 

Au  commencement  de  cest  an  ,  le  duc  Loys  d'Or- 
léans, estant  à  Paris,  par  certains  moiens  que  long- 


Ml 


1.  a  Et  comment  le  prince  Gales,  ainsné  filz  du  roy  d'Angle- 
terre ,  ala  en  Escosse  pour  faire  guerre ,  »  ajoute  ici  notre  manu- 
scrit. Mais  cette  seconde  partie  de  la  rubrique  forme  dans  le  Ms. 
Suppl.  fr.  93  et  dans  les  imprimés,  le  titre  d'un  xxxv*  chapitre 
qui  commence  par  les  mots  :  Or  est  vérité ,  etc.,  que  nous  inter- 
calons en  son  lieu  afin  de  maintenir  la  concordance  dans  les  nu- 
méros des  chapitres  ,  entre  notre  édition  et  les  précédentes. 

temps  paravant  avoit  quis ,  fist  tant  que  le  roy  de 
France ,  son  seigneur  et  frère ,  lui  donna  la  duchié 
d'Acquitaine,  laquelle  de  longtemps  paravant  il  avoit 
désirée  et  contendu  d'avoir. 

Et  en  ce  mesme  temps  furent  faictes  trêves  entre  les 
roys  de  France  et  d'Angleterre ,  par  temps  seulement, 
et  furent  publiées  es  lieux  acoustumez  jusques  à  ung 
an  ensuivant.  Pour  lesquelles,  ceulx  de  la  conté  de 
Flandres  furent  fort  resjoys,  pour  ce  que  par  le  moien 
d'icelles  leur  sembloit  que  leur  marchandise  s'en  con- 
duiroit  plus  seurement.  Et  lors  vindrent  à  Paris  les 
ambaxadeurs  du  roy  d'Angleterre,  entre  lesquelz  estoit 
le  principal,  messire  Thomas  Erpinion^  avecques  lui 
ung  arcediacre  et  plusieurs  autres  nobles ,  lesquelz 
conduisoit  Casin  d'Escrevillers*.  Et  requirent  au  Roy 
d'avoir  en  mariage  une  sienne  fille  qui  estoit  religieuse 
à  Poissy  *,  pour  le  prince  de  Gales,  premier  filz  du  roy 
d'Angleterre.  Mais ,  pour  ce  qu'ilz  faisoient  trop  ex- 
cessives demandes  avec  icelle  fdle ,  s'en  retournèrent 
en  Angleterre  sans  riens  besongner.  Et  les  reconduist 
jusques  à  Boulogne  sur  mer,  le  seigneur  de  Hangest, 
qui  par  le  Koy  fust  tantost  après ,  pour  ses  mérites , 
constitué  maistre  des  arbalestriers  de  France. 

1 .  Tasin  de  Servillers  (Vér.). 

2.  C'est  Marie  de  France,  née  le  22  août  1392  ;  elle  fut  mise 
au  couvent  de  Poissy  le  jour  de  la  Nativité  de  la  Vierge  1397,  et 
prit  le  voile  le  jour  de  la  Trinité  1407. 

CHAPITRE   XXXV. 

Comment  le  prince  de  Gales ,  ainsné  filz  du  roy  d'Angleterre ,  ala  en 

Ecosse  pour  faire  guerre. 

Or  est-il  vérité  qu'en  ceste  saison ,  environ  la  Tous- 
saint, le  prince  de  Gales,  premier  filz  du  roy  Henry 
d'Angleterre  \  fist  assemblée  de  six  mille  hommes 
d'armes,  et  de  six  mille  archers.  Entre  lesquelz  estoient 
avec  lui  pour  le  conduire  ses  deux  oncles,  c'estassavoir 
le  duc  d'Yorq  et  le  conte  Durset*,  les  seigneurs  de 
3Iortemer,  de  Beaumont,  de  Roz  et  de  Cornouaille 
avecques  plusieurs  autres  nobles  hommes,  qui  tous 
ensemble  se  tirèrent  vers  le  pays  d'Escoce,  pour  ce 
principalement  que  les  Escossois  avoient  naguères 
rompu  les  trêves  entre  les  deux  royaumes,  et  fait  grans 
dommages  par  feu  et  par  espée  en  la  duchié  de  Len- 
clastre  et  es  pays  d'entour  Rosebourg.  Et  tant  chevau- 
chèrent qu'ilz  entrèrent  à  puissance  ou  pays  d'Escoce 
et  y  firent  très  grant  dommage ,  car  lesdiz  Escossois 
ne  furent  point  advertis  de  leur  venue  jusques  à  ce 
qu'ils  furent  entrez  oudit  pays.  Et  quant  les  nouvelles 
furent  espandues  et  venues  à  la  congnoissance  du  roy 
d'Escoce  *,  qui  estoit  en  sa  principale  cité  ou  milieu 

1.  Henri,  plus  tard  Henri  V,  fils  aîné  de  Henri  IV,  roi  d'An- 
gleterre et  de  Marie  Bohun,  fille  du  comte  deHereford,  sa  pre- 
mière femme. 

2 .  Jean  de  Beaufort,  comte  de  Dorset  et  de  Sommerset. 

3.  Si  cette  expédition  des  Anglais  contre  l'Ecosse  est  bien  de 
l'an  1407,  comme  le  dit  notre  chroniqueur,  il  faut  entendre  par 
les  mots  rny  d'Escoce ,  le  duc  d'Albany,  gouverneur  d'Ecosse,  car 

de  son  royaume,  il  manda  hastivement  tous  ses  princes 
et  assembla  en  briefz  jours  très  grant  puissance  soubz 
la  conduite  des  contes  de  Douglas  et  de  Bouquans , 
avec  son  connestable ,  vers  la  marche  où  estoient  les- 
diz  Anglois ,  pour  eulx  rencontrer,  et  combatre  s'ilz  y 
veoient  leur  avantage.  Mais  quant  ilz  furent  à  six  lieues 
près ,  ilz  furent  advertis  que  iceulx  Anglois  estoient 
trop  puissans  pour  eulx ,  et  pour  tant ,  fut  par  eulx 
advisè  ung  autre  moien,  c'estassavoir  qu  ilz  envoièrent 
certains  messages  ambaxadeurs  devers  le  prince  de 
Gales  et  son  conseil ,  lesquelz  ,  en  conclusion ,  traic- 
tèrent  tellement  que  les  trêves  furent  reconfermées 
entre  icelles  parties  pour  ung  an  ensuivant.  Et  par 
ainsi  le  dessusdit  prince  de  Gales,  après  qu'il  eut  fait 
plusieurs  dommages  ou  pays  d'Escoce,  il  s'en  retourna 
en  Angleterre.  Et  pareillement ,  les  Escoçois  rompi- 
rent leur  armée. 

CHAPITRE   XXXVI. 

Comment  le  duc  Loys  d'Orléans,  frère  du  roy  Charles,  fut  mis  à  mort 

piteusement  dedens  la  cité  de  Paris. 

En  ces  mesmes  jours  advint  en  la  ville  de  Paris  la 
plus  doloreuse  et  piteuse  adventure  que  en  long  temps 
par  avant  fut  advenue  ou  très  chrestien  royaume  de 
France ,  pour  la  mort  d'un  seul  homme.  A  l'occasion 
de  laquelle ,  le  Roy,  tous  les  princes  de  son  sang  et 
généralement  tous  sou  royaume,  eurent  moult  à  souf- 

Robert  III  était  mort  à  cette  époque ,  peu  après  le  6  avril  1 406 , 
suivant  VJrt  de  vérifier  les  dates  ,  et  le  16  des  calendes  d'avril 
(4  7  mars)  i4(>6,  d'après  Buchanan.  Rer,  Scotic.  historia  (p.  344). 

frir  et  furent  en  grant  division  l'un  contre  l'autre  par 
très  longue  espace ,  et  tant  que  icellui  royaume  en  fut 
moult  désolé  et  apovry,  comme  cy-après  pourra  plus 
pleinement  estre  veu  par  la  déclaracion  qui  mise  sera 
en  ce  présent  livre.  C'estassavoir  pour  la  mort  du  duc 
Loys  d'Orléans ,  seul  frère  germain  du  roy  de  France, 
Charles  le  Bien-Aymé,  VP  de  ce  nom.  Lequel  duc, 
estant  dans  la  dessusdicte  ville  de  Paris  [fut] ,  par  ung 
merquedi,  le  jour  de  Saint  Clément  pape  et  martir  *, 
mis  à  mort  piteusement  environ  sept  heures  du  soir. 
Et  fut  cest  homicide  fait  et  perpétré  par  environ  dix- 
huit  hommes,  lesquelz  estoient  logez  en  ung  hostel  où 
estoit  lors  pour  enseigne  :  VYmage  Nostre-Dame^  au- 
près de  la  porte  Barbète.  Et  là,  comme  depuis  fut 
sceu  véritablement,  av oient  esté  par  plusieurs  jours, 
en  entencion  d'acomplir  ce  qu'ilz  avoient  entreprins. 
Et  quant  ce  vint  ce  mesmes  merquedi ,  environ  sept 
heures  comme  dit  est,  envoièrent  ung  homme  nommé 
Thomas  de  Courteheuse ,  qui  estoit  varlet  de  chambre 
du  Roy,  devers  le  duc  d'Orléans,  qui  estoit  aie  veoir  la 
Royne  en  ung  hostel  qu'elle  avoit  acheté  n'avoit  guères 
à  Montagu ,  grant  maistre  d'ostel  du  Roy,  et  séoit 
icellui  auprès  de  ladicte  porte  Barbète;  et  là,  d'un 
enfant  qui  estoit  trespassé  jeune*,  gisoit,  et  n'avoit 
pas  encores  acompli  sa  gésine.  Lequel  Thomas  lui  dist 

1 .  La  fêle  de  saint  Clément  se  célèbre  le  23  novembre.  En 
1407,  elle  tombait  effectivement  un  mercredi. 

2.  Le  Religieux  de  Saint-Denis  dit  que  c'était  un  enfant  mâle, 
et  qu'il  mourut  presque  en  naissant,  que  pourtant  on  eut  le  temps 
de  l'ondoyer  et  de  le  nommer  Philippe  (  Chr,  de  Ch.  VI ^  t.  III , 
p.  731  ).  C'est  Philippe  de  France  ,  né  le  11  novembre  1407  et 
mort  le  même  jour. 

pour  le  décevoir  :  «  Sire  !  le  Roy  vous  mande  que  sans 
délay  venez  devers  lui  et  qu'il  a  à  parler  à  vous  hasti- 
vement,  et  pour  chose  qui  grandement  touche  à  lui  et 
à  vous.  »  Lequel  duc ,  oyant  le  mandement  du  Roy, 
icellui  voulant  acomplir,  combien  que  le  Roy  riens 
n'en  scavoit ,  tantost  et  incontinent  monta  dessus  sa 
mule  ,  et  en  sa  compaignie  deux  escuiers  sur  ung  che- 
val \  et  quatre  ou  six  variez  devant  et  derrière ,  por- 
tans  torches.  Et  ses  gens,  qui  le  dévoient  suivir,  point 
ne  se  hastoient  ;  et  aussi  il  y  estoit  aie  petitement  acom- 
paigné ,  non  obstant  que  pour  ce  jour  avoit  dedens  la 
ville  de  Paris,  de  sa  retenue  et  à  ses  despens,  bien  six 
cens,  que  chevaliers  que  escuiers.  Et  quant  il  vint  assez 
près  de  celle  porte  Barbète,  les  dix-huit  hommes  des- 
susdiz,  qui  estoient  couvertement  armez,  Tactendoient 
auprès  d'une  maison.  Si  faisoit  assez  brun  pour  ceste 
nuit.  Et  lors  incontinent,  iceulx ,  meuz  de  hardie  et 
oultrageuse  voulenté  ,  saillirent  tous  ensemble  à  ren- 
contre dudit  duc ,  et  en  y  eut  ung  qui  s'escria  :  «  A 
mort  !  à  mort  !  »  et  le  féry  d'une  hache ,  tellement 
qu'il  lui  coppa  le  poing  tout  jus.  Et  adonc,  ledit  duc, 
voiant  celle  cruelle  entreprinse  ainsi  estre  faicte  contre 
lui ,  s'escria  assez  hault  :  «  Je  suis  le  duc  d'Orléans  !  » 
Et  aucuns  d'iceulx  respondirent,  en  férant  sur  lui  : 
a  C'est  ce  que  nous  demandons  !  »  Entre  lesquelles 
paroles  la  pluspart  d'iceulx  recouvrèrent  ^  et  preste- 

i .  C'était  une  habitude  du  temps,  non-seulement  qu'un  cavalier 
prit  une  dame  en  croupe ,  mais  aussi  que  deux,  cavaliers  montas- 
sent un  même  cheval.  On  sait  que  le  sceau  des  Templiers  repré- 
sente deux  chevaliers  montés  ainsi  sur  un  seul  cheval. 

2.  La  pluspart  d'iceulx  recouvrèrent^  se  découvrirent  :  sortirent 
du  lieu  où  ils  s'étaient  jusqu'alors  tenus  cachés. 

ment  par  force  et  habondance  de  corps  fut  abatu  jus 
de  sa  mule ,  et  sa  teste  toute  escartelée ,  en  telle  ma- 
nière que  la  cervelle  cliey  sur  la  chaussée  ;  et  là ,  le 
retournèrent  et  renversèrent ,  et  si  très  terriblement  le 
martelèrent,  que  là  présentement  fut  mors  et  occis  très 
piteusement.  Et  avecques  lui  fut  tué  ung  jeune  escuier, 
alemant  de  nacion,  lequel  autrefois  avoit  esté  son 
page,  et  lequel,  quant  il  vid  son  maistre  abatu,  il  se 
coucha  sur  lui  pour  le  cuider  garantir,  mais  riens  ne 
lui  valut.  Et  le  cheval  qui  devant  lui  aloit,  à  tout  les 
deux  escuiers  *  devantditz ,  quant  il  sentit  ces  saque- 
mans  armez  emprès  lui ,  commença  à  ronfler  et 
a\ancer.  Et  quant  il  les  eut  passez,  il  se  mist  à  courre, 
et  fut  grant  espace  que  ceulx  qui  estoient  sus  ne  le 
porent  retenir.  Et  quant  il  fut  arresté  ,  ilz  virent  la- 
dicte  mule  de  leur  seigneur  qui  toute  seule  couroit 
après  eulx ,  si  cuidèrent  qu'il  feust  cheu  jus  ;  et  pour 
ce,  la  reprindrentilz  par  le  frain  pour  la  ramener 
audit  duc.  Mais  quant  ilz  vindrent  près  de  ceulx  qui 
l'avoient  occis ,  ilz  furent  menacez ,  en  disant  que  se 
ilz  ne  s'en  aloient,  ilz  seroient  mis  en  tel  point  comme 
leur  maistre.  Pour  quoy,  iceulx  voians  leur  seigneur 
estre  ainsi  mis  à  mort ,  le  laissèrent ,  et  hastivement 
s'en  alèrent  à  l'ostel  de  la  Royne,  crians  le  murdre! 
Et  ceulx  qui  avoient  occis  ledit  duc ,  commencèrent 
à  crier  à  haulte  voix  :  «  Le  feu  !  le  feu  !  »  Et  avoient 
leur  fait  par  telle  voie  ordonné  %  que  l'un  d'eulx  , 
tandis  que  les  autres  faisoient  l'omicide  dessusdit,  bouta 
le  feu  dedens  icellui.  Et  puis,  les  ungs  à  cheval,  les 

\  .  Voy.  la  note  de  la  page  précédente. 

2.  Ici  le  ms.  Suppl.  />.  93  ,  ajoute,  comme  il  est  nécessaire  par 
ce  qui  suit ,  les  mots  :  en  leur  hostel. 

autres  à  pie  ,  s*en  alèrent  hastivement  où  ilz  porent  le 
mieulx  ,  en  gectant  après  eulx  chaussetrapes  de  fer  \ 
afin  qu'on  ne  les  peust  suivir  ne  aler  après  eulx.  Et, 
comme  la  renommée  et  famé  courut,  aucuns  d'iceulx 
alèrent  à  l'ostel  d'Artois  *,  par  derrière,  à  leur  maistre, 
le  duc  Jehan  de  Bourgogne,  qui  ceste  œuvre  leur  avoit 
[fait]  faire  et  commandée,  comme  depuis  publique- 
ment il  confessa ,  et  lui  racomptèrent  ce  qu'ilz  avoient 
fait ,  et  après ,  très  hastivement ,  mirent  leurs  corps  à 
saulveté.  Et  fut  le  principal  conducteur  de  ce  cruel 
homicide ,  ung  nomme  Raoulet  d'Acton ville  ^,  de  na- 
cion  normant ,  auquel  paravant ,  le  duc  d'Orléans 
avoit  fait  oster  l'office  des  généraulx,  duquel  le  Roy 
l'avoit  pourveu  à  la  prière  et  requeste  du  duc  Phelippe 
de  Bourgongne  defunct.  Et  pour  ce  desplaisir,  advisa 
ledit  Raoulet  manière  comment  il  se  pourroit  venger 
d'icellui  duc  d'Orléans.  Ses  autres  complices  avecques 
lui  furent  Guillaume  Courteheuse  et  Thomas  Courte- 
heuse ,  devant  nommez  ,  nez  de  la  conté  de  Guines  , 
Jehan  de  La  Mote,  et  plusieurs  autres  jusques  au 
nombre  dessusdit. 

Et  environ  demie  heure  après,  ceulz  de  la  famille 


i .  Les  chauce-trappes  étaient  des  espèces  crétoiles  de  fer,  écar- 
tées et  disposées  de  manière  à  ce  que  Tune  d'elles  conservant 
toujours  la  perpendiculaire,  estropiait  nécessairement  les  hommes 
ou  les  chevaux  qui  la  rencontraient. 

2.  Situé  rue  Mauconseil ,  comme  nous  Tavons  déjà  dit. 

3.  Raoul  d'Auquelonville.  On  le  trouve  écrit  de  cette  manière 
dans  une  liste  de  chevaliers  et  d'écuyers  qui  reçurent  le  1"  mai 
1400  des  houppelandes  à  la  livrée  du  roi.  On  remarque  dans  la 
même  pièce  le  nom  d'un  Jean  d'Auquetonville,  sans  doute  son 
frère.  Tous  deux  étaient  écuyers.  Vov.  nos  Pièr.es  justificatives. 

dudit  duc  d'Orléans',  quant  ils  oyrent  nouvelles  de  la 
mort  et  occision  de  leur  seigneur,  tant  piteuse,  tous 
pleurèrent,  et  griefment  au  cuer  courroucez,  tant  les 
nobles  comme  non  nobles,  accoururent  à  lui,  et  là,  le 
trouvèrent  mort  sur  les  quarreaulx.  Auquel  lieu  y  eut 
grandes   lamentacions    et    regrets    des   chevaliers  et 
escuiers  de  son  hostel ,   et  généralement  de  tous  ses 
serviteurs,  quant  ils  virent  son  corps  ainsi  navré,  mort 
et  détranché.  Et  lors,  comme  dit  est,  en  très  grande 
tristesse  et  gémissement  le  levèrent  et  le  portèrent  en 
l'ostel  du  seigneur  de  Rieux*,  mareschal  de  France, 
qui  près  de  là  estoit.  Et  to§t  après  icellui  corps,  cou- 
vert d'un  blanc  linseul,  fut  porté  près  d'ilec  en  l'église 
de  Saint- Guillaume',  assez  honnorablement,/îar  c'es- 
toit  la  plus  prouchaine  église  du  lieu  où  il  avait  été 
occis.  Et  tantost  après,  le  roy  de  Cécile,  lors  estant  à 
Paris,  et  plusieurs  autres  princes,  chevaliers  et  escuiers, 
oyans  la  nouvelle  de  si  cruelle  mort  comme  du  seul 
frère  du  Roy,  en  telle  manière  ,  en  la  ville  et  cité  de 
Paris  perpétrée ,  en  grans  pleurs  le  vindrent  veoir  eu 
ladicte  église.  Si  fut  mis  ledit  corps  en  ung  sarcus  de 
plonb,  et  le  veillèrent  les  religieux  de  ladicte  église 
toute  la  nuit  en  disant  vigiles  et  psaultiers;  avecques 
lesquels  demourèrent  ceulx  de  sa  famille.  Et  lende- 

4 .  Ses  gens ,  ses  serviteurs ,  amis  et  clients  {Familia), 

2.  L'hôtel  de  Rieux  était  situé  dans  la  Vieille  rue  du  Temple, 
à  peu  près  devant  le  marché  actuel  de  Sainte  Catherine,  et  abou- 
tissait par  derrière  à  la  rue  des  Singes.  Vov.  le  Mém.  de  Bonamy. 

3.  C'est  l'église  des  Blancs-Manteaux.  A  l'époque  qui  nous  oc- 
cupe c'était  un  prieuré  de  Guillemites ,  religieux  suivant  la  règle 
de  saint  Benoît  et  qui  s'étaient  d'abord  établis  à  Montrouge.  On 
les  appelait  Blancs-Manteaux,  a  cause  de  la  couleur  de  leur  habit. 

main,  bien  matin,  fut  par  ses  gens  trouvée  la  main 
dudit  duc  et  partie  de  sa  cervelle ,  sur  les  quarreaulx, 
laquelle  fut  recueillie  et  mise  ou  sarcus  avecques  le 
corps.  Et  tost  après,  tous  les  princes  estans  oudit  lieu 
de  Paris,  excepté  le  Roy  et  ses  enfans,  c'estassavoir 
le  roy  Loys  de  Cécile,  le  duc  de  Berry,   le  duc  de 
Bourgongne,  le  duc  de  Bourbon,  le  marquis  de  Pont, 
le  conte  de  INevers,  le  conte  de  Clermont,  le  conte  de 
Vendosme,  le  conte  de  Saint-Paul,  le  conte  de  Damp- 
martin,  le  connestable  de  France,  et  plusieurs  autres, 
tant  gens  d'église  comme  nobles,  avecques  grant  mul- 
titude du  peuple  de  Paris,  vindrent  tous  ensemble  à 
ladicte  église  deSaint-Cuillaume.  Et  là,  les  principaulx 
de  la  famille  dudit  duc  d'Orléans  prindrent  son  corps 
avecques  le  sarcus,  et  le  mirent  hors  de  ladicte  église, 
et  avec  grand  nombre  de  torches  allumées,  lesquelles 
portoient  les  escuiers  dudit  duc  defunct.  Et  a  chascun 
côté  du  corps ,   estoient  par  ordre ,  faisans  pleurs  et 
grans    gémiscements ,   c'estassavoir,  le  roy  Eoys,  le 
duc  de  Berry,   le  duc  de  Bourgongne  et  le  duc  de 
Bourbon,  chascun  d'eulx  tenant  la  main  au  drap  qui 
estoit  sur  le  sarcus.  Et  après  eulx,  estoient  par  ordon- 
nance, chascun  selon  son  estât,  les  princes,  le  clergé, 
les  barons,  tous  recommandans  son  âme  à  Dieu  son 
créateur,  et  le  portèrent  en  celle  manière  jusques  à 
réglise  des  Célestins.  Et  là,  après  son  service  fait  très 
solennellement,    fut  enterré  très  honorablement  en 
une  chapelle  très  excellente,  laquelle  il  avoit  fait  faire 
et  fonder.  Et  après  icellui  service  fait  et  accomph,  les 
princes  dessusdiz  et  tous  les  autres,  s'en  retournèrent 
chascun  en  son  hostel.  Si  estoient  en  grant  souspecon 
de  savoir  la  vérité  du  dessusdit  homicide  ainsi  fait  sur 

ledit  duc  d'Orléans.  Et  de  prime  face  fut  aucunement 
souspeçonné  que  messire  Aubert  de  Chauny  n'en  feust 
coulpable,  pour  la  grant  hayne  qu'il  avoit  audit  duc  à 
cause  de  ce  que  audit  messire  Aubert  avoit  sa  femme 
soustraicte,  et  emmenée  avecques  lui.  Et  tant  avoit 
tenu  icelle  dame  en  sa  compaignie  qu'il  en  avoit  ung 
filz,  duquel  et  de  son  gouvernement  sera  faicte  men- 
cion  cy-après.  Mais  tan  tost  après  on  sçeut  la  vérité 
dudit  homicide,  el  que  ledit  seigneur  de  Chauny  n'en 
estoit  en  riens  coulpable.  Et  en  cemesme  jour,  Isabel, 
la   royne  de  France,   quant  elle  sçeut   les  nouvelles 
dudit  homicide  fait  tant  près  de  son  hostel,  conçeut  si 
grant  fraieur  et  horreur  que,  posé  qu'elle  n'eust  pas 
encores  acompli  sa  gésine,  néantmoins  se  fist  mectre 
sur  une  lictière  par  son   frère  Loys  de  Bavière,  et 
autres  de  ses  gens,  et  se  fist  porter  à  i'hostel  de  Saint- 
Pol  en  la  chambre  prouchaine  de  la  chambre  du  Roy, 
et  là  se  loga,  pour  plus  grant  seureté.  Et  mesmement 
la  nuit  que  ledit  maléfice  fut  perpétré,  y  eut  plusieurs 
nobles  qui  se  armèrent,  comme  le  conte  de  Saint-Pol 
et  plusieurs  autres,  lesquelz  se  tindrent  en  Fhostel  du 
Roy  leur  souverain  seigneur,  non  sachant  quelle  chose 
de  celle  besongne  s'en  pourroit  ensuir^ 

Et  après  le  corps  dudit  duc  d'Orléans  mis  en  terre 
comme  dit  est,  s'assemblèrent  tous  les  princes  en 
l'hostel  du  Roy  avec  le  conseil  royal  et  auties  gens  de 
justice,  ausquelz  fut  commandé  p^T  lesdis  seigneurs 
qu'ils  feissent  bonne  diligence  d'enquerre  se  par  nulle 
voye  on  pourroit  parcevoir  qui  avoit  esté  l'acteur,  ne 

1.  Voy.  le  Mémoire  de  BonamyfMém.  de  l'Acad.  des  Inscript., 
t.  XLllI).  Voy.  aussi  nos  Pièces  justificatives. 

les  complices  de  faire  ceste  besongne.  Et  avec  ce,  fut 
ordonné  que  toutes  les  portes  de  Paris,  réservé  deux, 
feussent  fermées,  et  que  icelles  deux  feussent  bien 
gardées  pour  savoir  qui  en  ystroit. 

Après  lesquelles  ordonnances  et  aucunes  autres,  les- 
diz  seigneurs  et  le  conseil  royal  se  retrairent  tous  con- 
fus et  en  très  grant  tristesse  en  leurs  liostelz.  Et  len- 
demain qui  fut  le  vendredi  se  rassembla  ledit  conseil 
en  rhostel  du  Roy  à  Saint-Pol,  ou  quel  lieu  estoient  le 
roy  Loys  de  Cécile ,  les  ducs  de  Berry,  de  Bourgongne 
et  de  Bourbon  et  moult  d'autres  gens  de  grant  sei- 
gneurie. Et  tantost  après  vint  là  le  prévost  de  Paris , 
auquel  le  duc  de  Berry  demanda  quelle  diligence  il 
avoit  faicte  sur  la  mort  de  si  grant  seigneur  comme  le 
seul  frère  du  Roy.  Lequel  prévost  respondi  qu'il  en 
avoit  faicte  la  plus  grande  diligence  qu'il  avoit  peu, 
mais  encores  n'en  povoit  savoir  la  vérité  ;  disant  que 
se  on  le  laissoit  entrer  dedens  les  hostelz  des  serviteurs 
du  Roy  et  aussi  des  autres  princes,  par  aventure, 
comme  il  créoit ,  Irouveroit-il  la  vérité  des  acteurs  ou 
des  complices.  Et  lors ,  le  roy  Loys,  le  duc  de  Berry 
et  le  duc  de  Bourbon  lui  donnèrent  congié  et  licence 
de  entrer  par  tout  où  bon  lui  sèmbleroit.  Et  adonc , 
le  duc  Jehan  de  Bourgongne,  oyant  la  licence  octroiée 
par  iceulx  seigneurs  au  prévost  de  Paris,  eut  doubtance 
et  crainte,  et  pour  ce  ,  tira  il  à  part  le  roy  Loys  et  le 
duc  de  Berry,  son  oncle,  et  en  brief  leur  confessa  et 
dist  que  par  l'inlroduction  du  dyable  il  avoit  fait  faire 
cet  homicide  par  Raoulet  d'Actonville  et  ses  complices. 
Lesquelz  seigneurs,  oyans  ceste  confession,  eurent  si 
grande  admiracion  et  tristesse  au  cuer,  qu'à  peine  lui 
porent  il  donner  response.  Et  ce  qu'ilz  lui  en  don- 

nèrent ,  ce  fut  en  lui  très  grandement  réprouvant  la 
condicion  et  manière  du  très  cruel  homicide  ainsi  par 
lui  perpétré  en  la  personne  de  son  propre  cousin  ger- 
main. Et  après  qu'ilz  eurent  oy  la  congnoissance  dudit 
duc  de  Bourgongne,  retournèrent  devers  le  conseil 
et  ne  déclairèrent  point  prestement  ce  qu'il  leur  avoit 
dit.  Et  tost  après  ,  ledit  conseil  fine ,  chascun  s'en  re- 
tourna en  son  liostel. 

Lendemain  ,  qui  fut  le  samedi ,  environ  dix  heures 
devant  nonne ,  furent  les  seigneurs  devantdicz  assem- 
blez  en  l'hoslel  de  Neelle  S  où  estoit  logié  le  duc  de 
Berry,  pour  tenir  le  conseil  royal.  Ouquel  lieu,  pour 
estre  à  icellui  conseil ,  vint  le  duc  de  Bourgongne , 
ainsi  qu'il  avoit  acoustumé,  en  sa  compaignie,  le 
conte  Waleran  de  Saint-Pol.  Mais  quant  il  vint  pour 
entrer  dedens ,  son  oncle  le  duc  de  Berry  lui  dist  : 
a  Beau  nepveu  !  n'entrez  point  au  conseil  pour  ceste 
foiz.  Il  ne  plaist  mie  bien  à  chascun  que  vous  y  soiez.» 
Et  sur  ce,  ledit  duc  de  Berry  rentra  dedens,  et  fist 
tenir  les  huis  fermez  ainsi  qu'il  avoit  esté  ordonné  par 
ledit  conseil.  Et  alors,  ledit  duc  Jehan  de  Bourgongne, 
tout  confus  et  en  grant  doubte ,  demanda  au  conte 
Waleran  de  Saint-Pol  ;  «  Beau  cousin ,  qu'avons  nous 
à  faire  sur  ce  que  vous  oez?  »  Et  le  conte  Waleran  lui 
fist  response  :  «  Monseigneur,  pardonnez  moy,  je  yray 
vers  mes  seigneurs  au  conseil,  lesquelz  me  ont'niandé.)) 
Et  après  ces  paroles,  ledit  duc  de  Bourgongne,  en 

-1 .  Il  y  avait  à  Paris  deux  hôtels  de  Nesle.  Celui  dont  il  s'agit 
ici  est  le  fameux  hôtel  de  Nesle,  situé  vis-à-vis  du  Louvre,  sur 
remplacement  actuel  de  l'Institut.  L'autre  hôtel  de  Nesle,  moins 
connu ,  fut  appelé  dans  la  suite  l'hôtel  de  Soissons.  II  se  trouvait 
sur  l'emplacement  actuel  de  la  Halle  aux  Blés. 

grant  doubtance  retourna  en  son  liostel  d'Artois.  Et 
afin  qu'il  ne  feust  prins  ne  arresté  ,  sans  délay  monta 
à  cheval  avec  six  de  ses  hommes  seulement  en  sa  com- 
paignie  ,  et  se  parti  par  la  porte  Saint-Denis ,  et  hasti- 
vement  chevaucha  en  prenant  aucuns  chevaulx  nou- 
veaulx  ,  sans  arrester  en  nulle  place ,  jusques  à  son 
hostel  de  Bapaumes.  Et  quant  il  eut  ung  petit  dormy, 
il  s'en  ala  sans  délay  à  Lisle  en  Flandres.  Et  ses  gens 
(ju'il  avoit  laissez  audit  lieu  de  Paris,  le  suivirent  le  plus 
tost  qu'ilz  porent ,  doubtans  d'estre  arrestez  et  prins. 
Et  pareillement,  Raoulet  d'Aquetonville  et  ses  com- 
plices, leurs  vestemens  changez  et  desguisez,  se  parti- 
rent de  Paris  par  divers  lieux ,  et  tous  ensemble  s'en 
alèrent  loger  dedens  le  chastel  de  Lens  en  Artois ,  par 
l'ordonnance  dudit  duc  Jehan  de  Bourgongne ,  leur 
maislre  et  leur  seigneur. 

Ainsi  et  par  celle  manière  se  départit  icellui  duc , 
après  la  mort  dudit  duc  d'Orléans,  de  la  ville  de  Paris, 
à  petite  compaignie,  et  laissa  en  icelle  ville  la  seigneu- 
rie de  France  en  grant  tristesse  et  desplaisance.  Et 
toutesfoiz  ceulx  de  l'ostel  dudit  duc  d'Orléans  mort , 
quant  ilz  oyrent  le  secret  partement  dudit  duc  de 
Bourgongne ,  se  armèrent  jusques  au  nombre  de  six 
vingts  hommes ,  desquelz  estoit  l'un  des  principaulx  , 
messire  Clugnet  de  Brabant ,  et  eulx ,  montez  à  che- 
val, se  partirent  de  Paris  pour  suivir  ledit  duc  de 
Bourgongne ,  en  enlencion  de  le  mectre  à  mort  s'ils 
l'eus'îent  peu  actaindre.  Mais  ce  faire  leur  fut  défendu 
par  le  roy  Loys  de  Cécile,  et  pour  ce  s'en  retour- 
nèrent grandement  courroucez  en  leurs  hostels.  Si  fut 
lors  dénoncé  par  toute  la  cité  de  Paris  et  tout  com- 
mun ,  que  ledit  duc  de  Bourgongne  avoit  fait  faire 

cest  homicide.  Dont  le  peuple  de  Paris ,  qui  n'estoit 
pas  bien  content  dudit  duc  d'Orléans,  et  point  ne 
l'avoient  en  grâce  pour  ce  qu'ilz  entendoient  que  par 
son  moien  les  tailles  et  autres  subsides  s'entretenoient 
commencèrent  à  dire  l'un  à  l'autre ,  en  secret  :  Le 
baston  noueux  est  plané  ^l 

Geste  doloreuse  mort  fut  l'année  du  grant  y  ver ,  l'an 
mil  quatre  cens  et  sept ,  et  dura  la  gelée  soixante  six 
jours  en  ung  tenant,  très  terrible  et  tant  que  au  des- 
geler, le  Pont  Neuf  de  Paris  fut  abatu  en  Seine.  Et 
moult  firent  ces  eaues  et  gelées  de  grans  dommages 
en  plusieurs  contrées  du  royaume  de  France  *. 

Et  quant  est  à  parler  des  discordes ,  haynes  et  en- 
vies que  avoient  l'un  contre  l'autre  les  ducs  d'Orléans 
et  de  Bourgongne  avant  la  mort  d'icellui  duc  d'Or- 
léans, et  des  manières  qui  avoient  esté  tenues  par 
iceulx,  n'est  jà  besoin  d'en  faire  en  ce  présent  chapitre 
récitation  pour  ce  qu'il  sera  au  long  et  plus  à  plain 
déclairé  es  proposicions  qui  pour  ce  furent  faictes, 
dedens  brief  temps  après  ensuivant ,  c'estassavoir  par 
la  justificacion  que  fist  proposer  le  duc  Jehan  de  Bour- 
gongne, hault  et  publiquement,  devant  le  Roy,  plu- 
sieurs princes  et  autres  notables  personnes,  tant  ecclé- 
siastiques que  séculiers  ;  et  les  accusacions  pour  quoy 
il  disoit  et  advouoit  avoir  fait  mettre  à  mort  ledit  duc 
d'Orléans,  et  pareillement  par  les  responses  que  depuis 
en  fist  faire  et  proposer  la  duchesse  d'Orléans  doagière 

i.  Allusion  aux  devises  des  deux  princes.  On  se  rappelle  que 
Louis  d'Orléans  avait  pris  pour  la  'sienne  un  bâton  noueux  ow 
estoc ,  et  Jean  sans  Peur,  un  rabot. 

2.  Nous  donnons  dans  nos  Pièces  justificatwes  un  extrait  cu- 
rieux des  registres  du  Parlement  relatif  à  ce  désastre. 

et  ses  enfans,  pour  les  excusacions  de  son  feu  mary. 
Desquelles  proposicions ,  les  copies  seront  mises  et 
escriptes  en  ce  présent  livre,  tout  ainsi  et  par  la  ma- 
nière qu'elles  furent  proposées,  présent  le  conseil 
royal ,  et  autres  gens  de  plusieurs  estas  en  très  grande 
multitude  ^ 

1.  Nous  ajoutons  ici  le  récit  de  la  chronique  Cord,  46,  et  la 
sortie  haineuse  qu'elle  contient  contre  le  duc  d'Orléans. 

«  Le  jour  Saint-Clément,  xxiii"  jour  de  novembre  ,  après  soup- 
per,  fu  le  duc  d'Orléans  occis  et  tuez  par  Rollet  d'Octonville  et  ses 
complices ,  en  la  ville  de  Paris ,  et  fu  laissiés  tout  mors  enmy  la 
rue,  par  le  commandement  du  duc  de  Bourgoigne,  lequel  advoa 
depuis  ledit  Roullet  et  sesdiz  complices  de  tout  le  fait  entièrement. 
Et  fist  depuis  décîairier  les  causes  pourquoy  il  Tavoit  fait  morir, 
en  la  présence  de  plusieurs  princes  et  seigneurs  de  France.  Et 
après  la  mort  dudit  duc  d'Orléans  et  l'enterrement  d'icelui ,  qui 
fu  en  l'église  des  Célestins  audit  lieu  de  Paris,  ledit  de  Bourgoigne 
se  party  hastivement  et  s'en  retourna  en  Flandres  pour  les  périlz 
eschiever,  car  les  alliés  dudit  duc  d'Orléans  estoient  en  grant 
nombre  et  à  grand  puissance  audit  lieu  de  Paris.  Et  fu  icelui  duc 
de  Bourgoigne  à  l'enterrement  dudit  duc  d'Orléans  et  mena  le 
deuil  avoec  les  aultres,  dont  plusieurs  maintinrent  que  il  fu  mal 
conseillié. 

«  De  celle  mort  fu  le  commun  peuple  moult  joieux ,  car  ledit 
duc  d'Orléans  leur  faisoit  souffrir  moult  de  maux  par  les  grandes 
tailles  et  aides  que  il  faisoit  souvent  cuellir  et  mettre  sus,  el  nom 
du  Roy.  Et  tout  retournoit  à  son  seul  et  singulier  plaisir  et  pour- 
fit ,  et  en  faisoit  forteresses  et  chasteaux,  et  en  soustenoit  houriers, 
curatiers  et  gens  de  meschante  vie  ,  comme  dansseurs,  dateurs  et 
gens  de  nient.  Et  aussi  en  maintenoit  ses  grans  estas  et  ses  ri- 
baudes.  Car  il  n'esloit  si  grande  qu'il  ne  volsist  déchevoir,  et  en 
deshonnoura  mainte,  dont  ce  fu  pitez.  Desquelles  je  me  passe  lé- 
gièrement.  »  (Bibl.  imp.  Cord.  16,  fol.  330.) 

CHAPITRE  XXXVfT. 

Comment  la  duchesse  d'Orléans  et  son  fils  moins-né  "viiidrent  à  Paris 
devers  le  Roy  pour  faire  plainte  de  la  piteuse  mort  de  son  feu  sei- 
gneur et  mary. 

Item,  est  assavoir  que  Loys,  duc  d'Orléans,  defunct, 
avoit  espousée  la  fille  de  Galéas ,  duc  de  Milan ,  qui 
estoit  sa  cousine  germaine,  de  laquelle  il  délaissa  trois 
filz  :  c'estassavoir,  Charles,  le  premier,  leque!  fut 
nommé  duc  d'Orléans  après  la  mort  de  son  père ,  le 
second  estoit  nommé  Phelippe ,  et  fut  conte  de  Vertus, 
et  le  tiers  eut  nom  Jehan  et  fut  conte  d'Angoulesme. 
Et  si ,  avoit  une  fille  *  qui  depuis  fut  mariée  à  Richard 
de  Bretaigne.  Desquelz  princes,  une  partie  de  leur 
gouvernement  sera  cy-après  déclairé ,  et  quelles  for- 
tmies  ilz  eurent  en  leur  temps. 

Et  est  vérité ,  que  le  samedi ,  dixième  jour  de  dé- 
cembre prouchain  ensuivant ,  vint  la  duchesse  d'Or- 
léans, vesve  dudit  duc,  à  Paris,  Jehan,  son  fils 
moins-né,  avecques  elle,  et  la  royne  d'Angleterre, 
femme  de  son  fils  premier  né  avec  elle  ,  laquelle  estoit 
fille  du  roy  de  France.  Encontre  lesquelles  allèrent 
hors  de  Paris ,  le  roy  Loys  de  Cécile  ,  le  duc  de  Berry, 
le  duc  de  Bourbon ,  le  conte  de  Clermont ,  le  conte 
de  Vendosme,  messire  Charles  de  Labreth,  connestable 
de  France,  avec  lesquelz,  et  plusieurs  autres  seigneurs, 
elle  entra  honnorablement  dedens  Paris ,  et ,  à  grande 

1.  Louis,  duc  d'Orléans,  eut  deux  filles,  Jeanne,  mariée  à 
Jean  II,  duc  d'Alençon,  et  Marguerite,  femme  de  Richard,  comte 
d'Étampes ,  fils  de  Jean  IV  duc  de  Bretagne. 

quantité  de  gens  et  de  chevaulx,  s'en  ala  à  Tostel  de 
Sainl-Pol  où  le  Roy  estoit,  et  la  eut  audience.  Et  pres- 
tement devant  le  Roy  se  mist  à  genoulx ,  faisant  très 
piteuse  complainte  de  la  très  inhumaine  mort  de  son 
seigneur  et  mary.  Après  laquelle  complainte  ,  le  Roy  , 
qui  pour  lors  estoit  assez  subtil  et  estoit  nouvelle- 
ment relevé  de  sa  maladie,  la  baisa  et  en  pleurant 
la  leva ,  et  lui  dist  que  de  sa  requeste  il  feroit  selon 
l'opinion  de  son  conseil.  Et  la  duchesse,  ceste  response 
oye ,  s'en  retourna  en  son  hostel ,  acompaignée  des 
seigneurs  dessusdiz. 

Et  le  lundi  ensuivant,  le  roy  de  France,  par  le  con- 
seil de  son  Parlement,  retira  à  sa  table  la  conté  de 
Durez  \  Chastelthierri ,  le  mont  d'Arceulles  et  toutes 
les  autres  terres  autrefoiz  données  audit  duc  d'Orléans 
sa  vie  durant  tant  seulement.  Et  le  mercredi  ensuivant, 
qui  fut  le  jour  de  saint  Thomas,  la  duchesse  d'Orléans, 
son  filz  moinsné  dessusdit ,  la  royne  d'Angleterre  ,  sa 
belle-fille ,  son  chancelier  d'Orléans  et  autres  de  son 
conseil  avec  plusieurs  chevaliers  et  escuiers  jadis  de 
l'ostel  de  son  mary,  tous  vestus  de  noir,  vindrent  à 
l'ostel  de  Saint- Fol  pour  parler  au  Roy.  Et  là  trou- 
vèrent le  roy  Loys,  le  duc  de  Berry,  le  duc  de  Bour- 
bon ,  le  chancellier  de  France  et  plusieurs  autres , 
qui,  pour  ladicte  duchesse  ,  demandèrent  audience  au 

4.  C'est-à-dire  réunit  au  domaine  le  comté  de  Dreux,  etc.  Par 
les  mots  retira  à  sa  table ,  Monstrelet  se  sert  ici  d'une  expression 
qui  ne  s*employait  d'ordinaire  qu'en  parlant  de  biens  ecclésias- 
tiques. On  disait  la  table  et  un  abbé  ^  pour  signifier  la  mense  abba- 
ticale.  Le  conté  de  Durez.  Le  ms.  Suppl.  fr,  93  et  Tédit.  de  Vérard, 
donnent  :  Dreuwes.  Il  s'agit  du  comté  de  Dreux.  Il  fut  donné  au 
connétable  Charles  d'Albret,  par  lettres  du  121  décembre  1407. 

Roy  de  parler  à  lui,  et  présentement  lobtindrent.  Elle 
donques,  amenée  du  conte  d'Alençon  par  le  comman- 
dement du  Roy,  en  sa  présence  et  aussi  des  autres 
princes ,  tantost ,  très  fort  pleurant ,  audit  Roy  supplia 
de  rechef  qu'il  lui  pleust  à  faire  justice  à  elle  de  ceulx 
qui  traîtreusement  avoient  murdry  son  seigneur  et 
mary,  Loys,  jadis  duc  d'Orléans.  En  toute  la  manière 
fist  là  déclairer  à  la  personne  du  Roy  par  ung  sien  ad- 
vocat  de  Parlement.  Et  là  estoit  ledit  chancelier  d'Or- 
léans *  emprès  ladicte   duchesse ,  lequel   disoit  audit 
advocat ,  mot  après  autre ,  ce  qu'elle  vouloit  qu'il 
feust  divulgué.  Et  fist  exposer  tout  au  long  ledit  ho- 
micide, comment  il  fut  espié,  à  quelle  heure  et  à  la 
place  où  il  estoit  quant  il  fut  trahy  et  envoyé  querre 
d'aguet  appensé  luy  donnant  à  entendre  que  son  sei- 
gneur et  frère  le  Roy  si  le  mandoit;  lequel  murdre 
devant  dit  touchoit  audit  Roy  plus  qu'à  nulle  autre 
personne.  Et  conclud  ledit  advocat,   de  par  ladicte 
duchesse,  que  le  Roy  estoit  tenu  sur  toutes  choses, 
de  venger  la  mort  de  son  frère ,  et ,  à  icelle  duchesse 
et  à  ses  enfans  ,  qui  sont  ses  nepveux  ,  faire  bonne  et 
hriefve  justice,  tant  pour  la  proximité  de  sang,  comme 
la  souveraineté  de  sa  majesté  royale.  Auquel  propos, 
le  chancelier  de  France,  qui  séoit  aux  piez  du  Roy, 
pai*  le  conseil  des  ducs  et  des  seigneurs  royaulx  là 
estans,  respondi ,  et  dist  que  le  Roy  pour  le  homicide 
et  mort  de  son  frère  à  lui  ainsi  exposée  ,  au  plus  tost 
qu'il  pourroit  en  feroit  bonne  et  briefve  justice.  Après 
laquelle  response   faite  par  ledit  chancelier,  le  Rov 
dist  de  sa  bouche  :  «  A  tous  soit  notoire  que  le  fait 

1 .  Guillaume  Cousinol. 

qui  à  nous  est  exposé  cy  en  présent ,  nous  touche 
comme  de  noslre  seul  frère,  et  le  réputons  à  nous 
estre  fait.  »  Et  adonques  ladicte  duchesse,  Jehan,  son 
filz,  et  la  royne  d'Angleterre,  sa  belle-fille^,  tous  en- 
semble se  gectèrent  aux  piez  du  Roy  à  genolz,  et,  en 
grans  pleurs ,  lui  requirent  qu'il  eust  souvenance  de 
faire  bonne  justice ,  et  leur  enseigna  ]e  jour  dedens 
lequel  il  le  feroit.  Et  après  ces  paroles  prindrent  con- 
gié  et  s'en  retournèrent  à  l'ostel  d'Orléans.  Le  second 
jour  ensuivant ,  le  roy  de  France ,  demourant  en  son 
palais ,  vint  en  la  chambre  de  Parlement ,  qui  noble- 
ment estoit  préparée ,  et  sist  personèlement  en  siège 
royal.  Ouquel  lieu,  en  la  présence  de  ses  ducs  et 
princes  royaulx  ,  avec  plusieurs  nobles ,  le  clergé  et  le 
peuple,  par  bon  conseil,  fist  un  édict,  et  ordonna  que 
s'il  advenoit  qu'il  mourust  avant  [que]  le  duc  d'Acqui- 
taine ,  son  premier  filz  légitime ,  n'eust  aage  compé- 
tent, non  obstant  ce,  il  vouloit  qu'il  gouvernast  le 
royaume  et  en  eust  le  régime ,  moiennant  qu'en  son 
nom  et  pour  lui,  de  cy  à  tant  qu'il  auroit  son  aage,  les 
trois  estais  dudit  royaume  gouverneroient.  Et  s'il  ad- 
venoit que  sondit  filz  mourust  avant  son  aage,  il 
vouloit  que  son  second  filz,  le  duc  de  Touraine,  en  ce 
droit  succédast.  Et  pareillement,  se  le  duc  de  Touraine 
mouroit,  veult  que  son  tiers  filz  gouverne  le  royaume 
ainsi  comme  dit  est.  Lesquelles  ordonnances ,  les  de- 
vantditz  princes  royaulx,  avec  tous  le  conseil,  confor- 
mèrent et  l'eurent  pour  agréable.  Et  le  quatriesme 
jour  de  janvier  la  dessusdicte  duchesse  d'Orléans  releva 

1.  Isabelle  de  France,  veuve  de  Richard  II,  et  alors  femme  de 
Charles  d'Orléans. 

pour  elle  et  pour  ses  enfans,  la  conté  de  Vertus  et 
toutes  les  autres  seigneuries  que  tenoit  son  feu  mary, 
et  en  fist  serement  et  fidélité  à  la  personne  du  Roy.  Et 
après  qu'elle  ot  prins  congié ,  dedens  aucuns  briefs 
jours  ensuivans  se  départi  de  Paris  avec  tout  son  estât, 
et  s'en  retourna  à  Blois. 


CHAPITRE  XXXVIII. 

Comment  le  duc  Jehan  de  Bourgongne  fist  grant  assemblée  de  ses  noble» 
en  la  ville  de  Lisle  lez  Flandres  pour  avoir  conseil  sur  la  mort  du 
duc  d'Orléans,  et  autres  matières  suivans. 

Or  est  ainsi  que  le  duc  Jehan  de  Bourgongne  ,  lors 
estant  à  Lisle ,  fist  évoquer  à  venir  devers  lui  tous  les 
nobles  et  clercs  et  autres  de  son  conseil,  pour  avoir 
advis  sur  la  mort  du  duc  d'Orléans,  dont  dessus  est 
faicte  mencion.  Desquelz  hommes  de  conseil  fut  gran- 
dement reconforté.  Et  de  là,  s'en  ala  à  Gand  où  estoit 
la  duchesse  sa  femme,  et  manda  les  trois  estatz  du 
pays  de  Flandres ,  auxquelz  il  fist  remonstrer  par 
maistre  Jehan  de  La  Saulx ,  son  conseiller  *,  publique- 
ment, comment,  à  Paris,  il  avoit  fait  tuer  Loys,  duc 
d'Orléans.  Et  la  cause  pour  quoy  il  l'avoit  fait ,  il  le 
fist  lors  divulguer  par  beaulx  articles ,  et  commanda 
que  la  copie  en  feust  baillée  par  escript  à  tous  ceulx 
qui  la  vouldroient  avoir.  Pour  lequel  fait  il  pria  qu'on 
lui  voulsist  faire  aide  à  tous  besoings  qui  lui  pour- 
roient  survenir.  A  quoy  lui  fut  respondu  des  Flamens , 
que  très  volontiers  aide  lui  feroient  ;  et  pareillement , 
ceulx  de  Lisle  et  de  Douay.  Et  les  Artésiens ,  oyans  et 

1.  Jean  de  Saulx,  chevalier,  seigneur  de  Courdvron,  chance- 
lier du  duc  de  Bourgogne. 

entendans  le  fait  de  caste  mort  et  la  requesle  qu'il  fai- 
soit,  promirent  de  lui  faire  aide  contre  tous  ceulx  à 
qui  il  pourroit  avoir  à  faire ,  excepté  la  personne  du 
Roy  et  ses  enfans.  Et  estoient  les  articles  qu'il  fist  pro- 
poser, telz  ou  paraulx  que  maislre  Jehan  Petit  proposa 
à  Paris  par  l'ordonnance  et  commandement  dudit 
duc,  présent  le  conseil  royal.  De  laquelle  proposicion 
plus  à  plain  sera  faicte  mencion.  Ouquel  temps,  le  roy 
Loys  et  le  duc  de  Berry  envolèrent  leurs  messagers 
portans  leurs  lectres  en  la  ville  de  Usle  devers  le  duc 
de  Bourgongne  qui  là  estoit  retourné,  par  lesquelles 
lui  requéroient  bien  acertes  qu'il  voulsist  venir  à  eulx 
en  la  ville  d'Amiens,  à  certain  jour  qu'ilz  lui  firent 
savoir,  pour  là  eulx  ensemble  parler  et  avoir  conseil 
sur  le  fait  de  la  mort  du  duc  d'Orléans.  Auxquelz  mes- 
sagers fut  respondu  et  promis,  de  par  le  duc  de  Bour- 
gongne ,  y  aler.  Et  pour  ceste  cause ,  pria  à  ceulx  de 
Flandres  et  d'Artois  qu'on  lui  prestast  aide  de  certaine 
somme  d'argent  ;  laquelle  lui  fut  accordée  ,  et  après 
fist  grande  assemblée  et  préparacion.  Et  le  jour  du 
parlement  approuchant ,  ala  d'Arras  à  Corbie  ,  ses 
deux  frères  en  sa  compaignie ,  c'estassavoir  le  duc  de 
Brabant  et  le  conte  de  Nevers ,  son  beau  filz  le  conte 
de  Clèves*,  le  conte  de  Namur  et  plusieurs  autres, 
jusques  à  trois  mille  combatans  bien  armez ,  avecques 
[plusieurs  hommes  de  conseil,  et  au  jour  qui  lui  estoit 
assigné.  Et  tira  de  Corbie  en  la  ville  d'Amiens,  et  se 
loga  en  l'ostel  d'un  bourgois  nommé  Jaques  de  Han- 
gart.  Auquel  hostel,  ledit  duc  fist  peindre  par  dessus 
Fuis  deux  lances  dont  l'une  avoit  fer  de  guerre,  et 

1.  Adolf  IV.  Il  avait  épousé  Marie  de  Bourgogne  en  1406. 

l'autre  avoit  fer  de  rochet.  Pour  quoy  fut  dit  de  plu- 
sieurs nobles  estans  en  icelle  assemblée  que  ledit  duc 
les  y  avoit  fait  mettre  en  signifiance  que  qui  vouldroit 
avoir  à  lui  paix  ou  guerre ,  si  le  prinst.  Pour  quoy  le 
roy  Loys  et  le  duc  de  Berry  partans  de  Paris,  à  tout 
environ  deux  cens  chevaulx ,  avoient  plusieurs  pay- 
sans qui  descouvroient  les  chemins  de  ladicte  nège,  à 
tout  instrumens  tous  propices  à  ce  faire,  et  vindrent 
audit  lieu  d'Amiens  au  jour  qui  estoit  assigné.  A  ren- 
contre desquelz  yssi  le  duc  de  Bourgongne  et  ses  deux 
frères,  grandement  acompaignez,  pour  les  honnorcr. 
Si  firent  les  ungs  aux  autres  grande  révérence,  et  après 
se  loga  ledit  roy  Loys  en  l'ostel  de  l'évesque,  et  le  duc 
de  Berry  à  Saint-Martin  en  Jumeaulx.  Et  ce  pendant 
le  duc  de  Bourbon  et  son  filz  avecques  lui ,  Jehan  , 
conte  de  Clermont,  triste  et  dolent  de  la  mort  du  duc 
d'Orléans  son  nepveu ,  se  parti  de  Paris  et  s'en  relira 
en  la  duché  de  Bourbon.  Et  ainsi  comme  lesdiz  sei- 
gneurs estoient  venus  à  Amiens ,  comme  dit  est,  avec 
Je  grant  conseil  du  Roy,  pour  tendre  à  ce  qu'ilz  peus- 
sent  trouver  ung  appoinctement  raisonnable  de'  paix 
pour  le  bien  des  deux  parties,  c'estassavoir  d'Orléans 
et  de  Bourgongne,  et  principalement  pour  le  bien  du 
Roy  et  de  son  royaume ,  toutesfois  ne  le  porent  trou- 
ver, pour  ce  que  lors  le  duc  Jehan  de  Bourgongne 
estoit  tellement  affermé  en  son  propos  et  opinion , 
que  nullement  de  ce  fait  ne  vouloit  demander  au  Roy 
pardon ,  ne  requérir  rémission  ,  ains  lui  sembloit  que 
ledit  Roy  et  son  conseil  le  dévoient  avoir  grandement 
pour  recommandé  pour  avoir  fait  celle  besongne.  Et 
pour  soustenir  ceste  matière  avoit  avec  lui  trois  mais- 
tres  en   théologie  de  grant  famé  et  renommée ,  de 

rUniversité  de  Paris,  c'estassavoir  maistre  Jehan  Petit, 
qui  depuis  proposa  pour  lui  à  Paris  ,  et  deux  autres , 
lesquels  dirent  publiquement  devant  les  princes  et 
conseil  royaulx  estans  audit  lieu  d'Amiens ,  que  chose 
licite  avoit  esté  au  duc  tle  Bourgongne  de  faire  ce  qu'il 
avoit  fait  au  duc  d'Orléans ,  disans  oultre  ,  que  s'il  ne 
l'eust  fait ,  il  eust  très  grandement  péchié ,  et  estoient 
pretz  et  appareillez  de  ce  soustenir  contre  tous  disans 
le  contraire.  Toutesfoiz ,  après  ce  que  les  parties  eu- 
rent par  plusieurs  jours  débatue  ladicte  matière ,  et 
qu'ilz  ne  peurent  venir  à  conclusion  telle  que  ceulx 
qui  estoient  venus  de  par  le  Roy  le  désiroient ,  c'est- 
assavoir de  paix,  et  que  le  conseil  fut  fine,  se  dépar- 
tirent ,  après  qu'ilz  eurent  signifié  audit  duc  de  Bour- 
gongne de  par  le  roy  de  France,  que  pas  n'alast  devers 
lui  à  Paris  ,  s'il  n'y  estoit  mandé.  Et  puis  s'en  retour- 
nèrent audit  lieu  de  Paris.  JNéantmoins  ledit  duc  de 
Bourgongne  ne   leur  voult  pas  accorder  de  non    y 
aler,  mais  leur  dist  tout  pleinement  que  son  entenciou 
estoit  de ,  au  plus  brief  qu'il  pourroit ,  aler  foire  ses 
excusacions  audit  lieu  de  Paris  devers  le  Boy.  Et  len- 
demain du  département  des  seigneurs  dessusdiz,  ledit 
duc  de  Bourgongne  et  ses  deux  frères  avec  ,  et  ceulx 
c|ui  l'avoient  amené,  s'en  relournèrent   en  la  ville 
d'Arras,  réservé  le  conte  Waleran  de  Saint-Pol,  qui 
après  le   département   dudit  duc  demoura  bien  six 
jours  audit  lieu  d'Amiens.  Et  quant  le  roy  Eoys,  le  duc 
de  Berry  et  les  autres  seigneurs  du  conseil  du  Roy 
furent  retournez  à  Paris,  comme  dit  est,  et  (ju'ilz 
eurent  faicte  leur  relacion  en  la  présence  du  Roy  et 
plusieurs  princes  du  grant  conseil ,  et  remonstré  bien 
et  au  long  les  responses  que  ledit  duc  de  Bourgongne 

avoit  faictes  ,  et  comment  il  lui  sembloit  que  le  Roy 
estoit  grandement  tenu  de  le  remercier  en  plusieurs 
manières  pour  la  mort  et  homicide  qu'il  avoit  fait 
faire  en  la  personne  du  duc  d'Orléans,  ne  le  prindrent 
point  bien  en  gré,  et  leur  sembla  estre  grant  merveille 
et  grande  présumpcion  faicte  par  ledit  duc  de  Bour- 
gongne. Si  en  fut  parlé  en  diverses  manières ,  et  par 
espécial  de  ceulx  qui  tenoient  la  partie  du  duc  d'Or- 
léans. Et  leur  sembloit  que  moult  hastivement  le  Roy 
devoit  assembler  toute  sa  puissance  pour  le  subjuguer 
en  faire  justice  selon  le  cas.  Les  autres,  tenans  la  partie 
dudit  duc  de  Bourgongne ,  estoient  de  contraire  opi- 
nion ,  et  leur  sembloit  que  en  ce  il  avoit  ung  grant 
service  fait  au  Roy  et  à  sa  généracion.  Et  par  espécial, 
la  plus  forte  et  plus  grande  partie  des  Parisiens  estoit 
pour  ledit  duc  de  Bourgongne,  et  l'amoient  moult.  Et 
la  cause  pour  quoy  ilz  estoient  si  affectez  à  lui,  estoit 
pour  ce  qu'ilz  espéroient  que  par  son  moien  et  pour- 
chas,  les  tailles  et  subsides  qui  couroient  ou  royaume 
de  France  seroient  mises  jus  ,  et  que  ledit  duc  d'Or- 
léans ,  tout  son  vivant ,  avoit  esté  cause  de  les  entre- 
tenir, pour  ce  qu'il  en  avoit  grans  proufïis  à  sa  part. 

En  après,  icellui  duc  de  Bourgongne  s'en  ala  en  son 
pays  de  Flandres  \  où  il  manda  très  grant  nombre  de 
gens  d'armes  et  de  grans  seigneurs  pour  ftler  avec  lui 
à  Paris,  devers  le  Roy,  jà  soit  ce  que  le  roy  Loys  et  le 
duc  de  Berry  lui  avoient  dit  et  défendu  de  par  le  Roy 
qu'il  n'y  alast  point  jusques  à  ce  qu'il  lui  seroit  mandé. 
Pour  tant ,  ne  s'en  volt  point  déporter,  ains  par  plu- 
sieurs journées  se  tira  en  la  ville  de  Saint-Denis  en 

i .  II  en  partit  au  mois  de  mars,  d'après  la  chronique  Cord.  10. 

France,  ouquel  lieu  le  vindi  eut  visiter  lesdiz  roy  Loys, 
le  duc  de  Berry  et  le  duc  de  Bretaigne ,  et  plusieurs 
autres  du  grant  conseil  du  Boy,  qui  de  rechef  lui  di- 
rent de  par  le  Roy,  que  se  il  ne  se  povoit  tenir  de  venir 
à  Paris  en  personne,  au  moins  qu  il  n'y  entrast  que 
à  tout  deux  cens  hommes.  Et  pour  ce ,  ledit  duc  de 
Bourgongne  se  party  de  Saint-Denis ,  en  sa  compai- 
gnie  le  conte  de  Nevers ,  son  frère ,  et  le  conte  de 
Clèves ,  son  beau-filz  ;  et  si  y  estoit  le  duc  de  Lorraine 
qui  l'accompaignoit.  Et  tous  ensemble,  très  bien  ar- 
mez et  (sic)  grant  compaignie  de  gens*,  entra  dedens 
la  ville  de  Paris  en  entencion  de  justifier  son  fait  et  sa 
querelle,  tant  envers  le  Roy,  comme  envers  tous  au- 
tres ,  qu'on  ne  lui  sçaroit  que  demander.  A  Tentrée 
duquel ,  fut  démenée  très  grant  joye  par  les  Parisiens, 
et  mesmement  les  petis  enfans,  en  plusieurs  quarre- 
fours,  à  haulte  voix  crioient  :  Noël!  Ce  qui  grande- 
ment desplaisoit  à  la  royne  de  France  et  à  plusieurs 
autres  princes  estans  oudit  lieu  de  Paris.  Et  s'en  ala 
ledit  duc  descendre  en  son  hostel  d'Artois.  Et  après, 
quant  il  eut  par  aucuns  jours  esté  en  la  ville  de  Paris, 
et  qu'il  sceut  par  ceulx  qui  lui  estoient  favorables 
comment  il  se  avoit  à  conduire  et  gouverner,  il  trouva 
moien  d'avoir  audience  envers  le  Boy,  tous  les  princes 
là  estans,  le  clergié  et  le  peuple.  Et  print  jour  de 
faire  proposer  et  déclairer  sa  justificacion  pour  la 
mort  et  homicide  qu'il  avoit  fait  faire  sur  la  personne 
dudit  duc  Loys  d'Orléans  défunct.  Auquel  lieu  il  ala 
très  bien   armé,  en  personne,  et  les  princes  et  les 

autres  seigneurs  qu'il  avoit  amenez  avecques  lui,  avec 
grant  nombre  de  Parisiens  qui  le  compaignèrent. 

Ce  pendant  que  ledit  duc  estoit  à  Paris ,  lui  et  les 
siens  estoient  tous  les  jours  très  bien  armez.  Dont  les 
autres  princes  et  tout  le  conseil  roval  estoient  moult 
esmerveillez ,  et  n'osoient  bonnement  dire  ne  faire 
chose  qui  leur  fut  désagréable ,  pour  ce  principale- 
ment que  ledit  peuple  estoit  ainsi  affecté  à  lui,  et  qu'il 
se  tenoit  fort  garny  de  gens  d'armes,  et  estoit  tousjours 
fort  acompaigné  en  son  hostel.  Car  il  fist  loger  au  plus 
près  de  lui  tous  ceulx  qu'il  avoit  amenez,  ou  au  moins 
la  plus  grant  partie.  Et  mesmement ,  en  ces  propres 
jours  fist  faire  et  édifier  à  puissance  d'ouvriers  une 
forte  chambre  de  pierre  bien  taillée  en  manière  d'une 
tour,  dedens  laquelle  il  se  couchoit  par  nuit.  Et  estoit 
ladicte  chambre  fort  avantageuse  pour  le  garder. 

De  laquelle  justification  dudit  duc  de  Bourgongne, 
la  teneur  s'ensuit  cy-après,  laquelle  sera  déclairée  mot 
après  autre. 

CHAPITRE  XXXIX. 

Comment  le  duc  Jehan  de  Bourgongne  fist  proposer  devant  le  Roy  et 
son  grant  conseil  ses  excusacions  sur  la  mort  du  dessusdit  duc  d'Or- 
léans. 

Le  vni*  jour  du  moys  de  mars ,  l'an  mil  quatre  cens 
et  sept*,  le  duc  Jehan  de  Bourgongne  fist  proposer  à 
Paris,  en  l'ostel  de  Saint-Pol,  par  la  bouche  de  maistre 
Jehan  Petit-,  docteur  en  théologie,  la  justification 


i.  Le  ms.   SuppL  fr.   93,  met  à  grant  cantité ,  et  Vérard ,  à 

Tant  quantité. 


r  Vieux  style,  par  conséquent  le  8  mars  1408. 

2.  Maistre  Jehan  Vêtit  ^  cordelier.  Voy.   dans  Labarre,  l'état 

d'icellui  duc  de  Bourgongne  sur  la  mort  naguères 
faicte  du  duc  Loys  d'Orléans.  Et  estoit  présent  en 
estât  royal  le  duc  de  Guienne,  daulphin  de  Viennois, 
ainsné  filz  et  héritier  du  roy  de  France,  le  roy  de  Cé- 
cile, le  cardinal  de  Bar,  les  ducs  de  Berry,  de  Bre- 
taigne  et  de  Lorraine ,  avec  plusieurs  autres  barons , 
chevaliers  et  escuiers  de  divers  pays ,  le  Recteur  de 
rUniversité,  acompaigné  de  grant  nombre  de  docteurs 
et  autres  clers ,  et  très  grande  multitude  de  bourgois 
et  peuple  de  tous  estas.  De  laquelle  proposicion  la 

teneur  s'ensuit  *. 

«  Premièrement  dist,  ledit  maistre  Jehan  Petit,  com- 
ment par  devers  la  très  noble  et  très  haulte  majesté 
royale  venoit ,  comme  vray  obéissant  à  son  roy  et 
souverain  seigneur,  ledit  duc  de  Bourgongne,  conte 
de  Flandres,  d'Artois  et  de  Bourgongne,  deux  fois  per 
de  France  et  doien  des  pers,  en  grande  humilité,  pour 
lui  faire  révérence  et  toute  obéissance,  comme  il 
estoit  tenu  et  obligé  de  faire  par  les  quatre  obligacions 
que  mectent  communément  les  docteurs  en  théologie 
de  droit  canon  et  civil.  Desquelles  obligacions  la 
première  est  :  Proximi  ad  proximum,  qua  quis  tene- 
tur  proximurn  non  off entier e  ^  etc,  '. 

«  Or,  est  monditseigneur  de  Bourgongne  bon  catho- 


des officiers  de  Jean  ,  duc  de  Bourgogne.  {Mém.  pour  servir  à 
VHist.  de  France  et  de  Bourgogne,  IP  partie,  p.  102.) 

1.  «  Et  dura  celle  propposicion  bien  quatre  heures  ou  environ.  »> 
{Chron.Cord.  iC,  fol.  331.) 

2.  «  Secunda  est  cognatorum  ad  illos  quorum  de  génère  geniti 
«  vel  procreati  sunt  qua  tenentur  parentes  suos,  non  solutn  non 
«  offendere ,  sed  etiam  deffendere  verbo  et  facto.  Tertia  est  vas- 
«  sallorum  ad  dominum ,  qua  tenentur,  non  solum  non  offendere 

lique  et  loyal  preudomme,  seigneur  de  bonne  vie  et  en 
la  foy  de  Chrestienté,  et  prouchain  du  Roy,  pour  quoy 
est  tenu  de  le  aymer  comme  son  prouchain  et  garder 
de  lui  faire  aucune  offense.  Item,  il  est  son  parent  yssu 
de  sa  lignée,  si  prouchain  comme  son  cousin  germain, 
pour  quoy  il  est  obligé,  non  pas  seulement  à  le  garder 
mais  à  tout  le  moins  le  doit  défendre  par  sa  parole 
contre  tous  ceulx  qui  lui  feront  ou  diront  injure.  Tier- 
cement,  il  est  son  vassal,  et  pour  ce,  par  la  tierce  obli- 
gacion ,  il  n'est  pas  tant  seulement  tenu  de  le  garder 
par  parole,  mais  avec(|ues  ce,  de  fait  et  de  toute  sa  puis- 
sance. Quartement,  il  est  son  subject,  pour  quoy,  par 
la  quarte  obligacion  qui  ensuit  les  trois  obligacions 
devant  dictes,  il  n'est  point  tant  seulement  tenu  de  le 
garder  de  sa  parole  et  de  fait  contre  tous  ses  ennemis, 
mais  avecques  ce  est  tenu  de  le  veiiger  de  ceulx  qui 
lui  font  injures  ou  qui  lui  ont  faictes ,  et  vouldroient 
machiner  ou  vouldroient  machiner  à  faire  *,  ou  cas 
qu'il  venroit  à  sa  congnoissance.  Et  encores  oultre,  il 
est  obligié  à  si  très  noble  et  très  haulte  majesté  royale 
par  plusieurs  autres  obligacions  que  par  les  quatre 
dessus  dictes,  pour  ce  qu'il  a  receu  et  reçoit  de  jour 
en  jour  tant  de  biens  et  de  honneurs  de  ladicte  majesté 
et  magnificence,  non  point  seulement  comme  son 
proisme  parent,  vassal  et  subject,  comme  dit  est,  mais 
comme  son  très  humble  chevalier,  duc,  conte  et  per 
de  France,  et  non  pas  comme  per  de  France  deux  fois, 

«  dominum  suum  ,  scd  deffendere  verbo  et  facto.  Quarta  est ,  non 
«  solum  non  offendere  dominum  suum ,  sed  etiam  principis  inju- 
tt  rias  vindicare.  »  (Addition  du  ms.  Suppl.  fr,  93 ,  et  des  im- 
primés. ) 

4.  Sic  ^  mais  il  faut  lire  :  ou  ont  machiné. 

mais  comme  dolen  des  pers,  qui  est  la  première  pré- 
rogative qui  soit  en  ce  royaume  de  seigneurie,  noblesse 
et  dignité,  après  la  couronne.  Et  qui  plus  est,  le  Roy 
lui  a  fait  si  grand  honneur  et  monstre  si  grant  signe 
d'amour  qu'il  l'a  fait  per,  en  la  loy  de  mariage,  de  très 
noble  et  très  puissant  seigneur  monseigneur  le  duc  de 
Guienne,  Daulpbin  de  Viennois,  son  ainsné  fils  et  héri- 
tier, d'une  part,  et  l'ainsnée  fille  de  mondit  seigneur  \ 
d'autre  part.  Et  aussi  de  madame  Michèle  de  France 
et  du  seul  filz  de  mondit  seigneur  de  Bourgongne  *. 
Et  comme  dit  monseigneur  Saint  Grégoire  :  Concre- 
àcunt  doriaet  régna  donorum,  il  est  obHgié  entre  les 
autres  mortelz  à  le  garder,  défendre  et  venger  de  toutes 
injures  à  son  povoir;  et  ce,  il  a  bien  recongneu,  re- 
congnoist  et  recongnoistra  se  Dieu  plaist,  et  aura  en 
son  cuer  en  mémoire  les  obligacions  dessus  dictes,  qui 
sont  douze  en  nombre.  C'eslassavoir,  proisme  parent, 
vassal,  subject,  baron,  conte,  duc,  per,  duc  per,  doien 
.  des  pers,  et  les  deux  mariages.  Ce  sont  douze  obliga- 
cions par  lesquelles  il  est  obligié  le  servir,  aymer,  obéir 
et  porter  révérence,  honneur  et  obéissance,  le  défendre 
de  tous  ses  ennemis,  et  non  seulement  défendre,  mais 
le  venger  et  en  prendre  vengence. 

Et  avec  ce,  prince  de  très  noble  mémoire,  feu  mon- 
seigneur de  Bourgongne,  son  père  ^,  lui  commanda  au 
lit  de  la  mort  que  sur  toutes  choses,  après  le  salut  de 

1.  Marguerite  de  Tourgogne,  mariée  le  31  août  1404,  à  Louis 
de  France ,  duc  de  Guiemie ,  dauphin  de  Viennois. 

2.  Philippe  de  Bourgogne,  plus  tard  Philippe  le  Bon.  Michelle, 
lille  ds  Charles  VI,  lui  avait  été  accordée  en  1403.  Le  mariage  ne 
se  lit  qu'en  1409. 

3.  Philippe  le  Hardi;,  duc  de  Bourgogne,  mort  le  27  avril  1404. 

son  âme,  il  meist  tout  son  cuer,  voulenté,  courage, 
corps  et  puissance  en  exposant,  tant  qu'il  vivroit,  à 
garder  loiaument  la  personne  du  Roy,  ses  enfans  et 
sa  couronne,  car  il  se  doubtoit  très  grandement  que 
ses  adversaires  qui  machinoient  à  lui  tolir  sa  couronne 
et  sa  seigneurie,  ne  feussent  plus  fors  après  son  trespas 
que  lui  vivant.  Et  pour  ce  voult  obliger  ses  enfans,  ou 
lit  de  la  mort,  par  commandement  paternel,  de  résis- 
ter à  rencontre.  Et  n'est  pas  à  oublier  la  très  grande 
loiauté  de  mon  très  redoubté  seigneur,  monseigneur  le 
duc  de  Berry,  et  du  vaillant  seigneur  trespassé,  qui  si 
longuement,  tant  doulcement,  tant  seurement  et  si 
sagement  gardèrent  le  Roy,  nourrirent  et  gouvernèrent, 
que  onques  une  seule  ymaginacion  de  suspicion  mau- 
vaise ne  fut  pensée,  ne  dicte  contre  leur  personne. 
Pour  quoy ,  les  choses  dessusdictes  considérées,  mon- 
dit seigneur  de  Bourgongne  ne  pourroit  en  ce  monde 
avoir  greigneur  douleur  en  son  cuer,  ne  plus  grant 
desplaisir,  que  de  faire  chose  où  le  Roy  peust  prendre 
desplaisance  ou  indignacion  contre  lui.  Et  pour  ce  que 
par  aventure  aucuns  pourroient  dire  que  par  l'intro- 
duction d'aucuns  ses  malveillans  le  Roy  eust  prins  en 
son  cuer  aucune  desplaisance  envers  lui  à  cause  du  fait 
advenu  en  la  personne  du  feu  duc  d'Orléans  derrenier 
trespassé,  lequel  fait  a  esté  perpétré  pour  le  très  grant 
bien  de  la  personne  du  Roy,  de  ses  enfans  et  de  tout 
le  royaume,  comme  il  sera  cy-après  monstre  et  dé- 
clairé  tant  et  si  avant  qu'il  devra  bien  suffire  :  Il 
supplie  très  humblement  au  Roy  qu'il  lui  plaise  à 
oster  de  lui  toute  desplaisance  de  son  très  noble  cou- 
rage, se  aucune  en  a  conçeue  à  Tencontre  de  sa  per- 
sonne par  l'introduction  dessusdicte  ou  autrement, 

et  que  le  Roy  lui  veuille  monstrer  doulceur  et  béné- 
gnité,  et  le  tenir  en  amour  comme  son  loial  subject  et 
vassal,  et  cousin  germain  qu'il  est,  actendu  plusieurs 
causes  justes  et  véritables,  que  je  vous  diray  après  pour 
la  justificacion  de  mondit  seigneur  de  Bourgongne,  de 
laquelle  il  m'a  chargé  par  commandement  si  exprès , 
que  je  ne  Tay  osé  escondire,  pour  deux  causes  cy-après 
déclairées.  La  première  si  est  que  je  suis  obligié  à  le 
servir  par  serement  à  lui  fait,  il  y  a  trois  ans  passez.  La 
seconde,  que  lui,  regardant  que  j'estoie  petitement  bé- 
néficié, m'a  donné  chascun  an  bonne  et  grande  pension 
pour  me  aider  à  tenir  aux  escoles,  de  laquelle  pension 
j'ay  trouvé  une  grant  partie  de  mes  despens,  et  trou- 
veray  encores,  s'il  lui  plaist  de  sa  grâce. 

Mais  quant  je  considère  la  très  grande  matière  dont 
j'ay  à  parler,  la  grandeur  des  personnes  dont  il  me 
fauldra  toucher  en  si  très  noble  compaignie  comme  il 
y  a  cy,  et  d'autre  part  je  me  regarde,  et  me  Ireuve  de 
petit  sens,  povre  de  mémoire,  feble  d'engin  et  très 
mal  aourné  de  langage,  une  très  grande  paour  me  fiert 
au  cuer,  voire  si  grande  que  mon  engin  et  ma  mémoire 
s'en  fuit,  et  ce  peu  de  sens  que  je  cuidoie  avoir  m'a  jà 
du  tout  laissé.  Si  n'y  voy  autre  remède,  fors  de  me 
recommander  à  Dieu  mon  créateur  et  rédempteur,  à 
sa  très  glorieuse  mère,  à  monseigneur  saint  Jehan 
TEvangéliste,  le  maistre  et  prince  des  théologiens,  qu'ilz 
me  vueillent  enseigner,  conduire  et  garder  de  mal  dire, 
en  suivant  le  conseil  de  monseigneur  saint  Augustin 
Libro  quarto  de  Doctrina  christiana  :  Apud  aliquos 
alifjuisy  etc.  C'est-à-dire  que  pour  ce  que  ceste  matière 
est  très  haulte  et  périlleuse,  et  qu'il  n'appartient  point 
à  homme  de  si  petit  estât  comme  je  suis,  d'en  parler, 

voire  de  en  mouvoir  les  lèvres  ;  de  parler  en  espécial 
en  si  très  noble  et  solennelle  compaignie  qu'il  y  a  cy, 
je  vous  supplie  très  humblement,  mes  très  redoublez 
seigneurs  et  à  toute  la  compaignie,  se  je  dy  aucune 
chose  qui  ne  soit  bien  dicte,  qu'il  me  soit  pardonné, 
et  actribué  à  ma  simplesse  et  ignorance,  et  non  point 
à  malice.  Car  l'apostre  dist  :  Ignorans  feci;  pie  mise- 
ricordlam  coiisecutas  sum  \  Car  je  n'oseroie  parler  de 
ceste  matière,  ne  dire  les  choses  qui  me  sont  chargées, 
se  ce  n'estoit  par  le  commandement  de  mondit  seigneur 
de  Bourgongne. 

Après  ce,  je  proteste  que  je  n'entens  à  injurier  quel- 
que personne  qui  soit  ou  puist  estre,  soit  vif  ou  tres- 
passé.  Et  s'il  advient  que  je  die  aucunes  paroles  sentans 
injures,  pour  et  ou  nom  de  mondit  seigneur  de  Bour- 
gongne et  à  son  commandement,  je  prie  que  on  me 
ait  pour  excusé,  en  tant  qu'elles  sont  à  sa  justification 
et  non  autrement. 

Mais  on  me  pourroit  faire  une  question,  en  disant 
qu'il  n'appartient  point  à  ung  théologien  de  faire  la- 
dicte  justification,  et  qu'il  appartient  à  ung  juriste.  Je 
répons,  que  point  il  n'appartient  à  moy,  qui  ne  suis  ne 
juriste,  ne  théologien.  Mais  pour  satisfaire  aux  par- 
lans,  je  respons  à  la  question  :  Se  j'estoie  théologien, 
il  me  pourroit  bien  appartenir,  actendu  une  considé- 
racion  que  j'ay  en  ceste  matière.  C'estassavoir  que  tout 
docteur  en  théologie  est  tenu  de  labourer,  excuser  et 
justifier  son  maistre  et  son  seigneur,  lui  garder  et  dé- 
fendre son  honneur  et  sa  bonne  renommée  tant  comme 


1 .  a  Ignorans  feci  :  ideoque  misericordiam  consecutus  sum.  » 
(Édit.  Vér.) 

à  vérité  se  pevent  estendre,  mesmement  quant  sondit 
seigneur  est  bon  et  loyal  et  n'a  de  riens  mespris.  Je 
preuve  ceste  considéracion  estre  vraie,  car  c'est  Tof- 
fîce  des  maislres  docteurs  en  théologie  de  prescher  et 
dire  vérité  en  temps  et  en  lieu,  et  pour  tant  ilz  sont 
appeliez  legis  clhine  professores.  Et  s'il  advient  qu'ilz 
meurent  pour  dire  vérité,  iiz  sont  adon(|ues  vrais  mar- 
tirs.  Ce  n'est  pas  donc  merveille  se  à  mondit  seigneur 
de  Bourgongne,  qui  me  a  nourry  en  l'estude  et  me 
nourrira  encores,  se  Dieu  plaist,  je  lui  ay  preste  ma 
povre  langue  à  prononcer  et  dire  icelle  justifîcacion. 
Car,  si  onques  il  fut  lieu  et  temps  de  prescher  la  justi- 
ficacion  et  loyaulté  de  monditseigneur  de  Bourgongne, 
il  en  est  ores  temps  et  lieu.  Et  ceulx  qui  m'en  scau- 
roient  mauvais  gré  feroient  grant  péchié  ce  me  semble, 
mais  de  ce  me  devroit  tout  homme  de  raison  tenir 
pour  excusé.  Et,  en  espérance  que  nul  ne  m'en  scau- 
roit  mauvais  gré  de  ladicte  justifîcacion  prononcer  et 
dire,  pour  ce,  diray  ceste  auctorité  de  monseigneur 
Saint-Pol,  de  convoitise  :  Radix  omnium  maloriim  eu- 
pidltas.  Dame  convoitise  est  de  tous  maulx  la  racine 
puis  qu'on  est  en  ses  las  et  qu'on  tient  sa  doctrine. 
Elle  a  fait  aucuns  apostas,  tant  l'ont  amée,  les  autres 
desloiaulx  :  c'est  bien  chose  dampnée. 

Ceste  parole  exposée  tient  en  soy  trois  choses.  La 
première  est  que  convoitise  est  de  tous  maulx  la  racine 
à  ceulx  qu'elle  tient  en  ses  las.  La  seconde  qu'elle  a 
fait  aucuns  apostas  renyer  la  foy  catholique  et  ydola- 
trer.  La  tierce ,  qu  elle  a  fait  les  autres  traistres  et 
desloyaulx  à  leurs  roy s, princes  et  souverains  seigneurs. 
Et  pour  ce  que  je  pense  à  déclairer  ces  trois  choses 
dessusdictes,  qui  me  seront  une  majeur,  et  après  ladicte 

majeur  joindre  une  mineur  pour  parfaire  ladicte  justi- 
fîcacion de  mondit  seigneur  de  Bourgongne,  je  puis 
faire  deux  parties  en  ce  propos.  La  première  partie  sera 
de  madicte  majeur.  La  seconde  partie  contendra  quatre 
autres,  dont  la  première  déclairera  la  première  chose 
touchée  en  mondit  theume,  la  seconde  la  seconde ,  la 
tierce  la  tierce.  Et  ou  quart  article,  je  y  pense  à  y 
mectre  aucunes  véritez  pour  mieulx  fonder  ladicte 
justifîcacion  de  monditseigneur  de  Bourgongne. 

Pour  le  premier  article  d^iclairer,  est  à  savoir  que 
convoitise  est  de  tous  maulx  la  racine.  Je  respons  à 
une  instance  qu'on  peut  faire  au  contraire  de  ladicte 
parole.  La  Saincte  Escripture  dit  aussi  :  Inicium  omnis 
peccnti  superhia.  Ergo  non  estcupiditas  radix  omnium 
malorum ,  puisque  Saincte  Escripture  dit  que  orgueil 
est  commencement  de  tout  péchié,  convoitise  n'est 
point  la  racine  de  tous  maulz  et  péchez,  et  ainsi  semble 
que  ladicte  parole  de  saint  Pol  n'est  point  véritable. 
A  ce,  je  respons  par  l'auctorité  de  monseigneur  saint 
Jehan  Baptiste  qui  dit  ainsi  :  Nolite  diligere  mundum^ 
nec  ea  que  ineo  sunt.  Si  quis  ddligit  mundum,  non  est 
caritas  Patris  in  eo,  Quoniam  omne  quod  estin  mundo^ 
aut  est  concupiscencia  oculoruni^  aut  concupiscencia 
carnis^  aut  superbia  vite,  etc.  C'est  à  dire  :  ne  veuillez 
point  aymer  le  monde,  ne  mectre  vostre  amour  et  fé- 
licité à  choses  mondaines.  Car  en  ce  monde  n'a  autre 
chose  fors  concupiscence,  et  convoitise  de  délectacion 
charnelle,  et  convoitise  d'amour  vaine  et  de  honneur, 
qui  ne  sont  point  de  par  Dieu  le  Père,  mais  sont  choses 
mondaines  et  transitoires.  Et  toutefois  le  monde  fine  et 
sa  convoitise  avec  lui,  mais  cellui  qui  fera  la  voulenté 
de  Dieu  il  vivra  tousjours  perdurablement  avecqueslui. 

Ainsi  appert-il  clèrement  par  cest  article  de  saint  Jehan 
qu'il  est  trois  manières  de  convoitise  qui  encloent  en 
elles  tous  pëcbez.  C'est  assavoir  convoitise  de  honneur 
vaine,  convoitise  de  richesse  mondaine ,  et  convoitise 
de  déleclacion  charnelle.  Et  ainsi  prenoit  l'Apostre 
convoitise  en  la  parole  proposée.  Et  quant  il  disoit  : 
Radix  omnium  malorum  cupiditas^  c'estassavoir  con- 
voitise es  trois  manières  dessusdictes  touchées  par  saint 
Jehan  l'E van géliste,  dont  la  première  est  convoitise  de 
honneur  vaine,  qui  n'est  autre  chose  que  mauvaise 
concupiscence  et  voulenlé  desordonnée  de  tolir  à  au- 
cun son  honneur  et  seigneurie.  Et  ceste  voulenté  est 
appellée  en  l'auctorité  de  saint  Jehan  dessusdicte,  su- 
perhia  vite,  et  enclost  en  soy  tout  orgueil,  toute  vaine 
gloire,  toute  yre,  haine  et  envie.  Car  quant  cellui  qui 
est  esprins  et  embrasé  du  feu  de  convoitise  ne  peut 
acomplir  sa  voulenté  désordonnée,  il  se  courrouce 
contre  Dieu  et  contre  ceulz  qui  Tempeschent,  et  com- 
mect  le  péchié  de  ire,  et  tantost  conçoit  envers  cellui 
qui  tient  ladicte  seigneurie  si  grant  envie ,  qu'il  se  met 
à  machiner  sa  mort.  La  seconde  convoitise  est  appellée 
convoitise  de  richesse  mondaine,  qui  n'est  autre  chose 
que  concupiscence  et  voulenté  désordonnée  de  tolir  à 
aullrui  ses  biens  meubles  et  immeubles,  et  ceste  con- 
cupiscence est  appellée  par  ledit  Evangeiiste  conçu- 
piscencia  oculorum,  et  enclost  en  soy  toute  usure,  ava- 
rice et  rapine.  La  tierce  convoitise  qui  est  appellée 
concupiscencia  carnis  ,  n'est  autre  chose  que  concu- 
piscence et  désirs  désordonnez  de  délectacion  char- 
nelle, qui  aucune  foiz  est  paresce,  comme  d'un  moyne 
ou  autre  religieux,  qui  ne  se  veult  lever  pour  aller  aux 
matines  pour  ce  qu'il  est  plus  aise  en  son  lit,  aucunefoiz 

est  gloutonnie,  comme  cellui  qui  prend  trop  de  viandes 
et  de  vins  pour  ce  qu'ilz  lui  semble  doulz  à  la  langue 
et  délitables  a  savourer,  aucunefoiz  en  luxure ,  et  en 
plusieurs  manières  qui  ne  sont  jà  à  déclairer.  Ainsi 
appert  clèrement  estre  vray  mon  premier  article,  où 
je  disoie  que  convoitise  est  cause  et  racine  de  tous 
maulx,  a  le  prendre  ainsi  que  le  prenoit  l'Apostre  quant 
il  disoit  :  Radix  omnium  malorum  cupiditas.  —  Et 
hoc  de  primo  articulo  hujus  prime  partis. 

Pour  entrer  en  la  matière  du  second  article,  je  metz 
une  suspicion  ',  et  suppose  que  c'est  ungdes  greigneurs 
péchez  qui  soit  ou  puist  estre  que  crime  de  lèze-ma- 
jesté  royale.  Et  la  cause  si  est,  car  c'est  la  plus  noble 
chose  et  la  plus  digne  qui  puist  estre  que  majesté  royale 
pour  ce  qu'on  ne  peut  faire  plus  grant  péché,  ne  plus 
grant  crime  que  de  injurier  majesté  royale,  et  selon  ce 
que  le  crime  est  plus  grant,  l'injure  est  greigneur  et  fait 
plus  à  punir.  Pour  quoy  il  est  assavoir  qu'il  est  deux 
manières  de  majestez  royaulx,  l'une  est  divine  et  per- 
pétuelle, et  l'autre  est  humaine  et  temporelle.  Et  pour 
proporcionalement  parler,  je  trouve  deux  manières  de 
lèze  majesté  divine,  et  l'autre  est  de  lèze  majesté  hu- 
maine. 

Item,  est  assavoir  que  crime  de  lèze -majesté  di- 
vine se  part  en  deux  degrez.  Le  premier,  si  est  quant 
on  faict  directement  injure  au  Souverain  Roy  qui  est 
nostre  souverain  Dieu  et  noslre  Créateur,  comme  sont 
ceulx  qui  font  crime  de  hérésie  ou  de  ydolatrie.  La 
seconde  est  quant  on  fait  injure  directement  contre 
l'espouse  de  nostre  Souverain  Roy  et  nostre  seigneur 

1.  Une  souppechon  {Suppl.  fr,  93);  une  supposcion  (Vér.) 

Jhésus  Crist,  c'est  assavoir  saincte  Eglise,  et  est  quant 
on  commet  péché  de  scisme  ou  division  en  ladicte 
Eglise.  Ainsi  que  je  vueil  dire  que  les  hérétiques  et 
les  ydolastres  commectent  crime  de  lèze- majesté  di- 
vine ou  premier  degré,  et  scismatique,  ou  second 
degré. 

Item,  il  est  assavoir  que  crime  de  lèze -majesté  hu- 
maine se  part  en  quatre  degrez.  Le  premier  est  quant 
l'injure  est  directement  faicte  contre  la  personne  du 
prince.  Le  second  est  quant  l'injure  ou  offense  est  di- 
rectement fait  contre  la  personne  de  son  espouse.  Le 
tiers  degré  est  quant  elle  est  faicte  directement  contre 
le  bien  de  la  chose  publique.  Et  oultre  plus,  il  est 
assavoir  que  pour  ce  que  ces  deux  manières  de  crimes 
de  lèse-majesté  divine  et  humaine  sont  les  plus  horri- 
bles [crimes]  et  péchez  qui  puissent  estre,  les  drois  y 
ont  ordonné  certaines  peines  plus  grandes  qu'aux  autres 
crimes.  C'est  assavoir,  que  ou  cas  d'hérésie  ou  de  lèse- 
majesté  humaine  ung  homme  en  peut  estre  accusé 
après  sa  mort,  et  se  peut  former  procès  contre  lui.  Et 
s'il  advient  que  il  soit  convaincu  et  actaint  de  hérésie, 
il  doit  estre  desterré  et  ses  os  mis  en  ung  sac  et  portez 
à  la  justice  et  ars  en  ung  feu.  Et  semblablement  se  il 
advient  que  aucun  soit  actaint  et  convaincu  de  crime 
de  lèse-majesté  humaine  après  sa  mort,  il  doit  estre 
deslerré  et  ses  os  mis  en  ung  sac,  tous  ses  biens  meu- 
bles et  immeubles  forfaiz,  confisquez  et  acquis  au 
prince,  et  ses  enfans  déclairez  inhabiles  à  toute  suc- 
cession. 

Geste  distinction  de  crime  de  lèse-majesté  pressup- 
posée,  je  vueil  prendre  le  second  article  de  madicte 
majeur  par  exemples  et  auctoritez.  G'estassavoir  que 

dame  convoitise  a  fait  plusieurs  estre  apostatz  et  renyer 
la  foy  catholique,  ydolatrer  et  les  ydoles  aourer.  Jà 
soit  ce  que  j'en  treuve  plusieurs  exemples,  mais  pour 
ce  que  ce  seroit  trop  longue  chose  à  raconter,  je  me 
refraindray  à  trois  premiers.  Et  sera  la  première  de  la 
première,  la  seconde  de  la  seconde,  et  la  tierce  de  la 
tierce.  Le  premier  exemple  est  de  Julien  l'Apostat,  le- 
quel fut  premièrement  chrestien  et  homme  d'église, 
mais  pour  estre  empereur  de  Romme  et  venir  à  la  sei- 
gneurie de  l'Empire,  il  renya  la  foy  catholique  et  son 
baptesme  et  aoura  les  ydoles,  et  disoit  aux  chrestiens 
pour  coulourer  sa  convoitise  :  Christus  vere  dicit  in 
Emngello  suo  :  Nisi  quis  renuncùwerit  omnibus  que 
possidet^  non  potest  meus  esse  discipulus.  En  disant  : 
Vous  qui  voulez  estre  chrestien,  vous  ne  devez  rien 
avoir.  Et  sachez  que  icellui  Julien  fut  homme  d'église, 
très  grant  clerc  et  de  grant  lignée,  et  dit-on  qu'il  eust 
esté  pape  s'il  y  eust  voulu  labourer.  Mais  il  ne  lui  en 
chaloit,  pour  ce  que  n'estoit  alors  que  povreté  de  la 
papalité.  Mais  c'estoit  la  plus  noble  et  riche  chose  qui 
feust  ou  monde  que  d'estre  Empereur;  pour  lors  il  le 
désira  merveilleusement.  Et  pour  ce  qu'il  considéra 
que  les  Sarrasins  estoient  encores  si  fols  qu'ilz  n'eussent 
point  souffert  qu'un  chrestien  eust  esté  Empereur,  il 
renya  son  baptesme,  la  chrestienté  et  la  foy  catholique, 
et  se  rendi  à  la  loy  des  Sarrasins,  à  aourer  les  ydoles, 
persécuter  les  chrestiens  et  diffamer  le  nom  de  Jhésu- 
crist,  considérant  que  par  cemoien  il  seroit  empereur. 
Et  lors  advint  que  l'Empereur  qui  adonc  estoit,  ala  de 
vie  à  trespas.   Et  les  Sarrasins  et  paiens,  considérans 
que  icellui  Julien  estoit  de  grant  lignée,  grant  clerc,  et 
plein  de  grant  malice,  et  que  c'estoit  le  plus  grant  per- 

sécuteur  des  clirestieiis  qui  feust  ou  monde  et  qui  plus 
disoit  de  villenie  de  Jhésucrist  et  de  la  foy  catholique, 
le  firent  empereur.  Si  vous  diray  comment  il  mourut 

de  mort  vilaine. 

11  advint  que  lui  estant  empereur,  ceulx  de  Perse  se 
rebellèrent  contre  lui.  Lors  mist  sus  une  puissant  ar- 
mée pour  réduire  les  rebelles  en  sa  subjection  ,  et  au 
départir  jura  et  voa  à  ses  dieux  que  se  il  povoit  retour- 
ner victorien,  il  destruiroit  chrestienté.  Et  ala  passant 
parmy  une  cité  appellée  Césarée ,  ou  pays  de  Capa- 
doce ,  et  là  trouva  ung  très  grant  et  solennel  docteur 
de  la  saincte  théologie  qui  estoit  évesque  de  ladicte 
cité,  appelle  Basilius,  qui  a  présent  est  saint  Basile, 
lequel  estoit  deslors  très  bon  homme,  et  par  le  moien 
de  sa  doctrine  ceulx  du  pays  estoient  tous  chrestiens. 
Icellui  saint  Basile  vint  vers  lui  et  lui  fisl  la  révérence, 
et  lui  présenta  trois  pains  d'orge.   Lequel  présent  il 
print  en  grant  indignacion  et  dist  :  Il  m'a  présenté 
viande  de  jument,  et  je  lui  envoieray  viande  de  che- 
val, c'estassavoir  trois  boisseaulx  d'avoyne.  Le  vail- 
lant homme   saint    Basile   se  excusa  en    disant  que 
c'estoit  tel  pain ,  que  lui  et  ceulx  du  pays  mengoient. 
Puis  jura  icellui  Julien,  qu'à  son  retour  destruiroit  la- 
dicte cité  et  la  mectroit  en  tel  estât  qu'il  feroit  courir 
les  cailles  par  tout*,  et  en  feroit  ung  beau  champ  et 
par  tout  y  feroit  semer  du  froment.   Puis  s'en  ala 
oultre,  à  tout  ses  batailles.  Et  saint  Basile  et  les  chres- 
tiens de  la  cité  eurent  conseil  et  advis  ensemble  pour 
saulver  ladicte  cité.  Et  advisèrent  que  c'estoit  le  meil- 

1 .  Au  lieu  de  cette  singulière  leçon ,  donnée  aussi  par  le 
nis.*8345,  le  ms.  SuppL  fr.  93  et  Vérard,  donnent  :  courir  les 
iharrues. 

leur  de  prendre  tous  les  joiaulx  et  trésors  pour  lui  pré- 
senter et  pour  l'apaiser,  et  oultre  qu'ilz  yroient  en 
procession  en  une  église  de  Nostre  Dame  qui  estoit 
sur  une  montaigne  près  de  ladicte  cité ,  et  là  demou- 
reroient  par  trois  journées,  impétrant  à  Dieu  le  saul- 
vement  et  de  ladicte  cité.  La  tierce  nuit  advint  une 
vision  audit  saint  Basile.  C'estassavoir  qu'il  veoit  une 
grande  compaignie  d'anges  et  de  sains  assemblez  de- 
vant une  dame,  laquelle  dame  dist  à  ung  de  ses  sains  : 
«  Appeliez  moy  le  chevalier  Mercure.  »  Lequel  vint 
tantost ,  et  lors  lui  dist  la  dame  :  «  Tu  as  tousjours  été 
loial  serviteur  à  mon  filz  et  à  moy,  et  pour  ce  je  te 
commande  que  tu  voises  destruire  Julien,  l'empereur, 
le  tirant  apostat,  qui  si  fort  persécute  les  chrestiens,  et 
dit  tant  de  vilenie  de  mon  filz  et  de  mov.  »  Prestement 
ressuscita  ledit  chevalier  Mercure.  Et  lui,  comme  bon 
chevalier,  print  son  escu  et  sa  lance  qui  estoient  pen- 
dus à  la  paroy  de  l'église  où  il  esloit  enterré  en  ladicte 
cité ,  et  s'en  ala ,  et  devant  toutes  les  gens  d'icellui 
Julien,  le  vint  férir  de  sa  lance  tellement  qu'il  lui  passa 
tout  oultre  parmy  le  corps  et  l'occist ,  puis  retira  sa 
lance  et  la  raporta.  Et  ne  sceurent  les  gens  dudit  em- 
pereur qui  c'estoit.  Et  saint  Basile  si  tost  que  ladicte 
vision  lui  fut  advenue ,  s'en  vint  hastivement  en  la« 
dicte  édise  où  estoit  le  tombel  d'icellui  chevalier,  et 
trouva  que  le  corps  n'y  estoit  pas,  la  lance  ne  l'escu. 
Lors  appella  les  gardes  de  F  église  et  leur  demanda 
qu  estoient  devenus  ledit  escu  et  la  lance.  Hz  respon- 
dirent  que  la  nuit  précédente  avoient  esté  ostez,  et  ne 
savoient  de  qui  ni  comment.  Si  retourna  icellui  saint 
Basile  hastivement  à  la  montaigne  dessusdicte,  au  cler- 
gié  et  au  peuple ,  et  leur  compta  sa  vision  et  corn- 

ment  le  corps ,  Tescu  et  la  lance  dudit  Mercure  n'es- 
toient  point  en  l'église,  et  que  c'estoit  signe  et  appro- 
bacion  de  sadicte  vision.  Assez  tost  après,  vindrent  à 
la  dessusdicte  église  et  y  retrouvèrent  ladicte  lance  et 
Tescu,  pendus  et  remis  à  la  paroit  (sic)  ou  lieu  où  ilz 
esloient  paravanl.  Et  estoit  la  lance ,  tout  de  nouvel 
ensanglantée  ,  et  ou  tombel ,  ledit  corps.  Et  fut  ad  visé 
que  à  ce  faire  ne  mist  que  ung  jour  et  deux  nuis.  Et 
ainsi  fut  occis  et  mis  à  mort  ledit  Julien  l'Apostat.  Et 
oultre  dit  la  cronique  qu'il  reçevoit  son  sang  en  sa 
main  et  le  gectoit  vers  le  ciel  en  disant  :  Vicisti  Galilée, 
en  parlant  à  Jliesucrist  et  disant  :  «  Galiléen ,  lu  m'as 
vaincu  !  »  Item ,  encores  dit  la  cronique  que  l'un  des 
conseillers  et  sophistes  d'icellui  Julien  eut  semblable 
vision  dudit  miracle  de  ladicte  mort ,  et  pour  ce  s'en 
vint  à  saint  Basile  pour  se  faire  baptiser  comme  bon 
chrestien  ,  lequel  disoit  qu'il  avoit  esté  présent  à  la- 
dicte occision  et  qu'il  lui  avoit  veu  recevoir  son  sang 
en  ses  mains  et  le  gecter  en  liault  comme  dit  est.  Et 
ainsi  misérablement  mourut  et  fina  sa  vie  Julien  l'Apos- 
tat. Et  par  ce  avons  le  premier  exemple. 

Le  second  exemple  est  De  Sergio  monacho ,  lequel 
estoit  chrestien,  homme  d'église  et  de  religion  qui  par 
convoitise  se  mist  en  la  compaignie  de  Mahommet. 
Pour  quoy  est  assavoir  que  icellui  moyne  advisa  que 
ledit  Mahommet  estoit  ung  grant  capitaine  des  pays 
de  Surie  et  des  routes  des  paiens  d'oultre-mer,  et  que 
les  seigneurs  des  pays  estoient  presque  tous  trespassez 
par  une  mortalité  et  n'estoient  demourez  que  les  en- 
fans.  Lors  dist  Mahommet  à  Sergius  :  (c  Se  vous  me 
voulez  croire,  je  vous  feray  le  plus  grant  seigneur  et  le 
plus  honnoré  du  monde  » .  Briefment  ilz  furent  d'ac- 

cord  de  ce  faire ,  et  que  Mahommet  feroit  tant  par 
force  d'armes  qu'il  conquerroit  le  pays  et  en  seroit 
seigneur,  et  icellui  moyne  ouvreroit  de  subtilité  et 
renonceroit  à  la  loy  des  chrestiens  et  composeroit  une 
loi  toute  nouvelle  ou  nom  dudit  Mahom.  Il  fut  ainsi 
fait,  et  furent  convertis  tous  les  pays  d'Arabe,  de 
Surie,  d'Aufrique,  de  Belmarin  »,  de  Maroch,  de  Gre- 
nade ,  de  Thunes  en  Barbarie ,  de  Perse ,  d'Egipte  et 
de  plusieurs  autres  parties  qui  pour  lors  estoient  chres- 
tiens pour  la  plus  grant  partie  sans  comparoison.  Et 
fut  ceste  apostasie  de  la  loy  Mahom  faicte,  six  cens  ans 
après  rincarnacion  Nostre-Seigneur.  Icellui  Mahom 
donna  audit  moyne  grant  habundance  de  richesses 
mondaines ,  et  il  les  receut  par  convoitise,  qui  lui  fist 
faire  l'apostasie ,  à  la  dampnacion  perpétuelle  de  son 
âme. 

Le  tiers  exemple  est  d'un  prince  et  duc  de  Syméon, 
qui  fut  une  des  douze  Hgnées  des  enfans  d'fsrahel' 
lequel  prince  estoit  moult  puissant  homme  et  grant 
seigneur  et  avoit  nom  Sambry.  Lequel  fut  si  espris  de 
convoitise  et  de  délectacion  charnelle  de  l'amour 
d'une  paienne ,  qu'elle  ne  se  vouloit  accorder  à  faire 
sa  voulenté  s'il  ne  aouroit  ses  ydoles.  Il  les  aoura  et 
les  fist  aourer  par  plusieurs  de  ses  subgetz ,  desquelz 
la  saincte  Escripture  dist  ainsi  :  Jt  illi  comederunt  ea^ 
et  adoraverunt  Deos  eorum ,  etc.  C'est  à  dire  que 
icellui  duc  et  une  grant  partie  du  peuple  firent  forni- 
cacion  de  leur  corps  avec  les  femmes  paiennes  et 
sarrasines  du  pays  de  Moab ,  lesquelles  femmes  les 
induisirent  à  aourer  les  ydoles.  Dont  Dieu  se  courrouça 


1 .  De  Belmarin,  Belle  marine  (Vérard). 

très  durement,  et  disl  à  Mojse ,  qui  estoit  le  souverain 
seigneur  et  duc  de  tous  les  autres  du  peuple  :  «  Pren 
tous  les  princes  du  peuple,  et  les  fais  pendre  au  gibet 
contre  le   soleil.  »    Et   pour  quoy  disoit-il  tous  les 
princes?  pour  ce  que  la  pluspart  d'iceulx  estoit  con- 
sentant d'icellui  crime.  Et  les  autres,  jà  soit  qu'ilz  n'en 
feussent  point  consentans,  ilz  estoient  négligens  de 
prendre  vengence  de  si  grande  injure  faicte  à  Dieu 
leur  Créateur.  Tantost  Moyse  ala  assembler  tous  les 
princes  et  tout  le  peuple  d'Israël  et  leur  dit  ce  que 
Dieu  lui  avoit  dit  et  commandé.  Le  peuple  print  à 
pleurer,  pour  ce  que  les  malfaicteurs  estoient  si  puis- 
sans  que  les  juges  n'osoient  faire  justice.  Et  encores 
plus ,  icellui  duc  Sambry  estoit  à  tout  vingt  quatre 
mille  hommes ,  tous  de  son  aliance.  Si  se  parti  de  la 
place ,  voiant  tout  le  peuple ,   et  s'en   ala  entrer  ou 
logis  de  la   dame  sarrasine,   qui  estoit   sa  mie  par 
amours  et  qui  estoit  la  plus  belle  créature  et  la  plus 
gente  du  pajs.  Lors  ung  vaillant  homme  nommé  Phi- 
nées  print  courage  en  lui  et  dist  en  son  cuer,  je  voue 
à  Dieu  que  présentement  le  vengeray  de  ceste  injure. 
Si  se  parti  sans  mot  dire  ,  sans  quelconques  comman- 
dement de  Moyse ,  ne  d'autre  à  ce  aiant  povoir,  et 
s'en  vint  au  logis,  où  il  trouva  icellui  duc  avec  icelle 
dame,  l'un  sur  l'autre,  faisant  l'œuvre  de  délit,  et 
d'un  coustel  qu'il  avoit  en  manière  de  dague,  les  trans- 
perça tous  deux  d'oidtre  en  oultre ,  et  les  occist  tous 
deux  ensemble.  Et  les  vingt  quatre  mille  hommes  qui 
estoient  adhérens  avec  icellui  duc  nommé  Sambry,  si 
volrent  combatre,  pour  sa  mort.  Mais  par  la  grâce  de 
Dieu  ilz  furent  les  plus  febles,  et  furent  tous  mors  et 
occis.   El  notez  bien  cesl  exemple ,  que  le  vaillant 

homme  Phînées  estoit  si  esprins  de  l'amour  de  Dieu 
qu'il  fut  si  dolent  quant  il  vit  telle  injure  faire  à  Dieu, 
son  roy  et  souverain  seigneur,  qu'il  ne  doubta  point 
soy  exposer  à  la  mort,  et  n'actendi  point,  ne  comman- 
dement ne  licence  de  Moyse  ,  ne  d'autre  quelconques, 
de  ce  faire ,  pour  ce  que  les  juges  ne  faisoient  point 
leur  devoir,  les  ungs  par  négligence ,  les  autres  par 
doubtance  qu'iJz  avoient  d'icellui   duc  Sambry.    Et 
plus  encores  est  à  noter  la  grande  rémunéracion  et 
loenge  qu'il  en   acquist.   Quia  Dominas  ad  Mojsen 
Phinees  filins  Heleasim  filii  Aaron  sacerdotis ,   etc. 
C'est  à  dire  que  Dieu  eut  le  fait  tant  agréable  et  le 
rémunéra  tellement,  que  lui  et  sa  lignée  auroient  tiltre 
et  honneur  de  prestrise  par  telle  manière  que  nu!  de 
l'ancien  testament  ne  seroit  prestre  ne  évesque  ,  fors 
de  la   lignée  d'icellui   Phinées.    Placavit  et  cessam 
quassacio  et  reputatum  est  ei  ad  justiciam  usque  in 
sempiternum.  C'est  à  dire  que  icellui  fait  fut  actribué 
à  justice ,  gloire  et  loenge  audit  Phinées  et  à  toute  sa 
lignée  à  tous  jours  mais.  Ainsi  appert  clèrement  que 
concupiscence  et  convoitise  mauvaise  tint  tellement 
en  ses  las  ledit  duc  Zambri  quelle  le  fit  ydolatre, 
et  aoura  les  ydoles  des  Sarrasins.  Et  cy  fine  le  tiers 
exemple  du  deuxiesme  article. 

Quant  au  tiers  article  de  madicte  majeur,  où  je  doy 
monstrer  par  exemples  et  par  auctoritez  de  la  Bible, 
laquelle  nul  n'oseroit  contredire,  c'est  assavoir  que 
dame  convoitise  a  fait  plusieurs  estre  traistres  et  des- 
loiaulx  envers  leurs  souverains  seigneurs,  jà  soit  ce 
que  à  ce  propos  je  pourroie  mectre  les  exemples  et 
auctoritez,  tant  de  la  saincte  Escripture  comme  d'ail- 
leurs, mais  je  me  restraindray  à  trois. 

Le  premier  est  du  cas  de  Lucifer,  lequel  fut  la  créa- 
ture plus  parfaicte  en  essence  (jue  Dieu  fist  onques. 
Duquel  dit  Ysaye  le  prophète  :  Quare  cecidisti  de  cela 
Lucifer,  Pour  quoy  il  est  assavoir  que  icellui  Lucifer 
soi  regardant  et  considérant  si  noble  créature,  tant 
belle  et  tant  parfaicte,  dist  en  sa  pensée  en  luy-mesmes, 
je  feray  tant  que  je  mectray  mon  siège  et  mon  trosne 
au  dessus  de  tous  les  autres  anges  et  seray  semblaljle 
à  Dieu.  G'estassavoir  qu'on  lui  feroit  obéissance  comme 
à  Dieu.  Et  pour  ce  faire,  il  déceut  une  grant  partie  des 
anges  et  les  actrahit  à  son  opinion,  c'estassavoir  qu'ilz 
lui  ferolent  obéissance,  honneur  et  révérence  par  ma- 
nière de  hommage  comme  à  leur  souverain  seigneur, 
et  ne  seroient  de  riens  subgetz  à  Dieu,  mais  à  cellui 
Lucifer,  lequel  tenroit  sa  majesté  pareillement  conmie 
Dieu  la  sienne,  exempte  de  toute  la  seigneurie  de  Dieu 
et  de  toute  sa  subjection.  Et  aussi  vouloit  tolir  à  Dieu, 
son  créateur  et  souverain  seigneur,  la  plus  grant  par- 
tie de  sa  seigneurie  et  le  actribuer  à  soy.  Et  ce  lui  fai- 
soit  faire  convoitise,  qui  s'esloit  boutée  en  son  cou- 
rage. Si  tost  que  saint  Michel  apperceut  cela,  il  s'en 
vint  à  lui  et  lui  dist  que  c'estoit  très  mal  fait  et  que 
jamais  ne  voulsist  faire  telle  chose,  et  que,  de  tant  que 
Dieu  Tavoit  fait  plus  bel  et  plus  parfait  de  tous  les 
autres,  de  tant  devoit-il  monstrer  plus  grant  signe  de 
révérence,  subjection  et  obéissance  à  cellui  qui  l'avoit 
fait,  qui  estoit  son  roy  et  son  souverain  seigneur.  Lu- 
cifer lui  respondi  qu'il  n'en  feroit  riens.  Saint  Michel 
dist  que  lui  et  les  autres  anges  ne  souffreroient  point 
telles  injures  faire  à  leur  créateur  et  souverain  seigneur. 
Briefment,  bataille  se  mut  entre  cellui  Lucifer  et  saint 
31ichel.  Et  une  grande  partie  d'anges  furent  de  Tac- 

cord  et  de  la  querelle  d'icellui  Lucifer.  Et  l'autre  par- 
tie  et  la  plus  grande  furent  de  la  partie  saint  Michel. 
Saint  Michel  occist  icellui  Lucifer  de  mort  pardurable. 
Car  icellui  Lucifer  et  les  autres  anges  de  sa  bende  fu- 
rent par  force  chassez  hors  de  paradis  et  trébuchez  en 
enfer.  De  quoy  dist  saint  Jehan  l'Evangéliste  :  Causa 
dracone  et  draco  pugnabat  et  arigeli  ejus  curn  eo,  etc. 
C'est  à  dire  que  monseigneur  saint  Jehan  vit  en  vision 
la  manière  de  la  bataille  dessusdicte,  et  comment  Lu- 
cifer fut  gecté  hors  et  trébuché  en  enfer,  et  ses  anges 
avecques  lui.  Et  après  la  bataille  gaignée  il  oy  une 
voix  :  cf  Maintenant  est  faicte  une  grande  paix  à  Dieu 
nostre  seigneur  et  à  tous  les  sains  de  paradis.  »  Ainsi 
avez  le  premier  exemple  du  troisiesme  article. 

Le  second  exemple  du  troisiesme  article  est  du  très 
bel  Absalon,  fîlz  du  roy  David  roy  de  Jhérusalem.  Le- 
quel Absalon,  considérant  que  son  père  estoit  vieil 
homme  et  qu'il  avoit  perdu  une  partie  de  sa  force  et 
de  son  sens,  ce  lui  sembloit,  si  ala  en  Ebbon  la  valée 
où  son  père  David  avoit  esté  enoint  et  couronné  à  roy, 
et  là  fist  une  coronacion  contre  sondit  père  et  se  fist 
enoindre  à  roy.  Et  tant  fist  qu'il  eut  dix  mille  hommes 
qu'il  actrahit  de  son  accord  pour  occire  le  roy  son  père 
et  prendre  la  possession  de  Jhérusalem.  Sondit  père, 
quant  il  oy  les  nouvelles  de  ceste  chose,  se  partit  de  la 
ville  tost  et  hastivement,  et  avec  lui  ses  loiaulx  amis,  et 
se  retrahy  en  une  forte  ville  oultre  le  fleuve  Jourdain, 
et  manda  tous  ses  capitaines  partout ,  et  Absalon  tous 
les  siens.  Briefment  jour  de  bataille  fut  prins,  et  fut  la 
bataille  en  la  lande  d'une  forest,  là  où  Absalon  vint 
en  personne  garny  de  très  grant  compaignie  de  gens 
d'armes,  et  fist  prince  de  sa  compaignie  son  conseiller, 

c'estassavoir  d'un  chevalier  nommé  Amasa.   Le  roy 
David  y  vouloit  venir  en  personne ,  mais  Joab ,  qui 
estoit  son  grant  connestable,  et  les  autres  chevaliers, 
lui  conseillèrent  qu'il  demourast  en  la  forest,  pour  ce 
qu'il  estoit  viel  et  ancien;  si  demoura.  Mais  pour  ce 
qu'il  estoit  très  expert  prince  en  fait  de  guerre,  et  tant 
vaillant  chevalier  qu'il  estoit  adonc  le  plus  preux  du 
monde,  de  lui-inesmes  ordonna  trois  batailles,  des- 
quelles Joab,  son  connestable  général,  fut  capitaine  de 
la  première,  et  Âbisay,  le  frère  Joab,  eut  la  seconde, 
et  de  la  tierce  fut  capitaine  Eschey,  fils  de  Geth.  Et 
puis  fut  l'estour  grant  et  la  bataille  cruelle.  La  partie 
du  desloyal  Absalon  fut  la  plus  feble  ;  si  en  furent  les 
ungs  occis,  et  les  autres  s'en  fuirent.  Si  advint  que 
icellui  Absalon,  en  fuiant  sur  sa  mule  après  la  descon- 
fiture, passa  en  la  forest  pardessoubz  ung  chesne, 
espès  de  branches  et  moult  fort  ramu,  lesquelles  bran- 
ches venoient  de  si  bas  que  les  cheveulx  dudit  Absalon 
s'entortillèrent  autour  d'une  des  branches,  ainsi  qu'il 
cuidoil  passer  par  dessoubz.  Si  demoura  pendant  par 
ses  cheveux,  et  sadicte  mule  passa  oultre.  Car  ledit 
Absalon  avoit  osté  son  heaume  pour  la  chaleur  et  pour 
mieulx  courre,  et  avoit  des  cheveulx  plus  que  deux 
autres,  qui  lui  batoient  jusques  à  la  ceinture,  si  s'esle- 
vèrent  en  hault  en  courant  et  s'entortillèrent  entre  les 
branches  dudit  arbre.  Et  pour  ce  demeura  il  là  pen- 
dant, par  manière  de  miracle,  pour  la  grande  trahison 
et  desloiauté  qu'il  avoit  perpétrée  à  Tencontre  du  roy, 
son  père  et  son  souverain  seigneur.  Si  advint  que  des 
hommes  d'armes  d'icellui  Joab,  connestable  dudit  roy 
David,  le  trouva  là  pendu,  et  tantost  le  courut  dire  à 
cellui  Joab.  Lequel  Joab  lui  dit  :  a  Se  tu  l'as  vu,  pour 

quoy  ne  l'as  tu  occis,  et  je  t'eusse  donné  dix  besans 
d'or  et  une  bonne  ceinture.  »  Lequel  respondi  à  Joab  : 
«  Se  tu  me  donnoies  mil  besans  d'or,  si  ne  lui  oseroie- 
je  toucher,  ne  faire  mal.  Car  j'estoie  présent  quant  le 
Roy  te  commanda  et  à  toutes  les  gens  d'armes  :  «  Gar- 
dez moy  mon  enfant  Absalon,  et  gardez  qu'il  ne  soit 
occis.  »  Et  Joab  répliqua  :  «  Le  commandement  que 
le  Roy  avoit  fait  estoit  contre  son  bien  et  son  honneur. 
Car,  tant  comme  ledit  Absalon  aura  vie  ou  corps,  le 
Roy  sera  tousjours  en  péril,  et  si  n'aurons  jà  paix  ou 
royaume  :  maine  moy  où  ledit  Absalon  est.  »  Cil  lui 
mena  présentement,  et  là,  Joab  trouva  Absalon  pen- 
dant par  les  cheveulx.  Si  lui  ficha  trois  glaives  *  parmy 
le  corps  en  droit  le  cuer,  et  puis  le  fist  gecter  en  une 
fosse  et  lapider  et  couvrir  de  pierres.  Car  selon  la  loy 
de  Dieu,  pour  ce  qu'il  estoit  traistre,  tirant  et  desloyal 
à  son  père,  son  roy  et  son  souverain  seigneur,  il  devoit 
estre  lapidé  et  tout  couvert  de  pierres.  Quant  le  roy 
David  sceut  la  nouvelle  que  son  fils  estoit  occis,  il 
monta  en  une  haulte  chambre  et  commença  à  pleurer 
moult  tendrement.  Fili  mf\  fili  mi,  Ahsalon]  quis  mi- 
chi  tribuat  ut  ego  nioriar  pro  te,  Absalon.  pli  mi!  Il 
fut  noncié  à  Joab  et  aux  gens  d'armes  que  le  Roy  me- 
noit  si  grant  dueil  pour  la  mort  de  son  filz  ;  si  en  furent 
très  indignez.  Lors  Joab  vint  au  roy  David ,  et  lui  dit 
ces  paroles  :  Confudisti  hodie  vultus  servorum  tuorum, 
saham,  fecerunt  animam  tuam  quia  diligis  odientes 

4.  Glaive ,  lance,  pique ,  javelot ,  et  non  pas  une  épée.  On  lit 
dans  une  lettre  de  rémission  de  Tan  1415  :  «  Et  là  fu  frappé  par 
ledit  suppliant  d'un  cop  de  lance  ou  glaive,  par  le  costc  ».  Corn- 
mines  se  sert  souvent  de  cette  expression  :  cent  glaives,  deux  cents 
glaivex,  etc. 

te^  et  odio  habes  diligentes  te,  etc.  C'est  à  dire  quant  le 
bon  chevalier  Joab  s'en  vint  au  Roy,  son  seigneur,  il 
lui  dit  vérité  sans  flater,  c'estassavoir  ;  a  Tu  hez  ceulx 
qui  te  ayment,  et  aymes  ceulx  qui  te  héent  ;  tu  eusses 
bien  voulu  que  nous  eussions  estes  occis  et  que  Absa- 
lon  ton  filz,  vesquist,  qui  a  mis  nos  personnes  en 
grant  péril  de  mort  en  combatant  contre  lui  pour  toy, 
et  pour  ce  que  les  gens  d'armes  et  le  peuple  en  sont 
si  indignez  à  l'encontre  de  toy,  car  se  tu  ne  viens  seoir 
à  la  porte ,  à  bonne  chère ,  pour  les  remercier  quant 
ilz  entreront  dedens,  ilz  feront  ung  autre  rov  et  te 
osteront  ton  royaume  ;  et  onques  si  dolente  journée 
ne  t'advint ,  se  tu  ne  fais  ce  que  je  te  dy.  »  Le  Roy, 
considérant  que  son  connestable  lui  disoit  vérité ,  vint 
seoir  à  la  porte  pour  remercier  les  gens  de  guerre 
quant  ilz  entrèrent  dedens  la  porte ,  et  leur  monstra 
lie  chère  et  joieuse.  Et  en  ce  présent  exemple  fait  moult 
à  noter  que  le  bon  chevalier  Joab  occist  le  filz  du  Rov 
contre  le  commandement  du  Roy,  et  ne  obéyt  point 
à  son  commandement  pour  ce  qu'il  estoit  ou  préju- 
dice de  Dieu  ,  du  Roy  et  de  tout  son  peuple  ^  Item  , 
nonobstant  que  ledit  Joab  l'occist,  ilz  avoient  esté 
tousjours  amis  ensemble,  et  tant  que  ledit  Joab  avoit 
audit  Absalon  fait  la  paix  pardevers  le  roy  David,  son 
père,  d'un  meurtre  qu'il  avoit  fait  en  la  personne  de 
son  frère  ainsné ,  filz  du  roy  David ,  qu'il  avoit  occis, 
et  en  avoit  icellui  Absalon  esté  fuitif  hors  du  pays  par 
l'espace  de  trois  ans. 

\,  Si  ce  singulier  discours  a  jamais  été  prononcé,  comme  après 
tout  la  chose  n'est  pas  impossible,  des  traits  comme  celui-ci  ne 
devaient  pas  être  sans  portée  sur  certains  esprits  atrabilaires  du 
temps. 

Mais  aucuns  pourroient  arguer  contre  les  choses 
dessusdictes  pour  ce,  quant  le  roy  David  fut  au  lit  de 
la  mort,  il  charga  son  filz  Salomon  qui  devoit  estre 
roy  régnant  après  lui,  qu'il  fist  justice  dudit  Joab.  A 
ce  je  respons  que  ce  ne  fut  pas  pour  le  cas  dessusdit. 
Car,  nonobstant  que  Joab  feust  bon  chevalier  et  loial 
ou  temps  qu'il  occist  ledit  Absalon ,  néantmoins  en- 
vers la  fin  de  ses  jours  il  commist  deux  grandes  faultes. 
La  première  fut  qu'il  occist  ung  très  bon  chevalier  et 
homme  d'armes,  nommé  Amaza,  et  en  baisant  le  print 
par  le  menton  d'une  main,  et  de  l'autre  lui  bouta  une 
espée  parmy  le  corps,  en  disant  :  Ai^e  f rater  Amaza, 
c<  Dieu  te  gard  !  frère  Amaza.  ))  Le  second  fut  qu'il 
occist  le  prince  Abner,  aussi  par  grande  trayson.  Et 
pour  ce  que  le  Roy  n'avoit  point  puny  ledit  Joab  des 
deux  homicides  dessusdiz  qu'il  avoit  perpétrez  si  des- 
loyaument,  il  en  fist  conscience  en  son  lit  mortel    et 
en  charga  son  filz  Salomon  qu'il  en  feist  justice  après 
son  trespassement,  et  qu'il  le  pugneist  en  ce  monde  et 
privast  de  la  vie  du  corps  pour  éviter  dampnacion 
perpétuelle.  Et  lui  dist  ainsi  :  Tu  sois  que  fecerit  Joab 
diiobus  principibus  exercitus  Israël,  filio  meo ,  etc. 
C'est  à  dire  que  les  deux  chevaliers,  princes  de  la  che- 
valerie d'Israël ,  avoient  esté  tuez  desloiaument  en  la 
paix  de  Dieu  et  de  son  Roy,  et  je  fay  conscience  de 
ce  que  je  lui  ay  esté  trop  favorable  ;  et  pour  ce,  se  tu 
ne  le  pugnis,  tu  seroies  cause  de  la  dampnacion  de 
son  âme.  Et  je  fay  cy  ung  nota  :  il  n'est  nul  si  bon  che- 
valier ou  monde  qui  ne  puist  faire  une  faulte ,  voire  si 
grande  que  tous  les  biens  qu'il  aura  faiz  devant  soient 
adnuUez.  Et  pour  ce ,  on  ne  crie  aux  joustes ,  ne  aux 
batailles  :  Aux  preux  !  mais  on  crie  bien  :  Aux  filz  des 

preux  après  la  mort  de  leur  père  !  Car  nul  chevalier 
ne  peut  estre  jugié  preux  se  ce  n'est  après  le  Irespas- 
sement.  Ainsi  avez  vous  le  deuxiesme  exemple. 

Le  tiers  exemple  sera  de  la  royne  Atbalie  qui  estoit 
rovne  de  Jhérusalem.  De  laquelle  dist  la  saincte  Es- 
cripture  :  Athalaia  uero ,  mater  régis  Ochasie,  viJens 
filium  suum  mortuum^  surrexit  ^  etc.  C'est  à  dire  que 
cette  mauvaise  royne  Atbalie ,  recordant  que  le  roy 
Ochosie,  son  filz,  estoit  trespassé  et  qu'il  n'avoit  laissé 
que  petit  enfans ,  pour  actribuer  à  elle  la  seigneurie , 
par  sa  convoitise,  mauvaise  concupiscence  et  tirannie, 
occist  les  enfans  dudit  roy  son  filz,  et  furent  tous  mis 
à  mort ,  excepté  que  par  la  grâce  de  Dieu  et  d'une 
vaillant  dame  qui  estoit  ante  desdiz  enfans ,  seur  à 
leur  père,  laquelle  embla  un  nommé  Joias  ou  berceau 
de  sa  nourrice  et  Venvoia  secrètement  à  l'évesque  du 
temple  ,  qui  doulcement  le  nourry  jusques  à  sept  ans. 
Ce  pendant  ladicte  mauvaise  royne  régna  par  l'espace 
desdiz  sept  ans,  par  tyrannie  et  desloyaulté.  Et  la  bui- 
tiesme  année  le  vaillant  évesque  la  fist  espier  et  occire 
de  fait  d'aguet,  et  fist  couronner  le  petit  enfant.  Le- 
quel, combien  qu'il  feust  jeune  et  qu'il   n'eust  que 
sept  ans,  gouverna  très  bien  ledit  royaume  par  le  con- 
seil et  advis  dudit  vaillant  évesque  et  autres  bons 
preudommes.   Car  la  saincte  Escripture  dist  ainsi  : 
Joias  regnavit  quadraginta  annis  in  Jhérusalem^  fecit- 
que  rectum  coram  Domino ,  etc.   Ainsi  avez  vous  le 
troisiesme  exemple,  qui  est  comment  convoitise  de 
bonneur  vaine,  qui  n'est  autre  cbose  que  concupis- 
cence et  voulenlé  désordonnée  à  tolir  à  autrui  sa  noble 
dominacion  et  seigneurie,  fist    ladicte  royne    estre 
murdrière ,  faulse  et  desléale ,  pour  obtenir  par  force 

tiran nique  la  couronne  et  seigneurie  du  royaume  de 
Jhérusalem.  Et  si  avez  oy  comment  par  agaiz  et  espie- 
mens  elle  fut  occise.  Car  c'est  droit  raison  et  équité 
que  tous  tirans  soient  occis  vilainement  par  agais  et 
espiemens,  et  est  la  propre  mort  dont  doivent  mourir 
les  tirans  desleaux.  Et  ainsi  je  fais  fin  du  tiers  article 
de  madicte  matière  majeur. 

Après  je  viens  au  quart  article  de  ma  majeur,  ou- 
quel  je  pense  à  noter  et  exposer  huit  véritez  princi- 
pales par  manière  de  conclusion,  et  fondement  de  en 
icellui  insérer  huit  autres  conclusions  par  manière  de 
correlaire,  pour  mieulx  fonder  la  justificacion  de  mou- 
dit  seigneur  de  Bourgongne.  La  première  est  que  tout 
subject  universel  qui  par  convoitise,  barat,  sortilège 
et  malengin  machine  contre  le  salut  de  son  roy  et  sou- 
verain seigneur,  pour  lui  tolir  et  soubztraire  sa  très 
noble  et  haulte  seigneurie ,  il  pèche  si  griefment  et 
commet  si  horrible  crime,  comme  crime  de  lèse-ma- 
jesté royale  ou  premier  degré,  et  par  conséquent  il  est 
digne  de  double  mort,  c'estassavoir ,  première  et 
seconde.  Je  preuve  madicte  proposicion.  Car  tout  tel 
subject  et  vassal  est  grant  ennemy  et  desloyal  au  sou- 
verain seigneur  et  pèche  mortellement  ;  donques  ma 
conclusion  est  vraye.  Et  qu  il  soit  tirant,  je  le  preuve 
par  monseigneur  saint  Grégoire,  qui  dist  ainsi  :  7V- 
rannus  est  proprie ,  etc.  Qu'il  commet  ce  crime  de 
lèse-majesté,  il  appert  clèrement  par  la  distinction 
dessusdicte  des  degrez  de  lèse- majesté  royale  et  en  la 
personne  du  prince.  Qu'il  soit  digne  de  double  mort, 
première  et  seconde ,  je  le  preuve.  Car,  par  la  pre- 
mière mort  j'entens  mort  corporelle,  qui  est  séparacion 
du  corps  et  de  l'âme,  et  par  la  mort  seconde  je  n'en- 

tens  autre  chose  que  dampnacion  pardurable ,  de  la- 
quelle parle  monseigneur  saint  Jelian  révangéliste,  et 
dist  :  Çid  i^ixerit  non  ledetur  a  morte  secunda.  C'est  à 
dire  que  toute  humaine  créature  qui  aura  victoire  fina- 
blement  sur  convoitise  et  ses  trois  filles,  il  n*aura 
garde  de  la  mort  seconde,  c'estassavoir  de  pardurable 
dampnacion. 

La  seconde  vérité  est,  jà  soit  ce  que  ou  cas  dessusdit 
tout  vassal  et  subject  soit  digne  de  double  mort,  et 
qu'il  commecte  si  très  horrible  crime  qu'on  ne  le  pour- 
roit  trop  punir,  toutesfoiz  il  fait  trop  plus  à  punir  que 
ung  simple  subject,  c'estassavoir,  ung  baron  que  ung 
chevalier,  ung  conte  que  un  baron ,  et  un  duc  que 
ung  conte,  le  cousin  du  Roy  que  ung  estrange,  le 
frère  du  Roy  que  ung  cousin ,  et  le  filz  du  Roy  que  le 
frère.  C'est  vérité ,  tant  qu'à  la  première  partie  s'ensuit 
la  vérité  précédente.  Et  quant  à  la  seconde  partie  ,  je 
le  preuve.  Car  en  mondit  degré,  l'obligacion  est  plus 
grande  à  vouloir  garder  le  salut  du  Roy  et  la  chose  du 
bien  publique.  Donques  ceulx  qui  font  le  contraire 
font  plus  à  punir,  en  montant  de  degré  en  degré.  Ma 
conséquence  est  très  bonne,  et  je  la  preuve.  C'estas- 
savoir que  le  filz  est  plus  obligié  que  le  frère ,  et  le 
frère  que  le  cousin  ,  ung  duc  que  ung  conte  ,  ung 
conte  que  ung  baron  et  ung  baron  que  ung  chevalier, 
à  garder  le  bien  et  honneur  du  Roy  et  de  la  chose 
publique  du  royaume.  Car  chascune  des  dessusdicles 
prérogatives,  dignitez  et  seigneuries  correspondent  à 
certain  degré  d'obligacion ,  et  ainsi  qu'ilz  sont  plus 
grans  et  plus  nobles ,  plus  grande  et  plus  forte  est 
l'obligacion.  Et  pourtant,  qui  plus  en  a  et  de  plus 
nobles  ,  plus  est  obligié  comme  dit  saint  Grégoire,  en 

l'auctorité  dessus  alléguée  :  Concrescunt  dona  et  ra- 
clones  donorum.  Item,  pour  le  deuxiesme  argument 
prens-je  madicte  vérité.  Car,  tant  que  la  personne  est 
plus  prouchaine  du  Roy  et  plus  noble,  s'il  fait  les 
choses  dessusdictes,  de  tant  est-ce  plus  griefve  esclande 
que  n'est  d'une  personne  qui  est  loingtaine  du  Rov. 
C'est  plus  grande  esclande  que  ung  grant  duc  et  puis- 
sant  seigneur,  prouchain  parent  du  Roy,  machine  sa 
mort  pour  lui  tolir  sa  seigneurie ,  que  ce  seroit  d'un 
povre  subject  qui  n'est  point  son  parent.  De  tant  que 
le  machineur  seroit  plus  prouchain  du  Roy  et  de  plus 
grant  puissance,  de  tant  seroit  la  chose  plus  inique, 
et  de  tant  seroit  de  plus  grant  esclande,  et  par  consé- 
quent seroit  plus  à  punir.  Tiercement,  je  prouve  ma 
vérité  dessusdicte.  Car  il  y  a  plus  grant  péril,  donques 
y  doit-il  avoir  plus  grant  remède  de  punicion.  Et  à 
rencontre  qu'il  y  ait  plus  grant  péril ,  je  le  preuve. 
Car  la  machinacion  des  prouchains  du  Roy,  qui  sont 
de  grande  auctorité  et  puissance ,  est  plus  périlleuse 
que  n'est  la  machinacion  des  povres  gens.  Et  pour 
tant  qu'elle  est  plus  périlleuse,  il  en  doit  avoir  plus 
grande  punicion  pour  obvier  aux  périlz  qui  en  pevent 
advenir  pour  les  refraindre  de  la  temptacion  de  l'en- 
nemi et  de  convoitise.  Car,  quant  ilz  se  voyent  si 
prouchains  à  la  couronne ,  il  advient  que  convoitise 
se  boute  en  leur  cuer,  pour  quoy  ilz  se  bouteront  à 
machiner  de  toute  leur  puissance  et  à  empoin^^ner 
ladicte  couronne.    Ainsi   n'est  pas  d'un   povre  sub- 
ject qui  n'est  point  prouchain   parent  du    Roy,  car 
il  n'auroit  jamais  ymaginacion   ou   espérance  d'ad- 
venir  à  ladicte  couronne ,  ne  du  royaume ,  aucune- 
ment. 

La  tierce  vérité  \  ou  cas  dessusdit  en  ladicte  pre- 
mière vérité.    Il   est  licite  à  cbascun  subject,    sans 
quelque  mandement,  selon  les  lois  morales,  naturèles 
et  divines ,  de  occire  ou  faire  occire  traistre  desloial 
ou  tirant ,  et  non  point  tant  seulement  licite ,  mais 
honnorable  et  méritoire,  mesmement  quant  il  est  de 
si  grant  puissance  que  justice  n'y  peut  estre  faicte 
bonnement  par  le  souverain.  Je  prouve  ceste  vérité 
par  douze  raisons,  en  l'bonneur  des  douze  apostres. 
Desquelles  raisons,  les  trois  premières  sont  trois  auc- 
toritez  de  trois  pbilosopbes  moraulx.  Les  autres  trois, 
sont  de  trois  auctoritez  de  saincle  Église.  Les  autres 
trois ,  sont  de  trois  lois  civiles  et  impériales.  Et  les 
trois  dernières  sont  exemples  de  la  saincte  Escripture. 
La  première  des  trois  auctoritez  des  trois  docteurs 
de  saincte  tbéologie  est  du  docteur  saint  Thomas  ,  qui 
dist  en  la  dernière  partie  du  second  livre  des  sentences  : 
Quando  aliquis  ad  dondnum  sibi per  violenciam  sur- 
rexit,  A  parler  briefment  et  proprement,  le  docteur 
dessusdit  veult  dire  que  ce  subject  qui  occist  le  tirant 
dessusdit,  fait  oeuvre  de  loenge  et  de  rémunéracion. 
La  seconde  auctorité  si  est  Salberiensis  sacre  théologie 
eximii  doctoris ,  in  libro  suo  Policrat,  libro  II ,  c.  xv, 
sic  dicentis  :  Arnica  adulari  non  licet,  sed  aurem  ti- 
ranni  mu/are^  licitum  est,  etc.  C'est  à  dire  il  n'est 
licite  à  nuUui  de  flater  son  ami,  mais  il  est  licite  de 
adenter  et  endormir  par  belles  paroles  les  oreilles  du 
tirant.  Car  puisqu'il  est  licite  d'occire  ledit  tirant ,  il 
est  licite  de  le  flater  et  blander  par  belles  paroles  et 

1 .  Le  ms.  Supp,  fr.  93  met  en  tète  de  cet  alinéa  les  mots  :  De 

occis  ions. 

2.  Midare  (sic)  lis.  mulcere. 

signes.  La  tierce  auctorité  est  de  plusieurs  docteurs 
que  je  mets  tous  ensemble  afin  que  je  n'y  excède  le 
nombre  de  trois.  C'estassavoir  Ricardi  de  Media  ^illa^ 
Alexandri  de  Halis  et  Ascens,  in  summa  qui  conclu-- 
sionem  ponant  in  effectum;  et  adjoinct  pour  plus 
grande  confirmacion  Tauctorité  de  saint  Pierre  l'a- 
postre ,  qui  dit  ainsi  :  Subditi  estote  Uegi  quasi  pre- 
cellenti ,  si^e  ducibus ,  tanquam  ab  eo  missis  ad  vin- 
dictam  maie  facto  ru  m  ^  laudem  vero  bonorum,  quia  sic 
est  voluntas  Dei ,  Prima  //^  IP.  C'est  à  dire  que  la 
voulenté  de  Dieu  est  que  tous  obéissent  au  Roy  comme 
excellent  et  souverain  seigneur  sur  tous  les  autres  de 
son  royaume,  et  puis  après  aux  ducs  et  autres  princes, 
comme  commis  et  envoiez  de  lui  à  la  voulenté  et  pu- 
nicion  des  malfaicteurs  et  à  la  rémunéracion  des  bons 
et  à  la  vengence  des  mauvaises  injures  faictes  et  ma- 
chinées au  Roy  par  ses  ennemis  et  malfaicteurs.  Don- 
ques  il  s'ensuit  que  les  ducs  sont  obligez  de  venger  le 
Roy  de  toutes  injures  qui  seront  faictes  et  machinées  à 
faire ,  ou  au  moins  d'en  faire  leur  povoir,  et  de  ex- 
poser à  ce  toute  leur  puissance,  toutes  et  quantesfoiz 
qu'il  viendra  à  leur  congnoissance. 

Après  je  viens  à  la  seconde  auctorité  des  trois  phi- 
losophes moraulx ,  dont  la  première  est  Anaxagore 
Philippi  in  libro  suo  pluribus  locis  ,  sic  de  ci\^ilibus 
subditorum  ait:  Licitum  est  occidere  tjrannum^  et 
non  solum  licitum ,  jmo  laudabile.  C'est  à  dire  qu'il 
est  licite  à  ung  chascun  subject  occire  le  tirant,  et  non 
point  seulement  licite,  mais  chose  honnorable  et  digne 
de  loenge.  La  seconde,  Tullii  in  libro  De  officiis,  lau- 
datis  illis  qui  Julium  Cesarem  interfecerunt  quams^is 
esset  sibi  familiaris  amicus ,   eo  quod  jura  imper ii 

qiuui  tjrannus  murpaverat.  C'est  à  dire  que  le  noble 
moral  Tulle  dit  et  escript  en  son  livre  Des  offices  , 
que  ceulx  qui  occirent  Jules  César  font  à  priser  et  bien 
sont  dignes  de  loenges  pour  tant  que  Jules  César  avoit 
usurpé  la  seigneurie  de  l'empire  roummain  par  tiran- 
nie  et  comme  tirant.  La  tierce  auctorité  est  de  Bocace, 
en  son  livre  :  De  casibus  Knrorum  illustrium  ^  cap.  v, 
contra  fil  l'os  tirannos ,  en  parlant  du  tirant  dit  ainsi  : 
a  Le  diray-je  roy,  le  diray-je  prince  ,  lui  garderay-je 
foy  comme  à  seigneur?  Nonnil.  Car  il  est  ennemi  de  la 
chose  publique.  Contre  cellui  puis-je  faire  conspira- 
cion,  prendre  armes,  mectre  espies  et  employer  force  ? 
C'est  fait  de  courageux,  c'est  très  saincte  chose  et  très 
neccessaire ,  car  il  n'est  plus  agréable  sacrifice  que  le 
sang  du  tirant.  C'est  une  chose  importable  de  recevoir 
villenies  pour  bien  faire,  w 

Après,  je  viens  à  la  tierce  auctorité  des  lois  civiles. 
Et  pour  ce  que  je  ne  suis  point  légiste  ,  il  me  suffit  de 
dire  la  sentence  des  lois  sans  les  alléguer,  car  en  toute 
ma  vie  je  ne  fus  estudiant  que  deux  ans  en  droit  canon 
et  civil ,  et  y  a  plus  de  vingt  ans  passez  ,  pour  quoy  je 
n'en  puis  guères  sçavoir,  et  ce  que  lors  je  en  peuz 
aprendre ,  je  Tay  oublié  par  la  longueur  du  temps. 
La  première  auctorité  des  lois  civiles  est  que  les  déser- 
teurs et  destructeurs  de  chevalerie ,  chascun  les  peut 
occire  licitement.  Et  qui  est  plus  déserteur  que  cellui 
qui  destruit  la  personne  du  Roy,  qui  est  le  chef  de 
chevalerie  et  sans  lequel  la  chevalerie  ne  peut  lon- 
guement durer.  La  seconde  auctorité  est,  qu'il  est  licite 
à  ung  chascun  de  occire  et  faire  occire  les  larrons  qui 
guètent  les  chemins  es  bois  et  en  forestz.  Et  pour 
quoy  il  est  licite  ?  en  ma  foy  c'est  pour  ce  qu'ilz  sont 

formellement  ennemis  de  la  chose  publique  et  conti- 
nuellement machinent  à  l'encontre  et  mectent  peine 
à  occire  les  passans.  Donques  est-il  licite  de  occire  Je 
tirant  qui  continuellement  machine  contre  son  roy  et 
son  souverain  seigneur,  et  à  destruire  le  bien  publique. 
La  tierce  auctorité  est  qu'il  est  licite  à  ung  chascun 
d'occire  ung  larron  s'il  le  treuve  en  sa  maison,  de 
nuit ,  par  la  loy  civile  et  impériale.  Donques,  par  plus 
forte  raison ,  est-il  licite  d'occire  ung  tirant  qui  par 
nuit  et  par  jour  machine  la  mort  de  son  souverain 
seigneur.  Ceste  conséquence  appert  à  tout  homme  de 
sain  entendement  s'il  y  veult  considérer,  et  l'antécé- 
dent est  le  texte  de  la  loy  escripte. 

Aincois  que  je  entre  en  la  matière  des  trois  exemples 
de  la  Saincte  Escripture,  je  vueil  respondre  à  aucunes 
objections  qu'on  pourroit  faire  à  l'encontre  de  ce  que 
dit  est ,  en  arguant  ainsi  :  Tout  homicide  par  toutes 
lois  est  défendu  ,  c'estassavoir  divine ,  naturelle  ,  mo- 
rale et  civile.  Tout  ce  que  dit  est,  n'est  pas  tout  vray 
dit.  Qu'il  soit  défendu  en  la  loi  divine,  je  treuve  et  le 
preuve.  Car  la  Saincte  Escripture  dit  ainsi  :  Non  oc- 
cides ,  et  est  ung  des  commandemens  de  la  loy  divine 
par  lequel  est  défendu  tout  homicide.  Qu'il  soit  dé- 
fendu en  la  loi  de  nature ,  je  le  preuve.  Natura  enini 
inter  honiines  quamdam  cognicionem  constitua  qud 
honiineni  honiini  insidiari  neplias  est.  Qu'il  soit  aussi 
défendu  par  la  loy  morale,  je  le  preuve /^^z-  illud.  Hoc 
non  facias  aliis  quod  tibi  non  vis  fieri,  Alteram  non 
ledas.  Jus  suum  unicuique  tribuere.  Hoc  est  morale 
insuper  et  de  naturali  jure.  Qu'il  soit  aussi  défendu 
par  la  loy  civile  et  impériale ,  je  le  preuve  par  les  lois 
civiles  et  impériales,  qui  disent  ainsi  :  Qui  honiineni 
»  J4 

occidit,  capite  puniatur,  non  habita  différencia  sexus 

uel  condicionis. 

Pour  respoiidre  aux  raisons  dessusdictes ,  est  à  sa- 
voir que  les  théologiens  et  jarisles  parlent  en  diverses 
manières   de  ce  mot  homicidiiinu  Mais  nonobstant 
qu'ilz  diffèrent  es  parlers,  ilz  dilTèrent  ^  en  une  mesme 
sentence.   Car  les  théologiens  dient  (jue   tuer    ung 
homme  licitement  n'est  point  homicide,  car  ce  mot 
homicidiiim  emporte  en  soy  quod  sit  justiun.  Et  prop- 
ter  hoc  dicunt  cpwd  Moyses  Phi  nées  et  Matathins  non 
commiserant  homicidia,  quia  juste  occiderunt.  Mais  les 
juristes  dient  que  toute  occision  de  homme  ,  soit  juste 
ou  injuste,  est  homicide.  Et  les  autres  dient  qu'il  y  a 
deux  manières  de  homicides,  juste  et  injuste ,  et  que 
pour  homicide  juste  nul  ne  doit  cstre  puny.  Je  respon- 
dray  donques  selon  les  théologiens.  Je  dy  que  l'occision 
dudit  tirant  n'est  point  homicide,  pour  ce  qu'elle  fut 
juste  et  licite.  Ainsi  ne  s'en  ensuit  point  de  punicion, 
mais  rémunéracion.  Quant  à  l'argument  qui  dïiquod 
hominem  homini  insidiari  nephas  est,  etc.,  c'est  à  dire 
que  le  tirant  qui  continuellement  machine  la  mort  de 
son  roy  et  souverain  seigneur  et  homo  est  nephas  et 
perdicio  et  iniquitas.  Et  pour  ce ,  cellui  qui  l'occist  par 
bonne  subtilité  et  cautelle  en  l'espiant ,  pour  saulver 
la  vie  de  son  roy  et  souverain  seigneur,  et  le  garde  de 
tel  péril ,  il  ne  fait  pas  nephas  ,  mais  s'acquitte  envers 
son  roy  et  souverain  seigneur.  Quant  à  l'argument  qui 
dit  :  Non  facias  aliis ,  etc.  Alteruni  non  ledere ,  etc., 
je  respons  que  ce,  fait  expressément  contre  ledit  tirant 


1.   Ils  diffèrent  (sic),  lis.   ils  conviennent  comme  dans  le  ms. 
Su  pp.  fr.  93. 

et  pour  cellui  qui  l'occist.  Car  il  fait  contre  son  Roy 
et  souverain  seigneur  ce  qu'il  ne  vouldroit  pas  qu'on 
lui  feist ,  et  ipsum  Regem  injuriatur  et  ledit.  Pour  la- 
quelle chose  le  subject  qui  l'occist  de  mort  telle  qu'il 
a  desservie,  ne  fait  en  riens  contre  lesdictes  lois,  mais 
garde  l'entente  d'icelles  ,  c'estassavoir  bonne  équité  et 
loiaulté  envers  son  Roy  et  souverain  seigneur. 

Aux  autres  lois  qui  dient  :  Qui  hominem  occiderit 
capite  puniatur.  Omnis  usus  armorum  ,  etc.,  je  res- 
pons à  toutes  les  lois  ensemble,  qu'il  n'est  loy  tant 
soit  générale  ,  ne  règle  tant  soit  fort  commune,  qu'en 
aucun  cas  espécial  n'y  ait  excepcion  aucune.  Je  dis 
ores  que  le  cas  d'occire  ung  homme  tirant  est  exemple, 
et  par  espécial  quant  il  est  tirant  de  celle  tirannie  que 
dessus  est  dit.  Comment  pourroit-on  trouver  plus 
digne  cas  d'excepcion  que  le  cas  dessusdit  ?  C'estassa- 
voir qu'il  est  fait  par  si  grant  neccesité  comme  pour 
défendre  son  Roy  et  le  garder  de  péril  de  mort ,  et 
mesmement  quant  lesdictes  machinacions  et  sortilèges 
ont  si  avant  ouvré  en  sa  personne  qu'il  en  est  telle- 
ment indisposé  qu'il  ne  peut  entendre  à  faire  justice  , 
et  que  ledit  tirant  a  desservi  si  grande  punicion  que 
justice  n'en  peut  bonnement  estre  falcte  par  sondit 
roy  et  souverain  seigneur,  qui  est  afiebli,  blécié  et 
endommagié  en  entendement  et  en  puissance  corpo- 
relle. Et  pour  ce  Non  est  aliqua  lex  quin  aliter  expri- 
mendum  sit  in  ea  et  enim  alii  occidit  exemplaria  in 
aliquo  casa  interpretacio  exemplaria  çel  excepcio  in- 
terpretatur^.   Et  par  ainsi  expliquée  la  loy,  et  inler- 

1.  Le  ms.  Suppl.fr.  93,  remplace  cette  phrase  inintelligible 
par  une  autre  qui  ne  l'est  pas  moins.  Il  serait  superflu  et  fasti- 
dieux de  continuer  à  donner  les  variantes  de  ces  citations  latines. 

prêtée  en  tel  cas ,  n'est  point  contre  la  loy  à  parler 
proprement.  Pour  ce  est  assavoir  qu'en  toutes  lois  a 
deux  choses ,  la  première  le  principe  ou  la  sentence 
textuale ,  l'autre  si  est  la  cause  pour  quoy  on  la  faict 
faire ,  à  laquelle  fin  les  conditions  d'icelle  loy  enten- 
doient  principalement.   Et  quant  ilz  scavoient  que  la 
sentence  estoit  contraire  à  la  fin  de  la  loy,  c'estassavoir 
à  la  fin  pour  quoy  ladicte  loy  fut  faicte ,  on  doit  ex- 
pliquer ladicte  loy  à  l'entente  de  la  fin ,  et  non  point 
au  fait  lictéral  ou  sentence  textual.  Ainsi  met  le  phi- 
losophe, l'exemple  des  citoiens  qui  firent  une  loy  pour 
garder  leur  cité ,  c'estassavoir  que  nul  estranger  ne 
montast  sur  les  murs ,  sur  peine  capital.  Et  la  cause 
qui  les  mouvoit  à  ce  faire,   fut  que  se  ladicte  ville 
estoit  asségée  des  ennemis  ,  ilz  se  doubtoient  que  se 
les  estrangers  montoient  sur  les  murs  avecques  les  ci- 
toiens ou  autrement ,  il  y  pourroit  avoir  trop  grant 
péril  qu'ilz  ne  fussent  favorables  à  leurs  ennemis  contre 
la  ville ,  ou  qu'ilz  ne  leur  donnassent  aucun  signe  ou 
entendement  de  la  manière  de  prendre  la  ville.  Or 
advint  que  ladicte  ville  fut  assaillie  en  plusieurs  lieux. 
Les  estrangers  et  pèlerins  qui  estoient  en  la  ville  , 
regardèrent  qu'à  l'un  des  lieux  les  ennemis  assailloient 
trop  fort,  et  estoient  ceulx  de  la  ville  trop  febles  en 
icellui  endroit.  Prestement  lesdiz  estrangers  se  armè- 
rent et  montèrent  sur  les  murs  pour  secourir  ceulx  de 
la  ville  qui  estoient  les  plus  febles.  Si  repoussèrent 
lesdiz  ennemis  et  saulvèrent  ladicte  cité.  Le  philo- 
sophe demande ,  puis  que  lesdiz  pèlerins  sont  montez 
sur  les  murs  ,  il  lui  sembloit  qu'ilz  avoient  fait  contre 
la  loy  et  dévoient  estre  punis.  Je  i^spons  que  non. 
Car,  jà  soit  ce  qu'ilz  aient  fait  contre  la  sentence  hclé- 

raie  ou  textuale  de  ladicte  loy,  car  ilz  ont  saulvé  la 
cité,  pour  laquelle  garder  ladicte  loy  fut  faicte,  afin  de 
garder  ladicte  ville.  Car  s'ilz  n'y  eussent  point  monté, 
ladicte  ville  n'eust  point  esté  gardée ,  mais  eust  esté 
prinse.  Au  propos  :  les  lois  dessusdictes  qui  dient  que 
nul  ne  doit  prendre  auctorité  de  justice  fors  le  Roy,  ne 
faire  port  d'armes  sans  licence  du  prince ,  je  dy  que 
ces  lois  furent  faictes  pour  garder  l'onneur  du  Roy,  de 
sa  personne  et  de  la  chose  pubhque.  Mis  ce  cas  don- 
ques,  je  prouveray  que  ung  tirant  de  grant  puissance  et 
auctorité,  subtillement  machinant  de  toute  sa  puissance 
à  la  mort  du  Roy  continuellement  par  baratz  et  ma- 
léfices pour  lui  tolir  sa  seigneurie,  et  fera  mondit  sei- 
gneur tout  indisposé  en  entendement  et  en  force  cor- 
porelle qu'il  ne  scauroit  ou  pourroit  y  mectre  remède 
ne  en  faire  justice  ,  et  en  oultre  que  cellui  tirant  con- 
tinue de  jour  en  jour  en  sa  mauvaistié ,  je  regarde  les 
lois  dessusdictes  qui  me  demandent  ports  d'armes  sans 
licence  de  mondit  Roy  généralement  et  qui  me  défen- 
dent l'auctorité  d'occirre  autrui,  que  dois-je  faire  pour 
garder  le  sens  lictéral   d'icelles  lois?  Dois-je  laisser 
mondit  seigneur  en  si  grant  péril  de  mort?  Nennil, 
ains  doy  défendre  mondit  Roy,  et  occire  le  tirant.  Et 
en  ce  faisant,  jà  soit  ce  que  je  face  contre  le  sens  lic- 
téral desdictes  lois,  je  ne  feray  point  contre  la  fin  pour 
quoy  elles  furent  données  et  faictes ,  mais  acompliray 
le  commandement  final  d'icelles   lois  ,  c'estassavoir 
pour  l'onneur,  bien  et  conservacion  du  prince.  La- 
quelle chose  je  garderay  mieulx  ainsi  faisant ,  que  de 
laisser  vivre  icellui  tirant  ou  grant  péril  et  danger  de 
mondit  Roy.  Et  pour  ce  je  ne  doy  point  estre  puny,  mais 
guerdonné.  Car  je  fais  œuvre  méritoire  et  ne  tens  qu'à 

bonne  fin ,  c'estassavoir  la  fin  pour  quoy  icelles  lois 
furent  faictes.  Et  pour  ce,  dit  monseigneur  Saint  Paul  : 
Lictera  occidit^  caritas  vivip^cat.  C'est  à  entendre  que 
tout  le  sens  lictéral  en  la  Saincte  Escripture  est  occirre 
son  âme  ,  mais  tout  le  sens  de  vraie  charité  ,  c'estassa- 
voir  tendre  à  la  fin  pour  quoy  la  loy  divine  fut  faicte , 
c'est  chose  qui  bien  monstre  espérituelle  édificacion. 
Item,  les  lois  divine,  naturelle  et  humaine,  me  donnent 
auctorité  de  le  faire  ,  et  en  ce  faisant  je  suis  ministre 
de  la  loy  divine.  Ainsi  appert  que  lesdictes  objections 
ne  font  riens  contre  ce  que  dit  est. 

Je  viens  aux  trois  exemples  de  la  Saincte  Escripture 
pour  parfaire  la  probacion  de  madicte  tierce  vérité.  La 
première  est  de  Moyse ,  qui  sans  commandement  ne 
auctorité  quelconques  occist  l'Egipcien  qui  tyrannisoit 
les  enfans  d'Israël.  Et  pour  lors  icellui  Moyse  n'avoit 
auctorité  de  juge ,  laquelle  lui  fut  donnée  quarante 
ans  après  qu'il  eut  perpétré  ce  fait.  Et  de  ce ,  est  loé 
ledit  Moyse  ,  ut  patet  auctoritate  Exodi  IL  Quia  tan- 
quam  minister  legis  hoc  fecit,  Ita  improprie  in  /loc 
faciendo  ero  minister  legis.  Le  second  exemple  est  de 
Phinées,  qui  sans  commandement  quelconque  occist 
le  duc  Zambri,  comme  il  est  cy-devant  racompté.  Le- 
quel Phinées  ne  fut  pohit  pugni ,  mais  en  fut  loé  et 
rémunéré  très  grandement  en  trois  choses,  en  amour, 
en  honneur  et  en  richesse  ;  en  amour,  car  Dieu  lui 
monstra  plus  grant  signe  d'amour  que  devant;  en 
honneur,  quia  reputatum  ei  ad  justiciam^  etc.,  en 
richesses,  quia  per  hoc  acquisi^it  actum  sacerdotis 
sempiterni ,  etc.  Le  tiers  exemple  est  de  Saint  Michel 
archange,  qui  sans  commandement  de  Dieu,  ne  d'autre, 
mais  tant  seulement  d'amour  naturelle,  occist  le  tirant 

et  desléal  à  Dieu  son  roy  et  souverain  seigneur,  pour 
ce  que  ledit  Lucifer  machinoit  et  tendoit  à  usurper 
une  partie  de  l'onneur  et  seigneurie  de  Dieu.  Icellui 
Saint  Michel  en  fut  haultement  rémunéré  es  trois 
choses  dessusdictes ,  c'estassavoir  en  amour,  honneur 
et  richesses  ;  en  amour,  car  Dieu  l'ayma  plus  que  de- 
vant et  le  con ferma  en  son  amour  et  grâce  ;  en  hon- 
neur, quia  fecit  eum  milicie  celestis  principem  in  eter- 
num ,  c'est  à  dire  qu'il  le  fit  prince  de  la  chevalerie 
des  anges  à  jamais;  en  richesses,  car  il  lui  donna 
richesses  en  sa  gloire  tant  comme  il  en  veult  avoir, 
tantum  quantum  erat  capax.  Ainsi  appert  ma  tierce 
vérité  par  douze  raisons. 

La  quarte  vérité  ou  cas  dessusdit  :  il  est  plus  méri- 
toire ,  honnorable  et  licite  que  icellui  tirant  soit  occis 
par  l'un  des  parens  du  Roy  que  par  ung  estranger  qui 
ne  seroit  point  du  sang  du  Roy,  et  par  ung  duc  que 
par  ung  conte  ,  et  par  ung  conte  que  par  ung  baron  , 
et  par  ung  baron  que  par  un  simple  chevalier,  et  par 
ung  chevalier  que  par  ung  simple  subject.  Je  preuve 
ceste  proposicion.  Car  cellui  qui  est  parent  du  Roy  a 
à  désirer  et  garder  l'onneur  du  Roy,  le  défendre  à  son 
povoir  et  venger  de  toutes  injures,  et  y  est  obligé  plus 
qu'un  estranger,  ung  duc  que  ung  conte ,  ung  conte 
plus  que  ung  baron,  etc.,  et  fait  plus  à  pugnir,  et  si 
est  plus  grant  villenie  et  diffame  s  il  est  négligent  de 
ce  faire.  Par  opposicion,  s'il  en  fait  bien  son  devoir  et 
bonne  loiaulté  et  diligence,  ce  lui  est  plus  grant  hon- 
neur et  mérite.  Item  ,  in  hoc  ma  gis  re  Lucent  amor  et 
ohediencia  occisoris  i^el  occidcre  precipientis  ad  domi- 
num  suum  principem  ,  etc. 

La  quinte  vérité  en  cas  d'aliance,  seremens  et  pro- 

messes ,  est  des  confédëracions  faictes  de  chevalier  à 
autre  en  quelque  manière  que  ce  soit  et  puist  estre  , 
s'il  advient  que  icellui  pour  garder  et  tenir  tourne  ou 
préjudice  de  son  prince,  de  ses  enfans  et  de  la  chose 
publique ,  n'est  tenu  de  les  garder.  En  tel  cas  seroit 
fait  contre  les  lois  naturelles  et  divines.  Je  preuve  ceste 
vérité  en  arguant  ainsi  :  Bonam  eqidiatem  dictamen 
recte  r adonis  et  legem  dwinam  boni  princi pis  in  per- 
sona  publica ,  etc. 

La  sixiesme  vérité  ou  cas  dessusdit  est ,  que  s'il 
advient  que  lesdictes  aliances  ou  confédéracions  tour- 
nent ou  préjudice  de  l'un  promectans  ou  concédens , 
de  son  espouse  ou  de  ses  enfans,  il  n'est  en  riens  tenu 
de  le  garder.  Patet  hec  veritas  per  rationes  tactas  et 
curn  hoc  prohatur  sic.  Quia  observare  in  illo  casa 
confederaciones  contra  legein  caritatis  ^  qua  quibus 
rnagis  obligantur  sibi  ipsi  uxori  proprie  vel  liberis 
quando  possint  obligari  .etc. 

La  septiesme  vérité  ou  cas  dessusdit,  est  qu'il  est 
licite  à  ung  chascun  subject ,  honnorable  et  véritable, 
occire  le  tirant  traistre  dessus  nommé  et  desloial  à 
son  Koy  et  souverain  seigneur,  par  aguetz,  espiemens 
et  cautelle.  Et  si,  est  licite  de  dissimuler  et  traire  sa 
voulenté  de  ainsi  faire.  Je  le  preuve  premièrement  par 
l'auctorité  du  philozophe  moral  appelle  Bocace,  dessus 
allégué,  ou  second  livre  De  casibus  viroruni  illustriam^ 
qui  dit  ainsi,  parlant  de  tirant  :  le  honnoreray-je  comme 
prince  ?  lui  garderay-je  foy  comme  à  seigneur?  Nennil. 
Il  est  ennemy,  et  contre  lui  puis  prendre  armes  et 
mectre  espies.  C'est  fait  de  courageux,  c'est  très  saincte 
chose  et  du  tout  neccessaire,  car  à  Dieu  n'est  fait  plus 
agréable  service  que  du  sang  du  tirant.  Item,  je  le 

preuve ,  par  l'exemple  de  la  Saincte  Escripture ,  du 
roy  Jéhu  :  Occidente^  (sic)  sacer dotes  et  cultores  ba- 
julat  Jheu,  primo  regum  IX.  Nam  sic  dicitur  :  Acab 
parum  coluit  Baal ^  ego,  etc.  C'est  la  plus  propre 
mort  de  quoy  tirans  doivent  mourir  que  de  les  oc- 
cire vilainement  par  bonne  cautelle,  aguetz  et  espie- 
mens. Mais  sur  ce  je  fais  une  question.  Pour  quoy 
est  ce  qu'on  est  tenu  en  plusieurs  cas  de  garder  foy  et 
convenance  à  son  ennemy  capital  et  non  point  au 
tirant  ?  La  cause  de  la  response  mectent  communément 
les  docteurs  ,  et  pour  ce  qu'elle  est  commime  et  qu'elle 
seroit  longue  à  racompter,  je  m'en  passeray  à  tant. 

La  huitiesme  vérité'  est  que  tous  subjectz  et  vas- 
saulx  qui  appenséement  machinent  contre  la  santé  de 
leur  Roy  et  souverain  seigneur  pour  le  faire  mourir 
en  langueur,  par  convoitise  d'avoir  sa  couronne  et 
seigneurie ,  fait  consacrer,  ou  à  plus  proprement  par- 
ler, fait  exorer'  espées  ,  dagues,  badelaires  ou  cou- 
teaulx,  verges  d'or  ou  anneaulx  dédier  ou  nom  des 
dyables  par  nigromance,  faisans  invocacions  de  carac- 
tères ,  sorceries ,  suggestions  et  maléfices ,  et  après  les 
bouter  et  ficher  parmy  le  corps  d'un  honmie  mort  et 
despendu  du  gibet,  et  laisser  par  l'espace  de  plusieurs 
jours  en  grant  abhomminacion  et  horreur  pour  par- 
faire lesdiz  maléfices,  et  avec  ce  porter  sur  soy,  lié  ou 
cousu ,  des  ossemens  et  du  poil  du  loup  vil  et  deshon- 
neste  ,  et  de  la  pouldre  d'aucuns  d'iceulx  mors  des- 
pendus du  gibet.  Cellui  ou  ceulx  qui  le  font  ne  com- 
mectent  point  seulement  crime   de  lèze-majesté  ou 

i .  Leg.  occidere, 

2.  Le  ms.  Suppl.  fr.  93  met  ici   le  titre  Des  sortilieges. 

3.  «  Fait  exercer  »  (ms.  93). 

premier  degré,  mais  commectent  crime  de  lèze-majesté 
divine  ou  premier  degré,  et  sont  traistres  et  desloiaulx 
à  Dieu  leur  Créateur  et  à  leur  Roy,  et,  comme  ydo- 
lastres  et  corrompeurs  faulsaires  de  la  foy  catholique, 
sont  dignes  de  double  mort,  c'estassavoir  première  et 
seconde,  mesmement  quant  lesdictes   sorceries,  sug- 
gestions et  maléfices  sortissent  leurs  eiTects  en  la  per- 
sonne du  Roy  par  le  moien  et  malefoy  desdiz  machi- 
nans.    Invocantes  irwocnciones  pr.  &.  W,   11°.   Quia 
dicit  dominas  Bonaventura  libro  IP  div\  I^IP  quod 
ultima  Dyahohis  nunquam  satisfncit  voluntati  talium 
nisiantequamjdolatria  ministratur ^  etc.  Ainsi  je  vueil 
dire  que  les  docteurs  en   théologie   dient  tous  d'un 
commun  accord  que  telz  sortilèges ,  caractères  et  ma- 
léfices ne  sortissent  point  leur  effect ,  se  ce  n'est  par 
œuvre  de  dyable  et  par  son  faulx  moien  ,  et  les  char- 
mes et  supersticions  que  font  lesdiz  invocateurs  n'ont 
point  de  vertu  en  eulx  de  nuire  ou  aider  à  quelque 
personne  que  ce  soit.  Mais  ce  sont  les  dyables  qui  ont 
puissance  de  nuire  autant  que  Dieu  leur  en  permet , 
lesqtielz  ne  feroient  riens  à  la  requeste  desdiz  invoca- 
teurs s'ilz  ne  leur  faisoient  aincois  trois  choses.  C'est- 
assavoir, exhiber  honneur  divin  ,  lequel  ne  doit  point 
estre  exhibé  fors  à  Dieu,  par  action  et  convenance,  par 
manière  de  hommage ,  promesse  et  obligacion  d'au- 
cune chose  soit  monstrer  à  eulx  faulsaires  corrompeurs 
de  la  foy  catholique,  lesquelles  choses  joinctes  ensemble 
sont  erreurs  de  la  foy  et  ydolatrie.  Et  pour  tant  com- 
mectent crime  de  lèze-majesté.  Primuni  correlarium. 
S'il  advient  pour  le  cas  dessusdit  iceulx  invocateurs  de 
dvables  ydolastres  et  traistres  audit  Rov  soient  mis  en 
prison ,  et  que  pendant  le  procès  contre  eulx  ou  icel- 

lui  jugié  aucun  leur  facteur  ou  participant  en  leur 
crime,  les  vueille  délivrer  ou  face  délivrer  de  sa  puis- 
sance, il  doit  estre  puny  comme  lesdiz  ydolastres 
comme  traistre  au  Roy  son  souverain  seigneur  et  cri- 
minel de  crime  de  lèze-majesté  ou  premier  et  quart 
degré.  Secundum  correlarium.  Tout  subject  qui  donne 
ou  promet  à  autruy  grant  somme  d'argent  pour  em- 
poisonner son  Roy  et  son  souverain  seigneur,  le  mar- 
ché fait  et  les  poisons  ordonnées  ,  posé  que  lesdictes 
poisons  ne  sortissent  point  leur  effect  pour  aucun  em- 
peschement  survenant  par  la  grâce  de  Dieu  ou  autre- 
ment ,  tous  les  deux  marchans  commectent  crime  de 
lèze-majesté  ou  premier  degré ,  et  sont  faulx  ,  traistres 
et  desléaulx  a  leur  Roy  et  souverain  seigneur,  et  sont 
dignes  de  double  mort,  première  et  seconde.  Tercium 
correlarium.  Tout  subject  qui  soubz  dissimulacion  et 
faintise  de  jeux  et  esbatemens ,  appenséement  et  de  la 
malice  de  matière  inflammable,  c'estassavoir  à  em- 
braser et  alumer  et  très  mauvaise  à  estaindre,  procurer 
faire  vestemens  pour  vestir  son  Ro}',  et  qui  plus  est  lui 
faire  vestir  avec  plusieurs  autres  et  y  bouter  le  feu  à 
escient  pour  le  cuider  ardoir  et  lui  tolir  et  soubstraire 
sa  noble  seigneurie,  il  commet  crime  de  lèze-majesté  ou 
premier  degré  et  est  tirant,  traistre  et  desloial  à  son  Roy, 
et  pour  ce  est  digne  de  double  mort ,  première  et  se- 
conde; et  mesment  quant  parle  feu  sont  ars  et  mors  plu- 
sieurs nobles  hommes,  vilainement  et  à  grant  douleur. 
Quartum  correlarium.  Tout  subject  est  vassal  du  Roy 
qui  fait  aliances  avec  aucuns  qui  sont  ennemis  mortel z 
du  Roy  ne  se  peut  excuser  de  trahison,  espécialement 
({uant  il  mande  aux  gens  d'armes  de  la  partie  d'iceulx 
eimemis  qui  obtiennent  les  fortresses  dudit  royaume, 


■  < 


f 


220  CHRONIQUE  [1407] 

qu'ils  se  tiengnent  bien  en  icelles  fortresses  sans  eulx 
rendre,  car  quand  ce  viendra  au  fort,  il  se  y  emploiera 
et  leur  fera  faire  secours,  ou  y  mectra  bon  remède  ;  avec 
ce,  empesclie  les  voyages  et  les  armées  qui  se  font 
contre  lesdiz  ennemis*,  en  les  reconfortant  tousjours 
par  voies  sublilles  et  secrètes,  est  traistre  àsondil  Roy 
et  souverain  seigneur  et  à  la  chose  publique  du  royaume, 
et  commet  crime  de  leze-majestè  ou  premier  et  quart 
degré,  et  est  digne  de  double  mort,  première  et  seconde. 
Quintum  correlarium.  C'est  que  tout  subject  et  vassal 
qui  par  fraude,  barat  et  donner  faulx  à  entendre,  met 
dissencion  entre  le  Roy  et  la  Royne ,  tellement  que  le 
Roy  la  heoit  tant  qu'il  estoit  tout  délibéré  de  la  faire 
mourir,  elle  et  ses  enfans,  et  qu'il  n'y  avoit  point  de 
remède  se  elle  ne  s'en  fuioit  hors  du  royaume,  et  en 
lui  conseillant  et  requérant  que  ainsi  le  feist,  lui  offrant 
à  le  mener  hors  du  royaume  en  aucunes  de  ses  villes 
ou  fortresses,  et  en  adjoustant  une  cautelle  ou  subtilité, 
c'estassavoir  qu'il  estoit  neccessaire  que  ladicte  Royne 
le  tenist  secret  afin  qu'elle  ne  feustempeschée  ouarrestée 
à  ce  faire.  Pour  laquelle  chose  faire  il  voulut  qu'elle 
feignisl  d'aler  en  plusieurs  pèlerinages  de  l'un  à  l'autre, 
jusques  à  ce  qu'elle  seroit  en  lieu  seur,  tendant  par  ce 
à  la  mectre  en  ses  prisons,  et  ses  deux  enfans  *,  et  puis 
faire  semblablement  au  Roy  pour  parvenir  à  la  sei- 

1 .  Allusion  aux  obstacles  que  le  duc  de  Bourgogne  accusait  le 
duc  d'Orléans  d'avoir  mis  à  son  expédition  contre  Calais. 

2.  Cette  absurde  imputation  à  la  mémoire  du  duc  d'Orléans 
d'avoir  voulu  mettre  la  reine  en  chartre  privée,  montre  bien 
l'état  des  esprits  à  cette  époque.  Voyez  encore,  au  paragraphe 
suivant ,  l'accusation  formelle  d'avoir  demandé  au  pape  la  déposi- 
tion du  Roi. 

gneurie  de  ce  royaume  par  ce  moien.  Tout  tel  vassal 
et  subject  commet  crime  de  lèze-majesté  ou  second 
tiers  et  quart  degré.  Geste  vérité  s'ensuit  aux  précé- 
dentes, et  si  appert  toute  clère  à  tout  homme  de  bon 
entendement.  Sextum  correlarium.  Est  que  tout  subject 
et  vassal,  qui  par  convoitise  d'avoir  la  couronne  et  sei- 
gneurie du  royaume,  se  trait  devers  le  Pape,  en  impo- 
sant faulsement  et  contre  vérité  à  son  Roy  et  souverain 
seigneur,  crimes  et  vices  redondans  à  sa  noble  lignée  et 
généracion,  et  par  ce  concluant  que  le  Roy  n'est  point 
digne  de  tenir  vérité  comme  d'un  royaume,  ne  ses 
enfans  de  l'avoir  après  lui  en  succession;  requéraiit 
audit  Pape  par  très  grant  instance  qu'il  vueille  faire 
déclaracion  sur  le  fait  de  la  privacion  d'icellui  Roy  et 
de  ses  enfans,  et  déclairer  icellui  royaume  devoir  ap- 
partenir à  cellui  requérant  et  à  sa  lignée,  et  lui  donner 
absolucion  et  à  tous  les  vassaux  dudit  royaume,  qui 
adhérer  vouldroient  à  lui,  et  dispensacion  du  serement 
de  faulté  et  d'obligacion  par  laquelle  sont  tenus  et 
obligez  tous  subgetz  et  vassaulx  à  leur  Roy  et  souverain 
seigneur,  il ,  et  tous  telz  vassaulx  et  subgetz,  sont  trais- 
tres ,  tirans  et  desloiaulx  audit  Roy  et  au  royaume  et 
commectent  crime  de  leze-majesté  royale  ou  premier 
et  second  chef.  Septirnum  correlarium.  Est,  que  cellui 
desloial  tirant  qui  animo  deliberato  empesclie  l'union 
de  l'Eglise  et  les  conclusions  du  Roy  et  des  clers  dudit 
royaume,  délibérez  et  conclus  pour  le  bien  et  utilité  de 
saincte  Eglise,  empesclie  l'exécucion  par  force  et  puis- 
sance indeuement  et  contre  raison ,  tendant  que  le 
Pape  soit  plus  enclin  de  lui  octroyer  sa  faulse,  mau- 
vaise et  inique  requeste,  icellui  tirant  est  desléal  à 
Dieu  et  saincte  Eglise  et  à  son  Roy  et  souverain  sei- 


I 


,j 


22-2  CHRONIQUE  [1407] 

gneur,  et  doit  être  réputé  scismatique,  et  si  est  pertinax 
hérétique,  et  si  est  digne  de  si  vilaine  mort  que  la  terre 
se  doit  ouvrir  soubz  lui  et  l'engloutir  en  corps  et  en 
âme,  comme  elle  fist  les  trois  scismatiques  Dathan, 
Choré  et  Abiron,  desquelz  nous  lisons  en  la  bible  : 
Aperta  est  terra  sub  pedilms  eorum  et  ape riens  ossuum 
cie^orm'it  eos  ciun   tabernamUs  suis ,  etc.    Octavam 
correlarium.  Est,  que  tout  vassal  et  subject  qui  par 
convoitise  de  venir  à  la  couronne  et  seigneurie  du 
royaume,  machine  à  faire,  par  pouldres ,  poisons  et 
viandes  envenimées,  mourir  icellui  Roy  et  ses  enfans, 
tout  tel  vassal  et  subject  doit  estre,  comme  criminel  de 
lèse-majeslé  royale,  puny  ou  premier  et  tiers  degré. 
Nouiim  et  ultimurn  correlarium.  Est,  que  tout  subject 
et  vassal  qui  tient  gens  d'armes  sur  le  pays,  qui  ne  font 
riens  que  menger  et  exiller  le  peuple,  piller  et  rober, 
prendre  et  tuer  gens  et  efforcer  femmes,  et  avec  ce 
mectre  capitaines  es  chasteatilx,  fortresses,  pons  et 
passages  du  royaume,  et  avec  ce,  fait  mectre  sus  tailles 
et  emprises  intolérables,  feignant  que  c'est  pour  mener 
guerre  contre  les  ennemis  dudit  royaume,  et  quant  les 
dictes  tailles  sont  levées  et  mises  ou  trésor  du  Roy,  les 
emble,  prend  et  ravit  par  force  et  puissance,  et  en 
donnant  des  dictes  pécunes  fait  alliance  aux  ennemis, 
adversaires  et  malveiilans  dudit  roy  etde  son  royaume, 
en  se   rendant  fort  et  puissant  pour  obtenir   à  sa 
dampnée  et  mauvaise  entencion,  c'est  à  dire  de  obte- 
nir la  couronne  et  seigneurie  dudit  royaume ,  tout  tel 
subject  qui  ainsi  fait,  doit  estre  puny  comme  traistre, 
faulx  et  desloyal  audit  Roy  et  au  royaume  comme  cri- 
minel de  lèze-majesté  ou  premier  et  quart  degré ,  et 
est  digne  de  double  mort ,  première  et  seconde    Et 


[1407]  DTIVGUERRAN  DE  MONSTRELET.  223 

ainsi  fait  fin  de  la  première  partie  de  ladicte  justifi- 
cacion. 

SEQUITUR    MINOR'. 

La  seconde  partie  de  ladicte  justificacion  ou  propo- 
sicion  s'ensuit  :  Or  viens-je  à  affermer  et  déclairer 
ma  dicte  mineur,  en  laquelle  j'ay  à  monstrer  que  feu 
Loys  naguéres  duc  d'Orléans,  fut  tant  embrasé  de  con- 
voitise et  honneurs  vaines  et  richesses  mondaines, 
c'estassavoir  de  obtenir  pour  soy  et  sa  généracion,  et 
de  toler  et  substraire  pardevers  lui  la  très  haulte  et  très 
noble  seigneurie  de  la  couronne  de  France  au  Roy 
nostresire,  qu'il  machina  et  estudia  par  convoitise, 
barat  et  sortilèges  et  malengins,  pour  destruire  la  per- 
sonne du  Roy  de  ses  enfans  et  généracion,  en  tant 
qu'il  fut  espris  de  tirannie,  convoitise  et  temptacion  de 
l'ennemi  d'enfer,  que,  comme  tiranc  à  son  Roy  et  sou- 
verain seigneur,  il  conimist  crime  de  leze-majesté  divine 
et  humaine  en  toutes  les  manières  et  degrez  déclairez 
en  madicte  mineur,  c'estassavoir  de  leze-majesté  divine 
et  humaine  ou  premier,  second,  tiers  et  quart  degrez. 
Et  quant  est  de  crime  de  leze-majesté  divine,  il  appar- 
tient au  souverain  juge  de  lassus^  Pour  quoy  je  n'en 
pense  point  à  faire  espécial  article.  Mais  es  articles  de 
leze-majesté  humaine,  je  pense  à  toucher  par  manière 
de  incident.  Ainsi  donques  me  fault  déclairer  par  arti- 

4 .  C'est  dans  cette  seconde  partie  que  M*  Jean  Petit  entasse  ses 
accusations  contre  la  mémoire  de  Louis  d'Orléans.  Les  unes  sont 
odieuses  ,  les  autres  ridicules. 

2.  Au  souverain  juge  de  lassus  (sic  au  ms.  Supp,  fr.  93),  mais 
Vérard  imprime  ;  la  sus. 

des  comment  il  a  commis  crime  es  quatre  degrez 
dessus  nommez.  Ou  premier  article  je  pense  à  déclairer 
comment  en  plusieurs  et  diverses  manières  il  a  commis 
crime  de  leze-majesté  ou  premier  degré,  le  second  ou 
second  degré,  le  tiers  ou  tiers  degré,  et  le  quart  ou 

quatriesme  degré. 

Quant  au  premier  article,  qui  sera  du  premier  degré, 
lequel  est  quant  l'injure   ou  offense  est  directement 
faite  contre  la  personne  du  Roy,  si  est  assavoir  que 
telle  injure  peut  estre  faicte  en  deux  manières.  La  pre- 
mière est  en  machinant  la  mort  ou  destruction  de  son 
prince  et  souverain  seigneur.  La  première  manière  se 
peut  diviser  en  plusieurs  manières.  Mais  quant  à  présent 
je  ne  la  diviseray  qu  en  trois.  La  première  est  machiner 
la  mort  de  sondit  prince  par  maléfices,  sortilèges  et 
supersticion.  La  seconde,  par  poisons,  venins,  intoxi- 
cacions.  La  tierce,  par  occire  ou  faire  occire  par  armes, 
eau,  feu  ou  autres  violentes  injections.  Qu'il  ait  esté 
criminel  en  la  première  espèce,  je  le  preuve.  Car  il  est 
vérité ,  que  pour  faire  mourir  la  personne  du  Roy  en 
langueur  et  par  manière  si  suhtile  qu'il  n'en  feust  ap- 
parence, il  fist,  par  force  d'argent  et  diUgence,  tant 
qu'il  fina  de  quatre  personnes,  dont  l'une  estoitmoyne 
apostat,  l'autre  chevalier,  l'autre  escuier,  et  l'autre 
varlet.  Ausquelz  il  bailla  sa  propre  espée,  sa  dague  et 
ung  annel  pour  dédier  et  pour  consacrer,  ou  au  plus 
promptement  parler,  exécrer  au  nom  des  dyables.  Et 
pour  ce  que  tel  maléfice  et  telle  manière  ne  se  povoit 
bonnement  faire  se  n'estoit  en  Ueux  solitaires  et  loing 
de  toutes  gens,  ils  portèrent  lesdictes  choses  en  la  tour 
Montjay  vers  Laigny  sur  Marne,  et  là  se  logèrent  et 
firent  résidence  par  l'espace  de  plusieurs  jours.  Et  ledit 

moyne  apostat,  qui  estoit  maistre  de  celle  œuvre  fist 
plusieurs  invocacions  de  dyables  et  par  plusieurs  foiz 
et  journées,  dont  je  vous  diray  deulx  ensemble  qu'ilz 
firent  entre  Pasques  et  l'Ascension.  Ung  dimanche  très 
matin  devant  soleil  levant,  sur  une  montaigne,  près  de 
la  tour  de  Montjay,  ledit  maistre  fist  plusieurs  choses 
superstitieuses  requises  à  faire  telles  invocacions  de  dya- 
bles emprès  ung  buisson  ,  et  en  faisant  lesdictes  invo- 
cacions se  despouUa  en  sa  chemise  et  se  mist  à  genoulx, 
et  ficha  ladicte  espég  et  la  dicte  dague  par  les  pointes, 
en  terre,  et  le  dict  annel  mist  aussi  emprès.  Et  là ,  dist 
plusieurs  dépréciacions  en  invoquant  les  dyables. 
Et  tantost  vindrent  à  lui  deux  dyables  en  forme  de 
deux  hommes,  vestus  ainsi  que  de  brun  verd,  ce  sem- 
bloit,  dont  l'un  avoit  nom  Hérémas  et  l'autre  Estra- 
main.  Et  lors,  leur  fist  honneur  et  grande  révérence, 
et  si  grande  comme  on  pourroit  faire  à  Dieu.  Et  ce  fait 
se  trahy  vers  un  buisson.  Et  cellui  dyable  qui  estoit 
venu  pour  ledit  annel,  le  print  et  l'emporta,  et  se  esva- 
nouy.  Et  cellui  qui  estoit  venu  pour  ladicte  espée  et 
dague,  demeura,  et  puis  print  icelle  espée  et  dague  et 
s'esvanouy  comme  l'autre.  Et  tantost  après,  icellui 
moyne  retourna  el  vint  où  lesdiz  dyables  avoient  esté, 
et  trouva  icelles  dague  et  espée  couchées  de  plat,  et 
trouva  que  ladicte  espée  avoit  la  pointe  rompue  ,  et 
trouva  ladicte  pointe  en  la  pouldre  où  le  dyable  l'avoit 
mise.  Et  après,  actendi  par  espace  de  demie  heure 
l'autre  dyable  qui  avoit  emporté  l'annel ,  lequel  re- 
tourna et  lui  bailla  ledit  annel,  qui  estoit  apparent 
rouge  ainsi  que  escarlate ,  comme  il  sembloit  pour 
l'eure ,  et  lui  dist  :  «  C'est  fait,  mais  que  tu  le  mectes 
en  la  bouche  d'un  mort  en  la  manière  que  tu  scez.  » 

Et  lors  s'esvanouy.  Ledit  moyne  refist  la  pointe  de 
l'espée.   Et    oultre,   pour  parfaire  lesdiz   maléfices, 
icellui  moyne,  escuier  et  varlet,  s'en  vindrent  par  nuit 
au  gibet  de  Monlfaulcon  lez  Paris.  Là,  prindrent  Tun 
des  mors  nouvellement  pendu,  lequel  ilz  despendirent 
et  mirent  sur  ung  cheval  pour  le  porter  en  ladicte 
ville  de  Mont-Jay.   Mais  pour  ce  qu'ilz  virent  qu  ilz 
n'avoient  point  assez  de  nuit  pour  le  porter  en  ladicte 
ville  de  Mont-Jay,  et  que  le  jour  approucboit  fort,  ilz 
s'en  retournèrent  à  Paris  en  l'oslel  dudit  chevalier,  et 
le  mirent  en  une  estal^le,  et  puis  lui  mirent  ledit  annel 
en  la  bouche,  et  ladicte  espée  et  dague  lui  fichèrent  ou 
corps  parmy  le  fondement  jusques  à  la  pectrine,  et  là 
demourèrent  par  plusieurs  jours  ainsi  que  le  dyable 
leur  avoit  dit  et  ordonné.  Et  puis  après,  iceulx  espée, 
dague  et  annel,  ainsi  dédiez  et  consacrez,  ou  à  parler 
proprement ,  exécrez ,  furent  renduz  et  restituez  au 
dessusdit  duc  d'Orléans  pour  en  faire  et  parfaire  les 
maléfices  en  la  personne  du  Roy  nostresire,  pour  par- 
venir à  sa  mauvaise  et  dampnable  entencion ,  et  avec 
ce  lui  baillèrent  de  la  pouldre  des  os  du  lieu  deshon- 
neste  d'icellui  mort  despendu,  pour  porter  sur  soy 
envelopez  en  ung  drapel.  Lesquelz  icellui  duc  d'Or- 
léans porta  par  plusieurs  journées  entre  sa  char  et  sa 
chemise,  atachez  à  une  aiguillette  dedens  la  manche  de 
sa  chemise.  Et  l'eust  encores  plus  porté,  se  n'eust  esté 
ung  chevalier  de  grant  honneur,  parent  du  Roy,  qui 
lui  esta  par  force  et  le  porta  au  Roy  en  la  présence  de 
plusieurs.  Et  pour  ce  que  icellui  chevalier  avoit  porté 
lesdiz  os  au  Roy,  et  révélé  aucunes  choses  dessusdictes 
d'icellui  duc  d'Orléans,  conçeut  si  grant  hayne  contre 
lui  qu'il  le  persécuta  et  destruisy  en  honneur  et  che- 

vance,  non  obstant  qu'il  feust  son  parent  et  parent  du 
Roy,  comme  dit  est. 

Item  ,  le  criminel  duc  d'Orléans  fîst  faire  ung  autre 
sortilège  par  ledit  moyne,  d'une  verge  de  bois  appelle 
corniller,  et  du  sang  d'un  rouge  cochet  et  d'une  poule 
blanche.  Lequel  sortilège  parfait,  ladicte  verge  devoit 
avoir  si  grant  vertu  par  art  et  paccion  dyabolique  que 
cellui  qui  le  porteroit  sur  soy  feroit  sa  voulenté  de 
toutes  les  femmes  qu'il  toucheroit,  comme  disoit  ledit 
moyne.  Et  disoit  qu'il  l'avoit  esprouvé  en  une  sem- 
blable verge  et  sortilège  ainsi  fait ,  en  la  personne 
d'une  femme  qu'il  désiroit  et  amoit ,  et  n'en  povoit 
venir  à  chef.  Et  fut  baillée  icelle  verge  audit  criminel 
duc  d'Orléans,  ensorcelée  comme  dit  est,  en  la  saincte 
sepmaine.  Et  pour  quoy  en  la  saincte  sepmaine  plus 
qu'en  autre  temps  ?  Ce  fut  pour  faire  conlumelie  plus 
injurieuse  et  plus  contumelieuse  injure  à  nostre  sei- 
gneur Dieu  Jhésucrist,  qui  en  cellui  temps  souffry  mort 
et  passion  pour  tout  humain  lignage ,  et  avecques  ce 
pour  faire  plus  grant  plaisir,  honneur  et  révérence  à 
Sathan  ,  l'ennemy  d'enfer,  par  le  moien  duquel  toutes 
les  manières  de  sortilèges,  charmes  et  maléfices  ont 
sorty  leur  effect  en  la  personne  du  Roy  nostresire.  Je 
le  monstre  par  trois  moiens.  Le  premier  est  de  deux 
griesves  maladives  que  le  Roy  eust  tantost  après.  La 
première  fut  à  Beauvais  ,  qui  fut  tant  angoisseuse  qu'il 
en  perdi  les  ongles  et  les  cheveux  pour  la  greigneur 
partie.    La  seconde  fut  au   Mans ,   plus  grande  sans 
comparaison.  Et  n'est  personne  au  monde,  s'il  l'eust 
veu ,  qui  n'en  eust  au  cuer  grant  pité.  Et  fut  si  op- 
pressé de  maladie  par  une  espace  de  temps  qu'il  ne 
parloit  à  homme ,  ne  à  femme  ,  ains  apparoit  mieulx 

mort  que  vif.  Le  second  moien ,  par  belles  paroles 
qu'il  pot  dire  tantost  après  qu'il  pot  parler  ;  c'estassa- 
voir  :  «  Pour  Dieu  !  ostez  moy  cesle  espée  qui  me 
transperce  le  cuer.  Ce  m'a  fait  beau  frère  d'Orléans.  » 
Et  icelles  paroles  par  plusieurs  foiz  répliquées,  en  santé 
et  en  maladie ,  en  adjoustant  celle  parole  :  «  Il  fault 
que  je  le  tue  !  »  Ainsi  que  se  il  voulsist  dire ,  se  je  ne 
le  tue,  il  me  fera  mourir  sans  nul  remède.  Hélas  mes- 
seigneurs!  considérons  cy  ung  peu.  Qui  povoit  mou- 
voir icellui  duc  d'Orléans  à  faire  celle  dampnable 
entreprise  et  horreur  en  la  personne  de  son  frère  qui 
onques  ne  lui  avoit  fait  fors  amour  et  plaisir  ?  Il  est 
tout  cler  que  autre  chose  ne  lui  faisoit  faire,  fors  mau- 
vaise convoitise  dont  il  estoit  esprins  et  embrasé  pour 
avoir  et  parvenir  à  la  couromie  et  très  haulte  seigneu- 
rie de  France.  Le  tiers  moien ,  est  une  parole  que  dist 
une  foiz  le  duc  de  Milan  ,  père  de  la  duchesse  d'Or- 
léans ,  à  ung  messager  qui  lui  apportoit  lectres  de  par 
le  Roy,  auquel  il  demanda  en  quel  point  estoit  le  Roy, 
et  le  messager  respondi  :  Il  est  en  très  bon  point  la 
mercy  Dieu.  Et  le  duc  respondi  :  «  Il  est  le  dyable! 
Comment  se  peut  il  faire  qu'il  est  en  bon  point!  » 
C'est  évident  signe  qu'il  avoit  esté  consentant ,  ou  à 
plus  proprement  parler,  acteur  avec  son  beau  filz  le 
criminel  duc  d'Orléans,  de  mectre  le  Roy  et  faire 
mectre  en  tel  point.  Et  pour  dire  la  vérité ,  il  est  no- 
toire qu'il  désiroit  fort  grande  seigneurie ,  tant  pour 
soy  comme  pour  sa  lignée ,  comme  il  appert  espécia- 
lement  en  la  personne  de  son  oncle  ,  messire  Bar- 
nabo,  qu'il  print  déceptivement  et  par  manière  de 
trahison  soubz  umbre  de  saincte  vie ,  et  pour  possé- 
der et  avoir  sa  seigneurie  le  fist  mourir  mauvaise- 

ment  *.  Aussi  apparut,  par  ce  qu  il  convoita  merveilleu- 
sement que  sa  fille  feust  royne  de  France ,  et  pour  y 
cuider  parvenir  fist  tant  qu'il  traicîa  le  mariage  d'elle 
et  dudit  feu  duc  d'Orléans,  pour  lors  duc  de  Touraine, 
seul  frère  du  Roy,  considérant  que  le  Roy  n'avoit 
encores  nulz  enfans,  et  qu'il  n'y  avoit  qu'une  bouche 
à  clorre,  et  ainsi  n'y  falloit  que  bouconne  '  bien  assise 
pour  parvenir  à  son  entente.  Et  qu'il  apparut  qu'il 
eust  celle  voulenté  ?  commune  renommée  est  que  quant 
sa  fille  se  partit  de  luy  pour  venir  en  France ,  il  lui 
dist  :  «  Adieu  belle  fille  !  je  ne  vous  vueil  jamais  veoir 
tant  que  vous  soiez  royne  de  France.  »  Et  pour  par- 
venir à  ce,  les  dessusdiz  ducs  d'Orléans  et  de  Milan, 
par  diverses  voies  ont  depuis  continuellement  machiné 
en  la  mort  du  Roy  et  de  sa  généracion.  Desquelles 
choses  fut  moyen  ung  faulx  ypocrite  nommé  Phelippe 
de  Maisières  ^  chevalier  ;  qui  estoit  le  propre  ministre 
de  trahison.  Car  il  fut  chancelier  du  Roy  et  le  trahit 
faulsement  et  mauvaisement,  et  puis  s'en  vint  demourer 
avec  le  dessusdit  messire  Barnabo ,  et ,  lui  demourant 
avecques  lui  ,  aida  ledit  duc  de  Milan  à  trahir  et  des- 
Iruire  ledit  messire  Barnabo ,  son  seigneur  et  maistre. 
Et  advisèrent  entre  eulx  deux  aucunes  instructions  que 
[cellui]  apporta  audit  duc  d'Orléans.  Et  pour  faire  la 
chose  plus  subtillement  et  plus  couvertement ,  icellui 


1.  Le  18  décembre  1385,  Jean  Galéas  Visconti  avait  fait  em- 
poisonner Bernabo  Visconti ,  son  oncle,  qu'i*l  tenait  prisonnier  au 
château  de  Trezzo. 

2.  Bouconne,  boucon ,  poison. 

3.  Philippe  de  Maisières,  chancelier  du  royaume  de  Jérusalem. 
Il  fut  gouverneur  du  Dauphin,  depuis  Charles  VI ,  se  retira  aux 
Célestins  de  Paris  en  1380,  et  y  mourut  en  1405. 

Phelippe  de  Maisières  s'en  vint  à  Paris  et  se  rendi  aux 
Célestins  par  ypocrisie.  Et  ainsi  comme  le  duc  de  Milan 
feignoit  faire  icelle  saincte  vie  pour  plus  aisieément 
décevoir  ledit  messire  Barnabo ,  il  fist  faire  audit  duc 
d'Orléans  saincte  vie  pour  décevoir  etdestruire  le  Roy. 
Et  alloit  tous  les  jours  icellui  duc  d'Orléans  aux  Céles- 
tins,  et  là  oioit  cinq  ou  six  messes,  par  très  grant 
dévocion  ce  sembloit;  mais  ce  n'estoit  que  faulse  ypo- 
crisie et  scéléracion.  Car,  soubz  tiltre  de  ce,  ilz  fai- 
soient  en  ung  oratoire  leurs  collacions  ,  conjuracions 
et  délibéracions  de  parvenir  à  leur  faulse,  mauvaise  et 
dampnable  intencion.  Et  non  obstant  que  icellui  duc 
d'Orléans  se  monstrast  ainsi  dévost ,  par  jour,  néant- 
moins  il  menoittrès  dissolue  vie  de  nuit.  Car  presque 
toutes  les  nuiz  il  s'enyvroit,  jouoit  aux  dez  ,  et  cou- 
cboit  avecques  femmes  dissolues.  Et  finablement ,  la 
dissolucion  qu'il  avoit  menée  par  nuit  secrètement  par 
aucun  temps ,  il  l'amplia  tellement  et  tant  la  conti- 
nua, de  jour  et  de  nuit,  qu'elle  fut  toute  notoire  et 
publique. 

Or  avons  nous  deux  clioses.  La  première  que  feu  le 
criminel  duc  d'Orléans  fut  acteur  des  dessusdictes  in- 
vocacions  de  dyables ,  supersticions ,  cbarmes,  exora- 
cions,  sortilèges  et  maléfices.  La  seconde  que  les 
sortilèges  et  maléfices  dessusdiz  sortirent  leur  effect  en 
la  personne  du  Roy  nostresire.  Desquelles  cboses  s'en- 
suit expressément  que  ledit  duc  d'Orléans  fut  criminel 
du  crime  de  lèze  majesté  divine  et  bumaine  ;  divine , 
pour  ce  que  lesdiz  maléfices,  ydolatries  et  corrupcion 
de  la  foy  catholique  estoient  en  lui  comme  il  appert 
par  ce  que  j'ay  déclairé  en  une  des  véritez  de  madicte 
majeur,  qui  parle  de  ceste  matière;  item,  de  lèze  ma- 

jesté  humaine  ou  premier  degré  et  en  la  première 
espèce  ,  parce  que  en  faisant  lesdiz  maléfices ,  il  ma- 
chinoit  directement  à  la  mort  et  destruccion  de  son 
Roy  et  souverain  seigneur  par  lesdiz  charmes ,  sorti- 
lèges et  machinacions. 

Après  je  vueil  monstrer  qu'il  a  commis  crime  de 
lèze  majesté  en  la  deuxiesme  espèce  et  en  la  première 
manière  dudit  premier  degré.  Car,  lui  voyant  que  par 
lesdiz  maléfices  n'avoit  point  du  tout  obtenu  sa  damp- 
nable intencion,  c'estassavoir  la  mort  du  Roy,  se  con- 
verti à  le  faire  empoisonner  par  chose  venimeuse. 
Pour  laquelle  chose  faire,  il  marchanda  avecques  plu- 
sieurs et  par  espécial  à  deux ,  à  l'un  desquelz  il  pro- 
mist  quatre  mille  frans  et  à  l'autre  cinquante  mille 
frans,  dont  les  trente  mille  seroient  baillez  prestement. 
Mais,  comme  bons  et  loiaulx,  les  refusèrent,  et  les 
autres  ne  les  refusèrent  point.  Et  le  marché  fait  et  les 
paiemens  ordonnez,  ilz  ne  sortirent  point  d'effect, 
mais  furent  empeschez  par  la  grâce  de  Dieu,  et  par 
aucuns  bien  vueillans  du  Roy  qui  apperceurent  les 
choses  dessusdictes.  Et  pour  monstrer  plus  évidem- 
ment qu'il  fut  acteur  desdiz  sortilèges,  charmes  et 
maléfices ,  et  aussi  des  empoisonnemens ,  car  aucuns 
des  malfaicteurs  et  des  plus  principaulx  après  le  duc , 
furent  mis  en  prison  en  plusieurs  lieux  et  en  divers 
temps ,  et  fut  fait  le  procès  contre  eulx  et  ordonné 
d'aucuns  de  quelle  mort  ilz  mourroient ,  dont ,  il ,  par 
sa  force  et  puissance  délivra  les  ungs  et  les  envoya  en 
son  pays.  Et  lors  empescha  l'exécucion  de  justice ,  à 
fin  que  sa  desloiaulté  ne  feust  descouverte. 

Item ,  est  vérité  que ,  environ  dix  huit  ou  dix  neuf 
ans  a ,  le  Roy  et  icellui  duc ,  eulx  acompaigoez  de  peu 

de  gens,  alèrent  ou  chastel  de  Neaiifle,  soupèrcnt 
avec  la  royne  Blanche  et  couchèrent  oudit  chastel.  Et 
lendemain ,  ladicle  royne  leur  donna  à  disner.  Et  le 
criminel  duc  d'Orléans ,  par  cautelle  et  malice  feigny 
de  soy  aler  au  bois  jusques  à  ce  qu'il  feust  heure  opor- 
tune  de  faire  et  acomplir  sa  mauvaise  entencion ,  en 
actendant  jusques  à  ce  que  le  plat  du  Roy  feust  drécié. 
Et  lors ,  en  passant  par  devant  le  dressouer  où  ledit 
plat  du  Roy  estoit  pour  servir,  saluant  le  queux,  disant 
Dieu  gart  !  gecta  dessus  le  plat  pouldre  blanche.  Et 
après  que  ledit  fut  assis  devant  le  Roy,  la  Royne  bien 
informée  et  moult  courroucée  dudit  fait ,  fist  inconti- 
nent oster  ledit  plat  de  devant  lui ,  et  fut  porté  devant 
Taumosnier  de  ladicte  royne  qui  estoit  à  table,  auquel 
fut  dit  qu'il  n'en  mengast  point.  Lequel ,  parce  qu'il 
toucha  à  ladicte  viande  et  mist  dans  la  corbeille  de 
l'aumosne  sans  en  menger,  et  puis  menga  du  pain 
qu'il  tint  en  ses  mains  sans  les  laver,  chey  pasmé  ,  et 
le  convint  porter  en  bras  comme  mort,  et  lui  chcurent 
sa  barbe,  ses  cheveux  et  ses  ongles  ;  les  nerfz  lui  retra- 
hirent; chey  en  langueur,  et  fînablement  en  mourut. 
Et  toute  la  viande  fut  enfouye  en  terre  afin  que  per- 
sonne n'en  mengast.  Et  après  vespres  oyes,  ledit  jour, 
ladicte  royne ,  en  issant  de  l'église  devant  le  Roy,  dist 
audit  duc  d'Orléans,  qui  venoit  de  dehors  d'esbatre 
du  bois ,  après  ce  qu'il  eut  salué  le  Roy  et  ladicte 
royne,  la  Royne  lui  dist  :  «  Estes  vous  là  bon  varlet  ? 
faictes  vous  bien  le  marmiteux  ?  »  Regardant  le  Roy  et 
lui  disant  :  u  Que  vous  en  semble  beau  filz?  Hé  !  qu'il 
est  bien  taillé  de  laisser  les  pois  ardoir.  »  Et  en  oultre 
dist  audit  duc  d'Orléans  :  «  Far  saint  Jehan  !  vous  ne 
ferez  jà  bien.  »  Ainsi  appert  que  le  criminel  duc  d'Or- 


[1407] 


D'ENGUERRAN  DE  MONSTRELET. 


233 


léans  commist  plusieurs  crimes  de  leze  majesté  en  la 
seconde  espèce  de  la  première  du  premier  degré. 

Après  je  viengs  à  déclairer  comment  le  criminel  duc 
d'Orléans  a  commis  crime  de  lèse  majesté  en  la  tierce 
et  dernière  espèce  de  la  première  manière  dudit  pre- 
mier degré.  Car  il  est  vérité  que  par  sa  subtilité  , 
fraude  et  mauvais  malice ,  pour  ce  qu'il  n'estoit  point 
venu  à  toutes  ses  ententes  par  les  choses  dessusdictes, 
se  pourpensa  de  faire  certains  jeux  et  esbatemens  de 
personnages ,  dont  le  Roy  en  estoit  l'un.  Et  furent  les 
personnages  en  manière  de  hommes  sauvages,  les- 
quelz  par  tout  le  corps  seroient  véstus  de  vestemens 
de  toile  couvers  et  fourrés  de  toile  de  lin  ,  et  ceintures 
estoffées  de  souffre  et  d'autres  choses  où  le  feu  se  prent 
aisément,  habiles  à  enflamber  et  embraser  et  très  mau- 
vais à  estaindre.  Et  dévoient  ces  hommes  sauvages 
venir  danser  en  tel  estât  par  manière  de  jeu  et  d'es- 
batement.  Et  combien  que  ledit  feu  duc  d'Orléans 
eust  acoustumé  en  tous  esbatemens  estre  vestu  de  sem- 
blable habit  du  Roy  et  soy  esbatre  avecques  lui ,  il  se 
garda  bien  de  s'en  vestir,  non  obstant  qu'il  eust  fait 
faire  ung  habit  pour  lui ,  mais  il  trouva  une  excusa- 
cion  disant  que  son  habit  lui  estoit  trop  estroit ,  mais 
il  porteroit  la  torche  devant  les  autres.  Et  qui  pis  est, 
vouloit  que  le  Roy  et  les  autres  ainsi  habituez  feussent 
ensemble  acouplez ,  à  fin  que  le  Roy  ne  lui  eschapast 
qu'il  ne  feust  ars,  et  c'estoit  son  entencion.  Mais  par 
la  grâce  de  Dieu  ung  aucun  preudomme ,  serviteur  et 
'  familier  du  Roy,  lui  dist  :  «  Gardez  que  vous  faictes. 
Car  se  vous  estez  acouplez  les  ungs  aux  autres ,  et 
d'aventure  le  feu  se  prengne  en  l'un  de  vous  par  une 
torche  .ou  autrement ,  vous  serez  ars  et  destruis  sans 

nul  remède.  »  Et  quant  le  duc  d'Orléans  oy  celle  pa- 
role il  bouta  sa  torche  toute  alumée  ou  visaige  de 
icellui ,  en  disant  :  «  Hé  !  Ribault  de  quoy  vous  meslez 
vous  ?  »  Et  ainsi  le  Roy  ne  souffry  pas  qu'ilz  feussent 
acouplez  pour  la  parole  du  preudomme  qui  le  garda 
d'estre  ars.  Mais  Dieu  scet  quelles  persécucions  le  duc 
d'Orléans  fist  faire  audit  familier.  Et  le  bastard  de 
Foix ,  qui  en  fut  vestu  et  ars ,  disoit  bien  que  tous 
ceulx  qui  en  seroient  vestus  se  mectoient  en  grant 
danger  de  mort,  et  pour  y  cuider  remède  ordonna 
deux  de  ses  varie tz  qui  feussent  à  l'uis ,  à  tous  deux 
draps  mouliez  en  eaue ,  à  fin  que  se  le  feu  se  boutoit 
en  l'un  d'eulx,  qu'ilz  le  couvrissent  de  ces  draps.  Mais 
lesdiz  varîetz  ne  furent  point  si  pretz  de  secourir  à 
leur  seigneur  et  maistre  comme  il  l'avoit  ordonné.  Si 
convint  qu'il  mourust  à  grant  douleur  de  son  corps, 
et  le  conte  de  Joigne  et  messire  Charles  de  Poitiers  et 
plusieurs  autres ,  dont  ce  fut  grant  pitié  ,  parce  que  le 
duc  d'Orléans  se  fist  varlet  de  porter  la  torche  et  bouta 
le  feu  ou  vestement  de  l'un  d'eulx,  cuidant  ardre  le 
Roy,  mais  par  la  grâce  de  Dieu  et  l'aide  de  très  excel- 
lentes dames  de  Berry,  de  Bourgongne  et  autres  dames 
et  damoiselles  qui  là  estoient ,  il  eschapa*. 

Après  je  vous  vueil  déclairer  que  ledit  criminel  duc 
d'Orléans  a  commis  crime  de  lèse  majesté  en  deux 
manières  dudit  premier  degré.  C'estassavoir  qu'il  a 
fait  aliances  aux  ennemis  du  Roy  et  du  royaume.  Et 
pour  déclairer  comment,  la  vérité  est  celle.  Pour  ce 
que  le  Roy  nostresire  et  le  roy  Richard  d'Angleterre 

i .  Ce  fatal  événement  arriva  le  29  janvier  1393,  à  une  fête  que 
la  reine  donnait  dans  l'hôtel  de  la  reine  Blanche,  au  faubourg 
Saint-Marceau. 

furent  ensemble  en  amitié  confermez  par  le  traictié 
du  mariage  dudit  roy  Richard  et  de  l'ainsnée  fille  de 
France,  le  roy  Richard,  comment  que  ce  feust,  volt 
parler  au  Roy  nostre  sire  pour  le  grant  bien  de  sa  santé, 
et  se  assemblèrent  ensemble ,  et  lors  lui  dist  que  les 
enfermetez  et  grandes  maladies  de  son  corps  qu'il  avoit 
tant  souffertes  lui  estoient  venues  par  le  moien  et 
pourchas  desdiz  ducs  d'Orléans  et  de  Milan ,  et  non 
sans  cause  ;  que  le  hérault  qui  portoit  ses  armes  ne  se 
osoit  plus  veoir  devant  le  Roy.  Et  si  tost  que  les  choses 
dessusdictes  vindrent  à  la  congnoissance  dudit  duc 
d'Orléans ,  il  conçeut  hayne  mortelle  contre  ledit  roy 
Richard.  Si  enquist  qui  estoit  le  plus  grant  adversaire 
quïl  eust  en  tout  le  monde ,  et  trouva  que  c'estoit  le 
roy  Henry  de  Lenclastre.  Si  fist  tant  qu'il  eut  aliances 
avecques  lui  :  l'une  pour  destruire  le  roy  Richard ,  et 
l'autre  pour  renforcer  et  rendre  puissance  à  parvenir 
à  sa  dampnable  entencion.  Et  furent  d'accord  les  des- 
susdiz  de  labourer  et  machiner  de  toute  leur  puis- 
sance et  par  toutes  les  manières  et  voies  possibles  à 
eulx,  à  la  mort  et  destruction  des  deux  roys,  pour  ob- 
tenir les  deux  couronnes  de  France  et  d'Angleterre, 
celle  de  France  pour  Loys  d'Orléans,  et  celle  d'Angle- 
terre pour  Henry  de  Lenclastre.  Henry  est  venu  à  son 
entente ,  mais  Loys  non ,  la  Dieu-mercy  !  Et  qu'il  soit 
vray  desdictes  aliances  ?  icellui  duc  d'Orléans  a  tous- 
jours  favorisé,  conforté  et  aidé  ledit  Henri  de  Lencastre 
et  les  autres  Anglois  de  la  bande  dudit  Henry,  de  tout 
son  povoir.  Et  expressément  manda  à  iceulx  Anglois 
ennemis  du  Roy  et  de  ce  royame,  qui  estoient  ou  chastel 
de  Bordes,  qu'ilz  se  tenissent  bien  et  qu'ilz  ne  ren- 
deissent  point  leur  chastel  aux  François ,  et  qu'il  em- 

pescheroit  le  siège  et  qu'il  leur  bailleroit  bon  secours 
et  remède  toutes  foiz  qu'il  en  seroit  neccessité.  Et 
oultre  empescba  plusieurs  voyages  entreprins  contre 
le  roy  Henry.  Et  ainsi  fut-il  tirant  et  desloial  a  son 
prince  et  souverain  seigneur  et  a  la  cliose  publique  de 
ce  royaume  ;  et  commist  crime  de  lèse  majesté  en  la 
deuxiesme  manière  dudit  premier  degré.  A  la  confir- 
macion  de  ce  fait  muet  une  cbose  que  je  vous  diray. 
Il  est  vérité  que  ou  temps  qu'on  détenoit  le  roy  Ri- 
chard que  le  roy  Henry  tendoit  à  faire  mourir,  aucuns 
et  plusieurs  seigneurs  d'Angleterre  lui  disoient  qu'il  y 
avoit  trop  grant  péril  pour  la  double  des  François. 
Ausquelz  il  respondi  que  de  ce  ne  devoit  faire  aucune 
doubte,  car  il  avoit  ung  si  puissant  ami  en  France 
auquel  il  estoit  alié ,  c'estassavoir  ledit  duc  d'Orléans, 
frère  du  roy  de  France,  lequel  ne  souffreroit  point, 
pour  quelque  chose  que  on  actemptast  encontre  le 
roy  Richard ,  que  aucun  assault  en  feust  fait  à  ren- 
contre des  Anglois.  Et  pour  les  en  faire  plus  certains, 
fist  lire  les  lectres  desdictes  aliances.  Ainsi  appert  que 
le  criminel  duc  d'Orléans  a  commis  crime  de  lèse- 
majesté  en  plusieurs  manières  et  espèces  dudit  premier 
degré.  Ainsi  fine  le  premier  article  de  madicte  mineur. 
Nonobstant  qu'il  y  ait  plusieurs  autres  crimes  horribles 
en  plusieurs  manières  et  diverses  espèces  de  crime  de 
lèse-majesté  en  ce  premier  degré,  commis  et  perpétrez 
par  icellui  criminel  duc  d'Orléans,  lesquelz  mondit 
seigneur  le  duc  de  Bourgongne  a  réservez  à  dire  en 
temps  et  en  lieu ,  toutes  foiz  que  mestier  sera. 

Après,  je  viengs  au  second  article  de  madicte  mi- 
neur, ouquel  }e  vueil  monstrer  comment  le  criminel 
duc  d'Orléans  a  commis  crime  de  lèse-majesté ,  non 

point  seulement  ou  premier  degré ,  lequel  degré  est  de 
faire  offense  à  l'encontre  du  Roy  et  de  son  espouse. 
Car  il  est  vérité  que  quatre  ans  a  ou  environ ,  que  le 
Roy  estoit  encheu  en  sa  maladie ,  ledit  criminel  duc 
d'Orléans  qui  ne  cessoit  de  machiner  par  quelle  ma- 
nière il  peust  venir  à  sa  dampnable  intencion,  pensant 
que  s'il  povoit  tenir  la  Royne  et  ses  enfans  hors  de  ce 
royaume  il  vendroit  de  léger  à  son  entencion ,  dist  et 
fist  scavoir  à  la  Royne  faulsement  et  contre  vérité,  que 
le  Roy  estoit  merveilleusement  meu  et  indigné  à  l'en- 
contre d'elle ,  et  pour  ce  il  lui  conseilloit  que  si  cher 
qu'elle  avoit  elle  et  ses  enfans,  que,  elle  et  sesdiz  en- 
fans,  meist  hors  de  la  voye  du  Roy  et  en  tel  lieu  qu'ilz 
feussent  hors  de  sa  puissance,  tendant  de  les  mener  en 
la  duchié  de  Luxembourg*  à  fin  que  quant  il  les  eust 
là  tenus  il  en  eust  mieulx  fait  sa  voulenté,  et  promec- 
toit  à  ladicle  Royne  qu'il  la  tiendrôit  en  ladicte  duchié 
de  Luxembourg  bien  et  seurement,  et  sesdiz  enfans 
aussi.  En  disant  oultre,  que  se  après  la  santé  du  Roy 
il  veoit  et  appercevoit  que  le  Roy  ne  feust  plus  meu 
contre  elle ,  et  qu'elle  peust  seurement  retourner  par 
devers  le  Roy,  à  quoy  il  promectoit  de  l'induire  de 
tout  son  povoir,  il  l'iroit  querre ,  elle  et  ses  enfans ,  et 
la  ramenroit  audit  Roy.  Et  ou  cas  que  le  Roy  demour- 
roit  en  son  propos  et  ymaginacion  contre  elle ,  il  la 
tenroit  audit  pays  de  Luxembourg  selon  son  estât,  qui 
que  le  voulsist  veoir,  feust  le  Roy,  ne  autre.  Et  afin 
de  coulourer  sadicte  mauvaistié  et  entencion ,  faisoit 
entendant  à  ladicte  Royne  qu'il  convenoit  que  la  chose 
feust  faicte  cautement ,  subtillement  et  tellement  que 

1,  Voy.  la  note  3  de  la  page  35, 

OU  chemin  ,  elle ,  ne  sesdiz  enfans ,  ne  peussent 
avoir  empescliement  aucun.  Et  pour  ce  faire  et  exé- 
cuter, avoit  advisé  que  la  Royne  feindroit  que  elle  et 
sesdiz  enfans  alassent  à  Saint-Fiacre  en  Brie,  en  pèle- 
rinage ,  et  d'ilec  à  Nostre-Dame  de  Liesse ,  et  que  de 
là  il  la  conduiroit  ou  pays  de  Luxembourg,  et  que  là 
lui  bailleroit  et  feroit  bailler  l'eslat  d'elle  et  de  ses  en- 
fans honnorablement  comme  il  appartient ,  en  acten- 
dant  que  la  voulenté  du  Roy  feust  muée  envers  elle  et 
ses  dessusdiz  enfans.  Et  de  ce  faire  oppressa  fort  la- 
dicte  Royne  et  par  plusieurs  foiz ,  en  récitant  en  effect 
les  paroles  telles  que  je  les  ay  couchées ,  tendant  à  fin 
d'avoir  ladicte  Royne  et  sesdiz  enfans  pour  en  faire  sa 
voulenté.  Dont  ilz  furent  en  grant  péril ,  et  eussent 
esté  encores  plus  ,  se  n'eussent  esté  aucuns  bienvueil- 
lans  du  Roy,  de  ladicte  Royne  et  de  sesdiz  enfans, 
ausquelz  ladicte  Royne  se  conseilla,  lesquelz  lui  dirent 
que  c'estoit  une  décepcion  et  très  grant  péril.  Pour 
laquelle  chose  ladicte  Royne,  bien  advisée,  mua  son 
propos,  apparcevant  la  faulse  et  dampnable  intencion 
du  dit  feu  criminel  duc  d'Orléans ,  et  se  détermina  à 
demourer  pardeçà  et  non  aler  audit  voiage.  Ainsi 
appert  le  deuxiesme  article  de  madicte  mineur,  ouquel 
je  monstre  que  ledit  criminel  duc  d'Orléans  a  com- 
mis crime  de  lèse-majesté  ou  second  degré. 

Après  je  viens  déclairer  le  troisiesme  article  de  ma- 
dicte mineur ,  c'estassavoir  que  ledit  criminel  duc 
d'Orléans  a  commis  crime  de  lèse-majesté  ou  tiers 
degré.  Et  combien  que  ce  appert  assez  par  l'article 
devant  déclairé  ,  toutesfois  je  monstre  qu'il  a  commis 
crime  de  lèse-majesté.  Le  premier,  par  venins,  poisons 
et  intoxicacions,  le  second,  par  fallaces  et  décepcions. 

Et  quant  à  la  première  manière ,  ledit  criminel  duc 
d'Orléans  machina  à  faire  manger  à  monseigneur  le 
Daulphin,  derrenier  trespassé,  une  pomme  empoison- 
née et  venimeuse  ,  laquelle  fut  baillée  à  ung  enfant  et 
lui  fut  chargé  qu'il  la  portast  et  donnast  audit  monsei- 
gneur le  Daulphin  et  non  à  autre ,  comment  qu'il 
feust.  Si  advint  qu'en  la  portant  il  passa  par  les  jar- 
dins de  Saint  Pol  et  là  encontra  la  nourrice  de  l'un 
des  enfans  du  duc  d'Orléans,  laquelle  nourrice  tenoit 
icellui  filz  entre  ses  bras.  Et  pour  ce  que  ladicte  pomme 
sembloit  à  ladicte  nourrice  belle  et  bonne ,  elle  dist  a 
l'enfant  qui  la  portoit  qu'il  lui  baillast  pour  la  donner 
à  son  filz.  Lequel  respondi  que  non  feroit  et  qu'il  ne 
la  bailleroit  fors  à  monseigneur  le  Daulphin ,  et  pour 
ce  qu'il  ne  lui  volt  bailler  de  son  gré,  elle  lui  osta  par 
force  et  la  bailla  à  manger  à  son  filz,  dont  il  chey  en 
maladie  et  mourut  assez  tost  après.  Si  fais  cy  une 
question.  Cest  innocent  est  mort  par  la  pomme  em- 
poisonnée ,  doit  estre  puny  l'enfant  qui  le  portoit ,  ou 
la  nourrice  qui  lui  bailla  ?  Je  respons  que  nennil ,  ne 
l'un,  ne  l'autre  n'y  ont  coulpe.  Mais  la  coulpe  et  la 
trahison  en  doit  estre  attribuée  à  ceulx  qui  la  pomme 
empoisonnèrent  et  la  firent  porter. 

La  deuxiesme  manière  est  par  fallace  et  décepcion , 
c'estassavoir  par  donner  faulx  à  entendre.  Et  combien 
que  ceste  manière  appare  par  le  cas  dessus  déclairé 
de  la  Royne  et  de  ses  enfans  qu'il  voulut  mener  à 
Luxembourg ,  toutesfoiz  je  vueil  encores  déclairer  par 
ung  autre  cas.  C'estassavoir  qu'il  est  vérité  que  ledit 
criminel  duc  d'Orléans  persévérant  tousjours  en  sa 
mauvaise  et  dampnable  entencion  a  esté  et  envoie 
plusieurs  foiz  par  devers  le  pape  tendant  à  fin  de 

priver  et  débouter  le  Roj  de  son  royaume  et  de  sa 
dignité  royale.  Et  pour  parvenir  à  sa  dampnable  en- 
tencion  controuva  faulsement  ,  malicieusement  et 
contre-vérité  plusieurs  cas  et  crimes  contre  la  per- 
sonne du  Roy,  redondans  à  sa  noble  généracion  et 
lignée.  Lesquelz  il  donna  à  entendre  au  Pape,  en  re- 
quérant qu'il  voulsist  déclairer  le  Roy  et  sa  postérité 
inhabile  à  tenir  telle  dignité  comme  le  royaume  de 
France ,  et  qu'il  voulsist  absouldre  ledit  criminel  et 
les  autres  faulx  du  royaume  qui  à  lui  vouloient  adhé- 
rer, du  serement  de  fidélité  en  quoy  ilz  estoient  ab- 
strains  et  obligez  envers  le  Roy.  Et  qu'il  voulsist  dé- 
clairer le  plus  prouchain  de  sa  postérité  devoir  venir 
et  succéder  à  la  couronne  et  seigneurie  du  royaume 
de  France.  Et  pour  mieulx  conduire  son  fait  et  plus 
tost  incliner  le  Pape  à  sa  faulse,  injuste  et  inique  re- 
queste,  a  tousjours  favorisé  le  fait  dudit  Pape  et  sous- 
tenu  en  plusieurs  et  diverses  manières.  Pour  quoy  il 
appert,  de  la  voye  de  cession  et  restitucion  sur  le  fait 
des  pécunes  et  de  Tépistre  de  Thoulouse.  Ainsi  appert 
le  tiers  chapitre  de  madicte  mineur  déclairé.  Nonob- 
stant qu'il  fist  plusieurs  autres  crimes  très  grans  et 
très  horribles  de  lèse-majesté  ou  tiers  degré  ,  lesquelz 
mondit  seigneur  de  Bourgongne  a  réservez  pretz  à 
déclairer  en  temps  et  en  lieu  toutesfoiz  que  besoing 

sera. 

Après  je  viengs  à  déclairer  le  quart  et  derrenier 
article  de  madicte  mineur.  G'estassavoir  que  ledit  cri- 
minel feu  duc  d'Orléans  a  commis  crime  de  lèse-ma- 
jesté ou  quart  degré.  Lequel  degré  est  quant  ladicte 
offense  est  directement  contre  le  bien  publique  du 
royaume.  Et  combien  que  ce  appert  assez  par  le  cas 

dessus  déclairé  des  aliances  qu'il  avoit  faictes  avec  les 
ennemis  de  ce  royaume  qu41  soit  expressément  ennemy 
de  la  chose  publique,  je  vueil  déclairer  lui  avoir  com- 
mis  crime  en  autres  manières.  La  première,  en  ce 
qu'il  a  tenu  les  gens  d'armes  sur  les  champs  en  ce 
royaume  par  l'espace  de  quatorze  ou  quinze  ans ,  qui 
ne  faisoient  autre  chose  que  menger  et  exiller  le  povre 
peuple,   piller,  rober,   raençonner,    occire,   tuer  et 
prendre  femmes  à  force  ;  et  mectoit  capitaines  es  for- 
tresses ,  pons  et  passages  de  ce  royaume ,  pour  parve- 
nir  à  sa  faulse  et  dampnable  entencion  ,  c'estassavoir 
usurper  la  seigneurie  du  royaume.  La  seconde  manière 
est  en  ce  qu'il  a  fait  mectre  sus  tailles  et  emprunts 
intollérables  sur  le  peuple ,  en  feignant  que  c'estoit 
pour  soustenirla  guerre  contre  les  ennemis  du  royaume, 
et  en  donnant  d'icelles  pécunes  aux  ennemis ,  adver- 
saires  et  malvueillans  du  Roy  et  du  royaume  et  en  a 
fait  ses  aliez  en  entencion  de  affeblir  le  Roy  et  soy 
rendre  plus  fort  et  plus  puissant   pour  obtenir  sa 
dampnable  entreprise  de  parvenir  à  la  couronne  et 
seigneurie  du  royaume.  Ainsi  appert  que  j'ay  déclairé 
et  remonstré  comment  ledit  criminel  duc  d'Orléans  a 
commis  crime  de  lèse-majeslé  ou  quart  degré ,  non  pas 
tant  seulement  ou  quart  degré ,  mais  ou  tiers ,  second 
et  premier  en  plusieurs  cas  et  manières  d'espèces  di- 
verses a  commis  et  perpétré  pour  parvenir  à  sa  damp- 
nable et  mauvaise  entencion ,  c'estassavoir  à  la  très 
noble  couronne  et  seigneurie  de  France  et  le  oster  et 
soustraire  au  Roy  nostresire  et  à  sa  généracion.  Les- 
quelz autres  crimes  mondit  seigneur  de  Bourgongne  a 
réservez  à  déclairer  et  dire  en  temps  et  en  lieu,  quant 
mestier  sera. 

Et  en  oultre  appert,  madicte  mineur  déclairée ,  la- 
quelle joincte  à  madicte  majeur,  s'ensuit  clèrement 
que  mondit  seigneur  de  Bourgongne  ne  veult  et  ne 
doit  en  riens  estre  blasmé ,  ne  reprins,  dudlt  cas  ad- 
venu en  la  personne  dudit  criminel  duc  d'Orléans.  Et 
que  le  Roy  nostre  sire  ne  doit  pas  tant  seulement 
estre  content ,  mais  doit  avoir  mondit  seigneur  de 
Bourgongne  et  son  fait  pour  agréable  et  le  auctorizer 
en  tant  que  mestier  seroit.  Et  avec  ce  le  doit  guerdon- 
ner  et  rémunérer  en  trois  choses.  C'estassavoir,  en 
amour,  en  honneur  et  en  richesses ,  à  Texemple  des 
rémunéracions  qui  furent  faictes  à  monseigneur  Saint 
Michel  l'Ange  et  au  vaillant  homme  Phinées.  Des- 
quelles rémunéracions  j'ay  fait  mencion  en  madicte 
majeur  en  la  probacion  de  ma  tierce  vérité.  Et  Ten- 
tens  ainsi  en  mon  gros  et  rude  entendement ,  que  le 
Roy  nostresire  lui  doit,  plus  que  devant,  sa  loyaulté 
et  bonne  renommée  faire  prononcer  par  tout  le 
royaume ,  et  dehors  le  royaume  publier  par  lectres 
patentes,  par  manière  d'épistre  ou  autrement.  Icellui 
Dieu  vueille  que  ainsi  soit  fait  qui  est  benedictus  in 
secula  seculorum.  Amen, 

Après  laquelle  proposicion  fmée,  icellui  maistre 
Jehan  Petit  requist  audit  duc  de  Bourgongne  qu'il  le 
voulsist  advoer.  Lequel  duc  lui  accorda,  et  Tadvoa  en 
la  présence  du  Daulphin  qui  la  représentoit  la  per- 
sonne du  Roy ,  et  du  roy  de  Cécile  avecques  tous  les 
autres  cy-dessus  nommez.  Et  après  dist  icellui  propo- 
sant que  icellui  duc  de  Bourgongne  retenoit  et  réser- 
voit  encores  aucunes  autres  choses  plus  grandes  à  dire 
au  Roy  quant  lieu  et  temps  seroit.  Et  tantost  après  se 
retraïrent  tous  les  princes,  chascun  en  son  hostel.  Et 

le  duc  de  Bourgongne,  acompaigné  de  plusieurs  hom- 
mes d'armes  et  gens  de  traict ,  s'en  retourna  en  son 
hostel  d'Artois.  Si  fut  adonques  fait  grant  murmure 
dedens  la  ville  de  Paris ,  tant  des  princes  et  nobles 
hommes  ,  comme  du  clergié  et  de  la  communaulté  , 
et  y  eut  plusieurs  et  diverses  opinions.  Car  ceulx  qui 
tenoient  le  parti  du  duc  d'Orléans  disoient  icelles  ac- 
cusacions  estre  faulses  et  décevables ,  et  ceulx  tenans 
le  parti  du  duc  de  Bourgongne  maintenoient  le  con- 
traire *. 

Après  ces  choses  ',  la  royne  de  France ,  pleine  de 
grande  admiracion  et  crainte ,  le  duc  d'Acquitaine , 
son  filz ,  et  ses  autres  enfans  se  partirent  de  Paris , 
acompaignée  de  Loys ,  duc  de  Bavière ,  frère  d'elle , 
et  s'en  alérent  faire  leur  résidence  ou  chastel  de  Me- 
leun.  Et  tost  après  le  roy  Charles ,  qui  grant  espace 
de  temps  avoit  esté  malade,  retourna  en  santé.  Devers 
lequel,  icellui  duc'  se  tira  et  trouva  les  manières  qu'il 
fut  racordé  et  reconsilié  à  lui ,  et  impétra ,  et  aussi  les 
obtint ,  lectres  scellées  du  seel  du  Roy  et  signées  de 
sa  main ,  par  lesquelles  lui  estoit  pardonné  le  cas  na- 


1 .  Voici  la  réflexion  par  laquelle  termine  le  Religieux  de  Saint- 
Denis.  «  Sur  ce ,  l'assemblée  se  sépara.  Je  me  souviens  que  plu- 
sieurs personnages  recommandables  et  d'un  éminent  savoir,  qui  y 
avaient  assisté,  trouvèrent  ce  plaidoyer  répréhensible  en  beaucoup 
de  points.  Je  serais  disposé  à  partager  leur  avis  ;  mais  je  laisse 
aux  vénérables  docteurs  en  théologie  le  soin  de  décider  s'il  faut 
regarder  comme  erronées  ou  ridicules  erronca  vel  ridiculosa  les 
raisons  alléguées  par  l'orateur.  »  {Chr,  de  Ch,  Vl^  t.  III,  p.  765, 
traduction  de  M.  Bellaguet.) 

2.  Trois  jours  après,  suivant  le  Religieux  de  Saint-Denis.  Triduo 
nondum  exacto  {Ibid.,  p.  766), 

3.  Le  duc  de  Bourgogne, 

guères  advenu  en  la  personne  du  duc  d'Orléans.  Dont 
moult  de  grans  seigneurs  et  aussi  autres  sages  furent 
moult  esmerveillez. 

CHAPITRE  XL. 

Comment  le  Roy  envoia  ses  ambaxadeurs  devers  le  pape  Bénédic  , 
lequel  envoya  audit  Roy  lectres  d'excommunication. 

En  ce  temps  vint  à  Paris ,  devers  le  Roy  et  devers 
les  seigneurs  qui  est  oient  avecques  lui ,  certains  mes- 
sagers. Lesquelz  rapportèrent  que  le  pape  Bénédic  et 
son  adversaire  ne  se  vouloient  point  déporter,  ne  dé- 
laisser la  papalité  comme  ilz  avoient  promis,  et  encon- 
venancé  de  venir  en  la  cité  de  Saxongne  *  et  autres 
lieux  ,  mais  prolongèrent  la  besongne  de  Tuniverselle 
Église  par  dilacions  de  nulle  value ,  très  frauduleuse- 
ment. Pour  lesquelles  nouvelles  le  Roy  escripvit  et  fist 
savoir  au  pape  par  Jehan  de  Chastelmorant  et  Jehan 
de  Cousoy*,  chevaliers,  ses  ambaxadeurs,  que  ou  cas 
que  union  ne  seroit  trouvée  en  TÉglise  universelle  de- 
dens  le  jour  de  l'Ascension  lors  prouchain  venant,  lui, 
le  clergié ,  les  nobles  et  le  peuple  de  son  royaume  et 
du  Daulphiné  ne  feroient  plus  obéissance  a  lui ,  ne  à 
son  adversaire,  et  que  plus  ne  feroit,  ne  par  ses  sub- 
getz  ne  souffreroit  à  lui  estre  faicte  aucune  obéissance . 
De  laquelle  ambaxade ,  ne  du  contenu  es  lectres  en- 
volées de  par  le  Roy,  icellui  pape ,  nommé  Bénédic  , 
ne  fut  point  bien  content ,  jà  soit  ce  qu'il  n'en  mon- 

i .  Savone ,  dans  les  États  de  Gènes. 

2.  fean  de  Cousoj,  et  plus  bas  Jehan  de  Course.  Dupuy  rap- 
pelle Jean  de  Coursay. 

strast  pas  grant  semblant  à  iceulx  ambaxadeurs.  Ains 
leur  fist  assez  courtoise  récepcion  et  leur  fist  response 
absolue  que  dedens  brief  temps ,  par  ses  messagers ,  il 
envoieroit  response  au  Roy  sur  le  contenu  des  lectres 
qu'il  avoit  apportées.  Après  laquelle  response  prindrent 
congé  et  s'en  retournèrent  devers  le  Roy  et  son  Con- 
seil, et  racomptèrent  la  response  qu'ilz  avoient  eue 
du  pape  Bénédic.  Et  en  assez  brief  temps  vint  en  la 
ville  de  Paris  ung  messager  du  pape  dessusdit,  lequel 
à  un  certain  jour  vint  en  l'ostel  de  Saint-Pol  où  le  Roy 
estoit*.  Lequel  estant  en  son  oratoire,  sur  le  commen- 
cement de  la  messe  entra  icellui  messager  dedens,  et 
lui  présenta  unes  lectres  apostoliques  et  puis  tantost 
se  départit.  Et  après  ladicte  messe  le  Roy  fist  ouvrir 
lesdictes  lectres  et  les  lire  tout  au  long.  Après  la  lec- 
ture desquelles,   qui   contenoient  excommunicacion 
contre  le  Roy  et  tous  ses  subgetz ,  on  fist  quérir  par 
toute  la  cité  de  Paris  cellui  qui  les  avoit  apportées , 
mais  point  ne  trouvé ,  car  il  s'en  estoit  parti  et  aie  le 
plus  couvertement  qu'il  avoit  peu.  Et  adonc  le  Roy  et 
ceulx  de  son  conseil  voians  la  forme  et  manière  de 
ladicte  excommunicacion  ,  tant  par  l'ennort  et  insti- 
gacion  de  l'Université  de  Paris,  comme  de  la  plus 
grande  partie  de  ceulx  de  son  conseil  et  avecques  tout 
ce ,  les  princes  là  estans  furent  moult  esmeuz  contre 
ledit  pape.  Et  pour  tant  ledit  Roy  et  ses  princes  se 
séparèrent  et  retrayrent  de  l'affection  et  obéissance 
dudit  pape. 

i.  En  mai  1408. 

S'ensuit  la  teneur  desdictes  lectres  apostoliques  rcceuc»  par  le  Roy 


Bënédic,  évesque,  le  serf  des  serfz  de  Dieu,  à  très 
cher  filz  en  Jhésucrist ,  Charles ,  roy  de  France ,  salut 
et  bénédiction  apostolique.  Pleust  à  Dieu ,  très  cher 
filz,  que  tu  eusses  pleine  congnoissance  de  l'amour  et 
afteccion  que  nous  avons  à  ta  noble  et  puissant  per- 
sonne et  que  tu  entendisses  la  purté  de  nostre  cou- 
rage, en  vérité  tu  congnoistroies  que  nous  avons  grant 
léesse  de  ta  bonne  prospérité  et  prouffit ,  comme  doit 
avoir  le  père  à  son  enfant,  et  grant  tristesse  et  dou- 
leur de  ses  tribulacions  et  dommages.  Se  de  ce  eusses 
congnoissance,  tu  ne  vouldroies  point  oyr  les  malpar- 
lans  nous  détraians,  et  faulsement  noz  procez  et  afaires 
reprouchans,    afin   que   par  lesdiz  mesdisans  tu  ne 
feusses  point  corrompu ,  mais  nous  aymeroie  comme 
le  filz  doit  aymer  son  père,   et  cesseroient  en  ton 
royaume  les  tourbillons  de  tes  persécucions   faictes 
contre  nostre  mère  saincte  Église.  Tu  scez  bien ,  glo- 
rieux prince ,  et  par  publique  renommée  est  venu  à  ta 
congnoissance ,  que  en  grande  solitude  et  instance 
nous  avons  souffert  moult  grans  labours  afin  que  par 
nous  Ja  paix  de  l'Église  peust  estre  trouvée  et  procu- 
rée ,  et  en  grande  diligence  avons  fait  vers  ceulx  qui 
ont  nourry  par  plusieurs  ans  le  scisme  et  division 
moult  périlleuse  en  ocupant  le  siège  apostolique  fole- 
ment  par  entreprinses  de  fait,  et  mesmement  vers 
Langle  Corrarion,  qui  s'appelle  Grégoire,  lequel  pour 
le  présent ,  en  ceste  partie ,  est  adveisaire  de  l'Église, 
et  que  riens  n'a  voulu  mener  à  son  effect  de  ce  qu'il 
avoit  promis  à  laisser  la  papalité  et  convenir  et  assem- 

bler  en  la  ville  de  Saxongne  *  et  autres  lieux  de  son 
obéissance,  mais  a  prolongué  et  démené  la  besongne 
de  Dieu  par  dilacion  de  nulle  valeur.  Et  jà  soit  ce 
chose  qu'il  soit  tout  notoire  tant  qu'il  ne  peut  estre 
celé  qu'il  n'a  point  tenu ,  ne  tient  à  nous  que  briesve 
union  ne  soit  en  saincte  Église  de  Dieu  et  tout  scisme 
débouté  et  mis  à  néant,  toutesfoiz  ilz  ont  aucuns 
comme  nous  avons  oy  dire  qui  pardevers  soy  en  mau- 
vais malice ,  sans  cause ,  murmurent  de  nous ,  eulx 
efforçans  par  lédenges  mauldites  déchirer,  diminuer 
ou  amendrir  la  purté  de  nostre  renommée.  Aucuns 
sont  mectans  leur  estude  de  troubler  la  dévocion  de 
toy  et  des  autres  princes  de  ton  sang,  en  blasmant  noz 
faiz  injustement,  et  affermant,  ce  qui  n'est  point 
vérité ,  c'estassavoir  que  nous  ne  mectons  point  dili- 
gence que  vraie  union  soit  en  saincte  Eglise.  Vraie- 
ment  à  telles  personnes  doit  pour  nous  vérité  respondre 
et  destruire  les  fictions  des  faulsetez  d'iceulx.  Et  si 
croions  qu'il  a  esté  faict  par  l'exortacion  d'icellui  que 
nous  n'avons  point  eu  les  drois  de  nostre  chambre  jà 
par  l'espace  de  deux  ans.  Car  tel  édict  a  esté  fait  en 
ta  court  par  lequel  nostre  droit  nous  est  soustrait ,  et 
à  nous  n'est  point  obéy  en  ton  royaume.  Et  toutesfoiz 
nous  espérions  à  avoir  consolacion  et  soûlas  de  toy, 
duquel  les  prédécesseurs  ont  grandement  labouré  ou 
temps  passé  pour  destruire  scisme  et  horreur  en  saincte 
Église  et  avoir  paix  et  union. 

De  rechef,  ceulx  de  ton  royaume  font  rébellion 
contre  l'Église  Rommaine  en  appellant  de  nous  contre 
les  constitucions  canoniques,  et  leur  est  souffert  contre 

1 .  Savone. 

vérité  de  semer  diverses  erreurs  contre  la  purté  de  la 
foy.  Mais  eiicores,  avec  ce  que  dessus  est  dit,  grande- 
ment nous  desplaist  à  racompter,  en  ceste  ville,  en 
nostre  présence ,  nostre  cher  filz ,  Jehan  de  Chastel- 
morant  et  Jehan  de  Course  \  nobles  hommes,  tes  am- 
baxadeurs ,  sont  venus  de  par  toy,  qui  nous  ont  pré- 
senté unes  lectres  scellées  de  ton  seel,  par  lesquelles  tu 
nous  fais  savoir  que  se  dedens  la  feste  de  TAscencion 
prouchain  venant ,  union  n'est  trouvée  en  ung  vray 
et  seul  pape  et  que  ung  pasteur  de  l'Église  universelle 
n'est  esleu  et  eu,  toy,  le  clergié  et  autres  gens  de  ton 
royaume  et  aussi  de  la  duchié  de  Guienrle  ,  ferez  neu- 
Irahtez,  et  ne  feras,  presteras,  ne  demonstreras ,  ne 
souffreras  par  aucuns  de  les  subgetz ,  de  adonc  ne  en 
après ,  à  nous  ou  à  aucuns  qui  tiennent  nostre  estât , 
estre  faicte  ou  démonstrée  aucune  obédience.   Pour 
lesquelles  choses,  très  cher  filz,  tu  dois  grandement 
considérer  se  nous  avons  cause  d'avoir  grant  douleur 
au  cuer.  Ce  ne  sont  mie  signes  d'amour  de  cher  filz 
démonstrées  à  son  père,  et  des  choses  dessusdictes 
ensuivent  moult  d'inconvéniens.  Car  ceulx  qui  à  toy 
et  aux  autres  princes  de  ton  sang  baillent  telles  paroles 
envenimées,  toy  et  les  autres  pourroient  faire  clieoir 
en  perdicion  avec  eulx.  En  cela,  renommée  de  ta  noble 
maiscft  est  grandement  blecée  et  par  grant  péchié  ;  en 
ce  est  faicte  détraction  à  la  divine  puissance  en  vou- 
lant mectre  terme  et  fin  à  la  miséricorde  de  Dieu;  là 
est  droitement  en  péchié,  et  persévérance  du  saige  est 
procurée.  Car  nostre  adversaire  et  ses  adhérens  pour 
les  choses  dessusdictes  eslevez  en  orgueil,  ne  pourront 

i,  Voy.  la  note  de  la  p.  244. 

estre  ploiez  ne  induis  à  concorde,  mais  seront  plus 
obstinez  aians  espoir  que  prouchainement  à  nostre 
partie  et  à  nous  sera  faicte  substraction  d'obédience. 
Et  par  ainsi ,  ceulx  qui  estoient  tous  matés  et  desconfis 
par  noz  expressions,  seront  renforcez  et  corroborez. 
Vraiment ,  très  cher  filz,  nous  à  qui  Dieu  a  baillé  la 
garde  de  son  peuple,  ne  pouvons  plus  souffrir  par  rai- 
son telles  choses  qui  redondent  en  l'offense  de  la  di- 
vine majesté  et  péril  des  âmes  et  turbacion  de  ladicte 
union  et  l'éleccion  de  la  révérence  de  toy  et  de  ta 
mesgnée.  Mais  grandement  deulant  de  ta  dampnacion 
par  telles  suggestions  et  mauvais  ennôrt ,  te  prions  et 
exortons  en  Nostre  Seigneur,  nostre  vray  Saidveur, 
que  ne  veuilles  oyr  iceulx  mauvais  qui  par  aventure 
quèrent  à  trouver  leur  prouffit  ou  dommage  de  nous 
et  de  l'Eglise,  et  à  la  pertubacion  de  toy  et  des  tiens. 
Et  quant  est  de  nostre  propos ,  tu  en  as  assez  con- 
gnoissance  pleinement,  pour  ce  qu'à  toy  nous  en  avons 
escript.  Vueilles  estudier  et  considérer  en  repos  d'es- 
perit,  à  ton  sage  conseil ,  les  causes  ordonnées  et  la 
pure  entencion  de  nous  en  procédant.  Vueilles  en 
oultre,  révoquer,  rappeller  et  adnuller  les  griesves  em- 
prinses  et  dommages  fais  à  nous  et  à  l'Église  en  ton 
royaume  et  en  tes  terres,  et  ramener  et  faire  ramener 
par  vray  jugement  à  Testât  deu  et  premier.  En  après 
te  mandons  que  ne  vueilles  nullement  procéder  à  ce 
que  tu  nous  a  escript ,  car  il  n'affiert  pas  à  l'onneur 
de  ta  excellente  personne.  Et  se  ainsi  est  que  tu  vueilles 
obéir  aux  mandemens  et  exortacions  de  ton  père, 
avecques  la  loenge  humaine  tu  auras  moult  grant 
mérite  pardurablement  devers  Dieu,  en  inclinant  à  toy 
la  faveur  du  siège  apostolique,  et  le  nostre.  Très  amé 

filz ,  garde  que  aucun  ne  te  déçoive  par  vaine  erreur. 
Si  voulons  que  tu  saches ,  et  par  ces  présentes  te  fai- 
sons savoir  que  oultre  les  peines  et  sentences  pronon- 
cées en  droit,  nous  avons  fait  naguères  autres  consti- 
tucions  que  nous  t'envoions  soubz  nostre  bulle  avec 
ces  présentes ,  par  lesquelles,  toy  et  autres  tellement 
délinquens  et  désobeissans ,  que  Dieu  ne  vueille ,  se- 
ront punis.  Et  ce  nous  avons  fait  pour  toy  et  les  autres 
princes  préserver  et  retraire  de  si  griesve  offense  de 
lèse-majesté  tant  que  en  nous  est,  pour  l'amour  pater- 
nel que  avons  à  toy  et  aux  autres  princes,  et  afin  que 
au  destroit  jour  du  jugement  nous  ne  soions  point 
coulpables,  en  dissimulant,  des  âmes  qui  pour  ce  pour- 
roient  périr.  Donné  au  port  de  Venise  *  ou  diocèse  de 
Gennes,  le  xxini^  jour  du  moys  de  mars  le  xiui"  an  de 
nostre  papalité*. 

S'ensuit  la  teneur  à>'  la  bulle  d'excommunication. 

Bénédic ,  é vesque  ,  serf  des  serfz  de  Dieu ,  à  perpé- 
tuelle mémoire.  Par  ce  que  les  malices  des  hommes 
croissent,  nous  voions  le  monde  aler  de  mal  en  pis,  et 
les  pensées  des  hommes  tellement  acoustumées  que 
tousjours  adjoustent  mal  sur  mal.  Et  afin  que  les  bons 
meslez  avec  les  mauvais  ne  soient  corrompus  par  ma- 
lice ou  erreur,  et  la  hardiesse  des  mauvais  présump- 
tueux  soit  abstraicte  des  vices,  au  moins  pour  crainte 
de  la  peine.  Il  est  venu  à  nostre  congnoissance  par 
publique  et  notoire  renommée  que  aucuns,  pleins  de 

1.  Vérard,  et  redit,  de  1572  mettent  :  au  port  de  Vencrrc. 
C'est  Porto-Venere. 

2.  24  mars  1408. 

perdicion ,  tant  d'Église  comme  séculiers ,  voulans 
monter  plus  hault  qu'ilz  ne  doivent,  font  à  trébucher 
périlleusement,  et  sont  abusez  et  déceuz  par  les  fallaces 
de  cellui  qui  se  transfigure  en  forme  d'ange  de  lumière 
afin  qu'il  déçoive  les  autres,  ont  préparé  ung  grant 
esclande  aux  simples  et  fresles  et  grant  matière  de  tra- 
vail à  ceulx  qui  sont  plus  fermes  et  plus  estables,  eulx 
esforçans  à  leur  povoir  de  destruire  et  diviser  l'Eglise 
catholique  par  scisme  ,  et  empescher  la  saincte  union 
d'icelle.  Car,  jà  soit  ce  chose  que  nous  feusmes  prins 
pour  estre  évesque  souverain  et  apostolique ,  et  aussi 
deux  ans  paravant  que  nous  estions  en  meur  estât 
eussions  mis  grande  diligence  de  destruire  ce  scisme 
horrible  qui  jà  a  duré  en  l'Eglise  de  Dieu  par  l'espace 
de  XXX  ans  ou  à  peu  près ,  dont  c'est  grant  douleur, 
et  encore  dure  à  présent  par  le  péchié  des  hommes, 
et  que  nous  eussions  offert  à  Lange  Corrarion ,  qui 
s'est  bouté  de  fait  ou  siège  apostolique ,  et  se  fait ,  à 
ceulx  à  lui  obéissans ,  appeller  Grégoire ,  la  voie  de 
renonciacion  par  nous  estre  à  faire  purement  et  fran- 
chement, comme  il  est  contenu  es  lectres  apostoliques 
données  à  Marseille  le  second  jour  de  février  l'an  des- 
susdit de  nostredicte  papalilé ,  plus  pleinement  con- 
tenu, et  de  rechef  avions  promis  à  convenir  en  certains 
lieux  avecq  Lange  Corrarion,  et  comparer  en  nostre 
personne  pour  démener  deuement  à  exécucion  les 
choses  dessusdictes  et  leurs  circonstances,  comme  il 
appert  par  les  instrumens  sur  ce  fais ,  toutesfoiz  les 
dessusdiz  filz  d'iniquité  s'esforcent  de  tout  leur  povoir 
et  par  manières  non  licites,  par  fraudes  et  couleurs 
feintes,  de  empescher  nous  et  noz  frères  les  cardinaulx 
en  ceste  salutaire  exécucion;  desprisans  les  liens  de 


II 


pf>    I 


*  1 


252  CHRONIQUE  [HéOl] 

saincte  Eglise  et  eulx  feignaiis  de  avoir  grant  amour  et 
désir  à  l'union  de  saincte  Eglise  ;  en  eulx  soubztraiant 
folement  de  Fobéissance  de  nous  et  de  nostre  Eglise, 
et  à  la  défense  de  leur  erreur,  appellans  de  nous.  Tou- 
tesfoiz  il  n'appartient  point  à  ce  faire  de  droit.  Et  jà 
soit  ce  que  paciemment  nous  ayons  souffert  aucune- 
ment les  choses  dessusdictes  par  dissimulacion,  en  ré- 
voquant iceulx  et  promovant  à  pénitence  et  eulx  re- 
tournant au  sein  de  leur  bonne  mère  et  débonnaire 
saincte  Eglise,  néantmoins  ils  persévèrent  en  plus 
grande  présumpcion  et  hardiesse.  Pour  ce,  après 
meure  délibéracion  eue  sur  les  choses  dessusdictes , 
par  ceste  constitucion  perpétuellement  durable  nous 
prononçons  sentence  d'excommunicacion  contre  tous 
ceulx  qui  empescheront  sciemment  l'union  de  l'Eglise 
dessusdict  en  nostre  personne  ou  les  personnes  de  noz 
vénérables  frères  les  cardinaulx  de  la  saincte  Eglise 
de  Romme  en  l'exécucion  des  choses  dessusdictes  par 
nous  offertes  et  accordées  avec  Langle  Corrarion  et 
ses  messagers ,  ou  qui  appelleront  de  nous  ou  de  noz 
successeurs  les  évesques  rommains  entrans  droicturie- 
ment  en  la  papalité,  ou  qui  bailleront  faveur  ausdictes 
appellacions,  substractions  ou  perturbacions,  par  eulx 
ou  par  autruy,  par  quelque  0(  casion  ou  couleur  que 
ce  soit,  et  tous  ceulx  qui  obstinéement  affermeront 
iceux  non  estre  liez  ou  excommeniez  par  nostre  sen- 
tence ,  de  quelque  degré ,  estât  ou  condicion  qu'ilz 
soient,  en  dignité  de  cardinal,  de  patriarche,  d'arce- 
vesque  ou  évesque ,  de  auctorité  ou  de  majesté  royale 
ou  impériale ,  ou  de  quelque  autre  auctorité ,  tant 
d'église  comme  séculiers.  De  laquelle  sentence  nul  ne 
peut  estre  absolz ,  fors  par  le  pape ,  excepté  tant  seu- 

lement  en  l'article  de  la  mort.  Et  s'il  advenoit  d'aven- 
ture que  aucun  feust  ainsy  absolz  oudit  article ,  nous 
voulons  ejt  déclairons  que  tantost  qu'il  sera  gary,  se 
viengne  présenter  au  siège  apostolique  pour  recevoir 
absolucion,  en  faisant  satisfaction  comme  il  appartien- 
dra de  justice.  Et  se,  de  rechef  et  de  fait,  il  renchée 
en  celle  mesmes  sentence  d'excommeniement,  laquelle 
sentence  ainsi  gectée  par  nous ,  s'il  l'a  soustenue  de 
courage  dur  et  obstiné  par  l'espace  de  vingt  jours, 
s'il  est  lay,  de  quelque  estât ,  degré  ou  condicion , 
soient  lesdiz  princes  ou  autre  séculière  personne  quelle 
qu'elle  soit,  nous  submectons  à  l'interdict  de  l'Eglise, 
avec  ses  terres,  villes,  citez,  chasteaulx  et  tous  autres 
lieux  qu'il  tient  et  tiendra.  Se  ce  ont  esté  universitez , 
semblablement  elles  seront  subjectes  à  l'interdict  de 
saincte  Eglise.  Et  pour  ce  que  à  bon  droit  par  ingra- 
titude les  bénéfices  sont  révoquez ,  tous  ceulx  et  ung 
chascun  d'iceulx ,  tant  d'église  comme  séculiers ,  et 
ceulx  qui  es  choses  dessusdictes  leur  donnent  faveur, 
conseil  et  aide  que  dit  est ,  et  auront  soustenues  les- 
dictes  sentences  par  l'espace  de  vingt  jours  prouchains 
ensuivans ,  seront  privez  de  toutes  indulgences ,  pri- 
vilèges,  grâces,  libertez,  franchises  royales  à  eulx 
données  et  accordées  par  le  siège  apostolique ,  con- 
joinctement  ou  diviséement,  soubz  quelque  forme  ou 
expression  de  paroles ,  lesdiz  clercs  seront  privez  de 
tous  leurs  bénéfices  d'église,  dignités,  personnages  et 
offices,  à  tout  cure  et  sans  cure.  Et  aussi  jà  soit  ce 
qu'ilz  soient  de  la  dignité  d'évesque ,  d'arcevesque , 
patriarche ,  cardinal  ou  autre  dignité  quelconques , 
dès  maintenant  par  l'auctorité  apostolique  et  de  pleine 
puissance  et  de  fait  et  de  certaine  science  nous  les 

descernons  estre  privez;  et  les  vassaulx  et  hommes 
obligez  et  tenus  à  eulx  par  serement  de  loyaulté  ou 
par  quelconque  autre  obligacion ,  nous  les  déclairons 
estre  quictes  et  absoubz  ;  et  les  fiefz,  drois,  honneurs, 
oftîces  et  autres  biens  meubles  et  immeubles  d'iceulx 
tenus  de  l'Eglise,  retourneront  aux  gouverneurs  d'icelles 
pour  en  disposer  a  leur  voulenté.  Ne  nulle  audience 
de  cause  ne  sera  donnée  à  telz  pécheurs  et  transgres- 
seurs  de  leurs  sentences  et  procès  fais  par  ceulx  qui 
seront  tabellions ,  seront  de  nulle  valeur.   Et  après , 
tous  ceulx  qui  auront  fait  compaignie  et  aliance  du- 
rant ladicte  contumace  et  rébellion,  ou  qui  leur  auroit 
aidé  ou  donné  conseil ,  faveur  ou  aide  publiquement 
ou  secrètement,   se  ce  sont  singulières  personnes, 
citez  ,  chasteaulx  ou  heux,  ils  seront  punis,  interditz , 
excommeniez  ainsi  comme  lesdiz  pécheurs  et  trans- 
gresseurs,  et  par  la  manière  que  dessus  est  déclairé.  Et 
avec  ce  voulons  et  est  nostre  intencion,  que  les  peines 
ordonnées  de  droit  par  noz  prédécesseurs  contre  telz 
pécheurs  soient  et  demeurent  en  leur  valeur  et  effect , 
non  obstant  quelconques  constitucions,  ordonnances, 
libertez,  grâces,  franchises  et  indulgences  apostoliques 
octroiées  et  données  de  nous  ou  de  noz  prédécesseurs 
évesques  rommains,  par  quelconques  forme  et  manière 
qu  elles  soient  données ,  de  certaine  science  et  par  ces 
présentes ,  nous  les  révoquons  en  tant  qu'elles  pour- 
roient  aucunement  estre  contraires  ou  bailler  empes- 
chement  aux  choses  dessusdictes.  A  nul  homme  don- 
ques  ne  soit  licite  d'enfraindre  ou  aler  à  Tencontre 
par  foie  et  présumptueuse  hardiesse  de  ces  présentes , 
contenans  nostre  déclaracion,  supposicion,  juracion  , 
confiscacion ,   adnuUacion  ,  nunciacion  ,  question  à 

voulenté.  Se  aucun  est  si  hardi  dealer  à  Tencontre ,  il 
sache  lui  encourir  et  encheoir  en  l'indignacion  de  Dieu 
tout-puissant,  de  saint  Pierre  et  de  saint  Pol ,  ses  be- 
nois  apostres.  Donné  à  Marseille,  à  Saint- Victor,  la 
xxni®  kalende  de  mars*  et  de  nostre  papalité  l'an  xni*. 


DE  L'AN  MCCCCVni. 


[Du  i5  avril  1408  au   7   avril   1409.] 


CHAPITRE  XLI. 

Comment  l'Université  de  Paris  fist  proposer  devant  le  Roy  contre  le 
pape  de  La  Lune.  Et  du  partement  du  roy  Loys  de  Secile.  Et  du 
voiage  du  Borgne  de  La  Heuze. 

Au  commencement  de  cest  an*  TUniversité  de  Paris 
fist  proposer  par  maistre  Jehan  Courteheuse  *,  natif  de 
Normendie ,  contre  le  pape  Bénédic  en  la  manière  cy- 
après  déclairée,  où  estoient  présens  les  roys  de  France 
et  de  Cécile ,  les  ducs  de  Berry  et  de  Bourgongne ,  de 

1.  Il  n'y  a  pas  de  23*  jour  des  calendes  de  mars.  La  13'  année 
du  pontificat  de  Benoît  XIII  commençait  au  28  septembre  1 407  et 
finissait  au  28  septembre  1408.  Il  faut  sans  doute  lire  ici  la  date 
du  23  mars  1408. 

2.  Il  ne  faudrait  pas  prendre  ces  mots  à  la  lettre.  Car  l'année 
1 408  commença  le  1 5  avril,  et  ce  ne  fut  que  le  21  mai  qu'eut  lieu 
la  fameuse  séance  dont  il  va  être  question. 

3.  Le  Religieux  de  Saint-Denis  l'appelle  Joannes  Brevis  Coxe , 
Jean  Courtecuisse. 

Bar  et  de  Brabant ,  et  les  contes  de  Mortaigne ,  de 
Nevers ,  de  Saint-Pol ,  de  Tancarville  ,  le  Recteur  de 
ru  Diversité ,  les  suppos  et  députez  par  icelli  et  plu- 
sieurs autres  grans  seigneurs,  avec  grant  multitude  de 
clergié ,  le  peuple  de  Paris,  le  conte  de  Wilbich*,  An- 
glois,  les  ambaxadeurs  d*Escoce  et  de  Gales  qui  estoient 
adonc  oudit  lieu  de  Paris.   Et  fu  ceste  proposicion 
faicte  en  la  grant  sale  du  palais'.  Si  print ,  icellui 
maistre  Jehan,   son  theume  en  la  vui"  psaume  du 
psaultier  :  Converietur  dolor  ejus  in  caput  ejus ,  et  in 
iferticem  ipsius  iniquitas  ejus  descende  t.  C'est  à  dire  sa 
douleur  sera  convertie  en  son  chef,   et  son  iniquité 
descendra  sur  le  sommet  de  sa  teste.  Et  fist  six  con- 
clusions. La  première  fut  que  Pierre  de  La  Lune  ^  estoit 
scismatique  obstinéement ,  voire  hérétique,  troubleur 
de  la  paix  et  union  de  TEglise.  La  seconde,  que  Pierre 
ne  doit  point  estre  nommé  Bénédic  pape ,  cardinal,  ne 
par  aucun  nom  de  dignité ,  ne  à  lui  comme  pasteur 
de  r Eglise  on  ne  doit  point  obéir  sur  la  peine  ordon- 
née contre  ceulx  qui  baillent  faveur  aux  scismatiques. 
La  tierce  conclusion ,  que  les  faiz ,  les  dits ,  les  coUa- 
cions,  provisions  ,  sentences  et  procès  dudit  temps  de 
ladicte  lectre  faicte  en  manière  de  bulle,  ne  quelz- 

i .  L'histoire  de  ce  temps  mentionne  bien  à  la  vérité  un  sei- 
gneur anglais  du  nom  de  Willughby,  mais  il  n'était  pas  comte.  Au 
reste,  le  ms.  Suppl.  fr.  93  met  :  le  conte  de  JVarhvic  et  le  ms. 
8345,  Warwich. 

2.  Le  Religieux  de  Saint-Denis  met  ad  curiam  minorem  regalis 
Palocii.  On  peut  concilier  ces  deux  versions  en  disant  que  le  Re- 
ligieux de  Saint-Denis  entendait  par  cette  ciiria  minor,  une  salle 
moindre ,  moins  importante,  par  rapport  au  Parlement,  que  celle 
où  il  tenait  ses  séances  propres. 

3.  Benoît  Xm. 

conques  peines  corporelles  ou  espirituellez ,  clères  ou 
obscures ,  qui  contenues  y  sont ,  sont  de  nulle  valeur. 
La  quatriesme  conclusion,    que  ladite   lectre   d'elle 
mesmes  est  mauvaise ,  séditieuse ,  pleine  de  fraude , 
troublant  la  paix  et  offensant  la  majesté  royale.  La 
cinquiesme  conclusion  est ,    que  audit  Pierre  de  La 
Lune  ,  ne  à  ses  lectres  ou  mandemens ,  nul  ne  doit 
obéir  sur  peine  de  bailler  faveur  aux  scismatiques.  La 
sixiesme  conclusion ,  qui  est  à  procéder  contre  ledit 
Pierre  et  ceulx  à  lui  favorables  et  recevans  ses  lectres. 
Après  lesquelles  six  conclusions  déclairées  furent 
faictes  requestes  au  roy  de  France  par  le    dessusdit 
proposant  et  par  l'Université.  La  première  requesle, 
que  bonne   informacion   feust  faicte  diligemment  et 
soient  piins  tous  les  sustenteurs  et  récepteurs  pour  les 
punir  et  corriger  selon  le  cas ,  desquelz  moult  en  y  a 
en  ce  royaume,  dénommez  par  l'Université  en  temps 
et  en  lieu.  La  seconde  requeste,  que  le  Boy  dore  en 
avant ,  ne  nul  de  son  royaume  de  quelque  estât  qu'il 
soit ,  ne  reçoive  lectre  dudit  pape  Pierre  de  La  Lune. 
La  tierce,  qu'il  soit  commandé  de  par  le  Roy  à  ladicte 
Université,  sa  fille ,  que  par  icelle  la  vérité  soit  pres- 
cliée  par  tout  le  royaume.  La  quarte  requeste ,  que 
l'évesque  de  Flory  *  qui  a  esté  envoie  devers  ledit 
Pierre  en  ambaxade  soit  révoqué  ,  et  soient  prins  et 
retenus  maistre  Pierre  de  Courcelles,  Cansien  he\e\i\ 
le  doien  de  Saint  Germain  d'Auxerre ,  et  iceulx  punis 
selon  leurs  démérites.  En  oultre  que  la  lectre  faicte  en 
manière  de  bulle  soit  deschirée  comme  injurieuse  et 

\ .  Le  ms.  Suppl.  fr.  1)3  met  mieux  sur  la  voie.  Il  porte  :  tévcsqur 
de  Saint-Flory.  C'est  Saint-Flour. 

2.  Xanctius  Lupi ,  dans  Dupuy.  C'est  Sanclie  Lopez. 

ofiensive  à  la  majeslé  royale.  Avec  proleslaclons  de 
procéder  à  plus  grans  choses  touchant  la  foy,  et  de 
expliquer  et  dén.onstrer  les  choses  dessusdictes  deue- 
ment  [à]  ceulx  auxquelz  il  appartendra ,  en  temps  et 

lieu. 

Et  adonc ,  devant  tous  ceulx  qui  là  estoient,  ladicte 
lectre  fut  deschirée  et  rompue  par  le  recteur  de  l'Uni- 
versité. Le  doien  de  Saint-Germain  TAùxerrois  fut  là 
prins  et  mis  en  chartre.  Et  tantost  après  fut  prins  l'abbé 
de  Saint-Denis  en  France ,  et  maistre  Jehan  de  Sains, 
jadis  secrétaire  du  Roy  \  et  plusieurs  hommes  de  nom , 
et  tenus  prisonniers  au  Louvre.  Ouquel  temps  aussi, 
par  la  diligence  des  gens  du  Roy,  le  messager  qui 
avoit  apporté  les  bulles  devant  dictes  Fut  lellement 
poursuy  qu'il  fut  prins  vers  Lion  sur  le  Rosne  et  amené 
prisonnier  à  Paris.  Avec  les  dessusdiz ,  fut  prins  San- 
sion  Leleu,  qui  avoit  esté  prins  en  l'église  de  Cler- 
vaux.  Si  estoient  lors  ,  le  Roy  et  tous  les  princes  avec 
le  clergié,  moult  ennuieux  et  courrouciez  contre  ledit 
pape.  Et  certain  brief  espace  de  tem])s  après  qu'il  fut 
venu   à  sa  congnoissance  comment  il  avoit  esmeu  le 
roy  de   France,   ses  princes  et  l'Université  de  Paris 
contre  lui ,  fut  de  ce  en   moult  grant  doubte  et  cre- 
meur.  Et  pour  ce,  se  parti  du  port  de  Venise^  seule- 
ment avec  quatre  cardinaux ,  par  mer,  et  de  là  s'en 
ala  en  Aragon  ,  et  puis  après,  à  Perpignan. 

Ouquel  temps  aussi  le  roy  Loys  j)rint  congié  au  roy 
de  France  en  partant  de  Paris  pour  aler  en  Prouvence 
contre  aucuns  favorables  au  roy  Lancelot  son  adver- 
saire. 

i.  On  a  nombre  de  lettres  de  lui,  signées  /.  tle  Sanctis. 
â.   Lis.  Porto-Venere ,  comme  j)lns  îiaiit. 

Si  estoit  lors  la  royne  de  France  à  Meleun.  AucjueJ 

lieu  ala  le  Roy  et  se  y  tint  par  aucun  peu  de  jours, 

puis  retourna  à  Paris,  où  estoient  enrores  les  ambaxa- 

deurs  du  roy  d'Escoce.  Lesquelz  après  qu'ils  eurent 

reçeu  grant  somme  de  pécune  pour  faire  guerre  aux 

Anglois,  prindrent  à  lui  congié  et  s'en  retournèrent 

en  leur  pays.  Et  d'autre  part  le  Roy  octroya  à  ceulx 

de  Gales,  ung  an  durant,  à  ses  despens  ,  trois  cens 

hommes  d'armes  et  deux  cens  arbaleslriers,  desqueiz 

fut  conducteur  le  Borgne  de  La  Heuse ,  chevalier  de 

grant  renom,  natif  de  i\ormendie.  Et  lui  fist  ledit  Roy 

délivrer  navire  et  argent  pour  faire  icellui  voyage  en 

la  princeté  de  Gales. 

CHAPITRE   XLIL 

C:omment  le  duc  de  Bourgongne  se  parti  de  Paris  pour  le  fait  du  Liègf>. 
Du  roy  d'Espaigne ,  et  du  roy  de  Hongrie  qui  escripvy  à  l'Université 
de  Paris. 


Item,  le  cinquiesme  jour  du  moys  de  juillet  oudit 
an,  le  duc  de  Bourgongne,  avecques  lui  ses  deux 
frères,  se  party  de  Paris,  en  grant  indignacion  de 
plusieurs  princes  et  gouverneur^du  royaume ,  et  s'en 
ala  à  Arras  faire  la  feste  de  Tévesque  de  la  cité  de 
ladicte  ville,  nommé  Martin  Poirée ,  de  l'ordre  des 
Prescheurs,  lequel  estoit  son  confesseur^,  et  de  là  s'(  n 
ala  à  Gand  veoir  la  duchesse  sa  femme.  Si  fist  grans 
préparatoires  pour  aler  secourre  Jehan  de  Bavière, 
son  beau-frère  ,  évesque  de  Liège ,  lequel  pour  lors , 

i.  Le  duc  lui  avait  pivlé  mille  écus  pour  avoir  ses  bulles." 
Voy.  Labarre,  Mém.  pour  servir  à  rhist,  de  France  et  de  Bonr- 
S»gnt'^  W  paif.,  p.  92. 

par  les  Liégois  esloit  bouté  hors  de  son  pays  et  l'a- 
voient  assegé  dedens  la  \ille  de  Traict  \  où  il  s'estoit  là 
retraict  h  refuge  avec  plusieurs  gentilshommes  tenans 
son  parti.  Et  y  estoit  le  seigneur  de  Pierrelles  le  chef 
et  conducteur  des  Liégois ,  et  son  filz  qu'ilz  avoient 
esleu  à  leur  évesque  ou  lieu  dudit  Jehan  de  Bavière. 
Et  d'autre  part  le  duc  Guillaume ,  conte  de  Haynau , 
auquel  icellui  Jehan  de  Bavière  estoit  frère ,  le  conte 
de  Conversen ,  le  seigneur  d'Anghien,  avecques  lui 
plusieurs  grans  seigneurs  de  ses  pays ,  fist  assembler 
ti  es  grant  nombre  de  gens  d'armes,  lesquels ,  avec  les 
seigneurs  de  Croy  et  de  Heilli ,  que  lui  envoia  le  duc 
de  Bourgongne,  bien  acompaignez  de  grajit  foison  de 
gens  de  guerre ,  se  tira  vers  le  pays  de  Liège  pour  y 
faire  guerre  à  la  cause  dessusdicte.  Et  premièrement 
ardirent  une  maison  et  censé  d'une  église  de  Tordre 
de  Cisteaulx  ,  et  puis  chevauchèrent  devers  Fosses  et 
Florines  ^  et  sur  tout  le  pays  de  la  rivière  de  Sambre , 
ouquel  ilz  firent  moult  grans  dommages  par  feu  et  par 
espée.  Et  de  fait  prindrent  aucunes  petites  fortresses 
d'assault ,  dedens  lesquelles  furent  mis  à  mort  cruel- 
lement ceulx  qui  léans  estoient.  Et  n' estoit  lors  en 
icellui  pays  espargné  quelque  créature  de  quelque  estât 
qu'il  feust ,  que  tout  ne  feust  mis  à  l'espée.  Si  furent 
en  ce  voyage  Pierre  du  Luxembourg,  conte  de  Conver- 
sent ,  Englebert  d'Enghien  et  plusieurs  autres.  Et 
après  ce  que  icellui  duc  eut  moult  fort  dégasté  le  pays, 
doubtanl  que  lesdiz  Liégois  ne  venissent  pour  le  com- 
batre ,  lesquelz  estoient  moult   puissans  et  en  trop 

i.  Maëstricht. 

2.  Fosse  et  Florennes,  deux  villes  de  la  partie  du  pays  de 
Liège  enclavée  dans  le  Hainaut  et  le  comté  de  Namur. 

grant  nombre ,  s'en  retourna  hors  d'icellui ,  embra- 
sant et  boutant  les  feux  par  tout ,  à  tous  ses  gens,  qui 
estoient  grandement  remplis  de  leurs  biens  qu'ilz 
avoient  trouvez,  et  revint  en  son  pays  de  Ilaynau 
pour  de  rechef  assembler  plus  grant  puissance  avec 
celle  du  duc  de  Bourgongne  en  intencion  de  retour- 
ner oudit  pays  de  Liège  et  combatre  les  dessusdiz 
Liégois. 

Ouquel  temps  avoit  forte  guerre  entre  les  Espaignolz 
et  les  Sarrasins  de  Grenade.  Car  le  roy  d'Espaigne, 
grandement  acompaigné  de  ses  Espaignolz  et  de  mes- 
sire  Robinet  de  Braquemont ,  chevalier,  natif  de  Nor- 
mendie,  si  entra  en  vingt  quatre  galées ,  lesquelles 
estoient  bien  furnyes  de  gens  de  guerre ,  et  ala  com- 
batre sur  la  mer  lesdiz  Sarrasins  qui  avoient  vingt 
deux  galées  bien  armées,  qui  du  tout  furent  destruites 
et  ceulx  de  dedens  mis  à  mort^ 

Esquelz  jours  le  roy  de  Hongrie  escripvi  lectfes  à 
l'Université  de  Paris  ,  desquelles  la  teneur  s'ensuit  : 
«  A  vénérables ,  sages  et  prudens  hommes,  le  recteur 
et  Université  de  Teslude  de  Paris,  noz  devoz  et  amez.  » 
La  narracion  si  estoit  :  «  Nobles  hommes  et  très  re- 
nommez en  science  par  tout  le  monde.  Nous  avons 
reçeu  agréablement  vostre  épistre,  pleine  de  subtilité 
de  sentence  et  aornée  [d']  éloquence  de  paroles,  repu- 
tans  vostre  cure  et  estude  estre  piteuse  et  dévote  et 

L  II  n'est  pas  facile  de  deviner  de  quelle  expédition  contre  les 
Maures  veut  parler  ici  notre  chroniqueur.  Le  roy  d'Espaigne, 
c'est-à-dire  le  roi  de  Castille  était  alors  un  enfant  de  trois  ans 
(Jean  II);  à  la  vérité  son  oncle  Ferdinand  de  Castille,  qui  était 
régent,  combattit  fréquemment  les  Maures,  et  même  finit  par 
prendre  sur  eux  la  ville  d'Antequerra  en  Andalousie,  l'an  44iU. 

très  agréable  au  Saint- Esperit  et  très  proufiitable  à  Ions 
chrestiens  icelle  opinion  par  toutes  pars  et  par  toute 
raison.  Car  telle  abhominacion  pour  le  présent  est 
eslevée  et  révélée  en  l'Eglise  de  Dieu ,  (jue  nous  con- 
sidérons que  tous  chrestiens  de  cuer,  de  pensée  et  de 
œuvre  devroient  à  Dieu  faire  plaisir  afin  que  par  sa 
grâce  y  voulsist  pourveoir  de  remède  convenable, 
cVstassavoir  scisme  et  division ,  qui  jà  a  duré  par 
l'espace  de  trente  ans  ,  feust  adnicbilé  et  destruit  par 
vraie  union.  Car,  se  briefment  à  ce  n'est  remédié  ,  il 
est  à  doubter  que  par  ceste  double  division  ne  s'en- 
suivent trois  divisions.  Et  pour  ceste  cause  et  aucunes 
autres,  nous  avons  envoyé  nostre  orateur  à  très  chres- 
tien  prince  nostresire  le  roy  de  France  afin  que  nostre 
léijacion  à  estre  envoiée  devers  lui  et  son  conseil  ne 
feust  point  empescbée,  tant  par  les  mescréans,  comme 
par  autres.  Par  laquelle  à  lui  requérons  féablement 
qu'il  nous  envoie  aucun  de  sa  noble ,  liaulte  et  puis- 
sante lignée  pour  nous  aider  et  conseiller  de  noz  afaires 
comme  nous  avons  espérance  qu'il  le  fera,  sacbans, 
que  se  ce  il  nous  octroyé,  nous  serons  tousjours  prestz 
à  le  servir  et  lui  faire  plaisir,  comme  aulrefoiz  avons 
esté.  Donné  a  Romme ,  le  xf  jour  de  juing  ,  et  de 
noslre  règne  le  x\u^  an  \  » 

{ .  Il  s'agit  ici  de  Sigismond ,  roi  de  Hongrie  en  1 392 ,  à  lu 
mort  de  sa  femme,  Marie,  surnommée  le  Roi-Marie.  Il  l'avait 
épousée  en  1386 ,  ce  qui  justifie  la  date  de  vingt-deuxième  année 
de  règne  que  donne  ici  la  pièce.  Sigismond  (ut  élevé  à  l'empire 
en  i  41 1 . 

CHAPITRE  XLIII. 

Comment  l«'s  prélas  et  gens  d'église  de  toutes  les  parties  de  France 
furent  raandez  à  Paris.  Et  de  la  venue  de  la  Rovne  et  de  la  duclusse 
d'Orléans. 

En  ces  mesmes  jours  furent  mandez  en  la  plus 
grande  partie  du  royaume  de  France  et  du  Daulpliiné, 
les  prélas  et  gens  d'église  ou  leurs  procureui  s,  à  venir 
à  Paris  devers  le  Roy  et  son  conseil  pour  avoir  advis 
et  délibéracion,  principalement  sur  l'union  de  l'Eglise, 
et  aussi  sur  autres  besongnes  touclians  le  bien  et  hon- 
neur de  la  personne  du  Roy  et  de  son  royaume.  Les- 
quelz  y  vindrent  en  très  grant  nombre,  et  se  assemblè- 
rent la  nuit  saint  Laurens  en  la  grant  salle  du  palais , 
environ  huit  heures  du  matin*,  où  estoit  le  président, 
ou  lieu  du  Roy  qui  estoit  malade ,  et  le  chancelier  de 
France  ;  et  y  célébra  la  messe  solemnellement,  l'arce- 
vesque  de  Toulouse.  Après  laquelle ,  ung  maistre  en 
théologie  ,  très  révérend  ,  de  l'ordre  des  Frères  l*res- 
cheurs ,  proposa  notablement  en  la  présence  du  duc 
d'Orléans  et  du  duc  de  Berry  et  de  plusieurs  autres 
grans  seigneurs  avec  le  Recteur  de  l'Université  et  grant 
multitude  de  clergié.  Si  print  son  theume  en  disant  : 
Que  pacis  sunt  sectemur^  et  que  edificacionis  surit 
itwicem  custodiarnus .  Ad  Ro.  u\\\  C'est  à  dire,  mon- 
seigneur Saint-Pol  dist  aux  Rommains  ou  troisième 
chapitre  de  son  épistre  :  Nous  devons  ensuivir  les 
choses  de  paix,  et  garder  ensemble  les  choses  qui 

4 .  C'est  le  47*  concile  de  Paris ,  lenu  du  1 1  août  au  5  novembre 

14îï8. 

pevent  bailler  édificacion.  Lesquelles  proposant,  dist 
moult  de  choses  de  la  paix,  concorde  et  union,  devoir 
estre  mise  en  l'Eglise.  Et  le  démena  par  manière  de 
procès  longuement  et  èloquentement,  en  disant  com- 
ment Pierre  de  La  Lune,  du  premier  jusques  au  derre- 
nier  s'estoit  très  mauvaisement  porté  à  procurer  la 
paix  et  union  de  l'Eglise ,  demonstrant  icellui  estre 
scismatique  et  hérétique  obstiné  en  mal ,  et  moult 
parla  de  ladicte  obstinacion  en  déclarant  icelle  par  six 
manières.  Pour  laquelle  chose  le  roy  de  France  avoit 
autrefoiz  fait  neutralité  contre  lui,  en  lui  soubztraiant 
de  son  obéissance. 

Après  ce,  icellui  proposant  nota,  par  poix,  les  choses 
contenues  en  ladicte  lectre  faicte  en  manière  de  bulle, 
en  demonstrant  comment  elle  estoit  pleine  de  fraude 
et  de  décepcion,  offensive  de  la  majesté  royale,  et  que 
pour  ce,  tous  ceulx,  là  estans,  avoient  esté  mandez  de 
par  le  Roy  afin  que  les  choses  dessusdictes  leur  feus- 
sent  notifiées  et  que  sur  ce  ilz  baillassent  conseil,  aide 
et  faveur  au  Koy,  pour  avoir  paix  et  union  en  ladicte 
Eglise ,  comme  ils  estoient  tenus.  Et  pendant  que  ces 
choses  furent  dictes  et  faictes ,  maistre  Sansieu  Leleu  * 
et  le  messager  de  Pierre  de  La  Lune  qui  avoit  apporté 
au  Roy  la  lectre  dessusdicte,  tous  deux  Arragonnois, 
mitrez  et  vestus  de  habillemens  oii  estoient  figurées 
les  armes  de  icellui  Pierre  de  La  Lune  renversées  ,  fu- 
rent amenez  moult  honteusement  et  deshonnestement 
sur  ung  tumbereau,  du  Louvre  en  la  court  du  palais. 
Et  prestement,  près  de  la  pierre  de  marbre,  au  bout 
des  grans  degrez ,  fut  élevé  ung  escliafault  sur  lequel 

i .  Autrement  dit  Sanche  Lopez.  (Voy.  plus  haut ,  p.  2j7.) 

furent  tous  deux  mis  et  monstrez  moult  longuement 
à  tous  ceulx  qui  les  vouloient  veoir.  Et  avoit  escript 
esdictes  mitres  :   «  Ceulx  cy  sont  desloiaulx  à  l'Eglise 
et  au  Roy.  »  Et  après  ce ,  furent  amenez  au  Louvre 
sur  ledit  tumbereau  comme  dessus  \  Et  lendemain 
s'assembla  ledit  conseil  au  palais  où  estoit  présent ,  ou 
lieu  du  Roy,  le  chancelier  de  France.  Duquel  lieu, 
maistre  Ulfin  Talevende',  natif  de  Normendie,  docteur 
en  saincte  théologie ,  très  renommé ,  proposa  de  par 
l'Université  de  Paris  et  print  son  theume  de  la  cen- 
tiesme  pseaulme  :  Fiat  pax  in  i^irtute  tua^  en  adréçant 
ses  paroles  à  la  personne  du  Roy  et  aux  autres  sei- 
gneurs de  son  sang  là  estans  présens,  de  par  ladicte 
Université  ,  en  les  exortant  qu'ilz  voulsissent  entendre 
par  toutes  manières  qu'il  seroit  possible,  de  faire  cesser 
ce  périlleux  scisme  et  à  leur  povoir  procurer  la  paix 
et  union  de  saincte  Eglise  universelle,  remonstrant  de 
rechef  la  mauvaistié  dudit  Pierre  de  La  Lune  par  très 
clères  raisons,  disant  qu'il  estoit  scismatique  et  héré- 
tique obstinéement,  qui  ne  devoit  point  estre  nommé 
pape  Benoist ,  ne  cardinal ,  ne  par  aucun  nom  de  di- 
gnité, et  que  nul  ne  devoit  obéir  à  lui,  sur  peine  deue 
aux  favorables  à  hérésie.  Et  racompta  moult  de  foiz 
aucuns  cas  des  papes  de  Romme  convenables  à  son 
propos,  et  la  conclusion  du  derrenier  concile,  laquelle 
fut,  que  se  ledit  Pierre  de  La  Lune  et  son  adversaire 
ne  faisoient  paix  et  union  en  l'Eglise  dedens  l'Ascen- 
sion ,  comme  ilz  avoient  promis ,  tout  le  royaume  de 

4.  Cette  scène  se  passa  le  20  août  (1408).  Chr  de  Ch.  FI, 
t.  IV,  p.  58. 

2.  Le  Religieux  de  Saint-Denis  qui  ne  le  nomme  pas  par  son 
nom ,  dit  qu'il  était  de  l'ordre  des  Trinitaires  ou  Mathurins. 

rrance  généralement  cl  ceiil\  du  Daulpliiiié,  se  soiibz- 
Irairoient  de  leur  obédience.  Car  ainsi  Tavoient  cou- 
ci  ud  lesdiz  jH'élas  qui  au  concile  avoienl  esté ,  comme 
il  apparoit  par  leclres  scellées  de  leurs  sceaux  (|ue 
ceulx  de  ladicte  Université  avoient  {)ardevers  eulx.  Ki 
pour  ce,  que  ladicte  obédience  est  soubzlraicte  de  par 
le  Roy  jusqucs  à  ce  (jue  ung  vray,  seul  et  ferme  et 
pasteur  de  l'Eglise  universelle  soit  esleu  et  déclairé. 
Et  si  fut  pareillement  déclairé  par  ledit  proposant  com- 
ment on  se  devoit  avoir  en  dispensacions  pour  les 
consciences,  et  es  collacions  des  bénéfices  et  autres 
choses,  tant  oudit  royaume  comme  ou  Daulphiné, 
devant  ladicte  neutralité.  Et  aussi  quelles  choses  on 
devoit  conclurre  sur  les  besongnes  dessusdictes  [que 
nul  |,  de  quelque  estât  qu'il  feust,  ne  feist  obédience  aux 
deux  [)apes  dessusdiz  après  le  jour  qui  estoit  déclaire , 
et  sur  peine  d'encourre  en  l'indignacion  du  l\oy.  Et 
après  fut  requis  par  icellui,  que  les  lectres  dont  devant 
est  faicte  mencion  feussent  deschirées  publiquement, 
et  pareillement  une  autres  qui  autrefoi/  avoit  esté 
apportées  à  Tlioulouse.  Si  en  fust  ainsi  fait.  Et  avec 
ce ,  fut  commandé  à  tous  les  prélas  et  autres  gens 
d'église,  que  chascun  endroit  soy ,  es  mectes  de  ses 
bénéfices  ,  fist  publier  liault  et  cler  et  par  plusieurs 
jours  ladicte  neutralité  universelle.  Et  avec  ce,  leur 
furent  baillez  par  escript,  de  par  ladicte  Université, 
tous  les  poins  et  articles  touchans  ceste  matière,  et 
comment  ilz  se  avoient  à  gouverner.  Après  lesquelles 
besongnes  traictées  et  remonstrances  faictes  comme 
dit  est,  chascun  se  départi \   Et  lendemain  ,  les  deux 

1.   Le  ri  iioveiiibir,  comme  il  a  été  dit  plus  haut.  Le  Kelii^'ipiiN 

Arragonnois  dessus  nommez  furent  ramenez  et  de 
rechef  eschafaudez  et  menez  parmi  Paris  ,  comme  au- 
trefoiz  avoient  esté. 

En  ces  jours  la  Royne  de  France,  qui  avoit  séjourné 
l\  Meleun  par  certains  jours,  vint  à  Paris  '  et  amena 
son  filz  le  Daulphin,  lequel  estoit  monté  sur  ung  blanc 
cheval  cjue  conduisoient  quatre  hommes  de  pié,  et 
aloit  après  le  charriot  de  ladicte  Royne ,  et  derrière 
ledit  Dauphin  suivoient  les  ducs  de  Brelaigne  et  de 
P>ourbon,  les  contes  de  Mortaigne,  de  Clermont  et  de 
Vendosme  et  très-grant  nombre  de  grans  seigneurs, 
tant  de  gens  d'église,  comme  de  séculiers,  chevaliers 
et  escuiers.  A  laquelle  venue  fut  faicte  grande  léesse 
des  Parisiens,  et  fut  crié  Noël  en  plusieurs  lieux.  Et 
ainsi  s'en  alèrent  loger,  icelie  Royne,  le  Daulphin,  son 
filz,    et  Lovs   de  Bavière,   son  frère,    ou  chastel  du 

Eouvre. 

Et  lendemain*  vint  audit  lieu  de  Paris  la  duchesse 
d'Orléans,  douagère,  et  sa  belle  fille  Ysabel,  ainsnée  fille 
du  roy  de  France,  acompaignée  de  plusieurs  gens  nota- 
bles, chevaliers  et  autres,  tous  vestus  de  deuil.  A  ren- 
contre desquelles  yssirent  tous  les  princes  dessusdiz, 
lesquels  les  conduirent  et  amenèrent  devers  la  Royne 
et  le  duc  d'Acquitaine  pour  leur  faire  requeste  qu'ilz 
peussent  avoir  justice  et  raison  de  la  piteuse  mort  du 
duc  d'Orléans  defunct,  et  aussi  faire  respondre  et  pro- 
poser à  rencontre  de  ce  que  le  duc  Jehan  de  Bour- 
de Saint-Denis  donne  tout  au  long  les  décisions  de  ce  concile. 
Voy.  Chr.deCh.  FI,  t.  IV,  p.  30. 

i.  Le  Religieux  de  Saint-Denis  dit  :  le  dernier  dimanrlip  i\o  rc 
mois  (août),  par  conséquent  le  20  août. 

2.  Le  27  août  1408. 

gongne  avoit  fait  proclamer  et  divulguer  contre  ledit 
duc ,  publiquement  naguères ,  comme  dessus  est  dé- 
clairé  ,  son  seigneur  et  mary.  Laquelle  requeste 
finablement  elle  obtint. 


CniPiTRE   XLIV. 

Comment  la  duclirsse  d'Orléans  et  son  filz  firent  proposer  à  l'encontre 
du  duc  Jehan  de  Bourgongne  pour  la  mort  du  duc  d'Orléans  def- 
funct. 

Huit  jours  après  ou  environ ,  le  duc  d'Orléans 
acompaigné  de  trois  cens  hommes  d'armes,  vint  à 
Paris.  A  l'encontre  duquel  vinrent  le  duc  de  Berry  et 
les  autres  grans  seigneurs  de  son  lignage.  Lequel  duc 
d'Orléans ,  entrant  par  la  porte  Saint  Anthoine ,  aia 
jusques  au  Louvre  devers  la  Royne  et  son  fils  le  duc 
d'Acquitaine,  son  cousin  germain,  ausquelz  il  recom- 
manda sa  besongne  et  sa  personne,  moult  honnorable- 
ment  comme  il  appartenoit.  Et  puis  prestement,  lui 
partant  de  là,  s'en  ala  veoir  la  duchesse  sa  mère,  et  sa 
femme.  Et  après  les  choses  dessusdictes ,  ledit  duc 
d'Orléans,  lesdictes  duchesses  sa  mère  et  sa  femme, 
point  ne  cessoient  de  fane  reciuesles  au  Roy  et  à  son 
conseil ,  afin  qu'il  leur  feist  justice  du  duc  Jehan  de 
Bourgongne  et  de  ses  complices.  Lesquelles  requestes, 
par  ledit  Roy  leur  furent  accordées  de  faire,  et  eurent 
audience  de  faire  proposer  tout  ce  qui  leur  plairoit  à 
l'encontre  duditduc  de  Bourgongne*.  Et  adonc  le  duc 
d'Acquitaine,  représentant  la  personne  du  Roy,  avec 

i .  D'après  le  Religieux  de  Saint-Denis  ,  l'audience  fut  fixée  au 
i  i  sej)tcmbre. 

sa  mère,  par  le  commandement  du  Roy,  estant  en  habit 
royal,  en  la  grant  sale  du  chastel  du  Louvre,  présens 
les  ducs  de  Berry,  de  Bretaigne  et  de  Bourbon ,  les 
contes  d'Alençon,  de  Clermont,  d  Eu,  de  Mortaigne  et 
de  Vendosme,  et  plusieurs  autres  seigneurs  de  conseil , 
et  aussi  plusieurs  chevaliers,  le  Recteur  de  l'Université 
de  Paris  et  très-grant  multitude  d'autres  gens,  ladicte 
duchesse  douagère,  acompaignée  de  son  filz  le  duc 
d'Orléans,  de  maistre  Pierre  Lorfèvre  son  chancelier, 
de  maistre  Guillaume  Cousin ot,  advocat  en  parlement, 
et  de  plusieurs  autres  ses  gens  et  familiers,  fist  lors 
par  l'abbé  de  Saint-Fiacre,  de  l'ordre  de  Saint-Benoist, 
lire  devant  tous  ceulx  qui  là  estoient  les  choses  con- 
tenues en  ung  livre  escript  en  françois,  à  lui  baillé  en 
sa  main,  confermé  par  le  dict  des  prophètes  et  des 
sains  du  viel  et  nouvel  testament,  des  philozophes  et 
ystoires,  publiquement,  entendiblement  en  hault,  mot 
après  autre.  Duquel  livre  la  teneur  s'ensuit  : 

((  l'oy,  très  chrestien  prince,  très  noble  et  souverain 
seigneur  et  chef  de  justice  \  à  toy  sont  mes  paroles 
adrécées,  car  à  toy  compètemonstrer  justice  à  tous  les 
subgetz  du  royaume  de  France,  auxquelz,  non  mie 
tant  seulement  les  pays  et  régions  voisines,  mais  aussi 
les  estranges  nacions  ou  gens,  prennent  exemple  et 
tiennent  la  droite  sentence  de  ta  justice.  A  laquelle 
partie  de  toy  et  de  ton  renommé  conseil,  comme  à  la 
fontaine  de  raison  et  de  vérité,  je  veuil  adrécer  mes 
paroles  en  la  personne  de  ma  très  noble  dame,  ma- 
dame la  duchesse  d'Orléans  et  de  messeigneurs  ses 


1 .   "  Roy  très  chrestien ,  prince  très  noble ,  souverain  seigneur 
et  quief  de  justice,  etc.  »  (Var.  du  nis.  Supjjl,  fr.  93.) 

enfans,  qui,  déconfortez,  présentent  leur  plainte  en 
lamentacions  et  lernies,  voians  eulx,  après  Dieu,  nul 
secours  avoir,  fors  en  ta  puissance  et  compassion.  Et 
afin  que  mieulx  soient  conçeues  les  choses  (|ue  j'ay  à 
dire,  et  vérité,  (jui  ne  quiert  nulles  fallaces,  puist  plus 
clèrement  apparoir ,  ce  présent  propos  soit  divisé  en 
trois  parties  et  en  trois  membres  principaulx.  Ou  pre- 
mier, selon  mon  pouvoir,  je  déclaireray  que  le  Rov, 
qui  est  souverain ,  est  tenu  de  faire  justice  à  tous  ses 
subgetz,  à  \fi  conservacion  de  paix  soubs  sa  très  noble 
et  puissant  seigneurie.  Ou  second  membre,  comment 
partie  adverse,  c'estassavoir  Jehan,  duc  de  Bourgon- 
gne  et  ceulz  a  lui  favorables  et  donnans  aide  et  conseil 
en  ce  cas,  injustement  et  honteusement  ont  occis  ou 
fait  occire  monseigneur  le  duc  d'Orléans,  ducpiel 
Tâme  soit  avecques  Dieu.  Ou  tiers  membre,  comment 
mondit  seigneur  par  telles  voies  de  fait  a  esté  molesté 
de  procès  rigoureux  et  de  dure  rébellion  de  ses  subjetz, 
et  souffert  plusieurs  autres  maulx^ 

1.  Dans  le  ms.  SuppL  fr.  03,  le  commencement  de  cette  pièce 
importante  contient  une  variante  considérable  que  nous  croyons 
nécessaire  de  donner  ici  :  «  Ou  tierch  meiibre,  comment  mondit 
seigneur,  mauvaisement  et  injuslementaesté  accusez  de  pluisieurs 
cas,  et  singulièrement  de  criesnie  de  lèse  majesté,  ouquel  il  n'avoit 
nulle  couîpe  ,  et  comme  il  apperra  chy  après.  En  oullre  est  assa- 
voir que  mon  intcncion  est  de  diviser  en  six  poins  chascune  des- 
dictes trois  parties.  Et  ainsi  conséquaram.ent  tout  ce  j)résent  pour- 
pos  est  contenus  en  dix  huit  poins.  Tant  que  est  à  la  première 
partie,  il  me  samble  que  ly  Roys  est  obligiez  singulièrement  à 
faire  justice  de  ce  cas.  Et  esi)écialement  pour  six  raisons.  Des- 
quelles la  première  est  la  puissance  et  dignité  royale,  à  ce  nonmie 
tant  seulement  obligiés  par  volenté,  mais  aussi  par  obligacion 
d'office.  Car  les  roys  sont  appeliez  roys  pour  la  cause  de  faire  jus- 
lice  et  non  pour  autre  chose.  Et  se  ainsi  estoit  que  les  roys  feus- 

iantqu  a  mon  propos  venir,  jenionstreray  comment 
partie  adverse,  pour  six  raisons,  a  péché  tellement  qu'il 
est  fort  et  à  peine  impossible  d'estre  réparé.  La  pre- 
mière raison  est  :  car  partie  adverse  n'avoit  nulle  auc- 
torité  sur  le  défunct  par  quoy  il  feist  occire  si  grant  et 
si  noble  seigneur,  comme  il  sera  dit  après.  La  seconde 
raison  est  :  car  partie  adverse  nullement  ne  met  fourme 
de  justice  ou  procès  en  Texécucion  de  la  mort  de  feu 
mondit  seigneur  le  duc  d'Orléans.  Et  supposé  qu'il 
eust  eu  auctorité  sur  lui ,  ce  que  pas  n'estoit ,  néant- 
moins  il  estoit  licite  et  raisonnable  chose  que  la  partie 


sent  en  estât  d'innocence,  ncantmainz  les  dominacions  et  seignou- 
ries  seroient  neccessaires,  tant  que  ou  premier  estât  de  justice.  La 
seconde  raison  est  fondée  en  l'amour  fraternelle.  Car,  comme  dist 
le  commun  proverbe  ,  nature  ne  puet  mentir.  Le  lioy  doncques 
comme  seigneur  et  frère,  selon  justice  et  raison,  doit  maintenir  son 
droit.  La  tierche  raison  est  la  pitié  des  supplians.  Car  madame 
d'Orléans  ,  vesve  et  desconfortée  ,  est  acompagniée  de  ses  jones 
enfans  et  de  pluiseurs  chevaliers  menans  grant  dueil  avec  elle 
pour  la  cruelle  mort  de  son  mary  et  seigneur.  La  quarte  raison 
est  Tennormité  du  cas  ,  que  à  paines  pourroit  on  trouver  pareil. 
Car  à  tous  ceulx  qui  ont  oy  parler  dudit  escandaîe  ,  voire  estran- 
gers  et  aultres,  ledit  cas  est  abhominable  Et  s'il  advenoit  que  le 
Roy  ne  pourveist  pas  de  remède  ,  de  lui  il  conviendroit  dire  qu'il 
n'est  pas  seigneur  de  son  pays,  et  qu'il  convient  luy  humilier  et 
adouchir  au  regard  de  la  puissance  de  ses  subgietz.  La  quinte 
raison  est,  que  se  sur  ce  n'est  faicte  exécucion  de  justice,  mauK 
sans  nombre  s'en  pourroient  ensievir  ;  est  assavoir,  les  coujpaignies, 
deseullées  citez,  voyes  de  fait,  proches  rigoreux,  dure  rébellion 
des  subjectz,  avec  aultres  pluiseurs  maulx.  La  sixiesme  raison  est 
la  mauvaistié  de  partie  adverse,  laquelle  par  sa  force  et  puissance 
quiert  à  seustenir  son  péchiez ,  en  vueillant  sans  cause  plaidier 
Tespce  traicte.  Et  en  ces  six  raisons  gistent  toute  la  forme  lîu 
procès.  Tant  qu'à  la  seconde  partie,  je  démonslreray  conmient 
partie  adverse  pour  six  raisons  ,  etc —  t> 

feiist  oye  et  convaincue  et  contlempnee  à  mort,  devant 
ce  qu'on  le  feist  mourir.  Car,  veu  qu'il  n'avoit  nulle 
puissance ,  ne  auctorité  sur  lui ,  de  tant  moins  devoit 
la  forme  de  son  procès  colourer  son  pécbié.  La  tierce 
raison  est  fondée  es  aliances  qu'ilz  avoient  ensemble, 
non  mie  seulement  pour  cause  de  lignage ,  mais  avec- 
([ues  ce  avoient  faictes  espéciales  aliances  pour  éviter 
lesinconvéniens  qui  se  povoient  ensuivir  pour  la  cause 
de  leur  division  ,  par  lesquelles  et  selon  lesquelles  ilz 
ne  povoient,  ne  dévoient  par  raison,  nuire,  ne  grever 
Fun  a  l'autre  sans  défiances  précédentes.  Et  pour  plus 
grandes  confirmacions,  plusieurs  foiz  avoient  juré  sur 
les  paroles  du  Canon  et  de  la  croix  Nostre  Seigneur, 
en  baillant  avec  ce  certaines  leclres  scellées  de  leurs 
seaulx.  La  cpiarle  raison  est  fondée  en  ce  que  la  mort 
de  mondit  seigneur  d'Orléans  fut  si  soudaine,  que  nul 
vray  cbrestien  ne  pourroit  soustenir  cjue  elle  ne  feust 
dampnable  ou  regard  du  nialfaicteur  et  de  cellui  par 
qui  elle  a  esté  exécutée.  La  quinte  raison  est  fondée  en 
ce ,  Cfue  évidemment  je  démonstreray,  que  partie  ad- 
verse a  fait  occire  mondit  seigneur  d'Orléans,  non  mie 
pour  bonne  fin,  ne  pour  le  bien  counuun  ,  mais  pour 
ambicion  et  convoitise  et  désir  de  dominer,   et  afin 
qu'il  feist  les  siens  riclies ,  et  par  la  grant  liayne  que 
long  temps  avoit  tenue  en  son  cuer.  La  sixiesnie  rai- 
son est  en  ce  qu'il  ne  souffist  pas  à  partie  adverse  la 
mort  de  monseigneur  d'Orléans,   mais  avecques  ce 
s'est  efforcé  de  scandaliser  et  détruire  sa  renommée 
en  proposant  libelle  diffamatoire,  et  en  soustenant  les 
traislres  bomicides.  Et  ce  touche  la  seconde  partie  de 
mon  procès. 

Tant  qu'à  la  tierce  partie,  selon  six  poins  (ju'elle 

contient,  je  mectray  six  faulses  accusacions  par  les- 
quelles partie  adverse  accuse  mondit  seigneur  d'Or- 
léans, et  de  rechef  je  mectray  responses  par  lesquelles 
apperra  l'innocence  dudit  défunct.  Et  en  [ce  appert 
que  mon  présent  propos  est  divisé  en  trois  parties.  La 
première  regarde  justice,  la  seconde  le  malice  de  par- 
tie adverse  et  la  tierce,  excuse  le  défunct.  Mais  devant 
ce  que  je  procède  plus  avant  en  ceste  matière ,  je  pro- 
teste que  mon  intencion  est  de  dii^e  tant  seulement 
vérité,  et  ce,  non  plus  qu'il  m'est  enjoinct  de  madame 
d'Orléans  et  de  messeigneurs  ses  enfans. 

Et  est  vérité  que  le  proposant  pour  partie  adverse, 
comme  mal  ad  visé ,  contre  vérité  appeloit  mondit 
seigneur  d'Orléans  criminel,  jà  soit  ce  que  en  nulle 
manière  il  ne  ait  esté  approuvé,  ne  vérifié.  Ce  non 
obstant  je  ne  vueil  mie  ainsi  nommer  partie  adverse, 
jà  soit  ce  chose  qu'il  soit  tel.  Car  je  répute  icellui  cruel 
homicide  et  par  conséquent  criminel ,  non  mie  par 
souspeçon  tant  seulement ,  mais  par  la  confession  de 
sa  propre  bouche.  Et  pour  ce  que  sapience  vainct 
malice  selon  la  Saincte  Escripture,  il  me  souffist  nom- 
mer partie  adverse ,  la  partie  de  Bourgongne.  Car  il 
vault  mieulx  premièrement  démonstrer  les  vices  et 
après  appelier  le  duc  de  Bourgongne  criminel ,  que 
faire  ainsi  qu'if  fist ,  c'estassavoir,  premièrement  ap- 
pelier criminel ,  sans  aucune  approbacion  ou  vérifi- 
cation. 

Maintenant  donques  je  me  prendray  au  procès  ^  du 
propos  principal ,  lequel  comme  dessus  est  dit ,  je 
diviseray  en  trois  parties.  Et  tant  qu'à  la  première 

partie  qui  traite  de  la  justice  du  Roy,  je  prens  la  pa- 
role du  prophète  qui  dit  :  Justicia  et  judicium  prepa- 
paracio  seclis  tue.  Ces  paroles  sont  escriptes  en  la 
Lxxvni"  pseaulme ,  c'est  autant  à  dire  au  Roy,  que 
justice  et  jugement  soient  la  préparacion  de  son  siège. 
Tant  qu  à  la  seconde  partie  regardant  le  malice  de 
partie  adverse ,  je  prens  la  parole  du  proposant  pour 
son  parti,  c'estassavoir  RaïUx  omnium  malorum  cupi- 
dftrfs,  quam  quidem  errai>erunl  appetentes  a  Julc. 
Geste  auctoritè  est  escripte  en  la  première  épistre,  mon- 
seigneur Saint-Pol  à  ïymotlièe,  ou  derrenier  cliapitre. 
Va  est  il  dire  :  convoitise  est  la  racine  de  tous  maulx  , 
laquelle  aucuns  appétens,  se  séparèrent  de  la  foy. 

Tant  qu'à  la  tierce  partie  regardant  l'innocence  du 
défunct  mondit  seigneur  d'Orléans ,  je  prens  la  parole 
du  prophète  disant  en  la  vif  pseaulme  :  Judica  me 
secundum  justiciam  tuam ,  et  secundum  innocenciam 
meam  super  me.  C'est  à  dire,  juge  moy  selon  ta  justice 
et  discerne  ma  cause  selon  mon  innocence  sur  moy. 
Après  ces  choses  proposées  je  viens  a  la  première 
partie  pour  laquelle  est  prinse  icelle  parole  du  pro- 
phète disant  :  Justicia  et  judicium  pvc paracio  sedis  tue. 
Icelles  paroles  du  prophète  je  puis  adrécer  au  Roy 
nostresire  personnellement,  en  disant  :  que  justice  et 
jugement  soit  préparacion   de  son  siège  royal.   Car 
royaume   sans  justice   ne   doit   point   estre   appelle 
royaume  ,  mais  doit  estre  appelle  une  droicte  larron- 
nière ,  selon  le  dit  de  saint  Augustin ,  ou  \^  chapitre 
du  IX"  livre  de  la  Cité  de  Dieu  :  Regmi,  inquit,  remota 
a  justicia  quid  surit  nisi  ma ^mi  latrocinia.  Les  royau- 
mes, dist-il,  loings  de  justice  quelle  chose  sont-ils 
fors  que  grans  larrecins.  Il  appert  donques  comment 

le  Roy  est  tenu  de  faire  justice  à  tous  ses  subgetz  et 
garder  à  un  chascun  son  droit ,  et  ce  pour  six  raisons 
touchées  au  commencement.   Tant  qu'à  la  première 
raison  qui  est  fondée  en  Testât  de  dignité  royale ,  est 
à  noter  que  dignité  royale  principalement  est  instituée 
à  faire  justice.  Le  Roy  vraiement  au  regard  de  ses  sub- 
getz est  ainsi   comme  le  pasteur  au  regard   de   ses 
oailles,  comme  dit  Aristote  ou  \uf  chapitre  d'Ethi- 
ques ,  c'est  à  dire  des  Moralitez,  et  ou  v^  de  Politique, 
c'est  à  dire  des  Gouverneurs  des  citez ,  où  il  déclaire 
comment  le  Roy  est  tenu  de  conserver  justice.  Et  ou 
livre  Du  gouvernement  des  princes  :  Justicia  ,  inquit^ 
reguantis  ubcrior  est  suhditis  quam  fertilitas  ipsius. 
C'est  à  dire  que  la  justice  du  régnant  est  plus  proufi- 
table  aux  subgetz  que  n'est  sa  fertilité  ou  richesse.  Et 
le  prophète  dit  :  Hoaor,  inquit  ^  rcgum  judicium  di- 
ligit.  L'onneur  du  Roy,  dit-il ,  ayme  jugement.  Ceste 
justice  de  quoy  est  faicte  mencion,  ce  n'est  autre  chose 
que  garder  à  un  chascun  son  droit.  De  laquelle  parle 
Justinien  l'empereur,  ou  premier  livre  des  Constitu- 
cions ,  disant  :  Justicia  est  constans  voluntas  jus  suum 
unicuique  tribuens\  C'est  à  dire,  justice  est  ferme  et 
estable,  baillant  à  ung  chascun  son  droit.  Et  est  à  con- 
sidérer que  justice  ne  doit  point  estre  réglée  selon  le 
plaisir  de  la  voulenté,  mais  aincois  par  les  lois  escriptes. 
Considérez  donques  comment  il   vous  est  ordonné 
faire  justice ,  et  comment  à  ce  vous  estes  obligié.  A 
vous  donques ,  la  dame  d'Orléans  et  ses  enfans  adres- 
sent leurs  paroles  ,  requérans  justice ,   laquelle  vous 

devez  aymer  et  garder  comme  vostre  propre  domiiia- 
cion  et  royaume.  Considérez  les  exemples  et  les  fais 
des  anciens  qui  tant  aymèrent  justice,   comme  il  ap- 
pert par  cellui  qui  voiant  que  son  filz  avoit  desservi  à 
perdre  les  deux  yeulx ,  volt  que  son  filz  perdist  ung 
œil ,  et  lui  propre  en  perdist  ung ,  afin  que  les  lois  qui 
estoient  adonques  ne  feussent  point  violées ,  ne  cor- 
rompues. Ainsi  le  récite  Valère  en  son  Vr  livre.  Et 
Hélinand  raconte  vérité  du  roy  Cambises,  qui  com- 
manda escorcher  ung  faulx  juge  et  fist  mectre  la  pel 
sur  la  chaiere'  dudit  juge,  et  puis  après  y  establi  et 
constitua  le  filz  dudit  faulx  juge  et  le  fist  asseoir  en  la 
chaière  de  son  père  comme  juge,  en  lui  disant  :  «  Quant 
tu  jugeras  aucune  chose  ,  ce  que  j'ay  fait  à  ton  père  te 
soit  un  exemple ,  et  sa  pel  tenant  à  ton  siège  te  soit 
en  mémoire.  »  O  roy  de  France!  il  te  souviengne  de  la 
parole  que  dist  David  quant  le  roy  Saul  le  persécutoit 
injustement:  Dor?iinus,  inquit^  retrihuet  uni  calque  se^ 
cundam  jmticiani  suam.  C'est  à  dire  nostre  seigneur 
Dieu  rétribuera  à  ung  chascun  selon  sa  justice.  Ces 
paroles  sont  escriptes  ou  premier  livre  des  Roys ,  ou 
xvf  chapitre.  Tu,  donques,  dois  faire  semblablement 
selon  ton  povoir  comme  vray  ensuiveur  de  Nostre 
Seigneur,  et  subvenir  et  aider  à  la  partie  qui  est  blécée 
et  injustement  persécutée. 

Item  tu  dois  avoir  en  ta  mémoire  comment  Andro- 
niche  ,  cruel  persécuteur  et  homicide,  fut  condempné 
à  mort  ou  lieu  où  il  avoit  occis  le  prestre  de  la  loy, 
comme  il  est  escript  ou  livre  des  Machabées.  O  roy  de 
France  !  prenez  exemple  au  roy  Daire ,  qui  bailla  à 

i.   Chaière  y  d'où  chaire,  et  plus  tard  chaise. 

dévorer  aux  lyons  ceulx  qui  mauvaisement  avoient 
accusé  Daniel  le  prophète.  Considère  la  justice  exécu- 
tée sur  les  deux  viellars  qui  par  leur  faulse  accusacion 
avoient  condempné  Susanne.  Ces  choses-cy  apparent 
et  sont  escriptes  ou  livre  de  Daniel  le  prophète ,  ou 
vi^  et  xnii^  chapitres.  Ces  exemples  te  doivent  esmou- 
voir,  comme  roy  et  souverain,  à  justice.  Car,  ainsi  que 
tes  subjects  doivent  à  toy  obéir,  en  telle  manière  es  tu 
tenu  de  leur  faire  justice.  Et,  ainsi  que  le  subject  peut 
forfaire  en  désobéissant ,  aucuns  pourroient  doubler 
et  proposer  que  le  subject  se  pourroit  exécuter*  avec 
tous  ses  biens,  pour  le  refus  de  justice  et  équité.  Sire  ! 
il  te  plaise  considérer  ceste  parole.  Car  pour  justice  tu 
ne  dois  rien  doubter,  comme  je  déclaireray  cy-après. 
Et  pour  conclusion  de  ceste  première  raison ,  dist  la 
parole  qui  est  escripte  ou  livre  de  Job ,  ou  m®  cha- 
pitre :  Cum  jusdcia  indutas  sum  et  uestwi  me  çesti^ 
niento  et  dyademate  in  coronacione  mea.  C'est  à  dire, 
je  me  suis  vestu  de  justice  et  en  ay  le  vestement ,  et 
mis  le  dvadème  en  ma  coronacion. 

Conséquemment,  très  noble  prince,  je  dy  que  amour 
fraternelle  te  doit  très  grandement  ensuyr  et  incliner  à 
faire  justice.  Car,  comme  je  croy,  frères  ne  pourroient 
avoir  plus  grant  amour  ensemble  que  vous  aviez. 
Soies  donc  vray  amy  à  ton  frère  en  jugement  et  en 
justice.  Car  ce  sera  grant  reprouche  et  très  grant  honte 
à  toy  et  a  la  couronne  de  France  par  tout  le  monde, 

1 .  Ce  passage  est  à  remarquer.  Par  les  mots  le  subject  l'orateur 
entend  évidemment  désigner  le  duc  de  Bourgogne ,  et  il  y  a  ici 
une  exhortation  bien  claire  au  Roi ,  de  confisquer  les  terres  du 
duc  de  Bourgogne.  «  Car  pour  justice  tu  ne  dois  rien  doubter  »  , 
lui  est-il  dit. 

se  justice  et  réparacion  n'est  faicte  de  la  mort  de  ton 
frère,  si  cruelle  et  infâme.  Maintenant  est  venu  le 
temps  que  tu  dois  démonstrer  amour  fraternelle.  Ne 
soies  pas  des  amis  de  quoy  parle  Le  Sage  ou  vni*  cha- 
pitre du  livre  de  Ecclésiastique ,  disant:  Est  arnicus 
socius  mense  et  non  permanehit  in  die  neccessitatis , 
C'est  à  dire,  tu  trouveras  ung  ami  qui  te  tendra  bonne 
compaignie  à  la  table  et  tandis  que  tu  seras  en  prospé- 
rité ,  mais  il  ne  te  sera  point  amy  au  jour  de  ta  nec- 
cessité.  Maintenant ,  comme  neccessité  le  requiert  et 
désire,  démonstre  toy  tel  vray  ami  que  tu  ne  soies 
appelle  du  tout  le  monde  fautif  ami  ;  duquel  parle 
Aristote  ou  ix^  chapitre  des  Moralitez.  Qui^  inquit, 
fingit  se  esse  amicuni  et  non  est^  pejor  eo  qui  fa- 
cit  falsam  monetam.  Celui,  ce  dit  Aristote,  qui  se 
feint  estre  ami  et  ne  Test  point,  il  est  pire  que  cellui 
qui  forge  faulse  monnoye.  Se  aucuns  te  dient  que 
partie  adverse  soit  de  ton  sang  et  de  ta  parenté, 
néantmoins  tu  dois  hayr  son  péchié.  Tu  dois  gar- 
der justice  entre  deux  amis  ,  selon  le  dist  de  Aris- 
tote ou  second  livre  des  Moralitez  :  Duobus  y  inquitj 
existentibus  amicis  sanctum  est  prehonorare  verita- 
tem.  C'est  à  dire,  c'est  ferme  chose  et  honnorable  pre- 
honnorer  vérité  entre  deux  amis.  Il  te  souviengne  de 
l'aspre  amour  qui  estoit  entre  toy  et  ton  frère.  Non 
mie  que  par  ce  je  te  vueille  attraire  à  faveur,  mais  tant 
seulement  je  te  exorte  à  vérité  et  à  justice.  Hélas!  ce 
seroit  petit  cuer  et  peu  de  bien  ,  estre  filz  et  frère  de 
roy,  se  cesle  mort  si  cruelle  sans  réparacion  estoit  mise 
en  oubli,  actendu  que  cellui  qui  le  fist  occire  le  devoit 
aymer  comme  son  frère ,  car  en  la  Saincte  Escripture 
les  nepveux  et  cousins  germains  sont  appeliez  frères. 

comme  il  appert  ou  livre  de  Genèse  de  Abraham  qui 
dist  à  Loth ,  son  nepveu  :  Non  sit  objurgium  inter  te 
et  me  y  fratres  enini  swnus.  C'est  à  dire,  tençon  ne  soit 
point  entre  toy  et  moy,  car  nous  sommes  frères.  Et 
saint  Jaques  estoit  appelle  frère  de  Nostre  Seigneur,  et 
toutesfois  ce  n'estoit  que  son  cousin  germain.  Dont  tu 
peuz  dire  à  partie  adverse  la  parole  que  Nostre  Sei- 
gneur dist  à  Cayn,  après  qu'il  eut  occis  son  frère 
Abel  :  Vax  sanguinis  fratris  tui  clamât  ad  me  de  terra. 
C'est  à  dire ,  la  voix  du  sang  de  ton  frère  crie  à  moy 
de  la  terre.  Et  certainement  la  terre  crie  et  le  sang  se 
complaint,  et  cellui  n'est  pas  bon  homme  qui  n'a 
compassion  de  telle  mort  si  cruelle.  Et  n'est  point 
merveilleuse  chose  se  je  dy  que  partie  adverse  res- 
semble à  Cayn  ,  ou  que  en  lui  je  voy  moult  de  simili- 
tudes de  Cayn.  Car,  ainsi  que  Cayn,  meu  par  envie, 
occist  Abel ,  son  frère ,  pour  ce  que  Nostre  Seigneur 
avoit  reçeu  ses  dons  et  sacrifices  et  il  n'avoit  point  les 
siens  regardez ,  et  pour  tant  il  machina  en  son  cuer 
comment  il  pourroit  son  frère  occire.  Et  en  telle  ma- 
nière ,  partie  adverse ,  c'estassavoir  le  duc  de  Bour- 
gongne ,  meu  par  envie ,  car  mondit  seigneur  d'Or- 
léans estoit  agréable  et  acceptable  au  Roy,  il  machina 
en  son  cuer  sa  mort ,  et  finablement  il  le  fist  cruelle- 
ment et  traitrement  occire ,  comme  il  sera  cy  après 
déclairé  en  la  seconde  partie.  Après,  ainsi  comme 
Cayn  par  convoitise  chey  en  cel  inconvénient ,  partie 
adverse  en  telle  manière  meu  de  convoitise  fist  ce  qu'il 
fist,  veu  la  manière  qu'il  tint  et  comme  il  se  maintint 
devant  et  après  la  mort  de  mondit  seigneur  d'Orléans. 
En  oultre  je  treuve  que  Cayn  est  interprète  acquis,  ou 
acquisition.  Par  tel  nom  peut  estre  partie  adverse  nom- 

mée.  Car  vengeiice  est  acquise  au  Roy  en  corps  et  en 
biens,  mais  que  justice  ait  régné.  Et  ainsi  sera  il  fait, 
au  plaisir  de  Dieu ,  par  sa  provision.  Et  par  les  choses 
dessusdictes ,  appert  comment  partie  adverse  fait  rai- 
sonnablement acomparer  à  Cayn.  Sire  ,  donques  il  te 
souviengne  de  la  parole  dessusdicte  adrécée  à  Cayn  : 
Vox  sanguinis,  etc.  La  voix  du  sang  de  ton  frère,  c'est 
la  voix  de  la  dame  d'Orléans  et  de  ses  filz,  crians  et 
requérans  à  toy  justice.  Hélas!  pour  qui  feroies  tu 
justice,  se  tu  ne  fais  pour  l'amour  de  ton  frère.  Qui 
aura  fiance  en  toy,  se  tu  faulx  au  frère  qui  te  amoit  le 
mieulx.  Se  tu  n'as  esté  ami  à  ton  frère ,  à  qui  seras  tu 
amy,  actendu  qu'on  ne  te  demande  fors  que  justice. 
O  très  noble  prince ,  considère  que  ton  frère  germain 
à  toy  est  osté.  Doresenavant  tu  n'auras  plus  de  frère, 
ne  jamais  tu  ne  le  verras  plus.  Car  partie  adverse  a 
occis  ton  seul  frère  cruellement,  et  osté  de  toy.  Aies 
considéracion  qu'il  estoit  ton  frère ,  et  tu  trouveras 
que  moult  doit  estre  plaint ,   et  mesmement  de  toy 
qu'il  aymoit  parfaictement ,  de  la  royne  de  France  la 
femme,  et  tes  enfans.   De  recbef,  par  le  grand  sens 
qui  en  lui  estoit ,  il  honnouroit  toute  la  lignée  royale 
de  France.  Car  à  peine  pourroit-on  trouver  plus  fa- 
cond,  ne  mieulx  emparlé  de  lui,  plus  courtois,  mieulx 
proposant  et  respondant  devant  nobles ,  clers  et  lais. 
Nostre  Seigneur  lui  avoit  octroie  et  donné  ce  que  le 
roy  Salomon  avoit  demandé ,  c'estassavoir  Prudence 
et  Sapience.  Ung  chascun  scet  bien  qu'il  estoit  aourné 
d'excellence  et  d'entendement ,  dont  de  lui  on  povoit 
dire  ce  qui  fut  dit  de  David ,  ou  vu''  chapitre  du  livre 
des  Fais  des  apostres  :  Sapienciam  siciU  angélus  Do- 
minL  II  avoit  sapience  comme  l'ange  de  Nostre  Sei- 

gneur.  Qui  vouldroit  parler  de  sa  beauté  naturelle , 
riens  autre  chose  n'en  pourroit  dire ,  fors  qu'il  estoit 
ton  y  mage  et  ta  semblance.  Avec  ce,  de  propre  condi- 
cion  il  estoit  homme  très  débonnaire ,  car  onques  ne 
fist  onques  homme  mourir,  ne  batre ,  ne  onques  ne 
procura  la  mort  d'aucuns ,  et  toutesfoiz  il  avoit  assez 
puissance  et  occasion  de  ce  faire ,  et  mesmement ,  à 
ses  ennemis  qui  disoient  du  mal  de  lui  notoirement  et 
lui  imposoient  les  maulx  quonques  ne  pensa.  Et  par 
espécial  partie  adverse  eust  il  fait  plusieurs  foiz  mourir 
s'il  lui  eust  pieu,  car  grant  puissance  n'est  pas  requise 
à  faire  mourir  un  homme  traitreusement.  Mais  en  vé- 
rité onques  ne  fut  de  tel  sang.  Caria  condicion  de  sang 
royal  doit  estre  de  si  grant  pitié  et  loyaulté,  que  à 
peine  pourroit  elle  souffrir  cruaulté,  homicide  ou  tra- 
hison quelconques.  Et  audit  sang  royal  estoit  moult 
prouchain  mondit  seigneur  d'Orléans,  car  il  estoit  filz 
de  roy  et  de  royne.  O  roy  Charles!  se  tu  vesquisses 
maintenant,  que  diroies  tu?  quelles  lermes  te  apaise- 
roient?  qui  t'empescheroit  que  tu  ne  feisses  justice  de 
si  très  cruelle  mort.  Hélas  !  tu  as  tant  amé  l'arbre  ,  et 
si  diligemment  eslevé  en  honneur,  lequel  porta  icellui 
fruit.  Qui  a  fait  mourir  ton  cher  filz?  Hélas!  roy 
Charles ,  tu  pourroies  dire  droictement  avec  Jacob  : 
Fera  pessima  devoravit  filiam  meum.  La  très  mauvaise 
beste  a  dévoré  mon  enfant.  Partie  adverse  très  mau- 
vaisement  recongnut  les  grans  biens  que  tu,  Charles, 
feiz  à  son  père.  C'est  la  recongnoissance  du  voyage  de 
Flandres  pour  lequel  toy  et  ton  royaume  meiz  en 
grant  péril  pour  l'onneur  de  son  père.  En  vérité  les 
dons  et  bienfais  donnez  par  toy  à  son  père  et  à  lui , 
sont  tost  mis  en  oubly.  Sire!  regarde  donq  et  oy  ma- 

dame  d'Orléans,  disant  et  requérant  avec  le  prophète  : 
Domine ,  deduc  me  in  justicia  tua  propter  inimicos 
meos.  C'est  à  dire  ,  veuilles  moy  mener  en  ta  justice 
pour  mes  ennemis.  Et  ces  choses  dessusdictes  sont  de 
la  première  raison. 

L'autre  raison  est  fondée  en  pitié,  veu  la  condicion 
desdiz  supplians,  c'est  assavoir,  de  madame  d'Or- 
léans, vesve  et  desconfortée,  avecques  ses  enfants 
innocens,  tes  nepveux,  qui  sont  orphenins  et  descon- 
fortez, non  aians  père,  fors  toy.  Tu  dois  donc  plus 
tost  estre  enclin  et  contendre  plus  diligemment  à  faire 
justice  à  iceulz  supplians,  comme  ils  ne  aient  nul 
refuge,  fors  à  toy,  qui  es  leur  seigneur  souverain,  et  ilz 
sont  tes  parens  bien  prouchains,  dont  tu  as  bien 
congnoissance.  Vraiement  \\  celle  pitié  t'esmeut  saint 
Jaques  l'apostre,  en  disant  :  Religio  manda  et  imma- 
culata  est  visitare  pupillos  et  vidaas  in  trihulacione 
eorum.  C'est  à  dire ,  visiter  les  orphenins  et  les  vesves 
en  leur  tribulacion,  est  religion  pure  et  nète,  sans 
souillure.  C'est  grant  pitié  d'une  telle  et  si  grande 
dame  qui  est  en  celle  peine  sans  desserte.  Laquelle 
peut  estre  comparée  à  la  vesve  de  laquelle  parle 
Yalère,  en  son  VP  livre.  Celle  vesve  avoit  ung  filz, 
lequel  injustement  avoit  esté  occis,  laquelle  vint  à 
Trajan,  l'empereur,  requérant  justice  et  disant  : 
w  Monseigneur,  à  moy  soit  faicte  toute  raison  de  la 
mort  injuste  démon  filz.  »  Adoncques  Trajan,  l'empe- 
reur, qui  jà  estoit  monté  à  cheval  pour  mener  ses 
gens  d'armes,  lui  respondi  :  «  Fille,  actens  que  je  sois 
retourné  de  la  bataille  et  adonc  je  te  ferai  justice.  » 
Et  la  dame  prestement  lui  dit  :  «  Hélas  !  sire,  tu  ne 
sces  si  jamais  tu  en  retourneras.  Si  ne  vueilles  point 

mectre  justice  en  dilacion.  »  A  laquelle  respondi  l'em- 
pereur :  (f  Se  je  ne  retourne,  mon  successeur  te  fera 
justice.  »  Auquel  ladicte  dame  respondi  :  «  Sire,  tune 
scez  si  ton  successeur  me  vouldra  faire  justice.  Il 
pourra  bien  advenir  qu'il  aura  lors  empeschement 
comme  tu  as  maintenant.  Et  posé  qu'il  me  face  justice, 
quel  honneur  sera  ce  à  toy,  ne  quel  honneur  en  auras 
tu  envers  Dieu?  Tu  es  tenu  de  me  faire  justice,  pour 
quoy  doncques  charges  tu  à  autrui  ton  fes  ?  »  Adonc- 
ques l'empereur  voiant  la  grande  constance  de  la 
dame,  et  ses  paroles  entre  moult  raisonnables,  descendi 
de  son  cheval  prestement,  sans  dilacion,  lui  fist  droit 
et  justice.  Et  ce  fut  le  mérite  pour  quoy,  trois  cens  ans 
après  que  ledit  empereur  Trajan  fut  mort  soulz  la  loy 
paienne ,  par  les  mérites  et  prières  de  saint  Grégoire 
pape,  fut  ressuscité,  et  baptisé,  selon  ce  que  racom- 
ptent  les  ystoires.  O  roy  de  France!  à  icellui  roi 
et  empereur  te  dois-tu  conseiller,  en  toy  inclinant 
à  madame  d'Orléans,  vesve  et  desconfortée,  à  toy 
suppliant,  laquelle  autre  fois  à  toy  a  requis,  et  encores 
requiert  justice  de  la  cruelle  et  injuste  mort  de  son 
seigneur  et  mary,  lequel  estoit  ton  frère.  En  ce  ne 
vault  riens  dilacion,  ou  actente  à  tes  successeurs  roys 
de  France.  Car  tu,  comme  roy  présent,  à  ce  singuliè- 
rement es  obligé.  Considère  Testât  des  supplians, 
c'estassavoir  de  madame  d'Orléans  et  de  ses  filz. 
Icelle  dame  est  semblable  à  la  vesve  de  laquelle  parle 
saint  Jhérosme  ou  second  livre  contre  Jovinien,  où  il 
raconte  que  la  fille  de  Cathon ,  après  la  mort  de  son 
mary,  souvent  estoit  en  grans  souspirs  et  gémissemens 
sans  consolacion.  Pour  quoy  ses  voisins  et  parens  lui 
demandèrent  combien  celle  douleur  lui  dureroit;  aux- 

quelz  elle  respondi,  que  sa  vie  et  celle  douleur  fine- 
roient  ensemble.  En  tel  et  pareil  estât  sans  double 
estoit  ma  dame  dessus  dicte,  car  elle  ne  peut  avoir 
remède  que  par  voye  de  justice,  laquelle  elle  requiert. 
En  vérité  elle  ne  le  requiert  point  par  voye  de  fait  ou 
de  vengence,  jà  soit  ce  que  elle  et  ses  enfants  soient 
plus  puissans  à  Faide  de  leurs  parens,  amis  et  aliez  à 
prendre  vengence  de  la  mort  de  monseigneur  d'Or- 
léans, que  n'est  le  duc  de  Bourgongne.  ïcelle  voye  de 
justice  tu  ne  peux  refuser,  et  partie  adverse  ne  la  peut 
fuyr,  ne  décliner,  justement.  Actendu  donques  la  con- 
dicion  des  supplians,  sire  Roy,  fais  que  de  toy  puist 
estre  dicte  la  parole  du  prophète,  disant  à  Nostre  Sei- 
gneur :  Justm  Dominus  et  jasticiamdilexit  ^  equitatem 
mlit  mitas  ejus.   C'est-à-dire,  Nostre   Seigneur  est 
juste  et  a  aymé  justice;  son  regard  aveu  équité.  Et  ce 
est  tant  qu'à  la  tierce  raison. 

La  quarte  raison  est  en  la  pitié  du  cas.  Car  ceste 
mort  si  cruelle,  si  jvile  et  si  abhominable  ne  semble 
point  à  veoir  pareille,  ne  il  n'est  homme  naturel  qui 
sur  icelle  ne  doive  avoir  compassion.  Icelle  donques 
bien  considérée,  tu  dois  bien  estre  plus  enclin  à  justice 
par  la  coustume  des  roys  anciens,  qui  par  grant  com- 
passion, et  mesmement  de  la  mort  de  leurs  ennemis, 
pleuroient.  Donques,  par  plus  forte  raison,  tu  dois 
condoloir  sur  la  mort  de  ton  très  cher  frère,  et  icellui 
recouvrer  et  réparer  par  courage  diligent.  Et  se  ce 
n'est  ainsi  fait ,  très  grant  reprouche  sera  à  toy  et  à 
plusieurs  autres.  Nous  lisons  comment  Julius  César 
voiant  la  teste  du  grant  Pompée,  son  adversaire, 
commença  à  pleurer  et  dist,  que  tel  chevalier  ne  devoit 
point  ainsi  mourir.    Icellui  mesme  aussi  fut  moult 


[1408]  D'ENGUERRAN  DE  MOiNSTRELET.  285 

triste  de  la  mort  de  Cathon,  son  ennemi  et  adversaire, 
en  donnant  grant  aide  et  consolacion  à  ses  enfans.  O 
roy  de  France  !  quelle  consolacion  dois-tu  avoir  de  la 
mort  de  ton  frère ,  qui  est  moult  lamentable  à  remem- 
brer. Hélas!  sire,  se  l'esperit  de  ton  frère  parîast,  oy 
et  entens  quelle  chose  il  diroit.  11  diroit  certe  les 
paroles  qui  s'ensuivent,  ou  pareilles.  «  O  monseigneur 
mon  frère  !  regarde  comment  pour  toy  j'ay  reçeu 
mort.  C'estoit  pour  la  grant  amour  qui  estoit  entre 
nous.  Regarde  mes  plaies,  desquelles  les  cinq  espéciale- 
ment  furent  cruelles  et  mortelles.  Regarde  mon  corps, 
batu  ,  foulé  et  envelopé  en  la  boe.  Regarde  mes  bras 
coppez,  et  ma  cervelle  espandue  hors  de  mon  chef. 
Regarde  s'il  est  douleur  pareille  à  ma  douleur.  Hélas  ! 
il  ne  souffist  mie  à  partie  adverse  estaindre  ma  vie  si 
cruellement  et  sans  cause,  mais  si  soudainement  et 
Iraitreusement  me  sousprint,  ainsi  que  je  aloye  de 
i'ostel  madame  la  Royne  devers  toy,  par  quoy  il  me 
mist  en  péril  de  dampnacion.  Et  après  partie  adverse 
s'est  efforcé  de  diffamer  moy  et  ma  lignée ,  par  son 
libelle  mauvais  et  diffamatoire.  »  Sire  Roy,  considère 
les  choses.  De  ce  seroient  les  paroles,  s'il  povoit  par- 
ler. Soyes  donques  plus  enclin  à  faire  justice  selon  les 
cas  dessus  oys,  et  à  entendre  la  requeste  présente  de 
madame  d'Orléans.  Fay  que  de  toy  puist  estre  dit  et 
vérifié  ce  qui  est  escript  ou  second  chapitre  du  premier 
livre  des  Roys  :  Dominus  autem  retribuet  uiiicuique 
secundum  justiciamsuam.  C'est  à  dire,  Nostre  Seigneur 
rendra  à  ung  chacun  selon  sa  justice.  Et  c'est  tant  qu'à 
la  quarte  raison . 

La  quinte  raison  est  fondée  es  maulx  et  inconvé- 
niens  qui  pourroient  venir,  se  de  ce  cas  n'estoit  faicte 

justice.  Car  par  ce  cliascun  vouldroit  user  de  voye  de 
fait  et  estre  juge  et  partie,  et  avecques  ce  s'en  ensui- 
vroient  trahisons  et  divisions  par  lesquelles  pourroient 
estre  destruictes  terriennes  dominacions,  comme  cy- 
après    sera   declairé.    Car,    selon   ce  que   dient  les 
docteurs,  très  grant  moien  de  garder  paix  en  vostre 
royaume  est  que  justice  et  jugement  soient  exercez  a 
ung  chascun.  Et  ce  tesmoigne  saint  Ciprien  en  son 
livre  des  Douze  abusions,  disant  ainsi  :  Justicia,  in- 
quit,  régis,  paxpopidomm,  tatamen pueris ,  munimen- 
titm  gentis,  terre  fecundi tas,  solacium  pauperum ,  he- 
reditas   fiUorum  et  sihimet  spes  future  heatitudims. 
C'est  à  dire,  la  justice  du  Roy  est  la  paix  des  peuples, 
la  défense  des  enfans ,  les  garnisons  et  municion  des 
gens,  habundance  et  fertilité  de  la  terre,  le  souks  des 
povres,  le  héritage  des  filz,  et  à  lui  mesme  espérance  de 
béatitude  avenir;  c'est  la  gloire  de  Paradis.  Et  à  ce 
propos,   dist  le  prophète  :  Justicia  et  pax  osculate 
sunt.   C'est-à-dire ,   paix   et  justice   ont  baisié  l'une 
l'autre,  comme  s'il  deist  que  justice  et  paix  sont  aliez 
et  conjoinctes  ensemble.  Et  se  aucuns  veulent  dire  que 
par  ceste  exécucion  de  justice  pires  maulx  s'en  pour- 
roient  ensuir  que  devant,  pour  la  cause  que  le  duc  de 
Bourgongne ,  si  comme  on  dit ,  a  ceste  ymaginacion , 
qui  est  de  grande  apparence  et  de  petit  fait?  on  peut 
respondre  que  le  duc  de  Bourgongne,  ce  n'est  riens  au 
regard  de  sa  puissance  royale.  Quelle  puissance  a  d, 
fors  autant  comme  tu  lui  en  donnes  et  que  tu  seuffres 
qu'il  en  ait.  Justice  et  vérité  certainement,  pour  ce  que 
elles  y  ont  cargié  tous  jours ,  en  la  fin,  par  la  grâce  de 
Dieu,  elles  sont  et  demeurent  maistresses.  Ne  il  n'est 
si  bonne  seureté  comme  labeur  est  pour  vérité  et  justice. 

Qui  sont  les  chevaliers  et  escuiers  de  ce  royaume  qui 
lui  oseroient  faire  service  à  l'encontre  de  toy,  ou  qui 
seroient  les  estrangers  qui  se  mectroient  en  péril  de 
mort  pour  si  mauvaise  et  si  faulse  querelle  ?  certaine- 
ment, nul.  O  vous  chevaliers  de  Bourgongne  ^,  clers  et 
lais,  et  aussi  tous  ceulx  de  partie  adverse,  envolez 
hommes  loyaulx,  sans  faveur  ou  hayne,  afin  qu'ilz 
oient  plaidier  ceste  cause.  Vérité  soit  oye,  et  qui  a 
droit ,  si  le  monstre.  O  roy  très  chreslien,  ducs, 
contes,  avecques  les  aultres  princes,  vueillez  donner  et 
porter  aide,  tant  que  justice  soit  gardée,  pour  laquelle 
garder,  principalement  vous  estes  constituez  et  ordon- 
nez. O  sire  Roy  !  regarde  comment  les  roys  de 
France,  qui  avoient  petite  puissance  au  regart  de  toy, 
ont  fait  justice  de  plus  grans  seigneurs  que  ne  soit 
partie  adverse,  comme  il  pourra  assez  apparoir  à 
cellui  qui  vouldra  lire  les  ystoires  du  temps  passé.  En 
oultre,  qui  sont  ceulx  qui  se  oseroient  eulx  exposer  contre 
leur  seigneur  souverain  faisant  justice  selon  la  voie  de 
vérité  et  de  loyaulté,  sans  faveur,  comme  il  appartient 
à  bon  et  juste  juge.  Ce  tesmoignant  Tulles,  ou  second 
livre  des  Offices,  ainsi  disant  :  Judicis,  in  qui  t,  est 
semper  verum  sequi.  Il  appartient  au  juge  ensuivir 
tousjours  vérité.  Icelui  mesmes  dit  en  une  oracion 
qu'ils  fist  ains  qu'il  alast  en  exil  :  Nemo,  inquit,  tam 
facinorosa  inventus  est  ^ita^  ut  non  tamen  judicium 
prius  sentenciis  convincetur  quam  suppliciis  addica- 
retur.  Nul,  dit-il,  n'est  trouvé  de  si  mauvaise  vie  que 
son  jugement  ne  soit  aincois convaincu  par  sentences*, 

\,  Le  ms.  Siippl.  fr,  93  et  Vcrard  ajoutent  :  et  de  Flandres, 
2.  Le  ms.  Suppl.  fr.  93  et  Vérard  répètent  ici,  comme  il  est 
nécessaire,  la  préposition  aincois. 

qu'il  soit  mis  à  tourment.  Et  pour  ce,  sire  Roy  très 
puissant,  tu  es  tenu,  sans  doubte,  faire  justice.  Car  se 
par  ceste  justice  s'ensuivoient  aucuns  inconvéniens , 
iceulx  finablement  redonderoient  contre  partie  adverse 
pour  la  raison  de  sa  coulpe,  comme  il  sera  \eu  cy- 
après.  Certainement  la  sentence  de  Nostre  Seigneur 
Jhésucrist  ne  peut  faillir,    ainsi  disant  :  Qui  gladio 
percutit^  gladio  peribit.   C'est    à  dire,  qui   fiert  de 
glaive,   il   périra  par  le  glaive.   Et  Ovide,  en  l'Art 
d'amours,  dit  :  Non  est  lex  equior  quain  necis  arti- 
flces  ar te  périr e  sua.  C'est  à  dire,  nulle  loy    n'est 
plus  juste  que   celle,   que   les  faiseurs  de    mort    et 
d'occision  périssent  par  leur  art  et  par  leur  œuvre. 
Et  pour  ce,  sire  Roy,  oeuvre  les  portes  de  justice,  afin 
que  de  toy    puist  estre  vérifié  le  dit  du  prophète  , 
ainsi  disant  :  Dilexisti  justiciam  et  odisti  iniquitatem^ 
propterea  unxit  te  Deus  tuus  oleo  justicie  pre  consor- 
tibus  luis.  C'est  à  dire,  tu  as  aimé  justice  et  as  liay 
iniquité,  pour  ce  ton  Dieu  te  a  enoint  de  l'uile  de 
léesse  par  dessus  tous  tes  compaignons.  Et  c'est  tant 
qu'à  la  quinte  de  raison. 

La  sixiesme  et  dernière  raison  quant  à  présent  est 
fondée  en  cinq  mauvais  maintiens  de  partie  adverse 
qu'il  tint  tousjours  en  contiimant  après  ce  cruel  et  ab- 
hominable  fait.  Et  aucune  chose  n'est  en  ce  monde  que 
le  Roy  doive  tant  doubter  et  eschever  que  Télévacion 
d'orgueil  en  ses  subgets  au  regard  de  sa  dominacion. 
Car  tu.  Sire,  en  ta  dominacion  dois  ensuivir  le  Roy 
des  Roys,  duquel  dit  l'Escripture  Sainte  Deus  superbis 
resistit ,  humilibus  autem  dat  graciam.  C'est  à  dire, 
Dieu  résiste  aux  orguilleux ,  et  aux  humbles  donne  sa 
grâce.  Donques  tu  es  tenu  de  humiUer  l'orgueil  de 

partie  adverse,  qui  est  si  cruel  et  si  eslevé  qu'il  lui 
semble  que  sa  piiissance  pour  sa  mauvaise  cause  puist 
endurer  et  résister  contre  ta  puissance.  Et  pour  ce, 
roy  de  France,  et  vous  tous  messeigneurs,  considérez 
la  rébellion  et  inobédience  de  partie  adverse,  non  mie 
tant  seulement  contre  les  commandemens  du  Roy , 
mais  contre  le  conseil  de  vous  tous  du  sang  royal.  Il 
est  certain  que  le  roy  de  Cécile,  monseigneur  de  Berry 
et  plusieurs  autres,  derrenièrement  es  grandes  froidu- 
res, furent  à  Amiens  à  fin  qu'ilz  peussent  trouver  ap- 
poinctement  raisonnable  et  paisible  pour  le  bien  des 
parties  et  mesmement  pour  le  bien  du  Roy  et  de 
tout  son  royaume.  En  vérité  les  seigneurs  dessusdiz 
ne  peurent  faire  la  paix  par  eulz  désirée  envers 
la  partie  adverse,  en  lui  notifiant  la  voulenté  et 
commandement  du  Roy,  lequel  contenoit  que  pas  ne 
venist  devers  le  Roy,  jusques  à  ce  qu'il  seroit  par  lui 
mandé.  Et  quant  lesdiz  seigneurs  lui  donnèrent  le 
conseil  qu'il  obéist  au  commandement  du  Roy,  à  grant 
peine  porent  ilz  obtenir  qu'il  ne  venist  au  Roy  avec 
grant  puissance  de  gens  d'Artois ,  et  très  envis  se  dé- 
porta de  soy  atarger  encore  quinze  jours  de  y  venir. 
Véez  messeigneurs,  quelle  obéissance,  et  quelz  maulz 
se  pèvent  ensuir  de  ce.  Après  ledit  conseil  fine  à 
Amiens,  il  fist  une  grande  congrégacion  de  gens  €'ar- 
mes,  et  à  moult  grant  puissance  vint  à  Paris,  ainsi  que 
se  il  voulsist  conquerre  ce  royaume.  Et  est  vérité  que 
le  Roy  et  les  seigneurs  de  son  sang,  sentans  sa  venue, 
s'assemblèrent  ensemble  pour  sur  ce  pourveoir  de  re- 
mède. Et  après  le  Roy  lui  manda  par  certains  mes- 
sages qu'il  ne  venist  point  devers  lui  à  plus  de  trois 
cens  hommes  d'armes.  Mais  toutesfoiz,  ce  non  obstant, 

ladicte  partie  adverse  vint  accompaignée  de  six  cens 
hommes  d'armes  et  de  plus,  en  alant  au  contraire  de 
la  voulenté  du  Roy.  Et  après  ce  qu  il  fut  venu  a  Pans, 
il  lui  sembloit  que  pour  sa  puissance  on  devoit  toutes 
choses  faire  à  sa  voulenté.  Dont  pour  certain,  le  Roy, 
la  Royne  et  les  autres  princes  ne  lui  osèrent  aucune 
chose  refuser ,  mais  à  lui  parloient  agréablement ,  en 
le  appaisant  de  son  mal  fait.  O dominacion  de  France! 
se  tu  veuk  ainsi  souffrir,  en  brief  temps  tu  décherras 
de  ta  joye  !  Après ,  ladicte  partie  adverse  fist  détruire 
les  défenses  et  municions  faictes  entour  la  maison  du 
Roy  pour  cause  de  eschever  la  voie  de  fait  qui  jà  avoit 
esté  commencée  par  ladicte  partie  adverse.  C'estoit 
certainement  une  maistrise^  qui  monstroit  signe  de 
subject  tendant  à  maie  fin  contre  le  Roy.  Car  il  deust 
estre  venu  pour  soy  humilier,  et  il  vint  l'espée  traicte 
avec  grant  nombre  de  gens  d'armes,  desquelz  les  plu- 
sieurs estoient  estrangers.  De  rechef,  il  a,  en   Paris, 
esmeu  les  simples  gens  en  proposant  et  sonnant  par 
tout  le  royaume  libelle   diffamatoire  et  promectant 
faulses  promesses.  Et  eiilx ,  croyans  qu'il  deust  faire 
merveilles  et  estre  le  gouverneur  de  tout  le  royaume, 
ont  par  lui  esté  deçeuz,  en  lui  démonstrant  grant  hon- 
neur et  à  ses  escrips,  et  mesmement  par  cris  et  cla- 
meiKs  de  voix.  Pour  lesquelles  choses  et  autres  sem- 
blables,  il  s'est  eslevé  en  orgueil  et  cruaulté  à  sousténir 
son  iniquité.  Hélas  1  sire  Roy,  n'est  ce  mie  grande 
présumpcion  après  ce  maléfice,  chevaucher  par  la  cité 
de  Paris,  ses  armeures  descouvertes,  et  estre  venu  en 
ton  paisible  conseil,  à  tous  haches  et  glaives.  Ne  tu  ne 

i  ,  Une  manière  d'agir  en  maître. 

dévoies  mie  souffrir  venir  plus  fort  que  toy  à  ton  con- 
seil, à  fin  que  par  aventure  le  dyable,  qui  mist  en  son 
courage  qu'il  feist  ce  mal,  n'esmeust  cellui  en  conti- 
nuant sa  mauvaistié,  pour  ce  que  les  prhices  du  conseil 
n'apprennent  pas  son  pécliié  très  mauvais.  Ne  tu  ne 
devroies  point  souffrir  homme  coulpable  et  indigne, 
alant  par  voye  de  fait,  estre  avecques  toy  plus  fort. 
Car  il  est  possible  ,  icellui  ^ctraire  avecques  lui  ceulx 
du  peuple,  par  les  moiens  dessusdiz,  à  la  destruction 
de  ta  dominacion  et  de  tout  ce  royaume.  Il  te  plaise 
donques  humilier  partie  adverse,  et  toy  démonstrer  juge 
droicturier  sans  paour,  à  fin  que  de  toy  puist  estre  dit 
ce  qui  est  escript  ou  tiers  livre  des  Roys,  ou  viif  cha- 
pitre :  Judicabat  servos  suos,  justifwans  quocl  jiLstum 
est^  et  trlbuens  eis  secumlum  justiciarn.  C'est  à  dire,  il 
jugera  ses  serviteurs  et  leur  fera  selon  sa  justice.  Et  ce 
est  tant  qu'à  la  tierce  raison,  par  laquelle,  et  autres 
précédentes ,  il  appert  clèrement  comment  tu  es  tenu 
faire  justice  à  madame  d'Orléans. 

En  la  seconde  partie,  comme  j'ay  dit,  sera  déclairé 
le  crime  et  délict  de  partie  adverse,  et  comment  il 
perpétra  mal  irréparable  et  inexcusable,  et  y  adjouste- 
ray  six  raisons  loyaument  approuvans  la  faulseté  et 
malice  de  la  mort  de  monseigneur  d'Orléans,  prenant 
le  theume  et  parole  du  proposant  pour  partie  adverse, 
c'estassavoir  :  Radix  omnium  malorum  est  cupiditas. 
C'est  à  dire,  convoitise  est  la  racine  de  tous  maulx. 
Il  me  semble  que  la  convoitise  a  esté  cause  de  cest 
homicide,  non  mie  tant  seulement  convoitise  de  ri- 
chesses ,  mais  avec  ce  convoitise  de  honneur  et 
d'ambicion.  Convoitise  doncques  a  esté  cause  de  ce 
mauvais  péchié,  comme  il  appert  plus  à  plain  en  la 

sixiesme  raison  de  ceste  présente  partie.  Néantmoins 
je  viendray  à  démonstrer  la  grandeur  et  abhominacion 
du  péchié  de  partie  adverse,  lequel ,  (|uant  à  présent, 
j'ay  à  démonstrer  et  déclairer  par  six  raisons.  La  pre- 
mière raison  est    fondée   en   ce    ([ue  partie  adverse 
n'avoit  nulle  auctorité  ou  puissance  de  juge  sur  ledit 
défunct.  La  seconde  raison  est  fondée  en  ce  que,  jà  soit 
ce  cjue  partie  adverse  eust  auctorité  sur  ledit  del'unct, 
néantmoins  il  procéda  par  voye  de  fait  contraire  à 
toute  jusdce  et  à  toute  voie  de  droit.  La  tierce  raison 
est,  es  aliances  fondées,  qui  estoient  entre  monseigneur 
d'Orléans  et  partie  adverse.  La  c[uarte  raison  est  fondée 
en  ce  que  icellui  homicide  est  dampnable,  ne  onques 
ne  peut  estre  bien  traictié.  La  quinte  raison  est  fondée 
en  ce  que  partie  adverse  fist  occire  monseigneur  d'Or- 
léans à  mauvaise  fin  et  intencion.  La  sixiesme  raison 
est  fondée  en  ce  qu'il  ne  souffist  pas  à  partie  adverse 
priver  de   vie  monseigneur  d'Orléans ,  mais  avec  ce 
s'est  efforcé  de  deslionnorer  sa  renommée  par  libelle 
ditVamatoire,  en  occiant  icellui  par  seconde  mort. 

Tant  qu'est  à  la  première  raison,  il  appert  clèrement 
que  le  maléfice  de  partie    adverse  est  irréparable, 
actendu  qu'il  n'avoit  nulle  auctorité  de  juge  ou  judi- 
ciable,  autrement  cbascun  pourroit  autrui  occire  selon 
son  raisonnable  et  sans  chef,  et  que  chascun  successif 
vement  seroit  fait  roy.  Et  est  très  véritable  chose  que 
partie  adverse  n'avoit  nulle  autorité  sur  monseigneur 
d'Orléans,  ainçois  estoit  tenu  de  lui  faire  honneur  en 
tout  siège  et  parole ,  car  les  privilèges  des  enfans  et 
filz  des  roys  ce  requièrent.  Appert  donques  la  priva- 
cion  de  l'auctorité  de  la  partie  adverse,  et  de  son  ma- 
léfice estre  perpétrée  injustement  et  malicieusement. 


*      ri 


[14081 


D'ENGUERRAN  DE  MONSTRELET. 


203 


Que  auctorité  soit  nécessaire  pour  faire  aultrui  occire? 
appert  clèrement  en  plusieurs  escriptures.  Et  de  fait, 
saint  Augustin,  exposant  le  dit  de  Nostre  Seigneur,  ou 
chapitre  de  l'Evangile  saint  Mathieu,   Omnis  qui  gla- 
diam  acceperit  gladio  perihit ,  c'est  à  dire,  qui  a  prins 
le   glaive,  il  périra  par  glaive,  là  dit,  ledit  docteur 
saint  Augustin,  cellui  prent  le  glaive  qui  sans  auctorité 
et  légitime  puissance  apparent,  est  armé  et  enhardi  de 
autrui  faire  mourir.  En  après  ,  il  ne  loist  point  occire 
malfaicteur  sans  auctorité,  tesmoing  ledit  saint  Augus- 
tin ,  ou  premier  livre  de  la  Cité  de  Dieu.  Qai^  inquit, 
sine  publica  administracione  maleficum.  occident^  ho- 
micida  judicahitar.  C'est  à  dire,  qui  aura  occis  mal- 
faicteur sans  publique  administracion  de  justice,  il  sera 
jugié  comme  le  homicide.  Dont  dit  la  loy  des  jugemens  : 
Vigor^  inquit,  puhlici  tutela  in  medio  constituta  est^  ne 
quis  de  aliquo ,  quamquam  de  sceleribus  implicato^  su- 
mère  \i>indictam\  valeat.  C'est  à  dire,  la  vigueur  publique 
est  ainsi  comme  défense  constituée  ou  milieu,  afin  que 
nul  ne  pregne  vengeance  d'aucun,  jà  soit  ce  qu'il  soit 
envelopé  en  grans  péchez.  Et  est  vérité  que  le  propo- 
sant  pour  partie  adverse  respond  aux  lois,  disant  que 
les  lois  ne  doivent  point  secourir  à  ceulx  qui  contre- 
dient  aux  lois,  et  de  fait,  dist  que  le  tirant  va  droicte- 
ment  contre  les  lois  universelles,  pour  quoy  il  afferme 
que  cestiii  homicide  par  nulle  manière  n'est  contre 
les  lois.  Hélas  !  dont  congnoist  le  proposant  de  partie 
adverse    que   monseigneur  d'Orléans   estoit   tirant  ? 
Certainement  il  convient  icelle  fallace  estre  condam- 
pnée,  laquelle  est  commencement  de  décepcion,  pres- 
supposant  Monseigneur  avoir  esté  tirant.  Et  pour  ce 
que  le  proposant  de  partie  adverse  fonde  la  plus  grant 

partie  de  son  fait  en  ce  que  monseigneur  cFOrléans 
estoit  tirant  selon  raison,  et  que  pour  ce  estoit  licite 
à  icellui  occire.  Yoiant  donques  les  condicions  de  ti- 
rannie,  et  lesquelz  doivent  estre  appelez  lirans,  le  pln- 
lozoplie  dit  ou  quart  chapitre  des  Moralitez.  Tiraimus 
est,  inquit,  cum  aliquis  princeps,  viet  v  iolencia  potes  ta- 
tis,  sine  titulo  ter  mm  usurpai  alienam  et  de  facto  occu-- 
pataliquamcwitatem,  vel patriam,  çel  qui  incorrigibi- 
lis  est  etnulliobedieris.  C'est  à  dire,  tirannie  est  quant 
aucun  prince,  par  force  et  \iolenle  puissance,  sans  tiltre, 
usurpe  et  injustement  occupe  estrange  terre,  ou  aucune 
cité  et  pays,  et  qu'il  est  incorrigible  et  à  nullui  obéis- 
sant. Maintenant  donques,  considérons  se  monseigneur 
d'Orléans  a  eu  telles  condicions.  Certainement  nennil. 
Car  onques  voluntairement  il  ne  occupa  la  terre  d'au- 
cun, et  qui  a  sceu  le  contraire,  si  le  die.  Ne  partie 
adverse  ne  devoit  point  appeler  monseigneur  d'Or- 
léans, tirant,  car  onques  ne  tint  dominacions,  fors 
celles  qui  lui  furent  données  par  le  Roy  héréditable- 
ment,  et  les  terres  que  justement  il  a  acquis.  Mais  le 
duc  de  Bourgongne,  sans  juste  tiltre,  tient  et  ocupe 
trois  cbasteaulx  et  chastellenies  qui  sont  de  l'éritage  et 
du  domaine  du  Roy,   c'estassavoir  Lisle,  Douay  et 
Orchies,  non  obstant  les  seremens  fais  sur  le  corps 
TNostre    Seigneur  Jhésu-Crist,  par  lesquelz  il  a  juré 
rendre  et  restituer  lesdiz  trois  cliasteaulx ,  par  cas  et 
condicion  qui  est  advenu.   Après  ,  mondit  seigneur 
d'Orléans  ne  fut  onques  incorrigible,  car  je  croy  cer- 
tainement  que  onques  si  grant  prince  ne  honnoura 
plus  justice  de  lui  \  Le  proposant  de  partie  adverse  die 

1.  De  lui  (sic) ,  lis.  que  lui,  comme  dans  le  ms   Supp.  fr,  93 
et  dans  Vérard. 

quelles  rebellions  et  inobédience  monseigneur  d'Or- 
léans a  fait  contre  justice  en  son  temps.  Plusieurs  no- 
tal)ies  personnes  encore  vivans ,  scèvent  bien  que  nul 
seigneur  ou  monde  ne  soustint  et  conforta  autant  la 
justice  du  Roy  capitale  comme  il  a  fait.  Considérons 
aussi  les  condicions  de  tirant  selon  les  pbilozoplies.  Le 
tirant  met  toute  son  estude  à  occire  et  destruire  les 
preudeshommes  et  sages  de  sa  terre,  il  quiert  la  ruine 
et  destruction  des  églises  et  des  estudes,  et  pour  ses 
maléfices   est   tousjours  doubteux,   en   estudiant   de 
garder  son  corps  et  sa  personne  par  très  forte  garde. 
Ces  condicions  de  tyrannie  n'eut  point  monseigneur 
d'Orléans ,  car  il  ot  vertu  et  toutes  condicions  con- 
traires.  Premièrement ,  il  ne  fit  onques  sage  ne  fol 
occire,  et  souverainement  il  aimoit  les  sages  hommes, 
et  moult  voùlentiers  les  véoit  et  ooit.  Quant  aux  égli- 
ses, il  ne  les  destruisit  point,  mais  les  a  soustenues  et 
réparées  et  donné  à  icelles  plusieurs  biens.  Et  qui  plus 
est,  plusieurs  nouvelles  églises  il  fonda,  et  aussi  plu- 
sieurs  chappelles  auxquelles  il  donna  de  grans  biens 
et  revenues,  comme  il  appert  clèrement^  Tant  qu'est 
à  la  garde  de  lui  mesmes,  pour  ce  qu'il  se  sentoit  pur 
et  innocent  envers  tous,  il  ne  cuidoit  point  que  aultrui 
lui  voulsist  mal  faire,  et  ne  se  doubtoit  de  nullui,  ne  il 
ne  gardoit  point  son  corps,  comme  il  a  esté  veu.  Et  en 
vérité  s'il  se  feust  doublé  d'aucun ,  il  n'eust  point  esté 
ainsi  traitreusement  occis.  Moult  est  donques  à  esmer- 
veiller  comment  partie  adverse  a  cause  d'appeler  mon- 
dit seigneur  d'Orléans  tirant,  en  excusant  son  horrible 
fait  sur  tel  fondement ,  actendu  que  mondit  seigneur 

i.  Principalement  aux  Célestins. 

d'Orléans  a  eu  vertu  du  tout  en  tout  contraire  aux 
condicions  des  tirans.  Et  ce  respond  assez  à  la  dampna- 
ble  proposicion  de  partie  adverse. 

Conséquemment,  le  proposant  de  partie  adverse 
disoit,  que  jà  soit  ce  que  son  maistre  ait  fait  contre  les 
lois  tant  qu'à  la  lectre,  toutefois  il  n  a  point  fait  contre 
le  faiseur  de  la  loy,  ne  contre  la  fin  des  lois,  mais  pour 
l'amour  de  Dieu  a  révélé  l'intencion  du  faiseur  de  la 
loy  à  faire  mourir  homme  sans  auctorité  et  sans  décla- 
racion  du  maléfice  de  cellui  qui  est  occis.   Par  celle 
manière ,  il  pourra  faire  mourir  les  autres  princes  et 
dire  qu'ilz  sont  tirans.  Et  chascun  pourra  semblable- 
ment  interpréter  et  exposer  les  lois,  laquelle  chose  est 
mconvénient  moult  grant,  selon  ce  qui  est  escript  : 
Cujus  est  leges  cornière^  ejus  est  interpretari.  C'est  à 
dire ,  que  à  cellui  qui  a  fait  les  lois ,  appartient  à  in- 
terpréter et  exposer  icelles.  H  est  tout  cler  que  partie 
adverse  ne  povoit  establir  lois,  ne  obligacions  à  mon- 
dit  seigneur  d'Orléans ,  comme  il  ne  feust  à  lui  aucu- 
nement subject.  Ne  à  lui  conséquemment  ne  compétoit 
l'interprétacion  des  lois   au  regard  de  monseigneur 
d'Orléans.  Et  jà  soit  ce  que  le  proposant  de  partie  ad- 
verse die  son  seigneur  eslre  doien  des  Pers ,  pour  ce 
ne  s'ensuit  il  point  qu'il  eust  auctorité  sur  ledit  de- 
funct.  Car,  se  ainsi  estoit ,  il  se  ensuivroit  qu'il  auroit 
auctorité  sur  tout  le  royaume  et  qu'il  seroit  pareil  au 
Roy.  Qui  n'est  pas  à  dire.  Ne  de  fait,  pour  tant  s'il  est 
per,  il  n'a  point  l'auctorité,  fors  tant  seulement  en  ses 
terres.  Et  tant  qu'il  actribue  à  lui  la  puissance  d'autrui 
sur  le  royaume ,  il  entreprent  et  actribue  à  lui  la  do- 
minacion  du  Roy. 

Vérité  est  que  le  proposant  de  la  partie  adverse  al- 

légua  douze  raisons  à  prouver  que  son  seigneur  pou- 
voit  licitement  faire  mourir  monseigneur  le  duc  d'Or- 
léans sans  commandement  de  nulles  personnes  quelz- 
conques.   Desquelles  les  trois  premières  sont  fondées 
en  trois  docteurs  de  la  Saincte  Escripture  de  théologie. 
Les  autres  trois,  en  trois  philozophes  moraulx,  c'est  à 
dire  traictans  de  meurs.  Les  autres  trois,  en  trois  lois 
civiles  ,    et  les  trois  dernières  en  trois  exemples  de 
Saincte  Escripture.  Quant  à  la  première  raison  ,  elle 
est  alléguée  en  la  derrenière  distinction  du  derrenier 
livre  de  Sentences,  disant:  Quando^  inquit ^  aliquis 
aliquod  dominium  per  violenclam  sihi  suscipit  nolenti- 
bus  cwihus  vel  consensa  coactus  et  non  est  recursus  ad 
superiorem^  etc.  C'est  à  dire  ,  quant,  dit  saint  Thomas 
d'Aquin,  aucun  reçoit  par  violence  aucune  domina- 
cion  sans  la  voulenté  des  subjects,  et  par  consente- 
ment de  contrainte  et  on  ne  peut  avoir  retour  ou 
recours  à  souverain  par  lequel  puist  estre  fait  juge- 
ment de  tel  agresseur.  Adonc,  cellui  qui  occit  tel  tirant 
pour  la  délivrance  du  pays ,  est  à  loer,  et  prend  et 
reçoit  grand  guerredon.  A  ce  je  respons  que  ce  ne  fait 
riens  à  propos.  Car  monseigneur  d'Orléans  n'envaïst 
onques  aucune  dominacion  par  violence.   Qu'il  ait 
voulu  envayr  et  usurper  la  dominacion  du  Roy,  je  dy 
qu'onques  ne  le  pensa,  comme  il  apperra  par  la  troi- 
siesme  partie.  Je  dy  conséquemment  que  saint  Thomas 
parle  de  cellui  qui  peut  estre  trouvé  tirant,  et  monsei- 
gneur d'Orléans  ne  l'estoit  point,  comme  il  est  assez 
déclairé.  A  ce  propos  saint  Augustin  demande  et  fait 
question  ou  livre  De  franche  voulenté,  s'il  loist  au 
pèlerin  occire  le  larron  faisant  aguet  en  la  voye ,  et 
finablement  il  n'appert  point  par  les  paroles  dudit 

saiuct  Augusliii,  que   aucun  puist  licitement  occire 
autrui,   comme  démonstre  maistre  Henry  de  Gand. 
En  oultre  je  dy,  que  jà  soit  ce  que  monseigneur  d'Or- 
léans feust  tel  que  partie  adverse  le  veult  dire ,  icelle 
partie  avoit  refuge  souffîsant  au  Roy  quant  il  estoit 
sain  et  hectié  \  et  à  la  Royne  et  aux  autres  seigneurs 
du  sang  royal.  Comme  il  ne  soit  nul  d'iceulx  qui  n'eust 
mis  et  exposé  corps  et  biens  à  punir  monseigneur 
d'Orléans ,  ou  cas  qu'il  leur  eust  esté  déclairé  icellui 
vouloir  usurper  et  envayr  la  dominacion  du  Roy,  ou 
aucunement  empesclier.  Et  certainement  mondit  sei- 
gneur estoit  assez  sage  pour  considérer  qu'il  ne  povoit 
pervenir  à  la  dominacion  royale ,  actendu  que  tous 
eussent  esté  à  lui  contredisans,  et  que  le  Roy  a  filz ,  à 

lui  successeurs. 

La  seconde  raison  dudit  proposant  est  fondée  en 
l'auctorité  de  saint  Pierre ,  disant  ainsi  :  Subditi,  iu" 
quitj  estote  régi  tanquam  precellenti ,  swe  ducibus 
tanquam  ab  eo  missis  ad  çindictam  malefactorum^  lau" 
dem  vero  bonorum ,  quia  hec  est  voliintas  Dei,  Soiez , 
ce  dit  monseigneur  saint  Pierre,  subjectz  au  Roy 
comme  le  souverain  ou  excellent,  et  aux  ducs,  comme 
envoiez  de  par  lui  à  la  vengence  des  malfaicteurs  et  à 
la  louenge  des  bons,  car  c'est  la  voulenté  de  Dieu.  Ces 
paroles  dessusdictes  sont  escriptes  en  la  première 
Epistre  de  saint  Pierre,  ou  second  chapitre.  Ceste  auc- 
torité  ne  fait  riens  au  propos ,  pour  ce  ne  semble  il 
point  que  ledit  apostre  vueille  dire  ,  ne  que  son  enten- 
cion  soit ,  que  ung  duc  ait  la  dominacion  ou  seigneu- 

i.   M  Quant  il  estoit  sains  et  haities  d  (ms.  Suppl.  fr.  93),  haie- 
tié  (Vérard),  actif,  apte,  habile. 

rie  sur  tout  un  royaume ,  mais  tant  seulement  sur  son 
pays.  Autrement  il  s'ensuivroit  qu'en  Bretaigne ,  en 
Berry  et  es  autres  duchez  du  royaume  on  ne  deust 
obéir  fors  au  duc  de  Bourgongne.  Ainsi  donques  ap- 
pert comment  ledit  proposant  abuse  de  la  Saincte 
Escripture ,  en  tant  qu'il  s'efforce  par  manière  d'argu- 
ment icelle  amener  à  son  propos. 

La  tierce  raison  si  est  fondée  en  ce  que  dit  Sabel- 
lion  en  son  tiers  livre  ,  ou  xl"  chapitre ,  Tjranno  ,  in- 
quitj  licet  adulari ,  que  m  licet  occidere.  C'est  à  dire  , 
il  loist  flater  au  tirant  par  décepcion ,  lequel  occire 
est  licite  chose.  A  ce  je  dy  que  Sabellion  parle  de 
tirant  manifeste  ,  apparent  et  approuvé. 

La  quarte  raison  est  fondée  ou  dit  de  Aristote ,  en 
sa  Politique ,  c'est  à  dire  en  son  livre  parlant  du  gou- 
vernement des  citez ,  disant  qu'il  est  licite  et  digne 
chose  de  loenge ,  occire  ung  tirant.  A  ce  je  dy  que 
Aristote  parle  de  tirant  publique ,  et  tel  n'estoit  pas 
monseigneur  d'Orléans,  comme  il  est  veu  paravant. 

La  quinte  raison  est  fondée  en  ce  que  Tulles,  en  son 
livre  des  Offices,  loe  ceulx  qui  occirent  Jules  César.  A 
ce  je  respons,  que  jà  soit  ce  que  Tulles  feust  homme 
de  grande  souffisance  ,  touteffois  il  parle  comme  mal- 
veillant à  Jules  César,  car  tousjours  soustint ,  Tulles , 
la  partie  de  Pompée,  le  grant  adversaire  dudit  Julius 
César.  Et  aussi  ledit  César  perpétra  moult  de  choses 
qu  onques  monseigneur  d'Orléans  ne  pensa. 

La  sixiesme  raison  est  fondée  en  Juvénal,  qui  dit  en 
son  grant  livre  second  Des  cas  des  nobles  hommes , 
ou  Vf  chapitre  :  Qiiod  res  est  mlde  meritoria  occidere 
tirannum  ,  c^est  à  dire,  que  occire  ung  tirant  est  chose 
moult  méritoire.  A  ce  je  respons  comme  dessus.  Car, 

OU  cas  qu'il  eust  esté  trouvé  tel ,  et  remède  n'y  eust 
peu  estre  trouvé  ,  encore  le  maintien  et  la  manière  de 
faire  de  partie  adverse  est  mauvais  et  illicite ,  et  ne  se 
peult  saulver. 

La  sepliesme  raison ,  avec  deux  autres  ensuivans , 
est  fondée  es  lois  civiles,  qui  disent  estre  trois  manières 
de  hommes  lesquelz  occire  est  chose  licite ,  c'estassa- 
voir,  ceulx  qui  délaissent  chevalerie ,  les  agaitans  des 
chemins  ,  et  les  larrons  de  nuit  trouvez  es  maisons.  A 
ce,  je  dy  que  monseigneur  d'Orléans  ne  fut  onques  de 
telles  condicions.  Je  dy  que  les  lois  ne  commandent 
point  telz  gens  à  occire,  fors  tant  seulement  en  cas  de 
péril  inévitable,  et  sont  icelles  choses  loing  de  noz 
termes ,  comme  mondit  seigneur  d^Orléans  ne  feust 
point  agaiteur  de  chemins ,  la  mercy  Dieu  !  ne  larron 
de  nuit.  Et  n'est  loy  au  monde  par  laquelle,  partie  ad- 
verse peust  estre  excusé. 

La  dixiesme  raison  est  fondée  en  l'exemple  de 
Moyse,  qui  sans  auctorité  occist  l'égipcien.  A  ce  je  dy, 
que  selon  l'opinion  de  saint  Augustin  et  de  plusieurs 
autres  docteurs,  Moyse  pécha  en  occiant  l'égipcien. 
Et  comme  on  dit  de  Moyse  et  de  saint  Pierre ,  l'un  et 
l'autre  trespassa  les  reigles  de  justice.  Ces  deux  cas  ne 
sont  mie  semblables.  Car  Moyse,  qui  estoit  hébrieu , 
voiant  l'omme  incrédule  esmouvant  contre  son  frère, 
le  occist  afui  qu'il  ne  tuast  sondit  frère. 

La  onziesme  raison  est  fondée  en  l'exemple  de  Phi- 
nées,  qui  sans  commandement  occist  le  duc  Zambri  et 
toutesfois  de  ce  en  demoura  impugny  et  en  ot  grande 
rémunéracion.  A  ce  respond  saint  Thomas,  disant  que 
Phinées  fist  ce  comme  maistre  de  la  lov,  car  il  estoit 
filz  du  souverain  prestre ,  et  pour  ce  avoit  il  puissance 

et  auctorité  publique.  Et  aussi  ce  présent  cas  n'est  point 
pareil  à  cestui,  comme  il  appert  en  l'istoire  regardant. 
La  douziesme  raison  est  fondée  en  ce  que  saint  Mi- 
chel  l'arcange  occist    Lucifer   sans   commandement 
divin,  et  pour  ce  fut  il  rémunéré  de  plusieurs  richesses 
et  honneurs ,  comme  dit  le  proposant  de  partie  ad- 
verse. A  ce  je  respons  qu'il  n'occist  pas  Lucifer,  aincois 
ce  dire  est  grand  derrision ,  car  l'occision  de  Lucifer 
n'est  autre  chose  que  privacion  de  grâce  divine  et  de 
la  souveraine  gloire  de  Paradis ,  de  laquelle  il  fut  dé- 
jecté  de  Dteu  pour  cause  de  son  orgueil.  O  messei- 
gneurs!  en  quel  livre  a  trouvé  le  proposant  icelle  théo- 
logie escripte?  Certainement  je  suis  esbahy  où  il  l'a 
trouvé  ,  car  il  n'est  livre  au  monde  où  ce  soit  contenu 
comme  il  l'a  proposé.  Mais  qui  plus  est,  nous  avons 
en  l'Epistre  saint  Jude,  que  saint  Michel  n'osa  faire  in- 
jure à  Lucifer,  jà  soit  ce  qu'il  eust  puissance  sur  lui , 
ne  de  lui  commander  aucune  chose ,  mais  tant  seule- 
ment lui  dist  :  «  Monseignear  te  commande.  »  Et  ainsi 
appert  que  les  raisons  dudit  exposant ,  lesquelles  il  a 
alléguées,  ne  font  riens  à  l'approbacion  de  son  faulx 
et  desléal  propos.  Je  dy  de  rechef  que  telles  occisions 
alléguées  par  partie  adverse  ne  sont  mie  à  prendre  en 
exemple,  ou  conséquence.  Car  en  l'Ancien  Testament 
moult  de  choses  estoient  souffertes  qui  maintenant 
sont  défendues,  comme  il  appert  en  la  seconde  cause 
et   première  question.    Daniel,    combien   qu'il   feust 
homme  d'église,  il  fist  mourir  le  roi  Amalech,  et  main- 
tenant il  ne  loist  point  à  homme  d'église  soy  entre- 
mectre  de  cas  de  crime.  En  oultre  fut  donné  à  Moyse 
le  libelle  de  répudiacion  ou  refus  de  mariage,  laquelle 
maintenant  est  défendue.  Donque  la  doctrine  est  bien 

mauvaise ,  par  laquelle  les  occisions  anciennes  sont 
prinses  et  admenées  en  exemple  pour  cause  de  souste- 
nir  icelle  cruelle  mort.  Et  tantost  que  renommée  feust 
ou  seroit  d'ancien  mal  contre  aucun  prince,  cliascun 
prendroit  de  ce  punicion,  se  ceste  mort  sans  auctorité 
perpétrée  estoit  approuvée. 

O  vous  princes  !  considérez  que  se  telles  doctrines 
estoient  soustenues,  cliascun  pourroit  dire  :  aussi  bien 
puis-je  occire  comme  fist  tel.  Il  vous  plaise  donques 
condemner  ceste  faulse  et  desloiale  doctrine  comme 
périlleuse,  sédicieuse  et  abhominable.  Et  puis  dira' 
partie  adverse  et  tous  à  lui  portans  faveur  en  ceste 
partie ,  le  dict  de  Jhérémie,  ou  xx^  cbapitre  :  Confun- 
dentur  vehernenlev  qui  non  intellexemnt  obprobrium 
sempiternuni  quod  nunquam  dclebilur.  C'est  à  dire , 
ceulx  seront  confondus  grandement  qui  n'auront  point 
entendu  l'obprobre  perdurable  qui  jamais  ne  sera 
osté,  ne  pardonné.  Et  c'est  tant  que  ma  première  rai- 
son de  ma  seconde. 

La  seconde  raison  est  fondée  en  ce  que  l'occision 
cruelle  de  monseigneur  le  duc  d'Orléans  ne  fut  point 
exécutée  par  voie  de  justice.  Posé  que  partie  adverse 
eust  eu  auctorité  de  ce  faire,  néantmoins,  estoit  il  tenu 
de  traiter  ledit  mort  par  voie  de  justice,  ce  est,  par 
informacion  précédente ,  par  bons  tesmoings  non  re- 
prouchables,  approuvez  souffisamment.  Mais  icelle 
voie  nullement  il  ne  tint.  Car,  premièrement  il  fit  oc- 
cire monseigneur  d'Orléans,  et  après  il  enquist  les 
voies  par  lesquelles  il  peust  estre  excusé.   O  Dieu, 

1 .  Et  puis  dira  partie  adverse.  Sic  dans  le  ms.  SuppL  fr.  03  et 
dans  Vérard.  C'est  un  contre-sens.  Il  faut  lire  :  «  Et  puis  dire  à 
partie  adverse  et  à  tous,  etc.  » 

quel  procès  et  quel  juge  !  O  justice  !  fais  ce  que  tu  dois, 
défens  ta  propre  cause  à  Tencontre  de  cellui  qui  s'es- 
force  de  te  ramener  à  néant.  En  vérité  tous  les  drois 
enseignent  :  congnoistre  premièrement  les  causes  , 
et  après  prononcer  les  sentences ,  et  en  la  fin  mectre 
icelles  à  exécucion.  A  ce  propos ,  comme  raconte  et 
récite  Saluste,  en  son  Cathilinaire ,  de  Jules  César, 
quant  les  juges  avoient  commencié  à  occire  les  hommes 
sans  ce  qu'ilz  feussent  condempnez  en  jugement , 
moult  de  maulx  s'en  povoient  ensuyr,  ne  aucuns  ne 
pourroient  seurement  vivre.  Et  met  exemple  des  La- 
cédémoniens,  qui,  pour  la  victoire  eue  contre  ceulx 
d'Athènes,  constituèrent  trente  hommes  à  gouverner  la 
chose  publique  ,  lesquels  trente  hommes  firent  mourir 
plusieurs  hommes  sans  procès ,  dont  s'en  ensuivirent 
et  advinrent  moult  grans  maulx.  Semblablement  moult 
de  maulx  et  sans  nombre  nous  advenront,  se  ces  choses 
estoient  souffertes.  A  ce  propos  est  ce  que  dit  Saluste 
de  Cathiline  et  Favonius  *,  lesquelz  comme  ilz  voul- 

1 .  Le  ms.  8345  porte  :  de  Kathiline  et  de  favourahles .  Le  ms. 
SuppL  fr,  93  et  Vérard  donnent  :  de  Cathelin  et  ses  favorables  , 
de  Catilina  et  de  ses  partisans.  Ce  qui  fait  un  sens  trùs-acceptable. 
Toutefois  la  version  de  notre  manuscrit  ne  nous  semble  pas  être  à 
rejeter.  Elle  a  même  cela  de  remarquable  qu'elle  décèle  jusqu'à 
un  certain  point  dans  le  rédacteur  une  érudition  qu'on  n'aurait 
pas  attendue  de  lui.  En  effet,  il  est  question  d'un  Favonius,  non 
pas  il  est  vrai  dans  la  conjuration  de  Catilina ,  mais  dans  l'un  des 
deux  discours  de  Republica  ordinanda,  qu'on  a  attribués  à  Salluste. 
Le  passage  est  trop  curieux  pour  que  nous  ne  le  donnions  pas  en 
passant  au  lecteur.  Il  s'agit  de  deux  inutilités  politiques  du  temps. 
L.  Posthnmius  et  M.  Favonius  mihi  videntur  quasi  magnœ  navis 
supervacua  onera  esse  ;  ubi  salvi  pervenere  ,  asui  sunt  :  si  quid  ad- 
ver  si  coortum  estj  de  illis  potissumum  jacturajîty  quia  pretii  minumi 
sunt,  (Salluste,  édit.  d'Hackius  de  1677,  p.  563.) 

sistent  ardoir  la  très  puissant  cité  de  Romme  et  occire 
tous  les  sénateurs  et  conseillers  d'icelle,  Tulles,  qui 
adonc  esloit  sénateur,  jà  soit  ce  qu'il  sceust  toutes  ces 
choses,  toutesfbis  il  ne  fist  nulle  accusacion  contre  ces 
malfaicteurs  jusques  à  ce  qu'il  peust  approuver  leur 
vie.  Donques,  niesseigneurs ,  actendu  que  ce  maléfice 
a  esté  fait  et  perpétré  obstinément  contre  Tordre  de 
tout  droit  et  justice ,  sachez  qu'il  ne  demourra  point 
impugni ,  selon  la  parole  de  Nostre  Seigneur  parlant 
par  Ysaye  ,  ou  xl\  ii'  chapitre  dudit  Ysaye  :  Fidehitur 
obprobriwn  tuum,  idcionem  capiam   et  non  resistet 
mihi  hoitio.  C'est  à  dire ,  ton  obprobre  sera  veu ,  je 
prendray  vengence  et  homaie  ne  me  pourra  résister. 
Et  c'est  tant  qu'à  la  seconde  raison. 

La  tierce  raison  est  fondée  en  ce  que  partie  adverse 
avoit  fait  aliances  avec  monseigneur  d'Orléans,  la  plus 
forte  et  la  plus  certaine  qui  povoit  estre  faicte  ou  traic- 
tée  en  manière  ou  forme  de  promesse  ou  d'aliance, 
présens  à  ce  aucuns  seigneurs  desdiz  pays  d'Orléans 
et  de  Bourgongne  ,  nobles ,  prélas ,  clers  et  conseillers 
d'une  partie  et  d'autre.  Et  après  jurèrent  sur  le  canon 
et  sur  le  crucifix,  en  atouchant  les  sainctes  Evangiles 
de  Dieu ,  et  promirent  par  le  salut  de  leurs  âmes  et 
par  la  foy  et  serement  de  leurs  corps,  que  doresenavant 
ilz  seroient  bons,  loyaulx  et  compaignons  d'armes.  De 
rechef  promirent  que  se  l'un  sentoit  aucun  mal  ou 
dommage  avenir  à  l'autre  ,  il  lui  réveleroit  ou  man- 
deroit.    En   après  furent  d'accord  qu'ilz  porteroient 
l'ordre  l'un  de  l'autre ,  comme  ils  firent.  De  rechef, 
en  après,  furent  lesdictes  aliances  confermées  en  la 
derrenière  fesle  qui  fut  à  Compiengne.  Et  à  plus  grant 
conservacion  des  choses  dessusdictes ,   monseigneur 

d'Orléans  et  partie  adverse  firent  jurer  plusieurs  che- 
valiers et  serviteurs  d'une  partie  et  d'autre,  que  bien 
et  loyaument  ilz  aiderorent  à  maintenir  et  nourrir  les 
promesses  dessusdictes  et  l'amour  desdictes  deux  par- 
ties, et  feroient  scavoir  l'un  à  l'autre  se  aucun  mal  lui 
devoit  advenir,  comme  dit  est.  En  oultre  monseigneur 
d'Orléans  et  partie  adverse  firent  entre  eulx  aliances  et 
confédéracions  particulières  ,  en  promectant  et  jurant 
sur  la  vraie  croix  eulx  garder  l'onneur  et  prouffit  l'un 
de  l'autre ,  et  qu'ilz  résisteroient  à  l'encontre  de  tous 
ceulx  qui  vouldroient  aucune  chose  faire  contre  l'on- 
neur et  prouffit  d'un  chascun  d'eulx.  Les  choses  des- 
susdictes assez  apparent  par  les  aliances  signées  de 
leurs  mains  et  sur  ce  escriptes  et  scellées  de  leurs  pro- 
pres seaulx.  O  tu  !  partie  adverse,  que  peuz  tu  dire  à 
ces  choses?  Où  est  ta  foy  ?  qui  est  ce  qui  se  fiera  en  toy, 
comme  tu  ne  puisses  nyer  ces  aliances  que  tu  as  faictes 
devant  tesmoings  qui  sont  encores  vivans?  Tu  as  de 
tous  esté  veu  porter  l'ordre  de  monseigneur  le  duc 
d'Orléans.  Quelle  chose  fist  il  après  ?  Certainement  il 
ne  fist  riens  contre  lui.  Car  du  temps  après  ensuivant, 
entre  lui  et  partie  adverse  ne  furent  aucunes  paroles 
lédengeuses  sur  lesquelles  on  peust  fonder  aucun  mal. 
Il  appert  doncq  que  mauvaisement  il  fist  occire  cellui 
qui  se  fioit  en  lui.  O  partie  adverse!  que  peuz  tu  cy 
respondre?  Se  tu  dis  que  tu  l'as  fait  occire  pour  raison 
des  maléfices  qui  par  ton  commandement  sont  pro- 
posées contre  lui ,  dy  donques  pour  quoy  tu  as  fait  et 
promis  aliances  avec  lui,  que  tu  tenoies  si  mauvais, 
si  faulx  et  si  traistre ,  comme  tu  as  fait  proposer.  Tu 
as  congnoissance  que  jamais  loial  homme  ne  feroit 

aliances  avecques  cellui  qu'il   sçavoit  estre   traistre. 
I  20 

ïu  dis  que  monseigneur  d'Orléans  estoit  au  Roy  traistre. 
Donques  tu  te  faisoies  traistre  en  faict,  promectans 
lesdictes  aliances.  Tu  as  accusé  mondil  seigneur  d'Or- 
léans des  aliances  lui  avoir  eues  avec  Henry  de  Lan- 
castre.  Que  diroies  tu  donques  des  aliances  que  après 
cellui  temps  tu  a  faictes  avecques  monseigneur  d'Or- 
léans ?  Se  les  choses  par  lesquelles  tu  as  accusé  mondit 
seigneur  d'Orléans,  feussent  advenues  après  les  aliances 
que  tu  as  faictes  avec  lui ,  tu  eussent  (sic)  autrement 
eu  couleur  de  rompre  et  enfraindre  lesdictes  aliances, 
jà  soit  ce  que  celle  couleur  ne  soufTiroit  point.  Tu  sces 
bien  toutesfoiz  ton  libelle  diffamatoire,  tu  ne  allègues 
riens  estre  fait  après  lesdictes  aliances.  O  trahison  ab- 
hominable,  qui  te  pourra  excuser  ?  O  tu  chevalerie,  qui 
loyauté  as  par  ta  fondacion ,  jà  Dieu  ne  veuille  que  tu 
seuffres  et  vueilles  approuver  telle  trahison!  O  partie 
adverse  !  tu  as  visité  plusieurs  fois  monseigneur  d'Or- 
léans. Item,  tu  as  mengé  et  beu  avecques  lui  ensemble 
espices  en  ung  mesme  plat  en  signe  d'amitié  ,  et  en  la 
parfin ,  le  mardi ,  dont  il  fut  occis  lendemain ,   il  te 
pria  amoureusement  que  tu  disnasses  aveques  lui  le 
dimanche  prouchain  ensuivant ,  laquelle  chose  tu  lui 
promeis  en  la  présence  du  duc  de  Berry,  qui  cy  est 
présent.  Certainement  pourroit  dire  monseigneur  d'Or- 
léans la  parole  de  Jhésu  Crist,  laquelle  il  dit  de  Judas. 
Qui  mittit  manum  mecum  in  parapsîde^  hic  me  tradet. 
C'est  à  dire ,  cellui  qui  met  la  main  avecques  moy  ou 
plat,  me  trahira.  O  messeigneurs,  considérez   ceste 
grande  trahison  et  y  mectez  remède.  Considérez  de 
rechef  que  chevalerie  soit  gardée  en  foy  et  loyaulté, 
dont  dit  Végèce,  ou  livre  de  Discipline  de  chevalerie  : 
Milites ^  inquit^  jurata  sua  omnes  custodiant.  C'est  à 

dire ,  que  tous  les  chevaliers  gardent  bien  leur  sere- 
ment.  Et  à  ce,  dessus  tous  les  autres  sont  tenuz  et 
obligez  tous  princes.  Cellui  qui  rompt  et  enfraint  sa 
loyaulté  et  son  serenient ,  n'est  point  digne  d'estre 
nommé  chevaher.  Et  ce  suffise  quant  à  la  tierce 
raison. 

La  quarte  raison  est  fondée  en  ce  que  la  manière 
de  la  mort  de  monseigneur  le  duc  d'Orléans  fut  damp- 
nable  et  desloiale ,  et  cellui  qui  soubstendroit  le  con- 
traire ne  seroit  pas  bon  chrestien.  Véons  donques  que 
la  justice  séculière  donne  aux  malfaicteurs  espace  de 
pénitence.  Et  tu,  partie  adverse,  feiz  ledit  seigneur 
mourir  si  soudainement  que  en  toy  ne  demoura  pas 
qu'il  ne  trespassast  sans  pénitence.  Pour  quoy  il  semble 
que  tu  as  mis  et  exposé  toutes  tes  forces  de  procurer 
la  dampnacion  perdurable  de  l'àme  avec  l'occision  du 
corps.  Certainement  à  grant  peine  pourras  tu  faire 
satisfaction  à  Dieu ,  car,  en  tant  que  tu  le  cuidoies  plus 
grant  pécheur,  de  tant  lui  estoit  besoing  de  plus  longue 
pénitence,  comme  tu  dévoies  supposer.  S'ensuit  don- 
ques ,  puis  que  tu  l'as  privé  de  temps  et  d'espace  de 
pénitence  selon  ton  povoir,  que  ton  péchié  en  est  plus 
grief  et  plus  inexcusable,  actendu  que  mondit  seigneur 
n'avoit  nulle  doubte  de  sa  mort  et  que  lui  aussi  ramem- 
brable  de  sa  mort  fut  occis  soudainement  et  cruelle- 
ment. Nostre  Seigneur  lui  octroie  par  sa  pitié  qu'il 
soit  trespassé  en  estât  de  grâce,  comme  je  croy  que 
ainsi  fut,  car  ung  peu  de  temps  devant  il  s'estoit  très 
dévotement  confessé. 

Je  dys  en  oultre  que  oeuvre  de  très  mauvais  chres- 
tien est  de  occire  ainsi  homme.  Et  qui  vouldroit  sous- 
tenir  la  manière  de  ceste  mort ,  ou  vouldroit  dire  que 

ce  seroit  chose  méritoire ,  je  dy  qu'il  parle  mauvaise- 
meiit ,  et  croy  que  ce  seroit  erreur  selon  les  théolo- 
giens. Oyez  messeigneurs  et  considérez  la  manière  (|ue 
tint  partie  adverse  après  la  mort  de  monseigneur  d'Or- 
léans, et  comment,  lui  vestu  de  noirs  habits,  coni- 
paigna  le  corps  depuis  l'église  des  Blans-Manteaulx 
jusques  aux  Célestins,  démonstrant  signe  de  pleur  et 
de  douleur.  Considérez,  messeigneurs,  quelle  trahison 
et  quelle  faulse  simulacion.  O  sire  Dieu!  (|uelz  pleurs 
et  quelz  gémissemens!  O  tu  ,  terre,  comment  peuz  tu 
soustenir  ce  péchié?  Oeuvre  la  bouche  à  transgloutir 
tous  ceulx  c|ui  font  semblables  choses.  Considère  com- , 
ment  le  venredi  ensuivant ,  en  la  maison  et  hostel  de 
monseigneur  de  Berry,  et  en  la  présence  du  roy  de  Cé- 
cile et  dudit  duc  de  Berry,  et  aussi  de  partie  adverse  , 
vindrent  et  approuchèrent  devers  eulx  les  gens  de 
mondit  seigneur  d'Orléans ,  supplians  afin  qu'ilz  en- 
queissent  diligennnent  qui  estoit  faiseur  de  cest  homi- 
cide ,  et  qu'ilz  eussent  madame  d'Orléans  et  ses  enfans 
pour  recommandez.  Adonques  eulx  trois  ensemble, 
parlans  par  la  bouche  de  monseigneur  de  Berry,  veu 
que  ceste  supplicacion  estoit  raisonnable,  rcspondirent 
qu'ilz  y  feroient  le  mieulx  qu'ilz  pourroient.  O  partie 
adverse  !  tu  promeis  à  taire  le  mieulx  que  tu  pour- 
roies ,  et  tu  feiz  le  pis  que  tu  peuz ,  et  ne  te  souffist 
point  ladicte  occision ,  mais  avec  ce  tu  te  es  esforcé  de 
destruire  la  renommée  dudit  défunct.  Tu  as  promis 
faire  et  adjousler  diligence  de  savoir  qui  estoit  le  mal- 
faicteur,  comme  toy  mesmes  le  feusses  et  estoies.  En 
oultre ,  considérez  messeigneurs  comment,  après  que 
ladicte  supplicacion  fut  octroiée,  partie  adverse,  c'est 
assavoir  le  duc  de  Bourgongne  congnut  son  péché  , 

disant  que  lui  mesmes  estoit  cellui  qui  avoit  fait  occire 
le  duc  d'Orléans,  et  en  ce  disant,  estant  à  genolz, 
reqiiist  au  roy  Loys  et  à  monseigneur  de  Berry  conseil 
et  aide,  affermant  qu'il  avoit  fait  faire  ce  maléfice  par 
l'ennortement  du  dyable.  Et  certainement  il  disoit 
vérité ,  car  ce  tant  seulement  fist  il  par  esmouvement 
d'envie  et  de  convoitise.  O  messeigneurs  ,  considérez 
quelle  fut  celle  confession ,  et  comment  icelle  partie 
adverse  contredist  à  lui  mesmes.  Car,  en  la  première 
confession  il  dist  tant  seulement  lui  avoir  fait  par  l'es- 
mouvement  du  dyable ,  et  après  il  fist  dire  qu'il  avoit 
bien  fait  et  à  bon  droit.  Au  moins ,  s'il  n'a  point  de 
honte  de  son  maléfice,  au  moins  doit  il  avoir  honte 
de  ce  qui  est  contraire  à  lui  mesme.  Considérez  de 
rechef  comment  partie  adverse  voult  celer  son  péchié. 
Et  Dieu  scet  que  se  son  fait  eust  esté  tellement  méri- 
toire et  valable  comme  il  l'a  fait  proposer,  il  ne  l'eust 
mie  celé ,  mais  de  ce  se  feust  glorifié.  Actendez  et 
voiez  pour  quoy  il  recongnut  son  péché.  Certainement 
pour  ce  qu'il  ne  le  povoit  plus  celer.  Et  ce  bien  ap- 
parut, que  quant  il  vit  son  maléfice  descouvert,  il  s'en 
fouy  de  la  cité  de  Paris  comme  désespéré.  Adonc  il 
povoit  dire  avec  Judas,  le  traistre  :  Peccavi  tradens 
s  anguille  m  jus  tiun  ,  c'est  à  dire ,  j'ay  péchié  en  trahis- 
sant le  sang  juste.  O  Phelippe ,  duc  de  Bourgongne  ! 
se  tu  vivoies  maintenant  que  diroies  tu?  tu  n'approu- 
veroies  pas  partie  adverse ,  et  diroies  que  ton  filz  a 
forligné ,  car  tu  estoies  appelle  Hardi,  et  cellui  fut 
paoureux,  doubteux  et  traistre.  Tu  vraiement  lui  pour- 
roies  dire  ce  qui  est  escript  ou  v^  chapitre  des  Fais  des 
apostres  :  Cur  temptavii  sathanas  cor  tuum^  mentiri 
Spiritui  Sancto^  non  es  rnentitus  hominihus  sed  Deo. 

Pour  quoy  a  tenipté  sallian  ton  cuer,  et  as  menti  au 
Saint  Esperit,  tu  n'as  pas  menti  aux  hommes,  mais 

à  Dieu. 

La  ]uinte  raison  est  fondée  en  ce  que  la  vérité  du 
cas  est  que  partie  adverse  ne  fist  point  mourir  mondit 
seigneur  d'Orléans  à  bonne  fin  ou  intencion  ,  mais 
pour  les  occasions  lesquelles  il  a  fait  publier,  c' estas- 
savoir  pour  la  convoitise  de  dominer  et  d'avoir  puis- 
sance et  auctorité  plus  grande  que  devant,  et  afin  qu'il 
eust  plus  largement  des  pécunes  de  ce  royaume ,  à  ce 
que  plus  richement  il  peust  exaulcer  ses  serviteurs.  Et 
ce  appert  évidemment  es  maintiens  que  tint  partie  ad- 
verse devant  et  après  la  mort  de  monseigneur  d'Or- 
léans.   Et  est  vérité  que  ung  peu  avant  la  mort  de 
monseigneur  de  Bourgongne ,  son  père ,  il   s'esforça 
de  toutes  ses  forces  d'avoir  en  ce  royaume  semblable 
auctorité ,  telle  pension  et  pareil  estât  comme  avoit 
eu  sondit  père  en  son  temps.  Et  pour  ce  qu'on  ne  lui 
accorda  point,  pour  ce  que  sondit  père  estoit  oncle  de 
roy  et  filz  de  roy,  et  homme  de  grant  prudence ,  les- 
quelles choses  n'ont  point  leur  lieu  en  partie  adverse, 
adonc  commença  il  à  machiner  comment  il  pourroit 
venir  à  son  intencion.  Et  pour  ce,  devant  la  mort  de 
monseigneur  d'Orléans ,  fist  il  semer  par  le  royaume 
quil  avoit  grande  affection  au  bien  commun,  cuidant 
que  par  ce  il  deust  gouverner  tout  le  royaume.  Quant 
donques  il  vid  que  non  obstant  ses  fictions ,  monsei- 
gneur d'Orléans  avoit  tousjours  l'auctorité  ,  ce  que 
raison  donnoit  pour  ce  qu'il  estoit  filz  de  roy,  et  avec 
ce  estoit  plus  sage  pour  avoir  auctorité  de  gouverner 
que  ledit  duc  de  Bourgongne ,  pour  ce,  partie  adverse 
voiant  de  toutes  pars  ses  intencions  estre  frustrées  et 

de  nul  efiect,  conspira  contre  mondit  seigneur  d'Or- 
léans comment  il  le  pourroit  faire  occire ,  cuidant  et 
espérant  que  après  sa  mort  nul  n'osast  à  lui  contredire 
qu'il  n'eust  tout  le  gouvernement  de  ce  royaume.  Et 
c'est  la  principale  cause  de  ladicte  conspiracion  et  de 
la  mort  de  mondit  seigneur  d'Orléans,  non  obstant  les 
choses  qui  pour  lui  sont  proposées  à  excuser  son  ma- 
léfice ,  et  qu'il  estoit  venu  à  la  congnoissance  de  tous. 
Et  qu'il  soit  ainsi ,  c'estassavoir  que  pour  les  causes 
dessusdictes  il   feist  mourir  monseigneur  d'Orléans, 
appert  évidemment  par  le  maintieng  qu'il  tint  après 
son  cruel  fait.  Car,  tantost  après  qu'il  fut  retourné  à 
Paris  premièrement  après  la  mort  de  mondit  seigneur 
d'Orléans,  il  commença  à  promovoir  et  exaulcer  ceulx 
qui  tenoient  de  lui ,  et  de  faire  déposer  et  oster  plu- 
sieurs bons  et  vaillans  officiers  du  Roy,  sans  cause, 
tant  de  ceulx  qui  avoient  eu  leur  office  par  le  moien 
de  mondit  seigneur  d'Orléans,  comme  d'avitres,  et 
donner  lesdiz  offices  à  ceulx  qu'il  lui  plaisoit,  afin  que 
par  iceulx  il  eust  plus  grande  auctorité  et  puissance. 
En  oultre ,  par  sa  grant  puissance  s'est  esforcé  de  tenir 
en  subjection  tous  ceulx  de  l'ostel  et  conseil  du  Roy 
et  tous  ses  officiers,  et  par  espécial  ceulx  qui  ont  eu  le 
gouvernement  sur  les  trésors  et  pécunes  du  Roy,  afin 
que  nul  ne  lui  osast  riens  refuser.  Et  encores ,  dit-on , 
qu'il  s'esforça  de  tout  son  povoir,  qu'il  eust  tous  les 
trésors  du  Roy,  c'estassavoir  la  somme  de  deux  cent 
mille  frans ,  et  de  fait  il  en  eut  grant  partie ,  tant  en 
assignacions  comme  autrement.  Et  avecques  ce ,  il  fist 
donner  à  ses  hommes  plusieurs  pécunes  du  trésor  du 
Roy,  comme  bien  scevent  ceulx  qui  ont  le  manyement 
desdiz  trésors.  Et  c'est  la  fin  principale  à  quoy  il  ten- 


w 


312  CHROINIQUF;  [1408] 

doit  à  venir  par  la  mort  de  mondit  seigneur  d'Orléans, 
c'estassavoir  concupiscence ,  et  pour  dominer,  et  en- 
richir les  siens.  Appert  donques  que  la  racine  et  fon- 
dement de  son  fait  est  orgueil  et  convoitise.  Mais ,  au 
plaisir  de  Dieu,  ce  ne  lui  proufitera  pas,  et  de  fait  sera 
vérifié  le  dit  de  Job ,  ou  vni^  chapitre  :  Cum  Jiahuerit 
quod  cupierit ,  possidere  non  poterit.  C'est  à  dire , 
quant  il  aura  eu  ce  qu'il  aura  convoitié,  il  n'en 
^pourra  possider.  Et  ce  est  tant  qu'à  la  cinquiesme 
raison. 

La  sixiesme  raison  et  finale,  est  fondée  en  ce  qu'il  ne 
suffist  pas  à  partie  adverse  priver  de  vie  corporelle  et 
espérituelle,  selon  son  povoir,  monseigneur  d'Orléans, 
mais  avecques  ce  il  voult ,  lui  et  les  siens ,  priver  de 
tout  honneur  et  renommée  en  proposant  libelle  diffa- 
matoire plein  de  mençonges  et  faulsetez ,  en  allégant 
mauvaises  accusacions  sans  approbacion,  et  en  impo- 
sant audit  défuncl  crime  de  lèse-majesté  divine  et 
humaine,  duquel  il  estoit  innocent,  comme  il  apperra 
en  la  tierce  partie  deceste  proposicion.  Et  peust  estre 
dit  que  la  juslificacion  de  cest  homicide  est  plus  grant 
péchié  que  ledit  homicide  ,  car  c'est  persévérance  en 
péché  par  obstinacion.  Car  maintenant  péché  est  chose 
humaine ,  mais  persévérance  en  péché  est  chose  pu- 
blique. En  telle  manière  est  justifier  cest  homicide  et 
défendre  son  propre  péché.  Donq,  qui  défend  son 
propre  péchié ,  il  résiste  à  Dieu  en  approuvant  ce  que 
Dieu  hèt.  Et  ne  iait  mie  ce  que  dit  le  prophète  David. 
Non  déclines  cor  meuni  in  ^erba  malicie^  ad  excusant 
dos  excusaciones  in  peccatis.  C'est  à  dire ,  Sire ,  tu  ne 
déclines  pas  mon  cuer  en  paroles  de  malice,  à  quérir 
e\cusacions  en  péchié. 

De  ce  propos  je  viengs  à  la  tierce  partie,  en  laquelle 
il  me  fault  respondre  aux  accusacions  contenues  ou 
libelle  diffamatoire  qui  fut  proposé  contre  l'onneur  de 
monseigneur  d'Orléans.  Et  est  ceste  partie  divisée  en 
six  poins  selon  six  faulses  accusacions  proposées  par 
partie  adverse ,  à  la  reprouche  desquelles  je  prends  la 
parole  du  prophète,  laquelle  on  peut  raisonnablement 
proposer  et  dire  de  la  partie  monseigneur  d'Orléans , 
c'estassavoir  :  Judica  me  Domine  secundum  justiciam 
meam  ,  et  secundum  innocenciam  meam  super  me. 
C'est  à  dire ,  Sire ,  juge  moy  selon  ma  justice  et  selon 
mon  innocence  sur  moy.  Telle  requeste  fait  le  pro- 
phète à  Dieu,  et  icelle  requeste  fait  à  toy.  Sire,  ma- 
dame d'Orléans ,  laquelle  ne  quiert  fors  jugement  et 
justice.  Il  te  plaise  à  oyr  les  responses  de  madicte 
dame  d'Orléans  ,  par  lesquelles  tu  pourras  veoir  que 
mondit  seigneur  d'Orléans  est  faulsement  accusé  et 
injustement,  de  partie  adverse,  qui  proposa  contre  lui 
six  accusacions. 

La  première  accusacion  est  telle  :  C'estassavoir  que 
monseigneur  d'Orléans,  encores  vivant,  commist 
crime  de  lèse-majesté  divine  ou  premier  degré ,  en 
commectant  et  faisant  sorceries  et  ydolatries  qui  sont 
contre  la  fov  crestienne  et  l'onneur  de  Dieu.  Et  est 
vérité  que  quant  à  ceste  accusacion  ,  ledit  proposant 
s'arresta  moult  peu ,  disant  que  le  jugement  de  ceste 
accusacion  appartient  à  Dieu  qui  est  roy  souverain  , 
ainsi  comme  s'il  voulsist  dire  que  ce  n'appartient  mie 
à  jugement  humain.  En  laquelle  accusacion  parla  d'un 
religieux  apostat  et  d'autres  sorceries  ausquelles  mon- 
seigneur d'Orléans  donna  et  adjousta  foy  et  consente- 
ment ,  comme  allègue  ledit  proposant.  Mais  pour  ce, 

je  respons  à  ce  en  la  tierce  accusacion  en  laquelle  il 
allègue  ledit  religieux ,  pour  ce  que  à  ceste  première 
accusacion  il  ne  allègue  riens,  mais  le  renvoyé  au 
jugement  de  Dieu.  Il  me  soufTist  prouver  que  monsei- 
gneur d'Orléans  ayt  esté  bon  et  loyal  chreslien,  et  qu  il 
ne  commist  ne  fist  onques  tel  fait,  ne  approbacion, 
obstant  la  dévocion  qu'il  eut  à  Dieu  dès  sa  jeunesse. 
Car,  non  obstant  les  jeux  et  esbatemens,  toutesfoiz  son 
secours  et  son  retour  estoient  à  Dieu ,  en  soy  confes- 
sant très  souvent.  Car  le  samedi  prouchain  devant  sa 
mort,  très  dévotement  il  s'estoit  confessé  et  démonstra 
à  plusieurs  ,  grans  signes  de  contricion  ,  et  disoit  qu'il 
lairroit  les  jeux  et  oeuvres  de  jeunesse  ,  et  que  du  tout 
il  se  occuperoit  à  servir  Dieu,  et  au  bien  du  royaume. 
Et  afin  qu'on  ne  cuide  point  que  ce  soit  chose  con- 
trouvée,  encores  vivent  les  religieux  qui  le  tesmoi- 
gneront  et  plusieurs  autres  paroles  semblables.  Et  sur 
ce  soit  oy  son  oncle  le  duc  de  Bourbon  ,  qui  bien  scet 
les  promesses  qu'il  fist  à  Dieu  et  à  lui.  Car  ung  peu 
avant  son  trespas ,  il  lui  promist  faire  tant  que  Dieu 
et  les  hommes  seroient  contens  de  lui,  et  que  tous 
ceulx  de  ce  royaume  seroient  tenus  de  prier  Dieu  pour 
lui.  Je  ne  sçay  se  partie  adverse  avoit  oy  les  nouvelles 
de  ce  très  bon  propos ,  et  se  de  ce  il  se  doubtoit ,  car 
c'estoit  contre  la  fin  à  quoy  il  contendoit ,  c'estassa- 
voir  au  gouvernement  de  ce  royaume.  Et  bien  savoit 
partie  adverse  que  se  monseigneur  d'Orléans  se  feust 
gouverné  comme  il  avoit  disposé ,  il  eust  eue  petite 
auctorité  en  ce  royaume.  Il  est  donques  à  pressup- 
poser  que  pour  ceste  cause  il  procura  si  hastivement 
la  mort  d'icellui.  O  sire  Dieu  !  tu  scez  la  bonne  vou- 
lenté  qu'il  a  eue  à  toy  quant  il  fut  occis ,  et  en  ce  j'ay 

grant  confidence  de  son  salut.  Car,  comme  dit  l'Es- 
criplure  :  Justus  si  morte  preoccupatus  fuerit ,  in  re- 
frigerio  erit.  C'est  à  dire ,  se  le  juste  a  esté  avancé  de 
la  mort,  il  sera  en  re froidement  et  en  repos.  Toutes- 
fois  partie  adverse  fist  ce  qu'il  peut  afin  qu'il  dampnast 
l'âme  de  lui,  comme  cy  après  sera  dit.  Et  après,  il  est 
notoire  à  tous,  que  diligemment  et  notoirement  il  oioit 
messes  en  mectant  toutes  choses  arrière  et  paioit  tous 
les  jours  ses  heures  canoniaulx  sans  délaisser.  O  par- 
tie adverse  !  pour  quoy  as  tu  proposé  que  ces  choses 
n'estoient  autre  chose  que  ypocrisie  et  fiction  ?  Qui  a 
révélé  à  toy  les  secrez  des  cuers  ?  Qui  te  fait  juger  des 
pensées  ?  Tu  ensuis  les  pharisiens  appellans  Jhésu-Crist 
déceveur  et  démoniacle.  Tu  scez  que  les  anges  ne 
scèvent  pas  les  secrès  de  noz  cuers,  et  d'iceulx  tu  veulx 
juger.  Oy  que  dit  le  prophète  :  Tu  es  solus  scrutans 
corda  et  renés.  C'est  à  dire ,  6  Dieu  !  tu  es  cellui ,  et 
nul  autre ,  congnoissant  les  intencions  et  les  cuers.  Il 
est  tout  notoire  comment  il  fonda  messes  et  chapelles 
religieuses  et  fist  moult  de  biens  aux  églises.  Soit  veu 
son  dévot  testament,  et  par  ce,  et  autres  choses  bien 
consultées ,  chascun  pourra  juger  icellui  avoir  esté  de 
bonne  intencion ,  et  non  ydolatre  ou  sorcier.  Or  est 
vérité  que  le  proposant  de  partie  adverse  renvoie  le 
jugement  de  ce  à  Dieu  en  tant  que  touche  le  crime  de 
lèse-majesté  divine ,  disant  que  de  ce  présent  cas  il  ne 
veult  faire  espécial  article  contre  monseigneur  d'Or- 
léans. Maintenant  donques,  je  demande  pour  quoy 
ledit  proposant  a  ce  fait.  La  cause  si  est  pour  ce  que 
la  principale  intencion  est  mauvaisement  fondée  et 
pleine  de  mençonges  en  plusieurs  lieux.  Certainement 
les  juges  humains  pevent  punir  les  sorciers  et  ydolatres 

selon  leur  povoir,  et  est  vérité  que  plusieurs  pour  telle 
cause  ont  esté  condamnez  à  mort  et  en  chartre ,  pour 
ce  que  telz  gens  sont  mauvais  chrestiens,  et  par  telles 
continuacions  s'ensuivent  hérésies,  et  les  erreurs  dont 
il  est  escript  ou  quart  Livre  des  Roys,  ou  xni"  chapitre 
que  Jonatas  extirpa  et  occist  tous  les  divins  et  sorciers. 
Et  est  escript  ou  x''  chapitre  de  Zacharie  :  Dwini  mie- 
runt  mendaciurn  j  sompniatores  loquli  sunt  frustra. 
C'est  à  dire,  les  devins  sont  mençongers  et  n'ont  veu 
autre  chose  que  menterie ,  et  les  songeurs  ont  parlé 
en  vain.  Et  pour  ce  est  il  escript  ou  xix*  chapitre  de 
Lévitique  :  Ne  declinetis  ad  magos  ,  iiec  ah  ariolis 
aliquid  sciscitemini.  C'est  à  dire,  ne  va  point  aux 
enchanteurs  ,  et  ne  demande  ne  enquiers  quelque 
chose  aux  devins.  La  cause  pour  quoy  il  passa  si 
briefment  ceste  accusacion  est ,  car  il  ne  sçavoit 
riens  de  monseigneur  d'Orléans  qui  ne  feust  bon 
chrestien  et  ferme  en  la  foy,  sans  erreur.  O  sire  Roy! 
madame  d'Orléans  te  supplie  que  la  parole  escripte 
ou  xxn^  chapitre  de  Job  soit  vérifiée  :  Sahabitur 
innoce ns  in  mundicia  manuum  suaruni.  C'est  à  dire, 
que  l'innocent  sera  saulvé  en  la  purté  de  ses  œu- 
vres. Et  c'est  tant  qu'à  la  partie  de  la  première  ac- 
cusacion. 

La  seconde  accusacion  de  partie  adverse  *,  est  comme 
dit  le  proposant  de  partie  adverse ,  que  monseigneur 
d'Orléans  estoit  favorable  à  scisme,  et  par  conséquent 
il  avoit  commis  crime  de  lèse-majesté  divine  ou  second 

1 .  Les  premiers  mots  de  cet  alinéa ,  omis  dans  notre  texte , 
comme  aussi  dans  le  ms*.  8345,  rendaient  la  phrase  inintelligible. 
Nous  les  suppléons,  comme  ils  se  trouvent  dans  Suppl.  fr.  93  et 
dans  Vérard. 

degré,  en  démonstrant  et  donnant  faveur  à  Pierre  de 
La  Lune ,  jadis  appelle  pape  Bénédic.  Tant  qu'est  à 
ceste  accusacion,  je  dy  que  monseigneur  d'Orléans 
ne  donna  onques  faveur  à  icellui,  fors  à  bonne  fin  et 
à  conclurre  la  paix  de  l'Eglise,  plus  à  l'onneur  d'icelle 
et  espécialement  de  la  parlie  tenant  icellui  pour  ung 
pape  \  Et  est  tout  notoire  que  plus  grant  honneur  eust 
esté  à  nostre  obédience,  se  Pierre  de  La  Lune  eust  fait 
son  devoir  par  voie  de  cession  pour  l'union  de  l'Eglise, 
que  par  voye  de  substraction.  Et  ce  considéré,  se 
monseigneur  dist  :  il  seroit  meilleur  d'un  peu  actendre 
afin  que  ledit  Pierre  voulsist  faire  cession  de  sa  vou- 
lenté ,  qu'en  trop  hastant  empirer  sa  cause ,  en  ce , 
on  ne  peut  nul  mal  entendre.  Et  est  vérité  que  sur 
toutes  choses  il  désiroit  l'union  de  l'Eglise ,  et  créoit 
fermement  que  Pierre  de  La  Lune  ^  feust  appareillé  de 
faire  cession  toutes  les  foiz  que  l'autre  Rommain  voul- 
droit  et  seroit  prest.  Et  de  fait,  plusieurs  sont  encores 
vivans  qui  icellui  duc  oyrent  jurer,  que  se  il  sçavoit 
que  Pierre  de  La  Lune  ne  voulsist  faire  cession  ,  ou 
cas  que  l'autre  pape  se  consentiroit  à  ce,  il  lui  seroit 
plus  contraire  que  aucun  du  monde.  Et  ce  plusieurs 
approuveroient ,  se  besoing  estoit.  Item  ,  considérons 
quelle  chose  lui  povoit  proufiter  la  division  de  l'Eglise. 
11  estoit  assez  sage  pour  considérer  que  tous  maulx 
viennent  de  ce.  Ne  il  n'estoit  point  si  ignorant  de 
mectre  son  espérance  en  homme  si  ancien  comme  est 
Pierre  de  La  Lune.  De  rechef  il  sçavoit  bien  que  par 
l'union  de  l'Eglise  plusieurs  biens,    tant  espirituelz 

1.  «  Pour  vray  pape  »  (Ms.  Suppl.  fr.  93  et  Vérard.) 

2.  Notre  texte  passe  les  mots  que  Pierre  de  La  Lune ,  qui  se 
trouvent  dans  le  ms.  Suppl.  fr.  et  dans  Vérard. 

comme  temporelz ,  povoient  à  lui ,  ne  à  nulz  siens 
venir  et  aux  autres ,  plus  sans  comparoison  que  par  la 
division  d'icelle.  Et  afin  que  je  monstre  évidemment 
TafTection  de  monseigneur  d'Orléans  avoir  esté  sur 
toutes  choses  à  l'union  de  l'Eglise,  je  vueil  raconter 
une  chose  par  lui  offerte  à  l'Université  de  Paris ,  trois 
sepmaines  avant  son  trespas.  C'estassavoir  comment 
monseigneur  d'Orléans ,  que  icellui  rommain  ne  vou- 
loit  point  venir  à  Gennes,  ne  à  Venise,  et  ne  vouloit 
point  recevoir  pour  hostages  ceulx  qu'ilz  lui  avoient 
présenté  par  le  mareschal  Rouciquault ,  et  que  autre 
chose  n'empeschoit  l'union  de  l'Eglise,  comme  Pierre 
de  La  Lune  feust  prest  d'aler  ausdiz  lieux,  adonc  dist 
les  paroles  qui  ç'ensuivent  :  ((  O  Recteur,  et  vous  tous 
mes  amis ,  véez  que  bien  briefment ,  par  la  grâce  de 
Dieu,  nous  aurons  l'union  de  l'Eglise.  Mais  que  nous 
puissions  asseurer  icellui  rommain  afin  qu'il  viengne 
ou  territoire  de  Gennes,  j'ay  proposé  de  lui  offrir  ung 
de  mes  filz  pour  hostage ,  lequel  qu'il  vouldra  eslire  , 
et  suis  prest  de  l'envoier  à  mes  despens  à  Venise ,  ou 
ailleurs.  Et  sur  ce  faictes  lectres  telles  qu'il  vous  plaira, 
et  je  les  signeray.  Dictes  ce  à  l'Université  en  apportant 
à  moy  leur  opinion.  »  Adonc  les  seigneurs  de  l'Uni- 
versité le  regracièrent  de  ce ,  en  disant  que  plus  ne 
povoit  offrir.  Et  en  ce  il  démonstroit  sa  bonne  aflec- 
tion.  Et  vivent  encores  ceulx  qu'il  avoit  adonc  or- 
donnez à  ceste  besongne  pour  aler  démonstrer  aux 
Rommains  et  Véniciens  icelle  présentacion.  O  vous 
messeigneurs  !  povoit  il  plus  faire  que  mectre  pour 
hostage  sa  char  et  son  sang ,  et  ceulx  qui  sont  prestz  à 
le  tesmoigner  ne  sont  point  fenis  ou  mors ,  et  ne  sont 
point  tesmoings  ignorans,  mais  docteurs  et  maistres.  O 

partie  adverse  ,  cy  peuz  tu  veoir  comment  ta  parole 
est  contraire  à  vérité.  De  ce,  te  dévoies  tu  bien  taire , 
comme  toy  mesmes  as  acquis  faveur  vers  Pierre  de  La 
Lune,  autant  ou  plus  que  aucuns  autres.  Car  en  cellui 
temps  que  Pierre  de  La  Lune  estoit  le  plus  accusé ,  tu 
escripvis  et  envoias  à  lui  afin  que  tu  eusses  éveschez  et 
autres  bénéfices  pour  tes  serviteurs.  Auquel  tu  n'en- 
voias  point  ton  varlet  ou  ton  page  ,  mais  la  garde  de 
ton  âme,  c'estassavoir  ton  confesseur,  qui  parleroit  plus 
seurement.  Disoit  on  aussi  que  monseigneur  d'Orléans 
s'estoit  consenti  à  la  perverse  excommunicacion  en- 
volée par  Pierre  de  La  Lune  pour  induire  le  Roy  à  son 
obéissance.  Maintenant  il  est  tout  clerc  que  icelle  mau- 
vaise excommunicacion  ne  porte  nul  effect  contre 
Pierre  de  La  Lune ,  fors  ou  cas  que  le  Roy  cesseroit 
de  à  lui  obéir,  comme  il  appert  par  sa  bulle.  Com- 
ment donques  pourroit  estre  que  monseigneur  d'Or- 
léans eust  induit  le  Roy  à  obéir  à  lui,  et  qu'il  eust 
baillé  consentement  à  ladicte  excommunicacion  ,  la- 
quelle, selon  l'intencion  dudit  Pierre  de  La  Lune 
n'avoit  nul  effect,  fors  en  cas  de  substraction  ou  ino- 
bédience. Et  est  tout  certain  que  Pierre  de  La  Lune  est 
d'une  voulenté  assez  obstinée  à  ce  faire,  et  que  point 
ne  se  conseilloit,  fors  à  luy  mesmes.  Et  appert  assez 
bien  que  monseigneur  d'Orléans  ne  fut  point  favo- 
rable à  ladicte  excommunicacion ,  car  elle  ne  fut  point 
menée  à  effect,  jusques  à  tant  que  monditseigneur 
d'Orléans  fut  mort.  Considérez  donc ,  messeigneurs, 
la  grant  faulte  de  partie  adverse  et  l'innocence  de 
monseignem-  d'Orléans ,  lequel  peut  dire  la  parole  du 
prophète  :  Os  peccatoris  et  os  dolosi  super  me  aper- 
tum  est  loquti  sunt  ad^ersum  me  lingua  dolosa  et  ser- 

mo?îibiis  odii circLirnclederunt  me.  C'est  à  dire,  la  bouche 
du  pécheur  et  pleine  de  fraude  est  ouverte  sur  moy , 
et  ont  parlé  contre  moy  par  leurs  faulx  langaiges ,  et 
par  paroles  de  hayne  me  ont  environné.  Et  ce  suffit 
quant  à  la  seconde  accusacion. 

La  troisiesme  accusacion  de  partie  adverse  est  que 
mondit  seigneur  d'Orléans  s'esforça  par  moult  de 
manières  de  machiner  la  mort  de  son  prince  et  sei- 
gneur le  roy  de  France ,  et  comme  dit  ledit  proposant, 
par  trois  manières.  Premièrement,  comme  il  dit,  par 
sorceries  ,  maléfices  et  suggestions.  Secondement,  par 
poisons  et  venins.  Tiercement,  par  occisions;  voulant 
occire  ou  faire  occire  nostresire  le  Koy,  et  ce  par 
armes,  par  feu,  par  eaues  ou  autres  violentes  injec- 
tions. Et  par  ce  veult  conclurre  que  mondit  seigneur 
d'Orléans  a  commis  crime  de  lèze-majesté  humaine  en 
la  personne  de  nostresire  le  Roy.  Quant  à  la  première 
manière,  où  il  parle  de  sorceries  faictes  par  ung  moyne, 
en  une  espée,  en  une  dague,  en  annel  et  en  verge,  et 
pour  ce  faire  mondit  seigneur  d'Orléans  fist  venir  ledit 
moyne,  ung  chevalier,  ung  escuyer  et  ung  varlet, 
auxquelz  il  donna  grand  pécunes ,  comme  dit  partie 
adverse,  c'est  chose  faulse  et  contre  vérité.  Car  mon- 
dit seigneur  d'Orléans  onques  ne  se  consenti  à  sorce- 
ries, ne  à  autres  ars  défendus.  Et  se  ainsi  eust  esté  que 
ledit  moyne  eust  commis  sorceries,  et  que  ce  eust  esté 
par  l'exortacion  de  monseigneur  d'Orléans,  ce  eust 
peuestre  sceu  de  léger.  Car,  contre  ledit  moyne  et  ses 
complices  fut  moult  grant  procès,  en  la  présence  des 
conseillers  du  Roy,  auxquelz  on  en  peut  savoir  la 
vérité.  De  rechef  fut  trouvé  par  la  propre  confession 
dudit  moyne,  disant  que  mondit  seigneur  d'Orléans 

lui  avoit  défendu  que  là  il  ne  ouvrast  point  de  art 
magique  et  que  riens  il  ne  feist  qui  peust  tourner  ou. 
préjudice  du  Roy.  Et  comme  Dieu  scet  se  de  ce  eust 
esté  aucune  vérité,  il  n'eust  point  esté  celé  jusques  à 
maintenant.  Par  ce  appert  évidentement  la  faulseté  de 
celle  accusacion.  Et  jà  soit  ce  que  mondit  seigneur 
d'Orléans  eust  aucunes  foiz  parlé  avec  ledit  moyne, 
on    considère   que  mondit  seigneur  estoit  jeune  de 
l'aage  de  xviii  ans,  et  que  telz  jeunes  princes  sont  sou- 
vent déceuz  par  telz  bourdeurs  pour  cause  d'avoir 
pécune  d'iceulx.  Tant  que  de  la  pouidre  des  os  baillée 
à  monseigneur  d'Orléans  enveloppé  dans  ung  petit 
drapelet,  lequel  il  porta  par  aucun  temps  entre  sa 
char  et  sa  chemise ,  comme  dit  partie  adverse,  jusques 
à  ce  que  ung  chevalier  .lui  osta,  et  pour  ce,  le  eust  en 
grant  hayne,  et  tant  qu'il  destruisit  ledit  chevaher  de 
ses  biens  et  procura  son  bannissement  du  royaume, 
certainement  ces  choses  ne  sont  point  véritables.  Mais 
cellui  chevalier  fut  banni   du    royaume  pour  cause 
assez  notoire,  par  procès  et  arrest  de  parlement.  Et 
onques  de  ceste  lède  chose  ne  fut  mencion ,  fors  par 
icellui  chevalier,  selon  le  dict  de  partie  adverse.  Ledit 
chevalier  estoit  souspeçonneux  de  hayne ,  et  par  con- 
séquent personne  inhabile  de  faire  serement  et  porter 
tesmoignage  contre  le  défunct.  Considérez ,  Messei- 
gneûrs,  comment  la  proposicion  de  partie  adverse  ne 
contient  que  faulsetez  et  mençonges,  et  que  les  lisans 
son  libelle  pourroient  de  léger  cheoir  en  erreur,  dont 
sur  ce  devroient  mectre  remède  les  révérens  maistres 
de  la  faculté  de  théologie  le  plus  tost  que  faire  se 
pourroit;  car,  comme  ilz  scèvent  bien,  telles  choses 
ne  devroient  point  estre  escriptes,  ne  divulguées.  Mais 

plus  merveilleuse  chose  est  que  par  la  bouche  d'un 
théologien  il  a  esté  proféré  que  lesdiz  maléfices  ont 
sorti  leur  effect  en  la  personne  du  Roy.  Nous  sommes 
maintenant  en  telle  comparoison ,  laquelle  fist  l'aigle 
des  théologiens,  monseigneur  saint  Augustin,  du  mé- 
decin et  d'un  aslrologien  rendans  la  cause  de  deux 
enfans  nez  d'un  mesme  ventre ,  que  nous  disons  ju- 
meaux. L'un  estoit  moult  maigre,  et  l'autre  très  gras, 
l'astrologien  avoit  recours  à  divers  accidens ,    et  le 
médecin,  à  ce  que  le  gras  eut  premier  l'àme  ou  corps, 
et  pour  ce  qu'il  estoit  plus  fort ,  il  disoit  qu'il  sucçoit 
à  peu  près  toute  la  nourreture  des  deux.  Auquel  est-il 
plus  à  croire  ?  Certainement  au  médecin ,  comme  res- 
pond   saint   Augustin.   Semblablement   nous  povons 
dire  que  plus  grant  foy  doit  estre  adjoustée  à  la  faculté 
de  médecine,  de  ceste  matière,  qu'au  dict  d'un  maistre 
en  théologie  prononcé  sotement.  O  très-doulx  Dieu  ! 
metz  remède  en  ce.  Car  je  vois  théologiens  affermer 
que  sorceries  sortissent  leur  effect ,  certainement  c'est 
erreur  comme  la  saincte  Escripture  die  que  sorcerie 
ne  sont  fors  mençonges,  et  ne  sortissent  quelque  effect. 
Dont  le  sage  Salomon,  auquel  telles  choses  furent  im- 
posées, dit  ou  xxiu*  chapitre  de  Ecclésiastique  :  Quod 
dominacio  errons  et  auguria   rnendacia  et  sompnia 
maleficium  mnitas  est.  C'est-à-dire,  divinement  d'er- 
reur, sortilèges  et  mençonges,  c'est  tout  ung,  et  les 
songes  de  maléfice  ne  sont  que  vanité.  Et  ceste  aucto-, 
rite  allègue  saint  Thomas  d'Aquin  à  prouver  que  telles 
sorceries  ne  sortissent  nul  effect.  O  toi  Université  de 
Paris!  plaise-toy  ce  corriger.  Car  telles  sciences  abu- 
sives ne  sont  pas  tant  seulement  défendues  pour  ce 
qu'elles  sont  contre  l'onneur  de  Dieu,  mais  avec- 

ques  ce  elles  ne  contiennent  riens  de  vérité  ou  d'effect, 
et  ce  est  conféré  et  discuté  par  les  acteurs  qui  onl 
ouvré  d'art  magique.   Ovide  dit  au  livre  de  Remède 
d'amours  :  Fallitiir  hermonie  si  guis  mala  pabula 
terre  et  maoicas  artes  passe  jumre  putat  \  C'est  à  dire, 
cellui  est  deçeu  qui  cuide  que  les  mauvaises  herbes  et 
les  ars  magiques  puissent  aider.  Et  aussi,  maistre  Jehan 
de  Bar,  moult  expert  en  ce  mauldit  art,  lequel  fut  ars 
avec  tous  ses  livres ,  dist  en  sa  derrenière  confession 
que  le  dyable  n'apparut  onques  à  lui,  et  que  ses  invo^ 
cacions  ou  sorceries  ne  sortirent  onques  effect,  jà  soit 
ce  que  à  plusieurs  il  eust  paravant  dit  le  contraire ,  et 
espécialement  aux  grans  seigneurs   pour  avoir  leur 
argent.  Et  pour  certain,  c'est  moult  merveilleuse  chose 
de  vouloir  donner  charge  à  monseigneur  d'Orléans 
de  telles  sorceries  vaines  et  faulses,  veu  que  onques 
homme  ne  les  hay  tant  comme  il  faisoit,  en  persécu- 
tant ceulx  qui  usoient  desdiz  ars.  Et  scet  bien  chascun 
que  mondit  seigneur  fut  la  cause  principale  du  procès 
et  exécucion  faiz  contre  ledit  maistre  Jehan  de  Barre, 
et  aussi  de  deux  augustins,  qui  pour  leurs  démérites 
furent  exécutez,  les  gens  d'église  à  ce  appelez  du  con- 
seil du  Roy.  Quant  est  à  ce  dont  le  proposant  de  partie 
adverse  a  fait  mencion,  en  disant  que  monseigneur 
de  Milan,  défunct,  donna  sa  fille  à  monseigneur  d'Or- 
léans sur  espoir  qu'elle  feust  royne  de  France,  et  pour 
ce,  quant  elle  print  congié  de  lui,  il  lui  dist  :  «  Adieu, 
belle  fille,  je  ne  quiers  jamais  à  te  voir  jusqu'à  tant 

i .  Voici  les  deux  vers  d'Ovide  :  ^ 

Viderit,  Hsemonise  si  quis  mala  pabula  terrse 
Et  magicas  artes  posse  juvare  putat. 

que  tu  seras  royne  de  France.  »  Pour  vérité  c'est  faulse 
chose,  car  monseigneur  le  duc  de  Milan  avoit  traictié 
avec  le  duc  de  Gueldres,  frère  du  roy  des  Rommains, 
qu'il  prendroit  à  femme  madame  d'Orléans  sa  fille, 
et  encores  estoient  lesdiz  messagers  faisans  leur  che- 
min à  parfaire  ledit  mariage,  quant  Bertran  Gast, 
pour  lors  gouverneur  du  conté  de  V^ertus ,  fut  envoie 
du  Roy  et  des  ducs  de  Berry  et  de  Bourgongne,  dont 
Dieux  ait  l'âme,  à  monseigneur  de  Milan,  pour  traic- 
tier  le  mariage  do  sa  fille  et  de  monseigneur  d'Orléans. 
Lequel  duc  de  Milan,  pour  l'onneur  du  Roy  et  des 
seigneurs  de  la  maison  de  France,  se  consenti  à 
donner  sa  fille  à  mondit  seigneur  d'Orléans,  et  cessa 
à  traicter  avec  ledit  duc  de  Gueldres ,  révocant  lesdiz 
messagers  par  lui  envoies  à  icellui.  Tant  qu'est  des 
paroles  qu'il  dist  à  sa  fille,  comme  il  dist,  c'est 
faulse  chose.  Car  monseigneur  de  Milan  estoit  yssu  de 
Pavie  sans  parler  à  sadicte  fille,  et  ce  fist-il  pour  ce 
qu'il  n'eust  peu  prendre  congié  à  elle  sans  pleurer. 
Tant  qu'est  de  la  parole  que  de  voit  avoir  dicte  mon- 
seigneur de  Milan  à  ung  chevalier  de  France  par  grande 
admiracion  :  «Tu  dis  que  le  roy  de  France  est  en 
bon  estât  ?  comment  peut  ce  estre  ?  » ,  certainement 
c'est  faulse  chose;  car  monseigneur  de  Milan  estoit 
assez  secret  pour  soy  taire  de  telles  choses,  mesme- 
ment  devant  les  François,  pour  la  relacion  \  Plusieurs 
sont  qui  bien  sçèvent  que  monseigneur  le  duc  de 
Milan  aymoit  le  roy  de  France  sur  tous  les  princes  du 
monde,  et  l'onneur  de  tout  son  sang  et  de  la  maison 

i .  C'est-à-dire  de  peur  qu'elles  ne  fussent  redites  ,  et  surtout 
devant  des  Français. 

de  France  ,  dont  tous  les  ambaxadeurs  du  Roy  et 
autres  nobles  de  France  trespassans  par  son  pays ,  il 
honnouroit  par  grant  largesse  de  dons,  et  ce  pour 
l'amour  et  honneur  du  Roy  tant  seulement,  et  de  tous 
ceulx  du  sang  royal.  Tant  qu'à  l'istoire  de  l'omme  de 
grant  proesse,  messire  Phelippe  de  Maisières,  lequel  a 
honteusement  diffamé  ledit  proposant,   il  est  vérité 
que  quant  ledit  Phelippe  vint  de  Chipre,  le  roy  Charles, 
que  Dieu  pardoint,  le  retint  et  en  fist  son  chambellan. 
Lequel  après  le  trespas  du  Roy  print  humble  habit  en 
l'église  des  Célestins,  ouquel  lieu  il  persévéra  dévote- 
ment jusques  en  la  fin  \  Et  pour  ce  que  monseigneur 
de  Bourgongne  trespassé  aymoit  monseigneur  de  Mi- 
lan, voiant  ledit  Phelippe  estre  de  grant  science  et 
proesse ,  et  aiant  propos  d'aler  en  aide  de  la  Saincte 
Terre ,  icellui  envoia  à  monseigneur  de  Milan  qui  le 
receut  honnorablement  et  très-voulentiers  le  veoit  et 
oioit  parler.  Et  est  vérité  que  devant  ce  temps  ledit 
Phelippe  onques  n 'avoit  demouré  avecques  monsei- 
gneur de  Milan,  qui  le  receut,  ne  avec  messire  Bar- 
nabbé  son  oncle.   Item  ledit  Phelippe  s'estoit  parti 
dudit  duc  de  Milan  longtemps  devant  ce  qu'il  feust 
mencion  du  mariage  de  monseigneur  d'Orléans,  ne 
de  sa  femme.  Et  ainsi  appert  que  ledit  proposant  de 
partie  adverse  n'est  point  véritable.  En  oultre ,  quant 
à  ceste  accusacion  regardant  la  personne  du  Roy  que 
monseigneur  d'Orléans,  non  obtenue  la  mort  du  Roy 
par  sorceries ,  appliqua  autre  manière  de  faire  mourir 
le  Roy  pour  parvenir  à  la  couronne  de  France,  et 
pour  ce  promist  à  ung  homme  quatre  mille  frans  et  à 

ung  autre  cinquante  mille  pour  confire  ladicte  poison 
et  les  bailler,  mais  aucuns  loiaulx  lui  refusèrent  et 
aucuns  lui  accordèrent?  Certainement  c'est  mençonge. 
Car  ceulx  qui  eussent  esté  si  loiaulx  et  qui  eussent 
refusé  la  voulentè  de  mondit  seigneur  d'Orléans  et  les 
pécunes,  en  vérité  par  eulx  eust  esté  révélé  ledit  péché, 
pour  en  ce  mectre  remède.   Et  pour  ce  qu'ilz  n'en 
firent  riens,  s'ensuit  bien  que  c'est  faulse  chose.  En 
après ,  partie  adverse  allègue  (ju'en  l'ostel  de  la  royne 
Blanche,  mondit  seigneur  d'Orléans  gecta  pouldre  en- 
venimée sur  le  plat  du  Roy.  Que  ce  soit  faulse  chose, 
peut  estre  prouvé.  Car  en  cellui  disner  nulle  mencion 
ne  fu  faicte  de  ce  fait.  Aussi  c'est  chose  clère  que  se 
ladicte  Royne  eust  ce  apperçeu  en  sa  maison ,   elle 
Feust  révélé  à  ses  parens  et  serviteurs  du  Roy,  autre- 
ment elle  n'eust  point  esté  loyale.  Tant  qu'est  de  l'au- 
mosnier  de  ladicte  Royne  qui,  selon  ce  que  dict  partie 
adverse,  se  chey  à  terre  comme  mort,  perdant  ses 
ongles  et  cheveux,  et  de  fait  mouru,  laquelle  chose 
est  faulse ,  car  il  vesqui  depuis  cinq  ou  six  ans.  Dont 
je  puis  dire  vraiement  audit  proposant  de  partie  ad- 
verse ce  qui  est  escript  ou  vii®  chapitre  de  Jérémie  : 
Ecce  vos  confiditis  in  sermonibus  mendacu ,  sed  non 
proderunt  vobis.  C'est  à  dire,  vous  vous  fiez  en  paroles 
de  mençonges,  mais  elles  ne  vous  proufiteront  pas. 
De  rechef  ledit  proposant  dist  et  proposa  que  monsei- 
gneur d'Orléans  véant  que  point  ne  povoit  pervenir 
à  la  mort  du  Roy  par  sorceries,  ne  par  poisons,  il 
trouva  une  autre  manière  de  destruire  le  Roy  par  em- 
brasement ou  autrement.  Et  fist  donques  monseigneur 
d'Orléans  certains  jeux,  esbatemenset  personnages  de 
hommes  sauvages,  vestus  de  toiles  emplies  d'estoupes, 

de  poix  et  autres  choses ,  toutes  embrasans  ;  du  nom- 
bre desquelz  estoit  le  Roy.  Et  dit  en  oultre  que  mon- 
seigneur d'Orléans  feignit  que  son  habit  estoit  trop 
estroit  afin  qu'il  feust  excusé  dudit  esbatement.  Et  dit 
que  ung  serviteur  advisa  le  Roy  estre  en  péril  par  ledit 
jeu ,  et  pour  ce  monseigneur  d'Orléans  lui  dist  moult 
de  paroles  injurieuses  et  laidengeuses,  comme  dit  par- 
tie adverse.  Et  dit  finablement  que  mondit  seigneur 
d'Orléans  bouta  le  feu  en  la  cotte  de  l'un  d'iceulx, 
dont  le  Roy  fut  en  péril  de  mort,  se  Dieu  et  certaines 
dames  n'y  eussent  remédié.  Quant  à  ce,  c'est  très 
véritable  chose  que  monseigneur  d'Orléans  ne  trouva 
point  lesdiz  habitz,  ne  ces  périlleux  esbatemens,  car 
adonc  il  estoit  moult  jeune,  ne  il  n'eust  lors  sçeu  trou- 
ver telles  choses.  Aussi  monseigneur  de  Bourgongne 
trespassé  et  monseigneur  de  Berry,  ont  bien  sceu ,  qui 
trouvèrent  lesdiz  jeux ,  et  que  ce  ne  fut  point  mondit 
seigneur  d'Orléans.  Car  s'il  l'eust  fait  faire,  actendu  la 
commocion  faicte  adonc,  il  n'eust  point  eschapé  de 
mort  ou  de  grant  esclande,  car  pour  lors  il  avoit  petite 
puissance.  Et  combien  que  partie  adverse  die  monsei- 
gneur d'Orléans  non  avoir  esté  vestu  desdiz  habitz, 
feignant  que  son  habit  estoit  trop  estroit,  ce  n'a  au- 
cune apparence  de  vérité,  parce  que  monseigneur 
d'Orléans  estoit  le  plus  gresle  de  la  compaignie.  Et 
est  vérité  que  monseigneur  d'Orléans  et  sire  Phelippe 
de  Bar,  devant  le  commencement  dudit  jeu ,  yssirent 
pour  veoir  la  dame  de  Clermont,  laquelle  n'avoit  point 
esté  à  Saint- Pol  aux  espousailles  et  nopces  pour  les 
quelles  lesdiz  jeux  a  voient  esté  trouvez.  Lesquelz , 
quant  ilz  furent  retournez,  trouvèrent  tous  les  habiz 
vestus,  et  ce  fut  la  propre  cause  pour  quoy  monsei- 

gneur  d*Orléans  ne  se  vesti  point  desdiz  vestemens. 
A  ce  qu'on  dit  que  mondit  seigneur  d*Orleans  volt 
embraser  le  Roy  nostre  sire,  c'est  mençonge.  Car 
mondit  seigneur  d'Orléans  et  Phelippe  de  Bar,  cuidans 
vestir  lesdiz  habiz,  et  à  nul  mal  pensans,  dirent  en- 
semble à  Pierre  de  Navarre  que  on  boutast  le  feu  sur 
iceulx  vestus  desdiz  habiz  afin  que  iceulx  ainsi  embra- 
sez courussent  entre  les  dames  pour  icelles  espoven- 
ter.  Et  encores  est  vivant  Pierre  de  Navarre ,  qui  bien 
de  ce  diroit  au  Roy  la  vérilë.  Toutesfoiz ,  supposé 
qu'en  ce  fait  de  jeunesse  monseigneur  d'Orléans  eust 
mis  le  feu  sur  l'un  des  habiz  d'iceulx,  actendu  qu'il 
avoit  ordonné  que  le  feu  feiist  mis  aussi  bien  sur 
Fun  que  sur  l'autre ,  il  n'est  point  à  croire  qu'il  le 
feist  à  maie  intencion.  Appert  donques  le  dict  de 
partie  adverse  estre  mençonge.  Mais  je  me  conforte 
en  ce  que  dit  le  prophète  :  Perdes  omnes  qui  h- 
quuntur  mendacium.  C'est  à  dire,  tu  Dieu,  perdras 
tous  ceulx  qui  parlent  mençonges.  Et  ou  xx*  chapitre 
des  Proverbes  est  escript  :  Qui  profert  mendacia  pe- 
ribit.  C'est  à  dire ,  que  cellui  qui  profère  mençonges 
périra. 

Quant  à  ce  que  partie  adverse  veult  dire  que  mon- 
seigneur d'Orléans  ait  fait  aliances  avec  Henry  de  Lan- 
castre,  maintenant  soy  disant  roy  d'Angleterre,  ou 
préjudice  du  Roy  et  de  tout  le  royaume  ,  et  couloure 
son  dict  en  ce  que  Richard ,  jadis  roy  d'Angleterre, 
dist  au  roy  de  France  que  les  dessusdiz  seigneurs  de 
Milan  et  d'Orléans  estoient  toute  la  cause  de  sa  mala- 
die, ledit  proposant  a  dit  mauvaisement  et  contre 
vérité.  Car,  quant  Henry  de  Lancastre  vint  en  France , 
il  fut  reçeu  honnorablement  de  nosdiz  seigneurs  comme 

leur   parent,  et   fréquentoit   avecques  monseigneur 
d'Orléans  et  les  autres  du  sang  royal  moult  familière- 
ment. Auquel ,   comme  amy  du  Roy,  il  fist  aliances 
avec  monseigneur  d'Orléans.  Laquelle  convenance  ou 
aliance  feut  leue  et  publiée  en  la  présence  du  Roy  et 
de  plusieurs  seigneurs  du  sang  royal  et  de  son  conseil. 
Et  sembla  la  chose  estre  bonne  ,  licite  et  honneste  pour 
le  bien  du  Roy  et  du  royaume.  Pour  quoy  il  appert 
assez    que   monseigneur   d'Orléans  ne  fist  aucunes 
aliances  contre  le  roy  Richard  entre  eulx ,  comme 
avoient  fait  ledit  roy  Richard  et  le  roy  de  France.  En 
après  monseigneur  d'Orléans  fut  à  Calais  au  roy  Ri- 
chard, duquel  il  fut  reçeu  bien  honnorablement  comme 
son  très  cher  frère.  De  rechef  après  la  mort  dudit  roy 
Richard,    monseigneur  d'Orléans  eut  et  démonstra 
grant  dueil  et  tristesse  de  sa  mort,  et  pour  ce  se  rendit 
ennemi  de  Henry  de  Lancastre  par  lectres  de  dé- 
fiances* par  lesquelles  il  arguoit  icellui  de  crime  de  lèse- 
majesté  perpétrée  contre  son  seigneur  le  roy  Richard, 
en  offrant  lui  seul  combatre  contre  ledit  Henry,  ou 
certain  nombre  ,  tant  contre  tant,  ou  puissance  contre 
puissance ,  pour  venger  la  mort  dudit  roy  Richard. 
Et  ces  choses  démonstrent  assez  que  mondit  seigneur 
d'Orléans  aymoit  fort  le  roy  Richard,  pour  ce  qu'il  estoit 
alié  au  roy  de  France  par  le  dessusdit  mariage ,  et  que 
nul  amour  il  n'avoit  vers  ledit  Henry  de  Lancastre 
pour  ce  qu'il  avoit  estendu  sa  main  contre  ledit  roy 
Richard.  Quant  à  ce  que  ledit  proposant  de  partie  ad- 
verse dit ,  que  mondit  seigneur  d'Orléans  estant  avec- 
ques Pierre  de  La  Lune ,  s'esforça  d'obtenir  bulles 

t.  On  les  a  vues  plus  haut,  p.  43. 

audit  Pierre  de  La  Lune,  ce  n'est  point  vérité.  Car 
adonc  monseigneur  d'Orléans  procura  et  obtint  cer- 
taines aliances  entre  ledit  Pierre,  adonc  nommé  Béné- 
dict,  et  le  roy  de  France,  molt  espéciales  et  notables  , 
par  lesquelles  icellui  Bénédict  promectoit  au  Roy  de 
lui  donner  aide  et  garder  Testât  de  lui  et  de  sa  lignée, 
comme  il  appert  par  les  bulles  sur  ce  faictes.  H  est 
donques  moult   à  esmerveiller   comment   ung   sage 
homme  ose  proposer  ce  qui  tant  évidemment  est  con- 
traire à  vérité.  Quant  à  ce  que  partie  adverse  dit  qu'il 
soustint  ledit  Pierre  de  La  Lune  ,  à  ce  j'ay  respondu 
cy-dessus.    Et  avec  ce ,    mondit  seigneur  d'Orléans 
trouva  lui  mesmes  que  lesdiz  contendans  de  la  papa- 
lité  ne  vouloient  convenir  prestement  par  procureurs 
à  faire  cession ,   et  ce  despleut  plus  à  Pierre  de  La 
Lune.  Appert  donques  évidemment  que  monseigneur 
d'Orléans  est  innocent  au  regard    des  cas  proposez 
contre  lui.  O  sire  Roy!  il  te  plaise  donques  conserver 
par  justice  son  innocence,  selon  ce  qui  est  escript  ou 
xiii"  chapitre   de  Job  :  Justicia  custodit  innocentis 
i>iam.  C'est  à  dire,  justice  garde  la  voie  de  l'inno- 
cent.  Et  est  quant  à  la  tierce  accusacion  de  partie 
adverse. 

La  quarte  accusacion  de  partie  adverse  si  est ,  que 
par  l'espace  de  trois  ans,  mondit  seigneur,  par  au- 
cunes inductions  fraudulentes ,  et  par  espoentemens 
qu'il  fist  à  la  Royne  d'aucunes  choses ,  il  cuida ,  elle 
et  ses  enfans ,  mectre  hors  de  ce  royaume  et  mener  à 
Luxembourg,  afin  qu'il  peust  ce  royaume  mieulx  gou- 
verner à  sa  voulenté.  Quant  à  ceste  accusacion  faulse 
et  perverse,  monseigneur  d'Orléans,  en  toutes  choses, 
servit  et  honnoura  la  Royne ,  donnant  aide  à  garder  et 

soustenir  Testât  du  Roy  et  de  ladicte  Royne.  Et  de  ce 
ne  convient-il  plus  parler.  Car,  par  la  grâce  de  Dieu  , 
elle  estant  présente,  scet  bien  la  vérité,  laquelle, 
quant  il  lui  plaira  le  pourra  dire  plus  pleinement. 
Toutesfoiz  je  ne  scay  se  de  ce  elle  s'est  complainte 
à  partie  adverse,  ou  aucun  autre.  Je  croy  que  le 
contraire  du  propos  de  partie  adverse  sera  trouvé 
véritable ,  et  que  telles  choses  sont  trouvées  pour  la 
difiamation  du  défunct. 

La  quinte  accusacion  dudit  proposant  de  partie  ad- 
verse est  que  monseigneur  d'Orléans  commist  crime 
de  lèse-majesté  ou  tiers  degré.  C'estassavoir  en  la  per- 
sonne de  monseigneur  le  Daulphin,  que  Dieux  ab- 
soille!  et  dit  que  monseigneur  d'Orléans  machina  que 
il  mengast  la  pomme  envenimée,  laquelle  il  envoya 
par  ung  enfant ,  à  qui  le  toly  la  nourrice  d'un  des 
enfans  de  monseigneur  d'Orléans  et  la  donna  audit  filz 
de  mondit  seigneur  d'Orléans  ,  qui  la  menga  et  de  ce 
mourut,  selon  le  dict  dudit  proposant.  Laquelle  chose 
est  faulse  et  conlrouvée.  Mais  est  vérité  que  l'un  des 
filz  de  monseigneur  d'Orléans  mourut  jà  pièca,  du 
cours  de  ventre  dont  plusieurs  mouroient  à  ce  temps. 
Et  sur  ce,  soient  oys  les  phisiciens,  c'estassavoir  maistre 
Guillaume  le  Boucher  et  maistre  Jehan  de  Beaumont , 
qui  visitèrent  icellui  filz,  et  ilz  en  dirent  la  vérité, 
c'estassavoir  que  point  il  ne  mourut  par  intoxication. 
Et  considérez ,  messeigneurs,  que  ce  n'est  point  chose 
créable.  Car  jamais  aucune  nourrice  des  filz  monsei- 
gneur d'Orléans  n'eust  osé  donner  à  l'enfant  pomme 
ou  poire ,  sans  le  commandement  de  madame  d'Or- 
léans. Et  aussi ,  quant  ladicte  nourrice  aloit  par  les 
jardins ,  à  tout  l'enfant ,  elle  n'estoit  point  seulement 

acompaignée  de  trois  ou  de  quatre  notables  femmes , 
lesquelles  ii^eussent  point  souffert  icelle  donner  à  Ten- 
fant  pomme,  ne  autre  chose  semblable.  O  très  noble 
et  très  amé  duc  d* Aquitaine  !  tandis  que  tu  es  jeune  , 
aprens  à  ay mer  justice  ,  comme  fist  Salomon.  Ad\ise 
les  maulx  qui  pevent  advenir  se  justice  n'est  gardée. 
Car  se  tu  ne  le  fais ,  par  ce  n'auras  aymé  tes  frères. 
Hz  seront  en  péril  de  mort ,  se  ainsi  estoit  fait  comme 
partie  adverse  a  commencé.  Soit  considéré  le  dict  du 
prophète,  qui  dit  :  Jiisticie  Domini  recte^  letificantes 
corda.  C'est  à  dire,  les  justices  de  Nostre  Seigneur  sont 
droicturières,  esjouissans  les  cuers. 

La  sixiesme  accusacion  et  finale ,  comme  dit  le  pro- 
posant de  partie  adverse ,  est  que  monseigneur  d'Or- 
léans commist  le  crime  de  lèse-majesté  ou  quart  degré 
en  destruisant  le  Roy  de  ses  pécunes ,  et  le  peuple,  en 
tenant  gens  d'armes  sur  les  champs  et  sur  le  pays ,  et 
en  faisant  tailles  intolérables.  Messeigneurs ,  c'est  bien 
merveilles  comment  partie  adverse  a  ce  imposé  à 
mondit  seigneur  d'Orléans.  Car  il  est  notoire  à  chascun 
que  pour  les  choses  advenir  en  ce  royaume  aucunes 
tailles  furent  faictes ,  mais  ce  ne  fut  point  au  prouffit 
de  monseigneur  d'Orléans,  comme  elles  aient  esté  ex- 
posées par  grande  délibéracion  du  Roy  et  de  tous  les 
seigneurs  de  son  sang  et  du  conseil  royal,  mais  pour 
le  fait  de  partie  adverse  ou  royaume  de  Hongrie  *,  et 
pour  sa  raençon  furent  faictes  grandes  tailles  par 
tout  le  royaume  et  gr  ant  somme  d'argent  cueillie  et 
transportée  en  Turquie  et  en  autres  lieux  hors  dudit 

1 .  Il  s'agit  de  la  bataille  de  Nicopoli ,  donnée  le  28  septembre 
1396,  où  Jean  sans  Peur,  qui  n'était  alors  que  comte  de  Nevers 
se  vit  prisonnier  de  Bajazet ,  et  mis  à  une  rançon  énorme. 

royaume.  Laquelle  chose  fu  grant  dommage  irrépa- 
rable. 

Et  quant  est  à  ce  que  partie  adverse  veult  dire  que 
monseigneur  d'Orléans  print  en  la  tour  du  Palais 
quatre  mille  frans,  je  dy  que  c'est  faulse  chose.  Car, 
se  aucunes  pécunes  estoient  en  la  tour  du  Palais, 
elles  furent  distribuées  et  exposées  selon  l'ordon- 
nance du  Roy,  et  ce  peut  estre  sçeu  par  la  garde 
d'icelle  toiu*  et  par  les  comptes  des  receveurs  à  ce 
ordonnez. 

Partie  adverse  argue  aussi  et  dit  que  mondit  sei- 
gneur print  encores  ou  chastel  de  Meleun  la  somme 
de  cent  mille  frans.  Et  pour  à  ce  respondre ,  il  est  no- 
toire comment  la  Royne  et  monseigneur  d'Orléans 
alèrent  à  Meleun  pour  eulx  esbatre  et  comment  partie 
adverse  vint  à  Paris  irraisonnablement ,  à  tout  grant 
compaignie  de  hommes  d'armes ,  et  par  sa  puissance 
fist  retourner  monseigneur  d'Acquitaine  alant  après  la 
Royne,  sa  mère^  Conséquemment  il  se  fortifia  de 
hommes  d'armes  soubz  intencion  d'aler   à  Meleun 
contre  la  Royne  et  monseigneur  d'Orléans.    Adonc 
fut-il  nécessaire  à  la  Royne  de  mander  gens  de  guerre 
pour  la  seureté  et  garde  d'elle.  Et  fut  advisé  qu'il  se- 
roit  bon  de  prendre  ledit  trésor  pour  paier  lesdictes 
gens  d'armes;  ne  monseigneur  d'Orléans  n'en  appli- 
qua  onques  riens  à  son  proufBt.  Et  quant  le  Roy  eut 
de  ce  congnoissance ,  il  fut  bien  content.  Et  ainsi  il 
appert  que  lesdictes  pécunes  furent  despendues  tant 
seulement  à  l'occasion  du  fait  dampnable  de  partie 
adverse ,  et  non  d'autruy. 

1.  Voy.  plus  haut,  p.  108. 

Tant  qu'aux  hommes  d'armes  qu'on  dit  monsei- 
gneur d'Orléans  avoir  tenus  sur  le  pays ,  il  est  vérité 
que  aucuns  hommes  d'armes  estans  sur  le  pays  di- 
soient eulx  estre  à  monseigneur  d'Orléans  afin  que 
aucun  ne  leur  osast  nul  mal  faire ,  et  si  n'avoient  ne 
lectres ,  ne  mandement  de  lui,  mais  lui  desplaisoit  des 
maulx  qu'ilz  faisoient  aucunes  fois.  Dont  de  ce,  quant 
il  en  fut  parlé  au  conseil  du  Roy,  lui  mesme  procura 
lectres  du  Roy  envoiées  à  tous  baillis  et  officiers  du 
royaume ,  qu'ils  appellassent  tous  les  nobles  et  gens 
du  pays  pour  contraindre  lesdiz  malfaicteurs  de  yssir 
du  royaume ,  en  punissant  iceulx  de  leurs  mauvaises 
œuvres.  Et  par  ce  il  appert  que  sans  cause  on  a  donné 
charge   à  mondit   seigneur  d'Orléans  desdictes  gens 

d'armes. 

O  tu!  partie  adverse ,  considère  les  dommages  très 
grans  et  irréparables  qui  ont  esté  en  plusieurs  lieux  en 
ce  royaume  par  les  hommes  d'armes  lesquelz  tu  as 
tenus  et  fait  venir,  entre  lesquelz  estoient  estrangers, 
sans  estre  paiez,  gastans  et  destruisant  tous  lieux  en  ce 
royaume  où  ils  passoient.  Et  chascun  doit  avoir  com- 
passion des  cas  advenus ,  si  piteux  que  nul  n'en  por- 
roit  assez  pleurer. 

O  tu  roy  de  France  !  prince  très  excellent ,  pleure 
donques  ton  seul  frère  germain  que  tu  as  perdu,  l'une 
des  précieusez  pierres  de  la  couronne,  duquel  toy 
mesmes  devroies  faire  ou  procurer  la  justice.  O  toy! 
Royne  très  noble ,  pleure  le  prince  qui  tant  te  hon- 
nouroit,  lequel  tu  vois  mourir  si  piteusement.  O  tu, 
mon  très  redoublé  seigneur,  monseigneur  d'Acqui- 
taine  ,  pleure  !  qui  as  perdu  le  plus  beau  membre  de 
tout  ton  sang,  de  conseil  et  de  seigneurie,  pour  quoy 

tu  escheu  de  paix  en  très  grande  tribulacion.  Otoy, 
duc  de  Eerry,  pleure  !  qui  as  veu  le  frère  du  Roy,  ton 
nepveu ,  finer  sa  vie  par  grief  martire  pour  ce  qu'il 
esloit  filz  et  frère  de  Roy  et  non  pour  autre  chose.  O 
tu ,  duc  de  Bretaigne!  pleure  l'oncle  de  ton  espouse, 
qui  grandement  t'amoit.  O  tu,  duc  de  Bourbon, 
pleure  !  car  ton  amour  est  enfouye  en  terre.  Et  vous 
tous  autres ,  nobles  princes ,  pleurez ,  car  le  chemin 
est  ouvert  pour  vous  faire  mourir  traitreusement  et 
sans  défier.  Pleurez ,  hommes  et  femmes ,  povres  et 
riches ,  jeunes  et  vieulx ,  car  la  doulceur  de  paix  et  de 
transquilité  vous  est  ostée  estant,  que  le  chemin  vous 
est  monstre  d'occire  et  mectre  guerre  entre  les  princes, 
par  lequel  vous  estes  en  guerre  et  en  misère  et  en  voie 
de  toute  destruction.  O  vous!  hommes  d'éghse  et 
sages,  pleurez  le  prince  qui  très  grandement  vous 
aymoit  et  honnouroit.  Et  pour  l'amour  de  Dieu,  vous 
clercs,  et  nobles  hommes  de  tous  et  divers  estats,  con- 
sidérez comment  en  ces  choses  doresenavant  vous  fe- 
rez. Car  jà  soit  ce  que  partie  adverse  vous  ait  déceuz 
par  sa  faulse  induction  et  pour  ce  avez  esté  à  lui  favo- 
rables ,  néantmoins  puisque  vous  congnoissez  cel  ho- 
micide, lequel  partie  adverse  a  perpétré ,  les  faultes  et 
mençonges  en  son  libelle  diffamatoire  proposées,  et 
conséquemment  l'innocence  de  monseigneur  d'Or- 
léans, et  doresenavant  vous  lui  baillez  faveur  en  quel- 
que manière,  sachez  ce  estre  contre  le  Roy,  et  par  ce 
vous  encherrez  en  péril  de  perdre  corps  et  biens , 
comme  autre  foiz  on  a  veu  en  cas  semblable.  Entendez 
donques,  princes  et  hommes  de  quelque  estât  que  vous 
soiez ,  à  soustenir  justice  contre  ledit  de  Bourgongne  , 
qui  par  l'omicide  par  lui  commis  a  usurpé  la  domina- 

cion  et  auctorité  du  Roy  et  de  ses  filz ,  et  a  soustrait 
grant  aide  et  consolacioii,  car  il  a  mis  le  bien  commun 
en  grande  tribulacion  ,  en  confundant  les  bons  status 
sans  vergongne ,  en  soustenant  son  péché  contre  no- 
blesse ,  parenté ,  serement ,  aliances  et  asseurances , 
contre  Dieu  et  la  court  de  tous  ses  sains.  Cest  incon- 
vénient ne  peut  estre  réparé  ou  apaisé  fors  par  le  bien 
de  justice.  Et  c'est  la  cause  pour  quoy  madame  d'Or- 
léans et  ses  filles  vinrent  à  toy,  sire  Roy,  et  à  vous  tous 
du  sang  et  conseil  royal ,  à  vous  supplians  que  vous 
vueillez  considérer  l'injure  faicte  à  iceulx ,  icelle  ré- 
parer par  la  manière  qui  tantost  vous  sera  requise  par 
son  conseil ,  et  par  toutes  autres  manières  qu'il  pourra 
estre  fait,  afin  que  par  tout  le  monde  soit  divulgué  (pie 
monseigneur  d'Orléans  fiit  occis  cruelement  et  injus- 
tement, et  diffamé  faulsement.  Et  en  ce  faisant,  vous 
ferez  vostre  devoir  comme  vous  y  estes  tenus,  et  dont 
vous  pourrez  acquérir  la  vie  éternelle ,  selon  ce  qui 
est  escript  ou  xxi®  chapitre  du  livre  des  Proverbes  : 
Qui  sequitur  jusiiciam  irweniet  vitam  et  glorlam.  C'est 
à  dire ,  qui  ensuivra  justice ,  il  trouvera  vie  et  gloire. 
Laquelle  nous  octroit,  cellui  Dieu  qui  vit  et  règne  sans 
fin  par  tous  les  siècles  des  siècles.  Amen. 

CHAPITRE  XLV. 

Comment  les  conclusions  se  prindrent  contre  le  duc  de  Bourgongne  à 
cause  de  la  complainte  faicte  par  la  duchesse  d'Orléans  et  ses  enfans. 
Et  la  response  qui  leur  fut  faicte  par  le  chancelier  de  France. 

S'ensuivent  les  conclusions  de  ladicle  proposicion , 
laquelle  prestement  [fut]  faicte  par  ledit  maistre  Guil- 
laume Cousinot,  leur  advocat  et  conseiller,  auquel  fut 

adjoinct  le  chancelier  de  France,  de  par  le  Roy,  afin 
qu'il  feist  telles  conclusions  qu'il  plairoit  à  ladicte 
dame  et  audit  seigneur  d'Orléans  son  filz.  Lequel  ad- 
vocat, après  plusieurs  excusacions,  afin  qu'il  venist 
ausdictes  conclusions  et  monstrast  le  cas  estre  piteux 
et  favorable ,  print  le  theume  qui  s'ensuit  :  Hec  Mua 
erai  ^  quam  cum  vklisset  Dominus^  misericordia  motus 
est  super  eam.  Ces  paroles  sont  escript  es  en  l'évangile 
du  dimanche  ensuivant,  ou  vn^  chapitre  de  saint  Luc. 
Et  est  à  dire  :  qu'il  estoit  une  vesve ,  et  quant  Nostre 
Seigneur  la  vyt,  il  fut  meu  de  miséricorde  sur  icelle. 
Très  noble  prince*,  quant  Nostre  Seigneur  entra  en 
une  cité  nommée  Naym,  voiant  le  corps  d'un  jeune 
homme  porté  en  sépulture ,  et  quant  il  ot  regardé  la 
mère  dudit  jeune  homme  ,  qui  vesve  estoit ,  il  fut  meu 
de  pitié  sur  icelle  pour  ce  qu'elle  estoit  vesve  ,  et  lui 
restitua  son  filz. 

Très  véritablement  je  puis  dire  de  ma  dame  d'Or- 
léans les  paroles  dessusdictes ,  c'estassavoir  qu'elle 
estoit  vesve ,  laquelle  plaint  et  gémit  la  mort  de  son 
seigneur  el  mary,  de  laquelle  et  de  son  fait  doit  après 
ensuivir.  Et  Nostre  Seigneur  fut  meu  sur  icelle.  C'est 
le  Roy,  qui  est  nostre  sire ,  tant  qu'à  la  dominacion 
terrienne.  Et  non  mie  tant  seulement  icellui,  mais 
aussi  le  seigneur  d'Acquitaine  et  autres  princes  et  sei- 
gneurs terriens  de  tout  le  monde  et  gens  quelconques, 
voians  madame  d'Orléans  ainsi  desconfortée  doivent 
estre  meuz  à  compassion ,  en  lui  donnant  confort  et 
aide  et  lui  faire  bonne  justice  de  la  cruelle  mort  de 

i.  C'est  la  leçon  du  ms.  Suppl.  fr,  93.  Le  nôtre  et  celui  qui 
porte  le  n°  834?î ,  mettent  :  princesse. 

son  mary.  Et  jà  soit  ce  que  en  tous  cas  et  en  tous 
temps  justice  doye   eslre  observée  à  ung  chascun , 
pour  tant  que  c'est  bonne  œuvre  et  méritoire ,  selon 
ce  qu'il  est  escript  ou  c  et  v^  pseaume  :  Bead  qui  eus- 
todiunt  judîcium  etfacmntjusticiam  in  omni  tempore  ; 
c'est  à  dire,  bien  eureux  sont  ceulx  qui  gardent  juge- 
ment et  font  justice  en  tous  temps;  toutesfoiz,  au 
regard  des  vesves  qui  ont  perdu  leurs  maris  et  des  or- 
phenins  qui  sont  privez   de  leur  père ,   justice  doit 
veiller  plus  diligemment  et  plus  babundamment  que 
es  autres  cas.  Et  selon  tous  les  drois  divins  ,  canoni- 
ques et  civilz ,  justice  doit  secourir  aux  vesves  et  en- 
fans  orpbenins ,  sur  tous  autres.  Nous  avons  ce  ,  pre- 
mièrement en  la  saincte  Escripture,  ou  xxn'  cbapitre 
de  Jbérémie  :  Facile  judicium  et  jusdciam  et  libérale 
vi  oppressum  de  manu  calumpniatoris  pupillum  et  vi- 
duarn.  C'est  à  dire ,  faicles  jugement  et  justice  ,  et  dé- 
livrez celui  qui  est  opprimé  par  force ,  de  la  main  de 
l'imposant  faulsement  par  pécliié  d'aultrui,  et  délivrez 
Torplienin  et  la  vesve.  Tant  qu'au  droit  canon,  les 
décrets  dient  que  c'est  propre  cbose  aux  roys  faire  ju- 
gement et  justice ,  et  délivrer  de  la  main  des  oppres- 
sans  les  orpbenins  et  les  vesves ,  qui  plus  légièrement 
sont  opprimez  des  puissans.  Tant  qu'est  au  droit  civil, 
il  est  tout  cler  que  l'orpbenin  et  la  vesve  sont  espécia- 
j^lement  privilégiez  en   plusieurs  cas,  comme   il  est 
escript  en  plusieurs  lieux.  Maintenant,  madame  d'Or- 
léans a  perdu  son  mary,  ses  filz  ont  perdu  leur  père. 
Certainement,  s'il  feust  trespassé  de  mort  naturelle,  le 
cas  ne  feust  point  si  piteux.  Mais  il  leur  est  osté  mali- 
cieusement en  la  fleur  de  sa  jeunesse.  Et  en  vérité  ce 
présent  cas  est  si  piteux  que  toutes  lois,  usages  et 

stiles  doivent  estre  interprétés  et  exposez  en  la  faveur 
d'iceulx  contre  partie  adverse.  Et  premièrement,  tant 
qu'est  au  Roy,  nostre  souverain  seigneur,  il  y  est  tenu 
et  obligié  espécialement  du  commandement  de  Dieu , 
auquel  il  ne  peut ,  ne  doit  estre  inobédient  sur  peine 
de  péclié  mortel  et  mectre  sa  dominacion  en  voye  de 
perdicion  ,  comme  il  est  escript  en  Jbérémie ,  ou  cha- 
pitre dessusdit  :  In  memelipso  jurai^i .  dicit  Dominus  , 
quia  in  solitudine  erit  domus  veslra.  C'est  à  dire ,  j'ay 
juré  par  moy  mesmes ,  dist  Nostre  Seigneur,  que ,  si 
vous  ne  faictes  justice,  vostre  maison  sera  en  désert.  Et 
ce  se  concorde  assez  à  la  response  que  fîst  saint  Remy 
au  roy  Clovis  quant  il  le  baptisa.  Ledit  Roy  demanda 
à  saint  Remy  com  longuement  durroit  le  royaume  de 
France ,  et  saint  Remy  lui  respondi  qu'il  durroit  ainsi 
longuement  que  justice  en  icellui  régneroit.  Donques , 
au  sens  contraire,  quant  justice  cessera,  la  dominacion 
finera.  Dont,  du  Roy  peut  estre  dit  ce  qui  est  escript 
ou  droit  canon  :  Quodjusticia  est  illud  quod  confirmai 
imperium.  C'est  à  dire ,  que  justice  est  la  chose  qui 
conferme  tout  empire  ou  royaume.  Et  toy,  duc  d'Ac- 
quitaine,  tu  es  cellui  qui  est  tenu,  après  le  Roy,  à 
faire  bonne  justice,  selon  ce  qui  est  escript  en  la 
pseaulme  :  Deus^  judicium  tuum  régi  da^  et  justiciam 
tuarn  filio  régis.  C'est  à  dire,  ô  lu,  Dieu,  donne  au 
Roy  ton  jugement,  et  au  filz  du  Roy  ta  justice.  Tu  es 
l'ainsné  filz  du  Roy,  auquel,  par  la  grâce  de  Dieu  tu  es 
à  succéder  et  à  estre  nostre  roy  et  seigneur.  Entens  à 
ce,  pour  l'amour  de  Dieu,  car  à  toy  espécialement 
appartient.  Se  tu  n'y  mets  la  main,  quant  tu  vendras  à 
ta  dominacion ,  par  aventure  tu  trouveras  icelle  des- 
truicte  et  désolée ,  car  chascun  prendra  sa  part ,  chas- 

cun  à  son  tour  vouldra  estre  maistre ,  se  ce  cas  par  ta 
défaulte  demouroit  impuny.  Vous  aussi ,  seigneurs , 
ducs  et  contes  de  ceste  maison  de  France  ,  parens  du 
défuncl ,  et  les  autres  nobles ,  qui  aymez  l'onneur  et 
la  seigneurie  du  Roy ,  vous  devez  poursuir  ceste  que- 
relle, car  vous  estes  obligez  au  Roy  garder  son  lion- 
neur  contre  tous ,  ainsi  que  par  la  grâce  de  Dieu  vous 
avez  fait  ou  temps  passé  ,  dont  ce  royaume  est  loé  et 
exaulcié  sur  tous  les  royaumes  des  clirestiens,  en  tant, 
que  les  Anglois,  Alemans  et  autres  estrangers,  sont 
jadis  venus  querre  justice  en  ce  présent  royaume. 
Messeigneurs  ,  pour  lamour  de  Dieu  acquitez  voz 
loyautez  et  seremens  envers  madame  d'Orléans,  selon 
sa  parfaicte  confidence,  car,  après  Dieu  et  le  Roy, 
vous  estes  son  souverain  refuge.  Ne  on  ne  doit  point 
doubter  à  faire  justice  pour  paour  de  l'esclande  ou  de 
persécucion.  Car,  comme  il  est  escript  en  la  reigle  de 
droit  :  Utilîus  est  quod  scandalum  nasci  permictatur^ 
quant  i^entas  relinquatur.  C'est  plus  prouffilable  chose 
qu'on  laisse  venir  esclande ,  que  vérité  soit  laissée.  Et 
jà  soit  ce  qu'il  feust  certain  que  par  ceste  exécucion  de 
justice  grans  maulx  et  griesves  persécucions  deussent 
ensuir,  pourtant  celle  justice  ne  doit  estre  laissée; 
mais  ainçois  seroit  vice  reprouchable,  se  pour  la  crainte 
du  péchant  on  n'osoit  faire  justice.  Car  en  nulle  ad- 
versité de  temps  justice  ne  doit  point  estre  délaissée. 
Pour  ce,  messeigneurs,  faictes  ce  que  dit  le  prophète  : 
Viriliter  agite  et  confortatur  cor  vestrunt^  et  sustinete 
Dominum.  C'est  à  dire ,  faictes  vigoreusement  et  soit 
vostre  cuer  conforté,  et  soustenez  Notre  Seigneur. 
Car,  en  vérité  je  dy  hardiement  que  contre  un  incon- 
vénient qui  pourra  advenir  par  exécucion  de  justice  , 

cent  en  advenront  se  on  procède  par  aultre  voye,  par 
défaulte  de  justice  :  Judicate  pupillo  et  humili^  ut  non 
apponat  magnificare  se  honio  super  terram.  C'est  à 
dire ,  jugez  à  l'orphelin  et  à  Tumble  afin  que  l'omme 
ne  se  ose  plus  enorgueillir  sur  terre.  C'est  que  la  puni- 
cion  de  ce  cas  soit  si  grande  et  si  notoire,  que  doresen- 
avant  nul  n*ose  commectre  sur  terre  si  grant  et  si 
horrible  péchié,  et  que  ce  soit  mémoire  perdurable. 
C'est  la  fin  à  laquelle  tendent  madame  d'Orléans  et 
ses  filz.  Et  est  assavoir  qu'il  convient  que  ce  maléfice 
soit  tellement  réparé  et  si  grandement  qu'il  peut  estre 
en  ce  monde.  Pour  laquelle  réparacion  estre  faicte , 
madame  et  ses  enfans  prendroient  voulentiers  conclu- 
sion criminelle  tendant  à  la  punicion  du  corps ,  s'il 
povoit  estre. fait  par  bonne  manière.  Mais  pour  ce  que 
lesdictes  conclusions  appartiennent  au  procureur  du 
Roy  seulement ,  selon  la  coustume  de  France ,  elle 
descend  à  la  manière  qui  s'ensuit  :  c'est  assavoir  que 
par  le  jugement,  et  de  voits.^  il  soit  ordonné  que  à 
certain  jour,  quant  il  plaira  au  Roy  et  à  vous,  ladicte 
partie  adverse,  c'estassavoir  le  duc  de  Bourgongne, 
soit  admené  dans  ce  chastel  du  Louvre,  ou  ailleurs,  là 
où  il  plaira  au  Roy  et  à  vous  ordonner,  et  en  la  pré- 
sence du  Roy  ou  de  monseigneur  d'Acquitaine  et  de 
tous  ceulx  du  sang  de  la  maison  de  France  et  du  con- 
seil du  Roy  et  de  tout  le  peuple ,  ledit  duc  de  Bour- 
gongne ,  sans  ceinture  et  sans  chaperon  ,  estant  à 
genoulz  devant  madame  et  ses  enfans,  accompaignée 
d'autant  et  de  telles  personnes  qu'il  leur  plaira  ,  con- 
fesse publiquement  et  à  haulte  voix  que  malicieuse- 
ment et  par  agait  il  a  fait  occire  monseigneur  d'Orléans, 
par  hayne,  envie  et  convoiti.se,  et  non  pour  autre 

chose,  nonobstant  lesdictes  choses  qui  par  lui  ont  esté 
proposées  et  divulguées  au  contraire  après  ledit  cas 
advenu.  Et  que  à  justifier  et  couvrir  son  péché ,  il  a 
fait  proposer  contre  vérité  les  choses  contenues  en  sa 
proposicion.  Et  die  que  de  toutes  ces  offenses  et  chas- 
cune  d'icelles  il  se  repent  et  lui  desplaist ,  et  demande 
pardon  a  madame  d'Orléans  et  mon  seigneur  d'Orléans 
son  filz ,  en  suppliant  humblement  a  iceulx  qu  ilz  lui 
vueillent  pardonner  ses  offenses.    En  proposant  en 
oultre ,  lui  riens  savoir  contre  le  bien  et  honneur  de 
monseigneur  d'Orléans  défunct,  et  qu'il  rappelle  toutes 
choses  qu'il  a  dictes.  Lesquelles  choses  ainsi  parfaictes 
en  Testât  dessusdit ,  soit  mené  en  la  court  du  Palais , 
et  après  à  Saint-Pol ,  en  Tostel  du  Roy.  Esquelz  lieux, 
sur  haulx  estaiges  pour  ce  appoinctez,  il  die  publique- 
ment les  paroles  dessusdictes ,  en  la  présence  de  ceulx 
que  à  ce  vouldront  commectre  et  ordonner  madame 
d'Orléans  et  son  filz.  Et  semblablement  soit  mené  ou 
lieu  où  le  cas  fu  commis.  Ouquel  lieu,  lui  estant  à 
genoilz,  soit,  jusques  à  tant  que  certains  prestres  qui  à 
ce  seront  ordonnez ,  auront  dictes  les  sept  pseaulmes 
et  la  letanie  avec  toutes  les  choses  appartenans  ,  pour 
rame  dudit  défunct.  Et  que  après  ce ,  il  baise  la  terre 
en  demandant  pardon  à  Dieu,  à  madame  d'Orléans  et 
à  ses  filz ,  des  offenses  contre  eulx  commises.  Et  que 
de  la  forme  des  paroles  que  là  et  es  autres  lieux  dessus- 
nommez ,  et  aussi  de  la  manière  de  l'amende ,  soient 
faictes  lectres  royales,  tant  et  en  tel  nombre  qu'ilz  en 
seront  contens ,  qui  soient  envoiées  par  toutes  les 
bonnes  villes  de  ce  royaume  en  enjohignant  aux  juges 
qu  elles  soient  publiées  au  son  de  la  trompeté,  afin 
que  de  ce  soit  faicte  mencion  par  tout  le  royaume  et 

dehors.  En  oultre  pour  les  réparacions  des  dessusdictes 
offenses  et  afin  que  de  ce  soit  mémoire  pardurable, 
les  maisons  appartenans  audit  duc  de  Bourgongne 
dedens  Paris  soient  desmolies  et  destruictes  et  demeu- 
rent en  pardurable  ruine ,  sans  réparacion  ou  édifica- 
cion  ou  temps  avenir.  Et  que  es  lieux  de  chascune 
maison  soit  faicte  une  haulte  et  notable  croix  de  pierre 
gravée  et  en  chascune  d'icelle  soit  fait  ung  grant  et 
fort  tableau  *  ouquel  soit  escripte  la  cause  de  ladicte 
destruction.  Et  que,  ou  lieu  où  monseigneur  d'Or- 
léans fut  occis,  soit  faicte  une  croix  semblable  aux 
autres  dessusdictes,  en  laquelle  soit  mis  ung  tableau 
ou  sera  escript  ce  que  dit  est.  Et  que  la  maison  dont 
yssirent  les  homicides ,  en  laquelle  ilz  furent  mussez 
pour  certain  temps ,  soit  destruicte.  Lequel  lieu ,  et 
des  maisons  voisines,  ledit  duc  de  Bourgongne  soit 
contraint  de  acheter,  et  à  ses  dépens  y  soit  édifié  ung 
notable  chapitre  de  chanoines  de  six  vicaires  et  de  six 
chappellains ,  duquel  la  collacion  appartiengne  à  ma- 
dame d'Orléans  et  h  ses  successeurs.  Ouquel  collège 
soient  dictes  chascun  jour  six  messes  pour  l'âme  dudit 
défunct ,  et  la  plus  grande  messe  sera  du  Temps  avec- 
ques  toutes  les  heures  canoniaulx.  Lequel  collège  sera 
fondé  de  mil  livres  parisis  de  rente  amortie.  De  rechef 
soit  garny  de  vestemens ,  livres,  aournemens  et  autres 
choses  neccessaires,  et  tout  aux  despens  dudit  duc  de 
Bourgongne.  Et  soit  escripte  sur  Tentrée  dudit  lieu  en 
grosse  lectre  la  causB  de  la  fondacion  d'icellui.  En 
oultre,  ledit  duc  de  Bourgongne  pour  le  salut  de  l'âme 
dudit  défunct ,  soit  condempné  à  fonder  un  collège  de 

1 .  Il  faut  entendre  parla  un  bas-rnliei  vu  pierre. 

douze  chanoines,  de  douze  vicaires  et  de  douze  clercs 
de  la  ville  d'Orléans ,  de  laquelle  prenoit  son  nom 
ledit  défunct,  duquel  colliege  les  bénéfices  apparlien- 
gnent  à  la  collacion  de  madame  d'Orléans  et  de  ses 
successeurs  les  ducs  d'Orléans.  Lequel  collège  soit 
notablement  édifié  et  assigné  en  tel  lieu  ou  il  sera  bon, 
de  deux  mille  livres  parisis  de  rente ,  et  soit  garny  de 
livres,  vestemens,  calices,  croix  et  aournemens,  avec 
autres  choses  utiles  et  neccessaires  à  tel  collège ,  sur  ' 
la  porte  duquel  soit  escripte  la  cause  de  la  fondacion 
d'icellui.  Et  afin  que  de  ce  soit  mémoire  aux  estran- 
gers  de  nacion ,  ledit  duc  de  Bourgongne  soit  con- 
demné  à  faire  édifier  deux  chapelles,  l'une  à  Jhérusa- 
salem,  au  saint  Sépulchre,  et  l'autre  à  Romme ,  et 
assigner  icelles  de  rente  ou  valeur  de  cent  livres  pa- 
risis selon  la  monnoie  du  pays  ,  et  des  choses  necces- 
saires et  propres  à  telles  chapelles.  Et  en  chascune 
d'icelles  soit  dit  perpétuellement  chascun  jour  une 
messe  pour  l'âme  du  défunct ,  et  à  l'entrée  d'icelles 
soit  escripte  la  cause  de  la  fondacion  ,  comme  es  col- 
lèges dessusdiz.  En  après  ledit  duc  de  Bourgongne,  de 
fait  soit  contraint  à  paier  la  somme  d'un  million  d'or, 
non  mie  au  proufit  de  madame  d'Orléans ,  ne  de  ses 
filz,  mais  à  faire  hospitaux,  collèges  de  religieux,  cha- 
pelles, aumosnes  et  autres  œuvres  de  pitié  pour  le 
salut  et  remède  de  l'âme  dudit  défunct.  Et  que  pour 
acomplir  les  choses  dessusdictes  toutes  les  terres  et 
seigneuries  que  ledit  duc  de  Bourgongne  a  en  ce 
royaume,  de  fait  soient  mises  en  la  main  du  Roy,  afin 
qu'elles  soient  vendues  pour  l'acomplissement  des 
choses  dessusdictes.  Après  ce  ,  que  ledit  duc  de  Bour- 
gongne soit  condemnè  à  tenir  prison  fermée  tout  par- 


[1 408] 


D'ENGUERRAN  DE  MONSTRELET. 


345 


tout  et  en  quelconque  lieu  qu'il  plaira  au  Roy,  jusques 
à  ce  que  les  choses  dessusdictes  soient  souffisamment 
acomplies.  Et  après  toutes  ces  choses  faictes,  ledit  duc 
de  Bourgongne  soit  envoie  oultre  mer  en  exil  pardu- 
rable ,  ou  au  moins  y  demeure  l'espace  de  vingt  ans  , 
à  pleurer  et  gémir  son  péchié ,  ou  jusques  à  tant  que 
bon  semblera  estre  fait.  Et  après  ce  qu'il  sera  retourné, 
il  lui  soit  enjoint  sur  les  peines  qui  pevent  estre  dictes 
qu'il  n'aprouche  jamais  la  Royne ,  ne  les  filz  de  mon- 
seigneur d'Orléans  trespassé ,  à  cent  lieues  près ,  en 
quelque  lieu  qu'ilz  soient,  ou  il  soit  condemnè  faire 
telles  réparacions  ou  si  grandes  amendes  honnorables, 
fondacions  et  voyages,  pour  le  cas  par  lui  commis, 
selon  la  quantité  et  énormité  dudit  cas ,  et  tellement 
que  de  ce  soit  mémoire  pardurable.  Et  aussi  soit  con- 
dempné  es  dommages  et  despens  que  ont  porté ,  por- 
tent et  porteront  madame  d'Orléans  et  ses  filz,  pour 
l'occasion  des  choses  dessusdictes.  Et  dient  aussi  que 
selon  raison ,  maintenant  il  leur  doit  estre  fait  et  ad- 
jugié  ,  sans  procès  ou  dilacion  ,  actendu  que  le  cas  est 
si  notoire ,  tant  de  fait  comme  de  droit.  Car  il  est 
certain  que  le  cas  advint,  et  que  ledit  de  Bourgongne 
a  confessé  icellui  publiquement,  tant  en  jugement 
comme  dehors.  Premièrement ,  il  confessa  purement 
et  nuement  icellui  cas  en  la  présence  du  roy  de  Cécile 
et  monseigneur  de  Berry,  assignant  nulle  cause,  fors 
qu'il  avoit  ce  fait  par  l'ennort  du  dyable.  Ce  mesme 
fait  a  confessé  en  plusieurs  lieux  devant  plusieurs  no- 
tables personnes.  Et  ainsi  par  icelle  confession  appert 
que  selon  raison  doit  valoir  en  son  pr'^judice  qu'il  doit 
estre  tenu  pour  convaincu  dudit  cas ,  et  sans  procès 
seulement  doit  estre  condtmpné  ;  ne  il  ne  doit  point 

esire  reçeu  selon  raison  à  dire  l'opposite ,  ne  à  cou- 
lourer  ou  couvrir  aucunement  sadicte  confession ,  el 
sy  ne  doit  point  estre  oy  autrement  qu'il  Ta  fait  pre- 
mièrement ,  veu  qu'en  icelle  confession  il  s'est  arresté 
et  que  icelle  plusieurs  foiz  il  Ta  récité.  Ce  approuve 
Innocent ,  ou  premier  chapitre  de  Election ,  et  Guil- 
laume de  Montelau ,  ou  chapitre  des  Constitutions ,  et 
ce  avons  nous  en  la  trente-uniesme  cause  et  seconde 
question,  ouquel  lieu,  le  pape  Nicolas  tint  le  roy 
Lotaire  pour  convaincu  en  son  préjudice  d'un  certain 
cas  duquel  il  avoit  escript  audit  pape,  comme  il  appert 
oudit  chapitre.  Et  toutefois  icelle  confession  avoit  esté 
faicte  tant  seulement  en  une  lectre  envolée  hors  juge- 
ment. Doncques  par  plus  forte  raison  ledit  de  Bour- 
gongne  doit  estre  convaincu  dudit  cas  par  la  confes- 
sion de  sa  propre  bouche,  faicte  et  récitée  en  plusieurs 
lieux ,  sans  neccessilé  d'autre  inquisicion  ou  procès. 
Toutesfoiz  il  convient  parler  de  confession  faicte  en 
jugement.  Il  est  vérité  qu'il  a  confessé  le  cas  dessusdit 
en  jugement.  Car,  en  la  présence  de  toy,  sire  d'Acqui- 
taine ,  quant  tu  séois  en  justice ,  représentant  la  per- 
sonne du  Roy,  et  devant  les  seigneurs  du  sang  royal 
et  devant  tous  ceulx  du  conseil  du  Roy,  et  devant 
grant  multitude  de  peuple  assemblé  à  la  requeste  du- 
dit duc  de  Bourgongne ,  il  a  confessé  ledit  cas.  Et 
ainsi  ne  peut-il  point  dire  qu'il  n'ait  confessé  iceUui 
cas  en  jugement  et  devant  juges  compétens.  S'ensuit 
donques  qu'il  ne  convient  faire  autre  procès  ou  exti- 
macion  de  cause,  ne  pronunciacion  de  sentence,  selon 
aucun.  Car  la  confession,  en  droit  doit  estre  pour 
adjugée  selon  les  lois  en  plusieurs  lieux  ,  et  espéciale- 
meut  en  la  première  loy  pourquoy  n'est  point  requise 


[1408] 


D'ENGUERRAN  DE  MONSTRELET. 


847 


pronunciacion  de  sentence  contre  cellui  qui  a  confessé 
son  péchié  en  jugement.  Car  cellui  qui  l'a  confessé 
aucunement  est  condempné  par  sa  sentence ,  selon  la 
dessusdicte  loy.  It  m  ,  dit  la  loy  :  In  conjitentem  suni 
nulle  partes  judicantis.  C'est  à  dire,  nulles  parties  sont 
du  jugement  contre  le  confessant.  Et  supposé  que  sui- 
vant aucuns,  la  prononciacion  de  la  sentence  soit 
requise,  actendu  que  ce  présent  cas  est  moult  notoire. 
Ainsi  autrefois  a  esté  déterminé  par  la  sentence  et  ju- 
gement des  roys  du  temps  passé  contre  aucuns  grans 
seigneurs  du  temps  de  adonc ,  c'estassavoir,  puis  que 
les  fais  estoient  notoires,  autre  procès  ne  inquisicion 
n'estoit  point  requise.  Et  ainsi  sera  fait  de  ce  présent 
cas,  car  raison  le  requiert.  Toutesfois  il  est  trouvé 
qu'en  ceste  présente  matière  il  convenist  faire  inquisi- 
cion ou  procès ,  qu'il  ne  convient  pas ,  comme  il  est 
dit  cy-dessus,  en  ce  cas  madame  d'Orléans  est  appa- 
reillée de  prouver  s'il  estoit  besoing ,  toutes  les  choses 
de  par  elle  proposées ,  tellement  que  selon  raison  il 
devra  suffire.  Et  par  ce  que  dit  est,  ma  dicte  dame  ne 
peut  en  ceste  matière  faire  fors  tant  seulement  con- 
clusions civiles ,  et  que  les  conclusions  criminelles , 
lesquelles  voulentiers  feroit  se  elle  povoit ,  appartien- 
nent au  procureur  du  Roy  tant  seulement,  selon  la 
cousturae  de  France.  Pour  ce,  madame  supphe  et 
requiert  que  le  procureur  du  Roy  se  vueille  adjoindre 
avecques  elle ,  et  qu'elle  face  conclusions  criminelles 
par  le  conseil  des  seigneurs  selon  que  le  cas  le  re- 
quiert. Et  ainsi ,  comme  elle  dit ,  il  lui  doit  estre  fait 
selon  raison.  » 

Jusques  cy  a  esté  récité  le  transcript  des  conclusions 
de  la  duchesse  d'Orléans  et  de  ses  filz. 

Après  lesquelles  conclusions,  par  le  conseil  des  sei- 
gneurs du  sang  royal  et  d'autres  du  conseil  du  Roy 
qui  là  estoient  présens ,  le  duc  d'Acquitaine  fist  res- 
pondre  par  le  chancelier  à  niadame  d'Orléans  que  lui, 
comme  lieutenant  du  Roy  en  ceste  partie  et  représen- 
tant sa  personne  et  les  personnes  du  sang  royal  el  du 
conseil  du  Roy,  estoient  bien  conlens  d'elle  pour  le 
fait  de  son  seigneur  et  mary,  jadis  duc  d'Orléans,  et 
que  icellui  tenoient  pour  bien  excusé  et  descliargé,  et 
que  des  choses  dessusdictes  par  elle  re(juises,  on  lui 
feroit  bonne  et  briesve  expédicion  de  justice,  tant 
que  de  ce  par  raison  elle  devroit  estre  contente. 

Et  bien  peu  après ,  cellui  mesmes  jeune  duc  d'Or- 
léans ,  Charles ,  fist  hommage  au  Roy  de  la  duché 
d'Orléans  et  de  ses  contez  et  autres  terres.  Puis,  pre- 
nant congié  à  la  Royne,  au  Dauphin  son  filz  et  aux 
princes  du  sang  royal  estans  adonc  à  Paris,  se  party 
avec  ses  gens  d'armes,  retournans  à  Blois ,  dont  il 
estoit  venu.  Et  la  duchesse  douairière,  mère  dudil 
duc  d'Orléans ,  et  sa  femme ,  demourèrent  pour  lors 
la  cité  de  Paris. 


CHAPITRE   XLVI. 

Comment  Tarcevesque  de  Rt  ims  appella  des  constitucions  faictes  à  Paris 

par  rUiiiversité. 

En  ce  temps  mesmes ,  Guy  de  Roye,  arcevesque  de 
Reims,  qui  très  espécialement  avoit  esté  mandé  à  Paris 
de  par  le  Roy  pour  estre  au  conseil  des  prélas  qui  là 
se  tenoit  pour  l'union  de  l'universelle  Eglise,  n'y  ala, 
ne  envoya.  Et  avecques  ce  ne  volt  point  bailler  son 

consentement  audit  conseil ,  mais  par  ung  sien  chap- 
pellain  et  procureur  par  lui  envoyé ,  à  tout  ses  lectres 
scellées  de  son  seel  et  signées  de  son  seing  manuel  et 
corroborées  par  ung  publi(}ue  notaire,  appella  d'icellui 
conseil  et  de  toutes  les  ordonnances  et  estatus  d'icellui 
fais  et  à  faire,  tant  pour  lui  et  sa  diocèse,  comme  pour 
sa  province  et  subjectz.  De  laquelle  appellacion ,  le 
Roy  et  tout  le  clergié  furent  très  mal  contens,  et  pour 
tant,  prestement,  à  l'instance  et  recjueste  de  l'Univer- 
sité de  Paris,  ledit  procureur  fut  prins  et  mené  prison- 
nier en  une  cruelle  chartre  où  il  fut  moult  longue- 
ment. Ouquel  temps  ,  le  cardinal  de  Bordeaulx  ,  natif 
d'Angleterre  S  vint  à  Paris,'  en  partie  pour  ladicte 
union  de  l'Eglise.  Et  adonc  retournoient  audit  lieu  de 
Paris,  maistre  Pierre  Paoul  et  le  patriarche  d'Alixandre 
nommé  maistre  Simon  Cramault,  lesquelz  deux  avoient 
esté  envoyez  en  Ytalie  comme  ambaxadeurs  du  roy 
de  France  et  de  l'Université  de  Paris  aux  deux  conten- 
dans  à  la  papalité,  desquelz  les  prélats  assemblez  au 
conseil  dessusdit  désiroient  grandement  la  venue  afin 
qu'ilz  feussent  advertis  par  iceulx  de  aucunes  beson- 
gnes  qu'ilz   avoient   à   faire.   Lequel   maistre  Pierre 
Paoul,  docteur  en  théologie,  chevauchoit  moult  sou- 
vent en  habit  de  docteur  avecques  ledit  cardinal ,  tout 
d'un  lez  comme  chevauchent  les  nobles  femmes.  De- 
vant lesquelz  cardinal  et  docteur,   l'abbé  de  Gauide- 
becque,  de  l'ordre  de  Cisteaulx,  proposa  de  par  l'Uni- 
versité  pour   l'union    de   l'Eglise.  Et  après,    icellui 

i.  «  Ce  cardinal  estoit  natif  d'Urbin  en  Italie  et  non  d'Angle- 
terre. En  1409  il  prenoit  encore  qualité  de  cardinal  deRoindeaux. 
C'est  pourquoy  je  crois  qu'il  faut  rayer  le  mot  r?atif.  »  {Notfs  de 
Durange.) 

cardinal,  lui  parlant  de  Paris,  par  Boulongne  sur  mer 
s'en  ala  à  Calais ,  et  puis  en  Angleterre  au  concile  qui 
dedens  brief  temps  y  devoit  estre  assemblé.  Et  lors 
Tabbé  de  Saint-Denis  et  ung  docteur  en  théologie,  qui 
estoient  en  prison  au  Louvre  par  le  commandement 
du  Roy,  furent  mis  dehors  à  la  requeste  du  cardinal 
de  Bar,  et  furent  du  tout  délivrez  contre  la  voulenlé 
de  l'Université  de  Paris.  Et  pareillement,  maistre  Pierre 
d  Ailly,  excellent  docteur  en  théologie ,  évesque  de 
Cambray,  lequel  estoit  arresté  à  l'instance  de  ladicte 
Université  pour  tant  qu'il  n'estoit  point  à  elle  favo- 
rable ,  fut  aussi  délivré  par  le  pourchas  du  conte  Wa- 
leran  de  Saint-Pol  et  du  grant  conseil  du  Roy. 

Si  estoient  lors  par  toutes  les  parties  de  chrestienté 
grans  divisions  entre  les  gens  d'église  par  le  moien 
des  deux  contendans  à  la  papalité ,  lesquelz  on  ne  po- 
voit  concorder,  ne  faire  renoncer  à  l'Église  univer- 
selle. 

CHAPITRE  XLVn. 

Comment  le  duc  Jehan  de  Boiirgougne  vint  en  aide  de  Jehan  de  Bavière, 
évesque  de  Liège,  son  beau-frère,  où  il  se  combati  contre  les  Liégois, 
lesquelz  il  vainqui  en  bataille. 

Or  est  ainsi  qu'en  ce  temps  le  duc  Jehan  de  Bour- 
gongne  dessusnommé,  estoit  moult  ententif  et  curieux 
d'assembler  gens  de  guerre  pour  secourir  et  aider  son 
beau-frère  l'évesque  de  Liège  *,  lequel ,  comme  dit  est 
ailleurs ,  les  Liégois  avoient  débouté  de  son  pays  et 

i.  Il  se  nommait  Jean  de  Bavière,  et  le  duc  Jean  sans  Peur 
avait  épousé  sa  sœur,  Marguerite  de  Bavière. 

icellui  asségié  en  la  ville  de  Trect*.  Et  pour  tant,  pour 
lui  faire  secours  manda  de  tous  ses  pays  le  plus  de 
gens  qu'il  pot  finer,  et  aussi  en  autres  lieux  voisins 
ses  amis  et  aliez ,  c'estassavoir  ceulx  de  la  duché  et 
conté  de  Bourgongne,  de  Flandres,  d'Artois  et  des 
marches  de  Picardie,  lesquelz  y  vindrent  en  très  grant 
nombre  et  noble  appareil.  Vindrent  aussi  plusieurs 
Savoyens  ;  et  avecques  ce ,  manda  le  conte  de  Ma- 
reuse  %  escoçois,  lequel  estoit  à  Bruges,  à  tout  environ 
quatre  vingts  combatans,  prest  pour  retourner  en  Es- 
coce ,  lequel  y  vint.  Et  s'assemblèrent  tous  environ  le 
Tournésis.  Auquel  lieu  ledit  duc  vint  devers  eulx ,  et 
ot  aucun  parlement  avecques  ses  plus  féables  capi- 
taines en  la  ville  de  Tournay.  Et  de  là ,  le  onziesme 
jour  du  moys  de  septembre  ^  se  tira ,  à  tous  ses  gens 
d'armes,  en  grant  nombre  de  charroy  chargez  de  vivres 
.et  d'artillerie  vers  Engien\  ouquel  lieu  il  fut  reçeu  par 
le  seigneur  dudit  lieu  très  joieusement.  Et  lendemain 
ala  à  Nivelle  en  Brabant,  à  une  lieue  près  de  Pierrelves, 
appartenant  héréditablement  au  seigneur  de  Pierrelves 
dessusnommé,  gouverneur  du  pays  de  Liège.  Et  de  là 
se  tira  en  la  ville  de  Florines  ^  Auquel  lieu  vindrent 
devers  lui ,  envolez  de  par  le  roy  de  France  comme 
ambaxadeurs,  messire  Guichard  Daulphin  et  sire  Guil- 
laume de  Tignonville ,   naguères   prévost  de  Paris , 
avecques  lesquelz  estoient  messire  Guillaume  Bourra- 


1.  Maestricht. 

2.  Ducange  propose  de  lire  Mara  ou  Murray,  deux  comtés 
d'Ecosse. 

3.  En  1408  le  il  septembre  tombait  un  mardi. 

4.  Enghien, 

5.  Florennes. 


i 


ti 


lit 


I  '''i^ti 


3î>2  CHRONIQUE  [4408] 

tier,  secrétaire  dudil  roy.  Lesquelz,  après  qu'ilz  eurent 
audience  de  parler  audit  duc ,  lui  remonstrèrent  com- 
ment ilz  estoient  là  envoiez  de  par  le  Roy  et  son  grant 
conseil  pour  deux  choses  :  la  première,  afin  que  les 
Liégois  dessusdiz  et  leur  évesque  se  voulsissent  sub- 
mectre  du  discord  qu'ilz  avoienl  l'un  contre  l'autre 
sur  le  Roy  et  sur  son  grant  conseil;  secondement,  le 
Roy  signifioit  au  duc  de  Bourgongne  par  ses  lectres 
royaulx,  la  poursuite  que  la  duchesse  d'Orléans  doua- 
gère  et  ses  enfans  faisoient  contre  lui  pour  la  mort 
du  duc  d'Orléans  défunct ,  et  les  responses  que  fai- 
soient iceulx  ses  adversaires  contre  les  accusacions 
que  autrefois  il  avoit  faictes  à  l'encontre  d'icellui  duc 
d'Orléans,  et  comment  elle  requérolt  très  instamment 
justice  et  ses  conclusions  lui  estre  adjugées  contre 
ledit  duc  de  Bourgongne ,  en  disant  que  le  droit  lui 
de  voit  estre  fait ,  et  par  nulles  raisons  le  Roy  ne  se 
devoit  ne  povoit  excuser  qu'il  n'en  feist  justice.  A  quoy 
fut  respondu  en  brief  par  ledit  duc  de  Bourgongne, 
quant  à  la  première  requeste ,  qu'il  vouloit,  pour  tant 
qu'il  lui  touchoit ,  obéir  au  Roy  et  à  ses  commande- 
mens ,  mais  son  beau-frère ,  Jehan  de  bavière ,  du- 
quel il  avoit  la  seur  espousée  \  lui  avoit  requis  l\  grant 
instance  qu'il  lui  feist  et  donnast  secours  à  l'encontre 
des  communes  et  subjectz  du  pays  de  Liège,  qui  contre 
lui  s'estoient  rebellez^  et  de  fait  l'avoient  asségé.  Et  en 
avoit  eu  pareillement  requeste  du  duc  Guillaume , 
conte  de  Ilaynau,  son  beau-frère,  et  aussi  frère  à  Jehan 
de  Bavière.  Pour  quoy,  quant  à  ce  ne  povoit  dissi- 
muler, ne  rompre  son  armée ,  pour  ce  que  entretant 

i .  Voy.  la  note  de  la  page  350. 

que  ambaxadeurs  yroient  d'un  costé  et  d'autre,  iceulx 
communes  pourroient  mectre  ledit  Jehan  de  Bavière , 
leur  évesque ,  en  trop  grant  danger  et  neccessité,  qui 
en  conclusion  pourroit  estre  exemple  à  telles  manières 
de  gens  que  sont  communaultez  ,  commencement  de 
rébellion  universelle  ;  et  que  avecques  ce ,  le  Roy  et 
les  seigneurs  de  son  grant  conseil ,  légèrement  et  sans 
préjudice  se  povoit  (sic)  bien  déporter  de  telles  et  pa- 
reilles requestes,  aclendu  que  nulles  des  parties  dessus- 
dictes  n'estoient  subjectes  au  royaume  de  France. 

Et  quant  au  second  point,  icellui  duc  Jehan  de 
Bourgongne  fist  sa  response ,  que  lui  retourné  de  ce 
voiage  et  entreprinse  il  yroit  devers  le  Roy,  et  feroit 
envers  lui  et  tous  autres  tout  ce  qu'à  bon  subject  et 
si  prouchain  parent  du  Roy  comme  il  estoit ,  appar- 
tenroit. 

Après    lesquelles    responses,    iceulx   ambaxadeurs 
voians  qu'ilz  ne  povoient  pour  lors  avoir  autre  provi- 
sion sur  le  contenu  de  leur  dessusdicte  ambaxade , 
furent  assez  contens ,  et ,  enfin ,   se  conclurent ,  les 
deux  chevaliers  dessusdiz,   d'estre  à  la  journée  que 
actendoit  le  dessusdit  duc  de  Bourgongne  d'avoir  à 
rencontre  d'iceulx  Liégois.  Durant  lequel  temps ,  vint 
devers  ledit  duc  de  Bourgongne,  du  pays  de  Haynau, 
ledit  Guillaume,  son  sérourge*,  acompaigné  des  contes 
de  Conversen,  de  Namur  et  de  Salmes  en  Ardenne, 
avec    plusieurs   notables  seigneurs,   tant    chevaliers 
comme  escuiers ,  de  ses  pays  de  Haynau ,  Hollande , 
Zélande,  Ostrevant  et  autres  lieux,  jusques  au  nombre 
de  douze  cens  bacinès  ou  environ ,  et  deux  mille  pié- 


1.  Son  beau -frère,  sororius. 

tons  bien  habillez  avecques  lui,  et  de  cinq  à  six  cens 
chariots  et  charètes  chargées  de  vivres  et  habillemens 
de  guerre.  Et  après  que  audit  lieu  de  Florines  et  en  la 
marche  d'environ,  ilz  eurent  eu  plusieurs  consaulx  l'un 
avec  l'autre  pour  savoir  comment  ilz  se  auroient  à 
gouverner  et  conduire  en  cel  exercite ,  se  conclurent 
en  fin  qu'ilz  se  tireroient,  chascun  a  tout  sa  puissance, 
par  deux  divers  chemins  en  apprpuchant  leurs  enne- 
mis ,  et  que  à  certain  jour  se  trouveroient  tous  en- 
semble pour  iceulx  combatre,  se  ilz  les  vouloient  ac- 
tendre.  Et  fut  ordonné  que  ledit  duc  Guillaume  yroit 
pardevers  Huy,  en  dégastant  le  pays  par  feu  et  par 
espée.  Et  le  duc  de  Bourgongne,  avec  lui  le  conte  de 
Mareuse  et  toute  leur  puissance ,  chevaucheroient  par 
aucuns  jours  tout  le  chemin  de  la  chaucée  Brunehault, 
laquelle  mène  tout  droit  à  Tongre  et  a  Trect*.  Ouquel 
lieu  de  Trect ,  le  seigneur  de  Pierrelves  et  les  Liégois 
avoient ,  comme  dit  est ,  asségé  leur  évesque  et  sei- 
gneur, Jehan  de  Bavière.  Et  ainsi  les  deux  ducs  des- 
susdiz,  chevauchans  par  divers  chemins,  en  dégastant 
le  pays  ,  le  mardi ,  mercredi ,  jeudi  et  vendredi ,  vin- 
drent  le  samedi  au  vespre ,  loger  en  ville  de  Monte- 
nay  %  assise  sur  ladicte  chaucée  ,  et  en  icelle  et  à  l 'en- 
viron se  logèrent  tous  ensemble ,  faisans  un  seul  et 
singulier  ost ,  pour  lequel  conduire  et  loger  estoient 
ordonnez  deux  mareschaulx ,  c'estassavoir,  par  le  duc 
de  Bourgongne ,  le  seigneur  de  Vergy,  et  de  par  le 
duc  Guillaume ,  le  seigneur  de  Jumont.  En  laquelle 

1 .  A  Toiîgres  et  à  Maëstricht. 

2.  Peut-être  Monte  naken  sur  les  limites  du  Brabant  et  du  pays 
de  Liège.  Par  une  date  donnée  plus  bas ,  on  voit  que  ce  samedi , 
jour  où  ils  y  arrivèrent,  était  le  22  septembre  1408. 

compaignie  estoient  bien  cinq  mille  bacinets,  sept  cens 
arbalestriers  et  quinze  cens   archers,    toute  gent  de 
bonne  estoffe,  avecques  bien  seize  cens,  tant  chariotz 
que  charectes,  chargez  d'armeures  et  vivres,  artilleries 
et  plusieurs  autres  choses  neccessaires  à  guerre,  comme 
dessus  est  dit.  Ouquel  jour  de  samedi,  le  dessusdit  sei- 
gneur de  Pierrelves ,  et  son  filz  qui  estoit  évesque  de 
Liège,  par  l'accord  de  iceulx  du  pays  tenans  leur  siège 
devant  la  ville  de  Trect,  oyrent  certaines  nouvelles 
par  leurs  espies  et  autres  gens  qu'ilz  avoient  à  ce  com- 
mis ,  que  les  deux  ducs  dessusdiz ,  très  puissamment 
acompaignez,  les  approuchoient  en  destruisant  leur 
pays.  Et  pour  ce,  tantost  et  hastivement  se  départirent 
de  leurdit  siège  et  s'en  retournèrent,   bien  quarante 
mille  hommes,  en  la  cité  de  Liège,  et  là  se  logèrent. 
Laquelle  cité  est  à  cinq  lieues  ou  environ ,  de  celle 
ville  de  Trect.  Et  eulx  là  venus  tindrent  moult  grant 
parlement  avecques  les  autres  Liégois  qui  point  n'a- 
voient  esté  audit  siège.  Après  lequel  parlement,  fut  crié 
publiquement  en  plusieurs  lieux  de  la  ville  de  par 
ledit  seigneur  de  Pierrelves,  leur  maieur  et  gouver- 
neur,  et   de   par  son  fiiz,   leur  évesque,    que   tout 
homme  qui  pourroit  armes  porter,  lendemain  bien 
matin  ,  au  son  de  la  cloche ,  feussent  prestz  et  appa- 
reillez pour  yssir  d'icelle  ville  avecques  les  dessusdiz, 
et  aler  où  iJz  les  vouldroient  mener  et  conduire.  La- 
quelle chose  fut  ainsi  faicte.  Car  lendemain,  xxiii"  jour 
du  moys  de  septembre ,   mil  quatre  cens  et  huit  \ 
yssirent  de  ladicte  cité ,  comme  on  povoit  estimer  à 
la  veue  du  monde ,  bien  cinquante  niille  hommes  ou 


i .  C'était  un  dimanche. 

environ,  entre  lesquelz  estoienl  de  cinq  à  six  cens 
hommes  de  cheval  bien  armez  selon  la  couslume  des 
François.  Et  si  avoit  de  cent  à  six  vingts  archers  d'An- 
gleterre qui  là  estoient  venus  servir  en  soldées,  et  avec 
ce  grant  multitude  de  chars  et  de  charètes ,  ribaude- 
quins  et  coule vrines^  chargez  et  troussez  de  plusieurs 
et  divers  habillemens  à  eulx  duisibles  et  neccessaires. 
Et  ainsi  comme  il  leur  avoit  esté  mandé  au  son  de  la 
cloche ,  s'en  yssirent  dès  le  point  du  jour,  tous  en- 
semble ,   en  belle  ordonnance  ,  aians  grant  désir  de 
eulx  assembler  à  bataille  contre  leurs  adversaires,  et 
en  ensuivant  leur  maieur,  et  évesque,  dessusdit,  les- 
quelz pour  vray  y  alèrent  très  enuis  et  en  partie  comme 
contrains.  Et  leur  avoit ,  le  damoisel  de  Pierrelves ,  en 
plusieurs  de  leurs  consaulx  remonstré  moult  bien  que 
ce  leur  povoit  eslre  grant  péril  de  eulx  assembler  en 
bataille  contre  leurs  adversaires,  pour  ce  que  c'estoient 
en  la  plus  grant  partie  tous  nobles  hommes,  usagez  et 
esprouvez  en  fait  de  guerre,  et  d'une  seule  mesme  vou- 
lenté  et  concorde  sans  diverses  opinions  les  ungs  avec- 
ques  les  autres,  ce  que  point  n'estoient  lesdiz  Liégois, 
comme  il  leur  disoit  ;  et  leur  valoit  mieulx  demourer 
en  leurs  villes  et  i'ortresses,  gardans  icelles,  et  traveiller 
leursdiz  adversaires  par  diverses  manières  en  les  ren- 
contrant à  leur  avantage,  et  iceulx  par  longue  continua- 
cion  débouter  de  leur  pays.  Lesquelles  remonstrances 
ne  furent  point  agréables  ausdictes  communes,  et  leur 
sembloit  que,    veu  le  grant  nombre  qu'ilz  estoient, 

1.  Petites  pièces  de  campagne ,  qui  se  portaient  à  dos  de  che- 
val. Voy.  l'ouvrage  intitulé  Etudes  sur  le  passé  et  V avenir  de  l'ar^ 
tilltrie.  (Paris,  1846,  in-4.)  Et  plus  particulièrement  le  t.  I", 
p.  46,  où  il  est  parlé  de  cette  affaire.  Voy.  aussi,  plus  bas,  p.  359. 

leurs  ennemis  ne  pourroient  résister  contre  eulx ,  et 
ne  prenoient  point  en  gré  icelles  remonstrances.  Et 
pour  tant ,  icellui  leur  maieur,  voiant  iceulx  Liégois 
par  signes  et  par  paroles  ardamment  désirer  ladicte 
bataille,  les  mena  en  pleins  champs,  et  les  mist  tous 
en  bonne  ordonnance  ,  en  les  exortant  et  les  admon- 
nestant  moult  souvent  et  amiablement,  qu'à  ce  jour  ilz 
voulsissent  estre  d'une  mesme  voulenté  à  eulx  bien 
entretenir  tous  ensemble  pour  vivre  et  mourir  tous 
ensemble  delez  l'un  l'autre  en  défendant  leur  vie  et 
leurs  pays  contre  leurs  adversaires ,  qui  les  venoient 
assaillir.  Et  en  ce  faisant  et  remonstrant ,  furent  menez 
et  conduiz  jusques  assez  près  de  Tongres,  à  cinq  lieues 
de  ladicte  cité  de  Liège.  Auprès  de  laquelle  ville  de 
Tongres  estoient  arrivez  et  venus  le  samedi  au  soir  * 
les  deux  ducs  dessusnommez  avec  leur  puissance,  qui 
desja  estoient  advertis  que  lesdiz  Liégois  avoient  levé 
leur  siège  pour  les  venir  rencontrer  et  combatre.  Et 
pour  ce ,  après  qu'ilz  eurent  euz  plusieurs  consaulx 
avecques  leurs  capitaines  et  autres  des  plus  expers  de 
leur  compaignie,  envoièrent  le  dimanche,  très  matin, 
environt  deux  cens  chevaucheurs,  que  conduisoit  Ro- 
bert le  Pioux  et  autres  gentilz  hommes  de  la  marche 
d'environ  ,  pour  enquerre  la  vérité ,  de  leurs  adver- 
saires. Lesquelz,  assez  tost  après  retournans,  rapor- 
tèrent  pour  vray  à  iceulx  deux  princes  qu'ilz  avoient 
veuz  lesdiz  Liégois  en  très  grant  nombre ,  venans  en 
ordonnance  de  bataille.  Lesquelz  oyans  ces  nouvelles, 
firent  hastivement  et  diligemment  préparer  toutes 
leurs  gens  et  les  mectre  en  belle  et  bonne  ordonnance 

1 .  22  septembre. 


I'  ) 


358  CHRONIQUE  [1408] 

pour  aler  contre  iceulx  et  les  rencontrer.  Et  quant  ilz 
eurent  chevauché  environ  demie  Heue  ilz  les  apper- 
ceurent  tout  à  plain ,  et  aussi  les  povoient  veoir  lesdiz 
Liégois  estans  assez  près  de  Tongres.  Et  adonc  s'ap- 
prouchèrent  assez  près  les  ungs  des  autres,  et  se  mirent 
les  deux  ducs  et  toutes  leurs  gens,  à  pie,  en  une  place 
assez  avantageuse ,  pensans  que  lesdiz  Liégois  ven- 
roient  à  eulx  pour  les  envayr,  et  ne  firent  que  une 
seule  bataille  afin  de  mieulx  soustenir  le  fès  de  leurs  . 
adversaires,  laissans  derrière  eulx  leurs  chevaulx,  cha- 
riotz  et  charètes,  et  mirent  par  manière  de  eles  *  grant 
partie  d'archers  et  d'arbalestriers.   Lesquelz  archers 
conduisi  ce  jour  très  sagement,  de  par  le  duc  de  Bour- 
gongne ,  le  sire  de  Miraumont.  Lequel  duc  de  Bour- 
gongne  estoit  à  destre  de  la  bataille,  et  le  duc  Guil- 
leume  à  senestre ,  chascun  d'iceulx  ducs  acompaigné 
de  ses  gens.  Et  là,  après  qu'ilz  eurent  fait  leurs  ordon- 
nances et  mis  leurs  gens  en  conduite  selon  Topinion 
des  plus  expers  de  la  compaignie ,  furent  fais  de  ceste 
partie  grant  quantité  de  nouveaulx  chevaliers.  Et  assez 
tost  après  les  dessusdiz  Liégois,  enflez  et  remplis  d'or- 
gueil, réputans  lesdiz  ducs  et  leurs  gens  peu  de  chose, 
s'approuchèrent  assez  près  d'iceulx ,  et  eulx  traians  , 
sur  le  droit  lez ,  vers  une  place  haulte  nommée  com- 
munément le  Champ  du  Comble  de  Hasebain ,  et  là 
s'arrestèrent  en  moult  belle  ordonnance,  aians  avecques 
eulx  Testandart  Saint-Lambert  et  plusieurs  bannières 
de  leurs  mestiers.  Et  la  cause  pour  quoy  là  s'arrestè- 
rent ,  si  fut  pour  ce  que  les  plus  anciens  de  leurs  gens 
disoient  qu'en  ce  mesme  lieu  leurs  ancestres  avoient 

1 .  C'est-à-dire  sur  les  ailes  de  leur  corps  de  bataille. 

autre  foiz  eu  victoire,  et  pour  tant  présentement 
creoient  l'avoir  de  rechef.  Et  là  incontinent  commen- 
cèrent à  eulx  mectre  en  très  belle  ordonnance  de  ba- 
taille ,  et  gectèrent  plusieurs  canons  contre  leurs  ad- 
versaires*, desquelz  grandement  les  travaillèrent.  Et 
est  assavoir  que  entre  ces  deux  batailles  y  avoit  une 
petite  valée ,  et  ou  fons  et  milieu  d'icelle  avoit  ung 
petit  fossé  par  lequel  couroient  les  eaues  en  temps  de 
pluye.  Et  quant  lesdiz  ducs  et  leurs  gens  eurent  ung 
petit  actendu ,  voians  que  lesdiz  Liégois  ne  se  par- 
toient  du  lieu  et  place  pour  les  approucher,  prindrent 
brief  conseil  avec  aucuns  de  leurs  chevaliers ,  expers 
et  sachans  en  armes,  pensans  que  plus  hardis  sont  en 
bataille  les  envaissans  que  ne  sont  les  actendans ,  se 
conclurent  et.  délibérèrent  tous  d'un  commun  accord 
que  prestement  ilz  yroient  assaillir  lesdiz  Liégois  tous 
ensemble  en  bonne  ordonnance ,  par  pauses  et  repo- 
semens  pour  le  fès  de  leurs  armeures,  et  iceulx  comba- 
troient  en  leur  dicte  place  avant  qu'ilz  se  fortifiassent, 
ne  acreussent  plus  par  nombre  de  combatans.  Toutes 
fois  en  ceste  mesme  heure  ordonnèrent  pour  rompre 
l'ost  desdiz  Liégois  et  iceulx  envaïr  par  derrière ,  cinq 
cens  hommes  d'armes  à  cheval ,  ou  environ ,  avecques 
mil  combatans.  Desquelz  furent  conducteurs  et  capi- 
taines de  par  le  duc  de  Bourgongne  les  seigneurs  de 
Crouy,  de  Heilly,  de  Neufville  et  de  Basse ,  chevaliers, 
et  avecques  eulx  Enguerran  de  Bournonville,  escuier. 
Et  de  par  le  duc  Guillaume  furent  commis  et  ordon- 
nez ,  avecques  les  dessusdiz ,  les  seigneurs  de  he  Ha- 
meide  et  de  Ligne  ,  chevaliers ,  avecques  eulx  Bobert 

1,  Tirèrent  plusieurs  volées  de  canon. 

le  Roux ,  escuier,  qui  tous  ensemble  se  tirèrent  aux 
plains  champs,  ainsi  comme  il  leur  avoit  esté  ordonné. 
Et  adonques,  iceulx  Liégois  véans  la  dessusdicte  com- 
paignie  départir  de  l'ost  des  deux   ducs  et  aler  au 
loing,  comme  dit  est,  cuidèrent  pour  vray  qu'ilz  s'en- 
fuissent pour  double  de  ce  qu'ilz  les  véoient  en  si 
grant  nombre.  Si  commencèrent  de  toutes  pars  à  crier 
a  haulte  voix  en  leur  langaige  :  Fuio  !  fuiol  en  répétant 
par    plusieurs   foiz   ladicte  parole.  Mais  incontinent 
ledit  seigneur  de  Prerelves ,  comme  sage  et  bien  en- 
seigné en  fait  de  guerre ,  les  retrahit  bénignement  et 
doulcement  de  leur  cry,  noise  et  violence ,  disant  : 
w  Mes  très  chers  amis ,  telle  compaignie  à  cheval  que 
vous  véez  devant  vous  ne  s'enfuit  point  comme  vous 
cuidez ,  mais  quant  la  compaignie  à  pié ,  moult  plus 
grande  comme  vous  povez  veoir,  sera  ententive  à  vous 
envayr  et  encombrer,  prestement  ceulx  que  vous  véez 
à  cheval  survendront  de  travers  par  bataille  instruite 
et  ordonnée,  et  s'esforceront  de  vous  ouvrir  et  séparer 
par  derrière  tandis  que  les  autres  vous  assauldront 
par  devant.  Et  pour  tant,  très  chers  amis,  nous  avons 
la  bataille  devant  noz  yeulx ,  que  je  vous  avoie  tous 
jours  desconseillé ,  laquelle  de  tout  voslre  cuer  vous 
désirez  à  avoir  comme  se  desjà  feussiez  seurs  de  la 
victoire.  INéantmoins ,  comme  autre  foiz  vous  ay  dit , 
pour  ce  que  je  ne  suis  pas  si  bien  exercité  en  armes , 
ne  ne  sommes  pas  ainsi  armez  comme  sont  noz  en- 
nemis ,  lesques  à  peu  près  sont  tous  fais  et  aprins  de 
la  guerre ,  vous  avoie  conseillé  et  dit ,  que  tarder  la 
bataille  vous  estoit  prouffitable,  et  que  vous  eussiez 
gardé  vostre  pays,  vos  villes  et  fortresses,  et  iceulx 
voz  ennemis  envays  et  diminuez  petit  à  petit.   Peut 

estre  qu'ilz  se  feussent  tannez  et  retraiz  en  leurs  marr 
ches ,  ou  au  moins  on  eust  peu  trouver  aucun  bon 
appoinctement,  toutesfoiz  le  jour  est  venu  que  avez 
tant  désiré ,  si  vueillez  tous  d'une  mesme  voulenté 
mectre  toute  vostre  espérance  en  Dieu,  et  envayr  har- 
diement  et  courageusement  vos  adversaires  pour  dé- 
fendre vostre  pays  et  garder  vos  franchises.  » 

Après  lesquelles  paroles  par  lui  dictes  et  remon- 
strées,  il  voult  mectre  une  compaignie  à  cheval  de 
ses  meilleurs  hommes  pour  aler  contre  les  autres  des- 
susnommez.  Mais  à  vérité  dire ,  lesdictes  communes 
ne  le  vouldrent  point  laisser  monter  à  cheval ,  ains 
lui-  dirent  moult  de  lédenges  et  reprouches,  icellui 
réputans  pour  traistre.  Lequel ,  souffrant  paciemment 
leur  forte  et  rigoreuse  rudesse ,  ordonna  briefment  son 
ost  en  quarrure,  et  par  devant  estoit  en  triangle,  c'est 
à  dire  à  trois  costez.  Après  ordonna  au  dos,  au  destre 
et  senestre  costé  de  l'ost,  ses  chariotz  et  c  h  arêtes  très 
bien  establies  et  par  belle  ordonnance  ;  et  estoient  les 
chevaulx  sur  le  derrière  par  un  g  des  costez.  Et  par 
dedens  estoient  leurs  archers  et  leur  arbalestriers,  des- 
quel z  le  traict  estoit  de  petite  valeur,  exceptez  les 
archers  d'Angleterre,  qui  bien  furent  mis  et  ordonnez 
es  lieux  plus  convenables  et  neccessaires.  Et  ledit  sei- 
gneur de  Pierrelves,  acompaigné  de  son  filz,  évesque, 
et  d'aucuns  de  sa  compaignie  les  plus  excellens  en 
armes ,  en  manière  de  bon  meneur,  se  mist  ou  front 
devant  contre  ses  adversaires.  Durant  lequel  temps,  en 
ce  mesmes  dimanche*,  environ  une  heure  après  midi, 
les  deux  ducs  dessusnommez,  semblablement  en  mar- 

chant  avant  pour  aler  à  Tencontre  de  leursdiz  adver- 
saires, exortèrent  leurs  gens  chascun  endroit  soy  moult 
amiableinent ,  disans  qu'ilz  envaïssent  vigoreusement 
et  liardiement  iceulx ,  et  qu'ilz  se  combatissent  de 
courage  ferme  et  estable  contre  ceste  sote  gent,  qui 
estoient  rebelles  à  leur  seigneur  et  moult  rudes ,  en 
eulx  confians  en  leur  grant  nombre  et  multitude, 
disans  que  se  ainsi  le  faisoient  ilz  auroient  la  victoire, 
et  emporteroient  sans  faillir  honneur  perdurable. 
Après  lesquelles  choses  et  autres  semblables  dictes  et 
remonstrëes  par  lesdiz  ducs ,  chascun  à  sa  gent,  ilz  se 
retrahirent  chascun  en  leurs  lieux  auprès  de  leurs 
bannières.  Et  tantost,  par  reposées,  comme  dit  est, 
s'approuchèrent  moult  fort  de  leurs  ennemis,  lesquelz 
commencèrent  moult  fort  à  gecter  et  à  traire  de  ca- 
nons. Si  portoit,  la  bannière  du  duc  de  Bourgongne , 
ung  gentil  chevalier  nommé  messire  Jaques  de  Cour- 
tramblé,  lequel  à  l'aproucher  chey  à  genolz ,  dont 
aucuns  eurent  grant  desplaisance,  doubtans  que  ce  ne 
feust  signe  d'aucun  mal  à  venir.  Mais  il  fu  tost  relevé 
à  l'aide  de  ceulx  qui  estoient  emprès  lui  pour  la  garde, 
et  se  porta  et  maintint  ce  jour  très  prudentement.  Et 
estoit  ledit  chevalier  natif  du  pays  dudit  duc  de  Bour- 
gongne. Et  la  bannière  du  duc  Guillaume  fut  portée 
en  ceste  besongne  par  ung  gentil  chevalier  nommé 
Othe  d'Escaussure ,  qui  bien  la  maintint. 

En  après,  les  deux  osts  joignans  Tun  contre  Tautre, 
y  eust  très  aspre ,  horrible  et  espoventable  bataille 
commencée  d'une  partie  et  d'autre,  laquelle  dura  par 
l'espace  d'une  heure  ou  environ,  en  frapant  et  doublant 
cops  merveilleusement  et  souvent,  les  ungs  sur  les 
autres.  Et  ce  pendant,  la  compaignie  à  cheval  dessus- 

dicte,  si  comme  il  leur  avoit  esté  commandé  et  en- 
joinct,  prestement  que  lesdictes  batailles  furent  assem- 
blées ,  vindrent  et  assaillirent  au  dos  lesdiz  Liégois , 
lesquelz  par  l'empeschement  des  chariotz  et  charètes, 
a  très  grant  peine  entrèrent  en  eulx.  Mais  en  la  fin , 
par  leur  force  et  vaillance  firent  tant  qu'ilz  eurent  en- 
trée ,  et  par  moult  grant  entente  les  commencèrent  à 
séparer,  diviser  et  ouvrir,  abatre  et  occire.  Et  ainsi 
qu'ilz  estoient  de  ce  faire  très  ententifz,  les  aucuns 
d'iceulx  eslevans  leurs  veux,  virent  bien  six  mille 
Liégois  partans  de  leur  ost  et  bataille ,  lesquelz,  à  tout 
leurs  enseignes  et  bannières  de  mestiers ,  s'en  alèrent, 
moult  légèrement  fuians  vers  une  ville  champestre 
estant  à  demie  lieue ,  ou  environ,  de  ladicte  bataille. 
Après  lesquelz  ladicte  compaignie  à  cheval,  voians 
iceulx  ainsi  fuir,  délaissèrent  ce  qu'ilz  avoient  encom- 
mencé  et  chacèrent  iceulx  et  les  envayrent  très  aspre- 
ment ,  non  mie  tant  seulement  une  foiz ,  mais  plu- 
sieurs, iceulx  abatans  et  occians  très  terriblement, 
sans  en  avoir  mercy.  Et  furent  là  adonc  faictes  si 
grans  douleurs ,  gémissemens  et  complaintes  d'iceulx 
ainsi  prosternez  et  abatus ,  que  cç  seroit  longue  chose 
à  dire.  Et  finablement  furent  mis  en  si  grant  desroy  et 
desconfiture,  que  pour  crainte  de  la  mort  aucuns  s'en 
fuioient  es  bois,  et  les  autres  en  autres  lieux  où  ilz  se 
povoient  musser  et  saulver.  Ainsi  donques,  icelle  com- 
paignie du  tout  desconfite,  occis,  navrez,  prins  et 
despoullez  par  ceulx  de  cheval ,  comme  dit  est ,  s'en 
retournèrent  lesdiz  de  cheval,  de  rechef,  en  la  grosse 
bataille,  pour  secourir  leurs  gens  qui  se  combatoient 
par  merveilleuse  vertu  et  puissance  contre  leurs  enne- 
mis qui  se  défenàoient  et  les  assailloient  très  puissam- 

ment.  Et  pour  vérité  ceste  bataille  fut  moult  doubteuse. 
Car,  par  espace  de  demie  heure  on  ne  povoit  point 
cognoistre  ne  parcevoir,  laquelle  compaignie  estoit  la 
plus  puissante   en    combatant.    Si    estoit   lors   grant 
cruaulté  de  oyr  le  grant  bruit  que  faisoient  là  les  deux 
parties  Tune  contre  l'autre;  et  crioient  à  haulx  cris 
les  Bourguignons  et  Hennuiers,  chascun  dessoubz  sa 
bannière  ,  Nostre  Dame  Bourgongne  !  et  Nostre  Dame 
Haynau  !  Et  les  dessusdiz  crioient  :  Saint  Lambert , 
Pierelves  !  Et  peust  estre  que  iceulx  Liégois  eussent  eu 
la  victoire,  se  celle  compaignie  de  cheval,  retournée  de 
Foccision  des  dessusdiz  fuians,  ne  feust  seurvenue  au 
dos  desdiz  Liégois.  Laquelle  compaignie  se  porta  si 
vaillamment  en  ceste  besongne,  que  leurs  adversaires 
furent  incontinent  par  eulx  trespercez,  jà  soit  ce  qu'à 
leur  povoir  ilz  résistassent  contre  eulx.  Et  adonc,  en 
assez  brief  terme  fu  faicle  de  eulx  grant  occision ,  sans 
prendre  nuUui  à  raençon.  Et  là,  pour  vray,  par  la 
force  et  vigueur  des  dessusdiz  de  cheval  commencèrent 
à  cheoir  gens  sans  nombre  Tun  sur  Vautre ,  car,  avec 
ce ,  le  fès  de  la  bataille  des  gens  de  pie  tourna  sur 
eulx.  Pour  quoy  ilz  furent,  en  assez  brief  terme ,  du 
tout  tournez  à  desconfiture ,  et  cheurent  par  millers, 
mors  et  navrez,  en  grant  confusion  et  désolacion,  l'un 
sur  l'autre,  en  telle  manière  qu'ilz  gisoient  là  par 
grans  monceaulx.  Et  de  ce  on  ne  doit  point  avoir 
grant  merveille.  Car  assemblées  de  communes,  petite- 
ment armez  et  pleines  de  leurs  voulentés  irraisonna- 
bles, non  obstant  qu'ilz  soient  grant  nombre ,  à  peine 
pevent  ils  résister  contre  multitude  de  nobles  hommes, 
acoustumez  et  esprouvez  en  armes,  mesmement  quant 
Dieu  le  souffre  ainsi  estre  fait.  Et  en  icelle  heure , 

assez  près  de  la  bannière  du  duc  de  Bourgongne  ^  où 
estoit  le  plus  grant  fès  de  ladicle  bataille ,  cheirent  le 
seigneur  de  Pierelves  et  ses  deux  filz ,  c'estassavoir 
cellui  qui  estoit  esleu  évesque ,  et  un  g  autre  ,  lesquelz 
prestement  furent  mis  à  mort.  Et  là  furent  mors  le 
damoisel  de  Salmes,  qui  portoit  l'estandart  Saint-Lam- 
bert, c'estassavoir  le  filz  ainsné  du  conte  de  Salmes 
dessusdit ,  qui  se  combatoit  aux  deux  ducs,  sire  Jehan 
Collet  et  plusieurs  autres  chevaliers  et  escuiers  jusques 
au  nombre  de  cinq  cens,  et  les  archers  Anglais,  et 
bien  vingt  huit  mille  desdictes  communes  ou  au  des- 
sus. Messire  Bauldouyn  de  Montjardin  \  pour  saulver 
sa  vie  se  rendit  au  duc  de  Bourgongne  et  fut  mené  et 
conduit  hors  de  la  bataille ,  et  depuis  fut  donné  par 
ledit  duc  à  messire  Guichard  de  Boves*. 

Tant  qu'est  à  parler  de  la  constance  et  hardiesse 
d'icellui  duc  de  Bourgongne  et  comment  en  sadicte 
bataille ,  au  commencement  d'icelle ,  en  décourant  de 
lieu  à  autre  sur  ung  petit  cheval ,  exortant ,  et  baillant 
à  ses  gens  couraige,  et  comment  il  se  maintint  jusques 
en  la  fin  ,  nul  besoing  d'en  faire  longue  déclaracion. 
Car,  pour  vray  il  le  feist  lors  si  grandement,  qu'il  en 
fut  lors  prisié  et  honnoré  de  tout  chevaliers  et  autres 
de  ses  gens.  Et  onques  de  son  corps  sang  ne  fut  traict 
pour  ce  jour,  combien  qu'il  feust  plusieurs  foiz  tra- 
veillée  et  actaint  de  traict  et  d'autres  dars.  Toutesfoiz 
quant  il  lui  fut  demandé  après  la  desconfiture  se  on 
cesseroit  de  plus  tuer  iceulx  Liégois,  il  respondi  qu'ilz 
mourroient  tous  ensemble,  et  que  point  ne  vouloit 
qu'on  les  preist  à  raençon,  ne  meist  à  finance.  Pareil- 

i.  Messire  Bauldin  de  Montgardin ,  chevalier  [Suppl.  fr.  93). 
2.  Messire  Wicart  de  Bours  {Suppl.  fr,  93). 

lement  le  duc  Guillaume  et  tous  les  autres  princes 
avecques  toute  la  chevalerie  et  noblesse  d'icelles  deux 
parties,  soy  portèrent  très  \aillamment.  Et  y  furent 
mors  de  leurs  gens  en  celle  journée,  environ  de  cinq 
à  six  cens  liommes,  entre  lesquelz  furent  mors,  Jehan 
de  La  Chapelle,  chevalier,  conseiller  du  duc,  messire 
Florimont  de  Brimeu  ,  Jehan  de  La  Trimoulle  ,  qui  ce 
jour  avoit  esté  fait  chevalier,  Hugotin  de  Nanton , 
Jehan  de  Thouenne ,  viconte  Brunequel  *,  natif  d'Ac- 
quitaine ,  Daniel  de  Lampoule  ^,  natif  de  Haynnau  , 
Roland  de  La  Mote  et  aucuns  autres  jusques  au  nombre 
de  cent  à  six  vingts  hommes ,  et  le  surplus  varlels.  Et 
adonc  que  les  dessusdiz  ducs  furent  demourez  victo- 
rieus,  yssirenl  de  la  ville  de  Tongres  environ  deux 
mille  hommes,  pour  cuider  aider  leurs  gens.  Mais 
quant  ilz  les  virent  de  loing  ainsi  desconfis,  ilz  se 
commencèrent  à  retraire  vers  leur  ville,  mais  ilz  furent 
poursuivis  de  la  compaignie  de  cheval,  dont  est  faicte 
mencion ,  et  de  rechef  en  occirent  grant  quantité ,  et 
puis  retournèrent  devers  lesdiz  ducs.  Lesquelz  ,  après 
qu'ilz  virent  tout  à  plain  qu'ilz  estoient  demourez  vic- 
toriens sur  la  place  et  que  leurs  ennemis  estoient  du 
tout  desconfis,  s'assemblèrent  ensemble,  et  là,  en  re- 
graciant humblement  leur  Créateur  de  leur  glorieuse 
fortune  ,  firent  grant  joye  les  uns  avecques  les  autres. 
Et  tantost  se  logèrent  en  leurs  tentes  auprès  du  lieu 
où  ladicte  bataille  avoit  esté,  et  là  demourèrent  quatre 
jours  et  trois  nuis  ^  Duquel  lieu  les  ambaxadeurs  du 

1 .  Jehan  de  Tlieuenne ,  visconte  de  Brunequet  (  Suppl.  fr.  93), 
lis.  BruniqueL 

2.  Daniel  de  La  Poulie  (ibid,). 

3.  La  chronique,  Cord,  1(>,  donne  sur  cette  bataille  quelques 

Roy  dessusnommez,  se  départirent  dudit  duc  de  Bour- 
gongne,  et ,  par  Tournay  et  autres  lieux,  s'en  retour- 
nèrent à  Paris  devers  le  Roy  et  son  grant  conseil.  Mais 
paravant  leur  venue  ,  ledit  duc  de  Bourgongne  avoit 
envoie  ung  sien  chevaucheur  portant  ses  lectres  et  la 
nouvelle  de  sa  victoire  devers  le  dessusdit  Rov  et 
autres  ses  bons  amis.  Pour  lesquelles  nouvelles  plu- 
sieurs grans  seigneurs  et  autres  ses  adversaires,  qui 
estoient  à  Paris,  en  entencion  de  faire  poursuite  devers 
le  Roy  contre  ledit  duc  pour  la  mort  du  duc  d'Orléans 
défunct,  ne  furent  point  de  ce  grandement  resjouys, 
mais  en  eurent  grant  desplaisir  en  cuer,  et  par  le  con- 
traire ,  ceulx  tenans  son  party  en  eurent  grant  joye. 

Or  est  ainsi  que  le  lundi ,  lendemain  de  ladicte  ba- 
taille, ainsi. qu'à  xii  heures,  Jehan  de  Bavière,  évesque 
de  Liège ,  et  avecques  luy  le  damoiseau  de  Hainse- 
berge*   et  plusieurs  autres,   nobles  et  non  nobles, 

détails  intéressants  que  nous  reproduisons  ici.  «  Et  fu  celle  ordon- 
nance et  bataille  le  xxiii®  jour  du  mois  de  septembre.  Ledit  jour,  à 
heure  de  tierce  (neuf  lieures  du  matin)  se  mirent  ensemble  les  deux 
parties  dessusdictes ,  et  à  l'assambler  commenchèrent  Liégois  à 
traire  leurs  canons  et  leurs  trébus ,  mais  ilz  les  avoient  si  hault 
assis  que  ilz  passèrent  par  dessus  la  bataille  de  leurs  anemis  et  ne 
firent  gaires  de  maulx.  Et  après  le  trait  desdiz  canons ,  assam- 
blèrent  les  deux  batailles  l'une  contre  Taulre  et  commenchèrent  à 
combattre  main  à  main.  Là  y  eubt  grant  estequis  et  grande  occi- 
sion ,  et  se  frappèrent  Bourguignons ,  Flamens ,  Piccars  et  Hen- 
nuyers  es  Liégois  moult  raddement.  Et  ilz  se  deffendirent  au 
mieulx  que  ilz  porrent  de  leurs  planchons  à  longues  pointes.. Et 
ainsi  que  la  bataille  estoit  en  ce  point ,  frappèrent  ceulx  de  cheval 
es  Liégois,  par  derière ,  par  tel  manière  que  ilz  furent  incontinent 
desconfiis.  »  (Bibl.  imp.,  Cord.  16,  fol.  334  v«}.  Cette  chronique 
porte  la  perte  des  Liégeois  à  vingt-huit  mille  hommes. 
i .  Le  daraoisiau  d^  Hinsberch  (Suppl.  fr,  93). 

jusques  au  nombre  de  six  cens  bacinets  ou  en\iron  , 
vindrent  de  la  \ille  de  Irect',  où  ilz  avoient  esté  assé- 
gez,  en  l'ost  des  deux  ducs  dessusnommez  ,  lesquelz  il 
remercia  très  humblement  du  secours  (ju'ilz  lui  avoient 
fait ,  et  fut  d'iceuk  et  de  leur  chevalerie  reçeu  à  très 
grant  joye.  Si  lui  fut  à  sa  venue  fait  présent  de  la  teste 
du  damoisel  de  Pierelves%  lecjuel  avoit  esté  trouvé 
mort  avecques  ses  deux  filz  dessusdis.  Et  fut  ladicte 
teste  mise  au  bout  d'une  lance  pour  icelle  monstrer  à 
tous  ceulx  qui  la  vouldroient  veoir.  Et  le  mardi  en- 
suivant,  le  jour  de  Saint  Fremin  martir%  la  cité  de 
Liège,  Hiiy,  Dinant  et  Tongres ,  avecques  toutes  les 
autres   bonnes  villes  de  la  terre   et  de  l'évesché  de 
Liège ,  excepté  le  chastel  de  Buillon  \  voians  et  oyans 
la  grande  destruction  de  leurs  gens  et  la  puissance  de 
leurs  ennemis,  actains  de  paour,  non  voians  espérance 
de  quelque  secours ,  se  rendirent  en  l'obéissance  des- 
diz  ducs  de  Bourgongne  et  de  Hollande,  par  le  rapport 
de  leurs  ambaxadeurs ,  lesquelz  à  ce  faire  ilz  envoiè- 
rent  à  iceulx ,  en  suppliant  aussi  très  humblement 
audit  Jehan  de  Bavière  ,  leur  seigneur  et  évesque,  qu'il 
les  voulsist  recevoir  à  mercy  et  miséricorde,  requérans 
très  humblement  sa  grâce.  Laquelle  chose  ledit  évesque 
leur  octroya  par  le  moien  des  deux  ducs  dessusdiz  , 
pourveu  toutesfoiz  que  tous  les  coulpables  de  la  sédi- 
cion  mauvaise  et  perverse  ,  desquelz  plusieurs  estoient 
encores  vivans,  qu'on  leur  dénommeroit ,  ilz  les  ren- 
droient  et  délivreroient  en  la  main  desdiz  ducs,  pour 

1.  Maëstricht. 

2.  Dudit  sire  de  Pierwez  (5«/?/?.  fr.  93). 

3.  Le  mardi  23  septembre  1408,  jour  de  la  Saint-Firmin. 

4.  Bouillon,  en  Luxembourg;. 


[1408J 


D'Ei^GUElUlA.^  DE  MOiNSTRELET. 


3G9 


en  faire  ce  que  par  eulx  en  seroît  appoincté  par  justice. 
Et  pour  ce,  chascune  d'icelles  bonnes  villes  bailla 
bons  hostaiges  et  bonne  seurté  telle  qu'ilz  voldrent 
avoir.  Et  lors  les  deux  ducs,  avec  eulx  l'évesque,  et 
tout  leur  ost,  partans  dudit  lieu,  alèrent  vers  Liège.  Et 
se  loga  ledit  duc  en  une  ville  nommée  Flavie  *  sur  la 
rivière  de  Meuse,  à  une  lieue  près  de  ladicte  cité  de 
Liège.  Et  le  duc  Guillaume  et  l'évesque  son  frère  se 
logèrent  assez  près ,  es  montaignes.  Le  dimenclie  en- 
suivant, iceulx  ducs  et  l'évesque,  avec  tous  les  con- 
seillers desdictes  parties,  se  mirent  ensemble,  et  y  eut 
plusieurs  propos  mis  avant ,  et  furent  en  conseil  sur 
les  besongnes  dessusdictes  jusques  au  mardi  ensuivant. 
Auquel  jour  l'évesque  dessusnommé  ala  en  la  cité  de 
Liège,   et   fut  reçeu  du  remenant  des  habitans  en 
grande  humilité.   Et  desjà  estoient  prins  en  icelle  et 
dans  toutes  les  autres  villes,  et  mis  en  prison,  les  plus 
coulpables  de  ladicte  conspiracion.  Si  ala  première- 
ment à  l'église  cathédrale  de  Saint-Lambert  faire  son 
oraison  ,  et  icelle  réconsilier,  et  après  ala  au  palais, 
où  il  fut  très  humblement  requis  de  tout  son  peuple 
généralement,  qu'il  eust  de  eulx  miséricorde,  laquelle 
requeste  il  accorda ,  et  tost  après  retourna  aux  champs 
devers  les  ducs.   Lendemain  ,   environ    deux  heures    , 
après  midi ,  s'assemblèrent  iceulx  ducs  et  Pévesque  en 
ung   lieu  assez  hault  qui  estoit  auprès  de  leur  ost , 
avecques  eulx  plusieurs  nobles  de  leur  compaignie. 
Et  là,  par  messire  Jehan  de  Jumont',  mareschal  du 
duc  Guillaume ,  comme  dessus  est  dit,  et  selon  l'or 


i .  Flavye  {Suppl.  fr.  93). 
2.  Jehan  de  Jeumont  (fè/^.  ) 

donnance  desdiz  ducs  et  évesque ,  fist  amener  de  la- 
dicte  cité  le  damoiseau  de  Rocliefort,  noble  homme  *, 
et  Jehan  de  Saraine  %  chevalier,  et  autres  jusques  à 
quinze  bourgois ,  lesquelz  par  le  bourrel ,  les  ungs 
après  les  autres,  eurent  les  cols  coppez.Et  pareille- 
ment, plusieurs  hommes  d'église,  et  aussi  aucunes 
femmes,  à  cause  de  ceste  conspiracion,  furent  mortes 
et  noiées  en  la  rivière  de  Meuse».  Et  lendemain  lesdiz, 
et  aussi  l'évesque ,  à  tout  leur  ost ,  tous  ensemble  se 
tournèrent  vers  Huy  et  se  logèrent  à  trois  lieues  près 
en  une  ville  nommé  Beaucloquier.  Duquel  lieu  ilz 
eurent  plusieurs  parlemens  ensemble  sur  les  afaires  du 
pays ,  et  là  vint  le  conte  de  Nevers ,  qui  venoit  au 
secours  de  son  frère  le  duc  de  Bourgongne ,  à  tout 
quatre  cens  combatans.  Duquel  lieu  pareillement  fu- 
rent amenez  par  ledit  seigneur  de  Jeumont ,  dix-neuf 
bourgois  de  ladicte  ville  de  Huy ,  qui ,  comme  les 
autres  et  pour  pareil  cas  furent  décapitez  ,  et  comme 
devant  furent  noiez  plusieurs  gens  d'église  et  aucunes 
femmes.  Vint  aussi  au  lieu  dessusdit  devers  icellui  duc 
de  Bourgongne,  Amé  de  Viri,  Savoisien,  noble  homme, 
et  très  expert  en  armes,  pour  le  servir,  acompaigné 
de  trois  cens  bacinès  du  pays  de  Savoye.  En  après 

i.  Noble  homme  et  riche  (Suppl.  fr,  93.) 

2.  Jehan  de  Sarrainye  {ibid.) 

3.  La  chronique,  Cord.  10,  (fol.  335)  confirme  ces  détails, 
oc  Après  ces  choses  ainsi  faictes ,  fu  commis  messire  Jehan  de  Jeu- 
mont  de  aller  en  la  ville  de  Liège,  et  autres  avoec  luy,  et  de  faire 
faire  justice  de  tous  ceulx  qui  seroient  trouvez  couppables  de 
la]  traison  et  rébellion  dessusdicte.  La  furent  pluiseurs  hatriaux 
coppés(cols  couppés)  et  pluiseurs  gens  noyez,  tant  hommes 
comme  femmes.  Et  entre  les  aultres  y  fu  le  demoisel  de 
Rochefort  décolez  » . 

lesdiz  ducs,  l'évesque  et  leurs  conseillers,  eurent  plu- 
sieurs parlemens  et  par   plusieurs  journées   sur   les 
afaires  du  pays  de  Liège.  Et  en  fin  conclurent  tous 
ensemble,  avecques  Jehan  de  Bavière ,  lequel  fut  lors 
appelle  Jehan  sans-Pitié,  qu'ilz  s'assembleroient  tous 
ensemble  en  la  cité  de  Tournay,  le  jour  Saint-Luc  * 
ensuivant ,  pour  là  conclurre  et  délibérer  sur  toutes 
les  besongnes  qu'ilz  avoient  à  faire  touchans  ceste 
matière.  Et  après  qu'ilz  eurent  fait  faire,  ou  pays,  plu- 
sieurs justices  de  très  grant  nombre  de  gens  à  cause 
des  conspiracions  dessusdictes,  et  aussi  qu'ilz  y  eurent 
fait  abatre  et  démolir  les  fortifications  de  la  ville  de 
Huy,  Dinant  et  d^aucunes  autres  places,  se  départirent 
iceulx  ducs  du  pays  pour  retourner  en  leurs  lieux ,  et 
amenèrent  avec  eulx  très  grant  nombre  de  Liégois, 
lesquelz  estoient  baillez  en  hostage  de  par  les  bonnes 
villes  du  pays  de  Liège,  afin  de  entretenir  entièrement 
les  traictiez  qui  leur  seroient  appoinctez  à  faire.  Des- 
quelz  hostages  une  partie  furent  envolez  à  Mons  en 
Haynau  et  à  Valenciennes,  de  par  le  duc  Guillaume. 
Et  Faiitre  partie  fut  menée  à  Lisle,  à  Arras  et  es  autres 
places  du  duc  de  Bourgongne.  Lequel  duc  s'en  ala  en 
son  pays  de  Flandres,  et  le  duc  Guillaume,  en  Haynnau, 
après  ce  qu'ilz  eurent   donné    congé   à   leurs   gens 
d'armes,  dont  la  plus  grant  partie  retournèrent  es 
lieux  dont  ilz  estoient  venus ,  remplis  et  enrichis  très 
habondamment  des  biens   desdiz    Liégois.   Lesquelz 
Liégois  généralement  demourèrent  en  leur  pays  très 
dolens  et  amatis  de  la  meschance  qui  leur  estoit  ad- 
venue. 

1.  Le  18  octobre. 

Si  furent  en  cest  exercite  *  avecques  le  duc  de  Bour- 
gongne  plusieurs  grans  seigneurs  de  ses  pays.  Cestas- 
savoir,  des  pays  de  Bourgongne  :  messire  Jehan  de 
Châlon,  messire  Gautier  de  Hurpes*,  le  seigneur  de 
Vergi,  maresclial  de  Bourgongne,  le  seigneur  de  Saint- 
George  ,  Jehan  de  La  Balme  ,  messire  Guillaume  de 
Champdivers ,  messire  Jacques  de  Courtramblé  ,  le 
seigneur  de  Montagu  et  plusieurs  autres.  Et  des  marches 
de  Picardie ,  les  seigneurs  de  Croy,  de  Heilly,  de  Fos- 
seux,  de  Waurain%  sire  Boort  Quieret  et  ses  frères, 
le  seigneur  d'Ancy  \  le  seigneur  de  Basse',  le  seigneur 
de  Bremeu%  messire  Renauld  de  Créqui,  seigneur  de 
Couches  \  Enguerran  de  Bournonville ,  le  seigneur  de 
Ront,  messire  Raoul  de  Flandres,  le  seigneur  de  Poix, 
messire  Guichard  de  Bours',  le  seigneur  de  Mailli,  le 
seigneur  de  Chièvres  et  le  seigneur  d'Azincourt.  Et  du 
pays  de  Flandres ,  messire  Jehan  et  messire  Loys  de 
Guistelle ,  le  seigneur  de  Hames ,  messire  Jehan  de 
BailloeP  et  messire  Colars  de  Fosseux.  Et  en  général 
toute  la  plus  grant  partie  de  tous  les  nobles  des  des- 
susdictes  marches  de  Picardie.  Et  pareillement  y  avoit, 
icellui  duc  Guillaume ,  assemblé  tous  les  nobles  et  sei- 
gneurs de  ses  pays  avecques  plusieurs  autres  ses  aliez. 
Si  y  fut  aussi  Jehan  de  Béthune ,  frère  au  vicomte  de 

1.  Encetteexpédition.(V.  leRel.  deS.Denis,  IV,  152  et  153.) 

2.  Gaultier  de  Rulpes  [SuppL  fr.^Z.) 

3.  De  VVaurin  {ihid.) 

4.  Le  seigneur  d'Inclii  {ihid.) 

5.  Le  seigneur  de  Raisse  {ihid.) 

6.  Le  seigneur  de  Brimeu  {ihid,) 

7.  Seigneur  de  Contes  [ihid,) 

8.  Le  seigneur  d'Auxi  {ihid,) 
0.  Jehan  de  Ballleul  Qhid,) 

Meaulx.  A  laquelle  assemblée  ne  se  vouldrent  point 
trouver,  comme  il  fut  commune  renommée,  Anthoine 
de  Brabant ,  frère  au  duc  Jehan  de  Bourgongne ,  ne 
Waleran  de  Luxembourg,  conte  de  Saint-Pol,  pour  ce 
qu'ilz  scavoient  aucunement  les  paroles  et  convenances 
qui  avoient  esté  entre  ledit  Jehan  de  Bavière  d'une 
part ,  et  le  seigneur  de  Pierrelves  et  son  fîlz  d'autre 
part ,  pour  la  résignacion  de  ladicte  éveschié ,  comme 
en  autre  lieu  est  plus  à  plain  déclairé,  jà  soit  ce  qu'ilz 
y  meissent  autres  excusacions. 

En  après  les  dessusdiz  ducs  et  toutes  leurs  gens  partis 
et  retournez  hors  du  pays  de  Liège ,  environ  le  jour 
qu'ilz  se  dévoient  assembler  en  la  cité  de  Tournay , 
avec  eulx  Jehan  de  Bavière,  pour  rendre  leur  sen- 
tence à  rencontre  des  communaultez ,  bonnes  villes 
et  pays  de  Liège ,  leur  furent  envoiez  ambaxadeurs 
notables  et  solemnelz  d'icelle  cité,  lesquelz  leur  requi- 
rent instamment  qu'il  leur  pleust  à  eulx  assembler  et 
convenir  en  aucune  autre  bonne  ville ,  disant  et  en 
eulx  excusant  que  telle  et  si  grande  assemblée  leur 
pourroit  porter  grant  préjudice  pour  la  petite  provi- 
sion des  vivres  et  autres  choses  nécessaires  qu'ils 
avoient  de  présent.  Laquelle  requeste  leur  fut  desdiz 
seigneurs  accordée  assez  bénignement,  et  en  lieu 
d'icelle,  s'assemblèrent  en  la  ville  de  Lisle,  au  jour 
qui  estoit  prins  par  eulx,  comme  dessus  est  dit.  Et  là 
furent  amenez  en  la  présence  des  dessusditz  ducs  tous 
les  Liégeois ,  ou  au  moins  la  plus  grant  partie ,  qui 
avoient  estes  baillez  en  ostaige,  et  aussi  plusieurs 
autres,  lesquels  estoient  commis  à  y  estre  pour  oyr 
ladite  sentence  que  dévoient  déterminer  les  dessusdiz. 
Laquelle  fut  telle  que  cy-endroit  sera  déclairée. 

S'ensuit  la  sentence  dicte  et  prononcée  par  escript 
aux  dessusdiz  hostagers  et  commis  dudit  pays  de 
Liège,  selon  Tordonnance  des  ducs  de  Bourgongne 
et  de  Holande,  laquelle  ilz  veulent  que  selon  la  déclai- 
ration  d'icelle,  elle  soit  de  tout  fermée  et  accomplie 
sans  quelque  faulte  ou  interdict,  quant  à  présent,  et 
le  surplus  retiennent  à  eulz  à  déclairer  et  faire  déter- 
minacion  entière,  toutes  et  quantes  foiz  qu'il  leur 
plaira. 

Premièrement.  Ils  mectront  en  leurs  mains  toutes 
les  franchises,  coustumes  et  privilèges  que  avoient  et 
ont  les  habitants  de  la  cité  de  Liège  et  des  \illes  et 
pays  de  l'évesché  situées  en  icelui  pays  de  Liège,  de 
la  conté  de  Los ,  du  pays  de  Hasebain ,  de  Saintron , 
la  terre  de  Buillon  *,  et  des  appartenances,  aians  lois, 
privilèges,  franchises  et  coustumes.  Et  ordonnent  de 
présent  que  les  bourgeois  de  la  cité  de  Liège  et  les 
autres  dessusnommez  apportent  en  la  ville  de  Mons 
en  Haynnau ,  lendemain  de  la  Saint-Martin  prochain 
venant,  au  monastère  des  escoliers  de  ladicte  ville, 
toutes  leurs  lectres ,  privilèges ,  lois ,  libertez  et  fran- 
chises qu'ils  ont,  et  icelles  bailleront  es  mains  d'au- 
cunes personnes  qui  audit  jour  et  lieu  seront  com- 
mises et  députées  de  par  lesdiz  seigneurs  à  icelle  rece- 
voir. Et  ceulx  qui  apporteront  lesdictes  lectres  seront 
tenus  de  jurer  sur  leurs  âmes  et  sur  les  âmes  de  ceulx 
qui  les  envoleront ,  qu'ils  n'ont  point  laissé  aucunes 
lectres  de  leursdiz  privilèges,  lois,  libertez  et  fran- 
chises frauduleusement.  Et  ordonnent  lesdiz  seigneurs, 
que  se  aucune  desdictes  lectres  de  privilèges,  lois,  fran- 

1.  Saint-Tron,  au  pays  de  Liège.  Bouillon,  en  Luxembourg. 

chises  et  libertez  estoient  délaissées  à  apporter  devant 
les  dessusdis  commis,  deslors  ceulx  des  dessusdictes 
citez,  villes,  terres  et  pays  de  Liège  et  des  apparte- 
nances, qui  ne  les  auroient  envoies,  en  sont  privez 
pardurablement. 

Item,  Ordonnent  et  establissent  lesdiz  seigneurs, 
que  es  mains  de  leursdiz  commis,  au  jour  et  lieu  des- 
susdit, toutes  aliances  ou  convenances  pour  eulx  tou- 
chans  icelles  villes ,  citez  et  pays ,  soient  apportées  et 
baillées  ausdiz  commis ,  sur  peine  et  seremens  sem- 
blables, comme  dessus  est  dit  en  deux  autres  articles 
touchans  iceulx  privilèges  et  aliances. 

Item.  Veulent  que  après  la  visitacion  desdictes 
lectres  de  privilèges ,  de  là  en  suivant  celles  dont  sera 
appoincté  et  ordonné,  ne  puissent  donner  nouvel  pri- 
vilège l'évesque  de  Liège  et  son  chapitre  aux  habi- 
tans  desdictes  cités,  villes  et  pays,  ne  à  aucune  d'icelles, 
que  ce  ne  soit  par  le  consentement  et  conseil  de  iceulx 
ducs  dessusnommez  ou  de  leurs  successeurs. 

Item.  Ordonnent  que  doresenavant  en  la  cité,  villes 
et  pays  dessusdiz  ne  seront  fais  aucuns  officiaulx\ 
nommez  maistres,  jurez,  gouverneurs  et  ducteurs  des 
arts  et  mestiers,  ou  autres  officiers  quelconques, 
créez  ou  constituez  par  la  communaulté.  Mais  dores- 
navant  seront  telles  offices  adnuUées ,  et  les  exercices 

d'icelles. 

Item.  Ordonnent  et  establissent,  qu'en  ladicte  cité 
et  es  autres  villes  des  pays  dessusdiz ,  les  baillis ,  pré- 
vostz,  maieurs  et  autres  noms  d'offices  seront  créez 
et  instituez  par  leur  évesque ,  et  conte  de  Los  et  des 


1 .  Aucuns  de  ces  officiers  que  l'on  nomme  maîtres,  jurés,  etc. 

apartenances.  Et  aussi  les  eschevins  seront  renouvelez 
cliascun  an  en  chascune  ville  où  il  est  coutume  de 
avoir  eschevins,  jusques  à  certain  nombre,  selon  l'exi- 
gence et  grandeur  des  villes.  Auquel  esclievinage  estant 
en  ville  notable  et  fermée,  ne  seront  point  mis  en- 
semble le  père  et  le  fils,  deux  frères,  deux  serourges, 
deux  cousins  germains,  l'oncle  et  le  nepveu,  ou  cellui 
qui  auroit  espousé  la  mère  de  l'un  d'iceulz,  afin  d'es- 
cliever  les  faveurs  des  ordonnances  qui  y  pourroient 
estre.  Et  seront  tenus  les  officiers,  et  cliascun  d'iceulx, 
de  jurer  à  leur  créacion  et  constitution  solemnelle- 
ment,  à  maintenir  etacomplir,  cliascun  selon  lui, 
tous  les  articles  et  poins  contenus  es  ordonnances 
faicles  par  iceulx  devant  déclairez. 

Item.  Veulent  et  ordonnent  que  ledit  évesque  ou 
seigneur  de  Liège,  cbascun  an,  en  la  fin  de  cbascun 
escbevinage  pourra  créer  et  establir  telz  eschevins 
qu'il  lui  plaira,  ou  ceulx  qui  auront  esté  eschevins  en 
l'an  précédent,  ou  autres,  selon  son  bon  plaisir,  pour- 
veu  qu'ils  ne  soient  de  lignage  ou  affinité,  comme  dit 
est  devant.  Par  lesquels  eschevins  seront  jugées  les 
causes,  et  déterminées,  appartenans  audit  escbevinage, 
et  les  biens  communs  appartenans  aux  villes  où  ils 
seront  instituez.  Et  que  les  eschevins  de  ladicte  cité 
seront  tenus  rendre  compte  en  la  fin  de  chascun  an 
de  leur  administracion  devant  leur  seigneur  et  évesque 
de  Liège  et  ses  commis  ou  députez,  et  devant  ung 
commis  et  député  par  chapitre  et  ung  de  par  les 
autres  églises.  Et  ceux  des  autres  villes  seront 
tenus  de  rendre  compte  devant  leur  seigneur  de 
Liège  tant  seulement,  ou  devant  ses  députez  ou  com- 
mis à  ce. 

Item,  Ordonnent  et  establissent  que  toutes  les  con- 
fraries  des  mestiers  estans  en  la  cité  et  villes  dessus- 
dictes  cesseront  doresnavant,  icelles  ramenant  à  néant. 
Et  si  ordonnent  que  les  bannières  d'icelles  confraries 
et  mestiers,  c'estassavoir  celles  de  la  cité ,  seront  ap- 
portées par  les  habitans  d'icelle  ou  palais  du  seigneur 
de  Liège  et  baillées  à  ses  commis  à  tel  jour  qu'ils  leur 
feront  savoir.  Et  les  bannières  des  mestiers  des  autres 
villes  seront  apportées  par  les  habitans  d'icelles  à 
certain  jour  et  lieu  que  ordonneront  à  ce  les  commis, 
pour  ordonner  desdictes  bannières  par  iceulx  comme 
il  leur  semblera  bon  et  expédient. 

Item.  Ordonnent  que  en  ladicte  cité  et  aucunes  autres 
villes  de  ce  mesme  pays  de  Liège  et  des  appartenances 
aucun  ne  sera  réputé  bourgois  s'il  ne  demeure  sans 
fraude  en  ladicte  cité  ou  es  villes  desquelles  il  vouldra 
avoir  la  bourgoisie.  Et  se  aucun  a  bourgoisie  pour  le 
présent  en  ladicte  cité  ou  es  autres  dictes  villes,  ilz 
adnullent  icelles.  Et  toutefois ,  posé  qu'ilz  fcussent 
bourgois  des  villes  où  ils  seront  demeurans,  ils  ne  se 
pourront  aider  par  ladicte  bourgoisie  de  cas  nouvauîx 
pour  raison  des  héritages  de  eulx  et  autres,  tant  de 
personnes  et  actions  personnelles,  comme  des  héritages, 
que  la  cognoissance  n'appartiengne  aux  seigneurs 
soubz  lesquelz  icelles  personnes  seront  demourans  et 
îesdiz  héritages  situez. 

Item,  Ordonnent  que  maintenant  et  au  temps  avenir 
ladicte  cité  de  Liège  et  les  villes  de  Huy  et  de  Dinant 
et  autres  villes  du  pays  de  Liège,  de  la  conté  de  Los, 
du  pays  de  Hazebain  et  autres ,  appartenans  à  la  cité 
de  Liège ,  ne  soient ,  ne  facent  assemblées ,  ne  con- 
saulx  ensemble ,  ne  quelque  ville  avec  autre  ne  face 

aucunes  congrégacions  ne  assemblées,  et  ainsi  les 
habitans  de  ladicte  cité  les  aucuns  avec  les  autres , 
et  pareillement  de  cbacune  des  autres  villes ,  que  ce 
ne  soit  de  l'auctorité  ou  consentement  de  leurdit  éves- 
que,  ou  du  cliapitre  de  Liège  quant  le  siège  de  l'é- 
vesque  sera  vacant. 

Item,  Ordonnent  et  établissent  que  ledit  évesque 
de  Liège  ou  autres  du  pays  de  Liège,  de  la  conté  de 
Loz,  du  pays  de  Hazebain,  aians  administracion  dudit 
éveschié,  ceulx  du  chapitre  de  Saint-Lambert  de  Liège, 
ceuk  de  ladicte  cité  ou  autres  d'iceulx  pays,  dès  main- 
tenant et  à  toujours  mais ,  ne  seront ,  ne  se  porteront 
en  armes  contre  le  roy  ou  roys  de  France,  contre  eulx 
ou  Fun  d'iceulx ,  contre  les  ducs  ou  contes  dessus- 
nommez,  ne  aussi  contre  le  conte  de  Namur  qui  pour 
lors  sera,  ne  contre  le  pays,  fors  pour  Tempereur  en 
sa  compaignie ,  et  que  icellui  mesme  empereur  y  soit 
en  propre  personne.  Se  n'estoit  que  le  roy  de  France, 
ou  les  dessusnommez  ou  l'un  d'iceulx,  envayssent 
comme  ennemis  ledit  pays  de  Liège. 

Item.  Ordonnent  et  establissent  pardurablement 
en  mémoire  pardurable  de  ladicte  victoire  et  en  signe 
de  conqueste  desdiz  pays  faicte  par  lesdiz  seigneurs , 
que  quant  iceulx  ducs  ou  seigneurs  vouldront  passer 
la  rivière  de  Meuse  par  aucune  partie  dudit  pays  de 
Liège  et  la  conté  de  Los,  Talée  ou  retour  leur  sera 
ouverte  soit  par  quelconques  villes  fermées  ou  autres 
lieux  et  passages  telz  qu'il  leur  plaira  ou  à  lun  d'iceulx, 
soit  qu'ils  viengnent  pour  passer,  à  tout  gens  d'armes 
ou  autrement,  pourveu  toutefois  qu'ils  ne  souffreront 
aux  gens  desdictes  villes  et  passages  faire  aucun  grief, 
et  que  vivres  leur  seront  administrez  pour  leur  argent 

sans  ce  qu'on  leur  vende  plus  cher  qu'on  a  acoustumé 
pour  cause  de  ce. 

Item.  Ordonnent  et  establissent  que  leurs  monnoies 
et  de  l'un  d'iceulx  ou  de  leurs  successeurs  ducs  ou 
contes  dessusdiz ,  duchez  ou  contez ,  es  diz  pays  et 
seigneuries,  auront  leurs  cours^et  seront  aloués  comme 
en  leur  pays,  ou  de  leurs  successeurs  ou  de  l'un 
d'iceulx. 

Item,  Ordonnent  et  establissent  que  ou  lieu  et  en  la 
place  oii  ilz  obtindrent  victoire  soit  fondée  et  édifiée 
ime  église,  en  laquelle  seront  quatre  chapelains  et 
deux  clercs ,  et  sera  garnie  de  chasubles ,  calices,  et 
autres  aournements  à  dire  et  célébrer  messes,  et  autres 
telz  services  divins  qui  sera  ilec  fait  perdurablement 
pour  le  salut  de  ceulx  qui  moururent  en  ladicte  ba- 
taille. Desquels  chappellains  la  coUacion  appartendra 
à  ceulx  ,  successivement  par  ordonnance  et  ainsi  qu'il 
sera  advisé.  Et  feront  faire  à  leurs  dépens  la  coUacion 
de  ladicte  église,  et  icelle  pourveoir  tant  seulement 
pour  une  fois  de  chasuble,  calice  et  autres  aourne- 
ments à  ce  appartenans.  Et  l'évesque  de  Liège  ordonne 
sur  les  constitucions  ^  à  lui  revenans,  deux  cens  escus 
d'or  de  rente  annuelle  pour  lesdiz  chappellains  et 
clercs ,  c'estassavoir  pour  chascun  chappellain  qua- 
rante escus  et  pour  chascun  clerc  dix  escus  et  pour 
retenir  ladicte  église  ,  vingt  escus. 

Item.  Feront  nosdiz  seigneurs,  que  le  xxin®  jour  de 
septembre,  ouquel  jour  fu  faicte  ladicte  bataille  ,  qu'a 
tel  jour  chascun  an  pardurablement  une  messe  de  la 
Vierge  Marie  sera  solemnellement  célébrée  et  chantée 

i.  «  Confiscacions  »  (Ms.  Suppl.  fr.  93). 

par  le  prévost  ou  doien  de  Téglise  Saint-Lanibeil  de 
Liège  ou  cueur  et  au  grant  autel  de  ladicte  église,  et 
en  ce  mesme  jour  après  vespres  seront  dictes  et  chan- 
tées vigiles  de  mors ,  et  lendemain  sera  dicte  une 
messe  de  Requiem  solemnellement  oudit  cuer  et  oudit 
grant  autel ,  pour  les  âmes  des  trespassez  en  ladicte 
bataille  et  de  tous  autres.  Et  requerront  nosdiz  sei- 
gneurs de  ce  faire  ausdictes  églises  collégiales  et  mo- 
nastères de  ladicte  ville  et  cité  et  à  tous  autres  collèges 
et  abbayes,  tant  de  hommes  comme  de  femmes,  dudit 
pays,  de  la  conté  de  Los  et  des  appartenances. 

Item,  Requerront  nosdiz  seigneurs  à  Tévesque  de 
Liège  et  à  sondit  chapitre,  que  sur  eulx  et  sur  toutes 
autres  églises  ilz  enjoingnent ,  commandent  et  ordon- 
nent par  estalus  lesdiz  services  estre  célébrez  en  clias- 
cune  desdictes  églises  collégiales  et  monastères,  comme 
dessus  est  dit ,  pour  pardurable  mémoire,  et  que  pour 
celle  victoire  toute  personne  d'église  des  pays  dessus- 
nommez  furent  et  sont  remis  en  leurs  lieux  paisible- 
ment. 

îtem.  Ordonnent  et  establissent  nosdiz  seigneurs 
que  doresenavant  Tévesque  de  Liège  qui  maintenant 
est ,  et  ses  successeurs  évesques  de  Liège  ,  ou  aians 
Tadministracion  dudit  éveschié  quant  le  siège  sera 
vacant,  ceulx  du  chapitre  de  Saint-Lambert  de  Liège, 
institueront  et  mectront  tel  chastellain  et  cappitaine, 
de  telle  nacion  qu'il  leur  plaira ,  ou  chastel  de  Huy, 
ouquel  aussi  mectront  telle  garnison  de  gens  d'armes 
et  provision  de  vivres  comme  il  leur  semblera  bon  et 
expédient  et  comme  seigneur  franc  peut  et  doit  faire. 
Et  auront  franchement  entrée  et  vssue  vers  la  ville  de 
Huy,  ne  ceulx  dudit  pays  ne  pourront,  ne  devront 

mectre  aucun  empeschement  qu'ilz  ne  ayent  leur  entrée 
et  yssue  vers  les  champs.  Pareillement  et  semblable- 
ment  ordonnent  estre  fait  du  chastel  d'Estoquillon* 
et  de  Buillon,  quant  à  la  constitucion  desdiz  chastel- 
lains  et  garnisons. 

Item,  Ordonnent  nosdiz  seigneurs,  que  ou  cas  que 
aucuns  quelz  qu'ilz  soient,  s'esforceroient  ou  venroient 
par  voie  de  fait  ou  de  molestacion,  ou  travail  irraison- 
nable ,  aucunement  contre  les  dons  d'église  ou  autres 
dons  d'offices  qui  ont  acoustumez  estre  donnez  à  vie 
par  ledit  évesque  de  Liège ,  seront  tenus  à  résister  et 
défendre  de  tout  leur  povoir,  sans  fraude  aucune. 

Item,  Et  pour  ce  que  encores  sont  vivans  des  mau- 
vais et  pervers  conspirateurs,  et  fuilifz  hors  desdiz 
pays  de  Liège  et  des  contez  de  l-.os ,  et  se  sont  retraiz 
et  reçeuz  es  pays  voisins  ilz  ordonneront  et  commec- 
tront  certaines  personnes  à  ce  habiles  et  ydoines,  par 
lesquelles  diligemment  on  enquerra  où  telles  personnes 
seront  et  les  noms  d'iceulx,  et  soubz  quelz  seigneurs  ilz 
se  sont  transportez.  Et  quant  ce  sera  sçeu,  les  sei-< 
gneurs  des  lieux  dessoubz  qui  lesdiz  conspirateurs  se 
seront  retrais,  seront  requis  à  fin  qu'ilz  les  prengnent 
ou  facent  prendre  pour  bailler  à  la  justice  dudit 
évesque  de  Liège  afin  qu'ilz  soient  punis  comme  il 
sera  de  raison ,  ou  au  moins  que  iceulx  seigneurs  cha- 
çent  lesdiz  fuilifz  hors  de  leur  pays,  ou  facent  chaçer 
et  contraignent  à  yssir  telz  conspirateurs.  Et  se  on 
povoit  obtenir  vers  iceulx  seigneurs  que  desdiz  con- 
spirateurs ilz  voulsissent  faire  justice,  tant  vauldroit 
mieulx*  et  que  tous  telz  conspirateurs  comme  con- 

1 .  «  Du  chastel  d'Eblocquilien  »  (Ms.  Suppi:  fr.  93). 

traires  et  rebelles  à  leur  seigneur  et  esmouveurs  de 
peuple ,  soient  bannis  hors  du  pays  de  Liège  ,  de  la 
conté  de  Los  et  des  apartenances.  Et  en  oultre  ,  sera 
crié  par  tous  les  pays  de  Liège  et  de  la  conté  de  Los  , 
que  aucuns  ne  reçoivent  lesdiz  conspirateurs  ou  aucuns 
d'iceulx,  mais,  s'il  est  aucun  qui  sache  qu'ilz  soient 
èsdiz  pays ,  il  sera  tenu  de  iceulx  prendre  et  amener  à 
la  plus  prouchaine  justice  du  seigneur,  le  plus  tost  qu'il 
pourra ,  sur  peine  d'estre  puni  de  semblable  punicion 
en  corps  et  en  biens  comme  seroient  ou  devroient 
estre  telz  conspirateurs  punis.  Et  en  cas  que  en  fai- 
sant ou  voulant  faire  leur  devoir  mort  s'en  ensuivroit, 
pour  ceste  cause  riens  ne  leur  en  sera  demandé  du 
tout  en  tout. 

Item.  Ordonnent  que  les  murs  du  chastel  de  Re- 
nin  *,  les  portes  et  les  tours ,  seront  abatues  et  des- 
truictes  ,  tant  en  la  valée  comme  en  la  montaigne ,  et 
les  fossez  remplis.  Et  ne  sera  icelle  ville,  plus  réparée 
ne  restorée  ou  temps  avenir,  de  murs,  de  tours,  ne 
de  fossez. 

Ilem.  Pareillement  sera  fait  de  la  ville  ,  chastel  et 
fortresse  de  Commun  *  ?  tous  les  murs ,  tours  et  portes 
seront  abatues  et  destruictes;  et  ainsi  tous  les  murs 
des  autres  garnisons  et  défenses  estans  sur  la  rivière 
de  Sambre.  Tous  les  fossez  seront  remplis  ,  et  plus  ne 
seront ,  ne  villes ,  ne  chasteaulx ,  ne  autres  défenses 
ou  retrais,  aux  habitans  desdictes  villes  ne  autres  quelz- 
conques  par  quelque  manière ,  ou  au  temps  avenir  ne 
seront  plus  fortresses ,  ne  les  fossez  plus  refaiz. 

1.  Lis.  Thuin,  comme  dans  Suppl.  fr.  93.  Thuin  est  situé  sur 
la  Sambre  à  quelques  lieues  en  amont  de  Charleroy. 

2.  Sic  dans  Suppl.  fr.  93. 

Item,  Que  les  portes  de  Dinant ,  les  murs  et  toutes 
les  tours ,  soient  destruictes  et  abatues  tout  oultre  le 
fleuve  de  Meuse  et  dedens  ladicte  ville ,  et  qui  par  les 
habitans  de  ladicte  ville ,  ou  par  autres  quelconques, 
ne  pourront  pardurablement  estre  réédifiez  par  quelque 
manière. 

Item,  Que  ceulx  de  ladicte  ville  de  Culvin*,  de 
Fossez  *,  Commun  et  Dynant ,  ne  autres  quelzconques 
des  autres  villes  ,  cité  et  pays ,  dès  maintenant  et  par- 
durablement  ne  pourront  estre  réédifiez  par  eulx ,  ne 
par  autre  les  faire  refaire  ,  ne  réédifier  les  villes  fer- 
mées ,  défenses  et  garnisons ,  en  montant  de  Namur 
en  Haynnau ,  entre  les  deux  fleuves  de  Meuse  et  de 

Sambre. 

Item,  Sera  abatue  et  destruicte  une  des  portes  de 
la  ville  de  Tongres ,  c'estassavoir  celle  qui  regarde  la 
ville  de  Trect  ^,  avec  quarante  piez  du  mur  de  chascun 
costé  de  ladicte  porte  ,  sans  ce  que  jamais  puist  estre 
réédifiée.  Et  avecques  ce ,  ceulx  de  ladicte  ville  de 
Tongre  seront  tenus  de  remplir,  ou  faire  remphr  à 
leurs  despens  les  fossez  par  eulx  fais  devant  ladicte 
ville ,  en  laquelle  ils  asségèrent  leurdit  seigneur. 

Item.  Pour  ce  que,  à  moult  grans  despens,  coustez, 
mises  et  fraiz  ,  ilz  ont  subjugué  et  mis  en  leur  obéis- 
sance le  pays  de  Liège  dessusdit ,  et  avecques  ce  ont 
eu  en  leurs  pays  grans  perles  pour  cause  de  faire  ladicte 
subjection ,  comme  il  est  assez  notoire ,  ilz  veulent  et 
ordonnent  que  sur  les  héritages  de  ladicte  cité  ,  villes 
et  pays  dessusnommez ,  sera  imposé,  ceuilli  et  levé 

1 .  Couvin  ,  entre  Rocroy  et  Marienbourg. 

2.  Fosse,  à  l'Est  de  Charleroy. 

3.  Maestricht. 

une  aide  de  deux  cens  et  vingt  mille  escus  d'or*,  à 
icelle  lever  le  plus  tost  que  faire  se  pourra,  eue  pre- 
mièrement considéracion  sur  la  faculté  et  richesse  de 
chascun  desdiz  liabitans. 

Ifem.  Pour  ce  que  plusieurs  hostages  sont  baillez 
en  leurs  mains  à  tenir  leurs  ordonnances ,  faictes  et  à 
faire ,  ilz  ordonnent  que  si  aucuns  desdiz  hostages 
trespassoient  avant  que  les  choses  dessusdictes  feussent 
acomplies,  ceulx  de  la  ville  ou  villes.,  de  laquelle  ou 
desquelles  estoient  les  dessusdiz  hostages  mors  ,  ilz 
seroient  tenus  de  renvoier  et  remetre  personnes  en  tel 
nombre  et  en  telle  suffisance  que  celliii  ou  ceulx  qui 
seroient  mors,  avoient  esté. 

Itern.  Ordonnent  que  quant  les  lectres  seront  faictes 
contenans  les  promesses  et  obligacions  à  tenir  toutes 
les  choses  par  eulx  ordonnées ,  Tévesque  de  Liège , 
son  chapitre ,  et  tous  les  habitans  qui  se  sont  submis , 
venront  et  consentiront ,  prometront  et  octroieront 
pour  eulx  et  pour  les  autres  desdiz  pays ,  que  ou  cas 
que  les  choses  ordonnées  pour  le  temps  avenir  ou 
aucunes  d'icelles  ne  seront  gardées  sans  violer  ne  tres- 
passer,  et  que  le  dessusdit  évesque  de  Liège,  ses  suc- 
cesseurs évesques  ou  esleus  de  Liège ,  le  chapitre 
dessusnommé,  ou  ceulx  desdictes  villes ,  cité  et  pays , 

i  .  a  Deux,  cens  mille  escus  sans  partie  —  paieront  pour  leur  mef- 
faiture.  >>  Est-il  dit  dans  la  pièce  intitulée  :  La  bataille  du  Liège, 
(Voy.  La  Barre  ,  Mém.  pour  servi?-  à  rhist.  de  France  et  de  Bour- 
gogne, p.  378.)  Par  suite  d'une  erreur  de  chiffre  qui  se  trouvait 
dans  le  manuscrit,  cette  pièce  porte  la  date  de  14G8.  Mais  elle  se 
rapporte  si  bien  à  la  bataille  de  Tongres  ,  qu'on  y  lit  la  date  pré- 
cise du  jour,  qui  est  le  23  septembre.  De  plus  on  y  trouve  les 
noms  de  Jean  de  Bavière  et  de  la  plupart  des  seigneurs  mention- 
nés par  Monstrelet. 

yroient  ou  feroient  autant  de  foiz  qu'ilz  encherroient, 
et  pour  chascune  foiz.  Ce  que  feroient  en  la  peine  de 
deux  cens  mil  escuz  d'or  du  coing  forgé  et  enseigné  * 
du  roy  de  France,  ou  d'autres  florins  d'or  de  France, 
à  la  valeur  desdiz  escuz.  C'estassavoir,  cinquante  mil 
escuz  à  l'Empereur  ou  Roy  Rommain  qui  sera  pour 
le  temps  ;  cinquante  mil  escuz  au  roy  de  France  ;  et  à 
chascun  desdiz  ducs  ou  à  leurs  successeurs  es  duchez 
et  contez  dessusnommées ,  cinquante  mil  ;  à  prendre 
et  lever  ladicte  somme  sur  iceulx  Liégois,  par  l'appré- 
hension de  leurs  biens  et  de  leurs  corps ,  en  quelque 
lieu  qu'ilz  pourront  estre  trouvez.  Et  avec  ce,  se 
consentiront  et  octroieront  ceulx  dudit  pays  de  Liège, 
que  s'il  advenoit  qu'on  alast  au  contraire  desdictes 
ordonnances  ou  d'aucunes  d'icelles,  comme  dessus  est 
dit ,  que  dès  maintenant  et  lors ,  l'évesque  ou  esleu  de 
Liège  et  l'arcevesque  de  Coulongne,  qui  sont  pour  le 
présent  ou  qui  seront  lors  et  chascun  d'iceulx ,  puis- 
sent mectre  interdict  généralement  èsdictes  cité,  villes 
et  pays  de  Liège  et  des  appartenances.  Et  en  oultre , 
aussi  tost  que  en  la  saincte  Eglise  de  Dieu  ung  seul  et 
vray,  non  doubteux,  pape  sera,  que  semblablement 
par  icellui  puissent  estre  interditz.  Lequel  ne  devra 
estre  osté ,  ne  relasché ,  que  aincois  ne  soit  réparé  ce 
qui  aura  esté  fait  au  contraire  desdictes  ordonnances, 
et  que  lesdictes  peines  pécuniaires  ne  spient  aincois 
paiées,  comme  dit  est  dessus.  Et  s'il  advenoit  que 
aucune  partie  des  dessusnommez,  aucunes  villes  ou 
aucun  particulier  d'iceulx  pays,  feissent  au  contraire 

i .  On  disait  aussi  se  igné,  qui  porte  le  signe  ,  la  marque  ;  mar- 
qué au  coin  du  roi  de  France. 

desdictes  ordonnances  ou  d'aucunes  d'icelles,  et  après, 
que  par  iceulx  ducs  ou  par  Tun  d'iceulx  ou  par  leurs 
successeurs,  l'évesque   du  Liège   ou   esleu,   ou  son 
\icaire  en  son  lieu ,  ceulx  du  chapitre,  et  les  bourgois 
de  ladicte  cité  ,  pour  eulx  et  pour  tous  les  autres  ha- 
bitans  desdiz  pays ,  auront  esté  requis  et  sommez  de 
faire  contraindre  lesdiz  empescbeurs  et  alans  au  con- 
traire desdictes  ordonnances  ou  d'aucunes  d'icelles,  à 
réparer  ce  qu'ilz  auront  forfait  dedens  ung  mois  prou- 
chain  ensuivant ,  et  que  icellui  ou  ceulx  ne  se  désis- 
toient  ne  réparoient  le  forfait  ledit  mois  ainsi  passé 
après  ladicte  sommacion  ,  le  dessusnommé  encourroit 
es  peines  des  amendes  et  des  interditz  cy-dessus  dé- 
clairez.  Et  néantmoins  seront  réparez  et  remis  au  pre- 
mier estât  et  deu  ce  qu'ilz  auront  fait  au  contraire 
après  l'intencion  de  nosdiz  seigneurs.   Et  aussi  ilz 
ordonnent  et  establissent  que  doresenavant  leurs  sen- 
tences et  ordonnances  seront  faictes  et  tenues  entière- 
ment et  mises  en  escript,  et  en  seront  lectres  faictes  et 
séellées  de  leurs  seaulx,  et  baillées,  au  seigneur  évesque 
de  Liège  et  à  son  chapitre  unes ,  à  la  cité  de  Liège 
unes ,  et  pareillement  à  chascune  des  \illes ,  unes. 
Lesquelz  seigneurs,  l'évesque  et  son  chapitre,  ceulx  de 
ladicte  cité  et  des  villes ,  bailleront  lectres ,  chascune 
d'icelles  ainsi  qu'il  appartendra ,  ausdiz  ducs,  c'estas- 
savoir,  ledit  évesque  et  le  chapitre  soubz  leurs  grans 
seaulx,  d'avoir  eu  et  receu  agréablement  lesdictes 
ordonnances.  Et  ceulx  de  ladicte  cité  et  des  villes, 
pareillement  bailleront  leurs  lectres  séellées  des  grans 
seaulx  de  ladicte  cité  et  de  chascune  desdictes  villes , 
en  eulx  obligant  à  iceulx  ducs  es  peines  contenues 
èsdictes  ordonnances. 

Item,  Pour  ce  que  plusieurs,  tant  ecclésiastiques 
comme  séculiers,  personnes  nobles  et  non  nobles,  ont 
baillé  plusieurs  requestes  et  supplicacions  contenant , 
que  pour  l'occasion  desdictes  rebellions  lesquelles  sont 
advenues  oudit  pays ,  ilz  ont  eu  plusieurs  dommages 
déclairez  en  leursdictes  supplicacions,  et  pour  ce  que 
nosdiz  seigneurs  n'y  ont  peu  encores  entendre  à  pré- 
sent, ilz  adviseront  ou  feront  adviser  sur  les  choses 
contenues  en  leursdictes  supplicacions,  le  plus  tost 
qu'ils  pourront. 

Toutes  les  choses  dessusdictes  mises  par  escript , 
furent  prononcées  par  le  commandement  desdiz  ducs 
et  en  leur  présence ,  en  la  ville  de  Lisle  ,  en  la  grant 
sale ,  le  xxiin^  jour  du  mois  d'octobre ,  l'an  de  grâce 
mil  quatre  cens  et  huit. 

CHAPITRE   XLVIII. 

Comment  grande  assemblée  fut  faicte  pour  procéder  contre  le  duc  de 
Bourgongne  ,  et  comment  tout  fut  délaissé  pour  les  nouvelles  de  la 
victoire  qu'il  avoit  eue  contre  les  Liégois. 

Or  est  ainsi  que  durant  le  voiage  que  fist  le  duc  de 
Bourgongne  ou  pays  de  Liège ,  comme  dessus  est  dit , 
s'assemblèrent  à  Paris  au  mandement  du  Roy  très 
grant  nombre  de  seigneurs ,  c'estassavoir  le  roy  de 
Cécile,  Charles,  roy  de  Navarre,  le  duc  de  Bretaigne, 
le  duc  de  Bourbon  ,  avec  plusieurs  autres ,  le^uelz , 
pour  la  plus  giant  partie,  estoient  aidans  et  favorables 
à  la  duchesse  d'Orléans  doagère*  et  ses  enfanspour  la 
mort  du  feu  Loys,  duc  d'Orléans.  Et  furent  tenus  plu- 


1.  Valentine  de  Milan. 

sieurs  consaulx  sur  cette  matière  pour  savoir  comment 
le  Roy  se  auroit  à  gouverner  à  l'encontre  du  duc  Jehan 
de  Bourgongne,  qui  estoit  principal  facteur  de  cest 
homicide  ,  comme  en  autre  lieu  est  plus  à  plain  dé- 
clairé.  Esquelz  consaulx  finablement  fut  conclud  qu  on 
procéderoit  contre  lui  en  toute  rigueur  selon  les  termes 
de  justice,  et  que ,  se  il  ne  vouloit  obéir,  le  Roy,  tous 
ses  vassaulx  et  subgetz ,  se  mectroient  sus ,  à  tout  la 
plus  grant  puissance  qu'ilz  pourroient  finer,  et  yroit 
contre  lui  pour  le  subjuguer  et  tous  ses  aidans.  Et 
mesmement ,  en  ces  propres  jours ,  au  pourchas  de 
ladicte  duchesse  d'Orléans  et  ses  enfans ,  en  la  pré* 
sence  de  la  Royne,  du  duc  d'Acquitaine  et  de  tous  les 
princes  là  estans  avecques  le  conseil  royal ,  le  Roy 
révoqua  et  adnulla  du  tout  les  lectres  de  pardon  qu'il 
avoit  autre  foiz  données  et  octroiées  à  icellui  duc  de 
Bourgongne  pour  la  mort  dudit  défunct,  et  icelles  juga 
estre  de  nulle  valeur.  De  laquelle  révocacion  ,  ladicte 
duchesse  ,  pour  elle  et  sesdiz  enfans,  demanda  lectres, 
lesquelles  elle  obtint.  Et  tantost  après,  se  parti  de  Paris, 
avec  elle  sa  belle  fille  ,  femme  au  jeune  duc  d'Or- 
léans *,  et  retourna  à  Blois.  Et  tost  après  vindrent  cer- 
taines nouvelles  devers  le  Roy  et  tous  les  seigneurs 
estans  à  Paris ,  comment  le  duc  de  Bourgongne  avoit 
victorieusement  desconfit  les  Liégois.  Et  retournèrent 
devers  le  dessusdit  roy  de  France  les  ambaxadeurs 
qu'il  avoit  envoiez  devers  lui,  c'estassavoir  messire 
Guichard  Daulphin ,  et  messire  Guillaume  de  ïignon- 
ville,  dont  dessus  est  faicte  mencion,  lesquelz,  comme 
dit  est ,  avoient  esté  en  ceste  besongne.  Et  racontèrent 

i .  Isabelle,  veuve  de  Richard  II. 

de  point  en  point  toute  la  manière  et  conduîcte  qui 
avoit  esté  faicle.  Pour  lesquelles  nouvelles,  plusieurs 
qui  paravant  avoient  esté  fort  enclins  et  volentifz  de 
eulx  monstrer  en  rigueur  au  dessusdit  duc  de  Bour- 
gongne, commencèrent  à  baisser  les  lestes  et  estre 
d'opinion  contraire  que  paravant  avoient  esté ,  doub- 
tans  la  constance,  hardiesse  et  puissance  que  avoit  lors 
icellui  duc,  lequel,  comme  on  leur  disoit,  estoit  recon- 
forté, à  tous  périlz,  fortunes  et  aventures  qui  lui  pour- 
roient advenir,  de  résister  contre  tous  ceulx  général- 
ment  qui  se  vouldroient  trouver  ses  adversaires.  Et  à 
la  vérité,  tantost  après,  toutes  les  conclusions  qui 
paravant  avoient  esté  prinses  contre  lui  furent  mises  à 
néant  et  dérompues ,  sans  icelles  poursuir  ne  mectre  à 
effect.  Et  fut  ordonné  que  toutes  gens  de  guerre  s'en 
retourneroient  es  pays  dont  ilz  estoient  venus. 

Et  adonc  les  ambaxadeurs  de  Henry  de  Lenclastre , 
roy  d'Angleterre  *,  qui  estoient  venus  à  Paris  devers  le 
roy  de  France  pour  impétrer  trêves  durant  ung  an 
entier,  lesquelles  ilz  obtinrent,  s'en  retournèrent  dudit 
lieu  de  Paris,  par  Amiens,  à  Boulongne  sur  la  mer  et 
delà  à  Calais.  Ouquel  chemin ,  de  rechef  oyrent  nou- 
velles de  la  victoire  que  ledit  duc  de  Bourgongne  avoit 
eue  en  Liège ,  comme  dessus  est  dit ,  dont  ilz  se  don- 
nèrent grant  merveille ,  et  le  nommèrent  Jean  Sans- 
Paour. 

Lequel  duc  de  Bourgongne,  en  ce  temps,  estoit 
moult  curieux  et  ententif  de  actraire  de  son  parti  plu- 
sieurs nobles  hommes  et  gens  de  guerre  de  tous  ses 
pays ,  à  fin  de  se  fortifier  contre  ses  adversaires ,  des- 

4 .  Henri  IV. 

quelz  il  pensoit  avoir  plusieurs.  Et  avec  ce ,  tint  plu- 
sieurs consaulx  avecques  ses  deux  frères  et  ses  deux 
sérourges,  c'estassavoir  le  duc  Guillaume  et  Jehan  de 
Bavière,  et  plusieurs  autres  ses  fèaulx  amis  et  conseil- 
lers ,  pour  avoir  advis  et  dèlibèracion  comment  il  se 
auroit  à  conduire  et  gouverner  sur  les  grans  afaires 
qu'il  avoit  touchans  ceste  matière.  Esquelz  consaulx 
fut  finablement  conclud  de  résister,  à  toute  puissance, 
contre  tous  ceulx  qui  nuire  lui  vouloient ,  réservé  le 
Roy  en  sa  personne ,  et  le  duc  d'Acquitaine.  Et  aussi 
lui  promirent  ses  deux  frères  et  ses  deux  sérourges 
dessusdiz ,  de  lui  faire  toute  l'aide  et  assistence  qu'ilz 
pourroient ,  tant  de  leurs  personnes  comme  de  leurs 
subgetz,  en  réservant  tant  seulement  le  Koy  et  ses 
enfans. 

CHAPITRE  XLIX. 

Comment  le  roy  Charles  se  parti  de  Paris  et  ala  à  Tours  en  Touraine. 
De  la  paix  qui  se  fîst  des  enfans  d'Orléans  et  du  duc  de  Bourgongne 
en  la  \ille  deyChartres.  Et  de  la  mort  de  la  vesve  du  duc  d'Orléans, 

Or  est  vérité  qu'en  ce  temps,  Charles,  roy  de 
France ,  partant  de  Paris  acompaigné  des  roys  de  Cé- 
cile et  de  Navarre,  de  la  Royne,  sa  femme,  du  duc 
d'Acquitaine ,  des  ducs  de  Berry  et  de  Bourbon ,  ses 
oncles,  et  plusieurs  autres  seigneurs  du  sang  royal, 
avec  grant  nombre  de  gens  d'armes,  fut  conduit  et 
mené  en  la  cité  de  Tours  en  Touraine ,  pour  là  faire 
sa  demeure  et  sa  résidence.  Laquelle  départie  despleut 
moult  aux  bourgois  et  habitans  de  Paris  et  en  furent 
fort  troublez  et  esmeuz ,  et  tant  qu'ilz  tendirent  leurs 
chaynes.  Et  avec  ce  ,  envolèrent  hastivement  devers 

le  duc  de  Bourgongne ,  qui  lors  se  tenoît  à  Lisle ,  lui 
noncier  comment  le  Roy  dessusdit  s'estoit  départi ,  et 
qu'ilz  entendoient  que  la  plus  grant  partie  des  sei- 
gneurs qui  l'emmenoient  ne  l'avoient  point  bien  pour 
agréable*.  Lesquelles  nouvelles  oyes  d'icellui  duc ,  ne 
lui  furent  point  plaisans ,  et  doubta  qu'on  eslongnast 
le  Roy  de  la  ville  de  Paris  pour  lui  faire  contraire , 
pour  ce  que  les  seigneurs  qui  le  gouvernoient  sentoient 
assez  que  les  Parisiens  aymoient  très  fort  icellui  duc 
de  Bourgongne,  et  ne  désiroient  que  autre  eust  le  gou- 
vernement du  royaume  ne  du  Roy,  sinon  lui ,  parce 
qu'ilz  entendoient  et  leur  avoit-on  donné  à  entendre , 
que  ou  cas  qu'il  auroit  ledit  gouvernement,  il  mectroit 
jus  par  tout  le  royaume  toutes  gabelles ,  imposicions , 
quatriesmes  et  autres  subsides,  qui  couroient  au  pré- 
judice du  menu  peuple.  Lequel  duc  eut  premièrement 
conseil  avecques  les  ducs  de  Holande  et  de  Brabant  et 
autres  ses  féaulx ,  et  remanda  ses  gens  d'armes ,  de 
Bourgongne,  qui  jà  esloient  en  Laonnois  pour  retour- 
ner en  leurs  pays ,  et,  avec  plusieurs  autres  qu'il  avoit 
fait  assembler  de  tous  ses  pays,  se  tira  en  Vermendois, 
où  il  fist  passer  ses  monstres  ^  Et  après,  à  touticeulx, 
chevauchant  vers  Paris,  se  loga  le  xxuf  jour  de  no- 
vembre en  la  ville  de  Saint-Denis  en  France ,  et  ses 
gens  ou  plat  pays  et  là  environ.  Et  lendemain,  en 
chevauchant  vers  ladicte  ville  de  Paris ,  toutes  ses  gens 
d'armes,  en  belle  ordonnance  de  bataille ,  yssirent  de 
celle  ville  et  vindrent  au  devant  de  lui  bien  deux  mille 
combatans  ou  environ ,    lesquelz  le  conduirent  et 


4.  Lui,  le  duc  de  Bourgogne. 

2.  Où  il  passa  ses  troupes  en  revue. 

acompaignèrent  très  honnourablement  jusques  à  son 
hostel  d'Artois  en  Paris  *.  Si  crièrent  plusieurs  Parisiens 
à  sa  venue ,  par  plusieurs  quar refours ,  à  haulte  voix 
JNoèl.  Toutesfoiz  en  aucuns  lieux  il  leur  fut  défendu 
qu*ilz  ne  criassent  plus  ainsi,  pour  cause  de  Tenvie  des 
seigneurs  du  sang  royal.  Et  furent  aucuns  serviteurs 
du  Roy  qui  dirent  à  aucuns  d'iceulx  crians  Noël,  vous 
lui  povez  démonstrer  et  faire  bonne  chère  et  lie,  mais 
pour  lui ,  ne  à  sa  venue ,  vous  ne  devez  point  ainsi 
crier.  Mais  ce  non  obslant,  de  tous  notables  hommes 
et  gens  d'auctorité  lui  fut  faicte  aussi  grant  honneur 
et  réception  comme  ilz  eussent  fait  au  Roy  leur  sou- 
verain seigneur.  Et  aucuns  briefz  jours  ensuivans ,  le 
duc  Guillaume ,  conte  de  Haynnau ,  qui  estoit  venu 
audit  lieu  de  Paris  bien  acompaigné ,  sans  demeure , 
a  la  requeste  et  instance  dudit  duc  de  Bourgongne , 
ala  audit  lieu  de  Tours,  bien  acompaigné  des  seigneurs 
de  Saint-George ,  de  Croy,  de  La  Vielzville  et  de  Dol- 
liain ,  avec  aucuns  du  conseil  dudit  duc  de  Bour- 
gongne, sur  intencion  de  traicter  sa  paix  envers  le 
Roy  et  les  seigneurs  là  estans.  Lequel  conte  de  Hayn- 
nau ,  venu  audit  lieu  de  Tours  ,  fut  par  le  Roy,  la 
Royne  et  autres  grans  seigneurs,  très  honnorablement 
reofeu  et  festié.  Car  déjà  le  mariage  estoit  fait  de  Jehan, 
duc  de  Touraine ,  second  filz  du  Roy,  et  de  la  fille 
dudit  duc ,  et  aussi  il  estoit  prouchain  parent  à  ladicte 
Royne.  Tantost  après  laquelle  récepcion,  icellui  conte 
de  Haynnau,  et  avecques  lui  ceulx  qu'il  avoit  amenez, 
ouvrirent  la  matière  en  plein  conseil  pour  laquelle  ilz 
estoient  venus ,  c'estassavoir  pour  faire  la  paix  du  duc 

4.  Rue  Mauconseil. 

de  Bourgongne  ,  comme  dit  est  dessus.  Et  après  que 
plusieurs  offres  et  traictiez  eurent  esté  mis  avant  devers 
le  grant  conseil  du  Roy,  finablement  fut  ordonné  que 
le  Roy  envoieroit  certains  ambaxadeurs  à  Paris  ,  in- 
struis de  sa  voulenté ,  pour  parler  à  icellui  duc  de 
Bourgongne  et  lui  dire  la  fin  par  laquelle  il  povoit 
retourner  en  la  grâce  du  Roy.  Et  furent  à  ce  commis, 
le  duc  Loys  en  Bavière ,  frère  de  la  Royne ,  Montagu  , 
grant  maistre  d'ostel  dudit  Roy  et  aucuns  autres  ex- 
pers  conseillers.  Lesquelz ,  avec  le  duc  Guillaume, 
conte  de  Haynnau ,  et  les  autres  qui  estoient  venus 
avecques  lui,  retournèrent  en  la  cité  de  Paris,  et 
furent  iceulx  traictiez  monstrez  et  déclairez  au  duc 
de  Bourgongne.  Et  pour  ce  que  du  tout  ne  lui  furent 
point  agréables,  et  qu'il  avoit  en  suspicion  ledit  Mon- 
tagu ,  ne  fu  point  content  de  les  passer,  ne  accorder, 
par  la  manière  qu'ilz  lui  avoient  esté  envolez.  Et  lui 
mesmement,  de  sa  personne  dist  plusieurs  injures  et 
reprouches  à  la  personne  dudit  Montagu ,  lequel  les 
receut  assez  paciemment,  en  soy  excusant.  Et  depuis 
fut  icellui  traictié  aucunement  corrigé,  et  reporté  audit 
lieu  de  Tours  devers  le  Roy,  et  en  la  fin  fut  accordé 
en  la  manière  que  cy-après  sera  déclairé.  Car,  devant 
le  temps  que  lesdiz  traictiez  se  pourparloient  et  qu'ilz 
feussent  paraccordez ,  la  duchesse  d'Orléans  doagère, 
femme  du  duc  Loys  d'Orléans  défunct,  et  fille  Galéas, 
duc  de  Milan  ,  trespassa  en  la  ville  de  Blois^  comme 
on  disoit,  de  courroux  et  de  déplaisance  de  ce  qu'elle 
ne  povoit  avoir  droit  ne  justice  de  la  mort  de  son  feu 
mary,  envers  le  Roy  et  son  conseil,  contre  le  duc 

Jehan  de  Bourgongne.  Pour  laquelle  mort,  icelluî  duc 
fnt  assez  joyeulx,  pour  ce  que  icelle  duchesse  conli- 
iiuoit  moult  asprement  et  diligemment  à  l'encontre  de 
lui.  Et  fut  son  cuer  enterré  à  Paris  avec  ledit  duc  d* Or- 
léans son  mari ,  et  son  corps  à  Blois.  Après  la  mort 
de  laquelle  ,  Charles ,  son  premier  filz,  demoura  fran- 
chement duc  d'Orléans  et  de  Valois ,  conte  de  Blois  et 
de  Beaumont,  seigneur  de  Coucy  et  d'Ast,  avec  plu- 
sieurs autres  seigneuries ,  et  Phelippe ,  le  second  filz , 
fut  conte  de  Vertus ,  et  Jehan ,  qui  estoit  mainsné  ,  fut 
appelle  conte  d'Angoulesme.  Lesquelz  trois  frères  des- 
susdiz,  avec  une  seur  qu'ilz  av oient,  demourèrent 
moult  jeunes ,  orphelins  de  père  et  de  mère  *.  Toutes- 
foiz  ilz  a  voient  esté  jusques  à  ce  temps  moult  notable- 
ment conduis  et  endoctrinez ,  mais  à  la  vérité  dire , 
tant  pour  la  mort  du  dessusdit  duc  d'Orléans  leur 
père ,  et  de  la  duchesse  leur  mère ,  ilz  assemblèrent 
gens  de  conseil  et  d'aide  ,  et  par  espécial  y  furent  plu- 
sieurs seigneurs,  tant  du  sang  royal  comme  du  grant 
conseil  du  Roy,  lesquelz  ne  furent  point  si  obstinez  ne 
enclins  à  poursuir  contre  le  duc  de  Bourgongne  qu'ilz 
estoient  paravant.  Et  ce  apparut  clèrement  es  jours 
ensuivans ,  tant  par  les  traictiez  qui  se  firent  entre 
îceulx  enfans  d'Orléans  et  ledit  duc,  comme  autre- 
ment. Car,  non  obstant  que  iceulx  traictiez  ne  feussent 
point  du  tout  h  la  plaisance  dudit  duc  de  Bourgongne, 
comme  dit  est  devant ,  toutesfoiz  furent-ilz  corrigez 
par  telle  manière  que  icelles  parties  vindrent  à  con- 

4.  Charles,  duc  d'Orléans,  était  né  en  1391,  Philippe,  comte 
de  Vertus,  en  1396,  Jean,  comte  d'Angouléme,  en  1404,  et  Mar- 
guerite d'Orléans,  en  1406.  Elle  épousa  Richard  de  Bretagne, 
comte  d'Étampes. 

clusion ,   selon  la  teneur  et  les  poins  cy-après  dé- 
clairez. 

Premièrement ,  fut  ordonné  de  par  le  Roi  et  son 
grand  conseil  que  ledit  duc  de  Bourgongne  separtiroit 
de  Paris,  à  tous  ses  gens  d'armes,  et  retourneroit  en 
son  pays  jusques  à  certain  jour ,  c'estassavoir  le  pre- 
mier merquedi  de  février  *,  qu'il  retournerait  devers 
le  Roy  en  la  ville  de  Chartres,  accompaigné  tant  seule- 
ment de  cent  gentils  hommes  armez,  et  les  enfans 
d'Orléans  en  auroient  cinquante.  Auquel  jour  fut 
ordonné  que  le  duc  Guillaume,  conte  de  Hayn- 
nau ,  auroit  quatre  cens  hommes  d'armes  de  par  le 
Roi  pour  la  seureté  du  lieu.  En  oultre  fut  ordonné 
que  icellui  duc  de  Bourgogne,  quant  il  viendra  de- 
vant le  Roi ,.  aura  un  homme  de  son  conseil  qui  dira 
les  paroles  que  devroit  dire  ledit  duc ,  et  pour  icelles 
conformer  ledit  duc  respondra  :  «  INous  le  voulons  et 
accordons  ainsi.  »  En  après,  selon  la  teneur  dudit  traic- 
tié,  le  Roy  dira  audit  duc  de  Bourgogne  :  «  Nous  vou- 
lons que  le  conte  de  Vertus,  notre  nepveu,  ait  l'une 
de  vos  filles  en  mariage.  »  Et  par  ce  traictié  ledit  duc 
de  Bourgogne  lui  doit  assigner  trois  mille  livres  pari- 
sis  de  rente ,  et  pour  une  fois,  doit  payer  cent  et  cin* 
quante  mille  francs  d'or. 

Après  icellui  traicté  accordé ,  le  duc  Guillaume  se 
parti  de  Paris  et  ala  en  Haynau ,  et  bien  peu  après 
ledit  duc  de  Bourgongne  donna  congié  à  tous  gens 
d'armes ,  et  se  parti  de  Paris  pour  aler  en  la  ville  de 
Lisle ,  auquel  lieu  il  manda  le  duc  de  Brabant ,  son 
frère,  le  duc  Guillaume ,  et  l'évesque  de  Liège,  ses 

4.  Répondant  au  1"  février  1409  (N.  S.) 

sérourges ,  avec  plusieurs  autres  grans  seigneurs.  Et 
estoit  pour  lors  grant  discord  entre  le  duc  de  Brabant 
et  le  duc  Guillaume,  pour  tant  que  le  père  d'icellui 
duc  Guillaume  avoit  emprunté  au  temps  passé  à  la 
duchesse  de  Brabant  défuncte ,  cent  cinquante  mille 
florins  pour  mener  guerre  à  aucuns  qui  lui  avoient 
esté  rebelles  ou  pays  de  Holande.  Laquelle  somme 
ledit  duc  de  Brabant  disoit  à  lui  appartenir,  et  pour 
ceste  cause,  par  l'ennortement  de  ses  Brebançons, 
avoit  prins  ung  cliastel  nommé  Houdain ,  séant  entre 
Brabant  et  Holande.  Lequel  discord,  ledit  duc  de  Bour- 
gongne  appaisa  entre  les  princes  dessusdiz ,  et  mist 
grant  peine  à  ce  faire,  afin  que  d'eulx  se  peust  mieulx 
aider  es  afaires,  qu'il  avoit  moult  grans. 

Après  lesquels  traictiez  finez,  et  qu'ils  se  furent  par- 
tis l'un  de  l'autre ,  ledit  duc  Guillaume  assembla  en 
Haynau,  selon  l'ordonnance  du  Roy  nostresire,  quatre 
cens  bacinets  et  autant  d'archers,  entre  lesquels  es- 
toient  principaulx  les  contes  de  Namur,  de  Conversen 
et  de  Salme  \  Le  duc  de  Bourgongne  pareillement,  le 
comte  de  Penthièvre,  son  beau  filz  en  sa  compaignie, 
se  party  de  Lisle,  et  lendemain  du  jour  des  Cendres  - 
vindrent  au  giste  à  Bapaumes  et  de  là  à  Paris ,  en- 
semble le  duc  Guillaume  et  autres  dessusnommez ,  le 
conte  de  Saint-Pol,  le  conte  de  Vaudémont  et  plu- 
sieurs autres  grans  seigneurs.  Après  ce,  le  samedi 

1.  Salm. 

2.  Le  lendemain  du  jour  des  Cendres,  correspondant  au  7  mars 
i409(N.  S.)  ;  mais  il  y  a  ici  une  erreur  de  date,  ainsi  qu'on  va  le 
voir  par  les  deux  suivantes ,  lesquelles  sont  exactes ,  et  qui  pour- 
tant se  rapportent  à  des  faits  annoncés  comme  postérieurs  à 
celui-ci. 

second  jour  de  mars  *,  vindrent  tous  ensemble  en  la 
ville  de  Galardon,  séant  à  quatre  lieues  près  de  Char- 
tres. Le  mercredi  ensuivant*,  Guillaume,  duc  de  Ho- 
lande, ala,  à  tout  ses  quatre  cens  bacinets,  par  devers 
le  Roy,  qui  lors  estoit  en  ladicte  ville  de  Chartres.  Le 
samedi  ensuivant  ',  ledit  duc  de  Bourgongne  se  parti 
de  Galardon  pour  aler  devers  le  Roy,  accompaigné 
de  six  cens  hommes  d'armes,  et  quant  il  vint  assez 
près  de  Chartres,  il  envoia  toutes  ses  gens  d'armes  en 
ladicte  ville  ,  fors  cent  chevaucheurs  qu'il  retint  en  sa 
compaignie  selon  le  traictié  fait  paravant ,  et  entra  à 
Chartres  environ  dix  heures  avant  midi ,  chevauchant 
jusques  à  Téglise,  devers  le  cloistre  des  chanoines,» 
auquel  lieu  il  se  loga. 

Or  est  ainsi  que  le  duc  d'Orléans  et  le  conte  de 
Vertus,  son  frère,  acompaignez  tant  seulement  de 
cinquante  chevaucheurs  selon  le  contenu  du  traictié 
dessusdit,  entrèrent  en  l'église  de  Nostre-Dame  de 
Chartres  avec  le  Roy,  leur  oncle ,  la  Reyne,  le  duc  d'Ac- 
quitaine,  leur  filz,  et  plusieurs  autres  princes.  En  la- 
quelle église,  pour  icelles  besongnes  acomplir ,  fut  fait 
et  charpenté  unhault  plancher  d'aiz,  et  là  estoit  le  Roy 
assis  près  d'un  crucifix,  et  entour  lui  estoient  assistans, 
la  Royne ,  le  Daulphin  et  sa  femme ,  fille  au  duc  de 
Bourgongne ,  les  roys  de  Cécile  et  de  Navarre ,  les 
ducs  de  Berry  et  de  Bourbon ,  le  cardinal  de  Bar,  le 
marquis  du  Pont,  son  frère,  l'arcevesque  de  Sens, 
et  l'évesque  dudit  lieu  de  Chartres.  Et  aucuns  autres 
contes  et  prélats  estoient  derrière  le  Roy  avec  lesdits 

i.  Date  exacte.  En  1409  (N.  S.)  le  samedi  tombait  le  2  mars. 

2.  Le  6  mars  4409  (N.  S.) 

3.  Le  9  mars  1409  (N.  S.) 

enfans  d'Orléans.  Et  à  l'entrée  de  l'église  estoient  or- 
donnez de  parle  Roy  plusieurs  hommes  d'armes  estans 
comme  en  une  bataille.  Et  fut  fait  ledit  solier  afin 
que  le  peuple  là  venant ,  ne  traveillast  point  lesdiz 
seigneurs ,  et  afin  que  on  peust  veoir  apertement  ce 
qu'on  devoit  là  besongner.  Tantost  après ,  ledit  duc 
de  Bourgongne  venant  devers  le  Roy,  prestement  tous 
se  levèrent  à  l'encontre  de  lui  les  seigneurs  devant  diz, 
réservé  le  Roy,  la  Royne  et  le  Daulpliin.  Et  inconti- 
nent ledit  duc  et  le  seigneur  de  Lohaing  \  son  advo- 
cat,  approuchans  le  Roy,  s'agenouillèrent.  Et  là  par 
ledit  de  Lohaing  furent  dictes  au  Roy  les  paroles  qui 
s'ensuivent  :  «  Sire  veez  cy  le  duc  de  Bourgongne,  vostre 
serviteur  et  cousin,  venu  pardevers  vous  pour  ce  qu'on 
lui  a  dit  que  vous  êtes  indigné  sur  lui  pour  le  fait 
qu'il  a  commis  et  fait  faire  en  la  personne  de  monsei- 
gneur d'Orléans,  vostre  frère  ,  pour  le  bien  de  vostre 
personne  et  de  vostre  royaume ,  comme  il  est  prest  de 
vous  dire  et  de  vous  faire  véritablement  sçavoir  quant 
il  vous  plaira.  Et  pour  tant,  vous  prie,  mondit  sei- 
gneur, tant  et  si  humblement  comme  il  peut ,  qu'il 
vous  plaise  à  oster  vostre  yre  et  indignacion  de  vostre 
cuer,  et  le  tenir  en  vostre  bonne  grâce.  » 

Après  ces  paroles  dictes  par  ledit  seigneur  de  Lo- 
haing, icellui  duc  de  Bourgongne  dist  de  sa  bouche  au 
Roi  :  «  Sire  !  de  ce  je  vous  prie.  »  Et  prestement  après 
ces  paroles,  le  duc  de   Berry  dist  au  duc  de  Bour- 

i.  Dans  l'état  de  la  maison  tle  Jean,  duc  de  Bourgogne,  donné 
par  La  Barre ,  on  ne  trouve  de  nom  se  rapprochant  de  Lohaing, 
que  celui-ci  :  «Messire  Jean  de  Loyn,  chevalier,  conseiller,  cham- 
bellan. »  {Méni,  pour  servir  à  l'hist,  de  France  et  de  Bourgogne, 
t.  II,  p.  4  09.) 

gongne,  avant  que  le  Roy  respondist  onques,  qu'il  se 
lirast  ung  peu  arrière.  Et  ainsi  le  fist.  De  rechef,  le 
duc  de  Berry  s'agenouilla  devant  la  Royne  et  lui  dit 
en  brief  aucunes  paroles  en  bas ,  et  tantost  après  son 
filz,  le  Daulpliin,  les  deux  roys  de  Cécile  et  de  Navarre 
et  le  duc  de  Berry  s'agenoillèrent  devant  le  Roy,  en 
disant  :  ((  Sire  !  nous  vous  prions  qu'il  vous  plaise  à 
passer  la  prière  et  requeste  de  vostre  cousin  de  Bour- 
gongne » .  Ausquelz  le  Roy  respondit  :  «  Nous  le  voulons 
et  accordons  pour  l'amour  de  vous.  »  Adonc  le  duc  de 
Bourgongne  approucha  le  Roy,  lequel  lui  dist  :  «  Beau 
cousin ,  nous  vous  accordons  vostre  requeste  et  vous 
"  pardonnons  tout.  )>  Après  ce,  ledit  duc  de  Bourgongne 
et  ledit  de  Lohaing  vindrent  devers  les  deux  enfans 
d'Orléans  dessusnommez ,  estans  derrière  le  Roy, 
moult  fort  pleurans ,  ausquelz  dist  le  seigneur  de  Lo- 
haing :  «  Messeigneurs,  vecy  le  duc  de  Bourgongne 
qui  vous  prie  qu'il  vous  plaise  à  oster  de  vostre  cuer 
se  vous  avez  aucune  vengence  ou  hayne  pour  le  fait 
qui  fut  perpétré  en  la  personne  de  monseigneur  d'Or- 
léans vostre  père  ,  et  que  dores  en  avant  vous  demou«- 
rez  et  soiez  bons  amis  ensemble  ».  Après  lesquelles 
parolles  dictes  ledit  de  Bourgongne  parla  de  sa  bouche 
disant  :  a  Et  de  ce  je  vous  en  prie.  »  Et  lesdiz  enfans 
riens  ne  respondirent.  Dont  leur  commanda  le  Roy 
qu'ilz  accordassent  la  requeste  de  leur  beau  cousin  de 
Bourgongne.  Et  ilz  respondirent  :  «  Sire  !  puisqu'il 
vous  plaist  ce  nous  commander,  nous  lui  accorderons 
sa  requeste  et  lui  pardonnons  toute  la  malévolence 
que  nous  avons  encontre  lui.  Car  en  riens  ne  voulons 
désobéir  à  chose  qui  soit  à  vostre  plaisir.  »  Et  là  tan- 
tost ,  par  le  commandement  du  Roy,  le  cardinal  de 

Bar  apporta  ung  messel  ouvert  sur  lequel  jurèrent  les 
deux  parties.  Cestassavoir,  les  deux  enfans  d'Orléans 
d'une  part,  et  le  duc  de  Bourgongne  d'autre  part,  sur 
les  sainctes  évangiles ,  en  les  atouchant ,  promirent 
tenir  perdurablement  et  garder  ferme  paix  et  entière 
l'un  avecques  l'autre,  sans  en  riens  aler  au  contraire, 
en  appert  ne  en  couvert.  Et  là  fut  dit  par  la  bouche 
du  Boy  ausdictes  parties  :  «  Nous  voulons  que  dores 
mais  en  avant  vous  demourez  et  soiez  bons  amis  en- 
semble ,  et  vous  défendons  estroictement  par  nostre 
auctorité  royale  que  vous  ne  faciez,  ne  pourcliaciez 
grief,  ne  dommage  l'un  à  Vautre,  ne  à  quelconque 
autre  personne  qui  à  vous  deux  ont  esté  favorables , 
porté  ou  donné  conseil  ou  aide,  et  n'aiez  à  eulx ,  ne 
monstrez  quelconque  hayne,  sur  quanque  vous  pour- 
riez mesprendre  et  forfaire  envers  nous ,  excepté  les 
facteurs  de  l'omicide  devant  dis,  qui  à  tous  jours  sont 
et  seront  bannis  de  nostre  royaume.  »  Après  les  pa- 
roles du  Boy  dictes  en  la  forme  que  vous  oez ,  iceulx 
princes  promirent  et  jurèrent  féablement  et  véritable- 
ment  entretenir  ledit  traictié.  Et  lors  le  duc  de  Bour- 
gongne ala  baiser  sa  fille,  femme  du  duc  d'Acquitaine, 
Daulpbin^  Et  environ  une  heure  après  que  les  be- 
songnes  orent  esté  traictées  ainsi  que  dit  est ,  icellui 
duc  de  Bourgongne  print  congié  au  Boy  et  à  la  Boyne, 
et  à  tous  les  seigneurs  là  estans,  très  joieux  d  icelle 
paix  ainsi  faicte,  et  se  partit  de  la  ville  de  Chartres,  et 
s'en  ala  disner  à  Galardon.  Et  les  aucuns  desdiz  sei- 
gneurs furent  d'icelle  paix  moult  desplaisans  et  fort 

4 .  Marguerite  de  Bourgogne ,  accordée  le  5  mai  1 403  et  mariée 
le  31  août  1404 ,  à  Louis  de  France,  duc  de  Guienne,  dauphm  de 
Viennois. 

murmurans  en  secret,  disans  que  doresenavant  on 
auroit  bon  marché  de  murdrir  les  seigneurs  puisqu'on 
en  estoit  quicte  sans  faire  autre  réparacion. 

En  oultre  les  deux  enfans  d'Orléans  dessusdiz  et 
toutes  leurs  gens ,  après  qu'ilz  eurent  prins  congié  au 
Boy,  à  la  Boyne,  au  Daulphin  et  aux  auties  seigneurs, 
s'en  retournèrent  à  Blois ,  dont  ilz  estoient  venus,  et 
n'estoient  bien  contens,  ne  ceulx  de  leur  conseil  aussi, 
de  celle  paix.  Le  marquis  du  Pont,  filz  au  duc  de  Bar, 
cousin  audit  duc  de  Bourgongne ,  qui  paravant  ce 
jour  n'estoit  point  aymé  pour  la  cause  du  duc  d'Or- 
léans avant  trespassé ,  vint  après  lui  audit  lieu  de  Ga- 
lardon ,  et  là  disnèrent  ensemble  en  grande  concorde 
et  union  comme  on  peut  veoir.  Et  environ  deux  heures 
après  midi,  le  duc  Guillaume,  le  conte  de  Saint-Pol 
et  plusieurs  autres  grans  seigneurs,  vindrent  devers 
ledit  duc  de  Bourgongne  à  son  logis  de  Galardon ,  et 
puis  tous  ensemble  retournèrent  à  Paris.  Et  après ,  le 
Boy,  la  Boyne  et  leur  filzle  Daulphin,  lesroys,  princes 
et  cardinal  dessusnommez  vindrent  audit  lieu  de  Pa- 
ris, au  jour  de  la  my-quaresme.  A  l'encontre  desquelz 
vindrent  hors  de  ladicte  ville  les  ducs  de  Bourgongne 
et  de  Zélande ,  le  cardinal  de  Bordeaulx ,  qui  pour  ce 
temps  estoit  à  Paris  pour  aler  au  concile  à  Pise.  Et 
pareillement  ceulx  de  Paris,  jusques  au  nombre  de 
deux  cent  mille  ,  tant  hommes  comme  femmes ,  vin- 
drent à  rencontre  de  leur  Boy,  crians  à  l'entrée  de  la 
porte  à  hauhe  voix  :  Noël  !  et  menans  très  grant  joie 
pour  le  retour  du  Boy  à  Paris  ,  et  avecques  ce ,  pour 
paix  faicte ,  comme  dit  est  devant ,  de  la  mort  du  duc 
d'Orléans ,  et  leur  sembloit  que  Dieu  y  avoit  estendu 
grandement  sa  grâce  et  sa  miséricorde  d'avoir  consenti 
»  26 

que  une  si  grande  besongne  et  apparence  de  guerre 
esloit  si  tost  estainte  et  appaisée.  Mais  ilz  n'avoient 
point  regard  ne  considéracion  à  ce  que  depuis  il  en 
advint.  Toutefoiz  la  plus  grant  partie  des  Parisiens 
esloient  obstinez  et  du  tout  affectez  avec  ledit  duc  de 
Bourgongne.  Car  ilz  espéroient  que  par  ses  moiens 
toutes  tailles  et  subsides  seroient  mises  jus.  Mais  ilz  ne 
veoient  pas  clèrement  tous  les  mescbefz  et  adversitez 
qui  depuis  en  advinrent  ou  royaume  et  à  eulx  mesme, 
pour  les  besongnes  dessusdictes.  Car  bien  tost  après 
la  guerre  se  resmut  entre  lesdictes  parties,  très  cruelle, 
comme  cy-après  sera  remonstré. 

CHAPITRE  L. 

Comment  la  royne  d'Espaigne  mourut ,  et  du  mariage  du  roi  de  Dace 

et  de  Norvège. 

En  cest  an  mouru  la  royne  d'Espaigne ,  seur  de 
Henry,  roi  d'Angleterre,  mère  du  jeune  roy  d'Es- 
paigne et  de  la  royne  de  Portugal.  Après  la  mort  de 
laquelle,  les  Espaignolz  donnèrent  congié  à  tous  les 
Anglois,  bommes  et  femmes,  serviteurs  de  ladicte 
royne  ;  lesquelz  retournèrent  en  Angleterre  tristes  et 

envieux  de  cuer. 

Et  d'autres  part,  en  ceste  mesmes  saison,  très  grant 
nombre  de  prélas  ,  arcevesques,  évesques  et  abbés  se 
partirent  de  plusieurs  et  divers  lieux  de  cbrestientè 
pour  aler  au  concile  de  Pise  \  sur  intencion  de  mectre 

1.  Il  s'ouvrit  le  23  mars  4409  (N.  S.)  Le  5  juin  suivant,  on  y 
prononça  la  sentence  définitive  contre  les  deux  contendans  à  la 
papauté,  Grégoire  XII  et  Benoît  XIII,  et  le  26  du  même  mois,  on 

paix  et  union  universelle  en  l'Église,  laquelle  par  moult 
longtemps  avoit  esté  en  grande  perplexité ,  dont  les 
princes  de  plusieurs  royaumes ,  et  aussi  les  prélas  et 
les  autres  gens  d'auctorité  estoient  très  desplaisans. 

En  après,  en  ce  mesme  temps,  Henry,  roy  de  Dace* 
et  de  Norvège  et  d'Esclavonnie,  print  à  femme  la  fille 
du  roy  Henry  d'Angleterre.  Lesquelz  royaumes  avoient 
esté  mis  en  la  main  dudit  roy  de  Dace  par  la  royne 
d'iceulx  pays,  laquelle  se  démist  de  sa  propre  voulenté, 
du  tout,  de  l'onneur  et  prouffit  d'iceulx  royaumes  en 
en  revestant  ledit  roy  Henry. 

y  élut  pape  Pierre  de  Candie ,  qui  prit  le  nom  d'Alexandre  V. 
(Voy,  Raynaldi,  t.  VIII,  p.  283  et  suiv.) 

1 .  C'est  Eric  IX  ,  roi  de  Danemark ,  lequel  épousa  Philippine , 
fdle  de  Henri  IV,  roi  d'Angleterre.  Mais  Monstrelet  se  trompe  de 
beaucoup  sur  la  date  de  ce  mariage.  Il  est  du  7  décembre  4405. 
Voy.  Rym.,t.  IV,  p.  92. 


FIN   DU    TOME    PREMIER. 

LETTRES  DE  RÉMISSION 

ACCORDÉES  PAR  HENRI  VI,  ROI  D'ANGLETERRE , 
A  ENGUERRAN  DE  MONSTRELET. 

1424. 

Henry,  par  la  grâce  de  Dieu,  roy  de  France  et  d'Angle- 
terre. Savoir  faisons  à  tous  présents  et  avenir,  Nous  avoir 
esté  humblement  exposé  de  la  partie  de  Enguerran  de  Mons- 
trelet,  cappitaine  du  chastel  de  Frevench*  pour  nostre  très- 
cher  et  très  amé  cousin  le  conte  de  Saint-Pol  :  comme 
environ  le  mois  de  février.  Tan  mil  iiii''  xxii ,  ouquel  temps 
les  villes  de  Crotoy,  Noielle ,  Rue  et  Maisons  lez  Ponthieu , 
tenoient  parti  contraire  à  nous,  desquelles  villes  issoient 
souvent  plusieurs  gens  d'armes  Armignaz,  pour  aller  à 
Guise  et  es  mectes  d'environ ,  et  passoient  parmy  les  pais 
obéissans  à  nous,  un  nommé  Jehan  le  sergent ,  parent  dudit 
En^Tuerran ,  feust  venu  audit  chastel  de  Frevench  pour  le 
veoir,  et  arriva  avec  lui,  Jehan  de  MoUiens,  qui  long  temps 
a  suy  les  guerres  de  Nous  et  de  nostre  très  cher  et  très  amé 
cousin  le  duc  de  Bourgogne.  Et  jeurent  la  nuitié  audit  chastel 
de  Frevench.  Et  landemain,  au  matin,  ledit  Jehan  de  Mol- 
liens  dist  audit  Enguerran  :  «  Enguerran ,  se  vous  voulez 

estre  prest,  vous  m®,  quant  vous  manderay,  je  vous  feray 
gangnier  bon  bustirt  et  de  bonne  prise,  car  j'ay  aucuns  qui 
sont  mes  féables,  qui  m'ont  promis  de  moy  livrer  Armignaz 
portant  grans  finances  d'or  et  d'argent.  »  Et  ledit  Enguer- 
ran  lui  respondit  qu'il  seroit  tout  prest  et  qu'il  lui  fist  savoir 
le  jour.  Et  environ  six  ou  huit  jours  après,  revint  ledit  Mol- 
liens  parler  audit  Enguerran ,  et  lui  dist  qu'il  avoit  parlé  à 
son  homme,  nommé  Colinet  deGrandchamp  ditL'eschopier, 
et  qu'il  serait  heure  de  partir  au  bout  de  deux  jours.  Et  dist 
ledit  Molliens  qu'il  orroit  certaines  nouvelles  à  Lisle.  Et  sur 
ce ,  parti  ledit  Enguerran ,  Guilbin  de  Croix ,  son  frère,  et 
Jacob  de  Croisectes,  son  varlet,  et  ledit  Molliens,  lui  ii*,  et 
alèrent  droit  à  Lisle.  Et  là  vint  ledit  Colinet  de  Grandchamp 
et  dist  ausdiz  Molliens  et  Enguerran,  que  ceulx  qui  qué- 
roient  passeroient  à  venir,  de  Guise  à  Tournay,  et  de  Tournay 
au  Pont  à  Vendin,  et  de  là  au  Crotoy  ou  es  places  ennemies 
d'entour.  Et  fut  par  lesdiz  Molliens,  Enguerran  et  Colinet, 
conclud  que  le  dit  Colinet  les  yroit  garder,  et  il  les  acten- 
droit  au  Pont  à  Vendin.  Et  au  second  jour  ou  environ, 
vindrent  passer  ceulx  mesmes  et  ledit  Colinet  avec ,  qu'il 
fist  les  signes  tels  que  diz  estoient.  Et  tantost  eulx  passez, 
ledit  Molliens  et  ledit  Enguerran  et  leurs  gens,  vindrent 
montez  à  cheval ,  et  à  demie  lieue  dudit  pont  les  vindrent 
ataindre,  et  destrousser  de  iiii  à  v*"  escuz  d'or,  et  avec  ce  leur 
estèrent  plusieurs  bouges  esquelles  il  avait  pluseurs  menues 
besoingnes,  et  leur  décoppèrent  leurs  sangles  et  brides.  Et 
lors  ceste  chose  ainsi  faicte,  vindrent  chevauchier  lesdiz 
Enguerran  et  Molliens,  vers  Saint  Pol,  et,  environ  de  iiii  à 
six  lieues,  partirent  leur  bustin,  et  s'en  ala  chascun  ou  bon 
lui  sembla.  Et  quant  est  dudit  Enguerran  il  tira  au  chastel 
de  Frevench,  dont  il  estoit  capitaine.  Et  au  bout  de  huit 
jours  après ,  vint  Colart  Janglet ,  qui  avoit  espousé  la  seur 
dudit  Colinet Eschoppier,  audit  chasteau  de  Frevench,  devers 
ledit  Enguerran ,  et  lui  dist  comment  ledit  Colinet  avoit  fait 

destroucer  Jehan  le  Vaasseur ,  son  beau-frère ,  et  m  ou  iiii 
marchans  d'Abbeville ,  et  dist  audit  Enguerran  qu'il  estoit 
renommé  de  y  avoir  esté.  Et  lors  ledit  Enguerran  lui  dist  la 
vérité,  et  comment  ledit  Molliens  et  ledit  Colinet ,  son  beau 
frère,  lui  avoient  donné  à  entendre  que  ceuls  estoient  des 
places  ennemis  à  nous ,  et  nonobstant ,  se  ledit  Molliens  et 
ledit  Colinet  lui  avoient  donné  bourdes  à  entendre,  et  que 
se  ilz  n'estoient  de  bonne  prise,  il  estoit  prest,  se  il  l'avoit 
mauvaisement  pris,  de  bien  rendre,  et  que  ceulx  qui  avoient 
fait  ceste  perte  ne  se  soussiassent  de  ce  que  ledit  Enguerran, 
son  frère,  et  varlet,  en  avoient  eu,  et  que  ils  ne  perdroient 
riens.  Et  après  ce,  feust  Hue  le  Sergent,  parent  dudit  Enguer- 
ran, et  Colart  Jouglet,  alez  à  Ligny  sur  Candie,  et  ledit 
Enguerran  avecques  eulx ,  et  là  lui  distrent  qu'ils  estoient 
mauvaisement  trahis ,  et  que  ceulx  que  on  avoit  destroussé 
estoient  de  la  ville  d'Abbeville.  Et  lors  ledit  Enguerran  fut 
de  ce  grandement  courroucé,  et  dist  qu'il  courrouceroit  ledit 
Molliens  et  ledit  Colinet  qui  ce  lui  avoient  donné  à  entendre. 
Et  depuis  ce,  feust  mandé  Jehan  le  Vaasseur,  Jehan  Brunet, 
et  ceulx  qui  ceste  perte  avoient  faicte,  par  ledit  Hue  le  Ser- 
gent, et  vindrent  à  Arras,  et  là  fut  ledit  Enguerran  parler  à 
eulx ,  et  conclud  icellui  Enguerran  de  eulx  récompenser  de 
ce  que  lui,  son  frère,  et  varlet,  en  avoient  eu.  Dont  ledit 
Jehan  le  Vaasseur  et  ledit  Brunet  dirent,  présent  ledit  Hue 
le  Sergent  :  «  Enguerran  !  nous  sommes  bien  acertenez  que 
vous  avez  esté  trahi,  et  ce  vous  a  fait  ledit  Jehan  de  Molliens, 
et  faictes  bien  pour  vostre  descharge,  de  prendre  ledit  Mol- 
liens et  le  nous  livrer.  »  Et  adont  ledit  Enguerran  dist  aux 
dessusdiz  qu'il  le  prendroit  de  bon  cœur,  et  mectroit  grant 
peine  de  à  eulx  le  livrer.  Et  depuis  fut  ledit  Enguerran, 
bien  accompaigné,  en  la  maison  dudit  Molliens   pour  le 
prendre  et  livrer  audit  Vaasseur  et  Brunet.  Mais  il  sailli  par 
une  petite  fenestre  et  s'en  fouy,  et  ne  l'a  depuis  ledit  Enguer- 
ran peu  prendre,  combien  qu'il  s'en  est  mis  en  grant  peine. 

Et  depuis  toutes  ces  choses  ainsi  faictes,  fut  traictié  par  Jehan 
de  Maillefeu ,  parent  dudit  Enguerran,  à  Abheville ,  ausdiz 
Jehan  le  Vaasseur,  Jehan  Brunet  et  autres,  que  pour  tout  ce 
que  ledit  Enguerran,  Guillebin  son  frère,  et  Jacob  son  varlet, 
avoient  eu,  furent  lesdiz  marchans  récompensez  tout  plaine- 
ment.  Et  passa  ledit  Jehan  le  Vaasseur  lettres  obhgatoires 
royaulx,  lui  faisant  fort  de  tous  ceux  qui  perte  avoient  eu  à 
ceste  besoingne,  et  qui  en  quicta  ledit  Enguerran,  sondit 
frère,  et  varlet,  promectant  de  eulx  en  jamais  poursuir,  en 
disant  qu'il  estoit  d'eulx  bien  récompensé.  Mais  non  obstant 
toutes  les  choses  ainsi  faictes,  a  esté  faicte  informacion  par 
nos  officiers,  des  choses' dessusdictes.  Pour  laquelle  chose 
ledit  Enguerran  doubte  que  nostre  procureur  ou  autres  le 
veulent  de  ce  poursuir,  qui  seroit  en  son  grand  préjudice. 
En  nous  humblement  suppliant,  que  actendu  que  ledit 
Enguerran  cuidoit  certainement  que  les  choses  dessusdictes 
ainsi  prises  feussent  à  noz  ennemis ,  et  ainsi  lui  avoit  esté 
donné  à  entendre,  et  que  quant  la  vérité  est  venue  à  sa 
congnoissance  il  a  restitué  ce  que  lui,  sesdiz  frères  et  varlet, 
en  avoient  eu,  et  se  sont  lesdiz  marchans  tenuz  pour  con- 
tens,  comme  dit  est,  Nous,  sur  ce  vueillons  audit  Enguerran 
nostre  grâce  et  miséricorde  impartir.  Pourquoy,  Nous  ces 
choses  considérées ,  et  actendu  les  bons  et  aggréables  ser- 
vices faiz  à  Nous  et  à  nostre  dit  cousin  de  Bourgogne  par 
ledit  Enguerran,  en  nos  guerres  et  autrement,  et  espérons 
que  face  ou  temps  à  venir,  audit  Enguerran  de  Monstrelet, 
ou  cas  dessus  dit,  avons  remis ,  quicté  et  pardonné ,  remec- 
tons,  quictons  et  pardonnons,  de  nostre  grâce  espécial, 
plaine  puissance  et  auctorité  royal,  le  fait  et  cas  dessusdit, 
avec  toute  peine ,  amende  et  offense  corporelle ,  criminelle 
et  civile,  en  quoy  il  puet  estre  encouru  envers  nous  et  jus- 
tice pour  occasion  des  choses  dessusdictes,  et  le  remectons 
et  restituons  à  sa  bonne  famé  et  renommée ,  au  pais  et  à  ses 
biens  non  confisqués,  satisfaction  faicte  à  partie,  civilement 

tant  seulement,  se  faicte  n'est,  et  aucune  en  y  a  qui  se  plaigne. 
Et  sur  ce  imposons  silence  perpétuel  à  nostre  procureur.  Si 
donnons  en  mandement  par  ces  présentes,  aux  bailH 
d'Amiens  et  sénéchal  de  Pontieu  et  à  tous  nos  autres  justi- 
ciers et  officiers  ou  à  leurs  lieuxtenans  présens  et  avenir  et 
ad  chacun  d'eulx  si  comme  à  lui  appartiendra,  que  de  nostre 
présente  grâce  et  rémission,  facent,  seuffrent  et  laissent  ledit 
Enguerran  joir  et  user  paisiblement,  sans  le  molestier,  tra- 
vaillier  ou  empeschier ,  ne  souffrir  estre  molesté ,  travaillié 
ou  empeschié,  en  corps  ne  en  biens,  en  aucune  manière. 
Mon  [lis.  mais)  son  corps  et  ses  biens  non  confisqués,  se 
aucuns  en  sont  pour  ce  prins ,  saisiz,  levez  ou  arrestez,  lui 
mectent  ou  facent  mectre  sans  délay  à  plaine  délivrance.  Et 
afin  que  ce  soit  chose  ferme  et  estable  à  toujours,  nous  avons 
fait  mectre  nostre  séel  à  ces  présentes,  sauf  en  autres  choses 
nostre  droit,  et  l'autrui  en  toutes.  Donné  à  Paris,  ou  mois 
de  novembre ,  l'an  de  grâce  mil  cccc  xxiiii,  et  de  nostre 
règne  le  tiers.  Ainsi  signé  :  Par  le  Roy ,  à  la  relacion  du 
Conseil. 

G.  Ferrebouc. 
(Arch.  imp.  Très,  des  ch.,  reg,  J,  173,  n"  13.) 

EXTRAIT   DU   RÈGLEMENT. 

Art.  14.  Le  Conseil  désigne  les  ouvrages  à  publier,  et  choisit 
les  personnes  les  plus  capables  d'en  préparer  et  d'en  suivre  la 
publication. 

II  nomme,  pour  chaque  ouvrage  à  publier,  un  Commissaire 
responsable  ,  chargé  d'en  surveiller  Texécution. 

Le  nom  de  PÉditeur  sera  placé  à  la  tête  de  chaque  volume. 

Aucun  volume  ne  pourra  paraître  sous  le  nom  de  la  Société  sans 
l'autorisation  du  Conseil ,  et  s'il  n'est  accompagné  d'une  déclara- 
tion du  Commissaire  responsable,  portant  que  le  travail  lui  a  paru 
mériter  d'être  publié. 


Le  Commissaire  responsable  soussigné  déclare  que 
l'Edition  de  la  Chronique  d^Enguerran  de  Monstrelet, 
préparée  par  M.  Douët-d'Arcq,  lui  a  paru  digne  d'être 
publiée  par  la  Société  de  l'Histoire  de  France. 

Fait  à  Paris  ^  le  30  mars  1868. 


Signé  L.  BELLAGUET. 

Certifié, 
Le  Secrétaire  de  la  Société  de  l'Histoire  de  France , 


J.  DESNOYERS. 

LIYRE  PREMIER 


1400-1422. 


DE  L'AN  MCCCCIX. 


[Du  7  avril  1409  au  23  mars  1410.] 


CHAPITRE  LI. 

Comment  le  conte  de  NeTers  se  maria  à  la  damoiselle  de  Coucy.  Et  de 

la  guerre  Amé  de  Viry. 

Au  commencement  de  cest  an,  Charles,  roy  de 
France,  fut  moult  oppressé  de  sa  maladie  acoustumée, 
et  pour  ce ,  les  roy  s  de  Cécile  et  de  Navarre  et  le  duc 
de  Berry,  avecques  eulx  le  duc  de  Bourgongne ,  après 
ce  qu'ilz  eurent  pourveu  à  Testât  et  garde  du  Roy,  ilz 
n  1 

se  (iépârtirent  de  Pari^  et  s'en  alèrent  chascun  en  leur 
.payi* pour/ iiôéuix' visiter.  Et  pareillement  icellui  duc 
de  Bourgongne ,  et  s'en  ala  aux  nopees  de  Phelippe , 
conte  de  Nevers ,  son  frère.  Lequel  print  à  femme  la 
damoiselle  de  Coucy,  fille  de  sire  Enguerran  de  Coucy, 
jadis  seigneur  et  conte  de  Soissons ,  et  niepce  de  par 
sa  mère ,  du  duc  de  Lorraine  et  du  conte  de  Yaude- 
mont*.  Lesquelles  uopces  se  firent  à  Soissons,  et  y 
estoient ,  la  duchesse  de  Lorraine  et  la  contesse  de 
Yaudemont,  venues  de  leur  pays  pour  compaigner  et 
honnourer  la  dame  de  Coucy  et  sa  fille.  Et  si  fut  ce 
mariage  fait  et  la  fesle  solemnizée  moult  haultement , 
par  ung  jour  de  Saint  George,  et  dura  trois  jours  en- 
suivans.  Et  après  iceulx  jours  passez ,  le  duc  de  Bour- 
gongne se  parti  et  s'en  ala  en  son  pays  de  Bourgongne, 
en  sa  compaignie  le  conte  de  Pentliièvre  son  beau 
filz  '.  Et  tost  après ,  ledit  conte  de  Nevers ,  avecques 
ladicte  duchesse  de  Lorraine  et  la  comtesse  de  Vau- 
demont,  emmena  sa  femme  en  la  conté  de  Rèthel,  où 
elle  fut  receue  moult  joieusement. 

Durant  lequel  temps ,  le  duc  de  Bourbon  ^  fut  défié 
de  sire  Amé  de  Viry,  savoyen,  lequel  estoitung  povre 
chevalier  au  regard  dudit  duc.  Mais  ce  non  obstant, 
lui  fist-il  plusieurs  dommages  par  feu  et  par  espée,  ou 
pays  de  Bresse  et  de  Beaujolois.  Pour  lesquelz  dom- 

i,  Philippe  de  Bourgogne,  comte  de  Nevers,  frère  de  Jean 
sans  Peur,  épousa,  le  9  avril  1409,  Isabelle  de  Couci,  comtesse 
de  Soissons ,  tille  puînée  d'Enguerran  VII ,  baron  de  Couci ,  et 
d'Isabelle  de  Lorraine. 

2.  Olivier  de  Blois,  comte  de  Penthièvre,  avait  épousé.  Tan 
1404  ,  Isabelle,  qualrième  fille  de  Jean  sans  Peur. 

3.  Louis  II,  dit  le  Bon ,  grand  oncle  maternel  de  Charles  VÎ. 

mages,  icellui  duc  le  print  en  grant  indignacion ,  et 
assembla  très  grant  nombre  de  gens  d'armes  et  gens 
de  trait  pour  le  punir  et  subjuguer.  Si  envoya  devant, 
le  conte  de  Glermont  son  filz*,  et  assez  tost  après  le 
suivv.  Et  en  sa  compaignie  estoient  le  conte  de  La 
Marche  et  de  Vendosme  ^  le  seigneur  de  Labrelh  , 
connestable  de  France ,  Loys  de  Bavière ,  frère  de  la 
royne  de  France ,  Montagu ,  grant-maistre  d'ostel  du 
Roy,  le  seigneur  de  La  Heuze  et  plusieurs  autres  grans 
seigneurs,  qui  tous  ensemble  tirèrent  ou  pays  de  Beau- 
jolois, à  tout  grande  puissance.  Mais,  devant  la  venue 
dudit  duc  de  Bourbon ,  icellui  Amé  de  Viri ,  son  ad- 
versaire ,  fut  adverti  de  ladicte  puissance  qui  venoit 
contre  lui.  Si  n'osa  actendre  la  venue  dudit  duc  ,  car 
il  n'avoit  point  d'espérance  de  povoir  tenir  contre  lui 
les  cbasteaulx  qu'il  avoit  prins.  Et  pour  tant,  s'en  parti 
et  s'en  ala  en  une  ville  qu'on  appelle  Le  Bourc  en 
Bresse,  appartenant  au  conte  de  Savoie,  son  seigneur. 
Lequel  'conte  de  Savoie  ne  le  voult  point  garantir 
contre  ledit  duc  de  Bourbon  son  grant  oncle  %  ains  en 
fist  présent  à  icellui  duc,  par  telle  condicion  que  ledit 
Amé  lui  amenderoit  à  son  povoir  ce  qu'il  lui  avoit 
mesfait,  et  se  rendroit  en  ses  prisons  tant  qu'il  seroit 
content  de  tous  les  frais  et  dommages  qu'il  avoit  euz 


i .  Jean ,  comte  de  Clermont  en  Beauvoisis ,  qui  devint  duc  de 
Bourbon,  à  la  mort  de  son  père ,  en  1410. 

2.  Jacques  II  de  Bourbon,  comte  de  La  Marcbe  par  son  père, 
et  comte  de  Vendôme  par  sa  mère,  oncle  du  duc  de  Bourbon. 

3,  Amédée  VIIî,  dit  le  Pacifique.  Il  avait  épousé,  le  30  octobre 
1393  ,  Marie,  fille  de  Philippe  le  Hardi,  duc  de  Bourgogne.  Ce 
fut  en  sa  faveur  que  l'empereur  Sigismond  érigea  la  Savoie  en 
duché,  l'an  i4i6.  ^ 

à  Toccasion  dessusdicte ,  sauf  qu'il  ne  lui  feroit  des- 
plaisir en  corps  ne  en  membres.  Ainsi  le  receut  ledit 
duc  de  Bourbon,  lequel  remercia  très  grandement 
sondit  nepveu.  Et  pour  ceste  cause,  une  dissencion 
qui  estoit  esmeue  entre  eulx,  fut  appaisée.  Car  ledit 
de  Savoie  disoit  que  son  grant  oncle  de  Bourbon  lui 
devoit  faire  hommage  à  cause  de  sa  terre  de  Beaujo- 
lois,  laquelle  chose  il  ne  vouloit  point  faire,  mais  la 
question  fut  mise  par  eulx  deux  ensemble  en  la  vou- 
lenté  et  ordonnance  du  duc  de  Berry.  Après  lesquelles 
besongnes  concluses ,  ledit  duc  de  Bourbon  s'en  re- 
tourna en  France  et  donna  congié  à  toutes  ses  gens 
d'armes.  Et  depuis  par  certain  moien  que  ledit  de  Viri 
eut  avecques  ledit  duc ,  il  fut  délivre  *. 

CHAPITRE  LU. 

Comment  deux  champs  de  bataille  furent  pronieuz  à  faire  à  Paris  en 
la  présence  du  Roy.  De  Tarcevesque  de  Roims  qui  fut  occis.  Et  du 
concile  de  Pise, 

Item,  environ  l'Ascension*,  Charles,  roy  de  France, 
qui  avoit  esté  longue  espace  malade,  revint  en  santé  , 
et  tanlost  après  les  ducs  de  Bourgongne  et  de  Bourbon 

4.  Pour  cette  expédition,  voyez  le  récit  beaucoup  plus  circon- 
stancié et  plus  instructif  du  Religieux  de  Saint-Denis.  (  Chr.  de 
Ch,  VI,  t.  IV,  p.  240.)  A  la  fin  de  ce  chapitre,  le  nis  Suppl.  fr.  93, 
fol.  94  V  ajoute  :  «  A  laquelle  assemblée  et  pour  y  aller  Waleran, 
conte  de  Saint-Pol ,  mist  sus  très  grosse  armée.  Mais  en  passant 
parmy  Paris  lui  fu  ordonné  de  par  le  Roy  qu'il  n'alastplus  avant, 
mais  s'en  retournast  es  frontières  de  Boulenoys,  où  il  estoit  espé- 
cialeinent  commis  de  par  le  Roy.  »  Addition  qui  se  trouve  aussi 
dans  Vérard  et  dans  l'édit.  de  i^>72. 

2.  En  4  409  rAscension  tomba  le  23.  mai. 

et  plusieurs  autres  grans  seigneurs  retournèrent  à  Pa- 
ris. Ou  quel  temps  furent  faiz  deux  champs  de  bataille 
en  la  place  Saint-Martin  des  Champs ,  présent  le  Boy 
et  les  seigneurs  dessusdiz.  C'estassavoir  le  premier 
d'un  gentilhomme  et  chevalier  breton ,  nommé  sire 
Guillaume  Bariller  contre  ung  Anglois,  nommé  mes- 
sire  Jehan  Carnicon ,  et  fut  pour  cause  de  foy  mentie 
l'un  à  l'autre.  Et  après  qu'ilz  furent  mis  ensemble  et 
que  Montjoye ,  roy  d'armes  ,  eut  fait  et  publié  les  cris 
et  défenses  acoustumées  et  aussi  qu'il  eut  déclairé 
qu'ilz  feissent  leur  devoir,  ledit  messire  Guillaume , 
qui  estoit  appellant ,  yssi  premier  de  son  paveillon  et 
commença»  à  marcher  moult  fièrement  contre  son  ad- 
versaire ,  lequel  pareillement  vint  contre  lui,  et  quant 
ilz  eurent  gecté  leurs  lances  l'un  contre  l'autre  sans  eulx 
entre  actaindre,  ilz  commencèrent  à  combatre  de  leurs 
espées,  et  en  ce  faisant  ledit  Anglois  fut  ung  petit  navré 
par  dessoubz  ses  lames  *,  et  tantost  le  Boy  les  fist  cesser. 
Et  depuis  furent  remenez  très  honnourablement  à  leurs 
hostelz.  Et  yssirent  du  champ  aussitost  l'un  que  l'autre. 
L'autre  champ ,  si  fut  du  sénéchal  de  Haynnau  à 
rencontre  de  messire  Jehan  de  Cornouaille,  Anglois, 
chevalier  de  grant  renom ,  lequel  avoit  lors  espousée 
la  seur  du  roy  d'Angleterre.  Et  estoient  lors  îcelles 
armes  entreprinses  à  faire  par  lesdiz  deux  chevaliers 
devant  le  duc  de  Bourgongne,  à  Lisle ,  tant  seulement 
pour  monstrer  leur  proesse,  à  courir  certains  cops  de 
lance  l'un  contre  l'autre  et  aussi  à  faire  aucuns  cops 
de  haches  et  d'espées.  Mais  quant  ledit  duc  de  Bour- 
ongne  eut  fait  préparer  le  champ  où  ce  se  devoit 


\ .  Par-dessous  les  lames  de  fer  qui  formaient  sa  cotte  d'armes. 

acomplir,  les  deux  champions  dessusdiz  furent  mandez 
à  Paris  à  aler  devers  le  Roy  pour  parfurnir  leur  entre- 
prinse.  Et  là ,  après  les  ordonnances  faictes  et  le  jour 
venu ,  ledit  de  Cornouaille  entra  premier  ou  champ 
moult  pompeusement,  chevauchant  sur  son  destrier 
jusques  à  ce  qu'il  vint  devant  le  Roy,  lequel  il  inclina 
et  salua  moult  humblement.  Et  estoient  après  lui  six 
petis  pages  sur  destriers,  desquelz  les  deux  plus  prou- 
chains  de  lui  estoient  couvers  d'ermines,  et  les  quatre 
ensuivans  av oient  couvertures  de  drap  d'or,  et  après 
qu'il  fut  entré  es  lices,  lesdiz  pages  se  partirent  du 
champ.  Et  tantost  après  vint  ledit  séneschal ,  acom- 
paîgné  du  duc  Anthoine  de  Brabant  et  de  Phelippe , 
conte  de  Nevers  ,  frères ,  estans  à  pie ,  et  tenoient  le 
frain  de  son  cheval ,  Tun  à  dextre  et  l'autre  à  senestre, 
et  le  conte  de  Clermont  portoit  sa  hache ,  et  le  conte 
de  Pointièvre  *  portoit  sa  lance.  Et  après  ce  qu'il  fut 
entré  ou  champ  et  qu'il  eut  fait  la  révérence  au  Roy 
comme  avoit  fait  ledit  de  Cornouaille ,  ilz  se  prépa- 
rèrent tous  deux  pour  aler  jouster  de  fers  esmoulus 
l'un  contre  l'autre.  Mais  devant  qu'ilz  s'esmurent  à 
courre,  il  fut  crié  de  par  le  Roy  qu'ilz  cessassent  et 
n'alassent  plus  avant  en  faisant  icelles  armes ,  et  que 
nul,  sur  peine  capitale,  dores  en  avant  en  tout  son 
royaume  n'appellast  aucun  en  champ  sans  cause  rai- 
sonnable. Et  depuis,  quant  le  Roy  eut  grandement 
festié  et  honnoré  à  sa  court  les  deux  chevaliers  dessus- 
diz, ilz  se  départirent  et  s'en  alèrent  eulx  deux,  comme 
on  disoit,  en  Angleterre,  en  entencion  de  parfurnir  et 
acomplir  leurs  armes. 

i.  Penthièvre. 

En  ce  temps  le  cardinal  de  Bar,  filz  au  duc  de  Bar, 
et  Guy  de  Roye,   arcevesque  de  Reims,  avec  eulx 
maislre  Pierre  d'Ailly,  évesque  de  Cambray,  et  plu- 
sieurs autres  prélas  et  autres  gens  d'égUse  alans  au 
concile  général  qui  lors  se  tenoit  à  Pise,  furent  logez 
en  une  ville  sur  la  mer,  nommée  Voutre*,  séant  à 
quatre  lieues  de  Gènes ,  en  laquelle  ville  le  mareschal 
dudit  arcevesque  eut  noise  et  content  avec  ung  autre 
mareschal  de  ladicte  ville  pour  le  salaire  de  ferrer  ung 
cheval ,  et  tant  multiplia  la  discorde  que  ledit  mares-  ^ 
chai  dudit  arcevesque  tua  cellui  de  la  ville ,  et  tout 
prestement  il  s'en  fuit  à  l'ostel  de  son  maistre  à  saul- 
veté.  Auquel  lieu ,  ceulx  de  ladicte  ville  soudainement, 
en  grant  nombre ,  tous  esmeuz  vindrent  pour  venger 
ledit  mareschal  occis.  Et  quant  ledit  arcevesque  oy  la 
noise ,  lui  estant  en  grant  ennoy  ^  pour  ladicte  be- 
songne,  descendi  de  sa  chambre  appellant  iceulx  doul- 
cement  et  promectant  que  prestement  il  feroit  amender 
ladicte  offense  à  leur  voulenté.  Et  pour  mieulx  les 
appaiser  il  mist  son  mareschal  en  la  main  du  juge  de 
la  \ille,  lequel  estoit  lieutenant  de  messire  Boucicault, 
mareschal  de  France ,  adonc  gouverneur  de  Gênes  de 
par  le  Roy.  Mais  ce  riens  n'y  valu,  car  ainsi  que  ledit 
arcevesque  parloit  à  eulx  en  dehors  de  Fuis  de  son 
hostel,  l'un  d'iceulx  lui  lança  une  javeline  parmy  le 
corps  droit  au  cuer,  si  doloreusement  qu'il  chey  pres- 
tement mort  sans  depuis  parler  aucune  parole.  Dont 
ce  fut  très  piteuse  chose,  car  il  estoit  très  notable  pré- 
lat ,  bien  condicionné  et  de  noble  Ugnée.  Et  après  que 

i .  Vol  tri ,  à  deux  lieues  et  demie  ouest  de  Gènes. 
2.  En  grand  ennui ,  fort  troublé. 


8 


CHRONIQUE  [1409] 

ce  fut  fait ,  ne  leur  sufïîst  point  encores  à  tant ,  ains 
mirent  encores  à  mort  ledit  juge  de  la  ville  et  ledit 
mareschal.  Et  avecques  ce  vouloient  efforcer  Tostel 
du  cardinal  de  Bar,  où  la  plus  grant  partie  des  autres 
sestoient  retrais,  pour  tout  mectre  à  mort.  Toutesfois 
ilz  furent  rapaisez  aucunement  par  aucuns  des  plus 
notables  d'iceUe  ville,  et  tant  fut  traictié  qu'enfin  ledit 
cardinal  leur  bailla  pardon  de  tout  ce  qu'ilz  avoient 
mespris  contre  lui.  Et  fut  à  ce  conseillé  par  ses  gens, 
afin  qu'ilz  ne  feussent  là  tous  destruis.  Et  aussi  on  ne 
lui  dist  point  la  mort  dudit  arcevesque  jusques  à  ce 
qu'il  fut  bien  deux  lieues  arrière  d'icelle  ville.  Pour 
laquelle  mort,  quant  elle  fut  venue  à  sa  congnoissance, 
il  en  fut  tant  desplaisant  et  ennuieux  en  cuer  qu'à 
grant  peine  se  povoit-il  tenir  sur  sa  mule.  Néantmoins 
ses  gens  le  firent  haster  le  plus  qu'ilz  porent ,  car  ilz 
estoient  en  grant  doubte  de  leurs  vies  pour  l'exemple 
qu'ilz  avoient  veu,  et  aussi  qu'ilz  veoient  par  les  signes 
qu'ilz  ont  ou  pays  acoustumé  de  faire  quant  il  y  a 
effroy  en  une  ville,  par  cloches  qu'ilz  sonnent  et  autre- 
ment ,  lequel  signe  estoit  jà  tout  parmy  le  pays ,  et 
veoient  de  plusieurs  lieux  descendre  paysans  des  mon- 
tagnes pour  courir  après  eulx.  xMais  quant  ilz  vindrent 
à  une  lieue  de  la  cité  de  Gènes ,  le  mareschal  Bouci- 
quault  vint  audevant  dudit  cardinal  à  très  belle  com- 
paignie.  Lequel  cardinal  lui  fist  très  grant  complainte 
de  l'outrage  qui   avoit  esté   fait  contre  ses  gens  par 
ceulz  de  la  ville  de  Voultre ,  en  lui  requérant  que  par 
justice  il  y  voulsist  pourveoir.  Lequel  Bouciquault  fist 
response  qu'il  en  feroit  si  bonne  justice  que  tous  autres 
y  devroient  prendre  exemple.  Et  après,  emmena  icel- 
lui  cardinal  en  ladicte  ville  de  Gènes,  où  il  fut  grande- 

mentreçeu,  tant  des  gens  d'église  comme  bourgois. 
Et  en  ce  mesme  jour  fut  apporté  le  corps  dudit  arce- 
vesque de  Reims  audit  lieu  de  Gènes  ,  et  là  fut  enterré 
très  honnorablement  et  son  service  fait  dedens  la  grant 
église  d'icelle  ville.  Et  tantost  après  fut  prinse  grande 
punicion  par  ledit   mareschal   Bouciquault  de  tous 
ceulx  qu'on  peut  prendre  et  appréhender,  et  aussi  de 
leurs  complices ,  qui  avoient  fait  ceste  cruaulté  ;  et 
furent  mis  à  mort  et  justiciez  par  diverses  manières, 
et  avec  ce  furent  leurs  maisons  abatues  et  démolies  de 
fons  en  comble  à  fin  de  donner  exemple  aux  autres 
que  jamais  ne  feissent  si  cruel  ne  si  horrible  murdre. 
Et  adonc  le  cardinal  de  Bar  et  toutes^  ses  gens ,  se 
parti  de  Gènes  et  ala  par  plusieurs  journées ,  jusques 
à  ce  qu'ilz  vindrent  en  la  ville  de  Pise.  Ouquel  lieu 
estoient  assemblez  très  grant  multitude  de  cardinaulx 
de  l'obédience  des  deux  papes ,  de  maistres  en  théo- 
logie, de  graduez,  tant  en  décret  comme  en  autres 
sciences,  les  ambaxadeurs  de  divers  royaumes  et  très 
grant  nombre  de  prélas  de  toutes  les  parties  de  chres- 
tienté.   Lesquelz  après   qu'ilz    eurent  tenu  plusieurs 
consaulx  sur  la  division  de  l'Église  universelle ,  vin- 
drent enfin  à  une  conclusion,  et  tous  ensemble  et 
d'une  mesme  voulenté,  condemnèrent  les  deux  con- 
tendans  à  la  papalité  comme  hérétiques,  scismatiques 
obstinez  en  mal  et  troubleurs  de  la  paix  de  nostre 
mère  saincte  Église.  Ceste  condemnacion  fut  faicte, 
présens  vingt-quatre  cardinaulx,  es  portes  de  la  cité  de 
Pise,  en  la  présence  de  tout  le  peuple.  Et  le  xv^  jour 
de  juing  oudit  an,  les  cardinaulx  dessusnommez ,  ap- 
pellans  et  invoquans  la  grâce  de  Saint-Esperit,  entrèrent 
en  conclave  et  là  furent  ensemble   par  l'espace  de 

XXVI  jours ,  tant  qu'ilz  vindrent  à  conclusion  et  esleu- 

rent  Pierre  de  Candie,  natif  de  Grèce,  de  Tordre  des 

frères  mineurs,  docteur  en  théologie  fait  à  Paris, 

arcevesque  de  Milan  et  cardinal,  à  vray  et  souverain 

évesque  catholique  de  nostre   mère   saincte   Église. 

Lequel ,  en  consacrant ,  appellèrent  pape  Alexandœ , 

V®  de  ce  nom  *.  O  Dieu  tout  puissant  !  comme  grant 

joye  et  grant  léesse  fut  adonques  par  la  grande  provi- 

sion  de  ta  grâce.  Car  adonques  n'eust-on  peu  racompter 

la  grant  voix  et  resjouissance  que  faisoient  ceulx  qui 

estoient  et  venoient  autour  de  ladicte  cité  par  l'espace 

d'une  lieue  ou  environ.  Mais  que  pourrons  nous  dire 

de  la  cité  de  Paris  ?  Certainement  quant  de  ce  ilz 

oyrent  les  nouvelles ,  ce  fut  le  viii*  jour  de  juillet ,  ilz 

furent  remplis  de  si  grant  joye  qu'ilz  ne  cessoient  de 

crier,  nuit  ne  jour,  par  les  places  et  par  les  rues ,  à 

haulte  voix  :  Vive  Alexandre  V*  nostre  pape  !  buvans 

et  mengans  ensemble  par  manière  de  grant  solemnité. 

Et  après  firent  les  feux  ,  qui  estoient  moult  grant. 

Les  solennitez ,  procès  et  ordonnances  dudit  concile 
pevent  apparoir  par  plusieurs  lectres  cy-après  escriptes. 
Et  premièrement ,  par  les  lectres  de  l'abbé  de  Saint- 
Maxence  envoiées  à  l'évesque  de  Poictiers  ,  desquelles 
la  teneur  s'ensuit  '  : 

or  Révérend  père  et  mon  redoubté  seigneur,  humble 
recommandacion  prémise.  Moy  sachant  que  vostre 

i.  Élu  le  2G  juin  1409,  et  couronné  le  7  juillet  suivant  dans 
l'église  cathédrale  de  Pise. 

2.  L*abbé  de  Saint-Maixent  était  alors  Pierre  Baston,  et  l'évéque 
de  Poitiers,  Gérard  deMontaigu,  chancelier  du  duc  de  Berri,  et 
qui  succéda  dans  l'évéché  de  Paris  à  Pierre  d'Orgemont,  mort  le 
16  juillet  de  cette  année  1409. 

révérende  paternité  désire  aucunement  estre  informé 
du  procès  et  ordonnance  de  ce  saint  concile  général , 
qui  pour  le  présent  est  tenu  en  la  cité  de  Pise  ,  et  des 
nouvelles  là  estans,  j*ay  pour  ce,  délibéré  notifier  par 
lectres  à  vostre  paternité,  les  choses  qui  s'ensuivent  : 
Et  premièrement,  le  xxv^  jour  de  mars,  tous  les  sei- 
gneurs cardinaulx  de  l'un  et  de  l'autre  collège  et  tous 
les  prélas  qui  pour  lors  estoient  à  Pise,  s'assemblèrent 
en  l'église  Saint-Martin ,  qui  est  oultre  la  rivière  vers 
les  parties  de  Florence  et  de  ladicte  abbaye,  tous  vestus 
d'aulbes  et  de  chapes  et  aornez  de  mitres ,  firent  une 
procession  grande  et  notable  jusques  à  l'éghse  cathé- 
drale. Lesquelles  églises  sont  autant  loing  l'une  de 
l'autre  qu'est  l'éghse  Nostre-Dame  de  Paris  de  celle 
de  Saint-Martin  des  Champs.  En  laquelle  église  cathé- 
drale est  célébrée  messe  continuellement  durant  ledit 
concile  général.  Et  cedit  jour,  fut  la  messe  célébrée 
moult  solennellement,  et  fist  le  sermon,  monseigneur 
le  cardinal  de  Milan,  de  l'ordre  des  Frères  Mineurs, 
qui  est  ung  grant  théologien.   Et  après  la  solennité 
faicte ,  la  journée  fut  continuée  lendemain  pour  com- 
mencer ledit  concile.  Auquel  jour  furent  appeliez  les 
deux  contendans  à  la  papalité,  mais  nul  ne  com- 
paru ,  jà  soit  ce  qu'ilz  feussent  appeliez  aux  portes  de 
ladicte  église. 

Item ,  en  ce  jour  fut  faicte  une  autre  continuacion 
jusques  au  xxvni^  jour  dudit  mois.  Esquelz  jours ,  de 
rechef  furent  appeliez  les  deux  contendans  à  la  papa- 
lité, et  nul  ne  comparu. 

Item ,  de  ce  jour  fut  faicte  continuacion  jusques  au 
pénultime  de  mars ,  et  à  ce  jour  furent  appeliez  les 
deux  contendans,  comme  dessus,  et  nul  ne  comparu. 

Et  pour  ce  que  ledit  concile  général ,  les  deux  conten- 
dans  légitimement   requis,  appeliez   et   évoquez  en 
cause  de  scisme  et  de  la  foy,  non  venans  ne  compa- 
rans  par  eulx  ne  par  autre  oudit  concile  général ,  ne 
faisans  satisfaction  dedens  le  terme  ordonné  et  establi, 
jà  soit  ce  qu'ils  feussent  actendus  après  le  terme  par 
deux  sièges ,  répula ,  juga  et  déclaira  en  ladicte  cause 
de  scisme  et  de  foy,  contumax  ,  et  les  mist  en  contu- 
mace et  défault.  Et  ordonna  ledit  concile  à  procéder 
en  oultre  contre  iceulx  à  l'autre  siège  ensuivant ,  or- 
donné le  lundi  après  Quasimodo,  xv®  jour  d'avril. 
Lequel  temps  pendant ,  messeigneurs  les  cardinaulx 
célébrèrent  ensemble  l'office  de  la  sainte  semaine  Pe- 
neuse  *.  Et  le  jour  du  Benoist  vendredi ,  monseigneur 
le  cardinal  Pénestrin  célébra  Foffice  divin  en  l'église 
Saint-Martin.   Et  là  prescha  ung  maistre  en  théolo- 
gie séculier,  de  Boulongne  la  Crasse,  moult  notable- 
ment. 

Item ,  le  jour  de  Pasques  je  fus  présent  à  la  solen- 
nité de  messeigneurs  les  cardinaulx. 

Item  ,  en  la  semaine  ensuivant ,  s'assemblèrent  les- 
diz  cardinaulx  en  concile,  aucunes  foiz  tous  seuls, 
aucunes  foiz  appellans  les  prélas  qui  là  estoient  pré- 
sens, pour  délibérer  des  choses  à  faire.  Et  moult  agréa- 
blement et  honnestement  se  maintenoient  entre  eulx 
et  entre  tous  autres  prélas. 

Item ,  en  celle  sepmaine  arrivèrent  à  Pise  les  am- 
baxadeurs  de  Riiper,  roy  des  Roumains*. 

Item ,   le  dimenche  de  Quasimodo  ,  ung  évesque 

i .  La  semaine  sainle ,  la  semaine  de  pénitence. 
2.  Robert,  duc  de  Bavière.  L'ambassade  se  composait   d'un 
archevêque  et  de  deux  évêques  avec  deux  clercs. 

d'Ytalie  célébra  la  messe  devant  les  cardinaulx.  Là, 
fist  le  sermon  ung  cordelier  de  Languedoc,  maistre  en 
théolo^^ie,  et  prescha  moult  solennellement  à  la  loenge 
des  seigneurs  cardinaulx,  du  roy  de  France,  et  des  pré- 
las  quérans  la  paix  de  l'Eglise,  et  très  durement  contre 
les  deux  contendans ,  réputant  iceulx  scismatiques  et 
hérétiques,  traistres  et  ennemis  de  Dieu  et  de  l'Église  ; 
faisant  plusieurs  conclusions.  Et  print  son  theume 
J/iesus  dixitpax  vohis ^  lequel  il  démena  moult  bien.  * 

Item ,  le  lundi  ensuivant  lesdiz  cardinaulx ,  tous  les 
prélas,  ambaxadeurs  et  procureurs  là  estans  présens, 
jurèrent  et  promirent  tenir  ledit  concile  général,  qui 
est  moult  solemnellement  et  continuellement  célébré. 
Car  premièrement,  la  messe  est  célébrée  et  chantée, 
et  là  sont  faictes  plusieurs  oraisons,  et  la  grande  létanie 
chantée.  Ausquelles  toudiz  sont  présens  lesdiz  cardi- 
naulx et  prélas ,  vestus  d'aulbes ,  de  chapes  et  de 
mitres,  tant  comme  dure  la  célébracion  dudit  concile, 
laquelle  est  dévote  et  honneste  à  regarder. 

Item,  ce  mesme  jour  dudit  concile,  fut  donnée 
audience  ausdiz  ambaxadeurs  dudit  Ruper,  roy  des 
Roumains ,  et  Févesque  de  Verdun ,  natif  de  la  pro- 
vince de  Maience ,  de  par  le  roy  Ruper,  favorables  à 
cellui  pape  Grégoire  en  tant  qu'il  peut,  en  commen- 
çant son  thème  Pax  vobis ,  proposa  moult  de  mau- 
vaises choses  pour  rompre  et  troubler  ledit  concile 
général,  à  l'entencion  de  son  maistre  et  dudit  faulx 
pape  Grégoire.  Et  estoient  avec  ledit  évesque,  ung 
arcevesque  d'estrange  ordre  tant  qu'à  nous ,  et  ung 
autre  évesque ,  avec  plusieurs  autres  honnestes  per- 
sonnes ,  comme  il  apparoit.  Après  lesquelles  choses 
proposées  par  ledit  évesque ,  lesdiz  ambaxadeurs  fu- 

rent  requis  qu'ilz  baillassent  par  escript  ce  qu'ilz 
avoient  proposé ,  et  enseignassent  la  proeuracion  de 
leur  maislre,  et  jour  leur  seroit  assigné  à  oyr  response, 
par  le  saint  concile,  sur  ce  qu'ilz  avoient  proposé. 
Laquelle  chose  ilz  firent.  Mais  devant  ce  que  le  jour 
feust  venu  ouquel  ilz  dévoient  oyr  response,  lesdiz 
ambaxadeurs  se  partirent,  sans  prendre  congié  de 
leur  hoste. 

En  celle  sepmaine  de  Quasiniodo ,  vindrent  à  Pise 
le  seigneur  de  Maleteste  en  très  grant  estât.  Lequel 
avoit  baillé  à  icellui  Grégoire  ung  sien  cliaslel  nommé 
Rienville.  Et  fist  certaine  requeste  aux  cardinaulx  en- 
semble, tant  de  par  ledit  Grégoire  connue  de  par  lui. 
C'eslassavoir  qu'il  pleust  à  eulx  tous ,   que  le  temps 
dudit  concile  feust  prolongué  et  le  lieu  mué  ,  et  se  ilz 
vouloient  ainsi  faire,  ledit  (^régoire  viendroit  au  con- 
cile, pourveu  (jue  le  lieu  feust  seur  et  qu  il  eust  seureté 
d'aler  et  de  venir.  Après  lesquelles  re([uestes,  les  car- 
dinaulx mandèrent  les  prélats,  ausquels  ils  notifièrent 
lesdictes  requesles.  Les  prélas,  tous  ensemble,  respon- 
dirent  que  nullement  ne  consentiroient  (|ue  le  temps 
feust  prolongué,  ne  le  lieu  mué.  Laquelle  response  fu 
moult  plaisante  aux  cardinaulx.  Et  en  telle  manière, 
ledit  seigneur  de  Maleteste  se  parti  sans  riens  beson- 
gner.  Toutesfois  il  fut  assez  bien  appaisé  par  aucuns 
cardinaulx  ses  amis  et  de  sa  congnoissance. 

Item ,  depuis  ledit  xv*  jour  d'avril ,  fut  continué 
l'autre  siège  *  jusques  au  xxnu^  jour  dudit  moys  d'avril. 
Ouquel  siège ,  après  la  solennité  de  la  messe  et  de  la 
létanie ,  il  fut  requis  par  Tadvccat  fiscal ,  que  le  saint 

4.  L'autre  session. 

sène  ou  saint  concile  général  voulsist  déclairer  et  dis- 
cerner Tunion  et  communion  faicte  des  deux  collèges 
des  cardinaulx  de  saincte  Eglise  Rommaine  avoir  este 
et  estre  légitime  et  canonique*,  item,  qu'il  voulsist 
déclairer  que  ce  saint  senne  est  deuement  convoqué 
par  les  cardinaulx  de  l'un  et  de  l'autre;  item,  que 
ledit  senne  est  assemblé  et  convoc{ué  en  temps  conve- 
nable et  ydoine;  item,  qu'il  voulsist  déclairer  que 
c'est  saint  senne-,  item,  qu'il  voulsist  déclairer  qu'à  ce 
saint  senne  représentant  l'Église  de  Dieu  universelle , 
appartient  avoir  la  congnoissance  de  la  cause  des  deux 
contendans  à  la  papalité. 

Item,  en  ce  mesnie  jour  fut  leue  toute  la  narracion 
du  procès  du  commencement  jusques  à  l'introduction 
du  séisme  après  la  mort  de  Grégoire  ,  X'  de  ce  nom , 
jusques  à  la  convocacion  du  saint  concile  général. 
Ouquel  procès  furent  racomptez  tous  les  maulx ,  eau- 
telles  ,  refus  et  décepcions  que  ont  fait  ensemble  et 
particulièrement  les  dessusdiz  contendans  à  la  papa- 
lité. Après  la  lecture  dudit  procès  l'advocat  fiscal  fist 
plusieurs  conclusions  contre  lesdiz  contendans  et  plu- 
sieurs requestes,  et  finablement  qu'ilz  feussent  dé- 
boutez et  punis  corporelement  et  qu'on  proeédast  à 
l'élection  d'un  vray  et  seul  pape. 

Item,  l'autre  siège  fut  continué  jusques  au  vendredi 
xxvii®  jour  dudit  mois.  Ouquel  jour  les  ambassadeurs 
du  roy  d'Angleterre  entrèrent  tous  ensemble  ou  saint 
concile  général,  en  très  grant  estât  et  honneste.  Et  là, 
proposa  l'évesque  de  Salsebery  *  de  la  province  de 
Cantorbie ,  bien  et  notablement ,  en  esmouvant  tous 

i .  L'évêque  de  Salisbury. 

à  la  paix  et  uniou  de  l'Église.  Et  après  sa  proposicion, 
radvocat  fiscal  fist  sa  requeste  de  par  le  procureur  du 
saint  concile  général,  qu'il  pleust  au  saint  concile 
ordonner  certains  hommes,  preudeshommes ,  hon- 
nestes,  et  expers  en  sciences  pour  examiner  tesmoings 
sur  les  péchez  notoires  proposez  contre  lesdiz  deux 
contendans.  Laquelle  péticion  fut  exaulcée. 

Item ,  le  second  dimanche  après  Pasques  fut  célé- 
brée la  messe  solennellement  devant  les  cardinaulx. 
Et  fist  le  sermon,  l'évesque  de  Dignen,  de  la  province 
de  Bredane  *,  de  l'ordre  des  Frères  Mineurs ,  grant 
docteur  en  théologie ,  qui  tous  jours  avoit  esté  des 
principaulx  amis  de  Pierre  de  La  Lune ,  et  qui  mieulx 
sçavoit  des  cavillacions  et  des  décepcions  de  l'un  et 
de  Tautre.  Lequel  évesque  prescha  moult  notablement, 
et  fut  son  theume  Mercenarius  fugit  j  en  déclairant 
plusieurs  décepcions  desdiz  contendans ,  en  la  propo- 
sicion de  sondit  theume. 

Item,  ce  dimanche  xxvn*  jour  de  cel  autre  siège, 
fut  prolongué  jusques  au  second  jour  de  may.  Et  le 
dimanche  estant  en  ce  temps ,  fut  la  messe  célébrée 
devant  les  cardinaulx  moult  solennellement.  Et  fist  le 
sermon ,  le  cardinal  Pénestrin ,  qu'on  appelloit  com- 
munément le  cardinal  de  Poictiers.  Si  piescha  moult 
notablement ,  et  fut  son  thème  Libéra  Deus  Israël  ex 
omnibus  tribulacionibus  suis.  C'est  à  dire ,  ô  tu  Dieu  ! 
délivre  Israël  ton  peuple  chrestien  de  toutes  ses  tribu- 
lacions.  Et  en  la  déduction  dudit  sermon  fist  onze 
conclusions  concluans  contre  lesdiz  deux  contendans 

\ .  Le  ms.  Suppl.  fr.  03  donne  :  L  évesque  de  Dignen  ,  du  pro^ 
Pince  de  Ebredunen  ,  ce  qui  indique  clairement  l'évéque  de  Digne, 
suffragant  d'Embrun. 

à  la  papalité  et  refusans  donner  paix  à  FEglise.  Et 
pour  ce ,  actendu  leur  contumace  et  obstinacion ,  le 
concile  devoit  procéder  contre  eulx  et  pourveoir  à 
l'Eglise  d'un  pasteur. 

Item,  le  second  jour  du  mois  de  may  fut  le  siège 
du  concile  général,  ouquei,  après  les  solennitez  acous- 
tumées ,  ung  très  renommé  docteur  en  théologie  de 
Bonnongne*  fist  responce  à  icelle  mauvaise  proposi- 
cion que  avoit  fait  Tévasque  de  Berdenne  *  de  par  le 
dessusdit  Ruper,  roy  des  Rommains.  Et  condemna, 
ledit  excellent  docteur  de  Bonongne  ,  moult  notable- 
ment oudit  concile ,  par  allégacion  des  drois  divins , 
canoniques  et  civilz ,  tout  ce  que  par  ledit  évesque 
avoit  esté  proposé  ;  respondant  moult  élégamment  et 
clèrement  à  toutes  choses ,  par  raison  de  droit.  Dont 
ledit  concile  fut  moult  reconforté. 

Item  ,  le  dimenche  ensuivant  fut  célébrée  la  messe 
devant  les  cardinaulx.  Et  fist  le  sermon,  ung  frère 
général  des  Augustins,  grant  docteur  en  théologie, 
natif  d'Ytalie.  Et  fut  son  theume  :  Cum  venerit  ille , 
arguet  mundum  de  peccato,  et  dejusticia,  et  dejudicio. 
C'est-à-dire,  quant  Dieu  Saint-Esperit  venra,  il  arguera 
le  monde  de  péchié  ,  de  justice  et  de  jugement.  Moult 
bien  démena  ledit  theume ,  en  tendant  à  bonne  fin. 

Item ,  du  second  jour  de  may  fut  prolongué  l'autre 
siège  jusques  au  x®  jour  dudit  moys.  Et  ce  temps  pen- 
dant ,  fut  la  messe  célébrée  devant  les  cardinaulx  par 
le  patriarche  d'Alixandre ,  le  jour  de  la  Révélacion 
Saint-Michel,  VIII*  jour  de  may.  Et  fist,  icellui  mesmes 

1 .  De  Bologne.  Il  se  nommait  Pierre  de  Anchorano. 

2.  L'évesque  de  Bertennc  (Ms.  Suppl.  fr,  93 j. 

patriarche,  le  sermon,  et  fu  son  theume  :  Congregata 
est  Ecclesia  ex  filiis  Israël ^  et  ^  omnes  qui  fugiebant 
a  malis  aditi  sunt  et  facti  sunt  illis  ad  firniamentum. 
Et  sont  ces  paroles  escriptes  ou  premier  livre  des  Ma- 
chabées,  ou  second  et  cinquiesme  chapitre,  et  est 
autant  à  dire  :  Que  l'Église  est  assemblée  des  filz  d'Is- 
raël, et  tous  ceulx  qui  faisoient  (sic)  mal  vindrent  avec 
eulx  pour  les  conforter  et  aider.  Et  en  démenant  ledit 
theume  il  fist  six  conclusions  contre  lesdiz  contendans 
à  la  papalité. 

Item,  le  vendredi  x"  jour  de  may,  fut  le  siège  oudit 
concile,  ouquel,  après  les  solennitez  acoustumées, 
certaines  requestes  furent  faictes  par  l'advocat  et  pro- 
cureur fiscal.  C'est  assavoir  que  le  saint  senne  voulsist 
déclairer,  prononcer,  discerner,  approuver  et  confer- 
mer  les  requestes  autrefois  par  eulx  faictes  oudit  saint 
senne,  c*estassavoir  que  Funion  et  conjonction  faicte 
desdiz  collèges  des  cardinaulx  ,  a  esté  et  est  légitime  ; 
et  autres  requestes  cy-dessus  déclairées.  Ausquelles 
requestes  ledit  saint  siège  obtempéra ,  et  prononça  et 
discerna  estre  fait  par  la  manière  qu'ilz  le  reque- 
roient. 

Item ,  en  ce  mesmes  siège,  à  la  requeste  du  procu- 
reur fiscal ,  furent  donnez  huit  jours  d'induce  pour 
prouver  et  produire  tesmoings.  Et  fut  ledit  siège  pro- 
longué  jusques  au  venredi  xxvii^  jour  de  may. 

Item ,  le  dimenche  estant  oudit  temps,  fut  célébrée 
la  messe  devant  les  cardinaulx  par  ung  évesque  nommé 
Fachinquant  *.  Et  fist  le  sermon ,  Tévesque  de  Sistora- 

t.  «Nomiiio  de  Fassiiiquant  >»  {Suppl.  fr.  93).  *  Forte  Faénza?» 
{Note  de  Ducange.)  Mais  il  y  avait  alors  en  Italie  im  capitaine 

censé  *,  natif  d'Aragon ,  très  grant  docteur  en  théolo- 
gie ,  qui  tous  jours  avoit  tenu  le  parti  de  Pierre  de  La 
Lune  :  commençant  son  theume  :  Expugnate  vêtus 
fermentum ,  ut  sis  nova  consparsio.  Ces  paroles  sont 
escriptes  en  FEpistre  monseigneur  Saint-Pol  leue  en 
saincte  Église  le  jour  de  Pasques  communaulx.  Et  vault 
autant  à  dire  en  moralité  :  expurgez  le  vieil  levain , 
c'est  à  dire  la  vieille  corrupcion  de  péché,  afin  que 
vous  soiez  nouvelle  consparsion  ,  c'est  à  dire  par 
bonnes  œuvres  et  bonnes  vertus.  Lequel  theume  il 
démena  si  parfond  que  tous  les  prélas  et  docteurs  s'en 
esmerveillerent  grandement;  mectant  certaines  con- 
clusions, et  dist  que  les  deux  contendans  estoient  aussi 
bien  papes  que  ses  vielz  soulers,  appellans  et  nom- 
mans  iceulx  que,  Annas  et  Cayphas,  et  les  appella  dya- 
bles  et  les  compara  aux  dyables  d'enfer. 

Ce  sont  les  choses  en  brief  racomptées ,  qui  furent 
faictes  en  ce  concile,  du  commencement  jusques  au 
xxnn®  jour  de  ce  présent  mois  de  may.  Ouquel  jour 
dévoient  appHquer  et  venir  à  Pise ,  les  ambaxadeurs 
du  roy  d'Espaigne.  Tant  qu'est  du  nombre  des  prélas 
là  eslans ,  ne  peut  point  estre  justement  estimé ,  car 
tous  les  jours  viennent  nouveaux  prélas  de  toutes  les 
parties  du  monde.  Mais  au  derrenier  jour  dudit  con- 
cile, tant  de  cardinaulx,  arcevesques,  évesques  et 
abbez,  furent  nombrez  cent  et  cinquante  prélats  aour- 
nez  de  chapes  et  de  mitres,  sans  les  autres  abbez  qui 
n'estoient  point  mitrez.  Là  estoient  aussi  les  ambaxa- 
deurs des  roys  de  France,  d'Angleterre,  de  Jbérusalem 

fameux  nommé  Facino  Cane,  dont  cet  évcque  Fachinquant  semble 
avoir  porté  le  nom. 

1.   «  Uévesquede  Fiscariscen.  »  (Ibid.) 

et  de  Cécile  ,  de  Cipre  et  de  Poulaine  *  ;  les  ambaxa- 
deursdes  ducs  d'Ostericbe*,  de  Brabant,  de  Saxongne' 
et  de  Bavière ,  et  Guillaume  de  Bavière  ;  les  ambaxa- 
deurs  des  contes  de  Clèves ,  de  Blanquemain  ,  de 
Branbourg*  et  de  Moracte  *;  les  ambaxadeurs  des 
arcevesques  de  Coulongne,  de  Maience ,  de  Salse- 
bourg,  et  de  Tévesque  du  Trecli;  les  ambaxadeurs 
du  grant  maistre  de  Pruce ,  du  patriarche  d*Aquilée , 
et  de  plusieurs  grans  seigneurs  d'Ytalie.  Là  estoit  grant 
nombre  de  maistres  en  théologie,  de  docteurs  en  droit 
canon  et  civil  de  France  et  d'Ytalie ,  grant  nombre  de 
procureurs  de  diverses  parties  du  monde ,  qui  par  la 
grâce  de  Dieu  ont  eu  et  ont  bonne  conversacion  et 
charitable  ensemble  du  commencement  jusques  à 
maintenant.  En  laquelle  cité  est  grant  habundance  de 
vivres  ,  lesquelz  sont  vendus  par  pris  raisonnable ,  et 
encores  seroient  à  meilleur  marchié  se  ne  faussent  les 
tribus  et  gabelles  qui  sont  èsdictes  parties.  Et  selon  ma 
considéracion ,  la  cité  de  Pise  est  une  des  notables 
villes  qui  soit  en  ce  monde  ,  qui  a  ung  fleuve  courant 
et  descendent  en  la  mer%  estant  à  une  lieue  de  ladicte 
ville.  Par  lequel  fleuve  viennent  en  ladicte  ville ,  grans 
navires  amenans  plusieurs  biens.  Et  à  Tenviron  de 
ladicte  ville ,  sont  vignes ,  blez  et  grant  habondance 
de  prez.  Nous  sommes  bien  honnestement  logez,  jà 
soit  ce  qu  en  ladicte  ville  soit  grant  multitude  de  gens 

i.  De  Pologne, 

2.  D'Autriche. 

3.  De  Saxe.  ^ 

4.  De  Brandebourg. 

5.  De  Moravie. 

6.  UAmo. 

d'armes  pour  la  conservacion  de  ladicte  ville,  laquelle 
ont  conquestée  les  Florentins  par  force  d'armes  contre 
ceulx  de  Pise.  Car  lesdiz  Florentins  ont  fait  partir 
lesdiz  de  Pise  hors  de  ladicte  ville,  afin  qu'ilz  ne  feis- 
sent  aucune  trahison.  Et  sont  alez  à  Florence  jusques 
au  nombre  de  deux  mille,  et  se  doivent  monstrer  deux 
foiz  le  jour  aux  gouverneurs  de  Florence,  en  certain 
lieu  désigné ,  sur  peine  de  la  teste. 

Item,  de  quatre  à  cinq  mille  sont  alez  devers  le 
roy  Lanselot  *  pour  avoir  secours  et  aide  de  luy .  Lequel 
roy,  à  tout  le  nombre  de  quatre  mille  combatans,  tant 
de  pié  comme  de  cheval ,  est  jà  venu  jusques  à  deux 
lieues  près  de  ceste  ville  de  Pise.  Mais  les  Florentins, 
par  la  grâce  de  Dieu ,  pevent  bien  résister  contre  lui 
et  sa  puissance ,  en  nous  gardant.  Et  est  vérité  que 
ledit  roy  Lanselot  doubte  à  perdre  son  royaume  par 
le  moien  4e  l'union  de  saincte  Eglise.  Car,  par  tirannie 
il  ocupe  et  empesche  en  moult  grande  quantité  le  pa- 
trimoine de  ladicte  Eglise.  Et  avec  ce,  on  disoit  que 
certains  ambaxadeurs  de  Pierre  de  La  Lune  venoient 
oudit  concile,  non  mie  pour  le  bien  de  l'union ,  mais 
pour  y  bailler  empeschement  à  leur  povoir.  Et  est  le 
nombre  des  cardinaulx  estans  pour  le  présent  à  Pise , 
tant  d'une  partie  comme  d'autre,  dix-neuf.  Et  est 
assavoir  que  les  serviteurs  du  cardinal  de  Chalent  sont 
jà  venus  oudit  concile,  et  le  cardinal  venra  briefment 
avecques  les  ambaxadeurs  du  conte  de  Savoie.  Mes- 
seigneurs  les  cardinaulx  sont  malcontens  des  évesques, 
abbez  et  chappelains  des  églises  cathédrales  qui  n'ont 

1.  Ladislas,  ou  Lancelot,  roi  de  Naples.  Il  se  fit  couronner  roi 
de  Hongrie  en  \  403,  mais  fut  forcé  de  revenir  en  Italie,  Tan  1404. 
En  4408  il  se  rendit  maître  de  Rome. 

point  envoie  leur  procureur  audit  concile  général. 
Autre  chose  ne  vous  scay  que  escripre  pour  le  pré- 
sent. Escript  à  Pise ,  le  xv'' jour  du  mois  de  may*. 
Yostre  humble  religieux  et  subject,  l'abbé  de  Saint- 
Maxence.  »  Et  la  superscriplion  estoit  :  «  A  révérend 
père  en  Jhesucrist  et  Seigneur,  par  la  grâce  de  Dieu 
évesque  de  Poictiers,  et  grant  chancelier  de  monsei- 
gneur le  duc  de  Berry.  » 

CHAPITRE   Ull\ 

Comment  les  ambaxadeurs  de  l'Université  de  Paris  envoièrent  leurs 
lectres  à  leurs  seigneurs  et  niaistres,  de  ce  qui  avoit  esté  fait  ou  des- 
susdit concile  de  Pise  touchant  l'union  de  l'Eglise, 

S'ensuict  la  teneur  des  lectres  des  ambaxadeurs  de 
r Université  de  Paris  concordans  aux  lectres  dessus- 
dictes,  envolées  à  ceulx  de  ladicte  Université. 

«  Révérens  pères ,  seigneurs  et  maistres  très  honno- 
rables,  humble  recommandacion  prémise.  Plaise  vous 
savoir  que  nous  rescripvons  pardevers  vous  les  copies 
des  fais  et  traictiez  fais  ou  concile  général  depuis  le 
derrenîer  jour  d'avril  jusques  à  ce  présent  jour  '.  Pour 
quoy  est  à  savoir  'que  ledit  saint  concile  général  s'est 
assis  par  treize  foiz ,  ouquel  en  effect  ont  esté  faictes 
les  choses  qui  s'ensuivent  :  Les  deux  contendans  à  la 
papalité  actendans  par  plusieurs  jours,  furent  déclairez 
contumax  en  fait  de  scisme  et  de  la  foy.  En  leur  con- 
tumace furent  donnez  plusieurs  articles  contre  iceulx 

d.  L'an  1409. 

2.  Ce  chapitre  est  mal  coté  LX  dans  l'édition  de  Vérard,  sansi 
date,  suivie  en  cela  par  l'édition  de  1572. 

3.  29  mai. 

contendans ,  grandes  escriptures  et  le  libelle  de  con- 
tumace. Si  furent  ordonnez  commissaires  à  examiner 
les  tesmoings  contre  lesdiz  contendans. 

Item,  par  ledit  concile  général  fut  approuvée  l'union, 
le  collège  des  cardinaulx ,  la  citacion  desdiz  conten- 
dans et  la  convocacion  dudit  concile  par  les  cardi- 
naulx comme  en  temps  et  en  lieu  convenables,  seurs 
et  estables,  et  que  ledit  concile  estoit  juge  souverain 
en  terre  pour  congnoistre  sur  lesdiz  articles  proposez 
contre  lesdiz  contendans. 

Il  fut  aussi  prononcé  par  le  saint  senne  que  ce  avoit 
esté  chose  licite  de  partir  de  l'obédience  d'iceulx  de- 
puis le  temps  qu'ilz  avoient  promis  de  eulx  desmettre 
de  la  papalilé ,  et  que  les  procès,  constitucions  et  sen- 
tences faictes  par  lesdiz  contendans  contre  ceulx  qui 
se  sont  soubstrais  de  leur  obéissance,  sont  de  nulle 
valeur.  Après ,  furent  les  attestacions  publiées ,  et  la 
sentence  interlocutoire  fut  leue  par  le  saint  concile  sur 
les  notoires  péchez  desdiz  contendans.  Et  au  jour  dui, 
maistre  Pierre  PaouP,  ou  saint  concile  disttrès  solem- 
nellement  vostre  opinion.  Et  print  son  theume  :  Con- 
gregabuntur  filii  Jade  et  filii  Israël  et  facient  sihimet 
caput  unurn.  C'est  à  dire,  que  les  enfans  d'Israël  et 
les  enfans  de  Jude  s'assembleront  et  feront   à  eulx 
mesme  ung  chef.  Ce  sont  ceulx  proprement  assemblez 
et  venus,  et  aussi  ceulx  à  venir  à  ce  saint  concile,  qui 
feront  un  seul  pape.  Et  paravant  avoit  aussi  parlé  très 

1.  Dupuy,  dans  son  histoire  du  schisme,  l'appelle  Pierre  Plnon, 
et  dit  que  c'était  un  docteur  fort  estimé  dans  le  concile.  Il  signe 
Pierre  Plaoul,  et  se  qualifie  chanoine  de  Paris  dans  un  acte  de  l'an 
1 398  qui  contient  son  adhésion  à  l'opinion  de  l'Université ,  opi- 
nion favorable  à  la  soustraction  d'oliédiencc. 


H 


i 


"lî 


24  CHRONIQUE  [1409] 

solemnellement  maistre  Dominique  le  Petit  en  la  pré- 
sence de  tous  les  cardinaiilx.  Et  fut  son  theunie  :  Pria- 
cipes  populorum  congre gati  sunt  cum  Deo  Abraham. 
C'est  à  dire ,  les  princes  des  peuples  sont  assemblez 
avec  le  Dieu  d'Abraham.  Les  cardinaulx  et  prélas  de 
saincte  Eglise  sont  appeliez  les  princes  des  peuples.  Au 
jour  d'ui  pareillement  j  les  théologiens  ont  dit  leurs 
opinions  ;  qui  sont  en  nombre  six  vingts  et  trois,  des- 
quelz  les  vingt  quatre  sont  de  vos  subjetz  et  suppos. 
Item,  au  jour  dui  a  esté  ordonné  que  les  deux 
contendans  soient  citez  aux  portes  des  églises ,  au 
mercredi  cinquiesme  jour  de  juillet ,  à  oyr  sentence 
diffinitive. 

Ebron  a  envoie  une  bulle  aux  Anglois  en  leurs 
priant  qu'ilz  vueillent  estre  de  leur  parti  avec  Ruper, 
roy  des  Rommains  second  esleu,  pour  muer  le  lieu  du 
concile ,  et  qu'il  leur  plaise  à  estre  à  son  povoir.  Mais 
il  labeure  en  vain  ,  car  les  Anglois ,  Alemans ,  Bohé- 
miens ,  ceulx  de  Poulaine ,  de  France ,  de  Cipre ,  de 
Rodes,  d'Ytalie  sont  si  très  solemnellement  concor- 
dables,  excepté  Ruper,  duquel  les  ambaxadeurs  sont 
départis.  Peu  de  prélats  sont  venus  de  Landislay  *  et 
de  celle  seigneurie  et  dominacion.  Le  roy  de  Hongrie 
a  escript  qu'il  a  entencion  d'estre  oudit  concile,  mais 
il  a  eu  grande  occupacion  pour  maintenir  sa  guerre 
contre  les  Sarrasins. 

Pierre  Martin ,  dit  La  Lune  ',  a  envoyé  une  bulle 
moult  terrible  par  laquelle  il  admoneste  les  cardinaulx 
de  retourner  devers  lui ,  et  s'ilz  ne  veulent  retourner, 

\,  Landislay  {sic  et  clans  8345  SuppU  fr,  93).  Le  grand-duché 
de  Lithuanie? 
2.  Benoît  XIII. 

il  leur  défend  traicter  d'élection  ,  et  ou  cas  qu'ilz  n'y 
obéiront ,  il  les  excommenie  et  prononce  moult  de 
choses  contre  lesdiz  cardinaulx  et  leurs  adhérens. 

Révérens  pères,  seigneurs  et  maistres  redoubtez, 
autre  chose  pour  le  présent  ne  vous  escripvons ,  fors 
que  toutes  nacions  tendent  à  la  réformacion  de  TEglise, 
à  laquelle  réformer,  sera  tenu  et  obligé,  le  nouvel 
pape  qui ,  à  la  grâce  de  Dieu ,  sera  esleu.  S'il  vous 
plaist  aucune  chose  mander,  prestz  et  appareillez 
sommes  de  obéir  selon  nostre  povoir,  comme  tenus  y 
sommes,  en  vous  suppliant  humblement,  qu'en  toutes 
noz  besongnes ,  il  vous  plaise  nous  avoir  pour  recom- 
mandez. Le  Très  Souverain  vous  ait  en  sa  garde. 
Escript  à  Pise,  le  xxix^  jour  du  mois  de  may  *.  » 

Et  estoit  escript  dessoubz  :  «  Dominique  le  Petit , 
Pierre  Paoul ,  Jehan  le  Quesnoy,  Pierre  Ponce ,  Vin- 
cent et  Eustace  de  Faulquemberge ,  Ernoul  Vibrant , 
Jehan  Bourlet,  dit  François.  Maistre  Pierre  de  Poigny 
et  maistre  Guillaume  le  Charpentier  ne  sont  point  cy 
dessoubz  escrips  ,  pour  ce  qu'ilz  sont  absens.  » 

Comment  les  deux  contendans  à  la  papalité  furent  condempnez  par  le 

saint  concile  de  Pise  '. 

S'ensuit  la  condemnacion  desdiz  contendans  à  la 
papalité ,  dont  la  teneur  s'ensuit  : 

«  Ce  présent  saint  senne  général  assemblé  ou  nom 
de  Jhésucrist,  se  soustrait  et  départ  de  Pierre  de  La 
Lune ,  appelle  Benoist,  XIIl"  de  ce  nom  ,  et  de  Lange 

i.  L'an  i^09. 

2.  Ce  chapitre,  dans  Tédition  de  1572,  fait  partie  du  cinquante- 
troisième  chapitre  mal  cote  lx. 

Corrarion  nommé  Grégoire  Xll%  et  descenie  ledit  saint 
senne  que  ainsi  doivent  faire  tous  loyauk  catho- 
liques. 

«  Item ,  ledit  saint  senne  représentant  l'Eglise  uni- 
verselle séant  pour  juge  en  ceste  ville  de  Pise ,  après 
meure  délibéracion  et  examen  de  tesmoings  sur  les 
horribles  péchez  desdiz  contendans ,  prononce  et  dis- 
cerne par  sentence  diffînilive  iceulx  estre  privez  et 
indignes  de  tout  honneur  et  dignité,  et  mesmement 
de  dignité  papale.  De  rechef,  prononce  iceulx  estre 
séparez  de  saincte  Eglise  de  fait  et  par  les  sains  canons, 
par  icelle  sentence  en  ces  escrips,  en  défendant  à 
iceulx  et  à  chascun  d'eulx,  que  jamais  ne  soient  si 
hardis  de  eulx  tenir  pour  pape,  en  déclairant  la  saincte 
Eglise  Rommaine  vacquant. 

«  En  après,  ledit  saint  senne  a  déclairé  que  nulz 
chrestiens  n'obéissent  à  iceulx  ou  à  l'un  d'eulx,  ne 
donnent  faveur  ou  entendent  aucunement ,  non  ob- 
stant  quelque  serement  de  loyaulté  ou  autres ,  fais  ou 
promis  à  iceulx,  sur  peine  d'excommunicacion.  Et 
quiconques  ne  vouldra  obéir  à  ceste  ordonnance  ou 
sentence,  il  sera  condemné,  réputé  et  baillé  es  mains 
de  la  justice  laie,  comme  favorable  aux  hérétiques ,  à 
punir  selon  les  commandemens  divins  et  disposicion 
des  sains  canons. 

«  En  après  ,  ledit  saint  senne  prononce  et  déclaire 
que  toutes  les  procuracions  des  cardinaulx  faictes  par 
lesdiz  contendans  de  la  papalilé,  par  ledit  Ange  Corra- 
rion depuis  le  tiers  jour  de  may,  et  par  ledit  Pierre  de 
La  Lune  depuis  le  xv^  jour  de  juing  en  l'an  derrenier 
passé  mil  quatre  cens  et  huit,  avoir  esté  et  estre  de 
nulle  valeur,  et  du  tout  en  tout  sont  adnuUées  par  ceste 

sentence  diffinitive.  Et  toutes  les  sentences  et  ordon- 
nances faictes  par  lesdiz  contendans  ou  préjudice  de 
l'union  de  saincte  Eglise  contre  les  seigneurs,  roys, 
princes,  patriarches,  arcevesques  et  évesques  et  autres 
prélas  de  l'Eglise  et  personnes  singulières,  estre  de  nulle 
valeur  et  de  nul  effect.  Et  ledit  saint  senne  a  ordonné 
à  procéder  en  oultrc  au  bien  de  l'Eglise  universelle 
lundi  prouchain  venant,  qui  sera  le  x"  jour  de  juing.  » 
((  Ces  choses  dessusdictes  ont  esté  faictes  ou  saint 
concile  général,  à  Pise,  Tan  mil  quatre  cens  et  neuf, 
le  cinquiesme  jour  de  juing.  » 

Comment  union  fut  mise  en  saincte  Église  par  le  saint  concile  de  Pise 
où  fut  esleu  un  seul  pape  nommé  Alixandre  *. 

Le  XXVI*  jour  de  juing.  Tan  mil  quatre  cens  et  neuf, 
Pierre  de  Candie,  cordelier,  natif  de  Grèce,  docteur 
en  théologie,  appelle  communément  cardinal  de  Mi- 
lan ,  en  la  cité  de  Pise  fut  esleu  à  pape ,  en  bonne 
concorde ,  par  les  cardinaulx ,  du  consentement  et 
approbacion  du  concile  général,  et  le  appellèrent 
Alixandre  cinquiesme  \  Duquel  s'ensuit  la  teneur  des 

bulles. 

((  Alixandre ,  évesque,  le  serviteur  des  serviteurs  de 
Dieu,  à  r évesque  de  Paris,  salut  et  bénédiction  apos- 
tolique. Loenge  et  gloire  soit  à  Dieu  ou  ciel,  qui  donne 
aux  hommes  de  bonne  voulonté  paix  en  terre ,  et  qui 
par  sa  bénigne  miséricorde  a  mis  vraie  union  en  son 
peuple  chrestien ,  jusques  à  ce  troublé  par  périlleuse 

i.  Ce  chapitre  comme  le  précédent  (p.  25)  fait  encore  partie, 
dans  l'édition  de  1 572 ,  de  ce  cinquante-troisième  chapitre  mal 

coté  LX. 

2.  Répétition  de  ce  qui  a  été  dit  plus  haut,  p.  10. 

division.  Qui  sera  Tonime  qui  ne  doive  avoir  grant 
joye  au  cuer  quant  il  considère  les  grans  dangers  et 
périlz  des  âmes  qui  tousjours  se  ensuivoient  par  le 
détestable  et  périlleux  scisme,  divisions  et  cavillacions 
de  ceulx  qui  par  hardiesse  et  sacrilège  vouloient  nour- 
rir et  maintenir  par  leur  malice  leurdicte  tribulacion 
et  division.   Et  maintenant  pevent  considérer  ceste 
réconciliacion  du  peuple  chreslien  confermée  par  si 
grant  concorde  et  une  mesme  voulenté.  Nostre  benoisl 
Dieu  aiant  pitié  de  son  peuple  ,  qui  si  long  temps  par 
ceste  division  avoit  esté  en  si  grant  angoisse,  a  ouvert 
et  enluminé  les  courages  et  voulentez  de  ceulx  du  saint 
concile  général,  qui  justement,  selon  les  sains  canons, 
ont  condemné  les  contendans  à  la  papalité  comme 
ennemis  de  Dieu  et  de  saincte  Eglise  par  leurs  énormes 
et  notoires  péchez.    Et  après  ce  que  nos  vénérables 
frères  les  cardinaulx  de  saincte  Eglise  Rommaine,  du 
nombre  desquelz  adonc  nous  estions ,  désirans  pour- 
veoir  de  pasteur  ydoine  à  saincte  Eglise,  après  les 
journées  et  solennitez  à  ce  requises  et  acoustumées , 
du  consentement  et  approbacion  du  concile  général 
entrèrent  en  conclave.  Et  en  la  fin ,  après  longs  et 
divers  tiltres ,  regardèrent  de  commun  accord  nostre 
humble  personne ,  pour  lors  estant  prestre-cardinal 
de  l'église  des  Douze  Apostres ,    et  nous   esleurent 
évesque  Rommain.  Et  jà  soit  ce  que  nous  feussions 
indigne  à  si  grant  charge,  considérant  nostre  fragilité, 
toutesfoiz,  nous  confians  de  l'aide  de  Dieu,   avons 
reçeu  ladicte  charge.   Vénérable  frère,  icelle  chose 
nous  te  notifions  comme  amant  et  désirant  la  paix  de 
saincte  Eglise ,  si  comme  nous  avons  bien  apperçeu , 
toy  exortant  que  tu  vueilles  à  Dieu  tout-puissant  rendre 

traces  et  louenges  pour  si  grant  don  par  lui  envoyé  ça 
jus  en  terre.  De  rechef,  nous  qui  avons  grant  affection 
à  ta  personne ,  te  mandons  que  nous  sommes  prestz 
et  appareillez  à  toy  et  aux  tiens  faire  plaisir,  selon  le 
povoir  que  Dieu  nous  a  donné.  Par  ces  présentes 
lectres  avons  commis  et  baillé  pour  à  toy  envoier  à 
nostre  amé  si  notable  homme,  PauUn  d'Arrac ,  le 
maistre  de  la  sale ,  escuier  de  honneur  et  nostre  fa- 
milier. Donné  à  Pise  le  vni"  jour  de  juillet,  ou  premier 
an  de  nostre  papalité  ^  » 

S'ensuivent  aucunes  constitucions  faictes  par  Tap- 
probacion  du  saint  concile  de  Pise ,  Tan  mil  quatre 
cens  et  neuf. 

«  Il  plaise  à  nostre  très  excellent  seigneur  Alixandre, 
par  la  divine  Providence  pape  cinquiesme,  que  toutes 
les  promocions,  translacions,  confirmacions,  collacions 
et  quelconques  provisions  faictes  à  quelconques  per- 
sonnes consentans  à  ce  présent  concile,  de  prélacions, 
dignitez,  bénéfices,  offices  d'église,  cures  ou  non  cures, 
les  consécracions  des  évesques  et  ordinacions  des 
clercs,  par  iceulx  contendans  à  la  papalité,  on  par  leur 
auctorité,  en  temps  et  es  lieux  à  eulx  obéissans,  soient 
et  demeurent  bien  faictes,  mais  que  ce  ait  esté  fait 
devant  la  sentence  diffinitive ,  et  que  les  choses  aient 
esté  faictes  selon  les  reigles  du  droit  canon. 

Jtem.  11  plaist  audit  concile  que  nostre  dit  seigneur 
ordonne  sur  le  fait  de  l'arcevesque  de  Gennes. 

I/em.  Et  par  l'approbacion  du  saint  concile  les  bé- 

1.  Pise,  8  juillet  1409.  Cest  le  lendemain  de  son  couronne- 
ment. 


30  CHRONIQUE  [1409] 

néfices  de  saincte  Eglise  donnez  par  les  juges  ordinaires 
demourront  paisiblement  à  ceuk  à  qui  ilz  sont 
donnez. 

Item,  Par  Tapprobacion  du  saint  concile  nous  ordon- 
nons et  décernons  à  procéder  contre  les  obéissans 
obstinéement  ou  baillans  faveur  à  Pierre  de  La  Lune  et 
à  l'Ange  Corrarion,  naguères  contendans  à  la  papalité 
et  de  ce  saint  concile  condemnez  par  sentence  diffini- 
tive  de  scisme  et  de  l'hérésie  notoire.  Par  la  manière 
que  les  sains  canons  ont  ordonné,  contre  iceulx  est  à 
procéder. 

Item,  Nous  ordonnons  que  se  le  cardinal  de  Flisc* 
veut  venir  dedens  deux  mois  à  nous  en  propre  per- 
sonne et  obéir,  qu'il  soit  receu  bénignement  et  joyra 
des  bénéfices  et  honneurs  entièrement  qu'il  obtenoit 
le  XV*  jour  de  juing  mil  quatre  cens  et  huit. 

Item,  Toutes  les  dispensacions  faictes  par  les  éves- 
ques  des  diocèses  es  parties  non  obéissans  ausdiz  con- 
tendans, sur  le  défault  d'aage  pour  la  cause  de  obtenir 
bénéfices  et  prélacions;  item^  toutes  absolucions  et 
habilitacions  en  fait  de  pénitences  faictes ,  tant  par 
lesdiz  contendans  comme  par  lesdiz  ordinaires  pendant 
le  scisme  sur  les  [cas]  réservez  au  siège  apostolique , 
de  nostre  certaine  science,  par  lapprobacion  du  saint 
concile,  nous  les  ratifions  et  approuvons.  » 

\ ,  Peut-être  le  cardinal  Fiescbi.  \^ 

ment  Tévesque  de  Paris  trespassa.  -  Des  mariages,  du  duc  de 
^.abant  à  la  nlèpce  du  roy  de  Bohesme  ,  de  l'ainsné  filz  Montagu  à  la 
fille  du  seigneur  d'Albrot ,  et  du  roy  de  Chipre  à  Charlotte,  fille  du 
duc  de  Bourbon. 

Sachez  qu'en  ces  jours,  messire  Pierre  d'Orgemont', 
évesque  de  Paris,  trespassa  en  la  maison  épiscopale,  à 
la  fin  du  mois  de  juing'.  A  laquelle  éveschié  succéda 
messire  Simon  de  Montagu,  évesque  de  Poictiers  et 
chancelier  du  duc  de  Berry,  fi:'ère  du  Grant-maistre 
d'ostel  du  Roy  et  de  Tarcevesque  de  Sens.  Et  fut  reçeu 
honnorablement  en  l'église  Nostre-Dame  de  Paris,  le 
xxn' jour  de  septembre  ensuivant.  Et  estoient  présens, 
Charles,  roy  de  France,  les  ducs  de  Berry,  de  Bour- 
gongne  et  de  Bourbon,  le  roy  de  Navarre  et  plusieurs 
autres  princes,  prélas  et  autres  gens  sans  nombre.  Et 
fistla  fesle  à  l'aide  de  sondit  frère  Grant-maistre  d'ostel 
du  Roy,  si  habundamment  et  tant  pompeusement, 
qu'il  n'estoit  mémoire  que  paravant  les  festes  et  men- 
gers  faiz  au  temps  passé  feussent  paraulx  à  cestui,  tant 
en  vaisselle  d'or  et  d'argent,  en  diversitez  et  quantitez 
de  mez,  de  vivres  et  de  boires,  que  chascun  en  estoit 
esmerveillé.  Pour  lequel  estât,  grant  partie  des  princes 
là  estans,  notèrent  grandement  ledit  maistre  d'ostel, 

\,  Ce  cbapitre  est  encore  mal  coté  (lxiiii)  dans  l'édition  de 
1572,  qui  ne  reprend  le  numérotage  régulier  qu  a  partir  du  cha- 
pitre LV . 

2.  Le  ms.  Suppl,  fr,  93  et  les  imprimés  l'appellent,  à  tort, 

Jean  d'Orgemont. 

3.  Le  46  juillet,  d'après  son  épitapbc. 

qui  à  son  plaisir  gouvernoit  les  finances  du  Roy,  et  le 
eurent  pour  ce  en  soupçon  de  mal. 

Item,  le  vi®  jour  de  juillet,  après  la  mort  dudit  Orge- 
mont,  évesque  de  Paris,  le  duc  Anthoine  de  Brabant 
espousa  en  sa  ville  de  Brucelles  la  nièpce  du  roy  de 
Boesme,  à  laquelle  appartenoit  la  duché  de  Lucem- 
bourg  par  la  succession  de  son  père  *.  Le  traictié  dudit 
mariage  fut  fait  par  le  pourchas  de  l'èvesque  de  Chaa- 
lons  et  de  messire  Renier  Pot*.  Et  estoient  venus  avec 
icelle  dame,  aucuns  chevaliers  et  escuiers,  dames  et 
damoiselles  de  noble  estât,  qui  lui  avoient  esté  baillées 
dudit  roy  de  Boesme,  son  oncle.  Si  furent  à  la  solen- 
nité desdictes  nopces,  les  deux  frères  dudit  duc  de 
Brabant,  c'est  assavoir  le  duc  de  Bourgongne  et  le 
comte  de  Nevers,  et  leur  seur,  femme  au  duc  Guil- 
laume, conte  de  Haynau,  le  conte  de  Charrolois  et  la 
contesse  de  Clèves,  enfans  dudit  duc  de  Bourgongne, 
le  marquis  du  Pont  et  Jehan,  son  frère,  et  leur  seur, 
contesse  de  Saint  Pol,  tous  trois,  enfans  du  duc  de 
Bar,  les  contes  de  Namur  et  de  Conversen  et  leurs 
femmes,  avec  plusieurs  grans  seigneurs.  Et  mesmement 
y  fut  le  conte  de  Clermont,  filz  au  duc  de  Bourbon, 
lequel  jousta  et  fut  servi  du  duc  de  Bourgongne  et  du 
conte  de  Nevers;  le  duc  porta  l'escu,  et  le  conte,  la 
lance,  dont  plusieurs,  là  estant,  s'en  esmerveillèrent, 
pour  la  hayne  qui  naguères  avoit  esté  entre  eulx  pour 

i.  Anthoine  de  Bourgogne,  duc  de  Brabant,  épousa  à  Bruxelles 
(le  1 6  juillet ,  d'après  le  P.  Anselme  ,  et  le  6  ,  d'après  IMonstrelet) 
Élizabeth,  fille  unique  du  marquis  de  Moravie,  duc  de  Luxem- 
bourg ,  et  nièce  du  roi  des  Romains  ,  de  Bohême  et  de  Hongrie. 

2.  Seigneur  de  La  Roche,  près  Nolay,  chevalier  de  la  Toison 
d'or  et  chambellan  du  duc  de  Bourgoii^ne. 

la  mort  du  duc  d'Orléans  trespassé.  Néantmoins,  ils 
furent  là  tous  ensemble  en  grant  concorde  et  amour 
l'un  avec  l'autre.  Et  fut  ceste  feste  très  plantureuse  et 
très  habundante  de  tous  biens;  à  la  fin  de  laquelle, 
les  seigneurs  se  retrayrent  en  plusieurs  lieux. 

Item.  Le  pénultiesme  jour  dudit  mois  de  juillet, 
furent  faictes  à  Meleun,  très  solemnellement,  les  nopces 
de  la  fille  du  seigneur  de  Labreth  *,  connestable  de 
France,  et  de  l'ainsné  fils  Montagu  grant-maistre  d'ostel 
du  Rov  ^  Auxquelles  nopces  furent  présens  la  royne 
de  France  et  plusieurs  autres  grans  seigneurs,  et  furent 
tous  les  despens,  là,  soustenuz  et  paiez  de  par  le  Roy, 
dont,  en  continuant,  ledit  Montagu  encouru  en  grande 
indignacion  et  envie  de  plusieurs  princes  du  sang  royal. 

Item.  En  ces  mesmes  jours  furent  rompues  les  trêves 
d'entre  les  roys  de  France  et  d'Angleterre,  et  se  resmut 
très  forte  guerre,  par  mer  tant  seulement,  dont  plu- 
sieurs marchans  desdiz  royaumes  soustindrent  plu- 
sieurs dommages. 

Item.  Le  second  jour  d'aoust  ensuivant,  Pierre  de 
Lezignen,  roy  de  Cbipre  *  espousa  par  procureur  Char- 
lote  de  Bourbon,  seur  germaine  au  conte  de  La  Mar- 
che *.  Ausquelles  nopces,  qui  furent  faictes  dedens  le 
chastel  de  Meleun ,,  estoit  la  dessusdicte  royne  de  France, 
le  duc  d'Acquitaine  et  autres  ses  enfans,  le  roy  de  Na- 

1 .  Catherine  d'Albi'et. 

2.  Charles  de  Montaigu,  fils  du  grand  maître  Jean   de  Mon- 

taigu. 

3.  Le  roi  de  Chipre  ne  s'appelait  pas  Pierre  de  Lusignan,  mais 
Jean  de  Lusignan  ,  connu  sous  le  nom  de  Jean  II  ou  Janus. 

4.  Charlotte  de  Bourbon,  fille  de  Jean  II  de  Bourbon,  comte 
de  La  Marche,  et  sœur  de  Jacques  II,  qui  avait  succédé  à  son 

père  en  Tan  1393. 

varre,  les  ducs  de  Berry  et  de  Bourbon,  les  contes  de 
La  Marche  et  de  Clermont,  Loys,  duc  en  Bavière,  frère 
de  la  royne  de  France ,  avec  plusieurs  dames  et  da- 
moiselles,  qui  tous  ensemble  firent  l'un  avecques  Tautre 
de  très  joyeux  esbatemens,  tant  en  joustes  et  dances, 
comme  en  sollennitez,  boires  et  mangers  et  autres  con- 
solacions  ^  Si  estoit,  ladicte  Charlote  royne  de  Chipre, 
une  très  belle  dame  bien  adrécèe  de  corps,  aournée  et 
condicionnèe  de  toutes  nobles  meurs.  Laquelle,  après 
que  celle  feste  fut  faicte,  s'en  ala  honorablement  acom-  * 
paignée  d'aucuns  grans  seigneurs  et  dames  du  pays  de 
France  que  lui  bailla  son  frère,  avec  aucuns  que  lui 
avoit  baillé  et  envoie  ledit  roy  de  Chipre  pour  la  con- 
duire et  mener  jusques  audit  royaume  de  Chipre,  et 
arriva  premièrement  au  port  de  Chèrines  \  et  là,  vint 
quérir  le  roy  son  mary,  qui  de  sa  venue  fut  moult 
resjoy,  et  la  mena  avec  la  plus  grant  partie  de  la  no- 
blesse  de  son  royaume  en  la  cité  de  INichosie  %  ou  de 
rechef  il  fist  faire  une  moult  solennelle  feste  selon  la 
coustume  du  pays  :  Et  depuis  se  conduirent  et  gouver- 
nèrentl'un  avecques  l'autre,  par  grant  espace  de  temps, 
très  honnorablement;  et  yssi  d'eulx  moult  belle  géné- 
racion  *.  Desquels  sera  faicte  cy-après  plus  ample  dé- 
claracion . 

i .  Sic  dans  Suppl.  fr.  9*3.  Solacions  ou  soûlas, 

2.  Aujourd'hui  Cérines,  ou  Kerynia. 

3.  Nicosie, 

4.  On  trouve  dans  V Histoire  de  Vile  de  Chypre  sous  le  règne 
des  princes  de  la  maison  de  Lusignan  de  M.  de  Mas-Latrie  (t.  II , 
p.  494),  une  décision  des  Préj^^adi  relative  au  passage  de  la  reine 
Charlotte  de  Bourbon,  de  Venise  en  Chypre,  datée  du  10  janvier 
1409.  L'embarquement  se  fit  le  6  juin  1411.  Le  mariage  se  celé- 
bia  à  Nicosie  le  25  août  141 1 . 

Comment  l'accord  fu  fait  entre  le  duc  Guillaume,  conte  de  Haynnau, 
et  le  duc  de  Brabant.  Et  du  duc  de  Brabant  ,  et  de  la  vielle  contesse 
de  Penthièvre.  Et  la  mort  de  la  duchesse  d'Orléans.  /- 

Item.  Le  cinquiesme  jour  du  mois  d'aoust  et  huit 
joins  ensuivans,  le  duc  Jehan  de  Bourgongne  tint  grant 
parlement  en  la  ville  de  Lisle  lès  Flandres  sur  plu- 
sieurs ses  afaires,  et  entr' autres  pour  accorder  ses  deux 
frères  \  c'estassavoir  le  duc  Guillaume  et  le  duc  de 
Brabant ,  pour  la  cause  dont  en  autre  lieu  cy-devant 
est  faicte  mencion.  Avecques  lesquelz  ducs  furent 
présens  leur  seur,  femme  dudit  duc  Guillaume,  l'éves- 
que  de  Liège,  et  le  conte  de  Namur.  Et,  en  fin,  ledit 
duc  de  Bourgongne  conferma  la  paix  totalement  entre 
icelles  parties,  par  telle  condicion  que  icellui  duc 
Guillaume  devoit  faire  paiement,  pour  toutes  debtes, 
audit  duc  de  Brabant ,  de  la  somme  de  soixante  dix 
mille  florins  d'or  du  coing  de  France,  à  paier  à  cer- 
tains termes  ensuivans. 

Et  après  ce  parlement  fine,  ledit  duc  de  Bour- 
gongne ,  environ  la  my-aoust  ala  à  Paris ,  au  mande- 
ment de  la  Royne  et  du  conseil  royal,  et  mena  plusieurs 
gens  de  guerre,  lesquelz  il  fist  loger  es  vilages  vers 
Paris.  Et  la  cause  pour  quoy  il  les  y  avoit  menez ,  si 
estoit  pour  ce  que  le  duc  de  Brelaigne  avoit  naguères 
amené  d'Angleterre  grant  nombre  d'Anglois ,  par  les- 
quelz ,  avec  ses  Bretons ,  il  faisoit  mener  forte  guerre 

1 .  C'est-à-dire  Antoine  de  Bourgogne ,  duc  de  Brabant ,  son 
frère,  et  Guillaume  de  Bavière,  comte  de  Hainaut,  son  beau- 
Irère. 

à  la  vielle  contesse  de  Penthièvre  *  et  à  ses  pays.  Dont 
la  royne  de  France  et  le  grant  conseil  du  Roy  n'es- 
toient  point  bien  contens,  pour  ce  que  c'estoit  ou 
préjudice  du  royaume.  Et  aussi  le  duc  de  Bretaigne 
avoit  batu  et  injurié  sa  femme ,  fille  du  roy  de  France  ', 
pour  ce  qu'elle  lui  avoit  blasmé  les  cas  dessusdiz.  Si 
avoit  intencion  que  icellui  duc  de  Bourgongne,  à  tout 
grant  puissance  et  avec  lui  autres  princes  et  capitaines, 
yroient  ou  pays  de  Bretaigne  pour  subjuguer  ledit  duc 
et  mectre  en  Fobéissance  du  Roy.  Et  avoit,  ledit  duc 
de  Bourgongne,  grant  désir  de  y  aler,  pour  secourir 
ladicte  contesse  et  son  beau-filz  le  conte  de  Penthièvre'. 
Mais  entretant  que  lesdicles  préparacions  se  faisoient 
pour  ce  faire ,  par  le  conseil  royal ,  icellui  duc  de 
Bretaigne ,  sachant  par  aucunes  de  ses  féables  qu'il 
estoit  en  l'indignacion  de  la  royne  de  France,  sa  belle- 
mère  ,  et  de  ceulx  qui  gouvernoient  ledit  Roy,  envoia 
par  le  conseil  de  ses  barons  certains  ambaxadeurs  à 
Paris  devers  iceulx,  lesquelz  offrirent  de  par  lui,  que 
du  discord  qu'il  avoit  contre  ladicte  contesse  de  Pen- 
thièvre ,  il  se  vouloit  submectre  sur  le  Roy  et  son 
conseil.  En  quoy  il  fut  en  fin  reçeu,  par  le  roy  de 
Navarre.  Et  furent  icelle  contesse  et  son  filz ,  mandez 
à  venir  à  Paris.  Et  depuis,  y  vint  ledit  duc  de  Bre- 
taigne.  Si  fut  lors  la  besongne  pourparlée  entre  les- 
dictes  parties  ;  laquelle  enfin  fut  conclute  ;  et  demou- 
rèrent  paisibles  l'un  avecques  l'autre. 

i .  Marguerite  de  Clisson ,  veuve  de  Jean  de  Blois ,  comte  de 
Penthièvre. 

2.  Jeanne  de  France ,  fille  de  Charles  VI. 

3.  Olivier  de  Blois,  qui  avait  épousé  Isabelle  de  Bourgogne  en 
1406. 

Item  ,  en  ce  mesme  moys*,  \sabel,  ainsnée  fille  du 
roy  de  France  ,  jadis  royne  d'Angleterre  et  pour  lors 
femme  de  Cbarles  duc  d'Orléans,  gisant  d'une  fille, 
trespassa  de  celle  gésine.  Pour  la  mort  de  laquelle  , 
ledit  duc,  son  mary,  eut  au  cuer  très  grant  douleur  ; 
et  depuis  reprint  consolacion  pour  l'amour  de  sadicte 
fille,  qui  demoura  en  vie*. 

Et  en  ce  temps,  le  patriarche  d'Alixandre  ,  évesque 
de  Carcassonne  %  succéda ,  après  Guy  de  Roye  dont 
dessus  est  faicte  mencion  ,  à  l'arceveschié  de  Reims  et 
à  l'arceveschié  de  Bourges.  Et  en  ces  propres  jours 
mourut  maistre  Pierre  Paoul  *,  évesque  de  Senlis ,  ou 
lieu  duquel  fut  mis  maistre  Pierre  d'Estaine  ,  aumos- 
nier  du  Roy.  Et  Loys  de  Harecourt,  frère  du  conte  de 
Harcourt,  fut  confermé  arcevesque  de  Rouen. 

m 

CHAPITRE   LVI. 

Comment  me&sire  Bouciquault ,  mareschal  de  France  et  gouverneur  de 
la  cité  de  Gennes,  fui  débouté  de  ladicte  ville  par  les  citoiens  d'icelle, 
tandis  qu'il  estoit  aie  au  mandement  du  duc  de  Milan. 

Item,  en  cest  an,  Bouciquault,  mareschal  de  France, 
qui  estoit  le  gouverneur  de  Gennes  de  par  le  Roy  '  et 

1 .  D'après  ce  qui  précède  ce  serait  le  mois  d'août.  Cela  n'est 
pas  exact,  Isabelle  mourut  le  13  septembre  1409. 

2.  Elle  s'appelait  Jeanne  et  fut  la  première  femme  de  Jean  II, 
duc  d'Alençon.  Elle  mourut,  sans  enfants,  le  19  mai  1432. 

3.  Simon  de  Cramaud. 

4.  Pierre  Plaoul.  Voy.  plus  haut,  p.  23. 

5.  Ses  lettres  de  nomination  sont  du  23  mars  1400.  Elles  por- 
tent que  le  roi,  à  la  prière  de  ses  oncles,  les  ducs  de  Berri,  de 
Bourgogne  et  de  Bourbon  ,  et  de  son  frère  le  duc  d'Orléans ,  a 

là  se  tenoit ,  fut  révoqué  et  requis  de  par  le  duc  de 
Milan  et  le  conte  de  Pavie ,  son  frère ,  pour  aider  à 
appaiser  une  question  qui  estoit  promeue  entre  eulx 
es  parties  de  leurs  dominacions  ^  A  laquelle  évocacion 
il  ala ,  en  cuidant  faire  agréable  service  au  duc  de 
Milan  ,  luy  soy  non  doublant  d'aucun  mal  engin.  Mais 
durant  son  voyage,  ceuïx  de  la  cité  de  Gennes  se 
mirent  du  tout  en  rébellion  contre  leurdit  gouverneur, 
et  mandèrent  à  estre  avec  eulx  aucuns  estrangers,  aliez 
et  complices.  Et  de  fait ,  occirent  cruellement  le  sei- 
gneur de  Chellecte',  chevalier,  seigneur  de  Collectre, 
natif  du  pays  d'Auvergne,  lequel  estoit  lieutenant  du 
mareschal  dessusdit.  Après  laquelle  mort ,  les  autres 
François  qui  estoient  par  ladicte  ville ,  pour  doubte  de 
la  mort  s'en  fouyrent  es  chasteaulx  d'icelle,  esquelz 
par  ceulx  de  Gennes  ilz  furent  prestement  asségez. 
Et  mandèrent ,  lesdiz  Genevois ,  en  leur  aide  le  mar- 
quis de  Ferrare'  avec  grant  puissance  de  gens  d'armes. 
Lequel  y  vint,  à  tout  quatre  mille  combatans,  pour 
ce  qu'ilz  lui  promirent  à  paier  pour  ses  gaiges  chascun 
an  ,  dix  mille  ducas  ;  et  le  firent  sans  délay  duc  de 

choisi.  —  «  Personam  dilecti  et  fîdelis  nostri  Johannis  Le  Meingre, 
«  dicti  Bouciquaut ,  marescalli  Francie,  viri  udque  generosa  stirpe 
«  progeniti,  in  armis  strenui ,  moribus  instructi  et  ornati,  consilii 
ce  que  pollentis ,  specialem  gubernatorem  civitatis  Janue.  » 

1.  Un  fameux  chef  de  condottieri,  que  le  Religieux  de  Saint - 
Denis  appelle  Fascinus  Canis ,  Facino  Cane ,  s'était  emparé  d'une 
partie  de  la  Lombardie.  En  se  rendant  au  secours  du  duc  de 
Milan,  Bouciquaut  avait  pris  les  villes  de  Tortone  et  de  Plaisance. 
(Voy.  Chr.  de  Ch,  VI,  t.  IV,  p.  255  et  suiv.) 

2.  Le  Religieux  de  Saint-Denis  l'appelle  Dominus  de  Cholcton 
{ibid.,  p.  260),  et  dit  qu'il  fut  tué  par  un  nommé  Jean  Turlet. 

3.  Nicolas  III,  marquis  de  Montferrat. 

Gennes.  Avec  lequel  furent  faiz  et  constituez  douze 
conseillers,  selon  la  coustume  du  pays,  pour  gou- 
verner  la  chose  publique.  Et  briefz  jours  après ,  Fa- 
chinquant*,  capitaine  moult  renommé  en  Ytalie,  moult 
amy  audit  marquis,  vint  sans  délay,  à  tout  ses  gens , 
audit  lieu  de  Gennes ,  sur  Vintencion  d'estre  en  aide 
audit  marquis.  Mais  lesdiz  Genevois  ne  le  vouldrent 
recevoir,  et  fut  par  eulx  refusé.  Et  en  s'en  retournant , 
ses  gens,  qui  estoient  bien  huit  mille  combatans  ,  prin- 
drent  une  belle  ville  nommée  Neufville',  où  il  avoit 
François  qui  se  tenoient  ou  chastel ,  et  tantost  furent 
asségez  soudainement.  Mais  ledit  Bouciquault ,  acora- 
paigné  de  ses  gens  et  des  gens  desdiz  frères ,  le  duc  de 
Milan  et  le  conte  de  Pavie ,  après  ce  qu'il  eut  oy  les 
nouvelles  de  la  rébellion  desdiz  Genevois,  vint  hasti- 
vement  ou  chastel  de  Gaaing  \  assis  entre  Gennes  et 
ladicte  ville  de  Neufville ,  et  se  combatit  avecques  ses 
gens  contre  ledit  Fachinquant.   En  laquelle  bataille 
furent  occis  bien  huit  cens  hommes,  dont  la  plus  grant 
partie  estoient  audit  Fachinquant;  et,  enfin,  pour  la 
nuit  qui  survint ,  Tune  partie  et  l'autre  laissèrent  la 
bataille.  Et  Bouciquault,  par  le  conseil  de  Enguerran 
de  Bournonville  qui  estoit  avecques  lui ,  et  de  Gadifer 
de  la  Sale,  tous  deux  hommes  d'armes   pleins  de 
proesse,  retourna  en  celle  mesme  nuit  audit  chastel 

1.  Facino  Cane ,  comme  on  vient  de  le  voir.  Le  Religieux  de 
Samt-Denis  ne  parle  pas  de  ce  refus  des  Génois  de  recevoir  le 
condottiere.  Au  reste  ce  partisan  était  tellement  redouté  qu'on 
l'appelait  le  fléau  de  la  Lombardie,  et  l'ennemi  de  Dieu  et  des 

hommes. 

2.  ISoefville,  dans  Supp.  fr.  93  ,  Borgo  Novo? 

3.  Gaing,  dans  Suppi.  fr,  03,  Gani? 

de  GaaiiJg,  lequel  il  garny  etpourveu  très  grossement 
de  vivres  et  autres  choses  neccessaires  à  guerre.  Et  le 
dessusdit  Facbiiiquant  demoura  dedens  la  ville.  Mais 
dedens  briefz  jours  ensuivans,  lui  voiant  qu'il  ne  po- 
voit  avoir  ledit  chastel ,  se  départi,  à  tout  ses  gens,  et 
retourna  en  ses  fortresses.  Et  le  mareschal  Bouciquault 
commença  à  mener  forte  guerre  aux  Genevois,  et  eulx 
à  lui.  Et  avec  ce  envoia  ses  messages  devers  le  roy  de 
France  pour  lui  signifier  les  besongnes  dessusdictes  , 
en  lui  reque'rant  qu'il  lui  voulsist  envoier  aide  de  gens 
d'armes.  Lequel  Roy  et  son  grant  conseil,  quant  il 
sceut  les  nouvelles ,  considérant  la  muableté  et  des- 
loyaulté  des  Genevois ,  disposa  a  procéder  meurement 
contre  iceulx.  Et  depuis  ,  y  envoya  à  ses  despens ,  les 
seigneur  de  Torcy,  de  Rambures  et  de  La  Vielzville , 
à  tout  certain  nombre  de  gens  d'armes ,  jusques  à  la 
cité  d'Astinence  *  appartenant  au  duc  d'Orléans,  prou- 
chaîne  du  territoire  deGennes,  en  espérance  de  bailler 
secours  à  icellui  Bouciquault.  Mais  quant  ilz  furent 
venus  jusques  là  ,  ilz  sceurent  véritablement  que  tout 
le  pays  estoit  tourné  en  rébellion ,   réservé  aucunes 
fortresses  que  tenoient  encores  lesdiz  François  dehors 
de  ladicte  ville  de  Gennes;  lesquelz  ne  povoient  point 
faire  grans  dommages ,  pour  ce  qu'ilz  n'y  povoient 
tenir  grant  nombre  de  gens ,  pour  les  vivres ,  qu'ilz 
avoient  à  danger.  Et  par  ainsi  lesdiz  chevaliers,  aians 
considéracion  l'un  avec  l'autre  ,  et  qu'ilz  ne  povoient 
faire  chose  de  grant  valeur,  s'en  retournèrent  en  France. 
Et  adonc,  furent  quis  dedens  Paris  et  ailleurs,  tous  les 
marchans  et  autres  gens  dudit  pays  de  Gennes ,  et  ce 

i.  Monstrelet  se  sert  ici  du  mot  lafin.  C'est  Ast,  ou  Asti. 

qui  en  fut  trouvé,  furent  mis  prisonniers,  et  leurs  biens 
arrestez  et  mis  soubz  la  main  du  Roy.  Si  avoient  iceulx 
Genevois  esté  par  longtemps  en  Tobéissance  du  roy  de 
France ,  et  l'avoient  servy  en  plusieurs  guerres  assez 
diligemment. 

CHAPITRE  LVII. 

Comment  les  seigneurs  du  sang  royal  vouldrent  réformer  ceulx  qui 
avoient  gouverné  les  finances  du  Roy.  Et  de  la  mort  de  Montagu, 
grant-maistre  d'ostel. 

En  ces  propres  jours ,  les  seigneurs  du  sang  royal 
estans  à  Paris,  c'estassavoir  le  roy  Loys  de  Cécile, 
les  ducs  de  Berry,  de  Bourgongne  et  de  Bourbon,  avec 
plusieurs  autres  grans  seigneurs  ,  sachans  et  eulx  bien 
informez  que  le  roy  Charles  de  France  estoit  tout  apovry 
de  ses  finances  par  ses  officiers  et  gouverneurs,  et 
mesment  que  sa  vaisselle  et  la  plus  grant  partie  de  ses 
joyaulx  estoient  tous  engagez,  exposèrent  à  un  certain 
jour  à  la  personne  du  Roy,  Testât  et  gouvernement 
meschant  et  povre  qui  estoit  en  son  hostel  et  en  ses 
officiers,  présens  la  Royne,  le  duc  d'Âcquitaine  et 
autres  du  grant  conseil ,  requérans  qu'il  feust  content 
que  aucuns  d'eulx  peussent  avoir  puissance  de  réfor- 
mer tous  ceulx  généralîTient  qui  depuis  le  commence- 
ment de  son  règne  avoient  eu  le  gouvernement  de  ses 
dictes  finances  et  de  ses  offices,  sans  nulz  excepter,  et 
qu'ilz  peussent  iceulx  destituer,  corriger,  punir  et  con- 
demner  selon  le  cas  qu'ilz  auroient  mesfait.  Laquelle 
requeste  leur  fut  par  le  Roy   accordée  ^  Et  pour  y 

i    Le  Religieux  de  Saint-Denis  met  au  mois  d'octobre  cette 


^ 


M'' 


42  CHRONIQUE  •  [1409] 

mieulx  besongner  et  entendre ,  grant  partie  des  sei- 
gneurs dessusdiz  laissèrent   leurs  propres  hostelz  et 
s'en  alèrent  loger  en  Tostel  du  Roy  à  Saint-Pol ,  de- 
dens  lequel ,  par  le  conseil  d'aucuns  des  seigneurs  de 
Parlement  et  de  F  Université  ,  continuèrent  par  plu- 
sieurs jours  à  ladicte  rèformacion.  Et  firent  tant,  qu'à 
brief  dire  ilz   perceurent  clèrement   que  ceulx   qui 
avoient  gouverné  les  finances  dudit  royaume  depuis 
seize  ou  vingt  ans  paravant ,  s'estoient  très  mal  acqui- 
tez ,  et  avoient  acquis  pour  eulx  ou  pour  leurs  amis 
ou  prouchains ,  innumérables  finances  ou  préjudice 
du  Roy  et  de  sa  seigneurie  ,  et  par  espécial  Montagu , 
qui  avoit  esté  ung  des  principaulx  des  gouverneurs  ; 
qui  fut  fort  questionné  ,  et. tellement  qu'il  fut  ordonné 
qu'on  le  prinst  et  meist  en  prison  en  Chastellet ,  avec 
plusieurs  autres.  Et  pour  faire  ceste  exécucion  ,  fut 
commis  messire  Pierre  des  Essars,  prévost  de  Paris, 
garny  de  grant  partie  de  ses  sergens.  Et  pour  l'acom- 
paigner,  lui  furent  baillez  de  par  le  duc  de  Bour- 
gongne,  le  seigneur  de  Heilli  et  de  Roubaix,  et  messire 
Roland  de  Hutequerque,  lesquelz,  tous  ensemble,  par 
un  certain  jour  trouvèrent  ledit  Montagu  et  avecques 
lui  maistre  Martin  Gouge ,  évesque  de  Chartres ,  tous 
deux  alans  au  moustier  Saint- Victor  pour  oyr  la  messe  ^ 
Lequel  prévost ,  acompaigné  des  dessusdiz ,  quant  il 
le  rencontra,  mist  la  main  à  lui  et  audit  évesque,  en 

assemblée  pour  la  réfonnation  des   finances.   (C/ir.  de  Ch.  VI ^ 
t.  IV,  p.  271.) 

1.  Le  Religieux  de  Saint-Denis  dit  :  Cum  ad  domum  suam  de 
Sancto  Victore  rcdiret  (p.  274).  Comme  il  se  rendait  de  l'abbaye 
de  Saint- Victor  à  sa  maison.  L'hôtel  de  Montaigu  était  situé  près 
de  la  porte  Barbette. 

leur  disant  :  «  Je  mets  la  main  à  vous  de  par  l'auctorité 
royale  à  moy  commise  en  ceste  partie  » .  Et  adonc  , 
icellui  Montagu ,  oyant  les  paroles  dudit  prévost ,  fut 
fort  esmerveillé  et  eut  très  grant  fraieur.  Mais  tantost 
que  le  cuer  lui  fut  revenu,  il  dist  audit  prévost.  «  Et 
tu ,  ribault  traistre ,  comment  es  tu  si  hardi  de  moy 
oser  toucher!  »  Lequel  prévost  lui  dist  :  «  Il  n'en  yra 
pas  ainsi  que  vous  cuidez.  Mais  durement  comparrez 
les  très  grans  maulx  que  vous  avez  commis  et  perpé- 
trez. »  Et  lors  ledit  Montagu ,  non  puissant  de  résister 
audit  prévost  ne  aux  siens,  fut  lyé  et  mené  moult  des- 
troictement  ou  Chastellet  de  Paris,  et  avecques  lui 
révesque   de   Chartres,   qui   estoit  président  en  la 
chambre  aux  génA'aulx*.  Ouquel  lieu  par  plusieurs 
fois  ledit  Montagu  fut  mis  en  gehainne  et  tant ,  que 
lui  doublant  sa  fin ,  demanda  à  ung  sien  confesseur 
moult  diligemment  quelle  chose  il  avoit  à  faire ,  et  il 
respondi  :  «  Je  n'y  voy  autre  remède ,  fors  que  vous 
appeliez  du  prévost  de  Paris;  »  et  ainsi  en  fist-il.  Pour 
quoy  ledit  prévost  ala  devers  lesdiz    seigneurs  qui 
avoient  ordonné  de  le  prendre  et  leur  compta  Testât 
de  ladicte  appellacion,  et  tantost  lesdiz  seigneurs  à 
ceste  cause  convoquèrent  le  parlement  pour  discuter 
et  examiner  ceste  besongne.  Et  en  la  fin  fut  déclairé 
par  les  seigneurs  dudit  parlement,  que  ladicte  appella- 

1.  «  Unde  civitas  mota  est  et  cives  arma  sumpserunt.  Quos  ta- 
«  mon  Parisiensis  prcpositus,  Petrus  de  Essarlis,  vicos  circuiens 
«  cum  armatis  et  damans  quod  proditores  régis  tenebat,  et  quod 
a  eos  sollicite  custodiret,  eos  pacificavit,  rogans  ut  mechanicis 
«  artibus  et  suis  negociacionibus  vacarent.  »  {Chr.  de  Ch.  FI, 
t.  IV,  p.  272.  )  Montaigu  fut  arrêté  le  7  octobre  1409  et  exécuté 
le  17,  comme  on  le  verra  dans  nos  pièces  justificatives. 

cion  estoit  de  nulle  valeur.  Et  pourtant  lesdiz  seigneurs 
voians  ledit  fait  eslre  arresté  et  adjugié,  dirent  audit 
prévost  :  «  Va,  et  sans  demeure,  loy  bien  acompaigné 
du  peuple  de  Paris  bien  armé  ,  prens  ton  prisonnier 
et  expédie  la  besongne  selon  justice,  et  lui  fais  tren- 
cher  la  teste  d'une  dolouere ,  et  puis  la  fais  ficher  es 
haies  sur  une  lance.  »  Après  lesquelles  paroles,  preste- 
ment en  acomplissant  leur  commandement,  le  x vii^  jour 
du  mois  d'octobre ,  fist  habiller  et  ordonner  le  peuple 
bien  armé  en  la  place  Maubert  et  en  plusieurs  autres 
quarrefours  et  lieux ,  et  puis  fut  mené  ledit  Montagu  , 
es  haies  où  estoit  moult  grant  peuple ,  et  là ,  lui  fist-on 
trencher  la  teste  et  la  mectre,  comme  dit  est,  sur  le 
bout  d'une  lance ,  et  le  corps  fut  pendu  pardessoubz 
les  aisselles  au  gibet  de  Montfaucon ,  droit  au  plus 
haut  estage  \ 

Geste  exécucion  fut  faicte  principalement,  comme 
la  renommée  couroit ,  à  l'instance  et  pourchas  du  duc 
de  Bourgongne,  lequel  pour  la  veoir  faire  manda  très 
grant  nombre  de  nobles  hommes  de  ses  pays  de  Bour- 
gongne ,  de  Flandres  et  d'Artois*.  Et  ung  petit  devant 

i .  Le  Religieux  de  Saint-Denis  termine  son  récit  par  ces  détails 
lugubres  :  «  J\ec  silendum  existicno  quod  duces  prenoniinati  so- 
ft lempnes  decuriones  miserant,  ut  referrent  ej us  \erba  novissima; 
«  qui  mesti  et  lacrimosiredierunt,  et  multis  sciscitantibus  cur  sce- 
«  lera  tanti  viri  non  fuerant  publicata ,  retulerunt  eum  cunctis 
«  assistentibus  affirmasse  quod  tornientorum  violencia ,  qua  et 
«  manus  delocatas  et  se  ruptuni  circa  pudenda  monstrabat ,  illa 
a  confessus  fuerat,  nec  in  aliquo  culpabileni  duccm  Aurelianenseni 
«  nec  se  eciam  reddebat,  nisi  in  peccuniarum  regiarum  nimia 
«  consumpcione.  »  (Ibid.,  p.  276.) 

2.  a  Et  estoient  à  ce  tamps  dedens  Paris ,  le  roy  de  Navarre , 
les  ducqs  de  Berry,  de  Bourgoigne  et  de  Bourbon ,  et  autres.  » 
(Gîiron.  Cord.  10,  fol.  330  v\) 

que  ce  advenist,  le  duc  de  Bourbon  et  le  conte  de 
Clermont ,  son  filz  ,  se  partirent  de  Paris  très  indignez 
pour  la  prinse  dudit  Montagu.  Et  pareillement,  le  duc 
d'Orléans,  son  frère,  et  tous  ceulx  tenans  ceste  bende, 
furent  très  desplaisans  de  sa  mort  \  mais  pour  le  pré- 
sent n'en  povoient  avoir  autre  chose,  car  à  ce  temps 
n'estoient-ilz  point  au  conseil  du  Roy.  Et  lendemain 
d'icelle  exécucion  faicte  ainsi  comme  dist  est ,  le  duc 
Guillaume ,  conte  de  Haynau  ,  qui  para\  ant  avoit  esté 
mandé  par  le  duc  de  Bourgongne,  \int  à  Paris.  A 
rencontre  duquel  alèrent  plusieurs  grans  seigneurs,  et 
fut  reçeu  très  bénignement  du  Roy  et  du  duc  d'Acqui- 
taine  et  des  autres  princes.  Et  à  sa  venue,  lui  fut 
donné  et  octroie  l'ostel  dudit  Montagu  qu'il  avoit  de- 
dens  Paris ,  comme  confisqué ,  avec  tous   les  biens 
meubles  eslans  dedens.  Et  d'autre  part ,  fut  mise  en 
la  main  du  Roy  la  fortresse  de  Marcoussis ,  séant  à 
sept  lieues  de  Paris ,  sur  le  chemin  de  Chartres  ;  la- 
quelle ledit  Montagu  avoit  fait  fonder  et  édifier  en  son 
temps.   Et  se  loga  prestement  ledit  duc  Guillaume 
oudit  hostel.  Et  toutes  les  autres  terres  et  biens  quelz- 
conques  dudit  Montagu  furent  aussi  mises  en  la  main 
du  Roy  au  préjudice  de  ses  enfans.   Ledit  Montagu 
estoit  natif  de  Paris  et  paravant  avoit  esté  secrétaire 
du  roy  Charles  le  Riche  ^  derrenier  trespassé.  Si  estoit 
genlil  homme  de  par  sa  mère ,  et  avoit  marié  trois 
filles  légitimes  qu'il  avoit,  dont  en  avoit  l'une,  sire 
Amé  de  Roussy,  la  seconde  fut  mariée  à  Jehan  de 

1.  a  De  celle  mort  fu  le  duc  d'Orléans  moult  couroucbiés,  et 
oisy  furent  ceulx  à  son  alliance ,  et  par  espécial  le  duc  de  Berry.  « 
(Chron.  Cord.  10,  fol.  336  v°.) 

2.  C'est  ainsi  que  Monstrelet  appelle  toujours  Charles  le  Sage. 

Çraon ,  seigneur  de  Maubuisson  ,  el  la  tierce  estoit 
fiancée  à  Jehan  de  Meleun,  filz  au  seigneur  d'Antoing, 
mais  le  mariage  ne  se  parfist  point.  Et  son  filz,  comme 
dit  est,  estoit  marié  à  la  fille  du  seigneur  d'Albreth , 
connestable  de  France  et  cousin  du  Roy. 

En  après  ces  besongnes  passées ,  par  le  dessusdit 
prévost  de  Paris  furent  prins  plusieurs  gens  du  Roy, 
et  espécialement  ceulx  qui  estoient  ordonnez  sur  les 
tribus  et  revenues,  et  mesment  tous  les  généraulx, 
conmie  les  seigneurs  de  la  chambre  des  généraulx  et 
les  présidens  et  les  seigneurs  de  la  chamljre  des 
comptes ,  Perrin  Pilot ,  marchant ,  et  autres ,  lesquelz 
furent  emprisonnez  ou  chastel  du  Louvre  et  ailleurs. 
Et  quant  Le  Borgne  de  Souchal ,  escuyer  du  Roy  et 
garde  de  sa  finance,  oy  dire  que  le  grant  maistre 
d'ostel  estoit  prins  et  mis  en  prison  ,  il  fut  grandement 
esmerveillé  et  moult  fut  troublé  et  esmeu ,  pour  quoy 
il  se  partit  en  habit  desguisé ,  secrètement ,  sur  ung 
moult  léger  cheval.  Dont  il  fut  en  grant  souspeçon 
des  seigneurs. 

En  ce  temps,  Tarcevesque  de  Sens,  frère  audit  grant 
maistre  d'ostel,  Guischard  Daulphin  et  Guillaume, 
chevaliers ,  et  maistre  Gaulthier  Col ,  secrétaire  du 
Roy,  par  commandement  du  Roy  furent  envolez  a 
Amiens  à  Tencontre  des  légaulx  du  roy  d'Angleterre. 
Lequel  arcevesque ,  assez  tost  aiant  congnoissance  de 
la  prinse  et  emprisonnement  de  sondit  frère,  print 
congié  à  ses  compaignons ,  si  se  parti  d'Amiens.  Et 
ainsi  qu'il  s'en  aloit  légèrement  vers  Paris ,  il  fut  ren- 
contré d'un  huissier  du  Roy  ^^enant  de  Paris,  qui  pres- 
tement le  fit  prisonnier  du  Roy,  car  il  avoit  lectres  et 
puissance  dudit  Roy  de  prendre  et  emprisonner  ledit 

arcevesque,  à  Amiens,  ou  sur  le  chemin  se  d'aventure 
trouver  le  povoit.  Mais  ledit  arcevesque  moult  pruden- 
tement,  lui  respondi  promptement  par  fixion,  qu'il 
estoit  tout  prest  d'aler  avecques  lui  en  prison  et  par- 
tout ailleurs.  Mais  en  alant  ensemble,  ilz  vindrent  au 
fleuve  d'Oise  ,  emprès  la  praerie  de  Saint-Leu  de  Sé- 
rens,  auquel  fleuve  il  décent  ledit  huissier  très  subtil- 
lement.  Car  quant  il  fut  yssu  de  la  nef  avec  aucuns  de 
ses  gens,  il  monta  sur  le  plus  léger  cheval  qu'il  eust , 
et  s'en  fuy  tandis  que  ledit  huissier  actendoit  le  retour 
de  la  nef  qui  estoit  à  l'autre  lez  dudit  fleuve.  Dont  lui, 
grandement  confus  et  troublé ,  retourna  à  Paris  sans 
son  prisonnier  ^ 

Le  seigneur  de  Tignonville ,  qui  estoit  du  nombre 
des  seigneurs  de  la  chambre  des  comptes,  fut  arresté 
audit  lieu  d'Amiens  par  le  bailli  d'icelle  ville,  du  com- 
mandement des  princes  dessusdiz,  et  fut  emprisonné 
en  l'ostel  d'icellui  bailli.  Mais  après  ce,  quant  aux 
dessusdiz  évesque  de  Chartres  et  tous  autres  prison- 
niers à  Paris,  suspens  et  privez  de  leurs  offices,  furent 
caucionnez  et  eurent  grâce  d'aler  à  Paris  et  ailleurs. 

Et  pour  ce  que  lesdiz  princes  et  seigneurs  ne  porent 
lors  entendre  au  fait  de  la  réformacion  dessusdicte  , 
ilz  y  substituèrent  trois  contes ,  c'estassavoir  de  La 
Marche ,  de  Vendosme  et  de  Saint-Pol,  et  aucuns  de 
la  chambre  de  parlement ,  pour  faire  ladicte  réfor- 
macion. 

Les  gens  de  guerre  qui  avoient  esté  mandez  à  venir 
autour  de  Paris,  tant  par  le  duc  de  Bourgongne  comme 


'^1 


1 .  Le  Religieux  de  Saint-Denis  consacre  un  chapitre  à  cette 
évasion.  (CV.  de  Ch.  FI,  t.  IV,  p.  280.) 

par  les  autres  seigneurs,  furent  licenciez  et  retour- 
nèrent chascun  es  lieux  dont  ilz  estoient  venus,  en 
mengant  le  povre  peuple  selon  la  coustume  de  adonc. 

Messire  Guiscbard  Daulpliin  dessusnommé ,  fut  par 
lesdiz  princes  constitué  et  ordonné  à  estre  souverain 
maistre  d'ostel  du  Roy  ou  lieu  du  défunct  Montagu. 
Lequel  Roy  adonc  esloit  malade  de  sa  maladie  acous- 
tumée.  Et  lors,  Tévesque  de  Paris  ^  demanda  et  requist 
ausdiz  seigneurs  que  par  miséricorde  en  lui  laissast 
oster  le  corps  de  son  frère  du  gibet,  suppliant  et  priant 
piteusement  qu'il  le  peust  ensevelir  et  enterrer.  Mais 
cesle  prière  et  supplicacion  ne  lui  fut  point  accordée 
par  lesdiz  princes.  Lequel  évesque ,  oiant  ladicte  res- 
ponse  ,  se  rempli  de  grande  vergongne  pour  la  hon- 
teuse mort  de  son  frère  et  pour  la  fuite  de  son  autre 
frère  arcevesque  de  Sens ,  assez  tost  après  se  parti  de 
son  siège  épiscopal,  avecques  lui  sa  belle  seur,  femme 
d'icellui  Montagu,  et  aucuns  de  ses  enfans.  Car  le  duc 
de  Berry  avoit  jà  pourveu  d'un  autre  chevalier  en 
l'office  de  sa  chancelerie.  Et  ala  en  la  terre  de  sa  belle 
fille ,  assise  en  Savoie.  Laquelle  estoit  fille  de  sire 
Estienne  de  La  Grandie,  jadis  président  en  parlement, 
et  frère  au  cardinal  d'Amiens. 

Après,  pour  ce  que  Le  Borgne  Foucault,  qui  fut 
appelle  aux  drois  du  Roy,  ne  vint  ne  comparu ,  il  fut 
banny  par  les  carrefours  de  Paiis  hors  du  royaume  de 
France ,  au  son  de  la  trompeté.  Et  pareillement  fut 
banny  l'arcevesque  de  Sens  ,  qui  s'estoit  rendu  fugitif; 
et  plusieurs  autres.  En  oultre,  le  roy  de  Navarre ,  les 
ducs  de  Berry,  de  Bourgongne  et  de  Holande,  les 


1,  -Gwftrd  de  Montaign. 

contes  de  La  Marche  et  de  Vendosme  ,  frères ,  et  plu- 
sieurs autres  grans  seigneurs  ,  alèrent  vers  la  royne  de 
France  et  le  duc  d'Acquitaine,  son  filz,  et  leur  remon- 
strèrent  la  cause  pour  quoy  Montagu  avoit  esté  exécuté, 
et  aussi  quelle  chose  estoit  à  faire  des  inquisicions  des 
arrestz  et  de  la  condempnacion  des  péchans  et  décli- 
nans,  et  avec  ce,  de  toute  la  réformacion  du  royaume. 
Laquelle  Royne ,  en  fin  ,  fut  assez  contente  que  iceuk 
seigneurs  poursuissent  ce  qu'ilz  avoient  encommencé, 
non  obstant  qu'elle  n'estoit  pas  bien  du  tout  contente 
de  son  beau  cousin  le  duc  de  Bourgongne,  lequel  avoit 
si  grant  gouvernement  et  puissance  ou  royaume  ;  et  le 
doubtoit  plus  que  tous  les  autres,  jà  soit  qu'elle  lui 
monstrast  assez  bon  semblant  par  paroles. 

Et  de  rechef  fut  là  traictié  le  mariage  de  Loys  de 
Bavière ,  frère  de  ladicte  Royne ,  et  de  la  fille  du  roy 
de  Navarre.  Et  lui  fut  donnée  la  possession  du  chastel 
de  Marcoussis  avec  toutes  les  appartenances  nouvelle- 
ment confisquées  au  Roy  par  la  mort  du  dessusdit 
Montagu.  Laquelle  besongne  ladicte  Royne  eut  moult 
grandement  agréable.  Et  après  ce  que  lesdiz  seigneurs 
eurent  besongne  par  aucuns  jours  audit  lieu  de  Me- 
leun  ,  ilz  retournèrent  à  Paris  tous  ensemble  et  prin- 
drent  avecques  eulx  messire  Pierre  Bochet ,  président 
en  parlement ,  et  aucuns  autres  de  la  chambre  des 
comptes ,  eulx  assemblans  chascun  jour  diligemment 
et  enquérans  subtillement  pour  savoir  comment  et  de 
quelles  personnes,  ou  temps  passé,  les  finances  du  Roy 
avoient  esté  receues  et  despendues.  Durant  lequel 
temps,  ledit  Roy,  qui  avoit  esté  moult  fort  malade 
retourna  en  santé  ,  et  tant ,  que  le  second  jour  du  mois 
de  décembre  ala  de  l'ostel  de  Saint-Pol,  à  cheval ,  ung 

haubert  veslu  soubz  sa  robe  jus  à  Téglise  calhédrale 
de  Noslre-Dame,  où  il  fit  son  oraison  ;  et  portoit  der- 
rière lui,  ung  de  ses  pages,  ung  moult  belle  arcbigaye'. 
Et  quant  il  ot  fait  son  oraison ,  il  retourna  en  sondit 
hostel  de  Saint-Fol.  Et  lendemain ,  en  sa  propre  per- 
sonne tint  conseil  royal,  où  estoient  présens  le  roy  de 
Navarre ,  les  ducs  de  Berry,  de  Bretaigne  et  de  Bour- 
bon. Ouquel  conseil  fut  conclud  que  le  dessusdit  Roy 
manderoit  à  venir  devers  lui  à  la  feste  de  Noël  ensui- 
vant, les  ducs  d'Orléans,  de  Bretaigne,  de  Brabant, 
de  Bar,  de  Lorraine,  les  contes  d'Alençon,  de  Savoye, 
de  Harecourt ,  d'Armaignac ,  de  Penthièvre  et  de  Na- 
mur,  et  généralement  tous  les  grans  seigneurs  de  son 
royaume  et  du  Daulpliiné  avec  plusieurs  prélas  et  au- 
tres nobles  hommes.  Et  lors ,  après  ledit  mandement 
du  Roy,  le   duc  de  Bourgongne   manda  très  grant 
nombre  de  gens  d'armes  et  de  traict  en  ses  pays  de 
Flandres,  d'Artois  et  de  Bourgongne,  pour  la  seureté 
de  sa  personne. 

Ouquel  temps ,  le  duc  Guillaume ,  conte  de  Hay- 
nau,  ala  devers  la  royne  de  France,  à  laquelle  il  estoit 
prouchain  parent ,  et  qui  se  tenoit  à  Meleun ,  et  tant 
traicta  avec  elle ,  qu'elle  fut  assez  contente  dudit  duc 
de  Bourgongne,  lequel  elle  n'avoit  pas  bien,  paravant, 
en  sa  grâce  ;  et  avoit ,  paravant ,  fort  soustenu  sa  par- 
tie adverse ,  c'estassavoir  la  partie  d'Orléans. 

1.  Archegaye,  sorte  d'arbalète. 

CHAPITRE  LVIIl  ^ 

Comment  Loys  ,  duc  en  Bavière  ,  espousa  la  fille  du  roy  de  Navarre.  Et 
des  seigneurs  qui  s'assemblèrent  à  Paris  en  grant  multitude  par  le 
mandement  du  Roy.  Et  comment  la  Royne  rendit  au  Roy  le  duc 
d'Acquitaine  ,  leur  filz. 

Item,  Loys  de  Bavière,  frère  de  la  royne  de  France, 
espousa  en  ces  jours  audit  lieu  de  Meleun ,  la  fille  du 
roy  de  Navarre  dont  dessus  est  faicte  mencion.  La- 
quelle paravant  avoit  eu  espouse  le  roy  de  Trinacle  \ 
ainsné  filz  du  roy  d'Arragon ,  lequel  naguères  avoit 
esté  tué  en  bataille  faicte  entre  lui  d'une  part ,  et  le 
viconte  de  Narbonne  d'autre  part ,  avecques  les  Sardi- 
niens.  Et  fut  celle  bataille  faicte  en  l'isle  de  Sardaigne. 
Auxquelles  nopces  furent  faictes  moult  solemnelles 
festes  de  plusieurs  seigneurs,  dames  et  damoiselles. 

Et  environ  le  Noël  ensuivant ,  grant  partie  des  sei- 
gneurs que  le  Roy  avoit  mandé,  vindrent  à  Paris. 
Toutesfois  le  duc  d'Orléans  ne  ses  frères,  n'y  furent 
pas.  Et  la  veille  dudit  jour  de  Noël  le  Roy  ala  tenir 
son  siège  au  Palais,  et  demoura  ilec  jusques  au  jour 
Saint-Thomas  ensuivant ,  où  il  célébra  moult  solem- 

1 .  Mal  coté  Lix  dans  l'original ,  qui  n'a  pas  de  cote  lviii. 

2.  Martin ,  roi  de  Sicile ,  qui  avoit  effectivement  épousé , 
l'an  1402,  Blanche,  fille  de  Charles  III,  roi  de  Navarre.  Mais 
Monstrelet  se  trompe  sur  le  second  mariage  de  cette  princesse.  Il 
fut  contracté ,  non  pas  avec  Louis  de  Bavière ,  mais  avec  Jean , 
fils  de  Ferdinand  I",  roi  d'Aragon,  et  cela,  non  pas  en  1409, 
mais  en  1419.  Quant  à  Louis  de  Bavière,  il  eut  deux  femmes  : 
1°  Anne  de  Bourbon;  2°  Catherine  d'Alençon,  veuve  de  Pierre  de 
Navarre,  comte  de  Mortain,  qu'il  épousa  à  l'hôtel  Sainl-Pol,  le 
1*'  octobre  1413. 

nellement  la  fesle  de  la  nativité  Nostre  Seigneur,  Et 
est  assavoir  que  ledit  jour  séoient  à  la  table  du  Roy  au 
disner,  premièrement,  au  costé  destre,  maislre  Guil- 
laume Bourratier,  évesque  de  Lengres ,  qui  avoit  cé- 
lébré la  messe.  Après  lui  séoit  le  cardinal  de  Bar. 
Et  estoit,  le  dessusdit  Roy,  assis  ou  milieu  de  la 
table ,  moult  notablement  aourné  et  vestu  d'abitz 
royaulx ,  et  à  Fautre  costé  séoient  les  ducs  de  Berry 
et  de  Bourgongne.  Et  servoient ,  pour  ce  jour,  plu- 
sieurs princes  à  table.  Et  là  furent  apportez  grant 
nombre  de  vaisseaulx  d'or  et  d'argent ,  en  quoy  autre 
foiz  on  avoit  acoustumé  de  servir  le  Roy  aux  baultes 
festes.  Lesquelz  vaisseaulx  long  temps  paravant  n'a- 
voient  esté  veuz ,  pour  tant  qu'ilz  avoient  esté  engai- 
gez  pardevers  Montagu,  et  les  avoit  en  retrouvez  après 
sa  mort  ou  chastel  de  Marcoussis  et  ailleurs,  où  il  les 
avoit  fait  mectre  ,  et  par  l'ordonnance  des  princes  du 
sang  royal  avoient  esté  raportez  et  remis  en  Tostel  du 
Roy,  comme  dit  est.  Dont  plusieurs,  tant  nobles 
comme  populaires  de  la  ville  de  Paris ,  estoient  bien 
joieux  de  les  veoir,  principalement  pour  l'amour  du 
Roy  et  de  sa  très  noble  seigneurie.  Si  estoient  pour  ce 
jour,  venus  devers  le  Roy  à  son  mandement,  grant 
quantité  de  princes,  c'estassavoir  le  roy  de  Navarre, 
les  ducs  de  Berry,  de  Bourgongne  et  de  Bourbon ,  le 
duc  de  Brabant,  le  duc  Guillaume,  conte  de  Haynnau, 
le  duc  de  Lorraine,  Loys,  duc  en  Bavière,  frère  de  la 
Royne,  et  bien  dix  neuf  contes;  c'estassavoir  le  conte 
de  Mortaigne ,  frère  du  roy  de  Navarre ,  le  conte  de 
Nevers ,  le  conte  de  Clermont ,  le  marquis  du  Pont , 
filz  au  duc  de  Bar,  le  conte  de  Vaudemont ,  le  conte 
d'Alençon,  le  comte  de  Harecourt,  le  conte  de  La 

Marche,  le  conte  de  Vendosme,  le  conte  de  Penthièvre, 
le  conte  de  Saint-Pol,  le  conte  de  Clèves,  le  conte  de 
Tancarville,  le  conte  d'Augi*,  le  conte  de  Namur  et 
plusieurs  autres.  Et  si  grant  chevalerie  y  avoit  avecques 
lesdiz  princes  ,  que  par  la  relacion  des  héraulx  furent 
là  trouvez  jusques  au  nombre  de  dix  huit  cens  cheva- 
liers ou  plus,  sans  les  escuiers.  Néantmoins  en  ceste 
compaignie  ne  furent  point  le  duc  d'Orléans ,  ne  ses 
frères,  ne  le  duc  de  Brelaigne,  le  seigneur  de  Labreth, 
connestable  de  France,  les  contes  de  Foix  et  d'Ar- 
maignac  et  plusieurs  autres  grans  seigneurs ,  jà  soit  ce 
que  par  le  Roy  y  eussent  esté  mandez  comme  les 

autres. 

Et  le  jour  Saint-Thomas  *  ensuivant,  après  ce  que  le 
Roy  eut  tenu  estât  royal  oudit  palais  comme  dit  est , 
et  festié  honnorablement  tous  les  seigneurs  dessusdiz, 
la  royne  de  France ,  par  lui  mandée,  vint  à  ce  propre 
jour  du  Bois   de  Vinciennes  en  la  ville  de  Paris.  A 
rencontre  de  laquelle  et  du  hault  duc  d'Acquitaine , 
son  filz ,  alèrent  tous  les  princes  et  prélats ,  acompai- 
gnez  de  très  grant  chevalerie  et  grant  nombre  de 
bourgois  de  Paris ,  qui  tous  ensemble  les  conduirent 
et  compaignèrent  jusques  au  Palais.  Et  là ,  rendi  la- 
dicte  Royne,  au  Roy,  son  seigneur,  en  la  présence  des 
ducs  et  autres  princes,  son  filz  dessusdit ,  lequel  pa- 
ravant avoit  esté  en  son  gouvernement,    afin  qu'il 
Faprenist  et  l'instruisist  en  armes  et  autres  besongnes 
neccessaires,  pour  mieulx  savoir  en  temps  a\enir  gou- 
verner sa  seigneurie  quant  besoing  lui  en  seroit'. 

4 .  Monstrelet  se  sert  encore  ici  du  mot  latin.  C'est  le  comte  d'Eu. 

2.  Le  21  décembre. 

3.  Par  ses  lettres  datées  du  bois  de  Vincennes ,  27  décembre 

Comment  le  roy  Charles  de  France  tint  estât  royal,  devant  lequel  furent 
proposées  plusieurs  choses  touchans  le  fait ,  le  régime  et  réformacion 
de  son  royaume.  —  Et  autres  matières  *. 

Item ,  en  ensuivant  les  besongnes  cy-dessus  tou- 
chées ,  le  Roy  avecques  la  Royne  sa  compaigne  et  le 
duc  d'Acquitaine  leur  filz,  après  qu'il  eut  tenu  plu- 
sieurs consaulx  sur  les  afaires  et  réi^ime  de  son  royaume, 
fist  à  ung  certain  jour  ordonner  en  la  sale  un  siège 
royal  de  grande  magnificence  ,  et  là  ,  par  lui  mandez 
et  appeliez,  plusieurs  grans  seigneurs ,  prélas,  clergiez 
et  autres  populaires  qui  là  furent  assemblez,  le  Roy, 
en  habit  royal ,  se  sist  oudit  siège.  Et  au  plus  près  de 
lui  estoient  le  roy  de  Navarre  et  le  cardinal  de  Bar,  et 
à  l'autre  costé  estoient  son  filz  le  duc  d'Acquitaine  et 
le  duc  de  Berry,  avecques  les  autres  ducs  et  contes , 
tous  séans  par  ordonnance  es  autres  sièges.  Et  pareil- 
lement les  prélas,  le  clergié  et  la  chevalerie,  avec  grant 
multitude  d'autres  gens,  estoient  chascun  séant  selon 
son  estât.  Et  là  fu  dit  et  remonstré  par  la  bouche  du 
conte  de  Tancarville ,  de  belle  et  notable  faconde,  par 
le  commandement  du  Roy,  à  clère  et  haulte  voix  : 
comment  Richard,  naguères  roy  d'Angleterre,  gendre 
du  Roy,  fut  occis  frauduleusement  par  Henry  de  Len- 
clastre  soy  disant  roy  d'Angleterre ,  et  par  les  siens  et 

1409,  le  roi  déclare  qu'il  n'entend  rien  changer  à  l'état  de  la  mai- 
son de  la  Reine,  bien  qu'elle  n'ait  plus  le  gouvernement  de  son 
fils. 

i.  Pour  cet  important  chapitre,  on  peut  conférer  le  Religieux 
de  Saint-Denis,  Chr.deCh.  ri,  t.  IV,  p.  282. 

favorisans,  en  temps  de  trêves  données ,  tant  par  ledit 
Henri  lors  conte  d'Erbi',  comme  par  autres  gens 
anglois  de  la  lignée  du  roy  Richard ,  souffisamment 

^''ît'êTX't  dit  aussi  comment  le  jeune  roy  d'Escoce , 
qui  lors  venoit  en  France  et  lequel  estoit  ahé  au  Roy, 
fut  prins  par  les  Anglois  en  temps  de  trêves  a  Im  bail- 
lées par  ledit  Henry,  où  il  fut  long  temps  prisonnier. 
Et  aussi  furent  plusieurs  Escoçois  en  la  compaignie  du 
nrince  de  Gales ,  c'estassavoir  Yvain  Grander  \  acom- 
paignez  de  ses  Galois,  aussi  aliez  au  Roy,  non  obstant 
lesdictes  trêves  plusieurs  foiz  furent  traveillez  desdiz 
Anglois  par  guerre,  et  tant,  que  1  ainsne  filz  dudit 
prince,  semblablement  fut  prins  et  emmené  en  Angle- 
terre devers  et  en  la  garde  dudit  Henry,  ou  il  fut  de- 
tenu  longuement.  Ces  choses  ainsi  faictes,  ledit  propo- 
sant ainsi  concluant  dist  :  qu'il  sembloit  au  Roy  et  lui 
apparoit ,  tout  ce  veu  et  considéré ,  qu'il  povoit  juste- 
ment et  loyaument  porter  guerre  au  dessusdit  Henry 
de  Lenclastre  et  faire  contrariété  à  lui  et  à  ses  Anglois 
sans  lui  plus  donner  ne  prendre  aucun  respit ,  ne  d.l- 
férer.  Non  obstant  ce ,  dist  le  proposant,  que  le  Roy, 
quelque  chose  qu'il  feist ,  il  le  vouloit  faire  pour  1  uti- 
lité delà  chose  publique  de  son  royaume ,  et  selon  ce 
qu'il  lui  loisoit  à  faire.  Pour  quoy,  chascun  la  estant 
mandé  de  par  le  Roy,  de  quelque  estât  qu'il  soit , 
mande  et  pense  et  advise  en  lui  mesmes  ce  qm  sera 
bon  à  faire,  et  puis  le  révèle  au  Roy  ou  à  son  conseil, 
ou  à  l'un  d'euk.  Et  toute  la  meilleure  voye  et  plus 

1 .  Comte  de  Derbi. 

2.  Owen  Glendower. 

bonnoraijle  et  prouffitable  qui  se  poiina  trouver    le 
Roy  aura  pour  agréable. 

Et  acionc,  l'oncle  du  Roy  et  Tainsné  des  ducs,  c'est- 
assavoir  le  duc  de  Berry,  se  leva  tout  droit  et  s'ap- 
prouclia  ung  peu  du  Roy  devant  son  siège.  Et  là,  à 
genoulx  ploiez ,  dist  pour  lui  et  pour  tous  ceulx  du 
sang  royal ,  que  toutes  les  aides  que  ,  ilz  et  cbascun 
d'eulx,  en  ses  terres  levoient  et  avoient  annuellement 
à  leurs  subgetz,  ilz  lui  quicloient.  Et  aussi,  pour  ceste 
cause ,  tous  les  gaiges  proufïîz  que  eulx  et  cbascun 
d'eulx ,  pour  les  afaires  du  Roy  et  pour  estre  à  son 
conseil,  ilz  prenoient  et  levoient  annuellement,  sembla- 
blement  ilz  le  quictoient.  Ces  cboses  par  ledit  duc 
ainsi  dictes  et  proférées,  et  par  le  Roy  agréablement 
reçeues ,  ledit  duc ,  du  commandement  du  Roy,  se 
rassist. 

Après  lesquelles  cboses  ainsi  faictes  et  dictes,  le 
conte  de  Tancarville  reprint  son  propos,  disant  :  que 
le  Roy,  qui  là  estoit  présent ,  révoquoit  et  rappelloit 
tous  gaiges  royaulx  baillez  et  donnez  à  tous ,  quelque 
personne  et  de  quelque  condicion  qu'il  feust ,  et  de 
fait  les  adnulloit ,  et  que  sur  la  réformacion  et  gou- 
vernement des  finances  de  son  royaume ,  le  Roy  dé- 
clairoit  son  intencion  estre  telle,  que  les  réformateurs 
ordonnez  de  par  lui,   c'estassavoir  le  conte  de  La 
Marcbe ,  qui  estoit  vefve  de  sa  femme,  fille  du  roy  de 
Navarre ,  et  son  frère  le  conte  de  Vendosme ,  le  conte 
de  Saint-Pol,   avec  aucuns  seigneurs  du  parlement 
adjoins  avecques  eulx,   réformeront  tous  ceulx  qui 
s^estoient  meslez  des  finances  de  ce- royaume  et  de 
1  ostel   du  Roy ,    tous   les   receveurs    du    royaume , 
tant  du  demaine  comme  des  aides ,  grenetiers,  contre- 

roleurs  et  généralement  tous  ceulx  qui  se  meslent  et 
s'estoient  meslez  et  entremis  des  finances  de  ce  royaume, 
de  quelque  estât ,  degré  ou  condicion  qu'ilz  soient , 
soient  évesques ,  arcevesques  ou  de  quelque  dignité. 
En  oultre  dist  ledit  proposant ,  que  le  Roy  vouloit  et 
ordonnoit  que  en  son  absence ,  la  Royne ,  sa  com- 
paigne,  et  avecques  elle  aucuns  du  sang  royal ,  gou- 
verneroit  et  disposeroit  de  la  cbose  publique  de  ce 
royaume,  selon  ce  qu'elle  seroit,  et  verroit  bon  à  faire. 
Item,  dist  en  après,  qu'en  l'absence  de  la  Royne,  le 
Roy  vouloit  et  ordonnoit  que  le  duc  d'Acquitaine, 
son  filz,  là  présent,  en  auroit  le  gouvernement  en 
leur  absence,  par  telle  condicion  qu'il  feroit  et  useroit 
par  le  conseil  des  ducs  de  Berry  et  de  Bourgongne. 

Après  lesquelles  cboses  par  ledit  proposant  ainsi 
dictes  et  faictes,  cbascun  se  départi,  et  le  Roy  descend  i 
de  son  siège  royal,  et,  à  peu  de  compaignie,  entra  en 
sa  cbambre  pour  disner.  Et  tous  les  autres  seigneurs , 
princes,  cbevaliers,  clergié  et  populaires,  s'en  râlè- 
rent en  leurs  bostelz.  Et  le  disner  fine,  la  Royne  s'en 
parti  et  s'en  râla ,  et  laissa  sondit  filz  avecques  le  Roy, 
ce  jour,  qui  estoit  la  veille  de  la  Circunsicion  ,  et  puis 
s'en  ala  au  Bois  de  Vinciennes,  elle  et  ses  gens.  Et 
lendemain  ,  qui  fut  le  jour  de  ladicte  Circunsicion,  du 
matin,  le  duc  de  Bourgongne,  qui  tout  seul  avoit  plus 
de  princes ,  de  cbevaliers  et  de  gentilz  bommes  que 
tous  les  autres,  donna  cedit  jour  largement;  et  donna 
plus  de  joiaulx  tout  seul  que  tous  les  autres  princes 
estans  ce  jour  à  Paris.  Lesquelz  joiaulx  on  a  acoustumé 
à  les  donner  cedil  jour\  Et  les  donna  à  tous  ses  cbe- 

1 .  C'est-à-dire  le  premier  jour  de  Van.  Cet  usage  est  constamment 


h- 


5S  CHRONIQUE  [1409] 

valiers  et  les  nobles  de  son  hostel.  Lesquelz  dons  et 
joiaulx,  selon  Festimacion  de  commune  voix  et  renom- 
mée, montoient  bien  à  la  somme  de  quatorze  mille 
florins  d'or.  Et  lesdiz  dons  esloient  en  certaine  signi- 
ficacion ,  car  ilz  estoient  en  semblance  de  ligne  ou 
d'une  rigle  qu'on  appelle  nivel  de  maçon  ,  tant  d'or 
comme  d'argent  dore ,  et  à  chascun  bout  de  cbascun 
nyvel  pendoit  a  une  cliaynète  d'or  ou  dorée ,  la  sem- 
blance d'un  plonimet  d'or.  Laquelle  cliose  estoit  en 
significacion  ,  comme  on  povoit  croire  et  penser,  que 
ce  qui  esloit  fait  par  aspre  et  indirecte  voie,  scroit 
aplanyé  et  mis  à  son  reigle,  et  le  feroit  mectre  et  mec- 
troit  à  droicte  ligne. 

Item,  et  le  jour  des  Roys  ensuivant  *,  le  roy  de  Cé- 
cile ,  aussi  mandé  par  le  Hoy,  entra  en  Paris.  Lequel 
venoit  de  la  cité  de  Pise,  de  devers  le  pape  Alixandre 
Quint^  Et  fist  son  entrée  à  grant  compaignie  de  princes 
et  de  clergié  ,  qui  estoient  alez  environ  et  à  l'encontre 
de  lui.  Et  ung  peu  après  y  entra  le  cardinal  de  Turin, 
envoyé  de  par  nostre  saint  père  le  pape  envers  le  Roy, 
lequel  fut  reçeu  en  grant  lionneur.  Et  aussi  fut  IMiil- 
bert  de  Lignac^,  grant-maistre  de  Rodes,  clief  de  la 
religion  de  Saint-Jeban  de  Jbérusalem,  lequel  venoit 
d'Angleterre.  Et  est  vérité  qu'en  ce  temps  le  Roy  donna 
congié  à  ceulx  qu'il  avoit  mandez  et  pareillement  le 
duc  de  Rourgongne  à  ses  gens,  excepté  qu'il  retint  de 

attesté  par  les  comptes  royaux,  et  même  il  est  à  remarquer  que  ces 
présents  y  sont  appelés  •  Etrennes  données  au  premier  jour  de  l'an, 

1.  Le  G  janvier  1410  (N.  S.) 

2.  Alexandre  V  (Pierre  de  Candie)  avait  été  élu  pape,  au  con- 
cile de  Pise,  le  26  juin  1409. 

3.  Philibert  de  Naillac. 

sa  clievalerie  et  compaignie  six  vingts  liommes  d'armes 
avec  ceulx  de  son  liostel ,  pour  la  seureté  et  garde  de 
son  corps ,  et  les  autres  renvoya  en  leurs  maisons.  Le 
duc  de  Bavière  aussi  et  aucuns  grans  seigneurs  avec- 
ques  leurs  gens ,  yssirent  de  Paris  et  s'en  retournèrent 
en  leur  pays.  Mais  avant  qu'ilz  se  partissent,  parle 
consentement  du  Roy  et  de  la  Royne,  ledit  duc  d'Ac- 
qnitaine  fut  baillé  à  garder  et  endoctriner  au  duc  de 
Rourgongne,  lequel  ne  désiroit  autre  cbose  et  à  ce  avoit 
moult  labouré  et  fait  labourer  par  aucuns  du  sang  et 
lignage  du  Roy,  et  mesmement  par  son  oncle  le  duc 
de  Rerry,  lequel  s'estoit  plusieurs  foiz  et  par  moult  de 
manières  excusé  d'avoir  le  gouvernement  et  charge 
envers  ladicte  Royne,  et  avoit  tant  fait  envers  elle  que 
le  seigneur  de  Dolhaing ,  chevalier,  et  son  principal 
conseiller  et  advocat ,  du  propre  consentement  de  la- 
"  dicte  Royne  fut  fait  chancelier  du  duc  d'Acquitaine , 
et  le  seigneur  de  Saint-George,  premier  chambellan. 
Et  les  chasteaulx  du  Crotoy  et  de  Reaurain  sur  Canche 
lui  furent  baillez  *  en  garde  sa  vie  durant,  moyennant 
une  pension,  aux  chastelains  prédécesseurs  acoustumée 
à  paier.  Ou  lieu  desquelz  chastellains  il  y  mist  et  con- 
stitua deux  de  ses  chevaliers,  c'estassavoir,  le  seigneur 
de  Croy,  au  Crotoy,  et  le  seigneur  de  Humbercourt  à 
Reaurain.  Et  messire  Renier  Pot,  à  sa  prière,  fut  fait 
gouverneur  de  Daulphiné. 

Et  après  ces  besongnes  ainsi  faictes  ,  le  Roy  renchey 
malade  de  sa  maladie  acoustumée  et  fut  mis  en  bonne 
garde.  Et  d'autre  part ,  ceulx  qui  estoient  commis  à  la 
réformacion  devant  dicte  besongnoient  soigneusement 

1 .  Au  duc  de  Bourgogne. 

chascun  jour,  et  tant  y  continuèrent  que  à  plusieurs  de 
ceulx  qui  avoient  gouverné  les  finances  furent  recou- 
vrez grans  deniers.  Et  adonc  les  princes  et  le  conseil 
royal  alèrent  souvent  de  Paris  au  Bois  de  Vinciennes, 
devers  la  Royne  qui  là  se  tenoit ,  sans  laquelle  nulles 
grandes  besongnes  ne  se  passoient.  Durant  lequel 
temps,  le  duc  de  Berry  et  le  duc  de  Bourbon  se  tin- 
drent  aucunement  mal  contens  de  ce  qu'ilz  n'estoient 
point  si  souvent  appeliez  au  conseil  royal  qu^ilz  avoient 
acoustumé,  et  avecques  ce  ,  qu'ilz  n'avoient  point  si 
grande  auctorité.  Et  pour  ce,  eulx  voians  ainsi  comme 
exclus,  prindrent  congié  au  Roy  et  à  la  Royne  et 
autres  princes  ,  et  s'en  alèrent  chascun  en  son  pays. 
*  Et  lors  le  cardinal  de  Turin  vint  à  Paris  et  fist  re- 
querre  au  Roy  et  à  F  Université,  qu'on  voulsist  faire 
aide  au  saint  père  Alixandre,  de  deux  dixiesmes  sur 
l'Église  françoise  pour  les  grans  afaires  qu'il  avoit.  La- 
quelle requeste  ne  lui  fut  point  accordée,  pour  ce  que 
ceulx  de  l'Université  se  opposèrent  à  l'encontre  pour 
toute  ladicte  Église.  Et  pour  y  obvier  amplement , 
requirent  et  obtindrent  ung  mandement  royal  par  le- 
quel il  estoit  commandé  h  tous  officiers  royaulx,  que 
toutes  gens  venans  es  mectes  de  leurs  offices ,  faisans 
telles  et  pareilles  requestes,  feussent  repulsez  et  dé- 
boutez hors  dudit  royaume. 

Les  Mendians  pareillement  avoient  impétré  une 
bulle ,  laquelle  ilz  apportèrent  à  Paris  \  contenans 
moult  de  nouvelletez  desquelles  ils  n'avoient  point 
acoustumé  de  user,  et  estoit  la  conclusion  telle ,  que 

1.  Voy.   le  Religieux  de  Saint-Denis,  Chr.  de  Ch,  FJ ,  t.  IV, 

p.  288. 

les  dismes  et  autres  oblacions  leur  dévoient  lors  mieulx 
appartenir  que  aux  curez,  pour  ce  que  ceulx  qui  se 
confessent  à  eulx ,  ne  sont  tenus  de  eulx  confesser  à 
leursdiz  curez.  Et  ce  preschèrent-ilz  publiquement 
parmy  Paris ,  et  les  autres  de  ladicte  Université 
preschoieiit  le  contraire.  Et  par  ainsi  en  ladicte  cité 
de  Paris,  en  ung  temps  de  quaresme,  y  eut  grant  dis- 
cord  et  grande  discencion  entre  ladicte  Université  et 
les  Mendians ,  et  tant ,  que  lesdiz  Mendians  furent 
déboutez  et  privez  de  ladicte  Université.  Mais  en  assez 
brief  temps  après,  les  Jacobins ,  comme  les  plus  sages 
des  autres  renoncèrent  à  ladicte  bulle  *,  et  jurèrent  et 
promirent  que  jamais  n'en  useroient,  ne  aussi  d'autres 
privilèges  à  eulx  concédez ,  et  par  ainsi  furent  ilz  ré- 
consiliez  avec  ladicte  Université.  Et  adonques  tenoit 
le  pape ,  sa  court ,  en  Bonongne  la  Grasse  ^ 

CHAPITRE   LX. 

Comment  grande  discension  s'esmut  entre  le  roy  de  Ponlaine  d'une  part, 
et  le  grant  maistre  de  Pruce  et  ses  frères,  d'autre  ^. 

En  cest  an ,  s'esmeut  une  grande  discorde  entre  le 
roy  de  Poulaine  d'une  part,  et  le  grant-maistre  de 
Pruce  et  ses  frères,  d'autre.  Et  assembla,  ledit  Roy, 
très  grant  ost  de  diverses  nacions,  lesquelz  il  mena  ou 
pays  de  Pruce  pour  icellui  destruire.  Mais  prestement 
le  dessusdit  maistre  et  ses  frères  alèrent  contre  lui  à 


1.  Le  Religieux  de  Saint-Denis  ajoute  les  Carmes. 

2.  Bologne. 

3.  Cf.   le  Religieux  de   Saint-Denis,   Chr,  de  Ch,  Vl ^  t.  IV, 
p.  334. 

grant  puissance ,  en  monstrant  semblant  de  vouloir  à 
icellui  livrer  bataille.  Et  quant  ilz  furent  Tun  devant 
l'autre,  par  la  voulenté  de  Dieu,  le  roy  de  Poulaine 
avecques  tout  son  ost ,  se  parti ,  ouquel  estoient  vingt 
mille  Poulenois,  sans  les  Tartarins  et  autres  chrestiens 
à  lui  aliez  dont  il  avoit  grant  nombre ,  et  retourna  en 
son  pays.  Et  depuis,  par  l'exortacion  dudit  roy  de 
Poulaine ,  le  roy  de  Lituaire  et  autres  Sanazins  sans 
nombre,  entrèrent  en  Pruce,  en  la  partie  vers  la  mer, 
laquelle  à  peu  près  fut  toute  destruicte.  Et  furent  prins 
par  ceulx  de  Pruce  bien  mille  desdiz  Sarrazins,  et 
plusieurs  occis.  Ce  roy  de  Poulaine  avoit  jadis  esté 
Sarrazin*,  et  fut  fîlz  du  roy  de  Lictuaire,  qui  par  grant 
convoitise  de  régner  et  ambicion ,  occist  son  père ,  et 
pour  ceste  cause,  (ut-il  chassé  hors  du  pays,  et  s'en 
ala  à  refuge  devers  le  roy  de  Poulaine  qui  pour  lors 
régnoit ,  lequel  le  reçeut  honnorablement,  et  fut  gran- 
dement privé  et  familier  de  lui,  et  aussi  acquist  l'amour 
des  princes  et  du  royaume ,  pour  quoy,  après  la  mort 
dudit  roy  de  Poulaine ,  les  Poulenois  esleurent  icellui 
homicide  à  Roy,  et  le  firent  baptizer  et  estre  chrestien, 
et  puis  espousa  et  print  à  femme  la  vesve  dudit  Roy. 
Laquelle  vesve  avoît  une  seur  qui  estoit  femme  du  roy 
de  Hongrie.  Lesdictes  deux  seurs  estoient  filles  d'un 
conte  d'Alemaigne  nommé  le  conte  de  Ceilly,  de  la 
lignée  royale  dudit  royaume.  Et  depuis  le  temps  que 
ledit  roy  de  Poulaine  fut  baptizé ,  il  obtint  ledit 
royaume  assez  eureusement ,  et  tant  que  par  son  or- 

1.  Il  s'agit  ici  de  Jagellon  ,  duc  de  Lithiianie,  qui  prit  à  son 
baptême  le  nom  d'Uladislas.  Il  devint  roi  de  Pologne  en  4386  par 
son  mariage  avec  Hedwige  ,  sa  première  femme.  Il  en  eut  trois 
autres. 

gueil  il  convoita  le  royaume  de  Hongrie ,  disant  qu'il 
y  avoit  droit  en  partie  à  cause  de  sa  femme.  Et  pour 
ce,  print  occasion  de  travailler  ceulx  de  Hongrie  et  de 
Pruce ,  en  mandant  secrètement  par  ses  lectres  au  roy 
de  Lictuaire ,  son  cousin  germain  ,  à  lui  alié  ,  qu'il 
entrast  en  Pruce.  Du  maistre  duquel  pays ,  le  roy  de 
Hongrie  estoit  grant  ami.  Si  manda  le  roy  de  Poulaine 
secrètement  par  ses  lectres  au  roy  de  Lictuaire ,  son 
cousin  germain,  à  lui  alié  ,  qu'il  entrast  en  Pruce  vers 
la  mer,  et  lui ,  avecques  ses  Poulenois ,  viendroit  à 
rencontre  de  lui  par  autres  parties,  en  destruisant  tous 
le  pays.  Mais  son  entencion  fut  descouverte,  parce 
que  lesdictes  lectres  et  son  messager,  furent  trouvez  et 
rencontrez  du  roy  de  Hongrie.  Lequel ,  quant  il  fut 
adverti  des  besongnes  dessusdictes ,  y  mist  si  bonne 
provision  avec  ledit  maistre  de  Pruce,  chascun  en  son 
pays,  que  les  dessusdiz  ne  leur  portèrent  guères  de 
dommages. 


DE  L'AN  M  CCCC  X. 


[Du  23  mars  1410  au  12  avril  1411.] 


CHAPITRE  LXI. 

Comment  le  duc  de  Berry  retourna  à  Paris  du  commandement  du  Roy. 
Du  mariage  du  filz  du  roy  Loys  de  Cécile.  Et  de  l'assemblée  qui  se 
fîst  à  Meun  le  Chastel. 

Au  commencement  de  cest  an ,  fut  le  duc  de  Berry 
remandé  de  par  le  Roy  à  venir  à  Paris,  lequel  y  revint 

et  fut  envoyé  avecques  le  roy  de  Navarre  *  à  Gien  sur 
Loire,  pour  appaiser  le  discord  entre  le  duc  de  Bre- 
taigne  d'une  part,  et  le  conte  de  Penthièvre  et  sa 
mère  d'autre  part^  Pour  lesquelles  deux  parties,  jà 
soit  ce  qu'ilz  eussent  promis  de  y  comparoir  en  per- 
sonne ,  si  n'y  furent- ilz  pas ,  mais  envoièrent  leurs 
procureurs  pour  eux.  Lesquelz  de  Navarre  et  de  Berry, 
mirent  et  rendirent  grant  peine  par  moult  de  manières 
à  les  mectre  d'accord.  Mais  pour  ce  qu'ilz  n'y  porent 
besongner,  mirent  la  discencion  en  la  main  du  Roy, 
•par  le  consentement  desdictes  parties,  de  lors  jusques 
à  la  feste  de  la  Toussaint  ensuivant,  et  après  s'en  re- 
tournèrent à  Paris. 

En  ce  temps  fut  fait  et  conclud  le  mariage  de  l'ainsné 
filz  du  roy  Loys  de  Cécile  et  de  Katherine,  fille  au  duc 
Jehan  de  Bourgongne  '.  Laquelle ,  par  messire  Jehan 
de  Châlon,  seigneur  de  Dorlay*,  et  le  seigneur  de 
Saint-George^,  messire  Jehan  de  Champdivers  et  mes- 
sire Jaques  de  Courtiamble  ^,  fut  conduicte  et  menée 
jusques  à  Angers ,  et  là  délivrée  à  la  Royne  \  femme 

1 .  Charles  III ,  dit  Le  Noble ,  fils  de  Charles  le  Mauvais. 

2.  Voy.  plus  haut,  p.  30. 

3.  Catherme,  fille  de  Jean  sans  Peur,  promise  en  1408,  à  Phi- 
lippe d'Orléans,  comte  de  Vertus,  et  en  1410,  à  Louis  d'Anjou, 
fils  aîné  de  Louis  II,  duc  d'Anjou  ,  mourut  sans  alliance,  à  l'âge 
de  trente-deux  ans. 

4.  Sic  dans  Suppl.  fr,  93.  Il  faut  lire  d'Arlay. 

5.  Guillaume  de  Vienne ,  chevalier,  seigneur  de  Saint-George 
et  de  Sainte- Croix. 

6.  Messire  Jacques  de  Courliambles ,  seigneur  de  Commarien, 
chevalier,  conseiller  et  chambellan  du  Roi  et  du  duc  de  Bour- 
gogne. 

7.  Isabelle  d'Aragon,  femme  de  Louis  II,  duc  d'Anjou  et  roi  de 
Sicile. 

dudit  roy  Loys,  laquelle  la  receut  moult  agréable- 
ment, et  fist  grant  chère  et  grant  honneur  aux  che- 
valiers dessusdiz  et  à  tous  ceulx  qu'ilz  avoient  avec- 
ques eulx.  Et  après  peu  de  jours,  s'en  retournèrent 
à  Paris  devers  leur  seigneur  ledit  duc  de  Bour- 
gongne. 

Item ,  en  ce  mesmes  temps ,  s'assemblèrent  en  la 
ville  de  Meun    le    Chastel   les  ducs  d'Orléans  et  de 
Bourbon  ,  les  contes  de  Clermont ,  d'Alençon  et  d'Ar- 
maignac  ,  et  messire  Charles  de  Labreth  ,  connestable 
de  France,   avec  plusieurs  grans  seigneurs  de  grant 
puissance  et  auctorité.  Lesquelz  eurent  par  plusieurs 
journées  de  grans  consaulx  l'un  avecques  l'autre  sur 
les  affaires ,  et  par  espécial  sur  la  mort  du  duc  d'Or- 
léans défunct ,  pour  savoir  principalement ,  comment 
ne  par  quelle  manière ,  on  pourroit  procéder  contre 
le  duc  de  Bourgongne  pour  avoir  vengence  de  sa  per- 
sonne,  et  comment  on  se  y  auroit  à   conduire.  Si 
furent  mises  avant  plusieurs  et  diverses  opinions,  et 
estoient  aucuns  d'opinion  que  le  duc  d'Orléans  lui  fist 
guerre  mortelle  à  l'aide  de  ses  seigneurs,  parens,  amis 
et  aliez  et  bien  veuillans ,  par  toutes  les  manières  que 
faire  se  pourroit.  Les  autres  disoient  qu'il  valoit  mieulx 
tenir  autres  termes,   c'estassavoir  de  remonstrer  au 
Roy  leur  souverain  seigneur,  qu'il  feist  justice  et  raison 
dudit  duc  de  Bourgongne ,  et  qu'à  lui  appartenoit  à 
ce  faire ,  car  il  lui  touchoit  comme  à  la  mort  de  son 
propre  frère  germain.  Et  en  fin  ,  pour  ce  qu'ilz  ne 
povoient  estre  tous  confermez  en  une  seule  opinion  , 
prindrent  une   autre  journée  pour   estre  ensemble. 
Mais  avant  qu'ilz  se  départissent ,  fut  traictié  le  ma- 
riage dudit  Charles ,  duc  d'Orléans ,  à  la  fille  du  conte 
II  5 

d'Armaignac  *,  laquelle  estoit  niepce  du  duc  de  Berry 
de  par  sa  mère ,  et  aussi ,  seur  du  conte  de  Savoie.  Et 
ce  fait ,  les  seigneurs  dessusdiz  se  départirent ,  et  s'en 
ala  chascun  en  sa  seigneurie.  Et  alors  le  duc  de  Bour- 
gongne  estant  à  Paris ,  gou\  ernoit  plus  que  tous  les 
autres  princes  du  royaume  et  se  conduisoient  les  be- 
songnes  et  afaires  par  lui  et  ses  favorisans.  Dont  il 
n'est  point  à  doubter  qu'il  n'eust  plusieurs  envieux. 

CHAPITRE  LXII. 

Comment  le  roy  Loys  de  Cécile  s'en  ala  à  Prouvence  et  à  Boulongne  la 
Grasse  contre  le  roy  Lanselot.  Item,  la  mort  du  pape  Alixandre ,  et 
Pélection  du  pape  Jehan  ,  XXIII*  de  ce  nom. 

En  ce  temps  le  roy  Loys  se  parti  de  Paris,  à  tout 
grant  nombre  de  gens  d'armes ,  et  s'en  ala  en  Prou- 
vence ,  et  de  là  à  Bonongne  la  Crasse ,  pour  aler  à 
rencontre  du  roy  Lancelot,  son  adversaire,  défendre 
et  garder  son  pays  de  Naples ,  où  ledit  roy  Lancelot 
faisoit  continuellement  de^grans  maulx.  Pour  quoy, 
comme  dit  est ,  par  ledit  roy  Loys  fu  faicte  très  grant 
assemblée  de  navire  et  de  gens  d'armes  pour  y  résister, 
et  avecques  ce,  avoient  espérance  que  le  pape  Alixandre 
leur  feroit  aide  et  assistence  en  tout  ce  qui  lui  seroit 
possible ,  tant  d'argent  comme  de  gens.  Mais  en  brief 
terme ,  la  besongne  tourna  tout  autrement  qu'il  ne 
pensoit. 

Car,  lendemain  de  l'Invencion  Saincte  Croix,  ledit 
pape  fut  empoisonné  en  la  ville  de  Bonongne  la  Grasse, 

1.  Bonne,  fille  de  Bernard  VII,  comte  d'Armagnac. 

comme  il  fut  commune  renommée,  et  mourut  très 
piteusement  *.  Et  furent  ses  entrailles  enterrées  et  ses 
obsèques  fais  en  l'église  des  Cordeliers ,  et  célébra  la 
messe  le  cardinal  de  Viviers,  les  dyacre  et  soubz- 
diacre  furent  les  cardinaulx  d'Espaigne  et  de  Thurin  , 
et  estoient  tous  ceulx  de  la  court  vestus  de  noir,  fai- 
sans très  grand  deuil.  En  après ,  le  \f  jour  du  mois 
de  may,  le  corps  dudit  pape  qui  estoit  embasmé  de 
fines  espices ,  fut  mis  en  la  sale  où  il  tenoit  son  au- 
dience, vestu  de  vestemens  sacerdotales,  la  face  des- 
couverte et  ungs  gans  en  ses  mains  et  nudz  piez 
descouvers,  et  quiconques  le  vouloit  baiser,  faire  le 
povoit.  Et  furent  fais  neuf  services  de  mors  en  ce  lieu 
mesmes,  et  y  avoit  vingt  cardinaulx,  deux  patriarches, 
quatre  arcevesques  et  vingt  quatre  évesques ,  avec 
plusieurs  abbez,  docteurs  et  plusieurs  autres  gens 
d'église.  Ses  armes  furent  mises  aux  quatre  coings  du 
sarcus  *.  Et  furent  dictes  et  chantées  par  neuf  jours , 
messes  et  services ,  tout  ainsi  et  par  telle  manière  que 
le  lendemain  qu'il  fut  trespassé  ;  lesdictes  messes  fu- 
rent célébrées  Tune  après  l'autre  par  les  cardinaulx , 
et  le  ix^  jour  dudit  mois,  fut  le  corps  porté  aux  ^des- 
susdiz Cordeliers.  Et  le  portèrent,  devant,  les  cardi- 

1 .  VJrt  de  vérifier  les  dates  met  la  mort  du  pape  Alexandre  V 
au  3  mai,  qui  est  le  jour  même  de  la  fête  de  l'Invention  de  la 
Sainte-Croix.  Mais  d'après  notre  auteur,  ce  serait  le  4.  Ce  que 
corrobore  la  note  suivante,  que  nous  tirons  d'un  registre  du  par- 
lement, u  Le  quart  jour  de  ce  mois  (mai  1410)  ala  de  vie  à  très- 
pas  monseigneur  Alexandre  Quint ,  pape ,  noble  théologien  ,  mais 
parum  peritus  in  tanto  regimine;  et  n'a  duré  au  papat  que  xi  mois.  » 
(Registre  xiii  du  conseil,  folio  114  v°.)  RaynalcÛ  dit,  dix  mois  et 
huit  jours. 

2.  Du  cercueil. 

naulx  de  Viviers  et  de  Chalant ,  et  derrière,  les  cardi- 
naulx  d'Espaigne  et  de  Thurin.  Le  cardinal  Milet  aloit 
devant,  qui  portoit  vine  croix  devant  le  corps.  Les 
choristes  furent ,  le  cardinal  de  Bar,  non  point  cellui 
qui  estoit  filz  au  duc  de  Bar,  mais  de  Bar  en  Puille*, 
et  Vautre  fut  le  cardinal  des  Ursins.  Le  cardinal  de 
Viviers  fist  le  service ,  comme  il  avoit  fait  à  l'enterre- 
ment des  entrailles.  Et  ce  fait,  lesdiz  cardinaulx  re- 
tournèrent chascun  en  leurs  liostelz ,  tous  vestus  de 
noir  *.  Et  après  disner  se  rassemblèrent  ou  palais  où 
ilz  furent  en  conclave  depuis  le  mercredi  jusques  au 
samedi  ensuivant.  Et  fut  là  nommé,  Balthazar,  cardinal 
de  Boulongne,  lequel  plusieurs  desdiz  cardinaulx  aians 
sur  lui  leur  regard  ensemble,  le  eslevèrent  à  souverain 
pasteur  de  toute  l'universelle  Église.  Les  autres  qui 
n'estoient  point  bien  d'accord  de  ladicte  élection, 
quant  ilz  virent  qu'ilz  estoient  en  trop  petit  nombre , 
se  consentirent  avecques  tous  les  autres.  Et  puis  le 
prindrent  et  le  menèrent  en  l'église  cathédrale  de 
Saint-Pierre,  et  là  en  l'y  mectant  prindrent  le  sacre- 
ment de  lui ,  et  après  le  menèrent  en  l'ostel  de  son 
prédécesseur,  c'estassavoir  au  palais  ,  et  tantost  toute 
sa  maison  fut  fustée  et  cerchée ,  et  emporta  l'en  tout 
ce  qu'on  y  trouva,  et  mesmement  n'y  demoura  huys 
ne  fenestre  ,  que  tout  ne  feust  osté.  Et  lendemain  l'ap- 
pellèrent  Jehan  ,  de  ce  nom  pape  XXIIP^  Et  là,  cedit 
jour,  furent  faictes  tant  de  noblesses  et  de  joieuselez 

1 .  De  Bari ,  archevêché  du  royaume  de  Naples. 

2.  Ordinairement  le»  cardinaux  portaient  le  deuil  en  violet. 

3.  Jean  XXIII  fut  élu  le  47  mai  4  410,  ordonné  prêtre  le  24, 
et  couronné  le  len^'emain. 

qu'il  seroit  fort  à  les  estimer.  Et  furent  à  la  proucession 
vingt-quatre  cardinaulx ,  deux  patriarches ,  trois  arce- 
vesques  et  vingt-sept  abbez ,  tant  mitrez  comme  non 
raitrez ,  sans  les  autres  gens  d'église  qui  estoient  en 
très  grant  nombre.  Et  porta  ledit  pape  ,  pour  ce  jour, 
une  mitre  vermeille  bordée  de  blanc.  Et  le  samedi 
ensuivant  xxni®  jour  de  may,  icellui  pape  receut  en  la 
chappelle  de  son  prédécesseur  les  sainctes  ordres  des 
prestres.  Et  célébra  la  messe  le  cardinal  de  Viviers , 
et  fut  dyacre  le  cardinal  de  Chalant.  Auquel  service 
furent  tous  les  cardinaulx  dessusnommez  et  les  prélas. 
Et  lendemain ,  qui  fut  dimenche ,  ledit  pape  célébra  la 
messe  en  l'église  de  Saint-Pierre,  et  avoit  ledit  cardinal 
de  Viviers  auprès  de  lui  qui  lui  monstroit  son  service  ^ 
Et  là  estoient  le  marquis  de  Ferrare  et  messire  Charles 
Malateste,  qui  tenoient  le  bacin  où  ledit  pape  lavoit 
ses  mains.  Lequel  de  Ferrare  avoit  mené  avecques  lui 
en  sa  compaignie  cinquante  quatre  chevaliers,  tous 
vestus  de  vermeil  et  d'asur,  et  avoit  six  trompètes  et 
trois  paires  de  ménestrelz,  tous  jouans  chascun  de  son 
instrument.  Et  oultro,  la  dessusdicte  messe  célébrée  par 
ledit  pape  Jehan ,  il  fut  porté  hors  de  ladicte  église ,  et 
là  sur  ung  eschafault  bien  et  notablement  ordonné  ou 
parois  d'icelle  église,  fut  assis  et  posé,  et  là  couronné, 
présens  tous  ceulx  qui  là  estoient ,  dont  il  y  avoit 
vingt  six  cardinaulx ,  deux  patriarches ,  cinq  arce- 
vesques ,  vingt  six  évesques ,  vingt  huit  abbez  mitrez  , 
et  vingt  deux  non  mitrez ,  avec  grant  multitude  de 
docteurs  et  autres  gens  d'église.  Et  lui  estant  en  ladicte 

1.  En   effet  on  vient  de  voir   qu'il  disait   alors  sa  première 
messe. 

chaière,  qui  estoit  toute  couverte  de  drap  d'or,  estoient 
entour  et  environ  de  lui  les  cardinaulx  de  Viviers ,  de 
Chalant,  de  Milet,  d'Espaigne,  de  Thurin  et  de  Bar 
dessusnommez ,  à  tout  des  estoupes  et  du  feu,  lesquelz 
en  mectant  le  feu  èsdictes  estoupes ,  dirent  au  pape  : 
Fatersancte,  sic  transit gloria  mundi.  C'est  à  dire,  Père 
Saint ,  ainsi  se  passe  la  gloire  du  monde.  Et  ce  firent 
et  dirent  ainsi  par  trois  foiz ,  et  à  chascune  fois  estai- 
gnoient  le  feu  et  ralumoient.  En  après ,  le  cardinal  de 
Viviers  dist  sur  lui  et  sur  sa  couronne  aucunes  oroi- 
sons,  lesquelles  finées  mirent  ladicte  couronne  sur  son 
chef.  Et  estoit  icelle  couronne  double  de  trois  cou- 
ronnes. C'estassavoir  la  première  d'or,  qui  environnoit 
le  front  par  dedens  la  mitre.  La  seconde  d'or  et  d'ar- 
gent ,  et  estoit  ainsi  que  ou  milieu  d'icelle  mitre,  et  la 
tierce  estoit  d'or  très  pur  et  précieux ,  et  surmontoit 
ladicte  mitre  ^  Et  après  qu'il  eust  esté  couronné  et 
qu'il  fut  descendu  dudit  eschafault,  fut  mis  sur  un 
cheval  qui  estoit  tout  couvert  de  vermeil  ;  et  les  che- 
vaulx  des  cardinaulx,  patriarches,  arcevesques  et 
évesques  estoient  tous  couvers  de  Manc.  Et  chevaucha 
en  cest  estât  de  rue  en  rue  par  toute  la  cité,  faisant  le 
signe  de  la  croix ,  jusques  en  la  rue  où  demeurent  les 
Juifz,  lesquelz  lui  offrirent  par  escript  leur  loy,  laquelle 
de  sa  propre  main  il  print  et  receut  et  garda ,  et  tan- 
tost  la  gecta  derrière  lui,  en  disant  :  «  Vostre  loy  est 
bonne,  mais  la  nostre  vault  mieulx.  »  Et  lui  parti  de 
là ,  les  Juifs  le  suivoient,  le  cuidans  actaindre ,  et  fut 
toute  la  couverture  de  son  cheval  deschirée.  Et  le  pape 

gectoit  par  toutes  les  rues  où  il  passoit,  monnoie, 
c'eslassavoir  deniers  que  on  appelle  quatrinset  mailles 
de  Florence ,  et  autre  monnoye  ;  et  avoit  devant  lui 
et  derrière  luy  deux  cens  hommes  d'armes,  et  chascun 
en  sa  main  une  mace  de  cuir  dont  ilz  frapoient  les 
Juifz ,  telement  que  c'estoit  grant  joie  à  veoir.  Et  puis 
s'en  retourna  en  son  palais. 

Lendemain,  le  pape ,  avec  les  dessusdiz  cardinaulx 
vestus  de  rouge,  trois  patriarches  vestus  ainsi,  dix 
arcevesques  et  trente  évesques,  ainsi  semblablement 
vestus  et  mitrez  de  blanches  mitres ,  et  quarante  ab- 
bez ,  tant  mitrez  comme  non  mitrez ,  le  marquis  de 
Ferrare,  le  seigneur  de  Maleteste,  le  seigneur  de  Gau- 
court  *,  et  des  autres,  quarante  quatre,  tant  ducs 
comme  chevaliers  de  la  terre  d'Ytalie,  tous  vestus  des 
paremens  de  leurs  livrées ,  et  en  chascune  rue  deux  à 
deux  alans  à  pié  ,  menans  le  pape  par  le  frain  de  son 
cheval,  l'un  à  dextre  et  l'autre  à  senestre.  Et  là  estoient 
trente  six  buisines  ou  trompètes ,  dix  paires  de  mé- 
nestrelz  sonnans  instrumens  de  musique ,  et  en  chas- 
cune couple  avoit  trois  ménestrelz.  Et  si  y  avoit 
chantres ,  par  espécial  les  chantres  de  la  chap pelle  de 
son  prédécesseur,  et  aussi  les  chanoines  des  cardinaulx 
et  plusieurs  d'Ytalie,  qui  tous  chevauchoient  devant  le 
pape  et  chantoient  motetz  et  virelais,  moult  hault.  Et 
il  donna  sa  paix  à  tous  les  cardinaulx ,  lesquelz  par 
ordre  et  de  degré  en  degré  lui  baisèrent  le  pié  et  la 
main  et  la  face.  Et  commença  le  cardinal  de  Viviers, 
et  en  après  les  patriarches ,  arcevesques ,  évesques  et 


1 .  Cette  mention  de  la  tiare  est  à  noter,  comme  aussi  plus  bas, 
la  manière  dont  les  Juifs  furent  traités  à  cette  cérémonie. 


1 .  Il  se  trouvait  alors  en  Italie  pour  conduire  un  secours  au 
maréchal  Bouciquaut. 

abbez ,  et  conséquemment  les  autres  gens  d'église.  Et 
par  les  quatre   élémens  donna  sa  bénéicion  à  tous 
estans  en  estât  de  grâce ,  et  à  ceulx  qui  n'y  estoient 
pas,  il  les  dispensa  jusques  à  quatre  mois  après  en- 
suivans,  afin  que  pendant  ce  temps  ilz  se  y  meissent, 
en  priant  que  pour  son  prédécesseur  le  pape  Alixandre 
chascun  deist  trois  fois  Pater  noster  et  Jve  Maria, 
Et  de  là ,  s'en  ala  au  disner,  et  estoit  environ  douze 
heures,  et  quant  ledit  mistère  fut  commencé  \  il  estoit 
entre  quatre  et  six  heures  du  matin.  Pour  ladicte  so- 
lennité de  lui,  chascun  faisoit  feste  par  toute  la  cité  de 
Bounongne ,  par  l'espace  de  huit  jours.  Et  à  chascun 
jour  le  collège  de  l'église  cathédrale  de  Saint-Pierre 
fist  procession  entour  ladicte  église,  et  estoit  tout  ledit 
collège  vestu  de  chapes  vermeilles.  Et  pareillement 
furent  les  Chartreux  du  mont  Saint-Michel  estans  en 
dehors  des  murs  de  Bonongne.  Et  lendemain,  c'estas- 
savoir  XXV®  jourdu  moisdemay,  ledit  pape  Jehan  XXIÏP 
conferma  sa  court.  Et  aux  cardinaulx ,  patriarches , 
arcevesques  et  évesques ,  au  marquis  de  Ferrare  et  aux 
héraulx  d'Ytalie  donna  plusieurs  dons  et  deniers.  Et 
furent  faictes  grandes  festes  et  dances,  en  sonnant  plu- 
sieurs et  divers  instrumens  de  musique.  Et  le  xxvi*  jour 
ensuivant,    révoqua  tous  ce  que  le  pape  Alixandre 
avoit  fait,  excepté  ce  qu'il  avoit  confermé  et  ce  qui 
estoit  accepté ,  dont  on  avoit  prins  possession  corpo- 
relle ou  espirituelle. 

Item,  le   vendredi  après  le  couronnement  dudit 

1.  C'est-à-dire  le  repas.  Mistère  {ministcrium),  tout  ce  qui  se 
fait  par  des  ministri ,  des  officiers ,  des  gens  d'office.  De  là  le  sens 
donné  au  mot  mcsticr.  On  disait  les  six  mestiers  de  l'hôtel.  Isolé, 
ce  mot  devint  synonyme  de  besoin  :  avoir  mesVer  d'une  chose. 

pape,  le  roy  Loys  de  Cécile  vint  en  ladicte  cité  de 
Bonongne ,  à  l'encontre  duquel  alèrent  hors  de  la  ville 
vingt  deux  cardinaulx ,  six  arcevesques  ,  dix  patriar- 
ches, vingt  évesques  et  dix  huit  abbez.  Et  lui,  entré 
dans  la  cité,  ala  tout  droit  devers  le  pape.  Si  estoit 
vestu  de  vermeil,  et  son  cheval  estoit  couvert  de  cam- 
panes  dorées  *  ;  et  avoit  en  sa  compaignie  environ  cin- 
quante chevaliers,  vestus  de  telz  pareures.  Et  le  der- 
renier  jour  de  may,   que  ledit  roy  arriva  ,   fut  très 
noblement  receu  dudit  pape.  Et  lendemain  les  Floren- 
tins vindrent  devers  lui  et  lui  firent  révérence  papale, 
et  estoient  environ  trois  cens  chevaulx ,  entre  lesquelz 
avoit  dix-huit  chevaliers  vestus  de  vermeil ,  à  beaulx 
plumaulx  pailletez  d'or,  et  avoient  six  trompètes,  deux 
héraulx ,  et  dix  hommes  jouans  d'instrumens  de  mu- 
sique. Et  après  ce  qu'ilz  eurent  faicte  ladicte  révé- 
rence au  pape ,  retournèrent  en  leurs  hostelz,  et  len- 
demain revindrent  à  court.  Et  pour  ce  qu'ilz  estoient 
aliez  au  roy  Loys ,  supplièrent  au  pape  qu'il  voulsist 
audit  roy  bailler  confort  et  aide  contre  son  adversaire 
le  roy  Lanselot ,  lui  disant  qu'ilz  lui  bailleroient  et 
feroient  toute  l'aide  et  assistence  qu'ilz  pourroient, 
tant  d'argent  que  de  hommes  d'armes.    Et  estoient 
iceulx    Florentins  moult  troublez  et  courroucez   du 
dommage  que  les  Genevois  avoient  naguères  fait  audit 
roy  Loys  sur  la  mer,   à  passer  devant  le  port   de 
Gennes.  Car  il  est  vérité  que  icellui  roy  Loys  passant 
devant  la  cité  de  Gennes ,  venant  de  Marseille  à  tout 
cinq  galées ,  lesdiz  Génevoiz ,  qui  estoient  aliez  au  roy 
Lancelot,  furent  desplaisans  de  ce  qu'il  passoit  ainsi 

\.  Clochettes,  grelots. 

sans  avoir  nul  empeschement,  et  pour  ce,  en  la  faveur 
de  son  adversaire ,  mirent  sus  bien  en  liaste  quinze 
galées  ou  environ ,  lesquelles  ilz  furnirent  d'arbales- 
trierset  de  gens  d'armes,  qu'ilz  envoièrent  à  l'encontre 
de  son  autre  navire  qui  le  suivoit ,  lesquelz  ilz  rencon^ 
trèrent  et  ruèrent  jus.  Si  les  emmenèrent  prisonniers 
et  prindrent  toutes  leurs  bagues ,  et  tout  firent  mener 
en  ladicte  cite  de  Gennes,  excepte  une  nave,  laquelle 
par  force  de  vent  recula  tant,  qu'elle  escliapa  toute 
seule  et  retourna  à  Marseille  dont  elle  estoit  partie. 
Néantmoins  ledit  pape ,  oyes  les  requestes  desdiz  Flo- 
rentins, print  une  dilacion  à  leur  respondre.  Et  pour 
ce  que  bonnement  ne  povoit  faire  ce  qu'ilz  lui  requé- 
roient ,  parce  que  paravant  les  Génevoiz  estoient  aliez 
avecques  lui,  et  aussi  qu'il  avoit  fait  aucunes  promesses 
à  icellui  roy  Lancelot,  fut  labesongnelorsprolonguée. 
Et  ce  non  obstant ,  comme  dit  est ,  fut  lors  le  roy  très 
agréablement  et  honnorablement  festyé  dudit  pape  et 
de  ses  cardinaulx ,  et  depuis  se  partit  assez  content  de 
toute  la  court,  et  retourna  en  Prouvence.  Et  le  pre- 
mier jour  de  juing  ensuivant,  la  court  dudit  pape  fut 
ouverte.  Et  signa  plusieurs  supplicacions  et  bénéfices 
et  de  grâces  expectatives.  Et  tout  ce  qu'on  lui  requé- 
roit  raisonnablement,  il  signoit.  Et  dès  lors  com- 
mença à  tenir  audience  publique  et  fist  tout  ce  qu'à 
son  office  de  papalilé  apparleiioil. 

Comment  le  grant  maistre  de  Pruce  ala,  à  grande  compaignie  et  puis- 
sance de  chrestiens ,  ou  royaume  de  Lituaire  ,  pour  le  destruire  et 
dépopuler. 

Le  xvf  jour  de  juing  de  cest  an  mil  cccc  et  x  ,  le 
Grant  maistre  de  Pruce ,  acompaigné  de  plusieurs  ses 
chevaliers  frères  et  autres  de  diverses  nacions,  jusques 
au  nombre  de  trois  cens  mille  chrestiens,  descendirent 
ou  royaume  de  Lictuaire  ^  pour  le  destruire  et  dépo- 
puler. Au  devant  desquelz  vhit  tantost  à  l'encontre 
le  Roy  d'icellui  royaume ,  et  avecques  lui  le  roy  de 
Sarmac  ;  et  estoient  bien  quatre  cens  mille  Sarrasins. 
Si  s'assemblèrent  l'un  contre  l'autre  à  bataille,  et  eulx 
assemblez,  lesdiz  chrestiens  eurent  la  victoire.  Et  y 
demourèrent  bien  vingt-six  mille  mors  desdiz  Sarra- 
sins ,  entre  lesquels  furent  les  principaulx ,  l'admirai 
de  Lictuaire  et  le  connestable  de  Sarmach.  Et  les 
autres  princes  et  parens ,  avecques  le  remenant,  s'en 
fuirent.  Et  des  chrestiens ,  n'en  demoura  mors  sur  la 
place  ,  (jue  environ  deux  cens  hommes ,  mais  il  y  en 
eut  moult  de  navrez.  Et  assez  tost  après ,  le  roy  de 
Poulane  ',  qui  estoit  grant  ennemy  au  Grant  maistre  de 
Pruce ,  lequel  roy  s'estoit  naguères  fait  faintement 
chrestien  pour  parvenir  à  ce  royaume ,  vint  avec  ses 
Poulenois  en  l'aide  desdiz  Sarrasins ,  ausquelz  il  ex- 
horta moult  de  recommencer  la  guerre  à  l'encontre 
des  Pruciens ,  et  tant  que ,  huit  jours  après  ladicte 


1 .  Au  grand  duché  de  Lithuaiiie. 

2.  Jagellon,  dit  Vladislas  V. 

desconfiture  se  rassemblèrent  Tun  contre  l'autre, 
c'estassavoir  ledit  roy  de  Poulane  et  les  deux  roys  des- 
susnommez ,  d'une  part ,  qui  bien  avoient  six  cens 
mille  combatans,  contre  ledit  maistre  de  Pruce  et 
plusieurs  autres  grans  seigneurs  chrestiens.  Lesquelz 
par  lesdiz  Sarrasins  furent  desconfis ,  et  en  y  de  mors 
en  la  place  soixante  mille  ou  plus.  Entre  lesquelz 
fiirent  mors  le  grant  maistre  de  Pruce*  et  ung  gentil 
chevalier  de  Normandie ,  nommé  sire  Jean  de  Fer- 
rières,  filz  au  seigneur  de  Vieuville.  Et  de  Picardie,  y 
mourut  le  filz  du  seigneur  du  Bois  d'Ânnequin.  Et, 
comme  il  fut  commune  renommée ,  la  bataille  fut 
perdue  par  la  coulpe  du  grant  connestable  de  Hongrye, 
lequel  estoit  en  la  seconde  bataille  des  chrestiens ,  et 
se  parti,  lui  et  ses  Hongrois,  sans  cop  férir.  Néant- 
moins  lesdiz  Sarrasins  n'emportèrent  point  la  gloire , 
ne  la  victoire,  sans  perte.  Car,  sans  les  Poulenois, 
dont  il  en  mourut  bien  dix  mille ,  moururent  bien 
aussi  le  nombre  de  six  vingt  mil  Sarrasins ,  comme 
tout  ce  fut  rapporté  par  héraulx  ,  et  aussi  par  le  bas- 
tard  d'Escoce ,  qui  se  appelloit  conte  de  Hembe.  Si  y 
estoient  aussi  le  seigneur  de  Quievrain  et  Jelian  de 
Gros ,  hennuiers ,  et  avecques  eulx  bien  vingt  quatre 
gentilz  hommes  de  leur  pays.  Laquelle  bataille  ainsi 
finée,  lesdiz  Sarrasins  entrèrent  en  Pruce.  Si  la  des- 
truisirent  et  la  dépopulèrent  en  moult  de  lieux ,  et 
tant,  qu'en  peu  de  temps  prindrent  douze  villes  fer- 
mées et  les  dégastèrent ,  et  encores  eussent  persévéré 

i.  Il  se  nommait  Ulrich  de  Jungingem.  La  bataille  se  donna 
près  de  Tanneberg,  le  15  juillet  1410.  Ulrich  eut  pour  successeur 
Henri  Reuss,  comte  de  Plawen,  qui  fit  sa  paix  avec  le  roi  de  Po- 
logne Tan  1411. 

de  mal  en  pis,  se  ce  n'eust  esté  ung  vaillant  chevalier, 
nommé  Charles  de  Maroufle  ,  •  de  l'Ordre  de  Pruce , 
lequel  de  rechef  assembla  grant  nombre  de  chrestiens, 
à  l'aide  desquelz  il  print  force  et  vigueur,  et  par  son 
bon  gouvernement  recouvra  plusieurs  desdictes  bonnes 
villes ,  et  en  fin ,  expulsa  hors  dudit  pays  lesdiz  Sar- 
rasins. 


. 


CHAPITRE  LXIV. 

Comment  le  duc  de  Berry  s'en  ala  en  son  pays ,  et  depuis  à  Angers,  où 
il  se  alla  avecques  le  duc  d'Orléans  et  autres  princes  de  son  sang. 

Il  est  vérité  qu'en  ces  propres  jours,  le  duc  de 
Berry,  pour  ce  qu'il  n'a  voit  plus  si  grande  audience 
et  gouvernement  autour  du  Roy  et  du  duc  d'Acqui- 
taine  qu'il  avoit  acoustumé,  print  très  grande  desplai- 
sance »  et  s'en  retourna  en  son  pays,  non  content  de 
ceulx  qui  avoient  le  gouvernement ,  et  par  spécial  de 
son  nepveu  et  filleul  le  duc  de  Bourgongne.  Et  tantost 
après ,  s'en  ala  à  Angers ,  où  furent  assemblez  avec- 
ques lui  les  ducs  d'Orléans  et  de  Bourbon  et  tous  les 
grans  seigneurs  de  ceste  aliance,  lesquelz  tous  en- 
semble ,  en  l'église  cathédrale ,  jurèrent  et  promirent 
moult  solemnellement  par  leurs  seremens,  de  garder 
doresenavant  l'onneur  et  prouffit  l'un  de  l'autre ,  en 
promectant  que  tous  ceulx  qui  vouldroient  porter 
dommage  ou  contraire  contre  aucun  d'eulx  ,  excepté 
le  Roy,  ilz  le  feroient  sçavoir,  et  se  entretenroient  tous 
ensemble  en  bonne  union  et  fraternité ,  sans  jamais 
aler  au  contraire  par  quelque  manière  que  ce  feust. 
Desquelles  aliances,  aucuns  grans  seigneurs  de  France 
firent  peu  de  joye.  Et  dedens  briefz  jours  les  nouvelles 

d'icelles  vindrent  à  Paris  devers  le  Roy  et  son  grant 
conseil ,  qui  fui  moult  esmerveillé  et  n'en  fut  point 
content.  Et  pour  ce ,  par  l'ennort  du  duc  Jehan  de 
Bourgongne  ou  d'aucuns  autres ,  ledit  Boy  yssi  de  Pa- 
ris, acompaigné  du  duc  de  Brabant  et  du  conte  de 
Mortaigne*  avecques  grant  chevalerie,  et  s'en  ala  à 
Senlis  et  de  là  en  la  ville  de  Creil,  pour  reprendre  et 
remetre  et  sa  main  le  chastel  dudit  lieu ,  que  tenoit  de 
par  lui  le  duc  de  Bourbon ,  qui  pour  sa  garde  y  avoit 
commis  de  ses  gens ,  lesquelz  le  tindrent  le  plus  lon- 
guement qu'ilz  peurent ,  et  tant  que  par  leur  atarge- 
ment  le  Roy  et  ceulx  qui  estoient  avecques  lui,  ne  le 
prindrent  point  bien  en  gré.  Et  pour  ce  que  de  prime 
face  n'avoient  voulu  obéir,  furent  prins  prisonniers  et 
menez  très  destroictement  liez,  ou  Chastellet  de  Paris. 
Et  depuis ,  à  la  requeste  de  la  contesse  de  Clermont , 
cousine  germaine  du  Roy*,  furent  délivrez.  Et  lende- 
main le  Roy  y  commist  autres  gardes,  et  puis  s'en 
retourna  à  Paris.  Pour  lequel  voiage,  les  Orléanois 
furent  très  mal  contens,  et  contiimèreiit  chascun  jour 
d'assembler  gens  en  très  grant  puissance.  Laquelle 
chose  ne  fut  point  agréable  audit  duc  de  Bourgongne, 
doublant  que  ledit  duc  d'Orléans  et  ses  frères  n'eussent 
voulenté  d'enfraindre  la  paix  naguères  faicte  par  le 
Roy  en  la  cité  de  Chartres ,  ou  que  lui  et  ses  aliez  ne 
voulussent  venir  à  main  armée  en  la  ville  de  Paris 
pour  avoir  le  gouvernement  du  Roy  et  du  duc  d'Ac- 
quitaine.  Et  pour  à  ce  obvier,  fist ,  en  plusieurs  par- 

1.  Pierre  de  Navarre,  comte  de  Mortain,  frère  de  Charles  III, 
roi  de  Navarre. 

2.  C'était  Marie  de  Berri ,  femme  de  Jean  1",  duc  de  Bourbon, 
et  fille  de  Jean,  duc  de  Berri,  oncle  de  Charles  VI, 


[1410]  D'ENGUERRAN  DR  MONSTRELET.  70 

ties  du  royaume ,  certains  mandemens  royaulx  à  fin 
d'assembler  gens  d'armes  à  venir  à  Paris  ou  es  villages 
d'entour,  pour  résister  contre  tous  ceulx  qui  mal  lui 
vouldroient.  Etseconclud  et  ferma  avecques  ses  frères 
et  aucuns  autres ,  comme  le  roy  de  Navarre ,  l'un  de 
ses  aliez ,  qu'il  se  défendroit  contre  tous  ceulx  de  sa 
partie  adverse.  Et  avec  tout  ce,  fut  publié  de  par  le 
Roy  en  divers  lieux  que  nul  n'alast  en  armes  en  la 
compaignie  desdiz  ducs  de  Berry  et  d'Orléans ,  ne  de 
leurs  aliez,  sur  confiscacion  de  corps  et  de  biens.  Les- 
quelz  seigneurs,  non  obstant  lesdictes  défenses,  conti- 
nuèrent de  faire  leurs  assemblées  en  très  grant  nombre. 
Si  fut  pour  ce  temps  faicte  très  grant  assemblée  ou 
royaume  de  France ,  tant  d'un  parti  comme  d'autre , 
ou  préjudice  du  povre  peuple.  Et  se  tindrent  à  Paris, 
tous  les  seigneurs  qui  vindrent  servir  le  Roy,  et  leurs 
gens  se  logèrent  ou  plat  pays  en  l'Isle  de  France.  Et 
l'autre  partie  fist  son  assemblée  en  la  cité  de  Chartres 
et  ou  pays  à  l'environ.  Et  povoient  bien  estre,  comme 
il  estoit  estimé  par  gens  à  ce  congnoissant ,  six  mille 
harnois  de  jambes  \  quatre  mille  arbalestriers  et  onze 
cens  archers ,  sans  les  gros  varletz  dont  il  y  avoit  très 
grant  nombre.  Et  quant  à  la  compaignie  qui  estoit 
venue  au  mandement  du  Roy  et  du  duc  de  Bour- 
gongne ,  on  l'estimoit  oultre  le  nombre  de  seize  mille 
combatans,  tous  gens  de  fait. 

Durant  lequel  temps,  à  la  requeste  du  duc  de  Bour- 
gongne, le  roy  de  Navarre  et  le  comte  de  Mortaigne, 
son  frère ,  traictèrent  de  la  paix  du  duc  de  Bretaigne , 
leur  nepveu ,  et  du  conte  de  Penthièvre ,  gendre  dudit 


i.  C'est-à-dire  des  gens  pesamment  armés,  de  la  cavalerie. 

duc.  Et  ce  fut  fait  sur  Tespérance  que  ledit  duc  de 
Bretaigne  venroit  servir  le  Roy  avec  ses  Bretons  et 
delerroit  les  Orléanois  ,  auxquelz  ilz  n'avoient  promis 
de  les  servir.  Et  pour  le  bien  agréer  et  exhorter  à  ce 
que  ladicte  paix  feust  accordée  entre  les  parties  dessus- 
dictes,  lui  furent  envoiez  vingt  mille  escuz  d'or  pour 
paier  ses  gens  d'armes.  Et  aussi  fut  baillé  grant  nombre 
de  finance  au  sire  de  Labretli ,  connestable  de  France, 
afin  quHl  assemblast  gens  d'armes  pour  amener  à  Paris 
ou  service  du  Roy.  De  laquelle  chose  faire  il  n'avoit 
pas  grant  voulenté  ,  mais  estoit  du  tout  affecté  et  alié 
au  duc  d'Orléans  et  à  sa  partie,  comme  en  brief  temps 
après  fut  assez  notoire. 

CHAPITRE  LXV\ 

Comment  le  duc  de  Bourbon  mourut.  Et  du  mandement  du  Roy.  Et  des 
lectres  que  envoya  le  duc  d'Orléans  à  ses  aliez,  aux  bonnes  villes  de 
France. 

En  après ,  ces  tribulacions  durans ,  Loys ,  duc  de 
Bourbon  ,  oncle  du  roy  de  France  de  par  sa  mère , 
lequel  avoit  bien  soixante  dix  ans  d'aage,  pour  ce  qu'il 
se  senti  moult  agravé  de  maladie  se  fist  mener  à  Molins 
en  Bourbonnois ,  en  son  hostel ,  ouquel  lieu  il  très- 
passa';  et  fut  enterré  en  l'église  des  chanoines,  la- 
quelle il  avoit  fondée  de  son  temps.  Auquel  succéda 
son  seul  filz ,  le  conte  de  Clermont  \  lequel ,  après 

i .  Mal  coté  Lxvi  dans  rédition  [  de  1 572 ,  erreur  qui  ne  se 
trouve  pas  dans  Vérard. 

2.  Le  19  août  1410.  Il  avait  soixante-treize  ans,  étant  né  en 

1337. 

U.  Jean  !•%  duc  de  Bourbon. 

aucun  peu  de  jours  que  le  service  de  son  feu  père  fut 
fait  et  qu'il  eut  ordonné  ses  besongnes,  s'en  retourna 
devers  le  duc  d'Orléans  et  les  autres  seigneurs  à 
Chartres.  Et  là ,  de  rechef  se  alia  du  tout  avecques 
iceulx,  en  ensuivant  la  promesse  et  la  trace  du  duc  de 
Bourbon  ,  son  père.  Lequel  duc  avoit  long  temps  tenu 
et  tenoit  encores  à  sa  mort ,  de  par  le  Roy,  l'office  de 
grant  chambellan  de  France.  Lequel  office,  à  la  re- 
queste  du  roy  de  Navarre  et  du  duc  de  Bourgongne, 
fut  depuis  par  ledit  Roy  donné  au  conte  de  Nevers',  à 
en  user  selon  la  forme  et  manière  acoustumée. 

Ouquel  temps  aussi ,  la  duchesse  de  Bretaigne ,  fille 
du  Roy,  s'accoucha  d  un  filz ,  pour  lequel  lever  elle 
envoia  prier  son  frère  le  duc  d'Acquitaine.  Mais  pour 
ce  faire,  fut  envoie  en  son  lieu  messire  David  de 
Brimeu  ,  chevalier,  seigneur  de  Humbercourt,  à  tout 
certains  nobles  joiaux  que  lui  fist  donner  et  présenter 
ledit  duc  d'Acquitaine. 

Et  ce  pendant,  le  Roy  et  son  grant  conseil  renvoie- 
rent  encores  une  foiz  aucuns  mandemens  par  tous  les 
bailliages  et  séneschaucies  du  royaume,  que  sans  délay 
tous  ceulx  qui  se  avoient  acoustumé  d'armer,  tant 
fieffez  comme  arrière  fieffez  ,  venissent  à  Paris  devers 
le  Roy  pour  le  servir  contre  les  ducs  de  Berry,  d'Or- 
léans  et  de  Bourbon,  le  conte  d'Alençon  et  autres  à 
eulx  aliez.  Lesquelz ,  contre  ses  défenses  et  comman- 
demens,  s'estoient  esforcez  et  esforçoient  chascun  jour 
de  faire  assemblées  de  gens  d'armes,  en  dégastant  son 
royaume  et  ses  subgetz.  Et  pareillement,  les  dessusdiz 
ducs  et  contes  escripvèrent  devers  le  Roy,  l'Université 

1.  Philippe,  comte  de  INevers ,  frère  de  Jean  sans  Peur. 

de  Paris  et  plusieurs  autres  bonnes  villes  et  citez ,  lec- 
tres  contenans  leur  intencion  et  la  cause  pour  quoy 
ilz  faisoient  ces  assemblées.  Entre  lesquelles  ilz  en- 
volèrent  unes  lectres  en  la  cité  d'Amiens,  signée  de 
leurs  seings  manuelz,  desquelles  la  teneur  s'ensuit  : 

«  Les  ducs  de  Berry,  d'Orléans  et  de  Bourbon  ,  les 
contes  d'Alencon  et  d'Armaignac,  à  nos  très  cliers  et 
bien  amez  citoiens ,  bourgois  et  habitans  de  la  ville 
d'Amiens,  salut  et  dilection.  Nous  escripvons  à  nostre 
redoubté  et  souverain  seigneur,  monseigneur  le  roy 
de  France ,  en  la  forme  qui  s'ensuit  : 

ce  Nous,   ducs  de  Berry,  d'Orléans  et  de  Bourbon, 
les  contes  d'Alençon  et  d'Armaignac,  vos  humbles  on- 
clés ,  parens  et  subgetz ,  pour  nous  et  tous  autres  ad- 
hérens  et  bien  veuillans  à  vous.  Comme  il  soit  ainsi 
que  les  drois  de  vostre  couronne ,  dominacion  et  ma- 
jesté royale   soient  si  noblement  instituez ,  vous  en 
eulx  et  iceulx  en  vous,  fondez  en  justice  ,  puissance  et 
vraie  obéissance  de  voz  subgetz,  qu'en  tous  les  royaumes 
et  seigneuries  du  monde ,  vostre  dominacion ,  estât  et 
auctorité  resplendent.  Et  tant  estes  dignement  consacré 
et  exoinct ,  que  du  saint  siège  apostolique  et  aussi  de 
toutes   autres  nacions  des  royaumes  des  chrestiens , 
estes  tenu  et  appelle  roy  souverain  et  singulier,  réputé 
administrateur  de  justice,   exerçant  icelle  puissam- 
ment, tant  au  povre  comme  au  riche ,  comme  empe- 
reur en  vostre  royaume ,  sans  avoir  autre  recongnois- 
sance  d'aucun  seigneur  que  de  Dieu  et  de  sa  divine 
majesté,  par  laquelle  ce  vous  est  singulièrement  donné 
et  octroyé.  Soit  aussi  le  corps  de  ceulx  de  vostre  sang, 
par  vraie  obédience  et  vérité  franche,  ung,  par  l'auc- 
torité  de  vostre  dominacion  et  majesté  royale ,  à  vous 

servir,  soustenir,  garder  et  défendre  comme  membre 
et  subject  de  vous,  et  à  proprement  parler  comme 
membre  et  partie  de  vostre  propre  corps ,  en  exemple 
de  tous  voz  autres  subjectz,  tant  pour  ce  qu'ilz  sont  plus 
tenus  et  obligez  à  la  démonstrance  de  vostre  révérence 
et  vraie  obéissance ,  que  nulz  autres  de  voz  subgetz. 
Et  en  oultre,  observer  et  garder  Testât  et  auctorité  de 
vostre  dicte  dominacion ,  tellement  que  sur  tous  au- 
tres ,  à  vos  subgetz  vous  avez  telle  puissance  et  domi- 
nacion ,  et  telle  liberté,  auctorité,  faculté  et  exercice, 
comme  à  roy  et  à  empereur  appartient  envers  ses  sub- 
getz, en  telle  manière  que  par  puissance  de  vostre 
royale  majesté  vous  acceptez  et  révérez  les  bons,  et 
au  contraire  vous  corrigiez  et  punissiez  les  mauvais , 
en  rendant  et  contribuant  à  chascun  ce  qui  est  sien, 
et  afin  que  à  ung  chascun  vous  administrez  et  tenez 
justice  judiciaire  par  telle  manière  que  vous  tenez 
vostre  royaume  en  paix.  Premier,  à  la  loenge  de  Dieu, 
et  en  après  à  l'onneur  de  vous  et  à  l'exemple  de  voz 
bons  amis  et  subgetz,  et  en  ensuivant  les  voies  et  les 
sentiers  de  voz  prédécesseurs  roys  de  France  ,  qui  par 
ceste  manière  ce  noble  royaume  ont  tousjours  tenu  et 
gouverné  en  paix  et  en  transquilité ,  et  tellement  que 
toutes  les  nacions  chrestiennes,  voisines  et  loingtaines, 
voire  aussi  les  mescréans,  en  leurs  afaires  et  débats,  à 
vous  et  à  vostre  noble  conseil  comme  fontaine  de  justice 
et  de  toute  loiaulté  ,  moult  de  foiz  ont  eu  recours. 

«  Et  comme  il  soit  ainsi,  très  redoubté  et  souverain 
seigneur,  que  vostre  honneur,  justice ,  et  Testât  de 
vostre  dominacion,  à  présent  soit  reboutée  et  blécée,  et 
qu'à  vous  sur  vostre  royaume  n'est  point  permis  ne  souf- 
fert le  gouvernement,  ne  aussi  de  la  chose  publique, 

au  moins  en  telle  liberté  que  raison  donne,  comme  il 
appert  assez  à  tous  ceulx  de  bon  et  sain  entendement. 
Pour  quoy,  très  redoublé  et  souverain  seigneur,  Nous, 
les  dessusnommez  [sommes  assemblez],  tous  ensemble 
pour  aler  devers  vous  humblement  informer  et  selon  vé- 
rité vous  démonstrer  Testât  de  vostre  personne  et  aussi 
de  monseigneur  d'Acquitaine ,  vostre  ainsnez  fdz,  et 
comment  vous  estes  détenu  et  traictié  de  vostre  domi- 
nacion,  de  vostre  gouvernement,  justice  et  règne  et  de 
la  chose  publique  d'icellui,  comme  vous  parcevrez, 
nous  oyz  à  plain  en  ceste  matière.  Et  se  aucuns  sont 
qui  vueillent  dire  au  contraire,  faictes  que  par  le  con- 
seil et  délibéracion  et  advis  de  ceulx  de  vostre  lignée 
et  sang,  loyaulx  et  preudommes  et  autres  de  vostre 
conseil,  lesquelz  qu  il  vous  plaira  mander,  et  réaiment 
vous  pourvoiez  à  la  seureté  et  franclûse  de  vostre  per- 
sonne et  de  monseigneur  d'Acquitaine ,  vostre  ainsné 
filz  ,  et  aussi  de  vostre  estât ,  dominacion  et  justice  et 
du  bon  règne  et  gouvernement  du  royaume  et  de  la 
chose  publique ,  et  que  la  dominacion  de  ce  royaume, 
l'auctorité ,  exercice  et  puissance  de  régner,  hbérale- 
ment  soient  et  demeurent  en  vous  comme  raison  est, 
et  non  en  autres  quelconques.  Et  a  ces  fins  et  conclu- 
sions  obtenir  et  exercer  réaiment  et  de  fait ,  imposer 
et  exaulcer,  Nous,  les  dessusnommez,  voulons  exposer 
en  vostre  service ,  nous ,  noz  biens  et  amis ,  noz  sub- 
getz  et  tout  quanque  Dieu  nous  a  donné  et  preste  en 
ce  monde,  pour  résister  aussi  et  debeller  tous  ceulx  qui 
vouldroient  le  contraire,  s'il  en  est  aucun.  Et  en  oultre, 
très  redoubté  et  souverain  seigneur,  nous  n'entendons 
point  à  nous  desjoindre  jusques  à  ce  que  vous  nous 
aiez  oyz ,  et  pourveu  aux  inconvéniens  devant  diz ,  et 

que  nous  le  aions  veu ,  et  qu'il  nous  apperra  clère- 
ment  vous  estre  réparé  et  remis  en  l'onneur  et  obéis- 
sance de  vostre  royale  majesté,  en  l'auctorité  et  puis- 
sance de  vostre  dominacion.  Et  a  ce ,  très  redoubté  et 
souverain  seigneur,  sommes  contrains,  tenus  et  obli- 
gez ,  tant  pour  les  causes  dessusdictes  comme  pour  la 
crainte,  honneur  et  révérence  de  nostre  Créateur 
duquel  premièrement  vient  et  procède  la  naissance  de 
vostre  dominacion,  et  aussi  à  satisfaire  h  justice,  et 
après  à  vous  qui  estes  souverain  roy  en  terre  et  nostre 
seul  seigneur,  auquel  pour  ceste  cause  et  aussi  pour  la 
[)rouchaine  consanguinéité  sommes  tant  tenus  et  obli- 
gez que  plus  ne  povons.  Et  en  vérité,  très  redoubté  et 
souverain  seigneur,  il  n'est  riens  en  ce  monde  que  tant 
doublons,  avoir  Dieu  offensé  et  courroucé  ,  et  nous 
conséquemment  et  nostre  honneur  avoir  blécé,  que  si 
longuement  les  dessusdiz  inconvéniens  avoir  laissé  pas- 
ser soubz  dissimulacion.  Et  à  ce  que  toutes  ces  choses 
soient  notoires  et  manifestes  à  ung  chascun,  tout  ainsi 
que  nous  vous  signifions  les  choses  dessusdictes,  nous 
les  signifions  en  effect  aux  prélas,  seigneurs,  univer- 
sitez,  citez  et  bonnes  villes,  et  h  tous  les  bien  vueillans 
de  vostre  royaume.  Très  redoubté  seigneur,  en  oultre 
nous  vous  supplions  tant  humblement  comme  nous 
povons,  qu'il  vous  plaise  à  nous  oyr,  considérer  et 
advertir  à  nostre  entencion  et  propos  et  aux  fins  où 
nous  contendons,  qui  précisément,  comme  dit  est, 
touchent  l'onneur  et  réparacion  de  vous  et  de  vostre 
estât,  et  que  vous  vueillez  de  tout  vostre  povoir  telle- 
ment disposer,  que  réaument  et  de  fait  pourvéez  à  la 
réparacion ,  conservacion ,  liberté  et  franchise  de 
vous  ,  de  vostre  dominacion  et  bon  gouvernement  de 

\ostre  peuple,  de  vostre  justice,  de  tout  vostre  royaume 
et  de  toute  la  chose  publique.  Aussi  à  Tonneur  et 
loenge  de  Dieu  premier,  et  en  après  de  vous ,  et  à 
l'exemple  de  tous  voz  bons  subjectz  qui  désirent  vostre 
bien  et  singulier  prouffit.  Et  ce  vous  escripvons  nous 
afin  que  vous  congnoissiez  nostre  entencion  et  propos, 
qui  sont  tant  seulement  à  Testât  et  réparacion  de  mon- 
seigneur le  Roy,  à  la  conservacion  de  sa  franchise ,  de 
sa  personne  et  seigneurie ,  au  bon  gouvernement  du 
peuple  de  son  royaume  et  de  la  chose  publique.  Et 
avecques  ce  avons  entencion  avec  aucuns  preudommes, 
par  les  meilleures  manières  et  voies  que  Dieu  nous 
enseignera  et  advisera  ,  pourveoir  au  bon  gouverne- 
ment de  tout  le  peuple.  Et  avons  aussi  empris  de  tant 
faire  envers  monseigneur  le  Roy,  que  Dieu  et  le  monde 
en  seront  contens.  Et  pour  ce,  très  acertes  vous  prions 
que  à  ceste  œuvre  et  aux  fins  dessusdictes ,  en  vous 
adhérant  avec  nous ,  vueillez  adviser.  Jà  soit  ce ,  à 
proprement  parler,  non  mie  à  nous,  mais  à  vostre  roy 
et  le  nostre  souverain  seigneur  comme  par  foy  estes 
et  sommes  tenus ,  sachans  que  en  ce  faisant  vous  serez 
recommandez  de  preudommie  et  de  loyaulté.  Donné 
à  Chartres ,  le  second  jour  de  décembre  mil  quatre 

cens  et  dix.  » 

Lesquelles  lettres  receues  par  ceulx  de  ladicte  cité 
d'Amiens  furent  veues  et  visitées  en  la  chambre  du 
conseil ,  mais  pour  le  contenu  d'icelles,  peu  ou  néant 
se  meurent  de  voulenté  ;  car  tous ,  ou  la  plus  grant 
partie  estoient  favorables  au  duc  de  Bourgongne.  Et 
d'autre  part ,  icelles  lectres  ou  les  pareilles ,  veues  et 
visitées  de  par  le  Roy  et  le  conseil,  furent  mie  petite- 
ment veues  ne  mises  à  effect,  et  ne  furent  aucunement 

conclud  que  iceulx  seigneurs  venissent  devers  le  Roy. 
Mais  leur  manda  que  tantost  et  sans  délay  donnassent 
congié  à  toutes  leurs  gens  d'armes  sur  peine  d'encourir 
en  son  indignacion.  A  quoy  ne  vouldrent  obéir,  mais 
dirent  pleinement  au  message  qu'ilz  ne  cesseroient  pas 
jusques  à  ce  qu'ilz  auroient  eu  audience  devers  le  Roy 

et  qu'ilz  seroient  oyz. 

Et  adonc,  en  ces  propres  jours,  les  ducs  d'Acquit 
taine  et  de  Bourgongne  alèrent  visiter  la  royne  de 
France  ou  chastel  de  Meleun  où  elle  estoit ,  et  y  lais- 
sèrent garnison  de  gens  d'armes,  et  amenèrent  ladicte 
Royne  ,  ses  enfans  et  sa  famille  demourer  au  Bois  de 

Vinciennes. 

Ouquel  temps  se  parti  le  duc  de  Brabant  de  Pans 
pour  aler  en  son  pays  assembler  ses  Brabançons  pour 
venir  servir  le  Roy.  Et  lors  furent  envolez  plusieurs 
ambaxadeurs  de  parle  Roy  devers  lesdiz  seigneurs, 
entre  lesquelz  estoit  le  grant-maistre  de  Rhodes  \  en 
la  cité  de  Chartres ,  pour  leur  signifier  comme  dessus, 
qu'ilz  rompissent  leur  armée  et  venissent  devers  le 
Roy,  s'il  leur  plaisoit,  en  leur  simple  estât.  Laquelle 
chose  ilz  ne  vouldrent  point  faire  ,  et  désobéirent  du 
tout.  Et  pour  tant ,  fist  le  Roy  mectre  en  sa  main  les 
contez  de  Boulongne,   d'Estampes,   de   Valois,  de     . 
Beaumont ,  de  Clermont  et  autres  terres  desdiz  ducs 
et  contes  et  de  tous  leurs  serviteurs,  de  quelque  estât 
qu'ilz  feussent,  et  ses  officiers  et  ses  sergens  fist  mectre 
en  garnison  es  places  fortes  et  fortresses  des  dessus- 
diz;  lesquelz  il  ordonna  gouverneurs  d'iceulx  héritages 

i .  Philibert  de  Naillac,  alors  en  mission  de  par  le  pape  Alexan- 
dre V,  vers  les  rois  de  France  et  d'Angleterre,  pour  demander 
des  secours  contre  les  Turcs. 

aux  despeiis  d'icelles  seigneuries.  Et  est  vérité  que  lors 
vint  si  grant  nombre  de  gens  d*armes  au  mandement 
du  Roy,  environ  Paris,  et  du  duc  de  Bourgongne, 
qu'il  n'estoit  mémoire  que  de  long  temps  paravant 
eust  esté  veue  si  grant  armée.  Et  entre  les  autres  v 
estoit  le  duc  de  Brabant,  à  très  grant  compaignie. 
Lesquelz  furent  logez  dedens  la  ville  de  Saint-Denis 
en  France,  et  là  se  gouvernoient,  la  pj^us  grant  partie, 
aux  despens  des  liabitans  comme  s'ilz  eussent  esté 
logez  es  villages  du  plat  pays.  Et  y  avoit  aussi  grant 
nombre  de  Bretons,  avec  le  conte  de  Penthièvre, 
gendre  du  duc  de  Bourgongne \  Et  d'autre  part,  les 
gens  du  conte  de  Saint-Pol  %  qui  estoient  bien  deux 
mil  combatans  ,  furent  logez  au  Mesnil  au  Bois  '  et  es 
vilages  à  Tenviron.  Et  pour  ce  que  ledit  conte  se  te- 
noit  de  sa  personne  en  Paris,  fist  ung  certain  jour 
assembler  toutes  ses  gens  sur  la  conduicle  et  gouver- 
nement du  seigneur  de  Cliin ,  lequel  les  mena  audit 
lieu  de  Paris  pour  faire  leurs  monstres  et  passer  à 
gaiges.  Mais  il  advint  qu'en  passant  leur  chemin  par 
emprès  Saint-Denis ,  s'esmut  aucun  discord  entre  les 
Brabançons  et  celle  compaignie,  à  l'occasion  d'aucune 
entreprinse  quelesdiz  Brabançons  avoient  faicte  contre 
le  seigneur  de  Carquand  \  chevalier,  natif  de  Boule- 
nois ,  et  tant  que  les  deux  parties  se  mirent  en  armes 


i.  Olivier  de  Blois,  marié  en  1404  à  Isabelle,  quatrième  fille 
de  Jean  sans  Peur. 

2.  Waleran  de  Luxembourg. 

3.  11  n'y  a  pas  de  village  de  ce  nom  dans  les  environs  de  Paris. 
Ce  doit  être  Mesïï'û'Auhry  {Mesni/ium  Alherici),\\\\sLge  situé  entre 
Écouen  et  Lusarches. 

4.  «  Carkan  »  {Suppi,  fr,  03.) 

pour  combatre  l'un  contre  l'autre.  Durant  lequel 
temps ,  en  fut  adverti  le  duc  de  Brabant  qui  estoit  à 
Paris ,  et  pour  ceste  cause  vint  hastivement  devers  ses 
gens  et  aussi  devers  l'autre  partie ,  et  fist  tant  que  la 
besongne  fut  mise  jus.  Si  fut  très  mal  content  de  ceulx 
qui  avoient  esmeu  cesle  ruinée  Car  il  avoit  espousée 
la  fille  et  héritière  dudit  conte  de  Saint-Pol*.  Et  après, 
iceulx ,  passans  parmy  ladicte  ville  de  Saint-Denis , 
alèrent  à  Paris  devers  leur  seigneur  et  conte ,  lequel 
les  ramena  au  giste  es  villages  dont  ilz  estoient  venus. 
Et  adonc,  pour  paier  les  gaiges  et  soldées  d'iceulx 
gens  d'armes  qui  estoient  venus  au  mandement  du 
Roy  et  du  duc  de  Bourgongne  comme  dit  est,  qui 
furent  trouvez  en  monstres  par  les  papiers  des  mon- 
stres, quinze  mille  bacinets  et  dix  sept  mille,  que 
archers  que  arbalestriers ,  furent  levées  par  tout  le 
royaume  grandes  pécunes,  tant  par  emprunts  et  tailles, 
comme  autrement,  et  par  espécial  sur  la  ville  de  Paris. 
Et  quant  est  à  parler  des  maulx  qui  se  faisoient  par 
icelles  gens  de  guerre,  tant  d'un  parti  comme  d'autre, 
ilz  ne  se  pourroient  au  long  escripre.  Mais  pour  vérité 
les  églises  et  les  personnes  d'église,  avec  le  povre 
peuple,  furent  pour  ce  temps  fort  oppressez. 

En  après,  lesdiz  Orléanois  vindrent  à  tout  leur  puis- 
sance en  gastant  fort  le  pays ,  dudit  lieu  de  Chartres 
jusques  à  Montlehéry,  à  sept  lieues  de  Paris,  et  là,  et 
es  villes  de  là  environ ,  se  logèrent.  Si  portèrent ,  tous 
les  princes  de  leur  aliance  et  aussi  toutes  leurs  gens  de 

i.   «  Ceste  rigueur  »  {Suppl.  fr,  93.) 

2.  Antoine  de  Bourgogne,  duc  de  Brabant,  frère  de  Jean  sans 
Peur,  avait  épousé  en  1402,  Jeanne,  fille  unique  de  Waleran  de 
Luxembourg,  comte  de  Saint-Pol. 

quelque  estât  qu'ilz  feussent  tant  d'église  comme  sécu- 
lières ,  pour  enseigne ,  bcndes  esiroites  qui  esloient 
de  linge,  sur  leurs  espaules,  pendans  au  senestre  bras, 
de  travers ,  ainsi  que  porte  ung  diacre  une  élole ,  en 
faisant  le  service  de  l'église.  Et  quant  le  Roy  et  son 
conseil  oyrent  nouvelles  qu'ilz  estoient  si  approucliez, 
tantost  et  haslivement  furent  envoie/  devers  eulx ,  le 
conte  de  La  Marche  *,  Farcevesquc  de  Reims,  révesque 
de  Beauvais  et  le  grant-maistrc  de  Rhodes  *  et  plusieurs 
autres, pour  traictier avecques eulx.  C'estassavoir,  qu'ilz 
dissipassent  et  renvoiassent  leur  exercite,  et  qu'ilz  ve- 
nissent  devers  le  Roy  à  son  mandement ,  a  Paris ,  et 
sans  armeures,  comme  vassaulx  doivent  et  sont  tenus 
de  faire  et  venir  devers  leur  souverain  seigneur,  et 
qu'il  leur  feroit  raison  el  justice  sans  doubtance ,  et 
que ,  se  ce  ne  faisoient ,  il  leur  feroit  guerre  prouchai- 
nement.  Lesquelz  dirent  et  respondirent  qu'ilz  n'en 
feroient  autre  chose  que  ce  que  naguères  par  leurs 
lectres  patentes  lui  en  avoient  intimé  et  signifié.  Et  par 
ainsi ,  lesdiz  ambaxadeurs ,  vacans  et  vuides  de  res- 
ponse,  s'en  retournèrent  à  Paris  devers  le  Roy.  Pareil- 
lement l'Université  de  Paris  envoya  devers  eulx  ses 
ambaxadeurs  et  gens  de  grant  solennité  et  moult  sages 
et  enseignez ,  c'estassavoir  Amé  ,  l'abbé  de  Poigny  % 
docteur  en  théologie ,  qui  solemnellement  et  notable- 
ment, de  par  ladicte  Université  proposa  devant  eulx. 
Et  furent  très  grandement  et  honnorablement  receuz 
d'iceulx  seigneurs ,  par  espécial  du  duc  de  Berry.  Du- 

i .  Jacques  de  Bourbon ,  gendre  du  roi  de  Navarre. 

2.  Philibert  de  Naillac,  dont  il  a  été  question  plus  haut. 

3.  Il  n'y  a  pas  d'abbaye  de  Poigny.  Il  faut  lire  Foigny,  abbaye 
de  diocèse  de  Laon. 

quel,  entre  les  autres,  leur  fut  dit  qu'il  leur  desplaisoit 
moult  que  le  Roy,  son  nepveu,  esloit  tellement  et 
ainsi  gouverné  de  telz  vilains  comme  estoit  le  prévost 
de  Paris  *  et  plusieurs  autres  qui  avoient  tous  le  gou- 
vernement du  royaume ,  f|ui  estoit  vilainement  gou- 
verné ,  que  c'estoit  pitié  à  veoir,  ainsi ,  dist-il ,  que 
nous  le  dirons  et  monstrerons  d'article  en  article  quant 
nous  serons  devers  lui.  Et  autre  response  ne  rappor- 
tèrent ,  sinon  que  ,  au  plaisir  de  Dieu,  ilz  acompliront 
à  leur  povoir  le  contenu  èsdictes  lectres  patentes  na- 
guères par  eulx  envoiées  à  ladicte  Université.  Après, 
le  Roy,  et  son  conseil  mis  ensemble,  envoya  la  Royne, 
le  cardinal  de  Bar  et  le  conte  Walerant  de  Saint-Pol 
avecques  elle,  et  plusieurs  autres,  pour  la  cause  des- 
susdicte  ,  avec  les  dessusdiz.  Et  est  vérité  que  le  conte 
de  Saint-Pol  avoit  accepté  l'ofTice  de  grant  boutiller 
de  France ,  du  consentement  du  Roy,  lequel  ocupoit 
le  prévost  de  Paris  qui  Tavoit  tenu  et  eu  du  conte  de 
ïancarville  par  le  don  du  Roy.  Et  jà  soit  ce  que  la 
Royne,  par  les  devant  ditz  ducs  et  contes  feust  hon- 
norablement receue ,  toulesfoiz  elle  ne  demeura  pas 
en  leur  exercice  et  assemblée ,  ains  s'en  ala  au  chastel 
de  Marcoussis',  qui  n'est  guères  loing  de  Montlehéry, 
où  elle  fut  avecques  ses  gens  par  moult  de  jours ,  à 
traicter  avecques  eulx.  Et  venoient  chascun  jour  les 
dessusdiz  princes,  ou  aucuns  d'eulx  ,  devers  elle.  Et 
jà  soit  ce  que  diligemment ,  pour  les  mener  à  conclu- 
sion de  paix  avecques  le  Roy  son  seigneur,  elle  ten- 
doit,  néantmoins  elle  n'en  peut  venir  à  son  entencion. 

4 .  Pierre  des  Essarts. 

2.  On  se  rappelle  qu'à  la  mort  de  Montaigu,  le  château  de  Mar- 
coussis  avait  été  donné  à  Louis  de  Bavière,  frère  de  la  reine. 

Car  iceiilx  seigneurs  estoient  fermez  et  délibérez  d'aler 
devers  le  Roy  à  puissance,  pour  lui  remonstrer  et 
requerre  qu'il  feist  justice  et  prinst  autre  gouverne- 
ment. Et  pour  ce  que  ladicte  Royne  se  parçeut  qu  elle 
traveilloit  en  vain ,  retourna  à  Paris  avec  sa  compai- 
gnie  ,  et  racompta  ce  qu'elle  a  voit  trouvé.  Dont  le 
Roy  fut  moult  courroucé  et  troublé.  Et  lendemain  , 
xxiiii"  jour  de  septembre,  fist  évoquer  et  assembler 
toutes  les  gens  de  guerre  qui  estoient  venus  pour  le 
servir,  et  fist  charger  chariots  et  charètes  en  intencion 
de  yssir  hors  de  Paris,  à  tous  ses  princes  et  chevaliers, 
pour  combatre  lesdiz  seigneurs.  Et  après,  quant  tout 
fut  prest ,  ainsi  qu'il  oioit  sa  messe  pour  après  monter 
à  cheval,  vint  devers  lui  le  Recteur  de  l'Université 
grandement  açompaigné  des  maistres  et  suppos  d'icelle, 
lequel  lui  dist  et  remonstra  comment  sa  fille  l'Univer- 
sité estoit  disposée  de  partir  de  Paris  par  faulte  de 
vivres,  lesquelz,  à  l'occasion  des  gens  d'armes  tant 
d'une  partie  comme  d'autre ,  ne  povoient  venir  en  la 
ville  de  Paris  qu  ilz  ne  feussent  robez  ou  destroussez  ; 
et  avecques  ce  ,  que  tous  les  biens  estoient  dissipez  et 
dégastez  par  tout  le  plat  pays  par  la  multitude  desdiz 
gens  d'armes.  Pour  quoy  très  humblement  supplioient 
que  sur  ce  leur  pleust  pourveoir  de  remède,  et  res- 
pondre  ce  que  bon  lui^embleroit.  Et  tantost ,  maistre 
Regnault  de  Corbie ,  chancelier,  print  les  paroles  et 
dist  :  ((  Le  Roy  appellera  son  conseil ,  et  après  disner 
nous  vous  ferons  response.  »  Et  après  ,  le  roy  de  Na- 
varre, là  estant,  supplia  au  Roy  qu'il  leur  assignast 
heure  et  que  après  disner  les  voulsist  oyr.  Et  le  Roy, 
inclinant  à  sa  requeste ,  bailla  aucune  heure  au  Rec- 
teur à  venir  devers  lui.  Et  après  disner  le  Roy  et  ses 

princes,  c'estassavoir  les  ducs  d'Acquitaine  ,  de  Bour- 
gongne  et  de  Brabant ,  le  marquis  du  Pont ,  le  duc 
de  Lorraine,  les  comtes  de  Mortaigne,  de  Nevers  et 
de  Yaudemont,  avec  plusieurs  autres  grans  seigneurs, 
tant  de  gens  d'église  comme  de  séculiers,  vindrent  au 
Palais ,  en  la  Chambre  Verte.  Et  le  roy  de  Navarre 
fist  quatre  supplicacions  en  françois.  La  première  fut, 
que  les  seigneurs  du  sang  roial,  tant  d'un  costé  comme 
d'autre,  s'en  retournassent  chascun  en  sa  seigneurie 
et  que  plus  ne  s'entremeissent  du  gouvernement  du 
Roy  ;  et  aussi  que  doresenavant  ne  receussent  autres 
prouflfiz  ne  pensions,  tant  de  subsides  qu'ilz  ont  acous- 
tumez  de  prendre  sur  leurs  terres ,  comme  des  autres 
exactions ,  mais  vivent  de  leur  propre  jusques  à  tant 
que  le  Roy  et  son  royaume  feussent  en  meilleur  estât 
qu'ilz  ne  soirt  maintenant.  Toutesfoiz  se  le  Roy  veult 
à  aucun  aucune  chose  donner  et  le  appeller  à  lui ,  ilz 
seront  tousjours  prestz  et  appareillez  de  le  servir.  La 
seconde  supplicacion  fut  que  aucune  diminucion  feust 
mise  sur  les  subsides  qui  couroient  sur  le  peuple.  La 
tierce ,  que  à  aucuns  bourgois  de  Paris  feust  faicle 
assignacion  de  plusieurs  grosses  sommes  de  deniers 
qu'ilz  ont  prestez  au  Roy  et  que  l'on  leur  avoit  jDromis  à 
rendre.  La  quarte,  que  les  besongnes  et  afaires  du  Roy 
feussent  ordonnées,  disposées  et  gouvernées  par  sages 
gens  et  preudommes  de  tous  estas  de  son  royaume. 

Après  lesquelles  requesles  et  remonstrances,  le  Roy 
de  sa  propre  bouche  respondit  au  roy  de  Navarre  que 
sur  icelles  il  auroit  conseil,  et  après  en  respondroit  tel- 
lement que  lui  et  tous  les  autres  devroient  estre  contens. 

En  après  ces  choses  faictes,  le  Roy  eut  conseil, 
comme  proposé  avoit  esté ,  de  yssir  de  Paris  à  l'en- 

contre  des  seigneurs  et  de  leurs  aliez ,  dont  dessus  est 
faicte  mencion.  Mais,  en  fin,  fut  conclud  que  de  reclief 
envoieroit  la  Royne ,  sa  compaigne ,  et  ses  solennelz 
ambaxadeurs  envers  eulx  pour  traicler  de  paix.  La- 
quelle, quant  elle  fut  la  venue,  se  y  emploia  très  bien  et 
loiaument,  jà  soit  ce  qu  il  feust  lors  conunune  renom- 
mée qu'elle  estoit  fort  affectée  à  ladicte  partie  d'Orléans. 
Durant  laquelle  ambaxade ,    Amé,   co?ile   de  Sa- 
voie, qui  avoit  esté  mandé  de  par  le  Uoy,  vint  à 
Paris ,  à  tout  six  cens  bacinets.  A  l'encontre  duquel 
alèrent  jusques  à  la  porte   Saint-Antlioine  les  trois 
frères,  c'estassavoir  les  ducs  de  Rourgongne  et  de  Bra- 
bant  et  le  conle  de  Nevers  ,  son  serourge ,  avec  moult 
d'autres  seigneurs ,  et  de  là  le  menèrent  au  Palais  de- 
vers le  Roy,  lequel  le  reçeut  moult  lionnorablement. 
Et  aucuns  jours  après,   ladicte  Royne,  qui  ne  peut 
riens  besongner  en  ladicte  ambaxade  où  elle  estoit 
alée ,  retourna  devers  le  Roy  son  seigneur,  et  raporta 
comment  elle  ne  povoit  rompre  iceulx  seigneurs  de 
leurs  propos,  car  en  icellui  estoient  du  tout  obstinez. 
Et  de  là  s'en  ala  ladicte  Rovne  au  Bois  de  Vinciennes, 
le  plus  tost  qu'elle  peut.  Et  lendemain  au  matin  lesdiz 
seigneurs  se  partirent  de  ^Montleliéry  et  vindrent,  le 
duc  de  Berry  en  son  hostel  de  Vicestre  qu'il  avoit  au- 
cunement réédifié,   et  le   duc   d'Orléans  se  loga  à 
Gentilli  en  l'ostel  de  l'évesque*,  le  conte  d'Armignac 
à  Vitry,  et  les  autres  en  autres  lieux ,  au  plus  près 
qu'ilz  porent;   et  au  vespre  vindrent  loger  à  Saint- 
Marcel  et  jusques  à  la  porte  de  Bordelles.  Pour  lequel 
logis,  le  Roy  et  le  duc  de  Bourgongne  et  tous  les 


1 .  De  révéque  de  Paris. 

autres  princes  avoient  grant  merveille.  Et  incontinent 
les  Parisiens,  à  leurs  propres  despens,  mirent  sus  mille 
bacinetz  ceste  nuit  pour  faire  le  guet ,  et  firent  par 
toute  la  ville  de  Paris  très  grans  feux.  Et  afin  (ju'ilz  ne 
passassent  la  rivière  par  ung  lieu  assez  près  de  Clia- 
renton ,  y  envoyèrent  deux  cens  hommes  d'armes 
pour  garder  le  passage. 

Et  le  deuxiesme  jour  ensuivant,  Artur,  conte  de 
Richemont  et  frère  au  duc  de  Bretaigne ,  vint  en  la 
compaignie  des  ducs  de  Berry  et  d'Orléans ,  à  tput 
bien  six  mille  chevaulx.  Ce  qui  moult  despleut  au  Roy 
et  par  espécial  au  duc  de  [jourgongne,  pour  ce  que  le 
duc  de  Bretaigne  qui  naguères  avoit  esté  mandé  de 
par  le  Roy  avec  ses  Bretons  pour  le  servir,  avoit  receu 
dudit  roy  finances ,  et  pour  ceste  cause ,  ledit  duc , 
pour  ce  qu'il  estoit  ocupé  en  aucunes  autres  beson- 
gnes,  avoit  envoie  son  frère  en  son  lieu  pour  servir 
le  Roy,  et  non  autre.  Ouquel  exercite,  le  seigneur 
d'Albreth ,  connestable  de  France ,  lesdictes  finances 
qu'on  disoit  qu'il  avoit  receues  du  Roy  comme  on 
disoit ,  il  les  avoit  jà  exposées  et  despendues  en  son 
service,  c'estassavoir  du  duc  de  Berry. 

Après ,  alèrent  plusieurs  de  ladicte  assemblée  à 
Saint-Cloud  et  autres  villes  à  l'environ  ,  lesquelles  ilz 
pillèrent  et  prindrent  ce  que  bon  leur  sembloit.  Et 
avecques  ce ,  aucuns  mauvais  garnemens  violèrent  et 
ravirent  plusieurs  femmes  et  les  amenèrent  en  leur 
ost ,  dont  aucuns  desdictes  villes,  hommes  et  femmes, 
vindrent  à  Paris  eulx  complaindre  ,  faisans  grans  cla- 
meurs desdiz  ravissemens  et  requérans  au  Roy  ven- 
gence  d'iceulx  et  aussi  estre  restituez  de  leurs  biens  se 
faire  se  povoit.  Lors  le  Roy,  pour  leur  infortune ,  et 

aussi  meu  de  pitié ,  lesdiz  princes  et  tous  ceulx  qui 
estoient  en  leur  compaignie  et  aide ,  les  adjuga  par 
son  décret  et  sentence  estre  exemptez  de  leurs  biens 
et  tous  confisquez  \  Et  pendant  que  les  lectres  s'es- 
cripvoient,  le  duc  de  Berry,   oncle  du  Roy,  envoia 
bien  en  haste  ses  ambaxadeurs  dedens  Paris  devers  le 
Roy  afin  que  la  sentence  ne  sortesist  son  effect  pour 
ceste  fois.  Lesquelz   ambaxadeurs  requirent  instam- 
ment  de  par  leur  seigneur  que  la  besongne  feust  atar- 
gée,  et  que  au  plaisir  de  Dieu,  aucun  bon  moien  se 
trouveroit.  A  la  requeste  desquelz  ceste  besongne  fut 
prolongée  ,  et  commença  l'en  à  traicter  entre  les  par- 
ties. Et  non  obstant  toutes  les  advenues  dessusdictes , 
esloit  le  Roy  moult  desplaisant  de  ce  qu'il  veoit  que 
ceulx  de  son  sang  estoient  ainsi  en  discension  l'un 
contre  l'autre,  et  qu'il  convenoit  qu'il  procédast  contre 
eulx  par  si  grant  rigueur.  Et  afin  que  sans  l'etTusion 
du  sang  humain  la  chose  se  passast,  requist  à  son 
chancelier  et  à  aucuns  de  son  privé  conseil  qu'ilz  se 
vousissent  employer  diligemment  à  ce  que  ledit  traictié 
se  feist.  Et  pareillement  on  parla  bien  acertes  au  duc 
de    Bourgongne ,    au  conte  de  Saint-Pol  et  aucuns 
autres  princes,  lesquelz  promirent,  chascun  endroit 
soy,  de  eulx  y  emploier. 

Durant  lequel  temps ,  le  seigneur  de  Dampierre , 
l'évesque  de  Noyon,  le  seigneur  de  Tignonville,  maistre 
Gontier  Cari  *  et  aucuns  autres  ambaxadeurs  du  Roy 

i .  Sic  dans  le  n°  8345.  Cette  phrase  qui  n'a  pas  de  sens  ici,  en 
a  un,  qui  est  clair,  dans  le  ms.  Suppl,  fr.  93  :  a  Estre  exécutez  et 
leurs  biens  conQxquiés.  » 

2.  Le  ms.  Suppl.  fr.  93  donne  le  vrai  nom  «  Gontier  Col  ». 
C'était  un  secrétaire  du  roi,  qu'on  trouve  très-employé. 

furent  envolez  de  Paris  à  Roulongne  à  Vencontre  de 
Fambaxade  du  roy  d'Angleterre ,  c'estassavoir  le  sei- 
gneur de  Beaumont ,  l'évesque  de  Saint-David  et  au- 
cuns autres  qui  estoient  venus  à  Calais  pour  traicter 
les  trêves,  lesquelles  furent  ralonguées  du  jour  de  la 
Toussaint  qu'elles  dévoient  faillir,  jusques  au  jour  de 
Pasques  ensuivans. 


CHAPITRE  LXVI. 

Comment  la  paix  fut  faicte  entre  les  princes  et  seigneurs  de  France  et  du 
sang  royal,  laquelle  paix  on  nomma  I^a  paix  de  Vicestre  ;  qui  fut  la 
seconde. 

Item ,  après  ce  que  les  ambaxadeurs  des  deux  par- 
ties ,  c'est  assavoir  ceulx  du  Roy  et  du  duc  de  Bour- 
gongne d'une  part,  et  ceulx  du  duc  de  Berry,  d'Orléans 
et  de  Bourbon  ,  d'autre  part,  eurent  par  plusieurs  et 
diverses  foiz  communiqué  l'un  avec  l'autre  sur  les 
traictiez  d'entre  icelles  parties ,  finablement ,  le 
deuxiesme  jour  de  novembre,  vinrent  à  conclusion. 
Et  fut  le  traictié  fait ,  promis  et  confermé,  par  la  ma- 
nière qui  s'ensuit  : 

«  C'estassavoir,  que  les  seigneurs  du  sang  royal,  d'un 
costé  et  d'autre  ,  excepté  le  conte  de  Mortaigne ,  re- 
tourneront en  leurs  terres  et  seigneuries,  et  remenront 
les  gens  d'armes  en  faisant  le  moins  de  dommage  qu'ilz 
pourront  sur  le  plat  pays ,  sans  fraude  ou  décepcion. 
Et  pourra  le  duc  de  Berry,  s'il  lui  plaist,  aler  demourer 
à  Gien  sur  Loire,  et  le  conte  d'Armignac  avec  lui,  l'es- 
pace de  quinze  jours.  Le  roy  de  Navarre  pourra  aler 
en  sa  duché  de  Nemoux.  Le  duc  de  Brabant  pourra 

aler,  s'il  veut ,  en  Bourgongne ,  veoir  la  duchesse  sa 


seur 


1 


Item.  Les  seigneurs  de  coslé  et  d'autre,  eiilx  ne 
leurs  gens,  ne  passeront  point,  ne  yront  par  les  pays 
run  de  l'autre ,  ne  soufreront  aler,  afin  que  par  ce 
aucuns  inconvéniens  ou  dommages  ne  viengnent, 
dont  aucun  mal  n'en  sourde  ,  ne  viengne. 

llem.  En  toutes  garnisons  où  il  y  a  plus  de  gens 
d'armes  que  le  nombre  cpi  y  souloit  estre ,  n'y  de- 
mourront  pas ,  sinon  ceuk  qui  y  seront  neccessaires 
à  garder  pour  la  seurelé  desdi/  lieux ,  sans  fraulde  ou 
aucune  decepcion.  Et  afni  que  ces  choses  demeurent 
plus  fermes,  lesdiz  seigneurs  jureront  et  bailleront 
ïectres ,  serement ,  et  promesses,  à  aucuns  commis  de 
par  le  Roy,  Seml)lablement  jureront  les  capitanies 
qui  seront  esleuz  de  chascune  partie. 

Item.  S'il  est  besoing  et  qu'il  plaise  au  Roy,  il 
quictera  à  aucuns  de  ses  chevaliers  qu'ilz  voisent  avec 
lesdiz  capitaines  a  les  conduire  et  mener,  afin  que 
eulx,  ne  leurs  gens  d'armes  ne  facent  longue  demeure, 
et  qu'ilz  facent  le  moins  de  dommage  que  faire  se 

pourra. 

Item.  Lesdiz  seigneurs,  ne  aucuns  d'eulx  ne  retour- 
neront point  devers  le  Roy,  si  non  qu'il  les  mande  par 
Ïectres  patentes  seeilées  de  son  grant  seel ,  confern)ées 
par  son  grant  conseil ,  et  pour  cause  neccessaire.  Et 
aussi  ne  pourchaceront  lesdiz  seigneurs  ne  aucun 
d'eulx,  de  revenir  devers  le  Roy,  et  ce  jureront  et  pro- 
metront  aussi  en  la  main  d'icellui  espécialment  à  ce 

1 .  C'est-à-dire  sa  belle-sœur,  Marguerire  île  Bavière ,  femme 
de  Jean  sans  Peur,  son  fi  ère. 

commis,  et  de  ce  baillera,  le  Roy,  ses  Ïectres  com- 
ment ilz  auront  juré  et  promis  et  ainsi  l'aura  ordonné. 
Et  s'il  advenoit  que  le  Roy  mandast  le  duc  de  Berry, 
semblablement  il  manderoit  le  duc  de  Bourgongne,  et 
semblablement  s'il  mandoit  le  duc  de  Bourgongne,  il 
manderoit  le  duc  de  Berry,  et  ainsi  les  manderoit 
afin  qu'ilz  feussent  tous  deux  ensemble  au  jour  as- 
signé jusques  au  jour  de  Pasques  prouchainement 
venant. 

Item.  Jureront  lesdiz  seigneurs,  que  de  cy  jusques 
au  jour  de  Pasques  prouchain  venant,  qui  sera  l'an 
mil  quatre  cens  et  onze ,  nul  d'eulx  ne  aucun  d'eulx 
ne  procéderont  de  voie  de  fait  ne  de  rigueur  l'un 
contre  l'autre  ,  soit  en  paroles  ou  autrement.  Et  de 
ce ,  seront  Ïectres  faictes  de  par  le  Roy  contenans  les- 
diz seremens  et  promesses  par  l'ordonnance  de  son 
conseil  royal ,  contenans  aussi  certaines  peines  s'ilz 
les  enfraignent. 

Ite^m.  Le  Roy  eslira  certains  nobles  et  ydoines, 
non  suspects  et  non  pensionnaires  d'aucuns  d'eulx , 
mais  seulement  aiant  serment  au  Roy,  afin  qu'ilz 
soient  au  conseil  du  Roy.  Desquelz  ainsi  esleuz  les 
noms  seront  monstrez  aux  seigneurs  d'un  costé  et 
d'autre. 

Item.  Les  ducs  de  Berry  et  de  Bourgongne  aians 
le  gouvernement  du  duc  d'Acquitaine ,  commectront 
d'un  commun  consentement  aucuns  qui  pendant  leur 
absence  auront  le  gouvernement  dudit  duc  d'Aqui- 
taine au  lieu  d'eulx.  Et  pour  ce,  seront  Ïectres  faictes 
et  escriptes  au  duc  de  Berry,  qui  ne  les  a  pas  en- 
cores. 

Item.  Le  prévost  de  Paris  sera  osté  de  tous  offices 


'  dm  t 

royaulx  S  et  le  Roy  y  pourverra  d^un  autre  selon  qu'il 
lui  semblera  estre  expédient. 

Item.  Que  nulz  chevaliers  ou  autres,  de  quelconque 
condicion,  degré  ou  estât  qu'ilz  soient,  eulx    leurs 
hoirs  ne  leurs  biens,  ne  aient  aucun  enipeschement 
maintenant,  ne  ou  temps  avenir  pour  la  cause  et  rai- 
son se  ilz  venoient  ou  non  venoient  au  mandement 
de  rune  partie  ou  de  l'autre ,  dont  aucun  empesche- 
ment  leur  feiist  fait  d'aucune  desdictes  parties  la  maui 
du  Roy  seroit  oslée  et  levée  de  eulx  et  de  leurs  biens 
ou  hoirs.  Et  de  ce  seront  baillées  lectres  de  tous  ceulx 
qui  les  vouldront  avoir  du  Roy  ou  desdiz  seigneurs.  » 
Lequel  traictié  fut  fait  le  dimenche,  jour  des  âmes  ', 
et  le  lundi  ensuivant  fut  confermé ,  et  en  quatre  jours 
fut  de  tous  poins  acomply.  Et  est  vérité  que  messire 
Jehan  de  Neele ,  chancelier  du  duc  d'Âcquitaine,  fut 
commis  de  par  le  Roy  à  recevoir  les  seremens  et  pro- 
messes des  seigneurs,  tant  d'un  costé  que  d'autre ,  et 
lectres  bailler  de  par  le  Roy  à  tous  ceulx  qui  les  voul- 
drent  avoir.   Le   Roy  déposa  son  prévost  de  Paris, 
c'estassavoir  messire  Pierre  des  Essars ,  chevalier,  et 
le  démist  de   tous  offices  royaulx,   et   en  son  lieu 
establi  en  ladicte  prévosté  messire  Brunel  de  Saint- 
Cler,  chevalier  et  ung  de  ses  maistres  d'ostel.  Et  en- 
vola au  duc  de  Berry  lectres  du  gouvernement  de  son 
filz  le  duc  d'Acquitaine,  scellées  et  garnies  de  son 
grant  seel,  et  conséquemment ,  à  douze  chevaliers, 
quatre  évesques  et  quatre  seigneurs  de  parlement.  Au 

1 .  Cet  article  s'appliquait  à  Pierre  des  Essarts ,  tout  dévoué  au 

duc  de  Bourgogne.  ^ 

2.  Le  dimanche  2  novembre  4  440,  qui  tombait  cette  année  la 

le  jour  des  Morts. 

gouvernement  du  Roy,  de  la  Royne  et  du  royaume, 
furent   prins,    c'estassavoir  l'arcevesque  de  Reims, 
révesque  de  Noion,  l'évesque  de  Saint-Flour  et  maistre 
Jehan  de  Charsi^  naguères  seigneur  en  parlement, 
pour  lors  évesque  de  Tournay,  le  grant  maistre  d'ostel 
du  Roy,  c'estassavoir  messire  Guichard  Daulphin,  le 
Grant-maistre  de  Rodes  ,  les  seigneurs  de  Montenay  et 
de  Torsi ,  de  Rambures ,  d'Offemont ,  de  Louvroy  et 
de  Reumancourt,  Saquet,  seigneur  de  Beau  Ru  et  vi- 
dame  d'Amiens,  messire  Jehan  de  Torsi,  chevalier  du 
duc  de  Berry  et  son  grant  maistre  d'ostel.  Le  seigneur 
de  Saint-George,  lesdiz  seigneurs  de  Berry  et  de  Bour- 
gongne,  chascun  d'eulx  et  ou  nomd'eulx,  commirent 
au  gouvernement  du  duc  d'Acquitaine.  Lesquelles  deux 
parties  se  partirent  de  Paris  et  des  chasteaulx  et  for- 
tresses  d'entour. 

Le  samedi  après  ensuivant ,  le  Roy  fut  griefment 
malade  de  sa  maladie  acoustumée,  et  fut  en  son  hostel 
de  Saint-Pol  enferme.  Mais  la  Royne,  avec  son  filz  le 
duc  d'Acquitaine ,  vint  du  Bois  de  Vinciennes  oudit 
hostel  de  Saint-Pol,  demourer  emprès  son  seigneur. 
Et  le  duc  de  Bourgongne  s'en  ala  à  Meaulx  en  Brie, 
auquel  lieu  le  roy  de  Navarre  vint.  Et  de  là  s'en  ala 
ledit  duc  de  Bourgongne  à  Arras  et  en  Flandres ,  et 
avecques  lui  messire  Pierre  des  Essars  ,  chevalier , 
naguères  prévost  de  Paris,  son  espécial  conseiller;  et 
tousjours   ainsi  que  devant  le  nommoit  prévost  de 

Paris.  ^ 

Après  lequel  traictié ,  toutes  gens  de  guerre ,  tant 
d'un  costé  comme  d'autre  ,  s'en  retournèrent  chascun 

4.  Charsf  ou  Tharsi,  Le  ms.  8345  écrit  Jehan  de  TorssY, 

ès  lieux  dont  ilz  estoient  venus  ,  en  mengant  le  povre 
peuple.  En  oultre ,  estoient  venus  au  mandement  du 
duc  d'Orléans,  en  ceste  armée,  grant  quantité  de  Lom- 
bars  et  Gascons ,  lesquelz  avoient  clievaulx  terribles 
et  acoustumez  de  tourner  en  courant,  ce  que  n'avoient 
poinl  acoustumé  François ,  Picars ,  Flamens ,  ne  Bre- 
bançons  à  veoir,  et  pour  ce  leur  sembloit  ce  estre 
grant  merveille*.  Et  d'autre  part,  pour  tant  que  le 
conte  d'Armaignac  estoit  venu  à  grant  compaignie  au 
mandement  des  princes  dessusdiz ,  et  qu'on  appeloit 
ses  gens  Armignas,  furent  tous  ceulx  tenans  le  parti  du 
duc  d'Orléans ,  de  là  en  avant  appeliez  en  commun 
langaige  Armignas.   Et  combien  que  depuis  iceulx 
feussent  en  la  compaignie  du  Roy  et  du  duc  d'Acqui- 
taine ,  et  aussi  de  plusieurs  autres  grans  seigneurs  du 
sang  royal ,  sans  comparaison  plus  grans  que  n'estoit 
ledit  conte  d'Armignac,  non  obstans  que  les  seigneurs 
dessusdiz  en  feussent  très  mal  contens,  si  ne  les  nom- 
moit-on  autrement,  et  dura  ce  nom,  par  trèsgrant 
espace  de  temps,  à  tous  ceulx  tenans  ce  parti.  Et 
pour  tant  que  les  traictiez  dessusdiz  furent  en  partie 
faiz  et  communiquez  en  Tostel  de   Vicestre',   où    se 
tenoit  adonc  le  duc  de  Berry,  le  duc  d'Orléans  et  les 
autres  princes ,  fut  icelle  paix  nommée  de  plusieurs 
La  paix  de  Vicestre.  Ainsi  et  par  ceste  manière  se  dé- 
partirent les  grosses  assemblées  qui  pour  ce  temps 
estoient  venues  entour  Paris.  Et  demourèrent  aucune 
espace  de  temps  fes  seigneurs  qui  estoient  commis 
au  gouvernement  dont  dessus  est  faicte  mencion ,  de- 

i .  Ce  que  dit  ici  Monstrelet  des  qualités  des  chevaux  de  Lom- 
bardie  et  de  la  Gascogne ,  est  à  noter. 
"i.  Le  château  de  Bicétre. 

vers  le  Roy  et  le  duc  d'Acquitaine.  Si  entendoit  le 
povre  peuple  que  par  ce  moien  doresenavant  deust 
demourer  paisible.  Mais  tout  le  contraire  advint  en 
assez  brief  terme  ensuivant ,  comme  cy-après  sera 
déclairé. 

CHAPITRE  LXVII. 

Comment  une  congrégacion  fut  faicte  et  assemblée  par  l'Université  de 
Paris  à  cause  des  requesles  et  demandes  faictcs  par  les  1(  gats  du  pape 
pour  aucuns  dixiesmes  qu'il  demandoit. 

Après  toutes  les  choses  dessusdictes ,  le  xxiiii'  jour  ' 
du  moys  de  novembre ,  à  Saint-Bernard  à  Paris,  fut 
faicte  une  congrégacion  générale  de  par  VUniversité , 
en  laquelle  furent  appeliez  et  évoquez  Tarcevesque 
de  Reims ,  Vévesque  du  Puy  en  Auvergne  et  plusieurs 
autres  prélas  et  gens  d'église,  et  généralement  tous  les 
maistres ,  bacheliers  et  licenciez  tant  en  droit  canon 
comme  civil ,  jà  soit  ce  que  autrefois  n'estoi    point 
acoustumé  de  appeller  les  licenciez ,  ne  les  bacheliers, 
mais  tant  seulement  les  maistres.  Et  fu  faicte  ladicte 
congrégacion  sur  les  demandes  et  requestes  faictes  par 
l'arcevesque  de  Pise  et  autres  légaulx  de  nostre  samt 
père  le  pape ,  qui  furent  pareillement  sur  le  dixiesme 
et  vacant  et  sur  les  procuracions  et  despoulles  des 
trespassez.  Mais  premièrement  en  ladicte  congrégacion 
fut  leue  une  ordonnance  solennelle  autrefois  faicte  du 
temps  maistre  Pierre  de  La  Lune%  par  le  conseil  de 
l'É-lise  de  France,  sur  les  libertez  et  franchises  de 
lad'icte  Église  ,  de  par  le  Roy  et  son  grant  conseil ,  et 

1.  Le  ms.  Suppl,  fr.  93  et  les  imprimés  portent  :  le  xxiii' jour. 

2.  Benoît  XIII. 

par  parlement  roborée  et  confermée,  l'an  mil  quatre 
cens  et  six  :  c'estassavoir  que  ladicte  Église  soit  main- 
tenue et  conservée  en  ses  anciennes  franchises  et  par 
ainsi  quicte  de  tous  dixiesmes ,  procuracions  et  toutes 
exactions  de  subsides  quelzconques.  Et  pour  ce  que 
lesdiz  légaulx,  en  demandant  vindrent  contre  lesdictes 
conslitucions  et  arrest ,  fu  conclud  que  ladicte  ordon- 
nance seroit  gardée  sans  enfraindre.  Et  pour  meilleure 
observance,  l'Université  rwist  et  ordonna  solemnelz 
hommes  devers  le  Roy  et  son  conseil  et  devers  ledit 
parlement,  ausquelz  appartient  ledit  arrest  à  défendre, 
et  escheverles  inconvéniens  qui  s'en  pourroient  ensuir 
par  l'infraction  de  ladicte  ordonnance  et  constitu- 
cion. 

Item ,  fut  conclud  que  se  le  pape  ou  les  légaulx 
veulent  aucun  compeller  ou  contraindre  par  censure 
ecclésiastique  ou  autrement  à  paier  lesdiz  tribus ,  que 
on  appelle  de  eulx  au  concile  général  de  ladicte  Église. 
Item ,  s'il  y  a  aucuns  collecteurs  ou  subcollecteurs 
voulans  avoir  ou  exiger  lesdiz  succides  (sic),  qu'ilz 
soient  punis  par  prinse  de  leur  temporel  s'ilz  en  ont , 
et  si  non,  qu'ilz  soient  mis  en  prison. 

En  oultre  fut  conclud  qu'à  poursuivir  ledit  fait,  soit 
requis  en  aide  le  procureur  du  Roy  et  des  autres  sei- 
gneurs qui  se  veulent  adjoindre  avec  ladicte  Uni- 
versité. 

Finablement  fut  conclud  que  ou  cas  que  le  pape 
allegueroit  neccessité  évidente  en  l'Église,  que  le  con- 
seil de  l'Église  française  seroit  évoqué ,  et  là  seroit 
advisée  une  manière  de  subvencion  ,  non  mie  par 
manière  de  deu ,  mais  par  manière  de  subside  chari- 
table, et  seront  levées  et  recueillies  lesdictes  pécunes 

par  certains  bons  preudommes  esleuz  par  ledit  con- 
seil, qui  les  distribueront  à  ceulx  qui  seront  ordonnez 
par  ledit  conseil. 

Item.  Le  lundi  ensuivant  fut  fait  un  conseil  royal, 
où  fut  présent  le  duc  d'Acquitaine,  Tarcevesque  de  Pise 
et  autres  légaulx  du  pape,  aussi  le  Recteur  de  l'Univer- 
sité et  plusieurs  autres  de  ladicte  Université.  Et  oudit 
concile  ,  proposa  ledit  arcevesque  de  Pise  que  ce  qu'il 
demandoit  estoit  deu  à  la  chambre  apostolique ,  et 
que  quiconques  le  denyoit  à  paier,  il  n'estoit  pas 
chrestien.  Desquelles  paroles,  l'Université  mal  contente 
dist  que  lesdictes  paroles  estoient  proférées  au  des- 
honneur du  Roy  et  obprobre  de  l'Université  et  par 
conséquent  de  tout  le  royaume.  Pour  lesquelles  choses 
fut  de  rechef,  le  dimenche  ensuivant  xxix''  jour  dudit 
moys  de  novembre,  faicte  une  congrégacion  générale 
où  elle  avoit  esté  faicte  le  dimenche  devant,  où  il  fut 
conclud  que  l'Université  envoieroit  certains  légaulx 
pour  lui  exposer  les  paroles  dictes  et  proposées  par 
lesdiz  légaulx  du  pape,  en  lui  requérant  que  publique- 
ment soient  révoquées  et  par  eulx  rappellées ,  et  en 
cas  qu'ilz  ne  les  vouldroient  révoquer  et  rappeller,  la 
faculté  de  théologie  escripra  contre  eulx  sur  les  articles 
de  foy,  et  seront  punis  selon  l'exigence  du  cas.  Item, 
fut  conclud  que  ladicte  Université  de  Paris  escriproit 
à  toutes  autres  Universitez ,  prélats  et  chappellains 
qu'ilz  se  adjoingnissent  à  l'Université  de  Paris  en  la 
poursuite  dudit  fait. 

Maintes  autres  choses  furent  touchées  oudit  parle- 
ment ,  lesquelles  pour  cause  de  briefté  sont  laissées  à 
escripre  en  ce  présent  livre.  Toutesfoiz  la  conclusion 
fut  telle  pour  bailler  response ,  que  le  pape  n'auroit 

point  de  subside,  si  non  par  la  manière  dessus  dé- 
clairée.  Hem,  fut  conclud  que  TUniversité  de  Paris 
requerroit  à  l'arcevesque  de  Reims  et  aux  autres  du 
.rant  conseil  du  Roy  qui  ont  fait  serment  à  l'Univer- 
site ,  qu  ilz  se  adjoingnent  à  icelle  de  la  poursuicte  de- 
vaut  dicte,  ou  ilz  en  seront  privez.  Et  est  assavoir  que 
après  toutes  ces  choses,  les  légaulx  ,  eulx  doubtans, 
s'en   alèrent  et  se  partirent  de  Paris  sans  dire  adieu. 
Comme  on  disoit  communément  à  Paris,  nostre  saint 
père  le  pape  envoya  ses  ambaxadeurs  devers  le  Roy 
pour  le  paiement  du  dixiesme  imposé  sur  1  Eglise  fran- 
coise ,  et  en  comptant  de  leur  légacion  dirent  au  con- 
kl  du  Roy,  présent  le  duc  d' Acquitaine ,  que  non  mie 
seulement  l'Église  françoise  estoit  obligée  et  tenue  a 
ladicte   solucion  dudit  subside  ,   mais  toutes  egbses 
quelconques  estoient  de  prime  face  à  la  voulente  du 
pape  par  le  droit  divin  Umici  9%  où  il  dit  en  la  sen- 
tence :  Les  dyacres  paioient  au  souverain  prestre  le 
dixiesme.  Secondement  de  droit  naturel  et  positif.  Et 
quant  ces  choses  se  faisoient,  l'Université  vint  a  eulx. 
Et  lendemain  ,  fut  faicte  une  congrégacion  ou  collège 
des  Rernardins.  Et  là  fut  délibéré  que  la  manière  de 
demander  ce  subside  est  à  réprouver,  inique  et  con- 
traire à  loy  et  à  décret  par  le  Roy  et  son  consed  fait 
l'an  mil  quatre  cens  et  six,  et  voult  l'Université  que 
ceste  loy  feust  conservée  sans  estre  corrompue.   Et 
fut  dit  que  là  ou  le  pape  ou  ses  légaulx  vouldroient  ce 
demander  et  contraindre  aucun  a  le  paier  par  censure 
d'é-lise    que  ladicle  Université  appelleroit  au  concile 
géiréralde  l'Eglise.  Et  là  où  les  nouveaulx  gouver- 
neurs  du  Roy  et  du  royaume  vouldroient  ou  presu- 
meroient  aucunement  actempter  contre  la  loy  dessus- 

dicte,  icelle  Université  appelleroit  devant  le  Roy  et 
les  seigneurs  du  conseil.  Et  où  il  auroit  aucuns  de 
l'Université  qui  laboureroient  pour  la   solucion  du 
dixiesme,  ilz  en  seroient  privez.  Et  s'il  en  advenoit 
d'aucuns  labourans  à  ce,  qui  eussent  temporel,  l'Uni- 
versité requeroit  au  Roy  que  leur  temporel  feust  mis 
en  sa  main  ,  et  ou  cas  qu'ilz  n'en  auroient  point ,  ilz 
feussent  emprisonnez.  Et  se  par  manière  de  voie  cari- 
tative  ,  nostre  saint  père  le  pape  eslevoit  subside ,  il 
pleust  à  rUniversit4  supplier   au  Roy  que  les  prélas 
feussent  évoquez  par  le  royaume  pour  deux  choses  : 
Premièrement,  pour  adviser  quelles  choses  sont  Iraic- 
tées  au  conseil  général  de  l'universelle  Eglise;  secon- 
dement, à  délibérer  de  ce  et  sur  le  contenu  es  re- 
questes  desdiz  ambaxadeurs  sur  ledit  dixiesme.  Et  se 
il  estoit  délibéré  que  noslre  saint  père  ait  ledit  subside, 
l'Université  veult   que  soient  députez  aucuns  prélas 
preudommes  de  ce  royaume  qui  recevront  l'argent 
pour  la  paix  des  Grecs  et  des  Latins  et  pour  l'union 
du  royaume  d'Angleterre,  pour  la  queste  de  la  Saincte 
Terre  et  prédicacion  de  l'Evangile  et  de  toute  créa- 
ture ,  car  ce  sont  les  fins  pour  lesquelz  le  saint  père 
esliève  cedit  subside,  comme  dient  ses  légaulx.  L'Uni- 
versité requist  sur  ce  aux  seigneurs  de  parlement  qu'ilz 
se  adjoingnissent  avecques  eulx  ,  car  ce  est  leur  arrest 
et  aussi  le  fait  des  procureurs  cH  Roy  et  autres  sei- 
gneurs à  la  prosécucion  desquelz  ladicte  loy  fut  faicte. 
Item ,  fut  député  maislre  Ursin  à  proposer  devant  les 
seigneurs,  et  à  respondre  aux  raisons  desdiz  ambaxa- 
deurs. Et  en  fin ,  ledit  arcevesque  de  Pise ,  considé- 
rant que  nullement  ne  pourroit  venir  à  son  entencion, 
se  humilia  devant  ladicte  Université  et  parla  particu- 

lièrement  à  aucuns  des  principaulx  afin  qu'ilz  tenissent 
la  main  à  sa  beson^ne.  Néantmoins,  le  xxviii*  jour  du 
moys  de  janvier  ensuivant,  fut  par  euk  conclud  que 
de  leur  consentement  ne  seroit  baillé  au  pape  nul 
subside  sans  avoir  premier  l'accord ,  le  conseil  et  oc- 
troy  de  l'Église  Françoise.  Et  sur  ce  furent  prinses 
nouvelles  journées.  Et  le  xi«  jour  de  février,  plusieurs 
prélas  furent  évoquez  pour  avoir  leur  advis  sur  ceste 
matière.  Mais  finablement,  par  la  diligence  etsolicitude 
de  l'Université,  ilz  ne  porent  venir  à  conclusion  que 
nulles  pécunes  feussent  données  et  octroiées  au  pape 
par  quelconques  manière  que  ce  feust.  INon  obstant 
que  la  plus  grant  partie  des  seigneurs  et  par  espécial 
les  princes,  en  estoient  assez  contens.  Et  pendant  que 
les  cboses  dessusdictes  se  traictoient ,  ledit  pape  en- 
voia  ses  leclres  devers  le  roy  de  France  contenans  que 
les  Florentins  ne  vouloient  plus  estre  de  sa  partie,  pour 
la  doubte  qu'ilz  avoient  du  roy  l-anselot.  Lequel  roy 
Lanselot  assembloit  de  jour  en  jour  grant  puissance 
de  gens  d'armes ,  comme  rescripvoit  ledit  pape ,  pour 
envayr  et  prendre  la  cité  de  Romme  et  toutes  les  ré- 
gions  d'autour,  pour  en  fin  avoir  la  dominacion  et 
obéissance  de  la  chaise  Saint- Pierre  et  du  siège  apos- 
tolique ,  et  y  mètre  ung  pape  qui  feust  du  tout  à  sa 
postée  Laquelle  chose,  se  ainsi  advenoit,  pourroit 
estre  plus  grant  err«ir  que  devant.  Et  pour  tant ,  de 
rechef  requéroit  au  Roy,   à  ses  princes  et  à  ladicte 
Université,  que  pour  obvier  à  telz  inconvéniens  il  eust 
aide  et  confort  de  eulx.  Laquelle  aide,  par  la  diligence 
et  longue  poursuite  dudit  arcevesque  de  Pise ,  lui  fut 


i .  En  son  pouvoir,  potestas. 

depuis  accordé ,  ainsi  et  par  la  manière  que  cy-après 
sera  déclairé. 


CHAPITRE    LXVIII. 

Comment  le  seigneur  de  Crouy  fut  prîns  de  ceulx  tenans  le  parti  d'Or- 
léans en  alant  en  ambaxade  devers  le  duc  de  Berry  de  par  le  duc  de 
Bourgongne, 

Item  ,  après  toutes  ces  besongnes ,  le  duc  de  Bour- 
gongne envoia  trois  de  ses  conseillers  ambaxadeurs, 
c'estassavoir  les  seigneurs  de  Crouy  et  de  Dours,  che- 
valiers ,   et  maistre  Raoul  le  Maistre,  chanoine  de 
Tournay  et  d'Amiens,  licencié  en  lois,  à  Paris,  devers 
le  Roy  et  son  conseil  pour  aucuns  ses  afaires,  et  de  là 
devers  le  duc  de  Berry,  son  oncle  et  son  parrain ,  à 
Bourges.  Mais  quant  ilz  furent  entre  Orléans  et  ladicte 
ville  de  Bourges ,  ledit  seigneur  de  Crouy  fut  prins  et 
retenu  des  gens  du  duc  d'Orléans  tout  seul ,  le  ven- 
dredi pénultime  jour  de  janvier.  Et  ne  fut  baillé  nul 
empeschement  à  nul  de  aultres,  ne  à  leurs  serviteurs. 
Et  de  là  fut  mené  en  ung  chaslel  à  trois  lieues  près  de 
la  ville  de  Blois.  Et  lendemain ,  fut  fort  examiné  et 
interrogué  très   rigoreusement  sur   la  mort  du  duc 
d'Orléans  défunct,  et  de  fait  fut  gehayné  pour  savoir 
s'il  en  avoitesté  complice  ou  consentant.  Maisonques 
pour  chose  qu'on  lui  feist ,  ne  congneut  riens  qui  lui 
tournast  à  préjudice.   Et  le  dimenche  ensuivant  fut 
mené  à  Blois  et  mis  en  une  prison  moult  destrolte- 
ment.  Et  les  autres  ambaxadeurs  dessusnommez  s'en 
alèrent  devers  le  duc  de  Berry,  et  lui  dirent  et  expo- 
sèrent leur  légacion  et  ce  qu'ilz  avoient  de  charge  de 
par  ledit  duc  de  Bourgongne.  Et  après  lui  prièrent 

humblement  qu'il  voulsist  tant  faire  au  duc  d'Orléans 
que  icellui  seigneur  de  Crouy  feust  délivré  hors  de  ses 
mains,  et  lui  racomptèrent  premier  la  manière  de  sa 
prinse.  Lequel  duc  de  Berry,  tantost  rempli  de  grant 
fureur  et  courroux  ,  envoya  ses  lectres  signées  de  sa 
main    devers  ledit    duc    d'Orléans,    contenans   que 
tantost  et  sans  délay  il  lui  envoiast  ledit  prisonnier, 
lequel  alant  devers  lui  avoit  esté  prins  desraisonna- 
blement ,  et  se  ainsi  ne  le  faisoit ,  il  le  tenoit  pour  son 
ennemi.  Ausquelles  lectres  ledit  duc  d'Orléans  rescripvi 
à  son  oncle  assez  courtoisement ,  en  soy  excusant  de 
ladicte  prinse  et  aussi  en  prolonguant  la  besongne. 
Et  peu  de  jours  après,  le  Roy  et  le  duc  d'Aequitaine , 
auxquelz  ladicte  prinse  estoit  jà  apparue  pareillement, 
escripvirent  et  mandèrent  au  duc  d'Orléans  que  in- 
continent délivrast  ledit  de  Crouy,  sur  autant  qu'il  les 
doubtoit  à  courroucer.   Néantmoins  ,  pour  quelques 
lectres  ou  mandemens  qui  lui  feussent  envoiez  ne  le 
vouloit  délivrer,  mais  qui  plus  est,  fut  détenu  prison- 
nier destroictement  et  en  grant  rigueur  comme  dit  est, 
et  par  plusieurs  fois  diversement  examiné  et  ques- 
tionné. Et  ce  pendant ,  les  autres  ambaxadeurs  en- 
voièrent  leurs  messages  devers  le  duc  de  Bourgongne 
et  lui  notifièrent  la  prinse  dessusdicte  et  les  diligences 
qu  ilz  avoient  faicles  pour  sa  délivrance.  Leciuel  duc 
ne  le  print  point  bien  en  gré,  mais  en  fut  moult  trou- 
blé ,  car  moult  amoit  ledit  seigneur  de  Croy.  Et  pour 
ce  ,  lui  considérant  ceste  entreprinse  et  aucunes  autres 
qui  s'estoient  faictes  sur  ses  gens  et  autres  ses  favo- 
rables ,  afin  de  y  résister  et  pourveoir  se  besoing  lui 
estoit,  se  disposa  de  tout  son  povoir  à  assembler 
finances ,  et  tant ,  que  aux  Gantois  vendi  ses  confisca- 

cions,  et  à  aucuns  autres  Flamens  rendi  leurs  libertez 
pour  argent.  Et  mena  son  filz,  le  conte  de  Charrolois  *, 
en  plusieurs  villes  de   Flandres  pour  leur  monstrer 
leur  seigneur  à  venir,  et  à  ceste  occasion  en  récent 
plusieurs  dons,  et  après  tint  ung  grant  conseil  sur  ses 
afaires  en  la  cité  de  1  burnay  avecques  ses  deux  se- 
rourges,  c'estassavoir  le  duc  Guillaume,   conte  de 
Haynnau,  et  l'évesque  de  Liège;  et  si  y  estoit  le  conte 
de  Namur   et  plusieurs  autres    grans   seigneurs  des 
marches  de  l'empire ,  auxquelz  il  requist  leur  service 
et  aide  se  besoing  lui  estoit ,  contre  tous  ses  adver- 
saires ,  et  par  espécial  contre  le  duc  d'Orléans  ,  ses 
frères,  et  leurs  aliez.  Lequel  service  ilz  lui  promirent  à 
faire  libéralment  en  tout  ce  qui  leur  seroit  possible. 
Et  de  là ,  après  lesdictes  promesses,  vint  à  Lisle,  Ou- 
quel  lieu  vint  devers  lui  le  mareschal  Bouciquault, 
naguères  gouverneur  de  Gennes  ,  lequel  il  reçeut  très 
agréablement  et  le  mena  avecqnes  lui   en  sa  ville 
d'Arras    Et  là   évoqua   tous  les  seigneurs  et   autres 
nobles  hommes  de  son  pays  d'Artois  et  des  dépen- 
dences ,  lesquelz  assemblez  en  la  sale  de  son  hostel , 
tant  par  sa  bouche   comme  par  maistre  Guillaume 
Bouvier,  chevalier,   licencié  en  lois  ,   exposa  et  fist 
exposer  comment  tous  les  jours  ses  adversaires  s'esfor- 
çoient  de  prendre  et  emprisonner  ses  gens  et  de  fait 
avoient  prins  et  emprisonné  le   seigneur  de  Crouy. 
Pour  quoy,  à  tous  ceulx  qui  là  estoient  venus  à  son 
mandement,  il  leur  prioit  qu'ilz  lui  feussent  loiaulx , 
et  que  se  besoing  lui  estoit,  que  pour  souldées  avoir 
ilz  le  voulsissent  servir;  et  que  ilz  sceussent  certaine- 

1.  Plus  tard  Pliilippe  le  Bon ,  duc  de  Bourgogne. 

ment  que  c  estoit  pour  la  seureté  de  lui  et  aussi  du 
Roy  et  de  son  filz  le  duc  d'Acquilaine,  du  ceplre  royal, 
et  à  la  conservacion  de   la   couronne  de  ce  noble 
royaume,  ce  qu'il  avoit  fait  contre  le  duc  d'Orléans 
père  du  duc  présent.  De  laquelle  mort,  nagueres  la 
paix  fut  faicte  par  le  Roy  en  la   cité  de  Chartres  et 
escripte  en  lectres  royaulx.  Et  se  il  y  a  aucunes  con- 
dicions  contenues  èsdicles  lectres  qui  restent  encores 
à  acomplir  de  par  moy,  je  suis  tout  prest  et  appareille 
par  fait  et  par   xiuvre  à  paracomplir  si  avant  et  oultre 
que  raison     onra,  jusques  à  pleine  satisfaction.  Ces 
choses  a^  si  dictes,  tous  les  chevaliers  et  nobles  res- 
pondirent  tous  à  une  voix  que  de  tout  leur  povoir  ilz 
le  serviroient.  Et  de  là,  chascun  s'en  retourna  en  son 
pays  et  lieu  dont  il  estoit. 

Ledit  mareschal  Boucicjuault  vint  à  Paris,  et  Ki ,  en 
plein  conseil  royal  où  le  duc  d'Acquitaine  estoit  pré- 
sent ou  lieu  de  son  père  le  Roy,  accusa  les  Genevois 
en  moult  de  manières,  et  se  excusa  moult  fort  devers  le 
duc  d'Acquilaine  et  le  grant  conseil ,  en  priant  moult 
fort  que  pour  les  combatre  et  subjuguer,  finances  et 
gens  d'armes  lui  feussent  baillez.  A  laquelle  requeste 
on  différa  de  lui  respondre  et  lui  fut  jour  assigné. 
Pendant  lequel  jour  s'en  ala  devers  les  autres  seigneurs 
du   sang  royal,   lesquelz  il   pria    moult   d'estre   ses 
moiens  envers  le  Roy  et  son  conseil  afin  qu'il  feust 
expédié.  Et  adonc  ledit  conseil  et  les  Trois  Estas  or- 
donnèrent  que  dedens  le  jour  de  Pasques  lesdiz  Gène- 
vois  seroient  évoqués  et  appeliez  à  comparoir  parde- 
vaut  eulx  à  Paris ,  où  lors  dévoient  estre  plusieurs 
nobles  et  gens  d'église  pour  autres  afaires ,  c'estassa^ 
voir  pour  avoir  leur  consentement  que  ledit  duc  d'Ac- 

quitaine  soit  constitué  et  establi  régent  du  royaume  de 
France ,  car  ceulx  de  Paris  le  veulent  et  désirent  sur 
toutes  autres  choses.  Laquelle  besongne  venue  à  la 
congnoissance  du  duc  de  Berry,  n'en  fut  point  con- 
tent. Et  pour  y  obvier  escripvi  moult  notablement  au 
duc  d'Acquitaine  ,  à  la  Roy  ne  sa  mère ,  et  au  grant 
conseil  du  sang  royal,  en  remonstrant  plusieurs  causes 
raisonnables  pour  quoy  ce  ne  se  povoit  faire  actendu 
la  jeunesse  d'icellui ,  disant  et  affermant  en  oultre  que 
de  tout  son  povoir  et  selon  ce  que  pieçà  avecques  son 
frère  de  bonne  mémoire ,  Phelippe  ,  duc  de  Bour- 
gongne ,  il  avoit  promis  et  juré  sur  le  saint  précieux 
corps  de  Nostre-Seigneur  Jhésucrist  que  son  seigneur 
et  nepveu  il  garderoit  et  défendroit  envers  et  contre 
tous  jusques  à  la  mort. 

Et  pendant  que  ces  besongnes  se  traictoient,  le 
Roy,  qui  estoit  malade ,  retourna  en  santé ,  et  par 
ainsi  le  duc  d'Acquitaine  ne  fut  point  régent  ;  dont 
ledit  duc  de  Berrv  fut  moult  joieux  et  en  son  cuer 
appaisié. 

En  après,  pour  le  grant  débat  qui  estoit  apparent 
entre  les  ducs  d'Orléans  et  de  Bourgongne ,  fut  dé- 
fendu de  par  le  Roy  par  ses  lectres  royaulx  scellées  de 
son  grant  seel,  par  ses  bailliages,  seneschaulcies,  vis- 
contez  et  prévostez  de  tout  son  royaume ,  et  publiées 
par  tous  lesdiz  lieux,  que  nulz  nobles,  de  quelque  no- 
blesse qu'ilz  feussent  ou  de  quelque  prééminence  , 
n'alassent  au  mandement  de  Tune  partie  ne  de  l'autre, 
ne  que  à  l'un  ne  à  l'autre  nul  ne  présumast  de  les 
servir  en  armes,  sur  la  confiscacion  de  tous  ses  biens. 
Et  tantost,  le  mercredi  de  la  sepmaine  peneuse,  le  duc 
de  Bourbon  et  le  conte  de  Vertus ,  frère  au  duc  d'Or- 
u  8 

léans,  à  tout  cinq  cens  bacinets ,  vindrent  à  Clermoi.t 
en  Beauvoisis  et  descendirent  par  la  Normandie.  Mais 
le  conte  de  Vertus  ne  demoura  mie  longuement  la , 
ains  print  une  partie  de  ses  gens  d'armes  et  se  parti 
dudit  duc  de  Bourbon ,  et  s'en  ala  es  parties  de  Sois- 
sonnois  et  de  Valois  et  en  la  baronnie  de  Coucy,  qui 
estoient  à  son  frère  le  duc  d'Orléans,  et  là  mist  les- 
dictes  gens  d'armes  en  garnison. 

Et  est  vérité  que  quant  le  duc  de  Bourgongne ,  qui 
estoit  adonc  à  \rras,  oy  ces  nouvelles,  il  en  fut  moult 
troublé,  et  le  plus  brief  qu'il  pot  manda  de  toutes  pars 
gens  de  guerre,  et  qu'ilz  feussent  tous  ou  chastel  en 
Cambrésis  le  pénultime  jour  d'avril.  Mais  quant  ce 
vint  à  la  congnoissance  du  Roy  et  de  son  conseil ,  il 
envoya  tantost  devers  lesdiz  ducs,  notables  et  solen- 
nelz  anibaxadeurs,  et  leur  manda  et  fist  faire  défense 
sur  peine  de  confiscacion   de  tous  leurs  biens  et  de 
leurs  seigneuries  ,  et  avecques  ce  d'eslre  tenus  et  ré- 
putez  ennemis  à  lui  et  à  tout  son  royaume,  qu'ilz  se 
gardassent   de   faire    nulles  entreprises  l'un   contre 
l'autre ,  mais  feissent  retraire  leurs  gens  d'armes.  Au- 
quel commandement  ilz  obéirent  pour  ceste  fois  tous 
deux  assez  humblement,  et  se  abslindrent  par  certain 
espace  de  temps. 

CHAPITRE  LXIX. 

Comment  le  duc  d'Orléans  envola  ses  ambaxadeurs  devers  le  Roy  et  lui 
escripvi  ses  lectres ,  lesquelles  grandement  chargoient  le  duc  de  Bour- 
gongne  et  ceulx  de  sa  partie. 

Au  commencement  de  cest  an ,  le  duc  d'Orléans , 
non  content  de  ce  que  les  gouverneurs  du  Roy,  c'est- 
assavoir  ceulx  qui  y  estoient  de  par  le  duc  de  Bour- 
gongne, avoient  plus  grande  audience  que  les  autres, 
et  avecques  ce  ,   que  cbascun  jour  en  déboutoit  et 
eslongnoit   dudit    gouvernement  et  de  leurs  offices 
ceulx  qui  avoient  esté  à  son  feu  père  et  qui  estoient  à 
lui ,  envoia  devers  le  lloy  ses  ambaxadeurs ,  et  lui  fist 
remonstrer  les  besongnes  dessusdictes  ,  et  aussi ,  re- 
querre  que  les  bomicides  qui  avoient  murdri  sondit 
père  feussent  punis  selon  les  traictiez  paravant   pas- 
sez ;  lesquels  bomicides  se  tenoient  cbascun  jour  ou 
royaume.  Ausquelz  ambaxadeurs  fut  respondu  et  pro- 
mis de  par  le  Roy  et  son  conseil ,  qu'on  pourvoieroit 
à  tout ,  ainsi  qu  il  appartiendroit.  Et  après  leur  dépar- 
tement le  Roy  envoya  à  Bourges  devers  le  duc  de 
Berry ,  son  oncle ,  et  lui  fist  requerre  bien  acertes , 
que  pour  le  bien  de  son  royaume  il  se  voiilsist  entre- 
meclre  d'entretenir  en  paix  ses  deux  nepveux,  c'estas- 
savoir  les  ducs  d'Orléans  et  de  Bourgongne  ;  laquelle 
cbose  il  promist  faire.  Et  pour  y  besongner  envoia 

Tarcevesque  de  Bourges'  à  Paris ,  instruil  de  par  ledit 
duc  de  ce  qu  il  avoit  à  remonstrer  et  qui  estoit  à  faire 
touchant  ceste  matière.  Et  tantost  après,  fut  ledit 
chancelier  '  envoyé  avecques  le  mareschal  Bouciquault 
et  aucuns  autres ,  devers  ledit  duc  de  Bourgongne , 
qui  estoit  à  Saint-Omer.  Lequel ,  après  qu'il  eut  oy  les 
poins  et  les  articles  de  ladicte  ambaxade,  fist  response 
qu'à  lui  ne  tenoit  pas,  ne  tcnroit,  que  tous  les  traie- 
tiez  paravant  passez  ne  feussent  entretenus,  et  que 
du  tout  il  vouloit  obéir  au  Roy  ;  et  de  ce  firent  leur 
rapport.  Et  pour  ce  que,  selon  la  voulenté  du  duc 
d'Orléans  et  de  son  conseil ,  on  ne  procédoit  point 
assez  asprement  contre  lesdiz  homicides,  et  aussi 
pour  plusieurs  autres  choses ,  rescripvi  ses  lectres  , 
signées  de  sa  main,  devers  le  Roy.  Desquelles  la  te- 
neur s'ensuit  : 

«  Mon  trèsredoubté  seigneur,  humble  recomman- 
dacion  prémise.  Naguères,  mon  trèsredoubté  seigneur, 
vindrent  à  moy  deux  de  vos  conseillers,  c'eslassavoir 
messire  Colart  de  Charleville ,  chevalier,  et  maistre 
Simon  de  JNanlerre ,  président  en  voslre  parlement , 
lesquelz  il  vous  a  pieu  à  moy  envoier  pour  moy  expo- 
ser et  signifier  aucune  chose  de  vostre  voulenté  et  bon 
plaisir,  si  comme  ilz  me  ont  affermé  ,  et  ce  me  ont-ilz 
bien  sagement  et  discrètement  déclairé  es  termes  de 
leur  légacion  ,  sur  trois  poins  :  Premièrement ,  requi- 
rent et  prièrent  à  moy  de  par  vous ,  qui  me  povez  et 
devez  commander  comme  a  vostre  humble  et  lovai 
subject  et  serviteur,  que  je  me  submecte  du  discort 

1 .  Guillaume  de  Boisratier. 

2.  Eustache  de  Laistre,  qui  avait  remplacé  Jean  de  Montaigu, 
archevêque  de  Sens,  par  lettres  du  G  décembre  4409. 

qui  est  entre  moy  et  le  duc  de  Bourgongne  pour  la 
cause  et  raison  de  la  cruelle  et  inhumaine  mort  de 
mon  trèsredoubté  seigneur  et  père,  vostre  frère  ger- 
main ,  duquel  Dieu  ait  merci ,  et  madame  la  Royne 
en  a  aussi  prié  de  par  vous  par  lesdiz  conseillers  et 
ambaxadeurs,  afin  que  on  labourast  diligemment  sur 
ce  pour  le  bien  de  paix  et  de  vostre  royaume  ;  et  que 
semblablement  vous  avez  prié  le  duc  de  Bourgongne. 
Et  disoient,  que  pour  ce  acomplir  et  mener  à  bonne 
fin,  je  envolasse  querre  de  mes  hommes,  lesquelz 
vous  avez  en  propos  d'envoier  devers  mon  devantdit 
oncle  sur  ceste  matière  ;  qui  aussi ,  semblablement  y 
envoieroit  quatre  des  siens.  Le  second  point  estoit, 
que  me  priez  que  je  cessasse  de  mander  et  assembler 
gens  d'armes.  Le  tiers  estoit ,  que  je  receusse  les  lec- 
tres que  me  envolez  sur  la  requeste  par  moy  à  vous 
autrefois  faicte  pour  prendre  les  homicides ,  consen- 
tans,  occiseurs  et  coulpables  de  la  mort  de  mondit 
seigneur  et  père  ,  et  vostre  frère.   En  après ,  trèsre- 
doubté seigneur,   actendu  diligemment  les  poins  de- 
vantditz  et  eue  délibéracion  sur  les  choses  devantdictes, 
je  leur  respondi  que  je  vous  regracioie,  et  regracie  à 
présent  tant  humblement  comn\e  je  puis ,  de  ce  qu'il 
vous  a  pieu  envoier  à  moy.  Car  plus  grant  joye  avoir 
ne  puis  que  quant  je  oy  souvent  nouvelles  de  vous  et 
de  vostre  noble  estât,  et  que  je  estoie  et  suis  cellui  qui 
en  vostre  service  et  obédience ,  comme  je  doy,  vueil 
exposer  mon  corps  et  quanque  j'ay  de  ma  puissance 
et  de  mes  subjetz.  Mais  pour  ce  qui  m'estoit  lors  ex- 
posé  de  par  vous  ,  qui  estoient  grans  choses  et  nou- 
velles quant  à  moy,  je  ne  leur  peuz  lors  bailler  res- 
ponse ,  excepté  que  je  leur  dis  que  je  vous  envoieroie 

response  le  plus  tost  que  je  pourroie.  Laquelle  res- 
ponse  j'ay  difïéré  jusques  à  présent,  car  je  scay ,  entour 
vous  et  en  vostre  conseil  et  service  ,  plusieurs  de  mes 
ennemis ,  lesquelz   vous  devez  tenir  dès  maintenant 
vos  ennemis  ,  ausquelz  madicte  response  ,  mes  amers 
propos,  mes  entendons  et  mes  faiz  je  ne  vueil  mie 
estre  communiquez ,  ne  congneuz.  Ne  aussi ,  raison- 
nablement ne  devroient  point  estre  ne  assister  à  quel- 
que chose  regardant  moy,  ne  mon  fait ,  ne  estre  en- 
tour  vous  en  conseil ,  ne  service.  Et  à  vous  informer 
et  certifier  plus  plainement  sur  ce ,  trèsredoubté  sei- 
gneur, je  ,  qui  suis  vostre  humble  filz  et  nepveu,  obli- 
gié  et  appareillié  à  vous  servir  et  obéir  comme  à  mon 
souverain  et  droicturier  seigneur,  désirant  de  tout  mon 
cuer  observer,  honnourer  et  exaulcer  selon  mon  po- 
voir  vostre  seigneurie  et  Testai  de  madame  la  Royne , 
de  monseigneur  d'Acquitaine  et  de  tous  voz  autres 
enfans  et  de  tout  vostre  royaume,  et  à  vous  adviser  et 
conseiller  vrayement  et  loyaument  sans  ce  que  je  me 
taise  ou  vueille  celer  vérité  pour  le  bien  et  honneur  de 
vous  et  de  toute  la  chose  publique,  j  ay  délibéré  de 
vous  nommer  et  déclairer  aucuns  de  voz  ennemis  et 
des  miens ,  qui  vous  assistent  et  sont  en  vostre  conseil 
et  service.  C'estassavoir  :  l'évesque  de  Tournay  S  le 
visdame  d'Amiens,  Jehan  de  Neelle ,  le  seigneur  de 
Heilly,  Charles  de  Savoisis ,  Anthoine  de  Craon  ,  An- 
thoine  des  Essars ,  Jehan   de  Courcelles ,    Pierre  de 
Fontenay  et  Maurice  de  Ruilly  '.  Tous  ceulx,  par  force 
et  par  violence,  par  faulx  et  mauvais  moiens,  militent 

i  .  Jean  de  Thoisy. 

2.   «  Mûrisse  de  Railly  »  (Suppl.  fr,  93),  Meurice  df  Rnilly 

ms.  8345). 

et  tiennent  le  lieu  des  bons  preudhommes  et  expulsent 
et  boulent  dehors  les  bons  et  loyaulx  serviteurs  et  leur 
ont  fait  et  fait  faire  plusieurs  griefz  et  irréparables 
dommages  à  Tencontre  de  tous  termes  de  raison ,  et 
vous  donnent  à  entendre  faulses  et  iniques  mençonges 
pour  eslongner  et  éviter  de  vostre  courage  et  dilec- 
tion  *,  moy  et  plusieurs  de  vos  parens  et  loiaulx  servi- 
teurs et  subjelz.  Pour  quoy  par  ces  moiens  et  par 
autres  voies  et  diverses  manières  iniques  et  désordon- 
nées, lesquelles  ilz  tiennent  et  ont  jà  longuement 
tenues  ,  les  devant  nommez ,  avecques  leurs  adhérens 
et  complices,  ont  empesché  et  troublé  le  bien  commun 
et  la  paix  de  tout  ce  royaume.  Et  n'est  mie  vray  sem- 
blable ,  que  tant  longuement  qu'ilz  soient  et  demeu- 
rent avecques  vous  en  vostre  service ,  ou  qu'ilz  aient 
aucune  auctorité  devers  vous ,  bonne  paix  ne  bon  ré- 
gime puist  estre  en  vostre  royaume.  Car  tousjours 
empeschent  et  empescheront  que  vous  ne  faciez  le 
bien  de  justice  ,  à  moy  ne  à  autre  ,  ce  que  vous  devez 
faire  à  ung  chascun  indifférentement ,  tant  au  petit 
comme  au  grant.  Et  ce  font  et  feront ,  pour  ce  qu'ilz 
se  sentent  chargez  et  souvent  coulpables  de  plusieurs 
crimes  et  maléfices ,  dont  aucuns  d'eulx ,  c'estassavoir 
Jehan  de  Neelle  et  le  sire  de  Heilli,  qui  sont  coulpables 
de  la  cruelle  et  énorme  mort  de  mondit  seigneur, 
pour  ce  qu'ilz  sont  tous  serviteurs  jurez  ou  pension- 
naires et  aliez  audit  duc  de  Bourgongne,  dont  ilz 
pevent  estre  par  raison  tenus  et  réputez  facteurs  et 
complices  dudit  crime  et  désordonnée  faveur,  lequel 


1 .   En  d'autres  termes  :  pour  écarter  de  votre  cœur  et  de  vos 
affections. 


'Il 

El 


1 1-< 


,  * 


•■!■ 


I*'. 


420  CHROINIQUE  [4414] 

ilz  portent  tous  les  jours  envers  vous ,  trèsredoublé 
seigneur,  auquel  actient  Toffense  dudit  crime,  pre- 
mier comme  il  fait  à  moy.  Et  afin  que  je  die  tout ,  je 
sçay  que  se  ne  feussent  les  empescliemens  fais  et  mis 
par  les  devantdiz  et  leurs  complices ,  jà  feust  la  répa- 
racion  faicte  souffîsamment  de  la  mort  de  mondit  sei- 
gneur et  père  ,  vostre  frère ,  par  vous  et  vostre  bonne 
justice  et  par  Taide  de  vos  bons  et  loyaulx  subjetz , 
comme  à  ce  avez  eu  et  aiez  bonne  voulenté  et  estes 
enclin  à  bon  propos,  ainsi  que  scay  certainement, 
pour  quoy  je  vous  regracie  bumblement,  tant  comme 
je  puis.  Et  pour  ce ,  je  vous  requiers  et  supplie  cordia- 
lement tant  comme  je  puis ,  que  pour  le  bien  et  hon- 
neur de  vous,  de  madame  la  Royne  et  de  monseigneur 
d'Acquitaine  et  généralement  de  tout  vostre  royaume , 
qu'ilz  soient  prins  et  que  de  eulx  et  cbascun  d'eulx 
soit  faicte  bonne  justice  comme  de  voz  ennemis  et  des 
miens.  Et  vueillez  aussi  débouter  hors  et  eslongner  de 
vous,  les  complices,  facteurs  et  favorisans  dudit  duc 
de  Bourgongne,  vostre  ennemy,  et  convoquer  à  vostre 
conseil  et  service  les  bons  et  loyaulx  conseillers  et 
autres  bons  preudommes  ,  lesquelz  souffisans  trouve- 
rez en  vostre  royaume.  Lesquelles  choses ,  se  ainsi 
vous  les  faictes,  je  vous  bailleray,  au  plaisir  de  Dieu, 
telle  response  et  vous  envoieray  si  clèrement  mes  pro- 
pos et  intencions,  que  par  raison  en  serez  content.  Et 
pour  Famour  de  Dieu ,  trèsredoubté  seigneur,  en  ce 
ne  vueillez  faillir,  car  autre  fois ,  comme  clèrement  je 
apperçois  tousjours,  seroient  empeschées  mes  re- 
questes  et  supplicacions  que  je  feroye  dedens  les 
termes  de  raison  et  de  justice,  et  ne  pourriez  gouver- 
ner en  respondant  aux  choses  qui  m*ont  esté  dictes 

par  VOZ  ambaxadeurs,  ne  aussi  à  ce  qu'ilz  me  ont 
requis  de. par  vous.  Et  pour  ce,  mon  trèsredoubté 
seigneur,  ne  me  faillez  point ,  car  je  ne  vous  requiers 
fors  tant  seulement  ce  qui  est  juste  et  raisonnable , 
comme  il  vous  peut  et  à  chascun  clèrement  apparoir. 
Mon  trèsredoubté  seigneur,  plaise  vous  me  mander  et 
commander  vostre  bon  plaisir,  et  au  plaisir  de  Dieu 
je  Tacompliray  ^  » 

Avecques  lesquelles  lectres  envolées  par  le  dessusdit 
duc  d'Orléans  devers  le  Roy,  en  escripvi  aucunes 
autres  assez  pareilles  au  chancellier  de  France  et  autres 
du  grant  conseil ,  lesquelz  il  sçavoit  estre  à  lui  favo- 
rables *,  en  leur  requérant  très  instamment  qu'ilz  se 
voulsissent  emploier  devers  le  Roy,  la  Royne  et  le 
duc  d'Acquitaine,  afin  que  ceulx  qui  gouvernoient  de 
par  le  duc  de  Bourgongne,  dont  dessus  est  faicte  men- 
cion  ,  feussent  déboutez  et  eslongnez  du  conseil  royal, 
et  qu'il  eut  audience  pour  avoir  justice  de  la  mort  de 
feu  son  père.  Néantmoins,  quelque  chose  qu'il  escrip- 
vist ,  ne  envoiast  pour  ce  temps ,  ne  peut  obtenir,  ne 
avoir  quelque  response  qui  lui  feust  agréable ,  par  les 
empescliemens  que  tousjours  y  mectoient  les  des- 
susdiz. 

4 .  Cette  lettre  du  duc  d'Orléans  au  roi ,  qui  est  fort  importante 
et  qui  présente  tous  les  caractères  de  l'authenticité ,  ne  se  trouve, 
ni  dans  Juvénal  des  Ursins,  ni  dans  le  Religieux  de  Saint-Denis. 

2.  Il  écrivit  aussi  au  parlement.  On  y  reçut  ses  lettres  le  29  mai 
4411. 

CHAPITRE   LXX. 

Comment  le  duc  de  Bar  irespassa.  Et  de  l'ambaxade  que  le  Roy  envoya 

devers  le  duc  de  Bourgongne. 

En  ce  temps,  Henry,  duc  de  Bar',  preudomme, 
sage  et  discret,  trespassa  de  ce  siècle.  Auquel  son  filz 
ainsné,  c'estassavoir  le  marquis  du  Pont,  nommé 
Edouard  \  succéda  en  la  duché  de  Bar  et  en  la  clias- 
tellenie  de  Cassel ,  excepté  aucune  partie  laquelle  il 
avoit  donnée  héréditablement  à  Robert  de  Bar,  fils  de 
feu  Henry  de  Bar,  son  premier  filz ,  et  de  la  dame  de 
Coucy.  C'estassavoir  :  Warnechon ,  Bourbourc,  Dun- 
nequerque  et  Rodest  \  Après  laquelle  mort  ledit 
Edouart  fut  nommé  duc  de  Bar,  et  commença  à  ré- 
gner assez  honnorablement. 

En  ce  temps  aussi  furent  envoiez  devers  le  duc  de 
Bourgongne  de  par  le  Roy,  certains  ambaxadeurs,  les- 
quelz  avecques  autres  choses  qu'ilz  lui  dirent  de 
bouche ,  lui  portèrent  la  copie  des  lectres  que  le  duc 
d'Orléans  avoit  envoiées  contre  lui  et  les  siens  devers 
le  Roy.  Lequel  duc  de  Bourgongne ,  du  contenu  en 
icelles  ne  fut  pas  bien  content.  Et  par  iceulx  ambaxa- 
deurs fist  savoir  que  le  duc  d'Orléans  ne  disoit  point 
vérité  par  sesdictes  lectres.  Et  après  qu'il  eut  receu 
iceulx  ambassadeurs  bien  révéremment ,  print  congié 

1 .  Sic  dans  Suppl.  fr.  93  et  dans  Vérard.  Il  se  nommait  Ro- 
bert ,  et  non  lîenii. 

2.  Edouard  III,  duc  de  Bar,  à  la  mort  du  duc  Robert,  son 

père. 

3.  «  Warneston,  Bourbourc,  Dunquerque  et  Rodes  »  {Suppl. 
fr,  93).  Warnetoii,  Bourbourg,  Dunkerke,  et  peut-être  Roubaix? 

de  eulx  et  s'en  ala  en  son  pays  de  Flandres.  Et  ilz , 
s'en  retournèrent  à  Paris  sans  emporter  response  qui 
feust  de  nulle  valeur.  Et  tost  après  ledit  duc  de  Bour- 
gongne fist  grant  mandement  de  gens  d'armes ,  et  les 
envoya  en  Cambrésis  et  vers  Saint-Quentin.  Mais  assez 
tost  après,  par  l'ordonnance  du  Roy  et  son  conseil , 
les  fist  départir  et  retourner  es  lieux  dont  ils  estoient 
venus. 

En  oultre ,  le  mercredi  xv"  jour  de  juillet ,  maistre 
Jehan  Petit ,  docteur  en  théologie ,  lequel  le  duc 
d'Orléans  avoit  en  propos  de  poursuyr  et  faire  accuser 
de  hérésie  pardevant  l'Université  de  Paris,  mourut  en 
la  ville  de  Hesdin  ,  dedens  l'ostel  de  l'ospital  que  lui 
avoit  donné  le  duc  de  Bourgongne  avecques  autres 
grandes  pensions,  et  fut  enterré  en  l'église  des  Frères  • 
Mineurs,  oudit  lieu  de  Hesdin. 

Et  en  ce  mesme  temps ,  sur  le  clergié  du  royaume 
de  France  et  du  Daulphiné  fut  mis  sus  un  g  subside 
caritalif  en  la  valeur  d'un  demy  dixiesme,  imposé  par 
le  pape  du  consentement  du  Roy,  des  princes,  de 
l'Université  de  Paris  et  de  la  plus  grant  partie  des  pré- 
las  et  citez ,  à  paier  à  deux  termes ,  c'estassavoir,  le 
premier  à  la  Magdeleine,  et  le  second  à  la  Penthecouste 
ensuivant.  Si  se  cueillit  assez  rigoreusement ,  et  tant 
que  le  povre  clergié  commun  s'en  plaignoit  moult 
piteusement*. 

Et  pendant  que  ces  besongnes  se  faisoient ,  le  duc 
de  Bourgongne  estant  en  la  ville  de  Bruges  le  samedi 
x"  jour  de  juillet,  messire  Amé  de  Salebrusse  ',  messire 

1.  Cf.  le  Relig.  de  Saint-Denis,  Chr.  de  Ch.  FI,  t.  IV,  p.  414. 

2.  Ame  de  Sabbrusse  dans  SuppL  fr.  93.  G*est  Amé  de  Sarre- 
bruck. 

Clugnet  de  Brabant  et  aucuns  autres  capitaines  de  la 
partie  du  duc  d'Orléans ,  s'en  vindrent  à  tout  grant 
nombre  de  gens  d'armes ,  devers  Coucy,  ou  pays  de 
Vermendois  ,  et  à  Hem  sur  Somme  *.  Si  en  furent  tan- 
tost  portées  les  nouvelles  audit  duc  de  Bourgongne , 
le(|uel  doubtant  qu'ilz  ne  voulsissent  entrer  en  son 
pays  et  lui  faire  guerre ,  pareillement  fist  mectre  sus 
plusieurs  de  ses  capitaines ,  c'eslassavoir  le  seigneur 
de  Heilly,  Enguerran  de  Bournonville  ,  le  seigneur  de 
Ronq  et  aucuns  autres,  et  à  tout  grant  nombre  de 
gens  les  fist  tirer  devers  Bapaumes  et  ladicte  ville  de 
Hem,  afin  de  résister  contre  les  dessusdiz  s'ilz  faisoient 

aucune  envaye. 

Durant  laquelle  tribulacion ,  le  duc  d'Orléans  et  ses 
frères,  en  poursuivant  leur  querelle,  de  rechef  en- 
voièrent  leurs  lectres  devers  le  Roy  et  son  grant  con- 
seil et  aussi  à  plusieurs  princes ,  prélas  et  citez  ,  afin 
que  plus  amplement  feust  veu  et  sceu  la  requeste 
qu'ilz  faisoient. 

CHAPITRE   LXXI. 

Comment  le  duc  d'Orléans  et   ses  frères  envolèrent  lectres  au  Roy  *, 

contraires  au  duc  de  Bourgongne. 

«  Nostre  trèsredoubté  seigneur.  Nous  Charles,  duc 
d'Orléans,  Phelippe ,  conte  de  Vertus,  et  Jehan,  conte 
d'Angoulesme,  frères,  voz  très  humbles  filz  et  nep- 

i .  Ham ,  en  Vermandois. 

2.  Le  ms.  Snppl.  fr.  93  et  les  imprimés  ajoutent  :  «  Et  aussi  à 
plusieurs  bonnes  villes  contraires  au  duc  de  Bourgonj,^ne.  »  Cette 
lettre  du  duc  d'Orléans  se  trouve  dans  Juvénal  des  Ursins,  mais 
très-ahrégée.  Voy.  le  Ch.  VI  de  Godefroi ,  p.  209  et  suiv. 

veux  ,  en  toute  humble  recommandacion ,  subjection 
et  obéissance ,  avons  délibéré  à  vous  exposer  et  signi- 
fier conjoinctement  et  chascun  seul  à  par  lui ,  ce  qui 
s'ensuit.  Jà  soit  ce,  trèsredoubté  et  souverain  sei- 
gneur, que  le  cas  de  la  douloreuse  ,  lamentable  et  in- 
humaine mort  de  nostre  trèsredoubté  seigneur  et  père, 
vostre  seul  frère  germain  quant  il  vivoit,  soit  en  vostre 
mémoire  infiché  et  nous  sommes  certains  qu'aussi  est 
elle  et  qu'elle  n'en  est  pas  évadée,  ains  est  en  vostre 
cuer  ou  très  parfont  des  secrets  de  vostre  recordacion 
et  mémoire  enraciné,  néantmoins,  nostre  trèsredoubté 
et  souverain  seigneur,  l'office  de  pitié  ,  les  drois  de 
sang,  les  devoirs  de  nature ,  les  drois  divins  ,  canons 
et  civilz ,  et  vérité  nous  contraignans ,  nous  ramen- 
toivent  et  exhortent  à  vous  ramentevoir  et  ramener  à 
mémoire  raesmement  les  fins  par  cy  dedens  eslevées 
et  déclairées. 

a  II  est  vérité,  trèsredoubté  et  souverain  seigneur, 
que  Jehan  ,  qui  se  dit  et  afferme  estre  duc  de  Bour- 
gongne ,  jadis,  par  une  très  grande  hayne  couverte, 
laquelle  il  avoit  longuement  gardée  en  son  cuer,  par 
une  faulse  et  mauvaise  envie  de  dominer,  et  afin  qu'il 
eust  l'auctorité  de  régenter  et  dominer  en  vostre 
royaume ,  si  comme  clèrement  il  a  monstre ,  en  l'an 
mil  quatre  cens  et  sept,  le  xxin^  jour  de  novembre*, 
vostre  dit  frère  et  nostre  trèsredoubté  et  souverain 
seigneur  et  père  fist  traistreusement  occire  en  vostre 
bonne  ville  de  Paris  ,  de  nuit ,  par  longs  agais ,  de  fait 
appensé  et  de  courage  délibéré ,  par  faulx  et  mauvais 
Irahistres  murdriers  à  ce  habilitez  et  aussi  convenables, 

1 .  C'est  le  jour  de  la  Saint-Clément. 

sans  ce  que  paravant  lui  eust  monstre  aucun  signe  de 
maie  voulenté ,  si  comme  à  vous  et  à  tout  le  monde 
est  notoire ,  et  aussi  vérifié  et  confessé  par  le  faulx 
traistre  murdrier  ;  qui  est  homicide  doloreux,  desloial, 
traistre  ,  cruel  et  inhumain  plus  que  dire  et  penser  on 
ne  pourroit.  Et  nous  semble  que  on  ne  pourroit  trou- 
ver par  escript  que  onques,  pour  quelque  trahison  qui 
peust  estre ,  tel  ne  si  pervers  fait  feust  fait  ne  pensé 
par  quelconque  manière. 

«  Premièrement ,  pour  cause  de  ce  qu  ilz  estoient 
si  prouchains ,  tant  conjoincts  ensemble  par  sang  de 
lignage  ainsi  que  cousins  germains  enfans  de  deux 
frères ,  et  par  ainsi  a  commis  très  horrible  crime  , 
c'estassavoir  crime  paternel ,  auquel  les  drois  ne  sce- 
vent  mectre  ne  imposer  trop  grans  peines  pour  la  très 
cruelle,  horrible  et  déteslable  cruauté  d'icellui  fait, 
et  aussi  que  tous  deux  estoient  aliez  et  avoient  confé- 
deracion  ensemble  par  deux  ou  trois  paire  de  confédé- 
racions  et  aliances ,  de  leurs  propres  seaulx  et  propres 
mains  séellées  et  signées.  Par  lesquelles  aliances  ilz 
avoient  juré  et  promis  l'un  à  l'autre  sur  les  sainctes  et 
sains ,  à  ce  corporellement  par  eulx  touchez ,  en  la 
présence  d'aucuns  prélas  et  autres  gens  de  grant  estât 
du  conseil  d'une  partie  et  d'autre,  qu'ilz  seroient 
bons,  vrays  et  loyaulx  amis  et  qu'ilz  ne  pourchasse- 
roient  Tun  à  l'autre  nul  dommage  ne  vitupère  ,  en 
appert  ne  en  secret,  ne  ne  souffreroient  estre  fait  ne 
procuré  par  quelconque  moien  que  ce  feust ,  selon 
son  povoir.  En  oultre  plusieurs  grandes  et  solennelles 
promesses  en  tel  cas  acoustumées ,  et  plus ,  car  en 
signe  de  démonstrance  de  toute  parfaicte  amour,  de 
une  vraie  unité ,  et  (jue  se  ilz  voulsissent  ou  peussenl 

avoir  ung  cuer,  ung  courage  et  une  pensée,  jurèrent 
et  solennellement  promirent  vraie  fraternité  et  com- 
paignie  d'armes  et  société  ensemble  par  espéciales 
convenances  sur  ce  faictes.  Lesquelles  choses  d'elles 
mesmes  doivent  emporter  telle  et  si  grande  loyaulté 
et  amour  nmtuelle  telle  comme  scevent  tous  nobles. 
Et  de  rechef,  pour  plus  grande  confirmacion  de  la- 
dicte  fraternité  et  société  d'armes,  portèrent  les  armes 
et  coliers lun  de  l'autre  ,  comme  il  est  tout  notoire. 

«  Secondement ,  par  les  manières  dudit  traistre 
quant  au  regard  dudit  homicide  commis  :  car  lui ,  fei- 
gnant avoir  bonne  et  loiale  amour  avecques  vostredit 
frère  par  ce  que  dit  est  dessus ,  il  conversoit  souvent 
avecques  lui ,  et  par  espécial  en  une  maladie  qu'il  eut 
ung  peu  devant  ledit  homicide  commis  en  sa  per- 
sonne ,  il  l'ala  veoir  et  visiter,  tant  à  l'ostel  de  Beauté 
sur  Marne*  comme  à  Paris,  et  lui  monstroit  tous 
signes  d'amour  que  frères,  cousins  et  amis  povoient 
faire  et  dévoient  monstrer,  jà  soit  ce  que  jà  avoit 
traicté  et  ordonné  sa  mort  et  jà  avoit  mandé  les  ho- 
micides ,  et  estoit  la  maison  louée  à  eulx  esconser  et 
musser  *,  qui  moult  clèrement  appreuve  et  démonstre 
que  c'est  moult  cruelle  trahison.  Et  qui  plus  est,  le 
jour  devant  l'acomplissement  dudit  homicide,  vostredit 
frère  et  lui,  après  le  conseil  tenu  par  vous  à  Saint-Pol 
en  vostre  présence  et  les  seigneurs  de  vostre  sang  qui 

4.  Maison  de  plaisance  bâtie  par  Charles  V,  qui  y  mourut. 
Agnès  Sorel ,  à  qui  elle  fut  donnée  par  Charles  VII,  en  a  pris  son 
nom  de  Dame  de  Beauté.  On  trouve  quelques  détails  sur  ce  châ- 
teau dans  la  Berne  archéologique  (XP  année,  p.  455  ). 

2.  Termes  synonymes ,  cacher.  Le  vieux  mot  esconce,  signifie 
une  lanterne  ;  qui  cache  la  lumière. 

là  estoient  et  plusieurs  autres,  prindrent  le  vin  et  men- 
gèrent  et  burent  ensemble ,  et  vostredit  frère  le  pria 
et  invita  au  disner  avecques  lui  le  dimenche  ensui- 
vant, laquelle  chose  il  lui  octroya,  jà  soit  ce  (|u'il  lui 
gardast  telle  faulse  pensée  de  le  faire  ainsi  si  honteu- 
sement et  villainement  murdrir;  laquelle  chose  est 
trop  abhominable  et  horrible  a  le  oyr  seulement  réci- 
ter. Et  lendemaui,  non  obstant  toutes  choses  promises 
et  devant  dictes ,  il ,  comme  obstiné  en  son  desloial 
propos  et  en  mectant  son  conseil  et  corrompu  vouloir 
à  exécucion ,  il  le  fist  tuer  plus  cruellement  et  plus 
mhumainement  qu'onques  ne  fut  veu  homme  de  quel- 
qu'estat  qu'il  feust  par  ses  murdriers  affectez  et  lo- 
catif/ ,  comme  dit  est ,  et  lesquelz  jà  par  longtemps 
Favoient  espié  et  agaictié.  Car  ilz  lui  coppèrent  une 
main ,  laquelle  fut  trouvée  lendemain  en  la  boe ,  et 
après  lui  coppèrent  le  bras  au  dessus  du  coubte  telle- 
ment qu'il  ne  tenoit  qu'à  la  pel.  En  oultre  lui  effon- 
drèrent et  acraventèrent  la  teste  ,  tellement  que  la 
cervelle  en  chey  presque  toute  ou  ruissel  et  en  la  boe. 
Ouquel  ruissel  ilz  le  navrèrent  et  trainèrent  jusques  à 
ce  qu'ilz  le  virent  tout  roide  mort.  Qui  est  et  seroit 
une  grande  pitié ,  douleur  et  horreur  à  le  oyr  réciter 
d'un  plus  bas  homme  et  du  plus  petit  estât  du  monde. 
Et  onques  sang  de  vostre  noble  maison  de  France  ne 
fut  tant  cruellement  ne  tant  honteusement  espandu , 
dont  vous,  ne  tous  ceulx  de  vostre  sang,  de  vos  sub- 
jectz  et  bien  vueillans  ne  devez  telle  lamentable  des- 
plaisance estre  demourée  sans  punicion  et  réparacion 
quelconques,  comme  ce  fait  cy  est  jusques  à  présent, 
qui  est  la  plus  grande  vergongne  et  chose  plus  hon- 
teuse qui  onques  advint  ne  peust  advenir  de  si  noble 

maison  ,  et  encores  plus  seroit  se  la  chose  demouroit 
longuement  en  tel  estât.  Tiercement,  par  faulses  feintes 
et  dampnables  manières  par  ledit  traistre  tenues  et 
eues  après  l'acomplissement  de  l'orrible  et  détestable 
homicide.  Car  il  vint  au  corps  avecques  les  autres  sei- 
gneurs  de  vostre  sang,  et  se  vesti  de  noir,  et  fut  à  son 
enterrement,  soy  feignant  de  pleurer  et  gémir  et  avoir 
desplaisance  de  sa  mort ,  cuidant  par  ce  couvrir  et 
celer  la  grande  mauvaistié  de  son  péchié. 

ce  Plusieurs  autres  feintes  et  très  dampnables  ma- 
nières tint,  qui  seroient  à  vous  et  aux  autres  seigneurs 
de  ce  royaume   trop  longues  à  racompter.  Et  en  ce 
feint  propos  demoura  jusques  à  ce  qu'il  congnut  et 
percent  que  son  péchié  venoit  à  clarté  et  lumière.  Et 
jà  par  diligence  de  justice  estoit  congneu  et  descou- 
vert ,  et  adonc  au  roy  de  Cécile,  et  à  son  oncle  le  duc 
de  Berry  confessa  en  appert,  avoir  commis  et  perpétré, 
au  moins  avoir  fait  commectre  et  perpétrer  ledit  ho- 
micide, et  dist  que  le  dyable  l'avoit  tempté  et  surprins 
qui  ainsi  lui  avoit  fait  faire,  sans  autre  cause  ou  raison 
quelconques  assigner;    et  aussi  c'est  vérité.  Lequel, 
non  content  d'avoir  une  foiz  iniquement  et  dampna- 
blement  tué  son  cousin  germain ,  vostre  seul  frère , 
comme  dit  est,  mais  en  persévérant  en  son  desloial  et 
pervers  courage ,  de  rechef  l'a  fait  occire  et  tuer  et 
dampner  et  tout  entièrement  sa  famé  et  renommée,  par 
faulses  mençonges  et  accusacions  trouvées,  comme 
par  la  grâce  de  Dieu  il  est  à  vous  et  à  tous  le  monde 
notoirement  sceu. 

«  A  l'occasion   duquel  faidx  et  traistre  homicide  , 
nostretrès  redoubtée  dame  et  mère ,  à  laquelle  Dieu 
soit  miséricors ,  fut  tant  désolée  et  desconfortée  que 
«  9 

dame  ne  créature  (iiielconque  povoit  eslre ,  pour  la 
miséracion  piléable  de  son  seigneur  et  mary,  et  mes- 
mement  que  par  manière  si  dampnable  lui  fust  osté 
et  plus  tost  qu'elle  n'eust  voulu.  Après  laquelle  aventure 
elle  se  tira  vers  vous  et,  je  Jehan*,  en  sa  compaignie  , 
comme  à  son  roy  et  seigneur  souverain  et  comme  à 
son  singulier  recours  et  refuge,  suppliant  le  plus  hum- 
blement quelle  peut  et  sceut,  que  de  vostre  bénigne 
grâce  vous  la  voulsissiez  ,  et  nous  aussi  ses  enfans,  en 
compassion  et  miséracion  dudit  liomicide  regarder,  et 
lui  faire  administrer  raison  et  justice  telle ,  si  grande 
et  si  prompte  comme  au  cas  appaitenoit  et  appartient, 
considéré  l'omicide  de  lui,  et  comme  vous  estiez  et 
estes  obligié  et  contraint,  tant  par  ce  que  c'est  le  droit 
de  quelconques  roy  de  administrer  justice ,  et  de  cela 
est  vraye  debteur  à  ses  subgetz ,  laquelle ,  de  son  of- 
fice, sans  requeste  de  partie,  il  doit  administrer  à  ung 
chascun,  tant  au  povre  comme  au  riche.  Et  plust  tost 
et  promptement  se  doit  exciter  contre  le  riche  et  puis- 
sant ,  que  contre  le  povre  et  diseteux ,  car  il  est  né- 
cessaire. Et  aussi,  à  proprement  parler,  justice  exerce 
sa  vraye  opéracion  et  lors  se  doit  appeller  vertu.  Et  à 
ce  et  pour  ce  principalement  et  directement  furent  les 
roys  ordonnez  et  establis ,  et  fut  force,  puissance  et 
seigneurie  mise  en  leurs  mains  à  les  exerciter  puissam- 
ment et  vertueusement ,  et  mesmement  quant  les  cas 
se  y  offrent  et  requièrent ,  ainsi  que  fait  le  cas  pré- 
sent. Et  aussi  que  la  chose  vous  touche  grandement 
en   vostre  chef  et  en   vostre  nom ,  comme  chascun 
scet.  Car  son  mary  et  nostre  trèsredoubté  seigneur  et 

1 .  Jean ,  comte  d'Angouleme. 

père,  ainsi  mauvaisement  occis,  estoit  vostre  seul  frère 
germain.  Laquelle  justice  vous  lui  avez  deuement  oc- 
troiée  estre  faicte  et  administrée ,  et  sur  ce  lui  assi- 
gnastes  jour  dedens  lequel  vous  lui  deviez  faire.  Pour 
laquelle  obtenir,  continuellement  elle  eut  ses  gens  de- 
vers vous  afin  qu'ilz  le  vous  accordassent ,  ramen- 
teussent  et  sollicitassent.  Laquelle  justice  jusques  au 
jour  préfix  et  encores  longtemps  après,  elle  a  actendu. 
Et  pour  ce ,  quelque  diligence  qu'elle  ait  fait  ou  fait 
faire ,  pour  les  empeschemens  qui  y  ont  esté  mis  par 
ledit  traistre  et  ses  serviteurs  et  officiers  estans  entour 
vous,  comme  par  cy-devant  a  esté  dit,  elle  n'en  a  peu 
riens  obtenir.  Combien  trèsredoubté  et  souverain  sei- 
gneur, que  je  sçay  bien  pour  certain  que  vous  avez 
tous  jours  eu  et  encores  avez  grande  et  bonne  vou- 
lenté  de  l'administrer,  nostre  trèsredoubtée  dame  et 
mère  devers  vous  retournée  en  propre  personne    et 
moy  Charles  en  sa    compaignie,  en  poursuivant  la 
requeste  et  en  requérant  instamment  que  vous  lui  ad- 
ministrissiez  justice,  et  devant  nostre  trèsredoubté  sei- 
gneur  monseigneur  d'Acquitaine  vostre  aiïisné  filz,  et 
quant  à  ce  vostre  lieutenant  tant  par  raison  comme 
par  certaine  commission  et  puissance  par  vous  sur  ce 
donnée,  madame  la  Royne  et  lui,  et  chascun  d'eulx 
à  par  lui ,  fist  faire  certaine  proposicion  contenant  au 
long  et  diffusément  la  manière  dudit  homicide  et  les 
causes  pour  lesquelles  il  fut  fait  et  perpétré ,  et  aussi 
contenant  les  responses  et  la  justification  par  faulses 
mauvaises  et  desloiales  accusacions  devant  mises  par 
ledit  traistre  et  homicide,  en  certaine  proposicion  par 
lui  faicte  devant  mon  trèsredoubté  seigneur  monsei- 
gneur d'Acquitaine,  pour  torcionnèrement  et  par  force 

\ouloir  palier  et  couvrir  son  mauvais  homicide.  Et 
après  ladicte   proposicion  faicte    par   nostre   trèsre- 
doubtée  dame  et  mère  S  elle  fist  faire  et  prendre  ses 
conclusions  selon  l'usage,  coustume  et  stile  de  vostre 
règne  ,  et  requist  que  vostre  procureur  feust  avec  elle 
adjoinct  à  faire  ses  conclusions  criminelles  au  cas  ap- 
partenant  par  intérêt   de  justice.  Lesquelles  choses 
ainsi  faictes,  après  ce  nostre  trèsredoubté  seigneur  mon- 
seigneur le  duc  d'Acquitaine ,  par  le  conseil  des  sei- 
gneurs de  vostre  sang  et  autres  de  vostre  conseil  estant 
avecques  lui  en  vostre  chastel  du  Louvre,  fist  respondre 
à  nostredicte  dame  que  il ,  comme  vostre  lieutenant 
en  ceste  partie  représentant  vostre  personne ,  et  les 
seigneurs  de  vostre  sang  et  ceuk  de  vostre  conseil, 
estoient  bien  contens  et  avoient  bien  agréables  ses 
justificacions  proposées  par  nostre  dame  et  mère  pour 
vostre  frère,  nostre  trèsredoubté  père  et  qu'ilz  le 
lenoient  pour  bien  excusé  et  deschargé,  et  (jue  en 
ouître  lui  seroit  faicte  si  bonne  provision  de  justice 
par  elle  requise  sur  les  choses  dessusdictes,  qu  elle  en 
devroit  estre  bien  contente.  Et  jà  soit  ce  que  nostre- 
dicte mère  et  dame  eust  poursuivy  et  eust  fait  poursuir 
très  diligemment  et  tiès  instamment  ladicte  response  , 
et  de  rechef  eust  fait  faire  une  supplicacion  et  narra- 
cion  de  toutes  les  choses  dessusdictes ,  faisant ,  con- 
cluant et  tendant  aux  fins  devantdictes ,  afin  qu  elle 
peust  obtenir  aucune  provision  de  justice ,  laquelle 
vous  fut  baillée  en  vostre  main ,  et  aussi  qu  elle  fist  en 
vostre  matière  plusieurs  grandes  et  notables  diligences 
à  vous  et  aux  vostres  de  vostre  sang  et  gens  de  vostre 

conseil  notoires  et  bien  manifestes,  lesquelles  seroient 
trop  longues  à  réciter  ;  et  ledit  traistre  voiant  et  sa- 
chant vostre  inclinacion  et  vostre  grande  et  bonne 
voulenté  que  vous  aviez  à  faire  administrer  justice , 
sachant  aussi  que  son  forfait  par  quelconque  manière 
ne  povoit  justifier,  se  disposa  ou  exposa  à  la  destour- 
ber  et  bailler  par  tout  empeschement  oultre  les  dé- 
fenses par  vous  à  lui  faictes  si  solemnellement  et  no- 
tablement ,  que  par  voz  lectres  patentes  et  par  voz 
solemnelz  messages  à  lui  à  ces  fins  envoiez ,  vint  à 
Paris  à  grant  puissance  de  gens  d'armes,  desquelz 
plusieurs  estoient  estrangers  et  bannis  ,  lesquelz  firent 
en  vostre  royaume   moult  de  grans   et   irréparables 
dommages ,  comme  il  est  tout  notoire.  Et  vous  con- 
vint, devant  qu'il  y  venist ,  partir  de  Paris,  et  nostre 
trèsredoubtée  dame  madame  la  Royne  et  aussi  mon 
trèsredoubté  seigneur  monseigneur  le  duc  d'Acqui- 
taine et  autres  seigneurs  de  vostre  sang  et  de  vostre 
conseil.  Et  il  demoura  tout  seul  avecques  sa  puissance 
en  vostre  ville  de  Paris,  où  il  tint  mauvaises  et  estranges 
manières  contre  vous  et  à  l'encontre  de  vostre  domi- 
nacion  et  de  vostre  peuple;  tant,  que  pour  éviter  grans 
inconvéniens  et  oppressions  qui  par  lui  et  ses  gens 
d'armes  estoient  fais  à  vos  gens,  il  convint  que  vous , 
nostre  trèsredoubtée  dame   et    mondit  trèsredoubté 
seigneur  monseigneur  d'Acquitaine,  et  autres  de  vostre 
sang ,  venissent  à  Chartres  ,  à  lui  faire  accorder,  oc- 
troier  et  passer  ce  qu'il  vouloit  et  avoit  advisé  de  faire 
pour  soy  cuider  descharger  et  expédier  perpétuelle- 
ment dudit  faulx,  traistre  et  mauvais  homicide,  et  tout 
par  sa  force ,  violence,  tyrannie  et  puissance,  par  la- 
quelle notoirement  il  a  tenu  et  tient  dessoubs  ses  pie? 

vostre  justice  et  ne  souffrit  aucunement  que  vous,  ne 
voz  officiers,  eussent  ne  aient  encores  de  présent  au- 
cune congnoissance  sur  son  péchié  et  sur  son  forfait, 
et  ne  s'est  daigné  aucunement  humilier  devers  vous , 
lequel  il  a  tant  troublé  et  offensé  par  ce  que  dit  est , 
ne  aussi  devers  vostre  justice ,  ne  soy  mectre  en  quel- 
conque terme  de  raison.  Mais  à  vous  et  à  toutes  autres 
choses  a  esté  inobédient ,  et  qui  plus  est ,  l'a  efforcée 
et  violée.  Par  lesquelles  choses  et  par  ce  que  cy-après 
sera  dit ,  selon  tous  les  drois  et  raisons  escriptes  est 
tout  cler  que  tout  ce  qui  oudit  jour  fut  fait,  est  et  doit 
estre  dit  nul  et  de  nulle  valeur.  Duquel  lieu  ,  à  Char- 
tres ,  en  vostre  présence  à  un  certain  jour,  en  l'église 
cathédrale  dudit  lieu ,  ledit  traistre  vhit,  et  par  l'un  de 
ses  conseillers  vous  fist  dire  et  exposer  comment  pour 
le  bien  de  vous  et  de  vostre  royaume  il  avoit  fait  mou- 
rir vostre  frère,  et  pour  ce  vous  prioit  que,  se  aucune 
indignacion  aviez  conceue  contre  lui,   qu'il  la  vous 
pleust  ester  de  vostre  cuer.  Et  si  maintenoit  et  mectoit 
avant,  que  par  vous  lui  fut  dit  que  de  la  mort  de  vostre- 
dit  frère  n'aviez  prins  aucune  desplaisance  et  que  vous 
lui  remectiez  et  pardonniez  tout.  Pour  quoy,  nostre 
trèsredoubté  seigneur,  plaise  vous  considérer  et  bien 
peser  la  forme  et  manière  de  ceste  requeste  et  sup- 
plicacion,   et  les  manières  lesquelles  ledit  traistre  et 
homicide  a  en  ce  tenu.  Et  premièrement,  au  regard  de 
vous  son  souverain  roy  et  seigneur,  car  il  vous  avoit 
tant  troublé  et  offensé  qu'on  n'en  pourroit  plus  dire, 
et  que  selon  droit  et  raison  n'est  mie  capable  de  ré- 
mission, ne  de  quelque  grâce.  Et  encores,  qui  plus  est, 
n'est  mie  digne ,  ne  lui  est  licite  de  venir  en  vostre 
présence  ne  d'avoir  aucun  accès  d'y  venir,  ne  autre 

pour  lui.  Et  se  aucunement  de  vostre  bénigne  grâce 
lui  estoit  permis ,  il  devoit  venir  en  toute  humilité ,  en 
grande  et  singulière  congnoissance  de  son  maléfice. 
Mais  par  ce  que  dit  est ,  forméement  il  a  fait  le  con- 
traire. Car  en  persévérant  en  orgueil ,  en  obstinacion 
de  son  mauvais  et  faulx  courage,  il  a  bien  osé  dire 
notoirement  à  vous  devant  tout  le  monde  et  en  lieu 
si  notoire ,  qu'il  avoit  fait  mourir  vostredit  frère  pour 
le  bien  de  vous  et  de  vostre  royaume.  Et  veult  main- 
tenir qu'il  lui  fut  dit  de  par  vous  que  de  ce  vous  n'aviez 
eu  aucune  desplaisance  ;  qui  est  si  grant  douleur  et 
horreur  à  tous  bons  cuers  à  le  oyr  réciter  seulement, 
que  plus  grant  ne  pourroit  estre ,  et  sera  encores  plus 
grant  à  ceulx  qui  venront  après  vous  et  qui  le  liront 
et  trouveront  en  escript,  que  de  la  bouche  du  roy  de 
France ,  qui  est  le  plus  grant  de  tous  les  chrestiens , 
soit  yssu  que  de  la  mort  de  son  seul  frère  germain , 
tant  cruelle  ,  tant  traistre  et  tant  inhumaine,  il  n'y  ait 
prin^  aucune  desplaisance.  Lesquelles  choses  à  ma 
Irèsredoubtée  dame  sont  faictes  et  redondent  clère- 
ment  en  tant  grande  lésion  et  vitupère  de  vostre  hon- 
neur et  de  vostre  couronne  et  de  vostre  conseil  et 
majesté  royale,  qui  sont  de  ce  blécées  en  grande  vili- 
pendence  que  c'est  chose  à  peine  irréparable  et  là  où 
ordre  de  droit  et  de  justice  sont  grandement  condem- 
nez  et  subvertis  que  onques  tant  ne  furent  ne  pour- 
roient  plus  estre ,  et  mesmement  du  subject  au  regard 
de  son  maistre  et  souverain  seigneur,  contre  le  bien 
commun  et  contre  la  paix  de  ce  royaume,  qui  jusques 
à  cy  à  tousjours  si  grandement  et  si  notablement  en 
justice  esté  si  bien  gouverné  que  la  gloire  et  loenge 
d'icellui  a  esté  singulièrement  renommée  et  famée  sur 

tous  les  royaumes  du  monde.  En  après  ;  que  ladicte 
requeste  fut  causée  de  faulses  et  notoires  mençonges. 
Car  il  a  faulsement  et  traitreusement  fait  occire  vostre 
seul  frère  germain  par  mauvaise  bayne  couverte  de 
longue  main ,  appensée  par  convoitise  de  dominer  et 
avoir  le  gouvernement  de  vostre  royaume  comme  dit 
est  dessus.  Lequel  aussi ,  en  la  présence  de  ses  servi- 
teurs et  officiers  a  dit  en  appert ,  qu'onques  en  ce 
royaume  ne  fut  fait  si  mauvais,  ne  si  traistre  homicide 
coamiis  et  perpétré.  Et  toutesfois  il  dist  en  la  requeste, 
qu'il  l'avoit  fait  pour  le  bien  de  vous  et  de  vostre 
royaume.  Par  quoy  la  chose  est  moult  clère  selon 
tous  drois  et  raisons  escripz,  que  tout  ce  qui  fut  fait 
à  Chartres  ledit  jour,  est  nul  et  de  nulle  valeur.  Et  qui 
plus  est ,  la  chose  est  plus  digne  de  grant  peine  et  de 
grant  punicion  au  regard  de  lui.  Car  onques  il  ne 
vous  daigna  tant  révérer  ne  honnorer,  que  de  si  grant 
grief  et  détestable  forfait  dont  il  estoit  et  est  si  notoi- 
rement chargé  ,  vous  requeist  pardon  ,  rémission  , 
grâce  ou  miséricorde  quelconques.  Et  toutesfois  veult 
il  maintenir  que  sans  confession  de  son  forfait  et  sans 
demander  grâce  vous  lui  avez  remis  ;  qui  est  contre 
tout  droit  et  raison  ,  une  chose  délusoire  et  à  propre- 
ment parler  une  vraie  derrision  de  justice ,  c'estas- 
savoir  pardonner  et  délaisser  a  ung  pécheur  sans 
congnoissance  de  son  forfait ,  sans  contricion ,  sans 
pénitence  et  sans  de  ce  faire  requeste  ne  quelconque 
supplicacion.  Et  qui  pis  est,  en  persévérant  notoire- 
ment, et  mesmement  en  la  présence  de  son  seigneur, 
en  l'ostinacion  de  son  pécliié ,  oultre  ce  qui  fait  est 
ledit  jour,  il  contient  erreur  manifeste ,  deshonneur, 
détriment,  clèrement  et  évidemment  de  vous  et  de 

vostre  royaume  et  de  toute  la  chose  publique,  et  aussi 
apperte  contradiction.  Car  il  se  dit  bien  avoir  fait,  et 
conséquemment  il  requiert  mérite  et  rémunéracion , 
et  toutesfoiz  veult  il  dire  que  vous  lui  avez  donné 
grâce  et  rémission.  Laquelle  chose  ne  cheit  mie  en  bien 
fait,  mais  en  péchié  et  non  en  mérite.  Et  encores  plus, 
car  il  ne  fut  onques  advisé  ,  ordonné  ne  parlé  pour  le 
salut  de  l'âme  du  défunct,  pour  quelconque  satisfac- 
tion faire  à  la  partie  blécée.  Laquelle  chose  vous  ne 
povez  ne  devez  par  quelque  manière  pardonner  ne 
remectre.  Et  par  ce  appert  plus  clèrement  que  ce  que 
dit  est,  qui  fut  fait  audit  lieu  de  Chartres,  fut  contre 
tous  principes  de  droit ,  contre  tout  ordre  et  principe 
de  raison  et  de  justice,  en  violant  icelles  en  toutes 
choses  et  en  tous  défaulx  si  notoirement  en  tous  ses 
principes.  Pour  quoy  et  pour  toutes  autres  choses  qui 
seroient  trop  longues  à  escripre ,  appert  notoirement 
comme  dit  est ,  que  tout  ce  qui  fut  (ait  audit  lieu  de 
Chartres  ne  vault  riens  et  n'est  point  chose  digne  de 
récitation.  Et  se  aucuns  vouloient  dire  qu'il  voulsist 
aucunement  et  se  deust  tenir,  si  est  la  chose  moult 
clère  par  ce  que  cy  sera  dit ,  que  le  devantdit  traistre 
vient  directement  contre  ledit  traictié,  et  par  plusieurs 
et  diverses  manières  icellui  a  efforcié  et  violé.  Premiè- 
rement :  car  quelque  chose  que  vous  lui  deissiez  ou 
commandissiez  et  que  doresenavant  il  ne  vous  forfeist 
ou  procurast  chose  qui  feust  à  nostre  préjudice,  dom- 
mage ou  deshonneur,  et  que  ainsi  l'eust  promis  et 
juré,  néantmoins  a  fait  tout  le  contraire.  Et  pour 
cuider  dampner  la  bonne  mémoire  de  nostre  trèsre- 
doubté  seigneur  et  père,  et  pour  nous  cuider  perjlé- 
tuellement  destruire  et  deshériter,  il  a  fait  prendre 

vostre   bon   et  loial  serviteur  le  grant  maistre  d'os- 
tel  %  à  qui  Dieu  panloint,  et  Ta  fait  emprisonner  et 
tourmenter  et  tellement  que  ses  membres  par  force  de 
question  firent  rompre  par  force  de  violence  et  de 
martire  qu'il  lui  fist  souffrir.  Et  s'esforça  de  lui  faire 
confesser  contre  vostredit  frère ,  nostre  trèsredoubté 
seigneur  et  père ,  qui  Dieu  pardoint  à  l'âme  ,  aucune- 
ment de  ses  charges,  lesquelles  autrefoiz  faulsement 
et  mauvaisement  il  lui  avoit  impose,  pour  vouloir  cou- 
vrir son  très  mauvais  pècbié.  Et  par  ce,  volt  de  recbef 
eslaindre ,  effacer  et  dampner  la  bonne  mémoire  de 
vostredit  frère,  et  tendre  à  nostre  destruction.  Et  ledit 
maistre  d'ostel  fist  mener  au  lieu  de  sa  mort.  Lequel, 
voiant  sa  mort  devant  sesyeulx,  afferma  publiquement 
et  sur  la  dampnacion  de  son  ame  prinse ,  que  onques 
en  toute  sa  vie  ne  sceut  ne  percent  que  nostredit  très' 
redoubté  seigneur  et  père  feist  mal ,  ne  trahison ,  ne 
autre  chose  qui  feust  contre  le  bien  de  vostre  per- 
sonne,  et  aussi  pareillement  [n'a]  il  fait,  mais  vous 
avoit  bien  servi  tous  les  jours  de  sa  vie.  Et  se  il  avoit 
dit  aucune  chose  au  contraire  ou  se  il  Tavoit  confessé, 
si  avoit  ce  esté  par  force  de  très  inhumaine  question  et 
tourmens  qui  lui  avoient  esté  fais ,  dont ,  comme  dit 
est ,  il  avoit  tous  les  membres  desrompus.  Et  ainsi , 
sur  le  péril  de  son  âme  et  sur  la  mort  que  prestement 
il  actendoit,  il  le  prenoit.  Et  en  celle  affirmacion  ainsi 
persévéra  jusques  à  la  mort,  présens  chevaliers  et 
autres  plusieurs  notables  personnes.  Et  par  ce  appert 
trop  clèrement  qu'il  vient  de  fait  et  directement  contre 
ce  qu'il  a  promis  et  juré  audit  lieu  de  Chartres.  En 

après,  car  il  a  recepté ,  recueilli  et  nourry,  et  de  jour 
en  jour  nourrit  les  homicides  et  murdriers  qui  à  son 
commandement  occirent  vostredit  frère.  Et  toutesfoiz 
ilz  furent  exceptez  et  hors  mis  de  ce  qui  fut  fait  oudit 
lieu  de  Chartres.  Et  plus ,  car  il ,  par  toutes  les  ma- 
nières qu'il  peut ,  comme  la  chose  est  toute  notoire , 
il  a  vexé ,  troublé ,  empesché  et  poursuy  les  officiers 
et  serviteurs  de  vostredit  frère  et  les  nostres  et  fait 
ester  et  destituer  de  leurs  estas ,  services  et  offices 
qu'ilz  avoient  entour  vous  et  en  vostre  règne,  sans  oc- 
casion ou  cause  quelconques,  mais  seulement  en  hayne 
et  contempt  desdiz  serviteurs  de  vostre  frère  et  des 
nostres.  Et  aucuns  d'eulx  a  voulu  destruire  en  corps 
et  en  biens  et  s'est  efforcé  de  eulx  faire  mourir.  Et 
aussi  par  plusieurs  autres  manières  et  moiens  qui  se- 
roient  trop  longs  à  réciter,  vient  encontre  ledit  accord, 
comme  la  chose  est  toute  notoire. 

((  Après  toutes  ces  choses,  ledit  traistre  voiant  et 
sachant  clèrement  l'orreur  et  cruaulté  de  son  meflfait 
et  que  par  quelconque  manière  couvrir  ne  palier  ne 
le  pourroit ,  afin  que  vous  et  vos  officiers  n'eussiez 
aucune  congnoissance  sur  son  mal  fait  à  mectre  h 
exécucion,  aussi  la  vraye  cause  pour  quoy-il  fist  occire 
vostre  frère,  c'estassavoir  pour  dominer  et  estre  craint, 
de  fait  a  usurpé  et  usurpe  l'auctorité  et  le  régime  de 
vostre  dominacion  et  gouvernement,  desquelz  comme 
de  sa  propre  chose  il  use  pleinement  ;  qui  doit  estre 
plus  que  lamentable  à  tout  voz  subjetz  et  bien  vueil- 
lans.  Car  il  a  détenu  et  détient  vostre  personne  ,  celle 
aussi  de  nostre  trèsredoubté  seigneur,  monseigneur  le 
duc  d'Acquitaine ,  vostre  ainsné  filz ,  en  telle  et  si 
grande  subjection,  qu'il  n'est  personne,  de  quelconque 

estât  qu'il  soit  de  ce  royaume  ne  autre,  qui  puist  avoir 
accès  à  vous  pour  quelque  cause  que  ce  soit .,  si  non 
par  la  licence  et  congié  de  ceulx  qu'il  a  à  ce  commis 
et  ordonnez  devers  vous.  A  celle  fin ,  a  débouté  et 
gecté  hors  de  vous  et  de  vostre  famille  les  anciens  et 
vaillans  hommes  et  serviteurs  qui  loyaument  vous  ont 
servy,  et  leurs  lieux  a  rempli  de  ses  propres  famille/s 
et  serviteurs,  et  d'autres  telz  qu'il  lui  a  pieu,  et  en 
grant  partie  de  gens  estranges  et  à  vous  non  con- 
gneuz.  Et  semblablement  fist  de  nostre  trèsredoubté 
seigneur,  monseigneur  d'Acquitaine.  Ainsi  despointa 
et  demist  voz  officiers  et  par  espécial  en  tous  les  ser- 
vices et  oiïiceç  de  vostre  royaume,  et  vos  biens  ou 
finances  a  laissié  où  bon  lui  a  semblé ,  et  à  son  singu- 
lier prouffit  les  a  appliquez.  Non  point  qu'il  les  ait 
aucunement  despendus  au  bien  de  vous,  ne  en  aucun 
relièvement  de  voz  subgetz.  Les  autres,  sur  aucunes 
feintes  et  couleurs  il  a  vexez,  traveillez  et  desrobez, 
et  à  proprement  parler  les  a  despoullez  de  leurs 
finances,  lesquelles  en  ses  propres  usages  et  privées 
utilitez  il  a  appliquées  et  converties ,  comme  ce  est 
tout  cler  et  tout  notoire ,  à  Paris  et  ailleurs ,  à  son 
propre  prouffit.  Briefment ,  il  a  ouvert  et  introduit  en 
ce  royaume  les  voies  de  faire  et  commectre  tous  crimes 
et  maléfices  indifféremment,  sans  ce  que  punicion  ou 
correction  quelconques  en  aclende  estre  faicte.  Et  tant 
que  soubz  umbre  de  défaulte  et  négligence  d'avoir 
exercé  et  fait  justice  dudit  fait  très  énorme  et  détes- 
table homicide ,  plusieurs  autres  homicides,  crimes  et 
maléfices  sont  commis  en  plusieurs  et  diverses  parties 
de  vostre  royaume  depuis  ledit  cas  advenu ,  disans-, 
par  lesdiz  mesdisans  et  malfaicteurs ,  que  aussi  bien 

passeroit  sans  estre  puny  comme  a  fait  cellui  qui  a 
occis  le  frère  du  Roy;  qui  est  ouverture  d^une  très 
grande  plaie.  Et  pour  ce ,  trèsredoubté  et  souverain 
seigneur  monseigneur  le  duc  de  Berry,  vostre  oncle, 
le  duc  de  Bourbon  ,  le  conte  d'Âlençon  et  les  contes 
de  Clermont  et  d'Armaignac ,  et  moy  Charles ,  en  leur 
compaignie,  en  voulant  acquiter  envers  vous  nostre 
foy  et  loiauté ,  par  lesquelles  nous  sommes  obligez  et 
contrains  comme  voz  très  humbles  parens  et  subjects, 
nous  ensemble,  avons  mis,  l'an  passé,  intencion  et  pro- 
pos de  venir  à  vous  pour  vous  démonstrer  les  choses 
devantdictes,  le  dampnable  régime  de  vostre  royaume 
et  la  prouchaine  et  évidente  desrision  et  destruction 
totale ,  se  longuement  la  chose  demeure  en  tel  estât. 
a  Afin  que  nous  oys ,  et  ceulx  aussi  qui  y  seront  qui 
vueillent  riens  dire  au  contraire ,  vous ,  trèsredoubté 
et  souverain  seigneur,  par  l'advis,  délibéracion  et 
conseil  de  ceulx  de  vostre  sang ,  des  gens  de  vostre 
conseil ,  seigneurs ,  barons  et  preudommes  de  vostre 
royaume,  telz  et  en  tel  nombre  qu'il  vous  plaira  estre 
fait,  meissiez  remède  aux  inconvéniens  qui  adviennent 
et  qui  autrement  neccessairement  estoient  et  sont  en 
brief  en  aventure  de  advenir,  pourveant  première- 
ment ,  à  la  franchise  et  seureté  de  vostre  personne  et 
de  nostre  trèsredoubté  seigneur,  monseigneur  le  duc 
d'Acquitaine,  vostre  ainsné  filz.  En  après,  au  bien  de 
vous  et  au  régime  et  gouvernement  de  vostre  royaume, 
de  vostre  justice ,  et  de  toute  la  chose  publique  d'icel- 
lui ,  à  vostre  prouffit  et  de  tous  vos  autres  subgetz , 
ainsi  que  toutes  ces  choses  estoient  plus  à  plein  con- 
tenues en  noz  lectres  patentes ,  lesquelles  adonc  nous 
vous  envoiasmes,  nous  venismes   emprès   Paris  où 

vous  estiez.  Et  jà  soit  ce  que  pour  la  seureté  de  noz 
personnes  nous  feussions  acompaignez  de  noz  parens, 
amis  et  vassaulx,  tous  à  vous  subgetz ,  et  tous  venis- 
sions  en  vostre  service ,  seulement  pour  le  bien  de 
vous  et  de  vostre  royaume,  comme  dit  est,  néant- 
moins  nous  feussions  nous  ofters  de  venir  à  vous  à 
compaignie  modérée.  Toutesfois  ne  peusmesnous  on- 
ques  avoir  un  g  seul  accès  ne  une  seule  audience  à 
vous ,  obstans  les  empescliemens  et  perturbacions  qui 
par  ledit  traistre  y  furent  mis ,  qui  tous  jours  estoit 
encosté  et  emprès  vous,  empeschant  si  grant  bien  que 
nous  avions  en  propos  et  intencion  de  faire,  tous- 
jours  persévérant  en  Tobstinacion  de  son  courage  et 
en  ambicion  et  concupiscence  qu'il  a  tousjours  eu  de 
dominer  et  d'avoir  l'auctorité  et  le  gouvernement  de 
vous  et  de  vostre  royaume.  Nous  ,  par  certain  accord 
par  vous  et  vostre  conseil  prins,  nous  convint  retour- 
ner en  nostre  pays ,  et  pour  escliever  la  destruction 
de  vostre  peuple  ,  faire  en  r'aler  noz  gens.  Lequel  ap- 
poinctement,  de  nostre  partie,  royaument  et  de  fait 
nous  acomplismes.  Mais  tantost  après  ,  un  moment  le 
rompy  et  viola.  Car,  entre  les  autres  choses  fut  ap- 
poincté  que  ceulx  qui  adonc  entour  vous  et  vostre 
conseil  demoureroient,  seroient  hommes  non  suspetz, 
non  favorables ,   non  serviteurs ,    non  pensionnaires 
d'une  partie  ne  d'autre.  Et  il  a  laissé  ses  serviteurs  et 
officiers,  voire  les  principaulx  ,  par  le  moien  desquelz 
il  a  tousjours  l'auctorité,  le  régime  et  le  gouverne- 
ment de  vous  et  de  vostre  royaume,  mieulx  et  plus 
seurement  que  s'il  y  estoit  en  personne.  Et  ainsi  n'est 
aucunement  pourveu  ausdiz  inconvéniens  ,  mais  tous- 
jours  croissent  et  encores  plus  croistront  et  augmen- 

teront ,  se  Dieu  et  vous,  n'y  mectez  remède.  Et  après, 
jà  soit  ce  que  Pierre  des  Essars ,  adonc  prévost  de 
Paris  vostre  bonne  ville,  et  vostre  gouverneur  de  vos 
finances,  deust  estre  déposé  de  toutes  offices  royaulx 
et  de  tous  les  estas  qu'il  avoit  entour  vous  par  ledit 
appoinctement ,  néantmoins  il  lui  fîst  avoir  secrète- 
ment voz  lectres  patentes  scellées  de  vostre  grant  seel 
pour  ravoir  ladicte  prévosté  et  office  d'icelle.  Soubz 
l'ombre  desquelles  ledit  Pierre  est  retourné  à  Paris  et 
s'est  esforcé  de  retourner  et  rentrer  en  l'office  de  la- 
dicte prévosté.  Et  de  fait  vint  en  Chastelet  à  Paris  et 
fist  ou  siège  tribunal,  et  print  possession  dudit  office, 
et  tout  par  l'ordonnance  ,  sceu  et  voulenté  dudit  duc 
de  Bourgongne,  et  ne  demoura  par  lui  que  la  chose 
sorteist  son  effect.  Par  quoy  appert  clèrement  ledit 
appoinctement  par  lui  et  son  pourchas  estre  violé.  Et 
qui  pis  est ,  en  faisant  ledit  appoinctement ,  secrète- 
ment procuroit  le  contraire ,  et  en  lui  le  rompoit  et 
efforçoit.  Car  en  consentant  la  déposicion  dudit  des 
Essars  il  procuroit  qu'il  feust  restitué  comme  dit  est. 
Par  quoy  la  chose  est  bien  manifeste  qu'il  n'eust  on- 
ques  en  toute  sa  vie  intencion  ne  propos  de  tenir  ledit 
appoinctement.  Et  oultre ,  combien  que  par  ledit 
traictié  et  appoinctement  fist  que  tous  ceulx  qui  avoient 
esté  déposez  de  leurs  estas  et  offices  soubz  umbre 
d'avoir  esté  en  la  compaignie  de  moy  Charles,  et  au- 
tres desdiz  seigneurs,  feussent  remis  et  restituez  en 
leurs  offices  et  que  par  l'ordonnance  de  vous  et  de 
vostre  grant  conseil  messire  Jehan  de  Carencières  *,  en 
l'office  de  capitainerie  de  vostre  ville  et  chastel  de 

Caen  eust  esté  remis  et  restitué,  néantmoins,  en  ve- 
nant directement  contre  ladicte  ordonnance  ,  ledit  de 
Bourgongne  le  fist  depuis  déposer  dudit  office  et  ledit 
office  impétra  pour  lui  mesme,  ou  contempt  et  en  la 
haine  dudit  Carencières ,  et  de  fait  ledit  office  ocupa , 
tient  et  ocupe.  Par  quoy  il  appert  clèrement  que  par 
plusieurs  et  diverses  manières  ledit  traistre  a  rompu 
et  \iolé  ledit  appoinctement.  Et  ja  soit  ce,  trèsredoubté 
et  souverain  seigneur,  que  par  nostre  trèsredoubtée 
dame  et  mère,  qui  Dieu  pardoint,  feussent  faictes  les 
diligences  devant  dictes  à  ce  que  justice  lui  feust  ad- 
ministrée dudit  mauvais  et  dampnable  homicide ,  et 
que  jà  près  de  quatre  ans  sont  passez  que  le  cas  advint, 
toutesfois  sans  ce  que  ,  elle  ne  no\is,  peussions  obtenir 
une  seule  provision  de  justice  en  ensuivant  les  voies 
acceptées ,  je  Charles  ,  naguères  suppliay  à  vous  très 
humblement  qu'il  vous  pleust  a  moy  octroier  vos 
lectres  entérinées  de  justice  contre  les  consentans  et 
complices  dudit  homicide  ,  c'estassavoir  voz  lectres  à 
tous  voz  justiciers  adréçans  ,  que  ceulx  qui  par  infor- 
macion  deue  trouveroient  chargez  et  coulpables  des 
choses  dessusdictes  preinssent  el  emprisonnassent  et 
feissent  telle  raison  et  justice  comme  au  cas  appartien- 
droil.  Et  ce  n'estoit  fors  que  pour  exciter  et  resveiller 
justice ,  car  de  son  office,  sans  ma  requeste  ne  autre 
quelconques,  elle  doit  ce  faire  et  à  ce  faire  elle  est 
obligée.  Et  ne  croy  point  qu'il  soit  homme  en  vostre 
royaume ,  de  quelque  estât  ou  condicion  qu'il  soit , 
tant  soit  povre  ne  de  bas  estât,  auquel  en  vostre  chan- 
cellerie lui  feussent  refusées  en  pareil ,  ne  en  mendre 
cas.  Trop  bien  sçay  que  on  ne  lui  devroit  point  refu- 
ser. Et  toutesfoiz ,  pour  quelque  diligence  que  je  aye 

peu  ne  sceu  faire,  lesdictes  lectres  de  justice  n'ay  peu 
obtenir.  Et  tieng  que  c'est  pour  ce  que  aucuns  sont 
en  vostre  conseil,  qui  des  choses  devant  dictes  se  sen- 
tent chargez,  et  pour  ce  ne  conseilleront  ilz  point 
l'exaulcement  ne  l'acomplissement  de  madicte  suppli- 
cacion  et  requeste.  Pour  quoy,  trèsredoubté  et  souve- 
rain seigneur,  naguères  je  vous  suppliay  tant  comme 
je  peuz,  que  pour  le  bien  de  vous  et  de  vostre  royaume 
vous  pleust  rappeller  et  mectre  hors  de  vous  et  de  voz 
offices  certaines  personnes,  lesquelles  par  mes  lectres 
je  vous  nommay  et  déclaray,  qui  notoirement  empes- 
chent  le  bien  de  justice,  le  bon  régime  de  vous,  et  la 
paix  commune  de  vostre  royaume ,  et  empescheront 
tant  qu'ilz  seront  entour  de  vous.  Et  ce  fait ,  j'esloie 
prest  pour  l'amour  et  révérence  de  Dieu  première- 
ment, et  après  de  vous,  et  aussi  pour  le  bien  de  vostre 
royaume,  sur  les  choses  naguères  par  vous  dictes  par 
voz  ambaxadeurs,  lesquelz  il  vous  a  pieu  moy  envoler, 
à  vous  donner  et   faire  telle  response  et  descouvrir 
aussi  tellement  et  si  clèrement  mes  intencions  et  pro- 
pos ,  que  Dieu ,  vous  et  tout  le  monde  par  raison  de- 
vriés   estre  contens.  De  quoy,  tant  de  la  response 
précédente  comme  de  semblable  cause,  je  ne  peuz 
quelque  chose  obtenir.  Nous  vous  supplions  trèsre- 
doubté et  souverain  seigneur,  tant  comme  nous  povons 
humblement ,  que  actendu  les  choses  devant  dictes 
et  considérées,  c'estassavoir  Ténormité  dudit  homi- 
cide, lequel  ne  peut  estre  trop  détesté,  ne  la  cruaulté 
d'icellui  trop  diffamée ,  tant  de  droit  comme  de  fait, 
par  la  confession  de  partie  qui  notoirement  Ta  confessé 
tant  en  jugement,  devant  nostre  trèsredoubté  seigneur 
monseigneur  le  duc  d'Acquitaine  vostre  ainsné  filz,  et 
«  10 

plusieurs  seigneurs  de  vostre  sang,  ceulx  aussi  de  voslre 
conseil  et  grant  planté  de  clergié  et  peuple  a  ce  assem- 
blez et  à  sa  requeste,  en  vostre  hostel  de  Saint-Pol,  et 
nostre  trèsredoubtë  devantdit  monseigneur  d'Acqui- 
taine  là  estant  et  séant  en  son  siège  tribunal,  vostre 
personne  représentant  qui  estes  son  roy  et  son  souve- 
'    rain  seigneur  et  le  nostre.  Et  par  ainsi  ne  peut  dire 
qu'il  ne  Tait  confessé  en  jugement  et  devant  le  juge 
compétent,  et  hors  jugement,  et  aussi  devant  telz  et  si 
notables  tesmoings  comme  le  roy  de  Cécile  et  mon- 
seigneur de  Berry  vostre  oncle ,  par  devant  lesquelz  il 
a  confessé  privéément ,  simplement  et  absoluement , 
sans  cause  ne  raison  quelconques  dire  ne  enseigner, 
fors  tant  seulement  qu'il  l'avoit  fait  par  temptacion  de 
l'ennemi  ;  et  après  ce  aussi  l'a  confessé  en  plusieurs 
lieux,  tant  pardevant  vous  comme  pardevant  notables 
personnes.  Laquelle  confession  ainsi  faicte  selon  toute 
raison  escripte  et  selon  droit  constitué  et  selon  usage 
et  stile  notoirement  observez,  vault  et  doit  valoir  en 
son  préjudice,  et  doresenavant  ne  doit  estre  receu  à 
dire  contre  sa  confession  ne  le  coulourer  et  justifier 
autrement  que  premier  a  fait ,  laquelle  confession  de 
lui-mesmes  le  a  condempné  et  de  sa  propre  bouche  a 
gecté  la  sentence.  Et  ce  est  moult  cler,  que  après  la- 
dicte  confession  ne  convenoit  ne  convient  faire  autre 
solennité  de  procès,  et  ne  gisoit  la  chose  ne  gist  aussi 
en  autre  examen  ne  congnoissance  de  cause,  et  par 
ainsi  ne  restoit  ne  reste  encores  fors  tant  seulement 
prompte  et  preste  punicion  et  exécucion  de  justice,  et 
n'y  affiert  ne  appartient  dilacion.  Et  toutesfoiz  par  ce 
que  dit  est ,  nostre  trèsredoubtée  dame  et  mère ,   à 
rame  de  laquelle  Dieu  face  mercy,  et  nous,  ensuivans 

ceste  matière,  feismes  toutes  les  diligences  à  nous  pos 
sibles,  et  par  grandes  instances  soustenismes  et  atten- 
dismes  trèslonguement  et  par  longues  dilacions.  Car 
jà  sont  passez  trois  ans  et  demy  et  plus,  que  ceste  pro- 
sécucion  est  commencée,  sans  ce,  comme  devant  est 
dit,  qu'onques  peussions  obtenir  une  seule  provision 
de  justice,  ne  parcevoir  par  quelles  manières  justice  se 
voulsist  aucunement  de  ce  entremetre.  Laquelle  chose 
est  et  sera  doloreuse  et  misérable,  seulement  à  le  oyr 
réciter,  actendu  aussi  et  considérez  les  grans  maulx , 
dommages  et  inconvéniens  par  ce  venus  en  vostre 
royaume ,  qui  neccessairement  adviennent  et  adven- 
root  encores  plus  grans ,  si  non  que  ce  cas  cy  n'y  soit 
réparé.  Car  ainsi  que  vous  povez  veoir  clèrement,  de- 
puis ledit  cas  et  homicide  advenu,  ce  royaume,  de  in- 
convénient plus  grant  en  plus  grant  est  passé.  Et  aussi 
est-ce  le  propre  droit  de  faulte  de  justice,  engendrer  et 
nourrir  ou  multiplier  inconvéniens. 

«  Pour  ce,  plaise  vous  de  vostre  grâce,  en  faisant 
vostre  loial  devoir  de  vostre  office,  en  obéissant  à  Dieu 
vostre  créateur  duquel  Testât  de  justice  procède  et 
directement  dépend,  et  dont  aussi  vous  tenez  icelle,  et 
aussi  eu  regard  en  pitié  au  bon  maintenement  de 
vostre  seigneurie  et  de  vostre  règne,  vueillez  vous  exer- 
citer  et  esveiller  et  promptement  toutes  grandes  dila- 
cions derrière  mises  vous  exposer  à  ladicte  exécucion 
de  justice.  Et  de  ce  en  telle  et  si  grande  humilité  que 
nous  plus  povons,  vous  supplions  et  resupplions,  som- 
mons et  requérons  très  instamment,  et  par  nous  et  par 
toutes  voies  voulons  procurer  et  poursuyr,  tant  de  fait 
comme  autrement,  la  réparacion  dudit  homicide  et  le 
déshonneur  de  nostre  trèsredoubtë  seigneur  et  père, 

duquel  Dieu  ait  mercy,  auquel  de  fait  ainsi  blécié  et 
conteuipné   nous  sommes  obligez    et    contrains  par 
droit  et  sur  très  grosses  et  grandes  peines  y  obvier  et 
résister,  c'estassavoir  sur  peine  d'encourir  nom  de 
diffame  ,  de  non  estre  rcputez  ses  enfans  ne  à  lui  ap- 
partenir en  aucune  manière ,  estre  aussi  réputez  indi- 
gnes de  sa  succession  ,  de  son  nom,  de  ses  armes  et  de 
sa  seigneurie.  Lesquelles  peines  nous  ne  voulons  ne 
devons  encourir;  nous  aurions  plus  cher  à  soustenir 
et  souffrir  mort,  comme  devroit  faire  tout  cuer  noble 
de  quelque  estât  qu'il  soit.  Nous  vous  supplions  tant 
humblement  comme  plus  povons,  que  à  ce  et  aussi  à 
résister  et  rebouter  sa  maligne  intencion ,  laquelle  il  a 
contre  nous  par  toutes  voies  à  nostre  destruction  ten- 
dant ,  vous  plaise  de  vostre  grâce ,  vous  auxquelz  Dieu 
a  tait   si  grande   grâce  qu'il  nous  fist  naislre  en  ce 
monde  vos  parens  et  tant  prouchains  de  vostre  géiié- 
racion  et  comme  nepveux  vrais  de  vostre  seul  frère 
germain,  aider,  secourir  et  conforter  vostredit  frère  de 
vostre  puissance,  et  a  proprement  parler  vous  plaise 
aider,  secourir  et  conforter  vostredit  frère,  auquel  en 
cesle  partie  nous  déduisons  et  entendons  à  déduire  la 
cause.  Las!  nostre  trèsredoubté  et  souverain  seigneur, 
il  n'est  si  povre  homme  ne  de  si  bas  estât  en  ce  monde 
ne  quelconc[ues  autre,  à  qui  si  cruellement  et  tant  trai- 
treusement  père  ne  frère  feust  occis,  que  lui  ou  ses 
parens  et  amis  ne  se  feissent  partie  jusques  à  la  mort 
et  qu'ilz  ne  poursuissent  contre  ledit  homicide  qui  de 
plus  en  plus  en  l'obstinacion  de  son  cruel  faulx  et 
mauvais  courage  persévère  notoirement,  et  tant  que 
ledit  traistre  puis  naguères  vous  a  osé  escripre,  et  en 
plusieurs  autres  lieux  notables  dire^  rju'il  a  fait  mourir 

vostre  frère,  nostre  trèsredoubté  seigneur  et  père,  que 
Dieux  absoille,  bien  et  deuement.  Esquelz  lieux  à 
ceste  occasion ,  moy  Charles  afferme  lui  avoir  menti. 
Auquel  de  plus  avant  respondre  je  me  déporte  pour  le 
présent.  Car,  comme  dit  est  devant,  il  appert  clère- 
ment  qu'il  est  menteur,  faulx  traistre  et  desléal,  et  moy 
par  la  grâce  de  Dieu  j'ay  tousjours  esté,  suis  et  seray 
net,  sans  reprouche  et  voir  disant.  Et  pour  ce  ,  nostre 
trèsredoubté  seigneur,  que  les  choses  dessusdictes  fu- 
rent et  ont  esté  faictes  ou  grant  vitupère  et  préjudice 
de  vostre  personne,  de  toute  vostre  royaume  et  de 
toute  la  chose  publique,  vous  suppUons  tant  et  si  hum- 
blement que  nous  povons,  qu'il  vous  plaise  à  vous  ex- 
poser ainsi  que  de  raison  faire  le  devez,  à  la  répara- 
cion  de  ceste  besongne,  et  nous  aider,  secourir  et 
conforter  par  toutes  manières  à  vous  possibles,  afin 
que  la  réparacion  de  ce  cruel  homicide  puist  estre 
puny  ainsi  que  de  raison  faire  se  doit.  Et  en  ce  faisant 
vous  vous  acquiterez  principalement  envers  Dieu 
nostre  créateur,  et  exécuterés  justice,  de  laquelle  vous 
estes  chef  et  souverain  ,  auquel  après  Dieu  nous  de- 
vons avoir  recours.  Et  afin  ,  nostre  trèsredoubté  et 
souverain  seigneur,  que  vous  sachiez  que  le  contenu 
en  ces  présentes  procède  de  nostre  certaine  science  et 
voulenté ,  Nous  Charles ,  Phelippe  et  Jehan  ,  vos  très 
humbles  filz  et  nepveux,  y  avons  chascun  de  nous  mis 
nostre  seing  manuel.  Escript  à  Jargeau,  le  ix**  jour  de 
juillet  mil  quatre  cens  et  unze.*  » 

1.  Le  0  juillet  1411.  Le  ms.  Suppl.  fr.  93  et  Vcrard,  datent 
cette  lettre  du  10,  et  le  Relii^neux  de  Saint-Denis,  du  14.  Ce  der- 
nier, qui  la  traduit  en  latin ,  l'abrège  et  la  tronque  considérable- 
ment. 11  termine  par  cette  reflexion:  «  J'ai  entendu  dire  à  quelques 

Lesquelles  lecties  furent  envolées  par  ung  hérault 
du  duc  d'Orléans,   à  Paris,  devers  le  l\oy  ^  Auquel 
lieu  elles  furent  visitées  en  plein  conseil,  et  au  long  et 
sur  le  contenu  en  icelles  furent  mises  avant  plusieurs 
et  di\ erses   opinions   et  voulentez.  Et  vouloient  les 
aucuns  que  les  frères  dessusdiz  fussent  oyz  en  leurs 
raisons,  et  que  le  duc  de  Bourgongne  feust  évoqué  et 
contraint  de  respondre  à  ce  qu'ilz  vouldroient  dire  et 
proposer  contre  lui.  Mais  finablement  les  besongnes 
furent  prolonguées,  et  ne  purent  les  dessusdiz  avoir 
aucune  response  qui  leur  feust  agréable ,  pour  ce  que 
la  plus  grant  partie  de  ceulx  qui  gouvernoient  le  Roy 
et  le  duc  d'Aquitaine  estoient  plus  favorables  au  duc 
de  Bourgongne  qu'a  la  partie  d'Orléans.  Et  mesme- 
ment  lui  fut  tost  après  envolée  la  copie  desdictes  lec- 
tres  ,  lesquelles  par  lui  veues ,   apperçeut  assez  qu'il 
estoit  apparant  que  iceulx  frères  d'Orléans  lui  feroient 
guerre  dedens  brief  temps.  Dont,  pour  y  résister,  se 
pourveut  de  gens  et  de  habillemens  de  guerre  le  plus 
hastivement  que  faire  le  peut,  par  tous  ses  pays. 

Et  tout  en  la  manière  que  lesdiz  d'Orléans  avoient 
escript  au  Roy,  escripvirent  à  plusieurs  princes  et 
bonnes  villes  du  royaume  de  France,  en  eulx  complai- 

personnes  de  savoir  et  d'expérience,  qui  lurent  ce  messoffe  d'un 
bout  à  l'autre  avec  la  plus  extrême  attention ,  qu'il  ne  conlenuit 
que  de  justes  demandes.  Seulement  elles  regardaient  comme  at- 
tentatoire aux  lois  divines  et  humaines ,  et  comme  du  plus  mau- 
vais exemple,  que  le  duc  d'Orléans  demandât  justice,  non  par 
d'humbles  prières ,  mais  les  armes  à  la  main  ,  à  la  tète  de  son 
parti  et  avec  l'assistance  des  ennemis  mortels  du  royaume.  » 
(C/ir,  de  Ch.  FI,  t.  IV,  p.  433.  Traduction  de  M.  Bellaguet.) 

\,  La  réponse  du  roi  ne  se  lit  pas  attendre.  Elle  est  du  20  juil- 
let 14H.  Il  lui  ordonne  de  désarmer. 

gnant,  et  requérant  aide  contre  ledit  duc  de  Bour- 
gongne. Et  pour  ce  que  selon  leur  entencion ,  le  Roy 
leur  oncle,  et  son  grant  conseil,  ne  leur  baillèrent  point 
response  aux  lectres  qu'ilz  avoient  envolées  telle  qu'ilz 
désiroient ,  de  reclief  envoyèrent  autres  assez  sembla- 
bles, contenans  en  substance  manière  de  sommacions, 
donnans  à  entendre  que,  si  provision  ne  leur  estoit 
baillée,  il  convenroit  et  ne  se  pourroient  déporter  de 
la  quérir  par  autre  manière.  Et  adonc  fut  par  le  Roy 
ordonné ,  tant  à  la  Royne ,  au  duc  de  Berry  comme 
autres  de  grant  auctorité  et  du  sang  royal,  comme  du 
conseil,  à  quérir  moien  entre  ces  deux  parties,  c'estas- 
savoir  d'Orléans  et  de  Bourgongne.  Et  furent  envolez 
plusieurs  et  divers  ambaxadeurs  de  costé  et  d'autre. 
Mais  finablement  on  ne  les  peut  accorder,  pour  ce 
principalement  que  le  duc  de  Bourgongne  ne  vouloit 
point  descendre  à  faire  quelque  réparacion  ,  si  non 
ainsi  qu'il  avoit  esté  traicté  à  la  paix  de  Chartres  ;  et 
se  tenoit  fier,  pour  ce  qu'il  avoit  le  Roy  et  le  duc  d'Ac- 
quitaine  de  sa  partie.  Les  autres ,  c'estassavoir  les 
enfans  d'Orléans,  n'estoient  point  de  ce  contens.  Les- 
quelz  sentoient  qu'ilz  avoient  plusieurs  grans  seigneurs 
de  leur  partie  et  qui  déjà  leur  avoient  promis  à  donner 
confort  et  aide  de  toute  leur  puissance  contre  ledit 
duc  de  Bourgongne.  Et  par  ainsi ,  la  Royne  et  ceulx 
qui  estoient  ordonnez  de  par  le  Roy  à  poursuivir  les 
traictiez  dessusdiz,  voians  qu^ilz  n'en  povoient  venir  à 
chef  et  qu'il  leur  estoit  impossible,  selon  les  demandes 
et  responses  des  deux  parties,  de  les  accorder,  délais- 
sèrent ceste  matière  et  firent  un  certain  jour  leur  rela- 
cion  au  Roy,  des  devoirs  qu'ilz  en  avoient  fais  et  des 
responses  qu'ilz  en  avoient  eues  de  chascune  partie. 

Et  dedens  briefz  jours  après  lesdiz  frères  d'Orléans  se 
conclurent  de  faire  guerre  mortelle  audit  duc  de  Bour- 
gongne  et  à  tous  ses  aliez ,  et  leur  en\  oièrent  leurs 
lectres  de  défiance  par  ung  hérault. 

CHAPITRE  LXXII. 

Comment  le  duc  d'Orléans  et  ses  frères  envolèrent  leurs  lectres  de 
défiance  au  duc  Jehan  de  Bourgongne  pour  la  première  foiz,  et  la 
teneur  d'icelles. 

«  Charles,  duc  d'Orléans  et  de  Valois,  conte  de 
Blois  et  de  Beaumont ,  seigneur  de  Coucy,  Phelippe , 
conte  de  Vertus,  et  Jehan,  conte  d'Angoulesme,  à  toy 
Jehan  qui  te  dis  duc  de  Bourgongne.  Pour  le  très  hor- 
rible meurtre  par  toy  fait  en  grande  trahison,  d'aguet 
appensé ,  par  murdriers  affectez  ,  en  la  personne  de 
nostre    trèsredoubté   seigneur  et   père,  monseigneur 
Loys ,  duc  d'Orléans ,  seul  frère  germain  de  monsei- 
gneur le  Roy,  nostre  souverain  seigneur  et  le  tien , 
non  obstant  plusieurs  seremens ,  aliances  et  compai- 
gnies  d'armes  que  tu  avoies  a  lui ,  et  pour  les  grans 
trahisons  ,  desloyaultez  ,  deshonneurs  et  mau\  aiseliez 
que  tu  as  perpétré  contre  nostredit  souverain  seigneur 
le    Roy  et   contre  nous    en   plusieurs  manières,  te 
faisons  savoir  que  de  ceste  heure  en  avant  nous  te 
nuirons  de  toute  nostre  puissance  et  par  toutes  les 
manières  que  nous  pourrons  ;  encontre  toy  et  ta  des- 
loiaulté  et  trahison  appelions  Dieu  et  raison  en  nostre 
aide ,  et  tous  les  preudommes  de  ce  monde.  En  tes- 
moing  de  vérité ,  nous  avons  fait  séeller  ces  présentes 
lectres  du  séel  de  moy  Charles,  duc  d'Orléans  des- 


[4411]  D'ENGUERRAN  DE  MONSTRELET.  153 

susnommé.   Données  à  Jargueau  *  le  xvin^  jour   de 

juillet.  » 

Lesquelles  lectres  receues  par  ledit  duc  de  Bour- 
gongne et  à  lui  présentées  par  ung  hérault  des  dessus- 
diz  frères  en  la  ville  de  Douay  *,  prestement  après  ce 
qu'il  eut  eu  conseil  sur  icelles,  rescripvit  aux  dessusdiz 
en  faisant  response  telle  que  cy-après  sera  déclairée  ^ 
et  les  envoya  par  ung  sien  officier  d'armes  devers 
ledit  duc  d'Orléans  et  ses  frères. 


CHAPITRE   LXXIII. 

Comment  le  duc  Jehan  de  Bourgongne  rescripyy  aux  enfans  d'Orléans 
sur  les  défiances  qu'ilz  lui  avoient  envolées. 

«  Jehan ,  duc  de  Bourgongne ,  conte  d'Artois ,  de 
Flandres  et  de  Bourgongne ,  seigneur  de  Salins  et  de 
Maslignes',  à  toy  Charles,  qui  te  dis  duc  d'Orléans,  à 
toy  Phelippe  ,  qui  te  dis  conte  de  Vertus  ,  à  toy  Jehan, 
qui  te  dis  conte  d'Angoulesme,  qui  naguères  nous  avez 
escript  voz  lectres  de  défiances.  Faisons  savoir,  et  vou- 
lons que  chascun  sache,  que  pour  abatre  les  très 
horribles  traysons  par  très  grandes  mauvaisetiez  et 
agaiz  apensez  conspirées ,  machinées  et  faictes  félon- 
neusement  à  l' encontre  de  monseigneur  le  Roy,  nostre 
trèsredoubté  et  souverain  seigneur  et  le  vostre,  et 
contre  sa  très  noble  généracion,  par  feu  Loys,  vostre 
père  ,  en  plusieurs  et  diverses  manières ,  et  pour  gar- 
der vostre  père ,  faulx  et  desloial  traistre ,  de  parvenir 


1.  Lis.  Jargeau. 

2.  Le  10  aoùl,  suivant  le  Religieux  de  Saint-Denis. 

3.  Malines. 

à  la  finale  exécucioii  détestable  à  lac|uelle  il  a  con- 
tenclu  à  Fencontre  de  iiostre  trèsredoiibté  et  souverain 
seigneur  et  le  sien,  et  aussi  contre  sadicle  généracion, 
si  faulcement  et  si  notoirement  que  nul  preudomme 
ne  le  devoit  laisser  vivre ,  et  mesmement,  Nous,  qui 
sommes  cousins  germains  de  mondit  seigneur,  doyen 
des  pers  et  deux  foiz  per,  et  plus  astraint  à  lui  et  à 
sadicle  généracion  que  autres  quelconques  de  leurs 
parens  et  subgects,  ne  devons  ungs  si  faulx  et  desléal, 
cruel  et  félon  traistre  laisser  sur  terre  plus  longue- 
ment, que  ce  ne  feust  à  nostre  très  grant  charge  , 
avons,  pour  nous  acquiter  loyaument  et  faire  nostre 
devoir  envers  nostre  très  grant,  redoubté  et  souverain 
seigneur,  et  sadicte  généracion ,  fait  mourir,  ainsi  que 
devoit,  le  faulx  et  desloial  traistre.  Et  ainsi  avons  fait 
plaisir  a  Dieu ,  service  loyal  à  nostre  trèsredoubté  et 
souverain  seigneur,  et  exécuté  raison.  Et  pour  ce  que, 
toy  et  tes  diz  frères  voulez  ensuivir  et  ensuivez  la  faulse 
trace  et  desloiale  félonnie  de  vostredit  feu  père ,  cui- 
dans  venir  aux  dampnables  et  desloiaulx  fais  à  quoy  il 
contendoit,  avons  très  grande  léesse  au  cuer  desdictes 
défiances.  Mais  du  surplus  contenu  en  icelles,  toy  et 
tesdiz  frères  ,  avez  menti  et  mentez  faulsement ,  mau- 
vaisement  et  desloiaument,  comme  faulx ,  mauvais  et 
desloiaulx  traistres  que  vous  estes.  Et  donc ,  à  l'aide 
de  Dieu,  qui  scet  et  congnoist  la  très  entière  et  par- 
faicte  loyaulté,  amour  et  vraie  entencion  que  tousjours 
avons,  et  aurons  tant  que  nous  vivrons,  à  nostredit 
seigneur  le  Roy  et  sadicte  généracion ,  au  bien  de  son 
peuple  et  de  tout  son  royaume,  vous  ferons  venir  à 
la  fin  et  punicion  telle  que  telz  faulx  ,  mauvais  et  des- 
loiaulx traistres,  rebelles,  désobéissans  et  félons  comme 

toy  et  tes  diz  frères  estes,  doivent  venir  par  raison. 
En  tesmoing  de  ce,  nous  avons  fait  séeller  ces  pré- 
sentes lectres  de  nostre  séeî.  Donné  en  nostre  ville  de 
Douay,  le  xiii^  jour  d'aoust  l'an  mil  quatre  cens  et 
unze  \  » 

Lesquelles  lectres  ledit  duc  de  Bourgongne  envoya, 
comme  dit  est  dessus,  par  ung  officier  d'armes,  devers 
ledit  duc  d'Orléans  et  ses  frères.  Lequel  duc  fut  trouvé 
à  blois ,  et  eut  grand  desdaing  et  desplaisir  de  la  res- 
ponse  c]ue  lui  faisoit  ledit  duc  de  Bourgongne.  Néant- 
moins  il  fist  faire  assez  bonne  chère  *,  et  après  que 
sur  icelles  il  eut  eu  délibéracion  de  conseil ,  il  s'es- 
força  en  toutes  les  manières  qu'il  peut,  d'assembler 
gens  d'armes  pour  mener  guerre  audit  duc  de  Bour- 
gongne. 

CHAPITRE  LXXIV. 

Comment  le  duc  de  Bourgongne  se  prépara  pour  soy  défendre  contre  le 
duc  d'Orléans  et  ses  frères ,  et  des  lectres  qu'il  envoia  au  duc  de 
Bourbon  pour  aToir  son  aide. 

En  après,  le  duc  Jehan  de  Bourgongne,  quant  il  ot 
congnoissance  qu'il  auroit  la  guerre  au  duc  d'Orléans 
et  ses  frères  et  leurs  allez,  et  que  les  aucuns  le  eurent 
défié  par  lectres  et  paroles ,  il  se  prépara  de  toute  sa 
puissance  pour  acquérir  amis  et  allez  pour  résister 

1 .  Cette  lettre  se  trouve  aussi  dans  Juvénal  des  Ursins ,  qui 
donne ,  de  plus  que  Monstrelet ,  une  lettre  du  duc  d'Orléans  à  la 
Reine ,  de  la  même  date.  Voy.  le  Ch.  FI  de  Godcfroi,  p.  222. 

2.  Notre  texte  omet  ici  les  mots  :  «  à  celluy  qui  les  avoit  por- 
tées, »  nécessaires  au  sens  et  qu'on  lit  dans  le  ms.  SuppL  fr.  93. 
L'omission  se  trouve  aussi  dans  le  ms.  8345. 


dSG  CHRONIQUE  [1411] 

contre  tous  ceulx  qui  mal  lui  vouloient.  Et  entre  les 
autres  qui  le  défièrent  et  dont  il  fut  plus  mal  content 
que  de  nul  autre  ,  le  défia  ung  chevalier  de  Picardie , 
nommé  messire  Mansart  du  Bos*,  duquel  et  de  sa  fin 
sera  plus  à  plain  déclairé  cy-après  quant  temps  sera. 
Si  escripvit  icellui  duc  de  Bourgongne  au  duc  de 
Bourbon  unes  lectres  ,  lesquelles  il  envoya  par  son 
roy-d'armes  de  Flandres.  Dont ,  du  contenu  en  icelle 
la  copie  s'ensuit  : 

«  Très  cher  et  bien  amé  cousin ,  duc  de  Bourbon 
et  conte  de  Clermont  ^ ,  Jehan  ,  duc  de  Bourgongne , 
conte  de  Flandres,  d'Artois  et  de  Bourgongne.  Tiengs 
bien  en  vostre  mémoire  comment  Tan  mil  quatre 
cens  et  deux,  vous  et  moy  feismes  et  eusmes  certaines 
aliances  ensemble ,  lesquelles  furent  et  ont  esté  à 
vostre  prière  et  requeste  renouvelées  et  de  rechef  ju- 
rées et  promises  en  la  présence  de  plusieurs  chevaliers 
et  autres  gens  dignes  de  foy,  et  devions  demourer 
vrays,  bons  et  loyaulx  et  parfaiz  amis  et  allez  durant 
le  cours  de  nos  vies.  Et  deviez  procurer  à  vostre  loyal 
povoir  le  bien  et  honneur  de  moy,  et  eschever  mon 
mal  et  dommage ,  ainsi  que  bon  parent  loyal ,  à  moy 
alié ,  est  tenu  de  faire.  Et  avecques  ce ,  que  toutes  et 
quantes  fois  que  je  aurai  à  faire  chose  qui  touche  l'on- 
neur  et  estât  de  ma  personne  et  de  mes  seigneurs  et 
amis,  vous  devez  et  estes  tenu  moy  aider,  conseiller 
et  conforter  loyaument,  se  requis  en  estes,  de  corps, 
d'amis,  de  conseil  de  gens  et  de  chevance,  envers  tous 
et  contre  tous,  excepté  tant  seulement  la  personne  de 

i,  Mansart  du  Bois. 

2.  Jean  I",  duc  de  Bourbon.  Il  était  comte  de  Clermont  par 
sa  mère. 


[lUl] 


D'ENGUERRAN  DE  MONSTRELET. 


157 


monseigneur  le  Roy,  monseigneur  le  duc  d'Acquitaine 
et  ceulx  qui  succéderont  au  royaume  de  France  ,  et 
feu  beau  cousin  le  duc  de  Bourbon ,  vostre  père^  Et 
encores,  s'il  feust  advenu  que  entre  moy  et  aucuns 
autres  eust  eu  guerre  ou  débat  et  ledit  beau  cousin  , 
vostre  père  se  feust  mis  en  sa  personne  avecques  mon 
adversaire ,  vous  ,  en  ce  cas ,  vous  eussiez  peu  mectre 
avec  vostredit  père  tous  le  cours  de  sa  vie  tant  seule- 
ment, sans  par  ceste  condicion  ou   excepcion  estre 
préjudicié  ou  derrogué  aucunement  ausdictes  aliances. 
Et  comme  je,  aussi  vous,  estes  assez  recors,  vous  avez 
juré  tenir,  garder,  faire  et  acomplir  les  choses  dessus- 
dictes  et  déclairées  toutes  et  quantes  foiz  que  le  cas  s'y 
offrera ,  sur  la  dampnacion  de  vostre  âme  ,  par  la  foy 
et  serement  de  vostre  corps  sur  les  sainctes  évangiles 
de  Dieu  et  sur  les  sainctes  reliques  par  vous  touchées. 
Or  est  vérité ,  très  cher  et  très  amé  cousin,  que  Charles, 
qui  se  dit  duc   d'Orléans ,   Phelippe  et   Jehan  ,   ses 
frères ,  me  ont  nouvellement  envoyé  lectres  de  dé- 
fyance  et  ont  entencion  et  propos  de  me  grever  de 
toute  leur  puissance.  A  quoy,  au  plaisir  de  Dieu ,  j'ay 
entencion  et  propos  de  résister  par  le  bon  conseil , 
confort  et  aide  de  noz  parens,  amis  et  aliez,  et  de  mes 
subgetz  et  bien  vueillans  ,  et  garder  mon  honneur  en- 
contre eulx.  Et  pour  ce,  très  cher  et  très  amé,  que 
vous  estes  a  moy  alié  par  la  manière  dessusdicte ,  et 
tenu  de  moy  aider,  conseiller  et  conforter  loyaument, 
je  vous  requiers  et  somme,  parla  vertu  desdictes  alian- 
ces et  les  seremens  que  fais  avez,  comme  dit  est,  qu'en 
vostre  personne  ,  le  mieulx  que  vous  pourrez  ,  acom- 

1.  Louis  II,  dit  Le  Bon,  qui  était  mort  le  19  août  1410. 

paigiié  d'amis  et  de  gens  d'armes ,  me  vueillez  venir 
aider,  conseiller  et  conforter  loyaument  contre  les 
dessusdiz  nommez  Charles ,  Phelippe  et  Jehan  ,  en 
acquitant  vous  et  vosdiz  honneur  et  serement.  Sa- 
chant qu'en  pareil  cas  je  vouldroie  garder  pareille- 
ment mon  honneur,  ma  foy  et  serement  sans  les 
aucunement  frauder;  et  ainsi  je  espère  que  vous  ferez. 
Si  me  vueillez  briefment  par  le  porteur  de  ces  pré- 
sentes lectres  rescripre  et  faire  savoir  sur  ce  vostre 
plaisir  et  voulenté,  ainsi  que  le  cas  le  requiert.  Donné 
en  ma  ville  de  Douay,  soubz  mon  grant  séel  placqué 
à  ces  présentes,  le  xxiiii'  jour  d'aoust.  Tan  mil  quatre 
cens  et  unze.  » 

Lesquelles  lectres  présentées  par  icellui  roy-d'armes 
au  duc  de  Bourbon  ,  après  qu'il  les  eut  veues  et  visi- 
tées bien  au  long,  fist  response  au  dessusdit  roy-d'ar- 
mes  que  dedens  briefz  jours  il  envoieroit  devers  son 
maistre  le  duc  de  Bourgongne.  Laquelle  chose  il  fist. 
Car,  assez  tost  après  lui  renvoya  les  devantdictes 
lectres  de  confédéracion  et  d'aliances  qu'il  avoit  du 
duc  de  Bourgongne,  en  faisant  les  convenances  nulles, 
et  s'alia  du  tout  avec  les  Orléanois  \  Dont  ledit  duc 
de  Bourgongne  fut  très  mal  content  de  lui ,  jd  soit 
ce  que  pour  lors  ne  le  peut  il  avoir  autre  ^ 

1 .  Il  avait  toujours  penché  de  ce  côté-là ,  et  la  mort  funeste  du 
grand  maître  Jean  de  Montaigu  n'avait  pas  peu  contribué  à  lui 
rendre  le  duc  de  Bourgogne  haïssable. 

2.  Ni  Juvénal  des  Ursins ,  ni  le  Religieux  de  Saint- Denis  ne 
parlent  de  ce  fait  important  du  refus  opposé  par  le  duc  de  Bour- 
bon aux  avances  du  duc  de  Bourgogne. 

GÎIAPITRE  LXXV. 

Comment  le  duc  de  Bourgongne  escripvi  et  envoia  ses  lectres  au  bailli 
d'Amiens  et  à  ceulx  de  la  loy  de  ladicte  ville  ,  et  la  teneur  d'icelles. 

Or  est  vérité  que  le  duc  Jehan  de  Bourgongne , 
doublant  que  ses  amis ,  aliez  et  subgetz  ne  délaiassent 
aucunement  à  le  servir  en  ses  afaires  par  le  moien  et 
crainte  du  mandement  royal  qui  avoit  esté  publié 
par  tous  les  bailliages  du  royaume  de  France,  conte- 
nant, comme  il  peut  plus  plenement  apparoir  par  la 
copie  d' icellui  cy-devant  escripte  ,  que  nul  dudit 
royaume  ne  feust  si  hardi  de  soy  mectre  sus  en  armes 
pour  servir  les  ducs  d'Orléans  et  de  Bourgongne,  ne 
nul  d'iceulx,  pour  mener  guerre  l'un  contre  l'autre,  si 
escripvi  lectres  au  bailli  d'Amiens  ou  à  son  lieutenant, 
au  maieur  et  eschevins  dudit  lieu  et  à  chascun  d'eulx. 
Desquelles  la  copie  s'ensuit  : 

«  Très  chers  et  bien  aymez.  Nous  avons  entendu 
de  plusieurs,  (|ue  par  le  mandement  de  monseigneur 
le  Roy  vous  avez  défendu  généralement  à  tous  subgetz 
et  autres,  que  nul  à  nostre  instance,  ne  de  noz  adver- 
saires, ne  se  arme.  Lesquelles  défenses  sont  faictes  de 
par  ledit  monseigneur  le  Roy  pour  ce  qu'il  avoit  en- 
tencion ,  propos  et  voulenté  de  mettre  paix  et  con- 
corde entie  nous  et  noz  adversaires.  Pour  quoy  il  a 
plusieurs  foiz  envoie  ses  ambaxadeurs  et  messages 
espéciaulx  ,  tant  devers  nous  comme  devers  nosdiz 
ennemis;  auxquelz  nous  avons  tousjours  respondu 
comme  féables ,  vrais  et  loyaulx  subgetz  et  serviteurs 
dudit  monseigneur  le  Roy,  et  tant  que  Dieu  mercy 

toutes  les  responses  qui  ont  esté  faictes  ont  esté  ten- 
dans  à  bonne  paix  et  union,  et  lui  ont  esté  plaisans  et 
agréables.  Mais  noz  adversaires  et  ennemis,  en  conti- 
nuant leur  mauvais ,  dampnable  et  desloyal  propos  et 
voulenlé,  laquelle  ilz  ont  tousjours  eue  et  ont  encores 
vers  monseigneur  le  Roy  et  sa  noble  généracion  et  le 
bien  de  son  royaume  ,  ont  fait  tout  le  contraire  et  ont 
tousjours  respondii  en  dissimulant  et  prolonguant  le 
temps  soubz  feintes,  faulses  et  mauvaises  couleurs,  du- 
rant le  temps  que  ma  trèsredoubtée  dame  madame  la 
Royne,  nostre  trèscber  oncle  et  seigneur  monseigneur 
le  duc  de  Berry,  et  nostre  trèscber  frère  monseigneur  le 
duc  de  Bretaigne,  qui  se  sont  mis  ensemble  par  Tordon- 
nance  et  bon  plaisir  de  monseigneur  le  Roy  à  trouver 
et  quérir  aucun  bon  moien  de  bonne  paix  entre  nous 
et  noz  adversaires,  ces  faulx  et  desloiaulx  traistres,  re- 
belles  et  inobédiens,  Cbarles,  qui  se  dit  duc  d'Orléans, 
et  ses  frères ,  qui  nous  ont  envoyé  leurs  défiances  et 
qui,   devant  icelles ,  se  sont  plusieurs  foiz  efforcez 
desloialement  et  traistreusement  contre  leur  serement, 
nous  ont  diffamé,  dommage  et  desbonnouré,  et,  ce 
tant  de  fait  comme  autrement,  pourchacié.  Laquelle 
cliose,  au  plaisir  de  Dieu  ,  n'est  point  en  sa  puissance, 
ne  ne  sera  se  Dieu  plaist,  qui  scet  et  congnoist  l'entière 
et  parfaite  loyaulté  que  nous  avons  et  aurons  tant  que 
nous  vivrons  à  nostredit  seigneur  le  Roy,  à  sa  généra- 
cion et  au  bien  de  son  royaume  ,  pour  lequel  nous 
avons  et  voulons  tousjours  mectre  cuer,  corps,  finances, 
puissance  et  tout  ce   généralement  que  Dieu  nous  a 
donné,  et  pour  lecjuel  nous  feismes  et  commandasmes 
estre  fait  tout  ce  généralement  que  nous  feismes,  sans 
avoir  autre  regard.  Et  ne  sommes  diffamez,  ne  dom- 

magez  en  corps  ne  en  biens,  en  honneur  ou  autrement 
amendris  par  si  faulx,  mauvais  et  desloyaulx  traistres, 
rebelles   et  inobédiens  à  nostredil  seigneur  le  Roy, 
ainsi  que  sont  les  devantdiz  Charles  et  ses  frères ,  qui 
sont  venus  et  vssus  de  si  faulx ,  mauvais  et  desloial 
traistre  comme  a  esté  leur  père,  ainsi  qu'il  est  tout 
notoire  et  commun  par  tout  le  royaume.  Et  vraiment 
nous  tenons  que  onques  ne  fut  l'entencion  de  nostre 
seigneur  le  Roy  de  vouloir  empescher  que  tous  noz 
bons  parens  ,  amis  ,  aliez ,  subgetz  ,  serviteurs  et  bien 
vueillans  loisiblement  et  raisonnablement  ne  puissent 
venir  l\  nous  acompaigner  et  servir  contre  nosdiz  ad- 
versaires à  garder  nostre  honneur  et  icelle  maintenir 
et  défendre  avecques  nosdiz  subgetz.  Pour  ce,  nous 
vous  prions  et  requérons  tant  et  si  affectueusement 
comme   nous  povons ,   qu'il  vous  plaise ,  noz  bien 
vueillans  et  amis  quelzconques  demourans  en  vostre 
bailliage  et  tous  autres  alans  et  passans  parmy,  laisser 
franchement  venir  à  nous  et  en  nostre  service  sans  à 
eulx  donner  ne  souffrir  estre  donné  par  quelque  ma- 
nière que  ce  soit  aucun  empeschement,  en  corps  ou 
en  biens.  Et  vous  povez  tenir  seurs  et  acertenez  que 
tout  ce  que  nous  avons  en  entencion  et  propos  de 
faire,  est  et  sera  pour  le  bien  et  seureté  de  monsei- 
gneur le  Roy,  de  sa  généracion  et  de  tous  son  royaume, 
et  à  la  confusion  et  destruction  de  ceulx  qui  sont  et 
ont  esté  envers  lui  faulx,  mauvais,  desléaulx,  traistres 
rebelles  et  inobédiens.  Et  s'il  est  chose  qui  vous  plaise 
que  puissions  faire,  signifiez  le  nous  et  nous  le  ferons 
de  très  bon  cuer.  Très  chers  et  bons  amis ,  le  Saint- 
Esperit  vous  ait  en  sa  saincte  garde.  Escript  en  nostre 

ville  de  Douay,  le  xun"  jour  d'aoust.  » 

t,  *^  11 

Aiix(|uelles  lectres,  Ferry  de  Hangest,  qui  lors  esloit 
bailli  cF Amiens,  et  tous  autres  qui  avoient  le  gouver- 
nement de  la  justice,  furent  1res  contens  de  favoriser 
et  eulx  encliner  à  la  requeste  dudit  duc  de  Bour- 
gongne. 

CHAPITRE   LXXVf. 

Comment  les  Parisiens  se  mirent  en  armes  contre  ceulx  de  la  partie 
d'Orléans,  et  comment  la  guerre  se  commença  à  ebmouvoir  en  plu- 
sieurs parties  du  royaume  de  France. 

En  ce  temps ,  le  roy  de  France,  qui  par  longtemps 
avoit  esté  en  bonne  santé,  rencliey  en  sa  maladie. 
Pour  laquelle  cause ,  pour  les  afaires  et  pour  les  dis- 
cors des  besongnes  et  régime  du  royaume  qu'on  Iraic- 
toit  à  Meleun,  les  bouchers  de  Paris,  qui  devant  les 
autres,  de  quelque  métier  qu  ilz  soient,  sont  plus  pri- 
vilégiez et  plus  fors,  doublans  que  par  le  grant  labeur 
de  la  Royne  et  de  Charles  Cudoë,  prévost  des  mar- 
chans ,  les  ducs  de  Berry  et  de  Bretaingne  ne  feussent 
mis  du  tout  au  gouvernement  du  royaume  ;  par  le 
moien  d'un  de  leurs  maistres,  nommé  Thomas  Legois*, 
homme  de  grant  aage ,  se  mirent  en  armes  %  convin- 
rent et  déterminèrent  ensemble  que  les  deux  ducs 
dessusdiz  n'aroient  point  le  gouvernement  du  royaume, 

i  .  Wotre  texte  et  le  ms.  8345  portent  Thomas  Lcgris,  Mais  c'est 
Legois  qu'il  faut  lire,  comme  au  Suppl.  fr,  93. 

2.  Juvénal  dit  que  ce  fut  à  l'instigation  du  comte  de  Saint-Pol. 
a  Le  comte  de  Sainct-Paul  ,  en  faveur  du  duc  de  Bourgongne  , 
sousleva  et  mit  sus  les  bouchers  de  Paris,  c'est  à  scavoir  les  Gois, 
les  Saiuctyons,  et  les  ïybers.  »  (Voy.  le  C/t.  FJ  de  Godrfroi , 
p.  224). 

mais  seroit  baillé  au  duc  d'Âcquitaine,  auquel  ilz  con- 
seillèrent et  exhortèrent  que,  pour  le  bien  du  Roy  son 
père  et  de  tout  le  royaume,  il  preist  le  gouvernement , 
et  en  tous  ses  afaires  quelzconques  lui  promirent  faire 
confort,  aide  et  service  loyaument  jusques  à  la  mort*. 
Lequel  duc  d'Acquitaine  s'enclina  tantost  à  leur  re- 
queste et  leur  octroya  ce  qu'ilz  \ouloient.  Et  ce  fait , 
ledit  prévost  des  marcha ns  et  les  autres  de  Paris  en 
très  grant  nombre  ,  lesquelz  ilz  souspeçonnoient  estre 
favorables  au  duc  d'Orléans,  de  Berry,  de  Bretaigne 
et  de  Bourbon,  et  autres  de  ceste  aliance,  firent  som- 
mer au  son  de  la  trompeté,  par  les  carrefours  de  Paris, 
qu'ilz  se  partissent  dedens  certains  jours  ensuivans 
d'icelle  ville ,  sur  peine  capitale.  Après  lequel  cry  et 
publicacion,  vuidèrent  lors  de  ladicte  ville,  sans  les 
familles  des  dessusdiz  seigneurs  ,  jusques  au  nombre 
de  douze  cens  personnes,  tant  hommes  comme  femmes. 
Et  peu  de  temps  après ,  le  duc  de  Bretaigne ,  oiant  les 
commocions  dessusdictes,  print  congié  à  la  Royne  qui 
estoit  à  Meleun ,  et  s'en  retourna  en  son  pays  de  Bre- 
taigne. Et  alors,  les  bouchers,  le  quartier  des  haies  et 
la  plus  grant  partie  des  Parisiens,  estoient  du  tout 
affectez  au  duc  Jehan  de  Bourgongne ,  et  ne  désiroient 
que  nul  eust  le  gouvernement  du  Roy  et  de  son 
royaume  si  non  lui,  et  ceulx  qu'ilz  sca voient  estre  ses 
amis  et  favorables.  Et  pour  vray,  il  faisoit  en  ce  temps 
très  périlleux  en  icelle  ville  pour  nobles  hommes  de 
quelque  partie  qu'ilz  feussent,  par  ce  que  le  peuple  et 

i .  Selon  Juvénal,  les  séditieux  allèrent  beaucoup  plus  loin.  «  Et 
faisoient  entendre  avi  peuple,  et  de  faict  escrivoient  aux  bonnes 
villes,  qu'ils  vouloient  faire  un  nouveau  Roy  et  priver  ses  enfans 
de  la  couronne.  »  {Ibid.^  }).  225.) 

commun  dessusdit  avoient  graiit  i)arlie  de  la  domina- 

cion  dedens  icelle*. 

Et,  ce  pendant,  le  duc  d'Orléans  et  ses  allez  et  sub- 
gectz  s'efforçoient  chascun  jour  de  assembler  le  plus 
grant  nombre  de  gens  de  guerre  qu'ilz  povoient  avoir 
de  tout  leur  pays.  Et  mesmement  le  duc  de  Bourbon 
et  le  conte  d'Alençon  vindrent  en  ces  jours  en  grant 
compaignie  en  la  ville  de  Roye  en  Vermendois,  laquelle 
ville  est  au  roy  de  France,  et  entrèrent  ens  à  lieure  de 
midi,  plus  par  fraulde  et  subtilité  (pie  par  force  d'ar- 
mes, car  lesbabitans  d'icelle  ne  se  doubtoient  point 
pour  lors  de  nulle  guerre.  Et  quant  ilz  eurent  là  disné, 
ilz  mandèrent  les  gouverneurs  de  ladicte  ville  et  leur 
ordonnèrent ,  bon  gré  mal  gré  ,  h  recevoir  par  eulx 
c^arnison    de  gens  d'armes.    Et   puis  chevauchèrent 
oultre  et  alèrent  à  Neelle  en  Vermendois,  appartenant 
au  conte  de  Dampmartin ,  où  ilz  mirent  pareillement 
o^arnison.  Et  de  là,  envoyèrent  sire  Clugnet  de  Bra- 
bant,  qui   estoit   avecques  eulx,    messire  Manecier 
Quarré  et  aucuns  autres  capitaines,  très  bien  acom- 
paignez,  en  la  ville  de  Hem  en  Vermendois,  qui  estoit 
au  duc  d'Orléans.  Et  depuis  retournèrent  à  Chauny 
sur  Oise,  où  ilz  laissèrent  aussi  garnison.  Et  en  plu- 
sieurs autres  lieux ,  tant  de  leurs  seigneuries  comme 
de  ceulx  tenans  leur  party,  mirent  gens  de  guerre.  Et 
qui  plus  est ,  le  duc  de  Bourbon  retourna  en  sa  ville 

1 .  «  En  ce  temps,  prindrent  ceulx  de  Paris  cbapperons  de  drap 
pers  et  la  croix  Saint-Andi  ieu,  un  J.  au  milieu  de  la  croix ,  ung 
escu  à  la  fleur  de  lis;  et  en  maint  de  quinze  jours  avoit  à  Paris 
cent  milliers  que  hommes  que  enfaus,  signez  de  laditce  croix;  car 
nul  n'yssoil  de  Paris  qui  ne  l'avoit.  t,  {Journal  d'un  Bourgeois  de 
Paris ,  dans  La  Barre ,  j).  .*).} 

de  Clermont',  du  voyage  dessusdit,  garnit  sadicte 
ville  et  ses  fortresses ,  et  avecques  ce  toutes  les  autres 
places  de  sadicte  conté  de  Clermont. 

Après  lesquelles  garnisons  ainsi  assises,  comme  dit 
est ,  se  commença  la  guerre  tout  à  cop  entre  icelles 
parties;  c'estassavoir  entre  le  duc  d'Orléans,  ses  frères, 
aliez  ,  subjetz  et  bien  vueillans ,  d'une  part ,  contre  le 
duc  Jehan  de  Bourgongne  et  les  siens.  Lequel  duc  de 
Bourgongne,  actendant  du  tout  la  guerre  ,  fist  pareil- 
lement mectre  garnison  en  pkisieurs  de  ses  villes  et 
fortresses  ,  et  de  ses  amis  et  aliez  ,  pour  résister  contre 
ses  adversaires.  Et  de  sa  personne  se  tenoit  en  ses  pays 
de  Flandres ,  où  il  se  préparoit  en  toute  diligence  et 
puissance  pour  venir  à  ost ,  en  grande  multitude ,  as- 
séger,  combalre  et  rebouter  sesdiz  adversaires.  Les- 
quelz  de  prime  face  coururent  en  plusieurs  et  divers 
lieux  de  son  pays  d'Artois,  tant  de  ses  sul)gelz  comme 
de  ceulx  tenans  son  parti ,  et  y  firent  pkisieurs  grans 
dommages,  tant  de  prendre  prisonniers  avec  tous 
leurs  biens,  comme  de  emmener  grans  proies  en  leurs 
garnisons.  Et  d'autre  part  les  Bourguignons  ne  se  fai- 
gnoient  point  de  faire  le  cas  pareil  sur  ceulx  qu'ilz 
scavoient  estre  leurs  adversaires,  et  coururent  très  sou- 
vent  jusques  en  la  conté  de  Clermont  et  autres  lieux. 
Et  quant  d'aventure  ilz  rencontroient  l'un  l'autre  ,  les 
ungs  crioient  Orléans!  et  les  autres  Bourgongne!  Et 
par  ainsi,  à  cause  de  ceste  mauldite  guerre,  plusieurs 
et  divers  pays  estoient  pour  ce  temps  en  grans  tribu- 
lacions.  Néantmoins  ledit  duc  de  Bourgongne  avoit  le 
Roy  de  son  parti.  Car  ceulx  qui  gouvernoient  ledit 


1 .  Clermont  en  Beauvoisis. 

Roy,  qui  pour  lors  se  tenoit  en  la  cité  de  Paris  en  son 
hostel  de  Saint-Pol ,  estoient  tous  ou  la  plus  grant 
partie  tenans  le  parti  dudit  duc  de  Bourgongne, 
comme  dit  est  dessus.  Et  pour  ce  temps  estoit  capitaine 
de  ladicte  ville  de  Paris  le  conte  Waleran  de  Saint-Pol 
et  avecques  lui  Jehan  de  Luxembourg ,  son  nepveu  , 
qui  estoit  moult  jeune  ,  Enguerran  de  Bournonville  et 
aucuns  autres  capitaines  très  bien  acompaignez  de 
grand  nombre  de  gens  d'armes  et  de  chefz  de  guerre  , 
lesquelz  sailloient  et  résistoient  très  souvent  contre 
lesdiz  Orléanois,  qui  aucunes  foiz  venoientjusques  au- 
près d'icelle  ville  de  Paris  \  Et  principalement  y 
estoient  ordonnez  pour  garder  la  personne  du  Roy, 
afin  que  par  aucuns  moiens  de  ceulx  tenans  ladicte 
partie  d'Orléans  ne  feust  séduit  et  emmené  hors  de 
ladicte  ville  de  Paris. 


CHAPITRE  LXXVII. 

Comment  messire  Clugnet  de  Brabant  cuida  prendre  la  ville  de  Rcthel, 
et  depuis  courut  es  pays  du  duc  de  Bourgongne.  Et  de  plusieurs  autres 
grandes  tribulacions. 

En  après ,  messire  Clugnet  de  Brabant ,  soy  disant 
tousjours  admirai  de  France ,  ung  certain  jour  assem- 
bla jusques  à  deux  mille  combatans  ou  environ ,  des 
garnisons  dont  dessus  est  faicte  mencion,  lesquelz  il 
conduisi  le  plus  secrètement  qu'il  peut  jusques  au  pays 
de  Rhéthelois  ;  et  avoit  plusieurs  eschèles  et  autres 
habillemens  de  guerre,  à  tout  lesquelz  il  se  tira  jus- 

4 .  Il  y  avoit  un  parti  d'Orléanois  campé  à  Montlbéry.  Voy.  le 
Journal  et  un  Bourgeois  de  Paris, 

ques  auprès  des  fossez  de  la  ville  de  Réthel.  Et  envi- 
ron l'heure  de  soleil  levant  soudainement  assailli  très 
roidement  ladicte  ville,  voulant  icelle  prendre  et  piller 
du  tout.  Mais  les  habitans  avoient  esté  du  tout  avertis 
de  la  venue  d'iceulx,  et  pour  eulx  défendre  s'estoient 
préparez  le    plus   diligemment    qu  ilz    avoient  peu. 
Néantmoins  l'assault  dura  par  très  longue  espace  fort 
dur  et  merveilleux,  et  tant  que  d'un  parti  que  d'autre 
y  eut  plusieurs  hommes  mors  et  navrez.  Lors  ledit 
messire  Clugnet  de  Brabant,  voiant  la  défense  d'iceulx, 
lui  sembla  impossible  d'entrer  dedens.  Si  fist  sonner 
la  retraite  et  se  tira  avecques  tous  les  siens  aux  champs, 
en  reportant  ou  traynant  avec  eulx  les  mors  et  na- 
vrez. Et  là  départi  ses  gens   en   deux  compaignies  , 
dont  les  ungs  s'en  alèrent  devers  le  pays  de  Laonnois, 
à  Coucy  et  Chauny,  en  prenant  et  menant  avecques 
eulx  tous  ceulx  qu'ilz  pourroient  actaindre ,  tant  pri- 
sonniers comme  autres  biens  ;  et  l'autre  compaignie 
s'en  retourna  par  l'Empire  et  par  la  conté  de  Guise , 
en  passant  parmy  Cambrésis ,  et  amenant  devant  eulx 
comme  les  autres ,  tout  ce  qu'ilz  povoient  trouver.  Et 
par  espécial  amenèrent  grant  multitude  de  bestail ,  à 
tout  lequel  ilz  retournèrent  à  la  \ille  de  Hem  sur 
Somme  et  en  leurs  atitres  garnisons. 

Après,  quant  ilz  furent  retournez  et  qu'ils  se  furent 
reposez  environ  huit  jours ,  de  rechef  se  mirent  sus , 
bien  six  mille  combatans,  lesquelz  prindrent  leur  che- 
min pour  entrer  ou  pays  d'Artois ,  et  de  fait  alèrent 
jusques  devant  la  ville  de  Bapaumes,  appartenant  au 
duc  de  Bourgongne ,  et  de  première  venue  prindrent 
les  barrières  et  alèrent,  jusques  près  de  la  porte ,  où 
ilz  livrèrent  une  très  dure  escarmouche.  Mais  le  sei- 

gneur  de  Heilly,  messire  Hue  de  Bossul ,  le  seigneur 
d'AnceuUes  et  autres  vaillans  hommes  d  armes  qui 
estoient  dedens  ladicle  \ille  de  par  le  duc  de  Bour- 
gongne ,  saillirent  à  Tencontre  d'iceulx  et  les  rebou- 
tèrent hors  desdictes  barrières.  Et  là  v  furent  faictes 
très  grandes  apertises  d'armes,  et  moult  y  eut  de  mors 
€t  de  navrez  de  chascune  partie.  Mais  en  la  fin  con- 
vint que  les  Bourguignons  se  rentrassent  dedens, 
pour  ce  que  les  Orlèanois  estoient  très  puissans  et  en 
trop  grant  nombre.  Après  laquelle  besongne  lesdiz 
Orlèanois  se  retrairent  et  acueillirent  grans  proies  sur 
le  pays ,  à  tout  lesquelles  s'en  retournèrent  en  ladicte 
ville  de  Hem. 

Durant  lequel  temps ,  les  ambaxadeurs  du  roy  de 
France,  c'eslassavoir  messire  Jaques  de  Chastillon , 
admirai,  et  autres,  qui  traictèrent  h  Loliguen  ^  ou 
pays  de  Boulenois ,  les  trêves  avec  les  lègaulx  du  roy 
d'Angleterre  durans  un  an  entre  les  deux  royaumes, 
par  mer  et  par  terre. 

Et  pendant  que  ces  besongnes  se  faisoient,  le  duc 
de  Berry  vint  un  certain  jour  de  Meleun  à  Corbueil 
avecques  la  royne  de  France.  Duquel  lieu  de  Corbueil 
il  envova  Eovs  de  Bavière  à  Paris,  devers  le  duc  d'Ac- 
quitaine  et  ceulx  qui  gouvernoient  le  Roy,  et  aussi  aux 
bouchers,  eulx  prier  (jn'il  leur  pleust  estre  content 
qu'il  peust  venir  avecques  la  Royne  audit  lieu  de 
Paris ,  en  son  hostel  de  Neelle  ,  emprès  le  Roy  son 
nepveu,  actendu  qu'il  ne  se  vouloit  entremectre  delà 
guerre   de  costé   ne    d'autre  d'entre  les  deux   ducs 


1 .  Lelinghen ,  entre  Boulogne   et  Calais.   On  a  déjà  vu  que 
c'était  le  lieu  habituel  des  conférences. 

d'Orléans  et  de  Bourgongne.  Laquelle  requeste  ne  lui 
fut  point  accordée  ,  principalement  par  les  bouchers 
de  Paris  et  autres  de  la  communaulté  qui  avoient 
grant  audience.  Mais  tout  au  contraire,  afin  qu'il 
n'eust  espérance  de  y  plus  venir,  rompirent  tous  les 
huis  et  fenestres  de  sondit  hostel  de  Neelle  et  y  firent 
plusieurs  desroys.  Et  après  renvoièrent  vers  ladicte 
Royne ,  son  frère  dessusdit ,  et  lui  mandèrent  qu'elle 
venist  sans  targer  demourer  à  Paris  avec  le  Roy  son 
seigneur,  et  que  elle  n'amenast  pas  avec  elle  le  duc  de 

Berry  ^ 

En  oultre,  iceulx  Parisiens,  afin  que  le  Roy  et  le  duc 
d'Acquitaine  ne  feussent  envoie/  hors  de  ladicte  ville 
de  Paris ,  les  firent  partir  dudit  hostel  de  Saint-Pol  et 
aler  demourer  au  Louvre.  Et  là  avoient  continuelle- 
ment, jour  et  nuit,  plusieurs,  grans  doubles  que  par 
aucuns  de  la  partie  d'Orléans  ne  feussent  soubstraiz 
et  emmenez.  Et  adonques ,  la  Royne ,  oiant  par  son 
frère  le  commandement  que  lui  faisoient  les  dessusdiz, 
doublant  leurs  commocions,  se  parti  dudit  heu  de 
Corbueil  et  s'en  retourna  audit  lieu  de  Meleun,  avec 
ledit  duc  de  Berry,  et  son  frère  en  sa  compaignie.  Et 
tantost  après  les  Parisiens  se  mirent  en  armes  à  grant 
puissance  et  alèrent  à  Corbueil  ;  si  prindrent  la  ville 
et  y  mirent  garnison.  Et  après  rompirent  tous  les  pons 
qui  estoient  sur  Seine  ,  depuis  Charenton  jusques  à 
Meleun ,  afin  cjue  les  Orléannois  ne  passassent  la  ri- 
vière pour  venir  en  l'isle  de  France.  Et  lors  ladicte 
Royne  et  le  duc  de  Berry,  estans  oudit  lieu  de  Meleun 

i.  Le  19  août  14H,  le  duc  de  Berri  se  plaint  au  parlement  de 
la  mauvaise  volonté  des  Parisiens  à  son  égard.  Nouvelles  plaintes 
le  13  octobre.  Voy.  nos  Pièces  justificatives. 

et  avecques  eiilx  le  conte  Waleran  de  Saint-Pol  qui  y 
avoit  esté  envoyé ,  le  mareschal  de  Bouciquault ,  le 
maistie  des  arbalestriers  et  le  Grant  maistre  d'hostel , 
vindrent  devers  eulx   à  peu  de  mesgnée  le   duc  de 
Bourbon  et  le  conte  d'Alençon ,  qui  venoient  de  Ver- 
mendois  et  de  Beauvoisis  pour  aler  au  duc  d'Orléans 
qui  faisoit  son  assemblée  de  gens  d'armes  en  Gasti- 
nois.  Lesquelz  deux  requirent  à  ladicle  Uoyne  et  au 
duc  de  Berry  aide  contre  le  duc  de  Bourgongne.  La- 
quelle requeste  ne  leur  fut  point  adonc  accordée,  pour 
ce  que  le  Roy  avoit  de  nouvel  fait  ung  édict  à  Paris, 
en  plein  conseil  ouquel  présidoit  le  duc  d'Acquitaine , 
avec  lui  plusieurs  autres.  Et  est  assavoir  qu'il  fut  or- 
donné que  on  envoieroit  par  tous  les  bailliages  et  se- 
neschaulciés  du  royaume  certains  mandemens  royaulx 
par  lesquelz  fut  signifié  à  tous  nobles  et  autres,   de 
quelque  estât  qu'ilz  feussent,  qui  avoient  acoustumé 
de  eulx  armer,  se  meissent  sus  pour  aler  servir  le  Roy 
en  la  compaignie  du  duc  Jeban  de  Bourgongne  et  lui 
aider  à  combatre  et  bouter  bors  les  ennemis  et  iiiobé- 
diens  du  Roy,  en  commandant  que  à  lui  comme  au 
Roy  obéissent  en  tous  ses  afaires;  et  aussi  que  toutes 
bonnes  villes  ,  citez  et  passages  lui  soient  ouvers  et  lui 
facent  confort  et  aide  de  vivres,  babillemens  de  guerre 
et  autres  ses  neccessitez,  pareillement  comme  si  le  Roy 
y  estoit  en  propre  personne.  Après  lesquelz  mande- 
mens publiez  et  proclamez  comme  dit  est,  très  grant 
nombre  de  gens  se  prestèrent  en  toute  diligence  pour 
aler  servir  ledit  duc.  Et  d'autre  part  ledit  duc  d'Acqui- 
taine lui  escrip\i  ses  lectres  signées  de  sa  main ,  par 
lesquelles  il  lui  mandoit  ([ue  à  tout  la  plus  grant  par- 
tie de    gens  qu'il   pourroit  fîner ,  le  vint   servir  en 

propre  personne  contre  son  cousin  germain ,  le  duc 
d'Orléans  et  ses  allez ,  lesquelz  ,  comme  il  lui  escrip- 
voit ,  dégastoient  le  royaume  en  plusieurs  et  divers 
lieux  ,  et  qu'il  se  tirast  le  plus  brief  qu'il  pourroit  de- 
vers Senlis  et  en  l'Isle  de  France. 


CHAPITRE   LXXVIII. 

Comment  le  duc  Jehan  de   Bourgongne   fist    grant  assemblée  de  gens- 
d'armes  et  ala  asséger  la  \ille  de  Hem  en  Vcrmcndois. 

Item ,  après  ce  que  le  duc  Jeban  de  Bourgongne  fut 
véritablement  acertené  comment  le  duc  d'Orléans  et 
ses  aliez  se  mectoient  sus  à  grant  puissance  pour  lui 
venir  courir  sus  en  ses  pays,  et  que  déjà  avoit  assis  ses 
garnisons  en  plusieurs  lieux,  villes  et  ibrtresses  appar- 
tenans  à  lui  et  aux  siens,  et  aussi  que  icelles  garnisons 
avoient  couru  et  fait  grant  dommage  en  ses  pays  et  de 
ceulx  qui  tenoient  son  party,  il  ne  fut  de  ce  point 
bien  content.  Et  pour  à  ce  résister,  manda  en  tous  ses 
pays,  tant  en  Bourgongne,  Flandres  et  Artois,  comme 
ailleurs,  tous  les  nobles  et  autres  qui  se  avoient  acous- 
tumé d'armer,  à  venir  devers  lui  le  plus  hastivement 
que  faire  se  pourroit ,  très  bien  armez  et  babillez , 
prestz  pour  aler  en  sa  compaignie  au  mandement  du 
Roy  pour  rebouter  ses  ennemis  et  adversaires.  Et 
d'autre  part ,  fist  requeste  à  ses  bonnes  villes  du  pays 
de  Flandres  qu'ilz  le  voulsissent  servir  a  puissance  en 
icelle  exercite.  Lesquelles  villes  lui  accordèrent  assez 
libéralement,  et  se  mirent  sus  bien  jusques  au  nombre 
de  quarante  à  cinquante  mille  hommes,   très  bien 
armez,  et  embastonnez  selon  la  coustume  du  pays.  Et 

si  avoient  pour  porter  leurs  hariiois,  vivres  et  liabille- 
mens  de  guerre ,  environ  douze  mille ,  que  cbariotz 
que  cliarètes,  et  très  grant  nombre  de  ribaudequins, 
ausquelz  pour  les  mectre  faloit  à  cbascun  ung  cbeval  ; 
et  estoient  iceulx  ribaudequins ,  babillemens  qui  se 
portoient  sur  deux  roes,  et  y  avoit  manteaux  de  ais,  et 
sur  le  derrière  longues  brocbes  de  fer  pour  clorre  une 
bataille,  se  besoing  estoit ,  et  sur  chascun  d'iceulx 
estoit  assis  ung  gros  vulgloire*  ou  deux.  En  oullre 
ledit  duc  de  Bourgongne  manda  pareillement  à  le 
venir  servir,  le  duc  Antboine  de  Brabant ,  son  frère , 
à  tout  sa  puissance.  Lequel  y  vint  à  très  belle  com- 
paignie.  Et  si  y  vint  aussi  ung  chevalier  anglois , 
nommé  messire  Guillaume  Baldacli  ,  lieutenant  du 
capitaine  de  Calais*,  à  tout  environ  trois  cens  com- 
batans  anglois.  Et  se  firent  toutes  ces  assemblées  en- 
tour  la  ville  de  Douay  et  d'Arras. 

En  après,  ledit  duc  de  Bourgongne,  partant  de  la 
ville  de  Douay,  avec  lui  son  frère  le  duc  de  Brabant 
et  très  grande  multitude  de  nobles  hommes  ,  s'en  vint 
loger  en  la  ville  de  Lescluse,  appartenant  au  conte  de 
La  Marche.  Et  lendemain,  premier  jour  de  septembre, 
se  desloga  assez  matin  et  s'en  ala  loger  en  une  plaine 
aux  champs  emprès  Marquion ,  et  là  fist  tendre  ses 
tentes  et  pa veillons,  et  actendi  tous  son  ost  par  deux 
jours ,  et  par  espécial  les  communes  de  Flandres ,  qui 
y  vindrent  en  très  grant  appareil  et  se  logèrent  par 
très  belle  ordonnance.  Si  sembloit,  à  veoir  de  leurs 
tentes ,  pour  le  très  grant  nombre  qu'il  en  y  avoit , 

i.  Veuglaire  (var.  du  ms.  834S),  pièce  de  canon. 

2.   a  Messire  Guillaume  Baldoc,  lieutenant  de  Callais.  »  {Suppl. 

que  ce  feussent  grandes  bonnes  villes.  Et  pour  vray, 
quant  tout  fut  assemblé  en  ung  seul  ost,  ilz  se  trou- 
vèrent  de  cinquante  à   soixante   mille    hommes,    à 
compter  lesdictes  communes,  sans  les  varlets  et  pages, 
dont  il  y  avoit  sans  nombre.   Et  retentissoit  tous  le 
pays  du  bruit  qu'ilz  faisoient.  Et  quant  aux  dessusdiz 
Flamens ,  il  leur  sembloit  que  nulles  bonnes  villes,  ne 
fortresses,  ne  se  tenroient  contre  eulx.  Et  avoit  con- 
venu que  ledit  duc  de  Bourgongne ,  à  leur  départe- 
ment, leur  eust  habandonné  tout  ce  qu'ilz  pourroient 
conquerre.  Et  quant  ilz  aloient  de  logis  à  autre ,  ilz 
estoient  communément  tous  armez  de  plein  harnois, 
à  pié,  tous  en  ordre  par  compaignies  selon  les  bonnes 
villes  et  usages  de  leur  pays  de  Flandres.  Et  mesme- 
ment,  jà  soit  ce  qu'ilz  alassent  de  pié  comme  dit  est, 
toutesfoiz  il  y  en  avoit  grant  partie  armez  de  harnois 
de  jambes.  Et  quant  est  à  leur  gouvernement  en  pas- 
sant le  pays ,  tout  ce  qu'ilz  povoient  actaindre  estoit 
par  eulx  prins  et  ravy,  et  mis  sur  leur  charroy,  puis 
que  c'estoient  choses  portatives.  Et  avecques  ce,  pour 
la  grant  multitude  de  peuple  qu'ilz  estoient,  estoient 
tant   orguilleux   qu'ilz  ne  faisoient  compte  de   nuls 
nobles  hommes,  de  quelque  estât  qu'il  feust.  Et  quant 
ce  venoit  au  loger  ou  à  prendre  vivres ,  ilz  chassoient 
hors  les  autres  gens  de  guerre,  moult  souvent  trop 
rudement ,  et  par  espécial  ceulx  qui  n'estoient  pas  de 
leur  pays,   et  avec  ce  leur  toloient    tout    ce   qu'ilz 
avoient  pourveu  de  vivres  et  autres  besongnes  ;  pour 
quoy  souvent  s'esmouvoient  de  grans  débas  et  butins 
entre  les  parties ,  et  par  espécial  entre  les  Picars  et 
eulx,  lesquelz  ne  souffroient  point  bien  paciemment 
leurs  rudesses.  El  avoit,  le  duc  de  Bourgongne  et  au- 

cuns  de  ses  capitaines ,  assez  à  besongiier  pour  les 
tenir  en  paix  et  concorde  l'un  avecques  lautre. 

En  oultre,  quant  ledit  duc  de  Bourgongne  eut  par 
aucuns  jours  actendu  ses  gens  audit  lieu  de  Marquion, 
comme  dit  est ,  et  qu'ilz  furent  assemblez ,  il  se  partit 
de  là,  à  grant  triumplie  et  appareil,  et  ala  loger  sur  la 
rivière  de  l'Escault,  emprès  une  ville  nommée  Mar-^ 
coing.   Et  lendemain  au  matin  ,  partant  de  là ,  vint 
loger  à  Moucy  la  Gasche  '  ;  auquel  lieu  il  y  eut  ung 
Flameng  pendu  pour  ce  qu'il  avoit  desrobé  ung  calice 
dedens  une  église,  avec  autres  biens.  Et  de  là ,  se  tira 
à  Hem  sur  Somme  \  où  estoient  ses  adversaires.  Et  en 
approchant  de  la  ville  d'Athies ,  appartenant  au  conte 
de  Dampmartin,   qui  estoit  à  lui  contraire,  furent 
ceulx  de  dedens  si  esbahis,  que  tantost,  à  tout  les  clefz 
de  leur  ville,  vindrent  à  Tencontre  dudit  duc,  auquel 
eulx,  leur  ville  et  leurs  clefz  lui  présentèrent,  par  conve- 
nant'qu'il  les  garderoit  de  dommage.  Lequel  duc,  pour 
ce  (|ue  de  leur  gré  s'estoient  venus  humilier  et  rendre 
à  lui,  leur  octroya  libéralement  leur  requeste,  et  leur 
bailla  provision  de  ses  gens  poiu-  les  garder  qu'on  ne 
leur  feist  aucune  vilenie.  Si  chevaucha  oultre,  à  tout 
son  ost,  jusques  assez  près  de  ladicte  ville  de  Hem% 


i.  Mouchy-la-Gache. 

2.  Ham,  en  Vermandois. 

3.  Une  chronique  de  xV  siècle,  conservée  à  la  Bibliothèque 
impériale,  porte  le  chiffre  de  ses  forces  à  66  000  hommes.  «  Et 
partant,  s'en  ala  à  toute  celle  puissance  devant  la  ville  de  Hem,  et 
là  se  loga  son  oost,  pour  la  première  nuittié,  sans  le  avironner 
tout  entour.  Et  fu  son  oost  nombrée  à  lxvi  mille  combactans, 
xxiiiiM  charios  ,  sans  nombre  de  variés  et  charetons.  ■»  (Bibl.  imp. 
ronl.  16,  fol.  3  40  v"0 

devant  laquelle  il  envoia  plusieurs  coureurs  des  plus 
expers  de  sa  compaignie,  pour  veoir  le  gouvernement 
d'iceulx.  A  l'encontre  desquelz  saillirent  hors  les  Or- 
léanois,  et  y  eut  très  grant  escarmouche,  tant  d'un 
costé  comme  d'autre.  Mais,  enfin,  pour  la  grande 
multitude  des  Bourguignons ,  ilz  furent  reboutez  de- 
dens. Et  lendemain  ,  ledit  duc,  qui  chevauchoit  en 
moult  belle  ordonnance  aiant  avantgarde,  bataille  et 
arrièregarde  ,  se  loga  devant  ladicte  ville  et  fist  tendre 
ses  tentes  en  une  plaine  au  devant  de  la  porte,  environ 
le  get  d'un  canon  près.  Et  pareillement  se  logèrent  les 
Flamens  et  toutes  autres  manières  de  gens,  par  ordre, 
es  lieux  propices  et  convenables,  ainsi  qu'il  leur  estoit 
mandé  par  les  mareschaulx  et  conducteurs  de  l'ost. 
Durant  lequel  temps,  ceulx  de  dedens  firent  aucunes 
saillies.  Mais  à  chascune  fois  furent  reboutez  par  force, 
nonobstant  qu'ilz  se  y  maintindrenttrès  vaillamment; 
et  en  y  eut  de  mors  et  de  navrez  de  costé  et  d'autre. 
En  après,  le  duc  de  Bourgongne,  qui  asséga  celle  ville 
tant  seulement  d'un  costé,  fist  asseoir  contre  la  porte 
et  murailles  plusieurs  engins  et  habillemens  de  guerre, 
pour  icelle  démolir  et  abatre.  Et  d'autre  part,  les  Fla- 
mens arrangèrent  grant  planté  de  leurs  ribaudequins, 
desquelz  ilz  gectèrent  jour  et  nuit  dedens  ladicte  ville; 
dont  moult  tra veillèrent  leurs  adversaires.  Et  en  oultre, 
en  assez  briefz  jours,  les  engins  dérompirent  la  porte 
et  muraille  contre  qui  ilz  gectoient.  Mais  ceulx  de  de- 
dens, en  grande  diligence  le  rédifioient  de  bois  et  de 
fieus,  au  mieulx  que  faire  le  porent.  Toutesfoiz,  à  ung 
certain  jour,  les  asségans  se  armèrent  en  très  grant 
nombre  et  alèrent  assaillir  vigoreusement  à  la  porte, 
en  entencion  d'entrer  dedens.  Et  dura  ledit  assaull 

bien  trois  heures,  très  aspre  et  cruel.  Mais  à  vérité 
dire,  ceulx  de  dedens  se  défendirent  très  chevalereu- 
sement  et   navrèrent  plusieurs  d'iceulx  assaillans  et 
avecques  ce  en  occirent  aucuns ,  pour  quoy  il  convint 
qu'ilz  se  tirassent  ailleurs.  Et  fu  par  un  jeudi.  Et  len- 
demain,  qui  fut  le  venredi,  le  duc  de  Bourgongne, 
ne  scay  à  quelle  cause,  fist  crier  que  nul,  de  quelque 
estât  qu'il  feust,  ne  assaillist  ceulx  de  dedens,  mais 
fist  labourer  à  faire  pons  et  passages  sur  la  rivière  de 
Somme  afin  de  passer  et  avironner  et  asséger  ladicte 
ville  tout  enlour  et  enclorre  de  tous  costez.  Mais  il  en 
advint  tout  autrement  et  au  plus  loing  de  sa  pensée. 
Car,  quant  ce  vint  lendemain  au  matin  qu'il  avoit 
ordonné  ledit  assault,  ainsi  qu'à  huit  heures ,  fut  sceu 
que  ceulx  de  la  garnison  et  la  plus  grant  partie  des 
plus  notables  bourgois  s'en  estoient  fouys  et  avoient 
emporté  grant  partie  de  leurs  biens,  et  n'estoit  demouré 
dedens  ladicte  ville  si  non  gens  de  commun  et  des 
vilages  qui  se  estoient  là  retrais.  Lesquelz,  comme  demi 
vaincus,   quant  ilz  virent  partir  ladicte  garnison,  ne 
eurent  point  grande  puissance  ne  voulenlé  de  eulx 
défendre,  et  par  ainsi,  sans  grant  péril ,  entrèrent  ens 
les  gens  du  duc  de  Bourgongne,  et  premièrement  les  Pi- 
quars.  Et  adonc,  les  Flamens,  voyans  labesongne  des- 
susdicte,  y  alèrent  à  si  grant  nombre  et  puissance  pour 
y  entrer,  que  les  aucuns  pour  la  grant  presse  furent 
mors  et  estains.  Et  quant  ilz  furent  dedens,  si  com- 
mencèrent à  piller  et  rober  tout  ce  qu'ilz  trouvèrent, 
en  usant  du  droit  que  leur  avoit  donné  leur  seigneur 
le  duc  de  Bourgongne.  Car  il  convint,  à  leur^départe- 
ment  comme  dit  est  dessus ,  qu'il  leur  habandonnast 
tout  ce  qu'ilz  pourroient  conqiierre  sur  les  ennemis. 

Et  y  en  eut  une  partie  qui  se  mirent  d'une  part  et 
d'autre  de  la  rue  vers  la  porte  par  où  les  Picars  dé- 
voient retourner  à  leur  ost.  Lesquelz  Piquars  et  tous 
ceulx  qui  point  n'estoient  de  leur  langue  destroussoient 
de  tout  ce  qu'ilz  avoient  gaigné  quant  ilz  les  povoient 
actaindre  et  n'espargnoient  homme  de  quelque  estât 
qu'il  feust ,  noble  ne  autre.  En  ceste  tribulacion  en  y 
eut  plusieurs  mors  et  navrez.  Après  entrèrent  dedens 
l'abbaye  qui  estoit  en  la  ville.  Si  prindrent  et  ravirent 
tout  ce  qu'ilz  y  trouvèrent,  et  après  emmenèrent  de- 
hors plusieurs  hommes  et  femmes  et  petis  enfans  et 
les  mirent  en  leurs  tentes.  Et  au  derrenier,  quant  ilz 
eurent  vuidié  et  osté  tout  ce  qu'ilz  en  povoient  porter, 
ilz  boutèrent  le  feu  en  plusieurs  et  divers  lieux  d'icelle 
ville ,  et  finablement ,  pour  briefve  conclusion  ,  toutes 
les  églises  et  édifices  d'icelle  furent  consumées  et  arses 
à  grant  destruction,  et  mesmement  plusieurs  hommes 
et  femmes  et  petis  enfans,  avec  grant  foison  de  bestail 
qu'on  avoit  retrait  es  boues  et  es  celiers,  furent  péris 
piteusement.  Mais  nonobstant  les  cruaultez  dessus- 
dictes,  en  eschapèrent  à  l'aide  d'aucuns  nobles  hommes 
six  ou  sept  des  religieux  de  ladicte  abbaye ,  desquelz 
l'un ,  c'est  assavoir  le  premier,  tenoit  en  ses  mains 
moult  révéremment  une  croix  ,  et  furent  conduis  jus- 
ques  à  la  tente  du  duc  de  Bourgongne ,  où  ilz  furent  à 
saulveté. 

Et  pour  ce  qu'en  plusieurs  villes  oultre  la  rivière 
de  Somme ,  appartenans  au  duc  d'Orléans ,  on  avoit 
oy  nouvelles  de  ce  que  lesdiz  Bourguignons  et  Fla- 
mens avoient  fait  en  la  ville  de  Hem,  ne  fault  point 
doubter  qu'ilz  furent  merveilleusement  crains,  et  avoit 
peu  de  gens  qui  voulsissent  conclurre  de  les  actendre 

pour  estre  asségez,  en  quelque  bonne  ^^o^io^ 
que  ce  feust.  Car  desjà  mess.re  Clugnet  de  Br^^"*  et 
Lssire  Manecier  Queret  -o-nt     comm     dU  e  t 
habandonné  la  ville  de  Hem  qui  esto.t  assez  forte  et 
"rnie  de  plusieurs  vivres,  et  s'estoient  retrais  a 

'irrc'c'erde  la  ville  de  Neelle,  qui  estoieut 
au  conte  de  Dampmartin,  quant  ilz  virent  la  fumée  et 
I?s  feux  de  celle  ville  de  Hem,  furent  en  grant  doubte, 
car  leur  garnison  se  départi  incontinent.  Et  pour  ce 
les  bonnes  gens  de  la  ville  ,  à  l'exemple  de  ceulx 
d'thies,  vindrent  envers  le  d-  de  Bourgongiie     et 
tout  en  pleurant  lui  présentèrent  les  clefz  de  la  ville  en 
leur  offrant  du  tout  mectre  en  sa  -^3^^^"^ .^^'"X 
Lequel  duc  les  receut  ou  nom  du  Roy  et  de  lu. ,  par 
telle  convenance  quilz  n'auroient  plus  de  garnison,  et 
îureroient  que  dores  en  avant  ilz  sero.ent  vrais  sub- 
ietz  et  obéissans  au  Roy  leur  souverain  seigneur;  le- 
quel serement  ilz  firent  très  voulentiers.  Et  après  çp  ilz 
orent  regracié  le  duc,  ilz  retournèrent  en  leur  viUe   e 
par  son  ordonnance  abatirent  et  démolirent  en  pli- 
Turs  lieux  leurs  portes  et  murailles.  Et  de  rechi  f 
firent  jurer  tous  les  bourgois  et  autres  qui  avoient  le 
gLeinemcnten  icelle,de  entretenir  ce  qu'ilzavoien 
traictié,  et  par  ainsi  demourèrent  paisibles  pour  ceste 

'' Et  pareillement  ceulx  de  la  ville  de  Roye,  qui  estoient 
nuement  subjectz  du  Roy,  envolèrent  d-^^^t  d"c 
à  son  logis  à  Hem,  rer>ionstrer  comment  les  Orlean^^^^^ 
frauduleusement  estoient  entrez  dépens  la  ylle  et  k« 
avoient  fait  plusieurs  violences,  et  depuis  s  en  esto^en 
partis  quant  ilz  avoient  sceu  sa  venue,  en  lui  reque 

rant  qu'il  feust  content  d'eulx  et  ilz  estoient  prestz  de 
le  recevoir.  Ausquelz  ledit  duc  fist  response  que  d'eulx 
il  estoit  assez  content,  moiennant  qu'ilz  promectroient 
et  feroient  serement  solennel  de  non  plus  recevoir  son 
adverse  partie,  c  estassavoir  les  gens  du  duc  d'Orléans 
ne  ses  allez.  Après  laquelle  remonstrance  et  requeste 
et  que  ledit  duc  fut  content  d'eulx ,  ilz  se  départirent 
très  joieux  de  la  response  et  retournèrent  en  leur 
ville. 

Et ,  ce  fait ,  ledit  duc  de  Bourgongne  fist  son  ost 
passer  la  rivière  de  Somme ,  tant  par  Hem  que  par 
autres  lieux.  Laquelle  ville  de  Hem  il  laissa  du  tout 
désolée  et  print  son  chemin  pour  aler  à  Chauny  sur 
Oise ,  appartenant  au  duc  d'Orléans.  Mais  ceulx  de  la 
garnison  sachans  les  nouvelles  se  départirent  hastive- 
ment ,  et  pour  ce ,  les  bourgois  actains  de  paour  en- 
volèrent sans  délay  devers  ledit  duc  de  Bourgongne 
lui  présenter  les  clefz  de  la  ville,  en  lui  humble- 
ment suppliant  en  lermes  et  en  pleurs  qu'il  eust  pitié 
d'eulx,  disans  comment  les  gens  d'armes  de  leur  sei- 
gneur s'en  estoient  fouys  pour  doubte  qu'ilz  avoient 
eue  de  lui  et  de  sa  venue.  Lequel  duc  les  receut  à 
mercy  et  print  leur  serement,  par  tel  convenant 
qu'ilz  obéiroient  du  tout  au  Roy,  leur  souverain  sei- 
gneur, et  à  lui. 

Après  lequel  traictié  ainsi  fait ,  ledit  duc  print  sop 
chemin  vers  Roye  en  Vermendois  et  se  loga  dedens  la 
ville  et  tout  son  est  ou  pays  à  l'environ.  Duquel  lieu 
de  Roye  il  envoya  messire  Pierre  des  Essars,  chevalier 
et  son  conseiller,  naguères  prévost  de  Paris ,  par  de- 
vers le  Roy  et  le  duc  d'Acquitaine,  son  gendre,  et  aussi 
devers  les  bourgois  et  habitans  de  celle  ville  de  Paris  - 

et  portoit  nouvelles  de  la  puissance  et  armée  que  avoit 
lecUt   duc  de   Bourgongne.   Lequel    des  Essars  venu 
audit  lieu  de  Paris  fut  dudit  duc  d'Acquitaine  et  des 
Parisiens  moult  honorablement  reçeu,  et  en  faveur 
dudit  duc  de  Bourgongne  fut  prestement  restably  et 
remis  en  l'office  de  ladicte  prévoste,  ou  heu  de  mes- 
sire  Brunel  de  Saint.Cler^  Lequel  messire  Brunel  fut 
commis  par  auctorité  royale  à  estre  bailh  de  Senhs, 
en  déboutant  dudit  bailhage  messire  Gascehn  du  Bois, 
pour  ce  qu  il  fut  mescreu  de  tenir  la  partie  d  Orléans. 
Et  après  que  icellui  messire  Pierre  des  Essars  eut  be- 
songné  et  fait  à  Paris  ce  pour  quoy  il  y  avoit  este 
envoyé  ,  se  parti  de  Paris  et  se  tira  vers  Rhetel  pour 
dire  au  conîe  de  Nevers ,  qui   desjà  avoit  assemble 
grant  nombre  de  gens  d'armes ,  qu'il  se  tirast  devers 
son  frère  le  duc  de  Bourgongne  vers  Montdidier,  et 
que  là,  orroit  certaines  nouvelles  de  lui.  Lequel  conte 
de  Nevers  ,  sachant  les  nouvelles  de  sondit  frère  ,  fis 
de  rechef  grant  diligence  d'assembler  gens  d  armes  et 

se  mist  à  chemin. 

Et  pendant ,  le  duc  d'Orléans,  le  conte  d  Armignac, 
le  connestable  de  France  et  le  maistre  des  arbales- 
triers,  avecques  eulx  grant  compaignie  de  gens  d  armes 
et  de  combatans,  vindrent  à  Meleun  où  estoient  la 
royne  de  France  et  le  duc  de  Berry,  avecques  lesquez 
ilz  eurent  aucun  pariement.  Et  de  là,  s'en  alerent  a  la 
Ferté  sur  Joirre ,  qui  estoit  à  messire  Robert  de  Bar  a 
cause  de  sa  femme,  vicontesse  de  Meaulx,  et  passèrent 

1.  Le  samedi  12  septembre  1411.  On  lit,  à  la  marge  du  re- 
gistre du  parlement,  qui  nous  donne  cette  ^ate  précise ,  ces  mot 
significatifs  :  Unde  orta  sunt  infinita  dampna  et  mala,  Voy.  nos 
Pièces  justificatives. 

la  rivière  de  Marne ,  et  puis  vindrent  à  Arsy  en  Mus- 
sien  *  en  la  conté  de  Valois ,  appartenant  audit  duc 
d'Orléans.  Et  là  vint  devers  lui  son  frère  le  conte  de 
Vertus ,  lequel  avoit  en  sa  compaignie  grant  quantité 
de  co;*batans,  c'estassavoir  le  duc  de  Bourbon,  le 
conte  d'Alençon ,  Jehan,  filz  au  duc  de  Bar,  messire 
Guillaume  de  Conchy,  Amé  de  Salebrusse  ,  messire 
Hue  de  Hufalite  *  et  aucuns  Ardenois ,  Lorrains  et  Ale- 
mans.  Lesquelz  tous  ensemble  mis  en  ung  seul  ost 
estoient  bien  six  mille  hommes  de  cheval ,  chevaliers 
et  escuiers,  sans  les  varletz ,  archers  et  gens  de  traict. 
Lesquelz  de  ce  jour  en  avant  furent  appeliez  par  les 
populaires  et  ceulx  de  Paris  en  commun  langaige  Jr- 
mignacs^  comme  dit  est  dessus.  Lesquelz  tous  et  chas- 
cun  d'eulx  portoient  sur  leurs  harnois  et  vestemens 
pour  enseignes ,  bendes ,  comme  autrefoiz  avoient  fait 
devant  Paris. 

Si  se  parti  ledit  duc  d'Orléans  avecques  tout  son 
exercite  de  son  pays  de  Valois,  et  s'en  ala  passer  par- 
devant  Senlis ,  et  puis  print  son  chemin  à  Beaumont , 
sa  conté  ^  Mais  Enguerrand  de  Bournonville ,  qui 
estoit  venu  audit  lieu  de  Senlis,  à  tout  foison  de  gens 
de  guerre,  pour  icelle  garder,  se  féry  en  ceulx  de  der- 
rière. Si  en  print  et  destroussa  plusieurs  avec  ung 
chariot  tout  chargé  de  bonnes  bagues ,  mais  en  ce 
faisant  il  y  perdy  aucuns  de  ses  gens  qui  y  furent  mors 
et  prins.  Si  s'en  retourna  audit  lieu  de  Senlis.  Et  ledit 

1.  Acy  en  Multien. 

2.  Mieux  dans  le  ms.  SuppL  fr.  93,  Hue  de  Hufalize. 

3.  Le  comtés' de  Reaumont  sur  Oise  était  devenu  un  apanage  de 
la  maison  d'Orléans ,  à  partir  de  Philippe ,  duc  d'Orléans ,  frère 
du  roi  Jean  (1353). 

duc  d'Orléans  se  loga  en  son  chastel  de  Beaumont', 
et  ses  gens ,  avecques  les  autres  princes ,  tous  assez 
près  de  lui  ou  pays  environ. 

Et  pendant  que  ces  besongnes  se  faisoient ,  le  conte 
de  ISevers  dessusdit,  qui  cuidoit  venir  devers  son  frère 
le  duc  de  Bourgongne ,  fut  en  partie  contraint  par 
lesdiz  Orléanois  à  aler  à  Paris  avec  toute  sa  compai- 
gnie.  Et  alors  ledit  duc  de  Bourgongne  estoit  jà  venu , 
à  tout  son  ost ,  de  la  ville  de  Roye  loger  devant  la 
ville  de  Mondidier  et  y  avoit  séjourné  par  aucuns 
jours.  Quant  il  oy  nouvelles  de  l'assemblée  que  avoient 
fait  ses  adversaires,  et  comment  ilz  estoient  à  grande 
puissance  entour  Beaumont  et  Clermont ,  si  fist  dili- 
gemment préparer  son  ost  et  mectre  en  ordonnance 
toutes  manières  de  gens ,  afin  de  les  recevoir  et  com- 
batre  ou  cas  qu'ilz  venroient  pour  lui  courir  sus,  ou 
aussi  pour  les  aler  envahir  où  ilz  estoient ,  se  bon  lui 
sembloit.  Mais  à  celle  heure  ses  communes  de  Flan- 
dres ,  qui  desjà  se  commençoient  à  tenner  et  desi- 
roient  de  retourner  en  leur  pays ,  lui  demandèrent 
congié  de  eulx  en  râler,  en   disant  qu'ilz  l'avoient 
servy  le  temps  et  espace. qu'il  leur  avoit  requis  à  leur 
département  du  pays  de  Flandres.  De  laquelle  requeste 
ledit  duc  fut  moult  esmerveillé  et  ne  leur  volt  point 
accorder  ledit  congié,  mais  leur  requist  bien  instam- 
ment qu'ilz  le  voulsissent  servir  encores  huit  jours 
tant  seulement ,  disant  qu'il  avoit  oy  certaines  nou- 
velles que  ses  ennemis  estoient  ensemble  en  grande 
puissance  assez  près  de  lui ,  prestz  de  le  venir  com- 

i .  Bâti  par  Ives  1",  comte  de  Beaumont,  au  commencement  du 
XI'  siècle. 

batre  ,  et  que  jamais  à  plus  grant  besoing  ne  le  po- 
voient  servir.  Et  estoient  à  celle  heure  venus  devers 
lui  la  plus  grant  partie  des  capitaines  et  gouverneurs 
d'icelles  communes,  pour  prendre  congié  comme  dit 
est.  Lesquelz  quant  ilz  oyrent  la  requeste  que  le  duc, 
leur  seigneur,  leur  faisoit  si  doulcement  et  pour  si  peu 
d'espace ,  furent  contens  de  retourner  devers  leurs 
gens ,  et  promirent  de  faire  leur  devoir  envers  eulx  et 
les  instruire  à  ce  qu'ilz  voulsissent  accorder  la  requeste 
dessusdicte.  Et  quant  ilz  furent  retournez  en  la  tente 
de  Gand  où  leurs  consaulx  se  tenoient ,  là  furent  as- 
semblez très  grant  nombre  de  connestables  et  dixi- 
niers  d'icelles  communes ,  ausquelz ,  quant  ilz  furent 
assemblez ,  dirent  la  response  et  aussi  la  requeste  que 
faisoit  ledit  duc  leur  seigneur,  c'estassavoir  qu'ilz  voul- 
sissent demourer  huit  jours,  comme  dit  est,  pour  estre 
avecques  lui  et  le  acompaigner,  et  combatre  ses  ad- 
versaires qu'il  sçavoit  estre  au  plus  près  de  lui  en 
grant  nombre  pour  ce  faire.  Et  adonques,  quant  ilz 
eurent  oye  ladicte  requeste,  furent  mises  par  iceulx 
plusieurs  et  diverses  opinions  avant ,  et  vouloient  les 
ungs  demourer  et  les  autres  n'en  estoient  point  con- 
tens, et  disoient  qu'ilz  avoient  servi  le  temps,  terme 
et  espace  que  leur  seigneur  leur  avoit  requis  ,  et  avec 
ce,  que  le  temps  d'iver  approuchoit  fort,  pour  quoy 
bonnement  ne  leur  estoit  point  possible  de  tenir  les 
champs  en  si  grant  nombre  qu'ilz  estoient ,  que  ce  ne 
feust  à  grant  danger.  Et  pour  ce  qu'ilz  estoient,  comme 
dit  est,  de  diverses  opinions,  ne  se  peurent  accorder 
ne  prendre  conclusion  sur  quoy  les  chefz  et  capitaines 
peussent  rendre  response  audit  duc  de  Bourçongne. 
Et  fut  cellui  conseil  tenu  le  xxvi"  jour  de  septembre 

après  disner.  Et  quant  ce  vint  après  jour  failli ,  ilz 
firent  en  plusieurs  et  divers  lieux  grans  feux  pour 
leurs  logis  du  bois  des  maisons  des  faulxbourgs  de 
Montdidier  qu'ilz  avoient  démolies  et  abatues,  et  com- 
mencèrent à  charger  toutes  leurs   bagues   sur   leur 
charroy,  et  avec  ce ,  se  armèrent  communément.  Et 
quant  ce  vint  droit  à  myenuit,  tous  ensemble  commen- 
cèrent à  crier  à  haulte  voix  par  leurs  logis  :  fi>^ap  ! 
wap!  qui  est  à  dire  en  françois,  à  Varme  !  à  ïarrne  ! 
Pour  lequel  cry  tout  Tost  fut  fort  esmeu,  et  par  espé- 
cial  le  duc  de  Bourgongne  en  eut  grant  merveille 
quelle  chose  ilz  vouloient  faire.  Si  envoya  aucuns  sei- 
gneurs de  leur  langue  devers  eulx,  pour  sçavoir  au- 
cune chose  de  leur  entencion.  Mais  à  tous  ceulx  qui 
y  aloient,   n'en   vouloient  riens  descouvrir,  et  leur 
respondirent  tout  au  contraire  de  leurs  demandes.  Et 
cependant  la  nuit  se  passa,  et  au  plus  tost  qu  ilz  porent 
parcevoir  le  jour,  firent  atheler  leur  charroy  et  bou- 
tèrent le   feu  par  tous  leurs  logis,  et  en  criant  de 
rechef  :  Gaui^e  !  gauue  *  !   se  départirent  et  prindrent 
leur  chemin  devers  leur  pays.  Lequel  cry  et  clameur 
oys  par  les  gens  du  duc  de  Bourgongne,  qui  estoit  en 
ses  tentes ,  lui  alèrent  tantost  noncier.  Et  adonc  tous 
esmerveillez,  montèrent  à  cheval  le  duc  de  Brabant, 
son  frère  en  sa  compaignie ,  et  ala  devers  eulx.  Et  là, 
le  chaperon  osté  jus  de  sa  teste  devant  eulx,  leur  pria 
à  mains  joinctes  très  humblement  qu'ilz  voulsissent 
demourer  avecques  lui  jusques  à  quatre  jours ,  en  les 
appellant  frères  et  disant  frères,  compaignons  et  amis 

1.  C'est  une  auti'e  forme  du  mot  wap  (à  l'arme)  qu'on  a   vu 
|)lus  haut. 


[1411]  D'ENGUERRAN  DE  MONSTRELET.  185 

les  plus  féables  qu'il  eust  ou  monde,  et  en  leur  pro- 
mectant  grans  drois ,  et  par  espécial  de  leur  donner  et 
quicter  perpétuellement  tout  le  colelage  de  la  conté  de 
Flandres  se  ilz  lui  vouloient  accorder  sa  requeste. 
Ausquelz  aussi  le  duc  de  Brabant  pria  moult  humble- 
ment que  pour  Tamour  de  leur  seigneur,  qui  les  prioit 
si  acertes  pour  si  peu  de  chose ,  ilz  y  voulsissent  en- 
tendre. Mais  ce  riens  n*y  valu,  car  tous  ensemble  fai- 
soient  la  sourde  oreille.  Si  passèrent  oullre  et  n'en 
vouldrent  riens  faire ,  ainçois,  qui  plus  est,  lui  mon- 
strèrent  les  lectres  des  convenances  que  ledit  duc  leur 
avoit  octroiées ,  lesquelles  ilz  avoient  apportées  avec- 
ques eulx  ,  en  lui  disant  qu'il  acompleist  le  contenu 
en  icelles  qui  estoient  séellées  de  son  seel,  et  qu'il  les 
conduisist  ou  feist  conduire  oultre  la  rivière  de  Somme 
jusques  en  lieu  seur,  ou  se  ce  non ,  ilz  lui  rendroient 
son  seul  filz,  conte  de  Charrolois,  taillé  en  pièces. 
Lequel  filz  ilz  avoient  à  Gand.  Et  alors ,  ledit  duc  de 
Bourgongne ,  voiant  leur  sote  et  rude  manière  ,  et  que 
ce  qu'il  leur  disoit  riens  ne  lui  prouffitoit,  les  com- 
mença à  rapaiser  par  belles  et  doulces  paroles ,  et  en 
faisant  sonner  ses  trompètes  commanda  à  desloger 
avecques  eulx.  Mais  ce  ne  fut  point  sans  grant  perte. 
Car  ledit  duc,  contendant  à  rompre  la  voulenté  desdiz 
Flamens ,  n'avoit  point  fait  destendre  ses  tentes  ne 
charger  ses  chariots.  Pour  quoy  grant  partie  desdictes 
tentes  et  autres  bagues  furent  arses  par  les  feux  que 
les  dessusdiz  Flamens  avoient  bouté  en  leur  logis. 
Lequel  feu  sailli  de  lieu  à  autre  jusques  au  propre  lieu 
où  ledit  duc  estoit  logé.  Lequel  duc  estoit  tant  troublé, 
triste  et  ennuieux  en  cuer  que  plus  ne  povoit.  Car, 
comme  dit  est  dessus ,  il  sçavoit  ses  ennemis  en  grant 

triumphe  et  puissance  à  une  seule  journée  près  de 
lui ,  et  a\oit  grant  désir  de  les  aler  combatre.  Si  veoit 
que  par  le  moien  du  deslogement  dessusdit  il  ne  povoit 
venir  à  son  entencion.  Et  qui  pis  estoit,  il  sçavoit 
certainement  que  tantost  en  seroient  advertis,  et  di- 
roient  qu'il   s'en  estoit  fuy  sans  les  oser   actendre. 
Néantmoins  il  lui  convint  souffrir  et  endurer  et  prendre 
en  pacience  les  choses  dessusdictes  par  ce  qu'il  ne  les 
povoit  avoir  autres.  Car  quant  noz  maistres  Flamens 
furent  mis  à  voie  et  qu  ilz  eurent  retournées  leurs 
chères  vers  leurs  pays ,  ilz  s'en  alèrent  autant  en  ung 
jour  qu'ilz  estoient  venus  en  trois  et  tout  ce  qu  ilz 
povoieut  prendre ,  ne  actaindre  ,  estoit  par  eulx  ravy 
et  mis  sur  leur  charroy,  comme  dit  est  dessus.  Et  avec 
ce,  durant  ce   voiage   eurent  plusieurs    rigueurs  et 
débas  contre  les  Picars  et  Anglois.  Et  advenoit  sou- 
vent que  quant  murmure  se  y  boutoit,  il  y  en  avoit 
tousjours  de  mors  ou  de  navrez,  et  pareillement,  quant 
ilz  estoient  les  plus  fors,  ne  se  feignoient  point  de  faire 
le  cas  pareil.  Et  n'est  point  à  oublier  que  ce  voiage  se 
fist  en  mois  de  septembre ,  que  les  vendanges  sont  en 
point.  Si  se  boutoient  asprement  parmy  les  vignes  et 
en  prenoient  tant  dedens  leur  ventre,  que  plusieurs  en 
furent  trouvez  mors  et  crevez  dedens  les  vignes.  Et 
d'autre  part ,  par  trop  largement  et  oullrageusement 
donner  des  biens  qu'ilz  trouvoient   à  leurs  bestes , 
chascun  jour  en  mouroit  grant  plante  de  leurs  che- 
vaulx  et  jumens.  En  oultre,  quant  ledit  duc  de  Bour- 
gongne  et  ses  gens  d'armes  furent  retournez  jusques 
à  Péronne ,  et  que  lesdiz  Flamens  furent  logez  assez 
près  de  la  rivière ,  lui  en  personne  ala  devers  eulx  et 
les  remercia  très  humblement  de  leur  service,  el  puis. 

par  son  frère  le  duc  de  Brabant  les  fist  conduire 
jusques  en  Flandres,  et  de  là  s'en  retourna  chascun  en 
son  propre  lieu.  Mais  les  gouverneurs  des  bonnes 
villes  dudit  pays  de  Flandres ,  quant  ilz  sceurent  la 
manière  de  leur  retour,  n'en  furent  point  bien  con- 
tens,  jà  soit  ce  qu'ilz  n'en  firent  pas  lors  grant  sem- 
blant, pour  ce  qu'ilz  estoient  en  armes  et  en  trop  grant 

nombre. 

Ainsi  et  par  ceste  manière  se  départirent  lesdiz  Fla- 
mens, oullre  la  voulenté  du  duc  Jehan  de  Bourgongne 
leur  seigneur,  de  devant  Mondidier  où  il  les  avoit 
assemblez.  Et  en  ce  propre  jour  qu'ilz  se  deslogèrent, 
environ  quatre  heures  après ,  vint  ung  chevalier  ap- 
pelle messire  Pierre  des  Quesnez,  seigneur  de  Cannes, 
tenant  la  partie  du  duc  d'Orléans ,   à  tout  deux  cens 
combatans,  fraper  dedens  lesdiz  logis,  où  il  trouva  en- 
core grant  nombre  de  gens,  par  espécial  de  marchans 
et  gens  de  paix ,  desquelz  il  print  et  occist  très  grant 
nombre,  et  y  gaigna ,  lui  et  ses  gens  ,  grant  butin  ,  et 
puis  s'en  retourna  devers  Clermont  en  Beauvoisis ,  où 
pour  lors  estoient  assemblez  les  Orléanois ,  qui  tous 
ensemble  estoient  revenus  de  poursuivir  le  conte  de 
Nevers,  comme  dit  est  ailleurs.  Et  quant  ilz  sceurent 
le  soudain  département  dudit  duc  de  Bourgongne  et 
des  Flamens,  si  furent  à  conseil  pour  savoir  s'ilz  les 
poursuivroient  en  leur  pays.  Mais,  en  fin,  iut  coiiclud 
par  l'opinion  de  plusieurs  sages  qu'ilz  s'en  retourne- 
roient  vers  Paris,  en  entencion  d'entrer  dedens  par 
certains  moyens  qu'ilz  y  entendoient  avoir,  afin  prin- 
cipalement qu'ilz  peussent  avoir  le  Roy  de  leur  partie. 
Car  c'estoit  tout  leur  désir.  Si  se  mirent  à  chemin  et 
alèrent  passer  par  ung  pont  neuf  qu'ilz  firent  faire  es 

prez  lez  Beauvais,  et  de  là  se  tirèrent  devers  Paris. 
Mais  ceuJx  qui  avoientle  Roy  en  gouvernement,  et  les 
Parisiens,  ne  furent  point  contens  de  leur  venue, 
ainçois  leur  firent  résistence  par  toutes  les  manières 
que  faire  leur  povoient,  en  leur  faisant  guerre  ouverte, 
très  cruelle.  Et  pour  ce,  iceulx  voians  que  pour  lors 
leur  estoit  chose  impossible  d'entrer  en  ladicte  ville 
de  Paris,  firent  tant  par  leur  subtil  engin,  que  ceulx 
de  Saint-Denis  furent  contens  de  les  recevoir.  Et  se 
logèrent  les  princes  dedens  icelle  ville,  et  leurs  gens 
d'armes  es  vilages  à  Tenviron.  Et  deslors  commen- 
cèrent à  faire  forte  guerre ,  tant  à  la  ville  de  Paris  , 
comme  à  tous  autres  tenans  le  parti  du  duc  de  Bour- 
gongne.  Et  couroient  continuellement  cliascun  jour 
par  plusieurs  et  divers  lieux  jusques  auprès  des  portes 
de  Paris ,  desquelles  ceulx  de  dedens  sailloient  moult 
souvent,  et  par  espécial  Enguerran  de  Bournonville, 
qui  estoit  ung  des  chefz  de  la  garnison  soubz  le  conte 
Waleran  de  Saint-Pol,  qui  adonques  estoit  capitaine 
de  Paris.  Et  y  avoit  souvent  de  très  dures  escarmou- 
ches et  de  très  grandes  apertises  d'armes  faictes ,  tant 
d'un  costé  que  d'autre. 


CHAPITRE    LXXIX. 

Comment  le  duc  Jehan  de  Bourgongne  rassembla  gens  d'armes  pour 
aler  à  Paris.  Et  des  besongnes  qui  ad  vinrent  en  ce  temps. 

Or  convient  retourner  au  gouvernement  du  duc  de 
Bourgongne ,  lequel ,  comme  dit  est  dessus ,  quant  il 
ot  donné  congié  à  ses  Flamens  et  iceulx  fait  conduire 
en  leur  pays  par  son  frère  le  duc  de  Brabant ,  s'en  ala 

de  Péronne  à  Arras,  et  là  trouva  le  conte  de  Penne- 
bruchS   le   conte  d'Arondel  et  messlre  Guillaume 
Valdo  \  qui  ou  voiage  dessusdit  avoient  esté  avecques 
lui.  Ausquelz  contes  anglois  qui  nouvellement  estoient 
venus,  fist  très  grande  récepcion  pour  i'onneur  du  roy 
d'Angleterre  qui  les  y  avoit  envolez.  Et  povoient  avoir 
en  leur  compaignie  bien  douze  cens  combatans ,  tant 
de  cheval   comme  de   pié ,  toutes   gens    de    bonne 
estoffe.  Si  estoit  lors  grant  parole  entre  ledit  roy  d'An- 
gleterre   d'une    part,   et  ledit    duc  de    Bourgongne 
d'autre,  pour  l'alliance  de  Henri  premier,  filz  d'icellui 
roy,  à  l'une  des  filles  dudit  duc\  Et  après  qu'il  eut 
grandement  festié  lesdiz  capitaines  anglois  en  sa  ville 
d' Arras  et  à   iceulx  donné  plusieurs  dons,  leur  or- 
donna  à  tirer  vers   Péronne,    et   puis  hastivement 
manda    de   tous  costez    ses    gens  d'armes    à   venir 
devers  lui,  et  en  sa  personne  ala  audit  lieu  de  Pé- 
ronne, et  là  fist  très  grande  assemblé    des   nobles 
de  tous  ses  pays.  Toutesfoiz ,  son  frère  le   duc  de 
Brabant ,  ne  retourna  point  avecques  lui ,  pour  cer- 
taines afaires  qu'il  avoit  alors  en  la  duchié  de  Luxem- 
bourc,  à  cause  de  sa  femme.  Et  après ,  ledit  duc  de 
Bourgongne  partant  de  Péronne  s'en  ala  à  Roye,  et 
de  là  par  Breteuil  à  Beauvais  ;  et  par  Gisors  s'en  ala 
à  Pontoise,  ouquel  lieu  il  séjourna  grant  espace  de 
temps ,  jusques  au  terme  de  trois  sepmaines  ou  en- 
viron. Durant  lequel  temps  vindrent  à  lui  de   plu- 

i.  «  Pennebrec  »  {SuppL  fr.  03).  Le  comte  de  Pembroke. 

2.  «  Guillaume  Baldo  h  {ibid.),  Guillaume  Baldoc,  lieutenant 

de  Calais. 

3.  Ce  mariage  ne  se  fit  pas,  et  Henri  (VI)  dont  il  est  ici  ques- 
tion, épousa  Marguerite  d'Anjou ,  fille  du  roi  René. 

sieurs  pays  très  grant  nombre  de  gens  d'armes  pour  le 

servir. 

Et  pendant  que  ces  besongnes  se  faisoient ,  fut  or- 
donné par  le  conseil  royal  où  estoit  présent  le  duc 
d'Acquitaine,  le  conte  de  Morlaigne,  messire  Gilles  de 
Bretaigne ,  le  conte  Waleran  de  Saint-Pol ,  capitauie 
de  Paris  ,  le  chancelier  de  France  ,  messire  Charles  de 
Savoisy  et  plusieurs  autres  grans  seigneurs  qui  en- 
volèrent  par  tous  les  bailliages  et  seneschaucies  du 
royaume  de   France  certains  mandemens,  contenans 
comment  à  Toccasion  des  congrégacions  et  assemblées 
de  gens  d'armes  que  avoient  fait  de  long  temps  et  fai- 
soient  encores  chascun  jour  contre  les  ordonnances 
et  défenses  du  Roy,  le  duc  d'Orléans  et  ses  frères ,  le 
duc  de  Bourbon,  les  contes  d'Alençon  etd'Ârmaignac 
et  autres  de  leur  partie,  à  la  très  grant  charge  et  pré> 
judice  dudit  royaume  et  aussi  à  la  desplaisance  du  Roy 
et  de  sa  seigneurie,  n  avoient  voulu  ,   ne  vouloient 
cesser  de  faire  telles  assemblées ,  ains  s'estoient  effor- 
cez et  efforçoient  chascun  jour  de  persévérer  en  leur 
mauvais  propos.  Et  pour  ce ,  contenoit  ledit  mande- 
ment  que  nul ,   de  quelconque  estât  qu'il  feust ,  ne 
feust  si  hardi  de  servir,  ne  estre  en  la  compaignie  du 
duc  d'Orléans ,  de  ses  frères ,  ne  ses  aUez ,  sur  peine 
d'estre  tenus  et  réputez  rebelles  et  adversaires  du  Roy 
et  de  son  royaume ,  et  que  ceulx  qui  y  estoient  alez 
s'en  départissent  sans  délay  et  retournassent  en  leur 
pays  sans  plus  tenir  les  champs,  ne  vivre  sur  le  povre 
peuple.  Et  ceulx  qui  ainsi  le  feroient,  le  Roy  et  son 
conseil  les  tenroit  pour  excusez,  et  ne  souffreroient 
point  que  pour  ce  leur  feust  donné  quelque  empesche- 
ment.  Mais  ceulx  qui  persévéreroient,  en  faisant  le 

contraire ,  on  procéderoit  contre  eulx  par  rigueur  en 
toutes  les  manières  que  faire  se  pourroit,  sans,  de  ce 
jour  en  avant ,  à  eulx  faire  ou  donner  aucune  grâce 
ou  rémission.  Lesquelz  mandemens  pulDliez  es  lieux 
acoustumez,  en  y  eut  aucuns  qui  se  départirent  secrè- 
tement de  la  compaignie  desdiz  seigneurs,  non  pas  en 
grant  nombre,  et  alèrent  devers  le  Roy.  Les  autres, 
qui  de  ce  faire  estoient  désobéissans,  quant  ilz  estoient 
prins  des  officiers  royaux ,  ilz  estoient  en  grant  dan- 
ger, et  en  y  eut  en  ces  jours  aucuns  exécutez  et  mis  à 
mort.  Entre  lesquelz  le  fut,  en  la  ville  de  Paris,  ung 
chevalier  nommé  messire  Binet  d'Espineuse,  qui  estoit 
au  duc  de  Bourbon  et  natif  de  sa  conté  de  Clermont. 
Et  fut  la  cause  de  sa  mort  pour  ce  qu'il  avoit  prins  de 
force  aucune  des  chevaulx  du  duc  d'Acquitaine  que 
le  duc  de  Bourgongne  lui  faisoit  venir  de  son  pays  de 
Flandres.  Et  après  qu'il  fut  décapité  es  haies  de  Paris, 
le  corps  fut  pendu  par  les  aisselles  au  gibet  de  Mont- 
faulcon.   Et  fist  faire  ceste  exécucion  messire  Pierre 
des  Essars,  qui  nouvellement,  comme  dit  est,  avoit 
esté  remis  en  l'office  de  la  prévosté  de  Paris  ou  lieu 
de  messire  Brunel  de  Saint-Cler.  Pour  la  mort  duquel 
chevalier,  et  aussi  de  la  publicacion  des  mandemens 
royaulx  dessusdiz,  le  duc  d'Oriéans  et  ses  frères,  et 
tous  les  autres  seigneurs  de  son  aliance ,  le  prindrent 
en  mal  gré  ,  et  par  espécial  moult  despleut  au  duc  de 
Bourbon  pour  la  honteuse  mort  de  son  chevalier.  Et 
par  ainsi  se  continuèrent  les  besongnes  en  icelles  par- 
ties de  mal  en  pis. 

Et  ung  certain  jour  le  duc  d'Oriéans  se  loga  en 
l'ostel  de  Saint-Oyn ,  qui  est  maison  royale ,  à  très 
grande  puissance.   Et  couroient  chascun  jour  ceulx 

de  son  parti  jusques  aux  portes  de  Paris,  et  tellement 
se  y  conduisoient ,  que  les  Parisiens  furent  en  ces 
jours  en  très  grande  neccessité  de  vivres.  Car  encores 
n^estoient  ilz  point  acoustumez  de  guerre,  ne  pourveuz 
ainsi  que  besoing  leur  estoit ,  et  si  n'avoient  point 
dedens  icelle  ville  puissance  en  laquelle  ilz  se  osassent 
fier  pour  yssir  aux  champs  et  combatre  leurs  adver- 

saires. 

Et  estoit  avecques  la  partie  d'Orléans  Tarcevesque 
de  Sens,  frère  de  feu  Montagu,  non  point  en  estât  pon- 
tifical, car  en  lieu  de  mitre  il  portoit  ung  bacinet  en 
sa  teste ,  pour  dalmalique  portoit  le  haubert  dont  il 
estoit  vestu ,  pour  chasuble  plates  d'acier,  et  en  lieu 
de  croce  il  portoit  une  hache. 

En  ces  mesmes  jours  le  duc  d'Orléans  envoia  ses 
héraulx  ,  à  tout  certaines  lectres ,  vers  le  Roy  et  le 
duc  d'Acquitaine ,  contenans  comment  ledit  duc  de 
Bourgongne  s'en  estoit  fuy  de  devant  Montdidier  et 
ne  l'avoit  osé  actendre ,  et  pareillement  le  rescripvi  à 
aucuns  de  Paris  qu'il  tenoit  pour  ses  amis  ,  sur  la 
fiance  qu'il  peust  trouver  aucun  moien  d'entrer  de- 
dens. Mais  finablement  il  perdoit  son  temps.  Car  ceulx 
qui  gouvernoient  de  par  ledit  duc  de  Bourgongne 
estoient  assez  soigneux  pour  l'entretenement  de  leur 

partie.  * 

Durant  lequel  temps,  par  certains  moiens  qui  se 
firent  entre  aucuns  des  gens  du  duc  d'Orléans  et  ung 
nommé  CoUnet  le  Puiseur  *,  qui  estoit  capitaine  de  par 
le  Roy  de  la  tour  de  Saint-Cloud ,  fut  icelle  livrée  et 
mise  entre  les  mains  d'icellui  duc  d'Orléans,  lequel  y 

1.  Mieux  dans  SuppL  fr.  93  ,  Colinet  de  Puiseux. 

mist  tantost  garnison  de  ses  gens.  Dont  ceulx  de  Paris 
furent  moult  troublez,  pour  ce  que  les  Orléanois  pas- 
soient  souvent  la  rivière  de  Seine  en  grant  nombre  et 
couroient  de  l'autre  costé  de  leur  ville ,  et  par  ainsi 
lesdiz  Parisiens  estoient  fort  oppressez  desdiz  Orléa- 
nois de  tous  costez.  Pour  laquelle  cause  fut  encores 
ordonné  par  le  conseil  royal  à  envoier  par  tout  le 
royaume  es  lieux  acoustumez,  de  publier  autres  man- 
demens  de  par  le  Roy,  contenans  les  oppressions*, 
cruaultez  et  dommages  que  faisoient  chascun  jour  les 
devantdiz  seigneurs  et  leurs  aliez  en  plusieurs  parties 
de  son  royaume  et  à  ses  subgetz ,  nonobstant  que  par 
avant  leur  eust  esté  par  plusieurs  foiz  défendu  de  par 
le  Roy,  à  quoy  ilz  n'avoient  voulu  obéir,  mais,  qui 
plus  est ,  avoient  continué  et  continuoient  à  faire  de 
jour  en  jour,  en  plusieurs  lieux  du  royaume,  grandes 
assemblées  de  gens  d'armes  et  de  traict ,  de  diverses 
nacions  et  pays ,  tant  de  ses  subgetz  comme  autres 
estrangers,  qui  avoient  desrobé  et  dégasté,  et  pre- 
noient  et  dégastoient  ses  bons  loiaulx  subgetz ,  et  pre- 
noient  leurs  villes,  chasteaulx  et  fortresses ,  et  s'efïbr- 
çoient  de  jour  en  jour  de  tuer  gens ,  les  mectoient  à 
raençon,  boutoient  feux,  violoient  filles  à  marier, 
efforçoient  femmes  à  marier  et  mariées,  despouilloient 
et  desroboient  églises  et  monastères,  et  faisoient  toutes 
les  inhumanilez  que  ennemis  povoient  faire,  à  lui  et  à 
son  royaume  et  encores  s'efforçoient  faire,  dont  grans 

1.  Monstrelet  ne  donne  qu*en  abrégé  ces  lettres  du  3  octobre 
1411,  qui  ne  sont  rien  moins  qu'une  déclaration  de  guerre  au 
parti  d'Orléans,  faite  sous  le  couvert  de  la  royauté.  Ces  lettres 
sont  imprimées  en  entier  dans  le  Recueil  des  Ordonnances  (t.  XI , 
p.  635  ).  L'original  se  trouve  aux  Archives  de  l'Empire. 

clameurs,  complaintes  et  moult  de  douleurs  lui  esloient 
souvent  venus  et  de  jour  en  jour  venoient  incessam- 
ment,  et  encores  pourroient  plus  faire,  se  sur  ce  n  es- 
toit  pourveu  de  bon  et  brief  et  convenable  remède. 
Pour  quoy  faisoit  savoir  h  tous  qu'il  voulo.t  et  de  tout 
son  cuer  désiroit,  en  toutes  ces  choses  son  honneur  et 
sei-neurie  et  de  tous  ses  subgetz  garder  et  préserver 
de'cy  en  avant  des  grans  oppressions  et  dommages,  et 
eulx'  en  paix  et  transquiUité  garder  et  mamtenir  de 
tout  son  povoir,  et  les  dessusdiz  inobédiens  et  rebelles 
chasser  et  deslruire ,  actendu  que  autre  foiz  les  avoit 
habandonnez ,  et  ce  nonobstant  ilz  n^avoient  pomt 
laissé  à  procéder  en  leur  mauvaise  voulenle  ,  mais  ont 
persévéré  de  tout  leur  povoir  et  conlinué  de  mal  en 
pis    et  encores  font.  Et  les  autres  causes  et  considera- 
cions  qui  le  mouvoient  à  ce,  eue  sur  icelle  besongne 
grande  et  meure  délibéracion  de  conseil  avec  plusieurs 
de  son  sang  et  aucuns  autres  en  grant  nombre ,  a  de- 
clairé  et  déclaire  par  seslectres,  de  sa  pleme  puissance, 
lesdiz  Orléanois  et  tous  leurs  aliez  et  complices,  pour 
ses  ennemis ,  rebelles  et  inobédiens  à  lui  et  à  la  cou- 
ronne  de  France  ,  à  sesdicles  ordonnances ,  comman- 
démens  et  défenses,  et  avoir  forfait  corps  et  biens.  Et 
afin  que  de  ce  jour  en  avant  nul  ne  voise  avec  eulx  ne 
leur  tiengne  compaignie,  le  Roy  a  pleinement  haban- 
donné  par  ses  lectres  devantdicles  leurs  corps  et  leurs 
biens ,  et  de  toutes  les  gens  d'armes  dessusdiz  qui  se 
sont  renduz  et  démonstrez  de  leur  partie  et  cpi  ont 
délinqué  et  délinquent  par  la  forme  et  manière  que 
dit  est.  En  oultre  a  le  Roy,  par  sa  pleine  puissance  et 
par  sesdictes  lectres ,   octroyé  et  donné  auctorite  et 
puissance  à  tous  ses  bons ,  loyaulx  et  vrays  subjectz 

et  vassaulx,  justiciers  et  officiers  et  à  chascun  d'eulx, 
de  envayr  les  devantdiz  et  tous  les  autres  de  leur  par- 
tie, et  par  toutes  les  voies  et  manières  qu'ilz  pourront, 
les  prendre  et  déchacer  de  son  royaume ,  et  aussi  de 
les  emprisonner  et  tous  leurs  biens  prendre  et  appré- 
hender en  quelque  lieu  qu'ilz  soient,  sans  ce  que,  pour 
les  choses  devantdictes ,  sesdiz  subjetz  ou  aucuns 
d'eulx  soient  envers  lui  ne  sa  justice  aucunement 
empeschez  ne  molestez.  Donné  à  Paris  le  m®  jour  d'oc- 
tobre l'an  mil  quatre  cens  et  onze,  et  de  nostre  règne 
le  XXIW 

A  l'occasion  desquelz  mandemens,  quant  ilz  furent 
publiez  comme  dit  est ,  y  eut  plusieurs  seigneurs  et 
autres  vaillans  gens  de  guerre  qui  se  re froid èrent  et 
targèrent  d'aler  ou  service  du  duc  d'Orléans  et  des 
seigneurs  qui  estoient  avecques  lui.  Et  au  contraire, 
de  double  qu'ilz  ne  cheussent  en  l'indignacion  du  Roy, 
se  tirèrent  devers  lui  ou  devers  ceulx  qui  tenoient  son 
parti ,  et  trouvèrent  les  moiens  d'eulx  excuser  au 
mieulx  qu'ilz  peurent.  Et  entretant  que  ces  besongnes 
se  faisoient,  le  duc  de  Bourgongne  estant  à  Pontoise 
comme  dit  est,  ou  il  fut  environ  quinze  jours,  ve- 
noient à  lui  en  très  grant  nombre  gens  de  diverses 
nacions,  tant  des  pays  du  Roy  comme  de  ses  vassaulx 
et  subgetz.  Duquel  lieu  de  Pontoise  vint  un  certain 
jour  devers  ledit  duc  ung  homme  assez  puissant  de 
corpulence,  lequel  entra  dedens  sa  chambre,  en  enlen- 
cion  de  murdrir  ledit  duc ,  et  avoit  en  sa  manche  ung 
coustel  dont  il  avoit  voulenté  d'acomplir  son  maléfice, 
et  de  fait  s'avança  pour  parler  à  lui.  Mais  ledit  duc, 
non  aiant  congnoissance  d'icellui,  et  aussi  tousjours 
doublant  telles  besongnes ,  mist  ung  banc  entre  lui  et 

ledit  homme.  Et  tantost  aucuns  de  ses  privez  qui  là 
estoient,  apperceurent  la  mauvaistie  d  icellm ,  par 
nuoy  il  fut  prins  sans  délay,  et  après  quM  eut  congneu 
son  fait ,  fut  décapité  en  la  ville  de  Pontoise. 

Et  de  rechef,  pour  plus  vitupérer  et  abaisser  les  en- 
treprinses  du  duc  d'Orléans  et  ses  aliez,  le  Roy,  par 
délibéracion  de  conseil ,  envoia  encores  en  plusieurs 
parties  de  son  royaume  autres  mandemens  royaulx, 
lesquelz  furent  publiez  a  la  très  grant  charge  et  deshon- 
neur  d'iceulx,  desquelz  réciter  et  escripre  je  me  de- 
porte  à  présent  pour  cause  de  briefté  ^  Lequel  man- 
dement fut  publié  par  tous  les  lieux  acoustumez  du 
royaume  de  France,  comme  dit  est,  dont  moult  de 
vassaulx  et  autres  féables  du  Roy,  tant  des  bonnes 
villes  comme  d'ailleurs,  s'efforcèrent  daler  servir  le 
Roy.   Et  d'autre  part,    en  plusieurs   et  divers  lieux 
furent  prins  et  arrestez  très  grant  nombre  de  ceulx  qm 
tenoient  la  partie  d'Orléans,  dont  aucuns  furent  exe- 
cutez ,  et  les  autres  mis  prisonniers  et  raençonnez 
comme  ennemis  du  royaume.  Si  estoit  alors  piteuse 
chose   d'oyr  raconter  les  griefves  persécucions   qui 
chascun  jour  se  faisoient  entre  icelles  parties     et  par 
espécial  environ  la  ville  de  Paris  et  le  pays  d  entour 

risle  de  France.  ,     ^ 

Et  entre  les  autres  choses  qui  ne  sont  point  a  oublier, 
yssirent  ung  certain  jour  bien  trois  mille  combatans , 
tant  de  la  garnison  comme  des  Parisiens ,  qm  s  en 
alèrent  à  Vicestre,  moult  belle  maison  à  une  lieue  de 
Paris,  appartenant  au  duc  de  Berry.  En  laquelle  de 

i.  Le  ms.  Suppl.  fr.  93  donne  ici  ces  lettres  q"\;^"^  J^ 
ik  novembre  ikW,  Elles  sont  imprimées  dans  le  Recueil  des  Or^ 
donnances  {t.  IX,  p.  654;. 

première  venue ,  en  la  hayne  et  contempt  dudit  duc , 
prindrent  et  robèrent  tous  les  biens  qu  ilz  trouvèrent 
en  icelle  ,  et  puis  le  destruisirent  et  desmolirent  tota- 
lement excepté  les  murs.  Et  après,  en  faisant  plusieurs 
autres  maulx ,  vindrent  encor  abatre  et  destruire  une 
autre  maison  sur  la  rivière  de  Seine ,  où  icellui  duc 
tenoit  ses  chevaulx ,  et  n'estoit  pas  loing  de  l'ostel  de 
IN  celle,  au  dehors  de  la  porte  Pour  laquelle  offense, 
quant  elle  fut  venue  à  la  congnoissance  dudit  duc  de 
Berry,  il  fut  fors  esprins  de  courroux  et  dist  hault  et 
cler,  devant  plusieurs  de  ses  gens,  que  une  foizlesdiz 
Parisiens  et  ceulx  qui  les  soustenoient  ces  maléfices*, 
lui  amenderoient  le  dommage  et  le  desplaisir  qu'ilz 
lui  avoient  fait. 

En  oultre  en  poursuivant  de  mal  en  pis,  par  ung 
autre  jour,  le  duc  de  Berry,  le  duc  d'Orléans  et  ses 
frères  ,  le  duc  de  Bourbon ,  le  conte  d'Alençon  et  le 
conte  Bernard  d'Armaignac ,  Charles,  seigneur  d'Al- 
breth,  tous  nommez  par  leurs  propres  noms  et  autres 
leurs  adhérens ,  aliez  et  complices  de  quelque  estât 
qu'ilz  fussent ,  furent  par  les  quarrefours  de  Paris ,  à 
son  de  trompe,  de  par  le  Roy,  bannis  de  son  royaume 
à  tousjours  jusques  à  son  rapel;  et  non  point  tant 
seulement  bannis,  mais  par  vertu  d'une  bulle  de 
eurese  et  bonne  recordacion  pape,  Urbain  quint  de  ce 
nom ,  trouvée  ou  trésor  des  registres  de  Chartres  des 
privilèges  du  Roy  estans  en  la  Saincte  Chapelle  à  Pa- 
ris, furent  les  dessusdiz  par  toutes  les  églises  d'icelle 
cité  de  Paris ,  à  cloches  sonnées  et  chandelles  alu- 

\ .  Il  faut  lire  :  En  faisant  ces  maléfices ,  comme  porte  le  ms. 
Suppl.  fr,  93. 

mées ,  excommeniez  et  publiquement  anatbématizez. 
Pour  quoy  plusieurs  tenans  leur  parti,  quant  ilz  sceu- 
rent  ladicte  sentence  ainsi  gectée  sur  eulx,  furent 
grandement  troublez  et  courroucez.  Mais  pour  tant 
ne  laissèrent  à  continuer  de  jour  en  jour  en  leur  pro- 
pos ,  et  firent  guerre  mortelle  plus  aspre  et  diverse 
que  paravant  n'avoient  fait. 

CHAPITRE   LXXX. 

Comment  le  duc  ^e  Bourgongne  ala  à  puissance  de  Pontoise  à  Paris. 
Et  de  Testât  et  gouvernement  du  duc  d'Orléans. 

En  après,  le  duc  Jeban  de  Bourgongne  estant  à 
Pontoise ,  comme  dit  est  dessus ,  venoient  devers  lui 
gens  de  guerre  de  diverses  nacions.  Et  y  vint  le  conte 
de  Pentbièvre,  son  gendre  S  à  noble  compaignie.  Et 
quant  il  eut  là  séjourné  environ  quinze  jours,  etenquis 
suffisamment  de  Testât  ùe  ses  adversaires,  le  xxn' jour 
d'octobre  se  parti  dudit  lieu  de  Pontoise  avec  toute 
son  exercite,  ainsi  que  à  deux  beures  après  midi ,  et 
délaissa  la  voie  royale  qui   d'icelle  ville  va  à  Paris , 
laquelle  occupoient  sesdiz  adversaires,  et  print  son 
cbemin  à  Meulent  sur  Seine  ,  où  il  passa  la  rivière  ,  à 
tout  bien  quinze  mille  cbevaulx ,  et  cbevaucba  toute 
nuit ,   et  lendemain  par  la  porte  S.  Jaques  entra  en 
Paris*.  A  l'encontre  duquel  vindrent  et  yssirent  d'icelle 

1.  Olivier  de  Blois,  comte  de  Penthièvre,  avait  épousé  Isabelle 
de  Bour^^ogne,  fille  de  Jean  sans  Peur,  en  juillet  1406. 

2.  Le  lendemain,  c'est-à-dire  le  23.  Juvénal  met  l'entrée  du 
duc  de  Bourgogne  à  Paris  au  30  octobre ,  et  dit  qu'il  était  accom- 
pagné du  comte  d'Arundel,  C'est  ce  que  dit  aussi  le  Religieux  de 


Li411]  D'ENGUERRAN  DE  MONSTRELET.  199 

ville  grant  multitude  de  gens  armez ,  entre  lesquelz 
estoient  en  belle  ordonnance  et  bien  armez  les  bou- 
cbers  de  Paris ,  lesquelz  conduisoient  le  prévost  de 
Cbastellet  S  et  des  marcbans,  soubz  le  conte  de  Nevers, 
frère  dudit  duc  de  Bourgongne.  Lequel  acompaigné 
de  plusieurs  princes  et  grans  seigneurs  et  capitaines  , 
et  aussi  ceulx  du  grant  conseil  du  Roy,  vindrent  bien 
honnorablement  une  lieue  et  demie,  ou  plus  au  devant 
dudit  duc,  et  par  espécial  y  vint  son  frère.  Et  tous  les 
autres  seigneurs  lui  firent  aussi  grant  bonneur  et  révé- 
rence qu  ilz  eussent  deu  et  peu  faire  à  la  propre  per- 
sonne du  roy  de  France  s'il  feust  venu  d'aucun  loing- 
tain  voiage.  Et  quant  au  peuple  de  Paris,  ilz  faisoient 
très  grant  joye  et  crioient  INoël!  pour  sa  venue  à  tous 
les  quarrefours  qu'il  passoit.  Et  pour  ce  que  son  en- 
trée se  fist  si  tard  que  le  jour  estoit  failly,  furent  alu- 
mées  par  toutes  les  rues  de  Paris  grant  quantité  de 
torcbes ,  falos  et  lanternes.  Et  quant  vint  que  icellui 
duc  de  Bourgongne  approucba   le  Louvre,    le   duc 
d'Acquitaine ,  qui  avoit  espousée  sa  fille  %  yssist  au- 
devant  de  lui  et  le  récent  à  grant  joye  et  moult  révé- 
remment  ;  et  tantost  le  mena  au  cbastel  du  Louvre 
devers  le  Roy  et  la  Royne ,  (|ui  lui  firent  très  grant 
joye.  Et  après  qu'il  les  eut  bumblement  saluez,  se  ala 
loger  en  l'ostel  de  Bourbon.  Et  le  conte  d'Arondel , 
avec  tout  son  estât ,  se  ala  loger  ou  prieuré  de  S.  Mar- 
tin des  Cbamps  et  ses  Anglois  auprès  de  lui,  es  mai- 
Saint-Denis  ,  qui  met  le  départ  de  Pontoise  au  23  octobre  au  lieu 
du  22  comme  Mon^trelet. 

1.  Le  prévôt  de  Paris,  le  Châtelet  étant  le  siège  de  sa  juri- 
diction. 

2.  Marguerite  de  Bourgogne  ,  en  1404. 

sons  de  costé.  Et  tous  les  autres  se  logèrent  dedens 
ladicte  ville  de  Paris,  où  ilz  poreut  le  mieulx.  Et  len- 
demain ,  qui  fut  dimenche ,  Enguerran  de  Bournon- 
ville ,  avecques  lui  plusieurs  vaillans  hommes  d'armes 
et  de  trait ,  yssi  hors  de  Paris  et  ala  jusques  à  la  Cha- 
pelle ,  laquelle  les  Orléanois  avoient  fortifiée  de  lices 
et  de  barrières ,  et  esloient  logez  dedens.  Mais  quant 
ilz    virent  venir  leurs  adversaires  ,   ilz  montèrent  à 
cheval  et  vindrent  l'un  contre  l'autre,  de  bonnes  lances 
dont  ilz  s'entredonnèrent  de  rudes  cops  en  renversant 
l'un  contre  l'autre  à  terre.  Et  entre  les  autres,  ledit 
Enguerrant  se  y  porta  moult  vaillamment  ;  auprès  du- 
quel estoit  Jehan  de  Luxembourg ,  nepveu  au  conte 
de  Saint-Pol ,  qui  estoit  moult  jeune.  Et  en  y  eut  plu- 
sieurs navrez  et  peu  de  mors.   Les  Anglois  aussi ,  à 
tous  leurs  arcs  et   leurs  saiètes  *,   ne   s'espargnoient 
point  à  la  besongne.  Et  ce  pendant  que  ladicte  escar- 
mouche  duroit ,  les  autres  Orléanois ,  qui  estoient 
logez  à  Saint-Denis,  Montmartre  et  autres  villes,  qui 
oyrent  le  cry  de  ceste  assemblée ,  montèrent  à  cheval 
et  vindrent  à  grant  puissance  pour  coper  le  chemin 
audit  Enguerrand  et  à  ses  gens,  afin  qu'il  ne  peust 
rentrer  dedens  Paris.  Mais  lui,  de  ce  adverti ,  les  ras- 
sembla en  bonne  ordonnance  et  les  reconduist  audit 
lieu  de  Paris.  Néantmoins,  iceulx  Orléanois  qui  estoient 
en  très  grant  nombre ,  les  suivirent  de  si  près  qu  ilz 
en  prindrent  et  occirent  aucuns.  Et  pour  ce  que  le  duc 
d'Orléans  et  les  princes  estans  avecques  lui ,  furent 
advertis  de  la  venue  et  puissance  que  le  duc  de  Bour- 
gongne  avoient  amenée ,  firent  toutes  leurs  gens  qui 

1 .  Saiètes ,  flèches  (sagiua). 

estoient  es  vilages,  loger  ensemble  audit  lieu  de  Saint- 
Denis.  Et  pour  avoir  vivres ,  messire  Clugnet  de  Bra- 
bant ,  à  tout  grant  compaignie  de  gens  d'armes ,  fut 
envoyé  es  pays  de  Valois  et  de  Soixonnois,  où  il  y  en 
avoit  grant  habondance.  Lequel  messire  Clugnet,  en 
acomplissant  le  commandement  qui  lui  avoit  esté  fait, 
en  (ist  venir  en  ladicte  ville  de  Saint-Denis  très  grant 
planté  et  largement.  Et  aussi ,  pour  ce  lemps,  le  pays 
de  France  ^  estoit  en  très  bon  estât ,  par  quoy  les  Or- 
léanois avoient  largement  ce  dont  ilz  avoient  besoing, 
car  de  ce  costé  estoient  les  plus  fors.  Et  couroient 
chascun  jour  par  diverses  compaignies  jusques  sur  les 
rivières  d'Oise  et  de  Marne,  et  par  toutes  les  parties  de 
risle  de  France.  Et  pareillement ,  les  gens  du  Roy  et 
du  duc  de  Bourgongne  couroient  à  l'autre  costé  de  la 
rivière  de  Seine  jusques  à  Montlehéry,  Meulenc  et 
Corbueil.  Et  par  ainsi  ce  noble  pays  de  France  estoit 
de  toutes  pars  durement  oppressé  et  violé.  Et  quant 
aux  gens  d'armes,  les  ungs  contre  les  autres  il  y  avoit 
soiivent  de  durs  rencontres ,  et  par  espécial  chascun 
jour  se  tenoit  Tescarmouche  entre  Paris  et  Saint-De- 
nis, esquelles  arrivoit  souvent  que  l'une  avoit  l'onneur 
pour  ung  jour,  et  lendemain  se  faisoit  le  contraire.  Et 
entre  les  autres  places  où  les  besongnes  se  faisoient  et 
continuoient ,  y  avoit  ung  fort  molin  sur  une  haulte 
mote  assez  avantageuse^  sur  laquelle  aucunes  foiz  se 
logoient  deux  ou  trois  cens  desdiz  Orléanois,  et  là 
par  les  Bourguignons  et  François  estoient  fort  envays 
et  combatus,  souvent  jusques  à  tant  que  le  vespre 

1 .  C'est-à-dire  Tlle  de  France  ;  toute  la  rive  droite  de  la  Seine, 
comprise  entre  la  IMarne  et  l'Oise ,  depuis  Charenton  jusqu'à  Pon- 
toise: 

venoit  que  toutes  les  deux  parties  se  retraioîent  en 
leurs  places.  Et  en  aucuns  autres  jours ,  ceulx  de  Paris 
prenoient  ladicle  mote  et  molin,  où  ilz  se  tenoient  en 
actendaut  les  assaulx  et  envayssemens  d'iceulx   Or- 

léanois. 

Et  alors ,  avec  ledit  duc  \  y  avoit  ung  chevalier 
anglois,  nommé  le  seigneur  de  Cliffort,  lequel  jà  pieçà 
esloit  venu,  à  tout  cent  hommes  d'armes  et  deux  cens 
archers ,  du  pays  de  Bourdelois.-  Et  quant  il  oy  les 
nouvelles  que  le  roy  d'Angleterre  avoit  envoyé  en  la 
compaignie  du  duc  de  Bourgongne  le  conte  d'Arondel 
et  autres  grans  seigneurs,  tantost  vint  devers  ledit  duc 
d'Orléans  et  lui  requist  qu'il  lui  donnast  congié  de 
s'en  râler,  car  il  doubtoit  que  le  Roy,  son  souverain 
seigneur,  ne  feust  n)al  content  de  lui  se  plus  y  de- 
mouroit.  Lequel  duc  d'Orléans ,  considérant  ce  qu'il 
lui  avoit  dit,  lui  oclroia  le  congié,  par  telle  condicion 
que,  ceste  guerre  durant,  ne  s'armeroient  lui  ne  les 
siens  contre  lui.    Laquelle  chose   ledit  chevalier  lui 
promist  et  puis  s'en  retourna  en  Angleterre. 

En  oultre  ,  le  vi'  jour  de  novembre ,  Troullart  de 
Maucruel,  capitaine  et  bailli  de  Senlis,  à  tous  six 
vingts  combatans  ou  environ  de  sa  garnison ,  estoit 
aie  courre  en  la  conté  de  Valois.  Lequel ,  en  son  che- 
min ,  rencontra  environ  sept  vingts  Orléanois ,  les- 
quelz  vigoreusement  envayrent  lui  et  les  siens.  Mais 
après  qu'il  y  eut  eu  plusieurs  apertises  d'armes  faictes 
tant  d'un  costé  connue  d'autre  ,  ledit  Troullart  de- 
moura  victorien  sur  les  champs,  et  y  eut,  que  mors 
que  prins  ,  desdiz  Orléanois ,  de  soixante  à  quatre- 

i  .  Le  duc  d'Orléans. 

vingts,  entre  lesquelz  fut  prisonnier  messire  Guillaume 
de  Saveuse ,  lequel  tenoit  la  partie  d'Orléans.  Et  ses 
deux  frères ,  c'estassavoir  Hector  et  Phelippe,  estoient 
en  armes  avecq  ledit  duc  de  Bourgongne.  Et  par 
ainsi ,  en  celle  guerre ,  frères  germains  estoient  l'un 
contre  l'autre,  et  le  filz  contre  le  père.  Après  laquelle 
destrousse,  ledit  Troullart  de  Maucruel  et  avecques  lui 
Pierre  Quieret,  s'en  retournèrent,  à  tout  leurs  proies 
et  prisonniers,  audit  heu  de  Senlis.  Et  depuis,  en  la 
faveur  du  viel  seigneur  de  Saveuse  et  des  dessusdiz 
Hector  et  Phelippe ,  fut  ledit  messire  Guillaume  mis  à 
délivrance. 

CIIAriTRE  LXXXI. 

Comment  le  duc  de  Bourgongne  conquist  la  ville  de  Saint-Cloud  sur  les 
Orléanois  qui  la  gardoient,  et  comment  le  duc  d'Orléans  et  tous  les 
siens,  qui  se  tenoient  à  Sainl-Dcnis  et  ailleurs  à  IVnviron,  s'en  retour- 
nèrent en  leur  pays;  et  autres  matières  servans. 

Item  ,  après  ce  que  ledit  duc  Jehan  de  Bourgongne 
eut,  à  tout  son  exercite,  séjourné  une  espace  de  temps 
dedens  Paris,  et  tenu  plusieurs  consaulx  avec  les  princes 
et  capitaines  là  estans,  le  ix"  jour  de  novembre  yssi 
de  Paris,  environ  l'eure  de  mynuit,  par  la  porte 
Saint- Jaques ,  et  avecques  lui  grande  et  notable  com- 
paignie ,  tant  de  gens  d'armes  comme  de  Parisiens. 
Entre  lesquelz  estoient  les  contes  de  Nevers  ,  de  la 
Marche  ,  de  Vaudémont,  de  Poinlièvre  \  de  Saint-Pol 
et  d'Arondel,  Bouciquault,  mareschal  de  France,  le 
seigneur  de  Vergi ,  mareschal  de  Bourgongne  ,  le  sei- 

1.  Penthièvre. 

gneur  de  Heilly,  qui  naguères  avoit  esté  fait  marescbal 
d'Acquilaine ,  le  seigneur  de  Saint-George,   messire 
Jehan  de  Croy,  Enguerran  de  Bournonviile,  le  sei- 
gneur de  Fosseux,  le  gouverneur  duDaulpliiné  nommé 
messire  Renier  Pot,  le  senescbal  de  Haynnau,  messire 
Jehan  de  Guistelle,  messire  Jehan  de  Brimeu,  le  conte 
de  Quint',  anglois ,  et  plusieurs  autres  nobles  tant  du 
pays  de  Bourgongne   comme  de  Picardie  et   autres 
lieux  et  pays.  Et  furent  estimez  par  gens  à  ce  congnois-. 
sans,  au  nombre  de  six  mille  combatans  toutes  gens 
de  guerre,  et  de  Irois  a  quatre  mille  piétons  delà  ville 
de  Paris.  Et  quant  iîz  furent  aux  champs ,  si  chemi- 
nèrent par  bonne  ordonnance  aians  plusieurs  guides , 
jusques  à  demie  lieue  de  la  ville  de  Saint-Cloud ,  où 
estoient  logez  les    Orléannois,   et  povoit  estre  huit 
heures  du  matin  quant  ilz  y  vindrent ,   et  si  faisoit 
moult  divers  temps   de  froit  et  de  gelée.  Et  eulx  là 
venus  et  arrivez  sans  ce  que  leurs  adversaires  en  feus- 
sent  advertis,  ledit  duc  envoya  le  marescbal  de  Bour- 
gongne, messire  Gautier  de  Kupes,  messire  Gui  de  La 
Tremoille  et  le  Veau  de  Bar,  à  tout  huit  cens  hommes 
d'armes  et  trois  cens  archers,  tout  oultre  sur  la  rivière 
de  Seine ,  devant  Saint-Denis ,  pour  empescher  leurs 
adversaires  qu'ilz  ne   passassent  par  ung  neuf  pont 
qu'ilz  avoient  fait  sur  ladicte  rivière.   Lesquelz  sei- 
gneurs dessusdiz  en  firent  grandement  leur  devoir.  Si 
rompirent  une  partie  du  pont  et  si  bien  le  gardèrent, 
que  iceulx  leurs  adversaires  ne  porent  passer.  Et  après, 
ledit  duc  estant  en  la  montaigne  en  bataille ,  où  il  a 

1.   «  Le  conte  de  Kin  »  {SuppL  fr.  93).   C'est  le  comte    de 
Kent.  ' 

trois  chemins,  mist  en  l'un  le  senescbal  de  Haynnau, 
messire  Jehan  de  Guistelle,  le  seigneur  de  BrimeuP, 
Jehan  Phelippe  et  Jehan  Potier,  capitaines  anglois ,  et 
avoient  tous  ensemble  quatre  cens  chevaliers  et  es- 
cuiers  et  autant  d'archers.  En  l'autre  chemin  furent 
mis  les  seigneurs  de  Heilli  et  de  Ronq ,  Enguerran  de 
Bournonviile  et  Amé  de  Viri,  à  tout  autant  de  gens 
que   ceulx    devant   nommez.    Et  en  la   tierce  partie 
furent  ordonnez  Orsonville ,  le  conte  de  Quin  \  avec 
aucuns  autres  capitaines  Picars.  Et  au  dessus  de  la 
ville ,   par  les  vignes  ,  furent  ordonnez  tous  les  Pa- 
risiens et  autres  piétons  en  très  grant  nombre.   Les- 
quelles compaignies  dessus  ordonnées  vindrent  tout  à 
une  foiz  assaillir  ladicte  ville ,  laquelle  iceulx  Orléan- 
nois avoient  fortifiée,  tant  de  trenchis  et  fossez  comme 
de  barrières,  au  mieulx  qu'ilz  avoient  peu.  Ausquelles 
barrières  et  autres  lieux  défensables ,  eulx  qui  desjà 
estoient  advertis  de  la  venue  de  leurs  ennemis ,  se 
mirent  à  défense  très  vaillamment  par  l'ordonnance 
de  leurs  capitaines  qui  estoient  avecques,  c'estassa- 
voir,  en  chef,  messire  Jaques  de  PlacheP,  gouverneur 
d'Angoulesme,  le  seigneur  de  Tambour  ^  Guillaume 
Batillier  et  messire  Mansart  du  Bois ,  le  Bourg  Jacob  % 
chevalier,  avec  trois  autres  chevaliers  de  Gascongne , 
et  se  défendirent  aucune  espace.  Mais  par  le  grant 
nombre  de  leurs  adversaires ,  qui  de  toutes  pars  les 
assailloient  vigoreusement ,   convint   en    assez  brief 

1.  C'est  Jean  de  Brimeu,  comme  plus  haut. 

2.  Le  comte  de  Kent ,  comme  plus  haut. 

3.  «  Jaques  de  Plachiel  »  {SuppL  />.  93). 
k.   «  Le  seigneur  de  Cambour  »  (ibid.). 
5.   t.  Le  Bourc  Jacob  »  {ibid.). 

terme  qii'ilz  perdissent  leurs  premières  barrières,  et  de 
recbef  furent  poursuys  1res  rudement,  et  perdirent  la 
seconde  barrière.  Et  adonc  en  combatant  et  défen- 
dant ,  se   retrabirent  en  la  tour  du  pont  et  dedens 
Péglise,  qui  estoil  aucunement  fortifiée.  Et  alors,  toute 
la  puissance  de  ceulx  qui  estoient  commis  à  faire  ^edit 
assault  \indrent  devant  icelle  église ,  réservé  aucuns 
qui  gardoient  l'entrée  du  pont ,   et  là  ,  plus  que  de- 
vant, s'efforça  ledit  assault.  Et  combien  que  ceulx  de 
dedens  se  défendissent  par  grant  vigueur,  toutesfoiz  si 
furent  ilz  prins  par  force  et  en  y  eut  plusieurs  mors, 
tant  ausdicles  barrières  et  défenses,  que  dedens  l'église. 
Et  aussi ,  à  rentrer  dedens  ladicte  tour,  pour  la  presse 
et  grant   baste  qu'ilz   avoient,  rompy   le  pont  des- 
soubz  eulx,  pour  quoy  il  en  y  eut  grant  planté  de  noiez. 
Et  fut  trouvé  et  par  nombre  raporté  par  gens  à  ce 
congnoissans,  qtie  desdiz  Oriéanois  furent  mors  pour 
ce  jour  neuf  cens  ou  plus,  et  de  trois  à  quatre  cens 
prisonniers,  entre  lesquelz  furent  les  principaulx  ledit 
seigneur  de  Tambour,  Guillaume  Batillier  et  messire 
Mansart  du  Bois,  et  avec  ce  furent  trouvez,  prins  et 
raviz  dedens  icelle  ville  de  Saint-Cloud,  de  douze  cens 
à  seize  cens  cbevaulx,  avec  autres  bagties  à  grant  foi- 
son. Et  pendant  que  ces  besongnes  se  faisoient  ledit 
duc  de  Bourgongne  estoit  en  bataille  en  une  plaine  au 
dessus  de  la  ville,  avec  la  plus  grant  partie  de  ses 
princes ,  et  avoit  ses  espies  et  coureurs  en  divers  lieux 
pour  avoir  regard  que  ses  adversaires  ne  venissent 
par  aucun  lieu   pour  combalre  ou  envayr  lui  et  ses 
gens.  Et  tousjours  se  continuoit  l'assault  pour  prendre 
la  tour  du  pont.  iMais  pour  vray  c'estoit  peine  perdue, 
car  ceulx  de  dedens  le  défendoient  très  diligemment. 

Et  ce  pendant  aucuns  yssirent  de  l'autre  costé  et  alè- 
rent  à  Saint-Denis  au  duc  d'Oriéans,  noncer  la  maie 
aventure  de  ses  gens.  Lequel,  de  ce  très  desplaisant, 
incontinant  monta  à  cbeval ,  en  sa  compaignie  le  duc 
de  Bouri)on  ,  les  contes  d'Alençon  et  d'Armaignac,  le 
connestable  de  France ,  le  maistre  des  arbaléstriers  et 
le  petit  Bouciquault,  et  à  tout  environ  deux  mille  com- 
batans,  vindrent  de  l'autre  costé  de  la  rivière  de  Seine 
eulx  mectre  en  bataille  droit  à  Topposite  où  estoit  le 
duc  de  Bourgongne,  et  là  descendirent  à  pié  et  se  mi- 
rent en  ordonnance,  comme  se  prestement  ilz  eussent 
deu  ou  peu  aborder  à  leurs  ennemis.  Et  semblable- 
ment,  descendi  ledit  duc  de  Bourgongne  et  toutes  ses 
gens,  et  fistdesploier  sa  bannière  qui  estoit  moult  ricbe 
et  resplendissant.   Toutesfoiz   quel(|ue    manière  que 
iceulx  princes  monstrassent  l'un  contre  l'autre ,  estoit 
la  rivière  de  Seine  entre  deux,  par  quoy  ne  povoitpas 
faire  grant  dommage  cbascun  à  son  adverse  partie ,  si 
non  tant  seulement  de  tirer  d'arbalestres  et  de  arcs  à 
main.  Et  après  que  lesdiz  Oriéanois  orent  là  esté  une 
espace,  voians  que  bonnement  ne  povoient  faire  cbose 
qui  leur  feust  de  grant  value,  remontèrent  à  cbeval  et 
s'en  retournèrent  audit  lieu  de  Saint-Denis,  délaissans 
dedens  ladicte  tour  certain  nombre  de  gens  pour  la 
garder.  Après  laciuelle  départie  ,  ledit  duc  de  Bour- 
gongne eut  conseil  de  retourner,  à  tout  son  armée , 
dedens  Paris.  Et  pour  ce  jour,  de  toutes  ses  gens  n'y 
ot  mors  sur  la  place  que  environ  seize  à  vingt  liommes, 
mais  il  y  en  ot  plusieurs  blécez  et  navrez.  Entre  les- 
quelz, le  furent  Enguerran  de  Bournon ville  et  Amé  de 
Vin,   et  soustindrent  merveilleusement  de  terribles 
cops  et  importables.  Et  quant  au  seigneur  de  Heilli,  il 

se  y  porta  très  vaillamment ,  et  pareillement  le  firent 
le  conte  de  Aronclel  et  autres  de  ses  gens ,  desquelz 
l'un  eut  la  foy  de  messire  Mansart  du  Bois,  et  depuis , 
pour  certaine  somme  de  pécune  qu'il  en  eut,  le  délivra 
es  mains  des  officiers  du  Koy.  Le(|uel  duc  de  Bour- 
gongne ,  quant  il  retourna  dedens  Paris,  fut  receu  de 
toute  la  commune  généralement  à  très  grant  lionneur, 
pour  ce  principalement  qu'ilz  estoient  du  tout  advertis 
de  ce  qu'il  avoit  subjugué,  et  leur  sembloit  que  par 
son  moien  ilz  seroient  en  brief  délivrés  de  leurs  enne- 
mis ,  lesquelz  leur  faisoient  moult  d'oppressions.  Et 
quant  au  Roy,  au  ducd'Ac((uitaine  et  à  plusieurs  autres 
du  grant  conseil,   tant  prélats  comme  séculiers,    il 
n'est  point  à  estimer  la  réception  qu'ilz  firent  audit 
duc,  aux  princes  et  capitaines  estans  avecques  lui  '. 

En  après  icellui  duc  de  Bourgongne  et  son  armée 
retournez  à  Paris  comme  dit  est ,  le  duc  d'Orléans  et 
les  autres  estans  avecques  lui  en  furent  advertis,  et  pour 
ce  prindrent  ung  brief  conseil  l'un  avec  l'autre  sur  ce 
qu'ilz  avoient  à  faire.  Duquel  en  la  fin  fut  délibér»,  que 
veu  la  perte  qu'ilz  avoient  faicte  de  la  plus  grant  par- 
tie des  plus  expers  de  leurs  gens ,  et  aussi  considéré 
la  puissance  du    Roy  et  dudit  duc  de  Bourgongne, 
qui  estoit  moult  grande  et  contre  laquelle  ilz  ne  po- 
voient  résister,   sans  délay  se  départissent  de  là  et 
retournassent  en  leur  pays,  pour  de  rechef  assembler 

i .  On  lit,  à  ce  sujet ,  dans  le  registre  du  conseil  du  parlement, 
coté  XIII,  au  fol.  174  v»,  ad  calccm,  ce  qui  suit  :  »  Lundi  ix' jour 
(de  novembre) ,  fu  la  besoigne  à  Saint-Cloud  lez  Paris ,  où  mou- 
rurent plus  de  VI  à  VIII  c.  des  gens  d'armes  qui  estoient  venu 
contre  la  bonne  ville  de  Paris,  et  po  ou  uulx  y  moururent  de 
par  deçà.  » 

plus  grant  puissance  à  résister  contre  tous  ceulx  qui 
nuire  leur  vouldroient.  Et  ainsi  qu'ilz  le  conclurent , 
le  firent.  Car  prestement  firent  trousser  leurs  bagues 
et  montèrent  à  cheval ,  et  par  le  pont  dont  est  faicte 
mencion,  quilz  avoient  fait  faire  sur  Seine,  lequel 
pont  ilz  rédifièrent,  et  aussi  par  le  pont  de  Saint-Cloud, 
passèrent  assez  liastivement  et  s'en  alèrent  toute  nuit 
en  tirant  vers  Estampes  et  de  là  i\  Orléans  et  autres 
villes  et  fortresses  de  leur  obéissance. 

4insi  donques  ledit  duc  d'Orléans ,  quérant  venger 
la  mort  de  son  père  ,  acquist  en  ce  temps  grant  dom- 
mage et  perte  de  ses  gens ,  lesquelz  avoient  esté  mors 
en  la  ville  de  Saint-Cloud.  Et  pour  ce  qu'on  les  tenoit 
pour  excommeniez,  furent  pour  la  plus  grant  partie 
laissez  aux  champs  sans  sépulture ,  et  là  les  mengoient 
les  chiens  et  autres  bestes   très  inhumainement.   Et 
aucuns  autres  seigneurs  de  ce  parti,  c'estassavoir  mes- 
sire Clugnet  de  Brabant ,  messire  Amé  de  Salebruce , 
le  seigneur  de  Hutfalise  et  plusieurs  autres,  s'en  râlè- 
rent par  la  conté  de  Valois  en  leurs  propres  lieux. 
Après  lequel  département,  lendemain  très  matin  furent 
apportées  les  nouvelles  à  Paris  devers  le  duc  de  Bour- 
gongne et  autres  seigneurs  et  cappitaines,  desquelz  les 
aucuns  montèrent  à  cheval  et  alèrent  audit  lieu  de 
Saint-Denis,  et  ce  que  les  Orléanois  avoient  laissé  fut 
par  eulx  prins ,  robe  et  pillé  ,  et  mesmement  prindrent 
et  emmenèrent  l'abbé  dudit  lieu  prisonnier  de  par  le 
Roy ,  comme  récepteur  de  ses  ennemis,  et  aussi  furent 
prins  plusieurs  des  bourgois  d'icelle  ville  qui  là  furent 
trouvez,  et  là  furent  mis  à  finance  non  obstans  leurs 
excusacions.  Et  pareillement  alèrent  aucuns  autres  à 
la  tour  de  Saint-Cloud,  laquelle  ilz  trouvèrent  haban- 
n  14 

donnée.  Si  entrèrent  dedens.  Si  couroient,  pour  ce 
jour,  ceulx  de  ce  parly  par  divers  lieux  en  plusieurs 
compaignies,  pour  sçavoir  se  ilz  trouveroient  aucuns 
desdiz  Orléanois.  Mais  c'estoit  peine  perdue.  Car  ilz 
avoient  chevauché  et  estoient  desjà  bien  loing.  Et  pour 
ce  retournèrent  audit  lieu  de  Paris. 

En  oultre,  aucun  peu  de  temps  après  ,  par  le  pour- 
chas  et  solicitude  dudit  duc  de  Bourgongne,  le  Roy 
i)aia  les  raencons  de  grant  partie  des  prisonniers  qui 
furent  prins  à  Saint-Cloud  au  duc  d'Orléans  et  à  ses 
aeus  Et  fut  décapité  et  escartelé  es  haies  de  Pans  ,  le 
xiiMour  de  novembre,  messire  Mansart  du  Bois*,  et 
si  v  eut  avecques  lui  cinq  de  ses  complices,  les(iuelz 
eurent  les  testes  copées  et  après  furent  leurs  corps 
pendus  par  les  aisselles  au  gibet  de  Montfaulcon\ 

Et  le  xni^  jour  de  novembre  lurent  preschez  ou 
parvis  INostre-Dame  de  Paris  pour  ung  frère  mineur, 
où  estuit  présent  le  duc  de  Bourgongne  et  plusieurs 
autres  grans  seigneurs  et  grant  multitude  de  peuple , 
disant  comment  les  bulles  données  par  Urbain ,  pape 
quint,  estoient  de  grant  valeur  contre  les  rebelles, 
inobédiens,  dissipeurs  du  Roy  et  de  son  royaume.  El 
là  publicjuement  déclaira  et  dénonça  la  partie  adverse, 
c'estassavoir  le  duc  d'Orléans  et  ses  complices,  pour 
excommeniez.  Et  aussi  en  plusieurs  autres  sermons  et 

i  «c  Ung  des  beaux  chevaliers  que  on  peust  voir,  lequel  ot  la 
teslê  coupirée  es  balles  de  Paris ,  et  de  sa  force  de  ses  espaule^, 
depuis  qu'il  ot  la  teste  couppée,  bouta  le  trancbet  si  fort,  qu'à 
peu  tintqu'd  ne  s'abbaty,  dont  le  bourreau  ot  tel  frcour;  car  il  en 
mourut  à  tautost  après  six  jours.  i>  {Journal  d' un  bourgeois  de  Va- 

riSy  p.  7.) 

î.  Voy.  plus  bas,  p.  2i24. 

prédicacions  furent  dénoncez  pareillement.  Et  lende- 
main le  Roy  fut  en  l'église  Nostre-Dame  de  Paris,  et  la 
messe  oye ,  retourna  au  Louvre,  et  là  print  son  disner, 
auquel  il  receut  et  fist  asseoir  à  sa  table  honorable- 
ment le  conte  d'Ârondel  auprès  du  duc  de  Bour- 
gongne. Et  là ,  en  icelle  ville  de  Paris ,  par  plusieiu's 
jours,  furent  tenues  de  grandes  congrégacions  pour  le 
fait  de  la  guerre  qui  estoit  encommencée,  pour  savoir 
comment  le  Roy  se  y  avoit  à  condtiire  et  gouverner. 
En  la  fin  desquelz  fut  advisé  pour  le  mieulx,  que  le 
Roy,  ne  ses  princes ,  pour  cause  de  l'iver,  ne  se  mec- 
troient  point  sus  à  tout  leur  puissance,  jusques  à  Testé 
ensuivant ,  mais  tant  seulement  seroient  mis  sur  les 
frontières  des  ennemis,  auciuis  capitaines  pour  iceulx 
poursuivir  et  envayr.  Entre  lesquelz  y  furent  commis 
le  mareschal  de  France ,  nommé  Boussiquault ,  le  sei- 
gneur de  Heilly,  mareschal  d'Acquitaine ,  Enguerran 
de  Bournon ville  Amé  de  Yiri ,  le  seiî^neur  de  Mirau- 
mont  et  plusieurs  autres,  avec  très  grant  nombre  de 
combatans,  lesquelz  ilz  conduirent  et  menèrent  à 
Estampes ,  à  Bonneval  et  es  marches  d'environ  ,  avec 
lesquelz  aussi  estoit  le  seigneur  de  Ronq.  Laquelle  ville 
de  Bonneval  se  rendi  tantost  en  l'obéissance  du  Roy, 
à  la  reqiteste  des  dessusdiz  capitaines ,  lesquelz ,  ou  la 
plus  grant  partie,  se  logèrent  en  celle  ville.  Mais  ceulx 
de  la  ville  d'Estampes  ne  furent  point  prestement  con- 
seillez d'obéir  au  Roy,  car  il  y  avoit  garnison  de  par 
le  duc  de  Berry.  Lesquelz  commencèrent  à  résister  et 
à  faire  guerre  contre  les  gens  du  Roy  et  du  duc  de 
Bourgongne,  par  l'exortacion  et  ordonnance  de  messire 
Loys  Bourdon ,  qui  se  tenoit  à  Dourdan ,  et  en  estoit 
capitaine. 

En  ces  mesmes  jours,   par  le  consentement  dudit 
duc  de  Bourgongne,  messire  Jehan  de  Croy,  filz  pre- 
mier né  du  seigneur  de  Croy,  qui  estoit  encores  pri- 
sonnier *  au  duc  d'Orléans ,  se  parti  de  Paris ,  à  tout 
huit  cens  combatans,  et  s'en  ala  au  chastel  de  Mon- 
cheaulx  en  la  conté  d'Eu  ,  dedens  lequel  estoient  les 
enfans  au  duc  de  Bourbon  et  de  la  duchesse  sa  femme, 
c'estassavoir  ung  filz  de  trois  ans  ou  environ,  et  une 
fille  de  son  premier  mary,  aagé  de  neuf  ans,  avecques 
leurs  nourrices  et  autres  leurs  serviteurs ,  et  si  y  estoit 
le  filz  messire  Mansart  du  Bois  et  le  seigneur  de  Foiil- 
leuse,  chevalier.  Lesquelz,  lous  ensemble,  furent  prins 
dedens  ledit  chastel  par  ledit  messire  Jehan  de  Croy, 
lequel,  avecques  tous  leurs  biens,  les  amena  ou  chastel 
de  Renti  ^,  et  là  les  tint  prisonniers  jusques  à  ce  que  le 
seigneur  de  Crouy,  son  père ,  lui  fut  rendu.  Laquelle 
prinse  venue  à  la  congnoissance  dudit  duc  de  Bourl)on 
et  la  duchesse  sa  femme ,  en  eurent  au  cuer  très  grant 
tristesse  ,   et  par  espécial  ladicte  duchesse   en  fut  si 
troublée  qu'à  peu  près  qu'elle  ne  mourut  de  dueil. 


CHAPITRE  LXXXII. 

Comment  le  conte  Waleran  de  Saint-Pol  fut  de  par  le  Roy  envoyé  en  la 
conté  de  Valois  et  à  Coussi  ;  lequel  conte  mist  plusieurs  villes  et  for- 
tresses  en  l'obéissance  du  Rov. 

Item,  en  ensuivant  les  besongnes  dessusdictes,  Wa- 
leran, conte  de  Saint-Pol,  fut  envoyé  de  par  le  Roy 
aux  villes  et  fortresses  de  toute  la  conté  de  Valois , 


4.  Le  père. 

î.  Renly-Assonval  (Pas-de-Calais). 

pour  les  subjuguer  et  réduire  en  l'obéissance  du  Rov, 
et  pareillement,  à  Coucy,  avec  grant  planté  de  gens 
d'armes,  d'archers  et  d'arbalestriers.  Et  en  la  conté 
de  Vertus  fut  envoyé  messire  Philippe  de  Cervoles, 
bailli  de  Vitri  en  Pertois ,  à  tout  grant  quantité  de 
combatans,  pour  tous  mètre  en  l'obéissance  du  Roy. 
Et  en  la  conté  de  Clermont  fut  envoyé  le  vidame 
d'Amiens.  Et  en  la  conté  de  Boulongne ,  d'Eu  et  de 
Gamaches ,  fut  envoyé  Ferry  de  Hangest ,  bailli  d'A- 
miens, pour  pareille  cause  que  les  devantdits.  Mais 
ceulx  de  Crespy  en  Valois ,  qui  estoit  la  maistresse 
ville  de  tout  le  pays,  quant  ilz  sceurent  la  venue 
dudit  conte  de  Saint-Pol,  se  submirent  en  l'obéissance 
du  Roy,  et  il  les  reçeut  humblement.  Et  après  s'en 
ala  au  chastel  de  Pierrefons,  qui  moult  estoit  fort  et 
défensable,  et  bien  garni  et  rempli  de  toutes  garnisons 
appartenans  à  guerre.  Et  lui ,  là  venu  ,  print  à  parle- 
ment avec  le  seigneur  de  Bosqueaulx ,  qui  en  estoit 
capitaine ,  et  en  fin  fut  le  traictié  fait ,  parmy  ce  que 
ledit  conte  lui  fist  donner  pour  ses  fraiz  deux  mil 
escuz  d'or,  et  avecques  ce,  lui  et  ses  gens  demourèrent 
tous  en  leurs  biens.  Et  moiennant  ce,  il  rendi  ledit 
chastel  en  la  main  dudit  conte ,  pour  et  ou  nom  du 
Roy,  lec[uel  y  mist  garnison  de  ses  gens.  Et  la  dame 
de  Gaucourt,  qui  estoit  dedens ,  s'en  ala  ou  chastel  de 
Coucv,  où  elle  fut  honorablement  receue  de  messire 
Robert  d'Esne  qui  en  estoit  capitaine.  Et  après,  dudit 
lieu  de  Pierrefons  ledit  conte  de  Saint-Pol  s'en  ala  à 
la  Ferté-Milon,  très  fort  chastel,  et  à  Villiers  Cauderès*, 
appartenans  au  duc  d'Orléans.  Lesquelz,  non  pas  tant 

i  .  Viilcrs-Cotterets,  anciennement  Villiers-Col-de-Rets. 

seulemenl  iceulx,  mais  loules  les  rorlr(>sses  de  ladicte 
terre,  quant  ilz  eurent  oy  la  nouvelle  de  la  reddicion 
de  Pierrefons,  tant  fort  cliaslel ,  se  rendirent  sans  faire 
résistance  audit  conte,  ou  nom  du  Uoy,  lequel  misl 
partout  garnison  de  ses  gens.  Et  puis,  par  Soissonnois 
s'en  ala  vers  Coucy,  ou((uel  lieu,  comme  dessus  est 
dit,  estoit  messire  Robert  d'Esne  et  Uigault  de  Fon- 
taines, et  plusieurs  autres  gentilz  hommes  tenans  le 
[)arti  du  duc  d'Orléans.  Et  dedens  la  ville  dudit  lieu 
de  Coucy  estoit  capitaine  messire  Enguerran  de  Fon- 
taines, et  avecques  lui  estoient  plusieurs  autres  nobles 
honmies.  Les(juel/ ,  quant  ilz  eurent  eu  conseil  l'un 
avecques  l'autre  ,  de  prime  face  rendirent  la  ville  et 
s'en  alèrent  avcccpies  leurs  biens.  El  ledit  coule,  avec- 
ques ses  gens,  se  loga  dedens  icelle  ville  et  en  aucunes 
maisons  au  deliors.  Si  fist  sommer  ledit  messire  l\obert 
qu'il  lui  rendeist  la  forlresse  pour  et  ou  nom  du  Uoy, 
ce  ffue  pas  ne  voult  faire,  mais  respondi  que  le  duc 
U'Orléans,  son  seigneur,  lui  avoit  baillé  en  garde  et 
fait  faire  serement  de  le  non  rendre  sans  son  sceu  ou 
son  commandement.  Et  aussi  estoit  elle  très  liabon- 
damment  pourveue  de  vivres  et  liabillemens  de  guerre 
et  autres  besongnes  neccessaires ,  pour  quoy  il  ne 
doubtoit  nullement  estre  prins  de  force,  et  avoit  espé- 
rance que  ou  temps  qu'il  le  tiendroit ,  aucuns  moiens 
se  trouveroient  par  lesquelz  sondit  seigneur  et  maislre 
rentreroit  en  la  grâce  du  Roy.  Néantmoins,  sa  response 
oye,  le  dessusdit  conte  Walerand  fist  environner  la 
forlresse  et  loger  ses  gens  assez  près,  et  icelle  très  fort 
combalre  et  traveiller  de  canons  et  autres  liabillemens 
de  guerre.  Et  entre  les  autres  choses,  fist  emploier 
mineurs  à  grant  foison  pour  miner  la  porte  de  la  bas- 

tille,  nommée  la  Porte  maislre  Odon ,  qui  estoit  pour 
autant  de  chose  ung  aussi  beau  fort  et  aussi  notable 
édifice  (|ui  fenst  à  vingt  lieues  à  la  ronde  d'icelle.  Et 
avectiues  ce  minèrent  au  dessoubz  (Taulres  grosses 
tours,  et  tant    continuèrent  en  ceste  oeuvre  que  la 
besongne  fut  preste  pour  bouter  le  feu  dedens.  Et  en 
fin ,  après  ce  (|ue  icellui  messire  Robert  de  rechef  eut 
esté  sommé  de  lui  rendre  et  c|uc  point  n'y  vouloit 
entendre,  fut  par  ledit  conte  ordonné  par  ung  certain 
jour  que  toutes  ses  gens  se  meissent  en  armes,  prestz 
pour  assaillir  se  l)esoing  estoit.  Après  laciuelle  ordon- 
nance et  que  tout  fut  prest ,  fist  bouter  les  feux  de- 
dens. Lecjuel  feu,  par  le  moien  des  aprestemens  (|ui 
subtilement  estoient  faiz  dedens,  icelle  mine  tant  con- 
tiiuia,  cjue  finablemeîit  la  pins  grant  partie  de  ladicte 
porte  fut  confondue  et  chey  tout  à  plat  *.  Mais  tant  de 
bien  y  eut  pour  les  asségez,  que  le  mur  qui  estoit  vers 
eulx  d(?moura  entier,  et  par  ainsi  lesdiz  gens  d'armes 
ne  eurent  guères  d'avantage  pour  les  envayr.  Si  y 
furent  aucuns,  tant  de  l'une  partie  comme  de  l'autre, 
à  ceste  besongne  mors  et  navrez.  Et  pareillement  fut 
I)artie  une  tour  cornière',  f[ui  estoit  assez  puissant,  et 
ne  ])eut  cheoir  tous  jus,  pour  le  mur  de  la  ville  au- 
(juel   elle  se  apuya.  Si  demoura,    sur  ladicte  partie 
ainsi  cheue ,   ung  homme  de  guerre   qui   estoit  sus 
pour  la  défendre  contre  les  asségans,  lequel  fut  en 
très  grant  péril  de  sa  vie ,  mais  en  fin,  par  la  diligence 

1 .  A  ce«e  époque  Part  du  mineur  se  bornait  à  pratiquer  des 
excavations  soutenues  par  des  piliers  de  bois  auxquels  on  mettait 
le  feu,  leciuel  ne  [)0uvait  ga-ner  promptement.  Par  conséquent 
il  n  y  avait  ni  explosion  ni  résultat  instantané. 

2.  Faisant  le  coin. 

de  ceulx  de  dedens  fut  mis  à  saulvelé.  Fi  noblement , 
après  que  ledit  conte  Walerant  eut  esté  trois  mois  ou 
environ  devant  ledit  cliastel  de  Coucy,  fut  traictié  fait 
entre  ledit  messire  Robert  et  lui ,  par  telle  manière 
qu'il  s'en  yroit  lui  et  toutes  ses  gens,  avecques  tous 
leurs  biens  portatifz ,  à  saulveté ,  là  où  bon  leur  sem- 
bleroit,  soubz  bon  sauf  conduit,  et  avecques  ce  auroit 
pour  ses  frais  douze  cens  escuz.  Si  s'en  parti,  à  tout 
cinquante  combatans  ou  environ,  desquelz  estoient 
les  principaulx ,  son  filz,  le  Baudrain  d'Esne,  cheva- 
lier, Rigault  de  Fontaines  dessusdit ,  et  Gaucher  de 
Bessu.  Et  si  y  estoit  la  dame  de  Gaucourt  dont  dessus 
est  faicte  mencion.  Et  s'en  ala  icellui  Robert  et  la  plus 
grant  partie  de  ses  gens  demourer  à  Crevecuer  et  ou 
Chastel-en-Cambrésis  *. 

Après  la  reddicion  dudit  chastel  de  Coucy,  ledit 
conte  de  Saint-Pol  y  mist  garnison  de  ses  gens,  et  y 
commist  capitaine  messire  Girard  de  Herbannes.  Et 
estoit  avecques  lui  en  cel  exercite  Jehan  de  Luxem- 
bourg, son  nepveu',  le  vidame  d'Amiens,  le  seigneur 
de  Honcourt  et  plusieurs  autres  nobles  chevaliers  et 
escuiers  de  Picardie,  et  par  espécial  de  ses  seigneu- 
ries \  Et  là  tantost  après ,  comme  chevalier  sage  et  de 
grant  prudence  et  digne  de  rèmunèracion ,  fut  par  le 
Roy  et  son  conseil ,  esleu  et  commis  connestable  de 
France  ,  et  là  lui  fut  baille  l'espèe,  en  faisant  par  ledit 
conte  le  serment  de  bien  et  loyaument  exercer  ledit 
office  ;    duquel   fut  déposé    et  jugé  comme    indigne 
messire  Charles  de  Labreth.  Et  pareillement  le  sei- 

i .  Cateau-Cambrésis. 

2.  C'est-à-dire  du  comte  de  Saint-Pol. 

o.  Des  seigneuries  du  comte  de  Saint-Pol. 

gneur  de  Rambures,  chevalier,  fut  mis  en  l'office  de 
maistre  des  arbaleslriers  de  France  ou  lieu  du  seigneur 
de  Hangest,  lequel  fut  déposé  par  le  Roy.  Et  le  sei- 
gneur de  Longvi,  de  la  nacion  de  Bretaigne,  fut  fait 
mareschal;  et  en  fut  desmis  le  seigneur  de  Rieux, 
pour  ce  qu'il  estoit  trop  ancien  :  et  ce,  fut  fait  de  son 
consentement. 


CHAPITRE  LXXXIII. 

Comment  la  ville  de  Moyniers  et  autres  seigneuries  furent  mises  en  la 
main  du  Roy  par  ses  capitaines  et  officiers. 

En  après ,  ceulx  de  la  conté  de  Vertus ,  quant  le 
bailli  de  Vitry,  c'estassavoir  messire  Phelippe  de  Cer- 
voles,  fut  venu  lui  et  ses  gens  devant  la  ville  de  Ver- 
tus, tantost  se  rendirent  à  lui  ou  nom  du  Roy.  Et 
aussi  toutes  les  autres  garnisons  d'icelle  conté  donnè- 
rent obéissance,  excepté  ceulx  du  chastel  de  Moy- 
niers', dedens  lequel  estoient  messire  Clugnet  de 
Brabant  et  Jehan  de  Brabant  son  frère,  et  messire  Tho- 
mas de  Hersis  et  plusieurs  autres,  lesquelz,  pour  riens 
ne  vouloient  obéir  aux  commandemens  du  Roy.  Et 
pour  ce,  ledit  bailli  et  ceulx  qui  avecques  lui  estoient 
y  mirent  le  siège  et  se  préparèrent  pom^  les  assaillir. 

i.  Chastel  de  Mofnicrs  ou  Mo/mers.  A  une  denii-lieue  de 
Vertus  en  Champagne,  se  trouve  une  montagne  nommée  Mont- 
Aimé  ou  Mont-Amy,  qui  est  l'emplacement  du  château  dont  parle 
ici  Monstrelet.  Voy.  Baugier,  qui  rapporte  le  fait,  mais  qui  se 
trompe  sur  la  date,  qu'il  met  en  1407,  et  sur  le  nom  du  bailli  de 
Vitry,  qu'il  appelle  Courcelle.  {Mémoires  historiques  de  la  province 
de  Chanipa^ney  1. 1,  p.  289.) 

Mais  ce  fui  peine  perdue,   car  icellui  cliastel  estoit 
moult  fort  et  bien  garni  de  tous  vivres  et  aussi  d'ar- 
tillerie ,  pour   quoy  lesdiz  asségez  doubtoient  moult 
peu  ceuk  ({ui  estoient  devant  eulx,  et  leur  faisoient 
souvent   des   envayes.   Néantmoins  la  besongne   se 
continua  par  l'espace  de  trois  ou  c[uatre  moys,  au 
bout  duquel  temps    messire  Clugnet  de  Brabant  et 
avecques  lui  ledit  messire  Tbomas  de   Hersis,  eulx 
deux  montez  sur  deux  fors  clievaulx  roides  et  légers, 
à  tous  deux  pages  chevaucbans  derrière  eulx ,  se  par- 
tirent dudit  cbastel  et  passèrent  tout  parmy  l'ost  et  le 
siège  qui  estoit  devant  eulx.  Et  avoient  chascun  une 
lance  en  leur  poing,  et  couroient  quanque  cbevaulx 
les  povoient  porter,  et  tant  firent  qu'ilz  eschapèrent 
et  s'en  alèrent  pour  avoir  secours  devers  messire  Ame 
de  Salebruce.  Mais  ilz  ne  revindrent  pas  à  tout  ledit 
secours,  car  tantost  après  Jehan  de  Brabant,  frère 
dudit  messire  Clugnet ,  fut  prins,  ainsi  qu'il  estoit  yssu 
dudit  cbastel  de  Moyniers.  Lequel,  par  l'ordonnance 
du  Roy    et  de  son  grant  conseil ,   fut  décapité  en  la 
ville   de  Vitry.  Et  tantost  après ,  ceulx  qui  estoient 
dedens  ledit  cbastel  de  Moyniers  le  rendirent  audit 
bailli  de  Vitry,  ou  nom  du  Roy,  et  s'en  alèrent,  sauf 
leur  corp  (sic)    et  leurs  biens;   et  y  mist  garnison. 
Et  par  ainsi  toute  la  marche  de  là  environ  fut  mise  en 
l'obéissance  du  Roy. 

Semblablement  ceulx  de  la  conté  de  Clermont  se 
rendirent  du  tout ,  *sans  avoir  violence  ,  au  vidame 
d'Amiens,  qui  de  par  le  Roy  y  avoit  esté  envoie  comme 
dit  est.  Et  ceulx  des  garnisons  qui  avoient  fait  moult 
de  maulx  sur  le  plat  pays,  s'en  alèrent  soubz  sauf  con- 
duit, à  tout  leurs  bagues,  ou  pays  de  Bourbonnois.  Et^ 

comme  es  autres  lieux ,  furent  mis  gens  de  par  le  Roy 
par  toutes  les  fortresses. 

En  oultre  le  bailli  d'Amiens  ala  à  Boulon«[ne  sur  la 
mer,  et  lui  firent  ceulx  de  la  ville  et  des  fortresses 
bonne  obéissance,  réservé  le  cbastel  dudit  lieu  de 
Boulongne,  lequel  le  séneschal  de  Boulongne,  c'estas- 
savoir  messire  Loys  de  Corail ,  chevalier,  natif  d'Au- 
vergne ,  ne  voult  point  rendre  sans  le  consentement 
du  duc  de  Berry  son  seigneur,  qui  lui  avoit  baillé  en 
garde.  Et  pour  tant,  ledit  bailli  d'Amiens  et  les  Bou- 
lenois avecques  lui ,  tantost  démolirent  le  pont-levis 
dudit  cbastel  devers  les  champs  et  leur  tolèrent  l'issue 
et  l'estoupèrent  de  grans  fossez ,  tellement  que  par  là 
nul  homme  ne  povoit  entrer  ne  yssir.  Et  depuis  fut 
tant  pourparlé  entre  ledit  bailli  d'Amiens  et  icellui 
séneschal,  qu'il  eut  jour  d'envoier  devers  son  seigneur 
le  duc  de  Berry,  pour  sçavoir  s'il  le  tiendroit  deschargé 
dudit  chastel  de  Boulongne  et  se  il  seroit  content  qu'il 
feust  mist  en  la  main  du  Roy.  Lequel  duc  lui  manda 
(ju'il  le  délivrast,  pour  et  ou  nom  du  Roy,  au  dessusdit 
bailli  d'Amiens ,  et  s'en  retournast  à  Bourges  devers 
lui;  et  ainsi  en  fut-il  fait.  Et  semblablement  furent 
mises  en  la  main  du  Roy  toutes  les  seigneuries  et  ap- 
partenances de  la  conté  d'Eu  et  de  la  terre  de  Ga- 
maches,  et  en  furent  desmis  et  boutez  hors  tous  ceulx 
qui  y  estoient  de  par  les  seigneurs  ausquelz  lesdictes 
seigneuries  appartenoient,  et  en  leurs  lieux  y  furent 
mis  de  par  le  Roy  aultres  souldoiers. 

Durant  lequel  temps  furent  cueillies  grans  sommes 
en  la  ville  de  Paris  et  ailleurs ,  pour  paier  les  Anglois 
qui  estoient  venus  servir  le  duc  de  Bourgongne  par  la 
licence   et  auctorité  du  roy  d'Angleterre.   Et   après 

qu'ilz  eurent  reçeu  ledit  payement ,  le  conte  d'Aron- 
del,  à  tout  ses  gens,  s'en  r'ala  par  Calais  en  Angle- 
terre. Mais  le  conle  de  Kent,  à  tout  sa  conipaignie, 
denioura  pour  servir  ledit  duc   de  Bourgongne.    Et 
pour  ce  lenips ,   tous  ceulx  tenans  la  partie  du  duc 
d'Orléans  estoient  fort  reboutez,  et  à  peine  se  sçavoient 
ilz  où  saulver,  car  tantost  en  sçavoit  aucuns,  ibussent 
séculiers  ou  ecclésiastiques,  ilz  estoient  prins  ou  em- 
prisonnez, dont  les  aucuns  estoient  exécutez,  et  les 
autres  mis  à  grant  finance.   Et  mesmement  en  celle 
saison  furent  prins  deux  maislres  moynes,  c'estassavoir 
maislre  Pierre  Fresnel ,  évesque  de  Noion ,  lequel  fut 
prins   par   messire  Antlioine   de  Craon   et  mené  au 
chastel  de  Crotoy.   L'autre  fut  l'abbé  de  Forestmous- 
tier,  et  fut  prisonnier  au  seigneur  de  .Dampierre  ,  ad- 
mirai de  France.  Mais  depuis,  en  paiant  grans  finances 
furent  délivrez ,  et  s'en  r  alèrent  chascun  en  son  bé- 
néfice. 

Durant  lequel  temps  le  seigneur  de  Hangest ,  soy 
disant  encores  maislre  des  arbalestriers  de  France , 
tenant  le  parti  d'Orléans ,  s'estoit  retrait  secrètement, 
après  le  déparlement  de  Saint-lJenis  dont  dessus  est 
faicte  mencion  ,  ou  cbastel  de  Soissons.  Et  pour  ce 
qu'il  avoit  voulenlé  et  entencion  de  trouver  ses  moiens 
devers  le  Roy,  envoya  par  ung  poursuivant  (juérir  un 
sauf  conduit  à  Senlis,  à  Troullart  de  Maucruel,  qui  en 
estoit  capitaine  et  bailly,  pour  aler  audit  lieu  de  Senlis 
et  là  séjourner.  Lequel  sauf  conduit  lui  fut  envoyé,  et 
sur  ce  s'en  ala  en  ladicte  ville  de  Senlis.  Mais  pour 
tant  que  oudit  sauf  conduit  n'esloit  point  faicte  men- 
cion du  retour  dudit  de  Hangest,  ledit  Troullart  le  fist 
prisonnier,  lui  seiziesme  de  gentilz  bommes,  et  tantost 

après ,  lui  et  ses  gens,  furent  menez  à  Paris  et  mis  en 
Cliastellet,  dont  grandement  leur  despleut,  mais  il 
n'en  pot  avoir  autre  cbose. 

En  oultre,  pareillement  le  conte  de  Roussy*,  qui 
s'estoit  retrait  en  son  cbastel  de  Pontarcy  sur  Esne  % 
après  son  retour  de  Saint-Denis,  fut  incontinent  envi- 
ronné  et  asségé  des  paysans  de  Laonnois  et  de  la 
marcbe   d'environ ,  et  se   assemblèrent  bien   quinze 
cens  ou  plus  ,  autour  de  ladicte  fortresse ,  et  l'assailli- 
rent terriblemenl  par  plusieurs  journées,  et  tant  con- 
tinuèrent, que  nonobstant  qu'elle  feust  moult  forte 
d'eaue  et  de  muraille,  l'endommagèrent-ilz  grande- 
ment. Et  s'appeloient  lesdiz  paysans  :  Les  enjans  du 
Roy.  Si  vint  en  leur  aide  et  pour  les  conforter,  le  bailli 
de  Vermendois,  c'estassavoir  Le  Brun  de  Baris,  cbeva- 
lier,  et  le  prévost  de  Laon.  Et  lors  ledit  conte  voiant 
la  force   et  violence  d'iceulx  ,   doublant  estre  prins 
d'iceulx ,  se  rendi  audit  bailli  de  Vermendois ,  et  son 
cbastel  et  ceulx  qui  estoient  avec  lui.  Lequel  bailli  les 
reccut  ainsi.  Et  après  qu'il  eut  mis  garnison  dedens 
ledit  cbastel  de  par  le  Roy,  envoya   ledit  conte   de 
Roussy  et  ses  gens ,  prisonniers  en  la  ville  de  Laon  , 
où  ilz  furent  bonne  espace ,  et  depuis  en^paiant  grans 
finances  furent  délivrés.  Et  pareillement  fut  prins  l'ar- 
chidiacre de  Brie,  dedens  la  tour  d'Andely^  par  les 
paysans  dessusdiz.  Lequel  archidiacre  estoit  filz  natu- 
rel du  rov  d'Ermenie*.  Et  messire  Guillaume  de  Coucy, 

1.  Roiicy,  l'un  des  sept  anciens  comtés-pairies   de    Cham- 
pagne. 

2.  Pontarcy-sur- Aisne. 

3.  Le  Chaleau-Gaillard. 

4.  Du  roi  d'Arménie. 

qui  tenoit  le  parti  d'Orléans,  se  relraliit  en  Lorraine 
devers  son  frère ,  qui  esloit  évesque  de  Melz  \ 


CHAPITRE  LXXXIV. 

Comment  les  ducs  d'Acquitalne  et  de  Bourgongne  conquirent  Estampes 
et  Dourdau.  Et  la  mort  messire  Mansart  du  Bois  et  autres  prisonniers. 

Or  est  vérité  que  durant  les  trihulacions  dessus- 
dictes,  le  Roy  et  ses  princes,^  estans  à  Paris,  eurent 
plusieurs  couiplaintes  des  maulx  et  violences  que  fai- 
soient  par  le  pays  ceuk  de  la  garnison  d'Estampes  et 
de  Dourdan  ;  et  que  pour  ce  ,  nonobstant  ([u'il  eut 
esté  pieçà  conclud  que  le  Roy,  ne  le  duc  d'Acjuitaine, 
ne  se  mectroient  point  sus  à  puissance  devant  ce  que 
river  seroit  passé,  néantmoins  pour  résister  aux  entre- 
prinses  des  dessusdiz ,  fut  ce  propos  rompu.  Et  le 
xxnf  jour  de  novembre,  ledit  duc  d'Acquitaine,  acom- 
paigné  du  duc  de  Bourgongne,  des  contes  de  Nevers, 
de  La  Marche,  de  Pentbièvre  et  de  Vaudémon,  du 
mareschal  Bouciquault  et  d'autres  grans  seigneurs, 
avec  très  grant  nombre  de  piétons,  tant  de  la  commu- 
uaulté  de  Paris  comme  d'ailleurs ,  se  parti  de  ladicte 
ville  de  Paris ,  en  l'intencion  de  mectre  en  l'obéis- 
sance du  Roy  les  dessusdictes  places  d'Estampes  et  de 
Dourdan,  et  aucunes  autres  qui  faisoient  guerre  de  par 
ledit  duc  d'Orléans  et  ses  aidans.  Et  s'en  ala  par  Cor- 
bueil ,  où  il  séjourna  aucuns  jours  pour  actendre  ces 
gens.  Et  de  là,  à  tout  grant  foison  d'abillemens  de 
guerre ,  tant  bombardes  comme  autre  artillerie ,  se 

i .  Il  se  nommait  Raoul  de  Coucy. 

tira,  à  tout  son  ost,  devers  Estampes,  ouquel  lieu 
cstoit  messire  Loys  Bourdon,  c}ui  tantost  se  retralii 
dedeiis  le  cliastel.  Mais  ceulx  de  ladicte  ville  incon- 
tinent se  subrnirent  et  se   rendirent  en  l'obéissance 
du  duc  d'x\cquitaine ,  lequel  les  reçeut  assez  béni- 
gnement,  en  la  faveur  ;du  duc  de  Berry  son  oncle. 
Mais  messire  Loys  Bourdon  ne  volt  nullement  obéir, 
combien  qu'il  en   feust  sommé  par  plusieurs  et  di- 
verses fois,  et  pour  ce,  fut  sans  délay  ordonné  que 
ledit  cliastel  seroit  de  toutes  pars  environné.  Et  pour 
lors  estoit  dedens  icellui ,  prisonnier,  ung  chevalier 
du  duc  de  Bourgongne ,  c'estassavoir  le  seigneur  de 
Konq ,  lequel  ung  peu  devant  avoit  esté  rencontré  et 
prins  par  le  dessusdit  Bourdon.  Et  adonc  furent  dré- 
cez  et  assis  plusieurs  engins  devant  ledit  cliastel ,  les- 
quelz  en  plusieurs  et  divers  lieux  le  dérompiient  et 
dommagcrent ,  et  avecques  ce  furent  mis  grant  quan- 
tité d'ouvriers  en  oeuvre,  pour  miner  par  dessoubz 
terre  ladicte  fortresse.  Et,  tant  en  ce  fut  continué,  c[ue 
les  asségez  voyans  qu'ilz  estoient  en  péril  d'estre  prins 
de  force,  commencèrent  à  parlementer,  et  finablement, 
par  le  moien  dudit  seigneur  de  Ronc,  se  rendirent  à  la 
voulenté  du  duc  d'Acquitaine.  Et  par  ainsi  icellui  Loys 
Bourdon  et  aucuns  autres  gentilz  hommes  furent  en- 
voiez  prisonniers  dedens  le  Chastellet  de  Paris.   Et 
après  que  les  dessusdiz  ducs  d'Acquitaine  et  de  Bour- 
gongne  eurent   garni  les  dessusdictes    fortresses    de 
leurs  gens ,  ilz  s'en  retournèrent  avec  toute  leur  exer- 
cite  en  la  ville  de  Paris ,  pour  ce  que  bonnement  ne 
povoient  icellc  conduire  par  le  temps  d'iver.  Et  aucuns 
peu  de  jours  ensuivans ,  furent  menez  dudit  lieu  de 
Paris,  de  par  le  duc  de  Bourgongne,  aucuns  prison- 

niers  au  cliastel  de  Lisle ,  c'estassavoir  le  seigneur  de 
Hangest,  messire  Loys  Bourdon  dessusdiz,  le  seigneur 
de  Girennes,  messire  Enguerran  de  Fontaines,  messire 
Jehan  d'Amboise  et  aucuns  autres,  lesquelz  avoienl 
esté  prins  en  divers  lieux ,  en  tenant  le  parti  du  duc 
d'Orléans.  Et  furent  là  par  grant  espace ,  mais  en  fin 
furent  délivrez  en  paiant  grant  finance. 

Et  en  ce  mesme  temps ,  fu  décolé  es  haies  de  Paris 
messire  Mansart  du  Bois,  natif  de  Picardie,  et  fut  son 
corps  pendu  par  les  aisselles  au  gibet  de  Montfaulcon, 
et  la  teste  demoura  sur  une  lance  es  haies  de  Paris.  Si 
fut  faicte  ceste  exécucion  à  l'instance  et  pourchas  du- 
dit  duc  de  Bourgongne ,  pour  ce  que  icelluy  messire 
Mansart  estoit  son   homme   lige  et  ce  non   obstant 
Tavoit  défié  par  lettres  scellées  de  son  séel ,  ou  temps 
que  les  trois  frères  d'Orléans,  dont  mencion  est  faicte 
cy-dessus,  défièrent  ledit  duc.  Et  ne  peut  estre  saulvé 
pour  les  prières  de  ses  amis,  jà  soit  ce  que  grande 
diligence  en  fust  faicte ,  car  plusieurs  y  en  avoit  de 
grande  auctorité  qui  servoient  ledit  duc,  qui  s'en  mec- 
toient  en  peine.  Mais  ce  porta  petit  effect  *. 

En  ce  temps  avoit  en  Paris,  ou  Chastellet  et  autres 
prisons  de  la  ville ,  très  grant  nombre  de  prisonniers 
Orléannois,  desquelz  très  grant  partie  mouroient  misé- 
rablement par  force  de  froit,  de  mesaise  et  de  famine. 
Et  après  qu  ilz  estoient  mors,  on  les  portoit  hors  de  la 
ville  de  Paris  et  les  gectoit  en  aucuns  fossez ,  et  là  les 
laissoit  on  menger  des  chiens,  des  oiseaulx  et  des  autres 
bestes  très  inhumainement.  Et  la  cause  pour  quoy  on 


1.  Monstrelet  répète  ici,  mais  avec  plus  de  détails,  ce  qu'il  a 
déjà  dit  dans  son  chapitre  81.  Voy.  plus  haut,  p.  ilO. 

tenoit  telle  manière  contre  eulz,  si  estoit  pour  ce  que 
plusieurs  et  diverses  foiz  avoient  esté  publiez  et  dé- 
noncez par  les  églises  et  quarrefours  de  ladicte  ville 
de  Paris  comme  excommeniez.  JNéantnioins  à  plusieurs 
preudommes,  tant  nobles  comme  gens  d'église,  ce 
sembloit  estre  grant  desrision  de  ainsi  piteusement 
traicter  ceulx  qui  estoient  chrestiens  et  tenoient  la  foy 
de  Jhésucrist. 

Et  après,  en  persévérant  en  toute  rigueur  en  ceste 
matière ,  fut  décapité  es  liales  de  Paris  ung  chevalier, 
nommé  messire  Pierre  de  Famechon ,  lequel  estoit  de 
l'ostel  et  famille  du  duc  de  Bourbon,  et  fut  sa  teste 
mise  sur  une  lance  comme  les  autres.  Pour  la  mort 
duquel,  ledit  duc  de  Bourbon  fut  grandement  troublé 
et  courroucé,  et  par  espécial  quant  il  sceut  qu'il  avoit 
esté  exécuté  et  mis  si  honteusement  à  mort.  Et  adonc 
pour  ceste  saison  tous  ceulx  qui  povoient  estre  prins 
et  appréhendez  tenans  le  parti  du  duc  d'Orléans  et  de 
ses  aliez,  estoient  en  très  grant  danger  de  leurs  vies. 
Car  peu  y  en  avoit  qui  pour  eulx  osast  parler  ne  faire 
requeste ,  com  prouchain  qu'on  leur  feust. 


CHAPITRE    LXXXV. 

Comment  plusieurs  capitaines  furent  envolez  de  par  le  Roy  sur  les  fron- 
tières en  divers  pays  contrôles  Orléanois.  Et  d'une  grosso  escarmouche 
qui  fut  devant  Villefranche  ou  pays  de  Bourhonnois,  Et  de  la  destrousse 
du  conte  de  La  Marche;  et  autres  matières. 


Item  ,  en  ce  mesme  temps  furent  envoiez  plusieurs 
seigneurs  et  capitaines  de  par  le  Roy  sur  les  marches 
et  pays  des  seigneurs,  lesquelz  il  tenoit  pour  adver- 
saires. Entre  lesquelz  le  conte  de  La  Marche  fut  coîu- 

mis,  et  avecques  lui  le  seigneur  de  Ham])ures  S  a  en- 
trer clans  la  duché  d'Orléans  et  icelle  meclre  en  obéis- 
sance de  par  le  Roy.  Et  contre  le  duc  de  Bourbon,  qui 
avoit  fort  gasté  et  destruille  pays  de  Charolois,  furent 
envoiez  Amé  de  Viry,   Fribourg'  et  autres,  lesquelz 
très  fort  gastoientle  pays  de  Bourbonnois,  eulx  et  leurs 
rrens    dont  ilz  avoient  grant  planté  en  leur  conipai- 
luïe-  et  aussi  le  pavs  de  Beaujolois.  Et  de  fait  alèrenl 
courre  à  puissance  eteslandard  desployé,  en  très  belle 
ordonnance,  devant  Viliefranclie,  où  estoit  le  duc  de 
Bourbon,  et  avecques  lui  son  frère  le  basîard,  nomme 
messire  Hector,  lequel  estoit  vaillant  chevalier,  expert 
et  renommé  en  armes  et  en  fais  de  guene ,  et  avec  ce 
estoit  fort  et  puissant  et  bien  formé  de  sa  personne.  Si 
estoient  avecques  eulx  pour  ce  jour  très  grant  nombre 
de  chevaliers  et  escuiers  du  pays  dudit  duc.  Lesquelz, 
quant  iiz  virent  leurs  ennemis  devant  eulx,  se  mirent 
en  moult  belle  ordonnance,  et  alors  saillirent  hors  de 
pié  et  de  cheval  en  toute  puissance,  et  mesmement  le 
duc  se  mist  hors  de  la  ville  en  bataille  pour  iceulx 
combatre.   Et  adonc  commença  l'escarmouche  très 
dure  entre  les  parties,  et  y  eut  de  grandes  entreprinses 
d'armes  tant  d'un  costé  comme  d'autre.  Et  par  espé- 
cial,  ledit  bastard  de  Bourbon,  qui  conduisoit  les  cou- 
reurs par  manière  d'avant-garde,  se  y  porta  ce  jour 
très  vaillamment  et  chevalereusement ,  et  se  féry  de 
telle  façon  dedens  ses  adversaires,  que  son  frère  le 

i.  Le  nis.  Suppf.  p.  1)3  ,  porte  :  Le  sci-neiir  de  ITanibuye.  Il 
ne  faut  lire,  ni  llambuyc  ni  Hambures ,  mais  Rambures,  qui  est 
le  vrai  noui  et  qui,  dans  notre  texte,  se  trouve  ainsi  écrit,  la  der- 
nière fois  qu'il  y  est  mentionné. 

2.   «  Fierbourg.  »  [SuppL  fr.  93.) 

duc  fut  pour  lui  en  grant  doubte  qu'il  ne  feust  prins 
ou  mort,  et  pour  le  rescourre  féry  son  coursier  des 
espérons  en  escriant  haultement  à  ses  gens  :  «  Or  sus , 
avant!  mon  frère  est  prins  se  nous  ne  le  secourons.  » 
Et  lors,  a  tout  grant  partie  de  sa  bataille,  ala  le  grant 
cours  jusques  à  leurs  adversaires.  Et  y  eut  de  rechef 
moult  fort  estour  et  maint  homme  d'armes  porté  à 
terre,  mors  et  navrez,  de  chascune  partie.  Et  en  fin, 
ceidx  de  la  partie  de  Bourgogne  qui  menoient  leur 
avant-garde,  laquelle  conduisoit  Amé  de  Viri,  se  re- 
trahirent  jusques  à  leur  bataille  qui  estoit  ung  petit 
plus  loing.  Et  le  dessusdit  bastard,  qui  avoit  esté  rué 
jus  de  son  cheval,  fut  remonté  et  retourna  devers  le 
duc  son  frère.  Et  avant  ce  jour  n'estoit  homme,  de 
(juelque  estât  qu'il  feust,  qui  audit  duc  l'eust  oy  nom- 
mer frère.  Si  furent  mors,  tant  d'une  partie  que  d'autre, 
environ  quarante  homnîes  et  plusieurs  navrez.  Après 
laquelle  escarmouche,  pour  ce  qu'il  estoit  tard,  vers  le 
vespre,  les  deux  parties  se  retrahirent  sans  plus  avant 
procéder  l'un  contre  l'autre,  c'est  assavoir  ledit  duc  et 
ses  gé^ns,  dedens  Villefranclie,  et  l'autre  partie  se  tira, 
en  gastant  pays,  devers  la  conté  de  Charrolois. 

D'aultre  part  messire  Richard  Daulphin  *,  maistre 
d'ostel  du  Roy,  et  le  seigneur  de  saint  George,  d'un 
costé,  et  à  l'autre  costé  le  seigneur  de  Heilli,  mareschal 
d'Acquitaine,  et  Enguerran  de  Bournonville,  fuient 
envoiez  en  Languedoc  et  au  pays  d'Acquitaine  et  en 
Poiclou,  contre  le  duc  de  Berri,  le  conte  d'Aimaignac 
et  Charles  d'Albreth,  lesquelz  de  la  partie  du  duc  de 
Bourgongne  dégastèrent  moult  le  pays  desdiz  seigneurs. 

i.  Z^-r.  Guicbart  Daupbin. 

Toutesfois,  iing  certain  jour  que  ledit  seigneur  de 
Heilli  estoit  logé  en  ung  gros  \illage  nommé  Linières', 
fut  au  point  du  jour  assailli  des  gens  du  duc  de  Berry, 
et  la  plus  grant  partie  de  ses  gens  furent  destroussez 
de  leurs  cbevaulx,  et  les  aucuns,  en  assez  petit  nom- 
bre, mors  et  prins.  Et  lui,  de  sa  personne,  avec  la  plus 
grant  partie  de  ses  gens,  se  saulva,  en  défendant, 
dedens  la  forteresse  *d'icelle  ville  ,  laquelle  lenoit  la 
partie  du  Roy;  et  par  ainsi  furent  sanlvez. 

Et  quant  au  conte  de  Ea  Marelle  et  le  seigneur  de 
Ramhures,  qui  esloient  entrez  en  la  ducliié  d'Orléans 
connue  dit  est  dessus,  nous  fault-il  ung  petit  parler 
pour  savoir  cbmment  ilz  se  y  gouvernèrent.  Il  est  vérité 
qu'ilz  povoient  bien  avoir  de  cinq  h  six  mille  coml>a- 
tans,  lesquelz  furent  conduis  par  iceulx  seigneurs,  en 
dégastant  pays  jusques  à  Yenville  le  Chastel  %  et   se 
lo^a  ledit  conte  de  La  Marclie  en  ung  village  nommé 
le  Puiset,  à  tous  ses  gens  seulement,  et  ledit  seigneur 
de  Rambures  en  ung  autre  village  à  une  lieu  près.  Or 
advint  que  ceulx  de  la  garnison  de  Yenville  firent  sa- 
voir les  nouvelles  de  leur  venue  en  la  cité  d'Orléans, 
où  il  y  avoit  très  ^rant  nombre  de  gens  de  guerre  pour 
la  ^arde  du  pays.  Si  se  mirent  adonques  sus  soubz  la 
conduite  de  Barbazan  de  Gaucourt  et  messire  Galiot 
de  Gaules  et  ung  cbevalier  lombard  ,  environ  six  cens 
hommes  d'armes  et  trois  cens  archers ,  et  s'en  vindrent 
le  plus  secrètement  qu'ilz  porent  en  ung  certain  lieu' 
où  ilz  trouvèrent  ceulx  de  la  garnison  dudil  Yenville, 
lesquelz,   (juant  ilz  fiu^ent  tous  ensemble,  povoient 


4.  Lignières.en  Berri,  à  10  lieues  de  Bourges. 
2.  Janville,  à  une  lieue  de  Toury,  dans  l'Orléanais. 

estre  mil  combatans  ou  environ.  Si  se  mirent  à  che- 
min et  chevauchèrent  toute  nuit  pour  aler  où  ledit 
conte  estoit  logié ,  et  avoient  plusieurs  guides  qui  les 
conduisoient.  Toutesfoiz  icellui  conte  en  fut  aucune- 
ment adverti.  Si  fist  armer  ses  gens  et  traire  vers  son 
hostel  la  plus  grant  partie,  et  en  autres  lieux  les  fist 
tenir  ensemble.  Et  avec  ce,  envoya  devers  le  seigneur 
de  Rambures  lui  noncer  les  nouvelles  et  lui  signifier 
qu'il  feust  prest  pour  le  venir  secourre  se  besoing  en 
avoit.  Et  ainsi,  ledit  conte  et  ses  gens  furent  la  plus 
grant  partie  de  la  nuit  en  armes ,  actendans  leurs  ad- 
versaires. Mais  quant  ce  vint  vers  le  jour,  par  le  con- 
seil d'aucuns,  chascun  se  retrahi  vers  son  hostel,  ce 
([ue  point  faire  ne  dévoient.  Et  quant  ce  vint  ung  petit 
devant  soleil  levant,  ung   chevaucheur  de   la  partie 
d'Orléans  vint  audit  logis,  qui  ala  tout  au  long  du  vil- 
lage. Et  après,  voyant  c[u'il  n'y  avoit  point  de  guet  et 
qu'ilz  n'estoient  point  ensemble,  retourna  tantost  vers 
ses  gens  qu'il  trouva  assez  près  de  ladicte  ville  ;  si  leur 
compta  ce  qu'il  avoit  trouvé.  Si  s'en  vindrent  incon- 
tinent vers  icelle,   et  en  entrant  dedens  ledit  logis 
commencèrent  à  crier  vive  le  Roy!   et  en  après,   en 
assaillant,  iceulx  commencèrent  à  crier  vive  Orléans! 
Et  s'en  alèrent  grant  partie  ou  logis  dudit  conte ,  qui 
vouloit  oyr  la  messe.  Ouquel  lieu  y  eut  très  grant 
butin,  car  icellui  conte,  avecques  aucuns  de  ses  gens, 
se  y  combati  moult  vaillamment.  Néantmoins  il  fut 
vaincu  et  prins  prisonnier,  et  tout  le  logis  générale- 
ment fut  mis  à  desconOture,  et  iceulx  prins  et  mors. 
Après  laquelle  destrousse  le  dessusdit  conte  et  lesdiz 
prisonniers  furent  hastivement  emmenez  devers  Or- 
léans. Et  ce  pendant,  ledit  seigneur  de  Rambures  fut 

iorvové  par  uiig  homme  (|u  il  avoit  prins  pour  le  gui- 
der pour  venir  au  secours,  et  ([uanl  il  y  vint  tout  esloit 
ja  départi  et  emmené.  Doiit  il  fut  moult  dolent ,  et 
pour  tant  sans  délay  poursuivi  lesdiz  Orléanois  par  si 
grande  \ertu  qu'il  les  rataindi  et  se  boula  en  eulx  \i- 
goreusement,  tant  qu'il  en  rua  jus  plusieurs,  et  avec- 
ques  ce  rescouyt  aucuns  prisonniers.  Mais  ledit  conte 
et  environ  quatre-vingts  de  ses  gens  furent  emmenez 
devant,  quanque  chevaulx  porent  porter,  et  furent  mis 
prisonniers  en  la  cité  d'Orléans.  Si  fut  ledit  seigneur 
de  Rambures  moult  troublé  de  ce  qu'il  ne  pot  res- 
courre  le  conte  dessusdit.  Et  furent  mors,  à  ces  deux 
besongnes ,  de  trois  à  (piatre  cens  hommes  tant  d'un 
coslé  comme  d'autre,  dont  la  plus  grant  partie  fut  des 
Orléanois.  Et  entre  les  autres  y  fut  navré  à  mort,  de  la 
partie  du  conte  de  La  Marche,  Guiot  le  Gois,  filz 
ainsné  de  Thomas  le  Gois,  grant  bourgeois  de  Paris; 
dont  les  Parisiens  furent  moult  dolens.  Et  après  ceste 
besongne,  ledit  seigneur  de  Rambures  rassembla  grant 
nombre  de  gens  d'armes  de  par  le  Roy,  et  fist  plus 
que  paravant  forte  guerre  en  la  duché  d'Orléans,  et 
eulx  à  lui.  Par  quoy  le  pays  de  tous  coslez  fut  fort 

oppressé. 

Ouquel  temps  vint  en  la  ville  de  Paris,  du  pays  de 
Prouvence,  le  roy  Loys  ',  à  tout  trois  cens  hommes 
d'armes  moult  bien  habillez,  et  se  loga  en  son  hostel 
d'Anjou.  Si  fut  grandement  receu  et  honnouré  du 
Roy,  du  duc  d'Acquitaine  et  des  autres  princes  et  grans 
seigneurs.  Et  se  alia  du  tout  avecques  le  roy  de  France 
et  les  ducs  d'Acquitaine  et  de  Bourgongne,  et  promist 


1 .  Louis  *1I,  duc  d'Anjou  et  roi  de  Sicile. 

de  tenir  leur  parti  contre  les  enfans  d'Orléans  et  tous 
leurs  allez.  Et  d'autre  pari,  la  duchesse  de  Bourgongne 
ala  au  bois  de  Vinciennes,  où  estoient  la  royne  de 
Erance  et  la  ducliesse  d'Acc[uitaine,  qui  très  honnora- 
blement  les  [lis.  la]  reçeurent.  Et  là,  les  alèrent  visiter 
lesdiz  ducs  d'Acquitaine  et  de  Bourgongne,  et  y  fui  ent 
fais  très  grans  et  solemnelz  esl)atemens  p^ur  les  Inen- 
veigner.  Et  depuis  demourèrent  avecques  la  Royne 
grande  espace  de  temps,  aux  despens  du  Roy. 

Et  en  ce  mesine  temps,  le  seigneur  de  Dampierre 
et  aucuns  autres  furent  envolez  de  par  le  Roy  à  Cou- 
longue  sur  la  mer  au  devant  des  ambassadeurs  du  roy 
d'Angleterre  qui  estoient  en  la  ville  de  Calais  ,  et  tous 
ensemble ,  convindreiil  à  Lolinguen ,  et  là  traictèrent 
trêves  entre  les  deux  roys  ung  an  entier  durant.  Après 
le(|uel  traictié,  ledit  admirai  et  ceulx  qui  estoient  avec- 
ques lui  retournèrent  à  Paris  devers  le  Roy.  Ouquel 
lieu  estoient  assemblez  très  grant  nombre  de  prélas  et 
autres  gens  d'église  pour  aler  devers  le  pape  lui  faire 
requeste  que  ung  lieu  feust  prins  et  esleu  à  tenir  ung 
concile  général  de  l'Eglise  chrestienne.  Mais  à  la  vérité 
dire,  assez  peu  y  fut  liesongné,  et  ne  peurent  ceulx 
d'icelle  assemblée  venir  à  une  seule  conclusion.  Si  fut 
esleu  et  prins  ung  autre  jour  pour  estre  ensemble  et 
avoir  plus  grant  nombre  desdiz  prélas  et  gens  d'église, 

que  là  n'avoit  eu. 

En  oultre,  en  ces  propres  jours  les  Parisiens  enten- 
dans  loyaument  et  constamment  servir  le  Roy  et  son 
filz  le  duc  d'Acquitaine,  en  ses  guerres,  procurèrent 
tant  devers  lui  par  le  molen  du  duc  Jehan  de  Bour- 
gongne, que  l'estat  de  l'esclievinage  de  ladicle  ville  de 
Paris  avecques  toutes  les  franchises  d'icellui,  qui  para- 

vaut,  c'est  assavoir  Tan  aiil  trois  cens  <jualie  viugls 
deux  ou  mois  de  janvier,  leur  avoit  esté  osté  par 
Tauctorité  royale,  leur  fut  rendu  de  par  le  Roy  plei- 
nement et  libc'ralemcnt,  et  sur  ce  leur  en  furent  lectres 
faictes  et  baillées*.  Dont  très  grandement  furent  res- 
jouys,  et  par  ce  moien  eurent  le  duc  de  Bourgongne, 
en  tous  ses  afaires,  en  grande  recommandacion. 


CHAPITRE  LXXXVI. 

Comment  le  duc  Jehan  de  Bourgongne  *  cnvoia  ses  ambaxadeurs  en 
Angleterre.  Item,  de  la  délivrance  des  enfans  du  seigneur  de  Crouy 
et  des  enfans  de  la  duchesse  de  Bourbon.  Et  d(i  conte  Waleran  de 
Saint-Pol  et  autres  matières. 

Item,  à  l'entrée  du  mois  de  mars,  par  la  licence  du 
roy  de  France,  le  duc  de  Bourgongne  envoia  ses  am- 
baxadeurs devers  le  roy  d'Angleterre,  c'est  assavoir 
l'évesque  d'Arras,  le  prévost  de  Saint-Donat  de  Bruges, 
le  prévost  de  Saint-Omer  et  le  seigneur  de  la  Vielz- 
ville,  pour  traicter  le  mariage  de  l'une  des  filles  dudit 
duc  avec  le  prince  de  Gales,  premier  filz  du  roy  d'An- 
gleterre, pour  lequel  en  avoit  esté  aulrefoiz  pour- 
parlé.  Lesquelz  ambaxadeurs  trouvèrent  le  roy  d'An- 
gleterre a  Uocestre^  et  furent  de  lui  et  de  ses  enfans 
honnorablement  receuz  et  festiez,  et  aussi  des  autres 
princes  et  seigneurs ,  et  par  espécial,    du  prince  de 

i .  Les  lettres  de  rétablissement  de  la  prévôté  de  Paris  sont  du 
20  janvier  14H  (V.  S.).  Elles  sont  imprimées  dans  le  Recueil  des 
Ordonnances,  t.  IX,  p.  GG8, 

2.  Le  ms.  Suppl.  fr.  93  et  les  imprimés  portent,  à  tort  :  «  Com- 
ment le  roy  de  France,  etc.  » 

3.  Roch ester. 

Gales,  auquel  la  besongne  touchoit,  furent  moult  bon- 
norez.  Et  après  ce  que  a  un  certain  jour,  par  la  boucbe 
dudit  évesque,  ilz  eurent  bien  et  à  point  remonstré  en 
la  présence  du  roy,  de  ses  enfans  et  de  son  conseil , 
tout  Testât  de  leur  ambaxade ,  et  que  de  ce  ilz  eurent 
eu  la  response  assez  agréable ,  et  aussi  que  plusieurs 
dons  leur  eurent  esté  fais  par  ledit  roy,  retournèrent 
à  Douvres  et  de  là  à  Calais,  et  de  là  retournèrent  à 
Paris.  Et  là,  en  la  présence  du  roy  de  Cécile,  des  ducs 
d'Acquitaine,  de  Bourgongne  et  de  Bar,  et  de  plusieurs 
autres  du  conseil  royal ,  racontèrent  tout  au  long  ce 
qu'ilz  avoient  besongne,  .et  comment  le  roy  d'Angle- 
terre ,  ses  enfans  et  ses  princes ,  les  avoient  receuz  en 
grant  lionneur,  pour  la  révérence  du  Roy  et  de  ceulx 
qui  là  les  avoient  envolez,  et  mesmement  leur  avoient 
donné  plusieurs  joyaulx.  Dont  ilz  remercièrent  bum- 
blement  le  Roy.  Lequel,  avec  ses  princes,  fut  très  con- 
tent des  clioses  dessusdictes.  Et  adonc  ledit  duc  de 
Bourgongne  manda  son  filz  le  comte  de  Charrolois,  qui 
estoit  à  Gand ,  qu'il  venist  à  Paris,  pour  estre  à  la 
feste  de  Pasques  proucliainement  venant. 

En  ces  mesmes  jours,  à  la  prière  et  requeste  de  la 
ducbesse  de  Bourbon,  fille  du  duc  de  Berry  ^,  fut  par 
ledit  duc  de  Ëerry  et  par  le  duc  d'Orléans  et  autres 
grans  seigneurs  de  ceste  partie,  le  seigneur  de  Crouy 
mis  à  pleine  délivrance  de  la  prison  où  il  avoit  esté 
assez  longuement*,  et  fut  convoie  par  les  gens  dudit  duc 
d'Orléans  et  conduit  jusques  au  près  de  Paris,  Et  à 
son  département  promist  sur  sa  foy  de  tant  faire  devers 

\ .  Marie,  seconde  fille  de  Jean,  duc  de  Berri,  mariée  en  1400  à 
Jean  I",  duc  de  Bourbon. 
2.  Voy.  plus  haut,  p.  109. 

son  maistre  le  duc  de  Boni  gongne ,  que  les  eiifaus  de 
Bourbon  qui  estoient  prisonniers,  comme  dit  est  des- 
sus, seroieiit  délivrés.  Et  (juant  il  fiit  venu  jusques 
audit  lieu  de  Paris,  le  duc  d'Ac(juilaine,  et  par  espécial 
le  duc  de  Bourgongne,  le  receurent  à  grant  joye.  Et 
aucuns  jours  ensuivans  ledit  seigneur  de  Croy  fist  la 
requeste  qu'il  avoit  promis,  c'estassavoir  pour  les 
enfans  dessusdiz,  laquelle  fînablement  lui  (ut  accordée 
par  le  Roy  et  les  autres  grans  seigneurs.  Si  furent 
mandez  au  cbastel  de  Renti,  où  ilz  estoient  sans  rien 
paier,  et  les  conduist  messire  Jelian  de  Croy,  filz  dudit 
seigneur  de  Crouy,  avec  plusieurs  de  ses  gens,  jusques 
aux  terres  du  duc  de  Berry.  Et  le  filz  messire  Mansart 
du  Bois,  qui  avoit  esté  j^rins  avocques  eulx,  demoura 
prisonnier  oudit  cbastel  de  Benli. 

En  oultre,  ledit  seigneur  de  Crouy,  par  l'ordonnance 
et  consentement  dudit  duc  de  Berry  et  de  la  ducbesse, 
fut  ordonné  de  par  le  Roy  gouverneur  de  la  conté  de 
Boulongne  et  cbaslellain  de  Berotb  sur  Somme  \  Et 
avec  ce  Uii  fut  donné  à  sa  revenue,  de  par  le  Roy,  à  la 
requeste  du  duc  de  Bourgongne,  l'office  de  grant  bou- 
tiller  de  France.  Et  à  messire  Pierre  des  Essars,  prévost 
de  Paris,  fut  donné  l'office  d'estre  maistre  des  eaues  et 
des  forestz,  lequel  tenoit  par  avant  Walerant,  conte  de 
Saiiit-Pol  ;  qui  de  ce  fut  content. 

Lequel  conte  de  Saint-Pol,  connestable  de  France, 
fist  en  ces  propres  jours  ung  grant  mandement  de  gens 
de  guerre  pour  estre  à  Vernon  sur  Seine,  et  assembla 
bien  deux  mille  bacinetz  ou  environ  et  grant  planté 
d'archers,  sur  intencion  de  faire  guerre  à  ceulx  de 

i.   n  Brioch  sur  Somme.  >»  SuppL  fr.  93.  C'est  Briot  (Somme). 

Dreux,  au  conte  d'Alençon  et  à  ses  gens,  qui  souven- 
tesfois  couroient  au  pays  de  JNormandie  et  vers  Rouen, 
où  ilz  prcnoient  et  desroboient  tout  ce  qu'ilz  trou- 
voient  et  po voient  aclaindre.  Poiu-  lequel  mandement 
et  gens  d'armes  paier  et  aussi  ])our  les  autres  soul- 
doiers  et  capitaines  du  Roy  qu'il  avoit  en  plusieurs 
lieux,  fut  imposée  et  mise  sus  une  grande  taille  par 
tout  le  royaume  de  France  à  paier  à  deux  termes , 
c'estassavoir,  le  premier  à  Quasimodo,  et  le  second  en 
la  fin  du  moys  de  juing  ensuivant.  Pour  laquelle  taille 
le  povre  peuple  fut  moult  travaillé.  Car  avec  ce,  fut 
accordé  au  Roy  par  le  Saint-Père  un  plein  dixiesme,  à 
cueillir  par  tout  le  royaume  de  France  et  ou  Daulpbiné, 
à  prendre  sur  le  clergié,  à  paier  comme  dessus  à  deux 
termes,  le  premier  au  jour  saint  Jehan  Baptiste ,  et  le 
second  au  jour  de  la  Toussains  ensuivant.  Dont  ledit 
clergié  fut  assez  mal  content  ;  mais  pour  tant  ne  laissa- 
il  point  à  estre  levé  rigoreusement,  et  y  avoit  certahis 
commis  à  le  recevoir  de  par  la  dessusdicte  église. 

En  oultre  le  dessusdit  conte  de  Saint-Pol ,  connes- 
table, se  paitit  de  Paris  la  sepmaine  peneuse  *  et  s'en 
ala  audit  lieu  de  Vernon  pour  assembler  et  entretenir, 
comme  dit  est  dessus,  les  dessus  diz  gens  d'armes, 
pour  les  mettre  en  frontière  contre  les  Orléanois. 

1 .  La  semaine  sainte. 

DE  L'A\  MCCCCXII. 


[Du    3    avril    4412  au   23  avril  1413.] 


CHAPITRE    LXXXVIÏ. 

Comment  les  ducs  de  Berrv  et  d'Orléans  et  autres  grans  seigneurs  de 
leur  aliance  envoièrent  leurs  ambaxadeurs  devers  le  Roy  Henry  d'An- 
gleterre, et  ce  que  depuis  leur  advint. 


Au  commencement  de  cest  an,  les  ducs  de  Ben  y, 
d'Orléans,  de  Bourbon,  les  contes  de  Vertus,  d'Ân- 
goulesme,  d'Alençon  et  d'Armaignac  et  le  seigneur 
d'x\lbrelh,  soy  disant  connestable  de  France*,  avecques 
eulx  aucuns  grans  seigneurs  de  leur  aliance,  envoièrent 
leurs  ambaxadeurs  devers  le  roy  d'Angleterre  %  garnis 
de  leurs  scellez  et  instruction,  afin  de,  avec  le  dessus- 
dit roy,  besongner  selon  la  charge  qu'il/  avoient 
d'iceulx,  et  aussi  avec  les  enfans  et  autres  princes  du 
royaume  d'Angleterre,  Mais,  ainsi  quilz  passoient 
parmy  le  pays  du  3Iainc  pour  aler  en  Bretaigne  et  delà 
oudit  pays  d'Angleterre,  furent  poursuys  par  le  bailly 
de  Caen  en  Normendie.  Lequel,  à  l'aide  d'aucunes 
communes  (ju'il  assembla,  les  rua  jus  et  en  print  une 
partie ,  avecques  tous  lesdiz  scellez  et  instructions  et 

i.  Vers  la  fin  de  Tannée  14H,  le  comte  de  Saint-Pol  avait  été 
fait  connétable  par  le  parti  Bourtjuignon  vainqueur. 

2.  Le  Religieux  de  Saint-Denis  et  Ju vénal  des  Ursins  donnent 
comme  le  chef  de  cette  ambassade  un  Augustin  nommé  Jacques 
Legrand. 

autres  besongnes  qu'ils  portoient.  Et  les  autres  se 
saulvèrent  où  ilz  porent  le  mieulx.  Après  laquelle 
destrousse  toutes  icelles  besongnes  furent  par  icellui 
bailli  envoiées  à  l^aris  devers  le  Roy  et  son  grant 
conseil,  closes  et  scellées,  en  ung  sac  de  cuir.  Et  pour 
icelles  veoir  et  visiter ,  le  premier  mercredi  après  le 
jour  de  Pasques  \  le  Roy  estant  en  personne  en  son 
hostel  de  Saint-Pol  et  tenant  son  conseil,  ouauel 
estoient  le  roy  de  Cécile,  les  ducs  d'Acquitaine  et  de 
Bourgongne,  les  contes  de  Cliarrolois,  de  Nevers  et  de 
Mortaigne,  messire  Giles  de  Bretaigne,  le  cbancellier 
de  France,  c'eslassavoir  maistre  Henry  de  Marie  ^,  les 
évesques  de  Tournay,  d'Amiens ,  de  Constances  et 
d'Aucerre,  le  recteur  de  l'Université,  le  prévost  de 
Paris  et  plusieurs  autres  tant  du  conseil  du  Roy, 
comme  les  bourgois  de  la  ville  et  les  clercs  de  l'Uni- 
versité, fut  proposé  par  le  chancelier  du  duc  d'Acqui- 
taine, c'estassavoir  le  seigneur  de  Doleliaing,  naguèrcs 
advocat  en  parlement  et  licencié  en  lois,  comment  na- 
guèrcs lui  avoit  esté  baillé  en  garde  par  l'ordonnance  du 
Roy  et  de  son  conseil,  ung  sac  de  cuir  ouquel  estoient 
plusieurs  lectres  et  papiers  qui  avoient  esté  trouvez  et 
prins  par  le  bailli  de  Caen  en  la  compaignie  d'un 
chevalier,  chambellan  du  duc  de  Bretaigne,  de  Foucon 
d'Encre  ^,  de  frère  Jaques  Pelit,  de  l'ordre  Saint-Au- 
gustin ,  et  autres  ambaxadeurs  des  seigneurs  dessus- 


tf 


i.  Le  6  avril  4  412. 

2.  Henri  de  Marie  n'était  pas  cliancelier  de  France,  mais  pré- 
sident au  Parlement.  Le  chancelier  était  Eustaclie  de  Laistre, 
comme  on  l'a  vu  plus  haut. 

3.  Florent  d'Encre,  chevalier,  chambellan  du  duc  de  Bour- 
gogne (La  Barre,  p.  120). 

nommez,  lequel  sac,  comme  dit  est,  avoit  esté  envoyé 
par  ledit  bailli.  Et  récita  ledit  cliancellier  d'Acquitaine, 
comment  en  icellui  sac  avoit  trouvé  quatre  blans 
scellez  de  quatre  grans  seaulx  et  signez  de  quatre 
signes  manuelz,  c'estassavoir  de  Berry,  d'Orléans,  de 
Bourbon  et  Alencon,  et  en  cbascun  blanc  estoient 
leurs  noms  escrij)s  dessus  leurs  seaulx  en  marge,  et 
n'y  avoit  point  autre  cbose  escript.  Et  aussi  avoit-on 
trouvé  plusieurs  lectres  closes  de  par  le  duc  de  Berry 
adrécans  au  roy  d'Angleterre,  à  la  royne  et  à  leurs 
quatre  filz,  et  pareillement  au  duc  de  Brelaigne,  au 
comte  de  Ricbemont  et  à  autres  grans  seigneurs  d'An- 
gleterre. Si  y  avoit  plusieurs  autres  lectres  èsquelles 
point  n'y  avoit  de  suspicion,  qui  toutes  estoient  de 
crédence  pour  les  dessusdiz  Faulcon  et  frère  Jaques 
Petit,  adrécans  audit  roy  et  à  la  royne,  lesquelles  furent 
là  leues  publiquement.  Et  nommoit,  le  duc  de  Berry, 
le  roy  d'Angleterre  «  mon  très  redoubté  seigneur  et 
nepveu,  »  et  la  royne  «  ma  très  redoubtée  et  bonnorée 
dame  nièpce  et  fille,  «  et  estoient  signées  de  la  propre 
main  du  duc  de  Berry ,  et  en  celles  de  la  royne  avoit 
escript  deux  lignes  de  sa  main  portant  crédence  sur 
les  devant  diz.  En  oultre  là  furent,  présens  le  Roy  et 
ses  princes  et  tout  le  conseil,  monstrez  les  blans  scellez 
dessusdiz,  et  les  tint  le  Roy  en  ses  mains.  Et  si  y  avoit 
ung  petit  codicile  par  manière  de  libelle  contenant  une 
feuille  de  papier,  ouquel  estoit  l'instruccion  desdiz  am- 
baxadeurs;  et  fut  leu  publiquement.  Et  estoit  contenu 
dedens  comment  ilz  récitcroient  lesproposicions  faictes 
par  la  ducbesse  d'Orléans  et  ses  enfans  contre  le  duc 
de  Bourgongne  pour  la  mort  du  duc  d'Orléans.  Réci- 
tcroient aussi  comment ,  pour  icelle  mort ,  ilz  avoient 

plusieurs  foiz  sommé  et  requis  le  roy  de  France  à  faire 
et  avoir  justice  de  ladicte  mort,  laquelle  ilz  n' avoient 
peu  obtenir,  pour  tant  que  ledit  duc  de  Bourgongne 
avoit  tellement  séduit  et  enborté  le  Rov  et  son  conseil, 
disant  que  le  duc  d'Orléans  estoit  faulx ,  et  en  avoit 
ledit  duc  de  Bourgongne  séduit  le  peuple  et  par  espé- 
cial  cellui  de  Paris,  et  comment  les  dessusdiz  vouloient 
déposer  le  Roy  de  sa  couronne  et  destruire  sa  généra- 
cion  ;  lequel  aussi  estoit  faulx  et  à  quoy  n'avoit  onques 
pensé.  Et  si  y  estoit  aussi ,  que  le  duc  de  Bourgongne 
avoit  mis  en  indignacion  devers  le  Roy,  Jeban ,  duc 
de  Bretaigne,  pour  cause  de  ce  qu'il  avoit  rompu  le 
voiage  de  Calais  et  plusieurs  autres  cboses  que  le  duc 
vouloit  faire  contre  le  roy  d'Angleterre.  Et  comment 
ledit  duc  de  Bourgongne  avoit  tellement  séduit  le 
peuple  de  Paris  contre  le  Roy  et  son  filz  le  duc  d'Ac- 
quitaine, que  tout  entièrement  estoit  gouverné  par 
leurs  mains,  et  devers  eulx  estoient  en  telle  subjection 
que  à  peine  osoient  ilz  dire  mot.  Et  aussi  comment 
ceulx  de  Paris,  soubz  une  bulle  donnée  par  Urbain, 
pape  quint  de  ce  nom  ,  pour  les  grans  compaignes  qui 
estoient  venus  en  France,  les  dessusnommez  et  leurs 
aliez  contre  raison  avoient  fait  dénoncer  excomme- 
niez  \  Et  comment  ils  avoient  contraint  Tofficial  de 
Paris  par  grant  force  à  faire  procès  contre  eulx  afin 
qu'iîz  feussent  excommuniez,  agravez,  réagravez  et 
renforcez.  Et  après  ce  que  lesdiz  ambaxadeurs  se  gar- 

i .  Les  bulles  fulminées  par  Urbain  Y  contre  les  Grandes  compa- 
gnies sont  au  nombre  de  dix.  La  première  est  du  27  juillet  1304, 
et  la  dernière  du  10  février  13G9.  Celle  qui  commence  par  les 
mots  :  Quam  sit plena  pcriculis  fut  vidimée  par  le  pape  Jean  XXIII, 
le  15  juin  1413,  et  par  le  Roi,  dans  le  même  mois. 

(lassent  bien  de  eulxdescoiivrir  à  homme  d'Angleterre, 
s'ilz  ne  sentoient  ({ii'ilz  feussent  de  la  bende  des  des- 
susnommez.  Et  quant  ilz  auroient  dit  au  roy  d'Angle- 
terre ce  que  dit  est  dessus,  si  lui  deissent  qu'ilz  avoient 
à  parler  à  lui  à  part,  c'estassavoir  que  ceulx  de  Berry, 
d'Orléans,  de  Bourbon  et  d'Alençon  vouloient  du  tout 
en  tout  son  bien  et  son  honneur  et  eulx  alier  avecques 
lui ,  le  aider  et  conforter  contre  le  duc  de  Bourgongne 
et  ses  aliez,  et  aussi  contre  ceulx  de  Gales  et  d'Irlande. 
Et  si  lui  deissent  oultre  (|ue  ou  cas  (ju'ilz  ne  pourroient 
venir  à  leur  conclusion  contre  les  Escossois,  et  que  si, 
et  en  cas  encores  qu'ilz  ne  pourroient  obtenir  ne  faire 
leur  voulenté,  ilz  feroient  tant  que  la  paix  seroit  faicte 
entre  lui  et  le  rov  de  France.  Et  oultre  lui  deissent 
que,  ou  cas  qu'ilz  ne  pourroient  obtenir  que  s'il  y  avoit 
aucunes  terres  sur  la  mer  ou  ilz  voulsissent  faire  au- 
cunes demandes,  ou  ilz  p.rétendent  aucun  droit,  qu'ilz 
feroient  tant  qu'ilz  scroient  conlens.  Et  lui  deissent 
encores  comment,  par  défaulte  de  justice,  ilz  venoient 
devers  lui  pour  avoir  raison  de  la  mort  du  duc  d'Or- 
léans,  et  comment  à  roy,  par  le  nom  qu'il  porte,  lui 
appartient  de  faire  et  aider  justice,  et  que  ce  seroit  à 
lui  et  aux  siens  ung  très  granl  bien  et  honneur  perpé- 
tuel, à  lui  faire  et  bailler  aide ,  mesmement  de  tant 
noble  sang  comme  estoit  le  duc  d'Orléans.  Et  si  lui 
deissent  que  tous  les  dessusnommez  le  serviroient  de 
tout  leur  povoir,  iui  et  ses  enfans,  et  aussi  les  siens,  ou 
temps  avenir.  Laquelle  chose  ilz  porroient  bien  i'aire 
contre  tous  les  plus  puissans  et  les  plus  nobles  de  ce 
royaume  de  France.  En  oultre,  pour  avoir  aide  contre 
ledit  duc  de  Bourgongne,  requeissent  lesdiz  ambaxa- 
(leurs  audit  roy  d'Angleterre  d'avoir  trois  cens  lances 

et  trois  raille  archers,  lesquelz  on  paieroit  pour  quatre 
mois^ 

Et  après  fut  monstre  par  ledit  chancelier  d'Acqui- 
taine  ung  petit  advisement,  lequel  ledit  frère  Jaques 
Petit  avoit  fait  sur  le  gouvernement  de  ce  royaume 
contenant  plusieurs  articles;  et  fut  leu  publiquement. 
Entre  lesquelz  estoit  que  sur  ung  chascun  arpent  feust 
imposé  ung  aide  qui  seroit  nommé  Fons  de  terre.  Et 
que  pareillement  qu'on  a  greniers  à  sel  en  ce  royaume, 
on  ait  aussi  greniers  à  blé  et  d'avoine,  au  prouffit  du 
Roy.  En  oultre  que  toutes  les  maisons  ruineuses  et 
terres  inutiles  feussent  réparées  et  cultivées,  ou  autre- 
ment feussent  forfaites  et  acquises.  En  oultre  que  tout 
homme  qui  ne  seroit  noble  feust  contraint  à  ouvrer  et 
labourer,  ou  qu'il  soit  bouté  hors  du  royaume.  Et 
aussi  que  en  ce  royaume  ne  ait  qu'une  mesure  et  ung 
pois.  Item,  que  les  duchez  de  Luxembourg  et  de  Lor- 
raine feussent  conquestées ,  et  aussi  les  contez  de 
Prouvence  et  de  Savoye.  Item,  que  l'Université  soit 

1.  VS'^alsirigbam  parle  dans  deux  de  ses  ouvrages  (^r^P.  liist., 
p.  425,  Ypodigma  JVeustriœ,  p.  178)  de  cette  négociation  du  parti 
Orléanais  avec  l'Angleterre.  Il  dit  que  le  roi  Henri  IV  envoya  au 
duc  d'Orléans,  Thomas,  duc  de  Clarence,  Edouard,  duc  d'York, 
et  Thomas,  comte  de  Dorset,  et  que  les  Anglais,  ne  trouvant  pas 
le  duc  d'Orléans  à  son  rendez-vous,  commencèrent  à  ravager  les 
terres  de  leurs  nouveaux  alliés  ;  mais  qu'enfin,  après  une  entrevue 
du  duc  de  Clarence  et  du  duc  d'Orléans,  les  Anglais  consentirent 
à  aller  prendre  leurs  quartiers  d'hiver  dans  l'Aquitaine.  Comme 
restait  alors  auprès  du  duc  de  Bourgogne  une  partie  des  troupes 
que  lui  avait  amenées  le  comte  d'Arondel ,  notre  auteur  en  prend 
occasion  de  faire  cette  réflexion  sur  la  politique  à  double  face  sui- 
vie alors  par  les  Anglais.  Unde  succrevit  multis  admiratio,  qualiter 
tam  repcntina  facta  sit  mutatio,  ut  suh  temporis  tantilli  spatio  eon- 
tingeret  Anglos  velut  duo  contraria  confovere, 

mise  hors  de  Paris,  et  qu'on  en  feist  une  nouvelle , 
pleine  de  preudommie  \ 

Item ,  et  y  avoit  plusieurs  rôles  lesquelz  ne  furent 
point  leuz ,  pour  ce  qu'ilz  ne  servoient  de  guères. 

Et  après  ce  que  ledit  chancelier  eut  récité  ce  que 
dit  est,  le  prévost  des  marchans  de  Paris  et  les  esche- 
vins  firent  faire  deux  requestes  au  Roy  par  ung  reli- 
gieux de  Tordre  Saint-Benoist ,  docteur  en  théologie. 
L'une ,  si  fut  qu'il  pleust  au  Roy  donner  et  octroier 
à  ladicte   ville   de  Paris  la   tierce   partie   des    aides 
cueillies  et  levées  en  ladicte  ville  en  la  forme  et  ma- 
nière qu'ilz  avoient  du  temps  du  roy  Charles ,  dont 
Dieu  ait  l'âme,   à  convertir  et  mettre  seulement  es 
réparacions  de  ladicte  ville  et  de  la  rivière.  Et  récita 
le  prévost  des  marchans  qu'il  en  estoit  grant  nécessité 
et  que  c'estoit  le  bien  du  Roy  et  de  sa  bonne  ville , 
et  qu'il  estoit  très  grant  nécessité  d'icelle  réparer.  Et 
mesmement  que  les  devantditz  de  Berry,  d'Orléans, 
de  Bourbon  et  d'Alençon  l'avoient  en  hayne.  Et  ré- 
cita oultre  comment  la  ville  de  Tournay  est  la  ville 
de  tout  ce  royaume  la  mieux  réparée  et  en  bonne 
ordonnance  mise ,  pour  ce  que  ceulx  de  ladicte  ville 
prennent  retenue  à  le  réparer  et  fortifier,  et  que  si 
tous  les  ennemis  de  ce  royaume  estoient  devant ,  ilz 
ne  lui  feroient  jà  nul  mal.  L'autre  requeste  fut  qu'il 
feust  recommandé  au  chancelier  de  France  qu'il  scellast 
les  lectres  d'une  office  donnée  ou  à  donner  vacant 
par  ung  Orléanois  sans  ce  qu'on  y  mist  opposicion, 
lesquelles  on  ne  vouloit  sceller.  Auxquelles  deux  re- 

1 .  Ce  détail  touchant  le  plan  do  gouvernement  du  jacobin  est 
d'autant  plus  précieux  que  Monstrelet  est  le  seul  auteur  qui  en 
parle. 

questes  fut  dit  que  le  jeudi  ensuivant  ilz  auroient  res- 
ponse. 

En  oultre  requirent  ledit  prévost  et  eschevins  audit 
chancellier  de  France,  qu'il  monstrast  au  Roy  les  lec- 
tres qui  estoient  venues  à  la  congnoissance  du  duc 
d' Acquitaine ,  faisant  mencion  comment  lesdiz,de 
Berry,  d'Orléans  et  d'Alençon  vouloient  faire  ung 
nouvel  roy  et  despoincter  le  Roy  et  le  duc  d' Acqui- 
taine. Lequel  respondi  qu'il  n'avoit  fait  relacion  pour 
le  présent,  si  non  des  lectres  qui  estoient  oudit  sac,  et 
qu'il  estoit  vray  qu'il  avoit  veu  ces  lectres  et  plusieurs 
autres  faisans  mencion  de  ce.  Et  certifia  ledit  d'Acqui- 
taine  au  Roy,  publiquement,  que  le  grant  maistre  d'os- 
tel,  c'estassavoir  sire  Guichard  Daulphin,  chevalier 
avoit  escript  audit  duc  de  Bourgongne  comment  les 
dessus  nommez  de  Berry,  d'Orléans,  de  Bourbon  et 
d'Alençon  avec  leurs  autres  aliez ,  estoient  naguères 
tous  assemblez  à  Bourges  la  cité ,  et  là  avoient  renou- 
velé leurs  seremens,  en  concluant  de  destruire  le  Roy 
et  le  duc  d' Acquitaine,  le  royaume  de  France  et  la 
bonne  ville  de  Paris,  ou  ilz  seroient  destruis  en  ce 
faisant.  Et  lors  le  Roy  de  son  propre  mouvement 
moult  fort  pleurant  dist  et  respondi  .  «  Nous  voions 
bien  leur  mauvaistié,  pour  quoy  nous  prions  et  requé- 
rons à  vous  tous  qui  estes  de  nostre  sang  que  vous 
nous  vueillez  aider  et  conseiller  contre  eulx ,  car  il 
nous  touche  et  à  vous  aussi,  et  à  tout  noslre  royaume.  » 
Et  pareillement  en  pria  et  requist  à  tous  les  autres  là 
estans.  Et  adonc  le  roy  Loys  se  leva  et  se  mist  à  genolz 
devant  le  Roy  et  lui  dist  :  «  Sire,  pour  le  bien  et  hon- 
neur de  vous  et  de  vostre  royaume ,  je  vous  supplie 
qu'il  vous  plaise  ceste  besongne  diligemment  solliciter, 

car  il  en  est  grant  neccessité.  ».  Et  pareillement  s'age- 
noillèrent  les  ducs  d'Acquitaine  et  de  Bourgongne  et 
tous  les  autres  seigneurs,  et  se  offrirent  à  servir  le  Roy 
de  toute  leur  puissance.  Et  après  toutes  ces  besongnes 
ainsi  dictes  et  proférées ,  et  que  le  conseil  fut  fine , 
toutes  les  matières  dessusdictes  furent  publiées  et  di- 
vulguées parmy  Paris ,  et  à  plusieurs  baillées  par  es- 
cript.  Dont  plusieurs  gens  furent  moult  esmerveillez. 


p*" 


CHAPITRE    LXXXVIII. 

Comment  Loys  duc  en  Bavière,  frère  de  la  Royne  de  France,  fu  débouté 
de  la  ville  de  Paris,  et  depuis  ses  gens  destroussez  du  cardinal  de  Cam- 
hray.  Et  la  défense  du  roy  d'Angleterre. 

Item,  en  ces  mesmes  jours,  Loys  duc  en  Bavière, 
frère  de  la  royne  de  France ,  estant  à  Paris ,  fut  sous- 
peçonné  par  les  Parisiens  d'avoir  aucunement  dit  en 
secret  au  Rr)y  et  au  duc  d'x\cquitaine  aucunes  paroles 
à  la  faveur  des  ducs  de  Berry  et  d'Orléans.  Et  pour 
ce,  doubtans  que  ce  ne  leur  portast  aucun  préjudice 
ou  dommage ,  sacbans  que  iceulx  les  avoient  en  grant 
hayne,  s'assemblèrent  un  certain  jour  en  grant  nombre, 
et  de  fait  dirent  audit  duc  en  Bavière,  qu'il  estoit  de 
la  partie  des  dessusdiz  ducs,  et  qu'ilz  n'estoient  point 
bien  contens  de  lui;  disans  oultre,  que  puis  qu'il  vou- 
loit  estre  de  leur  aliance,  il  s'en  alast  avecques  eulx. 
Ausquelz  fut  respondu  par  icellui  duc  Loys  en  soy 
excusant,  qu'il  n'avoit  vouloir  de  tenir  autre  partie 
que  celle  du  Roy.  Si  demoura  la  besongne  pour  le 
présent  en  cest  estât.  Mais  bien  percent  qu'ilz  n'es- 
toient point  bien  contens  de  lui.  Et  pour  ce,  doubtant 

qu'il  n'eust  aucun  inconvénient,  s'en  ala  secrètement 
au  cbastel  de  Marcoussis^  Mais  avant  son  départe- 
ment fist  charger,  audit  lieu  de  Paris ,  un  chariot  de 
ses  meilleures  bagues ,  avecques  sa  vaisselle  et  autres 
joyaulx ,  lesquelz  en  la  compaignie  de  quatre  gentilz 
hommes  de  son  hostel ,  dont  l'un  estoit  aagé  de  seize 
à  vingt  ans,  bien  noble  homme  de  son  pays  d'Ale- 
maigne ,  et  aucuns  varlets ,  fist  partir  pour  le  mener 
en  la  ville  de  Valenciennes,  ouquel  lieu  il  avoit  enten- 
cion  de  aler  tantost  après.  Mais  ainsi  que  iceulx  fai- 
soient  leur  chemin  pour  aler  où  il  leur  estoit  ordonné, 
advint  que  aucuns  tenans  le  parti  du  duc  de  Bour- 
gongne, meuz  et  pleins  de  grant  convoitise  et  de  grant 
cruaullé  ,  c'estassavoir  le  bailli  de  Fouquencourt , 
Jacotin  son  frère,  et  Jaques  de  Braquencourt,  et  autres 
en  leur  compaignie,  dont  la  plus  grant  partie  estoient 
des  marches  de  Picardie ,  sachans  le  partement  dudit 
chariot  et  qu'il  estoit  ainsi  furny  de  biens,  et  par  la 
séduction  de  messire  Morelet  de  Bétencourt,  poursui- 
virent les  dessusdiz  et  les  rataingnirent  entre  la  rivière 
d'Oise  et  celle  de  Somme.  Si  les  envayrent  soudaine- 
ment, et  sans  y  trouver  aucune  défense,  en  mirent  h 
mort  la  plus  grant  partie.  Et  après  prindrent  tous  les 
biens  dessusdiz  et  le  jeune  escuier  dont  dessus  est  faicte 
mencion ,  et  s'en  vindrent  tous  loger  en  une  abbaye 
de  nonnains  nommée  Frémi ,  emprès  la  cité  de  Cam- 
bray.  Ouquel  lieu  quant  ilz  y  eurent  esté  deux  ou  trois 
jours,  prindrent  par  nuit  icellui  jeune  escuier  et  le 
menèrent  hors  de  l'abbaye,  et  le  occirent  très  inhu- 

1.  Ce  chiiteau,  lors  de  la  confiscation  du  grand -maître  Jean  de 
Montaigu,  avait  été  donné  à  Louis,  duc  de  Guienne,  qui  lui-même 
le  donna  à  Louis  de  Bavière,  par  lettres  du  3  décembre  1409. 

mainement  et  puis  le  gectèreiit  en  ung  fossé  plein 
d'eaue ,  et  après  ce  qu'il  fut  mort,  comme  dit  est ,  lui 
percèrent  le  corps  d\m  pieu  de  bois  pour  le  ataclier 
au  fons  du  fosse,  et  en  cest  estât  fut  trouvé  certain 
temps  après  par  les  \arlets  et  familiers  d'icelle  ab- 
baye, et  de  là  fut  porté  et  mis  en  terre  saincte  ou 
pourpris  d'icelle  église.  Et  depuis  il  y  fut  fait  très  noble 
service  pour  le  salut  de  son  âme,  à  la  prière  et  des- 
pense d'aucuns  de  ses  amis,  qui  en  firent  moult  grant 
clameurs  et  lamentacions  quant  ilz  en  furent  advertis. 
Kn  oultre ,  les  dessusdiz  malfaicteurs  firent  fermer  en 
queues^  grant  partie  des  biens  dessusdiz  et  les  mirent 
en  l'ostel  dudit  Cambray  ",  ouquel  ils  avoient  accoin- 
tance,  et  se  partirent  du  pays  de  Cambrésis  pour  aler 
en  autres  lieux  où  ilz  avoient  à  faire.  Laquelle  besongne 
venue  à  la  congnoissance  dudit  Loys  de  Bavière ,  fut 
tant  dolent  que  plus  ne  peut,  et  par  espécial  de  la 
mort  dudit  jeune  filz  et  de  ses  autres  gens,  et  aussi  de 
la  perte  de  ses  biens.  Si  en  fit  grant  complainte  au 
Roy  et  au  duc  d'Acquitaine ,  et  aussi  au  duc  de  Bour- 
gongne ,  à  qui  les  dessusdiz  se  disoient.  Lequel  duc  de 
Bourgongne  lui  promist  à  lui  faire  restituer,  et  de  pu- 
gnir  lesdiz  malfaicteurs.  Et  aucun  peu  de  temps  après, 
icellui  duc  Loys  se  parti  de  Marcoussis,  et  fut  conduit 
par  l'ordonnance  du  Roy  et  du  duc  de  Bourgongne  et 
du  vidame  d'Amiens ,  très  bien  acompaigné ,  jusques 


i .  C'est-  à-dire  renfermer  clans  des  tonneaux.  Il  est  question 
dans  un  registre  du  parlement  de  cette  époque  de  pièces  de  pro- 
cès entassées  dans  des  queues  et  envoyés  ainsi  aux  Grands-Jours 
de  ïroyes. 

2.  Il  y  a  ici  deux  mois  de  passés.  Il  faut  lire  :  en  l'ostel  d*un 
bourgois  dudit  Cambra^,  comme  au  ms.  Suppl.  fr,  93. 

en  la  ville  de  Valenciennes ,  où  il  demoura  grant  es- 
pace. Et  environ  six  sepmaines  après ,  comment  ses 
biens  estoient  dedens  la  cité  de  Cambray,  si  en  escripvi 
devers  la  loy  d'icelle  ville,  et  aussi  en  fist  escripre  par 
le  conte  de  Haynau,  auquel  il  estoit  parent.  Et  tant  y 
fut  besongne  que  finablement  iceulx  biens,  c'est  assa- 
voir ceulx  qui  furent  trouvez  dedens  la  cité  de  Cam- 
bray, lui  furent  rendus  et  restituez. 

De  laquelle  cité  de  Cambray  estoit  alors  évesque 
maistre  Pierre  d' Ailli ,  excellent  docteur  en  théologie , 
qui  adonc  fut  fait  cardinal  par  le  pape  Jehan  XXIir, 
et  se  nommoit  le  cardinal  de  Cambray*.  Auquel  éves- 
chié  succéda  Jehan ,  filz  du  seigneur  de  Liquerque*, 
maistre  es  ars ,  qui  pour  ce  temps  estoit  en  court  de 

Romme. 

En  oultre,  en  ces  propres  jours,  Henry  roy  d'An- 
gleterre fist  cryer  à  son  de  trompe  en  la  ville  de  Calais 
et  autres  lieux  et  frontières  de  Boulenois,  que  nul,  de 
quelque  estât  qu'il  feust,  de  son  obéissance,  n'alast  ou 
royaume  de  France  au  mandement  d'une  partie  ou 
d'autre  des  deux  princes  discordans,  pour  les  servir  en 
armes  ne  autrement,  sur  confiscacion  de  corps  et  de 
biens. 


1 .  Il  joua  un  grand  rôle  dans  l'affaire  du  schisme. 

2.  «  Licquerke.  »  {Suppl,  p\  93.) 

CHAPITRE  LXXXIX. 

Comment  le  roy  Loys  de  Cécile  se  parti  de  Paris.  Du  siège  de  Danfront 
et  de  la  bataille  de  S.  Remi-ou-Plain.  Et  du  siège  de  Bellame,  et  autres 
besongnes  et  incidens. 

Le  mardi  xx^  jour  d'avril  de  cest  an  *,  se  party  de 
Paris,  par  l'ordonnance  du  Roy  et  de  son  grant  con- 
seil, le  roy  de  Cécile  ^  avecques  toutes  ses  gens  d'armes 
en  moult  bel  arroy.  Si  le  convoia  jusques  dehors,  la 
ville  et  le  prévost  de  Paris ,  avecques  eulx  plusieurs 
autres  grans  seigneurs.  Si  s'en  alla  à  Angers  et  ou  pays 
du  Maine  à  lui  appartenans,  pour  iceulx  défendre  à 
rencontre  des  contes  d'Alençon  et  de  Ricliemont  qui 
moult  les  traveilloient  et  faisoient  forte  guerre.  Et  lui, 
là  venu ,  manda  tous  ses  subjectz,  tant  chevaliers  et 
escuiers  comme  autres ,  qui  estoient  accoutumez  de 
eulx  armer ,  et  les  mist  en  garnison  en  ses  villes  et 
forteresses  desdiz  pays  sur  les  frontières,  contre  ses 
adversaires.  Et  adoncques  messire  Anthoine  de  Cre- 
ton  \  le  Borgne  de  la  Heuse,  chevalier,  et  aucuns  au- 
tres capitaines  furent  envoiez  de  par  le  Roy  ou  pays 
d'Alençon  pour  le  remetre  en  l'obéissance  du  Roy.  Si 
prindrent  la  ville  de  Danfront.  Mais  le  chastel,  qui  es- 
toit  moult  bien  furny  de  gens  de  guerre  et  autres  gar- 
nisons ,  ne  porent  ilz  avoir.  Ains  se  tindrent  contre 
leurs  ennemis  en  faisant  guerre  en  tout  ce  que  possible 

4.  L'année  4412  avait  commencé  le  3  avril.  Le  20  tombait  un 
mercredi.  Il  faut  donc  lire,  ou  le  mardi  49,  ou  le  mercredi  20  avril. 

2.  Louis  II,  duc  d'Anjou,  roi  de  Sicile. 

3.  Il  faut  lire  de  Craon,  comme  dans  le  Suppl.  fr,  93  et  comme 
plus  bas.  La  forme  Creton  est  prise  du  latin  Credone. 

leur  estoit.  Et   avecques  ce  envolèrent  devers  ledit 
conte  d'Alençon  leur  seigneur,  lui  requerre  bien  in- 
stamment qu'il  les  voulsist  secourir.  Lequel  conte  fut 
fort  troublé  pour  la  prinse  de  sa  ville.  Si  manda  par 
ung  sien  hérault  à  ceulx  de  dedans,  qu'il  les  iroit  com- 
batre  en  assez  brief  terme  se  là  ilz  le  vouloient  acten- 
dre.   Après  lequel  mandement  iceulx  capitaines  en- 
voièrent  tantost  devers  le  roy  de  France,  lui  signifier 
ces  nouvelles,  en  lui  requérant  qu'il  leur  envoiast  aide. 
Lequel  Roy  manda  tantost  au  connestable  et  au  ma- 
reschal,  qui  estoient  à  Vernon,  à  tout  grant  compaignie 
de  gens  d'armes,  que  sans  délay  ilz  alassent  audit 
lieu  de  Danfront.  Lequel  mandement  fut  par  eulx  exé- 
cuté, et  y  alèrent.  Et  pareillement,  y  envoya  le  roy  de 
Cécile  très  grant  compaignie  de  gens  d'armes.  Mais 
au  jour  que  ledit  conte  d'Alençon  avoit  assigné  de  les 
combatre,  il  n'y  ala  ne  envoya.  Et  après  que  ledit 
connestable  et  autres  capitaines  eurent  entretenue  la- 
dicte  journée ,  voians  que  leurs  adversaires  point  ne 
venoient,  firent  faire  et  édifier  devant  ledit  chastel  ung 
fort  boulevert  *,  dedans  lequel  et  en  la  ville ,  ilz  lais- 
sèrent grant  garnison  pour  tenir  frontière  et  résister 
contre  icellui ,  et  se  partirent  de  là.  Si  s'en  ala  ledit 
connestable  mectre  le  siège  devant    Saint-Remy  ou 
Plain'  et  envoia  messire  Anthoine  de   Craon,  bien 
acompaigné,  à  Vernon,  querre  les  bombardes,  canons' 
et  autres  engins  de  guerre,  pour  amener  audit  lieu  "de 
Saint-Remi.  Et  estoit  lors  en  la  compaignie  d'icellui 

1 .  Le  ms.  Si'ppl.  fr.  93  écrit  :  bollevart. 

2.  Saint-Remy  du  Plain,  au  Maine. 

3.  En  général,  dans  les  textes  de  cette  époque  le  mot  bombarde 
s'applique  aux  pièces  de  gros  calibre. 

connestable,  Jehan  de  Luxembourg  son  nepveu,  mes- 
sire  Philippe  de  Harecourt  et  son  frère  le  seigneur  de 
JBeausault,  nommé  messire  Jaques,  le  vidame  d'Amiens 
le  seigneur  d'Offemont,  le  seigneur  de  Chauny,  le 
Borgne  de  la  Heuze ,  Raoul  de  Neelle,  Rolequin  filz 
dudit  vidame  d'Amiens,  le  seigneur  de  Louroy,  le 
Galois  de  Rend ,  messire  Boort  Quieret,  le  seigneur  de 
Herbausmes  \  le  seigneur  de  Sains,  et  plusieurs  autres 
notables  chevaliers  et  escuiers  jusques  au  nombre  de 
douze  cens  bacinels,  et  grant  nombre  d'archers.  Les- 
quelz  tous  ensemble  se  logèrent  en  ladicte  ville  de 
Saint-Remi  et  alèrent  oudit  chastel ,  qui  estoit  assez 
fort  et  bien  garny  de  bonnes  gens  de  guerre.  Lesquelz 
forent  de  première  venue  sommez  à   eulx  rendre  en 
Tobèissance  du  Roy,  de  laquelle  chose  ilz  furent  refu- 
sans.  Et  pour  ce ,  furent   drécez  à  l'encontre  dudit 
chastel  aucuns  engins,  et  de  fait  fut  fort  dommagié 
par  iceulx.  Durant  lequel  temps,  le  sire  de  Gaucourt 
et  messire  Jehan  Dreues ,  messire  Guanes  de  Garen- 
cières,  Guillaume  Batiller,  le  seigneur  d'Argillières , 
Jehan  de  Faloise  et  autres  capitaines  tenans  la  partie 
du  duc  d'Orléans  et  du  conte  d'Alencon,  se  mirent 
ensemble  avec  grant  nombre  de  combalans,  en  enten- 
cion  de  venir  combatre  ledit  connestable  et  le  prendre 
secrètement  en  son  logis  au  point  du  jour  avant  qu'il 
feust  adverti.  Et  pour  celle  entreprinse  mener  à  fin,  le 
X*  jour  de  may  se  mirent  à  chemin  et  chevauchèrent 
toute  la  nuit  et  en  conclusion  vindrent  assez  près  de 
leurs  adversaires ,  lesquelz  aucunement  de  jour  et  de 
nuit  estoient  sur  leur  garde,  et  avoient  leurs  coureurs 


\i\ 


i.  Hermaumes.  »  (Suppl.  fr»  93.) 

et  espies  par  le  pays.  Entre  lesquelz  y  estoient  à  ceste 
heure  Morelet  de  Mons  ,  Galien ,  bastard  d'Auxi ,  et 
aucuns  autres ,  lesquelz  furent  prins  desdiz  Orléanois. 
Mais  les  autres   eschapèrent  et  vindrent,   quanque 
chevaulx  les  porent  porter,  jusques  à  leur  ost ,  crians 
à  l'arme  !  et  qu'ilz  avoient  veu  les  Orléanois  en  grande 
ordonnance  de  bataille  et  durement  approuchans  leurs 
logis  ,  et  que  desjà  avoient  prins  Morelet  de  Mons  et 
le  bastard  d'Auxi  et  aucuns  autres.  Lesquelz  criz  oyz 
par  le  connestable  et  autres  capitaines ,  firçnt  sans 
délay  armer  leurs  gens  et  pour  mieulx  en  sçavoir  la 
vérité  envoièrent  le  seigneur  de  Saint-Léger  et  le  sei- 
gneur de  Drucat,  chevaliers  très  expers  en  guerre,  pour 
adviser  et  aussi  raporter  la  vérité  de  ceste  besongne. 
Lesquelz  ne  chevauchèrent  guères  loing ,  quant  ilz  vi- 
rent venir  leursdiz  adversaires  ainsi  et  par  la  manière 
que  paravant  leur  avoit  esté  raporté.  Si  s'en  retournè- 
rent tantost  au  logis  et  dirent  au  connestable  ce  qu  ilz 
avoient  veu  ;  lequel  faisoit  desploier  son  estandart  et 
sonner  ses  trompètes.  Si  yssi  hors  de  son  logis  avec 
une  partie  de  ses  gens  et  se  mist  en  bataille  pour  rece- 
voir ses  ennemis,  et  fist  arrester  le  surplus.  Et  là,  lui 
estant  armé  sur  ung  cheval ,  alant  d'un  lieu  à  T'autre  , 
mist  ses  gens  en  bonne  ordonnance ,  et  les  exhorta 
bénignement  à  bien  et  hardiement  combatre  contre 
les  adversaires  du  Roy  et  de  la  couronne  de  France. 
Et  adonc ,  par  le  conseil  des  plus  sages  de  sa  compai- 
gnie  furent  mis  au  derrière  de  sa  bataille  les  charios  et 
charètes ,  les  chevaulx  et  les  vai^lets  qui  les  gardoient. 
Et  à  chascun  costé  de  celle  bataille  furent  mis  emprès 
les  hommes  d'armes ,  les  archers  et  arbalestriers  en 
manière  de  deux  èles,  tant  et  si  loing  qu'ilz  se  povoient 

estendre.   Après  laquelle  ordonnance  ainsi  faicte  et 
qu'ilz  veoient  leurs  ennemis  venir  vers  eulx ,  furent 
faitz  nouveaulx  chevaliers,  tant  par  ledit  oonnestable, 
comme   par  aucuns  autres   là  estans,   c'estassavoir, 
Jehan  de  Lucembourg,  Jehan  de  Beausault,  Rolequin, 
fils  du  vidame  d'Amiens ,   Alart  de  Herbaumes ,  Le 
Brun  de  Sains,  Raoul  de  Neelle,  Raillart  d'Escaufours, 
Regnault  d'Azincourt  et  plusieurs  autres.  Etadonques 
ledit  connestable  se  mist  à  pie  au  plus  près  de  sa  ban- 
nière,  etâncontinent ,  lesdiz  Orlèanois,  lesquelz  pour 
ce  temps  on  nommoit  en  commun  langage  Armignacs, 
vindrent ,  une  partie  courant  à  grant  force  tout  à  che- 
val ,    dedens  la  ville ,   cuidans  soudainement  envayr 
leursdiz  adversaires  avant  qu'ilz  en  feussent  advertis. 
Et  quant  ilz  perçurent  qu'ils  estoient  tous  ensemble  en 
ordonnance  de  bataille ,  si  se  rassemblèrent  ensemble 
et  en  faisant  grant  bruit  et  grans  criz  se  boutèrent  tous  à 
cheval  dedens  les  archers  et  arbalestriers,  et  en  occirent 
de  première  venue  jusques  à  douze  ou  environ.  Et  les 
autres  se  mirent  oullre  ung  fossé  assez  avantageux,  et 
commencèrent  à  tirer ,  tant  de  leurs  arcs  que  de  leurs 
arbalestes  ,  assez  continuellement ,  et  tellement  se  v 
maintindrent  qu'ilz  grevèrent  très  grandement  les  Or- 
lèanois et  les  mirent  en  desroy  par  force  de  traict,  le- 
quel les  chevaulx  ne  povoient  souffrir,  et  ruèrent  jus 
plusieurs  de  leurs  maistres.  Et  adonc  le  connestable  fist 
marcher  sa  bataille  et  aler  avant  pour  assembler  à  eulz, 
et  leur  escria  à  haulte  voix  :  «  Cà  ribaudaille ,  veez 
me  cy  que  vous  querez.  Venez  à  moy.»  Lesquelz,  qui 
résister  ne  povoient,  principalement  pour  le  desroy 
de  leurs  chevaulx,  qui  estoient  blessez  si  qu'ilz  ne  les 
povoient  conduire ,  commencèrent  tantost  tourner  le 

dos  et  eulx  meclre  à  la  fuite.  Et  lors  ,  les  gens  d'icellui 
connestable ,  tant  hommes  d'armes  comme  archers 
en  eslevant  grans  cris ,  commencèrent  de  toutes  pars 
à  férir  et  effondrer  en  eulx,  et  les  navrer  et  occire 
cruelement.  Et  par  espécial,  les  dessusdiz  archers,  qui 
estoient  légèrement  armez,  les  poursuivirent  asprement 
et  en  firent  maint  mourir  à  grant  martire.  Et  là ,  en 
ce  mesme  lieu ,  auprès  de  l'assemblée  avoit  ung  vivier 
dedens  lequel  plusieurs  des  dessusdiz  [chevaulx]  tré- 
buchèrent, à  tout  leurs  maistres.  Et  lors  de  rechef  v 
eut  ung  vaillant  homme  d'armes  breton  qui  se  féry 
dedens  lesdiz  archers,  espérant  que  ses  compaignons 
le  suivissent  ;  mais  tantost  fut  tiré  jus  de  son  cheval  et 
mis  à  mort  très  cruellement.  Et  adonc  icellui  connes- 
tabble,  voiant  ses  ennemis  estre  tournez  à  déconfiture, 
fist  incontinent  plusieurs  de  ses  gens  monter  à  cheval, 
et  les  poursuivy  vigoreusement.  En  laquelle  poursuite 
en  furent  mors  et  prins  grant  nombre  ,  et  les  autres  se 
saulvèrent  en  Alencon  et  autres  lieux  et  fortresses  de 
leur  obéissance.   En  oultre ,  iceulx  retournans  de  la 
chasse  ramenèrent  bien  quatre  vingts  prisonniers  de 
leurs  adversaires  devers  ledit  connestable.  Lequel  ilz 
trouvèrent  avec  ses  chevaliers,  où  ilz  faisoient  grant 
joye  pour  la  victoiï'e  qu'ilz  avoient  obtenue  contre 
leurs  ennemis.  Entre  lesquelz  prisonniers  estoit  le  sei- 
gneur d'Asnières  et  messire  Jannet  de  Garpchères  \ 
filz   du  seigneur  de  Croisy,  lequel  estoit  à  ceste  be- 
songne  avec  ledit  connestable.  Et  quant  il  vit  son  filz 
qui  estoit  venu  contre  lui,  il  fut  esmeu  de  si  grant  ire, 
que  se  on  ne  l'eust  tenu  il  eust  tué  son  dit  filz. 

Or  est  vérité  que  ceulx  qui  estoient  venus  à  ladicte 
journée  contre  ledit  connestable,  avoient  amené  grant 
nombre  de  paysans,  en  entencion  qu'ils  deussent  ruer 
jus  leurs  adversaires.  Mais  le  contraire  leur  advint.  Car 
ilz  furent  mors,  bien  trois  cens  ou  environ,  et  en  y  eut 
de  prins,  bien  de  six  a  sept  vingts.  Et  tantost  après  se 
retrahy  ledit  connestable ,  à  tout  son  ost ,  dedens  la- 
dicte ville  de  Saint-Remy  au  Plain  ,  dont  il  s'estoit 
deslogié  le  matin.  Duquel  Saint-Remy  ceste  journée  et 
ceste  besongne  porte  le  nom  à  tousjours.  Et  là  fist 
préparer  ses  gens  afin  d'assaillir  le  chastel.  Mais  ceulx 
qui  estoient  dedens ,  véans  leur  secours  mis  à  descon- 
fiture ,  se  rendirent  incontinent  au  connestable  ou  nom 
du  Roy ,  lequel  ainsi  les  reçeut.  Et  les  gens  du  roy  de 
Cécile,  qui  estoient  environ  huit  cens  bacinets  d'hom- 
mes d'armes  à  Eslite*  en  la  conté  d'Alencon  ,  tantost 
qu'iiz  sceurent  les  nouvelles  que  lesdiz  Orléannois 
estoient  assemblez  pour  courir  sus  au  siège  de  Saint- 
Remi ,  ilz  constituèrent  et  ordonnèrent  quatre  vingts 
bacinetz,  et  les  envolèrent  au  connestable  audit  lieu  de 
Saint-Remi  pour  lui  faire  secours  et  aide.  Lesquelz  y 
arrivèrent  dedens  quatre  heures  après,  et  pour  la  grande 
desconfiture  et  reddicion  du  chastel ,  duquel  ilz  ne 
sçavoient  riens  ,  eurent  moult  grant  joye.  Et  puis  se 
départirent  tous  dudit  lieu,  en  délaissant  garnison  oudit 
chastel,  et  s'en  retournèrent  lesdiz  de  Cécile  devers  le 
roy  leur  seigneur,  et  le  connestable  s'en  ala  à  Belesme 
avecques  ses  gens,  c'estassavoir  le  mareschal  de  France 
et  messire  Antoine  de  Craon.  Lesquelz,  là  venus,  tan- 
tost après,  le  roy  de  Cécile 'et  toutes  ses  gens  d'armes 

1.  «  A  Leslite.  »  [SuppL  fr.  93.) 

2.  Notre  texte  introduit  ici  les  mots  devers  le  roy  leur  seigneur 

vindrent  hastivement  oudit  lieu  de  Belesme,  et  en  sa 
compaignie  plusieurs  archers  et  arbalestriers  et  habil- 
lemens  de  guerre ,  lesquelz  assirent  et  ordonnèrent 
leur  siège.   C'estassavoir  le  roy  de  Cécile  et  ses  gens 
ocupèrent  la  moitié  dudit  chastel,  et  ledit  connestable 
et  ledit  mareschal  de  France  ocupèrent  l'autre  moitié 
dudit  chastel,  et  moult  fort  le  commencèrent  à  envayr 
et  assaillir  poissamment  et  incessamment.  Et  tant  y 
continuèrent  que  les  asségez,  non  puissans  résister, 
rendirent  eulx  et  ledit  chastel  au  roy  par  condicion. 
Et  puis  après  que  garnison  fut  mise  en  la  ville  et  ou 
chastel,  de  par  le  Roy,  le  connestable  se  parti  et  s'en 
ala,  lui  et  ses  gens,  vers  Paris,  et  le  mareschal  s'en  re- 
tourna vers  Dreux,  et  le  roy  Loys  avecques  ses  gens 
s'en  ala  devers  le  Mans  Saint  Julien*  pour  garder  les 
terres  de  son  pays  d'Anjou.  Lequel  connestable  venu 
devers  le  Roy,  le  duc  d'Acquitaine  et  le  duc  de  Bour- 
gongne,  oudit  lieu  de  Paris,  fut  grandement  par  iceulx 
festyé  et  honnouré,  tant  pour  la  victoire  qu'il  avoit  eue 
oudit  lieu  de  Saint-Remy ,  comme  pour  autres  beson- 
gnes  qu'il  avoit  achevées  honnorablement  au  voia^e 
dessusdit.  Et  lui  fut  prestement  assignée  certaine  grant 
somme  de  pécune  pour  paier  ses  gens  d'armes  qui 
Favoient  servi  ou  voiage  dessusdit,  et  avec  ce  lui  furent 
donnez  grans  dons,  tant  de  par  le  Roy,  comme  par  le 
duc  de  Bourgongne. 

Durant  lequel  temps,  Amé  de  Viry  et  le  bastard  de 
Savoye  menèrent  forte  guerre  au  duc  de  Bourbon  ou 

et  le  connétable,  mots  qui  ne  se  trouvent  pas  dans  SuppL  fr,  93, 
et  qui  rendraient  la  phrase  inintelligible. 

1 .  Le  Mans,  dont  la  cathédrale  est  sous  Tinvocation  de  saint  Ju- 
lien. Le  ms.  Suppl,  fr.  93  porte  simplement  Le  Mans, 

pays  de  Beaujolois.  Et  environ  la  my-avril  eurent  ung 
grant  rencontre  assez  près  de  Yillefranclie,  et  ruèrent 
jus  deux  capitaines  du  duc  de  Bourbon  ,  c'estassavoir 
Viguier  et  Rafïort  *  et  Bernardon  de  Sères  et  avecques 
eulx  huit  vingts  hommes  d'armes ,  tant  chevaliers 
comme  escuiers  ;  et  peu  en  eschapa  qu'ilz  ne  feussent 
tous  prins  ou  mors. 

Et  d'autre  partie,  le  seigneur  de  Heilly  et  Enguerran 
de  Bournonville  mectoient  en  grant  subjection  le  pays 
de  Poictou,  et  en  ces  propres  jours  destroussèrent  deux 
cens  combatans  des  gens  du  duc  de  Berry  assez  près 
de  la  ville  de  Montfaulcon^ 

En  oultre ,  le  grand  maistre  d'ostel  du  Boy,  c' estas- 
savoir  messire  Guichard  Daulphin ,  le  maistre  des  ar- 
balestriers  de  France  et  Jehan  de  Cliâlon',  à  tout  dix 
mille  chevaulx  ,  alèrent  de  par  le  Roy  mectre  le  siège 
devant  la  ville  de  Saint-Furgeau  en  Nyvernois^  appar- 
tenant à  Jehan ,  fils  du  duc  de  Bar.  Et  eulx  là  estans 
actendoient  de  jour  en  jour  à  estre  combattus  par  leurs 
adversaires.  Néantmoins  après  qu'ilz  eurent  là  esté  en- 
viron douze  jours ,  et  perdu  plusieurs  de  leurs  gens, 
qui  y  furent  mors  et  navrez  ,  la  ville  se  rendi  en  leur 
obéissance ,  et  y  fut  mise  garnison  de  par  le  Boy. 

Et  pareillement  le  seigneur  de  Saint  George  et  autres 
nobles  du  pays  de  Bourgongne,  estoient  pour  lors  en 
Gascongne,  et  faisoient  guerre  au  conte  d'Armignac. 

Messire  Helion  de  Jaqueville  se  tenoit  vers  Estampes 

i .  Le  ms.  Suppl.  fr,  93  porte  «<  Viguier  de  Ruffort.  » 

2.  Montfaucon,  seigneurie  du  Poitou  dans  Télection  de  Cliatel- 
lerault. 

3.  Jean  de  Cliàlon,  sire  d'Arlay  et  prince  d'Orange. 

4.  Le  ms.  Suppl.  fr.  93  porte  «  Saint-Fourgau  en  Yvernois.  » 

et  conquestoit  chascun  jour  sur  les  Orléanois,  lesouelz 
pour  ce  temps  avecques  tous  ceulx  qui  tenoient  leur 
part,  estoient  moult  infortunez.  Car  de  tous  costez  on 
leur  fa.so.t  guerre.  Et  pour  y  remédier  et  avoir  aliance 
contre  leurs   adversaires,  envoièrent ,  les  seigneurs 
dont  mencon  est  faicte,  leurs  arr.baxadeurs  solemnelz 
devers   e  roy  Henry  d'Angleterre,   [qui]  movennant 
les  seellez  et  lectres  de  crédence  qu'ilz  atoient  portez 
des  seigneurs  de  France  qui  là  les  avoient  envoiez 
traicterent  tant  avec  icelluy   Roy   qu'il  fut   contenu 
d  e„vo.er  ausd.z  seigneurs  huit  mille  combattans,  des- 
quelz  seroient  les  cl.efz  son  second  filz  Thomas    duc 
de  Clarence-   Et  pour  de  ce  avoir  seureté  bailla  aux 
dessusdiz   ambaxadeurs   ses  lectres  scellées  de   son 
grand  seel    Lesquelles  ilz  apportèrent  en  France  de- 
vers lesdizde  Berry,  d'Orléans,  de  Bourbon  et  d'Aien- 
çon  et  autres,  lesquelz  à  leur  retour  ilz  trouvèrent  à 
Bourges  en  Berry.    Et  furent  bien  joieux  quant   ilz 
virent  le  scellé  du  roy  Henry  d'Angleterre.  2ar  chas! 
cun  jour  ilz  actendoient  d'en  avoir  à  faire,  par  ce 
qu  Ilz  estoient  tous  acertenez  que  le   duc  de  Bour- 
gongne amenoit  le  roy  de  France  avecques  toute  sa 
puissance  contre  eulx ,  pour  les  conquerre  et  sub- 
juguer. 


1.  V 


oy.  plus  haut,  p.  247. 

CHAPITRE  XC. 

Comment  le  Roy  de  France,  à  grant  puissance,  se  parti  de  Paris  pour 
aler  à  Bourges.  Et  des  lettres  du  roy  Henry  d'Angleterre.  Et  autres 
matières. 

Or  est  vérité  qu'en  ce  temps  le  roy  Charles  de 
France ,  pour  mectre  ses  ennemis  en  obéissance ,  par 
la  déterminacion  de  son  grant  conseil,  manda  partout 
son  royaume  gens  d'armes  et  gens  de  traict  à  venir 
devers  lui  vers  Paris  et  Meleun.  Et  avec  ce  fut  mandé 
grant  nombre  de  charroy  et  cbarèles.  Et  pareillement 
les  ducs  d'Acquitaine  et  de  Bourgongne  firent  très- 
grant  mandement.  Et  quant  tout  fut  prest  et  que  le  Roy 
se  devoit  partir  pour  aler  en  ce  voiage ,  les  Parisiens 
en  grant  quantité,  avec  ceulx  de  TUniversité  de  Paris, 
alèrent  devers  lui  en  son  liostel  de  Saint  Pol,  et,  pré- 
sent son  conseil,  lui  requirent  instamment  qu'il  ne  feist 
nul  traictié  et  accord  avecques  ses  adversaires,  sans  ce 
qu'ilz  y  feussent  expressément  comprins  et  dénommez. 
Et  remonstrèrent  comment  ses  adversaires  les  avoient 
en  grant  hayne  pour  ce  qu'en  tous  temps  ilz  avoient 
tenu  son  parti  et  le  servy  contre  eulx.  Laquelle  re- 
queste  leur  fut  octroiée  par  le  Roy  et  son  conseil.  Le- 
quel roy  yssi  de  Paris  en  noble  arroy,  le  jeudi  cin- 
quièsme  jour  de  may  de  cestan,  et  s'en  alaau  gisteau 
Bois  de  Vincennes,  où  estoit  la  royne ,  sa  compaigne. 
Et  delà,  icelle  avecques  lui,  par  Corbueil  ala  à  Meleun, 
où  il  séjourna  par  aucuns  jours  en  actendant  ses  gens. 
Et  le  dimenche  ensuivant*,  se  partirent  dudit  lieu  de 


1.  Le  8  maH4i2. 

Paris  les  ducs  d'Acquitaine  et  de  Bourgongne  ,  et  s'en 
alèrent  à  Meleun  devers  le  Roy.  Ouquel  lieu  et  à  l'en- 
viron ,  venoient  gens  en  grant  multitude  de  plusieurs 
parties  du  royaume  de  France.   Et  le  samedi  ensui- 
vant, xxuif  jour  dudit  moys^  de  may,  se  parti  ledit 
roy,  de  Meleun,  en  sa  compaignie  les  ducs  d'Acquitaine, 
de  Bourgongne,  de  Bar,  et  les  contes  de  Mortaigne  et 
de  Nevers  ,  avecques  plusieurs  autres  grans  seigneurs  , 
chevaliers  et  gentilz  hommes.  Et  avoit  conclud  avec 
son  grant  conseil  à  jamais  retourner  de  son  entre- 
prinse  jusques  à  ce  qu'il  auroit  mis  en  son  obéissance 
les  ducs  de  Berry,  d'Orléans  et  de  Bourbon,  et  tous  les 
autres  aliez.  Et  s'en  alèrent  à  Moret  en  Gatinois,  et  de 
•ïlàïaj^onstereau  où  fault  Yonne.  Ouquel  lieu  de  Mons- 
tereau ,  le  Roy  fut  blécié  en  la  jambe  de  la  roupture 
d'un  cheval  ^  Et  de  là,  s'en  ala  à  Sens  en  Bourgongne, 
où  il  séjourna  par  six  jours  pour  cause  de  ladicte  ble- 
ceure.  Et  tousjours  estoient  la  royne  et  la  duchesse 
de  Bourgongne  en  sa  compaignie ,  lesquelles,  reçeu  le 
congié  de  leurs  seigneurs ,   retournèrent  au  Bois  de 
Vincennes.  Et  le  conte  de  Charrolois ,  seul  filz  au  duc 
de  Bourgongne  ,  par  l'ordonnance  de  son  père  s'en 
ala  demourer  à  Gand.  Et  tantost  après  la  Royne  s'en 
ala  demourer  à  Meleun,  et  y  tint  son  estât. 

Durant  lequel  temps  les  Anglois  de  la  frontière  de 
Boulenois  prindrent  d'emblée  la  forteresse  de  Bane- 


i.  Il  y  a  ici  un  dix  de  trop.  Il  faut  lire  le  i4,  comme  dans  le 
ms.  Suppl.  fr.  93. 

2.  C'est-à-dire  d'une  ruade,  comme  l'indique  plus  clairement  le 
ms.  Suppl.  fr.  93  :  «  Fu  bléchié  en  la  gambe  de  la  regetture  d'ung 
cheval.  »  Voy.  le  Religieux  de  Saint -Denis,  qui  parle  plus  au 
long  de  cet  incident.  {Chron.  de  Ch.  FI,  t.  V,  p.  G37.) 

langeen  située  enlre  Ardre  et  Calais  %  laquelle  appar- 
tenoit  au  damoiseau  de  Dixemue*  en  héiitage ,  non 
obstant  que  pour  lors  y  avoit  trêves  seellées  entre  les 
deux  roys.  Et  fut  commune  renommée  que  le  capi- 
taine d'icelle  forlresse  ,  nommé  Jehan  de  Stinbèque , 
la  vendi  et  en  receut  certaine  somme  d'argent  des 
Anglois.  Pour  laquelle  prinse  ,  lendemain  quant  les 
nouvelles  en  furent  espandues  par  le  pays  ,  le  peuple 
tenant  la  partie  du  Roy  en  furent  fort  troublez%  mais 
ilz  n'en  peurent  avoir  autre  chose,  et  leur  convint  sou- 
frir.  Si  demoura  ledit  capitaine  et  sa  femme  paisible- 
ment avec  iceulx  Anglois,  et  par  ainsi  fut  assez  apper- 
ceu  que  la  prinse  du  fort  avoit  esté  faicte  de  son  gré. 
Et  avec  ce ,  certains  souldoiers  qu'il  avoit  avec  lui, 
furent  détenus  et  mis  à  finance. 

En  oultre ,  le  roy  Henry  d'Angleterre  ,  de  l'affinité 
et  aliance  de  mariage  qu'il  avoit  voulu  avoir  pour  son 
filz  aisné  avecques  la  fille  du  duc  de  Bourgongne  ,  fut 
pour  ce  temps  du  tout  refroidie  par  le  moien  des  aliances 
dont  dessus  est  faicte  mencion,  qu'il  avoit  faicte  avec 
les  adversaires  dudit  duc.  Et  aux  Gantois ,  à  ceulx  de 
Bruges,  d' Ypre  et  du  Franc,  envoya  lectres  en  françois 
par  ung  sien  hérault.  Desquelles  la  teneur  s'ensuit: 

(f  Henry  ,  par  la  grâce  de  Dieu  roy  d'Angleterre  et 
de  France ,  seigneur  d'Yrlande.  A  honnourez  et  sages 
seigneurs,  bourgois,  eschevins  et  advouez  des  villes  de 
Gand,  de  Bruges,  d'Ypre,  et  du  territoire  du  Francq  , 
noz  très  chers  et  espéciaulx  amis  ,  salut  et  dilection. 

i  .  Balinghen,  à  3  kilomètres  d'Ardres. 

2.  Dixmude. 

3.  «  En  fu  le  peuple  tenans  la  partie  des  Franchois,  fort  tour- 
blés.  »  {Suppl.  fr.  93.) 

Très  chers  et  honnorez  seigneurs  et  amis,  il  est  venu  à 
nostre  congnoissance  par  relacion  créable  ,  comment 
soubz  umbre  de  nostre  adversaire  de  France     le  duc 
de  Bourgongne ,   conte  de  Flandres ,  prent  Lt  veult 
prendre  son  chemin   vers  nostre  pays  d'Acquitaine , 
pour  icellui  destruire  et  gaster  et  noz  subgetz ,  et  par 
especial  noz  bien  chers  et  amez  cousins  les  ducs  de 
Berry,  d  Orléans  et  de  Bourbon,  les  contes  d'Alencon, 
d  Armignac   et  le  seigneur  d'AIbret.    Pour  quo^  se 
vostre  seigneur  veult  persévérer  en  son  injurieux  et 
mauvais  propos,  vous  nous  vueillés  par  le  porteur  de 
ceste  certifier  par  vos  lectres  le  plus  tost  que  vous  pour- 
rez,  se  ceulx  du  pays  de  Flandres  veulent  pour  leur 
partie  tenir  les  trêves  entre  nous  et  eulx  derrenière- 
ment  tenues  et  eues ,  sans  vous  assister  au  mauvais 
propos  de  votre   seigneur  contre  nous.   Entendans 
honnourez  seigneurs  et  amis,  que  ou  cas  que  vous  et 
les  communes  de  Flandres  les  vouldroient  garder  et 
tenir  ou  prouffit  du  pays  des  Flandres,  nous  entendons 
et  avons  proposé  de  faire  pareillement  pour  nostre  par 
lie.  Très  chers  et  honnorez  amis,  le  Saint-Esperit  vous 
ait  en  sa  sainte  garde.  Donné  soubz  nostre  privé  séel 
en  nostre  palais  de  Westmoustier,  le  xvi«  jour  de  may ' 
xin"  an  de  nostre  règne*.  » 

Sur  lesquelles  lectres  les  Flamens  respondirent  et 
dirent  au  porteur  que  les  trêves  dont  lesdictes  lectres 
taisoient  mencion  ne  vouloient  nullement  enfraindre 
et  qu'au  roy  de  France,  leur  souverain  seigneur,  et  le 
duc  de  Bourgongne,  conte  de  Flandres,  serviroient  et 

1.  Pour  constater  l'exactitude  de  Monstrelet,  cf.  Rymer  rt  IV 
part.  II,  p.  12),  où  cette  pièce  est  imprimée.  ^        ^        ' 

assisteroient  comme  autrefois  avoient  fait ,  à  leur  po- 
voir.  Lesquelles  lectres  tantost  après  envoièrent  devers 
le  Roy  et  le  duc  de  Bourgongne,  qui  estoient  encores 
en  la  ville  de  Sens  en  Bourgongne. 

Esquelz  jours,  le  duc  de  Berry,  par  le  conseil  du 
conte  d'Armaignac  ,  fist  forger  monnoye  en  sa  cité  de 
Bourges  pour  paier  les  souldoiers ,  c'estassavoir  hlans 
doubles  et  escuz  d'or,  assez  semblables  à  la  monnoye 
du  coing  du  Roy,  en  escripture  et  en  armes.  Dont  le 
Roy  et  son  conseil  furent  moult  desplaisans. 

CHAPITRE   XCI. 

Comment  la  ville  de  Vreviiis  fut  prinse  des  Orléanoi» ,  lesquelz  peu  de 
temps  après  s'en  partirent  et  l'abandonnèrent. 

Item,  en  ces  jours  proprement,  la  ville  de  Vrevins*, 
qui  estoit  moult  forte  et  riche ,  fut  prinse  par  décep 
cion  de  messire  Clugnet  de  Brabant ,  de  messire  Tho- 
mas de  Liersis%  du  seigneur  de  Bosqueaulx,  cheva- 
liers ,  et  aucuns  autres  gentilz  hommes  jusques  au 
nombre  de  six  cens  combatans  ou  environ,  de  diverses 
nacions ,  lesquelz  estoient  de  la  partie  des  Orléanois. 
Et  disoit-on  que  ce  fut  par  ung  boucher  et  à  son  in- 
stance, qui  avoit  esté  banny  de  ladicte  ville  par  ses  dé- 
mérites et  s'estoit  mis  en  la  compaignie  dudit  messire 
Clugnet ,  duquel  boucher  la  femme  et  les  enfans  de- 
mouroient  en  ladicte  ville.  Lesquelz  sur  le  serain  et 
requoy  de  la  nuit'  s'estoient  tapis  et  mucez  emprès 

1.  f>6?rm^,  pour  Vervins  (en  Laonnois). 

2.  «  Thumas  de  Lersies.  »  {Suppl.  fr.  93.) 

3.  <c  Sur  le  quoy  et  serain  de  la  nuit.  »  {Suppl.  fr,92.)  Requies, 

repos. 

une  porte.  Et  quant  le  jour  fut  esclarcy,   environ  so- 
leil levant,  que  les  guètes  et  gardes  de  nuit  sur  les 
murs  se  partirent  et  laissèrent  leurs  gardes,  et  que  la 
porte  fut  ouverte  et  le  pont  fut  avalé  S    iceulx  qui 
estoient  mucez  en  certains  lieux,  avant  que  les  gardes 
des  portes  feussent  venues,  entrèrent  etis  et  commen- 
cèrent à  envayr  ceulx  de  ladicte  ville ,  qui  riens  n  y 
pensoient ,  et  firent  sonner  leurs  trompètes  en  criant 
à  haulte  voix  :  «  Vive  le  duc  d'Orléans  !  »  Toutefois 
il  y  eut  peu  de  gens  de  ladicte  ville  prins  ,  mais  ilz  fu- 
rent tousdesrobez.  Et  estoit  lors  le  seigneur  dudit  lieu 
de  Vrevins  avecques  le  Roy.  Et  y  eut  prins,  tant  en 
vaisselle  comme  en  monnoie,  la  valeur  de  moult  de 
fleurins^  Lequel  avoir  fut,  par  ledit  messire  Clugnet, 
du  gré  et  consentement  de  ses  compaignons,   tous 
porté  en  Ardenne%  afin  que  ceulx  du  pays  et  des 
villes  de  sa  partie  et  qui  estoient  en  son  aide,  feussent 
tous  paiez.  Et  tantost,  tous  les  voisins  d'entour,  qui 
sceurent  la  chose  et  le  fait ,   furent  moult  esbahis  et 
eurent  grant  paour.  Pour  ce ,  vindrent  les  communes 
d'entour,  tant  des  bonnes  villes  comme  du  pays  d'en 
viron.  Si  les  asségèrent  et  se  mirent  en  peine  de  re- 
prendre ladicte  ville.  Là  vint  aussi  le  bailli  de  Vermen- 
dois,  nommé  Le  Brun  de  Bains,  chevalier,  le  seigneur 
de  Chin,  et  plusieurs  autres  chevaliers  et  escuiers , 
bourgois  et  autres  avecques  lui,  jusques  au  nombre  de 
quatre  cens  bacinets  et  six  ou  huit  mille  piétons  de 
gens  armez  puissamment.    Duquel  siège  vint  le  sei- 
gneur de  ladicte  ville  ,  qui  estoit  de  grant  noblesse  et 

L  Abaissé. 

2.  Florins,  comme  au  ms.  Suppl.  fr.  93. 

3.  •  Fu  tout  porté  en  Ardenne.  »  {Ibid.) 

moult  expert  chevalier,  tantost  qu'il  oy  nouvelles  de 
la  prinse  de  sadicte  ville.  Si  fut  tout  le  circuile  entre- 
prins  par  ceulx  de  dehors ,  et  par  grant  force  et  puis- 
sance les  commencèrent  à  guerroier.    Et  les  asségez 
ordonnèrent  leurs  défenses  sur  les  murs ,  de  dars  et 
de  saiètes  et  d'autre  trait,  en  leur  monstrant  et  faisant 
bonne  guerre  et  bonne  défense.  Et  là  en  ladicte  ville 
furent  en  cest  estât  vingt  trois  jours.  Et  tant  que  le 
VII"  jour  du  moys  de  juing,  le  seigneur  de  Bosqueaulx 
Thomas  de  Hersis  et  son  filz  ' ,  chevaliers  ,  le  bastart 
d'Esne ,  et  ceulx  qui  estoient  avecques  eulx  ,  considé- 
ransque  leurs  adversaires  croissoient  de  jour  en  jour 
et  aussi  le  dérompement  des  tours,  des  maisons  et  des 
murs,  doubtans  qu'en  la  fin  ne  feussent  prins  de  force 
et  de  leurs  ennemis  mis  à  mort,  ce  jour,  eurent  con- 
seil ensemble  pour  sçavoir  comment  ilz  se  pourroient 
saulver.  Si  monstrèrent  grande  apparence  de  résister 
et  eulx  défendre  contre  leurs  ennemis ,  pour  mieulx 
celer  leur  entencion.  Lesquelz,  à  Teure  que  ceulx  de 
dehors  estoient  en  leurs  tentes  et  pavillons,  et  qu'ilz 
séoient  au  disner,  et  avoient  leurs  guectes  devant  une 
porte  tous  armez  ainsi  que  on  avoit  accoustumé,  vin- 
drent  lesdiz  asségiez  tous  armez  et  montez  sur  leurs 
chevaulx,  et  firent  ouvrir  les  portes.  Et  tous ,  excepté 
trois  qui  dormoient  ou  qui  furent  trop  négligens,  sail- 
lirent haslivement  hors  de  la  porte ,  en  férant  très  as- 
prement  leurs  chevaulx  des  espérons  ,  et  à  course  de 
chevaulx  se  boutèrent  ou  bois  le  plus  tost  qu'ils  porent. 
Ceulx  qui  tenoient  le  siège,  voians  ceste  chose,  furent 

i.  Il  est  appelé  plus  haut  Thomas  de  Liersis.  Le  ms.  Suppf. 
fr.  03  pot  te  :  «  Thouiars  de  Liersies,  le  filz  du  seigneur  d'Esclèbes, 
chevaliers.  » 

tous  esmerveillez.  Si  boutèrent  leurs  tables  par  terre 
montèrent  es  chevaulx  et  coururent  après  eulx.  Si  les 
suivirent  à  grant  effort  tant  qu'ilz  porent ,  et  en  prin- 
drent  jusques  à  soixante  ou  environ  ,  et  les  aultres  se 
saulvèrent  par  force  de  bien  fuyr.  Et  ceulx  qui  les  cha- 
cèrent,  retournèrent ,  à  tout  leurs  prisonniers ,  puis 
entrèrent  en  ville,  où  ilz  trouvèrent  les  trois  orléanois 
dessusdiz,  avecques  aucuns  aultres  chétifz,  lesquelz  le 
bailli  de  Vermendois  fist  mectre  en  prison.  Et  après  ce 
qu'on  eut  oye  leur  confession ,   furent  par  sentence 
dudit  bailli  décolez.  Et  après  se  partit  de  là  ledit  bailli 
et  s'en  ala  à  Laon  ,  où  il  mena  les  autres  prisonniers 
orléanois  bien  liez ,  pour  là  leur  faire  coper  les  testes. 
Et  le  seigneur  de  Vrevins  demoura  en  sadicte  ville ,  et 
à  son  povoir  la  fist  refaire  et  réparer.  Et  le  seigneur 
de  Chin  et  les  autres  s'en  alèrent  chascun  en  son  lieu. 
Et  dedens  brief  temps  après ,  fut  prins  le  chastel  de 
GersiesS  qui  estoit  moult  fort,  des  gens messire  Clugnet 
de  lirabant,  c'estassavoir  de  messire  Symon  de  Cler- 
mont,  etung  capitaine  nommé  Mulet  Dautre,  et  aucuns 
autres.  Lesquelz  le  prindrent  d'emblée,  à  ung  matin. 
Mais  tantost  ledit  bailU  de  Vermendois,  et  avecques 
lui  les  seigneurs  dessusdiz  et  grant  multitude  de  com- 
munes ,  vindrent  devant  et  le  recouvrèrent  par  force 
d'assault.  Si  furent  prins  les  dessusdiz  Simon  et  Mulet 
Daultre  et  leurs  gens,  et  menez  à  Laon,  où  ilz  eurent 
tous  les  testes  copées.  Et  après,  pour  garder  ledit  chas- 
tel, y  fut  mise  garnison  de  par  le  Roy. 

1 .  Gercy,  à  3  kilomètres  de  Vervins, 

CHAPITRE  XCII. 

Comment  le  Roy  de  France  oy  certaines  nouvelles  que  ses  adversaires 
estoient  aliez  avecques  le  roy  d'Angleterre.  Et  comment  le  connestable 
fut  envoie  contre  eulz  ou  pays  de  Boulenois. 

En  ces  inesmes  jours,  Charles,    roy  de  France, 
estant  encores  avecques  ses  princes  à  Sens  en  Bour- 
gongne,  oy  certaines  nouvelles  que    ses  adversaires 
estoient  aliez  avecques  le  roy  d'Angleterre ,  c'estassa- 
voir  Berry,  Orléans  et  Bourbon  et  les  autres  seigneurs 
de  leur  partie,  et  que  le  roy  d'Angleterre  si  vouloit 
envoier  aucuns  de  ses  princes  en  France,  à  tout  une 
grosse  armée  d'Anglois,  à  leur  aide,  pour  dégaster  son 
royaume,  et  que  desjà  estoient  yssus  de  Calais  et  d'au- 
tres fortresses  des  frontières  du  Boulenois,  et  commen- 
çoient  à  courir  à  Fenviron,  en  amenant  proies  et  pri- 
sonniers, et  par  espécial  sur  la  mer.  Et  en  la  ville  de 
Berch  '  boutèrent  les  feux,  en  enfraignant  les  trêves  qui 
estoient  entre  lui  et  le  roy  d'Angleterre.   Et  pour  y 
obvier  manda   liastivement   au   conte   Walerant  de 
Saint-Pol,  son  connestable,  que,  à  tous  ses  gens  et  les 
nobles  de  Picardie,  alast  sur  les  frontières  et  meist  par 
tout  bonne  garnison  de  gens  d'armes  et  de  vivres  pour 
contrester  aux  courses  et  entreprinses  d'iceulx  Anglois, 
et  que  de  ce  il  feist  bonne  diligence.  Car  le   duc  de 
Bourgongne  avoit  amené  avecques  lui  tous  les  plus 
jeunes  et  chevalereux   qu'il   avoit  peu  trouver,  par 


i.   «  Bercq.«  {Suppl.  fr.  93.,)  Ben k-sur-Mer,  à  \k  kilomètres 
de  Montreuil. 

espécial  du  pays  de  Boulenois,  de  Ternois*,  de  Pon- 
thieu  et  d'Artois,  et  y  avoit  laissé  seulement  les  anciens 
hommes  fèbles  qui  plus  ne  se  povoient  armer.  Et  est 
vérité  que  ledit  connestable,  quant  il  oy  les  nouvelles 
des  maulx  que  faisoient  les  Anglois  dessusdiz,  plus  par 
son  gré  que  par  constrainte  ne  mandement  du  Boy, 
toutes  choses  laissées  et  mises  derrière,  se  party  et 
vint  à  Paris  tantost  et  bien  liastivement ,  avec  lui  le 
Borgne  de  la  Heuse  et  autres  chevaliers ,  lesquelz  il 
laissa,  par  la  voulenté  de  ceulx  de  Paris,  afin  de  mener 
guerre  contre  ceulx  de  Dreues  %  et  puis  s'en  ala  en 
Picardie  et  à  Saint-Pol  veoir  sa  femme,  et  de  là  print 
son  chemin  à  Saint-Omer  et  puis  à  Boulongne,  en 
fournissant  et  visitant  toutes  les  frontières.  Et  tantost 
après  fut  la  terre  et  frontière  desdiz  Anglois  esmeue  et 
pleine  de  rumeur,  et  tant  qu'ilz  se  retrahirent  à  tous 
leurs  cornes    rabaissées.    Mais  dedens   brief   temps 
recommencèrent.   Et  quant  le  connestable  vid  qu'ilz 
ne  se  absentoient  de  faire  guerre,  il  eut  conseil  avec 
aucuns  chevaliers  de  ses  gens  et  autres ,  c'estassavoir 
le  seigneur  d'Offemont,  le  seigneur  de  Chaulny,  le 
seigneur  de    Haulcourt   et   plusieurs  autres  ^   Après 
lequel  conseil  il  assembla  devers  lui  moult  de  gens 
d'armes,  jusques  au  nombre  de  mil  et  six  cens  hommes. 
Lesquelz,  soubz  la  conduite  du  seigneur  de  Louroy  et 
d'un  nommé  Aliquatin  \  un  certain  jour  sur  le  soir 

1 .  Petit  pays  répondant  au  comté  de  Saint-Pol.  On  disait  Saint- 
Pol  en  Ternois. 

2.  C'est  la  vieille  forme,  Dreux  est  la  nouvelle. 

3.  Le  sire  d'Auffennmt,  le  sire  de  Cauny,  le  sire  de  Louroy, 
niessire  Phelippe  de  Harcourt  et  plusieurs  autres.  >  (  SuppL 
fr.  93.) 

4.  «  Alinquetun.  »  (Ibid.) 

fist  armer  [et]  *  devers  la  ville  et  le  chastel  de  Guines 
les  ordonna  et  disposa  aler.  Et  quant  ilz  commencè- 
rent à  approucher  la  ville,  eulx  estans  tous  de  pie,' le 
conneslable  avoit  par  un^-  autre  costé  envoyé  messire 
Jehan   de   Rend,    à    tout  quarante   bacinetz,    lequel 
sçavoit  bien  les  adresses  de  ladicle  ville,  afin  de  mons- 
trer  aux  devantdiz  comment  ilz  assauldroient  icelle. 
Laquelle  estoit  adonc  close  de  bons  palis  et  de  bons 
fossez,  et  si  estoit  garnie  de  Holandois  et  autres  souL 
doiers,  qui  y  demouroient.  Et  le  connestable,  à  tout  six 
cens  bacinetz,  passa  oultre  la  ville  pour  garder  ung 
passage  estans  entre  Calais  et  Guynes,  afin  que  les 
Anglois  dudit  Calais  oyans  faire  l'assault  ne  venissent 
grant  armée  pour  aider  aux  Guinois,  et  aussi  que  les 
Guinois  ne  peussent  passer  ne  aler  à  Calais.  Et  ainsi, 
ou  milieu  des  deux  batailles  se  mist  le  connestable,  à 
tous  ses  gens,  et  là  fut,  tant  et  si  longuement  que 
lassault  dura.  Lesquelz  piétons  dessusdiz  et  ceulz  qui 
les  conduisoient  vindrent  tous  ensemble  au  point  du 
jour,  de  cy  à  la  ville,  bien  affaictez  d^assaillir.  Et  tant 
firent  que  par  grans  et  cruelz  assaulz  boutèrent  le  feu 
en  la  ville,  lequel  tant  qu'il  trouva  de  quoy  ne  cessa 
d'ardoir  maisons,  et  en  ardi  plus  de  soixante.  Les  habi- 
tans  d'icelle  se  défendirent  fort  et  vertueusement  con- 
tre leurs  ennemis.  Et  les  Anglois  estans  ou  chastel  de 
Guynes,    gectoient  pierres  et   traioient  d'arbalestres 
onnyement  *  sans  point  cesser ,  et  moult  grevèrent  les 
assaillans    Finablement,  ceulx  de  ladicte  fortresse  de 
Guines  ouvrirent  une  des  portes  et  leur  bassecourt, 
par  laquelle  ceulx  de  la  ville  entrèrent  ens  et  furent 

i,  Suppl.  /r.  93. 

t.   II  vaudrait  mieux  omnyement  [pmni  modo). 

receuz,  et  par  ainsi  eschapèrent  d'être  mors.  Et  les 
assaillans,  par  le  conseil  dudit  de  Renti  et  de  leurs  con- 
ducteurs, se  retraliirent  tous  ensemble  et  retournèrent 
en  leurs  lieux ,  mais  toutefoiz  en  y  eut  moult  de  blé- 
cez  et  navrez,  et  peu  en  mourut.  Et  le  connestable,  à 
qui  iceulx  firent  sçavoir  leur  retraite,  à  tout  son  armée, 
s'en  retourna  à  Boulongne,  laissant  garnisons,  ainsi 
que  dit  est ,  par  toutes  les  parties  et  frontières  contre 
iceulx  Anglois.  Lesquelles  garnisons  couroient  chascun 
jour  l'un  contre  l'autre. 

CHAPITRE    XCllI. 

Comment  le  Roy  mist  siège  devant  Fontenay,  et  tost  après  à  Bourges  en 
Berry.  Et  des  besongnes  qui  advinrent  en  cellui  temps. 

Item ,  après  que  le  roy  de  France  eut  séjourné  par 
aucuns  jours  en  la  ville  de  Sens  en  Bourgongne ,  et 
qu'il  eut  eu  plusieurs  grandes  délibéracions  avec  son 
grant  conseil  sur  les  afaires  de  son  royaume ,  se  partit 
de  là  et  ala  à  Aucerre,  et  de  là  à  la  Charité  sur  Loire, 
où  il  séjourna  par  cinq  jours ,  et  après  print  son  che- 
min devers  ung  fort  chastel  nommé  Fontenay,  lequel 
les  Orléanois  tenoient.  Lesquelz,  quant  ilz  virent  la 
grant  puissance  du  Roy,  rendirent  ledit  chastel,  par 
condicion  qu'ilz  s'en  yroient  sauf  leur  corps  et  leurs 
biens.  Et  ce  pendant,  plusieurs  capitaines  qui  avoient 
tenu  les  frontières  contre  lesdiz  Orléanois,  venoient 
chascun  jour  de  divers  pays,  à  grant  puissance,  devers 
le  Roy.  Entre  lesquelz  y  vindrent  le  seigneur  de 
Heilli,  Enguerran  de  Bournonville,  Amé  de  Viri  et 
plusieurs  autres. 

Item.  Dudit  lieu  de  Fontenay,  le  Roy  ala  loger  ou 
pays  de  Berry  devant  une  ville  nommée  Dun  le  Roy  \ 
et  la  fist  asséger  tout  à  Tenviron  et  moult  fort  batre 
de  ses  engins.  Durant  lequel  siège,  Hector,  bastard  de 
Bourbon,  frère  au  duc  de  Bourbon,  vint,  à  tout  trois 
cens  hommes  d'armes,  sur  aucune  compaignie  des 
gens  du  Roy  qui  aloient  à  l'estrade  *.  Si  en  print  et 
occist  plusieurs,  et  après  s'en  retourna  bastivement  en 
la  cite  de  Bourges,  où  estoient  les  ducs  de  Berry  et  de 
Bourbon,  aux  quelz  il  raconta  son  adventure.  Et  après, 
ceulx  de  Dun  le  Roy  furent  si  contrains  par  la  force 
des  engins  du  Roy,  que  le  neuviesme  jour  dudit  siège, 
sauf  leur  corps  et  leurs  biens,  se  rendirent,  et  livrèrent 
ladicte  ville  au  Roy,  par  telle  condicion  que  Loys  de 
Corailles,  chevalier,  naguères  séneschal  de  Boulenois 
de  par  le  duc  de  Berry,  peust  revenir,  à  tout  ses  gens 
d'armes,  devers  ledit  duc  de  Berry,  sainement  et  saul- 
vement.  Dont,  après  l'espace  de  trois  jours,  le  Roy  et 
tout  son  ost  se  partit  de  là,  délaissant  en  ladicte  ville 
messire  Gautier  de  Rupes,  chevalier  bourguignon, 
capitaine  et  garde  d'icelle.  Et  à  trois  lieues  ou  environ, 
en  une  ville  près  d'un  bois,  le  vendredi  x®  jour  de 
juing,  le  Roy  et  tout  son  exercite  se  loga.  Et  lende- 
main matin,  c'estassavoir  le  samedi  xi"  dudit  mois,  se 
parti  et  vint  devant  Bourges  la  citè^,  forte  ville  et  peu- 

i.  Dun-le-Roy  ou  Dun-sur-Auron ,  à  sept  lieues  de  Bourges 
Le  Roi  y  était  le  8  juin.  Il  existe  aux  Archives  des  lettres  de  lui 
en  faveur  de  Robert,   duc  de  Bar,  datées  du  8  juin  1412.  «  Au 
camp  devant  Dun  le  Roy.  » 

2.  C'est  encore  aujourd'hui  un  mot  de  notre  vocabulaire  de 
guerre. 

3.  Le  samedi  i\  juin  1412.  La  veille  on  avait  fait  à  Paris  une 
procession  solennelle  pour  le  succès  des  armes  du  roi 

plée,  en  provisions  superhabondant ,  et  de  tous  biens 
remplie.  Laquelle  cité  souloit  estre  royale  et  chef  (Je 
tout  le  pays  et  règne  d'Acquitaine,  située  sur  la  rivière 
d'Jèvre,  et  parmy  une  partie  de  la  ville  cuert  un  petit 
fleuve,  qui  cuert  de  Dun  le  Roy  \  En  laquelle  cité,  avec 
les  habitans  et  bourgois  d'icelle  ,  monstroient  et  fai- 
soient  grande  apparence  de  résister,  c'estassavoir  les 
ducs  de  Berry  et  de  Bourbon,   le  sire  d'Albreth,  le 
conte  d'Aucerre,  Jehan,  frère  au  duc  de  Bar,  et  moult 
d'autres  qui  s'estoient  fuys  et  partis  hors  de  Paris, 
l'arcevesque   de  Sens,   l'arcevesque  de  Bourges,  les 
évesques  de  Paris  et  de  Chartres,  le  seigneur  de  Gau- 
court,  Barbazan,  le  sire  d'Ambrecicourt  et  le  Borgne 
Foucault,  avec  mil  et  cinq  cens  cuiraces  et  quatre  cens 
hommes  de  trait ,  archers  et  arbalestriers.    Lesquelz 
voians  venir  le  Roy  avec  son  exercite,  ouquel  estoient 
selon  commune  estimacion  mieulx  de  cent  mille  che- 
vaulx,  aucuns  yssirent  de  la  ville  armez,  en  venant 
contre  eulxen  criant  :  Fii^e  le  Rojl  et  lesdiz  de  Berry 
et  d'Orléans,  en  assaillant  terriblement  les  coureurs 
de  devant.  Et  tant  que  d'une  partie  et  d'autre  en  y  ot 
moult  de  blécez  et  tuez.  Mais  Tavantgarde  du  Roy  qui 
les  suivoit,  les  fist  tantost  rentrer  en  leur  ville,  et  eiiJv 
rentrez   dedens,    laissèrent  leurs  portes  ouvertes    et 
moult  courageusement  s'ordonnèrent   et   mirent  en 
défense.  Geste  avantcrarde  du   Rov  menoient  et  sou- 
vernoient  le  grant  maistre  d'ostel  du  Roy,  c'estassa- 
voir messire  Guichard  Daulphin,  les  seigneurs  de  Croy 
et  de  Heilii ,  chevaliers,  Amé  de  Viri  et  Enguerran  de 


Bourges   est  située  entre  deux   petites  rivières  :  PYèvre  et 
l'Auron. 

Bournonville,  escuiers.  Ausquelz  seigneurs  de   Croy 
et  de  Heilli,  les  deux  mareschaulx  de  France,  c'estas- 
savoir  messire  Bouciquault  et  le  seigneur  de  Longin  * 
absens  et  en  autres  besongnes  commis  de  par  le  roy 
de  France,  furent  les  devantdiz  de  Croy  et  de  Heilli 
députez  de  par  le  Roy  à  exercer  les  offices  de  mares- 
chal  de  France.    Et  l' arrière-garde   conduisoient   les 
seigneurs  d'Erlay,  c'estassavoir  messire  Jehan  de  Chaa- 
lons  *,  le  seigneur  de  Vergy,  le  mareschal  de  Bour- 
gongne  \  le  seigneur  de  Ronq  et  le  seigneur  de  Basse. 
Et  en  la  bataille,  estoit  le  Boy  de  France  et  avecques 
lui  estoient  les  ducs  d'Acquitaine,  de  Bourgogne  et  de 
Bar,  les  contes  de  Mortaigne  et  de  Nevers,  messire 
Guillaume  de  Mortaigne  et  grant  planté  de  chevalerie. 
Lesquelz,  tous  là  venus  en  une  plaine  assez  près  d'un 
aulnoy  *  face  à  face  de  la  cité,  furent  bien  Tespace  de 
trois  ou  quatre  heures  en  ordonnance  pour  adviser  et 
composer  les  lieux  de  leurs  logis  et  pour  deviser  et 
bailler  à  chascun  sa  place ,   ainsi  comme-  à  chascun 
capitaine  appartient.  Et  là,  assez  près  d\m  gibet  de  la 
cité,  furent  fais  plus  de  cinq  cens  chevaliers.  Desquelz 
et  aussi  de  plusieurs  autres  qui  n'avoient  porté  ban- 
nières, furent  moult  de  bannières  eslevées.  Et  puis 
commencèrent  à  approucher  la  ville  de  plus  près  entre 
les  marets  d'un  petit  fleuve  devantdit *  et  lautre  ma- 
rets.   Et  lors  commencèrent  à  tendre  leurs  tentes  et 


J .  C'est  Louis  de  Loigny. 

2.  Jean  de  Châlon,  prince  d'Orange  et  seigneur  d'Arlay. 

3.  C'est  un  seul  et  même  personnage  :  Jean  de  Vergy,  seigneur 
de  Fouvans ,  maréchal  de  Bourgogne. 

4.  D'un  bouquet  d'aulnes. 
5J.  L*Auron, 

leurs  paveillons ,  et  firent  plusieurs  logis  es  vi-nes  et 
contre  les  masures  des  maisons  du  prioré  de^'saint- 
Martm  des  Champs  de  l'ordre  de  Clugnv  et  d'un  pan 
de  faulxbourgs,  lesquelz  avoient  esté  destruiz  et  déso- 
lez  parceulx  de  la  ville  avant  la  venue  desdessusdiz  et 
contre  les  arbres  et  grans  noiers  qui  là  estoient.  Et  est 
vente  que  aucuns  pour  la  grant  soif  qu'ilz  avoient 
tirèrent  de  l'eaue  des  puys  qui  estoient  desdiz  faulx- 
bourgs, mais  quiconques  en  buvoit  ilz  mouroient  sou- 
damement,  jusques  à  ce  que  Ton  s'apperceut  de  la 
mauvaistié  et  fraude.  Et  adonques  fist-on  crier  à  son 
de  trompe  et  défendre  de  par  le  Roy,  qu'il  ne  feust 
homme  nul  qui  tirast  ne  beust  eaue  du  puis,  et  qu'elle 
esloit  empoisonnée,  mais  beussent  et  usassent  de  l'eaue 
des  fontaines  et  des  ruisseaulx  courans.  Sur  quoy  leurs 
adversaires  dirent  et  affirmèrent  depuis  pour  vray  que 
esdiz  puis  avoient  gecté  une  herbe  que  on  appelloit 
selon  les  Grecs  [ysatis]  »  et  les  Latins  gesdo  %  et  cela 
avoient-ilz  fait  afin  qu'ilz  en  mourussent,  et  aussi  pour 
ce  qu'ilz  ne  povoient  bonnement  passer  les  marets  ne 
lesdiz  fleuves,  pour  la  doubte  des  asségans.  Et  ores  y 
avoient  franc  aler  et  venir  \  Et  pareillement  povoient 
aler  à  tous  chariots  et  charètes  pourveoir  leurs  vivres 
et  neccessitez  et  les  mectre  et  mener  en  leur  ville.  Dont 
lesdiz  seigneurs  et  tout  l'ost  estoient  moult  courrou- 
cez. INéantmoins  firent  tantost  ordonner  en  certains 


1.  Suppl.  fr,  93.  Le  mot  est  omis  dans  notre  texte. 

2.  Gesdo?  Faut-il  entendre  par  là  la  guesde  ou  guède,  plante 
tmctonale,  mais  privée  du  reste  de  propriétés  toxiques. 

3.  «  Et  aussi  pour  ce  que  ilz  ne  povoient  bonnement  passer  es 
mares  ne  es  gués  desdiz  fleuves ,  pour  la  doubte  des  asségiez  , 
lesquelz  y  avoient  franc  aler  et  venii-.  »  (Var.  du  Suppl,  fr  93  ) 

lieux  leurs  engins  et  tout  ce  qui  à  faire  assault  leur 
estoit  convenable.  Et  la  nuit  prouchaine  fichèrent 
leurs  tentes  et  fermèrent  leurs  places,  et  y  mirent  grant 
quantité  de  gens  d'armes.  Et  commença  là  une  forte 
guerre  entre  eulx  et  ceulx  de  la  ville ,  gectant  con- 
tinuellement les  ungs  contre  les  autres  de  trait,  de 
canons,  de  bricoles  *  et  de  bonnes  arbalestes ,  et  par 
grant  effort  de  lances  et  d'espées  se  combatoient  sou- 
vent. Et  par  espécial ,  ceulx  de  la  ville  navrèrent  et 
occirent  plusieurs  de  leurs  adversaires ,  de  canons  et 
arbalestes.  Et  souventesfois  les  injurioient  de  paroles, 
en  les  appellant  :  «  Faulx  traistres  Bourguignons,  vous 
avez  icy  amené  le  Roy  et  enclos  en  sa  tente,  comme 
non  sain  de  propos  et  de  pensée.  »  Et  appelloient  le 
duc  de  Bourgongne  faulx  homicide,  en  disant  que  se  il 
n'eust  là  esté,  ilz  eussent  ouvert  leurs  portes  au  Roy 
et  lui  eussent  fait  toute  obéissance.  Et  d'autre  part,  au 
contraire  leurs  adversaires  les  appelloient  :  Faulx  trais- 
tres, Armaignacs,  rebelles  contre  le  Roy  leur  seigneur 
souverain.  Et  moult  d'autres  injures  et  obprobres 
disoient  les  ungs  aux  autres.  Mais  le  duc  de  Bourgogne, 
qui  souvent  les  oioit,  n'en  disoit  mot ,  ains  pensoit 
tousjours  de  les  grever.  Et  le  mercredi  xiiii*  jour  du 
mois  de  juing ,  furent  trêves  données  entre  lesdictes 
parties  à  la  requeste  du  duc  de  Berry.  Durant  les- 
quelles il  advint  que  aucuns  des  familiers  du  Roy , 
espris  de  trayson,  mandèrent  à  ceulx  de  la  ville  : 
«  Yssez  dehors  il  est  temps,  »  sachansce  qu'ilz  avoient 
à  faire.  Lesquelz  incontinent  entre  une  et  deux  heures 


1 .    Bricoles ,  machines  de  jet ,   du  genre  de   la  fronde ,   mais 
d'une  lout  autre  puissance. 

après  midi,  le  Roy  estaiit  en  sa  tente  et  aussi  les  ducs 
d'Acquitaine  et  de  Bourgogne,  qui  reposoient,  et  aussi 
la  plus  grant  partie  de  l'ost  estans  désarmez  comme 
ceulx  qui  de  riens  ne  se  doubtoient ,  yssirent  de  la 
ville  par  deux  portes   environ   cinq   cens   hommes 
d'armes  gens  d*eslite,  lesquelz  prindrent  leur  chemin 
par  les  vignes  le  plus  quoiement  et  secrètement  qu'ilz 
porent,  non  voulans  estre  apperceuz  et  qu'ilz  peussent 
venir  sur  ceulx  de  l'ost  et  leur  courir  sus,  aians  vou« 
lente  de  prendre  le  Roy  et  son  filz  en  leurs  tentes,  et 
occire  le  duc  de  Bourgogne.  Mais  ce  qu'ilz  doubtoient  ' 
advint.  Car  deux  paiges  au  seigneur  de  Croy,  qui  lors 
menoient  deux  coursiers  rafreschir ,  en  les  abeuvrant 
apperceurent   les   dessusdiz,    lesquelz    soudainement 
tirèrent  leur  frain  et  s'en  coururent  le  plus  vistement 
qu'ilz  porent  devers  l'ost  crians  :  «  à  l'arme  !  veez  cy 
nos  ennemis  qui  viennent  et  saillent  hors  de  la  ville,  » 
et  tant  que  leurs  voix  furent  oyes.  Et  tantost  chascun 
sailli  hors  de  sa  tente  et  de  son  logis,  et  incontinent 
s'armèrent.   Si  accoururent  ceulx   de  l'avangarde  à 
rencontre  d'eulx  et  tant,  qu'ilz  vindrent  l'un  contre 
l'autre  commençans  à  férir  de  lances  et  de  glaives. 
Mais  les  asségez  sans  délay  furent  tellement  oppressez 
de  leurs  adversaires,  lesquelz   acouroient  de  toutes 
pars  en  grant  nombre,  que  plus  ne  porent  tenir  place. 
Et  prestement  en  eut  bien  six  vingts  mors  et  quarante 
prins  ou  environ,  et  les  autres  commencèrent  à  fouir 
et   à  reculer.    Et    rentrèrent  en   leur   ville    à  grant 
exploict,  le  seigneur  de  Gaucourt  ou  front  devant  ^  Et 


1.  Sitppi,  fr.  93.  Notre  texte  met  :  douhtèrent. 

2.  C'est-à-dire  que  les  assiégés  eurent  à  livrer  un   ^^f  com- 

entre  les  mors  y  esloit  Guillaume  Balillier,  lequel  iia- 
guères  avoit  esté  prins  à  Saint  Cloud  et  délivré  à  Guil- 
laume de  Chaalons.  Lesquelz  S  après  ce  qu'ilz  furent 
despoullez,  furent  gectçz  en  ung  des  puis  qu'on  disoit 
avoir  esté  empoisonnez,  et  là  eurent  leur  sépulture  et 
cimetière.  Et  entre  les  autres  qui  furent  prins,  y 
estoit  le  grant  maistre  d'ostel  du  duc  de  Berry,  et 
avecques  lui  ung  escuier  du  seigneur  d'Albret,  et  le 
principal  queux  dudit  d'Albreth  qui  avoit  nom  Gus- 
tart.  Lequel  dist  en  la  présence  de  plusieurs,  qu'il 
diroit  et  nommeroit  les  faulx  traistres  qui  à  celle  heure 
leur  avoient  fait  faire  celle  entreprinse.  A  laquelle 
accusacion  furent  prins,  lendemain ,  maistre  Geoffroy 
de  Buillon,  secrétaire  du  duc  d'Acqùitaine  et  de  la 
famille  du  seigneur  de  Boissay,  premier  maistre  d'ostel 
du  Boy  ;  après,  ung  nommé  Giles  de  Torcy,  escuier, 
natif  de  Beauvais,  son  varlet,  et  Enguerran  de  Fèvre, 
escuier,  qui  estoit  Normant  de  nacion.  Lesquelz  pour 
ceste  cause  furent  décolez  devant  la  tente  du  Boy  '. 
Et  ledit  seigneur  de  Boissay,  par  soupeçon  fut  mis  pri- 
sonnier, et  fut  présent  à  décoler  les  dessusdiz.  Or  est 
vérité  que  aucuns  des  gens  du  Boy  et  qui  estoient  en 
son  ost,  pour  faire  et  donner  aide  aux  asségez,  ung 
certain  jour,  c'estassavoir  aucuns  Anglois  et  François, 


bat  pour  rentrer  dans  leurs  murs ,  pendant  que  Gaucourt  faisait 
face  aux  assiégeants. 

i.  Les  morts. 

2.  «  Aussi  y  en  eut-il  d'autres,  qui  faisoient  sçavoir  dedans  la 
place  tout  ce  qu'ils  pouvoient  sçavoir  de  l'ost  du  Roy.  Et  se  uom- 
moient  Gilles  de  Soisy,  Enguerran  de  Senne ,  et  maistre  Geoffroy 
de  Buyllon,  secrétaire  du  Roy,  lesquels  furent  pris  et  confessèrent 
le  cas,  par  quoy  eurent  les  testes  couppées.  »  (Juv.,  p.  241.) 

lesquelz  estoient  soubz  Amé  de  Viri,  jusques  au  nombre 
de  trois  cens,  dont  les  deux  cens  se  partirent  pour 
eulx  en  aler  et  entrèrent  dedens  la  cité.  Mais  ains 
qu'ilz  sceussent  ou  peussent  tous  entrer  dedens  la 
porte ,  furent  si  roidement  poursuys  de  ceulx  de  l'ost 
que  plusieurs  en  furent  mors  de  lances,  d'espées  et  de 
traict.  Et  aussi  la  moitié  de  la  garnison  de  Gien  sur 
Loire,  qui  estoient  environ  quatre  cens  cuiraces,  le 
samedi  xix"  jour  du  moys  de  juing,  bien  matin ,  sem- 
blablement  entrèrent  dans  la  cité.  Mais  avant  que  tous 
y  peussent  estre  receus,  aucuns  de  ceulx  de  l'ost,  des- 
quelz  ilz  furent  apperceuz,  les  assaillirent  et  envayrent 
terriblement,  et  tant  qu'ilz  en  occirent  bien  de  cent  à 
six  vinsfts. 

En  oultre  le  Boy  estant  à  son  siège  devant  Bourges, 
comme  dit  est,  les  varlets  et  fouragers  de  son  ost,  les- 
quelz de  jour  en  jour  quéroient  vivres  pour  leurs  che- 
vaulx,  par  les  agais  de  leurs  ennemis  estoient  souvent 
poursuys,  prins  et  emmenez,  et  aucuns  laissez  pour 
mors,  et  leurs  chevaulx  perdus ,  pour  tant  qu'il  leur 
faloit  aler  querre  lesdiz  vivres  six  ou  huit  lieues  loin^. 
Par  quoy  ilz  eurent  moult  de  disète  oudit  ost,  et  aussi 
pour  ce  que  les  charues  et  charètes  qui  venoient  de 
France  et  de  Bourgongne,  les  souldoiers  des  asségez 
et  leurs  complices,  c'estassavoir  ceulx  de  Saint-Cé- 
saire  *  et  d'autres  pays  qui  n'estoient  mie  de  l'obéis- 
sance du  Boy,  quant  ilz  venoient  ou  povoient  destious- 
ser  les  dessusdiz,  prenoient  toutes  leurs  vivres  et 
provisions  et  les  convertissoient  à  leur  usage.  Dont 
grant  famine  advint  soudainement  en  l'est  du  Bov,  et 

i .  Sancerre  (  Sacrum  Cxsaris) , 

tellement  que  plusieurs  en  souslintlrent  grant  povreté 
et  feblesse  de  cuer,  pour  la  tléfaulle  de  pain.  Mais  ce 
ne  dura  point  longuement  en  tel  point.  Car  au  pour- 
chas  de  messire  Guiscbard  Daulphin,  la  ville  et  le 
chastel  de  Saint-Césaire,  qui  plus  nialement  leur  nui- 
soit,  ung  certain  jour  lesdiz  souldoiers  yssus  et  portans 
vivres  à  ceulx  de  la  cité  de  Bourges,  furent  rencontrez 
et  se  rendirent  au  Roy.  Et  par  ainsi  de  la  soufrelé  et 
mésaise  qu'ilz  avoient  souffert  furent  relevez  compè- 
temment  et  rassasiez  par  les  dessusdiz.  En  la  fin  du 
mois  de  juing,  ung  jour  après  soleil  couchant,  yssirent 
de  ladicte  cité  de  Bourges  quatre  cens  hommes  d'armes 
ou  environ,  lesquelz  avoient  esté  induis  ou  advertis 
par  les  prisonniers  qu'ils  avoient,  que  le  prévost  de 
Famiral  de  France  et  le  vidame  d'Amiens  venoient  au 
siège  devers  le  Boy,  et  amenoient  de  Paris  grant  planté 
de  finances  pour  paier  les  souldoiers  du  siège.  Pour 
quoy,  iceulx  chevauchans  se  mirent  es  bois  en  certains 
passages  par  où  iceulx  dévoient  passer,  afin  que  telle- 
ment les  peussent  envayr  et  courir  sus,  qu'il/  les  peus- 
sent  destrousser  de  ce  qu'ilz  menoient.  Laquelle  chose 
vint  à  la  congnoissance  du  seigneur  de  Ronq,  par  ses 
gens  et  guètes  qui  les  avoient  veuz  yssir,  lequel  ap- 
pella  tantost  le  duc  de  Lorraine  et  le  seigneur  de  Heilli, 
et,  à  tout  cinq  cens  hommes  d'armes  ou  environ,  ainsi 
comme  ilz  se  aloient  en  fourrage,  se  partirent  de  l'ost 
et  par  dessus  ung  vielz  pont,  lequel  ilz  refirent  le 
mieulx  qu'ilz  porent,  passèrent  l'eaue  et  se  logèrent 
quoyement  en  ung  village,  et  celle  nuit  envoièrent 
leurs  espies  pour  savoir  la  contenance  de  leurs  enne- 
mis. Et  tant  firent  que  finablement  les  trouvèrent  où 
ilz  actendoient  sans  déiay   lesdictes  finances  ^   qu'ilz 

cuidoient  prendre  et  desrober.  Mais  eulx  mesmes 
furent  prins.  Car  tantost  et  incontinent  que  les  dessus- 
diz sceurent  où  ilz  estoient,  les  vindrent  envayr  et 
courir  sus,  et  là  furent  tantost  vaincus.  Si  en  y  eut  plu- 
sieurs prins  et  mors  et  les  autres  qui  porent  eschaper 
s'en  tournèrent  en  fuite  et  se  saulvèrent.  Entre  les- 
quelz fut  prins  ung  gentil  homme  d'armes  nommé 
Guischardon  de  Sere.  Et  ce  fait,  ledit  duc  de  Lorraine 
et  lesdiz  seigneurs  de  Ronc  et  de  Heilli ,  à  tous  leurs 
prisonniers,  s'en  retournèrent  en  l'ost  du  Boy,  joyeulx 
de  leur  victoire.  Pour  laquelle  aventure  et  aussi  pour 
plusieurs  autres  assez  pareilles,  le  duc  de  Berry  et  ceulx 
qui  estoient  avecques  lui  dedens  sa  cité  de  Bourges , 
furent  très  dolens  et  courroucez,  tant  pour  ce,  comme 
pour  le  désolacion  de  sa  cité  et  de  son  pays  et  pour  la 
destruction  de  ses  chevaliers  et  escuiers ,  qu'il  veoit 
estre  mors  et  navrez  chascun  jour.  Néantmoins  de 
toute  sa  puissance  mist  son  affection  de  soy  défendre 
contre  tous  ceulx  qui  nuire  lui  vouloient.  Ft  advenoit 
très  souvent  que  ses  gens  portoient  grant  dommage  a 
ceulx  de  l'ost. 

Et  pendant  que  ces  besongnes  se  faisoient,  messire 
Philebert  de  Lignach*,  grant  maistre  de  Bodes,  qui 
estoit  en  la  compaignie  du  Roy ,  s'emploia  par  plu- 
sieurs et  diverses  foiz  à  inciter  les  deux  parties  adverses 
à  estre  d'accord  et  faire  paix  l'un  avec  l'autre.  Et 
entretant  vint  audit  siège  le  mareschal  de  Savoye ,  et 
avecques  lui  aucuns  chevaliers  et  escuiers  dudit  pays, 
lesquelz  furent  là  envoiez  de  par  leur  seigneur  le  conte 
de  Savoye  devers  les  deux  parties,   afin   de  traicter 

1 .  Philibert  de  Naillac. 

qu'ils  feissent  paix  ensemble.    Lequel   maresclial   et 

ceulx  qui  avec  lui  estoieiit  venus,  se  joignirent  avec 

ledit  maistre  de  Rodes ,  et  firent  grandes  diligences 

dealer  d'un  costé  et  d'autre,  tout  par  le  consentement 

du  Roy,  et  par  espécial  devers  le  duc  d'Acquitaine  qui 

présidoit   et  estoit  lieutenant  du  Roy,  avecques  les- 

quelz  furent  ordonnez  le  maistre  des  arbalestriers  de 

France,  le  sëneschal  de  Haynau,  le  seigneur  de  Gau- 

court,  le  seigneur  de  Tignon ville,  le  seigneur  d'Am- 

brecicourt,  le  seigneur  de  Barbasan,  et  autres  avecques 

eulx.  Lesquelles  deux  parties  entendirent  diligemment 

à  mener  leurs  traictiez  à  fin  et  conclusion.  Et  pour  y 

parvenir  furent  par  plusieurs  foiz  devers  les  princes 

d'un  costé  et  d'autre.  Mais  à  brief  dire  il  ne  fut  point 

en  eulx  de  les  avoir  conclud  si  hastivement.  Car  une 

chascune  partie  se  disoit  grandement  estre  intéressée. 

Et  entre  les  autres  clioses  estoit  fort  ramenteu  ce  que 

les  asségez  avoient  envoyé  leurs  gens  sur  l'ost  du  Roy 

à  main  armée,  pour  leur  courir  sus  durans  les  trêves 

dont  paravant  est  faicte  mencion.  Et  par  ainsi,  pour 

plusieurs  raisons    se    atargèrent  aucunement  lesdiz 

traictiez, 

CHAPITRE  XGIV. 

Comment  le  roy  Charles  de  France  se  desloga  et  ala  à  l'autre  costé  de 
la  ville  de  Bourges  à  tout  sa  puissance,  où  se  firent  les  traictiez  d'entre 
les  deux  parties. 

En  après  est  vérité  que  quant  le  Roy  et  tout  son  ost 
eurent  sis  environ  ung  moys  devant  la  cité  de  Bourges, 
du  costé  de  la  Charité  sur  Loire,  voyans  que  ladicte 
cité  ne  povoient  bonnement  dommager,  et  aussi  que 


[1412]  D'ENGUERRAN  DE  MONSTRELET.  23i 

ceulx  de  ladicte  ville  estoient  chascun  jour  par  l'autre 
costé  rafreschis  et  bien  pourveuz  de  vivres  et  autres 
leurs  neccessitez,  se  desloga  d'ilec  et  fist  bouter  les 
feux  par  tous  les  logis.  Si  s'en  ala  loger  à  la  dextre 
partie  de  la  cité ,  à  quatre  lieues  ou  environ  sur  la 
rivière  assez  près  de  Yèvre  le  Chastel.  Et  pour  ce , 
ceulx  de  la  ville  voians  leurs  ennemis  ainsi  desloger 
soudainement,  cuidèrent  qu'ilz  s'en  fuissent  et  retour- 
nassent  en  France  pour  la  doubte  des  Anglois,  lesquelz 
leur  avoient  promis  confort  et  aide;   si  en  avoient 
grant  joye.  Si  en  y  eut  plusieurs  yssans  d'icelle  ville 
en  entencion  de  gaigner  et  prendre  aucuns  de  l'ost  du 
Roy,  et  par  espécial  y  saillirent  moult  des   paysans. 
Mais  il  advint  autrement  qu'ilz  ne  pensoient.  Car  En- 
guerrant  de  Bournonville  *  demourèrent  derrière  em- 
buschez,  à  tous  quatre  cens  hommes  d'armes,  et  quant 
ilz  virent  leur  point,  ilz  férirent  en  eulx  et  en  prindrent 
et  occirent  plusieurs,  et  après  s'en  retournèrent  en  l'ost 
du  Roy.  Et  lendemain,  le  Roy,  à  tout  son  ost,  passa 
la  rivière  pour  aler  devers  Bourges  par  l'autre  costé 
vers  Orléans ,  à  fin ,  comme  ilz  avoient  fait  à  l'autre 
costé,  [qu'ilz]  gastassent  et   destruisissent  tous   les 
vivres  du  pays  à  l'environ.  Et  quant  ceulx  de  la  cité 
perceurent  qu'ilz  passoient  l'eaue ,  tantost  et  hastive- 
ment boulèrent  les  feux  es  faulxbourgs,  qui  estoient 
moult  beaulx,  afin  que  leurs  ennemis  ne  se  v  louassent 
et  si  furent  arses  aucunes  églises  qui  là  estoient ,  dont 
ce  fut  pitié.  En  oultre  le  Roy  là  venu  et  son  ost ,  se 
logèrent  tout  environ  de  la  ville  et  firent  leur  ordon- 


i .  Ajoutez  :  et  aultres  cappitalncs ,  comme  dans  le  ms.  Suppl 
fr.  93. 

nance.  Si  assirent  leurs  engins,  canons ,  bombardes  et 
aussi  pierres*,  es  lieux  plus  convenables  pour  plus 
grever  ladicte  ville.  Et  les  asségez  pareillement  advi- 
sèrent  toutes  les  voies  et  manières  comment  ilz  pour- 
roient  grever  leurs  ennemis  par  leur  traict  et  canons 
et  babillemens  de  guerre.  Les  seigneurs  qui  dedens 
estoient  asségez  estoient  de  cuer  tristes  et  dolens,  pour 
les  innumérables  dommages  et  démolicions  de  ladicte 
ville  et  cité.  Toutesfoiz  le  duc  d'Acquitaine ,  filz  et 
lieutenant  du  Roy,  par  l'induction  d'aucuns,  aianten 
sa  mémoire  et  considéracion  la  désolacion  de  si  noble 
cité  et  qui  estoit  la  supellative  de  toute  la  région 
d'Auvergne  et  de  Berry,  de  laquelle  il  devoit  estre  hoir, 
et  que  ce  lui  pourroit  redonder  à  grant  dommage,  fist 
commandement  et  défense  aux  cannoniers  et  à  ceulx 
qui  se  mesloient  de  gecter  pierres  et  de  telz  engins 
gouverner,  qu'ilz  n'en  gectassent  plus  contre  ladicte 
cité,  sur  peine  de  perdre  la  teste.  Dont  le  duc  de  Bour- 
gongne,  qui  s'esforçoit  de  grever  icelle  et  ceulx  de 
dedens ,  fut  moult  esmerveillé  ,  et  eut  grant  souspeçon 
que  le  duc  d'Acquitaine  n'eust  sa  pensée  changée  et 
qu'il  ne  feust  meu  de  pitié  contre  ses  adversaires.  Et 
tant  que  entre  les  besongnes  sur  la  matière  dicte  et 
proférée  entre  eulx  deux,  le  duc  d'Acquitaine  son 
gendre  lui  dist  absolutement ,  qu'il  feroit  finer  la 
guerre.  Adonc  ledit  duc  de  Bourgongne  lui  pria  que  se 
il  vouloit  ce  faire ,  au  moins  feist  selon  la  conclusion 
du  conseil  du  Roy  qui  avoit  esté  faict  à  Paris  derre- 
nièrement,   c'estassavoir  que   se  en  humilité   ne  se 


4 .  Lisez  perriers ,   c'est-à-dire  pierriers  ^  comme  dans  le  ms. 
Suppl.  fr,  93. 

venoient  rendre  et  soubmectre  à  sa  voulenté ,  il  ne  les 
recevroit  pas ,  et  néantmoins  quelque  chose  qu'il  lui 
requeist,  il  ne  lui  vouloit  requérir  chose  qui  feust  à 
son  deshonneur.  A  quoy  le  duc  d'Acquitaine  répliqua 
et  dist,  que  voirement  la  guerre  avoit  trop  duré  et  que 
ce  estoit  et  avoit  esté  ou  préjudice  du  royaume  et  du 
Roy  son  père,  et  qu'à  lui  mesmes  povoit  redonder,  et 
aussi  ceulx  contre  qui  ladicte  guerre  se  faisoit  estoient 
ses  oncles,  cousins  germains  et  prouchains  de  son 
sang,  dont  il  povoit  estre  grandement  servy  et  accom- 
paigné  en  tous  ses  afaires,  mais  bien  vouloit  qu'ilz 
venissent  à  l'obéissance  du  Roy  son  seigneur  et  père , 
ainsi  que  autrefois  au  partement  de  Paris  avoit  esté 
pourparlé.  Après  lesquelles  paroles  et  plusieurs  autres, 
ledit  duc  de  Bourgogne  se  commença  fort  à  humilier 
envers  ledit  duc  d'Acquitaine,  et  apperçut  assez  que 
par  aucuns  grans   seigneurs  il  avoit  esté  instruit  es 
besongnes  dessusdictes,  et  entre  les  autres  choses  se 
doubta  fort  et  eut  grant  suspicion  sur  le  duc  de  Bar, 
et  depuis  certain  temps  après  monstra  assez  clèrement 
qu'il  n'estoit  point  bien  content  de  lui.  Toutesfoiz  il 
dist  là  au  duc  d'Acquitaine,  qu'il  estoit  bien  content 
que  les  traictiez  se  poursuissent  selon  son  plaisir,  à 
l'onneur  du  Roy  et  de  lui.  Adonc  fut-il  ordonné  à 
ce^lx  qui  autrefoiz  s'en  estoient  entremis,  qu  ilz  pour- 
suissent leur  matière.  Lesquelz  le  firent  voulentiers. 
Et  quant  ilz  orent  mis  par  escript  les  demandes  et' 
responses  des  deux  parties,  iceulx  médiateurs  et  ap- 
poincteurs  firent  requeste  aux  princes,  que  le  duc  de 
Berry  et  le  duc  de  Bourgongne  peussent  convenir  en- 
semble et  eulx  entremectre  de  traicter  la  paix.  Laquelle 
requeste  fut  accordée  de  par  le  Roy  et  son  filz  le  duc 

d'Acquilaine,  et  aussi  de  l'autre  partie.  Kt  ainsi  con- 
vindrent  ensemble  Toncle  et  le  parrain,  et  le  nepveu  et 
filleul.  Et  fut  la  place  eslevé  en  ung  maretz  qui  estoit 
assez  seur,  car  cliascun  n'avoit  pas  grant  fiance  en  sa 
partie  et  pour  ce  avoit  esté  le  lieu  ordonné  et  advisé 
par  les  parties  en  ladicte  place.  Duquel  lieu  estoient 
faictes  barrières  toutes  propices,  sur  lesquelles  les 
ducs  de  Berry  et  de  Bourgongne  euk  là  venus,  se 
apuièrent  l'un  contre  l'autre  et  cbascun  son  conseil 
derrière  lui,  aux  quelz  ilz  avoient  aucunes  foiz  recours 
en  leurs  traictiez  et  responses  en  leurs  articles.  Et,  a 
cautelle,  avoient  aussi  cbascun  son  assemblée  de  gens 
d'armes  en  certains  lieux  assez  près  d'eulx ,  sans  ce 
qu'ilz  peussent  riens  oyr  de  leurs  consaulx.  Et  estoient 
tous  deux  armez  très  bien  et  bel.  Et  avoit  le  duc  de 
Berry,  non  obstant  qu'il  feust  aagé  de  plus  de  soixante 
dix  ans,  espée,  dague  et  bâche  d'armes,  capeline 
d'acier  en  la  teste,  et  ung  fermeillet  *  moult  riche  ou 
front  devant ,  et  dessus  ses  armeures  une  jaquette  de 
pourpre  et  la  bende  *  au  travers  toute  semée  de  mar- 
guerites. Et  enviroit  deux  heures  après  qu'ilz  eurent 
esté  ensemble,  ledit  duc  de  Berry  dist  au  duc  de  Bour- 
gongne par  manière  de  ramposne  ^  :  ((  Beau  nepveu  et 
beau  filleul,  quant  beau  frère  vostre  père  vivoit ,  il  ne 
falloit  point  de  barrière  entre  nous  deux,  nous  estions 
bien  d'accord  moy  et  lui.  »  A  quoy  ledit  duc  de  Bour- 

1.  Fermclllet ,  petit  fermail.  On  entendait  par  ce  mot  tout  ce 
fjui  ferme  ^  agrafe  ou  retient  quelque  chose. 

2.  La  bende  au  travers.  C'est  la  bande  d'étoffe  adoptée  par  les 
Armagnacs  comme  signe  de  ralliement.  De  là  vient  que  l'auteur  du 
Journal  d'un  bourgeois  de  Pari. ^  iesappelle  communément  les  bandés. 

3.  Bamposne  ^YdCiWene. 

gongne  respondi  :  «  Monseigneur,  ce  n'est  point  par 
moy.  »  Et  lors  ledit  duc  de  Berry  remonta  sur  son 
cheval  et  s'en  retourna  à  sa  cité  avecques  ses  gens.  Et 
le  duc  de  Bourgogne  pareillement  retourna  avecques 
ses  gens  en  l'ost.  Et  disoient  communément  les  cheva- 
liers et  autres  estans  en  la  compaignie  dudit  duc  de 
Bourgongne,  que  les  gens  du  duc  de  Berry  en  com- 
munes devises  disoient  qu'ilz  n'avoient  point  esté  re- 
belles ne  désobéissans  au  Roy,  et  qu'il  y  avoit  long 
temps  qu'il  n'avoit  esté  en  santé,  par  quoy  il  leur 
deust  riens  commander,  et  que  s'il  eust  esté  bien  dis- 
posé, il  estoit  tout  cler  qu'il  n'eust  point  laissé  la  mort 
de  son  frère  impugnie  et  n'eust  point  amené  avecques 
lui  le  tueur  impugny.  Et  quant  est  aux  amendes  pour 
avoir  bouté  les  feux  et  prins  les  fortresses,  villes  et 
chasteaulx  et  les  avoir  despoullées  et  robées  comme 
Saint-Denis,  Roye  et  plusieurs  autres  ou  royaume, 
respondoient  que  actendu  que  leurs  seigneurs  du  sang 
royal  povoient  aler  franchement  et  libéralement  par 
les  villes  dudit  royaume  et  mener  leurs  gens  d'armes 
pour  le  fait  de  leur  guerre  particulière ,  laquelle  ilz 
faisoient  à  bonne  et  juste  cause  contre  le  duc  de  Bour- 
gogne, disans  qu'en  ce  faisant  n'ont  point  forfait  ne 
offensé  envers  le  Roy;  mais,   en  tant  qu'ilz  avoient 
tenu  la  cité  de  Bourges  close  contre  lui,  tenoient  avoir 
mesprins,  pour  ce  qu'il  y  estoit  en  personne,  et  de  ce, 
le  traictié  fait,  lui  prieroient  mercy  et  lui  rendroient 
les  clefz. 

Et  est  vérité  que  le  mercredi  ensuivant  lesdiz  ducs, 
avecques  leurs  traicteurs,  convindrent  aux  barrières 
devant  la  porte  de  la  cité  et  tindrent  leur  parlement  et 
conseil.  Lequel  fini  et  conciud,  prindrent  le  vin  en- 

semble  et  puis  se  départirent  l'un  de  l'autre  très  joieu* 
sèment.  Et  le  jeudi  s'assemblèrent  tous  les  chevaliers 
et  nobles  de  l'ost  du  Roy  devant  le  duc  d'Acquitaine 
tenant  le  lieu  et  Testât  de  son  père,  et  avec  lui  estoient 
en  sa  compaignie  les  ducs  de  Bourgongne ,  de  Bar  et 
de  Lorraine  et  plusieurs  autres  grans  seigneurs.  Et 
lors  le  cbancellier  d'Acquitaine ,  c'estassavoir  messire 
Jehan  de  Neelle,  chevalier,  licencié  en  lois ,  qui  avoit 
moult  belle  faconde,  très  notablement  dist  et  récita 
les  excès  et  rebellions  faiz  par  Jehan  de  Berry,  Charles 
d'Orléans,  Jehan  de  Bourbon,  Jehan  d'Alençon,  Ber- 
nard d'Armignac,  Charles  de  Labreth  et  leurs  com- 
plices.   Et  aussi  dist  comment  ilz  estoient  aliez  aux 
Anglois  adversaires  du  Roy,  et  comment  ils  avoient 
destruit  le   royaume;   faisant  de  ce  et  de  plusieurs 
autres  choses  ung  long  sermon.  Et  tant  que  au  derre- 
nier,  commanda  de  par  le  Roy  et  son  filz  le  duc  d'Ac- 
quitaine que  chascun  deist  tantost  et  promptement  ce 
qui  leur  en  sembloit  bon  à  faire ,  ou  la  paix  ou  la 
guerre.  Dont  plusieurs  respondirent  qu'il  valoit  mieulx 
que  la  paix  feust  entre  les  seigneurs  et  qu'ilz  feussenl 
remis  et  réduis  en  la  grâce  du  Roy  que  autrement  ;  ou 
casque  elle  seroit  ferme.  Et  aucuns  dirent  autrement. 
Et  ainsi  fma  ledit  conseil.  Dont  il  y  eut  grant  murmure. 
Or  est  vérité  qu'il  faisoit  lors  très  grant  chaleur  et 
moult  estoient  ceulx  de  l'ost  malades  et  tant  que  plu- 
sieurs s'en  partirent  sans  prendre  congié,  oyans  de 
jour  en  jour  que  leurs  compaignons  se  mouroient.  Et 
par  espécial  y  moururent  grant  planté  de  chevaulx, 
dont  l'ost  estoit  moult  fort  empulenty  \ 

1.  Infecté, 

CHAPITRE  XGV. 

Comment  les  seigneurs  de  la  cité  de  Bourges  alèrent  devers  le  Roy  et  le 
duc  d'Acquitaine ,  et  fut  alors  la  paix  faicte  et  accordée  entre  les 
seigneurs. 

Le  vendredi  xv"  jour  du  mois  de  juillet  les  beson- 
gnes  conclûtes  ou  assez  près,  les  dessusdiz  seigneurs, 
c'estassavoir  les  ducs  de  Berry  et  de  Bourbon ,  le  sei- 
gneur de  Labreth,  le  conte  d'Eu  et  messire  Jehan  de 
Bar,  frère  au  duc  de  Bar,  accompaignez  de  plusieurs 
chevaliers  et  escuiers  portans  leurs  bendes,  yssirent  de 
la  cité  de  Bourges  et  vindrent  en  l'ost  du  Roy  et  en  la 
tente  du  duc  d'Acquitaine,  en  laquelle  estoient  avecques 
lui  les  ducs  de  Bourgongne  et  de  Bar,  avec  plusieurs 
autres  barons,  nobles  et  gentilzhommes,  chevaliers  et 
escuiers,  le  Roy  estant  malade  en  sa  manière  acous- 
tumée  ;  et  là  fut  le  traictié  accordé,  et  s'entrebaisèrent. 
Et  quant  le  duc  de  Berry  baisa  son  nepveu  le  duc 
d'Acquitaine ,  les  lermes  lui  cheurent  des  yeulx. 

Lequel  traictié  entre  les  autres  choses  contenoit,  que 
le  traictié  qui  avoit  esté  fait  à  Chartres  de  par  le  Roy 
et  son  conseil  entre  Charles  duc  d'Orléans  et  ses  frères 
pour  la  mort  de  feu  Loys  duc  d'Orléans  leur  père 
d'une  part,  et  Jehan  duc  de  Bourgongne  pour  la  mort 
dessusdicte  d'autre  part,  se  tiendra  perpétuellement, 
et  si  s'entretiendront  les  mariages  autre  foiz  devisez 
entre  ledit  d'Orléans  et  la  fille  audit  duc  de  Bourgo- 
gne. En  oultre  ledit  duc  de  Berry,  avecques  les  autres 
seigneurs  de  son  parti,  rendra  en  l'obéissance  du  Roy 
toutes  les  villes  et  chasteaulx  partout  là  où  le  Roy  les 
vouldra  prendre  et  avoir,  et  lui  priera  qu'il  lui  vueille 

reiiiectre  et  pardonner  s'il  ne  lui  a  lost  rendue  l'obéis- 
sance de  sa  cité  de  Bourges.  Et  en  oullre  les  devantdiz 
seigneurs  renonceront  à  toutes  convenances  etaliances 
faictes  les  ungs  avec  les  autres,  et  aussi  contre  tous 
autres  estrangers*  contre  le  duc  de  Bourgogne.  Et 
pareillement  renoncera  ledit  duc  de  Bourgogne  à 
toutes  aliances  et  confédéracions  quelzconques  faictes 
par  lui  contre  lesdiz  seigneurs.  En  après,  le  Roy  resti- 
tuera ausdiz  seigneurs  toutes  leurs  terres,  villes  et 
chasteaulx  et  fortresses,  enlièrenientet  à  plain,  excepté 
que  ce  qui  a  esté  prins  et  démoli  demourra  sans  resti- 
tucion.  Et  entre  plusieurs  autres  choses  à  déclairer 
cy-dedens,  les  officiers  desdiz  seigneurs  et  leurs  servi- 
teurs seront  restituez  en  leurs  offices  et  bénéfices. 

Et  après  que  iceulx  eurent  disné,  le  duc  de  Berry 
présenta  et  rendi  les  clefs  de  sa  cité  de  Bourges  et  la 
garde  d'icelle  de  par  le  Roy,  au  duc  d'Acquitaine,  et 
puis  s'en  retourna  dedens  sa  ville  avecques  les  siens. 
Elle  duc  d'Acquitaine,  comme  lieutenant  du  Roy, 
fist  crier  de  par  le  Roy  dans  tout  i'ost  la  paix  entière 
entre  le  Roy  et  lesdiz  seigneurs  et  princes.  Et  fut  in- 
hibé et  défendu  de  par  le  Roy,  que  doresenavant  ne 
feust  aucun  d'une  partie  ne  d'autre  qui  nuise  ou 
offense  sa  partie  adverse  en  aucune  manière,  en  corps 
ne  en  biens,  ne  nomme  armaignac  ne  bourguignon, 
ou  die  quelque  autre  obprobre  l'un  à  l'autre. 

Le  samedi  xvi°  jour  dudit  mois',  vint  le  roy  Loys 
de  ses  pays  d'Anjou  et  du  Maine,  à  tout  deux  mille  et 

1.  Contre  tous  autres  estrangers  (sic)  dans  le  Suppl.  fr.  93.  Il 
faut  entendre  que  les  seigneurs  renonceront  aux  traités  faits  entre 
eux  et  avec  les  étrangers,  contre  le  duc  de  Bourgogne. 

2.  1(5  juillet. 

cinq  cens  hommes  d'armes  '  ou  environ,  chevaliers  et 
escuiers ,  et  en  sa  compaignie  le  conte  de  Penthièvre 
avec  ses  Bretons;  lequel  venoit  au  siège  à  l'aide  du 
Roy.  Lequel  roy  Loys  fut  moult  joieux  et  fist  grant 
feste  du  iraictié  et  accord  fait  entre  lesdiz  seigneurs. 
Et  lendemain  ala ,  lui  et  le  duc  de  Bar,  acompaigné 
de  grant  nombre  de  chevaliers  et  escuiers  dedens  la- 
dicte  cité  de  Bourges,  et  là  disnèrent  moult  grande- 
ment  avec  le  duc  de  Berry  et  la  duchesse  sa  femme. 
Et  les  autres  seigneurs  disnoient  ou  palais  dudit  duc, 
ouquel  il  y  avoit  grant  appareil,  et  très  excellentement 
et  grandement  furent  servis.  Après  lequel  disner  s'en 
retournèrent  en  I'ost.  Et  le  mercredi  eiisuivant',  qua- 
rantième  jour  du  siège,  le  Roy  se  desloga  de  devant 
ladicte  ville  de  Bourges,  ouquel  il  avoit  soustenu  grans 
et  exclusifz  despens,  et  à  tout  son  exercite  s'en  retourna 
le  chemin  qu'il  estoit  venu  jusques  à  la  Charité  sur 
Loire,  et  là  se  loga.  Ouquel  lieu  vindrent  devers  lui 
les  ducs  de  Berry  et  de  Bourbon  et  le  seigneur  de  La- 
breth,  avecques  les  procureurs  du  duc  d'Orléans  et  de 
ses  frères.  Et  là  en  la  tente  du  duc  d'Acquitaine,  lui 
présent  et  les  autres  seigneurs  et  princes,  jurèrent  sur 
les  sainctes  Évangiles,  la  paix  pourparlée  et  accordée 
devant  la  cité  de  Bourges  tenir  fermement  et  loyau- 
ment  garder  et  observer,  et  si  promirent  de  le  jurer 
en  la  présence  du  Roy,  et  de  le  faire  jurer  par  le  duc 
d'Orléans  et  ses  frères,  lesquelz  d'Orléans  estoient  ab- 
sens.  Et  si  se  obligèrent  et  firent  fort  par  leur  serement 
de  amener  lesdiz  d'Orléans  devers  le  Roy  à  certain 

1.  «  A  tout  deux  mille  et  deux  cens  hommes  d'armes  »  (SuddI 

2.  Mercredi  20  juillet. 

jour,  lequel  leur  fut  assigné  à  estre  à  Aucerre.  Et  ce 
fait,  s'en  retournèrent  en  leurs  places. 

Laquelle  paix  et  promesses  de  nouvel  furent  pu- 
bliées de  par  le  Roy,  en  défendant  destroictement  que 
nul  de  quelque  estât  qu'il  feust,  sur  peine  capitale,  ne 
meffeist  l'un  à  l'autre,  en  corps  ne  en  biens,  ne  deist 
quelque  diffame  en  nulle  manière,  ne  nommast  bour- 
guignon ne  armaignac.  Et  ce  fait,  le  roy  de  Cécile,  les 
ducs  d'Acquitaine,  de  Bourgongne  et  de  Bar  et  tous 
les  contes,  princes,  barons  et  chevaliers  s'en  alèrent. 
Et  retint  le  Roy  en  sa  compaignie  grant  nombre  de 
capitaines  de  son  ost  avec  une  partie  de  leurs  gens 
d'armes,  et  à  tous  les  autres  donna  congié  d'eulx  en 
aler.  Et  de  là  s'en  ala  à  Aucerre ,  ouquel  lieu  se  loga 
en  l'ostel  de  Tévesque  ;  et  le  roy  de  Cécile  et  le  duc 
d'Acquitaine  se  logèrent  en  la  ville,  et  leurs  gens  es 
villages  d'entour.  Et  là,  en  venant  audit  lieu  d'Aucerre, 
mourut  messire  Giles  de  Bretaigne,  de  flux  de  ventre, 
et  pareillement  le  conte  de  Mortaigne,  frère  au  roy  de 
Navarre*,  quant  il  fut  amené  de  Saint-Césaire  à  Au- 
cerre ',  mourut  de  ladicte  maladie  et  fut  porté  de  là  à 
Paris,  où  il  fut  enseveli  en  l'église  des  Chartreux. 
Amé  de  Viri ,  messire  Jehan  de  Guistelle,  Jehan  de 
Dixmude  et  plusieurs  autres  moururent  en  leur  re- 
tour. Et  tant  que  de  ceste  maladie  moururent  bien 
de  mil  à  douze  cens  chevaliers  et  escuiers ,  sans  les 
varlets,  comme  il  fut  rapporté  aux  seigneurs  qui 
estoient  à  Auxerre. 

4.  Pierre,  comte  de  Mortain,  frère  de  Charles  III,  roi  de  Na- 
varre. Le  parlement  alla  recevoir  le  corps  à  Saint-Antoine  des 
Champs,  le  vendredi  5  août  4412.  Voy.  nos  Pièces  justificatives, 

2.  De  Sancerre  à  Auxerre. 

Et  adonques  le  mareschal  Bouciquault,  le  conte  de 
Foix  et  le  seigneur  de  Saint-Georges,  qui  faisoient 
guerre  au  conte  d'Armignac,  oyrent  nouvelles  que  la 
paix  estoit  faicte  entre  le  Roy  et  ses  adversaires,  pour 
quoy  ilz  dérompirent  leur  armée  et  donnèrent  à  leurs 
gens  congié. 

Durant  lequel  temps  et  que  le  Roy  estoit  à  Auxerre, 
au  quel  lieu  il  avoit  mandé  à  venir  vers  lui  la  plus 
grant  partie  des  seigneurs  de  son  royaume,  avecques 
ses  gens  d'église  et  ceulx  des  bonnes  villes,  pour  veoir 
faire  les  seremens  de  la  paix  dont  dessus  est  faicté 
mencion,  lui  vindrent  d'autres  nouvelles  qui  point  ne 
lui  furent  plaisans,  ne  aux  princes  qui  estoient  avec- 
ques  lui.  C'estassavoir  que  les  Anglois  estoient  arrivez, 
à  tout  leur  navire,  à  la  Hogue  Saint- Vast,  qui  est  ou 
pays  de  Constantin,  et  là  estoient-ilz  descendus  à  terre 
et  eulx  espandus  ou  pays  à  l'environ ,  en  pillant,  ro- 
bant  et  prenant  prisonniers.  Et  estoient  environ  huit 
mille  coiTîbatans,  entre  lesquelz  avoit  deux  mille  baci- 
netz  ,  et  le  surplus  ,  archers  et  varletz.  Desquelz  estoit 
le  conducteur  Thomas,  duc  de  Clarence,  second  filzdu 
roy  Henry  d'Angleterre  \  Lesquelz  Anglois  venoient 
au  secours  de  Bourges,  pour  aider  les  ducs  de  Berrv, 
de  Bourbon  et  d'Orléans  et  tous  leurs  aliez.  Ettantost 
alèrent  devers  eulx  les  contes  d'Alençon  et  de  Riche- 
mont,  qui  de  cuer  joieux  les  receurent,  jà  soit  ce  qu'ilz 
venoient  trop  tart  en  leur  aide.  Mais  ce  non  obstant 
les  aidèrent  de  tout  leur  povoir  à  pourveoir  de  vivres 
pour  eulx  et  leurs  chevaulx.  Et  depuis,  se  multiplièrent 
lesdiz  Anglois  de  six  cens  bacinetz  gascons  qui  avoient 

esté  souldoiers  à  Bourges,  lesquelz  se  boutèrent  avec- 
ques  eulx  et  tous  ensemble  commencèrent  de  gaster 
moult  fort  le  pays. 

Et  oultre ,  les  prisonniers  qui  estoient  à  Lisle ,  dont 
en  autre  lieu  est  faicte  mencion ,  c'estassa\  oir  le  sei- 
gneur de  Hangest ,  naguères  maistre  des  arbalestriers 
de  France,  messire  Lovs  Bourdon,  messire  Charles  de 
Giresmes,  Enguerran  de  Fontaines  et  aucuns  autres, 
furent  délivrés  pour  le  conte  de  La  Marche,  moien- 
nant  que  ledit  conte  avec  ce  paia  une  grant  somme 
d'argent  à  ceulx  qui  l'avoient  prins.  Et  en  cas  pareil 
furent  rendus  plusieurs  prisonniers  de  costé  et  d'autre, 
les  ungs  par  escliange  et  les  autres  par  finances. 

Et  ce  pendant,  environ  la  feste  de  l'Assompcion 
Nostre-Dame ,  ceulx  qui  avoient  esté  mandez  de  par 
le  Roy  vindrent  audit  lieu  d'Âuxerre.  Entre  lesquelz 
y  vindrent  en  grant  estât  les  Parisiens.  Et  aussi  y  vin- 
drent  les  ducs  de  Berry  et  de  Bourbon  et  le  seigneur 
d'Albreth.  Lequel,  tantost  après  sa  venue,  voulut  user 
de  l'office  de  connestable  ;  mais  le  conte  Waleran  de 
Saint-Pol  ne  lui  voulut  point  souffrir,  et  en  usa  lui- 
mesmes.  Et  pour  ceste  cause ,  après  plusieurs  paroles 
dictes  l'un  à  l'autre,  ledit  d'Albreth  qui  jà  avoit  fait  le 
serement  de  la  paix ,  s'en  ala  par  mal  talent.  Et  lundi 
ensuivant,  le  duc  d'Orléans  et  le  conte  de  Vertus,  son 
frère,  s'en  vindrent  audit  lieu  d'Auxerre,  à  tout  trois 
mille  combatans,  et  après  que  tous  les  seigneurs  d'un 
costé  et  d'autre  furent  venus,  ilz  s'assemblèrent  dehors 
les  murs  de  la  cité  en  une  plaine  auprès  d'une  abbaye 
de  nonnains*,  ouquel  lieu  on  avoit  fait  ung  eschafault 

1.  C'est  Saint-Julien  d'Auxerre. 

noblement  aorné,  sur  lesquel  estoit  le  duc  d'Acquitaine 
en  lieu  de  son  père,  acompaigné  du  roy  de  Cécile 
des  ducs  de  Bourgongne  et  de  Bar,  et  de  plusieurs 
autres  grans  seigneurs.  Et  là,  en  présence  de  tous  ceulx 
qui  veoir  et  oyr  les  po voient ,    firent  lesdiz  seigneurs 
serement  solemnel  de  entretenir  ledit  traictié  :  c'est- 
assavoir  les  ducs  de  Berry,  d'Orléans  et  de  Bourbon , 
le  conte  de  Vertus,  Jehan  filz  au  conte  de  Bar,  et  plu- 
sieurs autres.  Et  pareillement  le  fist  le  duc  de  Bour- 
gongne et  ceulx  de  sa  partie.  Et  fut  de  rechef  promis 
par  iceulx  seigneurs  d'Orléans  et  de  Bourgongne,  d'en- 
tretenir le  mariage  autrefoiz  pourparlé  à  la  paix  de 
Chartres  de  la  fille  le  duc  de  Bourgongne  et  le  conte 
de  Vertus,  et  sur  les  condicions  ailleurs  déclairées.  En 
après,  tous  les  seigneurs  dessusdiz  renoncèrent  à  toutes 
confédéracions,  aliances  et  convenances  qu'ilz  avoient 
avec  le  roy  Henry  d'Angleterre,  adversaire  du  Roy,  et 
aussi  de  ses  filz  et  de  tous  autres  Anglois ,  et  aucuns 
autres  de  ce  royaume  ,  jà  soit  ce  que  le  duc  de  Bour- 
gongne affermast  par  son  serement  qu'il  n'en  avoit 
nulles.  Et  dévoient  escripre  aux  Anglois  sur  telle  forme 
que  par  le  Roy  et  son  conseil  sera  ad  visé.  Et  encores 
jurèrent  et  promirent  de  jurer  devant  le  Roy,  ledit 
traictié,  au  plus  tost  qu'il  sera  retourné  en  santé ,  car 
il  estoit  lors  bien  malade,  et  de  ce,  faire  telles  lettres 
comme  il  plaira  au  Roy,  et  que  jamais  ne  feront  Tun 
contre  l'autre  confédéracions  ne  aliances  ;  et  se  aucun 
d'eulx  aloit  ou  vouloit  aler  contre  ledit  traictié  ou 
accord,  tous  les  autres  seroient  contre  cellui  ou  ceulx 
qui  ce  feroient,  afin  de  les  subjuguer  et  ramener  à 
obéissance.  Auquel  traictié  veoir,  faire  et  accorder,  et 
veoir  la  forme  des  seremens  et  iceulx  oyr,  furent  par 

mandement  du  Roy  aucuns  de  la  cliambre  de  Parle- 
ment et  de  la  Chambre  des  comptes,  et  de  TUniversité 
de  Paris,  les  prévostz  de  Paris  et  des  marchands,  et  des 
eschevins  et  aucuns  des  bourgois  ,  ju  soit  ce  que  ledit 
accord  et  traictié  n'eussent  pas  bien  pour  agréable. 
Et  aussi  y  furent  mandez  et  présens  de  par  le  Roy, 
ceuk  de  Rouen,  de  Caen,  d'Amiens  et  de  Tournay, 
de  Laon,  de  Reins,  de  Lengres,  de  Tours  et  de  plu- 
sieurs autres  bonnes  et  principales  villes  du  royaume, 
en  grant  nombre  et  en  grande  multitude. 

Après  lequel  serement  fait  et  toutes  les  solemnitez 
fournyes,  les  seigneurs  dessusdiz  alèrent  disner  en- 
semble, en  grant  concorde,  ou  logis  dudit  duc  d'Ac- 
quitaine ,  lieutenant  du  Roy  son  pèrCc  Et  fut  icellui 
disner  très  habondant  de  tous  biens,  et  après  le  disner 
alèrent  jouer  à  divers  jeux  les  imgs  aux  autres.  Et 
après  tous  ces  esbatemens  et  que  la  nuit  fut  venue, 
chascun  d'eulx  se  trahy  en  son  logis.  Et  lendemain  et 
aucuns  jours  ensuivans  se  rassemblèrent  pai'  plusieurs 
foiz,  continuans  de  faire  grant  chère  et  estre  en  grant 
concorde  les  ungs  avecques  les  autres,  comme  on 
povoit  apparcevoir  par  le  semblant  qu'ilz  monstroient. 
Et  mesmement  le  duc  d'Orléans  et  le  duc  de  Bour- 
gongne  chevauchèrent  ensemble  avecques  les  autres 
seigneurs,  tous  deux  sur  ung  cheval  ^;  et  monstrèrent 
apparence  de  toute  fraternité  et  amour  que  frères  et 
parens  pevent  monstrer  l'un  à  l'autre.  Néantmoins 
aucuns  envieux  et  mauvaises  langues  ne  s'en  taisoient 
pas  en  derrière,  mais  en  disoient  leurs  goulées.  Et 

1 .  On  a  déjà  vu  plus  haut ,  dans  le  récit  de  la  mort  de  Louis 
d'Orléans,  un  exemple  de  cet  usage. 


[1412]  D'ENGUERRAN  DE  MONSTRELET.  295 

quant  au  peuple,  dont  il  y  avoit  grant  multitude ,  et 
autres  bonnes  gens,  il  ne  fault  point  demander  s'ilz 
avoient  grant  joye ,  car  ilz  crioient  souvent  à  haulx 
cris  :  Gloria  in  excelsis  Deo,  etc.,  comme  s'ilz  voulsis- 
sent  dire  :  Louée  soit  la  gloire  des  cieulx.  Si  leur  sem- 
bloit  proprement  estre  miracle  de  Dieu ,  actendu  la 
division  qui  avoit  esté  si  grande  entre  de  si  grans  sei- 
gneurs, laquelle  estoit  si  tost  appaisée. 

Et  après  toutes  ces  besongnes  acomplies,  et  aussi 
pour  ce  que  l'épidémie  si  fort  régnoit  audit  lieu 
d'Auxerre,  le  Roy,  avecques  ses  princes,  se  parti  de  là, 
et  par  Sens  ala  à  Meleun,  où  de  rechef  avec  la  Royne, 
ses  filles  et  d'autres  dames,  fut  faicte  une  grande  feste 
et  grant  léesse  pour  la  réconsiliacion  des  princes  du 
sang  royal,  tant  en  joustes,  danses,  boires  et  mengers, 
comme  autres  esbatemens. 

Et  est  vérité  que  le  Roy  estant  audit  lieu  de  Meleun 
retourna  en  assez  bonne  santé ,  et  pour  ce,  ung  cer- 
tain jour,  à  la  prière  de  la  Royne  et  de  sadicle  fille, 
aussi  des  ducs  d'Acquitaine  et  de  Bourgongne  et  le 
roy  de  Cécile  ensemble,  approuva  et  eut  pour  agréable 
la  paix  devantdicte  par  la  manière  qu'elle  avoit  esté 
faicte ,  et  pour  ce ,  les  rebellions  et  les  transgressions 
passées  par  eulx  faictes  par  ses  oncles ,  nepveux  et 
cousins ,  leurs  aliez  et  complices  quelzconques,  il  re- 
mist  et  pardonna,  et  les  receut  en  bonne  pure  paix  et 
leur  rendi  leurs  terres  et  possessions.  Et  cecy  ainsi  fait, 
lendemain  de  la  INativité  Nostre-Dame  '  furent  leues 
les  lectres  en  Parlement  de  par  le  Roy,  comment  toutes 
les  rebellions  et  offenses  du  temps  passé  faictes  par 

1 .  Le  9  septembre. 

les  ducs  d'Orléans,  ses  frères,  ses  nepveux  et  leurs 
complices  et  allez  quelzconques ,  tant  gens  d'église 
comme  séculiers,  de  quelconque  auctorité  et  dignité 
qu'ilz  feussent  %  il  leur  rendoit  tous  leurs  chasteaulx 
villes,  terres,  citez  et  possessions  quelles  qu'elles  feus- 
sent, et  de  ce  levoit  sa  main  et  mectoit  à  plaine  déli- 
vrance. Et  ainsi  lesdiz  seigneurs  et  leurs  allez  et  leurs 
complices,  furent  remis  et  receuz  en  leurs  terres,  villes, 
chasteaulx  et  citez  et  en  leurs  possessions,  sans  aucune 
réparacion  ou  restitucion  des  démolicions  d'iceulx  fais 
par  avant,  dont  plusieurs  et  par  desserte  avoient  esté 
destruis,  tant  villes,  chasteaulx  et  fortresses,  versées 
et  ruées  par  terre,  vignes,  prez,  bois  et  viviers  destruiz 
et  vuidez,  et  maintes  autres  dissolucions.  Et  afin  que 
par  tout  le  royaume  feust  celle  paix  divulguée  et  que 
par  nul  elle  ne  feust  violée  ou  enfrainte,  mais  demou- 
rast  ferme  et  estable  et  en  persévérance,  fut  faict  ung 
édict  de  par  le  Roy.  Duquel  la  teneur  s'ensuit  : 

CHiPTTRE  XGVI. 

S»ensuit  le  mandement  de  la  paix  que  le  Roy  envoia  à  ses  officiers  pour 
la  publier  par  tout  son  royaume  et  en  prendre  copie.  —  Et  autres 
matières  qui  advinrent  en  ce  temps. 

a  Charles,  par  la  grâce  de  Dieu,  roy  de  France.  Au 
bailli  d'Amiens  ou  a  son  lieutenant,  salut.  Entre  les 
cures  des  besongnes  que  nous  avons  et  devons  avoir 
de  jour  en  jour  pour  le  bien,  utilité  et  conservacion 

I.   Il  y  a  évidemment  ici ,  comme  aussi  dans  le  Sappi.  fr.  93 
quelques    mots  d'omis.    Comme,  par  exemple,  que  ces   rebel- 
lions, etc.,  il  leur  remettoit  et  leur  rendoit,  etc. 


[1412]  D'ENGUERRAN  DE  MONSÏRELET.  297 

de  nostre  dominacion,  le  souverain  désir  que  nous 
avons  et  que  nous  devons  avoir,  c'est  de  nourrir  paix 
et  union  entre  noz  subgetz  et  iceulx  préserver  de  tout 
nostre  povoir  des  griesves  oppressions  et  inconvé- 
niens,  lesquelz  par  discensions  et  grans  guerres  sont 
advenus,  afin  que  dessoubz  nous  puissent  vivre  en 
bonne  paix  et  transquilité.  Et  pour  ce  que  plusieurs 
discors  et  divisions  ont  esté  en  nostre  royaume  contre  * 
plusieurs  de  nostre  sang  et  lignage  et  autres  complices 
et  adhérens  ,  dont  plusieurs  dommages  se  sont  ensuys 
à  nous  et  à  noz  subgectz,  et  estoient  encores  en  adven- 
ture  de  venir  plus  grans  si  par  nous  n'estoit  sur  ce  fait 
pourveu  de  remède  convenable,  de  laquelle  chose 
nous  avons  eu  au  cuer  desplaisance  tant  que  plus  n'en 
povyons  ;  par  quoy  vous  faisons  savoir,  que  par  la  grâce 
du  souverain  Roy  des  roys,  qui  est  nostre  créateur  et 
saulveur,  créateur  et  donneur  de  toute  paix,  et  par  le 
moien  et  bonne  diligence  de  nostre  trèsclier  et  bien 
amé  premier  filz  le  duc  d'Acquitaine ,  Daulphin  de 
Vienne,  et  de  plusieurs  autres  qui  en  ce  ont  mis  peine 
et  labeur  de  tout  leur  povoir,  nous  avons  mis  et  or- 
donné bonne  paix  et  concorde  entre  les  devantdiz  de 
nostre  sang  et  lignage,  par  certaine  forme  et  manière 
contenue  et  déclairée  es  traictiez  et  accords  sur  ce  fait, 
esquelz  est  expressément  contenu  que  les  devantditz 
de  nostre  sang  et  lignage  ont  pardonné  de  fait  toute  la 
rancune  et  malivolance  qu'ilz  povoient  avoir  contre 
tous  ceulx  qui  s'estoient  entremis  des  débas,  tant  d'un 
costé  comme  d'autre.  Laquelle  paix  les  devantdis  de 

1.   Il  faut  lire  :  entre  plusieurs  de  nostre  sang  ^  comme  dans  le 
ms.  Suppl.  fr,  03. 

nostre  sang  el  lignage,  en  la  présence  de  nosîredit  filz 
et  de  plusieurs  prélas  et  autres  plusieurs  notables  per- 
sonnes, ont  juré  à  tenir  et  garder  ferme  et  estable  sans 
en  aucune  manière  l'enfraindre,  et  aussi  de  la  main- 
tenir et  observer  perpétuellement  comme  autrefoiz  ilz 
ont  juré,  et  si  comme  ce  peut  apparoir  par  noz  autres 
lectres  sur  ce  faictes.  Pour  quoy,  nous  te  commandons 
et  expressément  enjoingnons,  que  ladicte  paix,  solem- 
nellement,  à  son  de  trompe,  en  nostre  ville  d'Amiens, 
par  tous  les  quarrefours,  et  es  autres  villes  et  lieux 
acoustumez  à  faire  proclamacions  en  tout  le  bailliage, 
tu  faces  crier  et  publier,  en  faisant  commandement  de 
par  nous  à  tous  noz  subjetz,  que  ladicte  paix  ils  tien- 
gnent  ferme  et  la  gardent  sans  enfraindre  ,  sur  toutes 
les  clioses  qu'ilz  pevent  envers  nous  mesfaire ,  en  leur 
défendant  de  par  nous  sur  peine  de  perdre  corps  et 
biens,  que  nul  de  quelconque  estât,  dignité  ou  condi- 
cion  qu'il  soit,  ne  soit  tant  bardi  qu'il  ose  ladicte  paix 
enfraindre,  ne  faire  ou  dire  chose  qui  puist  eslre  à  ren- 
contre d  icelle.  Et  en  oultre,  par  la  teneur  d'icelles  te 
mandons,  et ,  comme  dessus ,  expressément  te  enjoin- 
gnons, que  tous  ceulx  qui  enfraindront  ladicte  paix, 
soit  de  fait  ou  de  parole,  et  qui  de  ce  seront  trouvez 
coulpables  par  informacion  ou  autrement  deuement 
chargez,  tu  les  punisses  et  corriges  ainsi  comme  vio- 
leurs et  enfraigneurs  de  paix  doivent  estre  punis,  telle- 
ment que  ce  soit  exemple  à  tous  autres.    Donné  à 
Meleun,  le  \if  jouv  de  septembre,  l'an  mil  quatre  cens 
et  douze,  et  de  nostre  règne  le  xxxn®.  Ainsi  signé  :  par 
le  Roy,  à  la  relacion  du  conseil  tenu  par  monseigneur 
le  duc  d'Acquitaine ,  messeigneurs  les  ducs  de  Berry, 
de  Bourgongne,  Orléans  et  Bourbon  et  les  contes  de 

Vertus  et  d'Alençon,  et  Jehan  de  Bar  et  autres  présens. 
Mauregard\  » 

Or  est  ainsi  que  les  Anglois  dessusdiz ,  qui  estoient 
venus  pour  secourir  la  cité  de  Bourges,  comme  dessus 
est  touchié,  lesquelz  furent  par  toute  la  marche  de 
Constantin  espandus,  vindrent  de  là  es  pays  du  Maine 
et  de  Touraine  et  es  environs,  tout  gastans  et  destrui- 
sans  par  feu  et  par  espée.  Pour  quoy  fut  ordonné,  à 
Meleun,  du  conseil  du  Roy,  ouquel  présidoit  le  duc 
d'Acquitaine  lieutenant  du  Roy  son  père,  et  si  y  estoit 
le  roy  de  Cécile,  les  ducs  d'Orléans,  de  Berry,  de 
Bourgongne ,  le  conte  de  Vertus,  les  chanceliers  de 
France,  d'Acquitaine  et  d'Orléans,  les  seigneurs  de 
Torsi  et  d'Offemont  et  aucuns  autres,  le  prévost  des 
marchans,  les  eschevins  et  conseil  de  Paris ,  que  tous 
les  nobles,  à  tous  leurs  habillemens  de  guerre,  feussent 
mandez  à  Chartres,  et  que  là  feussent  le  vni*  jour 
d'octobre  prouchain  ensuivant,  auquel  lieu  ilz  rece- 
vroient  leurs  gaiges  et  souldées  pour  la  défense  du 
royaume,  afin  que  les  anciens  ennemis  du  royaume 
feussent  mis  dehors.  De  laquelle  ordonnance  furent 
faictes  lectres  royaulx  signées  par  les  secrétaires  et 
scellées  du  grant  seel  du  Roy ,  et  après  par  tous  les 
bailliages  et  séneschaucies  dudit  royaume  de  France, 
furent  envoyées  el  publiées.  Et  les  devantdiz  princes 
et  les  autres ,  chascun  a  par  lui ,  firent  leur  mande- 
ment audit  viii^  jour  d'octobre.  Ceulx  de  Paris,  qui 
plus  estoient  affectez  que  les  autres ,  tantost  et  hasti- 
vement  firent  leur  assemblée  de  gens  d'armes  et  de 

1.  Cette  pièce  est  imprimée  dans  le  Recueil  des  Ordonn.,  t.  X, 
p.  23. 

traict  a  Paris ,  et  les  aucuns  à  Meleiui ,  les  autres  ail- 
leurs en  leurs  marches.  Et  ainsi,  veues  et  receues  les 
lectres  patentes  du  Roy,  chascun  fist  son  mandement 
de  gens.  Mais  par  le  duc  de  Berry  *  et  autres  de  son 
parti ,  qui  estoient  tenus  aux  Anglois  d'une  grant 
somme  d'argent  pour  leurs  gaiges ,  c'estassavoir  en  la 
somme  de  deux  cens  mil  escus ,  lesquelz  se  on  leur 
eusl  paiez  comme  on  leur  avoit  promis,  ilz  estoient 
tous  prestz  de  retourner  en  Angleterre,  feust  par  le 
pays  d'Acquitaine  ou  de  Bordeaulx.  Mais  lesdiz  sei- 
gneurs, qui  avoient  tout  espuisié  en  leur  pays,  ne  po- 
voient  trouver  finances  pour  quelconques  traictiez 
ne  moiens  qu  ilz  peussent  faire,  et  par  ainsi  fut  tout 
rompu  et  eslongné.  Et  ce  pendant  le  roy  Loys  s'en 
retourna  en  Anjou  pour  assembler  gens  à  puissance , 
à  défendre  ses  pays  contre  les  Anglois  qui  fort  Taprou- 
choient. 

Esquelz  jours  aussi ,  le  duc  d'Acquitaine  remist  et 
restitua  en  l'office  de  son  chambellan,  l'ainsnë  filz  de 
feu  Montagu  jadis  grant  maistre  d'ostel  du  Roy',  et  à 
la  prière  du  duc  d'Acquitaine  lui  furent  rendues  et 
restituées  de  par  le  Roy  toutes  ses  terres  et  possessions 
qu'il  avoit  de  son  patrimoine  héréditablement  de  par 
son  père.  Et  avec  ce ,  lui  fut  le  chef  de  sondit  père 
rendu  ,  non  obstans  quelconques  confiscacions ,  et 
ainsi  receut-il  lors  l'oirrie  paternelle  de  ses  père  et 
mère.  Car  c'estoit  le  vouloir  du  Roy. 

1 .  Sic  dans  Suppl,  //•.  93.  Il  faut  lire  :  Mais  pas,  ou  non  pas, 

le  duc  de  Berry,  etc.,  en  se  reportant  à  ce  qui  précède.  Autrement 

Id  phrase  serait  inintelligible.  Peut-être  aussi  n'est-elle  pas  ter- 
minée. 

2.  Il  se  nommait  Charles. 

Et  à  ung  certain  jour  au  soir,  le  prévost  de  Paris  et 
son  bourrel ,  acompaignez  de  douze  hommes  ou  en- 
viron tenans  torches  alumées  et  portans  une  eschèle , 
avec  ung  prestre  revestu  d'une  aube  et  paré  de  fanon 
et  estole,  vindrent  es  halles.  Et  tantost,  le  bourrel  par 
ladicte  eschèle  monta  où  ledit  chef  estoit ,  lequel  il 
osta  de  la  lance  où  il  estoit  fiché,  et  là  fut  mis  en  ung 
beau  suaire  que  le  prestre  tenoit,  lequel  envelopé 
dedens  par  ledit  prestre  fut  mis  sur  son  espaule  et 
de  là  porté  par  la  compaignie  dessusdicte,  lesdiz  flam- 
beaux ardans,  en  Fostel  dudit  feu  Montagu  grant 
maistre  d'ostel  dessusdit.  Et  pareillement  fut  son  corps 
osté  jus  du  gibet  de  Montfaulcon  par  ledit  prévost  et 
son  bourrel ,  et  fut  rendu  et  porté  à  Paris ,  lequel  fu 
joinct  avecques  le  chef  et  enclos  en  ung  sarcus  et  fut 
porté  en  la  compaignie  des  enfans  de  lui  et  de  ses 
amis,  à  grant  compaignie  et  triumphe,  à  prestres  chan- 
tans  et  grant  luminaire,  à  Marcoussis,  et  là  en  l'église 
des  Célestins ,  laquelle  en  son  vivant  avoit  fait  fonder 
et  fait  un  couvent  de  religieux,  moult  honnorable- 
ment  fut  enterré.  Et  entre  les  autres  biens  qu'il  fist 
c|uant  il  vivoit,  il  donna  à  l'église  de  Nostre-Dame  de 
Paris  celle  grande  cloche  laquelle  il  fit  nommer  Ja- 
(jueline^^  comme  il  appert  par  ses  armes  et  son  tymbre 
qui  sont  entour  d'icelle. 

1.  Du  nom  de  sa  femme,  Jaqueline  de  Granges. 

Comment  la  guerre  s'esmut  en  Boulenois.  Du  retour  du  Roy  dedeng 
Paris.  Et  comment  le  duc  d'Orléans  contenta  les  Anglois  ;  et  autres 
matières  servans. 

Item ,  en  ce  mesme  temps  vindrent  d'Angleterre  à 
Calais ,  nagans  par  mer,  les  contes  de  Warvich  et  de 
Kent,  envoyez  par  le  roy  Henry,  à  tout  deux  mille 
combatans  ou  environ.  Lesqiielz,  là  venus,  avecques 
les  autres  garnisons,  coururent  le  pays  de  Boulenois 
et  y  firent  de  grans  dommages.  Et  finablement  bou- 
tèrent les  feux  et  ardirent  la  ville  de  Sammer  ou  Bois  * 
et  prindrent  d'assault  le  fort  de  Russault*.  Si  pillèrent 
et  robèrent  tout  et  puis  boutèrent  le  feu  dedens.  Pour 
auxquelz  résister,  le  Roy  envoia  à  Saint-Omer  le 
conte  Waleran  ,  son  connestable,  le  seigneur  de  Ram- 
bures  ,  maistre  des  arbalestriers ,  et  le  seigneur  de 
Heilly,  à  tout  grant  nombre  de  gens  d'armes,  qui 
furent  mis  en  garnison  sur  les  frontières  de  Boulenois. 
Et  par  ainsy  de  tous  costez  fut  le  pays  fort  oppresse. 

Et  ce  pendant  le  roy  de  France  s'en  retourna  dedens 
Paris  et  se  loga  en  son  hostel  de  Saint-Pol.  Pour  la- 
quelle venue  les  Parisiens  firent  et  menèrent  telle  joye 
que  non  pas  sans  plus.  Fut  crié  Noël  !  par  toute  la 
ville,  mais  fist-on  feux  par  tous  les  quarrefours  de  Paris 
et  grans  luminaires  et  clartez  de  flambeaux ,  et  crioit 
on  toute  la  nuit  :  a  Vive  le  Roy  !  »  et  fist-on  grant 
feste  de  boire  et  de  mengers.  Avecques  le  Roy  entrè- 

i .  Samer-aiix-Bois,  à  quatre  lieues  de  Boulogne. 

2.   «Ruissault  v  {Suppl.  fr,  93).  Peut-être  Ruisseauville  (Pas- 
de-CalaisJ. 

rent  dedens  Paris  les  ducs  d'Acquilaine,  de  Bourgon- 
gne  et  de  Bourbon  et  le  conte  de  Vertus.  Et  la  Royne 
avec  les  ducs  de  Berry  et  d'Orléans,  demourèrent  ou 
Bois  de  Vinciennes.  Et  de  là,  le  dimencbe  ensuivant, 
ladicte  Royne  vint  à  Paris  et  se  loga  à  Saint-Pol  avec 
le  Roy.  Avec  laquelle  estoit  parti  le  duc  d'Orléans, 
lequel,  quant  il  vint  près  de  Paris,  se  sépara  d'elle  et 
s'en  ala  son  cbemin  par  dehors  pour  aler  à  Beaumont 
sa  conté  *.  Et  le  duc  de  Berry  demoura  ou  Bois  de 
Vinciennes.  Et  combien  que  la  ville  de  Cliauny  eust 
esté  rendue  au  Roy  en  entencion  qu'elle  lui  demou- 
rast  perpétuelment,  néantmoins  ledit  Roy  la  rendi  au 
duc  d'Orléans,  auquel  avecques  ce  il  octroya  cueillir 
une  taille  de  soixante  mille  florins  d'or,  à  prendre  et 
lever  sur  ses  subgetz  pour  ses  afaires.  Toutesfoiz  de  ses 
deux  chasteaulx,  Coucy  et  Pierrefons ,  ne  pot  onques 
finer  de  les  ravoir.  Et  après  qu'il  eust  esté  audit  lieu 
de  Beaumont  par  aucuns  jours,  il  se  parti  de  là  et  s'en 
ala  pardevers  les  Anglois,  c'estassavoir  le  duc  de  Cla- 
rence,  qui  estoit  venu,  comme  dit  est,  à  sa  demande, 
lequel  il  contenta  de  finances  d'autant  comme  iï  en 
pot  finer.  Et  pour  ce  qu'il  ne  peut  recouvrer  de  toute 
la  somme  qu'on  leur  povoit  devoir,  ledit  duc  d'Or- 
léans leur  délivra  le  conte  d'Angoulesme  son  mainsné 
frère,  en  plege  pour  le  résidu,  et  avec(|ues  lui  plu- 
sieurs gentilz  hommes,  c'estassavoir  messire  Marcel  le 
Borgne ,  Jehan  de  Saveurs  ,  Archembault  de  Villers  , 
Guillaume  Boutiller,  Jehan  David  et  aucuns  autres 
serviteurs ,  lesquelz  tous  ensemble  vindrent  et  furent 
emmenez  par  ledit  duc  de  Clarence ,  qui ,  à  tous  ses 

1.  Beaumont-sur-Oise. 

Anglois,  s'en  ala  ou  pays  de  Guienne.  Et  fut  là  baillé 
icellui  conte  d'Angoulesme  pour  la  somme  de  trois 
cens  et  dix  mille  frans,  monnoie  de  France.  Et  quant 
ledit  duc  d'Orléans  eut  ainsi  chevy  \  il  retourna  à 
Blois.  Si  demourèrent  iceulx  liostages  ou  pays  d'An- 
gleterre par  très  long  temps,  comme  cy-après  sera 
déclairé.  Et  depuis,  ledit  duc  d'Orléans  envoya  devers 
Je  Roy  aucuns  de  ses  chevaliers  notables ,  pourchacer 
pour  ravoir  ses  fortresses  de  Couci  et  de  Pierrefons 
que  tenoit  le  connestable.  Mais  non  obstant  que  le 
Roy  baillast  ses  lectres  et  mandemens  royaulx  pour  les 
faire  rendre,  néantmoins  icellui  connestable  n'y  volt 
obéir,  mais  fist  response  que  jusques  à  tant  qu'il  seroit 
restitué  de  certaine  somme  d'argent  qu'il  avoit  preste 
à  ses  gens  d'armes  pour  les  conquerre,  ne  les  rendroit. 
Disant  oultre  que  le  Roy  lui  avoit  promis  *  audit  lieu 
de  Coucy  capitaine,  messire  Gérard  de  Herbaumes,  et 
à  Pierrefons  messire  Colart  de  Fiennes.  Lequel  chastel 
de  Pierrefons,  qui  estoit  moult  bel  et  puissant,  fut  ars 
en  une  nuit.  Dont  moult  despleut  audit  duc  d'Or- 
léans, mais  il  ne  le  peut  avoir  autre  et  lui  convint 
souffrir. 

En  oultre  en  ces  propres  jours  le  duc  de  Bourgon- 
gne  (jui  se  tenoit  à  Paris  d'emprès  le  Roy,  fist  prendre 
prisonnier  messire  Bourdin  de  Saligni  et  le  mener  pri- 
sonnier ou  pays  de  Flandres.  Lequel  messire  Bourdin 
estoit  moult  privé  et  familier  dudit  duc.  Et  eut  aucune 
renommée  qu'il   se    vouloit    tourner  du  parti  d'Or- 

1.  £ut  ainsi  chevy,  donné  de  son  bien.  On  entendait  parla 
chevance ,  son  bien  ,  ce  qu'on  possédait. 

2.  a  Luy  avoit  promis,  et  avoit  commis  audit  Couchy,  etc.  » 
{Suppl.  fr.  93.) 

léans  et  avoit  descouvert  aucuns  des  secrès  d'icellui 
duc  '. 

Et  durant  ce  temps  y  eut  aucunes  paroles  entre  le 
bastard  de  Bourbon  et  un  bouclier  de  Paris  nommé 
Denisot  de  Chaumont,  assez  rigoreuses.  Et  dist  audit 
boucher  :  «  Paix,  paix  !  on  te  trouvera  une  autre  foiz.  » 
Et  tantost  après  ledit  Denisot  qui  avoit  grant  audience 
avecques  les  autres  bouchers  les  esmeut  et  fist  tant  que 
avec  grant  peuple  de  Paris  ilz  se  mirent  en  armes  et 
tendirent  leurs  chaynes.  Mais  en  fin  ilz  furent  rapaisez 
par  le  duc  de  Bourgongne. 

Et  adonc  Jehan  duc  de  Bourbon  fut  envoyé  par  le 
Roy  et  son  grant  conseil  on  pays  de  Languedoc  avec 
le  conte  d'Armignac  et  le  seigneur  d'Albreth,  pour 
résister  aux  entreprinses  du  duc  de  Clarence  et  de  ses 
Anglois  qui  adonc  séjournoient  ou  pays  d'Acquitaine 
et  traveilloient  fort  les  frontières  d'environ  tenans  la 
partie  des  François. 

CHAPITRE  XCVIII. 

Commeut  le  duc  de  Berry  fut  fort  oppressé  de  maladie  en  son  hostei  à 
Paris  et  autres  besongnes  de  ce  temps. 

En  ces  jours  le  duc  de  Berry,  [qui]  estoit  venu  à 
Paris  devers  le  Roy  son  nepveu  pour  estre  au  conseil 
qui  là  se  devoit  tenir,  fut  très  griefment  oppressé  de 

\.  Les  reg.  du  parlement  l'appellent  Lourdin.  Voici  une  note 
qui  le  concerne ,  mise  en  marge  du  registre  du  Conseil  coté  XIII 
(fol.  167).  Iste  Lourdinus ^  qui  erat  familiarissimiis  domini  diicis 
BurgundiXy  suo  precepto  ductus  fuit  ad  Flandriam,  ut  dicitur,  car- 
ceri  manripandus ,  circa  festum  sancti  Andrex  CCCCXII.  La 
S.  André  tombe  le  30  novembre. 

maladie  en  son  hostel  de  Neelle,  et  là  par  sa  fille  la 
duchesse  de  Bourbon  \  qui  pour  ceste  cause  \int  audit 
lieu  de  Paris,  fut  très  diligemment  visité  et  le  servi  et 
administra  doulcement  jusques  à  ce  qu'il  fut  en  bonne 
santé.  Et  pareillement  fut  soigneusement  visité  de  son 
nepveu  le  duc  Jehan  de  Bourgongne. 

Et  cependant,  ladicte  duchesse  de  Bourbon  impétra 
devers  le  Roy  et  les  ducs  d'Acquitaine  et  de  Bourgon- 
gne que  le  corps  de  Vignet  d'Espineuse,  jadiz  chevalier 
du  seigneur  de  Bourbon  son  seigneur  et  mary ,  fust 
osté  de  Montfaulcon  et  son  chef  des  haies  où  il  avoit 
esté  mis  grant  temps  paravant  par  la  justice  du  Roy. 
Si  le  fist  porter  acompaigné  de  plusieurs  de  ses  amis 
en  la  ville  d'Espineuse  en  la  conté  de  Clermont,  où  il 
fut  enterré  dedens  l'église  assez  honnourablement. 

Et  adong  par  le  duc  de  Bourgongne  dessusnommé, 
estant  à  Paris  comme  dit  est,  se  conduisoient  la  plus 
grant  partie  des  besongnes  et  afaires  du  royaume  par 
son  conseil  et  de  ceulx  à  lui  favorables.  Et  non  obstant 
que  par  la  paix  et  traictié  d'Aucerre  eust  esté  prorr;is 
de  par  le  Roy  et  les  seigneurs  de  son  sang  que  ung 
chascun,  de  quelque  estât  qu'il  feust  et  quelque  partie 
qu'il  eust  tenu,  seroit  remis  en  ses  biens  et  héritages  et 
aussi  en  offices  et  bénéfices,  néantmoins  en  y  eut  plu- 
sieurs qui  celle  grâce  et  bénéfice  ne  porent  obtenir 
quelque  diligence  qu'ilz  en  feissent,  et  par  espécial 
grant  partie  de  ceulx  qui  avoient  tenu  la  partie  d'Or- 
léans ,  lesquelz  furent  mis  de  celle  grâce  en  délay.  Et 
pour  ce  et  pour  autres  causes ,  s'entretindrent  tous- 
jours  les  envies  secrètement  entre  lesdictes  parties  ,  et 


1.  Marie  de  Berri,  femme  de  Jean  I",  duc  de  Bourbon. 

quéroient  tous  en  derrière  Tun  de  l'autre  moîens,  les 
uns  d'avoir  le  Roy  de  leur  parti,  et  les  autres  le  duc 
d'Acquitaine.  Et  par  ainsi  n'avoient  point  vraie  amour 
ne  vraie  aliance  l'un  avecques  l'autre,  par  quoy  la 
guerre  de  jour  en  jour  estoit  en  grant  péril  de  recom- 
mencer plus  diverse  et  plus  cruelle  que  paravant 
n'avoit  esté,  comme  plus  à  plain  cy-après  sera  dé- 
clairié. 

Et  les  lectres  d'aliance  et  confederacion  au  roy 
Henry  d'Angleterre  ses  enfans  et  autres  princes  d'une 
part,  et  les  ducs  de  Berry,  d'Orléans,  de  Bourbon,  les 
contes  d'Alençon  et  d'Armignac ,  le  seigneur  de  La- 
breth  et  autres  de  leur  aliance  d'autre  part,  seront  dé- 
clairiées  cy  après  en  la  fin  de  cest  an  mil  quatre  cens 
et  douze  ,  selon  les  promesses  qu'ilz  firent  l'un  avec- 
ques l'autre. 

CHAPITRE  XGXIX. 

Comment  le  Roy  fist  grande  assemblée  en  la  ville  de  Paris  en  entancion 
de  réformer  ses  officiers.  Et  autres  besongnes. 

Or  est  ainsi  que  le  roy  de  France,  par  l'ennort  et 
solicitude  du  duc  de  Bourgongne,  manda  lors  à  venir 
à  Paris  la  plus  grant  partie  des  princes  de  son  royaume 
avecques  les  prélas,  les  maistres  de  l'Université  cha- 
pitres et  ceulx  des  bonnes  villes,  afin  d'avoir  conseil 
et  délibéracion  sur  plusieurs  grans  afaires  qui  estoient 
en  son  royaume  et  par  espécial  sur  la  réformacion  de 
tous  ses  officiers  généralment,  duquel  par  très  long 
temps  la  plus  grant  partie  s'estoient  mal  gouvernez 
envers  lui.  Et  pour  ce  quant  les  seigneurs  dessusdiz 

et  autres  furent  venus  audit  lieu  de  Paris,  et  qu  ilz 
eurent  eu  plusieurs  grans  consaulx  lun  avecques 
l'autre  sur  les  matières  pourquoy  on  les  avoit  mandez, 
conclurent  ensemble  que  pour  tous  les  autres  l'Uni- 
versité respondroit  et  aussi  remonstreroit  au  Roy  et 
à  son  conseil  qu'il  leur  en  estoit  advis  de  faire.  Et 
ainsi  en  fut  fait  à  ung  certain  jour  qu'ilz  eurent  au- 
dience en  la  court  de  Saint-Pol,  ainsi  et  par  la  manière 

qui  s'ensuit  *. 

«  A  nostre  très  liault  et  très  excellent  prince  nostre 
souverain  seigneur  et  père.  S'ensuivent  les  poins  et 
les  articles,  lesquelz  vostre  très  humble  et  très  dévote 
fille  l'Université  de  Paris ,  vos  très  humbles  et  obéis- 
sans  subgetz  le  prévost  des  marchans,  les  eschevins  et 
bourgois  de  vostre  bonne  ville  ont  fait ,  à  vous  bailler 
confort ,  aide  et  advis,  comme  vous  le  requérez  pour 
le  prouffît ,  honneur  et  bien  de  vous  et  pour  la  chose 
publique  de  vostre  royaume. 

Premièrement.  Sur  le  premier  point  touchant  l'en- 
tretenement  de  la  paix  entre  aucuns  seigneurs  de 
vostre  sang  ,  laquelle  chose  de  vostre  majesté  royale  a 
esté  exposée,  dient  les  devant  ditz  que  ceulx  des 
bonnes  villes  et  les  autres  qui  à  présent  sont  venus  à 
vostre  mandement  ont  ce  bénignement  juré  et  promis 
et  tendu  jusques  à  maintenant  entretenir  et  ce  Dieu 
plaist  entretenront.  Mais  il  nous  semble  que  vous  devez 
mander  autres  seigneurs  de  vostre  sang  et  leurs  prin- 
cipaulx  serviteurs  pour  semblablement  prometre  l'en- 

i .  Au  sujet  de  cette  longue  et  importante  remontrance  de  fUni- 
versité  voyez  dans  nos  Pièces  justificatives  un  extrait  du  reg. 
du  parlement,  du  17  février  141.2  (v.  s.).  Voy.  aussi  le  Religieux 
de  Saint-Denis  (t."  IV,  p.  747  et  suiv.). 

tretenement  de  ladicte  paix,  pour  plusieurs  causes. 
Premièrement  pour  tant  qu'ilz  ne  le  promirent  onques 
en  vostre  main.  Secondement  pour  ce  que  il  en  y  a 
aucuns  qui  ne  l'entretiennent  point. 

Item,  Et  qu'il  soit  vray  il  est  notoire  ,  que  les  An- 
glois  sont  en  vostre  royaume  et  plusieurs  autres  gens , 
tant  dudit  royaume  comme  d'autres  pays ,  et  sont  en- 
semble par  manière  de  gens  de  compaignie  ,  destrui- 
sans  vostre  pays  et  vos  subgetz,  dont  plusieurs  plaintes 
et  clameurs  sont  venus  et  viennent  de  jour  en  jour  en 
plusieurs  parties  de  vostredit  royaume.  Auxquelles 
choses  on  met  trop  petit  remède. 

Iter?i.  Aussi  le  conte  d'Armignac,  qui  est  vostre 
subject,  n'a  eu  cure  de  la  paix  et  ne  Ta  pas  entrete- 
nue ,  mais  a  tousjours  maintenu  la  guerre  en  vostre 
royaume. 

Item.  Et  afin  que  ladicte  paix  soit  mieulx  entrete- 
nue, il  semble  que  vous  devez  ordonner  vos  lectres 
royaulx  esquelles  soit  la  cédule  de  ladicte  paix  encor- 
porée,  adrécans  à  voz  officiers  et  aux  autres  à  qui  bon 
vous  semblera,  pour  estre  promulguée  et  les  transgres- 
seurs  punis  comme  il  appartiendra. 

Item,  Et  quant  au  second  point  où  vous ,  nostre 
souverain  seigneur,  demandez  advis ,  confort  et  aide  , 
vostre  très  humble  fille  et  loyaulx  subgetz,  de  toute 
leur  affection  considérans  vostre  bien  ,  utilité  et  hon- 
neur de  vostre  royaume  et  aussi  la  continuacion  et 
conservacion  de  vostre  seigneurie  et  dominacion,  plu- 
sieurs foiz  ont  sur  ce  esté  assemblez.  Et  voyans  qu'il 
est  très  grant  neccessité  de  vous  exposer  les  défaulx 
qui  sont  en  vostre  royaume ,  conmiencent  a  parler 
de  voz  finances,  dont  vous  devez  soustenir  et  main- 

leiïir  vostre  fait  et  vostre  royaume.  Et  premièrement , 
sur  le  fait  des  finances  de  vostre  demaine  qui  se  doi- 
vent distribuer  en  quatre  manières.  Premièrement  en 
payer  les  aumosnes,  en  la  despence  de  vous  ,  de  la 
royne  et  du  duc  d'Acquilaine  vostre  ainsné  filz ,  ou 
salaire  de  vos  serviteurs,  et  es  réparacions  des  pons, 
moulins ,  fours ,  chaussées.  Or  appert  clairement  que 
lesdicles  finances  ne  sont  point  employées  es  choses 
dessusdictes.  Laquelle  chose  est  à  la  charge  de  voz 
trésoriers  par  lesquelz  vos  finances  dessusdictes  sont 
distribuées.  Et  voit-on  souvent  les  povres  religieux  et 
religieuses,  tant  de  abbayes  comme  d'ospitaux,  des- 
pendre le  leur  en  poursuites  sans  avoir  expédicion , 
dont  leurs  églises  chéant  en  ruyne ,  et  délaisse  le  ser- 
vice divin  à  estre  fait ,  ou  préjudice  des  âmes  de  voz 
prédécesseurs  et  à  la  charge  de  vostre  conscience.  Et 
premièrement  quant  aux  aumosnes  vray  est  que  de  ce, 
peu  ou  néant  en  est  paie.         r 

Item,,  Et  quant  est  à  la  despence  de  vous ,  de  la 
royne  et  du  duc  d' Acquitaine ,  qui  est  gouvernée  de 
par  messire  Pierre  de  Fontenay,  elle  est  payée  par  les 
maistres  des  chambres  aux  deniers,  appeliez  Raymond 
Raguier  et  Jehan  Pied.  Et  il  est  trouvé  que  pour  la 
despense  de  vous  et  du  duc  d'Acquitaine  en  liève, 
tant  sur  le  domaine  que  sur  les  aides,  quatre  cens 
mille  frans,  et  pour  icelle  n'estoit  levée  on  temps  passé 
que  quatre  vins  treize  mille  frans.  Et  adonc  voz  pré- 
décesseurs menoient  ung  bel  estât,  et  les  marchans  et 
autres  gens  estoient  paiez  de  leurs  denrées.  Mais  main- 
tenant, non  obstant  ladicte  somme  les  marchans  des- 
susdiz  ne  sont  point  paiez  de  leurs  denrées,  et  souvent 
advient  que  voz  hostelz ,  les  hostelz  de  la  royne  et  du 

duc  d'Acquitaine,  chéent  en  ruyne.  Et  jeudi  derrenier 
passé  chey  ung  grant  pan  de   mur  de  Tostel  de  la 
royne.  Dont  il  appert  que  ladicte  somme  n'est  point 
toute  emploiée  en   vostre   despense,    comme   il  fut 
monstre  en  temps  et  en  lieu,  mais  elle  est  ou  prouffit 
de  voz  gouverneurs  ou  de  ceulx  que  bon  leur  semble. 
Et  pareillement  en  l'ostel  de  la  royne,  pour  la  des- 
pense de  laquelle  on  ne  souloit  lever  que  trente  six 
mille  frans ,  et  maintenant  on  liève  sur  les  aides  cent 
quatre  mille  frans,  non  obstant  ses  domaines  et  ses 
aides.  Et  procède  ceste  despense  du  défault  des  offi- 
ciers qui  sont  commis  au  gouvernement  de  ladicte 
despense.  Desquelles  despenses  de  la  royne  Raymonnel 
Raguier  est  principal  gouverneur  et  trésorier,  lequel 
ondit  office  s'est  tellement  gouverné  ,  que  de  l'argent 
de  la  royne  il  a  fait  grans  acquestz  et  édifices  comme 
il  appert,  aux  champs  et  à  la  ville.  Item,  et  il  fault 
scavoir  où  est  celle  finance.  Car  oultre  et  sur  la  somme, 
on  prend  certaine  quantité  de  finance  par  forme  et 
mandement  extraordinaire. 

Item.  Et  pareillement  il  y  a  une  grande  faulte  es 
offices  de  l'Argentier  et  de  la  Chambre  aux  Deniers. 
Car  par  les  officiers  qui  tiennent  lesdiz  offices  plusieurs 
grans  sommes  d'argent  sont  levées  et  mises  en  autre 
usage  qu'en  vostre  prouffit,  et  moult  de  vos  debtes,  et 
de  voz  officiers  les  salaires,  sont  retardez  à  estre  paiez. 
Et  est  vérité  qu  ilz  apphquent  à  leur  prouffit  toutes  les 
choses  dessusdictes,  comme  il  appert  par  les  grans 
estas  qu'ilz  mainent ,  par  les  chevaulx  qu'ilz  ont ,  par 
les  excès  et  sumptueux  édifices  qu'ilz  font  de  jour  en 
jour  et  qu'ilz  ont  fait  par  cydevant.  Prouvé  par  Ray- 
mond Raguier,  qui  a  édifié  chasteaulx  et  grandes  mai- 

sons  où  il  a  mis  comme  Ton  dit  plus  de  trente  mille 
frans.  Et  aussi  Chariot  Poupart,  argentier,  et  maistre 
Guillaume  Budé,  maistre  des  garnisons,  ont  acheté 
grans  rentes  et  possessions  et  ont  acquis  grosses  et 
larges  substances ,  lescjuelles  choses  ilz  ne  pourroient 
faire  des  salaires  de  leurs  offices.  Item.  Aussi  il  y  a 
défaulte  en  vostre  escuierie,  qui  est  office  de  très  grant 
recepte,  et  y  sont  faictes  plusieurs  grandes  despenses 
qui  peu  tournent  à  vostre  honneur  et  prouffit. 

Item,  Et  quant  est  aux  salaires  des  serviteurs  de 
vostre  hostel,  ilz  sont  très  mauvaisement  contentez  eu 
la  Chambre  des  Deniers ,  ne  les  serviteurs  ne  pevent 
avoir  leur  loier,  pour  quoy  ilz  ont  grant  povreté  et 
souff'rete  et  ne  pevent  estre  entour  vous  si  honneste- 
ment  qu'il  appartient.  Non  obstant  qu'il  y  en  a  aucuns 
qui  ont  port  \  lesquelz  sont  très  bien  paiez  desdiz  sa 
laires. 

Item,  Et  quant  \\  la  rèparacion  de  vosdiz  fours  et 
moulins  et  de  voz  chasteaulx,  tout  va  à  ruyne  on 
temps  présent,  jà  soit  ce  que  ou  temps  passé  il  y  eut 
une  grande  somme  et  espéciallement  ou  temps  du  roy 
Phelippe,  du  roy  Jehan  et  du  roy  Charles,  ouquel 
temps  estoit  le  royaume  bien  gouverné  autrement  que 
maintenant. 

Item,  Et  quant  au  fait  des  finances,  il  fault  dire 
neccessairement  que  le  gouvernement  de  présent  a  eu 
cours  depuis  trente  ans  en  ça ,  et  para  vaut  a  esté  dé- 
voré par  plusieurs  officiers  qui  n'ont  point  eu  regard 
au  bien  de  vous  ne  de  vostre  royaume,  mais  seulement 
à  leur  singulier  prouffit.  Et  à  déclairer  les  officiers  de 

\ .  Qui  ont  du  crédit ,  qui  savent  s'arranger. 

vostredit  royaume  esquelz  il  y  a  grant  excès ,  vostre 
fille  devantdicte  et  vosdiz  subgetz  vous  exposent  les 
choses  qui  s'ensuivent  : 

Premièrement.  Vous  avez  très  grant  et  excessif 
nombre  de  trésoriers  qui  tousjours  ont  esté  puis  le 
temps  dessusdit;  et  par  la  grant  pratique  qui  est  oudit 
office ,  plusieurs  hommes  se  sont  efforcez  de  y  entrer 
et  tant  qu'il  n'est  guères  année  qu'ilz  ne  soient  muez, 
remuez  ou  déposez  à  la  requeste  des  autres  qui  ont  eu 
la  voix  en  vostre  royaume.  Et  Dieu  scel  pourquoy  ilz 
y  entrent  si  voulontiers,  sinon  pour  les  grans  lopins  et 
larrecins  qu'ilz  font  et  tirent  esdiz  offices.  Car  se  ung 
trésorier  n'amende  de  vous  de  quatre  ou  six  mille 
frans,  ce  ne  leur  semble  rien,  en  un  an  seulement.  Et 
jà  soit  ce  que  on  temps  passé  n'en  y  eust  que  deux, 
toutesfoiz  y  en  a  il  maintenant  quatre  ou  cinq,  pour 
la  pratique  qu'ilz  y  trouvent.  Et  a  esté  telle  fois  qu'il 
y  en  avoit  six  ou  sept.  Et  ainsi  appert  pkis  clèrement 
que  le  jour,  que  vous  avez  dommage  chascun  an  ondit 
office,  de  seize  à  vingt  mille  frans,  pour  le  particulier 
défault  desdiz  trésoriers.  Et  quant  est  après  de  finances 
dudit  trésor,  ilz  n'ont  eu  regard  à  paier  les  choses 
neccessaires,  ne  tenir  les  seremens  qu'ilz  font  à  l'en- 
trer desdiz  offices,  mais  ilz  ont  entendu  \\  paier  les 
grans  et  excessifs  dons  à  ceulx  qui  les  ont  soustenus 
par  plusieurs  voyes.  Lesquelz  se  lièvent,  tant  sur  le 
fait  des  coffres,  comme  sur  le  fait  de  l'espargne  des- 
susnommé. 

Et  quant  est  aux  autres  officiers ,  c'estassavoir  au 
gouvernement  des  finances  et  au  clerc,  il  est  assavoir 
que  toutes  lesdictes  finances  sont  passées  par  leurs 
mains,    tant  qu'ilz   en   ont   acquis   innumérables  et 

haultes  possessions  comme  il  appert.  Et  sont  les  con- 
seillers pour  le  présent  Andrieu  Giffart,  Burel  de 
Dampmartin,  Renier  de  Bouligny,  Jehan  Guerin  et  le 
gouverneur  Nicole  Bonnet,  qui  fut  clerc  de  Jehan 
Chauf  son  prédécesseur,  et  le  clerc  maistre  Gui  Bro- 
cher, qui  sont  inutiles  et  coulpables  du  mauvais  ré- 
gime devant  dit,  excepté  Jehan  Guerin  qui  est  nouvel 
et  ne  s'est  point  encores  mesfait.  Et  espécialement  en 
est  coulpable  Audry  Giffart,  lequel  jà  soit  ce  qu'il  eust 
gasté  tout  ce  que  son  père  lui  avoit  acquis ,  néant- 
moins  par  la  procuracion  du  prévost  de  Paris,  duquel 
il  est  cousin  à  cause  de  sa  femme ,  il  a  esté  fait  tréso- 
rier. Dont  il  a  esté  tellement  rempli  de  deniers,  qu'il 
est  maintenant  plain  de  rubis  et  de  dy amans,  de  safirs 
et  autres  pierres  précieuses,  vestemens  et  chevaulx,  et 
tient  ung  excessif  estât  rempli  de  vaisselle,  c'estassa- 
voir  de  plats,  d'escuèles  et  de  pots  d'argent,  de  tasses 
et  de  hanaps. 

Item,  Et  jà  soit  ce  qu'il  ne  soit  point  neccessaire 
d'avoir  trésorier  sur  le  fait  de  la  justice  dudit  trésor, 
mais  y  soit  de  coustume  tenir  ung  clerc  conseiller, 
toutesfoiz  il  y  a  quatre  conseillers,  qui  emportent 
grans  finances  on  préjudice  de  vostre  trésor. 

Quant  est  au  régime  des  aides,  il  y  a  officiers  ordon- 
nez qui  se  appellent  généraulx,  par  l'ordonnance  des- 
quelz  se  passe  toute  l'ordonnance  des  aides  ordonnez 
pour  la  guerre,  qui  montent  à  douze  cens  mille  frans. 
Et  s'il  est  ainsi  que  lesdiz  trésoriers  se  soient  mauvai- 
sement  gouvernez  et  font  encores,  encores  se  gouver- 
nent pis  lesdiz  généraulx.  Car  premièrement  ilz  sont 
mis  ondit  office  par  force  d'amis  à  qui  les  généraulx 
font  dons  excessifz  à  vostre  préjudice.  Item,  et  les 

prouffiz  que  lesdiz  généraulx  prennent  quant  ilz  entrent 
esdiz  offices,  montans  à  chascun  d'eulx  à  deux  ou  trois 
mille  frans  par  an.  Et  se  ung  général  est  deux  ans  ondit 
office,  il  acquestera  neuf  ou  dix  mille  frans  et  autres 
grans  sommes,  par  dons  couvers,  dont  aucunes  foiz  les 
dons  sont  levez  on  nom  des  seigneurs  sans  leur  sceu.  Et 
les  particularitez  des  défaulx  seront  trouvez  et  extrais, 
qui  furent  fais  par  la  réformation  derrenièrement  faicte. 

Item.  Et  après  ledit  office  est  venu  ung  autre  of- 
fice qu'on  nomme  l'Espargne,  mal  nommé.  Laquelle 
tient  Anthoine  des  Essars.  A  cause  duquel  office  on 
liève  desdictes  aides  la  somme  de  cent  et  vingt  mille 
frans  ou  environ,  jà  soit  ce  que  ladicte  finance  feust 
gardée  et  mise  en  l'Espargne  soubz  deux  clefz ,  dont 
vous  devez  porter  l'une  pour  secourre  à  vostre  nec- 
cesité  et  à  vostre  royaume.  Néantmoins  ceulx  qui  l'ont 
en  vostre  gouvernement  l'ont  tellement  dissipé  qu'il 
n'en  y  a  croix  *,  et  ne  scet-on  qu'il  en  soit  mieulx  à 
homme  du  monde,  si  non  à  aucuns  qui  l'ont  soustrait 
de  vostre  main  par  le  consentement  de  ceulx  qui  ont 
trouvé  ledit  office  ,  dont  ilz  mainent  excessifz  estas  en 
vostre  préjudice.  Item,  et  avec  ce  ledit  Anthoine  a  en 
garde  voz  livres  et  vos  joyaulz,  et  dit-on  que  en  ce  y 
a  un  povre  gouvernement,  en  ce  qui  est  de  jour  en 
jour  achaté  pour  vostre  corps,  et  ce  par  la  coulpe  dudit 
Anthoine. 

Item.  Et  après  cest  office  est  venu  ung  autre  office 
qu'on  appelle  La  garde  des  coffres ,  lequel  office  tient 
Marice  de  Ruilly,  pour  lequel  il  reçoit  chascun  jour 


1.  Qu'il  n'en  reste  pas  une  pièce.  De  la  croix  qui  se  gravait 
sur  les  monnaies. 

pour  l'ordinaire  dix  escus  d'or  en  monnoie,  qui  se 
doit  bailler  et  donner  en  vostre  main  pour  en  faire  ce 
({ue  bon  vous  en  semble.  Mais  il  n'y  a  croix.  Car  il  l'a 
distribué  à  son  plaisir.  Et  soubz  umbre  de  cest  office 
sont  dissipées  plusieurs  grans  sommes  de  monnoye, 
desquelles  on  parlera  en  temps  et  en  lieu. 

Item.  Est  à  démonstrer  comment  vous,  la  royne  et 
le  duc  d'Acquitaine  estes  mengez  et  desrobez.  C'est- 
assavoir  que  quant  vous  avez  à  faire  de  promptes 
finances  pour  cause  de  vostre  guerre  ou  pour  vos  au- 
tres grans  besongnes,'il  fault  aler  à  certaines  personnes 
marchans  d'argent,  qui  par  usures  et  rapines  illicites 
trouvent  finances  de  monnoye,  moiennant  ce  qu'ilz 
ont  engaige  de  vostre  vaisselle  et  de  voz  joyaulx  d'or 
et  d'argent,  à  grans  et  clères  pertes ,  et  tant ,  que  ce 
qui  ne  vault  que  dix  mille  frans  vous  compte  quinze 
ou  seize  mille.  Et  tant  faut-il  que  vous  perdez  par 
chascun  an  en  telles  usures  qui  se  font  par  les  changes 
feins.  Et  par  ceste  manière  peut-on  juger  clèrement 
qu'il  y  a  aucuns  de  voz  serviteurs  et  officiers  qui  sont 
participans  et  acompaignez  desdiz  frais  et  usures  illi- 
cites. Et  par  ainsi  n'avez  vous  jamais  croix,  et  sont 
lesdiz  offices  et  receptes  povres  et  obligez  et  tempes- 
tez.  Et  pareillement  sont  gouvernez  les  autres  officiers 
de  vostre  lignée  sans  en  nul  excepter. 

Item,  Il  est  assavoir  comment  subtillement  et  mali- 
cieusement les  généraulx  officiers,  eulx  entremetans  de 
vos  receptes,  vous  gouvernent.  Car  puisque  ung  rece- 
veur vous  aura  preste  par  dessus  la  recepte  cinq  ou 
six  mille  escuz  ou  autre  somme ,  ilz  sont  desrais  de 
leurs  offices  afin  qu'ilz  s'en  puissent  rembourser  sur 
leur  recepte ,  et  en  son  lieu  met-on  ung  autre  receveur 

qui  recevra  pres(|ue  toute  la  recepte.  Et  quant  il  y 
aura  peu  ou  point  à  recevoir,  lors  le  premier  receveur 
sera  remis  en  sondit  office ,  moiennant  qu'il  se  obli- 
gera en  une  grande  somme  d'argent  aux  dessusdiz 
officiers.  Et  par  ce  ne  peut  le  devantdit  receveur 
estre  paie  ne  paier  ce  qu'il  doit.  Et  aussi  font  chevau- 
cher an  sur  autre,  en  quoy  vostre  finance  est  dégastée 
devant  que  le  terme  soit  venu.  Et  par  ainsi  buvez 
vous  voz  vignes  en  vert  jus. 

Item,  Et  quant  il  y  a  une  ambaxade  à  faire,  ou 
quant  il  fault  envoier  ung  simple  chanoine  dehors ,  il 
faut  emprunter  l'argent  aux  usures.  Et  souvent  advient 
que  les  dessusdiz  ambaxadeurs  sont  inutiles,  et  par 
ce  advient  aucunesfois  que  vous  en  avez  excessifz 
dommages.  ' 

Item,  Il  est  neccessité  que  vous  sachiez  où  est  l'ar- 
gent de  vostre  royaume  de  deux  ou  trois  ans  ençà, 
pardessus  et  oultre  le  domaine  et  les  aides,  onquel 
temps  ont  esté  levées  plusieurs  tailles,  dixiesmes,  demy 
dixiesmes ,  imposicions ,  maletoltes ,  réformacions  et 
plusieurs  autres  manières  d'avoir  finances.  Desquelles 
choses  le  prévost  de  Paris  s'est  entremis  comme  il  est 
notoire,  et  s'est  fait  appeler  souverain  maistre  des 
finances  et  gouverneur  général. 

Item,  IN'est  point  à  oublier  comment  aucuns  grans 
officiers,  comme  le  prévost  de  Paris  et  autres,  qui  en- 
semble ont  tenu  grant  nombre  d'offices  et  euz  et  receuz 
les  deniers  et  iceuix  mis  en  leurs  sacs  en  vostre  préju- 
dice ,  des  ordonnances  rovaulx  et  aussi  de  la  chose 
publique,  dont  il  s'ensuit  maintesfoiz  que  gens  inutiles 
et  non  sachans  et  de  mauvais  gouvernement,  se  sont 
mis  èsdiz  offices. 

Item.  Et  naguères  le  prévost  de  Paris,  qui  depuis 
ung  peu  de  temps  tenoit  l'ofïice  du  général  maistre  et 
gouverneur  des  eaues  et  forestz  ,  a  résigné  ledit  office 
en  la  main  du  seigneur  d'ivry.  Et  à  la  cause  d'icelles 
sont  levées  charges  de  six  mille  frans  on  nom  du  Roy, 
si  comme  on  dit.  Mais  toutesfoiz  ledit  argent  est  levé 
au  proffit  dudit  prévost.  Et  ainsi  ladicte  résignacion 
vous  couste  bien  six  mille  frans  et  plus.  Et  avecques 
ce  ledit  prévost  de  Paris  tient  les  capitaineries  de 
Cherebourg  ,  dont  il  a  par  an  six  mille  frans,  de  Mon- 
targis,  dont  il  a  par  an  deux  mille  frans,  et  de  Nevers, 
dont  il  a  par  an  deux  mille  frans. 

Item.  Et  vostredicte  finance  est  gastée  et  perdue 
par  une  autre  manière.  Car  ung  grant  nombre  de  rece- 
veurs, grenetiers,  quatriesmiers  et  leurs  clercs  et  aussi 
autres  certains  poursuivans  et  solliciteurs  de  finances 
qui  sont  appeliez  poursuivans  généraulx  et  avec  eulx 
leurs  clercs  et  serviteurs,  ont  obtenu  chascun  an, 
comme  se  ce  feust  leur  rente ,  lectres  et  grans  dons , 
lesquelz  ont  les  autres  officiers.  Et  est  trouvé  que  par 
le  moien  dudit  prévost  et  d'autres  gouverneurs  des- 
dictes finances ,  ilz  ont  esté  de  ce  très  bien  paiez  on 
grant  préjudice  de  voz  besongnes  et  la  recordacion  du 
paiement  de  plusieurs  preudommes  tant  chevaliers, 
conseillers  comme  autres  officiers.  Et  voit  on  commu- 
nément que  quant  ung  jeune  homme  vient  on  service 
d  un  général  ou  d'un  receveur  ou  grenetier,  jà  soit 
ce  qu'il  soit  de  petit  estât  ou  de  peu  de  science ,  en 
peu  de  temps  il  est  fait  riche  et  maine  ung  grant  et 
excessif  estât  et  achate  grans  offices  et  héritages  à  voz 
despens. 

Item.  Et  par  voz  trésoriers  de  voz  guerres  ont  esté 

commises  plusieurs  grandes  faultes  au  fait  de  voz 
finances.  Et  ont  une  manière  de  prendre,  de  voz  che- 
valiers et  escuiers,  blancs  scellez,  desquelz  ilz  ont 
très  mauvaisement  usé ,  si  comme  scèvent  lesdiz  che- 
valiers. Et  de  ce  vous  sçauront  mieulx  informer  que 
nous.  Et  est  grant  pitié  de  oyr  les  complaintes  desdiz 
chevaliers  et  escuiers  sur  le  fait  de  leurs  paiemens,  qui 
tousjours  ont  esté  petis ,  envers  la  plus  grant  partie. 
Car  maintenant  c'est  une  reigle  générale  aux  gens 
d'armes  qu'ilz  vivent  sur  le  pays  sans  estre  paiez, 
disans  qu'ilz  ne  sont  point  paiez  de  leurs  gaiges  et  qu'il 
fault  qu'ilz  vivent  en  leur  service. 

Item.  Et  pour  ce  que  lesdiz  généraulx  et  le  souve- 
rain maistre  des  finances,  prestement  qu'il  vous  plaira 
à  les  reprendre ,  ilz  diront  pour  éviter  et  passer  le 
temps  qu'ilz  sont  prestz  de  monstrer  leur  estât,  comme 
se  ce  feust  response  prouffi table  ou  souffisante.  Et  jà 
sont  venus  en  requérant  qu'on  leur  baillast  commis- 
saires qui  visitassent  leur  estât.  Mais,  soubz  correc- 
tion, quant  ce  vient  au  fait  ceste  response  est  inutile. 
Mais  qui  vouldroit  savoir  qui  manga  le  lart,  il  fauldroit 
scavoir  quelles  substances  ilz  povoient  avoir  quant  ilz 
entrèrent  premièrement  en  leursdiz  offices  et  quelz 
gaiges  ilz  avoient  en  leurs  services  et  combien  ilz 
povoient  despendre  raisonnablement,  et  quelles  sub- 
stances ilz  ont  de  présent  et  les  grandes  rentes  et  pos- 
sessions qu'ilz  ont  acquises,  et  les  grans  édifices  qu'ilz 
font  faire. 

Item.  Soit  notoire  au  régime  des  généraulx  qu'ilz 
sont  riches  et  plains  ,  et  quant  ilz  entrèrent  première- 
ment èsdiz  offices  ilz  estoient  povres.  Mais  ilz  ont 
maintenant  acheté  maisons  de  grande  seigneurie,  si 

comme ,  maistre  Jehan  Chastenier,  Guillaume  Luce  et 
Nicaise  Buges.  El  pour  vérité  dire,  chascuii  vostre  loyal 
subject  se  doit  bien  esmerveiller  de  tel  gouvernement 
et  bien  leur  doit  douloir  le  cuer,  quant  vous,  qui 
estes  nostre  souverain  seigneur  et  prince ,  estes  ainsi 
desrobé  de  vostre  finance  et  que  toutes  les  finances 
chéent  en  une  bourse  tirée  devant  voz  veulx,  et  les 
gouverneurs  devantdiz ,  tant  passez  comme  présens , 
sont  riches,  pleins  et  garnis  et  vous  mectent  et  laissent 
en  ceste  neccessite  et  n'ont  nulle  pitié  de  vous  ne  du 
bien  conunun. 

Item.  Et  pour  ce  c[ue  cy  dessus  est  faicte  mencion 
des  estais,  il  semble  à  vostre  fille  et  à  voz  subgelz  que 
généralement  en  ce  royaume  au  regard  de  toutes  gens 
les  estais  sont  trop  excessifz.  Et  est  fort  à  doubler  que 
pour  les  inconvéniens  qui  viennent  chascun  jour  Dieu 
ne  se  courrouce  à  son  peuple. 

Item.  Et  quant  à  ung  grant  conseil,  on  n'y  tient 
point  telle  ordonnance  qu'il  appartendroit  bien.  Car 
chascun  est  apperceu,  et  loutesfois  n'y  doivent  estre 
que  preudommes  et  sages,  tant  clercs  comme  cheva- 
liers, en  nombre  compétent,  prenans  pension  et  gaiges 
de  vous  et  non  de  quelzconques  autres  seigneurs, 
ains  Fueil  à  vostre  prouffit  et  à  vostre  honneur  et  de 
vostre  royaume  et  à  la  conservacion  de  vostre  cou- 
ronne et  seigneurie.  Et  advient  maintes  l'oiz  que  pour 
la  grande  multitude  qui  y  est  et  les  requestes  qui  vous 
sont  faicles,  voz  besongnes  en  sont  délaissées.  Et  quant 
ime  bonne  besongne  y  est  prinse,  comme  il  advient 
aucunes  foiz,  elle  demeure  à  estre  exécutée  et  sans 
estie  mise  à  fin ,  combien  que  souverainement  vous 
touche.    Et  aussi    devroient  les   ambaxadeurs  ,  tant 

eslranges  comme  autres,  estre  expédiez.  Et  quant  une 
conclusion  est  prinse  par  meure  délibéracion,  elle  ne 
devroit  point  estre  rompue  pour  ung  peu  de  gens , 
comme  il  arrive  souvent. 

Item.  Et  est  grant  inconvénient  de  oyr  les  com- 
plaintes  qui  se  font  pour  la  longue  expédicion  en  voz 
besongnes  regardans  la  débilité  de  vostre  royaume. 
Et  mesmement  on  voit  le  seigneur  de  Montberon  ,  le 
viconte  de  Murât  et  ceulx  de  La  Rochelle  complai- 
gnans  sur  ce  que  vostre  conseil  ne  leur  fait  bonne 
expédicion  ;  et  ce  qu'ilz  poursuivent  est  pour  le  bien 
de  vostre  royaume.  Et  dient  les  aucuns  que  se  autre 
provision  n'y  est  mise,  il  fauldra  neccessairement  qu'ilz 
facent  paix  avecques  voz  ennemis.  Et  par  ainsi  estes 
vous  en  voie  de  perdre  plusieurs  de  voz  bons  vas- 
saulx. 

Item.  Et  quant  est  au  fait  de  la  justice  de  vostre 
royaume ,  et  premièrement  au  regard  de  vostre  court 
de  parlement ,  qui  est  souveraine  court  de  vostre 
royaume,  laquelle  n'est  pas  gouvernée  comme  elle 
souloit.  Car  on  y  souloit  mectre  haulx  et  excellens 
clercs  et  notables  preudommes,  d'onneur,  d'aage 
et  de  meurs ,  et  expers  en  droit  et  en  justice.  Et 
pour  le  grant  nom  du  droit  qui  estoit  gardé  en  celle 
court  sans  faveur  d'aucune  personne  ,  non  point  seu- 
lement les  chrestiens ,  mais  les  Sarrasins  y  sont  venus 
recevoir  jugement  aucune  foiz.  Et  depuis  ung  peu  de 
temps,  pour  la  faveur  d'amis,  de  parens  et  de  prières 
aucuns  jeunes  hommes  ignorans  le  fait  de  justice  et 
indignes  de  si  hault  et  si  excellent  office ,  y  ont  esté 
mis.  Dont  le  nom  de  auctorité  et  bonne  renommée 
de  ladicte  court  est  amendrie.  Et  aussi  il  y  a  autres  in- 

convéniens.  C^estassavoir  qu'en  icelle  court  sont  plu- 
sieurs filz ,  frères  germains,  nepveux  et  afins  ensemble, 
et  tel  y  a  qui  ainsi  est  en  lignage  comme  le  premier 
président.  Et  par  telle  affinité  se  pevent  ensuivir  plu- 
sieurs périlleux  inconvéniens  en  ladicte  court.  Item,  et 
en  ladicte  court  sont  plusieurs  causes  de  povres  gens 
comme  mortes,  et  n'en  font  point  ceulx  de  parlement 
telle  expédicion  comme  par  raison  faire  devroient. 

Item,  Et  quant  est  de  la  Chambre  des  comptes  ,  là 
sont  trouvez  tous  mauvais  accidens ,  car  ilz  sont  tous 
ensevelis.  Et  combien  que  puis  ung  peu  de  temps  y 
eussent  esté  mis  aucuns  nouveaulx,  touteffoiz  ne  se 
perçoit-on  pas  que  aucune  réparacion  y  ait  esté  faicte. 
Entre  lesquelz  nouveaulx  y  a  esté  mis  Alixandre  Bour- 
sier, qui  par  plusieurs  foiz  a  esté  receveur  général  des 
aides  et  n*a  pas  encore  clos  ses  comptes ,  comme  on 
dit.  Et  là  povez  vous  estre  grandement  fraudé,  car 
cellui  qui  devroit  estre  réformé ,  est  mis  à  réformer 
les  autres.  Item ,  et  à  mieulx  faire  la  besongne  ledit 
Alixandre  a  tant  pratiqué,  que  Jehan  Vautier,  quiestoit 
son  clerc ,  a  esté  mis  oudit  office. 

Item,  Et  jà  soit  ce  que  par  les  ordonnances  royaulx 
et  par  les  seremens  que  font  les  receveurs ,  vicontes , 
trésoriers  et  autres  officiers  du  domaine,  néantmoins 
par  eulx  doivent  estre  paiées  les  aumosnes ,  mais  par 
les  dissimulacions  et  toléracions  desdiz  offices  des 
comptes ,  ladicte  ordonnance  est  souvent  enfrainte, 
comme  on  dit. 

Item,  Et  quant  est  au  fait  de  Testât  des  généraulx 
de  la  justice,  il  seml)lè  et  appert  que  telle  multiplica- 
cion  d'officiers  pour  le  fait  des  aides  est  inutile,  et  est  la 
grant  dissipacion  de  la  substance  de  voslre  royaume  ; 

et  finablement  le  grant  nombre  des  esleuz  et  des  ser- 
gens  qui  sont  soubz  lesdiz  officiers,  qui  reçoivent 
grans  dons  et  grans  gaiges,  sont  cause  par  quoy  toute 
vostre  substance  est  dissipée  et  amendrie.  Item,  et 
pareillement  est  des  autres  officiers  sans  nombre  qui 
sont  mis  es  offices  par  force  d'amis.  Et  semblablement 
fault  parler  des  généraulx  de  la  justice.  Car  au  temps 
du  roy  Charles  n'en  avoit  que  ung  ou  deux  au  plus  , 
et  néantmoins  il  en  y  a  sept,  dont  chascun  a  cent 
livres  de  gaiges,  sans  les  greffiers. 

Item,  Qui  vouldroit  parler  des  maistres  des  re- 
questes  de  l'ostel  du  Roy  et  des  autres  officiers ,  Dieu 
scet  s'il  y  auroit  à  dire.  Car  ou  temps  passé  on  y 
mectoit  anciens  hommes  et  expers ,  congnoissans  les 
coustumes  de  ce  royaume ,  et  sçavoient  respondre  à 
toutes  supplicacions  et  requestes  et  signer  celles  qui 
faisoient  à  signer,  par  quoy  elles  estoient  expédiées  en 
la  chancellerie ,  et  maintenant  on  n'y  met  que  jeunes 
gens,  non  sachans  et  non  expers,  qui  ne  expédient 
rien  si  tost  se  ce  n'est  par  la  voix  du  chancelier.  Et  à 
ceste  cause  il  advient  que  on  y  met  plusieurs  autres 
officiers  extraordinaires  pour  suppléer  leurs  défaulx , 
lesquelz  ont  grans  gaiges,  à  vostre  préjudice. 

Item,  Et  quant  est  au  fait  de  vostre  chancellerie , 
il  est  bien  sceu  que  vostre  chancelier  de  France  a 
soustenu  maintes  grans  peines  et  est  bien  digne 
d'avoir  grans  prouffis,  voire  sans  le  préjudice  du  bien 
commun.  Mais,  combien  que  pour  ses  gaiges  il  ne 
doive  avoir  que  deux  mille  livres  parisis,  néantmoins 
depuis  vingt  ans  ençà  il  en  a  pris ,  oultre  les  deux 
mille ,  autres  deux  mille  livres  parisis ,  et  oultre ,  le 
don  de  deux  mille  frans  sur  les  émolumens  du  seel. 

Item,  et  oultre  ce,  il  a  priiis  le  registre  des  privilèges 
et  rémissions ,  qui  montent  sur  chascune  vingt  sols 
parisis ,  lesquelles  pevent  monter  par  an  à  une  grant 
somme  d'argent.  Item,  et  avecques  ce  il  a  prins  autres 
deux  mille  frans  sur  les  aides  aians  cours  pour  le  fait 
de  la  guerre.  Item,  et  avec  ce  il  prent  par  chascun 
an  deux  cens  frans  pour  ses  vestemens.   Item,  il  a 
prins  et  prent  chascun  an  sur  le  trésor  pour  sa  cheva- 
lerie ou  chancelerie ,  de  cinq  à  six  cens  livres  parisis. 
Item,  et  oultre  les  choses  dessusdictes,  il  a  eu  sur  les 
tailles  et   imposicions  plusieurs  grans   dons  qui  se 
pevent  estimer  à  une  grant  somme  d'argent.  Item ,  il 
a  légèrement  passé  et  scellé  lettres  de  dons  excessifz 
sans  y  faire  quelque  résistence.   Et  les  particularités 
seront  trouvées  par  les  comptes  de  Michel  du  Sabu- 
lon  \  de  Alixandre  Boursier  et  de  plusieurs  autres,  qui 
ne  se  sont  point  faings  de  y  mouller  leurs  soupes. 
Item  ,  et  à  plus  plain  déclairer  le  présent  article ,  on 
trouveroit  plus  de  six  mille  frans  de  dons  particuliers 
qui  vouldroit  visiter  les  comptes  des  dessusdiz  et  des 
autres  receveurs ,  bien  que  ladicte  finance  estoit  or- 
donnée pour  le  fait  de  la  guerre.   Item ,  en  ladicte 
chancellerie  est  venu  ung  grant  émolument  d'argent , 
lequel  émolument  est  à  grant  somme  de  deniers.  Et 
sont  gouvernées  les  finances  dudit  seel  par  maistre 
Henry  Malachienne,  par  maistre  Jehan  Budé,  contre- 
rooleur  dudit  seel  de  ladicte  chancellerie,  et  sur  le 
droit  du  Roy  prennent  doubles  gaiges ,  c'estassavoir 
du  notaire  et  du  secrétaire  ,  sans  leurs  bourses ,  et  en 
prennent  aussi  dons  et  pensions  excessives.  Et  ainsi 

i .  Michel  de  Sablon ,  en  latin  Michael  de  Sabulone, 

est  la  chancellerie  tellement  gouvernée  qu'il  n'en  vient 
point  grant  prouffît  à  vous ,  jà  soit  que  l'émolument 
dudit  seel  soit  bien  grant.  Et  quant  est  du  droit  des 
notaires,  jà  soit  qu'ilz  prengnent  aucuns  avecques 
eulx  telz  que  bon  leur  semble ,  comment  ilz  se  gou- 
vernent sera  plus  à  plain  déclairé  au  long  quant  be- 
soing  en  sera.  Item,  et  aussi  en  treuve  plusieurs 
officiers  de  vostre  royaume  qui  tiennent  plusieurs  of- 
fices innumérables  et  incompatibles ,  lesquelz  ilz  font 
desservir  par  procureurs,  qui  par  diverses  manières 
extraient  les  finances  de  voz  subgetz. 

Item.  Et  n'est  point  à  oublier  comment  depuis  ung 
peu  de  temps  ençà  vostre  monnoye  est  grandement 
diminuée  en  poix  et  en  valeur,  en  tant  qu'un  escu  est 
de  mendre  valeur  qu'il  ne  souloit,  de  deux  sols,  et 
les  blans  de  deux  blans,  chascun  de  trois  mailles, 
laquelle  chose  est  ou  préjudice  de  vostre  peuple  et 
de  vous  premièrement.  Et  par  ainsi  est  la  bonne  mon- 
noie  expurgée,  car  les  changes  et  les  Lombars  cueil- 
lent tout  le  bon  or  et  font  leurs  paiemens  de  nouvelle 
monnoie.  pt  fault  savoir  par  quelle  procuracion* 
ceste  monnoie  est  ainsi  diminuée.  Et  est  la  commune 
renommée  que  c'est  par  le  prévost  de  Paris,  par  le 
prévost  des  marchans  et  par  Michel  Lailler,  qui  ont 
actrait  à  eulx  la  congnoissance  des  monnoyes.  Item, 
et  supposé  que  les  dessusdiz  vous  facent  aucun  prouf- 
fit  à  l'occasion  de  ladicte  diminucion ,  toutesfoiz  ce 
n'est  point  comparoison  à  la  perte  que  vous  et  le 
royaume  y  avez ,  comme  plus  à  plain  sera  déclairé 
par  gens  qui  à  ce  se  congnoissent. 

Item,  Et,  jà  soit  que  vostredicte  fille  et  vosdiz  sub- 
getz vous  ayent  en  brief  exposé  les  défaulx  et  coulpes 

des  devantdiz,  toutesfoiz  ce  ne  suffist  pas.  Car  plu- 
sieurs jours  ne  souffiroient  mie  à  vous  exposer  le  mau- 
vais régime  des  dessusdiz  et  de  leurs  semblables.  Et 
pour  ce  que  plusieurs  autres  personnes  sont  coulpa- 
bles ,  lesquelles  personnes  et  plusieurs  autres  choses 
vous  seront  déclairées ,  vostredicle  fille  et  vosdiz  sub- 
getz  s'en  passent  pour  le  présent  en  espérance  de  le 
vous  déclairer  autrefoiz  plus  à  plain ,  pour  le  bien  de 
vous  et  de  vostre  royaume. 

Et  pour  venir,  nostre  très  souverain  seigneur,  aus- 
diz  aide ,  confort  et  conseil  que  vous  avez  requis  de 
voz  dessusdiz  nobles  et  bourgois,  que  vous,  pour  le 
présent ,  avez  mandez,  vostre  fille  et  voz  subgetz  des- 
susdiz vouldroiént  bien  qu'il  pleust  à  Dieu  de  leur 
donner  grâce  de  vous  bien  conseiller  et  conforter. 
Car  à  ce  faire  sont  prestz  d'exposer  leur  corps  et  leur 
avoir  de  bon  et  loyal  cuer,  comme  ilz  y  sont  tenus  ; 
et  ainsi  ont-ilz  derrenièrement  conclud  solemnelle- 
ment  en  la  derrenière  congrégacion.  Car  ilz  se  répu- 
tent  estre  grandement  obligez  à  vostre  royale  majesté, 
tant  de  naturelle  et  loyale  obligacion ,  comme  pour 
les  innumérables  biens  que  vous  leur  avez  fais. 

Premièrement.  Pour  vous  adviser  et  afin  qu'il  vous 
plaise  remédier  aux  choses  dessusdictes ,  nous  semble 
que  pour  avoir  une  bonne  et  juste  finance  le  plus  tost 
que  faire  se  pourra,  il  est  expédient  que  vous  cloez  la 
main  ausdiz  gouverneurs,  sans  nul  excepter,  et  qu'ilz 
soient  tous  desmis  de  leurs  offices,  et  avecques  ce  tous 
leurs  biens  meubles  prins  et  mis  en  vostre  main ,  et 
que  vous  soiez  seur  des  personnes  jusques  à  ce  qu'ilz 
vous  aient  rendu  compte  de  leur  régime,  et  puis  après 
vous  leur  ferez  raison  et  justice. 

Item.  Et  si  est  neccessaire  que  vous  adnichilez  tous 
dons  assignez  et  pensions  extraordinaires ,  et  inconti- 
nent vous  manderez  tous  voz  receveurs  et  vicontes , 
tant  du  domaine  comme  des  aides ,  et  aussi  les  grene- 
tiers,  et  leur  défendez  que  doresenavant,  sur  peine  de 
confisquer  corps  et  biens ,  qu'ilz  vous  apportent  tout 
l'argent  qu'ilz  pourront  avoir,  et  que  pour  quelconque 
assignacion  que  ce  soit  ilz  ne  baillent  argent  à 
homme  de  quelque  estât  qu'il  soit ,  fors  à  ceulx  que 
vous  ordonnerez  de  nouvel  ;  et  aussi  qu'ilz  apportent 
leur  estât  et  toutes  choses  dont  ilz  se  vouldroient 
aider.  Et  quant  ilz  seront  venus,  qu'ilz  ne  parlent  à 
nulz  des  gouverneurs  dessusdiz,  sur  la  peine  devant 

dicte. 

Item.  Et  pour  avoir  autre  et  prompte  finance,  il  est 
expédient  et  neccessaire  que ,  veu  que  les  aides  ont 
esté  ordonnez  pour  le  fait  de  la  guerre  et  défense  de 
vostre  royaume  et  non  pour  autre  usage,  vous  les 
retrairez  pardevers  vous  doresenavant ,  et  mectrez  en 
vostre  main  toutes  les  aides  de  vostre  royaume;  ce 
que  vous  povez  et  devez  faire  actendu  qu'elles  sont 
vostres  et  qu'elles  ne  doivent  point  estre  emploiées 
fors  seulement  à  vostre  défense ,  quant  le  cas  le  re- 
quiert ,  et  considéré  que  vous  en  avez  grandement 
neccessité,  comme  il  appert;  ne  quelconque  personne 
n'en  devroit  estre  malcontente.  Et  sur  ce  vueillez  avoir 
en  mémoire  le  bon  gouvernement  de  vostre  père 
Charles ,  à  qui  Dieu  face  vray  mercy,  qui  tant  noble- 
ment employa  lesdictes  aides  et  fist  tant  qu'il  enchaça 
les  Anglois  et  ses  adversaires  de  son  royaume  ,  et 
recouvra  les  villes  et  fortresses  qui  estoient  hors  de 
son  gouvernement  ;  et  estoient  ses  officiers  bien  paiez, 

et  si  lui  demouroient  grans  finances,  dont  il  a  laissé 
plusieurs  beaulx  joiaulx. 

Item,  Et  se  les  choses  devantdictes  ne  suffisent  à 

vous  aider,  il  nous  semble  que ,  considéré  que  vous 

avez  voz  finances  en  plusieurs  lieux  ,  que  vous  povez 

prendre  icelles,  car  elles  viennent  de  vous,  si  comme 

sur  plusieurs  personnes   qui  vous  seront  nommées 

jusques  au  nombre  de  mil  et  six  cens,  qui  sont  riches 

et  puissans,  et  qui  doivent  supporter  les  povres.  Des- 

quelz  il  n'en  y  a  nul  qui  ne  puist  bien  sans  soy  grever, 

l'un  parmy  l'autre ,  payer  cent  frans.  Ausquelz  res- 

titucion  sera  faicte  par  certaine  manière  qui  bien  puest 

estre  ad  visée. 

Item,  Que  à  recevoir  voz  finances ,  tant  du  do- 
maine comme  des  aides,  feussent  ordonnées  notables 
personnes,  preudommes,  craignans  Dieu,  sans  ava- 
nce, qui  onques  mais  ne  se  feussent  entretenus  desdiz 
offices  ,  qui  eussent  gaiges  licites  sans  dons  extraordi- 
naires, par  lesquelz  toutes  lesdictes  finances  feussent 
distribuées  selon  ce  qu'il  est  neccessaire,  et  l'autre  mis 
en  espargne. 

Item,  Que  ausdictes  personnes  ainsi  esleues  seront 
contrains  lesdiz  receveurs  et  vicontes  de  monstrer  leurs 
estats,  comme  dit  est. 

Item,  Il  soit  bien  requis  que  toutes  les  cédules  de 
la  despense  ordinaire  de  vous ,  de  la  Royne  et  du  duc 
d'Acquitaine  soient  diligentement  visitées ,  et  par  ce 
pourra  l'en  trouver  et  savoir  combien  montent  les- 
dictes despenses  par  an,  qui  ne  montent  pas  à  deux 
cent  mille  frans  autant,  que  les  gouverneurs  en  lièvent, 
tant  sur  le  domaine  que  sur  les  aides. 

Item,  Quant  au  regard  de  la  court  de  parlement,  il 


[1412J  D'ENGUERÎIAN  DE  MONSTRELET.  329 

est  neccessaire  que  ceulx  qui  seront  trouvez  non  souf- 
fisans  soient  déposez ,  et  mis  en  leurs  lieux  notables 
personnes,  et  qu'on  y  garde  les  condicions  anciennes. 
Quant  aux  généraulx  des  finances  à  la  justice,  tré- 
soriers et  greffiers  et  leurs  clercs ,  y  soit  très  notable- 
ment pourveu  et  réduit  selon  le  nombre  et  usage 
ancien. 

Item,  En  la  Chambre  des  comptes  pareillement , 
combien  que  en  icelle  soient  aucuns  bons  preudommes 
anciens  qui  de  ce  vous  doivent  advertir. 

Item,  Quant  aux  esleuz  de  vostre  royaume  et  aussi 
aux  receveurs  des  aides ,  il  nous  semble  que  pour  le 
bien  de  vous  et  de  vostre  peuple  et  afin  que  vous  aiez 
plus,  se  les  juges  eussent  eu  la  charge  desdiz  offices 
vous  eussiez  gaigné  une  grant  somme  de  deniers,  les- 
quelz emportent  lesdiz  esleuz. 

Item,  Et  il  nous  semble  qu'on  devroit  eslire  par 
bonne  et  vraye  élection  certains  bons  et  sages  hommes, 
afin  qu'ilz  soient  seulz  et  pour  le  tout  à  vostre  conseil 
avec  ceulx  de  vostre  lignage ,  afin  de  vous  loyaument 
conseiller  et  advertir  de  vos  besongnes  et  de  vostre 
royaume ,  et  qu'en  ce  faisant  feussent  gardez  et  sus- 
tentez de  vous  et  de  vostre  justice,  en  telle  manière  que 
tout  ce  qu'ilz  adviseroient  pour  le  bien  dessusdit 
feust  mis  à  exécucion  sans  contradiccion  nulle,  et 
qu'ilz  feissent  à  vous  les  seremens  qui  ont  esté  fais 
avec  encores  autres  seremens  solemnelz ,  comme  des- 
sus est  dit. 

Item,  Et  nous  semble  qu'on  devroit  pourveoir  aux 
frontières  de  Picardie  et.  d'Acquitaine  et  des  autres 
pors,  en  ordonnant  à  chascune  partie  raisonnables 
sommes  d'argent  pour  la  défense  desdictes  frontières 

pour  résister  aux  malicieuses  courses  des  anciens  en- 
nemis de  ce  royaume,  tellement  et  si  convenablement 
que  nulz  inconvéniens  ne  s'en  puissent  ensuir. 

Item,,  Et  à  pourveoir  aux  inconvéniens  qui  viennent 
chascun  jour  par  les  prévostz  fermiers  et  espécialment 
sur  les  povres  et  simples  gens ,  il  est  expédient  de  ad- 
viser  bonnes  et  souffîsans  personnes ,  aians  gaiges  rai- 
sonnables ,  pour,  de  vostre  partie ,  avoir  regard  sur 
lesdiz  prévostz  fermiers  sans  grever  les  povres  gens , 
en  demandant  amendes  raisonnables. 

Item.  Et  pour  ce  que  lesdiz  inconvéniens  sont 
moult  grans  et  qu'il  y  a  plusieurs  autres  inconvéniens 
etlarrecins  qui  ont  jà  pieçà  duré,  ausquelz  il  ne  pour- 
roit  estre  si  tost  pourveu ,  vostre  fille  et  voz  subjetz 
devantdiz  assentent  et  promectent  de  eulx  y  emploier 
à  leur  povoir. 

Item,  Vostre  fille  et  voz  subjectz  devantditz  vous 
supplient  tant  humblement  que  faire  se  peut,  que  vous 
vueillez  remédier  aux  choses  dessusdictes ,  c'estassa- 
voir  à  ceulx  qui  excessivement  ont  eu  voz  trésors  sans 
cause  raisonnable,  et  que  vous  vueillez  ordonner  au- 
cunes personnes  de  vostre  sang  avec  autres  bonnes 
personnes  qui  point  ne  soient  de  l'appartenance  des 
dessusdiz,  qui  puissent  réformer  tous  ceulx  qui  ont 
délinqué,  de  quelconque  estât  qu'ilz  soient.  Item ,  et 
qu'il  vous  plaise  commander  aux  bourgois  et  prélas 
des  provinces  cy  estans ,  qu'ilz  nomment  tous  ceulx 
de  leurs  provinces  qui  ont  commis  aucune  défaulte  es 
choses  dessusdictes. 

Lesquelles  choses  ,  nostre  très  souverain  seigneur, 
vostre  fille  devantdicte  et  vosditz  subgetz  exposent  très 
humblement,  comme  ceulx  qui  en  toutes  les  choses  du 

monde  désirent  vostre  bien  et  honneur,  à  la  conserva- 
cion  de  vostre  couronne  et  dominacion.  Et  ne  l'a 
point  dit ,  vostredicte  fille  ,  pour  en  amender  tempo- 
rellement,  mais  pour  en  faire  son  devoir.  Car  chascun 
scet  bien  qu'elle  n'a  point  acoustumé  d'avoir  les  offices 
ne  les  prouffis,  ne  d'en  soy  entremectre,  si  non  de  son 
estude,  et  de  vous  remonstrer  ce  qui  est  à  vostre 
prouffit  et  à  vostre  honneur,  quant  le  cas  le  requiert. 
Et  jà  soit  ce  qu'elle  soit  par  plusieurs  foiz  venue  de- 
vers vous  pour  vous  remonstrer  plusieurs  des  choses 
dessusdictes,  toutesfois  provision  n'y  a  point  esté  mise, 
dont  vostre  royaume  est  en  si  grant  danger  que  plus 
ne  peut ,  et  fault  que  à  ceste  foiz  voz  bons  et  loiaulx 
subgetz  se  acquitent  devers  vous.  Et  à  donner  ladicte 
besongne ,  vostre  fille  et  subgetz  dessusdiz  requièrent 
l'aide  de  vostre  filz  ainsné  le  duc  d'Acquitaine ,  et  le 
duc  de  Bourgongne,  qui  pieçà  a  encommencé  ladicte 
prosécucion  sans  espargner  corps  ne  chevance ,  avec 
lesquelz  s'est  adjoincte  vostre  fille  en  considérant  ces 
choses  estre  raisonnables.  Mais  par  grans  empesche- 
mens  qui  par  diverses  manières  y  ont  esté  naguères 
mis  par  aucuns  des  gouverneurs  dessusdiz ,  doubtans 
estre  reprins,  ladicte  prosécucion  a  esté  délaissée.  Car 
ilz  se  sont  efforcez  de  l'empescher,  comme  font  ceulx 
qui  présentement  sont.  Requièrent  aussi  les  dessusdiz 
à  noz  très  redoubtez  seigneurs ,  c'estassavoir  de  Ne- 
vers,  de  Vertus,  de  Charrolois,  de  Bar  et  de  Lorraine, 
aux  connestable  et  mareschaulx  de  France ,  au  grant 
maistre  de  Rodes ,  à  l'admirai ,  au  maistre  des  arba- 
leslriers  et  généralment  à  toute  la  seigneurie  de  ce 
rovaume  que  Dieu  vueille  saulver  et  maintenir,  la- 
quelle est  ordonnée  pour  la  conservacion  de   vostre 

couronne ,  aussi  à  voz  conseillers  et  à  tous  voz  autres 
subgelz,  que  pareillement  chascun  suivant  son  estât  se 
vueille  acquitter  devers  vostre  maistre.  Et  pour  ce  que 
aucuns  des  dessusdiz  ont  dit  publiquement  que  ce 
que  vostredicte  fille  vous  expose,  que  c'est  par  hayne 
et  par  la  relacion  de  peu  de  gens,  c'estassavoir  de  cinq 
ou  six,  plaise  vous  savoir  qu'elle  n'a  point  coustume 
de  soy  informer  par  ceste  manière.  Mais  elle  a  esté 
informée  parce  que  la  chose  est  toute  clère  et  notoire, 
et  cuide  qu'il  n'y  ait  cy  homme  de  si  petit  entende- 
ment qui  ne  congnoisse  bien  la  faulte  de  dessusdiz.  Et 
aussi  en  a  esté  advertie  par  plusieurs  notables  per- 
sonnes aymans  vostre  bien.   Mais  »par  telles  paroles 
n'ont-ilz  point  gaignée  leur  cause.  Car  pour  quelque 
leur  voulenté,  elle  ne  se  taira  point,  sauf  vostre  volun- 
taire  audience.  Et  conclud  vostredicte  fille  que  vous 
poursuiviez  diligemment  les  choses  dessusdictes ,  sans 
quelque  dilacion ,  et  à  ce  poursuivir  se  veut-elle  em- 
ploier  sans  faire  quelque  faulte  envers  vous.  Car  au- 
trement vostredicte  fille  ne  se  acquiteroit  point  envers 
vostre  dicte  majesté  royale.  » 

Après  laquelle  conclusion  faicte  par  l'Université  de 
Pans,  et  qu'ilz  eurent  requis  aux  princes  et  seigneurs 
et  aussi  aux  prélas  là  estans ,  d'estre  advouez  de  ce 
qu'ilz  avoient  dit  et  proposé  pour  le  bien  du  Roy,  de 
son  royaume  et  de  la  chose  publique ,  et  que  les  des- 
susdiz les  eurent  advouez  en  leur  disant  qu'ilz  estoient 
prestz  de  les  assister  du  tout ,  en  mectant  et  faisant 
mectre  toutes  les  besongnes  dessusdictes  à  pleine  exé- 
cucion,  les  gouverneurs  du  Roy,  c'estassavoir  ceulx 
qui  avoient  eu  le  gouvernement  des  finances  furent 
fort  esmerveiUez,   et  eurent   grant  doubte  qu'ilz  ne 

feussent  arrestez  personnellement.  Et  entre  les  autres, 
maistre  Henry  de  Marie,  chancellier  de  France,  voiant 
qu'il  estoit  accusé  comme  les  autres ,  par  certains 
moiens  qu'il  trouva  se  tira  devers  le  Roy,  et  fist  tant 
par  ses  belles  paroles  qu'il  fut  bien  content  de  lui , 
moiennant  qu'il  lui  promist  paier  une  grosse  somme 
d'argent  dedens  brief  terme  lors  ensuivant. 

Et  le  samedi  ensuivant,  second  jour  de  mars,  Audry 
Giffart ,  ung  des  trésoriers ,  fut  print  et  mis  ou  Chas- 
tellet  de  Paris ,  et  son  compaignon  Jehan  Guérin  s'en 
fuy  en  une  église.  Et  là  se  tint. 

Messire  Pierre  des  Essars ,  prévost  de  Paris ,  qui 
naguères  avait  eu  grant  gouvernement  ou  voiage  de 
Bourges ,  lequel  le  duc  de  Bourgongne  avoit  toujours 
soustenu ,  mais  l'amour  estoit  refroidie  par  ce  que 
depuis  peu  de  temps  il  s'estoit  monstre  trop  affecté  à 
la  partie  d'Orléans,  se  partit  de  Paris,  et  envoya  à 
Charenton,  pour  prendre  le  pont  pour  avoir  passage, 
Thomelin  de  Brye  et  autres  hommes  d'armes,  lesquelz 
furent  prins  par  ceulx  de  ladicte  ville  de  Charenton 
qui  en  estoient  advertis  [et]  furent  amenez  prisonniers 
en  la  tour  du  Louvre.  Et  ledit  prévost  prenant  autre 
chemin  eschapa,  et  s'en  ala  à  Cherbourg  dont  il  estoit 
capitaine,  et  là  se  tint  aucune  espace  de  temps.  Et 
tantost  après  le  Baudrain  de  La  Heuze  fut  constitué 
prévost  de  Paris.  Et  lors  le  Roy  fut  malade  de  sa  ma- 
ladie acoustumée.  Et  pour  tant  toutes  les  besongnes 
du  royaume  furent  traictées  et  conduictes  par  le  duc 
d'Acquitaine.  Et  adonc  fut  ordonné  que  plusieurs  offi- 
ciers royaulx ,  et  par  espécial  ceulx  qui  avoient  eu  en 
main  les  finances  du  Roy,  seroient  arrestez,  jusques  à 
ce  qu'ilz  avoient  rendu  compte  de  toutes  leurs  receptes. 

CHAPITRE  C. 

Comment  le  duc  d'Acquitaine  se  courrouça  à  son  chancelier,  et  des 
envies  qui  s'esmurent  entre  les  princes  et  seigneurs  ;  et  aucunes  autres 
besongnes. 

En  ce  jour,  en  plain  conseil  où  présidoit  le  duc 
d'Acquitaine,  s'esmurent  aucunes  paroles  entre  le  chan- 
celier de  France'  et  maistre  Jehan  de  Neelle,  chan- 
cellier  d'Acquitaine ,  et  tant  qu'en  leurs  paroles  fut  dit 
par  le  chancellier  de  France  à  cellui  d'Acquitaine , 
qu'il  ne  disoit  point  évangile.  Et  icellui  respondit  fel- 
lement  qu'il  mentoit  par  ses  dens.  Et  plusieurs  foiz 
lui  repéta  telles  injurieuses  paroles.  Et  adonc  le  chan- 
ceKer  de  France  lui  dist  :  «  Vous  me  injuriez  et  avez 
autrefoiz  fait,  qui  suis  chancelier  du  Roy,  néantmoins 
je  l'ai  tousjours  porté  et  souffert  pour  l'onneur  de  mon- 
seigneur  le  duc  d'Acquitaine  qui  est  cy  présent,  et  ay 
encores  empensé  de  faire.  »  Et  lors  ledit  duc  d'Acqui- 
taine oyant  les  paroles  dessusdictes,  tout  esmeu  de  ire 
print  son  chancelier  par  les  espaules  et  le  bouta  hors 
de  la  chambre  en  disant  :  «  Vous  estes  ung  mauvais 
ribaud  et  orguilleux ,  ne  n'avons  plus  cure  de  vostre 
service ,  qui  ainsi  en  nostre  présence  avez  injurié  le 
chancelier  de  monseigneur  le  Roy.  »  Laquelle  chose 
ainsi  dicte,  ledit  sire  de  Dolhaing  chancelher  d'Acqui- 
quitaine  rendi  ses  seaulx ,  et  en  son  lieu  fut  fait  chan- 
celher messire  Jehan  de  Vailli,  advocat  en  parlement, 
nonobstant  que  la  Royne  mist  grant  peine  à  appaiser 
sondit  filz ,  et  mesmement  le  duc  de  Bourgongne ,  qui 

4 .  Arnaud  de  Corbie. 

l'avoit  mis  oudit  office.  Mais  ilz  le  ne  peurent  aucune- 
ment fléchir.  Car  desjà  il  commençoit  fort  à  dominer 
et  vouloit  que  tous  ses  fais  et  les  besongnes  du  rovaume 
se  conduisissent  à  son  plaisir,  et  disoit  aucune  foiz  à 
ses  féables,  que  à  lui  touchoit  plus  que  à  nulz  autres. 
Et  avecques  ce  avoit  souvent  qui  lui  remonstroit  secrè- 
tement que  doresenavant  il  avoit  sens  assez  et  aage 
compétent  pour  prendre  et  avoir  le  gouvernement 
dudit  royaume ,  et  que  faire  le  devoit  actendu  la  nec- 
cessité  du  roy  son  père.  Et  entre  les  autres,  le  duc  de 
Bar,  le  duc  Loys  en  Bavière,  le  conte  de  Vertus  et  au- 
tres de  ceste  aliance,  qui  adonques  se  tenoient  à  Paris 
et  le  visitoient  très  souvent ,  ne  désiroient  autre  chose 
fors  qu'il  en  prinst  le  gouvernement.  Et  de  tout  ce 
estoit  assez  adverti  le  duc  de  Bourgongne,  et  percevoit 
assez  que  toutes  les  besongnes  se  machinoient  en  en- 
tencion  de  le  bouter  hors  du  gouvernement  dudit 
royaume.  Si  ne  le  prenoit  pas  bien  en  gré  et  avoit  plu- 
sieurs ymaginacions  esquelles  il  lui  souvenoit  bien  de 
ce  que  ledit  duc  d'Acquitaine  lui  avoit  dit  devant 
Bourges,  qu'il  feroit  finer  la  guerre.  Et  avoit  convenu 
que  le  traictié  se  feist  outre  les  promesses  qui  avoient 
esté  jurées  et  conclues  à  Paris,  présent  le  conseil  royal. 
Néantmoins  il  monstroit  semblant  que  riens  ne  lui  en 
feust. 

En  oultre,  en  ces  mesmes  jours,  fut  donnée  la  conté 
de  Ponthieu,  par  le  Roy  et  son  grant  conseil,  à  Jehan, 
duc  de  Touraine  son  second  filz  \  à  l'instance  et  pour- 
chas  du  duc  Guillaume ,  conte  de  Haynau ,  duquel  il 
avoit  espousé  la  fille.  Et  nonobstant  que  ceulx  d'Abbe- 


4.  C'est-à-dire  des  survivants. 

ville  y  résistassent ,  voulans  demeurer  soubz  la  sei- 
gneurie du  Roy,  si  en  fut  la  possession  prinse  pour 
ledit  duc  de  Touraine  par  les  seigneurs  d'Andregines 
et  de  Monchas ,  familiers  d'icellui  duc  Guillaume.  Et 
portèrent  les  lectres  audit  lieu  d'Abbeville,  lesquelles 
ilz  firent  publier. 

Esquelz  jours,  c'estassavoir  environ  la  my-quaresme, 
aucuns  bourgois  et  commun  de  la  ville  de  Soissons 
s'esmurent  soudainement  et  vindrent  au  cliastel  de 
leur  cité.  Si  rompirent  le  mur  dudit  chastel  qui  joi- 
gnoit  aux  murs  de  la  ville  tant  d  un  costé  comme 
d'autre.  Et  tout  ce  firent  afin  que  par  tout  le  circuite 
de  leur  cité  peussent  aler  sur  la  muraille  sans  danger. 
Et  avecques  ce  démolirent  le  pont  devant  icellui  chas- 
tel sur  la  rivière,  afin  que  nulz  ne  peussent  estre  mis 
ens,  par  navire  ne  autrement,  ce  que  paravant  se  po- 
voit  faire  sans  leur  congié.  Lequel  cbastel  appartenoit 
au  duc  d'Orléans,  qui  en  fut  très  desplaisant.  Mais 
pour  le  temps  il  n'y  povoit  remédier,  nonobstant  qu'il 
en  feist  faire  plusieurs  complaintes  envers  le  Koy  et 
son  conseil ,  pour  en  avoir  réparacion  \ 

Etadonc,  à  l'instance  du  duc  d'Acquitaine,  fu  rendu 
à  sa  femme  et  à  ses  amis  le  chef  et  corps  de  messire 
Mansart  du  Bois,  lequel  avoit  esté  décapité  à  Paris, 
comme  dit  est  devant  \  et  à  neuf  heures  de  nuit  fut 
son  chef  osté  des  haies,  et  son  corps  de  Montfàulcon, 
et  mis  ensemble  en  ung  sarcus,  et  fut  porté  en  la  ville 
de  Rousseval  ou  diocèse  d'Amiens ,  et  là  fut  enterré 
honnorablement  emprès  son  père  et  ses  précédesseurs. 

4.  Notamment  en  Parlement,  le  20  mars  1412  (V.  S.).  Voy.  nos 
Pièces  justificatives. 
2.  P.  224. 

CHAPITRE   CI. 

Comment  Henry  de  Lancastre,  roy  d'Angleterre,  trespassa  en  cest  an,  et 
de  l'aliance  d'entre  lui  et  les  princes  de  France. 

Environ  la  fin  de  cet  an  ,  Henry  de  Lanclastre ,  roy 
d'Angleterre,  qui  en  son  temps  avoit  esté  vaillant  che- 
valier, aigre  et  subtil  contre  ses  ennemis  ,  et  lequel, 
comme  en  autres  histoires  est  plus  à  plain  déclairé , 
pour  venir  à  l'onneur  et  possession  de  la  couronne 
dudit  royaume  d'Angleterre  avoit  jadis  par  certains 
moiens  assez  estranges  et  peu  honnorables,  débouté 
d'icellui  royaume  son  cousin  germain ,  Richard ,  roy 
d'Angleterre ,  après  ce  qu'il  en  avoit  joy  et  possédé 
paisiblement  l'espace  de  vingt  deux  ans  *,  moult  agravé 
et  fort  oppressé  de  la  maladie  de  lèpre ,  termina  sa  vie 
et  fut  mis  en  sépulture  royalment  et  honnorablement 
en  l'église  de  Wastmoustier  emprès  ses  prédécesseurs*. 
Lequel  roy  délaissa  quatre  filz,  dont  le  premier,  nommé 
Henry  qui  estoit  prince  de  Galles ,  succéda  oudit 
royaume.  Le  second  estoit  nommé  Thomas,  duc  de 
Clarence ,  le  tiers  Jehan,  duc  de  Bethfort,  et  le  quart 
Humfrey,  duc  de  Clocestre.  Et  si  avoit  une  fille,  la- 
quelle fut  mariée  au  Rouge  duc  de  Bavière.  Lesquelz 
quatre  filz  dessusdiz  esloient  tous  bien  adrécez  en 
science  et  de  beau  personnage,  et  depuis  eurent  chas- 
cun  beau  gouvernement ,  dont  aucune  mencion  sera 
faicte  après.  Toutesfoiz  fault  icy  récil^T  aucunes  paroles 

1.  Il  y  a  au  texte  xxii  ans.  Cest  probablement  une  faute  du 
copiste.  Il  faut  lire  xii,  Henri  V  étant  monté  sur  le  trône  en  1399. 

2.  Henri  IV  mourut  le  20  mars  1413  (N.  S.).  VS^alsingham  dit 
qu'il  fut  enterré  à  Cantorbéry  (JBreç.  hist.,  p.  426). 

que  icellui  roy  defiunct  dist  à  son  ainsné  filz  en  son 
derrenier  jour. 

Vérité  est  que  lui  estant  par  plusieurs  jours  si  lan- 
goreux  et  débilité  de  maladie  que  plus  ne  povoit ,  et 
que  ceulx  qui  de  lui  avoient  la  garde,  ung  certain  jour 
voyans  que  de  son  corps  n'yssoit  point  d'alaine,  cui- 
dans  de  vray  qu'il  feust  transi ,  lui  avoient  couvert  le 
visaige.  Or  est  ainsi  que  comme  il  est  acoustumé  de 
faire  ou  pays,  on  avoit  mis  sa  couronne  royale  sur  une 
couche  assez  près  de  lui ,  laquelle  devoit  prendre  in- 
continent après  son  trespas  sondit  premier  filz  et  suc- 
cesseur, lequel  de  ce  faire  fut  assez  prest  ;  si  print 
ladicte  couronne  et  l'emporta  sans  le  donner  à  en- 
tendre ausdictes  gardes.  Or  advint  que  assez  tost  après 
le  roy  dessusdit  gecta  ung  soupir,  si  fut  son  visaige 
descouvert ,  et  retourna  en  assez  bonne  mémoire  et 
tant  qu'il  regarda  où  avoit  esté  sa  couronne  mise.  Et 
quant  il  ne  la  vit  point ,  il  demanda  où  elle  estoit ,  et 
ses  [chambellans]  lai  dirent  :  monseigneur  le  prince 
vostre  filz  l'a  prinse  et  emportée.  Et  lors  il  dist  qu'on 
le  feist  venir  devers  lui.  Lequel  y  vint,  et  lors  le  roy 
lui  demanda  pourquoy  il  avoit  emporté  sa  couronne. 
Et  le  prince  lui  dist  :  ((  Monseigneur,  veez  cy  en  vostre 
présence  ceulx  qui  m'avoient  donné  à  entendre  et  af- 
fermé que  vous  estiez  trespassé ,  et  pour  ce  que  je  suis 
vostre  filz  ainsné  et  que  à  moy  appartiendra  vostre 
couronne  et  royaume  après  que  vous  serez  alez  de 
vie  à  trespas,  je  Uavoye  prinse.  »  Et  adonc  le  roy  en 
souspirant  lui  dist  :  «  Beau  filz ,  comment  y  auriez 
vous  droit,  car  je  n'en  y  euz  onques  point,  et  ce  sçavez 
vousi  bien  ».  —  ((  Monseigneur,  respondi  le  prince, 
ainsi  que  vous  l'avez  tenu  et  gardé  à  l'espée,  c'est 

mon  entente  de  le  tenir  et  garder  toute  ma  vie.  »  Et 
adonc  respondi  le  Hoy  :  «  Or  en  faictes  tout  ainsi  que 
bon  vous  semblera.  Je  me  rapporte  à  Dieu  du  surplus, 
à  qui  je  prie  qu'il  ait  mercy  de  moy.  »  Et  tost  après, 
sans  autre  chose  dire,  fina  sa  vie.  Et  après  qu'il  fut 
mis  en  terre  comme  dit  est  dessus ,  ledit  prince  de 
Gales  fut  couronné  très  honnorablement  par  tous  les 
princes  et  prélas  du  royaume  d'Angleterre,  et  ne  fut 
homme  de  quelque  estât  qu'il  feust  qui  s'apparust  pour 
le  contredire.  Et  tantost  après,  le  duc  de  Clarence  et 
les  autres  Anglois  qui  encore  estoient  en  la  duchié 
d' Acquitaine ,  quant  ilz  oyrent  la  nouvelle  de  la  mort 
de  leur  roy,  retournèrent  le  plus  tost  qu'ilz  peurent  ou 
royaume  d'Angleterre.  Et  jà  soit  qu'il  y  eust  trêves 
entre  les  deux  royaumes ,  nonobstant  ce ,  après  sa 
mort  les  Anglois  de  la  frontière  de  Calais  commen- 
cèrent à  courir  et  le  pays  très  fort  travailler,  c  estas- 
savoir  le  Boulenois,  et  tant  qu'il  convint  que  le  con- 
nestable  renforçast  les  garnisons  d'Ardre  ,  Gravelines, 
et  autres  lieux  tenans  le  parti  des  François. 


S'ensuit  la  copie  des  lectres  du  traictié  que  fîst  Henry,  roy  d'Angleterre 
et  ses  enfans  d'une  part,  et  les  ducs  de  Berry,  d'Orléans  et  de  Bour- 
bon ,  les  contes  d'Alençon  et  d'Arniaignac  et  le  seigneur  d'Albreth  et 
autres  de  leur  aliance,  d'autre  part. 

«  En  cest  an  mil  quatre  cens  et  douze,  le  vin®  jour  de 
may  \  fut  premièrement  accordé  par  lesdiz  seigneurs 
ou  leurs  procureurs,  que  dores  en  avant  exposeroient 

1.  Le  8  mai  1412.  Monstrelet  ne  parle  pas  du  traité  de  Busan- 
çais ,  signé  le  i  4  novembre  4412  par  le  duc  de  Clarence  et  les 
plénipotentiaires  de  parti  Orléanais.  On  le  trouvera  dans  nos 
Pièces  justificatives. 

leurs  personnes  et  toute  leur  puissance  à  servir  le  roy 
d'Angleterre,  ses  hoirs  et  successeurs,  toutes  et  quantes 
foiz  qu  ilz  en  seront  requis ,  en  toutes  ses  justes  que- 
relles; recongnoissent  que  ledit  roy  d'Angleterre  main- 
tient juste  querelle  en  la  duchié  de  Guienne  et  en  ses 
appartenances ,  et  que  ladicte  duchié  de  Guienne  lui 
appartient  par  droit  héritage  et  succession  naturelle , 
et  déclairent  dès  maintenant  qu  ilz  ne  blecèrent  leur 
loyaullé  aucunement  en  assistant  en  ce  avecques  ledit 

roy. 

Item.  Lesdiz  seigneurs  et  leurs  procureurs  souffî- 
samment  fondez,  offrent  leurs  filz,  filles  et  nepveux, 
niepces ,  parens ,  affins  et  tous  leurs  subgetz ,  pour 
traicter  mariages  selon  la  discrécion  du  roy  d'Angle- 
terre. 

Item.  Offrent  villes  et  chasteaulx ,  trésors  et  géné- 
ralment  tous  leurs  biens  à  l'aide  et  secours  dudit  roy 
et  de  ses  hoirs ,  et  querelles  défendre ,  saulve  leur 
loyaulté ,  laquelle  ilz  déclairent  aucunement  en  ung 
autre  appoinctement,  dont  les  lectres  sont  faictes  et 
passées. 

Item.  Offrent  lesdiz  seigneurs  audit  roy  générale- 
ment tous  leurs  amis,  adhérens,  aliez  et  bienvueillans, 
à  servir  ledit  roy  en  ses  querelles  et  en  la  restitucion 
de  la  duchié  de  Guienne. 

Item.  Toute  fraude  cessant,  lesdiz  seigneurs  sont 
prestz  de  recongnoistre  audit  roy  ladicte  duchié  de 
Guienne  estre  ferme  en  autelle  semblance  et  franchise 
quonques  aucun  de  ses  prédécesseurs  la  tint  et  posséda. 

Item.  Recongnoissent  lesdiz  seigneurs  et  procureurs 
que  toutes  les  villes  chasteaulx  et  fortresses  qu'ilz  tien* 
nent  en  ladicte  duchié  de  Guienne,  ilz  les  tiennent 

du  roy  d'Angleterre  comme  de  leur  vray  duc  de 
Guienne,  en  prometant  tous  services  et  dons  pour 
hommage,  par  la  meillet^fre  manière  qu'il  se  peut  faire. 

Item.  Promectent  à  bailler  et  délivrer  audit  roy 
d'Angleterre  en  tant  qu'en  eulx  est ,  toutes  les  villes 
et  chasteaulx  qu'on  dit  estre  appartenans  à  la  royaulté 
d'Angleterre,  qui  sont  en  nombre  de  vingt,  que  villes 
que  chasteaulx,  déclairez  es  lectres  sur  ce  faictes.  Et 
au  regard  des  autres  villes  et  fortresses  qui  ne  sont 
point  en  leur  puissance  et  seigneurie ,  ilz  les  acques- 
teront  et  aideront  à  acquester  audit  roy  d'Angleterre 
et  sesdiz  hoirs  et  députez  et  à  leurs  despens ,  avecques 
leurs  gens  en  nombre  souffisant. 

Item.  Cy  après  est  contenu  et  déclairé  esdictes  lec- 
tres scellées  comment  il  plaist  au  roy  d'Angleterre  que 
le  duc  de  Berry,  son  bel  oncle ,  subget  et  vassal ,  le 
duc  d'Orléans ,  son  subgect  et  vassal ,  et  pareillement 
le  conte  d' Armaignac,  tiengnent  de  lui  en  foy  et  hom- 
mage les  terres  et  seigneuries  qui  s'ensuivent  :  le  duc 
de  Berrv,  la  conté  de  Poictou  sa  vie  durant  ;  le  duc 
d'Orléans  tenra  la  conté  d'Angoulesme  sa  vie  durant, 
et  la  conté  de  Pierregors  à  tousjours;  et  le  conte  d'Ar- 
mignac  tendra  quatre  chastellenies  déclairées  es  lectres 
scellées,  moiennant  ce  et  parmy  certaines  seuretez  et 
condicions  déclairées  en  icelles  lectres. 

Item.  Et  par  les  promesses  dessusdictes  ledit  roy 
d'Angleterre  et  duc  de  Guienne  doit  défendre  les  des- 
susdiz  seigneurs  envers  tous  et  contre  tous ,  et  leur 
aider  à  bailler  secours  comme  leur  vray  seigneur,  et 
avecques  ce  leur  fera  et  aidera  à  faire  bon  accomplis- 
sement de  justice  du  duc  de  Bourgongne.  Et  en  oultre, 
ne  fera  ledit  roy  d'Angleterre  nulz  traictiez,  confédé- 

racions  ne  accords  avec  ledit  duc  de  Bourgongne,  ne 
ses  enfans,  frères  ,  cousins  ne  aliez ,  sans  le  consente- 
ment des  seigneurs  dessusdiz. 

Item.  Est  accordé  que  ledit  roy  d* Angleterre  aidera 
lesdiz  seigneurs  comme  ses  vrais  vassaulx  en  toutes 
leurs  justes  querelles,  et  en  récompensacion  des  dom- 
mages et  offenses  à  eulx  injustement  faictes  par  ledit 
duc  de  Bourgongne  et  ses  aliez. 

Item.  Leur  envoiera  présentement  ledit  roy  d'An- 
gleterre huit  mille  combatans  pour  leur  faire  secours 
contre  ledit  duc  de  Bourgongne  qui  s'efforce  de  mener 
le  roy  de  France  à  toute  sa  puissance  contre  iceulx.  » 

Lesquelles  lectres  de  confédéracions  et  aliances  entre 
lesdictes  parties  furent  passées  et  scellées  des  seaulx 
desdictes  parties  le  vni"  jour  de  may  de  cest  an  mil 
quatre  cens  et  douze. 

Toutesfoiz  les  seigneurs  dessusdiz  promirent  de  payer 
les  gens  d'armes  que  le  roy  d'Angleterre  de  voit  livrer, 
et  à  ce  se  obligèrent  souffisamment. 

DE  L'AN  MCCCCXin. 

[Du  23  avril  1413  au  8  avril  1414.] 

CHAPITRE  CIL 

Comment  les  officiers  du  Roy  estolent  en  grant  double.  La  prinse  de 
messire  Pierre  des  Essars.  Du  duc  de  Bar,  et  de  plusieurs  autres 
besongnes. 

Au  commencement  de  cest  an ,  les  ofticiers  du  roy 
de  France,  c'estassavoir  ceuk  qui  avoient  eu  le  gou- 
vernement des  finances  de  plus  \ingt  ans  par  avant , 
estoient  moult  fort   oppressez   et  hastez  de   rendre 
compte  :  et  se  faisoient  plusieurs  informacions  à  l'en- 
contre  de  euk ,  tant  publiquement  comme  secrète- 
ment. Dont  la  plus  grant  partie  d'iceuk  estoient  en 
grand  double  et  souspeçon ,  comme  dit  est  ailleurs , 
comment  ilz  pourroient  eschapper.  Car  desjà  en  y 
avoit  plusieurs  arrestez  personnellement ,  et  les  au- 
cuns s'estoient  rendus  fugitifz,  descpelz  tous  les  biens 
estoient  mis  en  la  main  du  Roy.  Si  quéroient  divers 
moiens  entre  les  princes  qui  gouvernoient  le  Roy. 
Entre  lesquelz  sire  Pierre  des  Essars,  qui  s'en  estoit 
fouy  à  Chersbourg ,  par  aucuns  moiens  qu'il  eut  en- 
vers le  duc  d'Acquitaine ,  fut  remandé  à  venir  dedens 
ledit  lieu  de  Paris.  Si  vint,  et  entra  secrètement  dedens 
la  bastide  Saint- Anthoine ,  et  avec  lui  Anlhoine  des 
Essars ,  son  frère.  Mais  toulefoiz  ce  fut  aucunement 
sçeu  par  aucuns   bourgois    de  Paris  qui  point  ne 
l'amoient.  Si  le  firent  savoir  au  duc  de  Bourgongne  et 

à  ses  gens,  qui  pareillement  n'estoient  point  de  lui 
contens*.  Si  fut  assez  tost  faicte  une  grant  assemblée 
des  communes  de  Paris,  avec  lesquelles  alèrent  messine 
Elion  de  Jaqueville,  leur  capitaine*,  et  avec  eulz  au- 
cuns autres  des  gens  du  duc  de  Bourgongne ,  et  tous 
ensemble  alèrent  devant  ladicte  Bastille,  et  tant  firent 
qu'ilz  eurent  en  leurs  mains  ledit  messire  Pierre  des 
Essars  et  son  frère  Anthoine ,  et  les  menèrent  prison- 
niers ou  chastel  du  Louvre ,  et  depuis  furent  menez  au 
Palais.  Et  après  ces  besongnes  acomplies,  ladicte  com- 
mune de  rechef  s'assembla,  jusques  au  nombre  de  six 
mille  ou  environ ,  soubz  Testandart  dudit  Jaqueville. 
Avecques  lesquelz  se  adjoingnirent  messire  Robert  de 
Mailli,  messire  Charles  de  Lens   et  plusieurs  autres 
hommes  d'armes  de  l'hostel  dudit  duc  de  Bourgongne, 
et  tous  ensemble ,  environ  dix  heures  du  matin ,  se 
alèrent  mectre  devant  l'hostel  dudit  duc  d'Acquitaine. 
Et  estoient  les  principaulz  esmouveurs  d'icelles  com- 
munes, Jehanninot  Caboche,  escorcheur  de  vaches  à 
boucherie  Saint-Jaques,  maistre  Jehan  de  Troies,  cirur- 
gien  à  Paris,  et  Denisot  de  Chaumont.  Lesquelz  en- 
trèrent dedens    l'ostel  et  alèrent  devant   ledit   duc 
d'Acquitaine ,  disans  en  ceste  manière  :  u  Nostre  très- 

1.  Juvénal  des  Ursins  en  donne  une  bonne  raison.  «  La  charge 
qu'on  donnoit  audit  des  Essarts ,  estoit  qu'on  devoit  faire  joustes 
au  Bois  de  Vincennes,  esquelles  dévoient  estre  le  Roy  et  le  duc 
de  Guyenne  Daulphin,  et  qu'il  les  devoit  prendre  et  emmener,  et 
les  mettre  hors  des  mains  de  monseigneur  de  Bourgogne  »  {C/i.  VI 
de  Gode f roi,  p.  249). 

2.  «  Les  Cabochiens  de  Paris  voulurent  avoir  un  capitaine,  et 
prirent  un  chevalier  de  Beausse,  nommé  messire  Hélion  de  Jacque- 
ville,  qui  estoit  bien  habile  de  son  corps  »  {ibid.,  p.  250).  Celte 
émeute  des  Cabochiens  commença  le  28  avril  \  41 3. 


[1413]  D'ENGUERRAN  DE  MONSTRELET.  345 

redoubté  seigneur,  veez-cy  les  Parisiens,  non  point 
tous ,  en  armes ,  qui  de  par  ceste  ville  de  Paris ,  pour 
le  bien  de  vostre  père  et  de  vous ,  requièrent  que  on 
leur  livre  aucuns  traistres  qui  sont  en  vostre  hostel  de 
présent.  »  A  quoy  ledit  duc  respondi  par  grant  fureur, 
que  ce  n'appartenoit  point  à  eulx ,  et  aussi  qu'il  n'y 
a  voit  nulz  traistres  en  son  hostel.   Auquel  ilz  dirent 
que  se  il  les  vouloit  bailler  il  les  baillast,  ou  se  ce  non, 
en  la  présence  de  lui  ilz  les  prendroient  et  puniroient 
selon  leurs  démérites.  Et  cependant ,  le  duc  de  Bour- 
gongne et  le  duc  de  Lorraine  '  survenans  ,  y  alèrent 
aucuns  des  Parisiens  qui  entrèrent  dedens  ledit  hostel 
et  de  fait  prindrent  maistre  Jehan  de  Vailli ,  nouvel 
chancelier  dudit  duc  d'Acquitaine,  Edouard,  duc  de 
Bar,  cousin  germain  du  Roy,  messire  Jaques  de  La 
Rivière,  les  deux  filz  de  monseigneur  de  Bossay,  Michel 
de  Vitry  et  son  frère ,  les  deux  filz  de  messire  Re- 
gnault  \  les  deux  frères  du  Mesnil ,  les  deux  frères  de 
Giresmes  et  Pierre  de   iNesson.   Et  adonc  ledit  duc 
d'Acquitaine,  voiant  en  sa  présence  estre  fait  un  tel 
oultrage,  gecta  les  yeulx  dessus  le  duc  de  Bourgongne, 
et  par  grant  courroux  lui  dist  :  «  Beau  père ,  ceste 
esmeute  m'est  faicte  par  vostre  conseil,  et  ne  vous  en 
povez  excuser,  car  les  gens  de  vostre  hostel  sont  les 
principaulx.  Si  sachez  seurement  que  une  foiz  vous  en 
repentirez ,  et  ne  yra  pas  la  besongne  tousjours  ainsi 
à  vostre  plaisir.  »  A  quoy  ledit  duc  de  Bourgongne 
respondi  en  soy  excusant  aucunement  :  «  Monseigneur, 
vous  vous  informerez  quant  vous  serez  refroidie  de 

\ .  Charles  IL 

2.  Il  y  a  ici  un  blanc  dans  le  texte.  11  faut  lire  Regnault  d'An- 
gennes,  comme  on  le  verra  dans  nos  Pièces  justificatives. 

vostre  ire.  »  Et  adonq ,  nonobstant  les  paroles  dessus- 
dictes,  furent  emmenez  tous  ceulx  qui  avoient  esté 
prins,  et  mis  en  diverses  prisons.  Et  après  alèrent 
requérir  maistre  Raoul  Bardoul ,  secrétaire  du  Roy, 
lequel,  ainsi  qu'ilz  lemenoient,  fu  féru  par  Tun  d*eulx 
qui  le  héoit ,  d'une  hache  en  la  teste ,  et  un  autre  le 
bouta  en  la  rivière  de  Seine,  et  fut  ilec  mort.  Et  aussi 
occirent  ung  tapissier,  riche  homme  et  bien  emparlé, 
nommé  Martin  Dane.  Et  si  occirent  ung  canonnier 
qui  avoit  esté  Orléanois ,  très  excellent  ouvrier  de  ce 
faire ,  lequel  ilz  laissèrent  deux  jours  tout  nu  devant 
Saincte  Katherine.  Et  en  après  contraignirent  le  duc 
d'Acquitaine  à  demeurer  en  Tostel  de  Saint-Pol  avec 
le  Roy  son  père,  et  gardèrent  curieusement  les  portes 
afin  qu'il  ne  s'en  alast  hors  de  la  ville  de  Paris ,  et 
disoient  aucuns  d'eulx  qu'on  le  faisoit  pour  sa  correc- 
tion. Car  il  estoit  de  jeune  aage  et  ne  povoit  souffrir 
estre  redargué  de  quelque  personne.  Les  autres  assi- 
gnoient  plusieurs  autres  causes ,  entre  lesquelles  l'une 
estoit  pour  ce  que  le  premier  jour  de  may  il  voulojt 
aller  jouster  au  bois  de  Vincennes,  et  qu'il  avoit  mandé 
à  messire  Pierre  des  Essars  qu'il  amenast  six  cens  ba- 
cinetz  et  les  paiast  pour  ung  mois,  lequel  mandement 
estoit  jà  exécuté.  Et  aussi  que  le  duc  d'Orléans  et 
autres  de  sa  partie  faisoient  grant  assemblée  de  gens 
d'armes  pour  estre  avec  ledit  duc  d'Acquitaine  au  jour 
dessusdit.  Doc  \  le  duc  de  Bourgongne  et  iceulx  Pari- 
siens n'estoient  point  bien  contens.  Et  pour  vray  c'es- 
toit  lors  piteuse  chose  de  veoir  le  règne  desdictes 
communes  et  comment  ilz  se  conduisoient  dedens 
Paris,  tant  envers  le  Roy  comme  envers  les  autres 
seigneurs. 

Et  de  rechef  iceulx  Parisiens  escripvirent  leurs  lec- 
tres  à  plusieurs  bonnes  villes  du  royaume,  contenans 
que  ce  qu'ilz  avoient  fait  estoit  pour  le  bien  du  Roy, 
en  leur  requérant  que  se  besoing  leur  estoit,  les  voul- 
sissent  conseiller ,   aider  et  conforter  en  tous^  leurs 
afaires,  et  aussi  que  tous  se  donassent  à  la  fidélité  et 
service  du  Roy  et  de  son  filz  ainsné.  Et  après ,  afin 
que  quelque  congrégacion  ne  assemblé  de  gens  d'armes 
ne  feust  faicte  par  aucuns  des  seigneurs  ,  fu  fait  ung 
édict  de  par  le  Roy  à  la  requeste  desdiz  Parisiens , 
adréçans  à  tous  les  baîlliz  et  séneschaulx  de  tout  le 
royaume  de  France,  duquel  la  teneur  s'ensuit  : 

c(  Charles ,  par  la  grâce  de  Dieu,  roy  de  France,  au 
bailli  d'Amiens  ou  à  son  lieutenant,  salut.  Comme  es 
divisions  et  débas  qui  naguères  estoient  en   nostre 
royaume.  Nous ,  et  nostre  très  cher  ainsné ,  duc  d'Ac- 
quitaine ,  Daulphin  de  Viennois ,  aions  tant  labouré 
que ,  Dieu  devant ,  aions  ordonné  bonne  paix  estre  et 
demourer  en  nostre  royaume,  laquelle  ceulx  de  nostre 
lignée,  pour  la  plus  grant  partie,  ont  fiancé  et  promis 
à  tenir  icelle,  en  oultre  ont  promis  de  jurer  et  le  sere- 
ment  entretenir  à  leur  povoir,  et  ne  loist  à  aucun  faire 
mandement  quelconques  ne  assemblée  de  gens  d'armes, 
si  non  de  nostre  exprès  commandement  ;  ce  non  ob- 
stant  nous  avons  entendu  que  aucuns  de  nostre  sang 
et  autres  se  préparent  de  assembler  gens  d'armes  et 
autres  gens  par  manière  de  compaignies ,  en  plusieurs 
parties  de  nostre  royaume,  sans  de  ce  avoir  licence 
de  nous ,  laquelle  chose  est  et  pourroit  estre  à  nostre 
grant  charge  ,  et  s'en  pourroient  ensuir  plusieurs  in- 
convéniens  se  briefment   n'y  estoit  pourveu   de  re- 
mède.  Pour  laquelle  chose    nous  vous  mandons  et 

expressément  enjoîngnons ,  que  de  vostre  partie  soit 
publié  publiquement  en  tous  les  lieux  publiques  de 
vostre  bailliage,  en  défendant  de  par  nous  et  sur 
peine  de  confiscacion  de  corps  et  de  biens ,  que  quel- 
conque personne,  de  quelque  estât  qu'il  soit ,  baron  , 
chevalier  ou  autre  ,  ne  voise  en  armes  au  mandement 
de  quelque  seigneur,  sinon  au  mandement  de  nous  et 
de  nostre  filz ,  ou  de  nostre  amé  cousin  de  Saint-Pol , 
connestable  de  France,  ou  autre  nostre  commis.  Et 
afin  qu'il  vous  appare  de  ce  ,  nous  vous  envoions  noz 
lectres  scellées  de  nostre  grant  seel  en  nostre  conseil. 
Et  leur  enjoinct  que  toutes  et  quantes  foiz  qu'ilz  se- 
ront mandez  par  nous  ou  par  nostredit  filz,  qu'ilz 
viengnent.  Et  pour  tant  que  noz  très  chers  oncle  et 
cousin  ,  les  ducs  de  Berry  et  de  Lorraine  ,  sont  conti- 
nuellement en  nostre  service ,  nostre  intencion  n'est 
point  que  leurs  vassaulx  et  subgetz  ne  puissent  venir 
devers  eulx ,  toutes  et  quantes  foiz  qu'ilz  seront  man- 
dez ,  pour  eulx  emploier  en  nostre  service.  Et  se  au- 
cuns dudit  bailliage  font  le  contraire ,  nous  voulons , 
et  par  la  teneur  de  ces  présentes  vous  mandons,  que 
vous  les  contraingnez  par  prinse  de  corps  et  de  biens 
où  qu'ilz  soient ,  comme  ilz  sont  tenus  à  leur  souve- 
rain seigneur.  Donné  à  Paris,  le  ix*  jour  de  may, 
Fan  de  grâce  mil  quatre  cens  et  treize,  et  de  nostre 
règne  le  xxxiii".  Ainsi  signées  :  par  le  Roy,  à  la  re- 
lacion  du  conseil  tenu  par  le  duc  d'Acquitaine ,  où 
estoient  les  ducs  de  Berry,  de  Lorraine  et  plusieurs 
autres  '.  » 

Lequel  mandement  fut  tantost  envoie  es  lieux  acous- 

tumez  et  publié. 

Et  alors  tous  les  Parisiens  avoient  fait  une  livrée  de 
blans  chaperons*,  lesquelz   ilz  portoient  afin  qu'ilz 
peussent  mieulx  congnoistre  ceulx  qui  estoient  de  leur 
parti  et  aliance,  et  mesmement  les  firent  porter  à  plu- 
sieurs princes  et  autres  grans  et  notables  seigneurs  et 
aussi  à  plusieurs  gens  d'église  ,  et  qui  plus  est,  de  plus 
le  porta  le  Roy  en  propre  personne.  Laquelle  besongne 
sembla  à  plusieurs  preudommes  estre  de  grant  desri- 
sion ,  aclendu  les  détestables  et  cruelles  manières  que 
avoient  tenues  et  encores  tenoient  iceulx  Parisiens, 
lesquelles  n' estoient  point  à  tolérer,  ne  à  souffrir.  Tou- 
teffoiz  ûz  estoient  alors  si  puissans  et  obstinez  en  leur 
mauvaisetié ,  que  les  princes  n'y  sçavoient  comment 
bonnement  pourveoir.  Car  iceulx  avoient  grant  fiance 
et  espérance  qu'ilz  seroient  soustenus  et  aidez  du  duc 
de  Bourgongne  et  de  ceulx  de  son  parti ,  se  besomg 
leur  estoit. 

1.  In  prlncipio  maii  fecerunt  sibi  capucia  «/èa  (Religieux  de 
Saint-Denis,  t.  V.  p.  27  j,  l'auteur  du  Journal  d'un  Bourgeois  de 
Paris,  dit  qu^on  en  fit  bien  de  deux  à  trois  mille,  et  qu'avant  la 
fin  du  mois  tout  le  monde  en  portait,  princes  ,  gens  d'églises, 
«femmes  d'onneur  »  et  marchandes  (voy.  La  Barre,  p.  14). 
Il  est  bon  de  remarquer  ici  en  passant ,  que  c'était  un  usage  dans 
la  maison  du  roi  de  faire  des  distributions  de  vêtements  aux  gens 
de  la  cour,  le  1"  mai. 


\.  Ces  lettres  sont   imprimées  dans  le  Recueil  des   Ordonn,, 
t.  X,  p.  146. 

CHAPITRE  cm. 


Comment  lesdiz  Parisiens  en  la  présence  du   duc   d'Acquilaine    firent 
proposer  plusieurs  choses.  Et  autres  cruaultez  faictes  par  eulx. 

En  après ,  le  \f  jour  de  may  ensuivant ,  par  ung 
jeudi ,  la  bonne  ville  de  Paris ,  laquelle  eut  audience , 
fist  proposer  devant  les  ducs  d'Acquitaine ,  de  Berry, 
de  Bourgongne  et  de  Lorraine,  et  devant  les  contes  de 
Ne  vers  et  de  Charrolois,  et  devant  plusieurs  autres  pré- 
lats, chevaliers  et  autres  gens  portans  blans  chaperons 
pour  leur  livrée,  qui  passoit  le  nombre  de  douze  mille 
personnes ,  aucunes  choses.  Et  en  la  fin  de  la  propo- 
sicion  firent  bailler  audit  duc  d'Acquitaine  ung  roole, 
lequel  il  voult  refuser,  mais  ilz  le  contraignirent  à  le 
prendre,  et  là  le  firent  lire  en  publique.  Ouquel  estoient 
dénommez  soixante  traistres,  tant  présens  comme 
ahsens.  Les  présens  furent  prestement  prins  et  mis  en 
prison,  jusques  au  nombre  de  vingt,  entre  lesquelz 
estoient  le  seigneur  de  Boissai,  le  maistre  d'ostel  du 
Roy,  Michel  Lallier  et  autres  jusques  au  nombre  des- 
susdit. Et  les  absens  furent  appeliez  par  les  quarre- 
fours  de  Paris  au  son  de  la  trompeté  aux  droiz  du 
Roy  et  dedens  jours  moult  briefz,  sur  peine  de  confis- 
cacion  de  corps  et  de  biens  quelque  part  et  où  qu'ilz 
feussent  trouvez. 

Et  est  vérité  que  le  xvni®  jour  dudit  mois  de  may, 
le  Roy  fut  sané  de  sadicte  maladie  ;  et  de  son  hostel 
de  Saint-Pol  vint  à  la  grant  église  de  JXostre-Dame  , 
portant  blanc  chaperon  comme  les  autres  princes.  Et 
après  qu'il  eut  faicte  son  oraison  il  s'en  retourna  en 


[1413]  D'ENGUERRAN  DE  MONSTRELET.  35i 

sondit   hostel,  acompaigné  de  grande  multitude  de 
peuple ,  tant  précédant  comme  suivant.  Et  après ,  le 
lundi  xx'  jour  de  may,  lesdiz  Parisiens  à  grant  multi- 
tude de  hommes  d'armes  environnèrent  leur  ville  et 
mirent  gardes  sur  leurs  gouverneurs,  afin  que  nul  ne 
s'en  peust  fuyr  ne  saillir  hors  de  leurdicte  ville.  Et  les 
portes  estoient  closes  et  fermées*,  et  y  a  voit  garde  de 
hommes  en  grant  multitude,  bien  armez  de  toutes 
pièces.  Et  establirent  certains  hommes  armez  en  chas- 
cune  rue  de  Paris,  par  dizaines.  Et  ce  fait,  le  prévost 
des  marchans,  les  eschevins  et  tous  les  gouverneurs  de 
ladicte  bonne  ville  vindrent  à  grant  multitude  bien 
armez  en  Tostel  de  Saint-Pol ,  et  es  trois  cours  dudit 
hostel  mirent  et  ordonnèrent  leurs  gens  d'armes,  et 
leur  dirent  ce  qu'ilz  dévoient  faire,  et  puis  alèrent  de- 
vers  le  Roy,  qui  estoit  avecques  la  Royne  et  son  filz, 
qui  de  ce  riens  ne  sçavoient.  Et  pour  lors  avoit  à 
Paris  une  grant  assemblée  de  seigneurs  ,  c'estassavoir 
les  ducs  de  Berry,  de  Bourgongne,  de  Lorraine  et  Loys 
duc  en   Bavière  ,  frère  de  la  Hoyne ,  lequel  devoit , 
lendemain  audit  lieu  de  Saint-Pol,  épouser  la  seur  du 
conte  d'Alençon  ,  laquelle  avoit  eu  espouse  le  conte 
de  Mortaigne ',  c'estassavoir  de  Pierre  de  Navarre,  et 
y  estoient  aussi  les  contes  de  Nevers,  de  Charrolois, 
de  Saint-Pol,  connestable  de  France  et  plusieurs  au- 


i .  Le  ms.  Suppl.  fr,  03  ,  ajoute  ,  avec  les  tappeculz  et  serrurez 

(fol.  169,  col.  2). 

2.  C'est  la  leçon  du  ms.  SuppL  fr,  93,  que  nous  substituons  à 
celle  de  notre  texte  qui  est  inintelligible;  car  on  y  lit  :  qui  avoit 
eu  espouse  la  seur  du  amte  de  Mortaigne.  Catherine  d'Alençon, 
sœur  de  Pierre  II,  comte  d'Alençon,  avait  épousé  en  premières 
noces  Pierre  de  lNavai*re,  comte  de  Mortain. 

très  grans  seigneurs ,  barons  et  prélats  en  très  grand 
nombre.  Et  là  firent  faire  une  proposicion  devant  le 
Roy  par  un  carmeliste  nommé  frère  Eustace  *,  lequel 
print  son  tlieume  tel  :  Nisi  Dominas  custodierit  cwl- 
tatem^  frustra  vigilatqui  custodit  eam^  qui  vault  autant 
à  dire  :  Se  le  seigneur  ne  garde  sa  cité ,  cellui  qui  la 
veille  labeure  en  vain.  Laquelle  proposicion  exposée 
prescha  après  moult  bien,  et  là  fist  aucune  mencion 
des  prisonniers  et  du  mauvais  gouvernement  de  ce 
royaume ,  et  des  maulx  qui  se  y  faisoient  parla  aussi 
moult  grandement.  Et  sa  collacion  et  prédicacion  finée, 
le  chancelier  de  France  lui  dist  qu'il  se  feist  advouer. 
Lequel  avoit  au  dos  le  devantdit  prévôt  des  marchans 
et  les  eschevins  de  la  ville  de  Paris ,  lesquelz  incon- 
tinent le  advoerent.  Mais  pour  ce  qu'ilz  n'estoient  là 
présens  qu'un  petit  de  gens  et  qu'ilz  ne  parlèrent  point 
assez  hault  à  l'appétit  du  chancelier  %  aucuns  descen- 
dirent de  la  chambre  du  Roy  et  appellèrent  des  plus 
grans  et  notables  bourgois  et  de  la  plus  grande  nacion 
de  Paris ,  qui  estoient  avecques  les  autres  armez  es- 
dictes  cours.  Lesquelz  vindrent  tous  ensemble  devers 
le  Roy,  les  genoilz  fléchis ,  et  là  advoerent  ledit  frère 
Eustace,  en  lui  exposant  la  bonne  et  dévote  amour  et 
voulenté  qu'ilz  avoient  à  lui  et  sa  généracion  et  fa- 
mille, et  comment  à  sa  majesté  royale  vouloient  servir 
de  cuer  pur  et  net ,  et  que  tout  ce  qu'ilz  avoient  fait 
et  faisoient,  c'estoit  pour  le  bien  et  utilité  de  lui,  de  sa 
généracion  et  pour  le  bien  publique  de  son  royaume, 
et  aussi  à  la  conservacion  de  sa  dominacion  et  sei- 


1.  Euslache  de  Pavilly  (voy.  le   Religieux   de  Saiiit-Denis , 
V,  31). 

2.  «  A  la  voulenté  du  chancelier  »  [Suppl,  fr,  93). 

gneurie.  Et  cependant  le  duc  de  Bourgongne,  quant  il 
sceust  ceste  armée  et  assemblée  en  l'ostel  du  Roy, 
descend i  devers  eulx  et  leur  pria  très  acertes  qu'ilz 
s'en  alassent  de  là ,  et  en  leur  demandant  qu'ilz  vou- 
loient et  pourquoy  ilz  estoient  là  venus  ainsi  armez , 
car  il  n'esloit  point  bon  ne  expédient  que  le  Roy,  le- 
quel n'avoit  guères  qu'il  estoit  relevé  de  sa  maladie, 
les  veist  ainsi  assemblez  et  mis  en  armes,  lesquelz 
respondirent  qu'ilz  n'estoient  point  là  assemblez  pour 
mal,  mais  pour  le  bien  du  Roy  et  du  royaume  ,  en  lui 
})aillant  un  g  roole  et  disant  qu'ilz  ne  se  partiroient  de 
là  pour  quelconque  chose ,  jusques  à  ce  que  on  leur 
eust  rendu  et  baillé  ceulx  qui  estoient  en  escript  oudit 
roole,  c'estassavoir  Loys  de  Bavière,  frère  de  la  Royne, 
et  les  chevaliers  qui  s'ensuivent  :  C'estassavoir  Charles 
de  Villiers ,  Conrrat  Baier,  Jehan  de  Neelle ,  seigneur 
de  Dolehaing,  l'arcevesque  de  Bourges,  nommé  maistre 
Guillaume  Bourratier  *,  confesseur  de  la  Royne,  Jehan 
Vincent ,  Colinet  de  Pieul ,  Jennet  de  Cousteville , 
Mainfroy,  trésorier  du  duc  d'Acquitaine  et  ung  cheva- 
lier *  du  duc  d'Orléans  qui  estoit  là  adonc  venu  à  celle 
heure  et  avoit  apporté  lectres  au  Roy  de  par  son 
maistre ,  dame  Bonne  d'Armaignac ,  dame  de  Mon- 
laulban  ,  la  dame  du  Quesnoy,  la  dame  d'Avelin  ,  la 
dame  du  Novion ,  la  dame  du  Chastel  et  quatre  da- 
moiselles.  Et  quant  ledit  duc  de  Bourgongne  vit  que 
riens  ne  proufitoit  chose  qu'il  deist,  retourna  vers  la 
Royne  et  lui  dist  ce  qu'ilz  demandoient,  en  lui  mon- 
strant  ledit  roole.  Laquelle  moult  troublée  appella  son 


1.  Boisratier,  dans  le  Gaîl.  christ. 

2.  Mieux  dans  le  ms.  SuppL  fr.  93  .  ung  cbevaucheur. 
n  23 

filz  d^Acquitaine  el  lui  commanda  et  disl  qu'il  alasl 
avec  ledit  duc  de  Bourgongiie  devers  iceulx,  et  de  par 
elle  lui  priassent  affectueusement  que  jusques  à  huit 
jours  tant  seulement  se  voulsissent  déporter  de  la 
prinse  de  son  frère ,  et  au  huitiesme  jour  sans  faillir 
elle  leur  baillera  à  faire  leur  voulenté ,  et  sinon  ,  au 
moins  souflrent  qu'elle  le  puist  faire  mener  après  eulx 
là  où  ilz  le  vouldront  avoir  prisonnier,  soit  au  Louvre, 
au  Palais  ou  ailleurs.  Laquelle  chose  oye  de  sa  mère, 
se  tourna  ledit  d'Acquitaine  ung  petit  arrière  en  une 
chambre  de  secret  et  là  commença  à  pleurer.  Lequel 
par  l'exortement  du  duc  de  Bourgongne  se  abstint  de 
pleurer  ce  qu'il  peust,  en  torchant  ses  lermes,  puis  yssy 
et  vint  à  eulx.  Et  là ,  ledit  duc  de  Bourgongne  leur 
exposa  la  requesle  de  la  Royne  en  brief.  Lesquelz  du 
tout  la  refusans ,  dirent  et  affermèrent  qu'ilz  monte- 
roient  en  la  chambre  de  la  Royne ,  et  en  la  présence 
au  Roy  les  prendroient  et  emmeneroient  prisonniers 
se  on  ne  leur  bailloit  prestement.  Et  quant  lesdiz  ducs 
oyrent  ceste  response,  ilz  retournèrent  devers  la  Royne 
et  lui  dirent  ce  qu'ilz  avoient  trouvé.  Adonc,  le  frère 
de  la  Royne  qui  ne  povoit  eschaper  de  leurs  mains , 
lui  plein  d'amertume  et  de  tristesse  \  descendi  à  eulx, 
et  leur  pria  et  dist  qu'il  feust  tout  seul  mis  en  garde , 
et  que  s'il  estoit  trouvé  coulpable  il  feust  puny  sans 
miséricorde ,  et  sinon  qu'il  feust  délivré  sans  longue 
demeure ,  et  qu'il  s'en  peust  retourner  en  Bavière  sans 
plus  revenir  en  France.  Et  les  autres  descendirent 
après  et  aussi  firent  les  dames  et  les  damoiselles.  Mais 
ce  ne  fui  pas  sans  grans  pleurs  et  sans  grant  effusion 

i  .   «  Et  de  détresse  »>  {Suppl.  fr.  93). 

de   lermes.  Lesquelz  tantost  furent  prins  et  mis  sur 
chevaulx,  deux  à  deux,  en  telle  manière  que  derrière 
les  deux  avoit  quatre  hommes  d'armes  et  ainsi  des 
autres ,  et  estoient  montez  à  cheval ,  et  ainsi  furent 
menez ,  les  ungs  au  Louvre  et  les  autres  au  Palais.  Et 
en  ce  faisant ,  ceulx  de  Paris  estoient  à  très  grande 
compaignie  de  gens  armez,  qui  devant  et  derrière  les 
prisonniers  environnoient.  Et  ce  fait ,  le  Roy  s'en  ala 
seoir  au  disner,  et  la  Royne,  avecques  son  filz,  entra  en 
sa  chambre  moult  fort  pleurant.  Et  ung  peu  d'espace 
après  ,  ledit  chevalier  *  du  duc  d'Orléans  fut  délivré  , 
et  aussi  fut  le  sire  de  Dolehaing ,  lequel  fut  fait  chan- 
ceher  d'Acquitaine ,  dont  il  avoit  esté  osté.  Et  le  duc 
de  Bourgongne  qui  avoit  en  garde  le  duc  de  Bar,  son 
cousin  germain,  et  Pierre  des  Essars,  et  plusieurs  autres 
prisonniers  qui  estoiept  au  Louvre ,  lesquelz  il  faisoit 
administrer  par  ses  gens  et  s'en  estoit  fait  piège ,  de 
laquelle  plegerie  il  se  déporta  du  tout  et  les  restitua  et 
rendi  à  ceulx  de  Paris.  Et  de  par  le  Roy  et  de  par  lui 
furent  commis  douze  commissaires  ,  chevaliers,  et  six 
examinateurs ,  pour  congnoistre  et  juger  selon  l'exi- 
gence des   crimes  desdiz  prisonniers.  Et   après  fut 
baillé  par  escript  à  ceulx  de  Paris  qui  avoient  fait  les 
besongnes  dessusdictes,  de  par  le  duc  de  Berry,  oncle 
du  duc  de  Bar,  et  aussi  au  pourchas ,  Bonne  de  Bar, 
contesse  de  Saint-Pol  *  et  de  ses  autres  amis,  ung  cer- 
tain traictié  lequel  ilz  envoièrent  devers  l'Université 
de  Paris  pour  avoir  leur  advis  et  consentement  sur  les 
choses  dessusdictes.  Lesquelz  respondirent  que  de  ce 

1.  Dans  le  ms.  Suppl.  *fr.  93  :  chevaucheur,  comme  plus  haut. 

2.  Par  son  mari,  W^aleran  de  Luxembourg ,  comte  de  Saint- 
Pol.  VJrt  de  vérifier  les  dates  la  fait  mourir  en  1402. 

en  riens  ne  se  vouloient  entremeclre  ne  empescber,  et 
dirent  oultre  en  plain  conseil  du  Roy,  que  par  eulx  ne 
de  leur  conseil  n'avoient  point  esté  prins  les  dessusdiz 
duc  de  Bar  et  autres  prisonniers,  mais  leur  en  desplai- 
soit.  Et  adonc  lesdiz  Parisiens  voians  ladicte  Univer- 
sité estre  d'eulx  desjoincte,  doubtans  aucunement  que 
des  besongnes  dessusdictes  ne  feussent  ou  temps  ave- 
nir appréliendez ,  impétrèrent  devers  le  Roy  et  son 
grant  conseil  ung  mandement  royal  pour  leur  descbarge 
et  excusacion,  duquel  la  teneur  s'ensuit  : 

(f  Gbarles ,  par  la  grâce  de  Dieu ,  roy  de  France ,  à 
tous  ceulx  qui  ces  présentes  lettres  verront ,  salut.  De 
la  partie  de  nos  très  chers  et  bien  amez  les  prévostz , 
eschevins ,  bourgois  et  liabitans  de  nostre  bonne  ville 
de  Paris,  sçavoir  faisons  nous  avoir  esté  exposé  que 
pour  le  grant  et  évident  prouffit  et  utilité  de  nous 
et  de  nostre  très  cher  et  très  amé  premier  filz,  Loys, 
duc  d'Acquitaine ,  Daulphin  de  Vienne ,  pour  le 
bien  aussi  de  noslre  dominacion  et  bien  publique 
de  nostre  royaume ,  pour  nostre  salut  et  seureté  de 
nostre  dicte  ville  de  Paris ,  et  pour  obvier  aux  grans 
inconvéniens  qui  par  le  fait  de  plusieurs  officiers  et 
autres,  tant  par  défaulte  de  bonne  justice  comme  au- 
trement ,  qui  adviennent  de  jour  en  jour  et  estoient 
aventure  et  voie  d*ensuivir  plus  grans ,  à  nous  et  à 
nostre  dominacion  et  à  la  chose  publique  de  nostre 
royaume,  et  aussi  à  nostredicte  ville  de  Paris,  ont  esté 
par  lesdiz  exposans  ou  plusieurs  de  eulx  ,  naguères 
faictes  certaines  prinses  en  nostredicte  ville  sur  au- 
cunes personnes,  hommes  et  femmes,  tant  de  nostre 
sang  et  des  hostelz  de  nous  et  de  nostre  très  chère  et 
très  amée  compaigne  la  Royne  et  de  nostredit  filz ,  et 

des  très  amées  et  chères  filles  la  duchesse  d'Acquitaine 
et  la  contesse  de  Charroi  ois ,  comme  autres  gens  et 
officiers  de  nous  et  de  nostredicte  compaigne  et  de 
nosdiz  filles  et  filz.  Pour  lesquelles  prinses  faictes, 
considéré  la  grandeur  et  qualité  des  personnes,  furent 
et  sont  prisonniers  en  nostre  chastel  du  Louvre  et  en 
noslre  Palais  Royal  à  Paris ,  et  ailleurs  à  prisons  de 
nous  et  de  nostre  ville  de  Paris,  tant  pour  certains  cas 
et  machinacions ,  conspiracions  et  autres  crimes  qui 
par   lesdictes  personnes  ou  aucunes  d'icelles  on  dit 
avoir  fait  et  esté  commis  et  perpétré  contre  nous  et 
nostredit  filz  et  le  bien  publique  de  nostre  royaume  et 
de  nostredicte  ville  de  Paris,  et  desdiz  exposans  ou  de 
ce  sachans ,  consentans  et  participans  en  favorisant  et 
soustenant  lesdiz  cas,  conspiracions,  machinacions, 
crimes  et  leurs  faveurs,  et  autrement  en  moult  de  ma- 
nières délinquans,  comme  pour  autres  certaines  causes 
touchant  le  gouvernement  de   nostre  personne,  de 
nostredit  filz  et  de  la  police  de  nostredicte  ville  de 
Paris  et  de  tout  nostre  royaume ,  afin  que  par  nous  et 
noz  gens  et  officiers  à  ce  commis  et  ordonnez  de  par 
nous ,  soit  fait  et  ordonné  ainsi  qu'il  appartient ,  et 
que  aussi  par  icelles  personnes,  bonnes  et  neccessaires 
pour  le  bon  gouvernement  et  défense  de  nostredit 
royaume ,  du  bien  publique  et  de  nostredicte  ville  de 
Paris  qui  est  le  chef  et  principale  ville  de  tout  nostre 
rovaume,  ne  soient  aucunement  empeschez  comme 
ont  esté  ou  temps  passé  pour  leur  coulpe  aucuns 
d'eulx  ou  de  leurs  complices,  qui  de  ce  doubtans  estre 
punis  s'en  sont  fuys  de  la  ville  de  Paris.  Et  pour  ce 
lesdiz  exposans  nous  ont  requis  et  supplié  que  comme 
les  causes  et  motifz  devantdiz ,  la  grande  révérence 

aussi  et  Vamour  naturelle  quilz  ont  a  nous  qui  sommes 
leur  souverain  et  naturel  seigneur,  et  à  nostre  premier 
fîlz,  afin  que  bonne  provision  et  ordonnance  soit  mise 
au  gouvernement,  tuicion  et  défense  de  nostre  royaume 
et  de  la  chose  publique  d'icellui,  pour  la  salvacion  et 
seureté  de  nous  et  de  nostredicte  seigneurie  et  aussi 
de  nostredicte  ville  de  Paris ,  et  à  oster  et  faire  cesser 
tous  les  empeschemens  qui  pourroient  venir  pour  le 
fait  desdictes  personnes  et  autres  leurs  complices,  les- 
dictes  prinses  et  emprisonnemens  soient ,  et  comme  ilz 
sont ,  par  euk  faictes  par  bonne  et  pure  intencion , 
aians  le  regard  au  bien ,  honneur  et  prouffit  de  nous 
et  de  nostre  royaume  et  de  la  chose  publique ,  nous 
voulons  lesdictes  prinses  et  emprisonnemens  qui  ont 
esté  fais  pour  Tonneur,  utilité  et  prouffit  de  nostre 
seigneurie  et  de  nous  et  de  nostredit  filz  ,  pour  le  bien 
et  la  police  de  nostre  royaume  et  de  la  chose  publique 
et  pour  la  salvacion  et  seureté  de  nostredicte  ville  de 
Paris  comme  dit  est ,  et  pour  plusieurs  autres  causes 
et  considéracions  justes  qui  à  ce  nous  meuvent ,  les- 
dictes prinses  et  emprisonnemens,  et  aussi  lesdiz  expo- 
sans  et  tout  ce  qui  pour  ce -s'en  est  ensuy,  ainsi  et  par 
la  manière  cjue  par  eulx  a  esté  fait  et  les  choses  par 
eulx  faictes,  dont  nous  sommes  adcertenez,  pour  le 
bien ,  honneur,  prouffit  et  utilité  de  nous  et  de  nostre 
royaume  comme  dit  est,  tant  au  regard  de  eulx  comme 
au  regard  de  tous  ceulx  qui  à  faire  lesdictes  prinses 
ont  esté  en  leur  compaignie  et  qui  en  ce  leur  ont  baillé 
aide ,  conseil  et  confort  par  ([uelconques  manière  que 
ce  soit  ou  puist  estre  ,  soient  nobles  ou  autres,  et  pour 
la  délibéracion   et  advisement  de   plusieurs  tant  de 
nostre  sang  et  lignage  comme  de  nostre  grant  conseil, 

les  avons  advoez,  approuvez  et  loez ,  et  par  la  teneur 
d  icelles  et  de  nostre  science  pleine  et  certaine  les  ad- 
vouons ,  louons  et  approuvons ,  et  avons  pour  agréa^ 
blés,  et  ne  voulons  que  eulx  ou  aucuns  d'eulx  pour 
ceste  cause  ou  aucunes  des  deppendences  d' icelles , 
soient  pour  le  présent  ne  ou  temps  avenir,  puissent 
estre  traveillez ,  molestez  ou  empeschez  en  corps  ou 
en  biens,  ne  aussi  traict ,  ne  convenu,  ne  mis  en 
cause  en  court,  ne  en  jugement  pour  quelque  manière, 
ne  pour  quelque  couleur,  cause  ou  action  que  ce  soit 
ou  puist  estre,  mais  de  ce  soient  tous  et  chascun  d'eulx 
tenus  quictes  et  paisibles  perpétuellement.  Si  donnons 
en  mandement  à  tous  nos  amez  et  féaulx  conseillers 
les  gens  tenans  et  qui  tiendront  nostre   parlement 
présens  et  avenir  à  Paris ,  aux  maistres  des  requestes 
de  nostre  hostel,  les  gens  tenans  les  requestes  en  nostre 
Palais  Royal  à  Paris,  aux  gens  de  nos  comptes  et  aux 
commissaires  ordonnez  sur  le  fait  des  finances  de 
nostre  domaine  ,  aux  commissaires  naguères  par  nous 
mis  et  ordonnez  à  congnoistre ,  enquérir  et  sçavoir 
des  causes  et  cas  desdiz  prisonniers  en  nostre  chastel 
du  Louvre  et  ailleurs,  en  noz  prisons  en  nostredicte 
ville  de  Paris,  et  à  tous  noz  séneschaulx ,  bailliz ,  pre- 
vostz,  juges  et  autres  justiciers  et  officiers  de  nous , 
présens  et  à  venir,  ou  à  leurs  lieuxtenans  et  à  chascun 
d'eulx  si  comme  à  lui  appartiendra,  que  ces  présentes 
lettres  et  le  contenu  d'icelles  ilz  facent  solennellement 
publier  chascun  es  mectes  de  leur  juridiction  et  puis- 
sauces,  es  places  et  lieux  esquelz  publicacions  et  pro- 
clamacions  ont  esté  acoustumées  estre  faictes,  et  icelles 
tiengnent,  observent  et  acomplissent,  et  avec  ce  facent 
tenir  garder  et  acomplir  de  point  en  point  selon  leur 

forme  et  teneur,  en  faisant,  souffrant  et  permeclant 
lesdiz  exposans  et  chascun  d'eulx  et  autres,  de  eulx 
joyr  et  user  pleinement  et  paisiblement.  Et  pour  ce 
que  lesdiz  exposans  pourroient  en  temps  avenir  avoir 
à  faire  de  ces  présentes  lectres  en  plusieurs  et  divers 
lieux,  nous  voulons  que  de  nosdictes  lectres  on  ajoute 
aux  copies  ou  aux  vidimus  d'icelles  faictes  soubz  le 
seel  de  Chastellet  ou  autres  seaulx  royaulx  et  aucten- 
tiques ,  pleine  et  vraye  foy  comme  l'on  feroit  à  Fori- 
ginal ,  et  qu  elles  soient  de  tel  effect  et  valeur  comme 
lesdictes  lectres  originales ,  ausquelles  en  tesmoing  de 
ce  nous  avons  fait  mectre  noslre  seel.  Donné  à  Paris 
le  xxni'' jour  de  may  \  Tan  mil  quatre  cens  et  treize, 
et  de  nostre  règne  le  xxxiii^  Ainsi  signé  :  Par  le  Roy 
et  son  grant  conseil  ouquel  estoient  les  ducs  de  Berrv 
et  de  Bourgongne ,  le  connestable  de  France  ,  Tarce- 
vesque  de  Bourges,  l'évesque  d'Evreux  et  Tévesque  de 
Tournay,  le  grant  maistre  de  l'ostel,  le  seigneur  de  La 
Trémoille,  gouverneur  du  Daulphiné ,  messire  An- 
thoine  de  Craon ,  Philippe  de  Poictiers ,  le  chancelier 
de  Bourgongne,  l'abbé  de  S.  Jehan,  maistre  Eustace 
de  Laistre,  les  seigneurs  de  la  Viefville,  de  Montberon 
et  de  La  Rochefoucault ,  le  prévost  de  Paris ,  messire 
Charles  deSavoisy,  l'Ermite  de  Foie*,  Jehan  de  Cour- 
celles,  le  seigneur  d'Alègre,  maistre  Miles  d'Orge- 
mont ,  Arnoul  Lesage ,  Miles  d'Angeul ,  Jehan  de  Lon- 
gueil  et  plusieurs  autres.  P.  Navaron.  » 


i .  Le  Suppl.  fr.  93  met  le  24*  jour,  et  laisse  en  blanc  le  nom 
de  mois.  Dans  le  Recueil  des  Ordonn,  (t.  X,  p.  C8),  ces  lettres 
sont  datées  du  24  mai. 

2.  L'Ermite  de  Faye,  et  mieux  dans  Suppl.  fr,  93.  Le  vrai  nom 
ebl  l'Ermite  de  La  Fave. 

CHAPITRE  GIV. 

Comment  le  conte  de  Vertus  se  parti  de  Paris  et  plusieurs  autres  nobles  ; 
Et  aussi  d'aucunes  constitucions  et  mandemens  faiz  à  la  requeste  des 
Parisiens. 

Item,  durans  les  tribulacions  dessusdictes  le  conte 
de  Vertus ,  considérant  la  prinse  du  duc  de  Bar  et  des 
autres  nobles  sans  le  sceu  et  licence  du  Roy  ne  du  duc 
de  Bourgongne,  se  parti  secrètement  de  la  ville  de 
Paris,  lui  troisième  tant  seulement^,  et  s'en  ala  de- 
vers le  duc  d'Orléans  son  frère ,  en  la  ville  de  Blois , 
et  là  lui  raconta  les  nouvelletez  qui  avoient  esté  faictes 
en  la  ville  de  Paris ,  tant  en  Tostel  du  roy  comme  du 
duc  d'Acquitaine  et  ailleurs.  Dont  moult  despleut  au- 
dit duc  d'Orléans.  Pour  lequel  département  le  duc  de 
Bourgongne  fut  très  desplaisant,  car  il  tendoit  et  avoit 
espérance  que  le  mariage  dudit  conte  de  Vertus  et  de 
sa  fille  se  peust  paracomplir  tantost  après,  ainsi  que 
promis  avoit  esté  paravant. 

Et  pareillement  se  partirent  de  la  ville  de  Paris  plu- 
sieurs autres  notables  personnes  pour  la  crainte  des 
émeutes  dessusdictes.  C'est  assavoir  ;  messire  Jaques 
de  Chastillon  ,  ainsné  filz  du  seigneur  de  Dompierre  ', 
les  seigneurs  de  Croy  et  de  Roubaix',  Copin  de  la 

1 .  Voici  ce  que  dit  de  ce  brusque  départ  du  comte  de  Vertus 
la  petite  chronique  manuscrite  que  nous  avons  déjà  eu  l'occasion 
de  citer.  «  Et  ce  véant ,  le  conte  de  Vertus  s'en  party  de  Paris , 
lui  VP,  sans  prendre  congiet  au  duc  de  Bourgoingne,  qui  souvent 
le  visetoit.  Et  s'en  alla  par  le  conseil  du  duc  de  Ghienne ,  comme 
on  dist  »  (Bibl.  imp.,  Corde  lier  s  16,  fol.  345  verso). 

2.  Du  seigneur  de  Dampierre  {Suppl.  fr,  93). 

3.  Roubaix  {Suppl.  fr.  93). 

Viefville  ,  maistre  Raoul  Lemaire ,  prévost  de  Saint- 
Donat  de  Bruges ,  Pierre  Gestes  *,  naguères  prévost 
des  marchans,  et  très  grant  nombre  d'autres.  Desquelz 
les  aucuns  furent  remandez  espécialement  du  duc  de 
Bourgongne ,  néantmoins  ilz  y  retournoient  en  grant 
doubte  et  non  pas  sans  cause.  Car  de  ceulx  qui  avoient 
esté  prins  et  qu'on  prenoit  cbascun  jour  tant  hommes 
comme  femmes ,  furent  les  plusieurs  noiez  en  Saine 
et  les  aucuns  mis  à  mort  piteusement,  sans  point  tenir 
de  justice. 

Et  le  venredi  xxvi^  jour  de  may,  le  Roy  ala  en  la 
chambre  de  parlement  et  là  fist  en  estât  royal,  à  l'in- 
stance du  duc  de  Bourgongne  et  des  Parisiens  ,  et  fist 
aucunes  constitucions  et  ordonnances  touchans  le  gou- 
vernement de  son  royaume.  Et  par  espécial  fut  or- 
donné à  envoier  ung  mandement  par  tous  les  bail- 
liages et  autres  Heux  où  l'on  a  acousturoé  à  faire  les 
proclamacions.  Et  fut  pour  ce  principalement  que 
messire  Clugnet  de  Brabant,  messire  Loys  Bourdon  et 
autres  capitaines  ,  se  tenoient  ensemble  à  grant  puis- 
sance ,  lesquelz  tenoient  le  parti  du  duc  d'Orléans. 
Duquel  mandement  la  teneur  s'ensuit  : 

u  Charles,  par  la  grâce  de  Dieu  ,  roy  de  France ,  au 
bailli  d'Amiens  ou  à  son  lieutenant,  salut.  11  est  venu 
à  nostre  congnoissance  que  comme  pour  le  reliève- 
ment  de  nostre  peuple  et  subgetz,  et  pour  obvier  aux 
grans  maulx  et  oppressions,  perdicions,  dommages  et 
autres  inconvéniens  irréparables  que  nostredit  peuple 
et  subgetz  en  plusieurs  parties  de  nostre  royaume  ont 
souffert  et  soufirent  encores  de  jour  en  jour  pour  la 

cause  et  occasion   des  grandes  assemblées  de  gens 
d'armes  et  autres  gens  de  guerre  que  plusieurs  sei- 
gneurs de  nostre  sang  et  lignage  et  de  leurs  adbérens, 
de  leur  voulenté  et  auctorité,  depuis  aucun  temps 
encà  ont  fait  et  assemblé ,  fait  faire  et  assembler  en 
divers  lieux  en  nostre  royaume,  lesquelz,  tant  par  ma- 
nière de  compaignies  comme  autrement ,  ou  temps 
passé  s'estoient  assemblez,  nous  eussions  donné   et 
fait  publier  et  proclamer  publiquement  et  solemnelle- 
ment  par  tout  nostre  royaume,    tant  par  messages 
comme  par  lectres  closes  et  patentes  et  autrement , 
eussions  fait  défense  sur  certaines  et  grandes  peines 
que  nul  de  quelque  estât  ou   condicion   qu'il  soit , 
soient  noz  subgetz  ou  autres  estrangers,  ne  feussent  de 
telle  ou  si  grande  présumpcion  ou  hardiesse  que  de 
assembler  gens  d'armes  en  nostredit  royaume  sans 
nostre  exprès  commandement,  licence  ou  mandement 
et  de  venir  à  nostre  mandement  et  service  et  non 
d'autres  pour  quelconques  mandement ,  commande- 
ment ou  inhibicion  qu'ilz  eussent  de  eulx  ou  d'aucuns 
d'eulx,  sur  grans  peines  et  autrement,  jà  soit  ce  qu  ilz 
feussent  de  nostre  sang  ou  autres.  INéantmoins  plu- 
sieurs d'iceulx  de  nostre  sang  et  lignage ,  en  venant 
contre  le  traictié  de  paix  naguères  fait  par  nous  à 
Aucerre  *  entre  aucuns  d'iceulx  et  de  nostre  sang  et 
lignage,  sur  les  débas  et  dissencions  qui  estoient  entre 
eulx ,  en  venant  contre  ledit  traictié  par  eulx  ou  plu- 
sieurs de  eulx  accordé  et  juré  solemnellement,  et  contre 
nosdictes  ordonnances  et  défenses  et  ou  contempt 
d'icelles,  sans  nostre  congié  ou  licence  et  contre  nostre 


1.  Pierre  Gencien. 


1.  Le  22  août  1412. 

gré  ou  voulenlé ,  ont  fait  et  se  préparent  eulx  en  brief 
terme  faire  et  procurer  en  nostredit  royaume  plusieurs 
grandes  congrégacions  et  assemblées  de  gens  d  armes 
et  autres  gens  de  guerre ,  et  très  grant  quantité  tant 
d'Anglois  et  estrangers,  comme  autres  subgetz  à  nous, 
pour  mectre  à  efïect  de  tout  leur  povoir  leurs  entre- 
prinses  dampnables ,  lesquelles  ilz  ont  fait  et  ont  en- 
tencion  de  mectre  à  exécucion  contre  nous,   comme 
nous  avons  esté  et  sommes  soufFisamment  informez. 
Et  jà  soit  ce  qu  on  les  ait  soustenu  et  favorisé  de  jour 
en  jour  et  que  ce  ait  esté  par  long  temps  et  demouré 
soubz  dissimulacion  et  paliement.  Et  plusieurs  gens  de 
guerre  lesquelz  se  sont  mis  et  assemblez   en  grant 
nombre    par     manière    de   compaignies   en   nostre 
royaume  sur  intencion  de  eulx  aider  desdictes  dissimu- 
lacions  et  mectre  h  effect  leursdictes  enlreprinses,  les- 
quelles gens  desrobent  et  gastent,  ont  robe  et  gasté  et 
despoullé  nostredit  royaume  et  nos  bons  et  loyaulx 
subgetz  et  ceulx  qui  nous  ont  loyalement  servy,  par 
espécial  ou  temps  que  nous  fusmes  à  Bourges  *,  et  qui 
ont  soustenu  nostre  fait  et  nostre  partie  contre  ceulx 
que  pour  lors  nous  tenions  et  réputions  noz  ennemis 
et  inobédiens;  ont  aussi  desrobé  et  fait  desrober  plu- 
sieurs de  noz  subgetz  en  boutant  feuz  et  tuans  hommes 
et  femmes,  et  violans  filles  à  marier  et  autres  énormi- 
tez,  despoullans  églises  et  monastères;  ont  aussi  fait 
et  commis,  et  de  jour  en  jour  s'efforcent  de  faire  et 
commectre  plusieurs  autres  grans  et  énormes  maulx 
et  cruelz  excès  et  maléfices,  tout  en  telle  manière  que 
les  ennemis  povent  faire  les  ungs  aux  autres.  Lesquelles 

i.  En  juin  et  juillet  1412. 

choses  sont  de  très  mauvais  exemple  et  non  point  à 
souffrir,  veu  que  elles  sont  ou  grant  préjudice  et  dom- 
mage de  nous  et  de  nostredit  royaume,  dominacion  et 
seigneurie  ,  et  en  nostre  charge ,  destruction  de  nostre 
peuple  et  de  noz  subgetz  et  de  nostredit  royaume.  Et 
de  ce  ont  esté  fais  à  nous  plusieurs  grans  pleurs  et 
lamentacions,  complaintes  et  clameurs,  et  ont  fait  de 
jour  en  jour,  tant  par  lectres  de  noz  vassaulx  et  sub- 
getz comme  autrement,  se  par  nous  n*y  estoit  pourveu 
de  remède  convenable ,  bon  et  brief.  Pour  ce  est-il 
que  Nous,  voulans  remédier  de  tout  nostre  povoir  aux 
choses  dessusdictes ,  lesquelles  nous  ont  tant  despieu 
et  desplaisent  que  plus  ne  pevent ,  et  nosdiz  subgetz 
et  nostredit  peuple  garder  et  maintenir  en  bonne  paix 
et  tranquilité ,  et  obvier  aux  inconvéniens  et  autres 
dommages  irréparables,  lesquelz  pour  vray  semblable 
sont  en  péril  d'ensuivir  par  le  fait  et  entreprinse  des 
dessusdiz  de  nostre  sang  et  autres  leurs  adhérens,  aliez 
et  complices ,  ainsi  que  par  grande  et  meure  délibéra- 
cion  de  conseil  avons  ordonné,  conclud  et  délibéré 
de  faire ,  vous  mandons ,  commandons  et  expressé- 
ment enjoingnons  en  commetant  par  ces  présentes , 
que  vous  faictes  ou  faciez  faire  de  par  nous  exprès 
commandement  et  défense  par  proclamacions  et  publi- 
cacions  à  son  de  trompe  et  autrement  solemnellement, 
à  tous  chevaliers  et  escuiers  et  autres  non  nobles  qui 
ont  acoustumé  de  suivir  les  armes  et  autrement  fré- 
quenter les  guerres,  et  généralement  à  touz  autres 
quelzconques  de  vostre  bailliage  de  quelconque  estât 
et  dignité  qu'ilz  soient  ou  puissent  estre,  auxquelz  par 
nos  présentes  lectres  destroictement  commandons  que 
par  la  foy  et  loyaulté  qu'ilz  nous  doivent  et  sur  tout 

(fuanque  ilz  nous  pevent  offenser,  et  sur  peine  d'en- 
courir nostre  indignacion  perpétuelle  et  forfaire  en- 
vers nous  corps  et  biens,  eulx  ne  aucuns  d'eulx  ne 
soient  tant  hardiz  ne  osez,  de  eulx  armer  ne  assembler 
en  nostre  royaume ,   ne  venir  ou  aler  à  quelconque 
mandement  de  quelque   personne  ou  personnes  de 
quelconque  estât,  prééminence  ou  condicion  qu*ilz 
soient,  de  nostre  sang  ou  autres,  pour  quelconques 
mandemens,  commandemens  ou  inbibicions ,  soit  de 
bouche  ou  par  lectres ,  qu'ilz  puissent  avoir  de  ceulx 
ne  d  aucuns  d'eulx  \  ne  autrement  eulx  armer  ne  as- 
sembler en  quelconque  manière  ne  pour  quelque  cause 
ne  occasion  que  ce  soit  ou  puist  estre ,  sinon  par  noz 
lectres  nous  les  eussions  mandez  et  fait  assembler  pour 
venir  à  nostre  mandement  et  service  ,  ou  pour  aler  là 
où  nous  les  vouldrions  emploier  en  nostre  service  et 
non  autrement ,  ne  ailleurs.   Et  tous  ceulx  que  vous 
sçaurez   ou  trouverez  autrement  estre  assemblez  en 
vostredit  bailliage   ou  es  ressors  d'icellui ,   et  qu'ilz 
yront  au  commandement  de  ceulx  de  nostre  sang  ou 
autres  leurs  complices,  leur  commandez  ou  faictes 
commander  de  par  nous  sur  lesdictes  peines,  que 
lantost  et  sans  délay  ilz  retournent  et  s'en  voisent  pai- 
siblement en  leurs  hostelz  où  bon  leur  semblera,  sans 
faire  ou  porter  aucun   dommage  ou  grief  à  nostre 
peuple  ou  subgetz.  Et  ou  cas  qu'ilz  soient  trouvez  en 
ce  désobéissans  ou  refusans,  différens  ou  alans  au  con- 
traire ,  ou  qu'ilz  se  arment  et  voisent  contre  noz  dé- 
fenses ou  mandement  et  en  autre  service  que  de  nous, 
ou  qu'ilz  ne  se  déparent  ou  partent  d'ensemble  comme 
dit  est,  vous  les  prenez  ou  faictes  prendre,  et  meclez 
royaument  et  de  fait  en  nostre  main  par  bon  et  loial 

inventaire  ,  leurs  biens  ,  meubles  et  héritages ,  villes , 
chasteaulx ,  dominacions  et  possessions  d'iceulx ,  et 
icelles  en  nostre  main  gouvernez  ou  faictes  gouverner 
et  garder  par  personnes  souffîsans  et  que  quant  il  ap- 
partiendra puissent  et  sachent  rendre  bon  compte  et 
reliqua  toutes  foiz  qu'il  en  sera  mestier.  Et  avec  ce 
procédez  on  faictes  procéder  contre  eulx  par  voie  de 
fait  [comme]  contre  inobédiens  et  rebelles  est  acous- 
lumé  de  faire.  Lesquelz  en  ce  cas  nous  vous  avons 
habandonnez  et  habandonnons  par  ces  présentes ,  en 
les  mectant  en  prison  et  iceulx  [faisant]  punir  selon 
leurs  démérites  et  selon  ce  que  au  cas  appartendra,  se 
on  les  peut  prendre,  et  sinon,  soient  chacez  et  rebou- 
tez par  toutes  forces  et  voies  de  fait,  soit  par  voie 
d'armes  et  autrement  par  toutes  les  meilleures  ma- 
nières que  faire  se  pourra ,  en  leur  cloant  ou  faisant 
clorre  tous  les  pors  et  passages  et  en  leur  refusant  et 
empeschant  tous  vivres ,  et  autrement  les  grevant  en 
toutes  manières,  tellement  que  l'onneur  et  force  soient 
à  nous  et  à  vous ,  que  ce  soit  exemple  à  tous.  Toutes- 
foiz  n'est  point  nostre  entencion  que  iceulx  de  nostre 
sang  et  lignage  qui  pour  le  présent  sont  avecques  nous 
et  en  nostre  service,  ne  puissent  par  vostre  ordonnance 
mander  pardevers  eulx  leurs  vassaulx  et  subgetz  à 
eulx  emploier  en  nostre  service  quant  ilz  leur  notifie- 
ront en  leur  requérant  de  ce  faire ,  pourveu  que  ce 
suffisamment  apperra.  Et  que  aussi  en  venant  ilz  ne 
vivent  sur  le  pays  et  qu'ilz  ne  facent  aussi  aucuns  des- 
robemens,  pilleries  ou  dommages  à  noz  populaires  ou 
subgetz.  Et  se  aucuns  sont  trouvez  faisant  le  contraire, 
nous  voulons  et  vous  commandons  que  vous  procédez 
contre  eulx  comme  contre  les  dessusdiz ,  et  de  ce 

faictes  telle  piinicion  que  dit  est ,  ou  autre  telle  que 
raison  donra,  non  obstans  quelzconques  lectres  ou 
mandemens  qu'ilz  aient  à  ce  contraires.  Pour  les- 
quelles choses  dessusdictes  mieulx  faire  et  acomplir, 
vous  avons  donné  et  donnons  pleine  puissance ,  auc- 
torité  et  mandement  espëcial,  de  mander,  évoquer  ou 
assembler  et  cueillir  de  noz  vassaulx  et  subgetz ,  amis, 
aliez  et  bien  vueillans ,  telz  et  en  tel  nombre  que  bon 
vous  semblera  et  qu'il  sera  expédient  pour  le  bien  des 
besongnes ,  d'icelles  mener,  conduire  et  emploier  par 
tous  les  lieux  et  places  de  vostre  bailliage  et  ailleurs 
où  bon  vous  semblera,  et  là  où  vous  scaurez  aucunes 
desdictes  gens  estre  et  fréquenter.  Ausquelz  noz  sub- 
getz et  vassaulx ,  amis ,  aliez  et  bien  vueillans  man- 
dons et  commandons  et  expressément  enjoingnons  sur 
la  foy  et  loyaulté  qu'ilz  nous  doivent  et  sur  la  peine 
de  conflsquer  corps  et  biens,  que  sans  aucune  contra- 
diction ou  refus  ilz  voisent  à  vostre  mandement ,  en 
vous  aidant  à  faire  et  acomplir  les  choses  devant 
dictes  et  chascune  d'icelles,  en  procédant  en  icelles 
par  voie  de  fait  et  à  main  armée,  comme  dit  est.  Et 
afin  que  nul  ne  puist  ou  vueille  prétendre  quelque 
cause  d'ignorance,  faictes  ces  présentes  publier  solem- 
nellemcnt  par  tous  les  lieux  et  villes  notables  de  vostre 
dit  bailliage ,  es  lieux  où  l'on  a  acoustumé  de  faire 
telles  publicacions ,  et  ailleurs  où  bon  vous  semblera 
estre  fait,  en  faisant  icelles  entériner,  garder  et  acom- 
plir de  point  en  point  selon  la  forme  et  teneur  d'icelles. 
Et  contraignez  à  ce  les  refusans  et  autres  qui  feront  à 
contraindre  ,  par  toutes  les  voies  et  manières  qu'en  tel 
cas  est  acoustumé  à  faire  pour  nostre  propre  fait.  Et 
de  ce  faire  vous  donnons  plein  povoir,  auctorité  et 


[1413]  D'ENGUERRAN  DE  MONSTRELET.  369 

mandement  espécial ,  en  commandant  à  tous  autres , 
et  priant  à  noz  amis ,  aliez  et  bien  vueillans  à  nous , 
que  à  vous  et  à  voz  commis  et  députez ,  es  choses 
dessusdictes  et  es  circonstances  et  dépendences  d'icelles 
obéissent  et  entendent  diligemment  comme  à  Nous, 
et  vous  prestent  conseil,  confort,  aide,  faveur,  et  pri- 
son se  mestier  est  et  de  ce  soient  requis.  Car  ainsi 
[l'avons]  voulu  et  octroie  et  voulons  qu'il  soit  ainsi 
fait ,  de  nostre  puissance ,  non  obstant  opposicions  et 
appellacions  faictes  ou  à  faire  et  quelzconques  lectres 
impétrées  ou  à  impétrer  à  ce  contraires.  Donné  à  Paris 
le  VI"  jour  de  juing,  l'an  de  grâce  mil  quatre  cens  et 
treize,  de  nostre  règne  le  xxxiii®.*  » 

CHAPITRE   CV. 

Comment  le  roy  Lancelot  entra  à  puissance  en  la  cité  de  Romme. La 

mort  de  sire  Jaques  de  La  Rivière,   et  la  déposicion  d'un  chevalier  ; 
avec  plusieurs  autres  besongnes. 

En  cest  an  Lancelot ,  roy  de  Naples  et  de  Cécile , 
lequel  avoit  esté  mandé  par  aucuns  faulx  et  deslovauk 
Rommains,  vint  à  Romme,  à  tout  grant  exercite  de 
gens ,  et  sans  y  trouver  aucune  résistence  entra  de- 
dens  *,  et  mist  à  sacquemen  tous  les  plus  riches  et 
plus  puissans  de  Romme  et  aussi  en  print  plusieurs 
prisonniers,    lesquelz    furent    raenconnez  à   grande 

i ,  Ces  lettres  sont  imprimées  dans  le  Recueil  des  Ordonn,^  t.  X, 
p.  \  47.  Dans  le  Suppl.  fr,  93  le  chapitre  se  termine  par  ces  mots  : 
«  Lequel  mandement  comme  dit  est  dessus  fu  envoyez  par  tous 
les  bailliages  de  Franche ,  et  là  fu  publiez  ainsi  qu'il  est  accous- 
tumé»  (fol.  173,  col.  2). 

2.  Le  8  juin. 

II  24 

finance.  El  adonc  le  pape  Jehan*  et  ses  cardinaulx, 
qui  lors  résidoienl  en  icelle  ville ,  oyans  les  nouvelles 
dessusdictes,  tous  pleins  d'amerlume  et  de  paour,  se 
saulvèrent  de  cbastel  en  chastel  par  divers  lieux  jus- 
ques  à  Bonlongne  la  Grasse,  où  ledit  pape  tint  sa  court. 
Toutesfoiz  la  plus  grant  partie  de  leurs  biens  fureii! 
prins  et  ravis  des  gens  dudit  roy  Lancelot ,  lequel  par 
aucun  espace  de  temps  demoura  en  ladicte  ville  de 
Romme  et  en  fist  porter  plusieurs  précieux  joiaulx, 
tant  sainctuaires  comme  autres.  Et  depuis  par  certains 
moiens  se  départi  de  la. 

En  après  ,  la  vigile  de  la  Pentecouste  ',  messire  Ja- 
ques de  La  Rivière ,  frère  au  comte  de  Dampmartin  , 
lequel  avoit  esté  prins  avec  le  duc  de  Bar  en  l'ostel  du 
duc  d'Acquitaine  et  mené  prisonnier  au  Palais,  en  soy 
désespérant,  comme  on  lui  mist  sus,  lui  mesme  se 
féry  d'un  pot  d'estain  plusieurs  cops  en  la  teste  tant 
qu'il  se  asservela  et  en  mouru.  Et  de  ladicte  prison  fut 
mis  sur  une  charrete  et  mené  es  liales  de  Paris,  où  il 
fut  décapité.  Mais  pour  dire  la  vérité,  il  fut  autrement. 
Car  messire  Hélion  de  Jaqueville,  chevalier  du  duc  de 
Bourgongne,  le  visita  en  prison,  et  entre  plusieurs  pa- 
roles l'appella  faulx  traistre ,  et  comme  sur  ce  lui  res- 
pondi  qu'il  avoit  menti  et  qu'il  n'esloit  point  tel,  ledit 
Jaqueville,  tout  courroucé,  d'une  petite  hachète  que 
lors  il  tenoit  en  sa  main ,  le  féri  en  la  teste ,  tellement 
que  tantost  et  incontinent  en  mourut  ^ 

i .  Jean  XXDI. 

2.  Le  iOjuin. 

3.  En  rapportant  cette  fin  malheureuse  de  Jacques  de  La  Ri 
vière,  le  Religieux  de  Saint-Denis  donne  les  deux  versions,  tout   , 
en  penchant  pour  celle  de  Tassassinat.  Juvénal  des  Ursins  ne  parle 

Item ,  aussi  le  Petit  Mesnil ,  trencheur  devant  le  duc 
d'Acquitaine ,  lequel  estoit  normant ,  fut  tantost  mené 
èsdictes  haies  de  Paris,  et  là  fut  décapité.  Desquelz  les 
testes  furent  fichées  sur  deux  lances  et  les  corps  pen- 
dus par  les  espaules  au  gibet  de  Montfaulcon. 

Le  jeudi  d'icelle  sepmaine  de  Penthecouste*,  sem- 
blablement  Thomelin  de  Brie*,  qui  naguères  avoit 
esté  page  du  roy,  fut  mis  hors  de  Chastelet  avecques 
deux  autres,  et  mené  es  haies,  et  là  furent  décolez  et 
leurs  testes  furent  mises  sur  lances  et  les  corps  pendus 
par  les  aisselles  au  gibet  de  Montfaulcon.  Et  se  fai- 
soient  toutes  ces  besongnes  à  l'instance  et  au  pourchas 
des  Parisiens. 

En  oultre,  pour  ce  que  maistre  Renault  de  Corbie, 
qui  estoit  moult  ancien  et  prudent,  et  natif  de  la  ville 
de  Beauvais,  n'estoit  point  du  tout  à  eulx  agréable,  fu 
désmis  d'estre  chancelier  de  France,  et  en  son  lieu  y 
fut  mis  et  constitué  maistre  Eustace  de  Laistre ,  à  la 
provision  du  duc  de  Bourgongne. 

Et  le  mardi  xx^  jour  de  juing ,  Phelippe ,  conte  de 
Nevers ,  espousa  ou  chastel  de  Beaumont  la  seur  ger- 
maine du  conte  d'Eu ,  et  y  estoit  la  duchesse  de  Bour- 

que  d'un  assassinat ,  et  le  Journal  d'un  Bourgeois  de  Paris ,  que 
d'un  suicide.  Voici  ce  qu'en  dit  la  chronique  manuscrite ,  déjà 
citée.  «  Et  tantost  après  remprisonnement  dessusdit ,  ledit  de  La 
Rivière  se  tua  et  occist  en  la  prison  ;  et  dist  on  que  ce  fut  d'un  pot 
d'estain  dont  il  se  frappa  sur  sa  teste.  Et  pour  ce ,  il  fu  depuis 
sadicte  mort ,  comme  homicide  de  sa  personne ,  décollé  es  halles 
de  Paris  »  (Bibl.  imp.,  Cord.  16,  fol.  345  verso). 

1 .  Le  1 5  juin. 

2.  Le  Journal  d'un  Bourgeois  de  Paris  l'appelle  Colin  de  Brie, 
et  parle  de  ses  accointances  avec  le  prévôt  de  Paris,  Pierre  des 
Essarls. 

bon,  leur  mère,  et  la  demoiselle  de  Dreux,  laquelle 
principalemeiit  avoit  traicté  ledit  mariage.  Lesquelles 
iiopces  et  solemnitez  passées,  lesdiz  coiijoins  vindrent 
à  Maisières  sur  Meuze,  appartenant  au  conte  de  Ne- 
vers. 

Après  lequel  mariage  ledit  conte  d'Eu,  qui  avoit  esté 
à  tout  faire,  s'en  retourna  en  sa  conté,  où  il  fist  une 
grande  assemblée  de  gens  d'armes  jusques  au  nombre 
de  deux  mille  combatans,  feignant  qu'il  youloit  faire 
guerre  au  seigneur  de  Croy,  à  l'occasion  de  l'entre- 
prinse  autrefoiz  faicte  contre  lui  par  son  filz  ainsné, 
c'estassavoir  messire  Jehan  de  Croy  dont  en  autre  lieu 
est  faicte  mencion.  Mais  il  fist  tout  le  contraire ,  car  il 
les  mena  passer  Seine  au  Pont-de-l' Arche ,  et  de  là  à 
Verneuil ,  où  estoit  le  roy  Loys  et  avecques  lui  les 
ducs  d'Orléans,  de  Rretaigne  et  de  Bourbon,  les 
contes  de  Vertus  et  d'Alençon  avecques  plusieurs  au- 
tres grans  seigneurs,  barons  et  chevaliers  qui  là  estoient 
assemblez,  non  point  tant  seulement  pour  l'emprison- 
nement du  duc  de  Bar,  ne  du  duc  Loys  en  Bavière, 
ne  autres  personnes,  mais  pour  la  délivrance  du  duc 
d'Acquitaine,  lequel  leur  avoit  mandé  par  ses  lettres  et 
aussi  par  ledit  conte  de  Vertus,  comment  lui,  le  Roy, 
la  Roy  ne,  ses  père  et  mère,  estoient  contrains  comme 
prisonniers  soubz  le  gouvernement,  garde  et  puis- 
sance de  ceulx  de  Paris,  non  point  en  leur  franchise  et 
liberté;  dont  il  lui  desplaisoit  très  grandement  qu'ilz 
estoient  ainsi  abaissez  de  leur  haultesse  et  majesté 
royale.  Sur  quoy  lesdiz  seigneurs,  ainsi  assemblez 
comme  dit  est,  après  que  eulx  tous  ensemble  par 
grant  délibéracion  eurent  tenu  conseil,  escripvirent 
devers  le  Roy,  son  grand  conseil  et  la  bonne  ville  de 

Paris ,  qu'ilz  laissassent  aler  le  duc  d'Acquitaine  où 
bon  lui  sembleroit  et  délivrassent  lesdiz  ducs  de  Bar 
et  de  Bavière  avec  tous  les  autres  prisonniers ,  ou  se 
ce  non ,  ilz  feroient  grant  guerre  à  la  ville  de  Paris  et 
destruiroient  à  leur  povoir  tous  ceulx  de  dedens ,  ré- 
servé le  Roy  et  ceulx  du  sang  royal.  Et  quant  à  ce  de 
ceulx  qui  estoient  mors  à  présent ,  ilz  n'en  parloient 
plus,  pour  ce  qu'on  ne  les  povoit  ravoir.  Lesquelles 
lectres  receues  de  par  le  Roy,  furent  mises  en  conseil, 
et  sur  ce  fut  délibéré  qu'on  envoieroit  certains  am- 
baxadeurs  devers  lesdiz  seigneurs  pour  traicter  de  paix. 
Lesquelz  d'iceulx  furent  bénignement  receuz. 

Et  le  samedi  premier  jour  de  juillet ,  après  que  son 
procès  eut  esté  fait ,  fut  décolé  es  haies  de  Paris  mes- 
sire Pierre  des  Essars,  naguères  prévost  de  Paris,  jadis 
filz  ainsné  de  feu  Phelippe  des  Essars,  citoien  de  la- 
dicte  ville  de  Paris.  Duquel  la  teste  fut  mise  es  haies 
au  bout  d'une  lance  et  le  corps  pendu  au  gibet  de 
Montfaulcon,  en  la  manière  acoustumée*.  Et  son  frère, 
messire  Anthoine ,  fut  en  grant  péril  d'estre  aussi  exé- 
cuté. Mais  pour  la  cause  du  délay  qui  se  fist  par  le 
moien  de  ses  amis,  fut  la  besongne  retardée,  et  depuis 
fut  mis  à  pleine  délivrance. 

Esquelz  jours,  le  roy  de  France ,  qui  estoit  assez  en 
bonne  santé,  ala  à  l'église  cathédrale  de  Paris  faire 
son  oraison  et  là  oit  la  messe.  Et  icelle  oye,  et  visitées 
les  saintes  reliques ,  yssi  hors  de  l'église  s'en  retourna 

i,  «  En  le  menant  il  soiisrioit,  et  disoit-on  qu'il  ne  cuidoit 
point  mourir,  et  qu'il  pensoit  que  le  peuple  dont  il  avoit  esté  fort 
accointé  et  familier,  et  qui  encores  l'airaoit,  le  deust  rescourre.  Et 
s'il  y  en  eust  eu  un  qui  eubt  commencé,  on  Teust  rcscous  »  (Juv., 
p.  256). 

en  son  hostel.  Et  estoient  avecques  lui  le  duc  de  Bour- 
gongne ,  le  connestable  de  France ,  et  si  y  estoient 
grant  planté  de  gens  populaires  qui  là  estoient  venus 
pour' le  veoir.  Et  lendemain  vi^  jour  de  juillet  fut  or- 
donné par  le  conseil  du  roy,  ouquel  présidoit  le  duc 
d'Acquitaine ,  et  fu  commandé  à  Jehan  de  Moreul , 
chevalier  du  duc  de  Bourgongne  *,  qu'il  portast  deux 
lectres  et  mandemens  royaulx  en  deux  bailliages,  c'esl- 
assavoir  ou  bailliage  d*Amiens  et  ou  bailliage  de  Ver- 
mendois ,  et  à  toutes  les  prévostez  desdiz  bailliages  et 
à  chascune  ville  principale  desdictes  prévostez  feist 
assembler  tous  les  prélas ,  conseillers ,  gouverneurs 
desdictes  bonnes  villes  d'icelles  prévostez,  et  eulx  as- 
semblez  en  pleine  audience  leur  feist  lire  lesdictes 
lectres  du  Roy  séellées  de  son  grant  séel,  lesquelles 
contenoient  en  substance ,  qu'ilz  se  tenissent  constans 
et  fermes  en  loyauté  et  en  obédience  envers  le  Roy^ 
et  qu'ilz  feussent  prestz  touteffoiz  et  là  où  on  les  man- 
deroit,  à  le  servir,  et  aussi  son  très  cher  et  amé  filz  le 
duc  d'Acquitaine ,  à  Tencontre  des  ennemis  de  son 
royaume  et  de  la  chose  publique,  et  qu'ilz  adjouslassent 
foy  à  sondit  chevalier,  conseiller  et  chambellan,  Jehan 
de  Morueil ,  selon  l'instruction  qu'on  leur  avoit  char- 
gée '  soubz  le  séel  du  secret  du  Roy,  laquelle  aussi  ilz 
liront  et  feront  lire.  Laquelle  chose  il  fist.  Et  quant 
il  eut  esté  en  plusieurs  citez  et  prévostez  desdiz  bail- 
liages, le  lundi  x\f  jour  de  juillet,  vint  à  Dourlens  ou 
bailliage  d'Amiens ,  et  là  en  la  présence  des  prélats  et 
nobles  et  ceulx  des  bonnes  villes  de  ladicte  prévosté  , 

1 .   Miies  najiiam  etsubdolus  Johanncs  de  MoroUo  (Religieux  île 
Saint-Denis,  V,  92). 

t,   W  faudrait  :  dont  il  étoit  charge. 

lesdictes  lectres  leues  avec  son  instruction  deVantdicle, 
très  hault  et  cler,  car  il  avoit  belle  faconde  de  parler, 
exposa  comment  le  Roy  estoit  et  est  moult  affecté  à  la 
paix  et  union  de  son  royaume ,  et  comment  on  avoit 
fait  les  procès  de  ceulx  qu'on  avoit  décolez  à  Paris , 
par  plusieurs  notables  personnes,  tant  de  seigneurs  et 
advocats  de  parlement ,  comme  de  bons  chevaliers  et 
bons  preudommes  et  sages ,   à  ce  commis  de  par  le 
Roy,  et  comment  messire  Jaques  de  La  Rivière  s'estoil 
désespéré  et  occis  d'un  pot  d'estain  en  quoy  on  lui 
avoit  porté  du  vin ,  et  que  chascune  informacion  de 
ceulx  qui  avoient  esté  décapitez  contenoit  bien  soixante 
feuilles  de  papier,  et  que  par  bonne  et  vraye  justice  , 
sans  faveur  et  sans  hayne,  ilz  avoient  esté  condempnez 
et  mis  à  mort ,  et  aussi  que  monseigneur  le  duc  d'Ac- 
quitaine ne  l'avoit  onques  mandé  aux  seigneurs  de  sa 
lignée,  si  comme  ilz  disoient.  Et  dist  ledit  de  Moreul  à 
ceulx  qui  là  estoient  :  «  Sachez  vous  qui  cy  estes  présens, 
que  toutes  les  choses  cy  dessus  déclairées  sont  vraies 
et  notoires.  »  Et  ce  fait  leur  demanda  se  ilz  seroient 
et  estoient  vrais  et  obéissans  au  Roy,  qu'ilz  lui  deissent 
leur  entencion.  Lesquelz  tous ,  tant  prélatz,  nobles  et 
autres  ,  respondirent  tantost  qu'ilz  estoient  et  avoient 
tousjours  esté  vrais  obéissans  au  Roy  et  qu'ilz  estoient 
tous  pretz  et  appareillez  de  le  servir,  créans  qu'il  leur 
disoit  vérité.  Et  par  ainsi,  au  prévost  de  ladicte  pré- 
vosté ,  pour  ce  qu'il  avoit  fait  si  bonne  diligence ,  lui- 
mesme  demanda  lectres ,  lesquelles  il  eut  et  puis  s'en 
retourna.  Et  pareillement  de  par  le  Roy  furent  envoiez 
autres  seigneurs,  à  tout  semblables  lectres  et  instruc- 
tions, à  tous  les  autres  bailliages  et  séneschaucies ,  de 
celle  mesme  date,  et  aux  prévostz  des  contez  de  tout 

le  royaume.  Lesquelz,  chascun  en  ses  termes,  dépu- 
tez '  prindrent  et  raportèrent  lectres  de  leur  diligence. 
Et  pendant  que  ce  se  faisoit ,  les  Anglois  en  grant 
multitude  <le  navire  descendirent  en  la  conté  d'Eu  et 
prindrent  port  en  la  ville  de  Tresport,  laquelle,  après 
qu'ilz  eurent  prins  tous  les  biens  avec  plusieurs  des 
hommes  d'icelle ,  boutèrent  le  feu  dedens.  Et  pareil- 
lement  ardirent  1  église  et  monastère  dudit  lieu  de 
Tresport,  et  aucunes  villes  assez  près  d'ilec.  Et  après  ce 
qu'ilz  eurent  esté  vint  et  une  heure  sur  terre ,  rentrè- 
rent en  leurs  vaisseaulx  et  puis  retournèrent  en  An- 
gleterre à  tout  leur  proye. 


CHAPITRE   CVr. 

Comment  de  rechef  fu  la  paix  traictée  entre  les  seigneurs  du  sang  royal 

en  la  ville  de  Pontoise. 

Item,  le  merquedi  xn"  jour  du  moys  de  juillet,  re- 
tournèrent à  Paris  les  ambaxadeurs  du  Roy  et  de  son 
conseil,  qu'ilz  avoient  envoie  devers  le  duc  d'Orléans 
et  les  autres  dessusnommez.  Et  estoient  les  ambaxa- 
deurs :  révesque  de  Tournay,  le  grand -maistre  de 
Rodes,  les  seigneurs  d'Offemontet  de  la  Vielzville,  mais- 
tre Pierre  de  Marigny  et  aucuns  autres,  et  raportèrent 
leur  ambaxade.  Laquelle  raportée  un  peu  de  temps 
après,  par  lordonnance  du  Roy  et  de  son  conseil  les 
ducs  de  Berry  et  de  Bourgongne,  avec  eulx  les  am- 
baxadeurs dessusdiz ,  furent  envoiez  à  Pontoise.  Et  le 
roy  de  Cécile ,  les  ducs  d'Orléans  et  de  Bourbon ,  les 

1 .  Lesquels  députés  ,  chacun  dans  son  dcparlenienl ,  etc. 

contes  d*Alençon  et  d'Eu,  vindrent  à  Vernon,  et  de  là 
envolèrent  leurs  ambaxadeurs  audit  lieu  de  Pontoise, 
pour  exposer  ausdiz  de  Berry  et  de  Bourgongne  et  aux 
autres  du  conseil  du  Roy  et  à  ceulx  de  la  ville  de  Paris 
estans  avecques  eulx,  les  causes  de  leur  complainte  et 
les  périlz  et  inconvéniens  de  la  guerre,  lesquelz  à  cesle 
cause  estoient  en  adventure  de  advenir  en  brief ,  par 
ung  de  leurs  ambaxadeurs  *,  lequel  en  beau  françois , 
bien  et  hault  et  beaulx  termes ,  moult  notablement 
exposa.  Desquelz  ou  en  substance  la  teneur  s'ensuit  : 

«  A  expliquer  la  crédence  à  nous  baillée  de  la  par- 
tie de  noz  seigneurs ,  c'estassavoir  du  roy  de  Cécile  , 
du  duc  d'Orléans,  du  duc  de  Bourbon,  le  conte 
d'Alençon  et  le  conte  d'Eu,  à  vous  mes  très  redoubtez 
seigneurs  de  Berry  et  de  Bourgongne,  et  à  messeigneurs 
du  grant  conseil  du  Roy  et  de  monseigneur  d'Acqui- 
taine  qui  estes  en  leur  compaignie. 

w  Puis  qu'il  convient  que  je  die  la  parole  pour  le 
bien  de  la  paix  et  de  la  faveur  de  bonne  voulenté  des 
escoutans,  je  prens  ung  mot  du  Psaultier,  en  la 
xxun*  pseaulme  :  Oculi  mei  semper  ad  Dominum,  qui 
vault  autant  à  dire  :  Mes  yeulx  sont  tousjours  devant 
monseigneur.  Par  l'introduction  du  sage  Platon  ,  du- 
quel j'ay  prins  mon  theume  ,  entre  les  autres  notables 
ditz  envoiez  à  tous  seigneurs  et  princes  aians  préémi- 
nence et  gouvernement  qui  aux  choses  publiques  sont 
préférées,  ilz  doivent  garder  les  commandemens  de 
leur  seigneur.  Premier,  qu'en  tout  ce  qu'ilz  feront  ilz 
aient  regard  à  la  chose  publique  dont  ilz  ont  le  gou- 

1.  Guillaume  Saignet.  Voy.  le  Religieux  de  Saint-Denis,  qui 
donne  la  pièce  en  entier  {Chr,  de  Ch.  Fl^  p.  97). 

verneiiieiil,  qui  représente  un  corps  dont  ilz  sont  le 
chef  et  les  subgetz  sont  les  membres,  en  telle  manière 
que  se  aucuns  des  membres  sont  blécez  ,  qu'il  en  des- 
cende douleur  au  chef.  Et  pour  venir  à  mon  propos , 
je  considère  ce  royaume  chrestien  estre  ung  corps 
duquel  nostre  souverain  seigneur  le  Roy  est  le  chef,  et 
les  membres  sont  ses  subjetz.  Mais  en  quel  degré  mec- 
tray-je  messeigneurs  du  sang  royal,  qui  nous  ont  cy 
envoiez,  et  vous  aussi  mes  très  redoublez  seigneurs  à 
qui  nous  parlons?  Je  ne  sçay.  Car  nous  n'avons  point 
de  chef  sinon  nostre  Roy  souverain  seigneur  et  prince. 
Quant  au  chef  je  ne  vous  compare  point,  ne  aussi 
aux    membres ,    démonstrant  à  vous  garder  vostre 
prééminence.  Mais  il  me  semble  que  je  vous  puis  et 
doy  comparer  membres  particuliers  de  cedit  chef.  Et 
pour  tant  que  entre  les  autres  membres  du  chef  les 
yeulx  sont  les  plus  notables  et  de  plus  grant,  singulière 
et  merveilleuse  condicion ,  je  vous  compare  comme 
les  yeux  dudit  chef,  et  pour  trois  choses  très  excel- 
lentes   et    singulières,    lesquelles   ilz    ont   entre   les 
autres.  Premièrement ,  car  les  yeulx  sont  et  doivent 
estre  de  leur  nature,  en  corps  bien  disposé,  de  mesure, 
forme  et  figure  et  de  veue  sans  quelque  différence , 
comme  quant  un  œil  regarde  droit  et  l'autre  de  tra- 
vers ,  ou  que  l'un  feust  cler  et  l'autre  ouvert ,  tout  le 
corps  en  est  diffamé,  et  de  ce  prent-il  nouvel  nom 
comme  de  borgne  ou  louche.  Et  ainsi  me  semble  que 
noz  seigneurs  qui  nous  ont  icy  envoiez  à  vous  noz 
très  redoublez  seigneurs  ausquelz  nous  parlons,  sup- 
posé que  vous  soiez  plusieurs  en  grant  nombre,  toutes- 
foiz  estes  vous  le  regard  sur  tout  le  corps,  et  devez 
estre  tous  d'une  voulenté  tendans  a  bonne  fin,  c'estas- 

savoir  l'œil  d'entendement  par  clère  congnoissance , 
et  l'œil  d'effect  par  vraie  amour  et  sans  différence. 
Ocidi  sapientis  in  capite  ejiis.  Secondement,  les  yeulx 
sont  la  plus  haulte  et  évidente  partie  de  tout  le  corps, 
comme  dit  le  prophète  Ezéchiel  :  Speculatorem  dedi 
le  domiii  Israël.  Pareillement  sont  noz  seigneurs  du 
sang  royal.  Car  pour  la  singulière  affection  qu'ilz  ont 
à  leur  seigneur  et  prince  et  à  toute  sa  dominacion  et 
seigneurie ,  ilz  veillent  continuellement  sur  la  garde 
d'icellui.  Tiercement ,  que  pour  la  grant  noblesse  de 
de  l'œil,  qui  a  sa  forme  ronde ,  il  a  telle  subtilité  ou 
sublimité  de  tous  les  membres  de  son  corps,  que  tan- 
tost  que  aucun  membre  est  blécé  ou  grevé  de  dou- 
leur, ou  féru ,  il  en  pleure ,  comme  dit  le  prophète 
Jhérémie,  ou  xix"  chapitre.  Plorans  plorahit  et  educet 
oculus  meus  lacrimam ,  quia  captas  est  rex  Domini. 
Et  semblablement  fait  à  ce  propos  ce  que  récite  Valère 
le  Grant  en  son  VHP  livre,  de  Marins  le  Tirant,  lequel 
voiant  la  grant  désolacion  de  sa  cité  par  son  ennemi , 
lequel  il  Tavoit  prins  par  force ,  ne  se  peut  tenir  de 
pleurer,  ce  que  devoit  faire  mig  vray  œil.  Certaine- 
ment il  doit  pleurer  de  la  douleur  des  membres  , 
comme  fist  Codrus  de  la  douleur  des  Athéniens  ,  le- 
quel pour  gaingner  la  bataille  contre  ses  adversaires 
se  fist  tuer  de  sa  propre  voulenté ,  comme  dit  et  narre 
Justinus  Frontenensis ^  Et  ce  mesmes  dit,  Valère  le 
Grant  en  sondit  VHP  livre.  Et  pour  ce  que  tous  messei- 
gneurs  sont  et  doivent  estre  de  pareille  condicion,  et 
les  ay  équiparez  à  iceulx,  en  disant  :  Oculi  mei  semper 
ad  Dominum,  En  la  présence  des  seigneurs  qui  nou^ 

i.  Sextus  Julius  Frontinus. 

ont  cy  envolez  ,  voire  et  en  la  présence  de  nous  qui 
avons  ceste  charge  reçeue,  non  point  pour  tant  cjue 
aucun  de  nous  se  équipare  à  l'ueil ,  mais  comme  très 
humble    serviteur  de  Toeil  et  assis  entre  les  menus 
membres  du  corps  des  devantdiz  comme  Tongle  du 
petit  doit  nommé  le  médecin  de  la  dextre  main ,  la- 
quelle par  vraie  disposicion  de  nature  a  acoustumé  de 
servir    et  obéir   à   Tueil,   à   l'exemple    duquel    nous 
sommes  contrains  de  parler  de  tant  haulte  matière , 
laquelle  chose  nous  est  moult  griefve,  mais  c'est  pour 
le  bien  de  la  paix  et  pour  obéir  à  l'œil  :  Oculi  mei 
semper  ad  Dominum,  Car  en  quelconque  temps  chas- 
cun  doit  avoir  regard  à  Nostre  Seigneur,  mais  encores 
plus  en  temps  d'adversité ,  comme  dit  Tulles  de  l'ad- 
versité, qui  dit  :  a  Viens  à  ton  ami  quant  tu  es  appelle 
lui  estant  en  prospérité,  et  quant  il  est  en  adversité 
n'atens  point  que  tu  soies  appelle.  »  Mais  je  entens  de 
tous  seigneurs  terriens ,  supposé  qu'ilz  soient  dissolus 
et  non  faisans  les  fais  ou  les  œuvres  de  roy  ou  de  sei- 
gneur, selon  ledit  de  l'apostre  saint  Pierre ,  qui  dit  ou 
second  chapitre  :  «  Soies  subject  à  toute  créature  pour 
l'amour  de  Dieu,  et  au  roy  comme  au  plus  excellent.  » 
Et  de  rechef;  «  Soies  obéissant  en  la  crainte  de  Nostre 
Seigneur,  non  point  tant  seulement  aux  bons  et  aux 
justes  ,  mais  aussi  aux  non  sachans.  »  Et  par  ainsi  se 
peut  dire  de  chascun  seigneur  le  mot  que  j'ay  prins  : 
Oculi  mei  semper  ad  Dominurn,  Et  pour  tant,  mes- 
seigneurs  qui  nous  ont  cy  envoiez ,  aians  l'œil  d'en- 
tendement par  clère  congnoissance,  sont  affectez  par 
vraie  amour  à  leur  seigneur  comme  au  chef  et  à  tout 
le  corps  de  ce  très  chrestien  royaume ,  doubtans  que 
de  eulx  on   ne  die  ce  qui  est  escript  par  \saye  ou 

viïi' chapitre  :  Speculatores  ejus  ceci  omnes ,  les  re- 
gardans  ou  veillans,  sont  tous  aveugles.  Et  aussi  qu'on 
ne  die  qu'ilz  sont  semblables  au  porc  qui  les  fruis 
chéans  de  l'arbre  demeure,  ne  jamais  ne  leveroit  ses 
yeulx  à  l'arbre ,  voians  et  pensans  aucunes  manières 
que  puis  un  peu  de  temps  on  a  tenu  en  la  bonne  ville 
de  Paris ,  se  doubtent  qu'ilz  ne  voient  tout  le  corps 
devant  dit  avoir  et  souffrir  une  grande  destruction , 
par  laquelle  il  puisse  bien  tost  encourir  et  cheoir  en 
une  grande  maladie  et  périlleuse,  et  telle  que  par 
continue  puist  estre  mortelle  ,  que  Dieu  ne  vueille. 

(c  Premièrement.  Hz  ont  entendu  la  prinse  des  ser- 
viteurs  du  Roy,  de  la  Royne  et  de  monseigneur  d'Ac- 
quitaine,  desquelz  à  iceulx  seigneurs  tant  seulement 
appartient  la  congnoissance  et  non  à  autres,  et  pareil- 
lement  ont  entendu  que  pareillement  a  esté  fait  des 
dames  et  des  damoiselles  qui  estoient  en  la  compain- 
gnie  de  la  Royne  et  de  madame  d'Acquitaine.  Les- 
quelles choses,  tant  pour  l'onneur  de  leur  dicte  mais- 
tresse  la  Royne,  comme  pour  l'amour  du  sexe  féminin, 
on  deust  avoir  par  raison  différé  et  aussi  pour  l'on- 
neur de  chasteté.  Et  droit  dit  et  commande  sur  grans 
peines ,  que  honnestes  femmes  ne  soient  point  traictes 
en  publique.  Et  aussi,  pour  l'onneur  et  noblesse  de 
haulte  maison  dont  elles  sont  extraictes  et  yssues ,  il 
semble  qu'elles  ne  doivent  point  estre  ainsi  traictées. 
Et  oultre  ilz  se  deulent ,  car  non  obstant  que  la  con- 
gnoissance  de  quelconques  seigneurs  du  sang  royal 
n'appartiengne  aucunement  fors  seulement  au  Roy  et 
aux  seigneurs  de  son  sang,  monseigneur  le  duc  de 
Bar  fut  prins,  et  si  est  cousin  germain  du  Roy  ;  dont 
moult  se  deulent  les  seigneurs  devant  diz,  et  par  espé- 

cial  le  roy  et  la  rojne  de  Cécile  qui  est,  grandement 
et  affectueusement  prient  et  requièrent  pour  leur  déli- 
vrance ,  et  aussi  pour  monseigneur  le  duc  de  Bavière , 
frère  germain  de  la  Royne.  Et  de  rechef  se  deulent 
plus  de  la  forme  et  manière  qui  fut  tenue  et  eue  à  la 
prinse.  Car  ilz  ont  entendu ,  ainsi  que  on  leur  a  rap- 
porté, qu'ilz  furent  prins  par  gens  qui  n'avoient  quel- 
que auctorité  d'office  royal,  et  en  manière  de  peuple 
plein  de  rumeur  et  tout  esmeu,  lesquelz  par  force  rom- 
pirent les  portes  de  Tostel  du  Roy  et  de  monseigneur 
d'Acquitaine ,  en  disant  paroles  moult  hautes  et  rudes 
audit  d'Acquitaine ,  dont  il  a  prins ,  si  comme  on  dit , 
très  grant  desplaisance.  Et  par  espécial  qu'ilz  ne  scè- 
vent  encores  aucunes  justes  causes  ne  couleurs  pour 
quoy  ilz  font  telz  exploiz,  qui  pas  ne  se  deussent  faire. 
Et  peut  estre  que  se  ilz  sçavoient  aucunes  justes  causes, 
ilz  nés  en  esmerveilleroient  point  tant  comme  ilz  font. 
Et  encores  oultre ,  car  en  continuant  comme  dit  est, 
monseigneur  d'Acquitaine  a  esté  et  est  privé  de  sa 
liberté  active  et  passive  ;  active ,  car  il  ne  peut  aler 
hors  de  son  hostel,  ou  au  moins  hors  de  la  cité  de  Paris; 
passive,  car  nul  de  quelque  condicion  qu'il  soit,  ou 
de  sang  ou  d'autre,  n'ose  parler  ne  converser  avecques 
lui ,  fors  ceuk  qui  le  gardent ,  ainsi  qu'il  est  acous- 
tumé   de  faire  à  ung  prisonnier  honneste.   Laquelle 
chose  est  moult  griefve  à  lui  etausdiz  seigneurs,  d'estre 
privez  de  la  vision  et  conversacion  de  leur  souverain 
seigneur  en  terre ,  comme  se  c'estoit  après  leur  vie 
perdre  la  vision  de  Dieu. 

«  Item,  se  deulent,  car  puisque  les  choses  sont  ad- 
venues ,  vindrent  lectres  de  par  la  ville  de  Paris  ausdiz 
seigneurs ,  et  autres  presque  semblables  aux  boimes 

villes  de  ce  royaume ,  contenans  en  effect  les  explois 
dessusdiz  avoir  esté  faiz  sur  le  petit  régime  et  gouver- 
nement de  monseigneur  d'Acquitaine,  et  en  le  requé- 
rant que  chascun  feist  ainsi.  Dont,  quant  aux  lectres 
envoiées  èsdictes  villes  ilz  se  deulent,  car  nul,  fors 
ceulx  qui  sont  du  sang  royal ,  ne  doit  sçavoir  quelque 
charge  de  leur  gouvernement ,  ne  qui  donne  charge  à 
telz  seigneurs.  Et  aussi  n'y  avoit  cause ,  ne  feinte  ne 
vraye  ,  pour  cjuoy  les  villes  deussent  faire  telz  exploiz. 
Car  il  n'estoit  personne  qui  jamais  se  feust  mellé  du 
gouvernement  de  mondit  seigneur  d'Acquitaine,  et 
semble  que  ce  n'estoit,  fors  à  induire  et  esmouvoir  le 
peuple  à  aucun  mauvais  apoinctement  faire  ou  préju- 
dice du  Roy,  de  monseigneur  d'Acquitaine  et  de  toute 
sa  seigneurie  ,  et  aussi  sur  lesdiz  seigneurs.  Et  aussi  se 
deulent ,  car  pour  l'importunité  d'aucuns  continuans 
ladicte  matière ,  furent  impétrez  mandemens  aux  ba- 
rons, chevaliers  et  escuiers  et  vassaulx  desdiz  sei- 
gneurs, contenans  que  pour  quelconques  mandemens 
desdiz  seigneurs  ou  d'aucuns  d'eulx ,  ne  venissent  en 
leur  compaignie ,  mais  se  tenissent  en  leurs  maisons 
jusques  à  ce  que  monseigneur  le  connestable  ou  aucun 
autre  des  seigneurs  estans  dedens  Paris,  les  mande- 
roient.  Dont  grandement  se  plaignent ,  car  oncques 
ne  firent,  ne  ont  entencion  de  faire  chose  pour  quoy 
on  leur  doive  oster  leurs  vassaulx.  Et  quant  le  Roy  a 
à  faire  d'eulx  ,  lesdiz  vassaulx  le  doivent  servir  en  leur 

compaignie. 

«  Item ,  se  plaignent  de  plusieurs  autres  paroles  et 
mandemens  par  lesquelz  plusieurs  officiers,  qui  de  fait 
ont  prins  et  encores  prennent  chasteaulx  et  forteresses 
et  s'efforcent  encore  de  faire,  en  mectant  en  iceulx  gens 

et  officiers  noiiveaulx  et  en  en  déboutant  hors  leurs 
capitaines  et  chastellains ,  soient  notables  chevaliers , 
escuiers  et  preudommes  sans  reproche ,  qui  toute  leur 
vie  ont  servi  bien  et  loyaument  le  Roy,  et  ont  enten- 
cion  de  le  servir.  Lesquelles  choses  devantdictes  et 
chascune  d'icelles  leur  sont  moult  estranges,  nouvelles 
et  desplaisans  ,  et  donnent  occasion  à  tous  estas ,  tant 
au  chef  comme  aux  membres,  de  mauvais  exemple  et 
inobédience,  et  par  conséquent  de  subversion  et  de 
ruineuse  dominacion.  Et  ce  noble  et  très  chrestien 
royaume  a  esté  gouverné  longuement  en  bonne  pros- 
périté principalement  par  la  bonne  police  d'icellui  en 
bonne  et  vraie  justice ,  dont  le  fondement  fu  par  trois 
choses,  par  lesquelles  il  a  excédé  les  autres.  Première- 
ment ,  par  science  ,  par  laquelle  la  foy  chrestienne  fut 
défendue,  et  justice  de  bonne  police  en  ce  royaume 
soustenue.  Et  après,  par  la  très  noble  multitude  de 
preudommie  en  chevalerie ,  par  laquelle ,  non  point 
seulement  ce  royaume ,  mais  toute  la  foy  chrestienne 
a  esté  doubtée  et  défendue.  Et  tiercement ,  le  grant 
nombre  de  peuple  loyal  et  subject  comme  très  vray 
obéissant  à  sa  dominacion.  Lesquelles  trois  choses  par 
telle  manière  et  par  telz  explois ,  de  léger  viendroient 
à  totale  perversité  et  perdicion ,  et  tellement  que  tout 
l'ordre  est  perverti  et  que  l'un  occupe  l'office  de  l'autre. 
Car  les  piez  qui  souloient  porter  le  chef,  les  bras  et 
le  corps ,  vont  au  dessus  et  est  le  chef  en  bas ,  dont  le 
corps  et  tous  les  membres  prenoient  toute  sa  reigle  et 
bonne  disposicion  de  nature.  Et  ainsi  que  dit  la  loi 
civile  :  Rerum  enim  mixtione  iurhaniur  officia. 

«  Pour  laquelle  chose ,  noz  seigneurs  qui  nous  en- 
voient à  supplier  au  Roy,  à  la  Royne  et  à  monseigneur 


»t  i 


I  ' 


[i413]  D'EJSGUERRAN  DE  MONSTRELET.  385 

d'Acquitaine ,  en  priant  et  requérant  à  vous  mes  très- 
chers  et  très  redoubtez  seigneurs  du  grant  conseil  du 
Roy  et  de  monseigneur  d'Acquitaine  qui  cy  estes ,  et  à 
chascun  de  vous  à  par  lui  et  selon  l'exigence  du  cas  et 
possibilité.  Laquelle,  pour  avoir  les  remèdes  conve- 
nables, il  leur  semble,  en  ensuivant  l'opinion  des  sages 
phisiciens ,  que  abstinence  est  la  préservacion  de  ma- 
ladie pour  la  santé  du  corps.  Et  pour  cCj,  de  la  partie 
des  seigneurs  devant  ditz  nous  vous  prions  ,  et  de  la 
nostre  vous  supplions,  que  doresenavant  telz  exploiz 
et  manières  ainsi  que  dit  est  dessus,  et  toutes  commis- 
sions extraordinaires  cessent  du  tout  par  vraie  exhibi- 
cion  de  bonne  justice ,  par  laquelle  honneur,  préémi- 
nence et  vraie  liberté  soit  au  Roy,  et  à  monseigneur 
d'Acquitaine,  comme  au  chef,  soit  prérogative  et  hon- 
neur acoustumé ,  et  aux  seigneurs ,  comme  à  l'œil 
dudit  chef,  vraie  justice ,  en  eulx  préservant  de  toute 
offense  à  l'Église ,  noblesse  et  au  peuple  comme  le 
corps ,  les  bras  et  les  jambes ,  soit  vraie ,  bonne  et 
seure  paix,  et  comme  dit  le  Psalmiste  :  Quia  jus ticia 
et  pax  osculate  sunt.  Ouquel  lieu,  dit  saint  Augustin, 
que  chascun  demande  paix  en  sa  maison ,  mais  jus- 
tice ,  qui  est  sa  seur,  se  met  en  l'ostel  d'autruy.  Et 
pour  ce ,  qui  veult  avoir  vraie  paix  ,  il  convient  avoir 
justice  sa  seur.  Et  se  aucun  veult  dire  abstinence  estre 
périlleuse  pour  la  crainte  de  deux  choses  contraires 
comme  sont  guerre  et  justice  rigoreuse,  nous  respon- 
dons  de  la  partie  des  seigneurs  que  ces  deux  là  ilz 
escheveront  de  tout  leur  povoir  et  par  effect,  et  s'em- 
ploieront de  très  bon  cuer  à  faire  ladicte  abstinence 
et  à  expulser  toutes  les  gens  d'armes ,  portans  dom- 
mage en  ce  royaume ,  par  toutes  les  voies  et  manières 
n  25 

qu'ilz  pourront.  Et  quant  au  fait  de  justice  rigoreuse , 
leur  entencion  est  d'ensuivir  la  manière  de  tous 
princes,  considérans  la  sentence  de  Platon  :  Quant  un 
prince  est  cruel  à  la  chose  publique ,  c'est  quant  le 
chastieur  chaslie  cruellement  son  peuple  *.  Du  conseil 
qu'ilz  ont  prins  à  le  défendre  espécialement  en  ensui- 
vant la  coustume  de  leurs  prédécesseurs  de  la  noble 
maison  de  France,  lesquelz  ont  tousjours  acoustumé 
d'avoir  en  eulx  pitié  et  débonnaireté  et  laisser  derrière 
rancune  et  malivolence  contre  ceulx  de  Paris  ou  de 
Tautre  partie  qui  de  ce  pourroient  estre  coulpables  ou 
chargez.  Et  supplient  au  Roy,  à  la  Royne  et  à  monsei- 
gneur d'Acquitaine  pour  avoir  et  obtenir,  tant  d'un 
costé  comme  d'autre,  leur  absolucion  *.  Et  désirent  les 
diz  seigneurs ,  sur  toutes  les  choses  de  ce  monde  ,  à 
voir  le  Roy,  la  Royne  et  monseigneur  d'Acquitaine  en 
leurs  franchises  et  liber tez ,  en  aucuns  lieux ,  comme 
à  Rouen,  à  Chartres,  à  Meleun,  à  Montargis  ou  en 
autre  lieu  plus  convenable  hors  de  Paris,  pour  le  pre- 
mier accès  %  non  point  par  malivolence  qu'ilz  aient 
contre  ladicte  ville  ou  contre  les  habitans  d'icelle, 
mais  pour  eschever  toute  occasion  de  rumeur,  laquelle 
tantost  seroit  ou  pourroit  estre  entre  les  serviteurs 
des  seigneurs  et  plusieurs  de  ladicte  ville.  Et  plaise 
ausdiz  seigneurs  qu'en  toute  seureté,  expédient  et  nec- 
cessité,  soient  advisées  et  mises  avant  voies  et  manières 
à  obvier  à  toutes  suspicions  et  inconvéniens  à  ladicte 
congrégacion.  Ouquel  lieu  lesdiz  seigneurs  viendront 

i .  «  C'est  quant  le  tuteur  chastie  cruellement  son  peuple  » 
(Suppl,fr.  93,  fol.  77). 

2.  L'absolution  des  Parisiens. 

3.  C'est-à-dire  pour  la  première  entrevue. 

de  très  bon  cuer  pour  adviser  et  pourveoir  au  bon 
estât  de  ce  royaume  et  au  vray  pacifiement  d'icellui. 
Et  sur  ce  soient  advisées  les  manières  possibles  de 
seureté.  Car  noz  seigneurs ,  et  nous  de  leur  partie  , 
serons  prestz  d'entendre  au  bien,  honneur,  prouffît 
et  à  la  vraie  union  de  très  noble  chef  et  de  tous  les 
membres  dessusdiz.  Et  se  j'ay  dit  peu,  mes  seigneurs 
et  compaignons  sont  bien  disposez  pour  l'amender, 
et  se  j'ay  dit  trop,  ou  chose  qui  touche  au  déshonneur 
ou  à  la  desplaisance  d'aucuns,  mes  très  redoubtez 
seigneurs,  plaise  vous  le  imputer  à  simplesse  ou  igno- 
rance de  loyaulté  très  affectez  au  bon  estât  du  Roy  et 
de  l'apaisement  de  tout  son  royaume,  veu  et  considéré 
que  j'ay  esté  et  suis  par  nature  obligé  par  serement  et 
service  à  ce  faire,  cuidant  de  tout  mon  petit  povoir 
ensuivir  le  singulier  désir,  lequel  le  roy  de  Cécile  mon 
seigneur  et  mon  maistre  a  au  bien  de  ceste  matière. 
Et  ne  me  soit  point,  s'il  ne  vous  plaist,  imputé  de 
témérité  ou  autre  mal  talent  ou  affection  désordonnée 
que  je  aye  ne  eus  onques  ne  entens  avoir.  » 

Jusques  à*  ceste  proposicion  desdiz  ambaxadeurs, 
c'estassavoir  du  roy  de  Cécile  et  des  autres  seigneurs. 

En  après  furent  dictes  et  proposées  plusieurs  pa- 
roles sur  l'advis  de  la  paix,  d'un  costé  et  d'autre,  afin 
que  ce  royaume  demourast  en  transquilité  et  union  , 
et  que  provision  feust  mise  aux  inconvéniens.  Si  fu- 
rent sur  ce  faiz  plusieurs  articles ,  lesquelz  sont  conte- 
nus en  une  cédule  de  laquelle  la  teneur  s'ensuit  : 

((  Premièrement.  Entre  les  seigneurs  du  sang  royal 

1.  Jusqiies  à  ceste  proposicion,  etc.  C'est-à-dire  ,  ici  se  termine 
cette  proposition. 

sera  bonne  amour  et  union ,  et  promectront  et  jure- 
ront estre  bons  et  loyaulx  parens  et  amis ,  et  de  ce 
feront  lectres  les  ungs  aux  autres  et  seremens,  et  en 
plus  grant  confirmacion  de  ce ,  jureront  et  promec- 
tront pareillement  les  plus  principaulx  serviteurs  des- 
diz  seigneurs  d'une  part  et  d'autre. 

Item.  Les  seigneurs  du  sang  royal  qui  ont  envolez 
leurs  messages  et  ambaxadeurs ,  feront  cesser  la  voie 
de  fait  et  de  guerre,  et  ne  feront  quelque  mandement 
de  gens  d'armes. 

Item,  Feront  tous  leur  loyal  povoir  de  faire  expeller 
et  faire  rappeller  et  retourner  le  plus  bref  que  faire 
pourront ,  les  gens  de  compaignie  qui  sont  avec  Clu- 
gnet  de  Brabant  et  Loys  Bourdon,  et  autres  leurs  ad- 
hérens ,  par  toutes  voies  et  manières  à  eulx  possibles. 
Et  se  lesdictes  gens  de  compaignes  ne  vouloient  ce 
faire ,  lesdiz  seigneurs  s'emploieroient  au  service  du 
Roy  pour  iceulx  faire  retourner  ou  destruire,  et  tous 
les  autres  ennemis  du  Roy  qui  veulent  grever  son 
royaume. 

Item,  Promectront  que  de  ces  choses  qui  sont  ad- 
venues à  Paris  ilz  ne  porteront  nulles  rancunes ,  mal- 
talens  ne  dommages  à  la  ville  de  Paris  ne  aucuns  par- 
ticuliers d'icelle ,  ne  procureront  à  eulx  estre  fait  en 
quelque  manière,  soit  soubz  umbre  de  justice  ou  en 
autre  manière  ,  comment  que  ce  soit.  Et  se  aucune 
seureté  estoit  advisée  pour  le  bien  de  la  ville  et  le  par- 
ticulier d'icelle ,  il  s'ensuit  à  le  faire  *  et  procurer  et 
aider  de  tout  leur  povoir. 


4.  //  s'ensuit  à  le  faire ,  etc.  Ces  mots  qui  n'ont  pas  de  sens 
sont  remplacés  par  ceux-ci   dans    le  ms.  Suppl,  fr,  93  :  «  Hz 

Item.  Que  les  seigneurs  jureront  et  promectront 
par  leurs  seremens  faiz  sur  la  saincte  vraye  croix  et 
sur  les  sainctes  évangiles  de  Dieu,  en  parole  de  prince 
et  sur  son  honneur,  faire  et  faire  entretenir  et  acom- 
plir  loyaument  toutes  les  choses  dessusdictes  sans  au- 
cune défaulte  ou  calumpnie  de  vérité,  et  de  ce  baille- 
ront au  Roy  lectres  scellées  de  leurs  seaulx. 

Item,  Et  en  ce  faisant  les  messages  et  ambaxadeurs 
desdiz  seigneurs  requièrent  au  Roy  qu'il  lui  plaise  à 
adnuller  et  révoquer,  ou  faire  adnuller  tous  les  man- 
demens  de  gens  d'armes  et  de  traict,  et  faire  cesser 
toute  voye  de  fait  et  de  guerre ,  excepté  contre  les- 
dictes gens  de  compaignes. 

Item\  Semblablement  face  cesser  et  réduire  tous 
les  mandemens  naguères  donnés  à  mettre  en  sa  main 
aucuns  chasteaulx  et  forteresses  et  d'iceulx  oster  les 
capitaines  et  y  commectre  autres  en  lieu  de  eulx  ou 
en  lieu  des  seigneurs  auxquelz  lesdiz  chasteaulx  et 
forteresses  appartiennent,  et  face  remectre  les  dessus- 
diz  ou  premier  estât  quant  à  ce.  Et  que  la  commission 
par  lui  donnée  après  certain  temps  pour  le  fait  desdiz 
prisonniers  et  autres  appeliez  ou  à  appeller  à  bannis- 
sement ,  soit  révoquée,  et  que  par  justice  ordinaire  et 
acoustumée  du  Roy,  soient  contrains  et  convenus  sans 
ce  que  aucuns  commissaires  de  ce  s'entremectent  au- 
cunement. 

Item.  Que  le  Roy,  la  Royne  et  monseigneur  d'Ac- 


sueffrent  à  le  faire  et  procurer,  »  etc.  (fol.  177  verso) ,  seuffrent 
ou  souffrent,  c'est-à-dire  laissent  faire  ,  permettent ,  consentent. 

1.  Dans  noti*e  manuscrit  une  erreur  du  copiste  a  fait  de  cet 
article  deux  articles ,  ce  qui  en  rend  le  commencement  inintelli- 
gible. Nous  le  rétablissons  d'après  le  Ms.  Suppl.  fr.  93. 

quitaine,  ces  choses  ainsi  faictes  et  acomplies,  soient 
ung  certain  jour  en  aucun  lieu  ,  hors  Paris,  ou  quel 
soient  les  devantdiz  seigneurs  de  chascune  partie 
pour  confermer  bonne  union  entre  eulx  et  adviser  aux 
besongnes  du  Roy  neccessaires  à  lui  et  à  son  royaume. 
Et  se  aucuns  faisoient  double  que  lesdiz  seigneurs  ou 
aucuns  d'eulx  vouloient  induire  le  Roy,  la  Royne  et 
monseigneur  d'Acquilaine  à  aucune  hayne  ou  ven- 
gence  contre  la  ville  de  Paris  ou  aucuns  des  habitans 
d'icelle ,  ou  à  prendre  le  gouvernement  ou  actraire  le 
Roy  avecques  eulx  ou  monseigneur  d'Acquitaine,  ou 
que  pour  ladicte  congrégacion  feissent  aucun  double, 
lesdiz  seigneurs  sont  prestz  de  bailler  bonne  seurelé 
possible  là  on  pourra  adviser.  » 

Lesquelles  besongnes  ainsi  mises  par  escriptes  et 
conclûtes  par  les  seigneurs  dessusdiz,  d'un  costé  et 
d'autre ,  se  départirent  ung  chascun  d'eulx  et  retour- 
nèrent es  lieux  dont  ilz  estoient  venus.  Et  après  que 
les  ducs  de  Berry  et  de  Bourgongne,  et  ceulx  qui 
estoient  alez  avecques  eulx ,  furent  retournez  à  Paris, 
remonstrèrent  en  la  présence  du  Roy  les  poins  de  leur 
ambaxade  et  le  contenu  de  la  cédule  qui  avoit  esté 
advisée  par  entre  eulx  parties  pour  le  bien  du  Roy  et 
de  tout  son  royaume.  Et  après  que  sur  tout  eut  esté 
ad  visé  par  grant  délibéracion  de  conseil ,  où  estoit 
l'Université  de  Paris  et  ceulx  de  la  ville  en  grant 
nombre ,  fut  accordé  de  par  le  Roy  et  le  duc  d'Ac- 
quitaine  avec  le  grant  conseil  royal,  que  tout  ce  qu'ilz 
avoient  fait  et  raporté  s'entretenoit  \  Et  sur  ce  fut 
ordonné  à  faire  certains  mandemens  royaulx  pour 

i.  Il  faudrait  ;  s*entretenroit ,  c'est-à-dire  s'entretiendroil. 

envoier  par  tous  les  bailliages  et  séneschaucies  du 
royaume  pour  estre  publiées  par  les  officiers  es  lieux 
acoustumez. 

Durant  laquelle  tribulacion,  Clugnet  de  Brabant, 
messire  Loys  de  Bourdon  et  autres  capitaines  de  la 
partie  d'Orléans,  vindrent,  à  tout  bien  seize  mille 
combatans,  en  dégastant  le  pays,  jusques  en  Gastinois, 
et  bailloient  à  entendre  qu'ilz  venoient  pour  mener 
guerre  aux  Parisiens.  Lesquelz,  de  ce  non  contens, 
envolèrent  au  devant  d'eulx  jusques  à  Monstereau-où- 
Fault-Yonne,  seize  cens  bacinets  et  grant  nombre 
d'autres  combatans ,  desquelz  estoit  captaine  messire 
Helion  de  Jaqueville'.  Néantmoins  ilz  ne  rencontrè- 
rent point  l'un  l'autre,  pour  quoy  ceste  armée  se  des- 
rompi  sans  combatre. 

Et  adonc  furent  envolez  le  connestable  et  admirai 
de  France,  et  avec  eulx  l'évesque  de  Tournay,  de  par 
le  Roy,  à  Boulongne  sur  la  mer,  contre  la  légacion  du 
nouvel  roy  d'Angleterre,  c'estassavoir  le  conte  de 
Warvich ,  l'évesque  de  Saint-David  et  aucuns  autres 
qui  estoient  venus  à  Calais.  Si  convindrent  ensemble 
à  Lolinguen,  et  là  traictèrent  trêves  entre  les  deux 
royaumes  jusques  aux  Pasques  ensuivans ,  lesquelles 
furent  publiées  par  tous  les  deux  royaumes  dessusdiz. 

1.  «  Après  ces  choses  ainsi  advenues,  party  Elion  de  Jacle- 
ville ,  de  Paris,  avoec  luy  grant  foison  de  gens  de  ceulx  de  Paris, 
et  s'en  allèrent  à  Monsteriau  ou  Fault  Yonne ,  à  l'encontre  de 
Cluignet  de  Brabant  que  on  disoit  lors  venir  à  grant  puissance.  Et 
au  département  que  fist  ledit  Elion,  de  Paris  ,  il  bailla  en  garde  la 
Bastille  de  St.  Anthoine  aux  maistres  bouchiers  duditlieu,  comme 
Caboce,  Deniset  de  Chaumont,  les  Goys  et  ceulx  de  Saint- Yon, 
afHn  que  se  aucune  chose  leur  sourvenoit  ilz  se  peussent  saulver 
dedens  icelle.  y>{Cord.  46,  fol.  346.) 

Or  VOUS  mectray  icy   la  copie   des  mandemens 
royaulx  dont  dessus  est  faicte  mencion. 

«  Charles,  par  la  grâce  de  Dieu  roy  de  France ,  au 
bailli  d'Amiens ,  et  à  chascun  des  babitans  de  la- 
dicte  ville ,  salut.  Nous  vous  faisons  savoir  que  à 
l'occasion   des  prinses  et  emprisonnemens   indeue- 
ment  et  sans  cause,  fais  des  personnes  de  noz  très 
chers  et  très  amez  germain ,  cousin ,  et  frère  en  la 
loy,  les  ducs  de  Bar  et  de  Bavière,  et  plusieurs  autres 
nos  officiers  et  de  nostre  très  chère  et  très  amée 
compaigne  la  Royne ,  et  de  nostre  très  cher  et  très 
amé  filz  le  duc  d'Acquitaine,  et  aucunes  autres  dames 
et  damoiselles  de  l'ostel  de  nostredicte  compaigne,  de 
noz  très  chers ,  très  amé  cousin  et  nepveu  le  roy  de 
Cécile  ,  les  ducs  d'Orléans  et  de  Bourbon  ,  les  contes 
d'Alençon  et  d'Eu ,  eulx  de  ce  complaignans ,  et  de 
la  manière  de  la  prinse  et  des  courroux  et  desplaisirs 
qu'en  a  prins  nostredit  filz,  et  de  plusieurs   autres 
choses  paravant  advenues  en  nostre  bonne  ville  de 
Paris ,  sont  naguères  venus  en  la  ville  de  Verneuil , 
ouquel  lieu  nous  avons  envoyé  noz  ambaxadeurs  no- 
tables, et  avecques  ce  avons  envoie  des  gens  de  noz 
très  chers  et  très  amez  oncle  et  nepveu  de  Berry  et 
de  Bourgongne  avec  lesdiz  ambaxadeurs  qui  furent 
envolez  de  par  nous ,  comme  dit  est ,  audit  lieu  de 
Vernueil  ;  et  aucuns  bourgois  et  babitans  de  ladicte 
ville  de  Paris  alèrent  par  nostre  ordonnance  à  Pon- 
toise,  et  nostredit  cousin  et  nepveu  le  roy  de  Cécile, 
les  ducs  d'Orléans  et  de  Bourbon,  et  les  contes  d'Alen- 
çon et  d'Eu,  alèrent  en  la  ville  de  Vernon.  Et  de  là 
envolèrent  leurs  messaiges  et  ambaxadeurs  audit  lieu 
de  Pontoise,  exposer  et  signifier  à  nosdiz  oncle  et  cou- 

sin  de  Berry  et  de  Bourgongne  et  autres  de  nostre 
conseil ,  plaintes ,  et  remonstrer  les  périlz  et  incon- 
véniens  de  la  guerre  et  autrement ,  lesquelz  pour  ce 
estoient  en  aventure  de  advenir  en  brief  terme.  Et 
après  plusieurs  paroles  et  consaulx  sur  ceulx ,  d'une 
part  et  d'autre,  furent  entre  eulx  conseillez  et  advisez 
sur  le  fait  de  la  paix  et  union  de  ce  royaume  afin  de 
eschever  lesdiz  inconvéniens.  Et  sur  ce  furent  fais  et 
contenus  plusieurs  articles  en  une  cédule  de  laquelle 
la  teneur  s'ensuit  \  «  Premièrement.   Entre  les  sei- 
gneurs du  sang  royal  sera  bonne  amour  et  union  vraie 
et  prometront  et  jureront  estre  bons  et  vrais  parens 
et  amis ,  et  de  ce  feront  lectres  les  ungs  aux  autres.  » 
Et  jà  soit  ce  que  le  contenu  en  icelle  cédule,  tout  bien 
veu  et  considéré ,  semble  estre  juste  et  raisonnable 
pour  le  bien  de  paix,  union  et  concorde,  à  ceulx  de 
l'Université  de  Paris,  de  nostre  court  de  parlement, 
de  noz  gens  des  comptes,  et  aussi  des  bons  citoyens'et 
babitans  de  nostre  bonne  ville  de  Paris,  et  qu'ilz 
estoient  prestz  de  la  visiter  et  sur  ce  dire  et  raporter 
ledit  jour  de  jeudi',  envers  nous,  leur  délibéracion  et 
opinion  par  la  manière  devant  dicte,  néantmoins  gens 
de  petit  estât  et  faculté,  qui  de  leur  auctorité  et  entre- 
prinse  ont  eu  une  grant  partie  du  gouvernement  de 
ladicte  ville  de  Paris,  et  lesquelz  estans  oudit  gouver- 
nement  pour  continuer  guerre  et  division,  laquelle 
par  longtemps  a  esté  en  nostre  royaume,  afin  d'avoir 
tousjours  la  dominacion  ,  ont  voulu  par  leurs  faulses 
machinacions  plusieurs  seigneurs  de  nostre  sang  et 


1.  Cf.  le  Religieux  de  Saint-Denis  (t.  V,  p.  117). 

2.  3  août. 

lignage  et  autres  induire  à  la  guerre ,  doubtans  que 
des  roberies ,  homicides  et  autres  grans  maléfices  et 
délitz  par  euk  en  moult  de  manières  commis  soubz 
Tombre  de  l'entreprinse  dudit  gouvernement,  ne  feus- 
sent  prins  et  d'eulx  prinse  vengence ,  ont  tant  fait  et 
procuré,  en  persévérant  en  leur  mauvais  propos  et 
par  leurs  faulx  machinemens,  qu'il  leur  a  esté  octroie 
que  ledit  jour  de  jeudi  a  esté  continué  jusques  au  sa- 
medi ensuivant,  cinquiesme  jour  dudit  mois  *,  afin  que 
devant  et  pendant  icellui  jour  ilz  peussent  la  paix  em- 
pescher  par  horribles  voies  et  damnables,  et  de  quoy 
au  plaisir  de  Dieu  on  saura  enfin  la  vérité.  Mais  au 
plaisir  de  Dieu,  qui  à  ce  pourvoiera,  ladicte  Univer- 
sité assemblée  avecq  nostre  chambre  de  parlement  et 
noz  chambres  des  comptes ,  les  coléges  des  églises  et 
les  bons  citoiens  et  habitans  preudommes  de  nostre- 
dicte  ville  de  Paris,  par  espécial  des  plus  notables  et 
ou  plus  grant  nombre,  non  contens  de  ce  et  doubtans 
les  inconvéniens  et  périlz  qui  sont  apparens,  et  qui  à 
l'occasion  de  celle  maie  et  cruelle  trahison  se  pour- 
roient  ensuivir,  désirans  de  tout  leur  cuer  bonne  paix 
et  union  entre  ceulx  de  nostre  sang  et  lignage,  mainte- 
nir justice  et  régner  à  Tonneur  et  conservacion   de 
Nous  et  de  noslredit  royaume ,  et  voulans  obvier  aux 
entreprises  damnables  et  empeschans  ladicte  paix,  sont 
venus  après  disner  devers  nous  en  nostre  hostel  de 
Saint-Pol  à  Paris,  et  nous  ont  requis  d'avoir  audience 
pour  le  bien  de  la  paix  ,  laquelle  chose  nous  leur 
avons  octroyée.  Et  ce  fait,  nous  ont  exposé  les  biens 
de  paix ,  les  maulx  et  inconvéniens  de  la  guerre ,  et  la 


i.  5  août. 


[4413] 


D'ENGUERRAN  DE  MONSTRELET. 


39S 


neccessité  qui  estoit  à  procéder  sur  l'exécucion  de  la- 
dicte cédule,  en  nous  requérant  le  jour  dudit  samedi 
estre  anticipé  au  jour  du  vendredi  précédent,  avec 
autres  provisions  pour  la  seureté  de  nostredicte  ville 
de  Paris.  Lequel  jour  de  vendredi,  eulx  désirans  et 
voulans  la  paix ,  s'assemblèrent  en  nostre  Maison  de 
ladicte  ville  en  Grève  \  cuidans  là  trouver  l'un  l'autre 
pour  venir  devers  nous  en  nostre  hostel  de  Saint- 
Pol,  mais  ilz  trouvèrent  empeschement.    Car  lesdiz 
empeschans  la  paix,   lesquelz  comme  dist   est  sont 
de  petit  estât  et  ennemis  de  la  paix,  si  estoient  jà 
venus  en  ladicte  xMaison  de  nostredicte  ville  et  avecq 
eulx  aucuns  varletz,  tous  armez,  soubz  umbre  de  auc- 
torité  de  gouvernement ,  lequel  ilz  avoient  en  nostre- 
dicte ville  de  Paris.  Pour  laquelle  cause,  les  preu- 
dommes dessusdiz  voulans  paix ,  s'assemblèrent  en 
la  place  Saint-Germain  l'Auxerrois  à  Paris,  et  en  plu- 
sieurs lieux ,  en  grant  nombre  et  notable ,  tous  d'mie 
voulenté  et  d'un  courage   quant  à  ce.   Mais  pour 
rompre  et  empescher  les  assemblées  des   dessusdiz 
notables  hommes  par  toutes  voies  et  manières  qu  ilz 
porent,  lesdiz  empescheurs  de  la  paix  se  mirent  en 
peine.  Ausquelz  fut  aucunement  obtempéré.  Car  ilz 
se  partirent  de  Saint-Gerniain  ,  tout  par  ordre ,  ainsi 
qu'il  avoit  esté  appoincté.  Lesquelz,  ainsi  venus  audit 
lieu  de   Saint-Pol  et  là   assemblez,  en  nostre  pré- 
sence ,  en  la  présence  de  nostre  filz ,  nostre  oncle 
et  nostre  cousin  les  ducs  d'Acquitaine,  de  Berry  et  de 
Bourgongne  et  de  plusieurs  autres  de  nostre  conseil, 

i.  Il  y  a  dans  l'original  :  «  Semblablement  en  nostre  maison 
de  ladicte  ville  engrever  »,  ce  qui  n'a  pas  de  sens.  Nous  rectifions 
la  phrase  sur  le  ms.  Suppl,  fr.^èZ. 

fut  par  nous  la  paix  accordée^  et  que  ladicte  cédide 
seroit  mise  à  exécucion ,  et  que  punicion  desdiz  per- 
turbateurs seroit  faicte  par  raison  et  par  justice.  Dont 
noz  bons  et  loyaulx  subjectz  furent  moult  joieux.  Et 
incontinent  aprèz  nostre  ordonnance  et  voulenté  pro- 
férée, montèrent  à  cheval,  nostre  filz,  nostre  oncle  et 
nostre  cousin  devant  dits,  et  s'en  alèrent  desprisonner 
nostre  cousin  et  frère,  c'estassavoir  les  ducs  de  Bar  et 
de  Bavière ,  qui  longuement  avoient  esté  au  Louvre 
et  autres  plusieurs  chevaliers  et  noz  officiers  de  nostre 
compaignie  et  de  nostre  filz,  qui  aussi  avoient  esté 
longuement  prisonniers  en  nostre  Palais  et  en  nostre 
Chastelet,  par  force,  puissance  et  voulenté  desdiz  em- 
pescheurs  delà  paix.  Lesquelz  empescheurs  ce  voyans, 
et  que  bon  gouvernement  et  justice  commençoient  à 
régner,  se  mussoient  comme  renars  et  se  absentèrent, 
et  depuis  ne  adonc  on  ne  les  peut  prendre,  ne  trou- 
ver. Par  quoy  il  fait  encores  à  doubter  que  par  leurs 
inductions  et  faulses  mençonges,  par  lesquelles   ilz 
pourroient  aucuns   actraire  à   leurs   entreprinses  et 
mauvaises  voulentez  ainsi  qu'ilz  ont  fait   ou  temps 
passé ,  ne  s'ensuivent  pires  inconvéniens  que  devant. 
A  laquelle  chose  est  mestier  de  obvier  diligemment  à 
Taide  de  Dieu,  mesmement  que  la  paix,  qui  est  bonne 
et  proufitable,  et  laquelle  nosdiz  nepveu  et  cousin  le 
roy  de  Cécile ,  les  ducs  d'Orléans  et  de  Bourbon  ,  les 
contes  d'Alençon  et  d'Eu ,  et  puis  '  que  tout  ce  que  dit 
est,  ont  envoyé  leurs  ambaxadeurs  à  Paris,  lesquelz 
de  jour  en  jour  entendent  et  vaquent  diligemment  à 
Texécucion  de  ladicte  cédule,  laquelle  ilz   ont  eue 


4.  Depuis. 

aussi  pour  agréable  et  approuvée  et  tout  ce  que  par 
nous  en  a  esté  fait,  laquelle  chose  pourroit  estre  rom- 
pue ,  qui  seroit  destruccion  de  Nous  et  de  nostredit 
royaume  et  aussi  de  tous  les  bons  et  vrais  subgelz  de 
nous.  Pour  ce ,  nous  vous  commandons  et  expressé- 
ment enjoingnons ,   que  contre  toutes  les  choses  de- 
vantdictes,  lesquelles  nous  vous  signifions  estre  vraies 
et  telles  que  cy-dessus  sont  spécifiées  et  déclairées , 
vous  ne  créez  ne  adjoustez  foy  à  quelzconques  mau- 
vaises et  faulses  relacions  qui  seroient  faictes  au  con- 
traire par  lesdiz  empescheurs  de  la  paix ,  et  que  vous 
ne  recueillez,  ne  souffrez  estre  ne  demourer  en  nostre 
ville  d'Amiens ,  ne  ou  pays  d'environ ,  lesdiz  empes- 
cheurs de  la  paix ,  ne  leur  donner  faveur  par  quel- 
conque manière ,  mais  les  faictes  prendre  et  empri- 
sonner et  les  nous  envoiez ,  pour  d'eulx  faire  justice 
et  raison,  et  les  punir  et  faire  punir  tellement  que  au 
cas  appartiendra.  Et  aussi  vous ,  bailli ,  faictes  les 
choses  dessusdictes  publier,  tenir  et  acomplir  pareille- 
ment par  toutes  les  bonnes  villes  et  autres  lieux  de 
vostre  bailliage ,  et  avecques  ce  requérez  de  par  nous 
à  toutes  les  églises  de  vostre  bailliage,  tant  collégiales 
comme  autres  ausquelles  il  appartendra,  qu'elles  facent 
et  facent  faire  processions  et  dévotes  oroisons  pour 
ladicte  paix ,  afin  que  Nostre  Seigneur  par  sa  grâce 
vueille  ladicte  paix  entretenir  perpétuellement.  Et  gar- 
dez bien  que  chascun  de  vous ,  tant  qu'en  lui  est ,  ne 
commecte  en  ce  faulte.  Car  ainsi  nous  plaist  et  vou- 
lons estre  faict.  Donné  à  Paris  le  xii«  jour  d'aoust , 
l'an  de  grâce  mil  quatre  cens  et  treize,  et  de  nostre 

règne  le  xxxI^^  » 

Item.  Fut  fait  ung  autre  édict  de  par  le  Roy  contre 

les  gens  d'armes  et  autres  gens  de  guerre ,  à  préserver 
et  garder  le  peuple  contre  eulx  et  tenir  en  paix ,  le- 
quel fut  envoie  par  tous  les  bailliages  et  séneschaul- 
cies  du  royaume.  Duquel  je  me  tais  à  présent  à  cause 
de  briefté/ 


CHAPITRE  CVII. 

Comment  le  duc  d'Acquitaine  fist  délivrer  les  prisonniers.  Du  départe- 
ment du  duc  de  Bourgongne,  et  de  la  venue  de  plusieurs  princes 
dedens  Paris,  et  ce  qu'iiz  firent  depuis. 

Item.  Le  quatriesme  jour  du  mois  de  septembre, 
le  duc  d'Acquitaine ,  par  le  commandement  du  roy 
son  père  ,  fist  délivrer  tous  les  prisonniers  du  Palais. 
Et  tantost  après ,  tous  les  biens  de  maistre  Jehan  de 
Troyes ,  adonc  garde  du  Palais ,  lequel  estoit  aie  de- 
hors pour  aucunes  besongnes ,  furent  par  le  comman- 
dement du  duc  d'Acquitaine  tous  vuidiez  dudit  Palais 
par  ceulx  de  Paris ,  lesquelz  avoient  acoustumé  de  le 
acompaignier,  et  l'office  de  concierge  qu'il  tenoit  lui 
fut  aussi  osté,  ou  quel  fut  mis  et  restitué  cellui  qui 
paravant  l'exerçoit.  Et  pareillement  en  autres  lieux 
pariny  Paris  furent  restituez  plusieurs  officiers  en  leurs 
offices,  comme  Anthoine  des  Essars.  Et  les  deux  ducs, 
c'estassavoir  de  Bar  et  de  Bavière ,  furent  ordonnez 
capitaines  de  la  Bastille  Saint-Anthoine  \  comme  para- 

i.  Ces  lettres  sont  datées  de  Paris,  5  août  1413.  Elles  se  trou- 
vent dans  le  Suppl.  fr,  93,  et  sont  imprimées  au  t.  X,  p.  159  du 
Recueil  des  Ordonnances, 

2.  «  Ils  firent  les  deux  ducs  devant  dis,  de  Bavière  et  de  Bar, 
cappitaines,  Tuiig  de  S.  Antoine  et  l'autre  du  Louvre.  »  {Journal 
dun  Bourgeois  de  Paris,  p.  18.)  Le  ms.  Suppl.  fr.  93  dit  la  même 

vant  ilz  avoient  esté.  Et  après  ce  que  lesdiz  prison- 
niers furent  délivrez  des  prisons  par  le  duc  d'Aqui- 
taine ,  furent  sonnées  toutes  les  cloches  de  Paris  tout 
à  une  heure ,  et  si  furent  deux  jours  et  deux  nuis  fait 
grant  joye  et  grant  léesse  par  toute  la  ville  pour  amour 
de  la  paix,  tellement  que  c  estoit  grant  plaisir  à  veoir. 
En  oultre  ,  furent  prins,  de  l'ostel  du  duc  de  Bour- 
gongne, le  seigneur  de  La  Viefville  et  messire  Charles 
de  Lens ,  frère  au  chastellain  de  Lens.  Mais  messire 
Robinet  de  Mailli,  pour  doubte  qu'il  ne  feust  prins, 
s'enfuy.  Le  seigneur  de  La  Viefville,  à  la  requeste  du 
duc  de  Bourgongne  et  de  sa  fille  la  duchesse  d'Acqui- 
taine ,  fut  délivré  de  la  prison,  et  ledit  messire  Charles 
fut  mis  en  Chastellet ,   et  l'autre  qui  s'en  estoit  fouy, 
fut  banny  du  royaume  \  Le  seigneur  de  Jaqueville,  lui 
absent ,  fu  desmis  de  la  capitainerie  de  Paris ,  lequel 
avec  plusieurs  autres  bouchers  de  Paris  ses  principaulx 
facteurs,  qui  estoient   avecques  lui  ou  Monstereau 
où  Fault  Yonne ,  les  nouvelles  dessusdictes  par  eulx 
oyes,  s'en  alèrent  en  Bourgongne.  Et  Jehan  Caboche, 
maistre  Jehan  deTroies  et  ses  enfans,  et  moult  d'autres 
de  Paris,  s'enfouirent  en  Flandres.  Maistre  Eustace  de 
Laistre ,  nouvel  chancellier  de  France  ,  s'en  fouy  de 
Paris  comme  les  autres,  et  en  son  lieu  fut  remis  maistre 
Regnault  de  Corbie  \  autrefoiz  chancelier,  lequel  à 


chose,  a  Les  deux  ducz,  c'est  assavoir  de  Bar  et  de  Bavière,  furent 
ordonnez  cappitaines,  celuy  de  Bar,  du  Louvre  ,  et  celui  de  Ba- 
vière, de  la  Bastille,  comme  paravant  avoient  esté.  »  (Fol.  181, 

col.  1.) 

1.  Cf.  le  Religieux  de  Saint-Denis  (t.  V,  p.  143),  qui  nomme 
encore  d'autres  proscrits ,  et  entre  autres  Charles  de  Savoisy. 

2.  Lis,  Arnaud  de  Corbie. 

rinstance  de  lui-mesme  et  à  son  pourchas ,  pour  tant 
qu'il  estoit  ancien  ,  fu  déporté  dudit  office  de  chance- 
lier, ou  lieu  duquel  fut  mis  le  premier  président  de 
parlement*  et  ladvocat  du  Roy  fut  fait  chancelier  du 
duc  d'Acquitaine  ^  Et  de  Paris  aussi  s'enfouirent  tous 
les  chevaliers  comme  les  commissaires  qui  avoient 
esté  ordonnez  à  congnoistre  des  causes  des  prisonniers, 
tant  criminelles  comme  autres. 

Et  adonc  le  duc  de  Bourgongne  voiant  ce  que  fai- 
soit  le  duc  d'Acquitaine  son  gendre,  doubtant  qu'il  ne 
feust  pas  bien  content  de  lui  et  qu'il  n'eust  souve- 
nance des  oultrages  qui  lui  avoient  esté  faiz  et  à  ses 
gens ,  tant  en  son  hostel  comme  ailleurs ,  si  comme 
dit  est  en  autre  lieu ,  fut  en  grant  souspeçon  qu'il  ne 
feust  arresté  en  personne.  Car  avec  ce  il  veoit  chascun 
jour  que  les  plus  féables  de  ses  gens  se  partoient  cou- 
vertement  sans  prendre  congié  à  lui ,  et  que  aucuns 
d'iceulx  estoient  jà  prisonniers;  et  si  estoit  adverti 
qu'on  avoit  fait  aucuns  aguetz  de  nuit  entour  son 
hostel  d'Artois ,  et  chascun  jour  venoient  devers  le 
duc  d'Acquitaine  en  grant  nombre  ceulx  qui  paravant 
avoient  esté  ses  adversaires ,  et  pour  ce ,  afin  de  ob- 
vier et  résister  aux  périlz  qui  s'en  povoient  ensuir, 
trouva  manière  que  le  Roy  ala  chasser  en  la  forêt  de 
Villeneufve  Saint-George,  si  ala  avecques  lui,  et  quant 
il  vit  son  point ,  il  prhit  congié  du  Roy  en  disant  qu'il 
avoit  oy  nouvelles  de  son  pays  de  Flandres  où  il  faloit 
qu'il  retournast  pour  aucuns  grans  afaires  qu'il  avoit. 

i .  Henri  de  Marie. 

2.  a  Et  maistre  Jehan  Jovenel,  quy  estoit  en  parlement  advocat 
du  Roy,  fu  faix  chancellier  de  monseigneur  d'Acquitaine.  »  (Su/?pL 
fr.  93,  loi.  181,  col.  2.) 

Et  de  fait  se  parti  *  et  s'en  ala  passer  en  grant  doubte 
parmy  le  bois  de  Bondis ,  et  sans  arrester  chevaucha 
jusques  au  Pont-Saincte-Maxence,  à  petite  compai- 
gnie ,  et  là  jut  celle  nuit.  Et  lendemain,  très  malin, 
le  vint  quérir  le  seigneur  de  Ronq,  à  tout  deux  cens 
combalans,  et  de  la  chevaucha  en  assez  briefz  jours 
jusques  à  Lisle  en  Flandres  *.  Et  lors  que  son  parle- 
ment fut  sceu,  commencèrent  les  Parisiens,  et  autres 
de  la  partie  d'Orléans ,  fort  à  murmurer  contre  lui, 

1.  Le  23  août.  Voy.  le  Religieux  de  Saint-Denis  (t.  V,  p.  149). 

2.  Voici  comment  la  chronique  manuscrite  déjà  citée  raconte 
le  brusque  départ  du  duc  de  Bourgogne  :  «  Quant  le  duc  de  Bour- 
goigne  apperchut  la  manière  de  ceulx  de  Paris  ,  lesquelz  aloient 
partout  quérir  et  prendre  ses  gens,  il  se  doubta  moult.  Car  il  se 
trouva  tout  seul  parce  que  ses  gens  s'esconssoient  et  fuyoient  que 
mieulx  que  mieulx,  et  se  partirent  les  pluiseurs  de  Paris  en  moult 
petit  estât  descouvenement  et  hastivement.  Et  ce  nonobstant  s'en 
ala  ledit  de  Dourgoigne  devers  le  Roy  et  lui  requist  que  le  sei- 
gneur de  La  Viesville  et  plusieurs  autres  de  ses  gens,  prisonniers 
comme  dit  est,  luy  fussent  renduz  ,  actendu  que  ilz  ne  avoient 
mesfait  ne  mesdit  à  personne.  Laquelle  requeste  le  Roy  lui  accorda 
volentiers ,  et  commanda  très  expressément  que  toutes  sesdictes 
gens  lui  fussent  rendus  et  délivrés.  Et  ainsi  fu  fait.  Et  après  che , 
mena,  ledit  de  Bourgoigne,  çachier  le  Roy  en  la  forest  de  Bondis. 
En  laquelle  forest  il  prinst  de  luy  congié  moult  humblement  et  de 
cuer  courouchié.  Car  il  veoit  bien  que  il  n'estoit  point  bon  de  luy 
retourner  à  Paris.  Et  le  Roy  fu  moult  dolent  de  se  déparlie,  et  luy 
demanda  où  il  voloit  aller.  Et  le  duc  lui  respondi  que  il  estoit 
mandé  de  ses  gens  pour  retourner  hastivement  en  son  pais  pour 
aucuns  grans  afaires  qui  y  estoient  sourvenus,  et  que  au  plaisir  de 
Dieu  ,  il  retourneroit  briefment  pardevers  luy.  Et  à  tant ,  se  party 
le  duc  de  Bourgoigne  du  Roy,  à  bien  petit  estât.  Mais  il  estoit 
bien  m(mtez.  Se  chevauça  fort  et  hastivement  tant  que  il  vint  en 
son  pais  d'Artoix.  Et  sur  le  chemin,  trova  beaucop  de  ses  gens, 
qui  s'en  estoient  fuys  de  la  ville  de  Paris  comme  dit  est.  «  {Cord,  \  6, 

fol.  346  verso.) 

disans  qu'il  s'en  estoit  fuy  pour  double  qu'il  ne  feust 
arresté  ,  comme  dit  est  dessus.   Et  adoncques  ceulx 
qui  estoient  demeurez  dedens  Paris  tenans  son  parti, 
furent  en  grant  souspeçon.  C^r  cliascun  jour  en  pre- 
noit-on  aucuns  dont  on  faisoit  justice  assez  liastive. 
Et  mesmement  furent  exécutez  les  deux  nepveux  Je- 
han Caboche,  après  qu'ilz  eurent  esté  traynez  parmy 
Paris  grant  espace.  Et  pareillement  le  fut  Toste  de 
rUis  de  fer  de  Paris,  nommé  Jehan  de  Troies',  cou- 
sin germain  à  messire  Jehan  de  Troies,  cirurgien,  dont 
dessus  est  faicte  mencion.  Et  quant  est  à  la  Roy  ne, 
les  ducs  d' Acquitaine ,  de  Berry,  de  Bar  et  de  Bavière, 
ilz  furent   assez  joieux  du  département  du  duc  de 
Bourgongne.  Et  aussi  furent  plusieurs  autres  seigneurs, 
et  en  assez  briefz  jours  se  tournèrent  du  tout  contre 
lui  et  les  siens,  tant  de  fait  comme  de  paroles. 

Et  en  après ,  le  roy  de  Cécile ,  les  ducs  de  Bourbon 
et  d'Orléans,  les  contes  d'Alençon ,  de  Vertus,  d'Eu, 
de  Yaudémont  et  de  Dampmartin  ,  l'arcevesque  de 
Sens ,  frère  Jaques  le  Grant  et  le  Borgne  Foucault , 
tous  ensemble  vindrent  à  Paris  *  à  grant  compaignie 
de  gens  d'armes  en  très  noble  ordonnance.  A  ren- 
contre desquelz  yssirent  les  ducs  de  Berry  et  de  Ba- 
vière ,  l'évesque  de  Paris  et  autres  plusieurs  prélatz  et 
bourgois.  Si  s'entrefirent  grant  joye  les  ungs  aux  autres^ 
et  alèrent  tout  à  cheval  jusques  au  Palais,  où  estoient 
le  Rov,  la  Roy  ne  et  le  duc  d'Acquitaine,  qui  les  reçeu- 
rent  bien  notablement,  et  soupèrent  là  tous  les  sei- 
gneurs, et  puis  s'en  alèrent  loger  en  leurs  hostelz  par  la 

1 .  «  Qui  avoit  esté  bien  extrême  es  maux  qui  s'estoient  faits  au 
temps  passé.  »  (Juv.,p.  204.) 

2.  Le  Religieux  de  Saint-Denis  dit  que  ce  fut  le  dernier  août. 

vUle.  Et  lendemain  vint  audit  lieu  de  Paris  messire 
Charles  d'Albreth ,  auquel  prestement  fut  rendu  son 
office  de  connestable.  Et  le  vni®  jour  de  septembre 
ensuivant,  à  l'instance  et  faveur  desdiz  seigneurs,  le 
Roy  fist  en  la  chambre  de  parlement  en  son  lieu 
acoustumé ,  et  là  fist  et  constitua  par  son  grant  con- 
seil un  édict,  lequel  il  ordonna  estre  prononcé  et  pu- 
blié par  tout  son  royaume;  lequel  je  passe  à  cause  de 
briefté  *  pour  tant  qu'il  ensuit  avecques  les  autres  cy- 
devant  déclairez,  et  est  en  confondant  et  contempnant 
les  prinses  et  les  emprisonnemens  dessusdiz,  c'estassa- 
voir  des  ducs  de  Bar  et  de  Bavière  et  des  officiers  du 
Roy  et  du  duc  d'Acquitaine  et  les  autres  dessusdiz.  Et 
contient  aussi  la  descharge  des  ducs  de  Berry  et  d'Or- 
léans et  les  autres  princes  du  sang  royal  de  la  partie 
d'Orléans.  Et  comme  dessus  est  dit,  je  le  délaisse 
pour  la  prohxité  desdictes  lectres ,  et  vieng  à  la  ma- 
tière ensuivant. 

CHAPITRE  CVIII. 

Comment  le  duc  de  Bretaigne  vint  à  Paris.  Et  du  conseil  que  le  duc  de 
Bourgongne  tint  en  la  ville  de  Lisle.  Du  fait  du  conte  W^aleran  de 
Saint-Pol.  Et  d'autres  diverses  besongnes  qui  lors  advindrent. 

En  ce  temps  Jehan ,  duc  de  Bretaigne  *,  vint  en  la 
cité  de  Paris,  et  son  frère  le  conte  de  Richemont.  Et 
si  y  vindrent  aussi  le  duc  d'Evreux  et  le  conte  de  Ros- 
telant,  anglois ,  pour  traicter  le  mariage  du  roy  d'An- 
gleterre et  de  Katherine ,  fille  du  roy  de  France ,  afin 

1.  Voy.  aux  additions. 

2.  Le  SuppL  fr.  93  ajoute  :  gendre  du  Roi.  Il  avait  épousé 
Jeanne  de  France  ,  fille  de  Charles  VI,  en  1306. 

de  empescher  Taliance  que  le  duc  de  Bourgongne 
vouloit  faire  de  sa  fille  et  dudit  roy  d'Angleterre.  Les- 
quelz  ambaxadeurs,  après  ce  qu'ilz  eurent  fait  et  mon- 
stre au  Roy  et  à  son  conseil  pourquoy  ilz  estoient 
venus,  s'en  retournèrent. 

Ce  pendant  le  duc  de  Bourgongne  tint  grant  con- 
seil à  Lisle  lez  Flandres,  où  estoient  les  Gantois,  ceulx 
de  Bruges ,  d'Ipre  et  les  quatre  mestiers,  et  moult  de 
nobles ,    entre  lesquelz   estoit  Walerand ,  conte  de 
Saint- Pol ,  naguères  connestable  de  France,   lequel 
venoit  de  Boulongne  et  de  Loliguen  *  de  traicter  avec 
les  Anglois,  c'estassavoir  le  conte  de  Varvicli,  Tévesque 
de  Saint-David  et  aucuns  autres,  pour  avoir  trêves 
entre  les  deux  roys,  lesquelles  furent  ottioiées  jusques 
à  la  feste  de  saint  Jehan  Baptiste.  Et  là  reçeut  ledit 
connestable  lectres  du  Roy,  par  lesquelles  lui  mandoit 
qu'il  alast  à  Paris  rendre  l'espée  de  connestable.  Le- 
quel voiant  ce ,  et  qu'on  le  vouloit  déposer  dudit  of- 
fice ,   s'en   conseilla   au  duc    de    Bourgongne  et  eut 
conseil,  c'estassavoir  de  non  rendre  ladicte  espée.   Si 
se  parti  de  là  et  s  en  ala  à  Saint-Pol  en  Ternois  en  son 
chastel,   où  estoit  sa  femme,  et  de  là   s'en  ala  à 
Amiens,  où  il  fut  par  l'espace  de  quatre  jours.  Duquel 
lieu   envoya   ambaxadeurs  à   Paris   devers  le  Roy, 
c'estassavoir  le  conte  de  Conversen  ,  son  nepveu ,  et 
le  vidame  d'Amiens.  Avec  lesquelz  ala  maistre  Robert 
le  Jeune ,  advocat  à  Amiens  ,  pour  proposer  devers  le 
Roy  leur  légacion  pour  la  partie  dudit  conte  de  Saint- 
Pol  ,  et  en  plein  conseil  ouquel  estoit  le  Roy  présent 
et  ses  princes  et  le  chancelier  et  autres  conseillers,  disl 


1.  Lelinghen. 

que  onques  son  seigneur  et  son  maistre  ne  fut  en  ce 
royaume  parcial,  ne  avoit  tenu  bende,  et  aussi  n'avoit 
villes  ne  chasteaulx  contre  le  Roy  envay  ne  ocupé , 
comme  avoient  fait  plusieurs  autres.  Après  lesquelles 
choses  ainsi  dictes  lui  fut  requis  qu'il  se  feist  advouer 
sur  ces  paroles ,  comme  avoient  fait  autres  qui  avoient 
proposé  en  cas  pareil  ou  autre.  Lequel  ne  fut  point 
advoué  desdiz  ambaxadeurs,  et  pour  ce  fut  tantost 
prisonnier  en  Chastelet ,  où  il  fut  deux  jours ,  et ,  à 
grant  peine,  à  la  prière  du  duc  de  Bar,  serourge  dudit 
conte  de  Saint-Pol*,  fut  délivré.  Et  le  samedi  ensui- 
vant, lendemain  du  jour  Saint-Mor%  ledit  connestable 
se  parti  d'Amiens  et  s'en  retourna  en  sa  conté ,  triste 
et  pensif. 

Et  après,  de  rechef  furent  envoiez  mandemens 
royaulx  par  toutes  les  parties  du  royaume  de  France, 
à  estre  publiez  par  les  lieux  acoustumez,  lesquelz  con- 
tenoient  les  desroys  naguères  fais  en  la  ville  de  Paris 
par  les  Parisiens  à  la  desplaisance  du  Roy,  de  la  Royne 
et  du  duc  d'Acquitaine.  Desquelz  mandemens  je  me 
tais ,  car  la  substance  et  les  fais  énormes  desdiz  Pari- 
siens ont  esté  cy-devant  souffisamment  déclairez^ 


1 .  Waleran  de  Luxembourg ,  comte  de  Saint-Pol ,  avait  épousé 
en  secondes  noces  Bonne  de  Bar,  sœur  d'Edouard  III,  duc  de 
Bar. 

2.  La  fête  de  Saint-Maur  se  célèbre  au  15  janvier.  Or  en  1413, 
le  lendemain  tombait  un  lundi.  C'est  la  veille  qui  tombait  un 
samedi. 

3.  Voy.  aux  additions  ces  lettres,   qui  sont  du  17  septembre 

1413. 

CHAPITRE   CIX. 

Comment  le  duc  de  Bourgongne  feist  plusieurs  assemblées  et  tint  plu- 
sieurs consaulx  pour  avoir  advis  sur  ses  afaires ,  doublant  que  ses 
adversaires  ne  retournassent  le  Roy  contre  lui ,  si  comme  ilz  firent 
depuis. 

En  ce  temps  le  duc  de  Bourgongne  se  teno't  en  la 
ville  de  Lisle  lez  Flandres,  ouquel  lieu  il  assembla  plu- 
sieurs grans  seigneurs  pour  avoir  advis  et  conseil  sur 
ses  afaires.  Car  moult  souvent  lui  venoient  nouvelles 
de  la  ville  de  Paris,  comment  ceulx  qm  avoient  esté  ses 
adversaires  gouvernolent  le  Roy  et  le  duc  d'Acquitaine, 
et  tendoient  à  eslonger  lui  et  les  siens  de  leur  grâce  et 
bienvueillance.  Si  avoit  icellui  duc  sur  ce  plusieurs 
ymaginacions,  desquelles  bien  doubtoit  que  la  fin  ne 
tendist  à  ce  que  depuis  en  advint,  c'estassavoir  qu*ilz 
ne  tournassent  le  Roy  et  le  duc  d'Acquitaine  du  tout 
contre  lui,  pour  en  conclusion  lui  mouvoir  guerre. 
Néantmoins  il  estoit  assez  reconforté  d'atendre  toutes 
aventures  qui  advenir  lui  povoienl.  Et  adonc  vindrent 
d'Angleterre  devers  lui,  le  conte  de  Warvich,  l'évesque 
de  Saint-David  et  aucuns  autres,  pour  traicter  le  ma- 
riage du  roy  d'Angleterre  et  de  la  fille  d'icellui  duc , 
non  obstant  qu'il  y  eust  autre  ambaxade  devers  le  roy 
de  France  pour  pareille  matière.  Toutesfoiz  ilz  ne 
porent  estre  d'acord,  et  par  ainsi  s'en  retournèrent 
lesdiz  ambaxadeurs. 

Et  après  ces  besongnes,  le  quatriesme  jour  d'oc- 
tobre, les  seigneurs  d'Offemont  et  de  Moy  vindrent  à 
Saint-Pol  en  Ternois  ,  envoiez  de  par  le  Roy  devers  le 
conte  de  Saint-Pol ,  pour  cause  qu'il  raportast  ou  ren- 


[1413]  D'ENGUERRAN  DE  MONSTRELET.  407 

voiast  l'espée  de  la  connétablie.  Mais  il  respondi  que 
de  son  gré  et  sans  le  conseil  de  ses  amis  il  ne  le  ren- 
droit  point ,  mais  lui ,  eu  conseil  avecques  eulx ,  il 
respondroit  en  brief  terme  tellement  que  le  Roy  se 
tenroit  content  de  lui.  Laquelle  response  oye  iceulx 
seigneurs  après  que  ledit  connestable  les  eut  très  hon- 
norablement  festiez ,  retournèrent  à  Paris  et  racontè- 
rent au  Roy,  en  la  présence  de  son  conseil.  Testât  de 
leur  ambaxade.  Dont  on  ne  fut  pas  bien  content. 

Et  ce  mesmes  jour  fut  fait  un  édict  royal  contre 
ceulx  qui  ne  se  confioient  point  bien  en  la  paix,  les- 
quelz  adevent  et  sèment  paroles  au  contraire  mal  son- 
nans  ,  et  qui  ne  se  pevent  ou  veulent  abstenir  d'ap- 
peler et  surnommer  l'un  l'autre  par  paroles  souvent 
sonnans  divisions  pour  mectre  et  esmouvoir  gens  à 
commocion  ,  discorde  ou  rumeur  pour  engendrer 
nouveaulx  débas.  Duquel  édict  je  me  tais  à  cause  de 
briefté.* 

CHAPITRE  GX. 

Comment  Loys ,  duc  en  Ravière ,  se  maria.  De  ceulx  qui  furent  bannis. 
Du  discord  des  ducs  d'Orléans  et  de  Bretaigne».  Et  d'autres  ma- 
tières suivans. 

En  après,  en  ces  propres  jours'  Loys,  duc  en  Ba- 
vière,  frère  de  la  royne  de  France ,  espousa  en  l'ostel 
Saint-Pol  la  vesve  de  messire  Pierre  de  Navarre ,  jadis 

4.  Voy.  aux  additions. 

2.  Il  y  a  au  texte  :  et  de  Bourgongne.  C'est  une  faute  du  copiste, 

qui  se  corrige  lui-même  plus  bas. 

3.  Le  1"  octobre  1413. 


■ift,    .    it  ■ 

conte  de  Mortaigne  \  et  en  ce  mesme  jour  le  Roy  en 
sa  personne  joiista,  et  plusieurs  autres  de  ses  frères.  Si 
y  fut  faicte  très  grant  feste. 

Et  le  lendemain ,  messire  Robinet  de  Mailly,  mes- 
sire  Hèlion  de  Jaqueville,  les  Liegois  ',  c'estassa'voir  le 
père  et  le  filz ,  maistre  Jehan  de  Troies ,  Denisot  de 
Chaumont ,  Caboche  et  plusieurs  autres  dont  dessus 
est  faicte  mencion,  par  procès  fait  en  parlement  contre 
eulx,  furent  bannis  à  tousjours  du  royaume  de  France. 
Et  tantost  après  en  alèrent  les  nouvelles  au  duc  de 
Bourgongne,  qui  estoit  à  Saint-Omer  et  là  avoit  assem- 
blé les  nobles  du  pays  d'Artois  pour  avoir  une  taille, 
qui  accordée  lui  fut ,  pareille  à  celle  que  le  Roy  levoit 
annuellement ,   lequel  duc  ne  fut  point  bien  content 
dudit  bannissement,  car  avecques  lui  estoient  la  plus 
grant  partie  de  ceulx  qui  avoient  esté  bannis  ^  Les- 
quelz  chascun  jour  Texhortoient  de  retourner  à  puis- 
sance à  Paris ,  disans  qu'ilz  estoient  tous  acertenez 
que  se  il  y  vouloit  aler,  les  Parisiens  seroient  pour  lui 
et  chasseroient  hors  ses  adversaires.  Néantmoins  ledit 


1.  Catherine  d'Alençon ,  fille  de  Pierre  II,  comte  d'Alençon. 
C'était  sa  seconde  femme.  Il  avait  épousé  en  premières  noces 
Anne  de  Bourbon,  veuve  de  Jean  de  Berri ,  comte  de  Mont- 
pensier. 

2.  Lis.  Les  Le  Gois. 

3.  Cest  ce  que  dit  aussi  la  chronique  déjà  citée  :  «  Par  celle 
esmutacion,  se  party  de  Paris  maistre  Witasse  de  Laistre,  chan- 
cellier  de  France,  Jehan  et  Guillaume  Legoys ,  frères  ,  Garnot  de 
Samt-Yon  et  deux  frères  qu  il  avoit,  Denisot  de  Chaumont  et  plu- 
sieurs aultres  bourgois  et  marchans  de  Paris  qui  avoient  tenu  le 
party  de  Bourgoigne.  Et  retournèrent  en  Artoix  après  iceluy  duc  , 
et  furent  les  aucuns  retenus  de  hostel  et  mis  en  divers  offices  » 
{Cord.  16,  fol.  347.) 

duc  n'avoit  point  conseil  de  ses  principaulx  conseil- 
lers de  y  aller  par  telle  manière. 

Ouquel  temps  s'esmeut  dissencion  entre  les  ducs 
d'Orléans  et  de  Bretaigne  pour  savoir  lequel  devoit 
aler  devant  en  toutes  honneurs ,  et  tant  que  ce  vint  à 
la  congnoissance  du  Roy,  lequel  juga  pour  le  duc 
d'Orléans.  Et  pour  ce,  ledit  duc  de  Bretaigne  se  parti 
de  Paris  par  mal  talent ,  et  devant  son  partement  eut 
paroles  avecques  son  serourge  le  duc  d'Alençon  ',  et  lui 
dist,  ledit  duc ,  qu'il  avoit  oucuer  ung  lion  aussi  grant 
qu'un  enfant  d'un  an.  Dont  icellui  fut  mal  content,  et 
par  ainsi  demourèrent  en  hayne  l'un  contre  l'autre. 

En  ces  jours  le  Borgne  de  La  Heuze  fut  par  le  Roy 
desmis  de  la  prévosté  de  Paris ,  et  en  son  lieu  y  fut 
constitué  maistre  Audry  Marchant,  advocat  en  parle- 
ment %  et  Pierre  Gencien  fut  fait  prévost  des  mar- 
chans. Et  adonc  furent  licenciez  de  l'ostel  du  Roy  par 
le  duc  d'Acquitaine,  le  grant  maistre  d'ostel,  c'estassa- 
voir  messire  Guischard  Daulphin,le  seigneur  de  Ram- 
bures  ,  maistre  des  arbalestriers  de  France,  et  messire 
Anthoine  de  Craon ,  et  leur  fut  dit  qu'ilz  ne  retour- 
nassent point  se  le  Roy  ne  les  mandoit.  Et  pareille- 
ment furent  boutez  hors  de  la  ville  de  Paris  bien  trois 
cens,  que  hommes  que  femmes,  pour  ce  qu'ils  estoient 
favorables  au  duc  de  Bourgongne.  Et  le  conte   de 


1.  Jean  IV  ou  I"  dit  Le  Sage,  comte  du  Perche  et  duc  d'Alen- 
çon, avait  épousé  Marie  de  Bretagne,  sœur  de  Jean  VI,  duc  de 


Bretagne 


2.  «  Item  le25«  jour  de  septembre  1413  ,  démistrent  le  Borgne 
de  La  Heuse  de  la  prévosté  de  Paris,  et  firent  prévost  de  Paris 
ung  de  leur  bande,  nommé  André  Marchant.  »  (Journal  d'un  Bour- 
geois de  Paris  ,  p.  19.) 

Vendosme  '  fut  fait  grant  maistre  d'ostel  du  Roy,  et 
le  seigneur  de  Hangest ,  maistre  des  arbalestriers  ;  et 
plusieurs  autres  furent  restituez  en  leurs  offices. 

En  ce  temps,  les  Bourguignons,  environ  seize  cens 
chevaulx ,  mandez  par  le  duc  de  Bourgongne  vinrent 
par  Ghampaigne  ou  pays  de  Cambrésis  et  de  là  en 
Artois.  Lequel  duc  estoit  à  Lisle,  avecques  lui  le  conte 
de  Saint-Pol,  qui  se  conseilla  audit  duc,  savoir  s'il 
rendroit  Fespée  de  la  connestablie  de  France,  ou 
non.  Mais  il  lui  conseilla  du  tout  qu'il  ne  la  rendeist 
point,  et  que  sur  ce  il  lui  aideroit  de  tout  son  povoir 
et  le  soustenroit.  Et  cela  lui  promist  il  sans  faillir. 
Si  envoya  de  recbef,  ledit  conte,  le  vidame  d'Amiens 
à  Paris  pour  ceste  cause,  devers  le  Roy  et  son  grant 
conseil. 

Le  Roy  fist  en  ces  jours  un  nouvel  édict  afin  que 
nul  de  son  royaume,  de  quelque  estât  qu'il  feust,  ne 
se  meist  sus  en  armes.  Dont  je  me  tais  à  cause  de 
briefté  *. 

i .  Louis  de  Bourbon,  second  fils  de  Jean  de  Bourbon,  comte  de 
La  Marche,  et  de  Catherine  de  Vendôme. 

2.  Ces  lettres,  qui  se  trouvent  dans  \e  Suppl.fr.  93,  sont  datées 
de  Bois  de  Vincennes,  ^3  octobre ,  et  du  22 ,  dans  le  Recueil  des 
Ordnnn.  où  elles  sont  imprimées,  t.  X ,  p.  180. 

CoHiment  le  duc  d'Orléans  recouvra  les  chasteaulx  de  Coucy  et  de 
Pierrefons.  Et  d'un  mandement  que  le  Roy  envoia  au  duc  de  Bour- 
gongne *. 

Item,  en  ce  temps  ou  environ ,  le  duc  d'Orléans, 
selon  les  convenances  de  la  paix  requeist  au  Roy  qu'il 
lui  feist  rendre  ses  deux  chasteaulx,  c'estassavoir 
Coucy  et  Pierrefons,  lesquelz  le  conte  de  Saint-Pol  ne 
lui  avoit  voulu  rendre.  Si  lui  fut  sa  requeste  accordée, 
et  fut  ordonné  messire  Gasselin  du  Bois ,  bailli  de 
Sens ,  pour  aler  recevoir  l'obéissance  de  par  le  Roy  ; 
et  par  ainsi  furent  restituez  audit  duc  d'Orléans  ^ 

En  oultre ,   le  samedi  ensuivant   vint  à  Paris  le 
conte  d'Armaignac  et  Clugnet  de  Brabant,  chevalier, 
à  très  grant  compaignie  de   gens  d'armes.    Lequel 
conte  d'Armaignac  fut  par  le  Roy  amiablement  reçeu 
et  honnorablement ,  et  aussi  de  par  tous  les  autres 
seigneurs.  Et  alors  tous  ceulx,  ou  au  moins  la  plus 
grant  partie  de  ceulx  qui  avoient  tenu  la  partie  d'Or- 
léans ,  vindrent  audit  lieu  de  Paris  ;  et  si  se  condui- 
soient  toutes  les   besongnes  du  royaume   par   leur 
moien  et  du  tout  à  leur  plaisir.  Car  le  Roy  et  le  duc 
d'Acquitaine  estoient  pour  ce  temps  conduis  et  gou- 
vernez par  eulx.  Et  quant  à  ceulx  de  la  partie  de 
Bourgongne ,  ilz  estoient  du  tout   boutez  arrière  et 

1  Cette  rubrique,  qui  est  celle  du  chapitre  cxi  dans  notre  texte, 
ne  se  trouve  ni  dans  le  Suppl.  fr.  93  ,  ni  dans  les  in.primes. 
Les  uns  et  les  autres  continuent  ici  le  chapitre  ex. 

2.  Cet  alinéa  et  le  suivant  se  trouvent,  dans  le  Suppl.  fr.  93  cl 
dans  les  imprimés,  à  la  fin  du  chapitre  cviii. 

n'avoient  quelque  audience.  Si  faloit  que  ceulx  qui 
estoient  demourez  dedens  la  ville  de  Paris  baissassent 
les  testes  et  oyssent  plusieurs  paroles  qui  pas  ne  leur 
estoient  plaisans  \ 

Item ,  le  dimanche  devant  la  Teste  de  la  Toussains  ' 
le  duc  de  Bourgongne  tint  grant  Teste  à  Lisle  et  le 
lundi  ensuivant,  et  eut  grant  nombre  de  chevaliers  et 
descuiers  avec  lui.  Premièrement,  y  estoit  le  conte 
de  Charrolois  son  filz ,  le  duc  de  Brabant  et  le  conte 
de  Nevers,  ses  Trères,  et  plusieurs  autres  grans  sei- 
gneurs. Après  laquelle  Teste  et  eulx  départis,  peu  de 
temps  après  ladicte  Teste  de  Toussains  vindrent  à  Lisle 
les  ambaxadeurs  du  Roy,  c'estassavoir  le  seigneur  de 
Dompierre,  l'admirai  de  France,  Fèvesque  d'Evreux 
et  aucuns  autres  de  par  le  Roy,  et  lui  commandèrent 
par  vertu  de  lectres  royaulx  que  sur  peine  de  confis- 
cacioii  de  corps  et  de  biens  ne  Teist  aucun  pact  ou 
convenance  au  roy  d'Angleterre  sur  le  mariage,  ne 
autrement  en  quelconque  manière  ,  et  qu'il  rendeist 
au  Roy  tous  ses  chasteaulx ,  lesquelz  il  tenoit  ou  Tai- 
soit  tenir  par  ses   gens,    c'estassavoir  Cherebourg, 
Caen  et  le  Crotoy,  et  qu'il  tenist  la  paix  telle  qu'il 
avoit  autre  Tois  sur  sa  Toy  promise  et  loyaument  jurée 

i.  a  En  ce  tamps,  se  moustrèrent  ceulx  de  Paris  à  plainemenl 
tenir  le  party  d'Orléans,  et  mandèrent  icelui  duc  à  venir  à  Paris, 
et  il  y  vint,  et  commencha  à  gouverner  à  sa  guise.  Dont  ceulx  de 
Paris  se  repentirent  depuis.  Car  les  ducqs  de  Berry  et  d'Orléans 
se  mirent  si  fors  dedens  Paris  que  en  grant  tamps  après  ilz  n'eu 
furent  les  maistres  ,  et  furent  d'iceulx  tenus  en  grant  subgection. 
El  ce  nonobstant ,  ceulx  du  quartier  des  halles  demourèrent  tous- 
jours  bourguignon  (sic)  cou  vertement.  Mais  ilz  n'en  osèrent  faire 
samblant.  »  (Corel.  16,  fol.  347.D 
2.  Le  29  octobre  1413. 

au  duc  d'Orléans  et  à  ses  Trères,  adhèrens ,  aliez  et 
bien  vueillans.  Mais  quant  le  duc  de  Bourgongne  eut 
oy  ledit  mandement  royal,  tantost  sans  y  iceulx  am- 
baxadeurs Taire  aucune  response ,  demanda  ses  hou- 
seaulx,  si  se  fist  houser,  puis. monta  à  cheval  et  s'en 
ala  à  Audenarde.  Et  ainsi  lesdiz  ambaxadeurs  retour- 
nèrent par  Rolaincourt ,  ung  chastel  qui  est  audit  ad- 
mirai, la  vigile  de  saint  Martin  *,  et  de  là  s'en  vindrent 

à  Paris. 

Item  %  en  ce  temps  ou  environ ,  le  Roy  doubtant 
que  la  paix  naguères  faicte  à  Ponloise  ne  Teust  en- 
Trainte  d'aucuns  qui  semoient  paroles  venans  à  sédi- 
cion  pour  venir  contre  icelle,  et  mesmement  doubtant 
que  les  princes  et  seigneurs  de  son  sang ,  et  espécia- 
lement  le  duc  de  Bourgongne  et  ceulx  de  son  party  ne 
se  resmeussent  et  recommençassent  la  guerre ,  le  Roy 
donques  doubtant  trop  grandement  l'inTraction  de  la 
paix,  icelle  voulant  et  désirant  du  tout  garder  et  main- 
tenir, fist  plusieurs  édictz  et  mandemens  déTendant  sur 
quanque  on  peut  meTTaire,  à  tous  ceulx  de  son  sang  et 
lignage  et  à  tous  autres,  qu'ilz  ne  Teissent  aucun  man- 
dement de  gens  d'armes,  et  de  ce  et  autres  choses  à  la 
seureté  et  entretenement  de  la  paix ,  fist  ung  édict 
entre  les  autres  plus  Tort  qu'il  n'avoit  onques  Tait.  Et 
mesmes  en  fist  aussi  ung  sur  le  Tait  de  ses  monnoies. 
De  tous  lesquelz  édictz  et  mandemens  je  me  tais  pour 
le  présent  à  cause  de  brieTlé ,  car  certainement  ilz  ne 
me  semblent  que  ralongues  '. 

1.  Le  10  novembre. 

2.  Ici  commence  le  chapitre  cxi  du  Suppl.  fr,  93  et  des  im- 
primés. 

3.  Voir  aux  additions. 

Comment  le  roy  Loys  de  Cécile  renvoya  la  fille  du  due  de  Bourgongne. 
Et  la  matière  sur  laquelle  s'assembla  l'Université  de  Paris. 

Item  ,  le  xx®  jour  du  mois  de  novembre  ,  le  roy  de 
Cécile  fist  ramener  en  la  cité  de  Beauvais  Katherine, 
fille  au  duc  Jehan  de  Bourgongne ,  laquelle  de  voit 
estre  espousée  à  Loys,  filz  ainsné  dudit  roy  de  Cécile, 
ainsi  comme  paravant  du  consentement  des  deux  par- 
ties avoit  esté  traicté,  et  sur  ce  luy  avoit  par  ledit  duc 
esté  menée  en  très  honnorable  estât.  Mais,  comme 
dit  est,  le  roy  de  Cécile  lui  renvoya  acompaignée  du 
seigneur  de  Longni ,  mareschal  de  France ,  et  aucuns 
autres,  jusques  au  nombre  de  six  vings  chevaucheurs, 
chevaliers  et  escuiers ,  dames  et  damoiselles,  et  autres 
officiers  dudit  roy  Loys.  Laquelle  fut  rendue ,  ou  lieu 
de  son  père ,  aux  seigneurs  de  Dours ,  de  Brimeu  et 
de  Humbercourt  et  Witars  de  Bours,  chevaliers,  et 
autres  escuiers,  dames  et  damoiselles  dudit  duc  de 
Bourgongne,  pour  ceste  cause  par  lui  là  envolez.  Et 
d'iceulx  fut  reçeue  et  ramenée  en  grant  tristesse  jus- 
ques à  Amiens,  et  de  là  à  Lisle ,  devers  le  duc  son 
père ,  lequel  de  ce  fut  grandement  troublé ,  et  pour 
ceste  cause  conçeut  grant  hayne  à  lencontre  du  roy 
de  Cécile,  laquelle  dura  toute  leur  vie.  Et  depuis, 
icelle  Katherine  de  Bourgongne,  sans  avoir  esté  ma- 
riée ,  mourut  en  la  ville  de  Gand  ;  laquelle  ,  selon  sa 
jeunesse,  estoittrès  gracieuse  fille. 

1 .  Ce  chapitre  est  coté  cxiii  dans  le  Suppl.  fr.  93  et  les  impri- 
més, qui  n'ont  pas  de  chapitre  coté  cxii. 

Ouquel  moys  ledit  duc  de  Bourgongne  envoia  à 
Paris  devers  le  Roy  unes  lectres  missives*  contenans 
ses  très  révérentes  salutacions,  les  complaintes  de  lui 
et  ses  excusacions  et  les  accusacions  qu  il  faisoit  contre 
ses  adversaires.  Lesquelles  lectres  furent  présentées 
au  Roy  par  le  roy-d*armes  de  Flandres.  Lequel  les 
reçeut  assez  agréablement,  non  obstant  que  ceulx  qui 
gouvernoient  alors  n'en  furent  pas  bien  contens,  et 
ne  souffrirent  point  que  le  Roy  feist  response  par 
escript ,  ne  autrement.  Mais  fut  dit  à  icellui  roy-d'ar- 
mes  par  le  chancelier  de  France,  que  le  Roy  avoit  bien 
veu  et  oy  ce  que  son  maistre  le  duc  de  Bourgongne 
avoit  envoyé,  et  avoit  advis  sur  ce  de  lui  faire  response 
en  temps  et  en  lieu.  Et  après  ceste  response  le  dessus- 
dit roy-d'armes  s'en  retourna  de  Paris  en  Flandres, 
devers  son  maistre.  Et  non  obstant  les  lectres  que 
avoit  envolées  le  dessusdit  duc  de  Bourgongne  pour 
ses  excusacions ,  ne  demoura  pas  que  ceulx  qui  gou- 
vernoient le  Roy  comme  dit  est,  ne  procédassent  contre 
lui  en  toute  rigueur. 

Et  dedens  briefz  jours  ensuivans ,  fu  faicte  à  Paris 
une  grant  assemblée  de  maistres  en  théologie'  par 
révesque  de  Paris  et  Tinquisiteur  de  la  foy,  afin  qu  ilz 
déterminassent  sur  aucunes  proposicions  faictes  contre 
feu  Loys  duc  d'Orléans  par  maistre  Jehan  Petit ,  dont 
jà  pieçà  est  faicte  mencion,  à  savoir  se  lesdictes  pro- 
posicions sont  hérétiques  et  erronées.  Pour  laquelle 
assemblée  aucuns  furent  moult  troublez,  doubtans  que 
pour  ceste  cause  ledit  duc  de  Bourgongne  ne  les  eust 

1.  Voy.  aux  additions. 

2.  Le  1 6  janvier  141 4  (N.  S.). 

en  son  indignacion,  et  que  ou  temps  avenir  aucune 
chose  n'en  sourdist. 


CHAPITRE   CXIir. 

Comment  Pëvesque  de  Paris  et  l'inquisiteur  de  la  foy  baillèrent  à  aucuns 
maistres  en  théologie  aucunes  cédules  sur  la  matière  dessusdicte  ,  et 
la  copie  d'icelles  *. 

«  Maistre  Révérend,  on  vous  fait  assavoir  que  nous 
vous  envoions  la  cédule  contenant  aucunes  assercions 
avecques  leurs  réprobacions.  Pour  quoy  nous  vous 
requérons  sur  peine  de  droit  que  vous  donnez  vostre 
délibéracion  publiquement  par  escript  ou  par  paroles, 
se  icelles  assercions,  desquelles  est  venu  notoirement 
esclande ,  si  comme  dit  le  conseil  du  Roy,  sont  erro- 
nées et  à  condempner,  afin  que  nous  puissions  con- 
séquemment  procéder  si  comme  ordre  de  droit  le 
requiert ,  et  ce  dedens  mercredi  xx®  jour  de  ce  mois 
de  décembre. 

((  La  première  assercion  est  :  chascun  tirant  doit  et 
peut  estre  loablement  et  par  mérite  occis  de  quelque 
son  vassal  ou  subject  et  par  quelque  manière,  mesme- 
ment  par  aguetz  et  par  flaleries  ou  adulacions,  non 
obstant  quelconque  serement  ou  confédéracion  faicte 
envers  lui ,  sans  actendre  la  sentence  ou  mandement 
de  juge  quelconques.  C'estassavoir  l'assercion  ainsi 
mise  généralment  pour  maxime  est  erreur  en  noslre 
foy  et  en  doctrine  de  bonnes  meurs,  et  est  contre  le 


i.  Ce  chapitre  est  la  continuation    du  chapitre  cxii   dans   le 
Suppl.  fr,  93  et  les  imprimés,  qui  n'ont  pas  de  chapitre  cxiii. 
2.  Cf.  le  Religieux  de  Saint-Denis  (t.  V,  p.  271  etsuiv.). 

commandement  de  Dieu.  Non  occises ,  glos  :  propria 
auctoritate.  Tu  ne  occiras  pas,  glose  :  De  ton  auctorité. 
Item ,  cesle  assercion  touche  à  la  subversion  de  toute 
la  chose  publique  et  de  chascun  roy  ou  prince  ;  item, 
donne  voie  et  licence  à  plusieurs  autres  maulx,  comme 
à  fraudes  et  violacions  de  foy  et  de  seremens ,  et  de 
trahisons ,  mençonges  et  décepcions,  et  mesmement  à 
toute  inobédience  de  subject  à  son  seigneur,  à  toute 
desloiaulté  et  différence  des  ungs  aux  autres,  et  consé- 
quemment  à  perdurable  dampnacion.  Item,  celluiqui 
afferme  obstinéement  tel  erreur  et  les  autres  qui  s'en- 
suivent ,  est  hérétique ,  et  comme  hérétique  doit  estre 
puny,  et  mesmement  après  sa  mort.  No.  decre.  q,  i. 

L'autre  assercion  :  Saint  Michel ,  sans  mandement 
quelconque  de  Dieu  ne  d'autre ,  mais  tant  seulement 
meu  d'amour  naturelle  occist  Lucifer  de  mort  perdu- 
rable, et  pour  ce  il  eut  des  richesses  espirituelles  autant 
qu'il  en  peut  recevoir.  Cette  assercion  commet  plu- 
sieurs erreurs  en  la  foy.  Car  saint  Michel  n'occist 
point  Lucifer,  mais  Lucifer  occist  soy  mesmes  par  son 
péclîié,  et  Dieu  l' occist  par  la  mort  de  la  peine  pardu- 
rable.  Item,  saint  Michel  eut  mandement  de  Dieu  de 
bouter  Lucifer  hors  du  Paradis.  Quia  ormiis  potestas 
est  DeOy  et  hoc  sciebat  Michael  quia  constitutus  erat  a 
Deo  pr  inceps  y  que  m  honorent  non  sibi  assuntpsit. 

Nota  quomodo  Michael  non  est  ausas  inferre  aditum 
blasphemie ,  sed  dixit  :  imper at  tibi  Domine.  In  Epi- 
stola  Jude.  Item ,  Dieu  eust  peu  bailler  plus  de  ri- 
chesses espérituelles  et  il  en  eust  peu  plus  recevoir,  et 
ainsi  il  ne  desservit  point  telles  richesses  espérituelles 
par  amour  naturelle. 

L'autre  assercion  :    Phinées   occist    Zambri    sans 
u  27 

quelque  mandement  de  Dieu  ne  de  Moyse ,  et  Zambri 
ne  fist  point  ydolatrie.  Geste  assercion  est  contre  le 
libelle  où  est  ceste  histoire,  selon  l'entendement  des 
gloses  des  sains  docteurs  et  de  raison.  No*  num.  xxv. 
Dixit  Moyses  ad  judices  Israël^  Israël  occidat  unus- 
quique  parentes  suas  qui  iniciati  sunt  Jielphegor^  et 
ecce  anus  j  etc.  Glosa  :  Joseph  in  tribu  sua  duxerat 
flliam^  etc. 

L'autre  assercion  :  Moyse  sans  commandement  ou 
auctorité  quelconques  occist  l'Egipcien.  Ceste  asser- 
cion est  contre  le  texte  de  la  Bible  :  Actuuni  VIT  selon 
l'entendement  des  sains  docteurs,  Textus  existimabant 
autem  intelligere  fratres  quoniam  Deus  per  nomen 
ipsius  daret  salutem  Israël j  etc. 

L'autre  assercion  :  Judith  ne  pécha  point  en  flatant 
Holofernes  ne  Hieu  en  mentant  qu'il  vouloit  honorer 
Baal.  Ceste  assercion  est  favorisant  à  Terreur  de  ceulx 
qui  ont  dit  qu'en  aucuns  poins  on  peut  léalement 
mentir  ;  contre  lequel  erreur  saint  Augustin  escript  à 
saint  Jhérosme  :  Si  inquit  admissa  fuerint  vel  offi" 
dosa  mendacia^  tota  scripture  divine  i^acillabit  aucto- 
ri  tas. 

L'autre  assercion  :  Joab  occist  Abner,  depuis  la 
mort  Absalon.  Ceste  assercion  est  contre  le  texte  ex- 
près de  la  Saincte  Escripture  Reg.  III,  On  récite  que 
longtemps  avant  la  mort  Absalon  Joab  occist  Abner. 

L'autre  assercion  :  toutes  les  foiz  que  aucun  fait 
aucune  bonne  chose  jà  soit  ce  qu'il  ait  juré  le  non 
faire,  ce  n'est  point  parjurement,  mais  à  parjurement 
est  contraire.  Ceste  assercion  ainsi  généralement  mise 
est  fausse ,  et  ne  proufite  rien  à  ceulx  qui  jurent  à 
escient  faulses  aliances ,  car  c'est  fraude  et  décepcion 

et  cler  parjurement ,  et  dire  que  ce  faire  soit  chose 
licite  ,  c'est  erreur  en  la  foy.  » 

Lesquelles  besongnes,  après  qu'elles  eurent  esté 
diligemment  visitées,  comme  dit  est,  furent  lesdiz 
articles,  que  ledit  maistre  Jehan  Petit  avoit  proposez, 
condempnez  comme  hérétiques  et  contre  la  foy. 


CHAPITRE  CXIV^ 

Comment  le  duc  Jehan  de  Bonrgongne  tint  un  grant  conseil  en  la  ville 
d'Amiens.  Et  la  prinse  dé  messire  Jehan  de  Croy  et  d'autres  chevaliers 
et  escuiers.  Et  plusieurs  autres  grans  besongnes. 

En  après,  en  ce  mesme  temps,  le  duc  Jehan  de 
Bourgongne  tint  en  la  ville  d'Amiens  un  grant  et  des- 
troit  conseil  pour  plusieurs  ses  afaires,  ouquel  estoient 
avecques  lui  son  frère  de  Brabant  et  ses  deux  serourges, 
c'estassavoir  le  duc  Guillaume  de  Haynau  et  Jehan  de 
Bavière ,  évesque  de  Liège  %  les  contes  de  Saint-Pol  et 
de  Clèves,  avec  plusieurs  autres  notables  seigneurs.  Et 
là  les  avoit  assemblez,  principalment  pour  savoir  quel 
aide  il  auroit  d'eulx  se  guerre  lui  sourdoit  de  la  partie 
de  France.  Si  lui  promirent  tous  de  le  servir  à  ren- 
contre de  tous  ses  adversaires,  réservé  la  personne  du 
Roy  et  ses  enfans.  Lequel  conseil  fine,  ledit  duc  de 
Bourgongne  retourna  en  son  pays  de  Flandres  et  les 
autres  seigneurs  es  Ueux  dont  ilz  estoient  venus. 

1 .  C'est  ici  que  se  rétablit  la  concordance  entre  notre  manuscrit 
et  le  Suppl,  fr,  93  suivi  par  les  imprimés. 

2.  Ses  deux  beaux-frères.  Guillaume  IV,  duc  de  Bavière  et 
comte  de  Hainaut,  avait  épousé  Marguerite  de  Bourgogne ,  sœur 
du  duc  Jean  sans  Peur,  et  celui-ci  avait  épousé  Marguerite  de 
Bavière,  sœur  de  Guillaume  de  Hainaut  et  de  Jean  de  Bavière. 


I' 
y 


420  CHRONIQUE  [1413] 

Et  le  jour  de  la  Circonsicion  Nostre  Seigneur  \  vint 
à  Saint-Pol  en  Ternois  devers  le  conte  Waleranl  un 
sergent  d'armes  ,  lequel  lui  présenta  lectres  contenant 
que  le  Roy  lui  mandoit  et  défendoit  sur  grans  peines, 
qu'il  ne  s'armast  ou  feist  assemblée  de  gens  d'armes 
nullement ,  pour  accompaigner  le  duc  de  Bourgongne 
ne  autre  de  son  royaume ,  sans  son  exprès  comman- 
dement, et  que  après  la  récepcion  desdictes  lectres 
il  baillast  ses  lectres  de  récépissé  comment  il  avoit 
reçeu  ledit  mandement  royal.  Ce  que  fist  ledit  conte. 

En  ce  temps  le  duc  d'Acquitaine ,  à  tout  son  estât, 
demouroit  à  Paris  ou  cliastel  du  Louvre ,  et  la  du- 
chesse d'Acquitaine,  sa  femme,  demouroit  à  Saint-Pol. 
Advint  que  le  mercredi  xii*  jour  de  janvier,  ladicte 
Royne,  qui  adonc  estoit  venue  oudit  cliastel  du  Louvre 
pour  veoir  son  fîlz,  aiant  ladicte  duchesse  d'Acqui- 
taine, sa  belle  fille,  en  sa  compaignie,  ladicte  Royne , 
paravant  conseillée  aux  ducs  de  Berry,  d'Anjou,  d'Or- 
léans et  autres  princes  du  sang  royal,  fist  prendre 
quatre  des  chevaliers  et  plusieurs  escuiers  et  autres 
serviteurs  de  sondit  filz  d'Acquitaine  et  les  fist  mener 
hors  du  Louvre.  Dont  ledit  duc  fut  moult  rempli  de 
courroux  et  grant  fureur,  et  tant  qu'il  voult  yssir 
dehors  pour  esmouvoir  le  peuple  de  Paris  en  son  aide, 
pour  défendre  et  rescourre  lesdiz  prisonniers.  Mais 
iceulx  princes  ses  parens  ne  le  laissèrent  point  yssir. 
Et  la  Royne  sa  mère,  tant  comme  elle  peut,  lerapaisa 
et  abaissa  son  yre.  Et  puis  s'en  ala  à  Saint-Pol  où 
estoit  le  Roy,  et  laissa  avecques  son  filz  les  princes 
dessusdiz ,  qui  par  belles  et  doulces  paroles  le  râpai- 

1.  Le  1"  janvier  1414  (N.  S.). 

sèrent.  Et  estoient  les  quatre  chevaliers  dessusdiz, 
messire  Jehan  de  Croy,  le  seigneur  de  Moy,  messire 
David  de  Brimeu ,  messire  Bertran  de  Montauban  et 
plusieurs  autres ,  lesquelz  assez  tost  après  furent  déli- 
vrez par  condicion  qu'ilz  firent  secrètement  de  plus 
retourner  devers  ledit  duc  d'Acquitaine  ,  excepté  ledit 
messire  Jehan  de  Croy  qui  fut  mené  à  Montlehéry  et  là 
détenu  prisonnier.  Toutesfoiz  non  obstant  que  icellui 
duc  d'Acquitaine  monstrast  aucunement  semblant 
d'estre  rapaisié ,  par  ung  sien  serviteur  manda  secrè- 
tement le  duc  de  Bourgongne,  que  hastivement  venist 
à  Paris  à  tout  sa  puissance  ,  et  depuis  lui  escripvi  plu- 
sieurs lectres  de  sa  main,  sans  le  sceu  de  la  Royne  ne 
des  princes  dessusdiz.  Et  pour  tant,  ledit  duc  de 
Bourgongne  oiant  ces  nouvelles ,  lequel  ne  désiroit 
autre  chose  que  d'avoir  occasion  d'aler  à  Paris,  par 
celle  couleur  commença  à  faire  ung  grant  mandement 
de  gens  d'armes  par  tous  ses  pays,  et  leur  assigna  jour 
à  estre  audevant  de  luy  à  Espehy  vers  Saint-Quentin 
en  Vermendois.  Et  pour  sa  descharge,  afin  qu'on  sceut 
pourquoy  on  faisoit  ledit  mandement,  escripvy  ses 
lectres  à  toutes  les  bonnes  villes  de  Picardie,  des- 
quelles la  copie  s'ensuit. 

«Trèschers  et  bons  amis,  Il  est  bien  vérité  que 
vous  avez  bien  mémoire  comment  en  l'an  passé,  ou 
mois  d'aoust,  monseigneur  le  Roy  après  son  retour 
de  la  cité  de  Bourges,  ordonna  en  sa  ville  d'Auxerre 
bonne  paix  estre  et  demourer  tousjours  entre  les  sei- 
gneurs de  son  sang  et  lignage ,  et  voulut  et  ordonna 
qu'elle  feust  jurée  et  promise  d'entretenir,  tant  par  nous 
de  sang  et  Hgnage,  comme  par  tous  prélas,  nobles, 
universitez  et  bonnes  villes  de  son  royaume.  Et  ainsi 

que  vous  sçavez,  tous,  présens  audit  lieu  d'Auxerre,  le 
jurèrent  et  promirent  solempnellernent  tant  pour  eulx 
en  leurs  [noms],  comme  pour  ceulx  de  la  partie  dont 
ils  estoient  venus  audit  lieu  d'Auxerre.  Et  puis  après, 
monseigneur  le  Roy  envoia  sur  ce  ses  lectres  patentes 
à  plusieurs  nobles  et  bonnes  villes  de  son  royaume , 
pour  icelle  paix  garder  et  entretenir.  Et  derechef 
naguères  et  derrenièrement  le  jurasmes  en  propres 
personnes  du  commandement  de  monseigneur  le  Koy, 
et  aussi  les  autres  seigneurs  de  son  sang  et  lignage.  Et 
jurèrent  selon  la  forme  d'une  cédule  faicte  à  Auxerre , 
par  laquelle  entre  les  autres  choses  il  ordonna  estre 
et  demourer  entre  lesdiz  seigneurs  bonne  amour  et 
union,  et  qu'ils  feussent  bons  parens  et  amis  les  ungs 
aux  autres.  Et  jà  soit  ce  que  ladicte  paix,  laquelle  nous 
avons  toujours  désirée,  feust  par  nous  bien  et  entière- 
ment gardée,  sans  faire  ne  souffrir  estre  fait  de  nostre 
costé  quelque  chose  au  contraire ,  néantmoins  nous 
est  bien  fait  tout  le  contraire,  par  injures  détestables 
que  plusieurs  se  sont  efforcez  de  faire  à  ma  très  re- 
doubtée  dame,  ma  fille  la  duchesse  d'Acquitaine , 
comme  il  est  assez  notoire  en  ce  royaume  sans  plus 
oultre  déclairer  la  chose,  et  aussi  les  despis  injures 
et  excès  qni  nous  ont  esté  faiz,  en  prenant  de  noz 
gens  et  en  déchassant  tous  ceulx  qu'on  sçavoit  ou  po- 
voitymaginer  estre  favorables  à  nostredit  seigneur  et  à 
nous.  De  nous  aussi  avoir  diffamé  en  prédicacions  et 
collacions  publiques  en  plusieurs  lieux  et  en  plusieurs 
manières.  Laquelle  chose  nous  a  esté  dure  à  porter. 
Néantmoins  nous  l'avons  portée  paciemment,  et  en- 
cores  pour  l'observance  de  ladicte  paix,  qui  est  le  sou- 
verain bien  de  ce  royaume ,  et  entre  les  plus  grands 

maulx,  inconvéniens  et  dommages  qui  autrement  s'en 
pourroient  ensuir,  le  eussions  voulu  porter,  jusques  a 
tant  que  mon  trèsredoubté  seigneur  et  fils,  le  duc 
d'Acquitaine ,  nous  a  fait  sçavoir  que  après  plusieurs 
excès  et  despis  à  lui  fais  en  son  grant  desplaisir,   il 
estoit  tenu  au  Louvre  comme  prisonnier,  à  pont  levé, 
oudit  chastel  du  Louvre.  Qui  est  chose  abhominable 
et  qui  bien  doit  desplaire ,  non  pas  tant  seulement  à 
nous,  mais  aussi  à  tous  autres  subjects  et  bien  vueil- 
lans  de   nostredit  seigneur  le  Roy.  Sur  quoy   mon 
trèsredoubté   seigneur  et  fils,  plusieurs  foiz  par  ses 
lectres  et  messagers  nous  a  requis  nostre  aide  et  se- 
cours pour  le  délivrer  du  danger  où  il  est.  Et  pour  ce 
que  nous,  qui  en  gardant  nostre  loyauté  envers  mon- 
dit  seigneur  le  Roy  et  mon  trèsredoubté  seigneur  et 
fils,  le  duc  d'Acquitaine,  son  premier  fils,  auxquels 
par  lignage  et  confédéracion  de  mariage,  foy  et  hom- 
mage, et  en  tant  d'autres  manières  sommes  obligez  à 
eulx  que  ne  leur  pourrions  nullement  faillir  à  ceste 
nécessité,  nous  sommes  délibérez  d'aler  incontinent 
devers  Paris,  à  tout  de  gens  d'armes  que  nous  pour- 
rons finer.  Lesquelz  pour  la  seureté  de  nostre  per- 
sonne '  afin  que  au  plaisir  de  Dieu  nous  puissions  aler 
veoir  en  bonne  prospérité  mondit  seigneur  le  Roy,  ma 
dame  la  Royne,  mon  trèsredoubté  seigneur  monsei- 
gneur d'Acquitaine  et  ma  trèsredoubtée  fille  sa  com- 
paigne ,   et  pour  eulx ,  à  mon  povoir,  oster  hors  de 
danger  ouquel  ilz  sont,  et  eulx  mectre  en  leur  liberté 
et  voulenté  comme  il  est  de  raison ,  sans  ce  que  nous 

1 .  Sic  dans  le  Suppl.  fr,  93.  Il  y  a  évidemment  ici  une  omission. 
On  peut  lire  :  Lesquels  nous  rassemblons  pour  la  seureté  de  nostre 
personne,  etc. 

aions   entencion  d'enfralndre  ladicte   paix.    Si  vous 
signifions,  trèschers  et  bons  amis,  afin  que  vous  nous 
sachiez   et  congnoissiez  estre  très  bien  vueillans  et 
vray  obédient  à   monseigneur  le  Roy,  sachiez  vraie- 
ment  que  nostre  entencion  et  voulenté  est  telle  comme 
dit  est  et  non  autre.  Et  vous  prions  tant  acertes  et  de 
cuer  que  plus  povons,  que  en  ce  fait  cy,  qui  tant  est 
favorable  pour  mesdiz  seigneurs  et  pour  paix ,  tran- 
quillité  et  utilité  de  ce  royaume,  vous  nous  vueilliez 
assister  et  venir  en  nostre  aide  le  plus  brief  que  vous 
pourrez,  pour  consummer  et  acomplir  ce  fait  cy,  à 
Fonneur  de  moy  et  de  monseigneur  le  Roy  et  de  mon- 
dit  seigneur  d'Acquitaine,  et  du  bien  commun  de  ce 
royaume,  et  vous  tellement  porter  qu'on  s'apperçoive 
de  vostre  bonne  voulenté  envers  monseigneur  le  Rov 
et  mondit  seigneur  d'Acquitaine,  si  comme  nous,  qui 
ne  désirons  que  paix.  Car  nous  avons  parfaicte  fiance 
en  vous.  Trèschers  et  bons  amis,  nostre  seigneur  vous 
ait  en  sa  saincte  garde.  Escript  en   nostre  ville  de 
Lisle,  le  xxiii«  jour  de  janvier,  Tan  mil  quatre  cens 
et  treize.   Bien  en  haste  sur  mon  département.  »  Et 
estoit  la  suscription  telle  :  «  A  mes  trèschers  et  bien 
amez  les  bourgois,  manans  et  habitans  de  la  ville 
d'Amiens.  » 

Lesquelles  lectres  ainsi  envoiées  par  le  duc  de  Bour- 
gongne ,  et  aussi  l'assemblée  des  gens  d'armes  qu'il 
faisoit,  fut  tantost  sceue  en  la  ville  de  Paris.  Et  pour 
tant,  afin  d'obvier  à  Tentreprinse  dudit  duc,  fut  tant 
traictié  devers  ledit  duc  d'Acquitaine  par  le  conseil 
du  Roy,  qu'il  escripvi  lectres  aux  bonnes  villes  pour 
rompre  le  voyage  du  duc  de  Bourgongne.  Dont  la  te- 
neur s'ensuit  : 

«  Loys,  premier  filz  du  roy  de  France,  duc  d'Acqui- 
taine et  Dauphin  de  Vienne.  Au  bailli  d'Amiens  ou  à 
son  lieutenant,  salut  et  dileccion.  Savoir  faisons  que 
pour  ce  qu'il  est  venu  de  nouvel  à  nostre  cognois- 
sance  que  nostre  trèscher  et  amé  père  le  duc  de  Bour- 
gongne, a  naguères  fait,  et  fait  encores  de  jour  en  jour 
grant  mandement  et  grande  assemblée  de  gens  d'ar- 
mes, en  entencion  si  comme  on  dit  de  venir  devers 
nous,  laquelle  chose  pourroit  estre  préjudiciable  à 
monseigneur  le  Roy  mon  père ,  à  son  royaume,  à  sa 
seigneurie  et  à  ses  subgetz,  et  par  espécial  à  l'entrete- 
nement  de  la  paix  dessusdicte ,  par  mondit  seigneur 
derrenièrement  faicte  à  Auxerre  entre  aucuns  grans 
seigneurs  de  son  sang  et  lignage  et  du  nostre,  nous 
plainement  escripvons  à  nostredit  père  par  lectres, 
desquelles  la  teneur  s'ensuit  : 

Loys,  premier  filz  du  roy  de  France,  duc  d'Acqui- 
taine et  Daulphin  de  Vienne.  A  nostre  trèscher  et  amé 
père,  le  duc  de  Bourgongne,  salut  et  dileccion.  Vous 
sçavez  les  mandemens  et  défenses  que  par  plusieurs 
foiz,  tant  par  lectres  patentes  comme  par  ambassa- 
deurs notables ,  Monseigneur,  pour  le  cler  et  évident 
prouffit  de  son  royaume,  a  fait  et  fait  faire  défense  de 
faire  assemblées  ou  mandemens  de  gens  d'armes,  et 
aussi  vous  sçavez  les  seremens  que  sur  ce  vous  feistes 
tant  à  Auxerre  comme  à  Paris,  et  néantmoins  il  est 
venu  à  nostre  cognoissance  et  à  la  cognoissance  de 
Monseigneur,  que  encontre  lesdictes  inhibicions  et 
défenses  faictes  par  mondit  seigneur  après  ladicte  paix 
faicte  à  Auxerre ,  laquelle  vous  avez  promis  et  juré  à 
tenir,  vous  avez  fait  et  faictes  encores  de  jour  en  jour 
grans  mandemens  et  assemblées  de  gens  d'armes  en 

en  tendon,  si  comme  on  die,  de  venir  à  nous,  a  tout 
grant  puissance ,  et  que  pour  avoir  couleur  de  faire 
ledit  mandement  vous  feistes  et  faictes  publier  que 
nous,  par  noz  lectres  vous  avons  mandé  de  venir  à 
nous,  à  tout  grant  puissance,  laquelle  chose  nous 
n'avons  point  fait  ne  pensé,  et  pour  ce  que  nous  sca- 
vons  vraiment  que  vostre  venue  devers  nous  seroit 
de  présent  nuisible  et  préjudiciable  et  contraire  à  l'en- 
tretenement  de  ladicte  paix  et  bien  de  sondit  royaume 
et  seigneurie  et  de  ses  subgetz,  et  que  pour  ces  causes 
mondit  Seigneur  de  reclief  vous  envoie  ung  huissier 
de  parlement  sur  ce  faire  défense ,  nous  vous  requé- 
rons et  néantmoins  vous  commandons  et  défendons, 
de  par  mondit  Seigneur,  sur  la  foy,  loyaulté  et  obé- 
dience que  vous  lui  devez,  et  aussi  pour  Tamour  que 
vous  avez  à  lui  et  a  nous,  et  vous  dictes  tousjours 
avoir  eue  au  bon  estât  de  ce  royaume,  et  sur  quanque 
vous  povez  encourir  de  malivolence  envers  nous,  que 
non  obstant  lesdizmandemenset  commandemensque 
par  noz  lectres  vous  dictes  avoir  obtenu  de  nous  ou 
d'autres  quelzconques  que  vous  de  ce  povez  avoir, 
ou  soubz  quelque  cause  ou  occasion  ou  quelque  cou- 
leur que  ce  soit  ou  ait  esté,  vous,  pour  le  présent  lais- 
sez de  venir  à  nous,  et  que  les  mandemens  et  assem- 
blées de  gens  d'armes  que  jà  vous  avez  faictes  et 
assemblées,  contremandez  iceulx,  et  ceulx  qui  en- 
cores  ne  sont  venus  à  vous  où  là  vous  les  avez  mandez 
de  venir.  Et  se  il  estoit  aucune  chose  dont  vous  eussiez 
cause  de  vous  douloir,  ou  que  aucunement  ce  feust 
à  l'infraction  de  ladicte  paix  ou  autrement,  faictes  le 
sçavoir  à  mondit  Seigneur  ou  à  Nous,  et  nous  sçavons 
de  vérité  que  mondit  Seigneur  y  pourverra  par  telle 

manière  que  vous  devrez  estre  content.  Donné  à  Paris 
le  xxin"  jour  de  janvier,  l'an  mil  quatre  cens  et  treize. 
Si  vous  requérons  et  néantmoins  mandons,   par 
mondit  Seigneur,  que  ces  présentes  vous  faictes  publier 
par  tous  les  lieux  où  publicacions  et  proclamacions 
se  doivent  faire  en  vostre  bailliage.  En  défendant  de 
par  mondit  Seigneur  à  ses  vassaulx  et  subgetz,  comme 
autre  fois  par  ces  présentes  leur  a  esté  notifié,  que  au 
mandement  de  nostredit  père  de  Bourgongne,  soubz 
umbre  de  la  cause  devant  dicte  ou  autres  quelzcon- 
ques ,  ils  ne  voisent  aucunement  sans  avoir  comman- 
dement de  mondit  Seigneur,  dont  il  leur  appère  pas  ses 
lectres  de  date  subséquente  à  ces  présentes.  Donné  à 
Paris  le  xxiii'  jour  du  mois  de  janvier,  l'an  mil  quatre 
cens  et  treize*.  » 

Item,  depuis  que  le  duc  de  Bourgongne  ne  se  voult 
désister  de  son  entreprise  non  obstant  la  défense  du 
Roy  et  de  son  filz  le  duc  d' Acquitaine ,  le  Roy  manda 
ses  gens  d'armes  pour  résister  audit  duc  de  Bourgon- 
gne, et  à  ceste  cause  fist  un  édict  et  mandement  du- 
quel je  me  tais  et  le  passe  à  cause  de  briefté*. 

1.  Juvénal  des  Ursins  donne,  à  la  même  date,  des  lettres  cir- 
culaires de  la  ville  de  Paris ,  adressées  aux  autres  villes  du 
royaume  :  a  Lesquelles  contredisoient  par  certains  poincts  bien 
évidens  et  véritables,  aux  lettres  du  duc  de  Bourgongne.  «  (Ch.  VI 
de  Gode f roi ^  p.  269.) 

2.  Voy.  aux  additions. 

CHAPITRE  CXV. 

Comment  le  duc  Jehan  de  Bourgongne  ala  à  puissance  devers  Paris  et  se 
loga  à  Saint-Denis.  Et  plusieurs  choses  qui  s'en  ensuivent. 

Or  est  vérité  que  îe  duc  de  Bourgongne  pour  par- 
fournir  son    entreprinse  à  aler  à  Paris,  lui  partant 
d*Arras  se  tira  vers  Pérou  ne  pour  avoir  le  droit  pas- 
sage. Mais  ceulx  de  la  ville ,  qui  jà  avoient  eu  défense 
de  par  le  Roy  de  le  non  laisser  passer,  envoièrent  au- 
devant  de  lui  le  seigneur  de  Longueval,  leur  capitaine, 
pour  eulx  excuser  en  denyant  icellui  passage.  Et  jà 
soit  ce  que  ledit  duc  ne  le  print  point  bien  en  gré , 
néantmoins  que  de  ce  ne  lui  chaloit ,  s'en  ala  par 
dehors  et  passa  la  rivière  de  Somme  à  Esclusier  \  et 
s*en  ala  à  Roye  en  Vermendois.  Et  de  là  envoia  de- 
vant à  Compiengne  le   conte  de  Nevers  son   frère, 
qui  desja  s'estoit  joinct  à  lui  à  tout  belle  compaignie. 
Lequel  conte  de  Nevers  traicta  tant  avecques  eulx, 
non  obstant  qu'ilz  avoient  défense  au  contraire    de 
par  le  Roy,  qu'ilz  furent  contens  de  livrer  passage 
audit  duc  de  Bourgongne.  Et  la  cause  qui  plus  les 
inclina  à  ce  faire ,  fut  que  on  leur  moustra  la  copie  et 
vidimus  des  lectres,  lesquelles  le  duc  d'Acquitaine 
avoit  envoiées  au  duc  de  Bourgongne ,  contenans  qu'il 
alast  devers  lui ,  si  comme  vous  avez  oy  par  cy-devant. 
Et  au  tiers  jour,  ledit  duc  ala  de  Roye  à  Compiengne. 
Et  après  qu'il  eut  en  convenances  des  plus  notables 
de  la  ville  de  tenir  son  party,  print  son  chemin  pour 
aler  à  Senlis,  où  il  avoit  jà  envoie  le  seigneur  de  Rom- 

i .  Éclusier  (Somme). 

baix  '  pour  sçavoir  s'ilz  le  recevroient.  Mais  ilz  le  refu- 
sèrent à  laisser  entrer  en  leur  ville ,  pour  la  défense 
du  Roy  qu'ilz  avoient  eue.  Pour  quoy  ledit  duc  print 
son  chemin  par  Barron  '  à  Dampmartin,  là  où  esloient 
jà  venus  au  devant  de  lui  les  seigneurs  de  Bourgongne 
à  grande  compaignie. 

Et  tandis  que  ledit  duc  de  Bourgongne  approchoit 
ainsi  Paris ,  en  alèrent  les  nouvelles  au  duc  d'Acqui- 
taine et  autres  princes  du  sang  royal.   Lequel  duc 
d'Acquitaine    disnoit   en    l'oslel   d'un    chanoine   ou 
cloistre  INostre  Dame  de  Paris.  Lesquelles  nouvelles 
oyes,  s'assemblèrent  oudit   cloistre  le  roy  Loys,  le 
duc   d'Orléans,    le   conte  des  Vertus,   le  conte    de 
Richemont,  le  conte  d'Eu,  le  conte  d'Armaignac  et 
plusieurs  autres  grans  seigneurs,  à  tout  grant  com- 
paignie de  gens  d'armes,  et  là  monta  à  cheval  ledit 
duc  d'Acquitaine.  Lesquelz  firent  et  ordonnèrent  trois 
batailles  c'estasavoir  la  grosse  bataille ,  l'avant-garde 
et  l'arrière-garde,  et  ce  fait  vindrent  devant  le  portail 
de  Nostre  Dame  et  de  là  devant  l'Ostel  de  la  ville,  et 
là  s'arrestèrent.  L'avant-garde  conduisoient  trois  con- 
tes ,   c'estassavoir  les  contes  de  Vertus ,  d'Eu  et  de 
Richemont,  lesquelz  chevauchoient  tous  trois  de  front 
et  leurs  gens  les  suivoient  au  dos.  La  grande  bataille 
les  suivoit  ung  peu  après ,   de  laquelle  estoit  devant 
le  roy  Loys,  et  les  ducs  d'Acquitaine  et  d'Orléans  le 
suivoient ,  et  puis  les  ensuivoient  grant  multitude  de 
gens  d'armes.  Et  l'arrière-garde  conduisoient  Bernard, 
conte  d'Armaignac,  messire  Loys  Bourdon  et  le  sei- 


\ 


i,   «  Robaiz.  »  {SuppL  fr.  9;].)  C'est Roubaix. 

2.   Dans  le  ^upp.  fr.  93  il  y  a  Baron  ,  qui  est  la  bonne  leçon. 

gneur  de  Gaule ,  lesquelz  trois  chevauchoient  de  front 
devant  les  gens ,  lesquelz  on  estimoit  à  quatorze  mille 
chevaulz.  Et  eulx  estans  devant  ledit  hosteP  commen- 
cèrent à  sonner  une  trompeté ,  et  tantost  le  chancelier 
d'Acquitaine  vint  devant  ie  duc  son  seigneur,  qui  dist 
au  peuple  de  Paris  qui  là  estoit ,  que  monseigneur  le 
duc  d'Acquitaine ,  premier  filz  du  Roy,  les  regracioit 
du  bon  devoir  et  de  la  bonne  amour  qu'ilz  avoient 
eu  et  qu'ilz  avoient  à  lui,  et  du  service,  loyaulté  et 
obédience  qu'à  ceste  fois  ilz  lui  moustroient  et  qu'il 
avoit  espérance  qu'encores  feroient,  et  que  tous  se 
appointassent  de  tout  leur  povoir  et  puissance  pour 
résister  au  duc  de  Bourgongne  et  à  sa  très  mauvaise 
emprise,  lequel  contre  la  voulenté  du  Txoy  en  venant 
contre  sa  défense,  en  venant  aussi  contre  ladicte  paix 
et  en  enfraingnant  icelle,  et  aussi  qu  il  leur  ratifioit  et 
aflermoit  qu'il  ne  l'avoit  point  mandé  ne  n'avoit 
escript  qu'il  venoit  à  Paris,  jà  soit  ce  qu'il  deist  avoir 
les  lectres  devers  lui.  Et  puis  demanda  au  duc  d'Ac- 
quitaine  s'il  le  advouoit.  Lequel,  avec  son  adveu,  dist 
qu'il  disoit  vérité  et  ainsi  le  afibrma.  Lesquelles  choses 
ainsi  dictes  et  plusieurs  autres  par  ledit  chancelier 
d' Acquitaine ,  les  devant  ditz  seigneurs  se  partirent 
par  la  manière  dessusdicte  et  chevauchèrent  tout  droit 
vers  la  Croix  du  Tirouer*,  et  là  s'arrestèrent.  Et  là  le 
chancelier  estant  à  cheval  devant  le  duc  d'Acquitaine, 
lequel  devant  le  peuple  qui  là  estoit  assemblé  sans 


4 .  L'hôtel  de  ville. 

2.  La  Croix  du  Tiroir,  ou  Trahoir,  était  située  à  l'extrémité  de 
la  rue  de  l'Arbre-Sec  qui  donne  dans  la  rue  Saint- Honoré. 
Comme  ce  point  était  un  des  débouchés  des  halles,  il  a  joué  son 
rôle  dans  toutes  les  commotions  de  Paris. 


[1413]  DENGUERRAN  DE  MONSTRELET.  431 

nombre,  dist  ce  qu'il  avoit  dit  et  récité  en  Grève,  et 
comme  devant  se  fist  de  rechef  advouer  dudit  duc 
d'Acquitaine.  Lequel  advoué,  icellui  duc  entra  au 
Louvre,  le  duc  d'Orléans  s*en  ala  ou  prieuré  de  Saint 
Martin  des  Champs ,  le  roy  Loys  en  la  Bastille  Saint 
Anthoine,  le  conte  d'Armaignac  et  Bourdon  en  l'ostel 
d'Artois  ,  et  les  autres  ailleurs. 

Le  duc  de  Berry  après  ce  fait,  vint  de  son  hostel  de 
Neelle*  au  Louvre,  visiter  le  duc  d'Acquitaine,  et  de 
là  s'en  ala  au  Temple  et  se  logea  avecques  ses  gens. 
Et  les  seigneurs ,  soigneusement  et  souvent  aloient 
parmy  la  ville  afin  que  aucune  rumeur  ne  s'esmeust 
ou  peuple.  Et  firent  clorre  toutes  les  portes ,  excepté 
la  porte  Saint  Anthoine  et  la  porte  Saint  Jacques.  Si 
estoient  en  grand  doubte  non  obstant  qu'ilz  eus- 
sent grant  puissance  de  gens  d'armes,  qu'en  la  faveur 
du  duc  de  Bourgongne  et  en  sa  venue  le  peuple  ne 
s'esmeut  contre  eulx,  et  par  espécial  ceux  du  quartier 

des  halles. 

Or  vous  diray  du  duc  de  Bourgongne,  lequel  à 
toute  sa  puissance ,  de  Dampmartin  vint  loger  en  la 
ville  de  Saint  Denis ,  qui  lui  fut  ouverte  et  haban- 
donnée  par  les  hahitans  d'icelles  ^  Si  se  loga  en 
l'ostel  de  l'Espée.  Si  povoit  bien  avoir  en  sa  compai- 
gnie  deux  mille  bacinetz,  chevaliers  et  escuiers  du 
pays  d'Artois  et  de  Picardie ,  comme  de  Flandres ,  de 
Rethelois  et  de  Bourgongne,  avec  de  deux  à  trois 


1 .  Nous  avons  déjà  fait  remarquer  qu'il  y  avait  à  Paris  deux 
hôtels  de  ce  nom-i  Celui-ci  était  sur   l'emplacement   actuel   de 

l'Institut. 

2.  Le  9  février,   d'après  le  Journal  d'un  Bourgeois  de  Paris 

(p.  20). 

mille  combatans,  tant  archiers  comme  arbalestriers  et 
autres  varletz  armez.  Et  estoit  avecques  lui  messire 
Jehan  de  Luxembourg,  et  si  y  estoient  les  gens  du 
conte  Waleran  de  Saint  Pol,  son  oncle.  Après  laquelle 
venue  dudit  duc  de  Bourgongne  dedens  Saint  Denis, 
le  troisiesme  jour  ensuivant,  il  envoya  à  Paris  son  Roy- 
d'armes  d'Artois  portant  lectres  au  Roy,  à  la  Royne, 
au  duc  d'Acquitaine  et  à  ceulx  de  la  ville,  par  les- 
quelles il  leur  escripvoit  qu'ils  voulsissent  estre  contens 
qu'il  alast  devers  eulx  pour  dire  la  cause  de  sa  venue, 
laquelle  comme  il  disoit  estoit  toute  tendant  à  bonne  fin 
et  bonne  enlencign,  et  qu'il  n'estoit  venu  aucunement 
pour  faire  guerre  ne  pour  porter  donmiage  à  quelque 
personne  du  monde,  mais  seulement  au  mandement 
de  son  seigneur  le  duc  d'Acquitaine,  pour  le  servir  et 
lui  obéir  comme  il  appartient  ainsi  que  tenu  y  estoit. 
Lequel  Roy-d'armes  venu  audit  lieu  de  Paris  fut  mené 
en  ung  hostel,  et  tantost  vint  devers  lui  ung  lionune 
qu'il  ne  congnoissoit ,  lequel  lui  dist  qu'il  s'en  alast 
ou  l'on  lui  feroit  desplaisir  de  sa  personne.  Et  tantost 
après,  ainsi  qu'il  devoit  monter  à  cheval  pour  s'en 
retourner,  voiant  qu'on  ne  le  vouloil  oyr  ne  recevoir 
ses  lectres,  vint  de  rechef  à  lui  le  conte  d'Armaignac 
qui  lui  dist,  que  se  lui,  ne  autre  de  par  le  duc  de  Bour- 
gongne, retourneroit  plus  dedens  l^aris^  on  leur  cope- 
roit  les  testes.  Et  sur  ce  ledit  Roy-d  armes  s'en  retourna 
à  Saint  Denis  devers  son  maistre  le  duc  de  Bourgon- 
gne, auquelil  racompla  les  besongnes  dessusdictes  et 
la  rudesse  qu'on  lui  avoit  dit  et  fait.  Si  en  fut  icellui 
duc  très  mal  content,  et  se  conclud  avecques  ceulx  de 
son  conseil  de  y  aler  à  puissance.  Sise  mist  lendemain 
très  matin   aux    champs  avec  toutes  ses  gens,    qui 

estoient  tous  armez  comme  se  prestement  deussent 
entrer  en  bataille,  et,  en  belle  ordonnance,  se  tira 
assez  près  de  la  porte  de  Montmartre,  et  là,  par  grant 
espace,  sur  ung  mont  furent  tous  ordonnés  en  bataille, 
qui  estoit  belle  chose  à  veoir^  Et  ledit  duc  ainsi  là 
estant  envoya  de  rechef  son  Roy-d'armes  à  la  porte 
Saint  Honoré,  laquelle  aussi  estoit  close ,  en  disant  et 
requérant  à  ceulx  qui  estoient  sur  ladicte  porte  que 
quatre  de  ses  plus  féables  chevaliers,  lesquelz  il  avoit 
envoyez  azsez  près  d'icellui  Roy-d'armes,  ilz  voulsis- 
sent oyr  dire  les  causes  de  sa  venue  tendans  à  toute 
bonne  paix.  Mais  il  fut  respondu  [à]Mcellui  que  se  il 
ne  s'en  aloit  bien  tost  on  tireroit  après  lui  de  bons 
quarreaux  d'arbalestes ,  disant  oultre  qu'ilz  n'avoient 
cure  de  oyr  ledit  duc,  ne  ses  chevaliers.  Et  par  ainsi 
retournèrent  devers  leur  maistre.  Cependant  Enguer- 
ran  de  Bournonville,  à  tout  environ  quatre  cens  com- 
batans, estoit  descendu  à  pied  et,  à  tout  l'estendart 
dudit  duc,  estoit  alez  assez  près  de  ladicte  porte  Saint 
Honnoré  pour  veoir  s'il  n'y  pourroit  riens  faire,  car 
leur  espérance  estoit  que  le  peuple  se  mectroit  sus  à 
puissance  pour  les  mectre  dedens  par  aucune  porte. 
Ce  que  pas  n'advint.  Si  [ot]  ^  par  ledit  Enguerrant 
aucunes  paroles  à  messire  Loys  Bourdon  qui  là  estoit  ; 
lequel  ne  respondit  mot.  Et  pour  tant  icellui  Enguer- 
ran,  voyant  qu'il  ne  povoitrien  besongner,  se  retrahy, 
mais  en  lui  retraiant  on  tira  d'arbalestes  après  lui  et 

i .  A  la  manière  dont  Monstrelet  parle  ici  et  en  d^autres  en- 
droits, on  pourrait  croire  qu'il  était  alors  à  Paris ,  ou  bien  encore, 
si  Ton  veut,  qu'il  suivait  l'armée  du  duc  de  Bourgogne. 

2.  Il  y  a  au  texte  :  par  icellui. 

3.  Il  y  a  un  mot  d'omis.  Comme  ot  ou  fut  dit, 

fut  l'un  de  ses  gens  navré,  et  jà  soit  ce  que  lui,  ne  nul 
de  ses  gens  n'eussent  monstre  semblant  de  faire  au- 
cune guerre  par  trait  ne  autrement  à  ceulx  de  Paris, 
pour  la  révérence  du  Roy  et  du  duc  d'Acquitaine,  car 
il  leur  estoit  défendu  dudit  duc.  Lequel,  quant  il  vy 
que  riens  ne  prouffitoit,  s'en  retourna  audit  lieu  de 
Saint- Denis  et  fist  escripre  lectres  lesquelles  il  fist 
ataclier  par  nuit  par  aucuns  de  ses  favorisans  aux 
portaulx  de  l'église  Nostre  Dame ,  du  Palais  et  ailleurs 
aval  Paris,  et  lesquelles  il  envoya  en  plusieurs  bonnes 
villes.  Desquelles  la  teneur  suit  : 

«  Nous ,  Jehan ,  duc  de  Bourgongne ,  conte  de 
Flandres,  d'Artois  et  de  Bourgongne  palatin,  seigneur 
de  Salins  et  de  Malines.  Certifions  à  tous  que  par 
vertu  de  plusieurs  lectres  escriptes  et  signées  de  la 
main  monseigneur  d'Acquitaine,  sommes  venus  de- 
vers Paris  pour  nous  emploier  au  bien  du  Roy  et 
commandement  de  mondit  seigneur  d'Acquitaine,  et 
avecques  ce  le  raectre  hors  de  danger  et  servitute  où 
il  est  pour  le  présent.  Nous  voulons  emploier  nostre 
corps ,  nostre  puissance ,  et  tout  ce  que  Dieu  nous  a 
preste  en  ce  monde,  en  signifiant  à  tous  les  bienveil- 
lans  du  Roy  et  de  monseigneur  d'Acquitaine  qu'ilz 
seront  mis,  si  nous  povons,  à  leur  pleine  franche 
délivrance,  voulenté  et  seigneurie,  et  ceulx  qui  les  ont 
mis  et  tiennent  en  servage  seront  ostez  d'avec  eulx, 
et  chascun  se  retraira  en  son  pays.  Et  afin  que  nul 
n'entende  que  nous  soions  venus  pour  quelque  ambi- 
cion  ou  concupiscence  d'avoir  l'administracion  et 
gouvernement  de  ce  royaume,  et  que  nous  vueillons 
aucunement  endommager  la  bonne  ville  de  Paris, 
sommes  prestz  et  appareillez  d'entretenir  tout  ce  que 

par  l'ordonnance  du  Roy  avons  juré  et  promis,  et 
semblablement  de  retourner  en  aucun  de  nos  pays, 
pourveu  qu'il  soit  ainsi  fait  des  autres  qui  l'ont  juré, 
lesquelz  ont  fait  et  font  tout  le  contraire.  Et  voulons 
bien  que  Dieu  et  chascun  sache,  que  jusques  adonc 
que  nous  sentirons  le  Roy  et  monseigneur  le  duc 
d'Acquitaine  ou  devantdit  estât,  et  les  autres  pareille- 
ment avecques  leurs  gens  et  qui  tiennent  leur  parti 
eslre  départiz  et  retournez  en  leurs  pays,  et  que  mon- 
seigneur le  Roy  soit  pourveu  de  bons  et  notables 
chevaliers,  conseillers  et  serviteurs,  et  pareillement 
mondit  seigneur  d'Acquitaine,  nous  ne  iious  dépar- 
tirons ne  déporterons  de  nostre  entreprise.  Car  nous 
aurions  plus  cher  à  mourir  que  veoir  monseigneur  le 
Roy  et  monseigneur  d'Acquitaine  ainsi  estre  et  de- 
mourer  en  servage.  Et  ne  nous  povons  assez  esmer- 
veiller  comment  les  bons  bourgois  et  loyaulx  subgetz 
de  monseigneur  le  Roy  ont  tel  cuer  envers  lui,  et 
povent  souffrir  telle  durté  qu'on  lui  fait  et  tient.  Et 
avecques  ce,  nous  qui  sommes  si  prouchains  comme 
chascun  scet,  sommes  moult  esmerveillez  de  ce  que 
nulz  n'ont  voulu  oyr  ne  recevoir  noz  chevaliers,  ne 
hérault,  ne  autre  qui  ait  voulu  souffrir  de  présenter 
noz  lectres  à  monseigneur  le  Roy,  à  madame  la 
Royne,  ne  à  monseigneur  d'Acquitaine,  ne  à  la  bonne 
ville  de  Paris.  [Et  jà  soit  ce  que  sans  invasion  de 
traict  ou  aucunement  faire,  fuissiesmes  devant  la 
bonne  ville  de  Paris  parle  mandement]*  devant dict, 
pour  exposer  aucunes  besongnes  touchans  le  bien  de 

1 .  Ce  qui  est  entre  crochets  est  pris  au  ms.  Suppl.  fr,  93  pour 
réparer  une  omission  de  notre  texte  causée  par  la  répétition  des 
mots  bonne  ville  de  Paris,  et  qui  rendait  la  phrase  inintelligible. 

paix  et  de  tout  ce  royaume,  ont  esté  traictez^  de  nos 
gens,  sans  ce  que  pour  beau  parler  on  les  ait  voulu 
oyr.  Mais  par  le  comte  d'Armaignac  fut  dit  à  nostre 
Roy-d'armes  que,  se  il  retournoit  plus,  la  teste  lui  seroit 
ostée.  Lesquelles  choses  nous  sont  moult  dures  à 
porter  et  souffrir,  et  mesmement  que  nous  et  nostre 
compaignie  sommes  venus  en  paiant  par  tout  noz 
despens,  comme  prouchain  et  parent  de  monseigneur 
le  Roy  et  mondit  seigneur  d'Acquitaine.  Requérant  à 
tous  les  bien  vueillans  et  loyaulz  subjects  qu'ilz  nous 
vueillent  aider,  conforter  et  nous  servir  contre  tous 
ceulx  qui  ainsi  ont  mis  en  danger  et  servitute  mondit 
seigneur  d'Acquitaine ,  en  les  signifiant  du  fait  con- 
traire en  temps  et  en  lieu  de  accuser  du  fait  contraire 
de  desloiaulté  envers  leur  souverain  seigneur.  Et  de 
ce  n'ai  point  eu  de  doubte^  Car  à  l'aide  de  Dieu  et  du 
bon  droit  que  nous  avons  en  ceste  querelle,  nous  le 
porterons ,  soustenrons  et  conforterons ,  et  de  ce 
sommes  nous  puissans  et  en  bonne  voulenté  avec 
plusieurs  et  notables  bonnes  villes  de  ce  royaume, 
lesquelles  nous  avons  trouvé  qui  demourront  avec- 
ques  nous.  Donné  à  Saint-Denis,  soubz  nostre  seel 
de  secret  en  l'absence  du  grant%  le  \f  jour  de  février 
l'an  mil  quatre  cens  et  treize.  » 

Lesquelles  lectres  quant  elles  furent  ainsi  trouvées 
que  dit  est,  atachées  en  plusieurs  lieux  dedens  Paris, 

i.   a  Et  bléchiez.  »  (Suppl.  fr.  93.) 

2.  Au  lieu  de  ces  mots  :  Et  de  ce  n'ai  point  eu  de  doubte  le 
ms.  Suppl,  fr.  93  continue  la  phrase  par  les  mots  :  et  de  ce 
n'ayant  point  de  doubte,  qui  valent  mieux. 

3.  Il  y  a  au  texte  :  du  grant  conseil,  faute  qui  ne  se  trouve  pas 
dans  Suppl,  fr,  93, 

ceulz  qui  estoient  contraires  audit  duc  de  Bourgongne 
furent  en  plus  grant  suspicion  que  devant.  Néant- 
moins  ils  pourveurent  si  bien  à  la  garde  de  ladicte 
ville  que  nul  inconvénient  ne  leur  en  advint. 

En  après ,  durant  le  temps  que  ledit  duc  de  Bour- 
gongne estoit  à  Saint-Denis  comme  dit  est,  le  seigneur 
de  Croy  qui  estoit  en  sa  compaignie,  envoya  jusques  à 
vint  hommes  d'armes  ou  environ ,  des  plus  expers  et 
aventureux  de  sa  charge ,  passer  la  rivière  de  Seine, 
très  bien  montez ,  devers  Conflans ,  et  chevauchèrent 
le  plus  secrètement  qu'ils  peurent,  la  lance  au  poing, 
jusques  en  la  ville  de  Montlehery,  et  là  se  logèrent  en 
deux  hosteleries  assez  près  l'un  de  l'autre,  et  fei- 
gnoient  qu'ilz  feussent  au  duc  d'Orléans.  Or  est  ainsi 
que  messire  Jehan  de  Croy,  filz  dudit  seigneur,  qui 
estoit  prisonnier  ou  chastel  comme  dit  est  ailleurs, 
estoit  aucunement  adverti  de  leur  venue  par  le  moien 
d'un  chapelain  qui  léans  se  gouvernoit* .  Si  trouva 
manière  d'aler  oyr  messe  à  l'église  qui  étoit  assez  près 
dudit  chastel.  Et  adonc  iceulx  hommes  d'armes  qui  es- 
toient tous  prestz  et  advisez  de  ce  qu'ilz  vouloient  faire 
montèrent  es  chevaulx  et  vinrent  audit  messire  Jehan 
de  Croy,  lequel  ilz  firent  monter  habilement  sur  ung 
bon  cheval ,  et  incontinent  partans  de  là  chevauchè- 
rent très  roidement  en  tirant  vers  Pontoise,  et  depuis 
prindrent  leur  chemin  pour  retourner  au  passage  par 
où  ilz  avoient  passé  la  rivière  de  Seine.  Et  finable- 
ment  firent  si  bonne  diligence  qu'ilz  ramenèrent  icellui 
franchement  à  son  père,  oudit  lieu  de  Saint-Denis. 

« 

1.   «  Qui  léans  le  gouvernoit.  »  {Suppl.  fr,  93.}  Au  reste  les 
deux  sens  peuvent  s'entendre. 

l^our  laquelle  entreprise  ainsi  par  eulx  achevée  ilz 
furent  grandement  recommandez,  tant  du  duc  de 
Bourgongne  comme  dudit  seigneur  de  Croy.  Et  furent 
les  principaulx  conduisans  ceste  besongne,  Laniont 
de  Launoy ,  Willemel  de  Monchat ,  Jeminet  de  Mol- 
liens,  Jehan  Roussel  et  autres  jusques  au  nombre 
dessusdit.  Toutesfois  ils  furent  poursuys  assez  roi- 
dement  de  la  garnison  dudit  lieu  de  Montlehery,  mais 
ilz  ne  les  porent  trouver  pour  les  divers  chemins  qu'ilz 
tindrent. 

En  oultre  le  duc  de  Bourgongne  envoia  encores  le 
Roy-d'armes  de  Flandres  à  Paris,  portans  lectres  au 
roy  de  Cécile  et  au  duc  de  Berri  et  d'Orléans,  pour 
leur  signifier  les  causes  de  sa  venue,  en  leur  requérant 
qu'ilz  le  souffrissent  parler,  ou  au  moins  ses  gens ,  au 
Roy  ou  au  duc  d'Acquitaine,  et  qu'il  estoit  venu  pour 
tout  bien,  et  que  ce  qu'il  avoit  juré  et  promis  il 
vouloit  entretenir,  et  que  ainsi  voulsissent  faire  de 
leur  partie  ;  disant  oultre  qu'ilz  laissassent  le  Roy  et 
le  duc  d'Âcquuaine  gouverner  son  royaume  sans  les 
tenir  en  servitute,  et  espécialment  icellui  duc  d'Acqui- 
taine, leque  ilz  flétenoient  à  sa  très  grande  desplai- 
sance. Mais  quant  ledit  Roy-d'armes  vint  à  la  porte 
Saint-Anthoine ,  il  lui  fut  dit  qu'il  n'entreroit  point 
dedens  et  qu'on  ne  recevroit  point  ses  lectres,  et  se 
il  ne  s'en  aloit  bien  hastivement ,  qu'on  lui  feroit 
desplaisir.  Lequel  oyant  ce,  se  conseilla  à  soy  mesmes. 
Si  print  sesdictes  lectres  et  les  bouta  en  ung  baston 
fendu,  lequel  il  ficha  en  terre,  et  là  les  laissa,  et  puis, 
le  plus  tost  qu'il  peut,  s'en  retourna  à  Saint  Denis 
devers  son  maistre  le  duc ,  qui ,  en  persévérant ,  fut 
plus  mal  content  que  devant.  INéantmoins,  lui  voiant 

que  riens  ne  povoit  là  achever  de  son  entencion, 
délibéra  avec  son  conseil  de  retourner  en  son  pays, 
et  par  aucuns  peu  de  jours  vint  à  Compiengne  le 
chemin  qu'il  avoit  tenu.  Dedens  laquelle  ville  et 
dedens  la  cité  de  Soissons ,  il  laissa  garnison  de  gens 
d'armes  et  de  traict,  et  laissa  audit  lieu  de  Com- 
piengne pour  capitaines,  messire  Hue  de  LangnyS  les 
seigneurs  de  Saint  Léger  et  de  Sèves ,  Hector  et  Phe- 
lippe  de  Saveuses,  Bonnelet  de  Masengion  et  plusieurs 
autres  expers  hommes  de  guerre  jusques  à  cinq  cens 
combatans  ou  environ.  Et  à  Soissons  fut  mis  en  gar- 
nison Enguerran  de  Bournonville ,  messire  Colard  de 
Fiennes,  Lanier  de  Launoy,  Guiot  le  Bouteiller,  nor- 
mant,  messire  Pierre  de  Menault  et  plusieurs  autres 
gens  de  guerre.  Et  fut  conclud  par  ledit  duc  et  sa 
chevalerie,  avecques  lesdictes  bonnes  villes,  que 
jusques  à  tant  que  le  Roy  et  le  duc  d'Acquitaine 
seroient  en  plein  régime  et  franchise  sans  estre  ainsi 
détenus ,  et  que  lesdiz  seigneurs  qui  ainsi  les  domi- 
noient  et  les  gens  de  leur  bande  seroient  chascun  en 
leurs  pays,  si  comme  lui  le  duc  de  Bourgongne  et 
ceulx  de  son  parti  se  offrant  à  eulx  en  aler  en  leurs 
terres  et  pays ,  ilz  ne  se  départiront  de  celle  opinion 
et  ne  donneront  point  d'obéissance  aux  mandemens 
donnez  par  le  conseil  et  advis  desdiz  seigneurs  ne  de 
ceulx  de  leur  parti.  Et  tout  ce  que  ledit  de  Bourgongne, 
ses  nobles  et  bonnes  villes  signifièrent  et  veulent 
signifier  à  toutes  personnes  de  ce  royaume,  et  ce 
mesme  leur  mande  ledit  duc  de  Bourgongne,  et  de  par 
le  Roy  et  le  duc  d'Acquitaine,  il  requiert  qu'à  celle 

1.   «c  Hue  de  Lannoy.  o  {Suppl.  fr.  93.) 

fin  le  vueillenl  aider  et  eulx  adjoindre  avecques  lui. 
Et  en  ce  faisant  eulx  et  chascun  d'eulx  acquiteront 
leur  loyaulté  et  en  seront  recommandez  toute  leur 
vie.  Et  ledit  duc  leur  promist  de  leur  aider  et  con- 
forter de  tout  son  povoir,  et  de  ce  leur  bailla  ses 
lectres.    En   après  se    parti  de  Compiengne  et   s'en 
retourna  à  Arras.  Si  envoya  ses  Bourguignons,  qui 
estoient  environ  sept  cens  lances,  vivre  ou  pays  de 
Cambrésis  et  en  ïhérasche,  ou  contempt  du  roy  Loys 
de  Cécile  qu'il  héoit  \  et  aussi  de  messire  Robert  de 
Bar  qui  point  ne  Tavoit  voulu    servir  en  ce  voiage, 
et  si  estoit  son  homme  lige.  Ouquel  lieu  d*Arras  il 
manda  venir  devers  lui,  le  deuxiesme  jour  de  mars, 
les  trois  estas  du  pays  d'Artois,  et  par  espécial  les 
nobles,  avec  lesquelz  il  eut  grant  parlement  sur  ses 
afaires,  et  leur  fist  moustrer  par  le  seigneur  de  Dole- 
haing  les  trois  lectres  que  lui  avoient  escriptes  le  duc 
d'Acquitaine.  Et  après  qu'elles  furent  leues,  afferma 
par   sa  foy,  présens  tous   les  seigneurs  là  estans  et 
autres,  qu'elles  estoient  signées  et  escriptes  de  la  main 
dudit  duc  d'Acquitaine.  Et  après  que  tous  ceulx  qui 
là  estoient  lui  eurent  promis  de  le  servir  encontre 
tous  ses  adversaires ,  excepté  le  Roy  et  ses  enfans ,  et 
aussi  qu'il   eut  ordonné   par  son  conseil  à  escripre 
lectres  à  plusieurs  bonnes  villes  du  royaume  de  France, 
il  se  départi  et  s'en  ala  en  son  pays  de  Flandres  pour 
faire  pareillement. 

La  substance  des  lectres  que  ledit  duc  envoya  par 
les  bonnes  et  citez  du  royaume  povez  assez  ymaginer. 
Car  è'estoit  en  leur  remoustrant  la  requeste  du  duc 

1.  Pour  lui  avoir  renvoyé  sa  fille.  Voy.  plus  haut,  p.  414. 

d'Acquitaine  de  venir  à  lui  à  puissance  et  comment  il 
l'avoit  mandé  par  trois  lectres  escriptes  et  signées  de 
sa  propre  main.  Et  en  après  leur  remonstra  comment 
il  estoit  aie  en  France,  et  comment  les  princes  et 
grans  seigneurs  gouvernoient  le  Roy  et  le  dessusdit 
duc  d'Acquitaine ,  dont  il  lui  desplaisoit  grandement , 
et  tout  ce  qu'il  avoit  fait  en  ce  voiage  dont  il  estoit 
retourné,  estoit  traveil  en  vain  sans  riens  besongner 
de  son  fait,  et  requéroit  leur  confort  et  aide  pour  venir 
au  dessus  de  son  emprinse*. 

CHAPITRE  CXVI. 

Comment,  après  que  le  duc  Jehan  de  Bourgongne  fut  retourné  de  France 
et  revenu  en  son  pays,  le  Roy  fist  grans  mandemens  en  tout  son 
royaume  pour  aler  contre  luy. 

Item ,  après  le  département  dudit  duc  de  Bourgon- 
gne de  la  ville  de  Saint-Denis  en  France  et  qu  il  fut 
retourné  en  son  pays  et  qu'il  fut  venu  à  la  congnois- 
sance  du  Roy,  du  duc  d'Acquitaine  et  des  autres 
princes  lors  estans  en  Paris,  avecques  ceulx  de  son 
grant  conseil,  comment  ledit  duc  de  Bourgongne 
avoit  mis  et  laissié  ses  gens  d'armes  es  villes  de  Com- 
piengne, Soissons  et  autres,  lesquelles  estoient  au  Roy 
ou  du  moins  soubz  sa  dominacion,  ilz  furent  de  ce 
moult  esmerveillez,  et  leur  sembloit  qu'il  n'avoit  point 
cause  de  ce  faire.  Et  pour  tant,  afin  de  y  obvier  et 
résister ,  furent  prestement  envoiez  par  tous  les  bail- 
liages et  séneschaulcies  du  royaume  certains  mande- 
mens royaulx,  contenant  que  pour  y  pourveoir  et 

1.  Voy.  aux  additions. 

résister   chascuii  se  meist   sus  pour  servir   le   Roy. 
Duquel  je  me  tais  à  cause  de  brieflé*.  Et  adoncq  tous 
ceulx  qui  tenoient  ou  avoient  tenu  le  parti  du  duc 
de  Bourgongne ,  tant  en  Paris  comme  en  la  marche 
d'environ,    furent  et  estoient  fort  oppressez   et  tra- 
vaillez. Et  en  y  eut  plusieurs  prins  et  décapitez,  et  les 
autres  emprisonnez  et  leurs   biens   appréhendez   et 
saisis  comme  confisquez.  Et  de  rechef  par  la  délibéra- 
cion  du  grant  conseil  royal,  par  toutes  les  parties  du 
royaume   de  France  fut  envoyé  ung  autre   édict  et 
mandement,  par  lequel  ledit  duc  de  Bourgongne  fut 
privé  de  toutes  les  grâces  par  le  Roy  à  lui  autre  foiz 
faictes,   et  avecques  ce,   lui  et  tous  ses   favorables 
bannis  et  habandoimez.  Duquel  mandement  la  copie 
s'ensuit. 

«  Charles  par  la  grâce  de  Dieu  roy  de  France.  A  tous 
ceulx  qui  ces  présentes  lectres  verront,  salut.  Comme 
après  le  très  cruel  et  dampnable  homicide  naguères 
commis  et  perpétréducommandement  et  ordonnance 
de  Jehan,  nostre  cousin  de  Bourgongne,  en  la  per- 
sonne de  bonne  mémoire  nostre  trèscher  et  trèsamé 
seul  frèie,  Loys  duc  d'Orléans,  à  qui  Dieu  face  mercy, 
et  depuis  ledit  homicide  ledit  de  Bourgongne  feust 
venu  en  nostre  bonne  ville  de  Paris,  à  tout  grant 
quantité  de  gens  d'armes  et  de  traict,  contre  nostre 
voulenté  et  oultre  nostre  défense  à  lui  sur  ce  faicte , 
et  qu'il  se  feust  efforcié  de  soy  cuidier  justifier  dudit 
terrible  et  détestable  homicide  par  le  moien  d'au- 
cunes choses  notoirement  faulses  et  non  véritables, 
et  par  plusieurs  erreurs  et  autres  choses  frauduleuses 

i  .  Voy.  aux  additions. 

et  périlleuses  pour  nostre  seigneurie  et  pour  toute  la 
chose  publique,    Nous,    considérans    les    trèsgrans 
maulx,  inconvéniens  et  dommages  irréparables ,  les- 
quelz  par  l'occasion  dudit  homicide  estoient  en  ad- 
venture  de  advenir  à  nous  et  à  nostre  peuple  et  à  tous 
noz  subgectz ,   voulant  obvier  de  tout  nostre  povoir 
aux  périlz  et  inconvéniens  et  garder  nostredit  peuple 
desdiz  dommages,  eussions  mandez  et  fait  venir  en 
nostre  ville  de  Chartres  nostre  trèscher  filz  et  nostre 
nepveu,  le  duc  d'Orléans  qui  est  à  présent,  et  nostre 
trèscher  et  trèsamé  nepveu  le  comte  de  Vertus  son 
frère,  enfans  de  nostredit  frère,  adonc  mendres  d'ans. 
Et  adonc  eussions  fait  certains  traictiez  et  appaise- 
mens  entre  noz  devantditz  nepveux  d'une  part,  et  ledit 
duc  de  Bourgongne  d'autre  part.  Et  jà  soit  ce  que  ledit 
traictié  fut  moult  dur  et  estrange  à  nostredit  nepveu, 
néantraoins  pour  à  nous  obéir  et  pour  pitié  qu'ilz 
avoient  des  dommages  qui  par  la  guerre  povoient  ad- 
venir au  peuple,  ilz  Tout  ainsi  soufert  pareillement. 
Mais  jà  soit  ce  que  en  icellui  traictié,  entre  les  autres 
choses,  ledit  de  Bourgongne  eust  juré  et  promis  en  mes 
mains  que  delà  en  avant  il  seroit  bon,  vray  et  léal  amy 
à  nos  nepveux  et  de  ceulx  qui  les  avoient  soustenus  et 
aidez,  toutesfois,  ce  non  obstant,  assez  tost  après  il  fist 
tout  le  contraire  de  son  serement  et  promesse  devant 
diz,  pour  soy  venger  d'aucuns  de  noz  serviteurs,  les- 
quelz  il  soupeçonnoit  nous  avoir  conseillé  de  faire 
justice  et  raison  de  la  mort  de  nostredit  frère,  et  aussi 
pour  pourveoir  à  la  chose  à  quoy  il  tendoit  tousjours 
et  pour  laquelle  il  avoit  fait  faire  ledit  détestable  et 
dampnable  homicide,  c'estassavoir  afin  qu'il  eust  seul 
et  pour  le  tout  le  gouvernement  de  ce  royaume  et  de 

noslre  personne ,  fist  prendre  plusieurs  de  noz  bons 
et  loyaulx  serviteurs ,  dont  les  plusieurs  fist  mourir, 
et  les  autres  par  voies  estranges  et  desraisonnables  à 
grandes  et  excessives  sommes  de  deniers  rançonna. 
Et  pour  ce,  noz  nepveux  d'Orléans  devant  ditz,  voiant 
comment  ledit  de  Bourgongne  ledit  traictié  de  Char- 
tres par  plusieurs  manières  avoit  rompu  et  riens  ne 
tenoit  quoy  qu'il  eust  juré  et  promis,  nous  requirent 
et  supplièrent  humblement  et  par  plusieurs  foiz  que 
nous  leur  voulsissions  faire  et  administrer  justice  de 
leur  père,  si  comme  nous  y  estions  tenus.  Et  qui  pis  est, 
pour  ce  que  iceulx  noz  nepveux  veoient  qu'ils  ne  po- 
voient  avoir  justice  pour  Tempeschement  que  y  mec- 
toit  ledit  duc  de  Bourgongne,  voldrent  aucunement 
procéder  contre  lui  par  voye  de  fait  pour  venger  la 
mort  de  leurdit   père,   si  comme  naturellement  ils 
estoient  tenus,  ledit  de  Bourgongne  leur  imposa  et 
fist  publier  faulsement  et  contre  toute  vérité,  comme 
nous  sommes  pleinement  informez  et  acertenez,  que 
eulx  et  autres  de  nostre  lignée  estans  en  leur  compai- 
gnie  nous  vouloient  destituer  de  nostre  estât  et  de 
nostre  dignité  royal ,  et  faire  nouvel  roy  en  France. 
Et  soubz  umbre  desdictes  mençonges  et  adevinemens, 
contre   toute  vérité,   esmeut   nostre    peuple  contre 
iceulx,  et  par  ce  voulant  couvrir  sa  mauvaise  et  damp- 
nable  querelle,  et  nous  fist  prendre  nouvelle  querelle 
fondée  sur  mençonge,  dont  tant  de  maux  et  inconvé- 
nienssont  venus  et  advenus  comme  chascun  scet.Car 
soubz  umbre  de  ladicte  guerre  ledit  de  Bourgongne 
a  fait  prendre  et  emprisonner  en  nostre  Chastellet  de 
Paris  et  ailleurs  plusieurs  notables  gentilz  hommes , 
escuiers  et  autres,  pour  ce  qu'il  maintenoit  qu'ilz 

estoient  favorables  aux  bienvueillans  de  la  partie  de 
noz  nepveux  ou  de  plusieurs  autres  de  nostre  sang  et 
lignage   estans  en  leur  compaignie.  Desquelz  il  fist 
plusieurs  questionner  et  cruellement  tourmenter  et 
puis  après  mourir  soubz  umbre  de  justice,  sans  cause 
et  sans  raison  ,  et  les  autres  mourir  de  fain  et  de 
mésaise  èsdictes  prisons ,  et  leur  denyer  confession  et 
artres  sacremens  ecclésiastiques,  puis  les  gecter  aux 
champs  aux  chiens  et  aux  oiseaulx  et  tiranniquement 
dévorer  aux  loups ,  aux  bestes  sauvages,  sans  vouloir 
souffrir  qu'ilz  eussent  sépulture  ecclésiastique  ou  au- 
trement, ne  que  leurs  enfans  nouvellement  nez  feus- 
sent  baptisez;  qui  est  expressément  fait  contre  nostre 
foy .  Et  en  ces  choses  fist  faire  horribles  et  cruelles  et 
les   plus   grandes   inhumanitez   qui    onques    feussent 
veues  ne  oyes.  Et  oultre  plus,  soubz  umbre  de  ladicte 
guerre,  qui  point  n'estoit  nostre  ne  devoit  estre,  mais 
la  sienne  et  pour  son  fait  particulier,  icellui  de  Bour- 
gongne fist  lever  et  exiger  et  sur  noz  subgetz  moult 
excessives  et  merveilleuses  finances ,  tant  par  tailles, 
par  emprunts  et  aussi  par  réformacions ,  comme  en 
prenant  ou  trésor  des  églises  et  en  nos  cours  de  Par- 
lement,   Chastellet  et  ailleurs  mises   en  dépostz   et 
autres  sommes  de  deniers  qui  estoient  mises  et  con- 
signées et  disposées  èsdiz  lieux  au  prouffit  des  femmes 
vesves  et  des  enfans  mineurs  d'ans,  pour  cause  de 
retraicte  ou  de  rachas  de   revenues  et  d'éritages  ou 
autrement,  en  plusieurs  manières.  Fist  oultre  ledit  de 
Bourgongne  en  noz  monnoies  grandes  débilitacions 
et  vilipendence  de  valeur,  dont  il  print  et  par  long 
temps  cueilla  moult  grans  proulfis  ou  préjudice  de 
nous,  de  nostre  peuple  et  de  la  chose  publique.  Et 

tant  que  par  telles  voyes  et  extorcions  ledit  de  Bour- 
gongne  depuis  trois  ans  en  ça  a  appliqué  à  son  singu- 
lier prouffit  la  valeur  de  dix  cent  mil  florins  d'or  et 
plus ,  tant  de  nos  finances  comme  de  l'argent  de  noz 
subgetz,  comme  nous  a  esté  clèrement  moustré  par 
les  comptes  estans  en  la  chambre  des  comptes,  et  sans 
ce  que  aucune  chose  en  ait   esté  converti   à   nostre 
prouffit.  Pour  laquelle  occasion  le  fait  de  marchan- 
dise et  autres   affaires  nécessaires  pour  le  bien   de 
nous  et  de  nostre  peuple  ont  cessé  et  esté  empeschez 
par  aucun  temps  et  les  revenues  de  nostre  demaine, 
si   comme  tout  ce   est  notoire.  Et  lui   non   content 
de  ce ,  mais  à  entencion  de  destruire  totalement  noz 
nepveux  devantditz,  et  aussi  nostre  trèscher  et  très- 
amé  oncle  le  duc  de  Berry,   et  plusieurs  autres  de 
nostre  sang  et  lignage,  afin  que  le  gouvernement  de 
nostre  royaume  demourast  audit  de  Bourgongne  seul 
et  pour  le  tout,   nous  fist  mectre  en  armes  et  nostre 
trèscher  et  amé  premier  filz  le  duc  d'Acquitaine,  à 
tout  très  grant  puissance  de  gens  d'armes  et  de  traict, 
en  contraignant  à  là  venir  plusieurs  de  nostre  sang, 
barons  et  chevaliers  et  autres,  soubz   couleur  qu'il 
disoit  la  guerre  estre  nostre,   dont  il  n'étoit  riens, 
comme  dit  est.  Et  nous  mena  hors  de  Paris  pour  aler 
envayr,  combattre  et  assembler  contre  noz  oncles  et 
nepveux  et  autres,  comme  se  ilz  eussent  esté  tous  jours 
noz  ennemis  et  adversaires,  jà  soit  ce  qu'ilz  eussent 
tous  jours  esté  noz  bons,  vrais  et  loyaulx  amis,  pa- 
rents  et  subgetz  et  obéissans.   Et  de   fait   nous  fist 
mectre  le  siège  devant  la  ville  de   Bourges  où  estoit 
nostre  devant  dit  oncle,  et  là  nous  fist  tenir  par  l'es- 
pace de  cinq  sepmaines  et  plus,  à  nostre  grand  des- 

plaisir,   nous   et  aussi  nostre  filz  en    grant  péril  et 
danger  de  nostre  personne,  tant  pour  les  chaleurs  qui 
couroient ,  comme  pour  les  instances  qui  survindrent 
en  nostre  exercite  et  autrement,  en  moult  de  manières, 
et  tant,  qu'il  convint  que  dudit  lieu  nous  retournissions 
en  nostre  ville  d'Aucerre.  Ouquel  lieu  pareillement 
nous  feismes  venir  et  assembler  nozdiz  oncle,  filz  et 
nepveux ,  et  plusieurs  de  nostre  sang  et  lignage ,  et  là 
par  la  grâce  et  aide  de  Dieu ,  et  du  commandement 
et  ordonnance  de  nous  et  de  nostredit  premier  filz, 
furent  fais  certains  accords,  traictiez  et  appaisemens 
entre    nosdiz   oncles,  filz,   nepveux    et   cousins,    et 
ceulx  qui  lors  estoient  allez  d'une  part,  et  ledit  de 
Bourgongne  d'autre  part  et  ceulx  de  son   aliance. 
Lesquelz  traictiez  et  accords  fais,  les  deux  parties  ju- 
rèrent et  promirent  solennellement   tenir,  garder  et 
entretenir  sans  enfraindre.  Mais  ce  non  obstant,  assez 
tost  après  ce  que  nous  feusmes  revenus  en  nostre  cité 
de  Paris,  le  dit  de  Bourgongne  en  venant  contre  sondit 
serement  et  sa  promesse,  pour  vouloir  briser  et  adni- 
chiler  ladicte  paix  par  lui  faicte  et  par  nous  jurée, 
comme  dit  est ,  fist  faire  et  ordonner  certaines  lectres 
parlans  en  nostre  nom ,  lesquelles  furent  appliquées  à 
édict,  par  lesquelles  il  nous  faisoit  rappeller  et  mectre 
à  néant  grant  partie  de  ce  qui  par  nous  et  nostredit 
filz  avoit  esté  promis  et  octroyé,  en  faisant  le  contraire 
de  ladicte  paix ,  c'estassavoir  la  restitucion  des  terres 
et  héritages ,  bénéfices  et  offices  de  ceulx  qui  avoient 
tenu  la  partie  de  nostre  oncle,  de  nostre  filz,  et  nep- 
veux devantdiz  et  autres  de  nostre  sang  et  lignage,  de 
leurs  allez  et  de  ceulx  de  leur  costé.  Et  qui  plus  est, 
a  fait  tenir  de  (ait  par  long  espace  de  temps ,  contre 


^  ■ 


l|i 


p. . 


-,  * 


.'  y..  ,- 


448  CHRONIQUE  [1  /il  3] 

nostre  plaisir  et  voulenté  et  contre  noz  délibéracions 
et  lectres  sur  ce  faicles,  et  contre  son  serement,  les 
chasteaulx  de  Coucy  et  de  Pierrefons  appartenans  à 
nostredit  nepveu  d'Orléans ,  et  plusieurs  autres  chas- 
teaulx, maisons,  terres  et  héritages  appartenans  à  au- 
tres qui  avoient  tenu  leur  party,  sans  ce  que  pour 
lectres  quelconques  par  nous  octroiées  ne  pour  véri- 
ficacion  sur  ce  faicte  par  nostre  cour  de  Parlement  ne 
autrement,  nostredit  nepveu  d'Orléans  et  plusieurs 
autres  de  ses  bienvueillans  ne  purent  avoir  restilucion 
et  délivrance  de  leursdiz  chasteaulx,  terres,  maisons 
et  biens  dessusdiz,  en  opprimant  et  efforçant  justice 
es  choses  dessusdictes  et  en  plusieurs  autres,  et  mes- 
mement  celle  de  nostre  souveraine  court  de  Parle- 
ment ,  qu'à  peine  estoit-il  homme  qui  osast  dire 
quelque  cliose  contre  les  voulentez  et  entreprinses 
dudit  duc  de  Bourgongne  et  de  ses  complices.  Et 
oultre,  pour  tousjours  détenir  le  gouvernement  de 
nous,  lequel  il  avoit  emprins,  et  cellui  de  nostre  très- 
chère  et  trèsamée  compaigne  la  Royne  et  de  nostredit 
premier  filz,  et  aussi  de  tout  le  fait  de  nostre  royaume, 
et  pour  nous  tenir  en  subjection,  ledit  de  Bourgongne 
fist  eslever  et  mectre  sus  en  noslredicte  ville  de  Paris 
gens  populaires  de  meschant  et  bas  estât ,  lesquelz  sur 
la  confidence ,  puissance  et  auctorité  de  lui  et  par  son 
enhort,  entreprindrent  de  gouverner  les  personnes  de 
nostredicte  compaigne  et  premier  filz,  et  tous  les  fais  de 
nostre  royaume.  Lesquelz  souventesfoiz  sont  venus  es 
consaulx  de  nous  et  de  nostre  court  de  Parlement  moult 
impétueusement  et  violentement ,  en  portant  à  noz 
bons  conseillers  et  officiers  grants  menaces,  tellement 
que  justice  n'y  avoit  point  de  lieu,  et  qu'il  convenoit 

que  tout  ce  qu'ilz  entreprenoient  feust  fait  et  passé 
comment  qu'il  feust.  Et  en  persévérant  en  leurs  maulx 
et  en  leurs  dampnables  entreprinses,  vérité  est  que  le 
vendredi  xxvni®  jour  du  moys  d'avril  derrenier  passé, 
pour  ce  que  ledit  de  Bourgongne,  lesdictes  gens  de 
bas  estât  et  ses  complices  et  aliez,  sentirent  et  apper- 
çeurent  que  plusieurs  de  nostre  sang  et  lignage  et 
autres,  tant  de  nos  officiers,  de  nostredicte  compaigne 
et  de  nostredit  filz,  comme  de  l'Université  et  bons 
bourgois  et  marchans  de  ladicte  ville  de  Paris,  estoient 
mal  contens  du  gouvernement  et  de  l'auctorité  que 
ledit  duc  de  Bourgongne  et  ses  complices  avoient 
entreprins,  doubtans  qu'ilz  ne  les  voulsissent  expulser 
dudit  gouvernement  et  puis  après  punir  et  corriger  de 
leurs  maulx ,  firent  faire  une  grant  assemblée  de  gens 
dont  la  plus  grant  partie  ne  savoient  pour  quoy  ne  à 
quelle  cause  ilz  les  faisoient  assembler.  Et  de  fait, 
sans  auctorité  de  justice,  viendrent  en  armes  par  ma- 
nière de  bataille,  à  eslandart  desploié,  devant  Tostel 
de  nostredit  filz,  ouquel,  contre  son  gré  et  voulenté 
et  à  son  grant  desplaisir ,  ils  prindrent  de  fait  nostre 
trèsclier  et  très  amé  cousin  le  duc  de  Bar,  et  plusieurs 
autres  des  plus  espéciaulx  conseillers  et  serviteurs  de 
nostredit  fils ,  qui  estoient  escrips  en  ung  roole  lequel 
portoit  le  duc  de  Bourgongne  en  sa  main ,  lequel  les 
fist  mener  en  son  hostel  d'Artois  et  puis  après  en 
diverses  prisons.  Et  à  ung  autre  jour  assez  tost  après 
ensuivant,  revindrent  lesdiz  gens  de  bas  estât  par 
l'ennort  dudit  duc  de  Bourgongne  et  par  la  manière 
dessusdicte ,  c'estassavoir  à  tout  grant  armée  de  gens 
et  estandart  déployé,  en  nostre  hostel  de  Saint-Pol, 
ouquel,  par  force  et  violence  [contre  nostre  gré  et 
n  29 

volenté]*  et  aussi  de  nostredicte  conipaigne  et  pre- 
mier filz ,  ils  prindrent  de  fait  iiostre  trèscher  et  amé 
frère,  Loys  duc  en  Bavière,  et  certains  autres  officiers  de 
nostre  premier  filz,  et  aussi  certaines  dames  et  damoi- 
selles  estans  en  la  compaignie  et  service  de  la  Royne, 
lesquelles  ilz  prindrent  en  sa  chambre ,  elle  présente. 
Lesquelz  tous  ensemble  ilz  emmenèrent  et  menèrent 
en  diverses  prisons ,  èsquelles  ilz  les  ont  longuement 
tenus  en  très  grant  péril  de  leurs  personnes.  Et  avec- 
ques  ce ,  lesdictes  gens  de  bcs  estât,  par  le  consen- 
tement, port,  faveur  et  entreprinse  dudit  duc  de 
Bourgongne,  firent  plusieurs  autres  excès,  crimes  et 
délitz,  si  comme  de  nuit  et  de  jour  prendre  sans 
auctorité  de  justice  plusieurs  officiers  de  nous  et  autres 
habitants  de  nostredicte  ville  de  Paris,  et  eulx  mis 
en  prison,  tanstost  après  plusieurs  d'iceulx  occirent  et 
tuèrent  et  les  autres  gectèrent  en  la  rivière  et  les 
noièrent,  et  les  autres  firent  mectre  en  cliartre  et 
composer  à  grant  sommer  de  deniers,  sans  ce  que 
pour  lesdiz  excès  on  les  osast  reprendre  ne  corriger, 
et  tout  par  le  port  et  faveur  dudit  duc  de  Bourgongne, 
qui  par  ces  moiens  nous  a  tenus  et  nostre  compaigne 
la  Royne  et  aussi  nostredit  fils  Loys,  en  grant  servitute 
et  danger,  et  en  telle  que  nous  n'avions  franchise  ne 
liberté  de  quelque  chose  faire  à  nostre  plaisance.  Mais 
nous  avoit  baillé  et  baille  depuis  lesdictes  prinses,  tous 
officiers  et  serviteurs  à  sa  poste  et  mesmement  de  gens 
de  petit  estât,  jusques  à  ce  qu'il  pleut  à  Nostre  Sei- 
gneur, que  par  bon  moien ,  provision  et  diligence  de 
nostre  trèscher  et  bien  amé  cousin  le  roy  de  Cécile, 

i .  Addition  du  ms.  Suppl.  fr,  93. 

de  nostre  fils  et  nepveu  d'Orléans,  et  de  nos  trèschers 
et  amés  cousins  le  duc  de  Bourbon,  le  conte  d'Alen- 
çon,  le  conte  d'Eu  et  plusieurs  autres  de  nostre  sang 
et  lignage,  et  de  plusieurs  prélas,  barons,  chevaliers 
et  escuiers  et  plusieurs  de  nostre  court  de  Parlement 
et  plusieurs  de  nostre  fille  l'Université  et  bons  bour- 
gois  et  marchans  de  nostre  ville  de  Paris,  Nous, 
nostredicte  compaigne  et  filz,  feusmes  remis  en  nostre 
franchise  et  liberté  en  tel  estât  que  nous  par  raison 
devions  estre,  et  que  ladicte  paix  par  nous  faicte, 
audit  lieu  d'Aucerre  confermée,  est  de  nouvel  jurée, 
tant  par  ledit  de  Bourgongne  comme  par  autres  de 
nostre  sang  et  lignage.  Jà  soit  ce  que  ledit  de  Bour- 
gongne, devant  la  chevaulchée  que  nostredit  nepveu 
et  filz  fist  par  le  moien  de  la  ville  de  Paris,  le  ven- 
redi  nii^  jour  du  mois  d'aoust  derrenièrement  passé, 
se  feust  efforcé  de  tout  son  povoir  de  rompre  et  em- 
pescher  ladicte  paix  le  venredi  lui''  jour  du  mois 
d'aoust  derrenièrement  passé*,  en  faisant  publier  et 
dire  en  plusieurs  hostelz  et  en  moult  de  places  com- 
munes de  nostredicte  ville  de  Paris,  que  accorder  et 
consentir  à  ladicte  paix  estoit  toute  destruccion  des 
bonnes  gens  de  nostredicte  ville  de  Paris;  qui  estoit 
une  très  mauvaise,  faulse  et  dampiiable  induction, 
comme  il  est  assez  notoire.  Et  depuis  ladicte  paix 
ainsi  renouvelée  et  réformée  comme  dit  est ,  ledit  de 
Bourgongne  aiant  grant  desplaisance  d'icelle  et  de  ce 
aussi  que  l'une  des  parties  desdictes  gens  de  bas  estât 
troubleurs  et  violeurs  de  paix  s'estoient  absentez  et 

1 .  «  Le  premier  jour  d'aoust,  qui  fut  un  mardy,  les  articles  de 
la  paix  furent  leues  devant  le  Roy,  monseigneur  de  Guyenne,  et 
plusieurs  seigneurs  présens.  »  {Juv.  des  Ursins,  p.  259.) 

rendus  fugitifz  de  nostredicte  ville  de  Paris ,  feignans 
qu'il  s'en  vouloit*  aler  en  Bourgongne,  jà  soit  ce  qu'il 
n'y  alast  point  mais  s'en  ala  en  Flandres  et  en  ses  pays 
ailleurs  et  en  ses  terres  et  seigneuries,  où  il  recueilli 
et  récepta  lesditz  criminelz  et  violeurs  de  paix  et  aussi 
faulx  traistres  homicides,  lesquelz  de  son  commande- 
ment et  ordonnance  occirent  et  tuèrent  nostredit  frère 
de  bonne  mémoire,  comme  dit  est.  Et  jà  soit  ce  que 
depuis  le  département  dudit  de  Bourgongne  nous 
eussions  envoyé  devers  lui  noz  messagers  solemnelz, 
par  lesquelz  entre  les  autres  choses  nous  lui  feismes 
requérir  et  commander  de  par  nous,  que  lesdiz  mal- 
faicteurs ,  lesquelz  il  retenoit  devers  lui ,  desquelz  les 
plusieurs  ont  esté  convaincus  de  crime  de  lèze-majesté 
devers  nous  et  pour  ceste  cause  banny  perpétuelle- 
ment  de  nostre  royaume,  et  les  autres  sont  appelez  au 
droit  de  nous,  qu'il  les  nous  voulsist  envoyer  pour 
faire  justice  selon  leurs  démérites,  et  aussi  qu'il  nous 
voulsist  rendre  ou  faire  rendre  et  restituer  plusieurs 
de  noz  chasteaulx ,  lesquelz  il  détenoit  et  faisoit  dé- 
tenir pour  lui  et  à  son  prouffit  contre  nostre  gré  et 
voulenté,  c'estassavoir  les  chasteaulx  de  Crotoy,  de 
Caen  et  Cherbourg  %  néantmoins  de  toutes  ces  choses 
a  esté  inobédient.  Et  qui  pis  est,  soubz  umbre  d'au- 
cunes faulses  et  décevables  couleurs  par  lui  exquises, 
fist  le  plus  grant  mandement  qu'il  peut  de  gens 
d'armes  et  de  traict,  tant  de  ses  pays  de  Bourgongne, 
de  Savoie,  comme  de  Flandres,  d'Artois  et  d'ailleurs, 
afin  de  venir  et  approucher  vers  nostre  dicte  ville  de 

1 .  Notre  texte  porte  :  Qu'ilz  s'en  vouloient.  Ce  qui  n'a  pas  de 
sens.  Cette  faute  ne  se  trouve  pas  dans  le  Suppl.  />.  93. 

2.  Ici  le  ms.  Suppl.  fr,  93  met  à  tort  :  Chinon. 

Paris.  Et  pour  avoir  passage,  port  et  faveur,  escripvi 
et  envoya  lectres  closes  à  plusieurs  de  nos  bonnes 
villes,  en  requérant  à  elles  confort,  soubz  couleur  de 
ce  qu'il  disoit  qu'il  vouloir  venir  à  Paris  par  le  man- 
dement de  nostredit  premier  filz,  pour  nous  mettre 
hors  de  servage  et  de  prison,  en  quoy  il  disoit  que 
nous  estions  détenus.  Laquelle  chose  estoit  une  faulse 
et  notoire  ^inençonge.  Car  nous  ne  fumes  onques  en 
plus  grande  liberté  et  franchise  que  nous  sommes 
ores  à  présent  et  que  nous  avons  esté  depuis  son 
département  de  nous.  Et  ainsi*  il  n'est  point  vray 
que  sur  ce  il  ait  eu  mandement  de  nous,  mais  est  vray 
que  par  noz  lectres  patentes,  nous  et  nostredit  filz  lui 
avons  mandé  et  défendu  surtout  quanqu'il  se  povoit 
meffaire  envers  nous,  qu'il  ne  feust  si  osé  de  venir 
devers  nous  à  tout  compaignies  ne  assemblées  de  gens 
d'armes,  dont  il  ne  lui  a  chalu  ne  n'a  tenu  cure.  Mais 
qui  pis  est,  détint  et  détient  ung  des  huissiers  de 
notre  dicte  court  de  Parlement,  lequel  nous  avions 
envoie  devers  lui  garny  de  nos  lectres  patentes  à  lui 
faire  les  défenses,  lesquelles  il  lui  a  faictes  bien  et 
solemnellement.  Et  en  persévérant  de  mal  en  pis  et 
continuant  en  son  mauvais  et  dampnable  propos,  et 
en  vilipendant  et  conlemptartt  lesdiz  mandemens  et 
défenses  de  nous  qui  sommes  son  souverain  seigneur, 
et  en  soy  rendant  rebelle  et  inobédient  à  nous,  de  fait 
icellui  de  Bourgongne  se  mist  en  chemin  contre  nosdiz 
mandemens  et  défenses,  en  approchant  nostredicte 
ville  de  Paris  à  tout  le  plus  grant  effort  et  puissance 
de  gens  d'armes  et  de  traict  qu'il  a  peu  procurer,  par 

i .  Et  aussi  (  SuppL  />.  93  ). 

manière  de  guerre  et  hostilité ,  en  troublant  et  rom- 
pant de  fait  en  tant  qu'en  lui  est,  ladicte  paix  tant 
solemnellement  jurée  comme  dit  est,  en  lui  consti- 
tuant et  rendant  ingrat  et  indigne  des  biens  et  grâces 
par  nous  à  lui  faictes  ou  temps  passé.  Et  tient  et 
amaine  en  sa  compaignie  les  faulx  traistres,  homi- 
cides, violeurs  de  paix,  criminelz  et  convaincus  de 
crime  de  lèze-majesté  et  bannis  de  nostre  royaume, 
pour  se  esforcer  de  esmouvoir  nostre  peuple  à  faire 
grande  sédicion  en  nostre  bonne  ville  de  Paris  et 
ailleurs.  Et  de  fait  s'est  bouté  en  nostre  ville  de  Com- 
piengne  contre  certaines  iioz  lectres  de  défense  par 
nous  faicte  aux  habitants  de  ladicte  ville  qu  ilz  ne  le 
souffreissent  point  entrer  à  puissance  ne  à  compai- 
gnie de  gens  d'armes ,  et  desquelles  lectres  il  estoit 
adverti  et  certifié,  dont  il  n'a  tenu  compte.  Mais  qui 
pis  est,  icelle  nostre  ville  a  fait  tenir  et  ocuper  pour 
soy  aider  contre  nos  défenses.  Et  pareillement  a  fait 
prendre  et  ocuper  nostre  ville  de  Soissons  par  aucuns 
de  ses  gens ,  non  obstant  que  les  habitants  de  ladicte 
ville  eussent  de  par  nous  lectres  de  défenses  comme 
dit  est,  et  dont  les  gens  dudit  duc  de  Bourgongne  ont 
esté  adcer tenez  et  advertis.  Et  tellement  s'est  approu- 
ché  ledit  duc  de  Bourgongne,  qu'il  s'est  bouté  en 
nostre  ville  de  Saint-Denis  en  France,  et  icelle  détient 
et  ocupe  contre  nostre  gré,  plaisir  et  voulenté,  en 
faisant  d'icelle  bastille  et  frontière  contre  nostre  ville 
de  Paris.  Et  en  démoustrant  par  effect  sa  mauvaise 
et  dampnable  voulenté,  vint  à  tout  sa  puissance  de 
gens  d'armes  par  manière  d'hostilité,  à  tout  sadicte 
puissance,  à  estendart  desploié,  devant  nostredicte 
ville  de  Paris,  et  là  se  tint  en  bataille  ordonnée  par 

longtemps ,    et  envoya   des    coureurs    jusques   aux 
portes  d'icelle  ville ,  cuidant  faire  en  icelle  sédicion 
et  esmouvoir  le  peuple,  en  cuidant  en  icelle  entrer 
par  force  et  violence  contre  nostre  voulenté ,  en  fai- 
sant fait  d'ennemi  et  en  commetant  crime  de  lèze- 
majesté  envers  nous,  dont  plusieurs  complaintes  nous 
sont  venues  et  viennent  de  jour  en  jour  incessam- 
ment.  Savoir  faisons  que  nous,   les  choses  dessus- 
dictes   considérées,   et  autres   plusieurs   à   ce   nous 
mouvans,  et  mesmes  eu  considéracion  aux  manières 
qu'il  a  tousjours  tenues  devers  nous  depuis  la  mort 
de  nostredit  frère  jusques  à  présent ,  lequel  en  tous 
ses  fais  a  tousjours  procédé  par  voye  de  fait  et  par 
puissance  et  force  d'armes ,  et  qui  par  plusieurs  foiz 
n'a  point  obéy  à  nous  en  pareil  cas,  c'estassavoir  aux 
commandemens  lesquelz  lui   ont  esté   fais   de   non 
venir  devers  nous  en  nostre  ville  de  Paris  à  tout 
puissance  d'armes,  et  ne  voult  oncques  obéir  à  nous 
ne  à  noz  commandements  si  non  en  ce  qui  lui  a  pieu, 
pour  quoy  il  est  et  doit  estre  tenu  pour  ingrat  et 
privé  de  tous  les  biens  et  grâces  que  nous  lui  avons 
autre  foiz  faictes.  Et  eue  sur  ce  très  grande  et  meure 
délibéracion  de  conseil  avec  plusieurs  de  nostre  sang 
et  lignage  et  autres  noz  subgetz  et  preudommes  tant 
de  nostre  grant  conseil  comme  de  la  court  de  nostre 
Parlement  et  de  nostre  fille  l'Université,  des  bons 
bourgois  et  marchans  de  nostre  bonne  ville  de  Paris 
en  très  grand  nombre,  icellui  de  Bourgongne  et  tous 
autres  qui  contre  nosdictes  défenses  et  ordonnances 
se  tendront  avecques  lui  et  qui  lui  donront  conseil, 
confort  et  aide,  après  la  préseîitacion  de  ces  pré- 
sentes, tenons  et  réputons,  tendrons  et  réputerons 

pour  rebelles  et  inobédiens  à  nous ,  pour  violeurs  et 
infracteurs  de  paix,  et  par  conséquent  pour  ennemis 
et  adversaires  de  tout  le  bien  publique  de  ce  royaume. 
Et  pour  ces  causes  avons  ordonné  et  délibéré  de  man- 
der et  convoquer  devers  nous  par  forme  de  arrière- 
ban  et  autrement,  le  plus  tost  que  faire  se  pourra, 
tous  noz  hommes  et  vassaulx  tenans  de  nous  en  fiefs 
ou  arrière-fiefs,  et  aussi  des  gens  des  bonnes  villes  de 
nostre  royaume  qui  ont  acoustumé  d'estre  en  armes 
et  suivre  les  guerres,  pour  nous  servir,  aider  et  con- 
forter, et  résister  à  la  puissance  et  perverse  voulenté  et 
entreprinse  du  duc  de  Bourgongne  et  de  ses  com- 
plices, et  pour  les  mectre  et  réduire  en  nostre  subjec- 
tion  et  obéissance  comme  ilz  doivent  estre,  et  pour 
les  punir,  corriger  et  chastier  de  leurs  méfais  et  entre- 
prinses,  tellement  que  Tonneur  nous  en  demeure.  Si 
donnons  en   mandement   que   ces   présentes  à  noz 
amez  et  féaulx  conseillers  gens  tenans  nostre  Parle- 
ment, au  prévost  de  Paris,  au  bailli  d'Amiens  et  à 
tous  noz  autres  justiciers  et  officiers  et  à  leurs  lieuxte- 
nants,  et  à  cliascun  d'eulx  si  comme  à  lui  appartiendra, 
que  ces  présentes  lectres  publient  ou  facent  publier 
en  leurs  sièges  et  auditoires  et  hors,  en  lieux  publi- 
ques, par  toutes  villes  et  lieux  à  faire  proclamacions 
acoustumées,  afin  que  aucuns  n'y  puissent  prétendre 
ignorance.  En  faisant  commandement  de  par  nous  à 
tous  noz  subgetz  et  autres  qui  ont  acoustumé  de  user 
d  armes,  que  incontinent  et  le  plus  tost  que  faire  se 
pourra,  viengnent  devers  nous  à  tout  la  plus  grant 
puissance  de  gens  d  armes  qu'ilz  pourront,  faire'  en 

1 .  Le  ins.  Suppi,  fr,  93  ajoute  ici  les  mots  :  Pour  nous  servii-. 

ce  que  es  choses  dessusdictes  nous  leur  vouldrons 
commander  sur  tout  quanque  ilz  se  pourront  meffaire 
envers  nous ,  en  les  contraignant  à  ce  par  prinse  et 
explectacion  de  leurs  biens,  par  arrest  et  détencion 
de  leurs  personnes,  se  mestier  est,  tous  ceulx  qu'ilz 
trouveront  estre  négligens  ou  en  défault  de  obéir  à 
nos  commandemens  et  ordonnances  devant  dictes. 
En  lesmoing  desquelles  choses  nous  avons  fait  mectre 
à  ces  présentes  nostre  seel.  Donné  à  Paris  le  x®  jour 
du  mois  de  février,  l'an  mil  quatre  cens  et  treize,  et 
de  notre  règne  le  xxxni®.  Ainsi  signé  :  par  le  Roy,  à  la 
relacion  du  grant  conseil  tenu  par  la  Royne  et  monsei- 
gneur d'Acquitaine.  » 

Lequel  mandement  fut  publié  à  Amiens  et  puis  après 
es  prevostez  et  par  tout  le  bailliage,  par  la  commission 
dudit  bailly. 

CHAPITRE  GXVII. 

Comment  les  chaynes  de  Paris  furent  ostées.  Et  des  mandemens  royaulx 

qui  de  rechef  furent  publiez. 

Item,  après  que  le  duc  de  Bourgongne  se  fut  retrait 
de  France  en  ses  pays,  comme  dit  est  dessus,  Tane- 
gui  du  Chastel ,  chevalier,  qui  naguères  avoit  été  fait 
prévost  de  Paris,  avecques  lui  Remonnet  de  Là.  Guerre, 
furent  commis  de  par  les  ducs  de  Berry  et  d'Orléans 
à  faire  oster  et  destacher  toutes  les  chaynes  estant  es 
carrefours  de  la  ville  de  Paris  et  les  faire  aporter  en 
la  bastille  Saint-Anthoine  et  ou  chastel  du  Louvre. 
Et  aussi  prindrent  et  ostèrent  toutes  les  armeures  des 
bourgois  et  manans,  et  les  firent  porter  es  forteresses 
dessusdictes ,   chevauchans   parmy  Paris  en  armes , 

tous  les  jours,  à  grant  compaignie.  Et  avoient  cha- 
rioz  et  charrètes  qui  menoient  lesdictes  chaynes  et 
armures  es  lieux  dessusdiz.  Et  n'y  avoit  pour  ce 
temps  si  hardi  bourgois  qui  osast  porter  baston  dé- 
fensable.  Et  avecques  ce  lesdictes  gens  d'armes  fai- 
soient  le  guet  de  nuit  et  de  jour  aux  portes  et  aux 
murs  aux  despens  desdiz  bourgois  et  manans,  et  ne  se 
fioit  on  de  riens  en  eulx.  Pourquoy  lesdiz  bourgois 
furent  moult  troublez  et  ennuyeux  ou  cuer,  quant  ilz 
virent  qu'on  tenoit  telles  manières  contre  eulx.  Et  y 
en  avoit  plusieurs  qui  moult  se  repentoient  de  ce  qu'il z 
s'estoient  mis  en  la  subjeccion  des  adversaires  du  duc 
de   Bourgongne,  mais  semblant  n'en  osoient  faire*. 

i.  Voici  le  récit  des  mêmes  faits  tiré  de  la  clironique  manu- 
scrite que  nous  avons  déjà  plusieurs  fois  citée  :  a  Apres  le  retour 
du  duc  de  Bourgoingne  du  voiage  de  Saint-Denis ,  Taneghy  du 
Chastel,  chevalier  et  prévost  de  Paris,  et  Remonnet  de  La  Guerre 
furent  commis  de  par  les  ducqs  de  Berry  et  d'Orléans ,  à  faire 
hoster  et  destacquier  toutes  les  cainnes  des  rues  et  quarefours  de 
Paris,  et  de  les  faire  mener  en  la  Bastille  St.  Anlhonne  et  au 
chastel  du  Louvre ,  et  de  faire  prendre  et  oster  toutes  les  armeures 
des  bourgois  et  manans  de  Paris,  et  de  faire  porter  esdictes  forte- 
resches  icelles  armures.  Et  ainsi  le  firent.  Et  chevaulçoient  parmv 
Paris  en  armes  tous  les  jours  à  grant  compaignie,  et  avoient  cars 
et  carectes  qui  menoient  lesdictes  caines  et  armeures  es  lieux  des- 
susdiz. Et  firent  tant  que  il  n'y  avoit  nul  bourgois  ne  manant  qui 
osast  portef  quelque  baston  ne  armeure  ,  fors  ung  petit  coutel  à 
taillier  son  pain.  Et  ne  furent  creus  à  garder  porte  ne  tour  de 
ladicte  ville  par  nuit  ne  par  jour,  mais  on  les  faisoit  garder  par 
les  gens  d'armes  de  la  garnison  de  ladicte  ville  de  Paris ,  aux  des- 
pens desdiz  bourgois  et  manans.  »  (Bibl.  imp,,  Cord.  16,  fol.  348.) 
Comme  on  le  voit,  les  deux  récits  sont  tellement  semblables,  qu'il 
faut  que  Tun  ait  été  pris  sur  l'autre.  Nous  penchons  à  croire  que 
c'est  Monstrelet  qui  est  ici  l'emprunteur.  Il  est  bon  de  remarquer 
que  cette  chronique  manuscrite  s'arrête  à  l'an  1 431 ,  et  que  l'écri- 
ture est  certainement  de  ce  temps-là. 

A  rencontre  duquel  duc  furent  de  rechef  envoyez 
par  tout  le  royaume  divers  mandemens,  contenant 
en  substance  comment  le  duc  de  Bourgongne  avoit 
esté  devant  Paris  comme  vous  avez  oy  dessus,  et 
comment  par  ses  lectres  et  autrement  il  vouloit  dé- 
cevoir et  séduire  le  peuple,  en  faisant  afficher  ses 
lectres   aux   portaulx  des  églises  de  ladicte  ville  et 
ailleurs,  et  en  plusieurs  autres  manières;  et  aussi 
comment  il  donnoit  à  entendre  que  les  ducs  de  Berry 
et  d'Orléans  le  tenoient  en  servage'  et  son  filz  le  duc 
d'Acquitaine,    laquelle  chose  le   Roy  dénie  en   ses 
lectres  entièrement;  disant  oultre  qu'ilz  ne  furent  on- 
ques  en  plus  grant  franchise  qu'ilz  estoient  pour  lors, 
depuis  la  mort  du  duc  d'Orléans  son  frère.  Et  puis 
mectoit  oultre  comment  le  duc  de  Bourgongne  voulut 
entrer  en  la  ville  de  Paris  pour  prendre  et  usurper  le 
régime  de  lui,   du  duc  d'Acquitaine   et  de  tout  le 
royaume;  en   disant  que   depuis  l'omicide  du    duc 
d'Orléans  son  frère ,  ledit  duc  et  les  siens  ont  reçeu 
plus  de  soixante  cens  mille   frans.  Pour  lesquelles 
choses  et  autres  plus  à  plain  déclairées  en  autres 
lectres  de  ce  faictes,  le  Roy  déclaire  icellui  duc  estre 
rebelle,  inobédient,  briseur  et  violeur  de  paix,   et 
ennemi  de  lui  et  de  tout  son  royaume,  et  a  enlencion 
de  toute  sa  puissance  obvier  et  résister  audit  duc ,  et 
lui  et  tous  les  siens  adhérens  aidant  et  confortans, 
mectre   en    telle    subjeccion  et   obédience  que    par 
raison   doivent  estre  mis  subjectz  inobédiens  à  leur 
souverain  seigneur  *. 

1 .  Le  Roi.  , 

2.  Voy.  aux  additions. 


.  Il 

Item,  depuis  fut  renvoyé  ung  autre  mandement 
presque  semblable  au  dessusdit ,  en  mandant  destroi- 
tement  que  nul,  de  quelque  estât  qu'il  soit,  ne  voise 
servir  ledit  duc  de  Bourgongne,  et  que  tous  ceulx  qui 
y  sont  alez,  tantost  et  sans  délay  retournent  en  leurs 
maisons,  sur  peine  de  confiscacion  de  corps  et  de 
biens.  Lesquelles  lectres  et  mandemens  furent  pu- 
bliées à  Amiens,  du  bailly  et  par  le  prévost  d'icelle 
ville  \ 

En  après  furent  envoiées  lectres  patentes  de  par  le 
Roy  aux  nobles  d'Artois,  et  d'autre  part  au  bailliage 
d'Amiens  et  de  Tournay  et  aussi  en  Vermandois,  qui 
paravant  estoient  alez  devers  le  duc  de  Bourgongne 
devant  Paris,  et  en  expédicion  l'avoient  acompaigné. 
Et  à  autres  qui  n'avoient  point  esté  avecques,  furent 
envoiées  lectres  scellées  du  petit  rond  seel.  Les  pre- 
mières défendoient  de  par  le  Roy  sur  les  peines  des- 
susdictes,  que  doresenavant  les  dessusdiz  nobles  ne 
se  tenissent  ne  accompagnassent  avec  ledit  duc  de 
Bourgongne,  et  que  à  lui  ne  aux  siens  ne  promeissent, 
ne  donnassent  conseil  ne  aide ,  mais  se  préparassent 
en  armes  et  chevaulx  pour  servir  le  Roy  contre  ledit 
de  Bourgongne  et  contre  ses  aidans.    Les  secondes 
lectres  faisoient  mencion  que  les  dessusdiz  nobles  se 
préparassent  en  armes  et  en  chevaulx ,  à  la  plus  grant 
puissance  qu'ilz  pourroient,  et  que  tost  venissent  à 
Paris  audit  Roy,  ou  en  quelque  lieu  qu'il  seroit,  et  par 
Faide  d'iceulx,  de  tout  en  tout,  avoit  entencion  de 
impugner  et  humilier  ledit  duc  de  Bourgongne,  ses 
favorables  et  compaignons.    Et  en  après,   les  deux 


4 .  Voy.  aux  additions. 

manières  de  lectres  dessusdictes  furent  envoiées  à 
Amiens  par  le  chancelier  et  furent  baillées  au  bailly 
d'Amiens,  et  ledit  bailly  les  envoya,  selon  ce  qu'on 
lui  mandoit,  aux  gardes  des  prévostez  et  bailliages, 
afin  que  une  chascune  garde  desdictes  prévostez  et 
bailliages  les  baillast  à  ceulx  qui  demouroient  en 
leurs  prévostez  et  bailliages,  et  que  lesdictes  gardes 
receussent  lectres  s'ilz  povoient  et  que  icelles  en- 
volassent à  Paris,  et  aussi  que  iceulx  escripvissent 
comment  ilz  les  avoient  baillées.  Et  s'ilz  ne  povoient 
avoir  lectres  de  réception,  que  aussi  les  rescripvis- 
sent  à  Paris,  afin  qu'où  sceut  que  icelles  lectres 
feussent  receues  par  ceulx  à  qui  le  Roy  les  envoioit, 
et  qu'ilz  ne  peussent  ignorer  qu  ilz  ne  les  eussent 
receues. 

Item,  en  ce  temps  l'évesque  de  Paris*,  à  la  requeste 
de  l'Université ,  envoya  le  duc  de  Bourgongne  pour 
scavoir  s'il  vouloit  advouer  maistre  Jehan  Petit  des 
articles  que  autrefoiz  avoit  proposez  à  sa  requeste 
contre  le  duc  d'Orléans  défunct.  Lequel  de  Bourgon- 
gne respondi  aux  messages  que  ledit  maistre  Jehan  ne 
vouloit  porter  ne  advouer,  si  non  en  son  bon  droit. 
Après  laquelle  response  iceulx  retournez  à  Paris  de- 
vers ledit  évesque  et  l'inquisiteur  de  la  foy,  fut  or- 
donné que  les  articles  dessusdiz  seroient  condempnez 
à  estre  ars  publiquement,  présent  le  clergié  et  tous 
autres  qui  veoir  le  vouldroient,  et  ainsi  fut  fait.  Et 
adonc  fut  renommé  que  on  yroit  quérir  les  os  dudit 
maistre  Jehan  Petit,  qui  estoit  trespassé  et  enterré  en 
la  ville  de  Hesdin.  Mais  en  fin  riens  n'en  fut  fait.  El 


i .  C'était  Gérard  de  Montaigu ,  frère  du  grand-maître. 

vouloit  on  iceulx  ardoir  en  la  ville  de  Paris,  ou  lieu 
où  lesdiz  articles  avoient  esté  ars. 


CHAPITRE   CXVIir. 

Gomment  le  duc  de  Bourgogne  eut  grand  parlement  avec  les  nobles  de 
ses  païs ,  à  Arras ,  qui  lui  promeirent  de  le  servir  contre  ses  adver- 
saires *. 

Item,  le  duc  de  Bourgongne  qui  chascun  jour  avoit 
nouvelles  comment  le  Roy  et  le  duc  d'Acquitaine 
estoient  chascun  jour  tournez  contre  lui  par  le  moien 
de  ceulx  qui  pour  lors  gouvemoient,  fist  assembler 
en  la  ville  dArras  tous  les  nobles  hommes  dArtois  et 
de  Picardie.  Ouquel  lieu,  quant  il  y  fut  venu,  en  la 
présence  d'iceulx ,  premièrement  s'excusa  de  ce  qu'il 
avoit  tant  tardé  à  venir ,  et  leur  dist  qu'il  estoit  aie  à 
Paris  au  mandement  du  duc  d'Acquitaine.  Et  de  re- 
chef fist  là  lire  les  lectres  escriptes  de  la  main  dudit 
duc  :  dist  oultre  qu'il  avoit  laissié  ses  gens  es  villes  de 
Compiengne  et  Soissons,  a  la  requeste  d'iceulx  et  pour 
le  bien  du  Roy,  par  lesquelles  villes  il  sçavoit  vérita- 
blement que  le  Roy,  par  Tinduccion  de  ses  adver- 
saires, faisoit  grant  assemblée  de  gens  d'armes  pour 
icelles  reconquerre.  Pour  quoy  il  requéroit  aux  nobles 
dessusdiz,  que  sur  ce  lui  voulsissent  donner  conseil  et 
aide.  A  quoy  par  iceulx  lui  fut  respondu,  que  voulen- 
tiers  le  serviroient  à  l'encontre  de  tous  ses  adversaires, 
réservé  le  Roy  et  ses  enfans.  Et  ainsi  lui  promirent, 
excepté  le  seigneur  de  Ronq,  qui  dist  qu'il  le  serviroit 
contre  le  Roy  et  tous  autres. 

i.  L'intitulé  de  ce  chapitre  est  pris  sur  l'édit.  de  4572. 

Et  adonc  régnoit  par  toutes  les  parties  du  royaume 
de  France  et  en  divers  pays,  une  maladie  qui  se  tenoit 
en  la  teste.  De  laquelle  moururent  plusieurs  per- 
sonnes, tant  vielz  que  jeunes.  Et  nommoit-on  ladicte 
maladie,  la  coqueluche. 


CHAPITRE   GXIX. 


Comment  le  grant  conseil  du  Roy  fut  assemblé ,  présent  la  Royne  et  le 
duc  d'Acquitaine ,  où  il  fut  conclud  de  faire  guerre  au  duc  de 
Bourgongne. 

liera ,  le  second  jour  du  mois  de  mars  de  cest  an, 
furent  assemblez  en  l'ostel  de  Saint-Pol,  en  présence 
de  la  Royne  et  du  duc  d'Acquitaine,  pour  ce  que  le 
Roy  estoit  malade ,  plusieurs  princes  et  prélas,  avec- 
ques  le  conseil  royal.  Auxquelz  par  la  bouche  du  chan- 
celier de  France  fu  remonstré,  bien  et  au  long,  tout 
Testât  et  gouvernement  dudit  duc  de  Bourgongne ,  et 
comment  il  s'estoit  conduit  rigoreusement  devers  le 
Roy  et  les  seigneurs  de  son  sang  par  plusieurs  et  di- 
verses foiz,  depuis  la  mort  du  duc  Loys  d'Orléans 
défunct,  et  mesmement  comment  derrenièrement , 
oultre  les  défenses  du  Roy  et  du  duc  d'Acquitaine, 
il  estoit  venu  à  puissance  de  gens  d'armes  et  à  estan- 
dart  desploié  devant  la  ville  de  Paris ,  en  faisant  plu- 
sieurs violences  irréparables  ou  royaume.  Et  de  fait 
avoit  mis  garnison  de  ses  gens  à  Compiengne  et  à 
Soissons ,  lesquelz  chascun  jour  faisoit  guerre  ouverte 
aux  pays  et  aux  subgetz  du  Roy,  ainsi  et  par  la  ma- 
nière que  pourroient  faire  ses  anciens  ennemis  d'An- 
gleterre, en    enfreignant  du  tout  la  paix  derreniè- 

rement  faicte  à  Aucerre  et  depuis  refaicte  et  recon- 
fermée  a  Pontoise.  Requérant  oultre  icellui  chan- 
celier a  iceulx ,  bien  instamment ,  que  sur  la  foy , 
serement  et  loyavilté  qu  ilz  avoient  au  Roy,  ilz  voulsis- 
sent  déclairer  présentement  ce  que  le  Roy  et  le  duc 
d'Acquitaine  avoient  à  faire  sur  ceste  matière  contre 
le  duc  de  Bourgongne.  Lesquelz  princes ,  c'estassavoir 
le  roy  de  Cécile,  les  ducs  de  Berry,  d'Orléans,  de 
Bourbon  et  de  Bar,  les  contes  d* Alençon ,  de  Vertus, 
de  Richemont,  d'Eu,  de  Dampmartin,  d'Armaighac, 
de  Vendosme,  d'Aumarle  et  de  Touraine,  le  seigneur 
de  Labreth  connestable  de  France,  l'arcevesque  de 
Sens  et  plusieurs  autres  prélaz,  avec  grant  nombre  de 
notables  barons,  chevaliers  et  escuiers  du  grant  con- 
seil Royal,  après  ce  qu'ilz  eurent  bien  au  long  et  en 
grande  délibéracion  débatu  ladicte  matière,  fin^ble- 
ment  conclurent  et  firent  response  par  la  bouche  dudit 
arcevesque,  en  disant  que  licitement  et  de  raison  le 
Roy  povoit  et  devoit  faire  guerre  audit  duc  de  Bour- 
gongne, actendu  comme  dit  est  les  manières  qu'il  avoit 
tousjours  tenues  et  encore  tenoit  à  Tencontre  de  lui. 
Et  alors  fu  conclud  que  le  Roy  en  sa  personne  se 
mectroit  sus  avec  sa  puissance  totale,  pour  aler  à 
rencontre  dudit  duc,  pour  icellui  du  tout  subjuguer  et 
mectre,  lui  et  tous  ses  pays,  en  obéissance.  Et  mesme- 
ment  la  Royne,  le  duc  d'Acquitaine  son  filz,  tous  les 
princes  là  estans,  et  ceulx  qui  estoient  oudit  conseil, 
promirent  et  jurèrent  solemnellement  par  la  foy  et 
serement  de  leur  corps,  que  jamais  n*entendroient 
à  quelque  ambaxade,  lectres  ou  autres  choses  qui 
peussent  venir  de  par  icellui  duc,  jusques  à  ce  que, 
lui  et  tous  les  siens,  seroient  destruiz,  ou  du  moins 

humiliez  et  remis  en  l'obéissance  dn  Roy  et  de  son 
conseil. 

Après  lequel  conseil  fixé  furent  clercs  mis  en  œuvre, 
et  lectres  escriptes  et  en  divers  lieux  envoiées  ou 
royaume  de  France.  Et  tant  que  pour  ceste  foiz  fist 
plus  grant  mandement  qu'il  n'avoit  fait  durant  son 
règne.  Et  pour  tant,  en  assez  brief  terme,  tant  par 
les  princes  dessusdiz,   comme  par  le  mandement  du 
Roy,  s'assemblèrent  très  grande  multitude  de  gens  de 
guerre  en  tour  la  ville  de  Paris  et  es  marches  de  l'Isle 
de  France.  Si  furent  envoiez  aucuns  capitaines  avec 
grant  nombre  de  gens  de  guerre  devant  la  ville  de 
Compiengne  où  estoient  les  gens  dudit  duc  de  Bour- 
gongne, comme  dit  est  ailleurs,  c'estassavoir  messire 
Charles  d'Albreth,  connestable  de  France,    messire 
Hector,  bastard  de  Bourbon,  Remonnet  deLa  Guerre, 
le  seigneur  de  Gaucourt  et   plusieurs  autres.   Et  au 
mectre  le  siège  y  eurent  de  grandes  et  dures  escar- 
mouches contre  ceulx  de  la  ville,  qui  très  souvent  de 
jour  et  de  nuit  yssoient  contre  ceulx  de  dehors  aux 
pleins  champs,  et  leur  firent  de  première  venue  plu- 
sieurs dommages.  Néantmoins  ilz  estoient  très  sou- 
ve*it  par  lesdiz   asségeans  reboutez  assez  rudement 
en  ladicte  ville.  En  laquelle  estoient  principaulx  capi- 
taines de  par  le  duc  de  Bourgongne,  comme  dit  est 
ailleurs,  messire  Mauroy,  messire  Hue  de  Launoy,  le 
seigneur  de  Salnt-Liger  et  son  fils  Hector,  Philippe 
et  le  Bon  de  Saveuses,  frères ,  le  seigneur  de  Sores, 
chevalier,  et  Louvelet  de  Lolinhen,  et  plusieurs  autres 
notables  hommes,  roides  et  experts,  en  armes,  les- 
quelz  très  diligemment  se  mirent   à  résister  contre 
leurs  adversaires.  Et  afin  qu'ilz  ne  se  peussent  loger 
II  30 

à  leur  aise  ardirent  et  démolirent  les  faulxbourgs  et 
à  l'environ  d'icelle  ville  plusieurs  notables  édifices , 
tant  maisons  comme  églises.  Toutesfoiz  tantost  après 
ce ,  les  François  asségans  firent  faire  deux  ponts  par 
dessus  la  rivière  d'Aise*  pour  passer  plus  à  leur 
aise  et  pour  secourir  l'un  l'autre ,  se  besoing  en 
estoit.  Et  commencèrent  à  asseoir  les  gros  engins 
du  Roy  pour  gecter  contre  les  portes  et  murailles 
de  ladicte  ville  en  plusieurs  lieux;  qui  moult  la  tra- 
veillèrent. 

En  oultre,  le  mercredi  de  la  semaine  peneuse, 
m*  jour  d'avril ,  le  Roy  yssi  hors  de  la  ville  de  Paris, 
à  grant  triumphe  et  notable  estât,  et  s'en  ala  en  la 
ville  de  Senlis  pour  là  actendre  ses  gens.  Ouquel  lieu 
il  solemniza  la  feste  de  la  Résurection  Nostre  Seigneur 
Jhésus  Christ. 

En  laquelle  armée  on  fist  porter  aux  personnes  du 
Roy  et  du  duc  d'Acquitaine  la  bende  et  enseigne  du 
conte  d'Armignac ,  en  délaissant  sa  noble  et  gentille 
enseigne  que  lui  et  ses  prédécesseurs  roys  de  France 
avoient  toujours  porté  en  armes,  c'estassavoir  la 
droite  croix  blanche.  Dont  moult  de  notables  barons, 
chevaliers  et  autres,  anciens  et  loyaulx  serviteurs 
d'icellui  Roy  et  aussi  dudit  duc  d'Aquitaine,  furent 
assez  malcontens ,  disant  que  pas  n'appartenoit  à  la 
très  excellente  majesté  royale  de  porter  l'enseigne  de 
si  povre  seigneur  comme  estoit  le  conte  d'Armignac, 
veu  encores  que  c'estoit  en  son  royaume  et  pour  sa 
querelle,  et  encores,  que  icelle  bende  dont  on  faisoit 
à  présent  si  grant  feste  et  joye ,  avoit  esté  baillée  ou 

temps  passé  aux  prédécesseurs  d'icellui  conte,  à  la 
porter  à  tousjours  lui  et  ses  hoirs,  pour  la  condamna- 
tion d'un  pape,  en  signe  d'amende ,  pour  ung  forfait 
que  les  devantdiz  d'Armaignac  avoient  fait  et  commis 
contre  l'église,  au  temps  dessusdit. 

CHAPITRE  CXX. 

Comment  le  duc  d'Acquitaine  partant  de  Paris  ala  à  Senlls  devers  le  Roy, 
et  de  là  alèrent  devant  la  vUle  de  Compiengne. 

Au  commencement  de  cest  an,  c  estassavoir  le  lundi 
de  Fasques',  le  duc  d'Acquitaine,  premier  filz  du  Roy 
se  party  de  Paris  à  très  noble  compaignie ,  et  ala  à 

1.  9  avril  1414. 

Senlis,  où  estoit  le  Roy  son  père.  Lequel  Roy,  acom- 
paigné  de  plusieurs  princes,  prélats  et  grans  chevaliers, 
partant  de  Senlis  ala  loger  à  Verbrie  S  et  la  Royne, 
avecques  elle  la  duchesse  d'Acquitaine ,  de  Paris 
alèrent  demourer  à  Meauk  en  Brye  après  le  départe- 
ment  du  Roy  dessusdit ,  et  le  duc  de  Berry,  seul  et 
pour  le  tout,  demoura  capitaine  de  Paris  et  gouverneur 
des  marches  à  Tenviron.  Le  roy  Loys  s'en  ala  à 
Angers  et  ne  fut  point,  pour  ce  voyage,  en  la  corn- 
paignie  du  Roy.  Lequel  Roy  avec  ses  princes  s'en  ala 
vers  Compiengne,  et  quant  il  fut  près,  il  envoya  un 
de  ses  hérauk  à  la  porte  de  la  ville  noncer  à  ceux  de 
dedens  comment  leur  roy  venoit  a  belle  compaignie  et 
qu'ilz  le  meissent  dedens,  ainsi  que  vrays  et  loyaulx 
subgectz  doivent  faire  à  leur  seigneur.  Lesquelz  de 
la  ville  firent  response  que  très  voulentiers  recevroient 
lui  et  son  filz  le  duc  d'Acquitaine  avec  tout  leur  estât, 
et  non  autrement.  Lesquelles  paroles  le  hérault  ra- 
porta  vers  le  Roy  son  seigneur.  Lequel  se  loga  en  la 
maison  d  un  bourgois  entre  la  ville  et  la  forêt ,  et  le 
duc  d'Acquitaine  se  loga  en  l'abbaye  de  Royal-Lieu, 
et  les  autres  princes  et  capitaines  se  logèrent  où  ilz 
porent  le  mieulx.  Et  tousjours  continuèrent  les  engins 
du  Roy  à  gecter  contre  la  ville,  et  y  firent  de  grans 
dommages.  Et,  ce  pendant,  se  firent  plusieurs  escar- 
mouches  les  ungs  contre  les  autres,  lesquelles  il  y  en 
eut  une  dont  il  faut  faire  mencion.  C'estassavoir  que 
le  premier  jour  de  may  approuchant,  messire  Hector, 
bastard  de  Bourbcm ,  manda  aux  asségez  que  le  pre- 
mier jour  de  may  lesvendroit  resveiller.  Et  pour  tant, 

1 .  Verberie  (Oise). 

premier  jour  de  may,  monta  à  cheval ,  et  avecques 
luy  deux  cens  hommes  d'armes,  roides  et  expers  en 
fait  de  guerre,  avec  aucuns  pie'tons,  et  tous  ensemble, 
chascun  ung  chapelet  de  may  sur  leurs  testes'  par 
dessus  leurs  armeures,  les  mena  auprès  de  la  porte  de 
Pierrefons  pour  porter  une  branche  de  may  à  iceulz 
asségez,  comme  mandé  leur  avoit.  Lesquelz  de  toute 
leur  puissance  résistèrent  aux  dessusdiz ,  et  tant  qu'à 
ceste  besongne  y  eut  ung  très  dur  et  fort  essour  des 
ungs  contre  les  autres,  dont  les  aucuns  de  chascune 
partie  furent  mors  et  navrez  cruellement.  Et  mesme- 
ment  le  dessusdit  bastard  de  Bourbon  eut  son  cheval 
mort  dessoubz  luy,  et  fut  en  grant  péril  d'être  prison- 
nier à  ses  adversaires. 

Durant  ce  temps,  le  duc  de  Bourgongne  eut  plu- 
sieurs parlemens  avec  des  Flamens  afin  qu'ilz  lui  voul- 
sissent  aider  de  certain  nombre  de  gens  pour  lever 
ledit  siège  de  Compiengne.  Mais  de  ce  ne  lui  voul- 
drent  riens  accorder,  disans  que  contre  le  Rov  ne  se 
vouloient  point  armer.   Et  pour  tant  ledit  duc  de 
Bourgongne,  à  qui  ses  gens  de  Compiengne  avoient 
desja  envoyé  sçavoir  se  il  leur  bailleroit  secours    fist 
response  à  iceulx  qu'ilz  prinsent  appoinctement  avec- 
ques le  Roy  et  le  duc  d'Acquitaine  le  plus  courtoise- 
ment qu  Ilz  pourroient.  Lesquelz  de  ce  advertis,  traic- 
tercnt  avecques  le  Roy,  par  condicion  que  toutes  les 
gens  dudit  duc  de  Bourgongne  s'en  yroient  sauf  leurs 
corps  et  leurs  biens ,  par  ainsi  qu'ilz  promirent  et  leur 
capitaine  pour  eulz,  de  jamais  tenir  contre  le  Roy  ne 
le  duc  dAcquitaine  nulles  places  ne  villes  qui  leur 

i.  Une  couronne  de  feuillage. 

appartenissent.  Semblablenieiit  le  Roy  pardonna  aux 
bourgois  et  habitans  de  ladicte  ville  leur  offense  et  les 
recevant  à  mercy  sauf  leur  corps  et  leurs  biens.  Ainsi 
et  par  ceste  ordonnance  fut  receue  à  mercy  la  ville  de 
Compiengne,  le  lundi  vn"  jour  de  may.  En  laquelle, 
après  que  les  gens  dudit  duc  de  Bourgongne  furent 
partis  aians  saufconduit  du  Roy  et  du  duc  d'Âc- 
quitaine,  ledit  Roy  et  duc  d'Acquilaine  entrèrent 
dedens  la  ville,  où  ilz  séjournèrent  aucune  espace  de 
temps,  et  les  dessusdiz  Bourguignons,  eulx  partis  de 
Compiengne,  se  retrairent  ou  pays  d'Artois. 

Ouquel  temps,  le  conte  Valeran  de  Saint  Pol,  qui 
encores  se  disoit  connestable  de  France,  chevauchant 
de  la  cité  d* Amiens  pour  aler  à  Saint  Pol,  chey  de 
son  cheval  si  rudement  qu'il  rompit  sa  jambe,  et  pour 
la  douleur  d'icelle  se  fist  porter  en  son  chastel  de  Saint 
Pol.  Toutefois  il  fut  commune  renommée  qu'il  fei- 
gnoit  estre  ainsi  blécié  afin  d'estre  aucunement  excusé 
d'aler  au  mandement  du  Roy,  duquel  par  plusieurs 
foiz  il  avoit  esté  requis  et  summé ,  en  pareil  cas,  du 
duc  de  Bourgongne,  lesquelz  il  veoit  en  grande  tribula- 
cion  l'un  contre  l'autre,  dont  moult  lui  desplaisoit.  Et 
pareillement  messire  Jacques  de  Chastillon  seigneur 
de  Dompierre*,  soy  disant  admirai  de  France,  se  tint 
toute  celle  saison  en  son  chastel  de  Ramecourt  *  fei- 
gnant estre  malade  de  goûte,  dont  souvent  estoit 
ocupé,afin  d'estre  excusé,  ainsi  que  ledit  connestable, 
de  servir  le  Roy  en  son  armée.  Desquelz  le  duc  de 
Bourgongne  désiroit  moult  le  bien  et  avancement. 

1.  u  Dampierre.  »  {Suppl.  fr,  03.) 

2.  «  Rolaincourt.   »  {Ibid.)  C'est  Rainecourt  près  Saint-Pol  en 
Ternois. 

Toutesvoies  leurs  gens,  qui  avoient  acoustumé  d'aler 
en  armes  avecques  eulx  quant  ilz  se  mectent  sus ,  se 
mirent  tous  ou  la  plus  grant  partie  à  servir  le  duc  de 
Bourgongne  contre  le  Roy  et  ses  favorisans ,  durant 
ceste  guerre.  Ainsi  et  par  ceste  manière  estoient  plu- 
sieurs seigneurs  en  grant  soussi,  et  ne  savoient  bonne- 
ment comment  trouver  manière  à  leur  honneur  de 
eulx  excuser  envers  les  seigneurs  dessusdiz. 

CHAPITRE  CXXI. 

Comment  le  Roy,  à  tout  sa  puissance,  ala  de  Compiengne  asséger  la  ville 
de  Soissons ,  laquelle  fut  asségée  et  prinse  d'assault. 

Or  est  vérité ,  après  ce  que  le  Roy  eut  remis  en  son 
obéissance  la  ville  de  Compiengne,  comme  dit  est, 
le  x"  jour  de  may  se  parli  d'icelle  et  s'en  ala  pour 
asséger  la  cité  de  Soissons.  Duquel  lieu  estoit  capitaine 
ce  vaillant  combatant  sire  Enguerrand  de  Bournon- 
ville,  noble  vassal  et  très  renommé  en  armes.  Devant 
laquelle  ville  estoit  desjà  alée  l'avantgarde  du  Roy, 
laquelle  conduisoient  le  comte  d'Armaignac*  et  le  duc 
de  Bar'  et  Clugnet  de  Brabant  soy  disant  admirai  de 
France^  le  bastard  de  Bourbon  et  messire  Amé  de 
Sallebruce,  damoisel  de  Commercis*,  avec  plusieurs 
souldoiers  du  Roy.  Et,  comme  para  vaut  avoient  fait 
ceulx  de  Compiengne,  firent  ceulx  de  Soissons. 

1.  Bernard  VII. 

2.  Edouard  III. 

3.  On  vient  de  voir  que  cet  office  lui  était  contesté  par  le  sei- 
gneur de  Dampierre. 

4.  Les  mots,  damoisel  de  Commercy,  ne  se  trouvent  pas  IÇm/?/?/. 
/t.  93. 

Voians  qu'ilz  dévoient  estre  asségez ,  firent  abatre, 
ardoir  et  démolir  plusieurs  églises,  maisons  et  notables 
édifices.  Mais  ce  non  obstant,  le  Roy  et  ses  princes  là 
venus,  furent  iceulx  très  puissamment  et  de  près 
asségez  et  approchez  des  gens  du  Roy.  Lequel  Roy  et 
son  conseil,  à  son  advènement  devant  Soissons,  fist 
notablement  sommer  ceulx  de  ladicte  ville  afin  qu'ilz 
lui  feissent  obéissance ,  ou  se  ce  non ,  ilz  estoient  en 
voie  de  perdicion.  Mais  non  obstant  lesdictes  remons- 
trances  à  eulx  faictes,  se  conclurent  de  eulx  défendre 
et  résister  contre  toute  la  puissance  du  Roy,  espèrans 
d'avoir  secours  par  leur  seigneur  et  maistre  le  duc  de 
Bourgongne,  lequel  leur  avoit  promis  secours  dedens 
certain  jour  par  lui  assigné.  Or  est  ainsi  que  le  Roy  se 
luga  dedens  Tabbaye  de  Saint  Jehan  des  Vignes ,  de 
Tordre  de  saint  Augustin,  et  les  ducs  d'Acquitaine 
et  d'Orléans  se  logèrent  en  l'abbaye  saint  Crespin,  et 
les  autres  princes  et  seigneurs  en  autres  lieux  par 
ordonnance,  le  mieulz  qu'ilz  peurent.  Dedens  la  ville, 
avec  ledit  Enguerrant  estoient  messire  Colart  de 
Fiennes,  Lanion  de  Lannoy,  messire  Pierre  de  Menau, 
Gile  du  Plessier,  le  viel  seigneur  de  Menau ,  remply 
d'aage  et  de  richesse ,  et  Guiot  le  Boutiller,  avec  plu- 
sieurs autres  gens  de  guerre  des  pays  de  Boulenois, 
d'Artois  et  de  Picardie ,  et  si  avoit  bien  avecques  eulx 
quarante  combatans  anglois.  Mais,  pour  aucun  des- 
cord,  le  cortimun  et  les  bourgois  de  la  ville  ne  furent 
point  bien  d'accord  avecques  les  gens  dudit  Enguer- 
rant, dont  la  force  d'icelles  parties  fut  moult  afféblie. 
Ce  pendant  les  gens  du  Roy,  de  jour  en  jour  raectoient 
grant  peine  et  faisoient  diligence  de  grever  ladicte  ville, 
c'estassavoir  de  grosses  bombardes ,  canons,  bricoles  et 

autres  habillemens  de  guerre,  lesquelz  souventesfoiz  de 
jour  et  de  nuit  gectoient  contre  les  portes,  tours  et  mu- 
railles de  ladicte  ville.  En  laquelle  besongne  tant  con- 
tinuèrent que  lesdiz  asségez  furent  moult  traveillez  par 
les  engins  dessusdis  et  leurs  murailles  dérompues  en 
plusieurs  et  divers  lieux.  Finablement,  le  xxi'  jour  de 
may  fut  icelle  ville  assaillie  très  terriblement  par  les 
gens  du  Roy,  à  tous  costez.  Ouquel  assault  furent  faiz 
nouveaulx  chevaliers ,  Loys,  duc  en  Bavière,  le  conté 
de  Richemont  et  le  Prévost  de  Paris  et  plusieurs 
autres.  Pareillement  à  l'autre  costé  l'avantgarde  du 
Roy,  où  estoient  le  duc  de  Bar,  le  conte  d'Armignac, 
Remonnet  de  La  Guerre  et  plusieurs  autres  capitaines, 
assaillirent  très  vaillamment  lesdiz  asségez.  Et  en 
autres  lieux ,  tout  autour  la  ville ,  les  princes ,  chas- 
cun  à  son  costé,  firent  haster  et  efforcer  Tassault  telle- 
ment et  si  fort ,  que  non  obstant  la  grant  défense  et 
résistence  d'iceulz  asségez,  s'en  vindrent  iceulx  assail- 
lans  jusques  à  une  grant  roupture  de  mur  que  avoient 
fait  lesdiz  engins  du  Roy,  et  là  se  conibatirent  les 
ungs  contre  les  autres,  de  lances,  de  haches  et  d'es- 
pées,  main  à  main.  Et  durant  cest  assault  le  capitaine 
des  Anglois,  qui  estoit  dedens  la  ville  avecques  ledit 
Enguerrant,  lequel  paravant  avoit  parlementé  avec 
aucuns  Anglois  qui  estoient  en  Tost,  fist  destouper  ' 
une  porte  vers  la  rivière ,  par  laquelle  premièrement 
entrèrent  les  gens  du  conte  d'Armaignac ,  lesquelz 
tantost  mirent  au  plus  hault  de  la  tour  la  bannière  et 
enseigne  dudit  conte  d'Armaignac,  et  mesmes  grant 
partie  desdiz  Anglois  se  tournèrent  hastivement  contre 

1.  Débarricader. 

ceulx  de  ladicte  ville.  Et  assez  tost  après  lesdiz  assail- 
lans  entrèrent  par  plusieurs  costez  en  ladicte  ville  de 
Soissons,  à  grant  puissance,  mettant  à  Tespèe  tous 
ceulx  qu'ilz  encontroient,  tant  de  gens  d  armes  comme 
de  commun  de  la  ville.  Et  en  celle  désolacion  En- 
guerrant  de  Bournonville,  qui  chevauchoît  vigoreuse- 
ment    en  plusieurs   parties  de   la  ville  tout   autour 
d'icelle    pour  rehaiter'  ses  gens  et  les  rafermer  en 
ordonnance,  fut  poursuy  par  une  porte  en  une  petite 
rue  où  il  passoit  des  gens  Remonnet  de  La  Guerre, 
en  laquelle  rue  avoit  une  chayne  tendue,  mais  les 
dessusdiz  le  hastèrent  par  telle  manière  qu'il  falust 
qu'il  se  retrahist,  et  par  force  cuida  faire  saillir  son 
cheval  par  dessus  la  chayne  devantdicte,  mais  il  de- 
moura  sur  ladicte  chayne  sans  povoir  passer  oultre, 
et  tantost  fut  prins  par  ung  des  gens  dudit  Remonnet, 
lequel  le  mena  à  son  maistre ,  qui  en  fist  grant  joye. 
Les  autres  gens  de  guerre,  voians  la  prinse  de  ladicte 
ville,  se  retrahirent  en  plusieurs  et  divers  lieux  dedens 
les  portes  et  es  tours  de  ladicte  ville.  Et  là,  en  parle- 
mentant à  leurs  ennemis,  se  rendoienl  par  tel  si,  qu'ilz 
leur  promectoient  de  leur  saulver  la  vie,  et  les  autres, 
en  défendant  leurs  gardes,  furent  prins  ou  occis.  Et 
finablement,  tant  des  gens  d'armes  du  duc  de  Bour- 
gongne  comme  des  bourgois  de  Soissons,  furent  que 
prins  que  mors,  en  icelle  journée,  mieulx  de  douze 
cens  hommes. 

Tant  qu'est  à  parler  du  desroy  que  firent  les  gens 
(In  Roy  en  ladicte  ville  de  Soissons,  il  n'est  point  à 
estimer.  Car  après  qu'ilz  eurent  robe  et  pillé  tous  les 


1.  Ranimer,  rallier. 

biens  des  bourgois  et  habitans  d'icelle ,  avec  ce  prin- 
drent  et  robèrent  tous  les  biens  des  églises  et  monas- 
tères ,  et  mesmes  prindrent  la  plus  grant  partie  des 
sainctes  reliques  de  plusieurs  corps  sains  estans  esdic- 
tes  églises,  lesquelles  églises  et  corps  sains  ilz  deves- 
tirent,  et  destachèrent  de  toutes  les  pierres,  or,  argent 
et  perles  qui  estoient  autour  d'icelles  avec  plusieurs 
autres  joyaulx  et  choses  secrètes  appartenans  ausdictes 
églises.  En  oultre  il  n'est  point  chrestien  qui  n'eust 
pitié  de  veoir  l'orrible  et  très  misérable  désolacion 
qui  fu  faicte  en  icelle  ville,  en  violacion  de  femmes 
mariées,  présens  leurs  maris,  jeunes  pucelles,  présens 
pères  et  mères,  nonnes  sacrées,  gentilz  femmes  et 
autres  de  tous  estas  dont  il  y  avoit  grant  quantité  en 
ladicte  ville ,  lesquelles  ou  la  plus  grar t  partie  furent 
violentement  opprimées  contre  leur  voulenté,  prinses, 
ravies  et  violées  de  plusieurs  et  divers,  nobles  et  au- 
tres,  lesquelz  sans  en  avoir  pilié,  après  qu'ilz  en 
avoienl  fait  leur  voulenté,  les  livroient  à  leurs  servi- 
teurs. Et  n'est  point  de  mémoire  quonques  de  chres- 
tiens  fust  fait  si  grant  desroy  en  telles  besongnes, 
attendu  la  haulte  seigneiu  ie  qiii  là  estoient  assemblez, 
lesquelz  n'y  mirent  nul  remède.  Et  si  y  avoit  plusieurs 
seigneurs  et  gentilz  hommes  qui  avoient  léans  de 
leurs  parentes  tant  séculières  comme  ecclésiastiques. 
Mais  pour  tant  riens  n'en  cessa.  En  oultre ,  durant 
ledit  assault  y  eut  plusieurs  de  ladicte  ville,  voians  la 
désolacion  et  prinse  d'icelle,  qui  se  cuidèrent  saulver. 
Si  saillirent  par  dessus  les  murailles,  versl'eaue,  con- 
tendans  de  nager  et  passer  oultre  pour  saulver  leurs 
vies,  mais  grant  partie  en  furent  noyez,  comme 
depuis  furent  trouvez  en  divers  lieux  en  la  rivière. 

Et  en  icelle  tribulacion  y  eut  aucunes  femmes  de 
honneur  qui,  à  l'aide  de  leurs  amis,  furent  conduictes 
jusques  au  logis  du  Roy  et  du  duc  d'Acquitaine , 
lesquelles  furent  gardées  desdictes  oppressions  et  ra- 
vissemens. 

En  après,  pour  ce  principalement  que  au  mectre  le 
siège,  messire  Hector,  bastard  de  Bourbon,  qui  estoit 
prudent  chevalier  et  vaillant  et  moult  renommé  en 
armes  autant  que  nul  autre  de  la  partie  du  Roy,  avoit 
esté  navré  en  parlementant  à  Enguerran  de  Bournon- 
ville,  dune  flesche  ou  visaige,  si  angoisseusement 
qu'il  en  estoit  mort,  le  duc  de  Bourbon  son  frère,  qui 
moult  l'amoit,  avoit  conceu  si  grant  hayne  contre 
ledit  Enguerran  et  aucuns  autres  des  asségez,  qu'il 
procura  et  fist  tant  envers  le  Roy  et  ceulx  de  son 
grant  conseil ,  que  cellui  Enguerran  fut  décapité,  et 
fut  sa  teste  fichée  au  bout  d'une  lance  et  son  corps 
pendu  par  les  aisselles.  Pour  la  mort  duquel,  non 
obstant  que  alors  il  fust  leur  adversaire,  plusieurs 
princes,  grands  seigneurs  et  capitaines  ne  furent  point 
I)ien  joieux ,  mais  leur  en  despleut  grandement  et  non 
point  sans  cause ,  car,  par  renommée  c'estoit  la  fleur 
de  tous  les  capitaines  de  France.   Avecques  lequel 
furent  décapitez  messire  Pierre  de  Menau  ^  capitaine 
du   commun    d'icelle    ville ,    maistre  Ancel   Bassiel  , 
advocat,  et  quatre  autres  gentilz  hommes,  dont  les 
testes  furent  fichées  aux  boutz  de  lances  et  les  corps 
pendus  au  gibet  en  la  manière  acoustumée.  Et  maistre 
Jehan  Titet,  advocat,  sage  homme  et  moult  renommé, 


1 .  Le  Religieux  de  Saint-Denis  et  Juvénal  des  Ursius  l'ai)pellent 
Jean  de  Menon. 

à  la  voulante  duquel  paravant  ce  jour  toutes  les  be- 
songnes  de  la  ville  de  Soissons  estoient  conduictes  et 
ordonnées,  fut  mené  avecques  aucuns  autres  en  la  cité 
de  Laon,  et  là  fut-il  examiné,  et  après  eut  le  col  coppé 
et  son  corps  fut  pendu  au  gibet  comme  les  autres.  En 
oultre  en  y  eut  cinquante  et  un  menez  ou  Chastellet 
de  Paris,  desquelz  les  plusieurs  furent  décapitez, 
comme  Giles  du  Plessis  chevalier  et  aucuns  autres. 
En  après  plusieurs ,  tant  de  la  ville ,  archers  anglois, 
comme  de  la  garnison ,  furent  tons  pendus  au  gibet, 
dehors  Soissons,  Les  autres  qui  avoient  argent,  se 
rachetèrent  par  finances,  comme  l'ancien  seigneur  de 
Menau,  messire  Colart  de  Fiennes,  Lanion  de  Lannoy, 
Guiot  le  Boutiller  et  plusieurs  autres  gentilz  hommes. 
Et  en  y  eut  grant  quantité  à  qui  ceulz  qui  les  avoient 
prins  donnèrent  congié  sur  leur  foy,  promectant  de 
renvoier  leur  finance  à  certain  jour,  afin  que  de  la 
justice  du  Roy  ne  fussent  prins  et  exécutez.  En  après 
aucuns  jours  ensuivans,  le  Roy  fist  rendre  et  restituer 
par  la  main  d'aucuns  pillars  les  os  de  plusieurs  corps 
sains  et  reliques  qui  desjà  estoient  desvestues  des 
pierres,  or  et  argent  où  elles  avoient  esté  enchâssées, 
et  encores  en  tel  estât  convint  plusieurs  racheter  grant 
quantité  de  monnoye,  et  furent  remises  es  églises  dont 
on  les  avoit  ostées. 

Ainsi  et  par  ceste  manière  fut  la  noble  cité  de  Sois- 
sons, grande  de  circuite,  forte  de  lieu  et  de  murs,  murée 
de  grosses  tours  et  espesses,  très  plantureuse  de  tous 
biens ,  moult  honorée  et  solemnellement  de  plusieurs 
églises  et  corps  sains,  désolée  et  mise  à  ruineuse 
destruccion,  dont  ce  fut  pitié  et  dommage.  Toutesfoiz 
le  Roy  avant  son  département  ordonna  à  réédifier 


it  • 

icelle,  et  y  commist  tous  nouveaulx  officiers  pour  la 
garde  et  entretenement  d'icelle.  Lesquelz,  après  le 
département  des  gens  de  guerre,  retrairent,  selon  ce 
que  possible  leur  f u ,  les  citoyens  d'icelle*.  Ausquelz 
fut  baillé  de  par  le  Roy  rémission  générale ,  réservé  à 
ceulx  qui  avoient  esté  principaulx  consentans  de  mec- 
tre  les  Bourguignons  dedens. 


CHAPITRE  CXXII. 

Comment  le  roy  de  France,  après  la  prinse  de  Soissons,  se  parti  pour 
aler  en  Arras ,  et  comment  le  conte  de  Nevers  vint  devers  lui  et  eut 
son  accord  et  pardon  ;  et  autres  matières. 

Après  toutes  les  besongnes  dessusdictes ,  le  Roy, 
partant  de  Soissons  s'en  ala  en  la  ville  de  Laon,  où  il 
fu  grandement  et  joyeusement  receu  du  clergié  et  des 
bourgois  et  liabilans  de  la  ville.  Ou  quel  lieu  vint  par 
saufconduit  devers  lui  Phelippe  conte  de  Nevers , 
baron  de  Donzy,  frère  germain  du  duc  de  Bourgon- 
gne,  et  fut  logié  par  les  fourriers  du  Roy  en  l'abbaye 
de  Saint  Martin ,  de  Tordre  de  Prémonstré.  Et  avoit 
ledit  de  Nevers  esté  adverti  par  *  aucuns  ses  féables  que 
le  Roy  devoit  aler  ou  envoier  en  sa  conté  de  Réthel 
gens  d'armes  à  puissance  pour  le  saisir  par  force 
d'armes  et  mectre  en  sa  main.  Et  pour  ce,  lui  venu 
a  Laon,  mist  toutes  ses  seigneuries  qu'il  avoit  ou 
royaume  de  France  en  la  main  du  Roy,  requérant 
pardon  et  merçy  de  toutes  ses  offenses ,  promectant 

1 .  Cette  phrase  inintelligible  dans  notre  texte ,  est  reconstruite 
dans  le  Suppl.  fr.  93. 

2.  Au  lieu  (\e par  notre  texte  met  que,  faute  qui  ne  se  trouve 
pas  dans  Suppl.  fr.  93. 

que  dores  en  avant  ne  feroit  à  son  frère  le  duc  de 
Bourgongne,  en  ceste  querelle,  confort  ne  aide  contre 
le  Roy  son  souverain  seigneur,  en  apper  ne  en  cou- 
vert*. Laquelle  chose  faicte,  bailla  en  ostaige  pour 
acomplir  et  entretenir  les  dessusdictes  promesses  le 
seigneur  de  Lor  et  aucuns  de  ses  autres  hommes 
féables.  Et  par  ainsi  ledit  conte  de  Nevers  s'en  ala 
à  Maizières  sur  Meuze  par  la  licence  du  Roy. 

En  oultre,  le  Roy  estant  à  Laon  fist  de  rechef  publier 
nouveaulx  mandemens  par  tout  son  royaulme  à  fin 
d'avoir  aide  de  ses  chevaliers  et  autres  qui  avoient 
acoustumé  de  eulx  armer.  • 

Item,  le  x"  jour  de  juing  s'en  ala  le  Roy  en  Thérace^ 
et  de  là  à  Ribemont  et  puis  en  la  ville  de  Saint- 
Quentin.  Duquel  lieu  vint  la  dame  du  Haynaut,  seur 
au  duc  de  Bourgongne  %  à  tout  deux  cens  chevaulx 
en  moult  noble  arroy,  pour  traicter  devers  le  Roy  et 
le  duc  d'Acquitaine  de  la  paix.  Pour  quoy,  après  ce 
qu'elle  ot  prins  congié  du  Roy,  se  party  de  la  ville  de 
Saint- Quentin  et  s'en  ala,  par  le  duc  de  Bourbon  et 
messire  Charles  de  Labreth  *  conducteurs  de  l'arrière 
garde ,  ausquelz  elle  print  congié ,  et  tant  chevaucha, 
aiant  en  sa  compaignie  quatre  des  chevahers  du  Roy 
pour  la  conduire,  qu'elle  trouva  les  Bourguignons, 
qui  estoient  environ  deux  mil  bacinetz ,  venant  au 
secours  du  duc  de  Bourgongne.  Desquelz  estoient  capi- 


1 .  On  peut  lire  dans  le  Religieux  de  Saint-Denis  (t.  V,  33i)  la 
teneur  de  ce  traité  du  comte  de  Nevers  avec  le  Roi. 
'1.  La  Thiérache,  dont  Guise  était  la  capitale. 

3.  Marguerite  de  Bourgogne,  femme  de  Guillaume  IV,  comte 
de  Hainaut. 

4.  «  Connestable  de  France.  »  {Suppl.  /r.  93.) 

taines,  messire  Gauthier  de  Rupes,  le  seigneur  de  Mon- 
tagu  et  de  Thoulonjon*,  messire  Guillaume  de  Champ- 
divers,  le  Veau  de  Bar,  bailli  d'Auxi ,  et  plusieurs 
autres,  qui  estoient  vers  Marie  en  tirant  vers  Hayn- 
nau.  Mais  ce  venu  à  la  cognoissance  desdiz  chevaliers 
du  Roy,   tantost  s'en  retournèrent  en   leur  ost  pour 
signifier  la  venue  desdiz   Bourguignons,  afin  qu'ilz 
feussent  combatuz.  Et  incontinent,  le  duc  de  Bourbon, 
le  connestable  et  plusieurs  autres  capitaines,  à  tout 
bien  quatre  mille  combatans ,  chevaulchèrent  hasti- 
vement  vers  Haynau  par   La  Chapelle   en  Tiérace  , 
quanque  chevaulx  povoient  troter,  pour  actaindre  et 
combatre  lesdiz  Bourguignons,   lesquelz  ilz  poursuy- 
rent  jusques  au  pont  de  Myebres^  sur  leaue  de  Sambre 
assez  près  de  Beaumont ,  et  là  occirent  et  prindrent 
aucuns  desdiz  Bourguignons  qui  conduisoient  le  char- 
roy,  entre  lesquelz  fut  prins  le  dessusdit  Veau  de  Bar, 
bailli  d'Aussay'.  Et  les  suivirent  les  dessusdictes  gens 
du  Roy  jusques  vers  Nostre  Dame  deHaulx*.  Lesquelz 
Bourguignons  s'en  alèrent  loger  es  faulxbourgs  de 
Brucelles,  et  iceulx  gens  du  Roy,  voyans  qu'ilz  ne  les 
pourroient  rataindre ,  retournèrent  parmy  le  pays  de 
Haynnau ,  en  prenant  plusieurs  biens  et  vivres  des 
bonnes  gens  du  pays,  qui  de  riens  ne  se  doubtoient. 
Et  vindrent  jusques  à  Guise  en  Tiérace,  ouquel  lieu 

i.  Il  faut  lire  :  les  seigneurs  de  Montagu  et  de  Toulonceon 
comme  le  porte  le  SuppL  fr.  93.  ' 

2.  <t  Au  pont  de  Merbries  sur  Tiaue  de  Sambre.  »  {SuppL  fr.  93.) 
C'est  Merbes-le-Château,  en  Hainaut. 

3.  Plus  haut,  et  mieux,  bailli  cPAuxi, 

4.  «  Jusques  vers  Nostre  Dame  de  Hal.  »  (Suppl.  fr.  93.)  C'est 
Halle ,  en  Hainaut. 


î 


[14i4]  D'ENGUERRAN  DE  MONSTRELET.  i5 

ilz  trouvèrent  le  Roy,  à  tout  son  exercite,  qui  là  estoit 
retourné  pour  combatre  les  Bourguignons.  De  laquelle 
chevaulchée  despleut  moult  au  comte  Guillaume  de 
Haynnau  *,  pour  tant  que  son  pays  avoit  esté  ainsi 
fourragé  et  couru.  Et  lantost  le  Roy  retourna  à  Saint- 
Quentin  ,  et  les  dessusdiz  Bourguignons ,  par  devers 
Audenarde  s'en  alèrent  à  Douay,  où  ilz  trouvèrent  le 
duc  de  Bourgongne ,  duquel  ilz  furent  receuz  aucten- 
tiquement    comme   si   tous   eussent  esté  ses   frères. 
Et  là  vint  ladicte  dame  de  Haynnau,  sa  seur^,  qui, 
comme  dit  est ,  lui  raconta  comment  elle  avoit  fait 
toute  sa  puissance  de  procurer  sa  paix  par  devers  le 
Roy,  et  qu'elle  n'y  avoit  peu  trouver  quelque  moien. 
En  outre  le  Roy,  de  la  ville  de  Saint-Quentin  [ala] 
àPéronne'  et  se  loga  en  son  chastel,  et  la  feste  de 
saint  Pierre  et  saint  Fol  apostre,  solemniza  en  l'église 
collégiale  de  saint   Foursis*.   Et  lendemain   d'icelle 
feste,  ladicte  dame  de  Haynnau  et  son  frère  le  duc 
de  Braisant ,  s'en  vindrent  devers  le  Roy  audit  lieu  de 
Péronne,  pour  cause  de  traicter  la  paix  se  ilz  peussent. 
Lesquelz  furent  moult  bien  venus  et  receuz,  et  puis 
firent  au  Roy  la  requeste  pour  quoy  ilz  estoient  la 
venus.  Le  dimenche  ensuivant,  premier  jour  de  juillet, 
le  duc  d'Acquitaine  fist  à  ladicte  Dame  et  à  son  frère 
ung  grant  et  noble  disner,  ouquel  il  les  bien  veigna 
très  solemnellement^ 

4 .  Guillaume  IV,  beau-frère  du  duc  de  Bourgogne. 

2.  Marguerite  de  Bourgogne,  dont  il  a  été  question  plus  haut. 

3.  «  En  oultre  le  Roy,  de  la  ville  de  Saint- Quentin ,  avec  ses 
princes,  s'en  ala  à  Péronne.  »  (Suppl.  fr,  93.)  D'après  le  Religieux 
de  Saint-Denis  il  y  arriva  le  vendredi  29  juin. 

4.  «  Saint  Fourcy.  »  {Ihid.)  C*est  saint  Fursi,  ou  Foursi. 

5.  Le  Religieux  de  Saint- Denis  ajoute  ici  un  détail  curieux  : 

Semblablement  estoient  venus  avec  ladicte  dame  et 
son  frère,  aucuns  des  plus  notal^ies  bourgois  et  des 
quatre  mestiers  de  Flandres,  par  devers  le  Roy,  de 
par  les  trois  estais  dudit  pays  de  Flandres.  Lesquelz 
à  grant  joye  furent  receuz,  et  leur  fisl  le  Roy  donner 
à  leur  département  cent  marcs  d'argent  en  vaisselle 
dorée,  dont  ils  furent  moult  esjoui//. 

Mais  finablement  ladicte  dame  de  Haynnau  et  son 
frère  ne  porent  pour  ceste  foiz  traicter  devers  le  Roy 
la  paix  de  leur  frère  le  duc  de  Bourgogne.  Pour  quoy 
tristes  et  dolens,  s'en  retournèrent  vers  lui  à  Douay. 
Et  lors  ledit  duc  de  Bourgongne  conclut  avec  tous  ses 

«  Adventus  dicte  domine  plurimis  gratus  non  fuit,  et  in  displicen- 
«  ciam  ejus  odiunique  ducis  Burgundie  fuerunt  qui  nocte  per  am- 
«  bitum  ejus  hospicii  cantilenas  lugubres  super  morte  dolorosa  et 
a  a  proditoribus  nephandis  proditorie  pei'petrata  ducis  Aurelia- 
«  nensis  altissonis  vocibus  cantaverunt.  »  (  Chr,  de  Ch,  Vl^  t.  V, 
p.  348.) 

4 .  Voici  ce  que  dit  de  cette  députation  des  Flamands  la  chro- 
nique manuscrite  que  nous  avons  déjà  citée.  «  Après  la  prise  de 
Soissons  alla  le  Roy  à  Péronne ,  et  là.vindrent  à  luy  les  députez 
des  quattre  membres  de  Flandres ,  lesquelz  il  avoit  mandez  venir 
pardevers  luy  par  lectres  en  parchemin  signées  en  escriptur  de 
Charles  et  scellées  de  son  scel  en  cire  vermeille,  lesquelles  lectres 
furent  envoiieez  en  Flandres  secrètement  et  portées  en  pluiseurs 
bonnes  villes  comme  Gand  ,  Bruges  ,  Ypres  et  aultres,  et  furent 
gectées  et  semées  en  plusieurs  lieux  par  les  rues  en  ctliers  et  en 
maisons ,  sur  les  fenestres  et  autrement ,  et  ne  sceut  qui  les  ap- 
porta. Et  toutesfois  par  vertu  d'icelles  les  quattre  membres  de 
Flandres ,  au  voiage  de  Péronne  ,  y  envolèrent  leurdiz  députez, 
combien  que  ce  ne  fut  point  du  plaisir  ne  consentement  du  duc  de 
Bourgoigne,  leur  naturel  seigneur.  Lesquelz  députez  furent  gran- 
dement receuz  de  pluiseurs  seigneurs  en  l'ost  du  Roy,  et  par  espé- 
cial  du  duc  de  Bar  qui  estoit  seigneui*  de  Cassel  et  du  bois  de 
Niepe  en  Flandres.  (Bibl.  imp.,  Cord,  16,  fol.  349  verso.) 

capitaines,  de  résister  par  toutes  voyes  à  lui  possibles 
contre  tous  ses  adversaires ,  excepté  seulement  la 
personne  du  Roy  et  son  fîlz  le  duc  d'Acquitaine.  Et  en 
en  après,  icellui  duc  s'en  retourna  en  son  pays  de 
Flandres. 

CHAPITRE    CXXIII. 

Comment  le  duc  de  Bourgongne  assist  ses  garnisons  en  plusieurs  de  ses 
villes  et  chasteaulx.  Et  comment  le  Roy  ala  asséger  la  ville  de  Ba- 
paumes.  Et  comment  ceulx  d'Arras  fortifièrent  leur  ville. 

Or  est  ainsi  que  devant  le  département  du  duc  de 
Bourgongne  de  ladicte  ville  de  Douay,  ledit  duc  assist 
ses  garnisons  en  plusieurs  villes  et  forteresses,  en  la 
conté  d'Artois.  Et  furent  mis  dedens  ladicte  ville  de 
Douay  grant  partie  des  Bourguignons  du  pays  de 
Bourgongne,  soubz  la  conduite  de  messire  Gaultier 
de  Rupes  et  autres  capitaines.  Et  en  la  ville  d'Arras 
fut  commis  cappitaine  général ,  messire  Jehan  de 
Luxembourg,  qui  estoit  alors  jeune  chevalier,  avec- 
ques  lequel  pour  le  conduire  estoient  le  seigneur  de 
Ronq,  messire  Guillaume  Bouvier,  gouverneur  d'Ar- 
ias, le  seigneur  de  JNoielle  nommé  Le  Blanc  chevalier, 
Alain  de  Vendôme  et  plusieurs  autres  vaillans  gens  de 
de  guerre  jusques  au  nombre  de  six  cens  hommes 
d'armes  et  autant  d'archers.  Et  si  v  estoient  de  Bour- 
gongne,  le  seigneur  de  Montagu,  messire  Jehan  de 
Vienne,  le  Borgne  de  Toulonjon ,  chevalier,  messire 
Guillaune  de  Champdivers,  le  bastard  de  Grantson, 
et  autres  jusques  au  nombre  de  cinq  cens  hommes 
d'armes.  Et  de  la  communaulté  estoit  capitaine  le 
seigneur  de  Beaufort  A-la-Barbe.  Et  es  autres  villes 

estoient  commis  autres  nobles  hommes  selon  la  dis- 
posicion  dudit  duc.  Lesquelles  gens  de  guerre  firent 
plusieurs  courses  sur  aucunes  des  terres  et  seigneuries 
de  ceulx  qui  tenoient  la  seigneurie*  d'Orléans.  Et 
messire  Jehan  de  Luxembourg,  ung  certain  jour,  à 
tout  grant  nombre  de  combatans ,  vint  à  la  ville  de 
Hem  sur  Somme,  laquelle  estoit  au  duc  d'Orléans, 
laquelle  par  iceulx  fu  toute  robée  et  desnuée  de  tous 
biens  par  les  dessusdiz.  Et  avecques  ce  furent  pillez 
aucuns  villages  à  Tenviron,  pour  et  à  la  cause  devant 
dicte.  Pareillement,  Hector  de  Saveuses,  Phelippe  son 
frère,  Loys  de  Vargnies  et  aucuns  autres  capitaines, 
passèrent  Teaue  de  Somme  par  Hangest  emprès  Piqui- 
gny,  et  de  là  s'en  alèrent  en  la  ville  de  Blangi  près 
Monceaulx,  appartenant  au  conte  d'Eu,  laquelle  estoit 
fournye  et  pleine  de  tous  biens.  Mais  tantost  fut  robée 
par  iceulx,  prenant  hommes  et  femmes  et  tous  autres 
biens  qu'ilz  povoient  actaindre,  à  tous  lesquelz  s'en 
retournèrent  ou  pays  d'Artois.  Et  aussi  souventesfoiz 
les  gens  du  duc  de  Bourgongne  faisoient  telles  courses 
dont  le  povre  peuple  estoit  moult  travaillé. 

Et  le  IX®  jour  de  juillet,  yssy  le  Roy  avec  ses  princes 
de  la  ville  de  Péronne,  et  s'en  ala  faire  son  pèlerinage 
à  Nostre-Dame  de  Curlu®,  et  s'en  ala  de  là  loger  selon 
une  petite  rivière  assez  près  de  Miraumont.  Le  jeudi 
ensuivant'*  s'en  ala  devant  la  ville  de  Bapaumes  ap- 
partenant au  duc  de  Bourgongne,  devant  laquelle  fut 
fait  chevalier  le  conte  d' Auxerre  par  la  main  du  duc  de 
Bourbon,  qui  menoit  l'avant-garde  du  Roy,  et  y  estoit 

1.  «  La  partye  »  [Suppl.  fr.  93). 

2.  Ciirlu  {Somme), 

3.  12  juillet. 

venu  dès  le  point  du  jour.  Ouquel  lieu  le  Roy  fist 
chevalier  de  sa  propre  main  le  conte  d'Alençon  *  et 
plusieurs  autres  nobles  hommes.  Et  là  estoient  les 
seigneurs  de  Bessay  et  de  Gaucourt,  qui  exerçoient  les 
offices  des  deux  mareschaulx,  c'estassavoir  de  Bouci- 
quault  et  du  seigneur  de  Longny.  Et  adoncques  le  Roy 
venu  devant  icelle  ville  en  moult  belle  ordonnance, 
se  loga  premièrement  dedens  une  abbaye  de  nonnes* 
au  dehors  d'icelle,  et  toutes  ses  gens  se  logèrent  au- 
tour, et  fut  en  brief  terme  du  tout  très  puissamment 
avironnée.  Laquelle  ville  siet  en  très  haut  lieu,  sans 
y  avoir  fontaine  ne  ruissel  courant,  et  si  estoit  la 
saison  de  l'esté  moult  sèche,  par  quoy  il  falut  que 
iceulx  asségans  en  grande  nécessité  feussent  contrains 
d'aler  querre  de  l'eau  qui  cuert  la  rivière  emprès 
Miraumont,  en  bouteilles,  tonneaux  et  semblables 
vaisseaulx,  portant  en  leur  ost  à  chariotz,  charètes  et 
autrement  au  mieulz  qu'ilz  porent.  Et  ainsi  pour  la 
grande  multitude  de  gens  et  de  chevaulx  qui  estoient 
en  l'ost  furent  plus  contrains  de  soif  que  de  famine. 
Pour  quoy  aucuns  d'entre  eulx  s'advisèrent  de  com- 
mencer nouveaulx  puis,  et  tant  continuèrent  que  en 
brief  eurent  plus  de  cinquante  puys,  où  ilz  tiroient 
eaue  clère  en  si  grande  habundance  que  tout  l'ost  en 
estoit  abreuvé  et  tous  les  chevaulx,  chascun  pour 
quatre  deniers. 

Or  advint  que  ung  certain  jour  le  duc  d'Acquitaine 
manda  les  capitaines  estans  en  ladicte  ville  et  chastel 
de  Bapaumes,  c'estassavoir  Ferry  de  Hangest,  messire 

1.  Jean  IV  ou  I,  dit  le  Sage. 

2.  Les  Bénédictines  d'Avesne-lez-Bapaume. 

Jehan  de  Jumont  et  Adam  d'Arcliis*,  lesqiielz  venus 
devant  ledit  duc  d' Acquitaine ,  leur  demanda  pour 
quoy  ilz  ne  faisoient  ouverture  au  Roy  leur  souverain 
seigneur,  de  ladicte  ville  et  chastel  de  Bapaumes.  Les- 
quelz  lui  respondirent  très  humblement  qu*ilz  le  gar- 
doient  pour  le  Roy  et  pour  lui  qui  estoit  filz  ainsné 
du  Roy,  par  le  commandement  du  duc  de  Bour- 
gongne,  qui  ainsi  leur  avoit  baillé  en  garde ,  et  requi- 
rent audit  duc  d'Acquitaine  qu'on  leur  donnast  trêves 
jusques  au  mardi  prochain  ensuivant*  afin  qu'ilz 
peussent  envoier  devers  ledit  duc  de  Bourgongne  pour 
sçavoir  qu'il  vouloit  faire  et  ordonner  de  ladicte  ville 
et  chastel.  Lesquelles  trêves  leur  furent  tantost  oc- 
troiêes  et  confirmées.  Et  dedens  lequel  jour  envoièrent 
devers  ledit  duc  lui  remonstrer  la  grande  puissance 
qui  estoit  devant  eulx ,  et  aussi  la  petite  provision 
qu  ilz  avoient  de  vivres  pour  gens  et  chevaulz.  La- 
quelle remonstrance  ouye  dudit  duc,  conclud  avec 
iceulz  et  fut  content  qu'ilz  rendissent  la  ville  et  le 
chastel  de  Bapaumes  au  Roy  et  à  son  filz  le  duc 
d'Acquitaine,  sauf  leurs  corps  et  leurs  biens.  Pour 
quoy,  eulx  retournez  à  ladicte  ville  de  Bapaumes, 
rendirent  ladicte  ville  et  le  chastel  au  Roy  et  à  son 
filz  d'Acquitaine.  Si  partirent  de  là  les  gens  d'armes 
avec  tous  leurs  biens.  Et  estoient  environ  cinq  cens 
bacinetz  et  trois  cens  archers,  lesquelz  tous  ensemble 
s'en  alèrent  à  Lisle  devers  le  duc  de  Bourgongne  leur 
seigneur.  Mais  à  leur  départie  furent  détenus  le  varlet 
Caboche,  qui  portoit  son  estandart,  et  deux  marchans 


1 .   a  Jehan  de  Jeuniont  et  Adam  d'Avelus  »  (Suppl.  fr,  93). 
2-  17  juillet. 

de  Paris,  desquelz  l'un  estoit  nommé  Martin  de  Cou- 
lommiers,  et  eurent  tous  les  troiz  les  colz  coppez.  Et 
aussi,  Martellet  du  Mesnil  et  Galifre  de  Jumelles  furent 
arrestez ,  pour  tant  qu'ilz  avoient  esté  dedens  Com- 
piengne.  Mais  depuis  furent  délivrez. 

En  ces  mesmes  jours  fut  publié  au  son  de  la  trom- 
peté que  tout  homme  de  quelque  estât  qu'il  feust, 
marchant  ou  autre,  repairant  en  l'ost  du  Roy,  portast 
la  droicte  croix  ou  la  bende,  sur  peine  de  confiscation 
de  corps  et  de  biens. 

En  ce  temps  aussi  furent  envolez  de  par  le  Roy  et 
son  conseil  aucuns  ambaxadeurs  en  la  ville  de  Cam- 
bray,  à  l'encontre  du  duc  de  Brabant  et  de  la  dame 
de  Haynnau^  Desquelz  ambassadeurs  furent  les  prin- 
cipaulx,  le  seigneur  d'Ivry,  natif  de  Normendie,le 
seigneur  de  Ligne ,  natif  de  Haynnau  ^,  garde  du  scel 
de  secret  du  Roy,  et  plusieurs  chevaliers  et  autres 
jusques  au  nombre  de  deux  cens  bacinetz.  Lesquelz 
venus  à  Cambray  eurent  parlement  avec  ledit  duc  de 
Brabant  et  ladicte  dame  de  Haynnau,  mais  nullement 
ne  porent  estre  d'accord,  ne  condescendre  au  traictié 
de  la  paix.  Et  pour  tant,  lesdiz  chevaliers  retournèrent 
à  leur  ost,  et  le  duc  de  Brabant  et  la  contesse  de 
Haynnau ,  à  Lisle  devers  le  duc  de  Bourgongne  leur 
frère,  lui  signifier  qu'ilz  n'avoient  peu  riens  exploicter 
ne  besongner  devers  le  Roy. 

1 .  Antoine  de  Bourgogne ,  frère  du  duc  de  Bourgogne  ,  et 
Marguerite  de  Bourgogne,  femme  de  Guillaume  IV,  comte  de 
Hainaut. 

2.  Suppl.  fr.  93.  Notre  texte  porte  :  ^rde  de  Haynnau, 

CHAPITRE   CXXIV. 

Comment  ceux  de  la  ville  d'Arras  se  fortifièrent  à  grand  puissance ,  et 
1  ardirent  et   démolirent    plusieurs    notables    édifices   hors    de   leur 
vUle  •. 

Item,  ceulx  de  la  ville  d'Arras,  qui  de  jour  en  jour 
estoient  actendans  d'estre  asségez  de  toute  la  puissance 
du  roy  de  France,  faisoient  grans  pre'paracions  pour 
résister  et  eulx  défendre  contre  tous  leurs  adversaires; 
c'estassavoir  de  faire  boulevers  au  dehors  de  toutes 
leurs  portes,  de  gros  chesnes  plantez  en  terre  par  grant 
maitrise,  et  aussi  de  barrières  et  fossez  en  plusieurs  et 
divers  lieux,  afin  qu'on  ne  les  peust  approueber. 
Dedens  lesquelz  boulevers  et  sur  les  tours  et  murailles, 
constituèrent  et  assirent  tout  entour  de  leurdicte  ville 
et  pareillement  de  la  cité ,  plusieurs  gros  canons,  vul- 
gloires  et  autres  habillemens  de  guerre ,  pour  grever 
leurs  ennemis.  Dedens  laquelle  ville  estoient ,  comme 
dessus  est  dit,  messire  Jehan  de  Luxembourg  capitaine 
général ,  acompaigné  de  plusieurs  capitaines  et  autres 
notables  et  vaillans  hommes  de  guerre  dont  dessus 
est  faicte  mencion,  lesquelz  furent  tousjours  assez 
unis  et  bien  d'accord  les  ungs  avec  les  autres.  Si  se 
conclurent  tous  ensemble  d'actendre  le  siège  et  toute 
la  puissance  du  Roy,  et  des  princes  estans  avecques 
lui.  Et  pour  tant ,  après  icelles  conclusions ,  ledit  de 
Luxembourg  fist  publier  au  son  de  la  trompecte,  que 
tous  bourgois  et  habitans  de  la  ville  et  autres,  de 
quelque  estât  qu'ilz  feussent,  qui  avoient  leurs  femmes, 

1.  L'intitulé  de  ce  chapitre  est  pris  sur  l'édit.  de  1572. 

filz  et  filles  avec  aucuns  de  leurs  biens  meubles, 
réservé  vivres ,  les  menassent  et  conduisissent  partout 
où  il  leur  plairoit,  es  pays,  villes  et  fortresses  du  duc 
de  Bourgongne,  et  avecques  ce  que  tous  les  habitans 
et  gens  de  guerre  se  pourveussent  de  vivres  chascun 
pour  quatre  mois,  ou  qu'ilz  vuidassent  la  ville.  Après 
lesquelles  publicacions  plusieurs  bourgois  et  habi-  • 
tans  d'icelle  ville  menèrent  leurs  femmes ,  enfans  et 
aucuns  de  leurs  biens,  es  villes  de  Douay,  de  Bé- 
thune ,  de  Lisle ,  de  Aire ,  et  autres  lieux  où  bon  leur 

sembla. 

En  oultre  lesdiz  capitaines  firent  abatre  et  démolir 
plusieurs  notables  églises,  maisons  et  édifices,  tout 
autour  de  ladicte  ville ,  c'estassavoir  Tabbaye  de  La 
Tieuloye,  l'église  des  Cordeliers,  celle  des  Jacobins  et 
aucunes  autres.  Et  pareillement  à  l'autre  costé  vers 
Baudimont  et  vers  la  cité ,  furent  ars  et  démolis  tous 
les  faulxbourgs,  où  il  y  avoit  très  grant  circuit  et 
habitacions  de  très  notables  édifices ,  tant  hosteleries 
comme  autres  lieux,  qui  tous  furent  ars  et  destruis  à  la 
confusion  et  dommage  des  habitans  d'iceulx  faulx- 
bourgs. 

CHAPITRE    CXXV. 

Comment  le  roy  Charles  de  France  ala  mectre  le  siège  devant  la  ville 

et  cité  d'Arras. 

En  oultre ,  après  ce  que  le  roy  Charles  de  France 
eut  mis  en  son  obéissance  la  ville  et  le  chastel  de 
Bapaumes,  comme  dit  est,  le  xix^  jour  de  juillet  se 
parti  de  là  avecques  toute  son  armée,  et  s'en  ala  loger 
à  un  village  nommé  Wancourt ,  séant  sur  une  petite 

rivière  à  deux  lieux  d'Arras.  Auquel  lieu  de  Bapaumes 
laissa  tous  ses  engins,  et  messire  Guiselin  du  Bois 
avecques  souifisant  garnison  soubz  lui.  Auquel  mes- 
sire Guiselin ,  capitaine  d'icelle  ville ,  de  par  le  Roy 
firent  serment  solemnel,   le   maire  et  eschevins    de 
ladicte  ville  de  Bapaumes,  avec  toute  la  communaulté, 
•  de  tenir  loyaulté  au  Roy  et  à  son  dit  commis.  En 
après,  de  Wancourt  le  Roy  se  alla  loger  passant  par- 
devanl  Arras,  en  la  ville  de  Vailly.  Auquel  lieu ,  et 
devanl  les  portes  d'Arras,  eut  très  grande  escarmouche 
des  gens  de  la  ville  contre  ceulx  du  Roy,  lesquelz  en 
grant  nombre  saillirent  hors  de  ladicte   ville  tous  à 
cheval,  à  Tencontre  de  leurs  ennemis,  desquelz  ilz 
prindrent  prisonniers   par  plusieurs  foiz,   ce  jour, 
bien  jusques  à  soixante  et  au  dessus,  lesquelz  ilz  ame- 
nèrent dedens  leur  ville  avec  grant  quantité  d'autres 
bagages. 

Avecques  le  Roy  estoient,  comme  dit  est,  son  pre- 
mier filz  Loys,  duc  d'Acquitaine,  les  ducs  d'Orléans, 
de  Bourbon,  de  Bar  et  de  Bavière,  le  conte  de  Vertus, 
le  conte  d'Alençon ,  le  conte  de  Richemont ,  le  conte 
d'Auxerre  ,  le  conte  de  La  Marche  et  son  frère  le 
conte  de  Vandosme,  le  conte  de  Marie,  le  conte  d'Eu 
et  le  conte  de  Roussy,  l'arcevesque  de  Sens,  l'évesque 
de  Laon  et  le  conte  d'Armaignac.  Et  si  y  estoit  mes- 
sire Charles  d'Albreth ,   connestable   de  France ,    et 
moult  d'autres  chevaliers  et  escuiers  menans  l'avant- 
garde,  en  laquelle  y  avoit  bien  deux  mille  personnes. 
Toutesfoiz  le  Roy  ala  de  Vailly  loger  en  la  maison  du 
Temple  vers  le  chemin  de  Bapaumes,  environ  le  gect 
d'un  canon  près  de  la  ville  ,  et  son  filz  le  duc  d'Ac- 
quitaine  assez  près  de  lui.  En  après  le  duc  de  Bourbon 

et  ceulx  qui  conduisoient  Tavantgarde  entrèrent  par 
ung  matin  dedens  les  faulxbourgs  de  Baudimont ,  et 
là  se  logèrent  non  obstant  la  résistence  de  ceulx  de 
ladicte  ville.  Mais  ce  ne  fut  pas  qu'il  n'y  eust  aincois 
de  grans  estours  et  grosses  escarmouches  entre  les 
deux  parties. 

Ung  autre  jour,  le  duc  de  Bar,  le  conte  de  Marie , 
le  conte  d'Armaignac  et  ceulx  qui  conduisoient  l'ar- 
rière-garde,  se  logèrent  à  l'autre  costé  des  faulxbourgs 
vers  Bellemote.  Et  par  ainsi  ladicte  ville  d'Arras  et  la 
cité  furent  tellement  environnées ,  qu'à  grant  peine  en 
povoit-il  saillir  personne  que  tantost  ne  feust  apper- 
ceue,  combien  que  de  jour  en  jour  durant  ledit  siège, 
lesdiz  asségiez  firent  plusieurs  saillies,  l'une  foiz  à  pié, 
l'autrefoiz  à  cheval ,  et  souvent  advenoit  qu'ilz  sail- 
1  oient  par  deux  portes  dehors  leur  ville ,  et  aucunes 
foiz  par  trois ,  en  une  heure.  Esquelles  saillies  sou- 
ventesfoiz  gaignoient  plus  qu'ilz  ne  perdoient,  comme 
il  fut  depuis  sceu  certainement.  Car  durant  ledit  siège, 
à  plusieurs  saillies  qu'ilz  firent  du  premier  jusques  en 
la  fin ,  amenèrent  dedens  la  ville  plus  de  douze  vingt 
personnes,  sans  ceulx  qui  demouroient  mors  sur  la 
place,  dont  il  y  en  ot  foison.  Et  par  espécial,  à  une 
escarmouche  qui  fut  sur  l'eau,  entre  Bellemote  et  la 
posterne  d'Arras ,  y  eut  grant  perte  du  costé  des  assé- 
gans,  pour  tant  que  ceulx  de  l'avantgarde  estoient 
passez  tout  de  pié  pardessus  une  petite  planchète  , 
ung  au  cop ,  jusques  à  six  ou  sept  vingt  combatans 
pour  venir  devers  la  porte,  c'estassavoir  la  petite  pos- 
terne*. Mais  incontinent  les  asségez  vindrent  à  l'en- 

i.  Pour  tant  que  de  l'avant-garde  estoient  passé  tout  de  piet 

contre  d'iceulx  et  de  fait  les  rechacèrent  jusques  à 
ladicte  planche.  Et  iceulx  voians  qu'ilz  ne  povoient 
passer  si  non  à  danger,  retournèrent  sur  ceulx  de  la- 
dicte ville  et  les  remirent  jusques  assez  près  de  ladicte 
posterne  *.  Finablement,  par  la  vaillance  et  entre- 
prinse  d'un  homme  d'armes  nommé  Parceval  le  Grant, 
lequel  conduisoit  ceulx  de  ladicte  ville ,  furent  lesdiz 
asségans  reboutez  jusques  à  leaue.  Et  là  furent  très 
fort  combatus,  tant  qu'il  en  demoura  sur  la  place, 
que  prins  que  tuez ,  bien  cinquante,  sans  ceulx  qui  se 
noièrent  en  l'eaue  à  saillir  Tun  sur  l'autre  pour  passer 
Feaue',  desquelz  on  tira  hors  le  lendemain  de  seize  à 
vingt ,  tous  armez.  Et  desdiz  asségez  furent  prins  ou 
mors  en  celle  saillie,  environ  vingt  hommes,  entre 
lesquelz  furent  prins  des  gens  de  nom ,  Baugois  de  la 
Buvrière,  le  bastard  de  Bellay,  le  bastard  d'Ambrine 
et  aucuns  gentilzhommes  de  Bourgongne.  Mais  grant 
partie  de  leurs  chevaulx  furent  tuez  en  faisant  icelles 
saillies  sur  leurs  ennemis. 

En  oultre ,  le  chastel  de  Bellemote  séant  assez  près 
d'Arras,  durant  ledit  siège  se  tint  tousjours  de  la  partie 
du  duc  de  Bourgongne.  Ouquel  chastel  fut  commis 
pour  le  garder  messire  Fleurent  d'Encre  et  messire 
Simon  de  Behaignon,  avec  lesquelz  estoit  ung  homme 
d'armes  nommé  Jehan  Rose ,  lequel  fut  souspeçonné 

par  dessus  une  petite  planée,  ung  au  cop,  dessi  à  ti  ou  vii*^  com- 
batans  pour  venir  devers  la  petite  posteme  »  (Suppl.  fr.  93, 
fol.  216  verso,  col.  A).  Ces  mots  ung  au  cop  veulent  sans  doute 
dire  ,  un  à  un ,  ou ,  Tun  après  l'autre. 

1.  «  Et  de  fait  le  rechassèrent  jusques  à  ladicte  planche  » 
(ihid,) 

2.  «  Pour  passer  oultre  »  (ibid.) 

de  vouloir  vendre  ledit  chastel ,  et  pour  ceste  cause 
fut  retenu  prisonnier  et  ses  biens  confisquez.  Toutes- 
foiz,   ledit  siège  durant,   fut  ladicte  fortresse  bien 
gardée  par  lesdiz  chevaUers,  tousjours  en  l'obéissance 
dudit  duc  de  Bourgongne ,  non  obstant  que  les  gens 
du  Roy  meissent  grant  peine  à  icelle  conquerre.  Et 
tant  qu'est  à  parler  des  courses  et  des  chevauchées 
que  firent  les  gens  du  Roy  ou  pays  d'Artois  et  de  Ter- 
nois  et  à  l'environ ,  ledit  siège  durant ,  il  seroit  long  à 
réciter  chascune  à  part  soy.  Mais  entre  les  autres  ung 
des  bastards  de  Bourbon  *  et  aucuns  autres  capitaines, 
acompaignez  de  mil  combatans  ou  environ ,  alèrent 
fourrager  la  conté  de  Saint-Pol ,  en  laquelle  ilz  prin- 
drent  et  ravirent  biens  sans   nombre,  c'estassavoir 
puissant  chevaulx ,  vaches ,  brebis  et  plusieurs  autres 
choses,  et  mesmement  furent  autour  de  la  ville  de 
Saint-Pol ,  en  laquelle  estoit  le  conte  de  Waleran  soy 
disant  encores  connestable ,  et  sa  femme  la  contesse, 
seur  au  duc  de  Bar^  Auquel  Waleran  iceulx  disoient 
par  plusieurs  foiz  moult  de  reprouches,  disant  qu'il 
feignoit  soy  estre  malade  afin  qu'il  n'alast  servir  le 
Roy  son  souverain  seigneur,  en  lui  démonstrant  qu'il 
avoit  grande  affection  au  duc  de  Bourgongne,  actendu 
que  pour  le  servir  il  avoit  envoyé  messire  Jehan  de 
Lucembourg,  son  nepveu,  et  la  plus  grant  partie  de 
ses  gens.  Néantmoins  ledit  conte  Waleran ,  oyant  ces 
paroles  et  plusieurs  aultres ,  ne  voult  onques  souffrir 
que  ses  gens  saillissent  à  l'encontre  d'iceulx,  pour 

1.  Sic  dans  Suppl.  fr.  93.  Louis  II,  duc  de  Bourbon,  laissa  trois 
fds  naturels  ,  Hector,  Jean  et  Perceval. 

2.  Bonne  de  Bar,  seconde  femme  de  Waleran  de  Luxembourg^ 
comte  de  Saint-Pol. 

double  que  le  Roy  et  son  conseil  n'en  feussent  mal 
contens.  Mais  pour  tant  ne  laissèrent  point  les  Fran- 
çois qu'ilz  ne  boutassent  les  feuz  et   ardirent  grant 
partie  des  faulxbourgs  de  ladicte  ville  de  Sainl~Pol,  et 
après  s'en  retournèrent  à  tout  leur  proye  en  Fost  du 
Roy,  devant  Arras.  Et  depuis,  ung  autre  jour,  s'assem- 
blèrent mieulx  de  douze  cens  combatans ,  lesquelz 
chevauchèrent  par  devers   Luceu^  tout  destruisant 
pays  jusques  devant  la  ville  de  Hesdin ,  où  ilz  firent 
moult  de  dommages.  Mais  ceulx  de  la  garnison  de 
ladicte  ville  de  Hesdin  et  d'autres  places  tenans  la 
parti  du  duc  de  Bourgongne  ,  les  poursuivirent  bien 
et  roidement,  et  rescouyrent  aucuns  prisonniers,  et 
aussi  prindrent  aucuns  d'iceulx.  Ainsi  et  par  plusieurs 
foiz  firent  les  gens  du  Roy  courses  es  pays  dudit  duc 
de  Bourgongne,  dont  le  povre  peuple  fut  moult  tra- 
veillè  et  molesté.  En  oultre  les  gens  d'icellui  duc  de 
Bourgongne  estans  en  ses  bonnes  villes  et  forteresses, 
c  estassavoir  à  Douay,  à  Lens ,  à  Hesdin  et  à  Maise- 
roles',  >ssoient  de  jour  en  jour  en  meclant  agais  sur 
ceulx  de  l'ost  qui  aloient  au  fourrage,  et  aussi  sur  ceulx 
qui  menoient  vivres  en  l'ost  du  Roy,  comme  d'Amiens, 
de  Corbie,  de  Pèronne  et  d'autres  lieux,  lesquelz  sou- 
vent ilz  destruisoient ,  occioient  et  prenoient  prison- 
niers. Et  par  espécial ,  Hector  de  Saveuses ,  lors  très 
renommé  en  armes,   assembla  de  deux  à  trois  cens 
combatans  dessoubz  son  estandart ,  lesquelz  par  plu- 
sieurs foiz  il  mena  secrètement  en  aulcuns  lieux  contre 
les  gens  du  Roy ,  dont  il  acquist  renommée  très  grande, 

i.  «  Lucheii  »  (Suppl.  fr.  93).  Lucheux  (Somme), 
2.   McieroWcs  (Sommr). 

et  tant  fist  que  son  seigneur  et  maistre  le  duc  de 
Bourgongne  le  eut  moult  pour  recommandé.  Avec 
lequel  se  tenoient,  Phelippe  son  frère,  Loys  de  War- 
'gnies,  Lanion  de  Lannoy  et  aucuns  autres  appers 
hommes  d'armes. 

CHAPITRE  CXXVI. 

Comment  le  duc  de  Bourgongne  fist  assembler  ses  capitaînes  avecque» 
leurs  gens  pour  bailler  secours  à  ceulx  d' Arras.  Et  du  conte  d'Eu  qui 
fu  fait  chevalier. 

En  après,  le  duc  de  Bourgongne  aiant  voulenté  et 
entencion    de   donner  secours  à   ceulx.de  la  ville 
d' Arras,  manda  tous  ses  capitaines,  avec  lesquelz  il 
conclud  de  les  envoier  à  puissance,  ung  certain  jour, 
entrer  dedens  le  logis  de  Baudimont,  où  estoit  logée 
l'avangarde  du  Roy   soubz  la  conduite  du  duc  de 
Bourbon,  à  l'encontre  desquelz  devoit  saillir  grant 
quantité  de  ceulx  de  la  ville,  qui  de  ceste  chose  estoient 
advertiz.  Pourquoy  iceulx  cappitaines  se  mirent  tous 
ensemble  jusques  à  quatre  mille  combatans,  desquelz 
estoient  capitaines,  le  seigneur  de  Croy,  le  seigneur 
de  Fosseux ,  le  seigneur  de  Jumont,  le  seigneur  de 
ChalonS  messire  Gaultier  de  Rupeset  plusieurs  autres, 
qui  tous   ensemble   chevaulchèrent  environ   quatre 
lieues  près  d' Arras.  Et  adonc  se  ordonnèrent  et  mi- 
rent leurs  coureurs  devant.  Desquelz  coureurs  furent, 
Athis  et  Jaques  de  Brémeu*,  frères,  Loys  de  Bussi  et 

1.  «  Le  seigneur  de  Challon  y>  (Suppl,  fn  93).  Notre  texte 

écrit  :  Chalan. 

2.  «  Attis  et  Jacques  de  Brimeur  «  (Suppl.  fr,  93).  Notre  texte 

aucuns  autres,  qui  tous  ensemble  furent  prîns  des  gens 
du  Roy  et  menez  en  Fost.  Et  pour  tant  les  gens  du  dit 
duc  de  Bourgongne  sachant  la  prinse  de  leursdiz 
coureurs,  et  aussi  espérans  *  que  par  iceulz  leur  entre- 
prinse  seroit  descouverte ,  furent  moult  troublez  et 
tant,  que  sans  besongner  s'en  retournèrent  chascun 
en  sa  garnison,  dont  moult  despleut  au  duc  de  Bour- 
gongne. Et  est  vérité ,  que  pour  le  temps  que  le  Roy 
vint  devant  Arras,  ses  gens  prindrent  la  forteresse 
d'Avenues*  qui  estoit  audit  duc,  et  celle  de  Villers  le 
Chastel  qui  estoit  au  seigneur  de  Gournay,  toutes 
deux  à  quatre  lieues  d' Arras.  Dedens  lesquelles  se 
tenoient  tousjours  les  gens  du  Roy,  qui  moult  tra- 
veilloient  le  pays,  et  aussi  faisoient  savoir  à  leur  ost 
toutes  nouvelles  assemblées  faictes  par  lesdiz  Bour- 
guignons. 

Durant  lequel  temps  les  asségans,  c'estassavoir  ceulx 
de  l'ost  du  Roy,  continuellement  comme  dit  est  s'es- 
forçoient  de  jour  en  jour  de  grever  et  combatre  ceulx 
de  la  ville  d' Arras  par  toutes  voies  et  manières  qu'ilz 
povoient,  tant  de  canons,  veugloires,  bricoles  et  autres 
engins.  Et  par  espécial,  du  costé  vers  Baudimont, 
traveillèrent  fort  les  asségez  iceulx  engins  dessusdiz. 
Et  avecques  ce  par  dessoubz  les  murs  en  plusieurs 
lieux  firent  plusieurs  mines,  entre  lesquelles  en  firent 
une  contre  ledit  lieu  de  Baudimont ,  en  intencion  de 
par  là  entrer  secrètement  dedens  la  cité,  laquelle  fut 
apperceue   des   asségez  par  une  contremine  qu'ilz 

défigure  étrangement  ces  noms  en  écrivant  :  Athis  et  Jaques  de 
Bavière. 

i .   C'est-à-dire  s'attendant ,  craignant. 

2.   «  La  forteresse  d'Avennes-Ie-Conte  »  {Suppl.  fr.  93). 

avoient  fait  :  si  fiit  rompue,  et  y  advint  grant  hurtois 
et  poussais  de  lances  les  ungs  contre  les  autres.  Entre 
lesquelles  le  conte  d'Eu  se  combati  contre  messire 
Jehan  de  Neufchastel,  seigneur  de  Montagu,  assez 
vaillamment,  jà  soit  ce  qu'il  feust  lors  bien  jeune 
d'à  âge.  Et  fut  fait  chevalier  à  ceste  besongne,  par  la 
main  de  son  beau-père  le  duc  de  Bourbon.  Après  les- 
quelles armes  les  parties  se  départirent  et  retournèrent 
chascun  à  son  costé. 

En  oultre,  durant  ledit  siège,  messire  Loys  Bourdon 
et  autres  capitaines,  avec  cinq  cens  combatans,  furent 
logez  en  Tabbaye  du  Mont  Saint-Eloy  à  deux  lieues 
d' Arras,  laquelle  estoit  close  de  bonne  muraille  tout 
autour,  et  y  avoit  de  moult  notables  édifices,  qui 
tous,  ou  au  moins  la  plus  grant  partie,  furent  des- 
poullez  par  les  dessusdiz,  et  les  treilliz  de  fer,  le 
plomb,  cloches  et  autres  choses  portatives.  Ainsi  et  par 
ceste  manière  fut,  pour  ceste  saison,  la  conté  d'Artois 
moult  oppressée  et  traveillée  par  les  gens  du  roy  de 
France. 

CHAPITRE  CXXVII. 

Comment  le  duc  de  Brabant  et  la  contesse  deHaynau,  sa  seur,  traictèrent 
la  paix  du  duc  de  Bourgongne  leur  frère. 

Item,  après  toutes  ces  besongnes ,  lendemain  de  la 
décolacion  Saint  Jehan -Baptiste*,  vindrent  le  duc  de 
Brabant  et  la  contesse  de  Haynault,  sa  seur,  devers  le 
Roy  et  le  duc  d'Acquitaine ,  avecques  eulz  aucuns 
députez  par  les  trois  estatz  de  Flandres,  pour  traicter 

\.  Le  30  août. 

devers  le  Roy  et  son  filz  de  la  paix  du  duc  de  Bour- 
gougne  leur  frère.  Lesquelz  là  venus,  environ  à  dix 
heures  du  matin,  furent  joieusement  receuz  du  Roy, 
du  duc  d'Acquitaine  et  d'aucuns  autres.  En  laquelle 
paix  procurant  furent  données  trêves  entre  les  assé- 
gans  et  les  asségez,  lesquelles  durèrent  jusques  à  la  fin 
du  traiclié.  Laquelle  paix  et  concorde  finablement 
faicte  fut  publiée  devant  la  tente  du  Roy  au  son  de  la 
trompeté ,  le  mardi  quatriesme  jour  de  septembre ,  à 
huit  heures.  Et  fist  on  commandement  très  estroic- 
tement  et  sur  grans  peines,  que  chascun  incontinent  de 
l'un  et  de  l'autre  costé  ostast  ses  bendes,  comme  ceulx 
de  l'ost  du  Roy,  et  les  Bourguignons,  la  croix  Saint 
Andry.  Laquelle  chose  fut  tantost  faicte. 

Après  laquelle  paix  faicte  et  publiée ,  se  départirent 
de  Tost  du  Roy  aucuns  seigneurs,  souffrans  flux  de 
ventre ,  c'estassavoir  Loys  de  Bavière ,  frère  de  la 
Royne,  et  messire  Charles  d'Albreth,  connestable  de 
France,  et  aucuns  autres.  De  laquelle  maladie  estoit 
jà  mort  messire  Amé  de  Salebruce,  damoiseau  de 
Commercy,  et  autres  infinies  personnes.  Pour  la- 
quelle maladie,  le  Roy,  son  conseil  et  ses  princes, 
furent  contrains  et  plus  enclins  de  convenir  au  traic- 
tié  de  paix ,  afin  de  s'en  retourner  es  parties  de 
France  *. 

Par  la  conclusion  dudit  traictié  furent  offers  au 
Roy,  de  par  le  duc  de  Brabantet  la  dame  de  Haynnau, 
pour  et  ou  nom  dudit  duc  de  Bourgongne,  les  clefz 
de  la  ville  d'Arras  et  de  la  cité.  Et  promirent  aussi  de 
mectre  en  l'obéissance  du  Rov  toutes  les  bonnes  villes 

1.  Voy.  plus  bas,  p.  634. 


[1414]  D'ENGUERRAN  DE  MONSTRELET.  33 

et  fortresses  audit  duc  appartenans  par  tous  ses  pays 
ou  royaume  de  France.  Et  adonc  fut  ordonné  par  le 
Roy  et  son  conseil  d'envoier  dedens  lesdictes  villes 
d'Arras  et  cité  le  conte  de  Vendosme,  grant  maistre 
d'ostel  du  Roy,  pour  en  icelles  prendre  l'obéissance. 
Lequel,  là  venu,  fist  mectre  les  bannières  du  Roy  sur 
les  portes  d'icelle,  et  après  receut  les  seremens  des 
habitans,  lesquelz  promirent  d'estre  dores  en  avant 
bons  et  loyaulx  au  Roy.  Et  ce  fait,  ledict  maistre  d'ostel 
L/issa  de  par  le  Roy  en  icelle  ville  et  cité  pour  capi- 
taine le  seigneur  des  Quesnes,  viconte  de  Poix, 
réservé  que ,  du  don  du  Roy,  ne  furent  point  empes- 
chez  la  justice  et  les  revenus  acoustumés  dudit  duc  de 
Bourgongne. 

Après  cellui  traictié  fut  ordonné  de  par  le  Roy  et 
son  conseil,  au  duc  de  Braibant,  à  la  dame  de  Hay- 
nau  ,  aux  trois  estatz  et  aux  députez ,  de  estre  à  com- 
paroir à  certain  jour  qui  leur  fut  assigné,  à  Senlis, 
devers  le  Roy  et  son  conseil ,  pour  là  du  tout  confermer 
ladicte  paix,  et  acomplir  les  convenances  faictes  au 
nom  dudit  duc  de  Bourgongne. 

En  après,  le  mercredi  cinquiesme  jour  de  septem- 
bre, par  nuit,  environ  douze  heures,  fut  par  aucun 
homme  meu  de  mauvaise  voulenté  bouté  le  feu  ou 
logis  du  seigneur  d'Alençon.  Lequel  hastivement  fut 
si  grant ,  qu'à  peine  lui  mesmes  peust  yssir  et  fuir  es 
tentes  du  Roy.  Et  quant  le  conte  d'Armignac  vit  le 
feu  esdiz  logis,  il  fist  sonner  la  trompeté  et  armer  tous 
ceulz  de  l'arrièregarde.  Lesquelz  arrivez,  ensemble  le 
duc  de  Bar,  yssirent  en  belle  ordonnance  de  leur  logis, 
esquelz  à  leur  département  boutèrent  les  feux,  et  après 

par  parties  s'en  alèrent  mectre  en  bataille ,  les  ungs 

devant  la  porte  Saint  Michel,  les  autres  devant  la  porte 
Saint  Nicolas ,  et  aucuns  devant  la  porte  de  Heysa- 
renés*,  afin  que  aucuns  de  leurs  ennemis  ne  saillissent 
sur  eulz.  Car,  quelque  traictie  qu'il  yeust,  si  n'avoient- 
ilz  point  trop  grant  fiance  en  eulz.  Et  tantost  ledit  feu, 
saillant  de  logis  en  logis ,  sailli  tout  espris  ou  logis  du 
Roy,  et  autres  par  tout  l'ost ,  tellement  que  dedens  le 
quart  d'une  heure  ensuivant,  il  convint  que  le  Roy,  le 
duc  d'Acquitaine,  son  filz  et  tous  les  princes  se  par- 
tissent désordonnément.  Et  laissèrent  plusieurs  pri- 
sonniers et  aussi  de  leurs  gens  malades,  lesquelz  furent 
ars  esdiz  logis'.  Et  avec  ce  y  demourèrent  plusieurs 
engins,  tentes,  liabillemens  de  guerre,  et  grant  nom- 
bre de  queues  de  vin,  qui  toutes,  ou  au  moins  la  plus 
grant  partie,  furent  péries  par  ledit  feu.  Et  ledit  duc 
de  Bourbon  faisant  l'avantgarde,  se  desloga  assez 
desordonnéement  de  Baudimont.  Esquelz  jours ,  très 
matin,  yssirent  de  la  ville  d'Arras  plusieurs  de  la  gar- 
nison, gens  de  petit  estât ,  lesquelz  prindrent  et  ravi- 
rent tout  ce  qu'ilz  porent  actaindre  des  biens  qui 

i .  a  La  porte  de  Haisernes  »  (Suppl.  fr,  93). 

2.  Le  Journal  (ïun  Bourgeois  de  Paris  place  cet  événement  au 
11  septembre.  «  Le  onziesme  jour  de  septembre,  environ  trois 
heures  après  mynuit,  à  ung  mardy,  et  quant  ils  partirent  des 
tantes  après  le  cry  qui  avoit  esté  tel  que  nul  homme  sur  peine  de 
la  hart  ne  mist  feu  en  son  logis  ;  mais  les  Gascons  qui  estoient  en 
l'aide  de  la  Bande  (l'auteur  entend  les  partisans  du  duc  d'Orléans) 
firent  le  contraire ,  car  ils  mirent  le  feu  partout  où  ils  purent ,  en 
despit  de  ce  qu'on  s'en  aloit  ainsi,  et  fut  le  feu  si  grand  qui 
courut  au  pavillon  du  Roi  par  darrière ,  et  eust  esté  le  Roy  ars 
qui  ne  Teust  mis  hors  par  devers  le  meilleur;  et  dirent  ceux  qui 
se  salvèrent  que  ou  feu  demeura  plus  de  cinq  cent  hommes  qui 
furent  ars,  qui  estoit  malades  dedens  les  tentes  »  {Journal d'un 
Bourgeois  de  Paris ^  p.  24). 

estoient  dans  Tost,  et  avecques  ce,  plusieurs  marchans 
et  autres  furent  par  iceulz  destroussez ,  non  obstant 
la  paix  devant  dicte.  Et  par  espécial  les  Bourgui- 
gnons de  Bourgongne  se  mirent  hors  de  la  ville  en 
grant  nombre,  et  destroussèrent  pour  ce  jour  plusieurs 
gens  du  Roy. 

Ainsi  et  par  ceste  manière  Charles ,  roy  de  France, 
lui  départi  de  devant  Arras ,  par  Bapaumes  s  en  ala  à 
Péronne  et  de  là  à  Noion ,  puis  à  Compiengne  et  puis 
à  Senlis,  où  il  séjourna,  lui  et  ses  princes,  tout  le  mois 
de  septembre  durant.  Toutefoiz  icelle  paix  et  icellui 
traictie  fait  devant  Arras  par  le  moien  dudit  duc  de 
Brabant,  de  la  contesse  de  Haynnau,  des  trois  estatz 
et  des  députez  de  par  le  duc  de  Bourgongne,  fut  par- 
conclud  par  la  faveur  et  voulenté  de  Loys,  duc  d'Ac- 
quitaine, premier  filz  du  Roy,  lequel,  comme  dit  est, 
avoit  espousé  la  fille  dudit  duc  de  Bourgongne  \  Et 
combien  que  paravant  avoient  esté  soustenues  aucunes 
mutacions  à  Paris,  du  temps  que  le  duc  de  Bar  fut 
prins  et  aucuns  serviteurs  dudit  duc  d'Acquitaine  oultre 
sa  voulenté  ',  pareillement  aussi  lui  avoient  fait  ceulx 
de  la  partie  d'Orléans,  c'estassavoir  lui  avoient  osté 
ses  serviteurs  et  fait  plusieurs  choses  oultre  sa  vou- 
lenté et  plaisir,  pour  quoy  il  estoit  très  désirant  que 
toutes  telles  besongnes  feussent  mises  jus ,  afin  que  le 
Roy  son  père  et  lui  feussent  servis  et  obéys  en  bonne 
union  des  princes  et  seigneurs  de  leur  sang  et  lignage. 
Et  non  obstant  que  par  plusieurs  foiz  lui  feussent 
dictes  et  remonstrées  aucunes  conclusions  qui  avoient 

1.  Marguerite.  Le  31  août  1404. 

2.  Contre  la  volonté  de  lui  duc  d'Aquitaine. 

esté  faictes  contre  le  duc  de  Bourgongiie  à  Paris 
devant  le  parlement  du  Roy,  si  leur  respondit-il  fran- 
chement quil  feroit  finer  la  guerre,  et  qu'il  véoit 
bien  que  par  le  moyen  d'icelle  le  Roy  et  son  royaume 
estoient  en  voye  de  perdicion,  et  pour  tant  comme  dit 
est,  se  conclud  au  bien  de  paix.  De  laquelle  la  teneur 
s'ensuit. 

CHAPITRE  GXXVIII. 

Comment  le  tralclé  de  la  paix  d'Arras,  qui  estoit  le  cinquiesmc,  fut  leu, 
présent  le  duc  d'Acquitaine  et  plusieurs  autres  princes  du  sang  du 
Roy,  et  des  sermens  qui  s'en  feircnt  ' . 

Ce  sont  les  choses  que  le  Roy  a  ordonné  de  ce  qui 
est  en  Tumilité  de  la  partie  du  duc  de  Bourgongne 
traictées  par  le  duc  de  Brabant,  la  dame  de  Hayn- 
nau  et  les  députez  des  trois  Estatz  de  Flandres 
comme  ses  procureurs  aians  de  lui  puissance.  Les- 
quelles choses  furent  leues  et  ordonnées  en  la  pré- 
sence du   duc  d'Acquitaine  et  du  grant  conseil  du 

Premièrement.  Pour  ce  qu'où  temps  passé  sont 
advenus  plusieurs  dommages  ou  royaume  de  France 
contre  le  plaisir  du  Roy  et  de  son  dit  filz  d'Acquitaine, 
en  toute  humilité  humblement  supplient  les  dessusdiz 
de  Brabant  et  dame  de  Haynault  et  lesdiz  députez,  ou 
nom  dudit  de  Bourgongne,  comme  ses  procureurs  de 
lui  fondez  souffisamment ,  au  Roy  et  à  son  filz ,  que 
toutes  choses  où  ledit  duc  de  Bourgongne  a  défailli 
depuis  la  paix  faicte  à  Pontoise ,  où  le  Roy  et  le  duc 

i.  Cet  intitulé  est  pris  dans  Pédit.  de  1572. 

d'Acquitaine  pevent  avoir  prins  desplaisir,  ilz  lui  vueil- 
lent  pardonner,  et  en  leur  bonne  grâce  et  bon  amour 
le  recevoir. 

En  oultre,  iceulx  traicteurs  et  médiateurs  bailleront 
ou  feront  bailler  au  Roy  et  au  duc  d'Acquitaine,  ou  à 
leurs  commis,  les  clefz  de  la  ville  d'Arras  et  de  la  cité, 
et  aussi  de  toutes  autres  bonnes  villes  et  fortresses  ou 
royaume  de  France  appartenans  au  duc  de  Bourgon- 
gne, esquelz  le  Roy  ou  son  filz  mectront  baillifz,  capi- 
taines et  officiers  tels  que  bon  leur  semblera  et 
aussi  longuement,  sans  pour  ce  enfraindre  la  paix.  En 
après  fera  ledit  de  Bourgongne  délivrer  au  Roy  ou  à 
ses  commis  le  chastel  du  Crotoy,  et  de  fait  le  remètre 

en  sa  main. 

Item,  ledit  duc  de  Bourgongne  sera  tenu  de  es- 
longuer  et  mectre  hors  aucuns  de  sa  famille,  lesquelz 
sont  en  l'indignacion  du  Roy  et  du  duc  d'Acquitaine, 
sans  plus  les  soustenir  en  nulz  de  ses  pays,  et  lui  se- 
ront iceulx  déclairez  et  baillez  par  escript,  en  temps  et 

en  lieu. 

Item ,  que  toutes  les  terres  prinses  et  mises  en  la 
main  du  Roy  des  vassaulx,  subgetz  et  bienvueillans, 
aliez,  favorables,  dudit  duc  de  Bourgongne,  de  quelque 
estât  qu'ilz  soient,  pour  l'occasion  de  ceste  guerre, 
seront  rendues  et  restituées  à  iceulx,  et  aussi  tous 
bannissemens  et  appellacions  fais  à  la  cause  des- 
susdicte  seront  mis  à  néant.  Et  pareillement  se  ledit 
de  Bourgongne  a  mis  ou  fait  mectre  aucunes  terres, 
seigneuries  ou  biens  quelconques ,  en  sa  main ,  des 
subgetz,  favorisans,  bienvueillans  ou  de  ceulx  qui 
ont  servi  le  Roy  en  ceste  présente  armée,  de  quel- 
que estât  qu'ilz  soient,  seront  mis  à  pleine  délivrance. 

Item,  combien  que  lesdiz  me'diateurs  aient  afïermé 
au  Roy  et  au  duc  d'Acquitaine ,  que  le  dessusdit  duc 
de  Bourgongne  n'a  nulle  confédéracion  ou  aliance  aux 
Anglois ,  néantmoins  pour  éviter  toute  suspicion ,  les 
dessusnommez  pour  ledit  duc  de  Bourgongne,  pro- 
mectront  que  dores  en  avant  il  ne  procédera  ne  fera 
procéder  par  manière  d'aliance  avec  lesdiz  Anglois,  se 
ce  n'est  que  par  le  congié  et  licence  du  Roy  et  de  son 
filz  le  duc  d'Acquitaine. 

Item,  quant  est  de  la  réparacion  de  Tonneur  dudit 
duc  de  Bourgongne,  pour  ce  que  plusieurs  lectres  ont 
esté    faictes   et    envoiées   en    plusieurs  lieux   de  ce 
royaume  et  dehors,   lesquelles  ledit  de  Bourgongne 
dit  estre  à  sa  charge   et  deshonneur,   est  ainsi  que 
après  ceste  paix  faicte  et  que  le  Roy  sera  à  Paris,  dis- 
posera aucuns  de  son  conseil  avec  aucunes  gens  du 
duc  de  Bourgongne  telz  qu'il  lui  plaira  à  commetre, 
et  ad  viseront  ensemble,  premièrement,  saufl'onneur 
du  Roy,  telles  lectres  que  faire  se  pourront  à  la  des- 
charge et  réparacion  de  l'onneur  dudit  duc  de  Bour- 
gongne. Item ,  après  promectre  ledit  duc  de  Bour- 
gongne que  jamais  ne  fera  ne  pourra  estre  fait  par  lui, 
en  appert  ne  en  couvert,  aucun  mal,  destourbier  ou 
empeschement  aux  vassaulx,  serviteurs  et  bienvueil- 
lans  du  Roy  qui  en  ceste  querelle  lont  servy,  tant  en 
personnes   comme   soubz   autres  capitaines  de  leur 
compaignie,  ne  aussi  aux  bourgois  de  Paris  ne  aux 
autres  habitans,  de  fait  ne  par  aucune  manière,  pour 
l'occasion  dudit  service,  empeschement  ne  fera,  ne  de 
estre  fait  ne  procurera. 

Item,  le  Roy  veult  et  ordonne  pour  tousjours  ses 
subgetz  tenir  en  vraie  obédience  si  comme  ilz  doivent 

estre  tenus,  que  le  traictié  de  Chartres  et  autres  traictiez 
qui  depuis  ont  esté  fais ,  soient  fermement  et  sans  cor- 
rupcion  gardez,  et  que  se  aucune  chose  y  a  à  parfaire 
et  à  réparer  de  Tun  et  de  l'autre  costé,  soit  fait  et  réparé. 
Item,  pour  la  seureté  des  choses  dessusdictes  estre 
fermement  tenues  et  acomplies  par  ledit  duc  de  Bour- 
gongne, le  duc  de  Brabant,  la  dame  de  Haynau  et  les 
dessusdiz  députez  jureront  tant  en  leurs  noms  en  pro- 
pres personnes  comme  eulx  faisant  fort  des  prélas  et 
gens  d'église,  des  nobles  et  des  bonnes  villes  et  tous 
leurs  pays,  c'estassavoir  ledit  duc  de  Brabant,  la  dame 
de  Havnnau  et  les  dessusdiz  députez,  jureront  ou  nom 
dudit  duc  de  Bourgongne  pour  tout  le  pays  de  Flan- 
dres, que  ledit  duc  de  Bourgongne  tiendra  fermement 
et  gardera  perpétuellement  ceste  bonne  paix,  sans 
désoremais  faire ,  venir  ou  procurer,  par  lui  ou  par 
autruy,  aucune  chose  au  contraire.  Et  ou  cas  que  ledit 
duc  de  Bourgongne  commenceroit  aucune  chose  en 
appert  ou  en  couvert  contre  la  teneur  et  traictié  de 
ceste  bonne  paix ,  iceulx  duc  et  dame  ne  lui  feroient 
ne  donroient  aucun  aide  ou  conseil ,  de  corps  ne  de 
pécune,  ne  en  quelque  autre  manière.  Aussi  que  les 
seigneurs  du  sang  royal  et  autres  prélas  et  nobles  et 
bonnes  villes  de  ce  royaume  feroient  semblable  sere- 
ment,  et  de  ce  les  dessusdiz  bailleront  bonnes  lectres 
et  compétentes  à  l'ordonnance  du  Roy  et  de  son  con- 
seil. Et  avec  ce  promectent  les  dessusdiz,  c'estassavoir 
le  duc  de  Brabant,  la  dame  de  Haynnau  et  les  dessus- 
diz députez  qu'ilz  feront  loyaument  leur  povoir   à 
faire   semblablement  jurer   et  promectre  par    ceulx 
d'Arras  et  par  les  nobles  et  autres  qui  sont  dedens ,  à 
tenir  les  choses  dessusdictes ,  et  aussi  ceulx  qui  pour 

Je  présent  sont  en  la  compaignie  dudit  duc  de  Bour- 
gongne  et  es  garnisons  de  ses  villes  et  cbasteauk  de 
Bourgongne,  d'Artois  et  de  Flandres,  quant  ilz  en  se- 
ront requis  de  par  le  Roy. 

Après   lesquelles   choses    dessusdictes   traictées   et 
mises  par  escript,  afin  que  mieulx  feussent  entretenues 
jurèrent  et  firent  serement  les  parties,  à  loyauinent  et 
fermement  paracomplir  et  entretenir  ledit   traiclié 
Et  premièrement  jurèrent  ledit  duc  de  Brabant     la 
dame   de  Haynnau  et  les  députez  eulx  faisans   fors 
pour  le  duc  de  Bourgongne,  bienvueillans  et  aliez 
comme  dit  est.  Et  après  que  ilz  eurent  fait  le  serement 
en  la  présence  du  duc  d'Acquitaine  et  de  plusieurs 
autres  princes  et  grant  conseil  du   Roy,   lequel  duc 
d  Acquitame  présentement  jura  et  fist'  serement  so- 
lemnel  d'entretenir  la  paix  et  dist  au  duc  d'Orléans 
qu  il  jurast  aussi  la  paix.  Lequel  duc  d'Orléans  s'en- 
clma  bien  bas,   en   disant  audit  duc  d'Acquitaine  • 
«  Monseigneur,  je  ne  suis  point  tenu  de  faire  sera- 
ment ,  car  je  suis  venu  seulement  pour  venir  servir 
monseigneur  le  Roy  et  vous.  ;>  Et  lors  le  duc  d'Acqui- 
taine lui  dist  :  ce  Beau  cousin  nous  vous  prions  que 
vous  jurez  la  paix.  .  Et  adonc  ledit  duc  d'Orléans  dist 
encor  une  foiz.  a  Je  n'ay  point  rompu  la  paix  et  ne 
doy  point  faire  serement.  Plaise  vous  estre  content   „ 
Aux  quelles  paroles  de  rechef,  pour  la  tierce   fois, 
edit  duc  d  Acquitaine  luirequist  de  ce  faire.  Et  adonc 
ledit    duc  d'Orléans  par  grant  courroux  lui  dist   • 
ce  Monseigneur,  je  n'ay  point  rompue  la  paix,  ne  ceulx 
de  mon  conseil ,  ne  ceste  faicte.  Faictes  venir  devant 
vous  ceulx  qui  l'ont  rompue  et  faire  serement,  et 
après  je  feray  vostre  plaisir.  .  Et  lors  Parcevesque  de 

Reims  et  aucuns  autres,  voians  le  duc  d'Acquitaine 

non  estre  content  de  tant  de  paroles,  dirent  au  duc 

d'Orléans,  a  Monseigneur,  faictes  ce  que  monseigneur 

d'Acquitaine  vous  requiert.  ))  Lequel  après  toutes  ces 

choses  fist   serement   d'entretenir  la  paix  ainsi  que 

contre  sa  voulenté,  et  lui  sembloit  que  le  duc   de 

Bourgongne  et  ses  aliez  avoient  rompue  la  paix  der- 

renièrement  faicte  et  jurée  à  Pontoise.  En  après  fut 

appelle  le  duc  de  Bourbon  pour  faire  le  serement. 

Lequel,  comme  le  duc  d'Orléans,  cuida  faire  atarde- 

ment  de  paroles,  mais  incontinent  le  duc  d'Acquitaine 

lui  copa  court,  disant  :  «  Beau  cousin,  nous  vous  prions 

que  vous  n'en  parlez  plus.    »   Et  là  fist  le  duc  de 

Bourbon  serement ,  et  tous  les  princes  ensuivant  le 

firent  pareillement,  sans  y  mectre  contredit,  et  aussi 

les  prélatz,  réservé  l'arcevesque  de   Sens,  frère  de 

Montagu,  lequel,  quant  il  fut  appelle,  dist  au  duc 

d'Acquitaine.    «   Monseigneur,    souviengne   vous  du 

serement  que  vous  fistes  et  nous  tous  au  partir  de 

Paris,   présent  la  Royne.  »  Et  le  duc  d'Acquitaine 

respondi.   «  N'en  parlez  plus.  Nous  voulons  que  la 

paix  se  tiengne  et  que  vous  la  jurez.  »  Et  ledit  arce- 

vesque  respondi.   ((  Monseigneur,  puis  que  vous  le 

voulez ,  je  le  feray.  »  Et  n'en  y  eut  plus  de  toute  la 

seigneurie   estant  avecques   le   Roy,    qui   feist  plus 

refus   de  jurer  la  paix  ,  que  les  trois  dessusdiz.  Et 

ainsi,  comme  dit   est ,   firent  serement  ceulx  de  la 

ville  d'Arras ,  c'estassavoir  messire  Jehan  de  Lucem- 

bourg  et  tous  les  autres  capitaines,  et  tous  les  autres 

gouverneurs   de    la  communaulté  d'icelle  ville.     Et 

furent  toutes  ces  choses  faictes  et  acomplies  ains  que 

le  Roy  et  ses  princes  se  partissent  de  devant  Arras. 

Après  lequel  département  et  que  le  Roy  fut  retourné 
à  Senlis  comme  dit  est,  moururent  plusieurs  seigneurs 
et  autres  qui  avoient  esté  en  son  armée,  de  flux  de 
Tentre.  Entre  lesquelz  mourut  Eumenon  de  Labreth 
et  son  frère,  le  seigneur  de  Hangest  et  aucuns  autres, 
de  la  peine  et  travail  qu  ilz  avoient  souflert  durant 
ledit  voiage. 

Ouquel  temps  aussi  ceulx  de  Paris ,  oyans  lesdictes 
nouvelles  *  du  traictié  fait  par  le  Roy  et  ses  princes  au 
duc  de  Bourgongne  sans  les  appeller,  eulx  de  ce  non 
contens  vindrent  au  duc  de  Ëerry  leur  capitaine  et 
gouverneur,  demander  comment  icelle  paix  avoit 
esté  faicte  et  qui  avoit  meu  le  Roy  et  son  conseil 
de  ce  faire  sans  les  y  appeler,  disans  que  à  eulx 
appartenoit  de  le  sçavoir,  et  convenoit  qu'en  icelle 
feussent  comprins.  Lequel  duc  de  Berry  leur  respondi. 
«  Ce  ne  vous  touche  en  riens,  ne  entremectre  ne  vous 
devez  de  monseigneur  le  Roy,  ne  de  nous  qui  sommes 
de  son  sang,  car  nous  nous  courrouçons  l'un  à  l'autre 
quant  il  nous  plaist,  et  quant  il  nous  plaist  aussi,  la 
paix  est  faicte.  »  Adonc  ceulx  de  Paris  sans  rien  res- 
pondre  retournèrent  en  leurs  propres  lieux*. 

Or  est  vérité  que  ledit  duc  de  Brabant,  la  dame  de 
Haynnau  et  les  députez  n'alèrent  point  à  Senlis  au 

1 .  Les  nouvelles  de  la  paix  arrivèrent  à  Paris  le  jeudi  1 3  sep- 
tembre 1414.  oc  Et  ne  ouystes  oncques  plus  belle  sonnerie  à  Paris 
qu'on  y  fist  celluy,  que  depuis  le  matin  jusqucs  au  soir,  en  tous 
les  moustiers  de  Paris  on  sonnoit  et  faisoit-on  grant  joye  pour 
l'amour  de  la  paix  »  {Journal  d'un  Bourgeois  de  Paris,  p.  24). 

2.  Ni  Juvénal  des  Ursins ,  ni  même  l'auteur  du  Journal  d^un 
Bourgeois  de  Paris  ne  jKirlent  de  cette  réclamation  des  Parisiens 
au  sujet  de  ce  qu'ils  n'avaient  pas  été  consultés  pour  la  paix. 
(  Voy,  Juv.,  p.  288  et  La  Barre,  p.  24.) 

jour  qui  leur  estoit  assigné  pour  la  confirmation  de 
la  paix  du  duc  de  Bourgongne  leur  frère ,  mais  par 
conseil  envolèrent  ung  liérault  et  ambaxadeurs,  c'est- 
assavoir  le  doieil  de  l'église  cathédrale  de  Liège, 
Guillaume  Blondel,  escuier,  et  plusieurs  autres  à  com- 
paroir pour  eulx  et  en  leurs  noms  devant  le  Roy  et 
son  conseil  pour  la  cause  dessusdicte  au  jour  et  au 
lieu  dessusnommé.  Lesquelz  ambaxadeurs  ne  peurent 
avoir  du  grant  conseil  du  Roy  sur  leurs  demandes  et 
requestes  aucune  response ,  pour  ce  que  le  Roy  estoit 
malade.  Et  pour  tant  s'en  retournèrent  devers  leurs 
seigneurs  sans  riens  besongner. 

CHAPITRE    CXXIX. 

Comment  Sigismond,  roy deBahaigne,  futen  cest  anesleuroy  d'Alemaigne 
et  après  ce ,  fut  empereur  de  Romme  *. 

En  la  fin  du  mois  d'octobre  Sigismont,  roy  de  Hon- 
grye,  de  Behaigne^,  de  Grenade  et  de  Damas,  prince 
moult  vaillant  en  armes  et  bon  catholique,  et  la  royne 
sa  femme ,  fille  au  conte  Cilien^  en  Esclavonnye ,  en 
moult  grant  appareil  vindrent  en  Acquigraine*.  Lequel 
Sigismont  fut  premièrement  esleu  à  roy  d'AUemaigne 
par  ceulz  d'AUemaigne  ordonnez  à  ce.  Après  ce,  il  fut 
promeu  empereur  Rommain,  et  le  viif  jour  du  mois  de 
novembre  fut  consacré  et  couronné  par  l'arcevesque  de 

1 .  Ce  chapitre  est  beaucoup  plus  long  et  très-différent  dans  le 
ms.  Suppl.  fr.  03  et  les  imprimés.  Nous  donnons  cette  seconde 
version  dans  nos  additions. 

2.  Bohème. 

3.  Hermann,  comte  de  Cilley  en  Basse  Stirie. 

4.  Aix-la-Chapelle. 

Coulongne  en  Téglise  Nostre-Dame  de  Acquigraine, 
comme  il  est  decoustume,  et  après  de  voit  estre  confermé 
par  le  pape  de  Romme.  Après  ce,  lui  et  sadicte  femme 
reçeurent  les  hommages  et  seremeiis  de  ceulx  dudit 
royaume,  promectant  d'aler  au  concile  général  à  Cons- 
tance pour  le  bien  de  TEglise  Universelle,  lequel  concile 
devoit  estre  tenu  Tan  mil  quatre  cens  et  douze  ou  moys 
d'avril  par  le  pape  Alixandre  ou  son  successeur,  mais 
il  fut  prolongué  jusques  alors. 

Icelle  cité  de  Constance  est  au  prince  de  Maience , 
sur  l'eaue  du  Rin.  Et  fut  déclairé  que  ledit  concile 
ainsi  prolongué  seroit  tenu  par  le  pape  Jehan  XXIIP 
de  ce  nom,  successeur  dudit  Alixandre*. 

CHAPITRE  CXXX. 

Comment  le  roy  Lancelot  de  Naples  fina  sa  irie.  Et  du  roy  Loys  de 
Cécile,  son  adversaire  ,  qui  envoya  le  mareschal  de  France  à  Naples. 
Et  plusieurs  autres  besongnes. 

En  ces  jours  furent  apportées  nouvelles  au  Roy  de 
France  que  le  roy  Lancelot,  adversaire  du  Roy  Loys 

i .  Tout  est  ici  défiguré  et  confondu.  Voici  l'ordre  des  faits  : 
Sigismond,  fils  de  Tempereur  Charles  IV,  était  roi  de  Hongrie  dès 
l'année  1386.  Il  fut  élu  empereur  une  première  fois,  le  20  sep- 
tembre 1410,  par  une  partie  des  électeurs  ,  réunis  à  Francfort.  Le 
même  jour  et  dans  la  même  ville,  les  autres  électeurs  élurent 
Josse,  marquis  de  Moravie.  A  la  mort  de  ce  dernier,  arrivée  le 
8  janvier  1411,  le  schisme  impérial  cessa  ,  et  le  21  juin  suivant , 
tous  les  électeurs  élurent  de  nouveau  Sigismond.  Le  8  novembre 
1414  il  reçut,  à  Aix-la-Chapelle,  la  couronne  d'argent.  De  là,  il 
se  rendit  au  concile  de  Constance,  où  il  arriva  la  veille  de  Noël. 
Il  eut  deux  femmes ,  Marie ,  fille  de  Louis ,  roi  de  Hongrie ,  et 
Barbe ,  tille  d'Hermann,  comte  de  Cilley  en  Basse  Stirie. 

de  Cécile  esloit  trespassé,  ce  qui  estoit  vérités  Et  fut 
la  manière  de  sa  mort  telle  qu'il  s'ensuit.  Vérité  est 
qu'il  fut  amoureux  de  la  fille  d'un  sien  phisicien, 
laquelle  estoit  moult  belle,  et  pour  acomplir  en  icelle 
sa  voulenté  fist  parler  à  icellui  médecin,  et  de  fait 
y  parla  afin  qu'il  se  voiilsist  consentir  qu'il  fist  sa 
voulenté  de  sa  fille.  Mais  cil  par  plusieurs  foiz  lui 
refusa,  en  mectant  plusieurs  raisons  contraires  à  la 
requeste  dudit  roy.  En  fin ,  comme  contraint  et  sans 
povoir  estre  receu  ausdites  excusations,  bailla  son 
consentement  et  feigni  qu'il  en  estoit  content ,  ce  qui 
n'estoit  point,  comme  il  apparut  assez  clèrement.  Car 
lui  mesmes  en  parlant  à  sadicte  fille  comme  se  la  beson- 
gne  lui  estoit  agréable  ^^  et  qu  elle  voulsist  user  de  son 
conseil  pour  avoir  l'amour  du  roy  à  tousjours,  il  lui 
bailla  une  petite  boilelète  pleine  d'oignement  et  lui 
enhorta  que  quant  viendroit  à  l'heure  que  le  roy 
dessusdit  viendroit  en  sa  compaignie  pour  la  con- 
gnoistre  charnellement,  elle  ongnist  le  bout  de  son 
ventre  par  dessoubz  dudit  oignement\  Laquelle  doc- 
trine elle  receut  et  acompli  à  l'entencion  dessusdicte. 
Et  pour  ce ,  quant  le  roy  vint  à  elle  pour  son  désir 
acomplir  et  qu'il  eut  habité  avecques  elle,  il  fut 
tantost  exprins  de  feu  et  la  fille  pareillement.  Et  en 
la  conclusion,  par  le  moien  de   ce,   finèrent  leurs 

i .  Ladislas  mourut  le  3  août  1 41 4 ,  comme  il  se  préparait  à 
assiéger  le  pape  Jean  XXIII  dans  Bologne.  (Voy.  Raynaldi , 
t.  VIII,  p,  376. j 

2.  «  Luy  donnant  à  entendre  que  ceste  besongne  luy  estoit 

agréable  »  (Suppl.  fr.  93). 

3.  u  Elle  oingnist  son  ventre  par  dessoubz  la  boutine  dudit 
ongnement  »  {ibid.) 

jours  assez  tost  après ,  très  misérablement  et  à  grant 
douleur.  Après  laquelle  cruaultè,  ledit  médecin,  avant 
qu'on  s'en  peust  apparcevoir,  se  rendi  Ibgitif  et  se 
parti  du  pays\ 

Après  lesquelles  nouvelles  venues  en  France  comme 
dit  est,  ledit  roy  Loys  '  f ist  grant  assemblée  pour  aler 
ou  royaume  de  Naples  et  envoya  devant  le  seigneur 
de  Longny,  maresclial  de  France. 

Et  ce  pendant ,  le  Roy  et  les  seigneurs  estans  à 
Senlis  comme  dit  est ,  fut  ordonné  par  le  Roy  et  son 
grant  conseil  le  duc  d'Acquilaine ,  gouverneur  et  dis- 
pensateur de  toutes  les  finances  du  royaume  de 
France  et  dudit  Roy.  Laquelle  chose  despleut  moult 
au  duc  de  Berry,  et  pour  ce  fist-il  assembler  le  pré- 
vost  des  marchans  les  eschevins  et  bourgois  de  Paris, 
l'Université,  les  seigneurs  des  chambres  de  parlement 
et  des  comptes,  en  ung  certain  lieu  à  Paris,  et  fist 
proposer  par  Tévesque  de  Chartres  et  par  autres  de 
ses  gens  devant  les  dessusdiz,  l'enfermeté  du  Roy  et 
la  grant  jeunesse  de  sondit  filzel  conséquemment  l'in- 
habihté  d'iceulx  à  gouverner,  et  comment  pour  la 
prouchaineté  du  sang  royal,  car  il  estoit  fdz ,  frère  et 
oncle  des  Roys ,  à  lui  de  droit  devoit  en  tel  cas  ap- 
partenir le  gouvernement  dudit  royaume ,  et  non  à 
autre.  Pour  quoi,  à  iceulx  affectueusement  requeroit 
que  à  lui  en  ce  voulsissent  estre  favorables  et  aider. 
Lesquelz  respondirent  que  à  eidx  n'appartenoit  point 
à  parler  de  ceste  matière  ;  mais  au  Roy  nostresire  et  à 
son  grant  conseil,  auxquelz  il  appartenoit  à  ordon- 

1.  Cf.  Raynaldi,  t.  VIII,  p.  376. 

2.  Louis  II,  duc  d'Anjou,  roi  de  Sicile. 

ner  de  ce.  Par  quoy  de  ce ,  se  excusèrent  envers  le 

duc. 

Item ,  à  l'entrée  du  moys  de  septembre  le  Roy,  lui 
partant  de  Senlis,  ala  à  Saint-Denis,  où  il  fut  jusques 
au  XI v''  jour  dudit  moys,  et  lors  il  retourna  à  Paris  en 
son  hostel  de  Saint-Pol,  et  son  filz  le  duc  d'Acquitaine 
avecques  lui.  Avecques  le  Roy  estoient  les  ducs  d'Or- 
léans, de  Bourbon,  de  Bar,  et  Loys  duc  en  Bavière, 
les  contes  de  Vertus  et  d'Alençon,  de  Richemont , 
d'Eu,  d'Armignac,  de  La  Marche,  de  Vendosme,  de 
Marie ,  de  Dampmartin  et  aucuns  autres  prélats ,  ba- 
rons ,  chevaliers  et  autres,  sans  nombre.  A  l'encontre 
duquel  Roy  vindrent  de  Paris  le  duc  de  Berry,  son 
oncle,   les  gens  des  chambres  de  parlement  et  des 
comptes ,  les  prévostz  de  Paris  et  des  marchans  et  les 
eschevins,  bourgois  et  habitans  de  Paris  sans  nombre, 
crians  Noël  pour  la  joye  du  retour  du  Roy  en  Paris , 
faisans  grans  feux  par  les  rues  et  quarrefours  de  toute 
la  cité  ledit  jour  et  la  nuit  ensuivant ,  entendans  à 
boire  et  à  menger,  et  crians  lun  à  l'autre  :  Vive  le 
Roy  !  vive  le  Roy  et  son  filz  le  haut  duc   d'Acqui- 
taine ^ 

CHAPITRE   CXXXI. 

Comment  le  duc  Jehan  de  Bourgongne  après  le  département  du  Roy  de 
devant  Arras  ala  en  Bourgongne.  Et  autres  besongnes. 

Item ,  après  ce  que  le  Roy  et  ses  gens  furent  départis 
de  devant  Arras  comme  dit  est,  le  duc  de  Bourgongne 
fist  aler  loger  ses  Rourguignons  ou  pays  de  Cambrésis 

i.  Le  ms.  Suppl.  fr,  93  se  contente  de  mettre  :  «  Le  duc  d'Ac- 
quiltaine  -  (fol.  221  verso.) 

et  de  Tiérace,  et  ala  en  sa  personne  en  la  cité  de 
Cambray,  ouquel  lieu  vint  devers  lui  son  frère  le  duc 
de  Brabant.  Et  après  que  avecques  lui  eut  eu  aucun 
parlement  sur  ses  afaires ,  et  aussi  qu'il  eut  ordonné 
sur  toutes  ses  besongnes,  print  son  chemin  à  aler  en 
Bourgongne,  menant  avecques  lui  messire  Robinet 
de  Mailli,  maistre  Eustace  de^  Laitre,  naguères  chan- 
celier de  France,  Jehan  Legois,  maistre  Jehan  de 
Troies ,  cirurgien ,  Denisot  de  Chaumont  et  plusieurs 
autres  qui  avoient  esté  bannis  du  royaume  de  France, 
ensemble  leurs  femmes  et  enfans,  et  ses  dessusdiz  Bour- 
guignons qui  tous  ensemble ,  avec  aucuns  autres  tant 
de  Picardie  comme  d'autre  pays,  porent  bien  estre 
mil  chevaulx  ou  environ ,  à  aler  en  Bourgongne.  Et 
print  son  chemin  à  la  Chapelle  en  Térace ,  où  il  fut 
logié.  En  après  ala  à  Maisières  sur  Meuse  en  la  conté 
de  Réthel ,  avecques  tout  son  ost.  Ouquel  lieu  il  se 
reposa  pour  ung  petit  temps  avec  le  conte  Phelippe 
son  frère,  puis  ala  loger  devant  Chaalons.  A  l'encontre 
duquel  ceulx  de  ladicte  ville  cloirent  leurs  portes,  par 
la  vertu  d'unes  lectres  du  Roy  à  eulx  envoiées,  conte- 
nans  que,  icellui  ne  ses  gens  ne  meissent  en  leur  ville. 
Laquelle  chose  despleut  moult  audit  duc  de  Bour- 
gongne, car  il  avoit  disposé  de  passer  l'eaue  de  Marne 
par  ladicte  ville.  Pour  quoy  il  ala  vers  Vitry,  dont  il 
fut  débouté  par  ordre  des  lectres  du  Roy  comme  il 
avoit  esté  de  Chaalons.  Et,  en  fin  ,  s'ala  loger  vers 
Saint-Désirier  *,  où  il  passa  l'eaue.  Et  après  ce,  la  vigile 
de  Toussains  vint  à  Digon',  ouquel  lieu  il  fut  receu 

1.  Saint-Dizier. 

2.  Le  30  octobre  à  Dijon. 

honnorablement  et  joieusement  comme  seigneur  de 
tous  ses  subjets.  Ouquel  temps  régnoit  ou  pays  de 
Picardie  la  maladie  de  flux  de  ventre  ,  dont  plusieurs 
tant  nobles,  comme  autres  moururent.  En  oultre  ledit 
duc  de  Bourgongne  ,  à  son  département  de  Picardie  , 
avoit  donné  congié  à  tous  ses  capitaines  d'icelles  mar- 
ches ,  c'estassavoir  messire  Jehan  de  Luxembourg,  les 
seigneurs  de  Croy,  de  Beau  verger,  de  Fosseux,  de  Ju- 
mont,  de  Ronc,  de  Beaufort,  de  Noyele,  de  Humber- 
court,  Hector  et  Phelippe  de  Saveuses,  Loys  de  Var- 
gnies  *,  et  plusieurs  autres  conducteurs  de  ses  gens  de 
guerre  ,  lesquelz  demourèrent  pour  la  garde  de  ses 
pays.  Et  d'autre  part  laissa  à  son  département,  à  son 
seul  filz,  Phelippe  de  Charrolois,  le  gouvernement  du 
pays  de  Flandres,  seul  et  pour  le  tout.  Et  lui,  venu  en 
Bourgongne  comme  dit  est ,  fist  envayr  et  prendre  la 
ville  et  chastel  de  Tonnoirre,  lesquelz  furent  pillez,  et 
ledit  chastel  destruit  et  désolé  par  ses  gens.  Duquel 
chastel  s'en  estoit  fouy  ung  peu  devant  le  comte  de 
Tonnoirre  et  ses  gens  d'armes,  non  osans  actendre  la 
venue  des  gens  dudit  duc  de  Bourgongne.  Desquelz 
estoient  conducteurs  et  capitaines ,  messire  Hélion  de 
Jacque ville ,  Finebourg  et  aucuns  autres.  Et  tantost 
après,  envoya  le  duc  de  Bourgongne  lectres  à  Paris 
devers  le  roy  pour  lui  faire  savoir  la  voye  par  laquelle 
il  estoit  aie  de  Flandres  en  Bourgongne ,  et  esquelz 
lieux  il  paia  ses  despens  et  esquelz  lieuz  il  ne  les  paia 
pas,  et  la  cause  pour  quoy.  Et  aussi  lui  fist  savoir  la 
destruccion  du  chastel  de  Tonnoirre,  qu'il  avoit  fait 
faire  pour  ce  que  ledit  conte,  son  vassal,  s'estoit  rebellé 

1.  <t  Warignies  »  (SuppL  fr.  93). 

par  plusieurs  foiz  contre  lui  et  sans  cause,  en  le  défiant 
et  entreprenant  sur  sa  terre,  icelle  destruisant  et  em- 
menant la  proie.  Non  point  qu'il  le  feist  pour  enfrain- 
dre  la  paix  naguères  faicte  devant  Arras,  mais  la  vou- 
loit  fermement  garder  et  entretenir.  En  oultre  ledit 
duc  fist  asséger  le  chastel  de  Belin  *,  situé  et  assis  en 
la  conté  de  Bourgongne ,  appartenant  audit  conte  de 
Tonnoirre.  Lequel  chastel ,  non  obslant  qu'il  feust 
moult  puissant,  fu  conquis  par  long  siège.  Et  le  donna, 
ledit  duc,  à  son  filz  le  conte  de  Charrolois,  en  deshé- 
ritant ledit  conte  de  Tonnoirre.  Lequel,  du  vivant  du 
duc  son  père ,  s'escripvoit  conte  de  Charrolois  et  sei- 
gneur de  Ghasteaubelin. 

Item ,  en  cest  an  fut  mis  le  concile  à  Constance  en 
Alemaigne,  de  plusieurs  cardinaulx,  patriarches,  arce- 
vesques  et  évesques  et  autres  prélas  et  ambassadeurs 
de  plusieurs  roys  et  princes  chrestiens*.  Et  esloient 
lors  en  très  grant  division  en  l'Église  par  Pierre  de 
La  Lune  ,  nommé  pape  Bénédic  ,  qui  se  disoit  vray 
pape  et  ne  vouloit  céder,  non  obstant  que  substraction 
lui  eust  esté  faicte  pour  plusieurs  causes  de  la  plus 
grant  partie  de  la  chrestienté ,  et  n'avoit  mais  obéis- 
sance qu'en  Espaigne  et  en  Arragon,  ouquel  royaume 
d'Arragon  il  se  tenoit  en  ung  fort  chastel  sur  la  mer 
nommé  Paniscelle^  Et  aussi  en  cest  an  avoit  esté  prins 
et  mené  en  prison  en  la  duché  de  Bavière  le  cardinal 

i .  Belin  ,  en  Franche-Comté.      ' 

2.  11  s'ouvrit  le  5  novembre  1414.  (Voy.  Raynaldi,  t.  VIU, 
p.  378  et  suiv.) 

3.  Paniscole.  Le  Supp:.  fr.  93  ne  donne  pas  ce  nom.  Il  se  con- 
tente de  mettre  :  a  II  se  tenoit  en  une  forte  ville  sur  la  mer  »♦ 
(fol.  225i  verso,  col.  A). 


m: 


[1414]  D'ENGUERRAN  DE  MONSTRELEï.  M 

de  Boulogne  nommé  le  pape  Jean.  Et  le  print  le  roy 
des  Rommains  empereur  en  Alemaigne',  pour  plusieurs 
crimes  et  articles  qu'on  lui  mectoit  sus.  Et  pour  mectre 
l'Église  en  bonne  paix  et  vraie  union,  fist  tant  le  roy 
des  Rommains  que  le  concile  fut  mis  oudit  lieu  de 
Constance  séant  en  la  province  de  Maience.  En  laquelle 
cité  ledit  concile  se  tint  par  l'espace  de  deux  ans  ain- 
cois  que  ceulx  desdiz  royaumes  d'Espaigne  et  d'Ar- 
ragon y  venissent.   Lesquelz  y  vindrent  en  l'an  mil 
quatre  cens  et  seize  ou  moys  d'aoust ,  à  très  belle  et 
noble  compaignie  de  prélas  et  notables  chevaliers.  Et 
tant,  que  après  leur  venue  on  procéda  à  vraie  élection 
de  pape.  Et  enfin  fut  esleu  et  pontifié  le  cardinal  de  ' 
Colompne,  de  la  nacion  de  Romme,  en  l'an  mil  quatre 
cens  dix  sept,  et  fu  nommé  pape  Martin  *. 


;  .|: 


CHAPITRE  CXXXII. 


Comment  le  conte  Waleran  deSaint-Pol  ala  en  la  duchié  de  Luxembourg. 
Et  du  duc  d'Acquitaine  qui  ala  en  Berry. 

En  ce  temps  Waleran  conte  de  Saint  Pol,  soy  disant 
encores  connestable  de  France ,  se  party  de  sa  conté 
de  Saint  Pol,  à  tout  environ  six  cens  combatans  hom- 
mes d'armes  et  archers,  desquels  il  y  avoit  bien  soixante 
Anglois.  Si  s'en  ala  par  sa  ville  de  Bohaing  à  Laori , 
ouquel  lieu  lui  furent  fermées  les  portes ,  dont  il  fut 
mal  content,  et  se  loga  au  dessoubz  d'icelle  ville.  Et 
puis  de  là  par  Reims  et  par  Chaalons  s'en  ala  à  Ligni 

1 .  Le  pape  Jean  XXIII,  trahi  par  Frédéric,  duc  d'Autriche,  fut 
livré  par  lui  à  l'empereur  Sigismond. 

2.  Martin  V  (Othon  Colonna),  élu  le  H  novembre  1417. 

en  Barroîs,  sa  ville*.  Et  tantôt  après  le  suivy  la  con- 
tesse  son  espouse,  seur  au  duc  de  Bar%  lesquelz  tous 
ensemble  solennizèrent  la  feste  de  Toussains.  Et  en 
brief  temps  après,  ledit  conte  délaissant  sadicte  femme 
et  son  chastel  de  Ligny,  s'en  ala  à  Lucembourg,  à 
Tyonville,  et  en  aucunes  bonnes  villes  de  la  duché  de 
Lucembourg,  de  laquelle  duchié  il  estoit  gouverneur 
et  de  la  conté  de  Chingny,  commis  de  par  le  duc  de 
Brabant ,  son  beau  filz ,  lequel  duc  de  Brabant  pour 
ce  temps  estoit  seigneur  de  ladicte  duchié  de  Luxem- 
bourg et  conte  de  Chigny,  à  cause  de  la  duchesse  sa 
femme.  Et  après  que  ledit  conte  de  Saint  Pol  eust  visité 
les  bonnes  villes  et  fortresses  dudit  pays ,  environ  la 
saint  Andry  ^   se  prépara  pour  asséger  la  fortresse  de 
Neufville  sur  Meuze,  en  laquelle  estoient  aucuns  haus- 
saires  de  par  Jehan  d'Angle  seigneur  d'Orchimont,  qui 
continuellement  couroient  et  faisoient  guerre  en  la- 
dicte conté  de  Cigny  *.   Et  pour  tant  furent  asségez 
par  ledit  conte,  lequel  avoit  en  sa  compaignie  de  no- 
tables gens  de  guerre,  c'est  assavoir  Guiot  de  Bournon- 
ville ,  messire  Colart  de  Fienne ,  Alain  de  Vendosme 
et  plusieurs  autres.  Toutesfois,  nonobstant  que  iceulx 
asségez  feussent  très  fort  combatus  par  les  engins  dudit 
conte,  et  de  fait  leur  boulevert  qu'ilz  avoient  basti  de- 
vant leur  porte  fut  prins  d'assault ,  si  ne  se  vouldrent 
point  rendre,  et  y  fut  ledit  conte  bien  six  sepmaines. 
Et  après ,  pour  les  afaires  qu'il  avoit  ailleurs ,  fist  for- 
tifier devant  ledit  chastel  une  esglise  qui  estoit  à  ung 

i.  Il  était  comte  de  Saint-Pol  et  de  Ligny. 

2.  Bonne  de  Bar,  sa  seconde  femme,  comme  on  Ta  déjà  vu. 

3.  La  Saint-André  tombe  le  30  novembre. 

4.  Lis,  Chigny,  comme  plus  haut, 

trait  d'arbaleste  près  de  ladicte  fortresse,  dedens  la- 
quelle église  il  laissa  certain  nombre  de  combatans 
soubz  la  conduite  d'un  gentil  homme  du  pays  nommé 
le  grant  Walier  Disque ,  et  avecques  lui  ung  nomme 
Robinet  Oger,  lesquelz  furent  céans  bien  six  sepmai- 
nes de  jour  en  jour  combatans  et  escarmouchans  à 
leurè  diz  ennemis.  En  la  fin  duquel  temps  iceux  asségez 
se  mirent  en  l'obéissance  dudit  conte  de  Samt  Pol. 
Lequel  conte  ,  comme  dit  est ,  lui  partant  de  devant 
Neufville  s'en  ala  à  DampvUler  et  de  là  à  Ybbis'  ou  il 
fut  tout  le  quaresme  en  suivant.  Et  son  nepveu  messire 
Jehan  de  Luxembourg,  qui  ung  peu  auparavant  estoit 
venu  devers  ledit  conte  au  siège  dessusdit,  après  qu'il 
eut  esté  avecques  lui ,  l'espace  d'un  mois  ou  environ, 
prenant  congié  à  son  oncle  devant  dit,  lequel  il  ne 
vit  onques  depuis,  s'en  ala  en  Avignon  pour  aourer 
et  veoir  saint  Pierre  de  Luxembourg  son  oncle ,  jadis 

cardinal. 

Item,  en  ce  temps  le  duc  d'Acquitaine,  partant  de 
Paris,  alla  par  Meleun  et  par  Montargis  en  la  duché  de 
Berry,  et  vint  a  Bourges  la  nuit  de  la  Toussaint,  où  il 
fut  grandement  et  solennellement  reçeu  et  festié  par 
les  bourgois  et  habitants  d'icelle  ville,  ou  palais  du 
duc  de  Berrv.  Et  lendemain  se  party  sans  le  sceu  des- 
diz  bourgois,  et  ala  au  chastel  de  Meun  sur  Yèvre, 
lequel chaslel  le  duc  de  Berry  lui  avoit  donné,  à  Pans, 
et  fut  la  cause  pour  quoy  il  ala  en  Berry.  Lequel  chastel 
lui  pleut  grandement  et  en  cellui  demeurant  print  la 
possession,  et  retourna  à  Paris  environ  la  saint  Nicolas. 

1 .  Le  ms.  Suppl.  fr.  93  écrit  :  Ywys.  Sans  doute  Iwuy,  en 
Cambrésis. 

Pour  ce  que  le  ledit  duc  d'Acquitaine  se  partit,  luihui- 
tiesme,  si  soudainement,  plusieurs  en  furent  moult  es- 
merveillez.  Toutesfois  assez  tost  après  le  suivirent  les 
contes  de  Vertus  et  de  Richemont,  lesquels  Faccompai- 
gnèrent,  tant  en  alant  comme  en  venant. 

CHAPITRE   CXXXÎÎL 

Comment  le  conte  de  Warvich  et  autres  Anglols  alèrent  au  concile 
de  Constance.  —  Et  du  service  que  le  Roy  fîst  faire  pour  son  frère  le 
duc  d'Orléans. 

En  ces  jours,  le  conte  de  Varvich,  anglois,  trois 
évesques,  quatre  abbez  et  plusieurs  autres  chevaliers 
et  clercs  docteurs  en  théologie  et  en  décret,  jusques 
au  nombre  de  huit  vingts,  vindrentpar  Flandres  à 
Calais,  alans  au  concile  de  Constance  de  par  le  roy 
d'Angleterre  et  de  sondit  royaume  et  de  l'université 
d'ApoineS  en  moult  noble  appareil.  Lesquelz  furent 
moult  joieusement  reçeuz  du  pape  et  du  concile  et  du 
nouvel  roy  d'Alemaigne  et  de  Hongrie,  lieutenant  fer- 
mement comme  advocat  de  l'église  romaine ^  A  la  co- 
ronacion  duquel,  comme  dessus  est  faicte  mention, 
furent  présens  ledit  conte,  évesques  et  ambassadeurs 
dudit  roy  d'Angleterre. 

En  oultre,  pour  ce  que  le  jour  approuchait  que  la 
dame  de  Haynau,  son  frère  le  duc  de  Brabant,  et  les 
députez  de  par  les  trois  estas  de  Frandres  dévoient  aler 
à  Senlis  pour  accomplir  le  traictié  de  la  paix  du  duc  de 

4 .   «  Axoine  »  (Supp.  fr,  93  ).  C'est  l'Université  d'Oxford. 
2.  LeSuppl.  fr.  93  met  mieux  :  «  Tenans  lui  fermement  comme 
advocat  de  l'Eglise  Romaine  .  (fol.  223  verso,  col.  A). 

Bourgongne  leur  frère  avecquesle  roy,  et  pour  ce  que 
le  conseil  du  roy  estoit  encores  moult  empeschié  pour 
autres  certaines  besongnes  souveraines,  Loys,  duc  en 
Bavière,  messire  Colart  de  Colvile^  et  aucuns  autres 
ambassadeurs  dudit  roy,  furent  envolez  devers  ledit 
duc  de  Brabant  et  la  dame  de  Haynnau  pour  alon- 
guer  ledit  jour. 

En  oultre,  le  samedi  ensuivant,  qui  fut  la  veille  des 
Trois  Roys,  le  roy  de  France  fist  faire  solennellement 
en  grande  multitude  de  cierges  et  de  torches,  l'obsèque 
et  service  du  défunct  Loys,  jadis  duc  d'Orléans,  son 
frère,  en  l'église  cathédrale  de  INostre-Dame  de  Paris, 
qui  encore  n'avoit  point  été  fait,  présens  le  duc  d'Or- 
léans et  le  conte  de  Vertus-,  les  ducs  de  Berry,  de 
Bourbon,  d'Alençon  et  Loys,  duc  en  Bavière,  les  contes 
de  Richemont,  de  La  Marche  et  d'Eu  et  plusieurs  au- 
très,  tous  vestus  de  noir,  excepté  le  duc  d'Acquitaine, 
le  filz  du  Roy,  qui  s'estoit  parti  le  jour  de  devant 
pour  aller  veoir  sa  mère  la  Roy  ne  et  sa  seur  la  duchesse 
de  Bretaigne,  à  Meleun.  Auquel  service  prescha  le  chan- 
celier de  la  dicte  église  de  Nostre  Dame  de  Paris,  nommé 
màistre  Jehan  Gerson  ,  docteur  en  théologie  moult 
renommé  ,  si  parfondement  et  haultement  que  plu- 
sieurs docteurs  en  théologie  et  autres  s'en  esmerveil- 
lèrent,  en  recommandant  icellui  duc  défunct  et  disant 
que  le' gouvernement  de  ce  royaume  par  lui  administré 
en  son  vivant  estoit  meilleur  que  cellui  qui  a  esté  de- 
puis.  Ouquel  sermon  il  sembloit  qu'il  voulsist  plus 
esmouvoir  la  guerre  que  l'appaiser  contre  le  duc  de 
Bourgongne  et  à  sa  destruction ,  mais  icellui  devoit 

1 .   »  Calville  «  (  Suppl.  fr.  93).  Et  mieux. 

estre  humilié  afin  qu'il  recongneust  son  péchié  en  fai- 
sant digne  satisfacion  et  par  conséquent  la  salvacion 
de  son  âme.  En  oultre  que  Texécucion  faicte  ou  qua- 
resme  derrenier  passé  devant  la  porte  de  ceste  église 
de  la  proposicion  maistre  Jehan  Petit  jadis  par  lui  pro- 
posée ou  pays  de  France  pour  ledit  duc  de  Bourgongne 
contre  le  duc  d'Orléans  défunct,  comme  mauvaise  et 
faulse,  avoit  esté  bien  faicte  et  que  encores  n'en  avoit 
on  pas  tant  fait  comme  il  appartenoit.  Et  comme  il 
dist,  il  estoit  prest  et  appareillé  de  ce  soustenir  par  tout 
et  contre  tous .  Le  Roy  adonc  estoit  en  ung  oratoire 
smprès  l'autel  au  costé  dextre ,  non  vestu  de  noir. 
Après  lui  estoit  le  duc  d'Orléans  devant  tous,  pour  la 
cause  dudit  service  de  §on  feu  père  ,  puis  le  duc  de 
Berry,  le  conte  de  Vertus  et  plusieurs  autres  princes , 
tous  par  ordonnance  assis,  escoutans  ledit  sermon.  Là 
estoient  deux  cardinaulx ,  c'estassavoir  les  arcevesques 
de  Reims  et  de  Pise,  et  plusieurs  évesques  et  si  grande 
multitude  de  clergié,  de  chevalerie  et  du  peuple,  qu'à 
peine  les  povoit  l'église  comprendre.    Après  lequel 
sermon  lesdiz  ducs  d'Orléans  et  de  Berry  et  le  conte 
de  Vertus  recommandèrent  au  Roy  ledit  prescheur. 
Et  le  lundi  ensuivant  le  Roy  fist  faire  ung  pareil  ser- 
vice pour  ledit  duc  d'Orléans  son  frère  défunct,  en  la 
chappelle  des  Célestins  de  Paris,  en  laquelle  il  fut  en- 
terré, en  la  présence  des  dessus  nommez.  Et  prescha 
oudit  heu  maistre  Jehan  Gourtecuisse,  docteur  en  théo- 
logie,  en  ensuivant  le  propos  de  maistre  Jehan  Gerson. 
Et  pareillement  ledit  Roy  fist  faire  encores  un  pareil 
service  comme  dessus,  vigiles,  commendaces  '  et  messe, 

i.  Commémoration. 

pour  ledit  duc  d'Orléans  défunct,  ou  collège  de  Na- 
varre en  la  chappelle  dudit  lieu,  présens  le  Roy  et  ses 
parens  dessus  nommez. 

GHÂPiTRE  CXXXIV. 

Comment  le  Roy  et  son  grant  conseil  envolèrent  gens  d'armes  pour 
destrousser  les  gens  du  duc  de  Bourgongne.  Et  plusieurs  autres  choses 
ensuivans  qui  advindrent  en  ce  temps. 

Or  est  vérité  que  après  la  destruction  du  chastel  de 
Tonnoirre^  dessus  ditjplusieurshomriiesd'ai-niesetgens 
de  trâict  qui  avoient  esté  à  ladicte  destruction ,  se  te- 
iîoient  ensemble  par  manière  de  compaignes,  bien  sept 
mille  chevaulx,  et  en  plusieurs  lieux,  et  faisoient  moult 
de  maulx  es  pays  du  Roy,  tant  en  l'Auxerrois  comme 
ailleurs.   Pourquoy  fust  ordonné  par  le  Roy  et  son 
conseil ,  le  seigneur  de  Gaucourt,  messire  Gasselin  du 
Bois  et  plusieurs  autres  pour  iceulx  combatre  et  sub- 
juguer. Lesquelz  gens  de  campaignes  furent  poursuys 
par  les  dessusdiz  moult  vigoreusement ,  et  enfin  y  en 
eut  de  deux  à  trois  cents  mors  et  prins.  Lesquelz  prins 
furent  menez  à  Paris  et  mis  en  Chastellet,  et  depuis  en 
y  eut  d'exécutez.  Mais  paravant  le  Roy  paia  leur  raen- 
çon  à  ceulx  qui  pris  les  avoient.  Et  estoient  conduc- 
teurs des  dessus  dictes  compaignes,  Hélion  de  Jacque- 
ville ,  Fierbourch  et  aucuns  autres ,  lesquelz  sachant 
l'assemblée  des  gens  du  Roy  venans  sur  eux,  se  retra- 
hirent  vers  le  pays  de  Bourgongne. 

Après  ce  ,  messire  Johannot  de  Poix ,   nepveu  de 
messire  Jaques  de  Chastillon  seigneur  de  Dampierre 

i.  Ce  mot,  comme  on  sait,  se  prononçait  Tonnerre. 

et  admirai  de  France ,  alant  devers  le  duc  de  Bour- 
gongne ,  à  tous  deux  cents  combatans  ou  environ ,  fut 
rué  jus  et  destroussé  de  tous  poins,  qu'onques  de  sa 
compaignie  n'en  eschapa  qu'un  seul  homme,  lequel  se 
nommoit  Tambulan ,  qui  se  saulva  par  fuite,  et  tous 
les  autres,  comme  dit  est,  furent  mors  ou  prins.  La- 
quelle destrousse  par  semblant  despleut  moult  au  duc 
de  Bourgongne.  Item ,  pareillement  Hector  de  Baveu- 
ses, qui  fort  avoit  guerroie  les  gens  du  Roy  devant 
Arras,  fut  prins,  en  faisant  le  pèlerinage  de  Léesse,  des 
gens  du  Roy  et  mené  à  Paris.  Et  de  fait,  se  n'eust  esté 
par  le  pourchas  et  prière  de  la  contesse  de  Haynau ,  il 
eut  esté  exécuté.  Et  aussi  que  Phelippe  de  Saveuses 
son  frère  print  prisonnier  Henry  de  Boissy  seigneur  de 
Chaule,  et  Eustace  d'Agne  seigneur  de  Sarten,  lesquelz 
deux  avoient  de  leurs  prochains  amis  au  conseil  du 
Roy  qui  firent  grant  diligence  que  ledit  Hector  ne  fut 
exécuté,  afin  que  leurs  amis  dessusdiz  feussent  délivrez  ; 
et  par  ces  moiens  icellui  Hector  fut  mis  à  pleine  déli- 
vrance. 

Pour  lesquelles  besongnes  et  plusieurs  autres ,  non 
obstant  la  paix  faicte  devant  Arras,  y  avoit-il  peu  de  seu- 
reté  et  d'amour.  Car  la  partie  du  duc  d'Orléans  se 
tenoit  devers  le  Roy  et  le  duc  d'Acquitaine.  Pour  quoy 
ceulx  de  la  partie  de  Bourgongne  et  tous  ses  favorables 
n'avoient  quelque  accès  ne  gouvernement  devers  le 
Roy,  ains  estoient  traictiez  en  rigueur  de  justice  très 
durement.  Et  en  pareil  cas,  ledit  duc  de  Bourgongne 
très  rigoreusement  traictoit  et  souffroit  estre  traictez 
ceulx  de  la  partie  d'Orléans  qui  lui  avoient  esté  con- 
traires la  guerre  durant.  Néantmoins,  tellement  quelle- 
ment  fut  la  paix  partraictée. 

Durant  lequel  temps  la  contesse  de  Haynnau  à  tout 
grande  et  notable  compaignie ,  par  Vermandois ,  par 
Noion  et  par  Compiengne  vint  à  Senlis.  Avecques  la- 
quelle vindrent  les  députez  des  trois  Estas  de  Flandre 
moult  noblement.  En  après  vindrent  le  duc  de  Bra- 
bant  et  le  conseil  du  duc  de  Bourgongne ,  c'est  assa- 
voir l'évesque  de  Tournay,  le  seigneur  de  Rong  ,  sire 
Guillaume   Bouvier  ,    gouverneur    d' Arras  ,    maistre 
Thierry  le  Roy  et  aucuns  autres ,  lesquels  après  la  re- 
quesle  du  conseil  du  Roy  alèrent  à  Paris  pour  plus  con- 
venablement traicter,  excepté  ladite  contesse  de  Hay- 
nau, à  laquelle  son  seigneur  et  mary  avoit  défendu,  et 
mandé  par  lectres  que  elle  et  ses  gens  de  son  hostel 
n'alassent  point  oultre  Senlis.  Ouquel  lieu  elle  fut 
honnorablemet  receue  par  le  duc  d'Acquitaine  accom- 
paigné  du  duc  de  Berry,  lesquels  vindrent  de  Paris  à 
IVncontre  d'elle,  et  après  fut  visitée  des  autres  princes 
du  sang  royal,  et  mesmement  de  la  duchesse  de  Bour- 
bon ,  laquelle  vint  de  Clermont  à  Senlis  par  l'accord 
du  duc  de  Bourbon  son  mary,  pour  icelle  festier,  et 
demoura  avecques  elle  trois  jours  jusques  au  retour 
d'icelle. 

CHAPITRE  CXXXV. 

Comment  les  ambaxadeurs  d'Angleterre  vindrent  à  Paris.  Et  de  la  paix 
d* Arras  qui  lors  fut  confermée  du  tout. 

En  ces  propres  jours  vindrent  à  Paris  le  conte 
Bourses',  oncle  du  roy  d'Angleterre,  et  avecques  lui 
le  conte  de  Grès  admirai  d'Angleterre,  les  évesques 

4 .  Le  comte  de  Dorset. 

Dinelmes  et  de  Norvegue  et  plusieurs  autres,  jusques 
au  nombre  de  six  cent  chevaulx  ou  environ,  tous 
ambaxadeurs  pour  traicter  le  mariage  de  la  fille  du 
roy  de  France  et  dudit  roy  d'Angleterre.  Lesquelz 
ambaxadeurs  venus  audit  lieu  de  Paris  furent  logez 
en  Fostel  du  Temple  ,  eulx  maintenans  si  pompeuse- 
ment, tant  en  chevauchant  parmi  la  ville  comme  en 
leurs  autres  afaires ,  que  les  François  et  les  Parisiens 
en  avoient  grans  merveilles.  En  après  ,  le  x®  jour  de 
février,  le  Roy  fist  une  notable  feste  dedens  Paris  en 
boires ,  mengers ,  joustes ,  danses  et  autres  esbate- 
mens,  à  laquelle  feste  furent  lesdiz  ambaxadeurs  d'An- 
gleterre, et  jousta  le  Roy  ce  jour  contre  le  duc  d'Alen- 
çon  qui  nouvellement  avoit  esté  fait  duc  par  le  Roy 
dessusdit.  Et  le  duc  de  Brabant  jousta  pareillement 
contre  le  duc  d'Orléans,  moult  cordialement.  Et  dura 
ladicte  feste  par  trois  jours.  En  laquelle  les  seigneurs 
du  sang  se  maintiendrent  l'un  avecques  l'autre  moult 
doulcement  et  honnorablement.  Auxquelles  joustes 
estoient  pour  les  regarder  la  royne  de  France ,  la 
duchesse  d'Acquitaine  et  plusieurs  autres  nobles  dames 
et  damoiselles. 

Et  oultre,  le  xxnii"  jour  du  mois  de  février,  après 
ce  que  plusieurs  parlemens  eurent  esté  fais  par  le  grant 
conseil  du  Roy  avec  le  duc  de  Brabant,  la  dame  de 
Haynnau  et  autres  des  gens  du  duc  de  Bourgongne, 
tant  à  Senlis  comme  à  Paris,  la  paix  fut  criée  et  publiée 
au  son  de  la  trompeté  selon  le  contenu  des  lectres 
royaulx ,  desquelles  je  me  tais  à  présent  à  cause  de 
briesté*,  et  aussi  pour  tant  que  j'ay  fait  mencion  cy- 

1 .  Voir  aux  additions. 

devant  du  traictié  de  la  paix  si  comme  elle  fut  faicte, 
pourparlée  et  accordée,  le  Roy  tenant  son  siège  devant 
Arras.  Et  comme  ladicte  paix  fut  criée  en  la  ville  de 
Paris,  fut  criée  et  publiée  pareillement  ou  royaume 
de  France  en  plusieurs  et  divers  lieux. 

CHAPITRE  CXXXVL 

Comment  trois  Portingalois  firent  fait  d'armes  contre  trois  François  en 

la  présence  du  Roy. 

Item,  en  ces  jours,  à  Saint-Oyn,  l'ostel  du  Roy 
dehors  Paris,  fut  fait  ung  champ  de  trois  Portingalois, 
c'estassavoir   le  premier,  le  seigneur  d'Alveron,  le 
second   messire  Jehan   Consale  et   le  tiers  messire 
Pierre  Consale ,  contre  trois  François  dont  le  premier 
estoit  nommé  messire  François  de  Grimaulx,  le  second 
Marigon ,  et  le  tiers  Larecque  '.  Si  furent  premiers 
amenez  au  champ  les  trois  Portingalois  pour  ce  qu'ilz 
estoit  appelans,  par  le  conte  Dourset,  oncle  du  roy 
d'Angleterre,  et  les  autres  seigneurs  anglois.  Et  les 
François  furent  amenez  par  messire  Clugnet  de  Bra- 
bant,' admirai  de  France,  et  Jehan,  frère  au  duc  de 
Bar ,  avec  plusieurs  autres  nobles  hommes.  Et  lors , 
après  ce  que  les  cris  furent  fais  de  par  le  Roy  en  la 
manière  accoustumée,  vindrent  ensemble  et  commen- 
cèrent à  combatre  l'un  contre  l'autre  moult  asprement. 
Mais  en  la  fin  lesdiz  portingalois  se  rendirent  aux  fran- 
cois,  vaincus,  pour  double  de  la  mort;  dom  les  Anglois 
qui  les  avoient  amenez  ou  champ ,   eurent  grande 

i.  «  Larocque  »  (Suppl,  fr.  93). 

indignacion  et  desplaisance.  Et  adonc  iceulx ,  par 
Tordonnance  du  Roy  et  de  son  conseil,  furent  les 
premiers  mis  hors  des  lices ,  et  les  dessusdiz  François 
furent  après  ramenez  moult  honnorablement ,  aians 
grande  léesse  de  leur  victoire. 

En  oultre ,  après  toutes  ces  besongnes,  la  contesse 
Me  Haynnau  et  toute  sa  compaignie  se  parti  de  Senlis 
et  s'en  retourna  arrière  en  son  pays  devers  son  seigneur 
et  mary  le  duc  Guillaume.  Et  pareillement  se  partirent 
les  Anglois  après  ce  qu'ilz  eurent  esté  festiez  et  honnorez 
du  Roy  et  de  ses  princes  et  qu'ilz  eurent  receu  plusieurs 
dons.  Toutesfois  ilz  ne  besongnèrent  riens  de  ce  pour 
quoy  ilz  estoient  venus,  c'estassavoir  le  mariage  de 
leur  roy  à  la  Bile  du  roy  de  France,  pour  ce  qu'ilz 
faisoient  demandes  trop  excessives,  comme  la  duchié 
de  Normendie  et  la  conté  de  Pontieu  avec  la  duchié 
d*Acquitaine,  à  en  joir  héréditablement  et  à  tous- 
jours.  Et  leur  fut  respondu  que  le  Roy  envoieroit  ses 
ambaxadeurs  en  Angleterre  devers  leur  roy  pour 
faire  response  finale  sur  les  requestes  qu  ilz  avoient 
faictes. 


V. 

Cil  iPITRE  CXXXTII. 

Comment  la  paix  qui  avoit  esté  faicte  nouvellement  devant  Arras  entre 
le  Roy  et  le  duc  Jehan  de  Bourgongne ,  fut  jurée  solemnellement  par 
les  ambaxadeurs  dudit  de  Bourgongne  et  des  princes  du  royaume  de 
France. 

Le  xiii' jourde  mars  ensuivant,  le  duc  de  Brabant, 
révesque  de  Tournay,  le  seigneur  de  Ronq ,  sir  Guil- 
laume Bouvier,  chevalier  et  gouverneur  d' Arras,  con- 
seiller et  ambaxadeur  du  duc  de  Bourgongne ,  et  les 

députez  par  les  trois  Estas  de  Flandres  procureurs  et 
aians  puissance  en  ceste  partie  du  duc  de  Bourgongne, 
jurèrent  tous ,  ou  nom  dudit  duc  et  pour  lui ,  en  la 
présence  du  Roy,  par  les  foy  et  serement  de  leur 
corps,  sur  la  vraie  croix  et  sainctes  évangiles  de  Dieu. 
Et  pareillement  ledit  duc  de  Brabant ,  lesdiz  ambaxa- 
deurs dudit  duc  de  Bourgongne ,  les  ambaxadeurs  de 
la  dame  de  Haynnau  et  les  dessusdiz  députez  jurèrent 
lesdiz  seremensen  leurs  noms  privez.  Et  ainsi  jurèrent 
lesducsdeBerry,  d^Orléans,  d'Alençon  et  de  Bourbon, 
les  contes  d'Eu  et  de  Vendosme,  grant  maistre  d'ostel, 
le  seigneur  de   Préaulx,  le   chancelier  de   France, 
rarcevesque  de  Sens,  de  Bourges,  de  Rouen,  les  éves- 
ques  de  Laon,  de  Lizieulx,  de  Paris  et  de  Chartres,  le 
chancelier  d' Acquitaine ,  le  conte  de  Tancarville  et 
plusieurs  autres  du  grant  conseil  du  Roy.  En  après 
furent  envolez  de  Paris  les   commissaires  du  Roy, 
c'estassavoir  le  Maistre  des  arbalestriers  de  France ,  le 
seigneur  de  Rambures  et  maistre   Jehan  de  Vailly 
président  en  parlement,  et  vindrent  à  Tournay  oudit 
mois  de  mars.  OuquelUeu  vindrent  pareillement  ledit 
duc  de  Brabant  et  la  dame  de  Haynnau  et  Phelippe  de 
Bourgongne  conte  de  Cliarrolois ,  et  nobles  etprélatz, 
avecques  ceulx  de  Gand  et  autres  bonnes  villes  de 
toute  la  conté  de  Flandres,  des  appartenances  et  en- 
clavemens.  Et  là,  après  la  lecture  et  publicacion  des- 
dictes  lectres  de  la  paix,  iceulx,  c'estassavoir  le  conte 
de  Charrolois  et  tous  les  autres  dessusdiz,  jurèrent  les 
seremens   dessusnommez   es   mains  desdiz  commis- 
saires, en  la  présence  dudit  duc  de  Brabant  et  dame 
de  Haynnau,  et  promirent  à  tenir  ladicte  paix  et  con- 
tenu desdictes  lectres  royaulx  par  la  forme  qu'il  a 

pieu  au  Roy  à  ordonner  et  commander ,  en  tant  qu'il 
leur  touche.  Semblablement  jurèrent  le  clergié  et  les 
nobles  de  Tournay  et  du  pays ,  tous  baillans  leurs  lec- 
tres  comme  avoient  fait  lesdiz  de  Charrolois  et  de 
Flandres  ausdiz  commissaires ,  à  porter  à  maistre 
Estienne  de  Mauregard,  garde  des  Chartres  du  Roy, 
à  Paris,  séellées  de  leurs  seauk.  Après,  en  la  sepmaine 
peneuse,  par  ledit  seigneur  de  Charrolois  furent  con- 
voquez par  lectres  à  Arras  les  prélas,  collèges,  les 
nobles  et  bonnes  villes  de  toute  la  conté  d'Artois 
et  avecques,  les  ressors  et  enclaveures  d'icelles,  les- 
quelz  jurèrent  tous  et  baillèrent  leurs  lectres  ausdiz 
commissaires  comme  avoient  fait  les  autres  à  Tournay. 
Et  depuis  furent  envoiez  de  parle  Roy,  en  Bourgongne, 
lesdiz  commissaires,  pour  recevoir  lesdiz  seremens 
dudit  duc  de  Bourgongne  et  des  trois  Estas  de  sadicte 
duchié.  Lesdiz  commissaires  estoient ,  le  seigneur  de 
de  Thyonville  et  maistre  Simon  de  Nanterre,  président 
en  parlement,  lesquelz  jurèrent  tous  les  seremens 
contenus  esdictes  lectres  royaulx  cl  les  promirent  à 
tenir  comme  avoient  fait  les  autres  dessusnommez , 
en  l)aiMant  leurs  lectres  et  en  envoiant  icelles  audit 
garde  des  Chartres  du  Roy  à  Paris.  Toutesfoiz  ledit 
duc  de  Bourgongne  ne  voult  point  jurer,  et  dist  qu'il 
parleroit  au  Roy  et  au  duc  d'Acquitaine  son  filz, 
avant  qu'il  jurast  ladicte  paix,  pour  certaines  causes 
(iui  à  ce  le  mouvoient. 

DE  L'AN  MCCCCXV. 

[Du   31    mars  1415  au  10  avril   1416.] 


CHAPITRE  GXXXVIII. 

Comment  ceulx  de  la  ville  d'Amiens  furent  assemblez  pour  jurer  el 
entretenir  la  paix  qui  fut  faicte  devant  Arras. 

Au  commencement  de  cest  an ,  ceulx  de  la  ville 
d'Amiens  escrivirent  telles  lectres  : 

«  Le  Maieur,  Eschevins  et  Communaulté  d'Amiens. 
Faisons  savoir  que  le  xvni«  jour  du  moys  d'avril,  Tan 
mil  quatre  cens  et  quinze ,  par  le  commandement  de 
maistre    Jehan    de  Vailly,  président  en  parlement, 
commissaire  en  ceste  partie  du  Roy  nostre  sire,  Nous 
et  tout  le  peuple  d'icelle  ville  d'Amiens,  convoquez  et 
appeliez  d'ostel  en  ostel  (sic)  et  au  son  de  la  cloche , 
à  comparoir  en  la  place  du  marchié  de  ladicte  ville,  et 
présent  nous  et  toute  la  communaulté  ou  la  plus  grant 
et  plus  saine  partie  de  ladicte  ville,  icellui  président 
fist  lire  et  publier  certaines  lectres  royaulx  dont  la 
teneur  estoit  telle  :  i<  Charles  par  la  grâce  de  Dieu  roy 
de  France,  etc.  »  Lesquelles  lectres  leues  et  publiées, 
Nous  et  tout  le  peuple  assemblez  audit  lieu,  fismes, 
jurasmes  et  promeismes  sur  la  croix  et  sainctes  évan- 
giles de  Dieu ,  et  encores  par  ces  présentes  jurons  et 
promectons  les  seremens  contenus  et  déclairez  es  lec- 
très  dessus  escriptes,  tenir  et  garder  ladicte  paix  et  le 
contenu  de  ladicte  ordonnance,  à  nostre  loyal  povoir, 
en  tant  qu'il  nous  touche,  tout  ainsi  et  par  la  forme 
ta 

et  manière  que  le  Roy  nostre  sire  par  sesdictes  lectres 
Ta  voulu  ordonner  et  commander.  En  tesmoing  de  ce 
nous  avons  mis  et  pendu  à  ces  présentes  le  séel  de 
ladicte  communaulté  d'icelle  ville  d'Amiens.  Donné 
l'an  et  le  jour  dessusdiz.  » 

Et  sur  la  substance  desdictes  lectres  furent  lectres 
faictes  et  par  deux  notaires  apostoliques ,  qui  certi- 
fioient  ladicte  ordonnance  avoir  esté  publiée  et  les 
coléges  avoir  esté  assemblez  ou  chapitre  de  Nostre- 
Dame  d'Amiens,  c'estassavoir  telz  et  telz.  Et  furent 
lectres  scellées  du  séel  de  l'évesque  d'Amiens,  du  séel 
du  chapitre  et  des  seaulx  des  autres  collèges.  Les- 
quelles lectres  furent  baillées  ou  bailli  d'Amiens,  à 
porter  à  Paris  à  maistre  Estienne  de  Mauregard,  garde 
des  Chartres  du  Roy  dessusnommé.  Et  avec  ce,  ledit 
bailli  fist  publier  es  mètes  de  son  bailliage,  hormis  les 
terres  du  duc  de  Bourgongne,  ladicte  ordonnance, 
esquelx  lieux  le  mandement  du  Roy  avoit  esté  publié 
et  exécuté,  et  fist  faire  les  seremens  contenus  en  ladicte 
ordonnance  par  les  gens  de  tous  estats  en  chascune 
chastellenie  de  sondit  bailliage,  et  de  ce  fist  faire 
lectres  séellées  du  séel  royal  et  du  séel  des  prélats, 
collèges,  nobles  à  bannière  ou  chevaliers  notables,  et 
des  bonnes  villes,  et  en  icelles  paroles  estoit  icellui 
mesme  bailli.  Et  ainsi  fut  fait  adonc  par  tous  les  bail- 
liages et  séneschauciés  de  tout  le  royaume ,  et  furent 
ladicte  paix  et  ordonnance  proclamées  et  publiées  en 
tous  les  lieux  acoustumez  à  faire  proclamacions  et 
publicacions.  Et  après  ce ,  par  lesdiz  commissaires 
furent  demandées  lectres  du  clergié ,  nobles  et  bonnes 
villes,  et  portées  à  Paris  comme  dessus  est  déclairé  des 
autres. 

CHAPITRE  CXXXIX. 

Comment  le  conte  Waleran  de  Saint-Pol  trespassa.  Des  seigneurs  du 
sang  royal.  Et  du  duc  d'Acquitaine  qui  se  parti  de  Meleun. 

Le  x'  jour  d'avril'  Tan  dessusdit  mil  quatre  cens  et 
quinze,  Walerant,  conte  de  Saint  Pol  et  de  Ligny,  soy 
disant  encores  connestable  de  France,  acoucha  malade 
dedens  le  chastel  de  1  vvis  en  la  conté  de  Ligny,  et  la 
cause  de  sa  maladie ,  comme  il  fut  commune  renom- 
mée, fut  pour  ce  que  son  médecin  lui  bailla  un  clistère 
trop  fort,  et  environ  douze  jours  après  fina  sa  vie.  Et 
fut  enterré  en  la  grant  église  d'Yvvis  devant  le  grant 
autel,  en  grant  pleurs  et  gémissemens  de  ses  gens, 
combien  que  par  son  ordonnance  et  son  testament, 
fait  moult  notablement  en  son  vivant,  il  ordonna  estre 
apporté  en  l'abbaye  de  Clercamp%  de  laquelle  ses 
prédécesseurs  contes  de  Saint  Pol  estoient  fundateurs, 
et  dame  Bonne,  sa  femme,  seur  au  duc  de  Bar.  La- 
quelle, durant  sa  maladie,  pour  venir  devers  lui,  aiant 
grant  désir  et  regret  de  parler  à  elle  et  le  veoir  à  son 
dernier  jour,  mais  icelle  faisant  grant  dihgence  et  avec 
elle  la  nièpce  dudit  Waleran ,  seur  de  messire  Jehan 
de  Luxembourg,  vindrent  et  arrivèrent  audit  lieu 
d'Yvvis ,  environ  deux  heures  après  son  trespas ,  non 
obstant  que  pour  elles  plus  haster  de  venir  chevau- 
chèrent grant  espace  enjambées  sur  chevaulx  trotans. 

î .  Le  ms.   Siippl.  fr.  93  met  :  le  ix%  et  VJrt  de  vérifier  les 

dates ^  le  19. 

2.    Le  ms.  Suppl.  fr.  93  écrit  la  vraie  orthographe  du  mot  : 

Cercamp. 

Lesquelles  dames  la  venues,  oyans  le  trespas  d'icellui 
seigneur,  furent  moult  tristes  et  ennuieuses  en  cuer*. 
Et  après  que  ladicte  duchesse  eut  là  séjourné  environ 
dix  jours,  s'en  retourna  à  Ligney  en  Barrois',  ouquellieu 
elle  fist  célébrer  en  l'église  collégiale  ung  service  pour 
son  feu  seigneur  et  mary,  et  là,  en  l'absence  d'elle,  par 
son  procureur  suffisamment  fondé ,  renonça  à  toutes 
les  debtes  et  biens  quelconques  de  sondit  feu  mary, 
excepté  son  douaire,  en  mectant  sur  la  représentacion 
de  sondit  seigneur  et  mary,  sa  ceinture  et  sa  bourse, 
et  demandant  de  ce  aux  tabellions  publiques  là  estans 
présens  pour  ladicte  dame ,  ung  ou  plusieurs  instru- 
mens.  Duquel  conte  furent  héritiers  les  deux  filz  du 
duc  de  Brabant  et  de  la  fille  dudit  défunct,  première 
femme  d'icellui  duc  de  Brabant. 

Item,  en  ce  mois  les  seigneurs  du  sang  royal  qui 
estoient  à  Paris  alèrent  à  Meleun  au  commandement 
de  la  Royne  et  de  son  filz  le  duc  d'Acquitaine^,  pour 
lors  là  estans.  Et  ainsi  que  lesdiz  seigneurs  estoient 
embesongnez  avecques  ladicte   Royne   de   plusieurs 
choses,  ledit  duc  d'Acquitaine,  acompaignié  de  peu  de 
gens,  se  parti  de  là  et  ala  à  Paris.  Duquel  lieu  il  fist 
savoir  aux  seigneurs  dessusdiz  que  point  ne  retour- 
nassent à  Paris  jusques  à  ce  que  le  Roy  ou  lui  leur 
manderoit,   et  s'en  alassent  chascun  d'eulx  en  leur 
pays   visiter  leurs  besongnes.    En    après   ledit   duc 
d'Acquitaine,  sachant  que  la  Royne  sa  mère  avoit  grant 
finance  es  hostelz  de  trois  hommes  dedens  Paris, 
c'estassavoir  Michault  Lailler,  Guillaume  Senguin  et 

1.  «  Et  ennuyés  en  cuer  »  {SuppLfr.  93). 

2.  Ligny  en  Bariois. 

3.  Autrement  Louis,  duc  de  Guienne. 

Piquet  de  La  Haye,  entra  soudainement  esdictes 
maisons,  à  tout  ses  gens,  et  print  ou  fist  prendre  et 
emporter  de  fait  toute  icelle  chevance  avecques  lui 
en  son  hostel.   Et  après  fist  évoquer  les  prévostz  de 
Paris  et  des  marchans,  avecques  1  Université  et  grant 
nombre  de  bourgois,  à  venir  devers  lui  au  Louvre, 
et  là,  fist  par  l'évesque  de  Chartres,  son  chanceUer, 
exposer  par  articles  tout  le  gouvernement  du  royaume, 
commençant  à  la  coronacion  du  Roy  son  père  jusques 
à   présent;   comment  le  duc  d'Anjou  avoit  osté  le 
trésor  du  roy  Charles  jadis  son  aieuP,  porté  et  des- 
pendu avec  lui  en  Italie  ;  conséquemment,  des  ducs  de 
Berry  et  de  Bourgongne  trespassé;  en  après,  du  duc 
d'Orléans,  trespassé,  et  après  ce,  du  duc  de  Bourgon- 
gne qui  est  présentement  vivant ,  par  lesquelz  toute  la 
finance  du  Roy  son  père  a  esté  traictée  et  exiUée ,  en 
concluant  que  ledit  duc  d'Acquitaine,  Daulphin  de 
Vienne,  ainsné  filz  du  Roy,  ne  vouloit  plus  souffrir 
telles  gouvernances,    ne   telles  choses,   ne  si   grant 
destruction  des  biens  de  ce  royaume   et  de  sondit 
père.  Et  pour  ce,  en  conseillant  à  la  chose  publique, 
et  au  bien  de  tout  ce  royaume  pourvéant,  lui  mesme, 
seul  et  fermement,  prenoit  le  gouvernement  et  la 
régence   d'icellui ,   et  ce  notifioit-il  à  eulx  et  à  tous 
autres  à  qui   il   appartenoit   ou   povoit  appartenir. 
Après  lesquelles  choses  longuement  exposées,  tous 
retournèrent  en  leurs  lieux,  et  les  seigneurs  du  sang 
royal,  prenans  congié  à  la  Royne,  se  séparèrent  l'un 
de  l'autre.  Et  alèrent  le  duc  de  Berry  à  Dourdan  dans 
sa  conté  d'Etampes,  et  le  duc  d'Orléans  à  Orléans,  et 

1 .   Ayeul  de  lui  duc  d'Aquitaine. 

le  duc  de  Bourbon  en  sa  duchié  de  Bourbon.  Et  le 
duc  de  Bourgongne  estoit  en  Bourgongne  comme  dit 
est.  Et  le  Roy  estoit  malade  en  son  hostel  de  Saint 
Pol  en  Paris.  Et  adonc  le  duc  d'Acquitaine,  acom- 
paigné  du  conte  de  Richemont,  estant  au  Louvre, 
osta  sa  femme  de  la  compaignie  de  la  Royne,  et  la  (ist 
mectre  à  Saint-Germain  en  Laye  *. 

CHAPITRE  CXL. 

Comment  le  roy  d'Angleterre  se  mist  sus  à  grant  puissance  pour  descendre 
en  France,  et  des  ambaxadeurs  qui  furent  envolez  vers  luy. 

Après  que  les  ambaxadeurs  du  roy  d'Angleterre  qui 
avoient  esté  à  Paris,  comme  dit  est  dessus ,  furent 
retournez  vers  lui  et  qu'ilz  eurent  faicte  leur  relacion 
de  la  response  qu'ilz  avoient  eue  du  roy  de  France  et 
de  ceulx  de  sa  partie,  lui  ne  ses  princes  n'en  furent 
point  bien  contens,  et  pour  ce  assembla  son  grant 
conseil  pour  sur  ce  avoir  advis  et  délibéracion.  En  la 
fin  duquel  conseil  fu  conclud  qu'il  assembleroit  de 
tout  son  royaume  la  plus  grant  partie  de  gens  de 
guerre  qu'il  pourroit  finer  pour  entrer  en  France  et 
à  son  povoir  conquérir  et  traveiller  le  royaume ,  et 
tant  faire  s'il  povoit  qu'il  en  débouleroit  le  roy  de 
France  et  ses  successeurs.  Et  afin  d'avoir  navire  pour 
passer  ses  gens,  envoya  ses  commis  en  Rolande  et 
Zélande,  lesquels  affermèrent  ceulx  à  qui  lesdictes 
navires  esloient,  d'estre  bien  paiez  :  et  leur  promirent 
d'en  bailler  et  livrer  ce  que  besoing  en  seroit.  Et 

1.  C'est  Marguerite ,  fille  de  Jean  duc  de  Bourgogne.  Il  l'avait 
épousée  le  30  août  1 404. 

avecques  ce  ledit  roy  d'Angleterre  fist  préparer  toutes 
ses   provisions   généralement   qui  povoient  compe- 
ter  et  appartenir  à  faire  guerre ,  et  pour  paier  les 
souldoiers    furent    trouvées    les    manières   de   leurs 
finances  par  tous  les  moiens  qui  faire  se  porent,  et 
tant  qu'il  assembla  oultre  la  somme  de  cmq  cens 
mille  nobles  d'Angleterre,  ou  monnoie  et  vaisselle  à 
la  valeur.  Et  finablement  avec  les  princes  et  les  gens 
des  trois  estais  de  sou  royaume  conclud  de  venir  en 
personne  descendre  en  France,  le  plus  brief  que  faire 
se  pourroit  et  à  tout  la  plus   grant  puissance  qu'il 
pourroit,  comme  dit  est  dessus.  Lesquelles  conclusions 
furent  assez  tost  divulguées  et  sceues  à  Paris  en  l'ostel 
du  Roy.  Et  pour  tant,  le  duc  d'Acquitaine  qui  avoit 
prins  le  gouvernement  du  royaume  pour  l'occupation 
du  Roy  son  père',  fist  prestement  assembler  le  grant 
conseil  du  Roy,  et  manda  à  revenir  à  Paris  le  duc  de 
Berrv  son  oncle,  et  aucuns  autres  seigneurs,   avec 
lesquelz  et  autres  sages  il  eut  plusieurs  consaulx  sur 
ceste  matière  pour  savoir  comment  il  se  auroit  a 
conduire.  Car  alors  le  Roy  estoit  malade.  Si  fust  de- 
libéré  qu'on  feroit  préparer  gens  d'armes  par  toutes 
les  parties  du  royaume  à  estre  prestz  pour  résister  et 
aler  contre  ledit  roy  d'Angleterre  et  les  siens,  tantost 
qu'on  scaroit  sa  venue ,  et  avec  ce  qu'on  mectroit 
sarnisons  es  villes  et  fortresses  sur  la  mer,  et  aussi 
qu'on  lièveroit  finances,  tant  par  tailles  que  autre- 
ment    par  tout  ledit  royaume ,  en  ce  qu'il  seroit 
possible  ;  en  oultre ,  qu'on  envoieroit  devers  le  roy 

i .  On  était  convenu  dans  la  chancellerie  française  de  désigner 
par  ce  mot  la  maladie  du  Roi. 

d'Angleterre  une  solennelle  ambaxade  pour  lui  faire 
aucunes  offres  assez  raisonnables  selon  les  requestes 
que  avoient  faictes  ses  derniers  ambaxadeurs.  A  la- 
quelle faire  furent  commis  le  conte  de  Vendosme, 
maistre  Guillaume  Bourratier,  arcevesque  de  Bourges, 
l'évesque  de  Lizieux,  nommé  maistre  Pierre  Franel,  les 
seigneurs  d'Ivry  et  de  Braquemont,  maistre  Gaultier 
Coel,  secrétaire  du  Roy  '  et  maistre  Jehan  Andrieu , 
avec  aucuns  autres  du  grant  conseil.  Lesquelz,  durans 
encores  les  trêves  entre  les  deux  royaumes,  partans 
de  Paris,  alèrent  par  Amiens,  Moustereul  et  Boulongne, 
à  Calais,  et  de  là  passans  la  mer,  à  Douvres  en  Angle- 
terre. Si  estoient  environ  trois  cens  et  cinquante  che- 
vaucheurs  ^  En  après  alèrent  à  Cantorbie,  duquel  lieu 
furent  menez  par  les  gens  du  roy  anglois,  par  Rocestre 
jusqu'à  Londres,  et  en  la  fin  vindrent  à  Vincestre,  là 
où  le  roy  se  tenoit.  Et  là,  devant  ledit  roy,  les  ducs 
de  Clarence,  de  Bethfort  et  de  Clocestre,  ses  frères,  les 
autres  grans  seigneurs  et  conseil  dudit  roy  et  clergié 
et  grant  chevalerie  et  le  peuple  de  la  cité  de  Vincestre, 
en  la  sale  de  l'évesque,  par  la  bouche  de  Tarcevesque 
de  Bourges^,  ilz  exposèrent  leur  ambaxade  audit  roy. 
Lequel  arcevesque  exposa  premièrement  en  latin  et 
après  en  françois,  si  éloquentement  et  si  distinctement, 
hardiement  et  sagement,  que  les  Anglois,  et  François 
ses  compaignons,  s'en  esmerveillèrent  grandement. 

1 .  «  Gautier  Call  »  [Suppl.  fr.  93).  Gontier  Col ,  comme  nous 
l'avons  marqué  plus  haut. 

2.  Avec  son  exactitude  habituelle  ,  Monstrelet  donne  ici  le 
nombre  des  gens  de  la  suite  des  ambassadeurs.  Ce  nombre  était 
toujours  fixé  dans  les  sauf-conduits.  Voy.  Rymer,  passini, 

3.  Guillaume  Bourratier,  comme  on  Ta  vu  plus  haut. 

Et  en  la  fin  de  sadicte  proposicion  offrirent  audit  roy 
terre  et  très  grant  somme  de  pécune,  avec  la  fille  du 
roy  de  France  qu'il  preudroit  à  femme,  mais  qu'il 
voulsist  délaisser  et  défaire  son  armée  qu'il  assembloit 
au  port  de  Hantonne'  et  es  autres  pors  voisins,  pour 
aler  contre  le  roy  de  France  comme  on  disoit,  et 
par  ainsi  il  accorderoit  et  édifieroit  pardurablement 
avecques  lui  et  sondit  royaume ,  vraie  ,  entière   et 
parfaicte  paix.   Après  laquelle  proposicion  finée  se 
partirent  les  ambaxadeurs  françois  dessusnommez,  et 
furent  grandement  receuz  [au  disner]^  avecques  le 
rov.  Et  après  ce,  à  ung  autre  certain  jour  ledit  roy 
fisi  donner  response  ausdiz  ambaxadeurs  sur  leur 
dicte  proposicion,  par  l'arcevesque   de  Cantorbie. 
Lequel,  répliquant  de  point  en  point  ce  qui  avait  esté 
dit  par  l'arcevesque  de  Bourges,  adjousta  aucunes 
choses,  et  aucunes  aussi  en  laissa.  Lequel  arcevesque 
de  Cantorbie  fut  assez  aigrement  reprins  par  cellui  de 
Bourges  là  où  il  estoit  besoing,  en  lui  disant  :  «  Je 
n'ai  pas  ainsi  dit,  ne  par  telle  manière.  »  En  la  fin 
de  ladicte  response  fu  conclud  par  le  roy  d'Angleterre 
et  son  grand  conseil,  que  se  le  roy  de  France  ne  Im 
donnoit,  avec  sa  fille  en  mariage,  les  duchez  d'Acqui- 
taine,  de  Normendie,  d'Anjou  et  de  Tourame,  les 
contez  de  Poictou ,  du  Mans  et  de  Ponthieu  et  toutes 
les  autres  choses  jadis  appartenans  aux  roys  d'Angle- 
terre ses  prédécesseurs  héritablement ,  il  ne  se  désis- 
teroit  point  de  son  voyage ,  entreprinse  et  armée , 
mais  de  tout  son  povoir  destruiroit  le  royaume  et  le 

1.  Southampton.  ■     r.       . 

2.  Notre  texte  omet  ces  mots ,  qui  se  trouvent  dans  le  Suppl. 

fr.  93. 

roy  de  France,  son  adversaire  et  détenteur  d'iceulx 
pays  injustement,  et  que  par  espée  il  recou\reroit 
toutes  ces  choses  et  lui  osteroit  la  couronne  dudit 
royaume,  s'il  povoit.  Le  roy  de  sa  propre  bouche 
advoua  icellui  arcevesque  de  Cantorbie  et  dist  que 
ainsi  le  feroit-il  par  la  permission  de  Dieu,  et  ainsi  le 
promist  ausdiz  ambaxadeurs  en  parole  de  roy.  Adonq 
ledit  arcevesque  de  Bourges,  selon  la  coustume  de 
France ,  demanda  congié  de  parler,  et  puis  il  dist  : 
«  O  tu  Roy!  avecques  révérence,  que  penses-tu, 
voulant  débouter  injustement  le  très  chrestien  roy  des 
François  de  la  chaière  et  trosne  de  si  très  grant  et  si 
puissant  royaume?  O  tu  Roy!  avec  révérence,  cuides 
tu  qu'il  ait  offert  ou  fait  offrir  à  te  dopner  sa  terre  et 
finance  avec  sa  propre  fille  à  femme,  pour  la  crainte 
de  toy,  de  tes  amis  et  bien  vueillans?  nennil.  Mais  en 
vérité  icellui,  meu  de  pitié,  comme  amateur  de  paix, 
il  a  ce  fait,  afin  que  le  sang  humain  et  innocent  ne 
feust  point  espandu ,  et  le  peuple  chrestien  par  ces 
tourbillons  de  batailles  ne  feust  point  destruit.  Et  en 
appellant  l'aide  de  Dieu  le  Tout  Puissant  et  de  la 
benoiste  Vierge,  de  droit  et  de  raison ,  par  les  armes 
de  lui  et  de  ses  loyaulx  subjetz,  vassaulx,  allez  et 
bienvueillans,  avec  révérence ,  se  tu  y  viens,  tu  seras 
enchacié  des  régions  de  sondit  royaume  et  de  toutes 
ses  dominacions.  Ou  tu  y  seras  prins,  ou  tu  y  mourras. 
Pour  la  révérence  duquel  si  grant  roy  au(juel  nous 
sommes  ambaxadeurs  et  serviteurs,  nous  te  prions  de 
par  nous  que  tu  nous  faces  seurement  et  sans  dom- 
mage conduire  et  mectre  hors  de  tes  régions  et  de 
toute  la  dominacion,  et  au  Roy  nostre  sire  tu  escripves 
entièrement  la  response  que  tu  as  faicte,  sur  ton  séel 

et  signe  manuel*.  Laquelle  chose  ledit  roy  fist  et  leur 
octroia  bénignement.   Et   en   celle  manière ,   lesdiz 
ambassadeurs ,  après  ce  qu'ilz   eurent  receuz  grans 
dons,  retournèrent  à  Douvres  et  de  là  à  Calais.  Et 
après  ce  qu  ilz  furent  retournez  à  Paris,  au  duc  d'Ac- 
quitaine  en  plain  conseil  du   Roy  devant  plusieurs 
chevaliers,  le  clergié  et  le  peuple,  ilz  racomptèrent 
par  escript  l'ordonnance  de  leur  ambaxade.  Et  par 
avant  ce ,  le  duc  d'Acquitaine  et  le  grant  conseil  du 
Roy  avoient  reçeu  les  lectres  de  response  finale  dudit 
roy  d'Angleterre,  faictes  à  Vincestre  et  envolées  audit 
roy  Charles  de  France. 

CHAPITRE  CXLI. 

Comment  le  duc  Jehan  de  Bourgongne  envoya  ses  ambaxadeurs  devers 
le  duc  d'Acquitaine,  lui  requerra  et  remonstrer  aucunes  besongnes. 

En  ce  temps  le  duc  Jehan  de  Rourgongne  estoit 
moult  sollicité  par  les  complaintes  et  clameurs  des 
bannis  dessusnommez  de  Paris^  et  de  tout  le  royaume 
de  France,  lesquelz  il  avoit  receuz  et  recevoit  comme 
dessus  est  dit,  et  moult  estoit  exhorté  de  à  ce  re- 
médier. Et  pour  ceste  cause  envoya  devers  le  duc 
d'Acquitaine,  son  beaufilz,  et  le  grant  conseil  du  Roy, 
à  Paris ,  ses  ambaxadeurs ,  c'estassavoir  sire  Renier 

i .  Walsingbam  traite  fort  mal  Guillaume  Bourratier.  Voici  ce 
qu'il  en  dit  .  «  Vir  verbosus  et  arrogans,  sed  parum  disciplinatus, 
a  prout  ostendit  expost,  nimis  petulanter  se  gerens  in  prœs.ntia 
«  régis  et  procerum,  in  peroratione  suae  legatioms  »  (Brev.  Hist., 

p.  434). 

2.  Voy.  t.  II,  p.  408. 

Pot  et  le  seigneur  d'Autre  (d'Ancre)  chevalier,  Véves- 
que  de  Tournay  et  ung  advocat  d'emprès  Dijon,  afin 
que  lesdiz  bannis  par  l'auctorité   du   Roy   feussent 
révoquez,  et  que  des  cinq  cens  personnes  devisëes  à 
estre  bannis  selon  le  contenu  et  accord  de  la  paix 
faicte ,   nul  ne  feust  banny ,  mais  toutes  choses  leur 
feussent  pardonnées  et  abolies,  et  avecques  ce,  que 
sa  femme  feust  et  demourast  avecques  lui  à  Paris, 
laquelle  il  faisoit  demourer  à  Saint  Germain  enLayeS 
et  déboutast  de  sa  compaignie  une  sienne  amye  qu'il 
tenoit  en  lieu  de  sadicte  femme  %  et  après  ces  choses 
ainsi  faictes,  il  jureroit  ladicte  paix  et  la  tenroit  sans 
la  violer,  autrement  non.  Pour  lesquelles  choses  ainsi 
exposées  ledit  duc  d'Acquitaine  fut  tellement  esmeu, 
que  lesdiz  ambaxadeurs  ne  porent  alors  avoir  plaisant 
response.  Et  ung  autre  jour  retournèrent  devers  ledit 
duc  d'Acquitaine ,  espérans  avoir  plus  gracieuse  res- 
ponse. Mais  non  aians  et  impétrans  ce  qui  leur  estoit 
devisé  et  qu'ilz  avoient  requis  de  par  le  duc  de  Bour- 
gongne  leur  seigneur,  dirent  au  duc  d'Acquitaine  : 
«  Très  redoubté  prince  et  très  noble  seigneur,  avec 
révérence,    sachez  que  se  vous  n'accordez  ce   que 
nostre  seigneur  vous  requiert,  il  ne  jurera  pas  la  paix 
et  ne  tiendra  pas  icelle ,  et  se  vous  estes  traveillé  des 
Anglois  vos  ennemis,  il,  ne  ses  vassaulx  et  subjectz,  ne 
se  armeront  point  pour  vous,  et  ne  vous  servira  ne 
défendra.  »  Laquelle  chose  oyant ,  ledit  duc  d'Acqui- 
taine de  plus  en  plus  esmeu  en  ire,  néantmoins  refre- 

i,  Voy.  plus  haut,  p.  70. 

2.  Juvénal  dit  que  c'était  une  des  filles  d'honneur  de  la  Reine, 
fille  de  messire  Guillaume  Cassinel ,  et  qu'on  nommait  pour  cela 
La  Cassinelle  {(h.  Vide  God.,  p.  275). 

nant  son  yre  en  soy  mesme,  dist  que  sur  toutes  choses 
il  auroit  conseil  et  manderoit  dedens  brief  terme  à 
leur  maistre  et  seigneur  sa  voulenté  par  ses  légaulx\ 
Et  ainsi  retournèrent  lesdiz  ambaxadeurs  en  Bour- 
gongne.    Et    après   ce,    ledit    duc   d'Acquitaine   eut 
délibéracion  du  grant  conseil  du  Roy'  sur  la  péticion 
et  requeste   dudit  duc  de  Bourgongne  ;   auquel  en 
Bourgongne,  furent  envolez  de  par  le  Roy,  sire  Guis- 
chard  Daulphin ,  le  seigneur  de  Vielpont,  chevaliers, 
et  maistre  Jehan  de  Vaily,  président.   Lesquelz  le 
trouvèrent  à  Digon  et  traictèrent  tant  avecques  lui , 
qu'il  jura  ladicte  paix  comme  les  autres  avoient  fait, 
et  de  son  serement  apportèrent  lectres  et  séellées, 
lesquelles  furent  baillées  à  maistre  Estienne  de  Mau- 
regard  comme  les  autres. 

Toutesfoiz  ledit  duc  de  Bourgongne  tenoit  grant 
multitude  de  gens  d'armes  et  de  traict  en  la  duchié 
et  conté  de  Bourgongne  et  autres  lieux  voisins ,  qui 
mengeoient  et  gastoient  moult  de  biens;  et  ce,  pour  le 
garder  et  défendre  s'il  estoit  besoing. 

Et  le  xxiif  jour  du  mois  de  juillet,  ces  cinq  c€,h 
personnes  contemies  es  lectres  du  Roy  faictes  de  !.. 
paix  du  duc  de  Bourgongne  et  des  autres  princes 
du  sang  royal ,  furent  bannyes  hors  du  royaume  de 
France  au  son  de  la  trompeté,  en  la  présence  des  am- 
baxadeurs dudit  duc  de  Bourgongne  pour  lors  estans 
à  Paris. 

\.  Ses  envoyés,  legatis, 

2  SuppL  fr.  03.  Au  lieu  de  ces  derniers  mots,  notre  texte 
donne  ceux-ci,  qui  n'ont  pas  de  sens  :  a  Ledit  duc  d'Acquitaine 
avec  le  grant  conseil  du  Roy.  » 

CHAPITRE  CXLII. 

Comment  le  roy  Henry  d'Angleterre  fîst  grans  préparatoires  pour  passer 

mer  et  venir  en  France, 

Or,  convient  retourner  à  Testât  et  gouvernement  de 
Henry,  roy  d'Angleterre,  lequel,  pour  parfurnir  son 
entreprlnse  et  venir  en  France,  comme  dit  est  ailleurs, 
faisoit  de  grans  préparacions  tant  de  gens  comme  de 
habillemens  de  guerre ,  et  tout  faisoit  tirer  vers  le 
passage  de  la  mer  auprès  de  Hantonne'.  Et  après,  le 
deuxiesme  jour  d'aoust  que  les  trêves  furent  expirées 
entre  les  deux  royaumes  de  France  et  d'Angleterre,  les 
Anglois  de  Calais  et  des  autres  lieux  de  la  frontière 
commencèrent  à  courir  et  gaster  la  frontière  du  pays  de 
Boulonois  en  divers  lieux.  Pour  auxquelz  résister  fu- 
rent envoiez  de  par  le  roy  de  France  le  seigneur  de 
Rambures,  maistre  des  arbalestriers  de  France,  et  le  sei- 
gneur de  Louroy ,  à  tout  cinq  cens  combatans,  pour 
défendre  le  pays  dessusdit.  Et  tantost  après,  le  Roy 
Henry  dessusdit,  qui  avoit  ses  besongnes  assez  prestes 
pour  passer  en  France,  envoya  un  sien  hérault  nommé 
Ëxcestre,  à  Paris,  devers  le  roy  de  France,  lui  présenter 
unes  lectres  desquelles  la  teneur  s'ensuit  : 

«  A  très  noble  prince  Charles,  nostre  cousin,  adver- 
saire de  France,  Henry,  par  la  grâce  de  Dieu  roy 
d'Angleterre  et  de  France.  A  bailler  à  chascun  ce  qui 
est  sien  est  œuvre  de  inspiracion  et  de  sage  conseil. 
Très  noble  prince,  cousin  et  nostre  adversaire ,  jadis 
les  nobles  royaumes  d'Angleterre  et  de  France  estoient 

1.  Southampton. 

en  union  et  maintenant  ilz  sont  divisez ,  et  adonc  ilz 
avoient  coustume  de  soy  exaulcer  par  tout  le  monde 
par  leurs  glorieuses  victoires,  et  estoient  à  iceulx  une 
.seule  vertu  d'embelir  et  décorer  la  maison  de  Dieu, 
à  laquelle  appartient  saincteté ,  et  mectre  paix  es  ré- 
gions de  l'Eglise  en  mectant  par  leur  bataille  concor- 
dable   eureusement  les   ennemis   publiques  en  leur 
subjection.  Mais  hélas!  icelle  foy  de  lignage  a  perverti 
occision  fraternelle,  et  Lolh  persécute  Abraham  par 
impulsion  humaine.  La  gloire  d'amour  fraternelle  est 
morte  et  la  distance  de  humaine  condition ,  ancienne 
mère  de  ire,  est  ressuscitée  de  mort  à  vie.  Mais  nous 
contrestons'  le   souverain  juge  en  conscience,   qui 
n'est  ployé  ne  encUn  par  prières  ou  par  dons',  que  à 
nostre   povoir  par   amour  nous  avons   procuré    les 
moiens  de  paix.  Se  ce  non,  nous  laisserions  le  juste 
tiltre    de    nostre  héritaige    ou  préjudice    de   nostre 
antiquité.  Nous  ne  sommes  point  tenus  par  si  grant 
adnuUement  de  petit  courage,  que  nous  ne  vueillons 
combatre  jusques  à  la  mort  pour  justice.  Mais  l'auc- 
torité  escripte  ou  Livre  Deuteronomme  enseigne  que, 
a  quelque  cité  que  l'omme  viendra  pour  icelle  impu- 
gner  et  combatre,   il  lui  offre  paix.  Et  jà  soit  que 
violence  ravisseresse  de  justice  a  soubstrait  et  de  long 
temps  la  noblesse  de  nostre  couronne  et  noz  drois 
héritiers,  toutesfoiz   charité   de  par  nous,    en  tant 
qu'elle  a  peu ,  a  fait  son  devoir   pour  le  recouvrer 
d'iceulx  et  le  remectre  au  premier  estât.   Et  ainsi 
donques ,  par  défaulte  de  justice  nous  pouvons  avoir 

1 .  oc  Mais  nous  contestons  «  (SuppL  fr.  93).  Ce  qui  vaut  mieux, 
comme  synonyme  di^ attestons , 

2.  Notre  texte  porte  :  qu'il  n'est  ployé,  etc. 

recours  aux  armes.  Toutefoiz  afin  que  [nostre]'  gloire 
soit  tesmoing  à  noslre  conscience ,  maintenant  et  par 
personnelle  requeste  en  ce  trespas  de  nostre  cl.emni 
auquel  nous  traict  icelle  défaulte  de  justice,   nous 
exhortons  es  entrailles  de  Jhésu  Crist  ce  que  exhorte 
la  perfection  de  la  doctrine   évangélique   :  «   Amis, 
rens  ce  que  tu  dois,  et  il  nous  soit  fait  par  la  voulente 
de  Dieu  souveraine.  »  Et  afin  que  le  sang  humaui  ne 
soit  point  espandu,  qui  est  créé  de  Dieu,  l'éritage  et 
deue  resUtucion  des  drois  cruellement  substraicte,  ou 
au  moins  des  choses  que  nous,  instamment  et  tant  de 
foiz  par  noz  ambaxadeurs  et  messages^  et  desquelles 
nous  seulement  fist  estre  content  la  souveraine  révé- 
rence d'icellui  tout  puissant  Dieu  et  le  bien  de  paix. 
Et  nous  pour  nostre  parti,  en  cause  de  mariage, 
estions   enclins  de  lascher  et  laisser  cinquante  mil 
escus'  derrenièrement  à  nous  offers,  nous  plus  dési- 
rans  la  paix  que  l'avarice.  Et  avions  préesleuz,  iceulx 
nos  drois  de  patrimoine  que  si  grands  nous  ont  laissez 
nos  vénérables  antécesseurs,  avecques  nostre  Irèschère 
cousine   Katherine,   vostre  très   glorieuse   fille,   que 
avecques  la  pécune  d'iniquité  multiplier  mauvais  tré- 
sors, et  deshériter  par  homme  la  couronne  de  nostre 
royaume ,  que  Dieu  ne  vueille'.  Donné  soubz  nostre 


¥ 


i.  Suppl.  fr.  93. 

2.  Sic  dans  SuppL  fr.  03,  mais  il  manque  un  mot,  comme  de^ 

mandasmeSy  requîmes, 

3.  «  Cinquante  mil  escus  d'or  »  {Suppl.  fr.  93). 

k  Voici  comment  on  peut  entendre  cette  phrase  à  peu  près 
inintelligible  :  nous  avons  préféré  le  mariage  avec  votre  fille , 
mariage  qui  nous  donnait  le  moyen  d'avoir  des  héritiers ,  au 
maintien  rigoureux  de  nos  droits. 

séel  privé ,  en  nostre  chastel  de  Hantonne  ou  rivage 
de  la  mer,  le  cinquiesme  jour  du  mois  d'aoust.  » 

Lesquelles  lectres  dessusdictes  après  que  par  ledit 
hérault  eurent  esté  présentées  au  roy  de  France  comme 
dit  est,  lui  fut  dit  par  aucuns  à  ce  commis  que  le  Roy 
et  son  conseil  avoient  veues  les  lectres  de  par  son 
seigneur  le  roy  d'Angleterre  sur  lesquelles  on  auroit 
advis,  et  pourvoieroit  le  Roy  sur  le  contenu^n  icelles, 
en  temps  et  en  lieu,  comme  bon  lui  sembleroit,  envers 
le  roy  d'Angleterre,  son  prince. 


CHAPITRE    GXLIIL 

Comment  le  roy  Henry  d'Angleterre  fut  adverti  d'une  conspiracion  par 
ses  gens  faicte  contre  lui.  Et  du  siège  qui  fu  mis  à  Harfleu. 

Item,  ledit  roy  d'Angleterre  venu  au  port  de  Han- 
tonne avec  tout  son  exercite  prest  pour  passer  la  mer 
et  venir  descendre  en  France',  fut  adverti  que  aucuns 
grans  seigneurs  de  son  hostel  avoient  fait  conspiracion 
à  rencontre  de  lui,  voulans  remetre  le  conte  de  La 
Marches  successeur  et  héritier  du  roy  Richard  défunct, 
en  possession  du  royaume  d'Angleterre ,  ce  qui  es- 
toit  véritable.  Car  le  conte  de  Cambray'  et  autres, 
avoient  conclud  de  prendre  le  dessusdit  roy  et  ses 
frères,  en  intencion  d'acomplir  les  besongnes  des- 
susdictes. Si  s'en  découvrirent  audit  conte  de  La  Mar- 


1 .  21  juillet.  ♦ 

â.  Le  comte  de  March. 

3.  «  Le  conte  de  Cambry  »  {Suppl.  fr.  93).  C'est  Richard  frère 
du  duc  d'York ,  qui  avait  été  créé  depuis  peu  comte  de  Cam- 
bridge. 

che,  lequel  le  révéla  au  roy  Henry,  en  lui  disant  qu  il 
advisast    bien   et  sagement    à   son  fait   ou    il  seroit 
trahy,  et  lui  nomma  lesdiz  conspirateurs.    Lesquelz 
ledit  roy  fist  tantost  prendre,  et  tost  ensuivant  fist 
trenclier  la  teste  à  trois  des  principaulx ,  c'estassa- 
voir  audit  conte  de  Cambray,  frère  au  duc  d  York, 
au  seigneur  de  Scroupe  * ,  lequel  couchoit  avecques 
le  roy  toutes  les  nuys ,  et  au  seigneur  de  Grès*.    Et 
depuis   en  furent   encores  aucuns  autres  exécutez  \ 
Après  lesquelles  besongnes,  peu  de  jours  ensuivans, 
ledit  roy  d'Angleterre  et  toute  son  armée  montèrent 
en  mer,  et  la  vigile  de  TAssumpcion  Noslre-Dame*, 
par  nuit ,  prindrent  par  un  havre  entre  Harfleur  et 
Honnefleu',  où  Feaue  de  Seine  chet  en  la  mer.  Et 
povoient  estre  environ  seize  cens  vaisseaulx ,   tous 
chargez  de  gens  et  habUlemens  de  guerre.  Et  prin- 
drent terre  sans  effusion  de   sang.   Et  après  qu'ilz 
furent  tous  descendus  de  leurs  vaisseaulx,  le  roy 
d'Angleterre  se  loga  à  Graville  en  une  priouré,  et  les 
ducs  de  Clarence  et  de  Clocestre,  ses  frères,   assez 
près  de  lui.  Le  duc  d'York  et  le  conte  Dourset,  ses 
oncles,  l'évesque  de  Norwich  et  le  conte  d'Exinforde, 
mareschal ,  les  contes  de  Warvic  et  de  Kent ,  les  sei- 
gneurs de  Chamber,  de  Beaumont,  de  Willeby,  de 

1 .  Lord  Scrope. 

2.  Thomas  Grey,  chevalier  northumbre. 

3.  Cf.  Walsingham,  qui  présente  le  lord  Scrope  comme  le  chef 
du  complot ,  et  qui  avance  que  les  conjurés  avaient  promis  aux 
ambassadeurs  de  France,  à  leur  départ,  de  tuer  le  roi  d'Angle- 
terre. {Brev.  hist.,^.  435.) 

4.  Le  14  août  14i5. 

5.  Ce  havre  entre  Harfleur  et  Honfleur  est  précisément  le  lieu 
oii  François  P""  a  construit  le  Havre. 

TrompantinS  de  CornouaiUe,  de  Molquilat^  et  plusieurs 
autres,  se  logèrent  où  ilz  porent.  Et  après  ce,  asségèrent 
très  puissamment  la  ville  de  Harfleu,  qui  estoit  et  est  la 
principale  clef  sur  mer  de  toute  la  duchié  deNormen- 
die.  Et  estoient  en  l'ost  du  roy  d'Angleterre  environ 
six  mille  bacinetz  et  vingt  quatre  mille  archers ,  sans 
les  cannoniers  et  autres  usans  de  fondes  et  engins,  dont 
ilz  avoient  grant  habundance.  En  laquelle  ville  de 
Harfleu  estoient  entrez  avec  ceulx  de  la  ville,  environ 
quatre  cens  hommes  d'armes  esleuz,  pour  défendre  et 
garder  ladicte  ville.  Entre  lesquelz  estoit  le  seigneur 
d'Estouteville,  capitaine  de  par  le  roy  en  ladite  ville, 
les  seigneurs  de  BlanvilleS  de  Hacqueville ,  de  Her- 
manviîle,  de  GaillartS  de  Clerre,  de  Becton,  de  Ad- 
sauches,  de  Brianc^  de  Gaucourt,  de  l'Isle-Adam  et 
plusieurs  autres  chevaliers  et  vaiUans  escuiers  jusques 
au  nombre  dessusdit,  résistens  moult  fort  aux  Anglois 
descendus  à  terre.  Mais  riens  n'y  valu ,  pour  la  très 
grant  multitude  et  puissance ,  et  à  peine  peurent-ilz 
entrer  en  leurdicte  ville.  Et  aincois  que  lesdiz  Anglois 
descendissent  à  terre ,    iceulx  François   ostèrent    la 
chaussée  estant  entre  MoustierviUer  et  ladicte  ville, 
pour  empirer  la  voye  ausdiz  Anglois ,  et  mirent  les 
pierres  en  leurdicte  ville.  Néantmoins  lesdiz  Anglois, 
vagans  par  le  pays,  prindrent  et  amenèrent  plusieurs 
prisonniers  et  proies,  et  issèrent  leurs  gros  engins  es 
lieux  plus  convenables  entour  la  dicte  ville,  et  preste- 

i.  «  Trompanton  »  {SappL  fr.  93). 

2.  «  Mollislac  »  {Ibid,), 

3.  Blainville. 

4.  «  De  Gaillart  Bos  »  [Suppl.  fr,  93). 

5.  «  Briauté  »  {Ibid,), 

ment  icelle  moult  travaillèrent  de  grosses  pierres,  en 
dommagant  les  murs.  D'autre  part,  ceulx  de  la  ville 
moult  fort  se  défendoient  d'engins  et  d'arbalestes, 
occians  plusieurs  desdiz  Ànglois.  Et  sont  à  ladicte 
ville  d'Harfleu  tant  seulement  deux  portes,  c'estassa- 
voir  la  porte  de  Moustiervillier  et  la  porte  de  Calci- 
nances,  par  lesquelz  ilz  faisoient  souvent  de  grandes 
envayes  contre  lesdiz  Ânglois,  et  les  Anglois  fort  se 
défendoient.  Icelle  ville  estoit  moulte  forte  de  murs  et 
de  tours  moult  espesses,  fermée  de  toutes  pars  et  en- 
vironnée  de  parfons  fossez.  Mais  adonc  advint  ausdiz 
asségez  une  male-aventure.  Caries  chariotz  chargez  de 
pouldre  à  canon ,  envoiez  à  iceulx  par  le  Roy,  furent 

prins  des  asségans. 

Durant  lequel  temps  furent  envoiez  de  par  le  roy 
de  France  à  Rouen  et  en  la  frontière  contre  lesdiz 
Anglois,  à  tout  grant  nombre  de  gens  d'armes,  le  con- 
nestable ,  le  mareschal  Bouciquault ,  le  séneschal  de 
Haynnau,  le  seigneur  de  Ligne  et  de  la  Hamède,  mes- 
sire  Clugnet  de  Brabant  et  plusieurs  autres  capitaines, 
lesquelz,  à  tout  leurs  gens,  très  diligemment  gardèrent 
le  pays,  et  tant  que  iceulx  Anglois  estant  oudit  siège 
de  Harfleur  ne  prindrent  aucune  ville  ne  fortresse  sur 
les  François,  jà  soit  ce  que  à  ce  faire  ilz  meissent  grant 
peine  par  plusieurs  foiz.  Et  chevauchèrent  très  sou- 
vent  à  grant  puissance  sur  le  plat  pays  pour  quérir 
vivres  et  aussi  pour  rencontrer  les  François  leurs  enne- 
mis. Duquel  pays  firent  très  grant  dommage,  et  rame- 
noient  souvent  en  leur  ost  grans  proies.  Toutefoiz,  par 
le  moyen  de  ce  que  les  François  les  gardoient  de  si 
près,  eurent  assez  de  disète  de  vivres.  Car  avec  ce, 
ceulx  qu'ilz  avoient  apportez  furent  pour  la  plus  grant 

partie  gastez  de  l'air  de  la  mer.  Et  avec  ce,  se  féry 
entre  eux  une  maladie  de  cours  de  ventre,  dont  il  en 
mourut  bien  deux  mille  ou  plus.  Entre  lesquelz  furent 
les  principaulx,  le  conte  de  Stafort,  l'évesque  de  Nor- 
weghe',  le  seigneur  de  Beaumont,  de  Trompenton  et 
Maurice  Brunel,  avec  plusieurs  autres  nobles.  Néant- 
moins  ledit  roy  d'Angleterre,  en  grant  diligence  et 
labeur,  persévéra  tousjours  en  son  siège ,  et  fist  faire 
trois  mines  pardessoubz   la   muraille,   qui  estoient 
prestes  pour  effondrer,  et  avec  ce  fist  par  ses  engins 
confondre  et  abatre  grant  partie  des  murs,  tours  et 
portes  d'icelle  ville.  Pour  quoy  finablement,  lesdiz 
asségez  sachans  qu  ilz  estoient  tous  les  jours  en  péril 
d'estre  prins  par  force,  se  rendirent  audit  roy  anglois 
et  se  mirent  à  sa  voulenté,  ou  cas  qu'ilz  naroient 
secours  dedens  trois  jours  ensuivans.  Et  sur  ce  baillè- 
rent leurs  ostages,  moiennant  qu'ilz  aroient  leurs  vies 
saulves  et   seroient   quictes  pour  paier  finances.  Si 
envolèrent  tantostle  seigneur  de  Hacqueville  devers  le 
roy  de  France  et  le  duc  d' Acquitaine,  qui  estoient  à  Ver- 
non  sur  Seine,  leur  dénoncer  leur  estât  et  nécessité,  en 
suppliant  qu'il  leur  voulsist  envoler  secours  dedens  les 
trois  jours  dessusdiz,  ou  autrement  il  perdroit  sa  ville 
et  ceulx  qui  estoient  dedens  mis.  A  briefdire  il  leur  fut 
respondu  que  la  puissance  du  Roy  n'estoit  point  encor 
assemblée  ne  preste  pour  bailler  ledit  secours  si  hasti- 
vement.  Et  sur  ce  retourna  ledit  seigneur  de  Hacque- 
ville à  Harfleur.  Laquelle  ville  fut  mise  en  le  main  du 
roy  d'Angleterre  le  jour  Saint  Maurice',   à  la  grant 

i.  L'évêque  de  Norwich. 
2.  Le  22  septembre. 

desplaisance  de  tous  les  habitans  et  aussi  des  François. 
Car,  ainsi  comme  est  dit,  c'estoit  le  souverain  port  de 
toute  la  duchié  de  Normendie. 


CHAPITRE  CXLIV. 

Con.ment  le,  chanoines  de  Saint  Géry  de  Cambray  eurent  grand  des- 
cord  à  ceulx  de  la  ville,  et  de  la  gnerre  que  leur  fist  le  duc  de  Bour- 
gongne,  et  par  quel  moien  ils  eurent  leur  accord. 

En  ce  temps  se  meut  une  grant  dissencion  entre  les 
habitans  et  bourgois   de  la  ville  de  Cambray  d'une 
part    et  les  chanoines  de  Saint  Géry,  d'autre  part, 
pour  tant  que  lesdiz  bourgois  et  habitans,  voyans  la 
guerre  de  France  approucher  de  leur  dicte  ville,  con- 
clurent ensemble,  pour  la  seurlé  et  garde  d'icelle,  de 
eslargir  les   alées  de  leur  muraille  par  dedens  leur 
ville.  Pour  quoy,  tant  de  force  comme  autrement, 
firent  démolir  et  abatre  plusieurs  murs  des  jardins  de 
leursdiz  habitans  à  l'encontre  de  leurdicte  muraille , 
et  par  espécial  en  firent  plusieurs  démolir  contre  les 
jardins  desdiz  chanoines,  entreprenans  très  largement 
sur  les  héritages  d'iceulx  sans  les  vouloir  récompenser. 
Et  d'aultre  part  lesdiz  habitans  voldrent  défendre  aux 
dessusdiz  à  vendre  vin  en  leur  célier,  non  obstant  que 
iceulz  chanoines  long  temps  paravant  avoient  vendu  et 
de  ce  estoient  en  possession.  Pour  lesquelles  offenses 
et  oppressions,  lesdiz  chanoines,  après  ce  qu'ilz  eurent 
plusieurs   foiz  sommé  lesdiz  bourgois  et  habitans, 
véans  que  de  ce  ne  leur  seroit  faicte  nulle  raison ,  se 
retrahirent  pardevers  le  duc  Jehan  de  Bourgongne  et 
son  conseil,  eulx  très  griefment  complaignans  desdictes 

oppressions  à  eulx  faictes  par  iceulx  bourgois  et  habi- 
tans. Ledit  duc  de  Bourgongne,  à  cause  de  la  conté 
de  Flandres  est  garde  de  toutes  les  églises  de  Cambray 
héritablement  et  à  tousjours ,  et  pour  ladicte  garde 
prend  chascun  an  certaine  quantité  de  grains  sur  les 
terres  et  seigneuries  desdictes  églises  ou  pays  de  Cam- 
brèsis.  Et  se  nomme  icelle  seigneurie  appartenant  au- 
dit conté  de  Flandres,  la  Gavene  de  Cambrèsis.  Lequel 
duc,  de  ce  non  content,  envoya  ses  messagers  solemnelz 
à  Cambray  devers  lesdiz  bourgois  et  habitans ,  leur 
signifier  qu'ilz  réparassent  les  dommages  et  oppres- 
sions par  eulx  faictes  aux  dessusdiz  chanoines,  lesquelz 
estoient  en  sa  garde ,  ou  se  ce  non ,  il  y  pourveoiroit 
par  telle  manière  que  ce  seroit  à  leur  grande  confusion, 
et  exemple  à  tous  autres.  Si  n'eut  pas  sur  ce  response 
à  son  plaisir.  Et  pour  ce  qu'il  estoit  en  son  pays  de 
Bourgongne,  rescripvy  à  Phelippe  de  Charrolois,  son 
seul  filz ,  lequel  estoit  en  Flandres ,  que  très  instam- 
ment il  gardast  et  préservast  lesdiz  chanoines  de  Saint 
Géry  de  toutes  oppressions  et  violences,  en  contrai- 
gnant les  dessusdiz  bourgois  et  habitans  de  Cambray 
de  iceulx  réparer  de  leurs  dommages  et  intérestz. 
Lequel  conte  de  Charrolois  sentant  la  voulenté  dudit 
duc  de  Bourgongne,  son  père,  de  rechef  fist  sommer 
iceulx  bourgois  et  habitans  qu'ilz  restablissent  et  des- 
dommagassent  les  dessusdiz  chanoines.  Et  pour  ce 
que  lesdiz  habitans  ne  lui  firent  point  response  à  son 
plaisir,   il  fist  savoir  secrètement  ausdiz  chanoines 
qu'ilz   vuidassent  la  ville  et   s'en   alassent  à  Lisle, 
ouquel  lieu  il  leur  bailleroit  demeure  souffisant.  Les- 
quelz chanoines,  sachans  l'entencion  dudit  conte  de 
Charrolois,  mirent  grant  peine  de  mectre  leurs  biens 

à  saulveté,  et  pour  ce,  tout  quoiement   sans  estre 
apperceuz,  se  départirent,  et  s'en  ala  la  plus  grant 
partie  demeurer  à  Lisle.  Et  assez  tost  après  ledit  conte 
de  Charrolois  fist  défier  ladicte  ville  de  Cambray  et 
les  habilans,  par  Hector  de  Saveuses.  Lequel  Hector 
assembla  bien  trois  cens  combatans,  et  le  jour  de 
l'Exaltacion  Saincte  Croix' entrèrent  soudainement  en 
Cambrèsis  et  vindrent  assez  près  des  portes  de  Cam- 
bray,  pour  ce  que  le  marchié  yestoit,  en  pillant, 
occiant  et  navrant  plusieurs  de  ladicte  ville  et  en  y 
faisant  et  perpétrant  cruellement  moult  de  maulx.  Et 
tantost  après ,  ledit  Hector  et  ses  gens  se  partirent ,  à 
tous  très  grande  despoulle ,  et  s'en  alèrent  loger  vers 
Bray  sur  Somme ,  disans  que  ce  avoient-ilz  fait  au 
commandement  du  conte  de  Charrolois.  Pour  laquelle 
envaye  lesdiz  citoiens  de  Cambray  furent  fort  esmer- 
veillez  et  eurent  grant  doubte.  Pour  quoy  de  plus  en 
plus  conceurent  grant  hayne  contre  lesdiz  chanoines , 
en  eulx  préparant  de  garder  la  ville ,  en  prenant  tous 
les  jours  les  biens  desdiz    chanoines,   c'estassavoir 
vivres,  blez,  bois  et  autres  manières  de  vivres.  Toutes- 
foiz  considérans  que  au  long  aler  la  guerre  estoit  la 
destruction  totale  de  leur  cité ,  se  tirèrent  devers  le 
conte  Guillaume  de  Haynnau ,  qui  de  par  le  roy  de 
France  estoit  gardien   de  ladicte  cité  de  Cambray, 
auquel  ilz  requirent  qu  il  voulsist  traicter  leur  paix 
devers  le  conte  de   Charollois,  son  nepveu%  et  ilz 
seroient  prestz  de  faire  toute  raison  ausdiz  chanoines, 
en  leur  réparant  leurs  pertes  et  inlérestz.  Pour  quoy, 

4.  Le  14  septembre. 

2.   Guillaume  IV,  comte  de  Hainaut ,  avait  épousé  Marguerite 

de  Bourgogne  ,  sœur  de  Jean  sans  Peur. 

tant  par  le  moien  dudit  duc  Guillaume  comme  par 
autres ,   la  dissencion  fut  commise-  ou  submise  sur 
clercs  de  droit.  Et,  en  la  conclusion,  furent  lesdiz 
citoiens  condamnez  à  faire  réédifier  tous  les  murs 
qu'ilz  avoient  fait  abatre  es  jardins  desdiz  chanomes, 
et  avec  ce  s'obligèrent  à  payer  perpétuellement  ausdiz 
chanoines  cent  frans,  monnoie  royale,  par  condicion 
que  iceulx  chanoines  ne  pourroient  vendre  vin  en 
leur  célier,  et  aussi  lesdiz  citoiens  pourroient  racheter 
ladicte  somme  de  cent  frans  pour  une  quantité  de 
monnove,  toutes  et  quantes  foiz  qu'ilz  en  auroient 
l'aisement  et  voulenté.  Et  par  ainsi,  avec  aucunes 
autres  condicions  furent  icelles  parties  apaisées^ 


CHAPITRE    CXLV. 

Comment  le  roy  de  France  fist  grande  assemblée  de  gens  d'armes  pour 
"sTster  contJe  le  roy  Henri  d'Angleterre.  Et  la  cop.e  du  mandement 
sur  ceste  matière. 

Item,  après  ce  qu'il  fut  venu  à  la  congnoissance  du 
roy  de  France,  de  ses  princes  et  de  son  grant  conseil, 
que  la  ville  de  Harfleu  estoit  rendue  en  la  mani  du 
rov  d'Angleterre,  son  adversaire,  doubtantque  icellui 
ro'y  ne  voulsist  de  recbef  faire  ainsi  sin-  les  autres 
villes  de  son  royaume,  afin  de  ,  résister,  fist  mander 
par   tous  ses  pays  la  plus  grant  puissance  de  gens 
d'armes  qu'il  peut  finer.  Et  pour  ce  faire,  il  envoya  a 
tous  ses  baillis  et  sénescbauk  ses  mandemens  royauk 
contenans  entre  les  autres  cboses  commer.t  paravant 

,.  .  Et  retournèrent  lesdiz  chanoynes  à  leur  église  de  Saint- 
Géry  dedens  Cambray  »  (addition  du  Suppl.  fr.  93). 


■f 


90  CHRONIQUE  [1415] 

il  avoît  envoie  ses  ambaxadeurs  devers  ledit  roy  d'An- 
gleterre en  son  pays,  lui  offrir  sa  fille  en  mariage 
avecques  terres  et  grans  finances ,  pour  venir  à  paix  ; 
laquelle  il  n'avoit  peu  trouver.  Mais  de  fait  icellui  roy 
d'Angleterre   Testoit  venu  envayr  en   son  pays,  et 
asséger  ladicte  ville  de  Harfleu  et  la  conquerre ,  dont 
il  estoit  moult  desplaisant,  et  pour  ce  il  requéroit 
moult  instamment  à  tous  ses  vassaulx  et  subgets  que 
sans  délay  le  voulsistent  aler  servir.  Et  mesmement 
manda  en  Picardie ,  par  ses  lectres  closes,  aux  sei- 
gneurs de  Croy,  de  Waurain,  de  Fosseux,  de  Créqui, 
de  HelchinS  de  Brimeux,  de  Maumes^  de  laViefville, 
de  Inchi,  de  Beaufort,  de  Noielle  et  de  Neufville  et 
autres  nobles  hommes ,   qu'ilz  le  venissent  servir  à 
tout   leur   puissance  sur  quanque  ilz   doubtoient  à 
encourir  son  indignacion,  et  qu'ilz  alassent  devers  le 
duc  d' Acquitaine,  son  filz,  lequel  il  avoit  commis  chef 
et  capitaine  général  de  tout  son  royaume.  Lesquelz 
seigneurs  de  Picardie  délaierent  de  y  aler,  pour  ce 
que  le  duc  de  Bourgongne  leur  avoit  commandé  par 
escript  et  à  tous  ses  subgetz,  qu'ilz  feussent  prestz  pour 
aler  avecques  lui  quant  il  les  manderoit,  et  n'alassent  à 
nul  mandement  de  quelque  autre  seigneur,  quel  qu'il 
feust.  Et  pour  ce  que  les  dessusdiz  gens  d'armes  ne  se 
hastoient  pas  assez  pour  aler  servir  le  Roy,  furent  de 
rechef  publiez  nouveaulx  mandemens  dont  la  teneur 

s'ensuit. 

w  Charles,  par  la  grâce  de  Dieu  roy  de  France.  Au 
bailli  d'Amiens  ou  à  son  lieutenant,  salut.  Comme  par 


4.   «  Henchin  {Suppl.  fr.  93). 
2.    «  Maumez  »  {Ihid.). 

autres  noz  lectres  nous  vous  eussions  mandé  faire  com- 
mandement par  proclamacions  et  publicacions  par 
toutvostre  bailliage  à  tous  nobles  et  autres  aianspms- 
sance  et  coustume  de  ceulx  armer  et  à  tous  autres  gens 
de  guerre  et  de  traict  demourans  en  vostredit  bailliage 
et  es  mètes  d'icellui,  qu'ilz  feussent  appareillez  et 
venissent  hastivement  devers  nous  et  nostre  trescher 
et  trèsamé  filz  le  duc  d' Acquitaine ,  nostre  lieutenant 
et  capitaine  général.  Car  jà  pieçà  que  nous  partismes 
et  entreprismes  d'aler  contre  nostre  adversaire  d  An- 
-leterre,  qui  adonc  estoit  descendu  à  moult   grant 
puissance  de  gens  d'armes  et  de  traict  en  nostre  pays 
de  Normandie  et  avec  lui  maint  habillement  de  guerre. 
Ouquel  pays  après  il  se  tindrent  au  siège  devant  nostre 
ville  de  Harfleu ,  laquelle  par  négligence  ou  retarde- 
ment que  vous  et  autres  avez  fait  de  exécuter  nosdictes 
lectres  et  par  défaulte  de  secours  et  aide,  il  convint 
que  noz  nobles  et  bons  et  loyaulx  subgetz  estans  en 
icelle  non  obstant  très  grant  et  notable  défense  qu  ilz 
firent ,  et  que  plus  ne  povoient  résister  à  l'oppression 
et  à  la  force  de  nosdiz  ennemis ,  rendirent  à  iceulx  la 
ville  par  violence.  Et  pour  ce  qu'il  touche  à  chascun 
de  nos  subgetz  la  conservation  et  défense  de  nostre 
dominacion,  Nous,  qui  avons  délibéré  et  du  tout  con- 
clud  de  ravoir  et  recouvrer  par  puissance  nostredicte 
ville  et  de  combatre  et  débouter  de  nostredit  royaume 
nostredit  adversaire  et  sa  puissance ,  à  sa  grant  confu- 
sion, à  l'aide  de  Dieu  et  de  la  benoiste  Vierge  Marie  et 
de  noz  bons  vrais  et  loyaulx  subgetz,  parens  et  amis, 
vassaulx  et  aliez,  desquelz  de  présent  nous  requérons 
raide  et  secours ,  vous  mandons  et  le  plus  expresse- 
ment  que  faire  le  povons  commandons  en  comectant 

par  ces  présentes  sur  la  foy  et  loyaulté  que  nous  devez 
et  sur  tout  ce  que  vous  povez  forfaire  envers  nous  de 
rechef,  que,   incontinent  ces  présentes  veues,  vous 
faciez  commandement  à  tous  autres  de  vostre  bailliage, 
à  leurs  personnes  ou  à  leurs  liostelz  et  domiciles,  et  à 
toutes  gens  qui  ont  acoustumé  d'eulx  armer,  par  pro- 
clamacions  solennelles  es  bonnes  villes  et  autres  lieux 
esquelz  en  vostre  bailliage  on  a  acoustumé  de  faire 
proclamacions ,  tant  et  si  souvent  que  nul  n'y  puist 
prétendre  ignorance,  que  sur  peine   d'eslre  réputé 
pour  inobédient  et  de  forfaire  corps  et  biens,  iceulx 
incontinent  après  lesdictes  proclamacions,    publica- 
cionset  commandemens,  viengnenl,  armez  et  habillez 
souffisaunient  chascun  selon  sa  puissance,  devers  nous 
et  nostredit  filz ,  et  à  ce  faire  vous  les  contraignez  par 
la  caption  de  leurs  biens  et  de  leur  corps,  en  mectant 
en  leurs  maisons  mengeurs  à  leurs  despens ,   et  par 
toutes  autres  voies  et  manières  qu'en  tel  cas  est  acous- 
tumé de  estre  fait,  pour  nous  aider  à  combatre  nostre 
dit  adversaire  et  sa  puissance  et  bouter  hors  de  nostre- 
dit royaume   à  sa  grant  confusion,  comme  dit  est. 
Néantmoins  ces  choses  signifiées  aux  bourgois  ethabî- 
tans  des  bonnes  villes  de  vostredit  bailliage  en  com- 
mandant et  requérant  à  iceulx  de  par  nous,  que  tous 
les  engins,  canons  et  artilleries  qu'ilz  ont  et  dont 
maintenant  ilz  n'ont  point  besoing ,  ilz ,  sans  délay, 
envoient  pour  nous  aider  en  ce  que  dit  est ,  lesquelz 
nous  leur  ferons  rendre  et  restituer.  Et  en  ce  vous, 
procédez  par  telle  et  si  grande  diligence  que  par  vous 
plus  nulz  inconvéniens  puissent  ensuyr  à  nous  ne  à 
nostre  dominacion  et  subgetz,  sachans  que  se  aucunes 
choses  par  vostre  défaulte  s'en  ensuivoient,  nous  de 

ce  vous  ferions  si  griefment  punir  que  ce  seroit 
exemple  à  tous  autres.  Mandons  et  commandons  à 
tous  noz  justiciers,  officiers  et  subgetz,  qu'à  vous,  voz 
commis  et  députez  en  ceste  partie  obéissent  et  enten- 
dent diligemment.  Et  de  la  récepcion  de  ces  présentes 
renvoiez  certificacion  à  noz  amez  et  féaulx  les  gens  de 
noz  comptes  à  Paris,  pour  valoir  en  temps  et  en  lieu. 
Donné  à  Meulant,  le  xx' jour  du  mois  de  septembre, 
l'an  de  grâce  mil  luf  et  quinze,  et  de  nostre  règne  le 

XXXV^     )) 

Après  lequel  mandement  publié  à  Paris,  à  Amiens  et 
es  autres  lieux  du  royaume,  le  Roy  envoya  ses  amba- 
xadeurs  devers  les  ducs  d'Orléans  et  de  Bourgongne, 
leur  requerre  bien  acerles  que  cbascun  d'eulx   lui 
voulsissent  envoler  cinq  cens  bacinets  pour  lui  aidier 
à  bouter  hors  le  roy  d'Angleterre.  Car  pomt  ne  les 
Touloit  avoir  en  personne,  pour  cause  qu'ilz  ne  eussent 
noise  l'un  à  l'autre.  Lesquelz  cinq  cens  bacmetz  ledit 
duc  d'Orléans  fut  content  d'envoier.  Mais  depuis  y  ala 
lui  mesmes  avec  toute  sa  puissance.  Et  le  duc  de  Bour- 
gongne fistresponse  que  point  n'y  envoieroit  ses  gens, 
mais  yroit  en  propre  personne  avec  tous  ceulx  de  ses 
pays  servir  le  Roy.  Néantmoins,  par  aucune  atargence 
qui  survint,  n'y  ala  pas,  mais  grant  partie  de  ses  gens 
se  mirent  sus  et  y  alèrent. 

CHAPITRE   CXLVI. 


[1  ki  5] 


Comment  le  roy  d'Angleterre  entra  dedens  Harfleu  ;  des  ordonnances 
qu'il  y  fist  et  du  voyage  qu^i  entreprint  à  venir  à  Calais-  Et  du  gou- 
vernement  François. 

Or  est  vérité  que  après  les  traictiez  fais  et  conclus 
entre  le  roy  d'Angleterre  et  ceuk  de  la  ville  de  Har- 
fleu, comme  dit  est,  et  que  les  portes  furent  ouvertes 
et  ses  commis  dedens  entrez,  icellui  roy,  à  entrer  en 
la  porte,  descendi  de  son  cheval  et  se  fist  descliaulcer, 
et  en  tel  estât  ala  jusques  en  Téglise  Saint  Martin  par- 
rochiale  d'icelle  ville,  et  là  fist  son  oraison  très  dévo- 
tement en  regraciant  son  Créateur  de  sa  bonne  for- 
tune. Et  après  qu'il  eut  ce  fait,  fist  prisonniers  tous  les 
nobles  et  gens  de  guerre  qui  léans  estoient,  et  tantost 
après  les  fist  mectre  hors  de  la  ville ,  grant  partie  en 
leurs  pourpoins  tant  seulement,   moiennant  qu'ilz 
furent  tous  mis  en  escript  par  nom  et  surnom ,   et 
jurèrent  par  leurs  seremens  de  eulx  rendre  prisonniers 
à  Calais  dedens  la  Saint  Martin  d'iver  ensuivant,  et 
sur  ce  se  partirent.  Et  pareillement  furent  mis  prison- 
niers grant  partie  des  bourgois  de  la  ville ,  et  convint 
qu  ilz  se  rachetassent  par  grans  finances ,  et  encores 
avec  ce  furent  boutez  dehors.   Aussi  furent  boutées 
dehors  grant  quantité  de  femmes  avec  leurs  enfans, 
et  au  partir  leur  bailloit-on  à  chascun  cinq  sous  et  une 
partie  de  leurs  vestemens.  Si  estoit  piteuze  chose  de 
veoir  et  oyr  les  regretz  et  lamentacions  que  faisoient 
iceulx  habitans  délaissans  ainsi  leur  ville  avec  leur 
bien.  En  oultre  furent  licenciez  tous  les  prestres  et 
gens  d'égUse.  Et  quant  à  parler  des  biens  qui  en  ladicte 

ville  furent  trouvez,  il  y  en  avoit  sans  nombre,  les- 
quelz  demourèrent  au  dit  roy,  et  les  fist  départir  selon 
son  plaisir.  Toutesfoiz  deux  tours  qui  estoient  sur  la 
mer,  moult  fortes,  se  tindrent  à  peu  près  dix  jours,  et 
après  se  rendirent  comme  les  autres.  Et  en  après  ledit 
roy  Anglois  envoia  en  Angleterre,  par  Calais,  grant 
partie  de  son  ost,  menans  par  navire  grans  despoulles, 
prisonniers  et  engins.  En  laquelle  compaignie  estoient 
principaulx  capitaines,  le  duc  de  Clarence,  frère  audit 
roy,  et  le  conte  de  Warwich.  Et  ledit  roy  fist  réparer 
les  murs  et  les  fossez  de  ladicte  ville  de  Harfleu ,  et 
puis  y  mist  garnison  de  ses  Anglois,  cinq  cens  hommes 
d'armes   et  mil   archers,    desquelz   estoit  capitaine 
messire  Jehan  le  Blond ,  chevalier.  Et  avec  ce  y  mist 
grant  provisions  de  vivres  et  habillemens  de  guerre. 
Après,  en  la  fin  de  quinze  jours,  se  partist  ledit  roy 
de  ladicte  ville  de  Harfleur,  voulant  aler  à  Calais, 
acompaigné  de  deux  mil  hommes  d'armes  et  treize 
mil  archers  ou  environ  et  autres  gens  de  guerre,  et  se 
ala  loger  à  Fauville'  et  es  lieux  voisins.  Après, entres- 
passant  le  pays  de  Calais',  vint  vers  la  conté  d'Eu.  Et 
fut  vérité  que  les  coureurs  desdiz  Anglois  viendrent 
devant  la  ville  d'Eu,  en  laquelle  estoient  plusieurs 
François  qui  saillirent  à  l'encontre  d'eulx.  Entre  les- 
quelz  estoit  ung  moult  vaillant  homme  d'armes,  nommé 
Lancelot  Pières,  lequel  courant  contre  un  anglois  de 
fer  de  lance,  fut  féru  entre  deux  lames  au  travers  du 
ventre,  dont  en  la  fin  il  moiu^ut,  et  depuis  qu'il  fut 
navré  à  mort,  occist  ledit  Anglois.  Pour  laquelle  mort 

1.  Fauville  en  Caiix. 

2.  C'est  une  faute  de  notre  texte.  Il  faut  lire,  comme  dans  le 
Suppl,  fr.  93  «  le  pays  de  Caulx.  » 

du  dessusdit  Lancelot ,   le  comte  d'Eu  et   plusieurs 
autres  seigneurs  François  furent  moult  courrouciez  et 
ennuieux.  Et  delà,  icellui  roy  d'Angleterre  trespassant 
le  Vimeu',    avoit  voulante  de  passer  la  rivière  de 
Somme    à  la  Blanquetaf|ue ,    où  jadis    passa   le    roi 
Edouard,  son  aieul ,  quand  il  gaigna  la  bataille  de 
Crécy  contre  le  roy  Philippe  de  Valois .  Mais  pourtant 
que  les  François  à  grant  puissance  gardèrent  le  pas- 
sage comme'  il  fut  adverti  par  sesdiz  coureurs,   re- 
print  sou  chemin  tirant  vers  Araines»,  ardant  et  em- 
brasant plusieurs  villages ,  prenant  hommes  et  em- 
menant grans  proies.  Et  le  dimanche,  xiii"  jour  de 
décembre,  fut  logé  à  Bailloel  en  Vimeu'.  Et  de  là  pas- 
sant le  pays  envoya  grans  gens  pour  gaigner  le  passage 
du  Pont  de  Rémi.  Mais  le  seigneur  de  Gaucourt  et  du 
Pont  de  Remy,  avecques  ses  enfants  et  grant  nombre 
de  gens  d'armes,  défendirent  moult  roidementet  bien 
ledit  passage  contre  iceuk  Anglois.  Pour  quoy  ledit 
roy  d'Angleterre,  qui  ne  pot  là  passer,  s'en  ala  loger  a 
Hangesl  sur  Somme  et  es  villages  d'environ.  Et  lors 
estoient  en  Abbeville  messire  Charles  d'Albreth,  con- 
neslable  de  France,  le  maréchal  Bouciqault,  le  comte 
de  Vendosme,  grant  maistre  d'ostel  du  roy,  le  sei- 
gneur de  Dampierre,  soy  disant  admirai  de  France,  le 
duc  d'Alencon  et  le  comte  de  Richemont,  avecques 
moult  grande  et  noble  chevalerie.  Lesquelz  oyans  les 
nouvelles  dudit  chemin  que  tenoit  le  roy  d'Angleterre, 
se  départirent  et  alèrent  à  Corbie  et  de  là  à  Péronne, 

1.  .  Trespassant  le  Vymeu  "  {Jbid.).  Notre  texte  écrit  :  le 

vivier. 

2.  Airaines. 

3.  Bailleul  {Somme,  arr.  d' Abbeville). 

toujours  leurs  cens  sur  le  pays  assez  près  d'eulx,  cou- 
lendans  garder  tous  les  passages  delà  rivière  de  Somme 
contre  lesJiz  Anglois.  Et  le  roy  d'Anglelerre,  de  Han- 
gest  ala  loger  au  Pontaudenier  *  et  pardevant  la  ville 
d'Amiens  s'en  ala  passer  à  Boves  et  après  à  Harbon- 
nières,  Vauviller  et  Baviller.  Et  toujours  lesdiz  Fran- 
çois costoioient  sur  l'autre bort  delà  rivière  de  Somme. 

3 

Finalement  le  roy  d'Angleterre  passa  la  rivière  de 
Somme,  lendemain  de  la  saint  Eue',  par  le  passage 
de  Voiennes  et  de  Bèîliencourt,  lesquelz  passages  n'a- 
voient  poiiit  esté  rompus  par  ceulx  de  Saint-Quentin 
comme  il  leur  avoit  esté  enjoint  de  par  le  roy  de 
France.  Et  ala  ledit  roy  d'Angleterre  loger  à  Moucy 
la  Gaclie  et  vers  la  rivière  de  Miraumont.  Et  les  sei- 
gneurs de  France  et  tous  les  François  se  tindrent  à  Ba- 
paumes  et  ou  pays  d'environ. 


CHAPITRE  CXLVII. 

Comment  le  roy  de  France  et  plusieurs  de  ses  princes  estans  avecques 
lui  à  Rouen,  conclurent  en  leur  conseil  que  le  roy  d  Angleterre  seroil 
combattu.  Et  pour  quoy  Phelippe,  conle  de  Charroiois,  n'ala  point  à 
la  bataille. 

Item,  durant  le  temps  dessusdit,  le  roy  de  France  et 
le  duc  d'Acquilaine  vindrent  à  Rouen. Ouquel  lieu, le 
vingtième  jour  d'octobre,  fut  tenu  conseil  pour  savoir 

4  Le  ms.  Sitppl.  fr.  93  écrit  aussi  Pontiau  de  mer.  On  trouve 
dans  l'atlas  de  Robert  (1753)  un  lieu  noaimé  Pont  de  Metz,  fort 
pi  es  d'Amiens ,  qui  Joit  être  celui  que  veut  entendre  ici  notre 
chroniqueur,  car  il  est  impossible  qu'il  s'agisse  ici  de  la  ville  de 
Pontaudemer. 

2.  Le  19  octobre. 

ce  qui  estoit  à  faire  contre    ledit  roy  d'Angleterre. 
Ouquel  conseil  furent  présens  le  roy  Loys,  les  ducs  de 
Berry  et  de  Bretaigne,  le  comte  de  Pontlueu,  mau.sne 
fils  du  roy,  les  chanceliers  de  France  et  d  Acquitaine, 
et  plusieurs  notables  conseillers  jusques  au  nombre  de 
trente-cinq.  Lesquelz,  après  ce  que  plusieurs  choses  en 
la  présence  du  roy  eurent  esté  pourparlees  et  deba- 
tues  sur  ceste  matière,  fut  en  la  fin  conclud  par  trente 
conseillers  du  nombre  dessusdit,  que  le  roy  d  Angle- 
terre  et  sa  puissance  seroient  combatus.  Lt  les  cmq, 
pour  plusieurs  raisons  conseilloient  pour  le  meilleur  a 
leur  advis,  qu'on  ne  lescombatist  point  h  jour  nomme. 
Mais  enfin  fut  tenue  Vopinion  de  la  plus  grant  partie, 
et  incontinent  le  roy  manda  à  son  connestable  par 
ses  lettres  signées  de  sa  main,  et  aussi  à  ses  autres  of- 
ficiers ,  que  tantost  se  meissent  ensemble  avecques 
toule  la  puissance  qu'ils  pourroient  avoir,  et  comba- 
tissent  ledit  roy  d'A-jgleterre  et  les  siens.  Et  lois  après 
ce,  futhastivement  divulgué  par  toute  France  que  tous 
nobles  hommes  acouslumez  à  porter  armes,  voulans 
acquerre  honneur,  alassent  nuit  et  jour  devers  le  con- 
nestable, ou  qu'il  feust.  Et  mesmement  le  duc  d'Acqui- 
taine  avoit  grand  désir  de  y  aler.  Et  adonc  tous  sei- 
gneurs et  toutes  gens  de  guerre  en  grant  diligence  se 
tirèrent  devers  ledit  connestable.  Lequel,  approchant 
le  pays  d'Artois,  envoia  devers  le  conte  de  €harrolois, 
seul  tilz  du  duc  de  Bourgongne,  le  seigneur  de  Mon- 
goguier,    pour  lui  certifier  la  conclusion  (lui  esloil 
prinse  pour  combatre  les   Anglois,  en  lui  requérant 
bien  aiïectueusement  de  par  le  roy  et  ledit  connestable, 
qu'il  voulsist  estre  à  celle  journée.  Lequel  de  Mongo- 
guier  le  trouva  à  Arras,  et  fut  de  lui  et  des  seigneurs 

de  son  conseil  très  honnorablement  reçeu.  Et  après 
qu'il  eut  exposé  la  cause  de  sa  venue  audit  conte  de 
Charrolois,  présent  son  conseil,  lui  fut  respondu  par 
les  seigneurs  de  Boubais  et  de  la  Viesville  ses  princi- 
paux gouverneurs,  que  sur  ladicte  requeste  il  feroit  si 
bonne  diligence  qu'il  appartiendroit.    Et  sur  ce,   se 
parti.  Toutesfois,  jà  soit  que  ledit  conte  de  Charroois 
désirastde  tout  son  cœur  d'être  à  la  journée  pour  com- 
batre lesdiz  Anglois,  et  aussi  que  sesdiz  gouverneurs 
lui  donnassent  à  entendre  que  il  y  seroit,  néantmoins 
leur  estoit  défendu  expressément  de  par  le  duc  Jehan 
de  Bourgogne,  son  père,  et  sur  quanque  ilz  povoient 
mesprendre  vers  lui,  qu'ils  gardassent  bien  qu'il  n  y 
alast  point.  Et  pour  ceste  cause,  afin  de  l'esîongner,  le 
menèrent  à  Erre'.  Auquel  lieu  furent  de  rechef  envolez 
de  par  le  connestable  aucuns  seigneurs  et  xMonjoye, 
roy-d'armes  du  roy  de  France,  pour  faire  par-illes  re- 
questes  audit  conte  de  Charrolois  comme  les  devant 
dictes.  Mais  à  brief  dire,  à  toutes  les  foiz  la  besongne 
fut  targée  par  les  dessusdiz  gouverneurs,  et  mesme- 
ment  trouvèrent  manière   de  le   tenir   dedens   ledit 
chastel  de  Erre  le  plus  coiemenl  et  le  plus  secrètement 
qu'ils  porent,  afin  que  point  ne  feust  adverti  des  nou- 
velles, ne  du  jour  de  ladicte  bataille.  Cependant  la 
plus  grant  partie  des  gens  de  son  hostcl,  qui  sentoient 
les  besongnes  approuclier,  se  partirent  secrètement 
sans  son  sceu,et  s'en  alèrent  avec  lesdiz  François  pour 
combatre  lesdiz  Anglois.  Et  demourèrent  avec  ledit 
comte  de  Charrolois,  le  jeune  seigneur  d'Antoing  et 

4.  «Le  menèrent  de  ladicte   ville  d' Arras  à  Erre  »   {Suppl. 
fr.  93).  Erre  en  Ostrevent  (Nord). 

ses  gouverneurs  dessusdis,  lesqucl/.  |)Our  le  apaiser, 
en  la  (in  lui  déclairèrent  la  défense  qu  ilz  avoient  de 
par  le  duc  son  père;  de  le  non  laisser  aler  à  icelle  be- 
songue.  Ce  qu'il  ne  print  point  bien  en  gré,  et,  comme 
jefuz  informé,  pour  la  desplaisance  qu'il  en  eut,  se  re- 
traby  en  sa  cbambre  moult  fort  pleurant. 

Or  convient  retourner  au  roy  d'Angleterre,  lequel 
de  Moucy  la  Gacbe,  où  il  esloit  logié  comme  dit  esl 
dessus,  se  lira  par  devers  Encre  '  et  ala  loger  en  ung  vd- 
lage  nommé  ForceviUe,  et  ses  gens  se  logèrent  a  Acbeu' 
et  ès-villes  voisines'.   Et  le  duc  dYorc,  sou  oncle, 
menant  i'avangarde,  se  loga  à  Frévencb',  sur  la  rivière 
de  Cancbc.  Et  est  vérité  que  pour  ceste  nuit  les  An- 
glois  furent  logez  bien  en  sept  ou  buil  villages.  Toules- 
foiz  ilz  ne  eurent  nul  empescliement,car  les  Francbots 
estoient  alez  pour  estre  au  devant  des  Anglois  vers 
Saint  Pol  sur  la  rivière  d'Aujain.  Et  le  jeudi'  le  des- 
susdit roy  d'Angleterre  se  desloga  de  Boiinières  et  puis 
cbevaucbant  en  moult  belle  ordonnance  ala  ius(|ues  à 
Blangi.  Ouquel  lieu,  quant  il  eut  passé  l'eaue  et  qu'il 
fut  sur  la  monlaigne,  ses  coureurs  commencèrent  à 
veoirlcs  François  de  toutes  pars  venans  par  grand  com- 
paignes  de  gens  d'armes  pour  aler  loger  à  Rousseau- 
ville  et  à  Aziucouil,  afin  d'estre  au  devant  des  di/. 


1.  On  Ancre,  anj.  Albert. 

2.  ForceviUe,  Adieux,  villages  des  environs  d'Albert. 

3.  Le  .Siii>ijI.  f':  OJ!  ajoute  :  «  l^t  lendemain,  quy  esloit  le  mer- 
quedy,  chevaucha  par  d'euiprès  Lucheu  et  alla  logier  à  Bonnière? 
Lescaillon  «  (f.  236  verso,  col.  B  ). 

k.  Frcvent ,  petite  ville  de  l'Artois.  Notre  texte  porte  ;   Fre- 
inent ,  nom  qui  ne  se  trouve  pas  sur  la  carte  de  Cassini. 
S.  24  octobre. 

Anglois  pour  lendemain  les  combatre.  Et  ce  propre 
jeudi   vers  le  vespre,  à  aucunes   courses,  Pbelippe 
conte  de  Nevers  fut  fait  chevalier  par  la  main  Bouci- 
quault,  marescbal  de  France,  et  avecques  lui  plusieurs 
grans  seigneurs.  Et  tost  après  arriva  ledit  connestable 
assez  près  dudit  Azincourt,  ouquel  lieu  se  rassemblèrent 
tous  les  François  en  un  seul  ost,  et  de  là  se  logèrent 
tous  à  pleins  "champs  chascun  au  plus  près  de  sa  ban- 
nière, sinon  aucunes  j-ens  de  petit  estât  qui  se  logè- 
rent es  villages  qui  estoient  le  plus  près  de  là.  Et  le  roy 
d'Angleterre,  avec  tous  ses  Anglois,  se  loga  en  ung  petit 
village  nommé  Maisoncelles,  à  trois  trais  d'arc  ou  en- 
viron des  François.  Lesquelz  François  avecques  tous 
les  autres  officiers  royaulx ,  c'est  assavoir  le  connesta- 
ble ,  le  marescbal  Bouciquault ,  le  seigneur  de  Dam- 
pierre',  le  seigneur  de  Rambures,  lemaislre  des  arba- 
lestriers  et  plusieurs  princes,  barons  et  chevaliers,  en 
grant  léesse  fichèrent  leurs  bannières  avec  la  bannière 
royale  dudit  connestable,  ou  champ  par  eulx  advisé  et 
constitué  en  la  conté  de  Saint-Pol  ou  territoire  d'Azin- 
court,  par  lequel  lendemain  dévoient  passer  les  Anglois 
pour  aler  à  Calais.   Et  firent  celle  nuit  moult  grans 
feux  chascun  au  ,)lus  près  de  la  banière  soubz  laquelle 
ilz  dévoient  lendemain  combatre.  Et  combien  que  les 
dessusdiz  François  fussent  bien  cent  cinquante  mille 
de  chevaucheurs  et  grant  nombre  de  chariotz ,  cba- 
rètes,  canons,  ribaudequins  et  autres  habiilemens  de 
guerre ,  néantmoins  si  avoient-ilz  peu  de  instrumens 
de  nmsiciue  pour  eulx  resjouir,  et  à  peine  hennissoient 

1 .  Le  ms.  Suppl.  fr.   '03  ajoute  :  t  tous  deux  eulx  nommans 
admiraulx  de  France  »  (f.  237,  col.  A  ). 

nulz  de  leurs  chevaulx  toute  la  nuit ,  dont  plusieurs 
avoient  grant  merveille  ,  disans  que  c'estoit  signe  de 
choses  à  venir.   Et  lesdiz  Anglois  durant  toute  celle 
nuit  sonnèrent  leurs  trompâtes  et  plusieurs  instrumens 
de  musique  ,  tellement  que  toute  la  terre  d'environ 
eulx  en  retentissoit  par  leurs  sons,  nonobstant  qu'ilz 
feussent  moult  lassez  et  traveillez  de  fain  ,  de  froit  et 
autres  mésaises  ;  faisans  paix  avecques  Dieu  en  confes- 
sant leurs  péchez  en  pleurs ,  et  plusieurs  d'iceulx  pre- 
nant le  corps  Nostre- Seigneur,  car  lendemain  sans 
faillir  actendoient  la  mort ,  comme  depuis  il  fut  relaté 
par  aucuns  prisonniers.  Et  fut  vérité  que  le  duc  d'Or- 
léans en  celle  nuit  manda  le  conte  de  Richemont,  qui 
menoit  les  gens  du  duc  d'Acquitaine  et  les  barons  ,  et 
eulx  assemblez  jusques  a  deux  mille  bacinetz  et  gens 
de  traict,  alèrent  jusques  assez  près  du  logis  des  An- 
glois. Lesquelz  doubtant  que  les  François  ne  les  youI- 
sissent  envavr,  se  mirent  tous  dehors  les  haies  en  ba- 
taille,   et  commencèrent  à  traire  l'un  contre  laulre. 
Adcnf  1  fut  ledit  duc  d'Orléans  fait  chevalier,  et  avecques 
lui  plusieurs  autres.  Après  laquelle  entreprinse,  lesdiz 
François  retournèrent  en  leur  logis,  et  pour  ceste  nuit 
n'y  eut  fait  autre  chose  entre  icelles  parties. 

Durant  lequel  temps  le  duc  de  Bretaigne  vint  de 
Rouen  à  Amiens ,  à  tout  six  mille  combatans ,  pour 
estre  à  l'aide  des  François,  se  ilz eussent  actendu  jusques 
au  samedi'.  Et  pa^reillement  le  seigneur  de  Longny, 
mareschal  de  France,  venant  à  l'aide  desdiz  François, 
à  tout  six  cens  hommes  d'armes,  coucha  ce  jeudi*  à 

Six  lieues  près  de  l'ost.   Et  lendemain  se  parti  très 
matin  pour  y  cuider  venir. 


CHAPITRE  CXLVIll. 

comment  le,  FrnnçoU  et  1«  Ang.oU  f «-YTotodin?'  '"" 
coutre  1-autre  près  Azincourt ,  où  les  Anglois  cbtmdrent 

En  après,  le  lendemain,  qui  fut  le  venredi  xxV  jour 
du  movs  d'octobre ,  mil  quatre  cens  et  quinze ,  les 
Franchis,  c'eslassavoir  le  connestable  et  tous  les  autres 
officiers  du  Roy,  les  ducs  d'Orléans,  de  Bourbon    de 
Bar  et  d'Alençon,  les  contes  de  Nevers    d  Eu,  de  Ki- 
chemont,  de  Vendosme,  de  Marie,  de  Blammont,  de 
Vaudémont,  de  Salmes,  de  Grandpre,  de  Roussy,  de 
Dammarùn,  et  généralement  tous  les  autres  nobles  e 
gens  de  guerre,  s'armèrent  et  se  mirent  bors  de  leurs 
fogis.  Et'adonc'par  le  conseil  du  connestable  et  autres 
sages  du  conseil  du  roy  de  France,  fut  ordonne  a  faire 
trois  batailles ,  c  estassavoir  avantgarde  ,  balail  e     e 
arrière-garde.  En  laquelle  avant-garde  furent  mis   hmt 
„.ille  bicinet. ,  cbevaliers  et  escuiers ,  q-^- /»'";  J 
cbers  et  quinze  cens  arbaleslners.  Laquelle  avant- 
garde  conduist  ledit  connestable,  et  avecques  lui  les 
ducs  d'Orléans  et  de  Bourbon ,  les  contes  d  Eu  et  de 
Ricbemont,  le  marescbal  Bouciquault,  le  maistre  des 
abalestriers,  le  seigneur  de  Dampierre  ,  admirai  de 
Fraie,  -s^re  Guicbard  Daulpbin  et  autres  o^^iers 
du  Roy,  à  tout  seize  cens  hommes  d  armes ,  lut  or 

1 .  Sic.  Il  faut  ajouter  .  la  journée  »  comme  dans  le  Suppl. 

fr.  03. 

2.  «  Environ  »  [ibid.) 

donné  à  faire  une  èle  pour  férir  les  Anglois  d*un  costé. 
El  l'autre  èle  conduisoit  messire  Glugnet  de  Brabant , 
admirai ,  et  messire  Loys  Bourdon  ,  à  tcut  huit  cens 
hommes  d'armes  de  cheval,  gensd'eslite.  Avecques  les- 
quelz  estoient  pour  rompre  le  trait  d'iceulx  Anglois, 
messire  Guillaume  de  Saveuses  ,  Hector  et  Phelippe  , 
ses  frères,  Ferry  de  Mailly,  Alain  de  Wandome,  Lanion 
de  Launoy  et  plusieurs  autres  jusques  au  nombre  des- 
susdit.   Et  en  la  bataille  furent  ordonnez  autant  de 
chevaliers  et  d'escuiers  et  de  gens  de  traict  comme  en 
l'avangarde.  Desqueiz  estoient  conducteurs  les  ducs  de 
Bar  et  d'Alençon,  les  contes  de  Nevers,  de  V^audéniont, 
de  Blammont,  de  Salmes  ,  de  Grandpré  et  de  Roussy. 
Et  en  l'arrière  garde  estoit  tout  le  surplus  des  gens 
d'armes,  lesquelz  conduisoient  le  conte  d'Aumarle, 
de  Dampmartin,  de  Faulquembergue,  le  seigneur  de 
Louvroy,  capitaine  d'Ardre,  qui  avoit  amené  ceulx  des 
frontières  de  Boulonois.  Et  après  (|ue  toutes  les  batailles 
dessusdictes  furent  mises  en  ordonnance  comme  dit 
est,  c'estoit  grant  noblesse  de  les  veoir.  Et  comme  on 
povoit  estimer  à  la  veue  du  monde  ,  les  François  es- 
toient bien  six  fois  autant  que  les  Anglois.  Et  lors  que 
ce  fut  fait,  les  François  se  mirent  par  compaignies  di- 
visées, chascun  au  plus  près  de  sa  bannière,  actendnns 
la  venue  desdiz  Anglois,   en  eulx  repaissans  ,  et  aussi 
en  faisant  l'un  à  Tautre  paix  et  union  ensemble  de 
haynes,  noises  et  dissencions  qu'iiz  povoient  avoir  eues 
ensemble  ou  temps  passé.  Et  furent  en  ce  point  jusques 
entre  neuf  et  dix  lieures  du  malin  iceulx  François, 
tenans  pour  certain  ,  veu  le   grant  nombre   de  gens 
qu'iiz  estoient,  que  les  Anglois  ne  pourroient  eschap- 
per  de  leurs  mains.  Toutesfoiz  en  y  avoit   des  plus 

sages  qui  moult  doubtoient  de  les  combatre  en  bataille 

arrestée. 

Pareillement  lesdiz  Anglois,  le  vendredi  au  matin  , 
voyans  que  les  François  ne  les  approclioieiit  point 
pour  les  envayr,  burent  et  mengèrent.  Et  après,  appel- 
lans  l'aide  divin  contre  iceulx  François  qui  les  despi- 
toient,  se  deslogèrenl  de  ladicte  ville  de  Maisoncelles 
et  alèrent  aucuns  de  leurs  coureurs  par  derrière  en  la 
ville  d'Azincourt,  où  ilz  ne  trouvèrent  nulles  gens 
d'armes,  et  là,  pour  efîroier  les  François,  embrasèrent 
une  grange  et  maison  de  la  prieuré  Saint-George  de 
Hesdin.  Et  d'autre  part  le  roy  Anglois  envoya  environ 
deux  cens  archers  par  derrière  son  est,  alfin  qu'iiz  ne 
feussent  apperceuz  desdiz  François.  Et  entrèrent  secrè- 
tement à  Tramecourt ,  dedens  ung  pré,  assez  près  de 
l'avantgarde  d'iceulx  François ,  et  là  se  tindrent  tout 
coiement  jusques  à  ce  qu'il  fut  temps  de  traire,  et  tous 
les  autres  Anglois  demourèrent  avecques  leur  roy. 
Lequel  lantost  list  ordonner  sa  bataille  par  ung  cheva- 
lier  tout  chanu  de  viellesse,  nommé  Tliomas  Chipigen  ', 
meclant  les  archers  ou  front  devant,  et  puis  les  hommes 
d'armes.   Et  puis  fist  ainsi  comme  deux  èles  de  gens 
d'armes  et  d'archers,  et  les  chevaulx  et  bagages  furent 
mis  derrière  l'ost.    Lesquelz  archers  fichèrent  devant 
eulx,  chacun  ung  pieu  aguisié  à  deux  bouts.  Icellui 
.  Thomas  exorla  à  tous  généralement  de  par  le  roy 
d'Angleterre  ,   qu'iiz  combalissent  hardiement  contre 
lesdiz  François  pour  garantir  leurs  vies.  Et  aussi  che- 
vauchant, iui  iroisiesnie,  pardevant  ladicte  bataille  , 
après  ce  qu'il  eut  fait  ladite  ordonnance,  gecta  en  hault 

i.  I  Thomas  Eipinghen  »  (Suppl.  fr.  93). 

ung  bastoii  qu'il  tenoit  en  sa  main  en  disant  nesciec- 
que  \  et  puis  descendit  à  pie  comme  estoit  le  roy  et 
tous  les  autres.  Et  au  jecter  le  baston,  tous  les  Anglois 
firent  soudainement  une  très  grande  huée,  dont  gran- 
dement s'esmerveillèrent  les  François.  El  quant  les  An- 
glois  virent  que  les  François  point  ne  les  approucboient, 
ilz  alèrent  devant  euk  tout  par  belle  ordonnance ,  et 
de  reclief  firent  ung  très  grand  cry,  en  reprenant  leur 
alaine  et    eulx  arrestant.    Et  adonques  les  dessusdis 
archers  estans  audit  pré,  tiièrent  vigoreusement  sur 
lesdiz  François  ,  en  eslevant  comme  les  autres  grant 
huée,  et  incontinent  lesdiz  Anglois  approuchans  lesdiz 
François,  premièrement  les  archers,  dont  il  y  avoit 
bien  treize  mille,   commencèrent  à  tirer  à  la  volée 
contre  iceulx  François  d'aussi  loing  come  ilz  povoient 
tirer,  de  toute  leur  puissance.  Desquelz  archers  la  plus 
grant  partie  estoient  sans  armeures,  en  leurs  pour- 
poins,  leurs  chausses  avalées  soubz  le  genoil,  et  ayant 
hachètes  ou  espées  pendues  à  leurs  ceintures.  Et  si  en 
avoit  plusieurs  tous  nudz  piez  et  sans  chaperon. 

Les  princes  qui  estoient  avec  ledit  roy  d'Angleterre 
estoient,  son  frère  le  duc  deClocestre,  le  duc  d'York, 
son  oncle  ,  les  contes  Dourset  et  d'Exinforde  et  de 
Suffort ,  le  conte  mareschal  et  le  conte  de  Kent ,  les 
seigneurs  de  Camber  et  de  Beaumont,  de  Willeby  et 
de  Cornouaille  et  plusieurs  autres  notables  barons  et 
chevaliers  d'Angleterre. 

En  après  iceulx  François  voians  iceulx  Anglois  venir 
devant  eulx,  se  mirent  en  ordonnance  chascun  des- 

i.   a   [Suppl.  fr.  93),  »»  nestrotque.  Je  ne  sais  quoy ,  je  ne  sais 
trop  quoy. 

soubz  sa  bannière,  ayansle  bacinet  en  tête.  Toutesfoiz 
ilz  furent  admonestez  par  ledit  connestable  et  aucuns 
autres  princes,  de  confesser  leurs  péchez  en  vraie  con- 
iricion  ,  et  exortez  à  combalre  bien  et  bardiement , 
comme  avoient  esté  lesdiz  Anglois.  Et  là ,  lesdiz  An- 
glois sonnèrent  fort  leurs  trompètes  ,  et  les  François 
commencèrent  à  encliner  leurs  cbefz  afm  que  le  Irait 
n'entrast  en  leurs  visières  de  leurs  bacinetz,  et  amsi 
alèrent  ung  petit  à  i'encontre  d'euk  et  les  firent  ung 
peu  reculer.  Mais  avant  qu'ilz  peussent  aborder  en- 
semble, il  y  eut  moult  de  François  empescbez  et  navrez 
par  le  traict  desdiz  archers  anglois.  Et  quant  ilz  furent 
à  eulx  venus  comme  dit  est ,  ilz  estoient  si  fort  et  si 
prèz  serrez  l'un  de  1  autre  qu'à  peine  povoient-ils  lever 
le  bras  pour  férir  sur  leurs  ennemis ,   si  non  aucuns 
qui  estoient  ou  front  devant,  lesquelz  les  boutèrent  de 
leurs  lances  qu'ilz  avoient  copées  par  le  milieu  afin 
qu'elles  feussenl  plus  fortes  et  que  de  plus  près  ilz 
peussent  approcher  lesdiz  Anglois.   Et  ceulx  qui  dé- 
voient rompre  lesdiz  archers ,    c'estassavoir  mess.re 
Clugnet  de  Brabant  et  les  autres  avec  lui,  qui  dévoient 
estre  huit  cens  hommes  d'armes ,  ne  furent  que  six 
vingts  qui  s'efforçassent  de  passer  parmy  les  Anglois. 
Et  fut  vérité  que  messire  Guillaume  de  Saveuses  qui 
estoit  ordonné  de  cheval  avecques  les  autres ,  se  des- 
ren^a  tout  seul  devant  ses  compaignons  à  cheval, 
Guidant  que  iceulx  le  deussent  suivir,  et  ala  frapper 
dedens  lesdiz  Anglois.  Et  là  incontinent  fut  tiré  jus  de 
son  cheval  et  mis  à  mort.  Les  autres ,  pour  la  plus 
erant  partie,  pour  la  force  et  double  du  traict,  redon- 
dèrent  parmy  l'avangarde  ausdiz  François ,  auxquelz 
ilz  firent  de  grans  empescheraens  et  les  desrompirent 

en  plusieurs  lieux,  et  les  firent  reculer  en  terres  nouvel- 
lement fumées.  Car  leurs  chevaulx  estoient  tellement 
navrez    du   trait   des  archers  anglois   qu  ilz  ne   les 
povoient  tenir  ne  gouverner.  Et  ainsi  par  iceulx  fut 
l'avangarde  désordonnée,  et  commencèrent  à  cbeoir 
ces  hommes  d'armes,  sans  nombre.  Et  les  dessusdiz 
de  cheval ,  de  paour  de  la  mort  se  mirent  à  fouyr 
arrière  de  leurs  ennemis.   A  l'exemple  desquelz  se 
départirent  et  mirent  en  fuite  grant  partie  des  dessus- 
diz François.   Et  tantost  après  descendirent  en  eulx 
tous  ensemble,  esquelz  ilz  se  férirent  corps  a  corps 
en  getant  leurs  arcs  et  leurs  saiètes  à  terre ,  et  prin- 
drent  leurs  espées,  haches,  maillelz  et  becs  de  faul- 
cons  et  autres  basions  de  guerre ,  et  frapans  sur  les 
François  les  occioient  et  ruoient  mors  par  terre.  Et 
en  ce  fiûsant  vindrent   si  avant  qu'ilz  vindrcnt  jus- 
([ues  à  la  grant  bataille  qui  suivoit  lavantgarde.  Et 
après  lesdiz  archers  Anglois,  suivoit  et  marchoit  le  roy 
d'Angleterre,  moult  fort,  à  tout  ses  gens  d'armes.  Et 
adonc   Anthoine,   duc  de   Brabant ,    qui    avoit   esté 
mandé  de  par  le  roy  de  France,  acompaigné  de  petit 
nombre  se  bouta  entre  ladicte  avantgarde  en  la  ba- 
taille.  Et  pour  la  grant  haste  qu  il  avoit  eue  avoit 
laissé  ses  gens  derrière ,  et  pour  tant ,  sans  délay,  fut 
lii  mis  à  mort  desdiz  Anglois.  Lesquelz  conjoincte- 
ment  et  moult  vigoreusement  envairent  de  plus  en 
plus  lesdiz  François  ,   en  dérompant  les  deux  pre- 
mières batailles  en  plusieurs  lieux,  en  les  abatant  et 
occiant  cruelement  et  sans  merci.   Et  en  ce  conflict 
aucuns  seigneurs  furent  relevez  par  leurs  varlelz  et 
menez  liors  de  ladicte  bataille.  Car  lesdiz  Anglois  si 
estoient  moult  ententifz  et  ocupez  à  combatre  et  oc- 

cire  et  à  prendre  prisonniers  ,  i)our  <iuoy  ilz  ne  clias- 
soient  ne  poursuivoient  nuUui.  Et  lors  toute  l'arrière- 
garde  estant  encores  à  cheval ,  \oians  les  deux  pre- 
mières liatailles  avoir  le  pire ,  se  mirent  en   luitc , 
excepté  aucuns  des  cliefz  et  conducteurs  d'icelle.  Et 
est  assavoir  que  tandis  que  ladicte  bataille  duroit ,  les 
Anglois ,  qui  jà  estoient  au  dessus ,  avoient  prins  plu- 
sieurs prisonniers  françois.  Et  adonc  vindrent  nou- 
velles au  rov  anglois  que  les  François  les  assailloient 
par  derrière'el  qu'ilz  avoient  déjà  prins  ses  sommiers 
et  autres  bagaiges.  Laquelle  chose  estoit  véritable. 
Car  Robinet  de  BournonviUe ,   Riflart  de  Clamace , 
\zembert   d'Azincourt    et    aucuns   autres    hommes 
d'armes,  acompaignez  de  six  cens  paysans,  alerent 
férir  sur  le  bagaige  dudit  roy  d'Angleterre  et  pnndrent 
lesdictes  bagues  et  autres  choses,  avec  grant  nombre 
des  chevaulx  desdiz  Anglois ,  pendant  que  les  gardes 
d'iceulx  estoient  ocupez  en  la  bataille.  Pour  laquelle 
destrousse    le   rov  d'Angleterre  fut  moult  troublé, 
voiant  devant  lui'  à  plains  champs  les  François  qui 
s'en  estoient  fuis,   eulx  recueillir   par   compaignies. 
Doublant  qu'ilz  ne  voulsisser.t  encores  faire  une  nou- 
velle bataille,  list  crier  à  haulte  voix  au  son  de  la 
trompeté  que  chascun  anglois,  sur  la  hart,  occeist  ses 
prisonniers ,  afin  que  au  besoing  ilz  ne  feissent  aide  a 
leurs  gens.  Et  adonques  soudainement  fut  faite  grande 
occision  des  prisonniers  françois.  Pour  laquelle  entre- 
prinse,  les  dessusdiz  Robinet  de  BournonviUe  et  \sem- 
bert  d'Azincourt  furent  depuis  prins  et  détenus  pri- 
sonniers longue  espace ,  par  le  commandement  du 

1.  «  Véans  avec  ce  devant  luy  »  {Suppl.  fr.  93.) 

duc  Jehan  de  Bourgoiigne ,  combien  qu'ilz  eussent 
donné  à  Phelipe  de  Cliarrolois,  son  filz,  une  moult 
noble  espée  aournée  de  riches  pierres  et  antres  joiaux, 
laquelle  espée  estoit  au  roy  d'Angleterre  et  avoit  esté 
trouvée  et  prinse  avecques  ses  autres  bagues  par 
iceulx.  Et  lui  donnèrent,  à  fm  que  s'ils  avoient  aucune 
ocupacion  ou  danger  pour  le  cas  dessusdit ,  icellui 
conte  les  eust  pour  recommandez. 

En  oullre  le  conte  d'Aumarle  '  et  le  conte  de  Fau- 
quemberge,  les  seigneurs  de  Louvroy  et  de  Chin,  me- 
neurs de  l'arrière-garde,  à  tout  six  cens  hommes  d'ar- 
mes qu'à  grant  peine  ils  avoient  retenus,  alèrent  férir 
très  vaillamment  dedens  les  Anglois.  Mais  ce  riens 
n'v  valu.  Car  tantost  furent  tous  mors  ou  prins.  Et  la, 
en  plusieurs  lieux  ,  les  François  se  recueillirent  par 
petits  monceaux.  Mais  par  iceulx  Anglois,  sans  fan^e 
grant  défense,  furent  tous  mors  ou  prins. 

En  la  conclusion ,  ledit  roy  d'Angleterre  obtint  la 
victoire  contre  ses  adversaires.  Et  furent  mors  sur  la 
place,  de  ses  Anglois,  environ  six  cens  hommes  de  tous 
estais,  entre  lesquels  y  mourut  le  duc  d'Yorc,  son  oncle. 
Et  pour  vray,  en  ce  propre  jour,  devant  qu'il/  assem- 
blassent à  bataille  et  la  nuit  devant,  de  la  parlie  des 
François  furent  fais  bien  cinq  cens  chevaliers  ou  plus. 
En  après  ledit  roy  d'Angleterre,   quant  il  fut  de- 
tnouré  victorieux  sur  le  champ  comme  dit  est,  et  tous 
les  François,  sinon  ceulx  qui  furent  mors  ou  prins,  fu- 
rent départis  ,  fuians  en  plusieurs  et  divers  lieux  ,  il 
environna,  avecques  lui   aucuns  de  ses  princes,   le 
champ  dessusdit  où  la  bataille  avoit  esté ,   et  tandis 

1 .  «  Le  conte  de  Marie  »  {Suppl.  fr.  93.),  c'est  le  comte  d'Aumale. 

que  ses  gens  estoient  ocupez  à  desnuer  et  despouller 
ceulx  qui  estoient  mors ,  il  appella  le  hérault  du  roy 
de  France  roy-d'armes  nommé  Monjoye,  et  avecques 
lui  plusieurs  autres  héraulx,  tant  françois  comme  an- 
glois, et  leur  dit  :  «  Nous  n'avons  point  faict  ceste  oc- 
cision  ,  ains  a  esté  Dieu  tout  puissant ,  comme  nous 
créons,  parles  péchez  des  François  ».  Et  après,  leur 
demanda  auquel  devoit  estre  la  victoire  actribuée  ,  ou 
à  lui  ou  au  roy  de  France.  Et  lors  icellui  Monjoye  dist 
et  respondi  au  roy  d'Angleterre  ,  qu'à  lui  devoit  estre 
ladicte  victoire  et  non  au  roy  de  France.  Après,  icellui 
roy  leur  demanda  le  nom  du  chastel  qu'il  veoit  assez 
près  de  lui.  Et  ilz  lui  respondirent  qu'on  le  nommoit 
Azincourt.  «  Et  pour  tant,  dist  le  roy,  que  toules 
batailles  doivent  porter  le  nom  de  la  plus  prouchaine 
forteresse,  village  ou  bonne  ville  où  elles  sont  faictes, 
cestes  dès  maintenant  et  pardurablement  sera  nommée 
la  bataille  d' Azincourt.  » 

Et  après  que  lesdiz  Anglois  eurent  grant  espace  de 
temps  esté  sur  le  champ  dessusdit ,  voians  qu'ilz  es- 
toient délivrez  de  leurs  ennemis  et  aussi  que  la  nuit 
approuchoit ,  s'en  retournèrent  tous  ensemble  en  la 
ville  de  Maisoncelles  où  ilz  avoient  logié  la  nuit 
devant,  et  là  se  logèrent,  portans  avecques  eulx 
plusieurs  de  leurs  gens  navrez.  Et  après  leur  dépar- 
tement aucuns  François  estans  entre  les  mors  ,  se 
traynèrent  par  nuit  au  mieulx  qu  ilz  peuient  jusques 
à  ung  bois  qui  estoit  assez  près  du  champ ,  et  là  en 
moururent  plusieurs.  Les  autres  se  tirèrent  en  aucuns 
villages  et  autres  lieux  où  ilz  porent  le  mieulx.  Et  len- 
demain ledit  roy  d'Angleterre  et  ses  Anglois  se  deslo- 
gèrent très  matin  de  ladicte  ville  de  Maisoncelles  et,  à 

tous  leurs  priso.nùers,  de  rechef  alèrenl  sur  le  cliamp. 
Et  ce  qu'ilz  Irouvèrcul  clesdlz  François  encore  en  vie, 
les  firent  prisonniers,  ou  ils  les  occirent.  Et  puis,  de  la, 
preuans  leur  cl.einin  devers  Calais ,  se  départirent.  Lt 
en  Y  avoit  bien  les  trois  pars  à  pié ,  lesquelz  estoient 
moult  traveillez ,  tant  de  ladicte  bataille  comme  de 
famine  et  aulres  nièsaises. 

Ainsi  et  par  ceste  manière  retourna  le  roy  d'Angle- 
terre en  la  ville  de  Calais  après  sa  victoire,  sans  trou- 
ver aucun  enipcschement ,  et  laissa  les  François  en 
grant  tristesse ,  pour  la  perte  et  destruction  de  leurs 
gens. 

CHAPITRE  CLXIX. 

Comment  plusieurs  princes  e,  aultres  notables  seigneurs  de  ^'"^ 
furent  mors  à  ceste  piteuse  besongne  ,  et  aussi  les  aucuns  fa.s  prison- 

niers  *. 

«  S'ensuivent  les  noms  des  seigneurs  et  genlilz 
hommes  qui  moururent  en  ladicte  bataille  d' Azincourt, 
de  la  partie  des  François.  » 

Premièrement ,  les  officiers  du  Roy  :  c'estassavoir 
messire  Charles  d'Albret,  connestable  de  France,  le 
mareschal  Bouciquault ,  qui  fut  mené  prisonnier  en 
Angleterre  et  là  mourut  ;  messire  ,}a<|ues  de  Chastillon, 
seigneur  de  Dampierre,  admirai  de  France;  le  sei- 
gneur de  Rambures,  maistre  des  arbalestriers ,  et 
messire  Guischart  Daulphin ,  maistre  d'oslel  du  Roy. 

Les  princes ,    c'estassavoir  :  le  duc   Antlioine  de 

1  Cette  rubrique  ne  se  trouve  pas  dans  notre  texte.  Elle  est 
prise  sur  le  Suppl.  fr.  93  ,  qui  fait  de  ce  qui  suit  son  cliiV  cha- 
pitre. 

Rrabant ,  frère  au  duc  Jehan  de  Bourgongne  ',  mes- 
sire Robert  de  Marie,  conte  de  IMarle;  le  conte  de  Vau- 
démont,  .lehan,  frère  du  duc  de  Bar,  le  conte  de 
Blanimont,  le  conte  de  Grandpré,  le  conte  de  Roussi, 
le  conte  de  Fauquemberge ,  et  messire  Loys  de  Bour- 
bon ,  frère'  au  seigneur  de  Préaulx. 

Autres   grans    seigneurs  des  marches  de  Picardie 
comme  d'autres  pays  :  le  vidame  d'Amiens,  le  seigneur 
de  Croy  et  son  fils  messire  Jehan  de  Croy,  le  seigneur 
de  Heilly,  le  seigneur  d'Auxi,  le  seigneur  de  Brimeul», 
le  seigneur  de  Poix  ,  Lestandart,  seigneur  de  Créqui  *, 
le  seigneur  de  Louroy,  messire  Vitard  de  Bours,  mes- 
sire Plielippe  d'Auxi  seigneur  de  Dampierre ,  bailli 
d'Amiens  et  son  filz  le  seigneur  de  Raineval,  et  sou 
frère  le  seigneur  de  Longueval ,  et  son  frère  messire 
Alain,  le  seigneur  de  Mailli  et  son  filz  ainsné  le  seigneur 
de  hîchi,  messire  Guillaume  de  Saveuses,  le  seigneur 
de  NeufviUe  et  son  filz,  le  chastelain  de  Lens,  messire 
Jehan  de  Morueil,  messire  Roger  de  Poix,  messire  Je- 
han de  Bélhune  seigneur  de  Marueil  en  Brie,  messire 
Simon  de  Curon  seigneur  de  Clarsi',  le  seigneur  de 
La  Rocheguion  et  son  frère ,  le  vidame  de  Launoy,  le 
seigneur  de  Galigny ,  le  seigneur  d'Alegre  en  Auvergne, 

i  a  Le  duc  Edoiiart  de  Bar,  le  duc  d'Allenchon ,  le  conte  de 
devers  ,  frère  audit  duc  de  Bourgoingne  ,  messire  Robert  de  Bar, 
conte  de  Marie  »  {Suppl*  fr,  93). 

2.  ce  Filz  du  seigneur  de  Préaulx  »  (ibid.) 

3    a  Le  seigneur  de  Brinieu  »  {ibicL) 

4*  Baoul  de  Créqui.  Il  reçut  le  surnom  de  Lestanduer  pour  des 
drapeaux  pris  sur  les  Anglais. 

5.  u  Messire  Symon   de   Craon ,  seigneur  de  Clarsy  >.  (Suppl. 

fr,  93).  ^ 

le  seigneur  de  Baufémont  en  ChampaigneS  messire 
Jaques  de  Hen ,    le   seigneur   de  Saint  Brice ,   Plu- 
lippe  de  Fosseux,  messire  Regnault  de  Crequy  sei- 
gneur  de  Conches  et  son  filz  messire  Phelippe,  le  sei- 
Leur  de  Maumez  et  son  frère  Lanselot ,  Mabieu  et 
Jehan  de  Humières  frères,  messire  Loys  de  Beausault, 
le  seigneur  de  Ronq,  messire  Raoul  de  Manne,  messire 
Oudart  de  Renti  et  deux  de  ses  frères,  le  seigneur  de 
Haplaincourt  et  son  filz  messire  Jaques,  messire  Loys 
de  Guistelle,  le  seigneur  de  Vaurain*  et  son  filz%  le 
seigneur  de  Hondeserte,  le  seigneur  de  Pauques  \  mes- 
sire Jehan  de  BaiUoel ,   messire  Raoul  de  Flandres , 
messire  Colart  de  Fosseux,  le  seigneur  de  Roisinbos 
et  son  frère,  Loys  de  Bussy,  le  seigneur  de  Thiennes, 
le  sei-neur  dudit  lieu  d'Azincourt  et  son  filz,  messire 
Hutin^Quieret,  Le  Bègue  de  Cageux^  et  son  frère  Païen, 
le  seigneur  de  Vargines%  le  seigneur  d'Oftemont  et 
son  filz\  messire  RolequinS  messire  Raoul  deNoiele  , 
seigneur  de  Saint  Crespin ,  le  viconte  des  Quesnes , 
messire  Pierre  de  Beauvoir  bailli  de  Vermandois,  mes- 
sire  Jehan  de  Luly  et  son  frère  Galois  ^  Colart  de  La 

1 .  ce  Le  seigneur  de  Bauffremont  en   Champaigne  »  (  Suppl. 

fr.  93). 

2.  «  Le  seigneur  de  Waurin  »  {ibid.) 

3  ce  Le  seigneur  de  Lidequerke,  messire  Jacques  de  1  Escuelle, 
le  seigneur  de  Ham,  le  seigneur  de  Hondescotte  »  {ibid.) 

4  a  Le  seigneur  de  Pouckes  «  [ibid.) 

5'.  ce  Le  Bègue  de  Cayeu,  chevalier  et  son  frère  Payen  >>  {ibid.) 
6.  «  Le  seigneur  de  Warignies  »  [ibid.) 
1,  «  Le  seigneur  d'Auffemont  et  son  filz  «  {ibid.). 
8.  «  Messire  Raulequin  »  [ibid.). 
9    «  Messire  Raoul  de  Nelle  «  {ibid.). 

10.  a  Messire  Jehan  de  Lully  et  son  frère,  messire  Griffon,  le 
seigneur  de  Saint-Symon  et  son  frère  Gallois  «  {ibid.). 

Porte  seigneur  de  Belincourt ,  messire  Yvain  de  Cra- 
mailles,  le  seigneur  de  Charny  en  Laonnois*,  messire 
Drion  d'Argies,  seigneur  de  Bètencourt ,  messire  Go- 
bert  de  la  Bove,  le  seigneur  de  Chavenchy,  le  seigneur 
de  Blainville ,  le  seigneur  d'Ivry  et  son  filz ,  messire 
Jehan  Martel',  le  seigneur  du  Tret,  le  séneschal  d'Eu, 
le  seigneur  de  la  Rivière,  le  seigneur  de  Tignonville% 
le  seigneur  de  Courchy,  le  seigneur  de  Feinte  Venue*, 
le  seigneur  de  Beauniesnil,  le  seigneur  de  Combou- 
ches,  le  seigneur  de  La  Leuze^  le  seigneur  de  Vielz- 
port,  messire  Bertran  PenneP,  le  seigneur  de  Chambois, 
le  seigneur  de  Saint  Cler,  le  seigneur  de  Montcavrer, 
le  seigneur  d'Orfreville%  messire  Enguerran  de  Fon- 
taines et  son  frère  messire  Charles,  messire  Amaury  de 
Craon  seigneur  de  Brolay,  le  seigneur  de  Montegen', 
le  seigneur  de  La  Haye,  le  seigneur  de  l'Isle-Boucliart, 
messire  Jehan  de  Craon  seigneur  de  Monlbaron'°,  le 
seigneur  de  Bueil,  le  seigneur  de  Beaumont  sur  Loire", 
messire  Anthoine  de  Craon,  le  seigneur  de  Beau  Ver- 
ger ^%  le  seigneur  d'Asse ,  le  seigneur  de  La  Tour  en 

» 

1.  «  Le  seigneur  de  Serny  en  Lannoys  »  {Suppl.  fr.  93.) 

2.  '<  Le  seigneur  d'Yvery  et  son  filz  messire  Charles,  le  seigneur 
de  Becqueville  et  son  filz  messire  Jehan  Martel  »  [ibid.]. 

3.  a  Le  seigneur  de  La  Rivière  de  Tybouville  »  [ibid.). 
k.  '<  Le  seigneur  de  Sainte-Beuve  »  {ibid.), 

5.  «  Le  seigneur  de  La  Heu  se  »  {ibid.). 

6.  <c  Messire  Bertrand  Painel  »  {ibid.). 

7.  «  Le  seigneur  de  Montcheverel  »  {ibid,). 

8.  «  Le  seigneur  d'Anffreville  »>  {ibid.), 

9.  «  Le  seigneur  de  Monte  Jan  »  {ibid.) 

10.  «  Messire  Jehan  de  Craon  seigneur  de  Montbason  »  {ibid.) 

11.  <c  Le  seigneur  de  Haut  Mont  sur  Loirre  »  {ibid,). 

12.  «  Messire  Anthoine  de  Craon  seigneur  de  Beau  Vergier  « 
(ibid.). 

Auvergne  S  le  seigneur  de  l'Isle-Gomort,  messire  Jehan 
de  Dreux,  messire  Gauvain  de  Dreux,  le  viconte  de 
Tremblay,  messire  Robert  de  Bonnay,  messire  Robert 
de  Chalons  ',  messire  Jehan  de  Bonneval  ',  le  seigneur 
de  Mongoguier ,  messire  Jehan  de  Valencourl,  le  sei- 
gneur de  Saintron,  messire  Ferry  deSardonne,  messire 
Pierre  d'Argies',  messire  Jehan  de  Montenay,  le  sei- 
gneur de  Béthencourt,  le  seigneur  de  Combor,  le 
seigneur  de  La  BellièreS  le  seigneur  de  la  Crète,  mes- 
sire Bertran  de  Montaulhan ,  Beitran  de  Saint  Gille , 
messire  Jehan  de  Verchin  seneschal  de  Haynnau ,  le 
seigneur  de  La  Hamaide  ,  le  seigneur  du  Quesnoy,  le 
seigneur  de  Montigny,  le  seigneur  de  Beaurain%  le  sei- 
gneur de  Jumont\  le  seigneur  de  Chin,  messire  Simon 
de  Havrech  ,  le  seigneur  de  Potes,  messire  Jehan  des 
Grès,  messire  Alemant  Descauffînes',    messire  Phe- 
lippe  de  Lens,  et  messire  Henry,  frères  à  l'evesque  de 
Cambray,  messire  Michel  du   Chastclier  et  son  frère 
Giles  de  Vaudrepont,  Ernoul  de  Vaudegen  ',  Pierre  du 
Molin ,  Jehan  de  Briac  '»,  George  de  Quieuvrain  et 
Henrv  son  frère ,  le  seigneur  de  Sores  et  messire  Bn- 

1 

i.  K  Le  seigneur  de  La  Tour  »  (Suppl.  fr.  93). 

2.  oc  Messire  Robert  de  Cballus  »»  {ibid.). 

3.  ((  Messire  Jehan  de  Bonnebault  »  {ibid.). 

k.  Addition  :  ce  Messire  Henri  Dorne,  le  seigneur  des  Roches  » 

(ibid.),  T»  11- . 

5.  «  Le  seigneur  de  Combourt,  le  visconte  de  la  Belliere  » 

(ibid.). 

6.  «  Le  seigneur  de  Quievrain  »  {ibid.). 

7.  «  Le  seigneur  de  Jeumont  »  {ibid.). 

8.  a  Messire  Aleniand  Descanssines  »  {ibid.). 
y.  «  Ernoul  de  Waudrigien  »  {ibid.). 

10.  «  Jehan  de  Buat  »  {ibid.). 

fault  son  frère,  le  Baudrain  d'EsneS  chevalier,  mes- 
sire Beaudraind'Assoneville%  Palamèdes  du  Marquis», 
le  seigneur  de  Bousencourt,  le  seigneur  de  Valasel , 
le  seigneur  de  Hectins,  Grenier  de  Brusquant  %  le  sei- 
gneur de  Mouy  en  Beauvoisiz  et  son  filz ,  Gaviot  de 
Bournonville  et  Bertran  son  frère,  Louvelet  de  Mazin- 
ghen  et  son  frère,  messire  Colart  de  Fiennes,  Alain  de 
Vandosme,  Laniout  de  Launoy,  messire  Colinet  de 
Sempy,  le  seigneur  du  Bois  Dounnequin  ,  Lancelot  de 
Claix,lancelot  deFremousent^  le  seigneur  d^Aumont, 
Robinet   de  Waucourt  ,    messire   Basse   de   Montea- 
vrel,  le  seigneur  de  La  RochieS  messire  Gérard  de 
Herbaumes,  messire  Gérard  de  Reecourt,  messire  Ro- 
bert de  Montigny,  messire  Charles  de  Chaslillon,  Phi- 
lippe de  Poicliers,  le  seigneur  de  Frignoles%  le  sei- 
gneur de  Saint  Pierre,  Guillaume  Fort^Escu,  Girard 
de  Poutraines  ,  le  filz  du  bailli  de  Rouen  ,  le  prévost 
des  mareschauk  de  France,  Bertran  de  Belloy,  Jaques 
de  Han  et  son  frère  %  Jehan  de  Malatrait",  Raoul  de 
Ferrières,  Raoul  de  Longueil  chevalier,  Henry.de  La 

i.  «  Le  Baudrin  d'Asne  »  {SuppLfr.  93). 

2.  a  Messire  Maillart  d'Azonville  «  {ibid.). 

3.  M  Palamèdes  de  INÎarquis  »  {ibid.). 

4.  a  Le  seigneur  de  Bousincourt ,  le  seigneur  de  Fresencourt, 
le  seigneur  de  Walusel  »  {ibid.). 

5.  a  Le  seigneur  de  Hectres,  Guernier  de  Brusquent  d  ^ibid.). 

6.  «  Le  seigneur  du  Bos  d'Anequin  {ibid.). 

7    a  Lanssellot  de  Frémenset  »  seulement  {ibid.). 

S.  «  Le  seigneur  de  La  Rachie  »  et  avant  «  Lansellot  de  Clary  * 

(ibid.). 

9.  a  Le  seigneur  de  FeuUolles  »  (ibid.). 

10.  «  Jacques  de  Han,  le  seigneur  de  Baisu  et  Martel  de  Vau- 
huon  son  frère  »  {ibid.). 

il .  K  Jehan  de  Maletraict  »  (ibid.). 

Lande,  messire  Ernauld  de  Corbie  seigneur  d'Ommel, 
Jehan  d'Escouveville ,    messire  Yvain  de   Beauvar, 
Frétel  le  Baudouin,  messire  Ernault  d'Asincourt*  che- 
valier', le  gouverneur  de  la  conté  de  Rethel ,  Pons  de 
Salus,  chevalier,  seigneur  de  Chaslelneuf,  le  seigneur 
de  Marquetés,  Yvon  de  Morviller  %  Foleville,  boutiller 
du  duc  d'Acquitaine,  Galois  de  Fougères,  messire  Lan- 
celot  de  Rubempré,   Lionnet  Turbis  *,  le  seigneur  de 
Boissay,  Anthoine  d' Ambrive,  messire  Hector  de  Char- 
tres le  jeune  et  ses  deux  frères  ;  et  moult  d'autres  que 
je  passe  à  cause  de  briefté  '  et  aussi  qu'on  ne  les  peut  ne 
scet  tous  racompter,  car  trop  en  y  eut. 

1.  Addition  :  «  Messire  Brunel  »  {SuppL  fr.  03). 

2.  Seulement  a  messire  Regnault  d'Azincoiirt  »  {ibid.). 

3.  a  Svmonnet  de  IMorainviller  »  {ibid.). 

4.  «  Lyonnet  Torbis  »»  (ibid.). 

5.  Voici  ces  noms,  tirés  du  ms.  Suppl.  fr,  93  (fol.  2^1  -  col.  A.) 
Taupinot  de  la  Nofville,  Tyebaut  de  Fay,  le  seigneur  de  Tliauvou- 
sur  Ancre,  Hue  des  Auteuïx,  le  seigneur  de  Cauroy  et  son  frère, 
Witasse.d'Aubrumes,  Lanssellot  de  Couchy,  Jehan  de  Lannoy, 
messire  Colart  de  Monlbertaut,  messire  Charles  Boutry,  messire 
Guy  Gourle,  et  Jehan  Gourle  son  frère.  Le  Bon  de  Sains,  An- 
thoine de  Brolly,  Guillame  de  Villers,  Royssart  de  Rossefay,  Au- 
bert  de  Merbers,  Regnault  de  Villers,  seigneur  de  Vredone,  Flou- 
ridas  du  Souvs,  le  seigneur  de  Renauville,  Baughois  de  le  Beuvrière 
et  Gamart  son  frère,  Le  Ploutre  de  Guerboval,  Pierre  Aloier, 
Percheval  de  Riquebourg ,  le  seigneur  de  Fièfes  et  son  fdz ,  Le 
Bègue  de  Quenoulles ,  Gaudeffroy  de  Saint-Marcq ,  le  seigneur  de 
Toucques,  le  seigneur  de  Berlin ,  Simon  de  Monchiaux ,  messire 
Maillet  de  Goiirnay  et  son  frère  Porus,  Jehan  de  Noyelle,  Pierre 
de  ISoyelle  et  Lanssellot  de  INoyelle,  messire  Caruel  de  Hangart , 
Jehan  d'Auhtuille,  seigneur  de  Waverans  ,  Regnault  de  Guerbau- 
val,  Guillame  seigneur  de  Rin,  Pierre  de  Remy,  Sausset  d'Eusne, 
le  seigneur  de  lloncourt  en  Cambrésis,  messire  Guichart  d'Ausne, 
le  seigneur  de  Raisse,  messire  Colart  de  Raisse,  le  seigneur  d'Es- 

Finablement,  tant  princes,  barons,  chevaliers    es- 
cuiers,   comme  autres  gens,  furent  mors  a  ladicte 
iournée,  par  la  déclaracion  de  plusieurs  heraulx  et  au- 
tres notables  personnes,  dignes  de  foy,  ou  nombre  de 
dix  mille  hommes  et  au-dessus.  Desquelz  grant  partie 
furent  emportez  par  leurs  amis  pour  e^^^er^^^  ^^^^^^^ 
le  département  desdiz  Anglois.  Desquelz  dix  mille  on 
estimoit  de  y  avoir  eu  jusques  au  nombre  de  seize  cens 
varletz,  et  t  Jut  le  surplus  gentilzhommes.  Et  fut  trouve 
que,  à  compter  les  princes ,  y  avoit  mors  environ  six 

vinsfts  banneretz.  >  v«-^^ 

Durant  laquelle  besongne,  le  duc  d'Âlençon,  al  a.de 
de  ses  gens,  transperça  moult  vaillammentla  plus  grant 
partie  de  la  bataille  des  Anglois  et  ala  jusques  au  roy 
d'Angleterre,  en  combatant  moult  puissamment  et  tant 
qu'il  abati  et  vainqui  le  duc  d'Yoreb,  oncle  dud.t  roy 
d'Angleterre  ,  et  le  navra  à  mort.  Adoncques  le  roy 
voiant  ce,  approucba  pour  relever  le  duc  d  Yorcb  et 
se  enclinaung  petit,  et  lors  ledit  duc  d'Alençon  fery 
ledit  roy  d'une  bâche  qu'il  tenoit,  sur  son  bacmet  si 
grant  cop  qu'il  l' abati  et  mist  jus  une  partie  de  sa  cou- 
ronne. Et  en  ce  faisant  les  gardes  du  corps  du  roy  en- 
vironnèrent très  fort  ledit  duc  d'Alençon,  lequel  voiant 
qu'il  ne  povoit  escbapper  du  péril  de  la  mort  en  esle- 

Ba«ny,  le  seigneur  de  Chépoy,  Jehan  de  Chaule  sei^eur  de  Bre- 
E    Jehan  de  Blansel,  Guillebert  de  Guerbauval    Baud  n  de 
Sa    n  essire  Guérart  de  Havresse,  messire  Loys  de  Verta.ng 
!.è     re  Erurdi  d'Ongnies  et  son  frère  Bertrand,  mess.re  Henry 
TBoi  V  sei^^^^^^^^^    de  Chaule,  messire  Artus  de  Moy ,  Le  Borgne  de 
t^^lTe  cheval  er,  messire  Floridas  de  Moreul,  messire  Tns.ran  de 
Moy   messire  Br  doul  de  Faiseurs ,  le  seigneur  de  Verneul ,  Bau- 
ghi;  de  Guerbauval,  le  visconte  de  Dommart,  Ponchon  de  La 
Tour,  Gaudeffroy  de  Prouville. 

vant  sa  maîn  dist  au  roy  d'Angleterre  :  «  Je  suis  le  duc 
d'Alençon,  et  me  rens  à  vous.  »  Mais  ainsi  que  le  roy 
vouloit  prendre  sa  foy,  fut  occis  prestement  par  les- 

dictes  gardes. 

Et  en  celle  mesme heure  le  seigneur  de  T.ongny,  ma- 
rescbal  de  France,  dont  dessus  est  faicte  mencion ,  ve- 
noit,  à  tout  six  cens  hommes  d'armes  des  gens  du  roy 
Loys ,  pour  estre  à  ladicte  bataille ,  et  desja  estoit  à 
une  lieue  près ,  quant  il  encontra  plusieurs  François 
navrez,  et  autres  qui  s'en  fuoienl,  qui  lui  dirent  qu'ilz 
retournassent  et  que  la  chevalerie  de  France  estoit 
toute  morte  et  périe  par  les  Anglois.  Lequel  de  Longny, 
oiant  ce,  moult  durement  courroucé,  s'en  retourna  à 
Rouen  devers  le  roy  de  France. 

S'ensuivent  les  seigneurs  et  genlilz  hommes  qui  fu- 
rent prisonniers  aux  Anglois  à  ladicte  journée,  lesquelz 
estoient  quinze  cens  ou  environ  ,  tous  chevaliers  ou 
escuiers. 

Premièrement.  Charles ,  duc  d'Orléans ,  le  duc  de 
Bourbon,  le  conte  d'Eu,  le  conte  de  Vendosme,  le 
conte  de  Richemont ,  messire  Jaques  de  Harecourt , 
messire  Jehan  de  Craon  seigneur  de  Dommart,  le  sei- 
gneur de  Fosseux,  le  seigneur  de  Huniières,  le  seigneur 
de  Rove,  le  sei<?neur  de  Chauny\  messire  Bohort 
Ouiéret  seigneur  de  Henchin  seigneur  de  Ramecourt% 
le  seigneur  de  Ligne  en  Haynau,  le  seigneur  de  Noiele 
nommé  Le  Blanc  Chevalier  et  Baude  son  filz,  le  jeune 
seigneur  dlnchy,  messire  Athis  de  Brimeux ,  messire 

i.  a  Le  seigneur  de  Canny  »  {Suppl.  fr.  93). 
2.  «  Messire  Boors  Quiéret  seigneur  de  Henchin,  messire  Pierre 
Quiéret  seigneur  de  Ramecourt  t>  [ibid,). 

Jennet  de  Poix,  le  filz  ainsné  et  héritier  dudit  seigneur 
de  Ligne,  messire  Gilebert  de  Launoy,  le  seigneur 
d'Aurech  en  Ternois. 

CHAPITRE    CL. 

Comment,  aprésle  partement  du  roy  d'Angleterre,  P^^--^^^^^^^^^^^ 
drent  sûr  le  champ  pour  trouver  les  amis  du  comte  de  Charrolois , 
qu'il  feist  mettre  en  terre,  et  autres  matières». 

Item,  après  ce  que  le  roy  d'Angleterre  el  ses  An- 
dois  se  furent  partis  le  samedi'  pour  aler  a  Calais 
comme  dit  est ,  plusieurs  François  vindrent  et  retour- 
nèrent sur  ledit  champ,  et,  ce  que  par  plusieurs  avoit 
esté  remué,  fut  par  eulx  de  nouvel  renverse,  les  aucuns 
pour  trouver  leurs  maistres  et  seigneurs  a  fin  de  les 
porter  pour  enterrer  en  leurs  pays ,  et  les  autres  pour 
piller  ce  que  les  Anglois  avoient  laissé.  Car  ils  n  avo.ent 
emporté  fors  or  et  argent,  vestemens  et  haubers  et 
aucune  chose  de  grant  valeur.  Pour  quoy  la  plus  grant 
partie  du  harnois  des  François  fut  trouvée  ou  champ 
Mais  il  ne  demoura  point  grandement  qu  ilz  lurent 
tous  desnuez  de  leurs  vestemens  et  mesmement  la 
plus  grant  partie  furent  despouUez  de  leurs  Imges, 
draps,  chausses,  soulers  et  tous  autres  habiUemens, 
par  les  paysans,  hommes  et  femmes,  des  villages  a 
l'environ,  et  demourèrent  sur  le  champ  tous  nudz.  Et 
en  cedit  s'amedi,  dimenche,  lundi,  mardi  et  merc^ed 
ensuivant,  furent  levez  et  bien  lavez  P'--"-  P""^^ 
et  seigneurs.  C'estassavoir  les  ducs  de  Brabant,   de 
Bar  ïd'llençon,  les  contes  de  Nevers,  de  Blammont 

d.  C'est  le  titre  donné  par  l'édition  de  1S72. 
2.  26  octobre. 

et  de  Vaudemont  et  de  Faulquemberge,  le  seigneur  de 
Dampierre,  admirai  de  France,  lequel  fut  enterré  à 
Hesdin  dans  réglise  des  Frères  Mineurs ,  et  les  autres 
furent  emportés  par  leurs  serviteurs  et  amis,  les  ungs 
en  leur  pays,  et  les  autres  en  plusieurs  églises.  Tous 
ceulx  qui  povoient  estre  congneuz  furent  levez  et  em- 
portez pour  estre  mis  en  terre  es  églises  de  leurs  sei- 
gneurs. En  après ,  Phelippe  de  Charrolois  sachant  la 
dure  et  piteuse  adventure  des  François,  de  ce  aiant  au 
cuer  grant  tristesse  et  par  espécial  de  ses  deux  oncles, 
c'estassavoir  le  duc  de  Brabant  et  le  conte  de  Nevers, 
qui  estoient  nudz  sur  le  champ ,  si  les  fist  aler  quérir. 
Dont  à  ce  faire  furent  commis  de  par  lui  l'abbé  de 
Rousseauville  et  le  bailli  de  Aire.  Lesquelz  firent  me- 
surer  en  quarreure  vingt-cinq  piez  de  terre\  en  la- 
quelle furent  faictes  trois  fosses  de  la  largeur  de  deux 
hommes,  dedens  lesquelles  furent  mis  de  compte  fait 
cinq  mille  et  huit  cens  hommes,  sans  ceulx  qui  avoient 
esté  levez  par  leurs  amis.  Et  aussi  les  autres  navrez  à 
mort  qui  alèrent  mourir  es  bonnes  villes  aux  hospi- 
taulx  et  ailleurs,  tant  es  villages  comme  par  les  bos- 
cagesqui  estoient  au  plus  près,  desquelz  y  avoit  bien 
grant  nombre  comme  dit  est  ailleurs.  Laquelle  terre 
et  fosses  dessusdictes  fut  assez  tost  après  benoiste  et 
faitcymetière  par  Févesque  de  Guynes,  au  commande- 
ment et  comme  procureur  de  Loys  de  Luxembourg 
lors  évesque  de  Thérouenne.  Et  après  furent  faictes 
tout  entour  bayes  bien  espinées  par  dessus,  à  fin  que 
les  loups,  chiens  et  autres  bestes  ne  peussent  entrer 
dedens  pour  défouir  et  menger  les  corps  dessusdiz. 

i .  «  Vingt-cinq  vergues  de  terre  »  (Suppl.  fr.  93). 

Après  laquelle  piteuse  et  très  doloreuse  journée  au- 
cuns clercs  du  royaume  de  France ,  moult  esmer- 
veillez,  firent  les  vers  qui  s'ensuivent  : 

Cy  voit-on  que  par  piteuse  adventure  * 
Prince  régnant  plein  de  sa  voulenté , 
Sang  si  divers  que  de  l'autre  n'a  cure, 
Conseil  suspect  de  parcialité , 
Peuple  destruit  par  prodigalité , 
Feront  encore  tant  de  gens  mendier, 
Qu'à  ung  chacun  fauldra  faire  mestier. 

Noblesse  fait  encontre  sa  nature  % 
Le  clergié  craint  et  cèle  vérité, 
Humble  commun  obéit  et  endure , 
Faulx  protecteurs  lui  font  adversité  * . 
Mais  trop  souffrir  induit  neccesslté. 
Dont  advendra ,  ce  que  jà  veoir  ne  quier  * 
Qu'à  ung  chacun  fauldra  faire  mestier. 

Feble  ennemi  en  grant  desconfiture 

Victorien,  et  peu  débilité. 

Provision  verbal  qui  petit  dure 

Dont  nulle  rien  n'en  est  exécuté 

Le  roy  des  cieulx  mesme  est  persécuté  * . 

La  fm  viendra  et  nostre  estât  derrenier 

Qu'à  ung  chacun  fauldra  faire  mestier  *. 

1.  .  Chief  ensonniet   par  piteuse  adventure  .  (var.   du  ms. 

Suppi.fr.  n). 

2    «  Noblesse  fuit  encontre  sa  nature  x  {ibid.). 
3*  ce  Faulx  protesleurs  lui  font  adversité  «  {ibid.). 

4.  Le  r^  est  de  trop.  , 

5.  «  Règnes  des  chieulx  mesmes  persécute  .  {ibid.).     ^ 

6.  Voici  une  meilleure  leçon  de  cette  peiite  pièce,  tirée  d  un 

registre  du  Parlement. 

Chief  essoingné  de  piteuse  aventure  , 
Jeune  régent  plein  de  sa  volenté  , 

S'ensuit  les  noms  des  principaux  qui  furent  à  la 
bataille ,  qui  n'y  furent  ne  mors,  ne  pris. 

Premièrement.  Le  conte  de  Dampmartin,  seigneur 
de  La  Rivière,  messire  Clugnet  de  Brabant,  soy  disant 
admirai  de  France ,  messire  Loys  Bourdon ,  messire 
Galiot  de  Gaules  et  messire  Jehan  d'Angennes. 

Sang  si  divis  Tun  de  raiitre  n*a  cure, 
Conseil  suspect  de  parclalité, 
Peuple  destruit  par  prodigalité, 
Feront  encor  tant  de  gens  mendier, 
Qu'à  un  chascun  fauldra  faire  mestier 

ê 

Noblesse  fait  encontre  sa  nature, 
Le  clerglé  craint  et  cèle  vérité, 
L'umble  commun  obéit,  et  endure 
Fains  protecteurs  lui  faire  adversité. 
Mais  trop  souffrir  induit  neccessité, 
Dont  avendra,  que  jà  veir  ne  queir, 
Qu'à  un  chascun  fauldra  faire  mestier. 

Foible  ennemi  en  grant  desconfiture 
Victorien,  et  peu  débilité. 
Provision  verbal  qui  petit  dure, 
Dont  nulle  riens  n'en  est  exécuté; 
Règne,  des  tiens  mesmes  persécuté, 
Ta  fin  sera  et  nostre  estât  dernier, 
Qu'à  un  chascun  fauldra  faire  mestier. 

On  lit  à  la  marge  : 

Hec  omnia  hia  metris  contenta    habebantut  bis  diebus  ccccxv  in  hoC 

regno. 

(Arch.  imp.,  reg,  du  Cons.  XIIII,  fol.  33). 

CHAPITRE  CLL 

Comment  le  dessusdit  roy  ^l' Angleterre  alla  par  mer^^^^^^^^^ 
il  fut  joyeusement  reçeu  pour  sa  bonne  fortune  .  Et  du  comt 
Marche  qui  alla  en  Italie  * . 

Item,  le  xv,'  jour  de  novembre,  après  ce  que  le  roy 
d'Angleterre  eut  rafreschi  ses  gens  en  la  ville  de  Ca- 
lais, et  aussi  que  les  prisonniers  qui  avo.ent  tenu  la 
ville  de  Harfleur  vindrent  devers  lui  comme  il  leur 
avoit  enjoinct  et  que  promist  l'avoient,  monta  sur 
mer  et  ala  arriver  à  Douvres  en  '^"gl^!--; ^,  '!^ 
advint  que  en  trespassant,  'adicte  mer  fut  moult  fo^ 
troublée,  et  tant  que  deux  vaisseauU  pleins  de  gens  du 
ei,neur  de  Cornouaille  Curent  péris,  et  --uns  au^e 
arrivèrent  devers  Zélande  au  port  de  C.nxee  ;  toute  - 
foiz  ledit  roy  d'Angleterre,  lui  retourne  en  son  pay  , 

nour  la  victoire  de  ladicte  bataille  et  aussi  pour  la 
pour  la  vicioi  ^^^^^^ 

conqueste  que  il  avoit  laicte  ae  si  J  ,    .,■>   j 

est  Harfleur,  fut  très  grandement  loe  et  gnf^  du 
clergié  et  du  peuple  de  son  royaume'.  Et  s  en  ala  en 
t  fté  le  Londres,  menant  tousjours  les  prmces  de 

Fraie  avecques  lui,  lesquelz  il  tenoit  pnsonmers 
Duquel   an ,   ung  petit  paravant     sire  3aqu^ de 

Bourbon  conte  de  La  Marche  estoit  aie  en  Ytalie, 

1    Titre  donné  par  Védiùon  de  1S72. 

2.  .  Serixee  .  iSuppi.fr.  ^^\^.  ^^,        ,,;,„pho  sU 

exceptiis  a  Londtnensibus ,  dicere  preo 
Srev.  hist.,  p.  '»*0)- 

grandement  acompaigné  de  chevaliers  et  escuiers,  et 
avoit  prins  en  mariage  la  royne  Jehanne,  seur  au  roy 
Lancelot*,  et  par  ainsi  par  ceulx  du  pays  fut  tenu 
pour  roy  de  Cécile  et  de  Naples,  et  en  posséda  par  ung 
peu  de  temps  assez  paisiblement.  Et  fist  son  connes- 
table,  messire  Bourdon  de  Saligne.  Et  estoit  Tun  de 
ses  capitaines  messire  Hue  Brunet*. 

CHAPITRE   CLII. 

Comment  le  roy  de  France  sceutles  nouvelles  delà  bataille  d'Azincourt. 
Et  comment  le  duc  Jehan  de  Boiirgongne  assembla  grant  armée  pour 
venir  à  Paris.  Et  comment  Loys,  roy  de  Cécile,  s'en  ala. 

Item,  après  ce  que  les  nouvelles  furent  apportées  à 
Rouen  devers  le  roy  de  France,  de  la  douloureuse 
aventure  et  perte  de  ses  gens,  il  ne  fault  point  doubler 
que  lui  et  les  autres  princes  n'eussent  au  cuer  grant 
tristesse;  néantmoins  dedens  certains  briefz  jours  en- 
suivans,  en  la  présence  du  roy  Loys,  des  ducs  d'Ac- 
quitaine,  de  Berry,  et  de  Bretaigne,  et  du  conte  de 
Pontlîieu,  son  petit  filz,  et  plusieurs  autres  de  son  con- 
seil, ordonna  et  constitua  le  conte  d'Armignac  à  venir 
liastivement  devers  lui. 

Et  ce  pendant ,  le  duc  de  Bourgongne ,  estant  en 


Il   .  "    j    El 


1.  Le  10  août  1415.  Jeanne  II,  fille  de  Charles  de  la  Paix,  avait 
succédé  dans  le  royaume  de  Naples  à  son  frère  Ladislas  ou  Lance- 
lot,  mort  le  6  août  1414. 

2.  «  Si  fist  son  connestable  de  messire  Lourdin  de  Salligny.  Et 
estoit  ung  de  ses  cappitaines,  messire  Hue  Brunel  seigneur  de 
Chyembronne  »  {Suppl.  fr,  93.). 

son  pays  de  Bourgongne,  lui  furent  apportées  nou- 
velles de  la  perte  des  François.  Pour  quoy,  pareille- 
ment comme  les  autres  princes,  il  en  fut  moult  dolent 
et  courroucié ,  par  espécial  de  ses  deux  frères  le  duc 
de  Brabant  et  le  conte  de  Nevers.  Mais  non  obstant  ce, 
sans  délay  se  prépara  à  venir  devers  Paris,  à  tout  grant 
puissance  de  gens  d'armes.  Et  pour  tant  que  les  nou- 
velles en  alèrent  jusques  au  roy  de  France  et  à  ses 
princes,  se  hastèrent  de  retourner  dedens  Paris,  et  y 
vint  le  Roy  et  les  dessusdiz  seigneurs,  trois  jours  devant 
la  saincte  Katherine  ^  Si  estoit  en  la  compaignie  dudit 
duc  de  Bourgongne,  le  duc  de  Lorraine  et  bien  dix 
mille  chevaulcheurs.  Pour  quoy  les  Parisiens,  doub- 
tans  ledit  duc  de  Bourgongne ,  envoièrent  leurs  am- 
baxadeurs  solemnelz  à  Meleun,  devers  la  Royne,  qui  là 
estoit  malade.   Laquelle  se  fist  porter  par  plusieurs 
hommes  de  pié  en  la  ville  de  Paris,  et  se  loga  en  l' ostel 
d'Orléans  avec  la  duchesse  d'Acquitaine  fille  audit  duc 
de  «Bourgongne.  Et  est  vérité  que  iceulx  Parisiens  et 
aucuns  officiers  du  Roy,  qui  avoient  esté  favorables  à 
la  partie  d'Orléans  contre  ledit  de  Bourgongne,  comme 
dit  est,  le  doubtoient  moult  fort,  pour  ce  qu'il  avoit 
en  sa  compaignie  plusieurs  de  ceulx  qui  avoient  esté 
banniz  et  enchacez  hors  de  ladicte  ville  de  Paris, 
c'estassavoir  messire  Hélyon  de  Jaqueville ,  messire 
Robinet  de  Mailly,  maistre  Eustace  de  Laistre,  maistre 
Jehan   de  Troies,   Caboche,  Denisot  de  Chaumont, 
Garnot  de  Saint-Yon  et  plusieurs  autres.  Et  pour  tant, 
traictèrent  vers  le  Roy  et  le  duc   d'Acquitaine  que 
messire  Clugnet  de  Brabant ,  le  sire  de  Barbasan  et  le 

4.  Le  22  novembre.  La  sainte  Catherine  tombe  le  25. 

sire  de  Bosqueaulx  furent  mandez  à  venir  audit  lieu 
de  Paris,  à  tout  grand  nombre  de  gens  d'armes,  pour 
la  garde  et  résistence  d'icelle,  et  aussi  pour  acompai- 
gner  ledit  duc  d'Acquitaine.  Et  avecques  ce  fut  mandé 
de  rechef  le  comte  d'Ârmaignac  qu'il  venist  à  F*arisle 
plus  brief  que  faire  se  pourioit ,  à  tout  la  plus  grant 
puissance  de  gens  d'armes  qu'il  povoit  fmer.  Et  le 
dessusdit  duc  Jehan,  venant  de  Bourgongne,  passa  par 
Troies  et  par  Prouvins  et  s'en  vint  a  Meaulx  en  Brye, 
ouquel  lieu  on  lui  refusa  l'entrée  par  le  commande- 
ment du  duc  d'Acquitaine  et  du  conseil  du  Roy,  qui 
leur  a  voit  escript  que  point  ne  le  meissent  dedens.  Dont 
il  ne  fut  point  bien  content ,  et  pour  tant  s'en  ala  à 
Laigny  sur  Marne  et  se  loga  dedens  la  ville  et  ses  gens 
sur  le  plat  pays,  qui  de  ce  fut  moult  traveillé.  Et  d'au- 
tre part  se  mirent  sus  à  grant  puissance  plusieurs  capi- 
taines ou  pays  de  Picardie,  c'estassavoir  messire  Mar- 
teletduMesnil,  Ferry  de  Mailli,  Hector  et  Phelipe  de 
Saveuses  frères ,  messire  Mauroy  de  Saint-Léger,  n>es- 
sire  Païen  de  Beaufort ,  Loys  de  Vargines  et  plusieurs 
autres,  lesquelz  en  dégastant  fort  le  pays,  alèrent  audit 
lieu  de  Eaigny  sur  Marne  devers  ledit  duc  de  Bour- 
gongne, qui  mandez  les  avoit.  Et  tant  multiplia  sa 
compaignie  qu'ilz  furent  bien  vingt  mille  chevauk  ou 

plus. 

Durant  lequel  temps,  le  roy  Loys,  sachant  que  point 
n'estoit  aymé  du  duc  de  Bourgongne  pour  cause  du 
renvoi  de  sa  fille,  se  parti  de  Paris  tout  malade  et 
s'en  ala  à  Angers.  Mais  avant  son  département  se 
voult  soubmectre  de  leur  discort  sur  le  Roy  et  son 
grant  conseil,  moiennant  qu'il  feust  oy  en  ses  dé- 
fenses. A  quoy  icellui  duc  de  Bourgongne  ne  voult 

aucunement  entendre,  mais  fist  respondre  à  iceulx 
qui  pour  ceste  cause  furent  envoiez  devers  lui,  que  du 
tort  et  du  blasme  que  le  roy  Loys  avoit  fait  à  lui  et  à  sa 
sa  fille,  il  Tamanderoit  en  temps  et  en  lieu  quant  il 

pour  roi  t. 

Lequel  duc  de  Bourgongne,  de  Laigny  sur  Marne 
où  il  estoit,  envoya  a  Paris  devers  le  Roy  et  son  con- 
seil messire   Jehan   de  Luxembourg,  le  seigneur  de 
Saint  Georj;e  et  plusieurs  autres  notables  conseillers, 
qui  exposèrent  pleinement  au  conseil  du  Roy  la  cause 
de  sa  venue,  en  faisant  sa  requesle  qu'il  peust  entrer 
en  Paris  avecques  toute  sa  puissance,  pour  la  seurelé  de 
sa  personne.  Mais  sur  ce  ilz  ne  eurent  quelque  res- 
ponse,  si  non  que  le  Roy  envoieroit  bien  brief  devers 
leur  seigneur  le  duc  de  Bourgongne,  pour  lui  faire  res- 
ponse.  Lequel  y  envoya  maistre  Jehan  de  Yaily,  pré- 
sident en  Parlement ,  et  aucuns  autres  ambaxadeurs 
du  conseil  du  Roi.  Mais  en  la  fin,  après   plusieurs 
Iraictiez  et  ambaxades,  il  ne  peut  finer  au  conseil  du 
Roy  ne  aux  Parisiens,  d'entrer  à  puissance  dedans  la- 
dicte  ville  de  Paris.  Aincois  lui  fut  dit  que  s'ily  vouloit 
entrer  en  son  simple  estât ,  le  Roy  et  son  conseil  en 
estoient  contens,  et  non  autremente  Ce  que  ledit  duc 
de   Bourgongne  n'eust  jamais  fait,  car  bien  sçavoit 
que  ceulx  qui  gouvernoient  le  Roy  estoient  ses  mortelz 
ennemis*. 

1.  «  Et  ne  s'i  fustpour  rien  fieés  »  (add.  du  SuppL  fr,  93). 

CHAPITRE  CLIII. 

Comment  les  Parviens  et  eenlx  de  l'Université  proposèrent,  devant  le  duc 
d'Acquitaine  et  lesautres  princes,  aucunes  besongnes  touchans  la  deso- 
lacion  de  ce  royaume. 

Or  est  ainsi  que  les  Parisiens,  et  par  espécial  ceulx 
de  l'Université ,  voians  de  jour  en  jour  que  plusieurs 
maulx  et  desrisions  se  multiplioient  entre  les  seigneurs 
du  sang  royal  et  ceuk  de  leur  conseil  Vun  contre 
l'autre ,  à  la  grant  destruccion  du  royaume  et  du  povre 
peuple ,  alèrent  un  certain  jour  en  grant  multitude 
devers  le  duc  d'Acquitaine,  où  estoit  présent  le  duc  de 
Berry    le  conte  de  Pontieu  et  plusieurs  autres  grans 
seigneurs  et  gens  d'église,  demandans  audience  de 
parler.  Laquelle  obtenue ,  le  premier  président  com- 
mença le  theume  qui  s'ensuit  Domine,  saha  nos,  péri- 
mas] c'est-à-dire  :  Sire,  saulve  nous,  car  nous  péris- 
sons; et  est  escripte  ou  chapitre  de  Saint  Mathieu. 
Lequel,  clèrement  exposa,  en  touchant  sagement  et 
éloquemment  plusieurs  conclusions  et  déclaracions , 
les  principauh  malfaicteurs  du  royaume  troublans  et 
empeschans  et  de  fait  opprimans  le  povre  peuple. 
Après  la  fin  de  laquelle  proposicion ,  ledit  duc  d  Ac- 
quitaine  jura  promptement  en  parole  de  filz  de  roy, 
que  doresenavant  oudit  royaume  les  malfaicteurs ,  de 
quelque  estât  qu'ilz  feussent,  seroient  punis  selon  leurs 
démérites,  et  que  justice  seroit  réparée  et  gardée  et  le 
clergié  et  le  peuple  seroient  tenus  en  paix.  Après  la- 
quelle response  se  partirent  tous  les  dessusdiz  du  duc 
d'Acquitaine.  Mais  à  brief  dire,  sa  parole  ne  son  en- 
tencion   ne  porent  point  venir  à  effect.  Car  tantost 

après  il  acoucha  malade  de  fièvres,  dont  il  mourut  le 
xviii^  jour  de  décembre  S  en  l'ostel  de  Bourbon.  Pour 
la  mort  duquel  furent  fais  grans  pleurs  et  lamentacions 
de  plusieurs  seigneurs  et  autres  ses  serviteurs.  Et  fut 
commune  renommée  qu'il  avoit  esté  empoisonné.  Si 
fut  gardé  en  ung  sarcus  de  plomb  oudit  hostel ,  par 
quatre  jours,  et  là  vindrent  tous  les  collèges  de  Paris 
prier  pour  lui,  et  puis  fut  porté  à  Saint  Denis  et  enterré 
assez  près  des  Royaulx. 

En  après,  huit  jours  ensui vans,  le  conte  d'Armignac, 
qui  avoit  esté  mandé  de  par  le  Roy,  entra  en  Paris 
pour  recevoir  l'office  de  la  connestablie  et  l'espée  de 
la  main  du  Roy,  en  faisant  le  serement  solemnel  comme 
il  est  de  coustume ,  et  là  remercia  le  Roy  humble- 
ment du  grant  honneur  qu'il  lui  faisoit.  Et  estoit  acom- 
paigné,  ledit  conte  d'Armaignac ,  à  compter  ceulx  de 
Paris,  bien  de  six  mille  combatans.  Et  tantost  envoia 
Remonnet  de  La  Guerre,  à  tout  quatre  cens  bacinetz, 
en  garnison  en  la  ville  de  Saint-Denis ,  pour  résister 
contre  les  gens  dudit  duc  de  Bourgongne.  Et  pareille- 
ment, es  autres  lieux  sur  Seine,  fist  rompre  les  pons  et 
et  passages.  Et  adonc,  Jehan  de  Corsay,  natif  de  Berry, 
fut  de  par  le  Roy  ordonné  maistre  des  arbalestriers  de 
France ,  et  messire  Thomas  de  Liersis ,  bailli  de  Ver- 
mandois;  et  le  seigneur  de  Humbercourt,  bailU  d'A- 
miens; messire  Pierre  d'Aunay,  natif  de  La  Rochelle , 
bailli  de  SenUs;  messire  Mansart  d'Esne,  bailli  de  Vitry ; 
messire  Brunet  de  Bonnes,  bailU  de  Tournesis,  et  ainsi 

\,  Sic  dans  le  SuppL  fr.  93.  C'est  la  vraie  date,  comme  on  le 
verra  dans  nos  pièces  justificatives.  Le  religieux  de  Saint-Denis  se 
trompe  de  deux  jours  en  la  mettant  au  16. 

en  plusieurs  autres  lieux  furent  fais  de  par  le  Roy 
plusieurs  nouveauls  ofliciers. 


CUAPITRE  CLIV. 

Commet  leauc  de  Bretaignevlnt  à  Pari»,  et  pour  quov  Du  département 
du  d..c  de  Bonrgongne  de  Laigny  sur  Marne.  Et  de  la  pnnse  de  mcs- 
sireMartelet  duMesnil  et  Ferry  de  MaïUy. 

Item,  en  ces  propres  jours,  .Tel.an,  duc  de  Bretaighe, 
ala  à  Paris  pour  traicter  devers  le  Roy,  que  le  duc  de 
Bour-on<Mie  peustaler  devers  lui  à  toute  sa  puissance, 
laquelle  chose  il  ne  peut  inipéirer,  et  pour  tant,  en 
assez  brief  teuips  s'en  relourna  en  Brelaigne.  Mais , 
ains  son  département,  se  courrouça  moult  durement 
à  messire  Tannegui  du  Chastcl,  prévost  de  Pans,  et 
lui  dist  plusieurs  injures,  pour  ce  qu'il  avo.t  faU  mectre 
en  prison  en  Chastelet  le  Menistre  des  Maturnis,  doc- 
leur  en  théologie,  lequel  devant  ledit  Prévost  et  peuple 
de  Paris  avoit  fait  une  proposicion  de  par  le  duc  de 

Bourgongne.  .•,.,' 

Leciuel  duc  de  Bourgongne  ,  après  ce  qu  il  eut  este 
bien  div  sepmaines  en  la  ville  de  Laigni  sur  Marne, 
véant  que  par  nul  moien  ne  pouvoit  impétrer  devers 
le  Roy  et  son  conseil  d'entrer  dedens  Pans,  s'en  re- 
lourna et  s'en  ala  à  Dampmartin  et  puis  vers  Reims  , 
et  de  là ,  par  Tiérace  et  Cambrésis  vint  en  sa  ville  de 
Douav,  et  de  là  à  Lisle.  Et  tousjours,  ce  temps  durant, 
avoit 'très  grant  nombre  de  gens  d'armes  sur  les 
champs,  desquelz  le  povre  peuple  estoit  fort  oppresse. 
Toutes  voies,  à  son  déparlement  de  Laigny  fut  pour- 
suy  par  aucuns  souldoiers  du  Roy,  lesquelz  vers  le 

pont  de  Vaire'  prindrent  et  occirent  de  ses  gens,  dont 
grandement  fut  mal  content.  Et  pour  sa  longue  de- 
meure en  la  ville  de  Laigny,  les  Parisiens  et  autres 
gouverneurs  du   Roy  le  nommoient  communément' 
Jehan   de   Laigny.  Et  après,  quant  il  fut  retourné, 
comme  dit  est ,  en  la  ville  de  Lisle ,  ung  peu  de  temps 
après  s'en  ala  en  Brabant  visiter  ses  deux  nepveux, 
c'eslassavoir  Jehan  et  Phelippe,  filz  au  duc  Anthoine 
de  Brabant,  et  lors  y  rnist  ung  commis  qui  gouverna 
toute  la  terre,  et  y  constitua  officiers,  c'eslassavoir,  es 
contez  de  Lignv  et  de  Saint-Pol  et  toutes  les  autres 
appartenances  qui  furent  jadis  au  conte  Waleran  de 
Sainl-Pol,  ayeul  des  dessusdiz  enfans.  Et  de  là  retourna 
en  Flandres ,  et  ordonna  au  seigneur  de  Fosseux,  ca- 
pitaine de  Picardie,  à  faire  retraire   tous  ses   capi- 
taines et  gens  d'armes  hors  dWrtois  et  des  mètes  à 
l'environ. 

Et  pour  ce  que  les  aucuns  traveilloient  moult  fort 
lé  pays  du  roy,  le  xxiv'  jour  de  janvier,  par  nuit, 
Remonnet  de  La  Guerre,  le  prévost  de  Compiengne  et 
le  seigneur  de  Bosqueaulx,  gouverneur  de  Valois,  par 
le  conunandement  du  Roy  et  de  son  conseil,  assemblè- 
rent secrètement  grant  nombre  de  gens  d'armes,  et  se 
fèrirent  ou  logis  messire  Martelet  du  Mesnil  et  Ferry 
de  ^lailli ,  qui  estoient  logez  ou  pays  de  Santers  en 
aucuns  villages,  à  tout  bien  six  cens  hommes  assem- 
blez de  plusieurs  terres ,  faisans  desrisions  sur  le  plat 
pajs.  Lesquelz  par  les  dessusdiz  furent  tous  mis  à 
Fespée,  prins  et  destroussez,  si  non  ceulx  qui  èchap- 


i.  Vaires,  canton  deLagny. 

2.  «  Le  nommoient  en  commun  langaige  »  {Suppl.fr,  93). 

pèrent  par  fuite.  Et  furent  lesdiz  messire  Martelet  et 
Ferry  de  Mailli  priiis  prisonniers  et  amenez  à  Com- 
piengne.  Toutesfoiz,  le  jour  de  la  Purification  Nosti^- 
DameS  ledit  messire  Martelet  et  quatre  autres  gentilz 
hommes,  après  ce  qu'ilz  eurent  esté  questionnez  par 
les  officiers  du  Roy,  furent  traynez,  et  puis  pendus  par 
les  cols  au  gibet  de  Compiengne.  Et  depuis,  ledit  Ferry 
de  Mailly,  par  le  moien  d'aucuns  de  ses  amis,  fut  mis 
à  pleine  délivrance. 


CHAPITRE  CLV. 

Comment  l'évesque  d'Arras  fit  révoquer  la  sentence  autrefois  donnée 
contre  maistre  Jehan  Petit.  Et  de  la  venue  de  l'empereur  de  Alemagne 
à  Paris,  et  des  manières  qu'il  y  tint. 

En  cest  an ,  par  la  diligence  de  l'évesque  d'Arras, 
docteur  en  théologie,  nommé  Martin  Porée ,  et  d'au- 
cuns autres  ambaxadeurs  dudit  de  Bourgongne  aians 
de  lui  procuracion,  fut  sentence  prononcée  au  concile 
à  Constance,  dont  la  teneur  s'ensuit  : 

«  Par  le  conseil  des  clercs  de  droit,  par  icelle  nostre 
sentence  ordinaire ,  laquelle  nous  affermons ,  en  ces 
escrips  prononçons  et  déclairons  les  procès,  sentences 
et  condemnations,  arsins,  défenses  et  exécucions  faic- 
tes  par  l'évesque  de  Paris  contre  maistre  Jehan  Petit, 
et  toutes  choses  qui  de  ce  se  sont  ensuyes,  estre  de 
nulle  valeur,  et  les  adnullons  et  cassons.  La  condem- 
nacion  des  despens  fais  légitimement  devant  nous  en 
ceste  cause,  nous  les  laissons  à  tauxer,  et  pour  cause. 

1.  Le  2  février  1  il  fi  (N.  S.). 

Aiusy  moi,  Jourdain,  évesque  d'Âlbanen',  ainsi  moi , 
Anthoine,  cardinal  d'Aquilée ,  ainsi  moi,  François, 
cardinal  de  Fleurence ,  le  prononçons.  »  Lequel 
procès  fut  condamné  en  concile  de  Constance,  le 
xv*  jour  de  janvier,  l'an  mil  quatre  cens  et  quinze. 

Ouquel  temps  vindrent  à  Paris  deux  chevaliers  des 
gens  Sigismont,  empereur  et  roy  d'Alemaigne,  pour 
préparer  son  hostel  et  mectre  pourveances,  pour  ce 
qu'il  devoit  venir  audit  lieu  de  Paris.  Ausquelz  deux 
chevaliers  fut  baillé,  pour  loger  ledit  seigneur,  le  chas- 
tel  du  Louvre.  Et  le  jour  du  dimanche  gras  ensuivant' 
vint  ledit  Empereur  à  Paris,  acompaigné  de  huit  cens 
chevaucheurs  ou  environ.  A  l'encontre  duquel  alèrent 
le  duc  de  Berry,  le  cardinal  de  Bar ,  le  conte  d'Armai- 
gnac,  connestable  de  France,  le  chancelier,  le  prévost 
de  Paris  et  des  marchans,  et  les  bourgeois  et  eschevms 
de  ladicte  ville  en  moult  noble  estât.  Lequel  roy  par 
iceulx  fut  amené  loger  au  Louvre.  Et  aucuns  jours 
après  fist  exposer  au  Roy  et  h  son  conseil  la  cause  de 
sa  venue ,  c'estassavoir  pour  l'union  de  nostre  samte 
mère  l'Église.  Et  après,  il  se  offry  moult  au  Roy  a 
faire  pour  lui  ce  qu'il  pourroit  et  pour  son  royaume. 
Et  depuis  y  eut  ung  docteur  en  théologie,  nommé 
maistre  Girard  Machet,  qui  devant  lui  proposa  moult 
notablement  de  par  le  roy  de  France,  dont  il  fut  très 
content.  Lequel  roy  alors  estoit  assez  en  bon  pomt, 
et  mangèrent  moult  de  foiz  ensemble.  Et  lendemam 
des  Brandons'  vindrent  à  Paris  pour  veoir  ledit  roy 

1 .  Le  cardinal  d'Albano. 

2.  Le  H  février.  Juvénal  et  l'auteur  du  Journal  d  un  Bourgeois 

de  Paris  disent,  le  1"  mars. 

3.  Le  18  février. 


il 

cFAlemaigne,  Loys  roy  de  Cécile,  et  son  beau  filz  le 
conte  de  Ponlliien.  Et  pendant  ce  que  ledit  empereur 
fui  oudit  lieu  de  I-aris,  Ini  fut  par  le  l\oy  et  ses  princes 
faicte  la  plus  grant  honneur  qu'on  eust  peu  faire  au  roy 
de  tout  le  monde.  Et  après  que  plusieurs  parlemens  eu- 
rent par  eulx  esté  faiz  sur  l'cslat  de  l'Église  universelle 
et  autres  besongnes,   il  se  parti  de  ladicfe  ville  de 
Paris,  le  mercredi  devant  Pascpies  fleuries  S  et  le  con- 
voya le  Roy  jusques  à  La  Chapelle  entre  Paris  et  Saint- 
Denis.  Ou(iuel  lieu,   à  leur  département,   se  offrirent 
moult  l'un  à  l'autre.  Et  de  là  fut  convoie  jus(jues  à 
Saint-Denis  par  le  roy  Loys,  le  duc  de  Berry  et  le  car- 
dinal de  Bar.  Le(|uel  roy  d'Alemaigiie  fut  receu  moult 
honorablement  oudit  lieu  par  Tabbé  d'icelle  ville,  et 
de  là  chevaucha  à  Beauvais.  A  l'encontre  duquel  vin- 
drent  l'évesque  de  ladicle  ville  de  Beauvais  et  granl 
foison   de   bourgois,   qui  lui  firent  granl  révérence. 
Et  le  mena  ledit  évesque  loger  en  son  liostel,  et  là  fist 
ses  pas(|ues,  acompaigné  du  duc  de  Milan  oncle  du 
duc  d'Orléans,  de  Tarcevesque  de  Reins,  et  d'aucuns 
autres  ambaxadeurs  du  roy  de  France,  par  lui  envoiez 
au  roy  d'Angleterre  son  adversaire.  Et  après  ce,  de 
Beauvais,  par  le  pont  de  Remy,  s'en  ala  à  Saint-Ricjuier 
pour  ce  (|ue  ceulx  d'Abbeville  ne  vouldrent  mectre 
ses  gens  dcdens,  pour  tant  que  avecques  lui  avoit  des 
ambaxadeurs  Anglois  pourtans  la  croix  rouge.   Et  de 
SainSRicpiier,  s'en  ala  à  Saint-Josse  en  pèlerinage,  et 
\indrent  à  Tencontre  de  lui  l'abbé  et  le  couvent  dudit 
lieu,  à  procession,  comme  s'ilz  eussent  fait  pour  la 
venue  du  roy  de  France.  Et  quant  il  ot  fait  son  orai- 

1,  Le  20  mars. 

son,  il  ne  donna  ne  offry  riens  au  glorieux  amy  de 
Dieu  saint  Jos  e.  Et  est  vérité  que  icellui  Empereur 
estoit  armé,  et  portoit  à  l'arçon  de  sa  selle  ung  cha- 
peau  de  Montaulban,  ayant  sur  ses  armeures  une  noire 
heucque,  en  laquelle  estoit  une  droite  croix  devant  et 
derrière,  de  couleur  de  cendre,  sur  laquelle  estoit  escript 

en  latin  O  que  tout  puissant  est  miséricorde^  El  ainsi 
estoient  habillez  et  armez  la  plus  grant  partie  de  ses 
gens,  montez  sui'  bons  et  légers  chevaulx.  Et  de  là  s^en 
ala  à  Eslaples  par  Boulongne,  mais  ceulx  de  la  ville  ne 
le  laissèrent  point  entrer  dedens,  dont  il  eut  grande 
indignacion,  et  pour  ce  ne  voult-il  point  recevoir  les 
préseus  à  lui  envoiez  de  ladicte  ville.  Et  quant  il  eust 
disné  dedens  la  basse  Boulongne^  il  s'en  ala  au  giste 
à  Calais.  Et  \int  à  Tencontre  de  lui  le  conte  de  War- 
wich,  capitaine  d'icelle  ville,   acompaigné  de  gens 
d'armes   et  d'archers,    recevant   icellui  et  ses   gens 
moull  honnorablement,  tout  aux  despens  du  roy  d'An- 
gleterre, jusques  au  mardi  ensuivant,  qu'il  se  party  et 
s'en  ala  en  Angleterre. 

Lequel  Empereur,  durant  le  temps  qu'il  estoit  en  la 

ville  de  Paris  comme  dit  est  dessus,  ala  à  ung  certain 

jour  seoir  en  la  chambre  de  parlement  avec  les  prési- 

dens  et  autres  conseillers,  qui  très  grant  révérence  et 

honneur  lui  firent,  et  le  firent  seoir  ou  siège  rojal.  Et 

après  commencèrent  les  advocats  à  plaider  les  causes 

en  la  présence  des  parties,  ainsi  qu'il  est  de  coustume. 

Entre  lesquelles  en  y  avoit  une  d'un  chevalier  de  Lan- 

guedoch  contre  ung  escuier,  nommé  Guillaume  Sor- 

1.  «  O  que  Dieu  tout  puissant  est  misericors  »  [SuppL  fr.  93). 

2.  Boulogne-sur-Mer  est  divisée  en  vi)le  haute  et  ville  basse. 


! 

! 

guet*,  et  estoit  pour  avoir  Toffice  de  la  séneschaulcie 
de  Beaucaire,  ouquel  ung  clîascuii  se  disoit  avoir  droit 
par  le  don  du  Roy,  mais  ledit  chevalier  mectoit  en 
ses  défenses  que  nul  ne  pouvoit  tenir  ledit  office  ne  ne 
devoit,  se  premier  n'estoit  chevalier.  Et  adonques 
FEmpereur,  oiant  le  différent  des  parties,  demanda  à 
icellui  escuier,  en  latin ,  s'il  vouloit  estre  chevalier. 
Lequel  respondi  que    oyl.    Et   lors   ledit  Empereur 
demanda  une  espée,  laquelle  lui  fut  baillée,  et  en  fist 
là  prestement  ledit  escuier  chevalier,   ouquel  ledit 
office  fut  adjugé  par  lesdiz  seigneurs  de  parlement. 
Néantmoins,   quand  le  Roy   et  son  conseil  furent 
advertis  de   ceste  besongne,   ne  furent  point   bien 
contens  desdiz  seigneurs  de  parlement  pour  ce  qu'ilz 
lui  avoient  ainsi  souffert.  Car  il  sembloit  que  ceste 
besongne  se  feist  comme  par  auctorité  et  haulteur,  de 
le  pouvoir  faire  ou  royaume  de  France,  ce  que  pour 
nulle  raison  on  ne  lui  eust  souffert.   Toutesfoiz  la 
chose  se  passa  soubz  dissimulation ,  et  n'en  fut  aucu- 
nement monstre  nul  semblant  au  dessusdit    Empe- 


reur 


i .  Le  chevalier  se  nommait  Gui  Pestel  et  l'écuyer  Guillaume 
Seignet.  Voy.  la  note  ci-conti^. 

2.  Pour  donner  ici,  en  passant,  une  nouvelle  preuve  de  l'exac- 
titude habituelle  de  Monstrelet,  nous  tirons  du  recueil  de  pièces 
que  nous  avons  formé  pour  notre  édition ,  le  passage  suivant  de 
l'un  des  registres  du  parlement  de  cette  époque.  «  Et  ce  jour  (le 
lundi  16  mars  1415)  pour  ce  que  monseigneur  Sigismond,  empe- 
reur ou  roy  des  Romains,  et  roy  de  Honguerie,  qui  estoit  venu 
oir  les  plaidoieries  et  veoir  la  court  à  oir  proposer  contre  ledit 
Seignet  par  le  conseil  de  Pestel  que  icellui  Seignet  n'estoit  pas 
chevalier  et  ledit  Pestel  l'esloit,  a,  présens  tous,  lui  assiz  dessus 
les  présidens  et  au  plus  hault,  appelle  ledit  Seignet,  en  disant  que 

CHAPITRE  CLYI. 

Comment  «ne  grande  taille  fut  mise  sus  par  les  gouverneurs  du  roy,  dont 
les  Parisiens  furent  malcontents  ;  et  autres  besongnes  qui  sourdirent  a 
ceste  cause. 

En  ce  temps,  après  le  département  dudit  empereur, 
fut  mise  sus  une  grande  taille  par  tout  le  royaume  de 
France,  de  ceulx  qui  gouvernoient  le  Roy,  c'estassavoir 
la  Royne,  le  roy  de  Cécile ,  le  duc  de  Berry  et  aucuns 
autres.  Pour  laquelle  le  peuple ,  et  par  especial  ceulx 
de  Paris  qui  estoient  favorables  au  duc  de  Bourgongne, 
furent  fort  troublez  contre  les  seigneurs.  Car  avecques 
ce,  ledit  duc  de  Bourgongne  avoit  on  icelle  ^He  plu- 
sieurs de  son  alliance  qui  chascun  jour  maclnnoient 
et  traictoient  secrètement  qu'il  peust  revenir  devers  le 
Roy  et  avoir  le  gouvernement  à^x  royaume.  Et  atin 
d'acoroplir  leur  intencion,  lui  avoient  fait  savon-  qu  U 
envoiast  couvertement  aucuns  de  ses  gentdz  hommes 
dedens  Paris,  bien  instruis  et   de  grant  prudence, 
ausquelz  ilz  se  peussent  ralier  et  avoir  conseil  se  be- 
soing  leur  estoit.  Laquelle  requeste  le  duc  de  Bour- 
gongne acompli,  et  y  envoia  messire  Jennet  de  Poix, 
Jaques  de  Fosseux ,  le  seigneur  de  Saint-Léger,  Buret 

• 

à  lui  appartenoit  bien  de  faire  chevaliers;  et  print  d'un  de  ses 
gens  son  espée  et,  ledit  Seignet  mi^  à  genoulx  P^s  du  greplner, 
frappa  ni  grans  couz  ledit  roy  sur  ledit  Seignet,  pmz  fit  deschau- 
cer  l'un  de  ses  espérons  dorez  et  l'y  fit  cbaucer  par  1  un  de  ses 
gens,  et  s'y  ceindre  une  ceinture  où  estoit  pendu  un  Cousteau  long, 
pour  espée.  Car  aussi  avoit-il  paravant  requis  de  l'avancement  de 
la  cause  dudit  Seignet.  « 


i 

d'Aufery*  et  aucuns  autres.  Lesquelz  portèrent  plu- 
sieur  lectres  de  crédence  signées  de  la  main  dudit  duc, 
adrécant  à  ceulx  qu'il  savoit  qui  tenoient  son  parti. 
Et  en  conclusion  ,  ou  contempt  et  soubz  la  couleur  et 
havne  de  la  taille  dessusdicte,  iceulx  Parisiens  conclu- 
rent  et  jurèrent  conspiracion  entre  eulx.   Et  avoient 
entencion  que  le  jour  du  grand  vendredi',  après  disner, 
tous  ensemble  prendroient  ceulx  qui  estoient  à  eulx 
contraires,  et  premièrement  le  Prévost  de  Paris;  et  s'il 
n'estoit  à  eidx  consentant  comme  juge,  il/J'occiroient. 
Et  sans  mercy  prendroient  le  Roy  et  le  mectroient  en 
cliartre.  Après  ilz  mectroient  à  mort  la  Royne ,  le 
cliancelier  de  France  et  autres  sans  nombre,  avecques 
la  royne  de  Cécile.  En  oultre  ilz  vestiroient  de  vielz 
et  lionteux  babilz  le  roy  de  Cécile  et  le  duc  de  Berry, 
et  leur  feroient  rère  leurs  testes  et  mener  par  la  ville 
de  Paris  sur  deulx  ors  tumbereaulx,  et  après  ce  les 
feroient   mourir.  ToiUefoiz  ce  fut  atargé  à  faire  à  ce 
jour,  par  aucuns  d'iceulx,  disans  que  plusieurs  adonc 
pourroiei.t  escbaper    eslans  en   leurs  dévocions  par 
deborset  dedens  Paris,  et  plusieurs  seroient  es  coléges 
ce  jour  pour  cause  de  confession  ,  et  autres  seroient 
en  pèlerinages,  et  aussi  à  ce  jour  on  ne  les  pourroit 
pas  trouver  en  leurs  maisons ,   mais  mieulx  vauldroit 
ce  faire  le  jour  de  Pasques,  après  disner.  Lesquelz  tous 
ensemble  promirent  à  ce  faire  le  jour  de  Pasques,  sans 
faulle^  Mais  ce  fut  révélé  par  une  femme  à  iMicbault 
Lalier,  lequel  le  fist  savoir  à  Bureau  de  Dampmartin, 
son  très-cber  ami,  par  lectres,  lui  conseillant  qu'il  s'en 

1.  a  Binet  (rAiiffeu  »  {Suppl.  fr,  93). 

2.  Le  vendredi  saint,  29  mars  1416  (N.  S.). 

W.  Tout  ce  qui  suit  se  rapporte  à  l'année  1 416. 

alast  bien  tost  bors  de  Paris ,  ce  qu'il  fist.  Et  celui 
Bureau  le  fist  savoir  au  cbancelier,  ainsi  qu'il  devoit 
aler  disner.  Lequel  prestement  s'en  fouy  au  Louvre  et 
fist  dire  aux  seigneurs  du  sang  rojal  et  aux  autres 
qu  ilz  se  saulvassent  et  alfuissent  audit  Louvre.  La- 
quelle cbose  ilz  firent  prestement,  excepté  le  Prévost 
de  Paris  qui  se  arma  et  les  siens,  jusqucs  au  nombre 
de  cinquante  bommes  d'armes,  et  saisi  soudainement 
les  baies,  et  print  en  son  cbemin  aucuns  des  consen- 
tans    qui  encore   n'estoient    point   armez,   en    leurs 
maisons,  et  les  boula  en  Cbastellet.  Lors  furent  moult 
esbabis  Icsdiz  conspirateurs,  et  toute  leur  entencion 
fiit  corrompue  et  frustrée.  Toutesfoiz  ledit  Prévost, 
garny  de  grant  nombre  de  gens  d'armes,  assailli  lan- 
tost  plusieurs  maisons,  èsquelles  il  trouva  plusieurs 
bommes  d  armes ,  tous  embastonnez  et  mucez  pour 
acomplir  ladicte   occision.    Entre  lesf|uelz  fut  prins 
sire   Amauby  d  Orgemont ,   Tarcbidiacre   d'Amiens, 
doien  de  Tours  et  cbanoine  de  Paris,  l'un  des  prési- 
dens  en  la  cbambre  des  comptes  et  maistre  des  re- 
questes,  Robert  de  Bellay,  très  riclie  diapier,  le  sire  de 
l'ostel  de  l'Ours  à  la  porte  Baudet,  et  plusieurs  autres 
notables  bommes. 

Laquelle  cbose  fut  par  ledit  cbancelier  manifestée 
parleclres  au  connestable  et  au  marescbal  de  France, 
estans  en  la  frontière  de  Harfleu.  Lequel  connestable, 
sans  délay  envoya  Raymonnet  de  la  Guerre  acompai- 
gné  de  buit  cens  bommes  d'armes,  aux  seigneurs  à 
Paris,  et  traicta  trêves  ung  moys  avecques  les  Anglois 
de  Harfleur,  depuis  le  cinquiesme  jour  de  may  jusques 
au  second  jour  de  juing.  Et  le  samedi  second  jour  de 
mav,  furent  amenez  des  neuves  haies  les  dessusdiz 

prisonniers,  où  ilz  eurent  les  testes  tranchées  comme 
traistres.  Mais  ledit  Amaulry  d'Orgemont,  comme 
homme  d'église,  par  l'ordonnance  du  grant  conseil 
du  Roy  fut  rendu  par  le  Prévost  de  Paris  au  doien  et 
chapitre  de  Nostre-Dame  de  Paris,  à  faire  son  procès 
et  sacondempnacion.  Lesquelz  prestement  firent  son- 
dit  procès,  en  condempnant  icellui  au  pain  et  à  Teaue 

en  chartre. 

Après  les  trêves  faictes,  ledit  connestable  vint  a 
Paris  acompaigné  de  trois  cens  hommes  d'armes,  et 
adonc,  lui  acompaigné  de  hommes  d'armes  sans  nom- 
bre et  le  Prévost  de  Paris  avecques  lui,  prindrent 
toutes  les  chaynes  de  fer  aval  Paris  et  les  firent  toutes 
porter  en  la  bastille  Saint-Anthoine,  et  pareillement 
estèrent  à  ceulx  de  ladicte  ville  leurs  armeures*. 

Adonc  vint  à  Paris  messire  Loys  Bourdon,  acompai- 
gné de  deux  cens  hommes  d'armes,  et  après  vindrent 
Clugnet  de  Brabant  et  le  seigneur  de  Bosqueaulx,  gou- 
verneur de  Valois,  en  grant  arroy.  Si  furent  lors  ceux 
qui  furent  favorables  au  duc  de  Bourgongne,  en  grant 
perplexité  en  icelle  ville  de  Paris,  et  par  espécial  ceulx 
qu'on  trouva  coupables  de  la  dessusdicte  conspiracion 
furent  punis  sans  miséricorde ,  et  en  y  eut  plusieurs 
décolez  publiquement  et  les  autres  noiez  en  la  rivière 
de  Seine.  Toulesfoiz  les  nobles  que  le  duc  de  Bour- 
gongne y  avoit  envoiez  couvertement ,  s'en  retour- 
nèrent secrètement  au  mieulx  qu'ilz  porent,  et  ne 
furent  ne  prins  ne  arrestez.  Et  après  les  besongnes 
dessusdictes,  gens  d'armes  se  commencèrent  a  mectre 

i.  Ceci  se  passait  le  8  mai  1416,  comme  on  le  verra  dans  nos 
pièces  justificatives. 

SUS  en  France  de  toutes  pars ,  c'estassavoir  de  par  le 
roy  de  France  et  ceulx  qui  de  par  lui  avoient  le  gou- 
vernement du  royaume.  Et  pareillement  en  fist  et 
souffrit  faire  aux  siens  le  duc  de  Bourgongne.  Et  par 
ainsi  le  povre  peuple,  pour  le  temps  d'adonc ,  en  di- 
verses parties  du  royaume  fut  moult  mengié  et  op- 
pressé ,  et  en  y  avoit  moult  peu  qui  le  défendeissent, 
et  ne  sçavoient  que  faire ,  et  n'avoient  autre  secours , 
fors  de  prier  à  Dieu  mercy,  requérans  que  de  sa  grâce 
y  voulsist  pourveoir  de  remède*. 

1 .  Ici  le  ms.  Sappl.  fr,  93  offre  une  variante  importante.  Il 
finit  le  chapitre  par  ces  mots  :  a  Et  n'avoient  aultre  recours ,  si- 
non de  crier  misérablement  à  Dieu  leur  créateur  vengance  pour 
lesmaulx  et  grieftez  que  on  leur  faisoit  souffrir  »  (fol.  246,  col.  A). 

DE  L'AN  MCCCCXVI. 

[Du   10    avril  1416  au  11  avril   1417.] 


CHAPITRE   CLVII. 


m 


Comment  l'empereur  d'Alemai^ne,  dont  dessus  est  fa.cte  menc.on  ala  a 
Londres,  et  le  frère  du  roy  de  Cipre  >int  à  Paris.  La  mort  du  duc  de 
Berry.  Et  plusieurs  ambaxades  qui  se  firent  d'entre  France  et  Ang.e- 


rry 
leire. 


Au  commencement  de  cest  an  Vempereur  et  roy 
d'Âlernaigne  arriva  à  Londres  \  Au  devant  duquel  ala 
le  roy  d'Angleterre,  ses  frères  et  autres  princes,  acom- 
paignez  de  grant  nombre  de  nobles  hommes  et  aussi 
grant  multilude  de  gens  d'église,  bourgois  et  popu^ 
laires.  Et  lui  fut  par  ledit  roy  et  ses  princes  faicte 
grande  révérence  et  grant  honneur.  Et  lost  après  y 
ala  le  duc  Guillaume,  conte  de  Haynau,  à  tout  six  cens 
chevaulcheurs,  pour  traicler  de  la  pai^  de  France  et 
d'Angleterre.  Et  lors  alèrent  devers  icellui  roy  am- 
baxadeurs  de  divers  pays,   entre  lesquelz  en  y  ala 
cent  de  par  le  duc  de  Bourgongne*. 

1 .  Walsingham  dit  que  l'empereur  Sigismond  arriva  à  Londres 

le  7  mai.  {Uist.  hrcvis,  p.  441.)  , 

2  Cette  ambassade  si  nombreuse  du  duc  de  Bourgogne  a  1  em- 
pereur Sigismond  est  à  remarquer.  Elle  précise  le  moment  ou 
l'empereur  changea  brusquement  de  politique  envers  la  France. 
La  chronique  manuscrite  que  nous  avons  déjà  souvent  citée,  nous 
donne  à  ce  sujet  quelques  détails  que  nous  reprodmsons  :  «  Et 
est  vrav  que  quant  le  roy  des  Rommains  parti  d'Alemamgne  pot^r 
aller  en  France  et  en  Engleterre,  il  estoit  et  avoit  tousjours  este 

En  ces  jours  vint  à  Paris  devers  le  roy  de  France  le 
conte  de  Trois  Citez,  frère  au  roy  de  Cipre.  A  rencon- 
tre duquel  alèrent  le  connestable,  Charles,  fdz  du  duc 
de  Bourbon ,  le  prévost  de  Paris  et  plusieurs  autres, 
par  lesquelz  fut  amené  devers  le  Roy  et  la  royne, 
qui  le  receurent  joyeusement  et  honnorablement. 

Et  le  vi'  jour  du  mois  de  may  ensuivant,  à  Amiens, 
par  la  vertu  d'un  mandement  royal  furent  bannis  du 
royaume  de  France  messire  Jennet  de  Poix,  Jaques  de 
Fosseux,  le  seigneur  de  Saint-Liger,  Binet  d'Aufleu, 
Hue  de  Sailli,  messire  Phelippe  de  Morviller,  Guil- 
laume Sanguin  et  aucuns  autres  des  gens  du  duc  de 
Bourgongne  ;  et  fut  pour  le  souspeçon  d'eslre  coul- 
pables  de  la  conspiracion  faicte  à  Paris  contre  les 
royaulx,  dont  dessus  est  faicte  mencion. 

Esquelz  jours  aussi,  Jehan,  duc  de  Berry,  moult 
ancien  et  plein  de  ses  jours,  s'acoucha  malade  à  Pa- 
ris en  son  hoslel  de  Neelle,  et  fut  grandement  visité  de 
par  le  roy,  son  nepveu,  qui  lors  estoit  assez  en  santé, 
et  par  les  autres  seigneurs  du  sang  royal.  Mais  toutes- 
foiz  il  trespassa  de  ce  siècle,  le  xiii"  jour  du  mois  de 
juing  S  sans  délaisser  hoir  masle  de  sa  char,  par  quoy 


tenant  le  party  contraire  du  duc  de  Bourgongne  par  le  moien  du 
duc  Loys  de  Bavière ,  frère  de  la  roynne  de  France ,  des  cardi- 
naulx  de  Cambray  et  de  Saint-March,  maistre  Jehan  Gerson  et 
autres  commis  ambaxadeurs  du  roy  de  France  par  le  moien  des 
gouverneurs  du  royaume,  mais  quant  ledit  roy  des  Rommains 
retourna  en  sondit  pais  il  estoit  tous  tournez  de  la  partie  du  duc 
de  Bourgongne  par  ce  qu'il  avoit  veu  et  oy  en  sondit  voiage.  » 
(Bibl.  imp.,  ms.  coté  Cord.  16,  fol.  356^°.)  Conf.  ce  que  dit  Mon- 
strelet  lui-même,  plus  bas,  p.  147. 

1.  Juvénal  des  Ursins  et  le  religieux  de  Saint -Denis  disent 
le  15.  La  chronique  Cord,  16  a  ici  un  mot  instructif.  «  En  cel  an 

la  duchié  de  Berry  et  la  conté  de  Poictou  retournè- 
rent au  domaine  du  Roy,  lequel  les  donna  a  Jehan 
duc  de  Touraine  son  ainsné  filz,  et  filleul  dudit  de- 
funct   Et  fut  son  cuer  enterré  à  Saint-Denis,  et  ses 
entrailles  dedens  l'église  Saint-Pierre  des  Degrez,  et 
son  corps  fut  porté  à  Bourges  en  Berry  et  enterre  en 
l'église  cathédrale.  Ce  duc  de  Berry  avoit  eu  deux 
filles  de  sa  femme  ',  dont  Tainsnée  estoit  la  contesse 
d'Armignac,  mère  de  Amé,  conte  de  Savoie  ,  et  la 
seconde  estoit  duchesse  de  Bourbon  ».  Et  est  vente 
que  ledit  duc  de  Berry  donna  à  Jehan  duc  de  Bour- 
gongne,  son  nepveu  et  filleul,  le  conté  d  Estampes 
par  certaines  condicions.  Et  après  la  mort  du  roy  de 
France,  donna  à  Charles  son  mainsné  filz,  la  capitaine- 
rie  de  Paris  soubz  le  gouvernement  du  roy  Loys  son 
beau-père,  et  avec  ce  lui  donna,  le  Roy,  la  duchie  de 

Touraine. 

En  oultre,  les  ambaxadeurs  du  roy  de  France  qm 
estoient  alez  avec  le  roy  d'Alemaigne  en  Angleterre , 
c'estassavoir  l'arcevesque  de  Reims  et  le  seigneur  de 

moru  le  duc  de  Berry  en  la  ville  de  Paris  et  fu  menez  et  enterrez 
en  la  ville  de  Bourges.  Et  par  ainsi  demeura  le  conte  d'Arm.gnac, 
gouverneur  du  royaume  de  France.  »  (Bibl.  imp.,  ms.  Cord.  16, 

rf*    1        ^j  »j  "^  vo    \ 

%.  Sans  compter  ses  deux  fils,  Charles  et  Jean  de  Berri,  qui 
furent  tous  deux  comtes  de Montpensier  et  moururent  sans  enfants. 
2  Bonne  de  Berri  avait  épousé,  en  4376,  Amedee  VII,  corn  e 
de  Savoie,  dont  elle  eut  Amédée  VIII,  qui  le  premier  porta  le 
titre  de  duc  de  Savoie.  Elle  se  remaria  à  Bernard,  comte  d  Arma- 
gnac, connétable  de  France. 

^  3.  Marie  de  Berri,  mariée  1»  à  Louis  de  Chatillon  dit  de 
Blois,^comte  de  Dunois  ;  2°  à  Philippe  d'Artois,  comte  d  Eu  ;  3  à 
Jean  I",  duc  de  Bourbon. 

Gaucourt  et  aucuns  autres,  retournèrent  en  France 
devers  le  Roy.  Et  à  l'instance  dudit  roy  d'Alemaigne, 
vindrent  à  Calais  les  ambaxadeurs  du  roy  d'Angleterre, 
c'estassavoir  l'évesque  de  Norwège'  et  Thomas  Erpin- 
guen,  chevalier  de  grant  renom,  et  le  grant-maistre 
d'ostel  du  Roy,  acompaignez  de  soixante-dix  chevaul- 
cheurs,  lesquelz  par  sauf-conduit  du  roy  de  France 
alèrent  de  Calais,  par  Monstereuil  et  par  Abbeville,  à 
Beauvais.  Ouquel  lieu  ilz  furent  honnorablement  re- 
ceuz  par  les  gens  du  Roy  qui,  de  Paris  estoient  là  en- 
voiez   devers  eulx  pour  traicter  trêves   ung  certain 
temps  entre  les  deux  roy  s  de  France  et  d'Angleterre, 
et  aussi  des  raençons  des  prisonniers  que  tenoient  les- 
diz  Anglois.  Mais  riens  ne  porent  accorder,  pour  tant 
que  le  connestable  de  France  avoit  fait  mectre  le  siège 
devant  Harfleur,  par  mer,  lequel  il  ne  vouloit  point 
faire  départir;  et  pour  ce  s'en  retournèrent  lesdiz  An- 
glois en  Angleterre  sans  riens  besongner.  Mais  tost 
après  furent  envolez  de  par  ledit  roy  d'Angleterre  au- 
tres ambaxadeurs  devers  lesdiz  Jehan  et  Phelippe  de 
Boursosne,  à  Lisle,  c'estassavoir  le  conte  de  Varvich 
et  aucuns  autres,  lesquelz  traictèrent  tant  devers  icellui 
duc  qu  ilz  eurent  trêves  l'un  avecques  l'autre  depuis 
la  nuit  Saint  Jehan-Baptiste  de  l'an  mil  quatre  cens  et 
seize  jusques  à  la  Saint-Michel  mil  quatre  cens  et  dix- 
sept,  tant  seulement  pour  les  contez  de  Flandres  et 
d'Artois  et  les  enclavements.  Si  furent  tantost  publiées 
de  par  ledit  duc  de  Bourgongne  es  lieux  acoustumez. 
Dont  moult  de  gens  furent  moult  esmerveillez  pour 
icelles  trêves  faictes  ainsi  particulières. 

1.   Lis,  Norwich. 


l'iR 


CHRONIQUE  [Kie] 


CHAPITRE  CLVUi. 

Comment  messire  Jennet  de  Poix  et  autres  alèrent  secrètement  à  Saint- 
DeniTde  par  le  duc  de  Bourgongne.  Et  de  plus.eurs  chevauchées  qu. 
se  firent  sur  le  royaume  *. 

Item,  oudit  moys  de  juing,  messire  Jehannet  de 
Poix    par  l'accord  dudit  duc  de  Bourgongne  son  sei- 
gneur, acompaigné  de  quatre  cens  piétons,  print  cha- 
riotz  et  mist  en  tonneauk  secrètement  leurs  armeures, 
et  par  compaignies  alèrent  par  divers  chemins  jusques 
à  Saint-Denis,  au  Lendit,  en  guise  de  marchans.  Et 
ainsi  que  le  Roy  estoit  à  Saint-Germain  en  Laie  et  le 
connestable  en  Normendie,  plusieurs  d'.ceulx  se  mu- 
çèrent  sur  le  chemin,  et  les  autres  entrèrent  en  la  ville 
comme  marchans.  Et  là  aloient,  principalement  pour 
prendre  le  chancelier  et  Tanegui  du  Chastel ,  prevost 
de  Paris.  Mais  tandis  qu'ilz  buvoient  et  mengeoient, 
lesdiz  chancelier  et  Tanegui  passèrent  sans  empesche- 
ment  par  ladicte  ville  et  retournèrent  à  Pans.  Et  après 
ce  qu'ilz  sceurent  qu'ilz  furent  passez,  ilz  retournè- 
rent à  confusion  en   Picardie,  en  amenant  avec  eux 
prisonniers  et  despouUes  du  royaume.  Dont  le  peuple 
ne  fut  point  bien  content. 

Et  d'autre  part,  Ferry  de  Mailly,  acompaigne  de 
plusieurs  gens  de  guerre,  ala  en  Santers  es  villes  du 
Quesnel  ',  Hangest,  et  où  avoit  esté  prins  messire  Mar- 
telet  et  lui,  et  là  prindrent  plusieurs  prisonniers  et  au- 
tres biens  sans  nombre,  et  les  emmenèrent.  Et  lesdiz 

1.  Le  second  paragraphe  de  ce  chapitre  forme  la  matière  du 
chapitre  clix  des  imprimés. 

2.  Le  Quesne  {Somme). 

prisonniers,  après  ce  qu'ilz  eurent  esté  piteusement 
questionnez,  furent  mis  à  grans  finances. 

Et  pareillement,  messire  Mauroy  de  Saint-Léger 
passa  l'eaue  de  Seine  et  s'en  ala  mectre  en  embusche 
assez  près  du  chastel  de  Chaule  '.  Et  au  matin,  quant 
le  pont  fut  avalé,  soudainement,  à  tous  ses  gens,  print 
ledit  chastel ,  lequel  grandement  estoit  rempli  de  tous 
biens.  Mais  assez  tost  après,  les  paysans  de  Lihons  et 
autres  villes,  qui  avoient  leurs  biens  dedens,  alèrent  à 
puissance  devant  ledit  chastel.  Et  en  fin  traictèrent  tant 
devers  ledit  messire  Maulroy,  que,  moyennant  grant 
somme  d'argent  que  lui  et  ses  gens  en  eurent,  se  party 
de  là,  en  rendant  le  chastel  à  la  dame  doairière  d'icellui. 

CHAPITRE  CLIX. 

Comment  Lihons  en  Santers  fu  pillé  de  plusieurs  capitaines,  qui  se  mei- 
rent  sus  :  la  prinse  du  chastel  de  Beaumont  ;  et  l'assault  et  pnnse  de 
Neelle,  et  autre»  matière»'. 

Item ,  assez  tost  après ,  ledit  messire  Maulroy  de 
Saint-Léger  et  Jehan  d'Aubigny  alèrent  loger  à  Lihons 
en  Santers,  laquelle  ville  avecques  la  proye  ilz  pillè- 
rent et  ravirent  tous  les  biens,  et  avecques  ce  raen- 
çonnèrent  plusieurs  hommes  à  grant  finance.  Et  ce 
fait,  à  tout  leur  proie,  s'en  retournèrent  en  Artois. 

Ainsi  et  par  ceste  manière  se  commencèrent  à  as- 
sembler plusieurs  compaignies,  tant  nobles  comme 
non  nobles,  estans  au  duc  de  Bourgongne,  dessoubz 
plusieurs  estandars.   Desquelz  estoient  principaulx, 

i.  Chaulnes,  près  Lihons -en-Santerre. 
2.  Titre  de  Tcdilion  de  1572. 

ledit  messire  Maulroy  de  Saint-Léger,  Jehannot  de 
Poix,  Daviot,  son  frère,  le  seigneur  de  Sores  en  Beau- 
voisis,  Jehan  de  Fosseux,  Hector  et  Phelippe  de  Sa- 
yeuses,  Ferry  de  Mailly,  Loys  de  Vargines ,  messire 
Paien  de  Beaufort,  messire  Loys  Brunel,  Jehan  d'On- 
queure,  Girard,  bastard  de  Brimeul,  et  autres  sans  nom- 
bre. Lesquelz  très  souvent  chevauchoient  à  estandart 
desployé  sur  le  royaume,  c'estassavoir  sur  les  marches 
de  la  conté  d'Eu  et  d'Aumarle,  et  aussi  es  pays  de  San- 
ters  et  de  Beauvoisis  jusques  sur  la  rivière  d'Oise,  par 
espécial  sur  les  terres  de  ceulx  qui  autrefois  avoient 
tenu  le  parti  d'Orléans.  Esquelz  pays,  iceulx  faisoient 
maulx  sans  nombre,  prenans  hommes  prisonniers  et 
autres  proies,  comme  on  fait  de  coustume  sur  enne- 
mis. Desquelles  malefaçons  et  rapines,. iceulx  et  leurs 
gens  estoient  grandement  remplis.  Et  pareillement  y 
avoit  plusieurs  autres  capitaines  et  conducteurs,  mes- 
sire Catilinas,  chevalier  lombart,  Jehan  de  Gingin,  Je- 
han du  Clau  et  Lami  du  Clau,  savoisiens,  Jehan  d'Au- 
bigni,  le  bastard  de  Sallebrusse,  Charles  Labbé,  le 
bastard  de  Thien,  Mathieu  des  Prez,  Pancète,  le  bas- 
tard  Penard  et  aucuns  autres,  qui  estoient  bien  deux 
mille  chevaulx  quant  ilz  estoient  joins  ensemble.  Les- 
quelz  par  lon-ue  espace  tindrent  les  champs,  tant  sur 
les  pays  du  roy  comme  sur  ceulx  du  duc  de  Bour- 
gogne  ;  qui  faisoient  maulx  inestimables.  Et  mesme- 
ment  ledit  messire  Catilinas  et  ses  gens  prindrent  le 
chastel  d'Oisy  en  Cambrésis,  appartenant  à  la  fille  et 
héritière  de  messire  Robert  de  Bar,  où  il  fut  par  lon- 
gue espace  et  fist  d'icellui  et  de  toute  la  terre  comme 

de  son  propre. 

En  après,  le  dessusdit  seigneur  de  Sores,  à  tout  six 

cens  combatans,  ala  passer  au  port  Avaire  *  et  de  là  se 
lira  vers  Paris,  et  au  point  du  jour  se  mist  en  embusche 
entre  Paris  et  l'église  Saint -Laurens  jusques  à  ce  que 
les  portes  feussent  ouvertes.  Et  tantost  vint  à  eulx  ung 
homme  chevauchant  ung  blanc  cheval,  qui  en  brief 
parla  audit  de  Sores  et  en  brief  retourna  à  Paris  tout 
le  chemin  qu'il  estoit  venu.  Et  eulx  là  estans  prindrent 
plusieurs  hommes  et  femmes  par  là  passans,  pour 
doubte  qu'ilz  ne  feussent  descouvers.  Et  après,  voians 
leur  entreprinse  estre  rompue,  en  sonnant  leur  trom- 
peté se  partirent  de  là  et  se  tirèrent  bien  en  haste  vers 
Beaumont  sur  Oize.  Si  estoient  là  alez  pour  prendre  le 
roy  Loys  de  Cécile,  à  l'aide  de  quelques  Parisiens.  Et 
quant  ilz  vindrent  près  de  Beaumont,  ilz  envoièrent 
douze  de  leurs  gens,  à  toutes  leurs  droictes  croix,  de- 
vant, qui  dirent  aux  portiers  que  le  Roy  les  envoioit 
sur  l'eaue  de  Somme  pour  garder  les  passages  contre 
les  Bourguignons,  et  tant  firent  par  leurs  paroles,  et 
aux  enseignes  qu'ilz  bailloient,  qu'ilz  entrèrent  en  la 
ville.  Lesquelz,  tantost  après  qu'ilz  virent  venir  leurs 
gens,  occirent  les  portiers  et  saisirent  les  portes,  et  in- 
continent assaillirent  le  chastel.  Si  le  prindrent  et  oc- 
cirent le  capitaine  et  son  filz.  Et  après  qu'ilz  le  eurent 
prins  et  ravy  et  fait  grant  occision  par  toute  la  ville  et 
chastel,  sans  bouter  feux,  ilz  se  départirent  en  empor- 
tant tous  les  biens  et  emmenant  plusieurs  prisonniers. 
Et  alèrent  vers  Cleremont,  tout  pillant  le  pays,  et  puis 
delà,  s'en  alèrent  devers  Mondidier  à  Neelle  en  Ver- 
mandois,  appartenant  au  conte  de  Dampmartin.  Et  se 
rassemblèrent  là  plusieurs  capitaines,  entre  lesquelz 


1 .  Anvers,  sur  l'Oise  [nn.  de  Pontoise). 

estoit  messîre  Maulroy  dessusnommé.  Lesquelz,   en 
conclusion,  assaillirent  icelle  ville  et  de  fait  la  prin- 
drent  de  force,  non  obstant  la  défense  des  liabitans, 
qui  grandement  y  firent  leur  devoir ,  et  y  ot  plusieurs 
hommes  mors  et  les  autres  navrez,  et  grant  foison  de 
prisonniers.  Desquelz  prisonniers  fut  le  principal,  le 
gouverneur  de  la  ville,  nommé  messire  Blancliet  du 
Solier.  Et  fut  la  ville  deNeelle  toute  robée  et  pillée,  et 
y  avoit  adonc  des  biens  largement,  caria  foire  y  estoit. 
Et  après  qu'ilz  eurent  là  esté  environ  quinze  jours 
pour  vendre  leur  butin  et  actendre  la  raençon  de  leurs 
prisonniers,  se  départirent,  en  menant  sur  chars  et 
charètes  biens  sans  nombre. 

Lesquelles  besongnes  venues  à  la  congnoissance  du 
Roy,  de  son  connestable  et  de  son  grand-conseil,  fu- 
rent très  mal  contens  d'iceulx  capitaines  et  aussi  du 
duc  de  Bourgongne  auquel  ilz  se  disoient,  et  pour  y 
pourveoir  furent  envoiez  plusieurs  mandemens  royaulx 
à  divers  officiers  du  royaume  pour  les  faire  publier. 
Desquelz  mandemens  la  teneur  s  ensuit. 

La  copie  des  mandemens  royaulx  que  le  roy  de  France  envoia  en  plu- 
sieurs parties  de  son  royaume  à  cause  des  maulx  et  pillages  que  les 
gens  du  duc  de  Bourgongne  y  faisoient  *. 

(c  Charles,  par  la  grâce  de  Dieu  roy  de  France,  à  tous 
ceulx  qui  ces  présentes  lectres  verront,  salut.  La  pré- 
excellence  et  haultesse  royale  à  laquelle  le  très  puis- 
sant et  souverain  le  roy  des  roys  nostre  créateur  Jhé- 
sucrist  par  sa  grâce  divine  et  doulce  clémence  nous  a 

i .  Notre  manuscrit  fait  de  cette  pièce  un  chapitre  (  coté  clii  )  ; 
les  imprimés  la  comprennent  dans  leur  chapitre  clix. 

esleu  et  appelle  en  nous  laissant  et  baillant  le  régime 
de  ce  renommé  et  noble  royaume  à  quoy  nous  sommes 
obligez  par  le  ceptre  de  la  verge  royale,  il  appartient 
diligemment  a  la  paix  entendre  de  nostredit  royaume, 
et  à  ce  entendre  de  jour  et  de  nuit.  Aussi,  en  advisant 
et  ymaginant  de  jour  et  de  nuit  par  toutes  voyes  et 
manières  à  nous  possibles  par  lesquelles  nosdiz  sub- 
getz  puissent  obtenir  paix  et  seureté  en  nostre  temps, 
et  les  séducteurs  et  troubleurs  de  paix  estre  séparez 
des  paisibles,  et  demourer  soubz  nostre  régime  en  paix 
et  vivre  en  bonne  justice,  et  c  est  ce  à  quoy  nous  de 
tout  nostre  cuer  tousjours  avons  entendu  et  entendons. 
Et  comme  il  soit  venu  à  nostre  congnoissance  et  par 
la  relacion  des  gens  de  nostre  conseil  et  des  autres 
dignes  de  fov,  tant  par  complaintes  misérables  et  cla- 
meurs doloreuses  de  plusieurs  de  nostredit  royaume  , 
comme  par  la  confession  d'aucuns  malfaicteurs,  mors 
justement  et  par  justice,  nous  sommes  informez.  La- 
quelle chose  nous  recordons  dolentement ,  en  grant 
tristesse  et  amertume  de  nostre  cuer,  que  Hector  de 
Saveuses,  Phelippe  son   frère,  Hélion  de  Jaqueville, 
Pierre  de  Sores,  Maulroy,  seigneur  de  Saint-Léger,  son 
filz.  Jaques  de  Fosseux,  Clavin  du  Clau,  Jehan  d'Au- 
bigny,  Friboure,  Mathieu  des  Prez,  Jehan  de  Poix,  Da- 
viot  de  Poix,  son  frère,  Camuset  de  Ligny,  Cathilinas, 
Cornuart,  de  l'ordre  de  l'Ospital  Saint-Jehan  de  Jhérusa- 
lem,  le  commandeur  de  Faugete,  Panecte,  Henry  de  La 
Tour,  Perrichon  Tube,  Jehan  de  Chaufour,  Henry  de 
Chaufour,  Le  Valois  et  autres  %  et  une  compaignie  de 

1.  £t  autres.  Le  ms.  8345  met  ici  un  etc.,  ce  qui  est  un  peu 
plus  exact,  car  il  y  a  ici  une  suppression  fâcheuse  de  plusieurs 
noms  que  nous  pouvons  rétablir  grâce  au  ms.  suppL  fr,  93.  \  oici 

fuselaires  qui  se  nomment  les  Bégaulx,  acompaignez  de 
plusieurs  sédicieux  et  perlurbeurs  de  paix ,  desquelz 
aucuns  pour  leurs  péchez  perpétrez  furent  bannis  par 
bonne  justice  de  nostre  royaume;  acompaignez  aussi 
de  plusieurs  autres  de  perdicion,  lesquelz  contre  nos- 
tre voulenté  ont  assemblé  gens  de  mauvais  vouloir  et 
de  perverse  condicion,  et  se  assemblent  de  jour  en 

sa  liste  complète.  —  «  Que  Hector  de  Saveuses,  Phelippe  son 
frère,  Elyon  de  Jacqueville,  Pierre  de  Sorel,Gotranl,sire  deSamt- 
Légier,  et  Mauroy  de  Saint-Légier,  son  filz,  Jacques  de  Fosseux, 
Clavin  du  Clau,  Jehan  d'Aubigny,  Fierbouc,  Mahieu  des  Prés,  Je- 
han de  Poix,  David  de  Poix,  son  frère,  Canuiset  de  Ligny,  Gaste- 
linas,  Cormercq,  de  l'ordre  de  l'Ospital  Saint-Jehan  de  Jhérusa- 
lem  ,'  le  commandeur  de  Fagettes ,  Panchette ,  Henry  de  La  Tour, 
Pierson  Tube,  Jehan  de  Caiiffour,  Henry  de  Cauffour,  Le  Vallois, 
Jaques  Calivray,  Raymon  March,  Denisot  de  Baugis,  Guillaume 
Le  Glois,  Martellet  Testart,  Jacques  le  Machon,  Benoît  de  Bessin, 
Guillemot  de  la  Planche  de  Douay,  Le  Vor  d'emprès  Douay,  Je- 
han Pallemargue,  Robinet  le  visconte,  le  Barbe  de  Craon,  Jehan 
JauUy,  picart,  Robinet  de  Bray ,  le  curé  de  Vaulx,  prestre,  Jehan 
Loys  de  Cuvilliers,  Robin  d'Ays,  Guillaume  Mignot  de  Brebiectes 
emprès  Compiengne ,  Thomas  de  Plaisance ,  le  grant  Thomas  Mi- 
gnot, Jaquet  du  Clavin,  Perrin  de  Chevrières ,  Henriet  de  AiUy, 
Jehan  de  Parisin,  Jehan  Bertran,  bouchier  de  Saint-Denis,  Guil- 
laume de  Gormeville,  Guillaume  de  Glisy  dit  Brunet,  maistre  Ro- 
bert, trompette  de  nostre  cousin  de  Bourgongne,  Perrin,  trompette 
dudit,  Jehan  d'Aubigny,  Jennet,  archier  du  corps  de  nostre  dit 
cousin  de  Bourgongne,  Jehan  de  Vrenon,  Jehan  deToneguey, 
cappilaine  de  Champlost ,  Puissemin  d'Ausserrois ,  Charles  Labbc, 
le  bastard  Congnart  de  l'Ausserrois,  le  bastard  de  Launoys,  Gm- 
gins     Roussellet,   bateillier,  Phelippot  Vezis  de  Sens,  Estienne 
Guiart  de  Sens ,  Simon  le  Vigneron  de  Joingny,  Estienne  de  La 
Croix   le  filz  du  Petit  Roy  hostellier  en  Sens,  Colm  de  l'Ospital,  le 
bastard  de  Chanlay,  le  bastard  Guignart,  trois  frères  du  moyenne 
de  Coulenges  sur  Yonne ,  Jehan  de  Duylly,  Chariot  de  Duilli  (sic) 
et  une  compaignie  de  fuzelaires  qui  se  nommoient  lesBegaux.  » 
[Suppl.  fr.  93,  fol.  248.) 

jour  en  très  grant  nombre  en  courant  et  chevauchant 
par  noslredit  royaume,  envayssans  par  force  et  de  fait, 
tant  par  assaulx  comme  par  autres  voyes  subtilles, 
plusieurs  villes  et  chasleaulx  appartenans  à  nous  et  à 
noz  vassaulx,  nobles  et  gens  d'église  de  nostre  royaume, 
pillant  du  tout  iceulx  et  icelles,  et  qui  plus  est,  comme 
murdriers  acoustumez  en  leurs  faulx  courages,  eulx 
esjouissans  en  l'effusion  du  sang  humain,  ont  murdri, 
occient,  noient  et  mectent  à  mort  de  jour  en  jour  les 
povres  simples  gens  laboureurs ,  marchans ,  bourgois 
et  autres  noz  subjectz  demourans  et  habitans  èsdictes 
villes  et  chasteaulx,  qui  ne  pensoient  ne  pensent  à  nul 
mal.  Et  encores  qui  plus  est  à  esmerveiller  et  que  nous 
n'eussions  pas  creu  se  nous  n'eussions  par  expérience 
le  contraire,  c'estassavoir  qu'ilz  sont  venus  et  ont  che- 
vaulché  plusieurs  foiz  emprès  et  autour  de  nostre 
bonne  ville  de  Paris,  et  cité  chef  de  nostre  royaume, 
en  laquelle  est  le  principal  siège  de  la  justice  d'icellui, 
quérans  temps  et  oportunité  d'entrer  enicelle,  afin  de 
mectreicelle  a  piUerie,  occision  et  dépopulacion,  tout 
en  la  manière  que  dit  est.  Et  espécialement  en  une 
certaine  nuit  naguères  passée,  par  très  grande  et  foie 
entreprinse,  et  en  continuant  les  choses  dessusdictes, 
vindrent  à  grant  force  et  puissance  d'armes  devant  les 
portes  de  nostredicle  ville  de  Paris,  sachant  que  nous, 
nostre  très  chère  compaigne  la  Royne,  et  nostre  filz  le 
duc  de  Touraine  et  autres  de  nostre  sang,  estions  per- 
sonnellement en  icelle,  cuidèrent  et  s'esforcèrent  d  en- 
trer larrecineusement  en  icelle,  et  tout  à  la  fin  et  inten- 
cion  dessusdicte.  Dont,  se  le  cas  feust  adveneu,  qm  ne 
pleut  pas  à  nostre  Créateur,  se  feussent  ensuys  larre- 
cins,  occisions,  corrupcions  d'églises,  effoicemens  de 

femmes  et  autres  mauk  infinis  et  non  réparables.  De 
quoy  vraiement  se  feussent  ensuys  adnullacion  et  déso- 
lacion  de  nostredicte  ville,  et  conséquemment  déso- 
lacion  et  totale  subversion  de  nostre  royaume.  Nous, 
recongnoissant  iceulx  estre  noz  subjectz  et  noz  servi- 
teurs, à  nous  obligez  naturellement  comme  à  leur  vray  et 
naturel  seigneur,  et  à  la  défense  de  nostredit  royaume, 
dont  il  est  à  tenir  sans  double  que  plus  légèrement  et 
plus  hardiement  ilz  envayroient  les  autres  bonnes 
villes  et  citez  fermées  et  villes  champestres  et  cbas- 
teaulx  de  nostredit  royaume,  à  prendre  et  piller  icelles, 
et  qu'il  soit  ainsi,  il  appert  assez  par  évidence  de  fait. 
Car,  quant  ilz  virent  qu'ilz  ne  porent  entrer  en  nostre 
ville  de  Paris,  comme  tous  forsenez  pour  leur  faulte,  ilz 
alèrent  droit  à  la  ville  de  Beaumont-sur-Oise  apparte- 
nant à  nostre  amé  et  très  cher  filz  et  nepveu  le  duc 
d'Orléans,  prisonnier  en  Angleterre,  et  alant  à  icelle 
ilz  prindrent  chevauk  abennans,  despouUèrent  mar- 
chans  et  autres,  et  prindrent  prisonniers.   Après  ilz 
prindrent  par  force  et  violence  ladicte  ville  de  Beau- 
mont,  le  pont  et  le  chastel,  pillèrent  et  occirent  cruel- 
lement et  noièrent  plusieurs  en  Teaue,  et  en  grant 
quantité.  Et  pareillement  prindrent  et  pillèrent  la  ville 
de  Neelle  en  Vermendois,  et  ainsi  avoienl  fait  paravant 
en  nostre  ville  de  Cbablies  et  ou  chastel  de  Néant  ap- 
partenant aux  religieux  de  la  Charité  sur  Loire,  avec 
plusieurs  villes,  chasteaulx  et  villes  champestres.  En 
oullre  prenant  par  force  femmes  mariées,  pucelles, 
vesves  et  autres  non  mariées,  violans  icelles  comme  se 
ce  feussent  bestes  vives ,  en  prenant  et  pillant  églises, 
monastères  et  autres  lieux  sacrez,  dont  nous  recevons 
de  jour  en  jour  et  avons  receu  plusieurs  recjuestes  et 

clameurs  moult  lamentables.  Lesquelz  maulz  ne  voul- 
droient  ou  pourroient  plus  faire  noz  anciens  ennemis 
les  Anglois  que  iceulx  dessusnommez  obstmez  en  pé- 
chez font  et  commectent  sans  cesser  les  maulx  dessus- 
diz,  en  rendant  et  démonstrant  eulx  rebelles  et  mobe- 
diens  à  nous  et  à  nostre  dominacion,  en  despitant 
nous  et  tous  noz  commandemens,  et  commectans  port 
d'armes  et  crime  de  lèse-majesté  et  autres  grans  et  dé- 
testables crimes,  délictz  et  mesfaiz  dignes  de  toute  pu- 
nicion  et  indignes  de  toute  grâce  et  rémission.  Mesme. 
ment  de  ce  qu'ilz  n'ont  nostre  souveraineté  en  crainte, 
ne  en  révérence.  Sur  lesquelles  choses  après  aucunes 
lamentables  supplicacions  et  requestes  que  nous  font 
de  jour  en  jour  plusieurs  de  noz  vassaulx  et  subgetz 
qui  de  ce  se  sont  à  nous  complains  et  dolus  et  encores 
complaignent  chascun  jour,  en  requérant  a  Dieu  nos- 
tre créateur  et  à  nous,  vengence  et  punicion  de  juste 
sang  et  innocent  si  cruellement  espandu.  Nous,  qui 
pour  les  faiz  et  œuvres  dessusdictes  autre  chose  yma- 
giner  ne  penser  ne  povons ,  fors  seulement  la  subver- 
sion et  destruccion  de  nostredit  royaume  et  domina- 
cion   en  quoy  comme  nous  créons  les  dessusnommez 
ont  contendu ,  avons  fait  assembler  plusieurs  tant  de 
nostre  sang,  de  nostre  grant  conseil  et  de  nostre  par- 
lement, comme  d'autres  seigneurs,  barons,  nobles  et 
autres  de  nostre  royaume,  à  fin  de  adviser  et  délibé- 
rer les  voies  et  manières  comment  nous,  es  choses  des- 
susdictes pourrions  pourveoir  et  remédier  par  advis 
et  délibéracion.  Desquelles  après  plusieurs  voies  et 
autres  matières  en  ce  cas  ouvertes  et  advisées,  nous, 
qui  plus  ne  povons  souffrir  les  cruaultez  et  inaulx  des- 
snsdiz  ne  trespasser  soubz  dissimulacion,  afin  que  au 

derrenier  jour  du  jugement  divin  ne  soit  point  à  nous 
imputé  que  de  tout  nostre  cuer,  entre  les  autres  cures, 
charges  et  solicitudes  que  nous  avons  pour  nostredit 
royaume  et  nosdiz  subjectz  pour  entretenir  bonne  paix 
et  transquilité  estre  en  nostredit  royaume,  et  nosdiz 
subjectz  avecques  leurs  biens  voulons  demourer  en  paix 
et  transquilité  ,  nous  faisons  sçavoir  à  tous ,  que  tous 
ceulx  dessusnommez,  avecques  leurs  adhérens,  aliez, 
complices  et  récepteurs ,  nous  avons  déclairé  et  par 
ces  présentes  déclairons ,  estre  noz  ennemis ,  rebelles 
et  inobédiens ,  et  comme  telz  nous  les  avons  tenus  et 
réputez,  et  par  ces  présentes  nous  les  tenons  et  répu- 
tons.  Et  pour  ce  que  de  présent  nous  viennent  grandes 
ocupacions  tous  les  jours  à  Toccasion  de  la  guerre 
que  nous  avons  contre  noz  adversaires  de  nostredit 
royaume  et  ennemis  d'Angleterre,  en  laquelle  plusieurs 
nobles  et  autres  de  nostredit  royaume  sont  ocupez, 
nous  ne  povons  entendre   à  bouter  hors  iceulx  [de 
nostredit  royaume,  nous,  iceulx  dessus  nommez]* 

i .  Ces  mots  mis  entre  crochets ,  et  qui  sont  indispensables  au 
sens,  sont  omis  dans  notre  texte.  Nous  les  prenons  dans  le  ms. 
Sup'pl.  fr.  93.  Ce  qui  se  présente  ici  et  en  ([uelques  autres  endroits, 
où  le  texte  de  notre  manuscrit  a  évidemment  l'infériorité  sur  celui 
du  Suppl.  fr.  93,  semblerait  à  première  vue  infirmer  ce  que  nous 
en  avons  dit  dans  notre  préface.  Cependant  nous  persistons,  et, 
sans  donner  ici  nos  raisons ,  ce  qui  serait  trop  long ,  nous  nous 
contenterons  de  remarquer  que  cette  infériorité  en  question  ne 
s'applique,  en  général,  et  c'est  le  cas  ici,  qu'à  des  pièces  officielles 
et  non  au  corps  de  l'ouvrage.  Au  reste,  tout  porte  à  croire  que  le 
ms.  Suppl.  fr.  93  a  eu  cet  avantage  d'être  fait,  quant  à  la  trans- 
cription des  pièces,  sur  les  originaux  eux-mêmes.  Autrement,  com- 
ment donnerait-il  des  pièces  à  propos  desquelles  Monstrelet  se 
contente  de  dire  :  Je  m'en  tais  pour  cause  de  brièveté. 

avecques  tous  leurs  aliez ,  complices  et  adhérens  qui 
sont  et  seront  trouvez  avecques  eulx  et  en  leur  com- 
paignie,  avecques  tous  leurs  biens  quelzconques  quelz 
qu'ilz  soient,  et  là  où  on  les  pourra  trouver  et  sçavoir, 
avons  habandonné  et  par  ces  présentes habandonnons, 
et  donnons  licence  et  auctorité  à  noz  vrais  subjetz  et 
obédiens,  de  quelque  estât  ou condicion qu'ilz  soient, 
de  iceulx  envayr  par  voie  de  fait,  de  prendre,  de  saisir 
et  de  arrester,  tant  par  armes  comme  sans  armes,  avec- 
ques tous  leurs  biens,  et  de  les  occire  s  ilz  se  défendent, 
sans  ce  que  pour  ceste  cause  ilz  soient  prins,  empri- 
sonnez ou  autrement  arrestez  ne  rais  en  procès,  ordi- 
naire ne  hors  ordinaire,  par  quelzconques  justiciers  ou 
officiers  de  nostredit  royaume,  et  sans  ce  qu'il  leur  soit 
neccessité  de  sur  ce  avoir  grâce  ou  rémission  aucune. 
Si  donnons  en  mandement  au  bailU  d'Amiens  ou  à 
son  lieutenant,  par  nostre  présente  ordonnance,  qu'ilz 
facent  crier  solemnellement  deux  ou  trois  fois  chas- 
cune  sepmaine,  hault,  au  son  de  la  trompeté,  et  pu- 
blier en  toutes  les  bonnes  villes  et  ressors  d'icelles,  en 
souffrant  tous  noz  subgetz  et  obéissans  envayr  les  des- 
susdiz   par  voye  de  fait,  prendre,  saisir  et  arrester 
avec  tous  leurs  biens,  et  se  besoing  est  les  occire, 
comme  dit  est,  sans  pour  ce  faire  destourbier  ou  em- 
peschement  en  corps  ou  en  biens ,  mais  au  contraire 
se  aucun  destourbier  ou  empeschement  estoit  fait  pour 
ceste  cause  en  leurs  personnes  ou  en  leurs  biens, 
qu'ilz  les  facent  mectre  à  plaine  délivrance ,  et  que  es 
choses  dessusdictes,  leurs  circonstances  et  dépendances 
d'icelles,  ilz  entendent  diligemment,  et  tellement  que 
par  leur  négligence  aucuns  inconvéniens  ne  s'en  puis- 
sent ensuivir  ou  préjudice  de  nous  et  de  nostredit 

royaume  et  dominacion.  Auxquelz  aussi  mandons 
qu'ilz  facent  adjouster  foy  à  la  copie  et  transcript^  de 
ces  présentes  es  lieux  où  elles  ne  pevent  estre  portées, 
et  ainsi  le  voulons,  comme  à  l'original  foy  estre  adjous- 
tée.  En  tesmoing  de  ce,  nous  avons  mis  à  ces  présentes 
nostre  séel.  Donné  à  Paris,  le  xxx«  jour  d'aoust,  Tan 
de  grâce  mille  quatre  cens  et  seize,  et  de  nostre  règne 
le  xxxvl^  Ainsi  signées  :  Par  le  Roy,  à  la  relacion  de 
son  grant  conseil.  Ferron.  » 

Lesquelles  lectres  furent  solemnellement  publiées 
en  la  ville  d'Amiens,  environ  le  vu'  jour  de  septem- 
bre, et  puis  furent  envolées  à  tous  les  prévostz  du  bail- 
lyage  d'Amiens,  à  publier  es  lieux  de  leursdictes  pré- 
vostez.  Mais  pour  la  doubte  et  crainte  du  duc  Jehan 
de  Bourgongne,  lesdiz  prévostz,  c'estassavoir  de  Beau- 
quesne,  de  Monstereuil ,  de  Saint-Riquier  et  de  Dour- 
lens,  ne  les  osèrent  publier,  fors  seulement  en  leurs 
plais,  une  fois,  où  estoient  peu  de  gens. 

Et  tost  après,  Remonnet  de  La  Guerre  fut  envoyé  de 
par  le  Roy  et  de  parle  connestable,  à  Noion  etàNeelle, 
pour  défendre  le  pays ,  avecques  messire  Thomas  de 
Lersis,  bailli  de  Vermendois,  contre  les  gens  du  des- 
susdit duc  de  Bourgongne.  Si  commença  lors  la  guerre 
du  tout  à  estre  ouverte  et  esmeue  entre  icelles  parties 
sur  la  marche  devant  dicte,  et  en  diverses  parties  et  au- 
tres lieux  ou  royaume  de  France.  Et  pour  vray,  quant 
les  ^ens  du  Roy  povoient  prendre  ne  actaindre  aucun 
des  gens  d'icellui  duc,  peu  en  eschapoit,  feussent  no- 
bles ou  autres,  qu'on  ne  les  meist  à  mort  par  justice,  et 
es  mains  des  ofticiers  de  Noiom  et  des  gouverneurs 
d'icelle  ;  et  estoient  exécutez  tout  oultre. 

CHAPITRE  CLX. 


Comment  le  duc  Jehan  de  Bourgongne  multiplia  ses  gens  d*armes.  Le 
mariage  du  seigneur  de  La  Trimoille.  Et  Parmée  que  le  duc  de  Cla- 
rence  fist  pour  Harfleur. 

Or  est  vérité  que  le  duc  de  Bourgongne,  sachant  la 
publicacion  desdiz  mandemens  royaulx  estre  grande- 
ment ou  préjudice  et  deshonneur  de  lui  et  de  ses  gens, 
fut  plus  que  par  avant  troublé  et  indigné  contre  ceulx 
qui  gouvernoient  le  Roy,  et  pour  tant  de  plus  en  plus 
acrut  et  multiplia  ses  gens  d'armes  et  leur  consenti  à 
menger  son  propre  pais,  le  Cambrésis,  Tiérace,  Ver- 
mendois ,  Santers  et  toute  la  terre  estant  dessoubz  le 
Roy  entour  la  rivière  de  Somme  jusques  à  la  mer  et 
vers  le  Crotoy  et  Moustereul.  Et  pour  lors  justice  estoit 
petitement  gardée  et  soustenue  en  icelles  parties.  Les 
puissans,  nobles  et  autres ,  traictoient  cruelement  les 
gens  d'église  et  le  povre  peuple.  Et  quant  aux  pré- 
vostz, sergens  et  autres  officiers  royaulx,  peu  ou  néant 
osoient  exécuter  leurs  offices.  Et  au  regart  des  mar- 
chans,  ilz  n'osoient  mener  leurs  marchandises  hors 
des  bonnes  villes  et  fortresses ,  si  non  par  tribut  ou 
sauf-conduit,  ou  soubz  aventure  de  perdre  corps  et 

biens. 

En  ce  temps  la  duchesse  de  Berry,  doagère,  espousa 
le  seigneur  de  La  Trémoille,  qui  point  n'estoit  aymé 
du  duc  de  Bourgongne.  Et  pour  tant  que  icelle  du- 
chesse estoit  de  son  héritage  contesse  de  Boulonnois, 
envoya  icellui  duc,  le  seigneur  de  Fosseux,  alors  gou- 
verneur d'Artois,  en  la  ville  de  Boulongne  pour  icelle 

saisir  et  meclre  on  sa  main.  Et  fut  ceste  chose  ainsi 
faicte.  Mais  en  icelle  demoura  capitaine  commis  de 
par  le  Roy,  le  seigneur  de  Moreul,  contre  les  \nglois. 
Item,  en  ces  jours  le  duc  de  Clarence,  frère  du  roy 
d'Angleterre,  se  parti  du  port  de  Sandvicli,  à  tout  trois 
cens  vaisseaulx  d'armes  pleins  d'Anglois,  lesqudz  d 
fist  mectre  et  conduire  au  port  de  Harfleur  en  Nor- 
raendie ,  et  là  par  bataille  forte  et  puissante  destruis. 
le  navire  des  François ,  qui  long  temps  avoient  este  a 
siège  devant  icelle  ville  par  le  connestable  de  France. 
Et  là  furent  mors  grant  partie  de  ceuk  qui  estoient 
dedens  ledit  navire.  Et  après  que  icellui  duc  eust  re- 
garny  de  vivres  et  de  gens  icelle  ville,  s'en  retourna  en 
Angleterre,  très  joieux  de  sa  bonne  fortune. 

CHAPITRE   CLXI. 

Comment  les  roys  d'Alemaigne  et  d'Angleterre  vindrent  à  Calais,  ou- 
""lûeu  ala  le  dnc  de  Bourgongae  .ers  eulx.  et  des  besongnes  qu,  se 
y  firent. 

En  oultre,  environ  la  saint  Remy  '  de  cest  an  mil 
quatre  cens  et  seize,  vindrent  d'Angleterre  à  Calais  les 
roys  d'Alemaigne  et  d'Angleterre,  acompaignez  de 
Prande  seigneurie.  Auquel  lieu  de  Calais  ala  devers 
eulx  le  duc  ,lehan  de  Bourgongne,  lequel  fut  receu 
moult  honnorabiement.  Et  le  duc  de  Clocestre,  frère 
dudit  roy,  vint  à  Saint-Omer  tenir  hostage  ou  heu 
dudit  duc  de  Bourgongne,  et  là  par  le  conte  de  Cbar- 
rolois  fut  grandement  receu,  et  aussi  par  autres  grans 
sei-neurs  c^ui  estoient  à  ce  commis.  ïoutesfoiz  ledit 


i.  Le  1"  octobre. 

conte  de  Charrolois  ala  lendemain  veoir  ledit  duc  de 
Clocestre  à  son  liostel,  pour  lui  complaire  et  faire  com- 
paignie,  acompaigné  d*aucuns  seigneurs  de  son  con- 
seil. Mais  quant  il  vint  en  la  chambre  dudit  duc,  icel- 
lui aiant  l'espaule  tournée  vers  lui,  parlant  à  aucuns 
de  ses  Anglois,  point  ne  se  prépara  à  faire  révérence  à 
icellui  conte  comme  il  appartenoit,  et  encores  ce  qu'il 
en  fist  fut  en  brief,  disant  :  «  Bien  veignant  beau  cou- 
sin, »  sans  venir  à  l'encontre  de  lui,  ains  parla  grant 
espace  ausdiz  Anglois.  Dont  ledit  conte  de  Charrolois, 
non  obstant  sa  jeunesse,  n'en  fut  pas  bien  content, 
combien  que  pour  le  présent  n'en  montrast  nul  sem- 
blant. 

En  après,  le  duc  de  Bourgongne  estant  à  Calais  fut 
1res  instamment  requis  du  roy  d'Angleterre  qu'il  se 
voulsist  déporter  d'estre  en  aide  au  roy  de  France  à 
rencontre  de  lui ,  par  condicion  qu'il  partiroit  à  au- 
cunes des  conquestes  qu'il  feroit  en  France ,  et  avec- 
ques  ce  ledit  roy  d'Angleterre  lui  promectroit  de  riens 
entreprendre  sur  toutes  ses  seigneuries,  ne  de  ses  aliez 
et  bien  vueillans.  Laquelle  requeste  ne  lui  fut  point 
accordée  par  ledit  duc.  Mais  les  trêves  qui  paravant 
avoient  esté  accordées  par  ledit  duc  et  par  lui,  furent 
lors  ralonguées  jusques  à  la  saint  Michel  l'an  mil  qua- 
tre cens  dix-neuf.  Et  avecques  ce ,  comme  je  fuz  in- 
formé, ledit  duc  de  Bourgongne  releva  et  fist  hommage 
audit  roy  d'Alemaigne  de  ses  contez  de  Bourgogne  et 
d'Alos.  Et  après  qu'il  eut  séjourné  en  la  ville  de  Calais 
et  besongné  et  fait  ce  pour  quoy  il  y  estoit  aie,  pre- 
nant congié  au  dessusdit  roy,  s'en  retourna  à  Saint- 
Omer,  et  pareillement  s'en  retourna  ledit  duc  de  Clo- 
cestre, de  Saint-Omer  en  la  ville  de  Calais. 

Pour  lequel  voyage  ainsi  fait  par  ledit  duc  de  Bour- 
aongne,  le  roy  de  France  et  son  conseil  furent  moult 
esmerveiUez,  et  lenoient  writablement  que  icellui  duc 
se  feust  du  tout  allé  avec  le  roy  d'Angleterre  ou  préju- 
dice du  roy  de  France  et  de  sa  seigneurie. 

CHAPITRE   CLXII. 

Comment  le  duc  de  Bourgongne  ala  à  Valencie.mes  devers  le  Danlplnn 
beau-ni.  du  conte  de  Hajnnau,  et  les  seremeus  qu  >lz  firent  1  un  a 
r  autre. 

Item,  après  le  retour  du  duc  de  Bourgongne  de  la 
ville  de'  Calais,  le  due  Guillaume  conte  de  Haynnau 
envoya  devers  lui  ses  ambaxadeurs  lui  requerre  qu'd 
voulsist  aler  vers  son  beau-filz  le  Daulphin  S  laquelle 
requeste  il  refusa  pour  ce  que  par  plusieurs  foiz  il 
avoit  envoyé  en  Holande  devers  le  duc  Guillaume,  son 
beau-frère,  en  lui  requérant  qu  il  amenast  ledit  Daul- 
phin par  deçà,  ce  que  point  n'avoit  voulu  faire  à  sa 
première  requeste.  Toutesfoiz  ledit  Dauphin  renvoya 
devers  ledit  duc  de  Bourgongne  lectres  escriptes  de  sa 
main  par  lesquelles  il  le  mandoit  qu'il  alast  devers  lui 
à  Valenciennes.  Lequel  duc  promist  au  message  de  y 
aler,  et  y  ala  le  xii"  jour  de  novembre.  A  Fencontre 
duquel  ala  le  duc  Guillaume  hors  de  Valenciennes  Tes- 
pace  d'une  lieue,  amenant  icellui  vers  le  Daulphin. 
Et  lendemain  furent  faictes  entre  le  Daulphin ,  le  duc 
de  Bourgongne  et  le  duc  Guillaume,  les  choses  cy-après 
déclairées,  en  la  présence  de  la  dame  de  Haynnau,  du 

1.  Jean  de  France.  Il  avait  épousé,  en  1404,  Jaqiieline  de  Ba- 
vière, fille  de  Guillaume  de  Bavière,  comte  de  Hainaut. 

conte  de  Charrolois  et  du  conte  de  Conversent,^  et 
plusieurs  autres  notables  chevaliers  €t  escuiers  et  du 
grant  conseil  des  trois  parties. 

Premièrement.  Le  duc  de  Bourgongne  offry  lui  et 
son  service  à  icellui  Daulphin,  jura  et  promist  à  servir 
le  Hoy,  son  père,  et  lui,  de  tout  son  povoir  contre 
tous  leurs  adversaires.  Laquelle  promesse  ledit  Daul- 
phin receut  très-agréablement,  et  avecques  ce  jura 
pareillement  et  promist  au  duc  de  Bourgongne ,  ledit 
Daulphin,  de  lui  aider,  porter  et  défendre  de  tout  son 
povoir  contre  tous  ses  adversaires  et  malvueillans  à 
lui  et  à  ses  subjectz.  En  après  ledit  Daulphin  requist 
très  affectueusement  audit  duc  de  Bourgongne,  qu'il 
aidast  le  Roy  à  garder  et  défendre  le  royaume  contre 
ses  ennemis  d'Angleterre.  Laquelle  chose  lui  promist 
et  jura  ledit  duc  de  Bourgongne.  En  oultre  requist  le- 
dit Daulphin  audit  duc  de  Bourgongne,  qu'il  voulsist 
entretenir  bonne  paix  oudit  royaume.  A  laquelle  re- 
queste respondi  le  duc  de  Bourgongne,  que  ce  fesoit-il 
voulentiers  et  qu'il  ne  vouloit  mal  à  quelque  personne, 
mais  vouloit  tenir  paix  aux  grans  et  aux  petis,  excepté 
le  roy  Loys.  De  laquelle  response  le  Daulphin  fut  bien 
content,  et  promist  audit  duc  de  Bourgongne,  que  se 
il  lui  sembloit  bon  aucune  chose  estre  à  oster  ou  ad- 
jouster  en  la  p^ix  derrenièrement  faicte ,  que  ce  il  fe- 
roit  faire,  tant  au  regard  des  choses  passées  devant 
ladicte  paix,  comme  depuis.  Après,  lesdiz  seigneurs  et 
la  dame  de  Haynau  jurèrent  et  promirent  audit  duc 
de  Bourgongne  que  de  ce  faire  ilz  feroient  leur  loyal 
povoir.  Et  avecques  ce ,  jurèrent  et  promirent  l'un  à 
l'autre,  ledit  duc  de  Bourgongne  et  le  duc  Guillaume, 
en  bonne  et  vraie  fraternité,  qu'ilz  mectroient  peine 

et  conseil  à  avoir  bon  gouvernement  es  personnes  du 
Roy  et  du  Daulptin,  et  que  eulx  deux  s'entretenroient 
et  porteroient  Tun  l'autre  en  leurs  honneurs  sans  au- 
cune division,  tant  en  absence  comme  en  présence, 
en  exposant  leurs  personnes  et  leurs  biens  à  entretenir 
les  choses  dessusdictes  au  prouffît  et  honneur  de  tout 
cedit  royaume.  Sauf  que  ledit  duc  Guillaume  disl, 
que  en  tant  que  touchoit  les   guerres  de  France  et 
d'Angleterre,  ses  prédécesseurs  ne  s'en  esloient  aucu- 
nement entremis,  et  pour  ce  n'avoit-il  pas  entencion 
de  faire  autrement  qu'ilz  avoient  fait ,  pour  double 
qu'il  n'en  venist  aucun  mal  à  ses  pays.  Et  en  après , 
promist  ledit  duc  Guillaume  audit  duc  de  Bourgongne, 
qu'il  ne  mectroit  point  ledit  Daulphin  en  la  puissance 
d'aucune  personne  que  tousjours  il  n'en  feust  bien 
seur,  pour  entretenir  lesdictes  promesses.  Et  avec  ce 
promist  que  dedens  quinze  jours  qu'il  seroit  devers  la 
Royne,  il  manderoit  le  duc  de  Bourgongne  pour  avoir 
bon  traictié  et  amitié  avecques  elle,  pour  le  bien  du 
Roy  et  de  tout  son  royaume. 

Et  après  toutes  les  promesses  dessusdictes ,  le  duc 
de  Bourgongne,  à  tout  ses  gens,  s'en  retourna  àDouay. 

CHAPITRE    CLXIII. 

Comment  le  duc  Guillaume  àe  Ilaynnau  mena  son  beau-filz  le  Daulphin 
jusques  à  Compiengne,  en  entencion  de  le  mener  à  Paris  et  le  rendre 
au  roy  son  père.  Lequel  Daulphin  trcspassa  audit  lieu  de  Compiengne. 

Le  xni''  jour  de  novembre  le  duc  Guillaume  remena 
son  beau-filz  monseigneur  le  Daulphin  en  son  chaslel 
au  Quesnoy.  Auquel  lieu  furent  envoiez  plusieurs  am- 
baxadeurs  de  divers  Estatz  de  par  le  Uoy  et  la  Royne, 

afin  que  icellui  Daulphin  alast  à  Paris  devers  le  Roy 
son  père.  ïoutesvoies  il  demoura  audit  lieu  du  Ques- 
iioy  jusques  après  la  Nativité  Jhésucrist.  Et  après,  icel- 
lui'duc  Guillaume  mena  icellui  Daulphin  à  Saint-Quen- 
lin  en  Vermandois,  où  ilz  actendirent  la  Royne  jusques 
après  les  Roys.  Et  pour  tant  qu'elle  ne  voult  point  aler 
en  ladicte  ville  de  Saint-Quentin,  le  Daulphin  fut  mené 
par  ledit  duc  Guillaume  en  la  ville  de  Compiengne,  et 
là  seloga  en  l'ostel  du  roy  son  père.  Duquel  lieu,  tan- 
tost  après,  la  dame  de  Haynnau  amena  sa  fille  la  Daul- 
phine,  à  grant  compaignie.  Et  après  ce,  la  Royne,  à 
grant  estât,  vint  de  Paris  à  Senlis,  acompaignée  du 
duc  de  Touraine  son  filz,  et  du  duc  de  Bretaigne  son 
beau-filz,  avecques  le  grant  conseil  du  Roy.  Esquelz 
jours  vint  le  jeune  duc  d'Alençon  et  aucuns  autres  sei- 
gneurs avec  lui,  acompaignez,  et  vindrent  à  Com- 
piengne devers  le  Daulphin,  auquel  ilz  firent  très  grant 
honneur.  Et  adoucies  seigneurs  commencèrent  à  traic- 
ter,  en  envolant  ambaxadeurs  de  Compiengne  a  Senlis. 
Et  lors  la  dame  de  Rolande  mena  la  Daulphine  sa  fille, 
à  Senlis,  vers  la  Royne,  et  après  qu'elles  eurent  esté 
l'une  avecques  l'autre  en  grant  léesse,  elles  retournè- 
rent en  ladicte  ville  de  Compiengne.  Et  la  Royne  et  sa 
compaignie  retournèrent  à  Paris,  et  là  actendirent  le 
duc  Guillaume  et  le  conseil  du  Daulphin ,  avec  les- 
quelz  alèrent  les  ambaxadeurs  du  duc  de  Bourgongne. 
Et  est  vérité  que  en  ces  jours  ledit  Daulphin  envoia 
ses  lectres  aux  bailliz  d'Amiens  et  de  Vermendois  et 
autres  lieux,  scellées  de  son  grant  seel,  contenans 
(lu'ilz  feissent  publier  que  tous  gens  de  guerre  ces- 
sassent de  leurs  rapines  et  se  retrayssent,  sur  peine  de 
confiscacion  de  corps  et  de  biens.  Lesciuelles  lectres 

proufitèrent  peu  au  peuple,  car  pour  laut  ne  laissèrent 
point  iceulx  gens  d'armes  à  tenir  les  champs. 

Et  le  mardi  pénultime  jour  de  mars,  le  duc  Guil- 
laume, conte  deHaynnau,  estant  à  Paris,  dist  en  pleine 
audience  du  conseil  du  Roy,  qu'il  raectroit  ensemble 
le  Daulpliin  et  le  duc  de  Bourgongne  dedens  Paris,  ou 
il  remenoit  icellui  Daulpliin  en  son  pays  de  Haynnau, 
se  autrement  n'y  estoit  pourveu  par  le  Roy  et  son 
conseil,  à  la  réparacion  et  paix  du  royaume.  Par  quoy 
Tu  conclud  par  le  conseil  du  Roy,  que  le  dessusdit  duc 
Guillaume  seroit  arresté,  jusques  à  ce  qu'il  auroit  mis 
le  Daulpliin  en  Paris  et  rendu  au  Roy  son  père.  La- 
quelle cliose  fut  secrètement  noncée  au  duc  Guillaume 
par  ung  sien  amy.  Et  pour  ce,  lendemain  très  matin,  il 
feigny  soy  aler  à  Saint-Mor  des  Fossez  en  pèlerinage  et 
retourner  à  Paris,  mais  il  s'en  ala  hastivement,  lui 
troisième,  à  Compiengne  où  estoit  le  Daulphin,  son 
beau-filz,  lequel  il  trouva  fort  malade.  De  laquelle 
maladie  il  trespassa  le  jour  de  Pasques  fleuryes  \  Et 
avoit  une  apostume  près  de  l'oreille,  laquelle  se  creva 
dedens  son  corps  et  l'estrangla.  Et  après  sa  mort  fut 
mis  en  ung  sarcus  de  plomb  et  fut  enterre  à  Saint-Cor- 
nille,  présent  le  duc  Guillaume,  sa  femme,  et  sa  fille  la 
Daulpliine.  Pour  l'âme  duquel  ilz  donnèrent  pour  Dieu 
très  grant  somme  de  pécune.  Et  après  retournèrent  en 
Haynnau  à  très  grant  tristesse. 

Et  alors  fut  très  grande  renommée  que  ledit  Daulphin 
avoit  esté  empoisonné  par  aucuns  de  ceulx  qui  adonc 
gouvernoient  le  Roy,  pour  tant  que  icellui  estoit  fort 
alyéau  duc  de  bourgongne;  comme  son  frère  précédent. 

1.  Le  4  avril  1417. 

.     CHAPITRE  GLXIV. 

Comment  ceulx  de  Naples  se  révoltèrent  contre  le  roy  Jaques,  conte  d 
La  Marche,  et  lui  firent  guerre,  et  comment  ilz  prindrent  la  royne,  c 
ce  qui  depuis  en  survint. 

En  ce  temps  se  rebellèrent  et  s'esmeurent  les  Néa- 
politains  contre  le  roy  Jaques,  conte  de  La  Marche, 
et  le  cuidèrent  prendre  et  emprisonner,  mais  il  en 
avoit  esté  aucunement  adverti,  si  se  mist  hors  de  leurs 
mains,  .de  temps  et  de  heure.  Si  prindrent  la  royne 
Jehanne,  sa  femme,  en  la  cité  de  Naples,  et  menèrent 
grosse  guerre  audit  roy  et  à  ceulx  qui  tenoient  son 
parti.  Si  fut  prins  son  connestable  et  le  seigneur  de 
Saint-Maurisse,  beau-père  audit  connestable.  Et  pour 
estre  mieulx  asseur,  se  fist  ledit  roy  mener  par  ung 
brigacien,  en  mer,  au  Chastel  de  l'OEf,  et  laissa  gar- 
nison de  ses  gens  au  Chastel  neuf.  Et  dura  celle  guerre 
jusques  au  xxvii"  jour  d'octobre  ensuivant ,  que  la 
paix  se  fist,  moiennant  que  tous  les  François  estans 
oudit  royaume,  aians  estât  ou  office  en  icellui,  se  par- 
tirent  et  s'en  retournèrent  chascun   en   son  pays, 
excepté  ceulx  qui  seroient  commis  à  servir  le  corps 
dudit  roy,  en  bien  petit  nombre.  Et  après  celle  paix 
faicte,  retourna  ledit  roy  au  Chastel  neuf  et  la  royne 
aussi.  Ouquel  chastel  lui  fut  desdiz  Néapolitains  le  se- 
rement  renouvelé,  de  le  tenir  comme  leur  roy  toute  sa 
vie,  sans  ce  qu'il  deust  avoir  nul  gouvernement  dudit 
royaume,  et  lui  fut  son  estât  ordonné  pour  sa  personne, 
de  gens,  de  clievaulx  et  autres  choses,  tout  au  plaisir 
desdiz  Néapolitains. 

En  après,  le  jour  que  ledit  roy  Jaques  arriva  au  Chas- 
lel  neuf  après  ladicte  paix  faicte,  ceulx  de  ladicte  cité 
de  Naples  firenl  grant  fesle  et  menèrent  grant  joye,  et 
alumèrent  parmy  la  ville  feux  et  torches,  et  lendemain 
furent  les  dames  et  les  damoiselles  de  la  cité  danser 
audit  chastel,  et  y  menèrent  grant  joye.  Mais  au  tiers 
jour  fu  le  roy  si  court  tenu,  que  nul  ne  povoit  parler  a 
lui  si  non  en  la  présence  de  ceulx  qui  de  lui  avoient 
le  gouvernement,  et  ne  porent  les  gentilz  hommes  de 
France  prendre  congié  à  lui.  Et  tantost  après  mirent  la 
royne  en  ce  parti,  pour  doubteque  eulx  deux  ensem- 
ble ne  feussent  maistres  des  gouverneurs.  Ettoutesfoiz, 
pour  leur  serement  acquiter,  ilz  tindrent  l'un  et  l'autre 
pour  leur  roy  et  pour  leur  royne,  mais  ilz  gouvernèrent 
eulx  et  leur  royaume  du  tout  a  leur  plaisir.  Et  fut  le 
chef  de  tous  ces  rebelles  et  vilains  traistres,  ung  ancien 
homme  de  la  plus  riche  et  puissant  lignée  de  Naples, 
nommé  Hennequin  Mourmil,qui  estoit  cellui  en  qui  le 
roy  avoit  plus  grant  fiance  de  tous  les  Ytaliens.  Et  fut 
icellui  roy,  grant  espace  tenu  en  ce  point,  et  en  fin  leur 
eschappa  et  fu  conduit  par  mer  ou  pays  de  Tarente  qui 
lui  estoit  donné,  et  puis  s'en  party  et  fut  du  tout  dé- 
bouté dudit  royaume.  Et  y  ala  depuis,  lui  et  le  duc 
d'Anjou  filz  du  roy  l.oys,  et  fut  reçeu  en  la  cité  d'An- 
verse,  mais  il  n'y  eut  point  longuement  esté  quand  il 
l'en  convint  partir.  Et  fut  enchacé  par  le  roy  d'Arra- 
gon,  et  du  tout  débouté  d'icelle  seigneurie.  Car,  avec 
L  rébellion  de  ses  subgetz,  la  royne  sa  femme,  qui  estoit 
vielle  et  de  diverse  condicion,  n'estoit  pas  bien  con- 
tente de  lui,  pour  ce  qu'elle  avoit  esté  advertie  qu'il 
estoit  amoureux  de  aucunes  jeunes  dames  du  pays 
plus  (lu'il  n'estoil  d'elle.   Et  ainsi  pour  pareil  cas  y 

avoient  esté  les  nobles  qu'il  avoit  menez  avecques  lui 
du  royaume  de  France  *. 

CHAPITRE  CLXV. 

Comment  le  conte  Durset  qui  se  tenoU  à  Harfleur  fist  une  clievaulchée 
ou  pays  de  Caulx,  lequel  fu  combatu  des  François.  Et  du  conte  de 
Savoie  qui  fu  fait  duc. 

En  ce  temps  le  conte  Durset  qui  se  tenoit  à  Hare- 
fleur,  se  mist  sus  à  un  certain  jour,  à  tout  bien  quatre 
mille  combatans  Anglois,  étala  courir  devant  Rouen  et 
delà  ala  environner  le  pays  de  Caulx,  où  il  fut  par  trois 
jours  et  y  fist  de  très  grans  dommages  par  feu  et  par 
espée.  Mais  ce  pendant  s'assemblèrent  les  garnisons  et 
nobles  du  pays,  avecques  le  seigneur  de  Villequier,  et 
tant  qu'ilz  furent  bien  quatre  mille  comme  estoient  les 
Anglois.  Si  se  rencontrèrent  assez  près  de  Valmont,  et 
promptement  les  François  leur  coururent  sus  très  vail- 
lamment, etbrief  les  mirent  en  desroy.  Si  en  demoura 
sur  la  place  bien  huit  cens,  et  les  autres,  avec  ledit 
conte,  se  retrairent  en  ung  jardin  qui  estoit  environné 
de  fortes  haies  d'espines,  et  là  se  tindrent  le  surplus  du 
jour,  que  lesdiz  François  ne  les  povoient  avoir,  combien 
qu'ilz  s'en  meissent  en  peine,  et  quant  ce  vint  le  soir, 
ilz  se  retrahirent  pour  eulx  rafreschir  en  ung  village 
qui  estoit  au  plus  près.  Mais  le  dessusdit  conte  Durset, 
redoubtant  la  journée  du  lendemain,  se  parti  dudit  lieu 

1.  La  chronique  Corel.  IG  (f.  3o7)  rapporte  les  mêmes  faits, 
presque  dans  les  mêmes  termes,  et  comme  les  dates  y  sont  encore 
plus  précises ,  on  peut  c(mjcclurer  que  son  récit  est  la  base  de 
celui  de  Monslrclel. 

avecques  ses  gens,  environ  le  point  du  jour,  et  se  tira 
pour  retourner  à  Harefleur.  Laquelle  départie  les  Fran- 
çois sceurent  assez  tost,  lesquelz  de  rechef  les  poursui- 
rent  et  rataindirent  sur  les  marches  à  deux  lieues  dudit 
Harefleur.  Si  les  assaillirent  ainsi  comme  devant,  mais 
par  ce  que  iceulx  François  n'estoient  pas  tous  ensem- 
ble, furent  desconfis,  et  en  y  eut  mors  sur  la  place 
bien  douze  cens,  entre  lesquelz  fut  le  principal  le 
seigneur   de  Villequier  et  plusieurs  nobles  du  pays 

avec  lui. 

Item,  en  cest  an  le  roy  d'Alemaigne,  au  retour  de 
son  voyage  de  France  et  d'Angleterre,  passa  par  Lion 
sur  le  Rosne,  où  il  volt  faire  de  Ame  de  Savoie  ung  duc. 
Mais  les  officiers  du  roy  de  France  là  estans,  ne  lui  voul- 
drent  point  souffrir ,  et  pour  ce  s'en  parti  moult  indi- 
gné, et  le  ala  faire  duc  en  ung  petit  chastel  delà  la  ri- 
vière du  Rosne  qu'on  appelle  Moullet,  qui  siet  en  l'Em- 
pire. Et  est  vérité  que  quant  il  se  parti  de  son  pays 
pour  venir  en  France,  il  avoit  tousjours  tenu  le  parti 
contraire  au  duc  de  Bourgongne,  par  le  moien  et  en- 
hort  de  Loys  duc  en  Bavière,  frère  de  la  royne  de 
France,  et  autres  ambaxadeurs  tenans  la  partie  d'Or- 
léans, mais  quant  ledit  roy  des  Rommains  fut  retourné 
en  son  pays,  il  eut  voulenté  toute  contraire,  et  aymoit 
mieulx  la  partie  de  Bourgongne  que  celle  des  François. 

DE  L'AN  MCCCCXVII. 

[Du  M   avril  1417  au  27  mars  1418.] 


CHAPITRE  CLXVI. 

Comment  le  duc  Guillaume  de  Haynnau  mourut  en  son  chastel  de  Bou- 
Chain.  Et  de  la  guerre  que  fist  Jehan  de  Bavière  à  sa  mèpce,  fille  du 
duc  Guillaume. 

Au  commencement  de  cest  an,  le  duc  Guillaume, 
conte  de  Haynnau,  et  sa  femme,  après  leur  retour  de 
Compiengne  vindrent  à  Douay  devers  le  duc  de  Bour- 
gongne, ouquel  lieu  eurent  parlement  ensemble  sur 
les  besongnes  et  responses  que  ledit  duc  Guillaume 
avoit  eu  à  Paris  avecques  la  royne  et  le  conseil  du 
Roy.  Lequel  parlement  fine  icellui  duc  Guillaume  re- 
tourna en  son  chastel  à  Boucbain,  ouquel  lieu  lui  print 
une  maladie  de  laquelle  il  mourut  en  briefz  jours  après  '  ; 
et  fut  son  corps  porté  à  Valenciennes  et  enterré  en 
l'église  des  Frères  mineurs.  Et  délaissa  de  lui  et  de  sa 
femme  une  seule  fille,  nommée  Jaqueline  de  Bavière, 
laquelle  fut  sa  vraie  héritière  et  saisit  toutes  les  sei- 
gneuries que  ledit  duc  tenoit  au  jour  de  son  trespas. 
Toutesfoiz  Jehan  de  Bavière,  son  oncle  de  par  son 
père ,  mist  plusieurs  empeschemens  en  icelle  succes- 

1  Le  31  mai  1417.  La  chronique  Cord.  16  dit  que  le  bruit 
courait  qu'il  avait  été  empoisonné  par  les  Armagnacs,  ainsi  que  le 
Dauphin  Jean.  «  Et  s'en  retourna  en  son  pais  de  Haynau  auquel 
il  morubien  prochainement  aprèf.  Et  fu  commune  renommée  que 
ilz  furent  tous  deux  empoisonnez  desdiz  Arm.gnas.  .  (Fol.  35».; 

sion,  disant  (jne  Ton  lui  avoit  fait  petite  part  de  la  suc- 
cession de  feu  le  duc  Aubert  son  père,  et  aieul  à  la- 
dicte  Jaqueline  de  Bavière  sa  nièpce,  disant  oultre  que 
de  droit  ne  povoit  succéder  au  pays  de  Rolande.  Et  de 
fait  se  bouta  en  la  ville  de  Dourdrec  '  par  le  consen- 
tement des  liabitans,  et  aussi  en  aucunes  autres,  les- 
quelles le  tindrent  à  seigneur.  Et  depuis  lui  commença 
à  faire  guerre  ouverte.  Et  peu  de  temps  après  remist 
en  la  main  de  notre  Saint-Père  le  pape ,  son  éveschié 
de  Liège,  ou  lieu  duquel  y  fut  conmiis  Tévesque  de 
Régence'.  Et  fist  celle  résignacion  afin  d'avoir  meilleur 
droit  contre  sadicte  nièpce.  Et  après  espousa  la  du- 
chesse de   Luxembourg,  laquelle  paravant  avoit  eu 
espouse  le  duc  Antlioine  de  Brabant,  frère  au  duc  Je- 
han de  Bourgongne. 


I''  ' 


CHAPITRE  CLXYII. 

Comment  le  duc  Jehan  de  Bourgongne  envoya  ses  lectres  en  plusieurs 

bonnes  villes  du  royaume  de  France. 

En  ces  jours  le  duc  de  Bourgongne  envoya  ses  lec- 
tres patentes  avec  ses  lectres  closes  à  plusieurs  bonnes 
villes  du  royaume  de  France,  grandement  à  la  charge 
et  deshonneur  des  seigneurs  du  sang  royal  qui  pour 
lors  avoient  le  gouvernement  du  royaume ,  pour  les- 
dictes  bonnes  villes  actraire  de  son  parti  pour  lui 

1 .  Dordrecht,  en  Hollande. 

2.  L'évesqiie  de  Régence^  en  latin  Rhegiensis.  C'est  Reggio,  en 
Calabre.  Jean  VI  de  Walenrode,  évcque  de  Reggio,  arriva  à  Tévê- 
ché  de  Liège  par  la  démission  de  Jean  V  ou  Jean  de  Bavière,  non 
pas  en  1417  comme  ledit  Monstrelet,  mais  en  1418  (voy.  le  GalL 
chr.,i.  III,  col.  902). 

mesmes  avoir  le  gouvernement  dudit  royaume.  Et  y 
sont  ramenteuz  tous  les  fais  du  temps  passé,  de  lui  et 
des  seigneurs  dessusdiz,  à  la  charge  et  deshonneur  de 
lune  des  parties  et  à  Tonneur  de  l'autre.  Et  furent 
lesdictes  lectres  envoiées  es  villes  de  Moutereul,  de 
Saint-Riquier,  d'Âbbeville,  de  Dourlens,  d^ Amiens,  de 
Corbie,  de  Saint-Quentin,  de  Roye,  de  Montdidier, 
de  Beauvais,  et  en  plusieurs  autres  lieux.  Et  par  le 
moien  d'icelles  y  eut  plusieurs  bonnes  villes  et  com- 
munaultez  qui  très  fort  furent  esmeuz  contre  ceulx 
qui  gouvernoient  le  Roy. 


CHAPITRE  CLXVIII. 

Comment  sire  Loys  Bourdon,  chevalier,  fut  prins  et  exécuté.  Et  de  la 
royne  de  France  qui  fut  envoiée  à  Tours. 

En  ce  mesme  temps,  la  royne  de  France  estant  au 
Bois  de  Vincennes,  où  elle  lenoit  son  estât,  fut  visitée 
par  le  Roy  son  seigneur  et  mary.  Et  ainsi  qu'il  retour- 
noit  à  Paris,  vers  le  vespre,  il  encontra  messire  Loys 
Bourdon,  chevalier,  alant  de  Paris  audit  bois  de  Vin- 
ciennes ,  lequel  en  trespassant  assez  près  du  Roy  s'in- 
clina en  chevauchant  et  passa  oultre  assez  légèrement. 
Mais  tantost  le  Roy  envoia  après  lui  le  prévost  de  Pa- 
ris, et  lui  commanda  qu'il  le  prinst  et  le  meist  prison- 
nier. Lequel  prévost,  en  acomplissant  le  commande- 
ment du  Roy,  fist  son  devoir  et  print  ledit  chevalier. 
Si  le  fist  mener  à  Paris  et  puis  le  mist  en  chastellet , 
où  il  fut  par  le  commandement  du  Roy  fort  ques- 
tionné, et  depuis  fut  noyé  en  Seine  \ 

\  .  Cf.  le  Religieux  de  Saint-Denis,  t.  VI,  p.  71 . 

En  après,  aucuns  peu  de  jours  ensuivans,  par  Tor- 
donnance  du  Roy ,  du  Daulphin  et  des  gouverneurs 
du  royaume ,  la  Royne  dessusdicte ,  acompagnée  de 
sa  belle-seur  duchesse  en  Bavière  fut  envolée  l\  Blois 
et  depuis  à  Tours  en  Touraine ,  pour  là  demourer  en 
simple  estât.  Et  lui  furent  baillez  pour  la  conduire  et 
<-ouverner,  maîstre  Guillaume  Torel,  maistre  Jehan 
Picart  et  maislre  Laurens  du  Puis,  sans  le  consente- 
ment desquelz  elle  n'osoit  nulle  chose  besongner  ne 
entreprendre,  non  pas  escripre  unes  lectres  à  quelque 
personne  que  ce  feust.  Et  là  vesqui  grant  espace  de 
temps  en  grant  desplaisance,  de  jour  en  jour  acten- 
dantde  encorespis  avoir.  Et  avec  ce,  très-grant  finance 
qu'elle  avoit  à  Paris  en  plusieurs  lieux  lui  furent  ostez 
par  son  filz  le  Daulphin  et  ceulx  qui  le  gouvernoient. 
Lesquelz  trois  gouverneurs  dessusdiz  on  y  avoit  mis 
tout  à  propos  afin  qu'elle  ne  peust  riens  conduire  ne 
traicter  ou  préjudice  de  ceulx  qui  gouvernoient  le  Roy 
et  sondit  filz  le  Daulphin. 

CHAPITRE    CLXIX. 

Comment  messire  Raoul  de  Gaucourt  fut  mis  à  mort  lui  estant  bailli  de 
Rouen  ,  par  aucuns  de  la  communaulté  dudit  lieu  ;  et  ce  qui  en  ad- 
vint ' .  , 

En  ces  propres  jours,  par  Texortacion  d'aucuns  qui 
estoient  favorables  et  amoient  le  parti  du  duc  de  Bour- 
gogne, se  mirent  sus  par  manière  de  rébellion  aucuns 
meschans  gens  de  petit  estât  en  la  ville  de  Rouen,  des- 

i .  Cf.  le  chap.  du  Rel.  de  Saint-Denis  :  De  morte  haillivi  Rotho- 
magensis  (t.  VI,  p.  93). 

quelz  estoit  le  principal  ung  nommé  Alain  Blanchart, 
qui  depuis  fut  capitaine  d'icelle  ville  et  communaulté. 
Et  de  fait ,  alèrent  en  la  maison  du  bailli  royal  de  la- 
dicte  ville  de  Rouen ,  nommé  messire  Raoul  de  Gau- 
court, chevalier,  et  tous  armez  et  embastonnez  hurtè- 
rent  lourdement  à  son  huis,  disans  à  ceulx  de  dedens  : 
nous  voulons  céans  entrer  et  parler  à  monseigneur  le 
baiUi  pour  lui  présenter  ung  traistre  que  nous  avons 
maintenant  prins  en  la  ville.  Et  povoit  estre  adonc 
l'eure  de  dix  heures  de  nuit.  Ausquelz  fut  respondu 
par  les  serviteurs  dudit  bailli,  qu'ilz  meissent  leur  pri- 
sonnier seurement  jusques  au  lendemain.  Néantmoins 
par  leur  importunité,  tant  par  force  comme  autrement, 
ouverture  leur  fut  faicte.  Et  tantost  ledit  bailli  se  leva, 
et  affublé  d'un  grant  mantel,  vint  parler  à  eulx.  Et 
lors,  aucuns  de  leur  compaignie  qui  avoient  les  faces 
mucées  *  le  occirent  cruellement.  Et  après,  eulx  par- 
tans  de  là  s'en  alèrent  à  la  maison  de  son  lieutenant, 
nommé  Jehan  Léger,  et  le  mirent  aussi  à  mort,  et  puis 
de  là  alèrent  en  autres  lieux,  tant  qu'ilz  en  tuèrent  jus- 
ques à  dix.  Mais  aucuns  des  autres  officiers,  comme  le 
viconte  et  le  receveur,  de  ce  advertis  s'en  fuirent  au 
chastel,  où  ilz  furent  receuz  par  messire  Jaques  de 
Bourbon  qui  en  estoit  capitaine.  Et  lendemain  au  ma- 
tin s'assemblèrent  ceulx  du  commun  en  très  grant 
nombre  et  alèrent  en  armes  devant  ledit  chastel,  en 
entencion  d'entrer  dedens,  lequel  leur  fut  bien  défendu 
par  ledit  capitaine,  qui  avoit  avecques  lui  cent  soul- 
doiers  de  par  le  Roy  pour  garder  icellui  chastel.  Et  en 
la  fin  après  plusieurs  paroles  fut  Iraicté  à  eulx  que 


1.  La  figure  cachée  dans  leurs  chaperons. 
III 


12 


178  CHRONIQUE  L*^*'^] 

oudit  chastel  entreroient  seize  hommes  des  plus  nota- 
bles de  ladicte  ville  pour  parler  audit  capitaine  sur 
aucuns  affaires  qui  moult  leur  touclioient.  Lesquelz, 
après  ce  qu'ilz  y  furent  entrez,  se  excusèrent  moult 
fort  de  la  mort  dudit  bailli  et  des  autres,  et  aussi  toute 
la  communaulté  de  la  ville,  disans  que  moult  seroient 
joieux  se  les  malfaicteurs  estoient  congneuz  et  punis. 
Car  pour  ledit  homicide  craignoient  moult  le  Roy  et 
le  Daulphin  son  filz,  et  pour  ce  lui  requeroient  qu'il 
leur  baillast  ledit  chastel  a  garder.  Laquelle  requeste 
leur  fu  refusée.  Secondement,  requirent  que  la  porte 
du  chastel  vers  les  champs  feust  condempnée,  et  ce 
pareillement  leur  fut  refusé.  Tiercement,  dirent  que 
se  le  Roy  et  le  Daulphin,  avecques  leur  puissance,  vou- 
loient  entrer  en  leur  ville,  ilz  lui  refuseroient  Tentrée. 
Et  après  lui  prièrent  humblement  qu'il  voulsist  escu- 
ser  eulx  et  le  commun  devers  le  Roy  et  le  Daulphin, 
son  filz.  Ausquelz  le  capitaine  respondi  qu'il  les  excu- 
seroit  en  temps  et  en  lieu,  et  puis  leur  conseilla  qu  ilz 
feissent  ouverture  au  Roy  et  au  Dauphin  s'ilz  y  ve- 
noient.  Après  lesquelles  paroUes  les  dessusdiz  bour- 
gois  de  Rouen  entrèrent  en  leur  ville,  et  dedens  dix 
jours  ensuivans,  ce  qu'ilz  doubtoient  leur  advint.  Car 
le  filz  du  Roy,  partant  de  Paris,  à  tout  deux  mille  com- 
batans,  ala  au  Pont-de-VArche,  duquel  lieu  il  envoya 
Tarcevesque  de  Rouen  pour  les  exhorter  à  obéir  audit 
Daulphin.  Et  quant  il  fut  venu  à  la  porte,  il  trouva  là 
aucuns  des  chanoines  de  l'église,  en  armes  avec  les 
bourgois,    auxquelz  il  exposa  le   mandement   dudit 
Daulphin.  Et  ilz  respondirent  qu  ilz  avoient  tous  en- 
semble conclud  qu'en  la  ville  de  Rouen  point  n'en- 
treroit  à  tout  sa  puissance,  mais  s'il  y  vouloit  entrer  à 

petite  compaignie  et  payer  ses  despens,  ilz  estoient 
contens,  et  non  autrement.   Et  lors  ledit  arcevesque 
retourna  pardevers  le  Daulphin  quant  il  vit  qu'il  ne 
povoit  riens  besongner.  Si  lui  exposa  ce  qu'il  avoit  veu 
et  oy.  Et  après,  le  Daulphin  manda  Pierre  de  Bourbon, 
et  puis  s'en  ala  loger  à  Saincte-Katherine  du  Mont  de 
Rouen.  En  la  fin  dist  audit  de  Bourbon  :  «  Beau  cou- 
sin, alez  en  nostre  chastel,  et  par  la  porte  des  champs 
recevez  deux  cens  hommes  d'armes  et  autant  d'archers 
que  nous  vous  envoierons.  »  Laquelle  chose  fut  ainsi 
faicte.  Pour  quoy  ceulx  de  la  ville  furent  remplis  de 
grant  fureur.  Toutefoiz  dedens  trois  jours  ensuivans 
icellui  Daulphin  par  traictié  entra  à  Rouen,  à  tout  sa 
puissance,  et  ala  à  cheval  jusques  à  la  grande  église 
faire  son  oraison ,  et  fut  logié  oudit  chastel.  Et  huit 
jours  après  ce  qu'il  eut  traictié  avecques  ceulx   de 
Rouen,  en  les  confermant  en  obéissance  et  en  leur 
pardonnant  tous  leurs   forfais,  excepté  les  occisions 
dessusdictes,  il  se  parti,  à  toutes  ses  gens  paians  leurs 
despens,  et  retourna  à  Paris ,  où  il  ordonna  nouveau 
bailli  de  Rouen  le  seigneur  de  Gamaches ,  en  lui  com- 
mandant qu'il  prenist  vengence  de  tous  les  homicides 
trouvez  coulpables  par  bonne  informacion  de  la  mort 
de  son  prédécesseur.  Et  ainsi  fut  fait  d'aucuns.  Mais 
ledit  Alain  Blanchart  se  absenta  certaine  espace  de 
temps  et  depuis  retourna  en  ladicte  ville  de  Rouen,  où 
il  eut  grant  auctorité  et  grant  gouvernement,  comme 
cy-après  sera  déclairé. 

CHAPITRE   CLXX. 

Co„..„e„.  le  roy  Lovs  t.spas..  de  ce  siècle.  -  Le  go"verne«.en.  de. 
Co,..me.u  y^^^  .^^^  ,,„.p,ig„ics ,  et  autres  maUeres. 

En  ces  jours,  le  roy  Loys,  beau-père  du  Daulphin 
™ouru  '  ;  délaissa  troy s  enfans,  c  estassavo.  le  pre^ter 
non.mé  Loys,  qui  fut  roy  après  son  P^;  y^^"^'* 
René,  qui  depuis  fut  duc  de  Bar,  et  le  tiers  Cl.arle 
Et  si'  avoit  deux  filles,  dont  l'une  avoit  espo^eje 
Daulphin  dessusdit ,  et  la  seconde  nommée  Yolanl, 
^'avoit  que  deux  ans.  Pour  la  mort  duquel  icellu. 
Daulphin  fut  n.oult  affebli  de  conseil  et  d  aide. 

En  ces  tribulacions  regnoit  ung  moult  merveilleux 
gouvernement  en  plusieurs  parties  du  royaume  de 
Irance,  et  justice  n'estoit  obéye  en  quelconque  ma- 
nière que  ce  feust.  Et  aussi  les  eslrangers  tenans  la 
partie  du  duc  de  Bourgongne,  c'estassayoirGastelinas, 
bingin,  Jehan  du  Clau  et  les  autres  dessusnommez, 
régnoiênt  et  destroussoient  par  tous  les  lieux  et  pays 
où  ilz  aloient  et  repairoient,  tant  sur  les  nobles  que 
sur  les  non  nobles,  et  mesmement  sur  ceulx  tenans  la 
partie  du  duc  de  Bourgongne,  et  finablement  faisoient 
maulx  inestimables,  dont  le  peuple  estoit  très  fort  op- 
pressé. Toutesfoiz  iceulx  estrangers  alèrent  ou  pays  de 
Boulenois,  teiidans  à  rober  icellui  comme  ilz  avoient 
fait  ailleurs,  mais  aucuns  du  pays  s'assemblèrent  en  la 
compaignie  Victor,  bastard  de  Croy ,  et  tout  ensem- 

1 .  rouis  II,  duc  d'Anjou,  roi  de  Naples  et  comte  de  Provence, 
mourut  à  Angers  le  29  avril  1417. 

ble,  par  nuit,  alèrent  assaillir  le  logis  du  lieutenant 
Jehan  du  Clau,  nommé  Laurens,  lequel  fut  par  iceulx 
mis  à  mort  avec  aucuns  de  ses  gens,  et  tous  les  autres 
furent  destroussez.  Pour  laquelle  envaye  le  bastard  de 
Thien,  qui  estoit  l'un  des  capitaines  d'icelle  compai- 
gnie, print  ung  gentil  homme  très  notable  nommé 
Gadifer  Galehault,  lequel  il  fist  pendre  à  ung  arbre. 
Toutesfoiz  iceulx  estrangers,  voians  la  forte  guerre  que 
leur  faisoient  lesdiz  Boulenois,  se  tirèrent  tantost  hors 
dudit  pays,  et  tost  après  en  eulx  en  alant  prinrent  au- 
cunes villes  et  fortresses  dont  ilz  ravirent  tous  les  biens, 
puis  boutèrent  les  feux  partout  et  les  désolèrent.  Et 
delà  alèrent  mectre  le  siège  devant  Neufchastel  sur 
Esne  '.  Pour  lequel  siège  lever  et  aussi  pour  iceulx 
estrangers  deslrousser,  se  assemblèrent  Remonnet  de 
La  Guerre  et  messire  Thomas  de  Kersis,  baïUy  de  Ver- 
mendois,  en  très  grant  nombre,  de  par  le  Roy,  et  de 
fait  alèrent  les  combatre.  Lesquelz  sachans  leur  venue 
alèrent  à  l'encontre  de  eulx,  et  en  conclusion  les  mi- 
rent en  desroy  et  en  prindrent  que  tuèrent  bien  huit 
vingts,  et  les  autres,  avecques  ledit  Remonnet  et  mes- 
sire Thomas  de  Liersis,  se  saulvèrent  en  eulx  retraiant 
es  bonnes  villes  du  roy,  où  ilz  porent  le  mieulx.  Apres 
laquelle  besongne  ceulx  dudit  chastel  se  rendirent 
ausdiz  estrangers.  Lesquelz,  après   ce  qu' ilz  eurent 
desrobé  tous  les  biens,  boulèrent  les  feux  dedens,  et 
eulx  partans  de  là  s'en  alèrent  en  Cambresiz,  ou  ilz 
firent  plusieurs  dommages. 

Item,  d'autre  part,  en  ce  mesme  temps,  Jehan  de 
Fosseux,  Daviot  de  Poix,  Ferry  de  MaiUy,  messire  Loys 

1 .  Neufchâtel-sur-Aisne ,  en  Laonnais. 

de  Thienbronne,  Loysde  Vergines,  Guérart,  bastart  de 
Brimeu,  et  aucuns  autres  capitaines  du  duc  de  Bour- 
gongne  passèrent  Teaue  de  Somme  par  la  Blanque- 
taque,  a  tout  bien  douze  cens  combalans,  et  par  Oise- 
mont  s'en  alèrent  a  Aumarle  appartenant  au  conte  de 
Harecourt  et  là  se  logèrent.  Et  là  livrèrent  grant  assault 
au  chastel,  mais  il  fut  bien  défendu  contre  eulx  par 
ceulx  qui  l'avoient  en  garde,  et  tant  que  desdiz  assail- 
lans  y  eut  plusieurs  terriblement  navrez.  Après  lequel 
assault,  en  icelle  nuit,  par  mesclief  ou  autrement,  bou- 
tèrent le  feu  en  la  ville,  laquelle  avecques  Téglise  fut 
du  tout  arse  et  désolée,  dont  ce  fu  grant  pitié,  car  c'es- 
toit  une  ville  moult  notable  pour  plusieurs  marchan- 
dises. 

En  oultre  ledit  Jehan  de  Fosseux  et  ses  complices 
s'en  ala  de  là  loger  en  la  ville  de  Hornay  et  es  villages 
à  l'environ  ou  pays  de  Vimeu.  Lequel  pays  et  villages 
en  plusieurs  parties  fut  pillé  et  robe  par  les  dessusdiz. 
Lesquelz,  dedens  trois  jours  ensuivans,  à  tous  leurs 
prisonniers,  vaches,  brebis,  chevaulx,  pourceaulx  et 
autres  proies,  rapassèrent  Teaue  de  Somme  par  où  ilz 
avoient  passé.  Et  en  cas  semblables  se  firent  plusieurs 
courses  et  chevauchées  par  les  dessusdiz  sur  les  mar- 
ches de  Beauvoisis,  Yermendois,  Santers,  Amiennois 
et  autres  pays  de  Tobéissance  du  Roy,  dont  iceulx 
estoient  merveilleusement  traveillez. 

CHAPITRE  GLXXI. 

Comment  les  gens  du  Roy  qui  estoient  en  garnison  à  Péronne  firent 
forte  guerre  ou  pays  du  duc  de  Bourgongne,  et  autres  matières. 

Or  est  ainsi  que  durant  le  temps  dessusdit  la  ville  de 
Péronne,  située  sur  la  rivière  de  Somme,  estoit  très 
fort  garnye  de  gens  d'armes  que  le  connestable  de 
France  y  avoit  envolez  de  par  le  Roy,  entre  lesquelz  y 
estoit  pour  chef  messire  Robert  de  Loire,  à  tout  cent 
hommes  d'armes  bien  en  point,  et  cent  arbalestriers 
genevois  avecques  autres  cent  combatans,  lesquelz 
très  souvent  couroient  de  jour  et  de  nuit  sur  les  pays 
et  subjetz  du  duc  de  Bourgongne  et  en  ramenoient  de 
grans  proies  en  leurs  garnisons. 

Et  pareillement  le  chastel  Demain  S  appartenant  a 
messire  Colart  de  Calville ,  faisoit  guerre  ou  nom  du 
Roy  à  tous  les  bienvueillans  et  qui  tenoient  le  parti 
du  duc  de  Bourgongne. 

Et  par  espécial ,  les  villes  d'Amiens  et  de  Corbie 
avoient  à  ceste  occasion  de  grans  affaires,  tant  d'une 
partie  comme  d'autre.  Et  mesmement  à  l'instance  et 
mandement  du  duc  de  Bourgongne  convint  que  ceulx 
de  la  ville  d'Amiens  déboutassent  d'icelle  messire  Ro- 
bert d'Esne  qui  en  estoit  bailU  de  par  le  roy,  et  Hue 
du  Puis,  procureur,  avec  aucuns  autres,  à  l'occasion 
de  ce  que  trop  rigoreusement  s'estoient  conduis  entre 
les  gens  dudit  duc  oultre  son  plaisir.  Car  il  leur  manda 

i.  Sic  dans  83(»5.  Le  Suppl.  fr.  93  est  plus  clair,  puisqu'il 
met  l'article.  «  Le  chastel  de  Demuyn.  »  C'est  Demuin,  Somme, 

que  c'esloit  son  entencion  de  à  eulx  faire  guerre  ou  cas 
que  contre  lui  ilz  les  vouldroient  soustenir.  Et  pour  ce 
s'en  partirent  et  alèrent  à  Paris  devers  le  Roy,  auquel 
et  à  son  grant  conseil  firent  pour  ceste  besongne  grant 
complainte.  Dont  ilz  ne  furent  point  bien  contens  du 
duc  de  Bourgongne. 

CHAPITRE  CLXXII. 

Comment  le  duc  de  Bourgongne  envoya  ses  ambaxadeurs  en  plusieurs 
bonnes  villes  du  royaume  pour  avoir  aliances  avecques  eulx. 

Item,  après  ces  choses,  le  duc  Jehan  de  Bourgongne 
envoia  en  plusieurs  des  bonnes  villes  du  royaume  ses 
ambaxadeurs,  c'estassavoir  les  seigneurs  de  Fosseux  et 
de  Humbercourt  et  maistre  Phelippe  de  Morviller,  les- 
quelz  portèrent  lectres  patentes  du  duc  de  Bourgongne 
adrécans  aux  gouverneurs  d'icelles  bonnes  villes.  Et 
premièrement  alèrent  à  Monsterueil  \  laquelle  ouvry 
aux  autres  la  voye ,  et  de  là  alèrent  à  Saint-Riquier,  à 
Abbeville,  à  Amiens  et   à  Dourlens.  Esquelles  et  en 
chascune  d'icelles  ilz  firent  lire  en  commun  lesdictes 
lectres.  Après  laquelle  lecture  ledit  maistre  Phelippe 
de  Morviller  proposa  devant  iceulx  moult  auctentique- 
ment,  remonstrant  la  bonne  provision  que  le  duc  de 
Bourgongne  avoit  entencion  comme  il  disoit  de  mectre 
pour  le  bien  du  royaume  et  de  la  chose  publique.  Fi- 
nablement  tant  firent  et  procurèrent  lesdiz  ambaxa- 
deurs que  icelles  bonnes  villes  firent  aliances  avec 
iceulx  jurées  solemnellement,  et  de  ce  Tune  partie  et 

4.  Mon U'euil- sur-Mer. 

Pautre  baillèrent  leurs  lectres  patentes,  desquelles,  de 
celles  de  Dourlens,  la  teneur  s'ensuit  : 

«  A  tous  ceulx  qui  ces  présentes  lectres  verront , 
Phelippe  de  Savoisy,  seigneur  dudit  lieu  et  de  INivelles, 
David  de  Brimeu  sire  de  Humbercourt,  chevaliers,  et 
Phelippe  de  Morviller,  conseillers,  ambaxadeurs  et 
procureurs  en  ceste  partie  de  très  hault  et  très  puis- 
sant prince  et  nostre  très  redoubté  seigneur ,  monsei- 
gneur le  duc  de  Bourgogne,  d'une  part,  et  le  capitaine, 
maieur  et  eschevins,  bourgois,  manans  et  habitans  de 
la  ville  de  Dourlens,  d'autre  part,  sçavoir  faisons  que 
nous  avons  fait,  traicté,  accordé,  promis  et  enconve- 
nancé  certain  traictié  et  accord ,  dont  la  teneur  s'en- 
suit : 

«  Premièrement.  Que  lesdiz  capitaine ,  maieur ,  es- 
chevins, bourgois  ;  manans  et  habitans  de  Dourlens 
aideront  à  mondit  seigneur  le  duc  à  mectre  le  Roy 
nostre  sire,  en  sa  franchise  et  seigneurie ,  le  royaume 
en  justice,  et  que  marchandise  y  puist  avoir  cours. 

((  Ifem,  qu'ilz  aideront  et  conforteront  mondit  sei- 
gneur le  duc  à  leur  povoir,  à  ce  que  le  Roy  et  son 
royaume  soient  bien  gouvernez ,  défendus  et  gardez , 
le  recevront  lui  et  les  siens  en  ladicte  ville,  en  icelle 
demourant  le  plus  fort,  lui  bailleront  vivres  pour  leur 
argent  et  toutes  autres  choses  dont  ilz  auront  besoing, 
la  ville  demourant  garnie,  et  les  défendront  et  garde- 
ront comme  eulx  mesmes,  et  souffreront  que  les  mar- 
chans  de  ladicte  ville  et  tous  autres  mainent  vivres  et 
toutes  autres  marchandises  après  mondit  seigneur  le 
duc  et  son  ost,  et  ilz  seront  tenus  seurs. 

«  Item,  que  mondit  seigneur  le  duc  estant  en  la  ville 
de  Dourlens  ne  fera  prendre  ne  empescher  aucun  de 

ladicte  ville,  de  quelque  estât  ou  condicion  qu'il  soit, 
si  non  par  justice  et  informacion  précédente.  Et  aussi,  - 
se  aucuns  des  gens  de  mondit  seigneur  le  duc  faisoient 
aucune  injure  ou  offense  à  aucuns  de  ladicte  ville,  il 
les  punira  ou  fera  punir  par  ceulx  à  qui  il  appartendra. 
Item^  que  lesdiz  de  Dourlens,  de  quelque  condicion 
qu'ilz  soient,  pourront  aler  et  repairer  pour  leurs  mar- 
chandises et  leurs  autres  afaires  et  besongnes  es  pays 
de  mondit  seigneur  et  les  habitans  et  demourans  en 
ladicte  ville  seurement  et  saulvement ,  sans  leur  don- 
ner quelque  empeschement  en  corps  ne  en  biens, 

((  Itt.n^  que  mondit  seigneur  le  duc  aidera,  portera 
et  soustendra  les  dessusdiz  de  Dourlens  contre  tous 
ceulx  qui  les  vouldront  empesclier  en  quelque  ma- 
nière que  ce  soit,  pour  avoir  fait  les  choses  dessus- 
dictes  en  faveur  du  Roy  et  de  mondit  seigneur  le  duc; 
de  mectre  garnison  en  ladicte  ville  de  Dourlens,  ou 
d'avoir  ou  prétendre  aucune  seigneurie  en  icelle  mais 
lui  souffrir  que  soubz  le  Roy  ladicte  ville  se  gouverne, 
ainsi  que  elle  a  acoustumé,  au  bien  du  Roy,  àl'onneur 
de  ceulx  de  ladicte  ville,  et  ou  prouffit  de  la  chose  pu- 
blique  d'icelle.  Et  pareillement  que  ceulx  de  ladicte 
ville  ne  soufreront  que  autre  garnison  que  ceste,  soit 
mise  en  icelle. 

a  Item^  que  se  en  ladicte  ville  de  Dourlens  a  aucuns 
qui  vray  semblablement  à  leur  povoir,  de  fait,  de  pa- 
role ou  autrement,  vouloient  empescher  le  fait  de  mon- 
dit seigneur,  et  que  de  ce  cou rust  commune  renommée 
contre  ceulx  par  informacion  précédente,  ilz  les  puni- 
ront et  feront  punir  selon  toute  rigueur  de  justice,  par 
eulx  et  ainsi  qu'ilappartendra. 

«(  Item^  pour  ce  que  ladicte  ville  de  Dourlens  est 

moult  oppressée  et  traveillée  en  ce  labour,  et  par  espé- 
cial  en  la  moisson  de  ce  présent  aoust,  et  leur  bestail 
souvent  prins  et  amené  par  aucuns  gens  d'armes  qui 
se  dient  estre  soubz  mondit  seigneur,  le  duc,  dont  le 
povre  peuple  et  les  marchans  sont  destourbez  et  en 
voye  de  désercion  se  pourveu  n'y  est  briefment,  lesdiz 
de  Dourlens  supplient  à  vous  nosseigneurs  les  ambaxa- 
deurs,  que  de  vostre  bonne  et  haulte  discrécion  vous 
plaise  remonstrer  audit  monseigneur  le  duc  afin  que 
provision  y  soit  mise,  car  besoing  en  est,  et  lesdiz  de 
Dourlens  prieront  Dieu  pour  vous. 

(c  Item,  que  pour  la  seureté  des  choses  dessusdictes 
et  chascune  d'icelle,  lesdiz  ambaxadeurs  et  procureurs, 
ou  nom  que  dessus,  et  lesdiz  capitaine,  maieur,  esche- 
vins,  bourgois,  manans  et  habitans  de  Dourlens,  en 
bailleront  leurs  lectres  scellées  de  bons  seaulx  et  si- 
gnetz  par  le  clerc  juré  de  l'eschevinaige  de  ladicte 
ville.   Laquelle  chose,  nous  ambaxadeurs  et  procu- 
reurs dessusdiz,  par  la  vertu  du  povoir  à  nous  donne 
par  mon  très  redoubté  seigneur,  et  nous  capitame , 
maieur,  etc.,  avons  promis,  juré  et  enconvenancie,  et 
par  la  teneur  de  ces  présentes  prometons,  jurons  et 
enconvenancons  tenir,  entretenir,  et  de  point  en  pomt 
paracompUr'icellui  traictié  sans  jamais  aler  au  con- 
traire, soubz  l'obligacion  de  tous  noz  biens,  et  es 
noms  et  qualitez  que  nous  procédons,  et  tout  sans 
fraude  et  malengin.  En  tesmoing  de  ce  nous  avons  mis 
noz  seaiilz  à  ces  présentes.  Ce  fu  fait  en  la  ville  de 
Dourlens,  le  vif  jour  d'aoust,  l'an  de  grâce  mil  quatre 
cens  dix-sept.  » 

CHAPITRE  GLXXIII. 

Comment  le  roy  d'Angleterre  retourna  en  France  à  grant  puissance.  Et 
du  concile  de  Constance  où  fut  fait  le  pape  Martin. 

Item,  en  ce  temps  Henry  de  Lancastre  roy  d'Angle- 
terre *  acompaigné  des  ducs  de  Clarence  et  de  Cloces- 
tre,  ses  frères,  avec  plusieurs  autres  princes  et  très  grant 
nombre  de  combatans  et  babillemens  de  guerre,  des- 
cendit au  port  de  Touque  en  Normandie  %  en  enten- 
cion  de  conquerre  et  mectre  en  son  obéissance  toute 
la  ducliié.  Ouquel  lieu  de  Touque  y  avoit  ung  fort 
cbastel  royal  qui  tantost  fut  asségé  de  toutes  pars  ;  pour 
quoy  messire  Jehan  d'Angennes  qui  en  estoit  capitaine, 
le  rendit  au  bout  de  trois  jours  ensuivans ,  moiennant 
que  lui  et  ses  gens  se  partiroient  avecques  tous  leurs 
biens.  Et  peu  de  temps  après,  se  rendirent  au  dessus- 
dit roy  les  villes  et  fortresses  de  Harecourt,  Becbebien  % 
Rogier-Beaumont  et  Evreux  et  aucuns  autres,  sans 
faire  grande  défense.  Esquelles  villes  et  fortresses  il 
mist  grant  garnison  de  ses  gens  d'armes ,  et  avecques 
ce,  se  mist  en  composicion  à  faire  comme  Rouen ,  lu 
ville  de  Louviers.  Pour  lesquelles  reddicions  et  con- 
questes,  les  autres  plus  puissans  bonnes  villes  et  for- 
tresses d'icellui  pays  se  commencèrent  moult  à  espo- 
venter.  Car  n'estoit  personne  ou  peu  qui  les  défendeist, 

\.  Henri  V. 

2.  Touques  {Calvados), 

3.  Le  ms.  8343  donne  Bechelun ,  et  le  SuppL  fr,  93  Bccrhel- 
luin,  où  Ton  peut  au  moins  retrouver  le  vrai  nom  qui  est  le  Bec 
ou  Bcc-IIelluin,  fameuse  abbaye  <lc  Bénédictins  (Eure). 

pour  ce  que  la  plus  grant  partie  des  nobles  estoit  di- 
visez et  tenoient,  les  ungs  la  partie  du  Roy,  et  les  au- 
tres la  partie  du  duc  de  Bourgongne ,  et  par  ainsi  ne 
se  osoient  fier  l'un  à  Vautre.  Et  d'autre  part  ledit  con- 
nestable  avoit  remandé  la  plus  grant  partie  de  ses  gens 
d'armes  pour  estre  à  Paris  et  autres  villes  en  ceste 
marche,  contre  la  venue  du  duc  de  Bourgongne  et 
toute  sa  puissance ,  que  de  jour  en  jour  il   acten- 

doit. 

Item,  en  ce  temps,  par  l'ordonnance  du  saint  con- 
cile de  Constance  quatre  nacions,  c'estassavoir  Ytalie, 
France ,  Angleterre  et  Alemaigne ,  eslirent  six  notables 
hommes  de  chascune  nacion  qui  entrèrent  avec  tous 
les  cardinaulx  de  la  court  de  Romme  en  conclave,  pour 
eslire  pape,  la  nuit  saint  Martin  d'iver.  Et  là  eulx  estans, 
les  portes  fermées,  Sigismont,  roy  d' Alemaigne,  roy 
de  Hongrie  et  de  Behaigne ,  estoit  dehors  contre  les 
portes,  séant  en  chaière  royale,  portant  sur  son  chef 
couronne  et  en  sa  main  une  verge  royale.  Lequel  estoit 
avironné  de  plusieurs  princes,  chevaliers  et  autres  gens 
d'armes.  Et  par  la  grâce  du  Saint-Esperit ,  si  comme 
on  croit,  de  commun  accord  ilz  eslurent  pape  le  car> 
dinal  de  la  Columpne ,  natif  de  Romme ,  aiant  en  ses 
armes  uu  escu  vermeil  et  ou  milieu  une  columpne 
d'argent  couronnée  d'or  ^  Lequel  pape  fut  porté  à 
l'église  cathédrale  et  consacré  par  le  cardinal  Hos- 
tience  %  doien  des  cardinaulx,  et  fut  nommé  Martin 

i  Les  armes  des  Colonna  sont  :  de  gueules  à  la  colonne  d'ar^ 
.ent  à  hase  et  chapiteau  d^or,  couronnée  de  même.  On  remarquera 
ici,  en  passant,  que  Monstrelet  ne  se  sert  pas  encore  des  termes 
du  blason,  et  qu'il  dit  vermeil,  au  lieu  de  gueules, 

2.  Le  cardinal  d'Ostie. 

quart  de  ce  nom  \  Laquelle  chose  fut  tantost  divulguée 
par  toutes  les  parties  desdictes  nacions.  Dont  tout  le 
clergié  et  le  peuple  rendirent  grâces  à  Dieu,  excepté  la 
cité  de  Paris,  car  elle  doubtoit  que  icellui  nouvel  pape 
et  le  roy  d'Alemaigne  ne  feussent  favorables  au  roy 
d'Angleterre  et  au  duc  de  Bourgongne  plus  que  au  roy 
de  France  et  au  conseil  royal. 

CHAPITRE  CLXXÏV. 

Comment  le  due  de  Bourgongne  se  partit  d'Arras  à  tout  sa  puissance 
pour  aler  vers  Paris,  et  comment  le  seigneur  de  Chauny  fut  envoyé 
en  ambaxade  devers  lui  à  Amiens,  et  comment  il  escripvy  au  Roy  les 
causes  de  son  entreprise. 

Item,  après  ce  que  ledit  duc  Jehan  de  Bourgongne 
eut  par  très  long  temps  faictes  toutes  ses  préparacions 
sur  intencion  de  mener  son  entreprinse  à  fin,  et  que 
toutes  ses  gens  d'armes  et  habillemens  de  guerre  furent 
preslz,  se  partirent  ou  mois  d'aoust,  le  jour  Saint-Lau. 
rens  \  de  la  ville  d'Arras  et  ala  à  Corbie  pour  passer 
oultre  et  tirer  vers  Paris.  Duquel  lieu  de  Corbie ,  la 
propre  nuit  qu'il  y  vint,  mourut  l'abbé  dudit  lieu 
nommé  Raoul  de  Roye,  pour  la  mort  duquel  ledit  duc 

i.  Et  fut  nommé  Martin  quart  de  ce  nom.  Le  ms.  8345  répète 
la  même  faute,  qu'évite,  au  contraire,  le  ms.  Suppl.  fr.  93  qui 
porte  «  Martin  quint  de  ce  nom.  »  C'est  le  cardinal  Othon  Co- 
lonna,  élu  pape  le  11  novembre  1417,  et  qui  prit  le  nom  de  Mar- 
tin V.'  On  voit  dans  Raynaldi  (t.  VIII,  p.  476)  qu'en  réalité  il  au- 
rait dû  s'appeler  Martin  III,  attendu  qu'on  avait  introduit  par 
erreur  deux  papes  du  nom   de  Marin   parmi  ceux  du  nom  de 

Martin. 

2.  Le  10  août. 


[1417]  D'EINGUERRAN  DE  MONSTRELET.  191 

fut  moult  courroucé.  Et  après  qu'il  eut  là  esté  par  au- 
cuns peu  de  jours,  s'en  parti  et  s^en  ala  à  Amiens,  où 
il  fut  receu  de  ceulx  de  la  ville  moult  honnorablement 
tant  des  gouverneurs  d'icelle  comme  du  commun ,  et 
crioit-on  Noël  par  tous  les  carrefours  où  il  passoit,  et 
se  loga  en  l'ostel  de  maistre  Robert  le  Jeune,  son  con- 
seiller. En  laquelle  ville,  avant  son  parlement,  il  or- 
donna nouveauk  officiers  ;  car  le  seigneur  de  Belloy 
fut  capitaine,  le  seigneur  de  Humbercourt,  bailli ,  An- 
drieu  Clame),  procureur,  et  autres,  chascun  son  de- 
gré, les  mist  à  son  bon  plaisir. 

Auquel  lieu  d'Amiens  lui  furent  apportées  lectres 
de  par  le  Roy  signées  de  sa  main ,  lesquelles  lui  pré- 
senta messire  Aubert,  seigneur  de  Chauny  et  de  Va- 
rennes,  en  lui  disant  :  «  Très  noble  prince  et  redoublé 
seigneur,  comme  il  appert  par  les  lectres  du  Roy  nos- 
tre  sire,  il  m'est  enjoingt  et  commandé  que  je  vous  en- 
joingnisse  et  commandasse  de  par  lui  estroictement , 
tant  comme  je  povoye,  que  vous  laissiez  le  voyage 
que  vous  avez  commencé,  en  donnant  congié  àvostre 
ost,  et  que  vous  retournez  en  voslre  pays,  et  lui  res- 
cripvez  pour  quoy  vous  avez  fait  ceste  assemblée  oul- 
tre son  commandement.  »  Auquel  le  duc  de  Bourgon- 
gne respondi  de  sa  propre  bouche  :  «  Vous ,  dist-il , 
sire  de  Chaulny,  se  vous  voulez  ou  ne  voulez  pas,  vous 
estes  de  nostre  lignage  du  costé  de  Flandres,  mais 
néantmoins  pour  ceste  légacion  par  vous  faicte,  en 
vérité  à  peu  tient  que  je  ne  vous  fais  trancher  la  teste.  » 
Et  adonc  ledit  sire  de  Chauny  moult  esbahy  de  ces 
paroles  se  mist  à  genoulx,  disant,  en  soy  humblement 
excusant,  comment  il  avoit  esté  contraint  de  par  le 
Roy  a  obéir,  en  lui  monstrant  les  instructions  à  lui 

baillées  de  par  le  Roy  et  son  conseil.  Et  avecques  ce 
fut  grandement  excusé  des  chevaliers  estans  autour 
dudit  duc.  Pour  quoy,  aucunement  s'appaisa  et  dist 
'    que  par  lui  il  ne  envoieroit  point  son  entencion  au 
Roy,  mais  par  ung  autre  il  lui  rescriproit.  Et  dist  que 
rien  ne  feroit  pour  le  mandement  et  défense  du  Roy, 
mais,  à  tout  sa  puissance,  prestement  il  yroit  à  Paris 
devers  lui,  et  lui  respondroit  bouche  à  bouche  sur  tous 
les  articles  à  lui  envolez.  Toutesfoiz  ledit  duc  fist  res- 
pondre  à  tous  les  articles  de  Tinstruction  à  lui  baillée 
devers  le  Roy,  et  ce  bailla  par  escript  audit  seigneur 
de  Chauny,  et  avec  ce  les  noms  de  ceulx  qu  il  disoit 
estre  traistres,  estans  en  son  conseil  et  de  ses  officiers, 
voulans  iceulx  destruire.  Et  fist  promectre  audit  sei- 
gneur de  Chauny  qu'il  les  bailleroit  es  mains  du  Roy 
et  non  d'autre.  Et  quant  ledit  sire  de  Chauny   eut 
besongné  à  Amiens,  il  s'en  retourna  à  Paris  devers 
le  Roy. 

S'ensuivent  les  articles  de  rinslructlon  baillée  à  messire  Aubert  de 
Cbauny,  seigneur  de  Varennes,  de  par  le  Roy  et  son  conseil,  de  ce 
qu'il  a  à  faire. 

«  Premièrement.  Il  parlera  au  duc  de  Bourgongne 
en  lui  disant  que  le  Roy  et  monseigneur  le  Daulphin 
sont  moult  esbahis'des  manières  qu'il  a  tenues  et  en- 
cores  tient  vers  le  Roy  et  sa  seigneurie,  veu  qu'il  est 
son  parent  tant  prouchain  comme  chascun  scet,  et  à 
lui  obligié  par  tant  de  manières  que  lui  mesmes  a  tous- 
jours  dit  et  confessé  en  toutes  ses  lectres  et  escrips. 

w  Item.  Et  à  déclairer  ce  que  dit  est,  il  lui  remons- 
irera  confiaument  que  ses  gens  et  les  subgetz  de  ses 
pays  et  autres,  qui  sont  et  se  advoent  de  lui,  font  guerre 

ouverte  au  Roy  et  à  ses  subjetz  en  prenant  par  assault 
et  par  siège  les  villes,  chasteaulx  et  fortresses,  et  font 
toutes  les  cruaultez  et  inhumanitez  par  feu ,  par  sang 
et  autrement ,  que  faire  pourroient  les  ennemis  d'An- 
gleterre, et  encores  pis. 

«  Item,  lui  remonstra  (sic)  comment  ses  gens  et  of- 
ficiers prennent  seremens  des  liabitans  des  bonnes 
villes  du  Roy  d'estre  obéissans  au  duc  de  Bourgongne 
et  avecques  ce  leur  font  défense  de  par  lui  que  dore- 
senavant  ilz  ne  paient  plus  rien  au  Roy  de  ses  aides 
ou  redevances  qu'ilz  lui  ont  acoustumé  de  paier,  la- 
quelle chose  veoir  est  moult  merveilleuse  et  contre 
l'onneur,  auctorité  et  seigneurie  du  Roy. 

«  Item ,  lui  remonstra  (sic)  eu  oultre  comment  les 
choses  dessusdictes,  qui  maintenant  sont  faictes  par 
ledit  duc  de  Bourgongne  quant  au  point  de  la  venue 
et  descendue  des  Anglois,  font  croire  et  ymaginer  plu- 
sieurs gens  quelles  sont  faictes  ou  proufFit  et  avantage 
d'iceulx  Anglois  comme  pour  oster  la  puissance  du  Roy 
et  non  résister  aux  mauvaises  voulentez  et  efforcemens 
desdiz  Anglois  et  que  le  duc  de  Bourgongne  soit  leur 
alyé  et  assermenté. 

«  Item ,  et  pour  ces  causes  requerra  ledit  messire 
Aubert  de  Chauny  de  par  le  Roy  au  duc  de  Bourgongne, 
qu'il  vueille  cesser  de  tous  efforcemens  et  choses  des-  * 
susdictes,  espécialement  de  assaillir  les  bonnes  villes 

du  Roy. 

«  Item,  et  avec  ce  lui  requerra  que  tous  les  gens 
d'armes  qu'il  a  assemblez  face  départir,  yssir  et  re- 
tourner chascun  en  son  lieu.  Car,  veu  les  manières 
qu'il  tient  et  qu'il  a  tenues  jusques  à  cy ,  le  Roy  croit 
fermement  qu'il  tient  et  fait  assembler  iceulx  gens 
m  •  ^13 

d'armes  pour  donner  secours,  faveur  et  aide  aux  An- 
-lois,  et  pour  grever  le  Roy  et  sa  seigneurie. 
"^   (c  Item,  et  pour  induire  le  duc  de  Bourgongne  a  ce, 
ledit  messire  Aubert  lui  remonstrera  le  grant  deshon- 
neur  qu'il  a  fait,  le  grant  diffame  et  reprouche  qui  sera 
à  lui  et  à  sa  généracion,  s'il  persévère  en  tenant  les 
manières  qu'il  a  commencées;  en  lui  priant  très  doul- 
cement  et  humblement  qu'il  vueille  à  ce  bien  penser 
et  adviser,  et  qu'il  ne  face  telle  villenie  à  son  beau 
père,  qui  tant  fut  vaillant  et  loyal,  et  qui  en  sa  mort  Im 
commanda  expressément  de  tousjours  obéir  au  Roy 
et  h  ses  commandemens. 

«  Item    ledit  messire  Aubert  remonstrera  sembla- 
blement  les  choses  dessusdictes  à  tous  les  seigneurs, 
barons,  chevaliers  et  escuiers  et  autres  de  la  compai- 
<rn[e  du  duc  de  Bourgongne  ausquelz  il  pourra  par- 
ter,  en  leur  priant  et  requérant  de  par  le  Boy,  que  eulx 
et  leurs  prédécesseurs  qui  tousjours  ont  este  tant  bons 
et  tant  loyaulx  devers  le  Roy  et  sa  seigneurie,  mamte- 
nant  ne  s'en  veulent  point  défier  ne  eulx  deshonnorer 
par  mauvais  conseil,  en  faisant  aucune  chose  dont  ilz 
ne  leurs  successeurs  puissent  estre  réputez  ou  temps 
avenir  d'avoir  esté  désobeissans  au  Roy,  et  d  avoir 
donné  faveur  à  ses  ennemis. 

ce  Item ,  et  à  la  fin  ,  en  exécutant  à  la  personne  du 
duc  de  Bourgongne,  et  à  tous  ceulx  de  sa  compai- 
gnie  ce  que  le  Roy  a  commandé  audit  messire  Aubert, 
il  fera  le  plus  doulcement  et  gracieusement  qu^l  pourra 
les  commandemens  et  défenses  contenues  et  declairees 
es  lectres  patentes  sur  ce  baillées  de  par  le  Roy  audit 
messire  Aubert,  et  de  ce  demandera  response. 

«  Item,  et  se  le  duc  de  Bourgongne  ou  autres  de  sa 

compaignie  disoient  que  ceulx  qui  gouvernent  devers 
le  Roy  lui  ont  fait  et  font  de  jour  en  jour  plusieurs 
grans  duriez  et  choses  qu'il  ne  peut  ne  doit  souffrir, 
encores  respondra  ledit  messire  Aubert  :  se  aucuns  de 
ceulx  qui  sont  entour  le  Roy  ont  fait  au  duc  de  Bour- 
gongne aucune  chose  qui  lui  deust  desplaire,  si  ne 
seroit-ce  pas  cause  raisonnable  ne  souffisant  pour  ainsi 
destruire  le  royaume  comme  il  a  fait  et  fait  encores 
chascun  jour,  ne  que  pour  ce  il  deust  favoriser  ne 
donner  confort  ne  aide  aux  Anglois  ennemis  du  Roy, 
a  la  charge  de  son  honneur  et  généracion  à  tousjours 
mais,  et  qu'il  peut  bien  procéder  par  manière  plus 

honneste. 

«  Itemj  dira  en  oultre  ledit  messire  Aubert  quant  à 
ce  point,  à  la  requeste  de  bonne  mémoire  monseigneur 
de  Haynnau,  qui  Dieu  pardoint,  a  autre  foiz  voulu  et 
octroie  pour  le  bien  de  paix  au  duc  de  Bourgongne  et 
à  tous  autres  qui  l'ont  servi  en  très  grosses  choses  et 
qui  bien  leur  dévoient  plaire,  car  elles  estoient  au 
bien  et  prouffit  du  duc  et  de  tous  ceulx  qui  ont  servy. 
Mais  il  ne  les  voult  accepter  et  n'en  fist  compte,  dont 
le  Roy  n'est  pas  bien  content,  et  à  bon  droit.  Et  néant- 
moins  encores  na-il  point  la  main  si  close  qu'il  ne  soit 
bien  enclin  de  faire  grans  courtoisies  et  grâces  audit 
duc  de  Bourgongne  et  à  tous  autres  qui  ont  esté  en  son 
service,  se  mestier  est,  ou  qui  font  vers  lui  leur  devoir 
comme  ilz  y  sont  tenus. 

a  Item,  et  à  ceste  fin  seront  baillées  à  messire  Au- 
bert les  responses  par  escript  que  le  Roy  a  fait  autres 
foiz  aux  complaintes  et  doléances  que  faisoit  le  duc 
de  Bourgongne  des  choses  qu'il  disoit  à  lui  estre  faictes 
et  perpétrées  contre  lui  et  en  son  préjudice,  afin  de 

monstre»  telles  responses  aux  barons,  chevaliers,  da- 
moiseauk  et  autres  nobles  estans  ou  service  et  en  la 
compaignie  dudit  duc  de  Bourgongne. 

«  Donné  à  Paris,  le  second  jour  daoust,  1  an  mil 
quatre  cens  dix-sept.  Ainsi  signées  par  le  Roy  :  Fer- 
rem  ont.  » 

La  copie  des  responses  sur  les  articles  baille,  au  duc  de  Bourgongne  de 
par  le  Roy  par  le  seigneur  de  Chauny   . 

S'ensuit  la  copie  des  responses  ciue  fist  le  duc  de 
Bourgongne  sur  les  articles  à  lui  baillez  de  par  le  Roy 
par  messire  Aubert  de  Chauny,  seigneur  de  Varennes. 

„  Premièrement.  En  ce  que  touche  que  le  Roy  est 
bien  esbahy  des  manières  que  le  duc  de  Bourgongne 
a  tenues  et  tient  encores  devers  le  Roy  et  sa  seigneu- 
rie, veu  qu'il  est  son  parent  et  vassal,  et  obl.gie  a  ui 
devant  tous  et  contre  tous,  et  pour  cause  de  ce  il  a 
tenues  les  manières  de  le  aymer  et  servir  en  conten- 
dant  ou  temps  passé  que  bon  régime  feust  mis  en  son 
royaume  tant  au  regard  de  sa  personne,  de  la  Royne 
et  de  ses  enfans,  comme  sur  la  réparacion  de  ses  mai- 
sons et  places,  de  bonne  justice  et  administracion  de 
ses  finances,  comme  il  appert  notoirement  par  les  or- 
donnances royaulx,  lesquelles  choses  à  la  poursmte  du 
duc  ont  esté  publiées  et  jurées  en  la  présence  du  Roy 
tenant  lit  de  justice,  mais  les  manières  de  ceulx  qui 
sont  entour  le  Roy,  qui  seront  cy-après  nommées,  fu- 
rent  cause  de  tout  rompre,  gaster  et  dissiper,  non  point 

i .  Notre  manuscrit  fait  de  cette  pièce  son  cliapilie  olxviii. 

tant  seulement  la  substance  du  Roy  et  de  son  royaume, 
mais  généralement  de  tous  les  subjetz  et  particuliers 
estans  ou  royaume,  et  mesmement  du  duc  de  Bour- 
gongne et  de  tous  ses  bons  amis  et  bien  vueillans,  en 
les  destruisant  de  corps  et  de  héritages  ainsi  comme 
ilz  les  ont  peu  prendre  et  appréhender.  Et  ont  procuré, 
tant  en  court  espirituelle  comme  ailleurs,  son  deshon- 
neur ou  dampnement  de  sa  bonne  mémoire  et  renom- 
mée et  de  sa  postérité  et  généracion.  Mais  le  duc  de 
Bourgongne  au  saint  concile  de  Constance  obtint  une 
sentence  pour  soy,  par  laquelle  il  appert  bonnement 
et  clèrement  du  bon  droit  d'icellui  duc  et  de  la  mau- 
vaistié  et  hayne  des  autres. 

«  Item,  en  tant  qu'il  touche  et  dit  que  les  gens  et 
subjetz  des  pays  de  Bourgongne  et  d'autres  qui  se  ad- 
vouent  dudit  duc,  font  guerre  ouverte  au  Roy  et  a  ses 
subietz,  et  prennent  par  assault  et  par  sièges  les  villes, 
chasteaulx  et  fortresses  du  Roy,   et  font  toutes  les 
cruaultez  et  inhumanitez  par  feu ,  par  sang  et  autre- 
ment que  pourroient  faire  les  anciens  ennemis  d'An- 
oleterre  et  encores  pis  :  respond  le  duc  de  Bourgongne 
que,  quant  il  vit  que  ceulx  qui  sont  autour  du  Roy  ont 
tousjours  persévéré  et  persévèrent  en  leurs  règnes,  et 
qu'ilz  n'ont  voulu  entendre  à  aucun  bon  régime  et 
bien  de  paix ,  mais  qu'il  estoit  tousjours  envay  et  ag- 
gressé  par  voie  de  feu,  de  sang,  lors  le  duc  de  Bour- 
gongne fut  contraint  de  signifier  par  ses  lectres  pa- 
tentes à  plusieurs  particuliers  de  ce  royaume  le  dur 
régime  et  dures  rigueurs  commises  et  perpétrées  par 
ceulx  qui  sont  entour  le  Roy,  et  la  voulenté  qu'il  a,  et 
pareillement  les  manières  qu'il  pourra  tenir  pour  y 
remédier,  sont  la  cause  de  ce  pour  quoy  il  fist  et  a  fait 

son  mandement  de  gens  d'armes  et  de  traict,  et  que, 
grâce  Dieu,  il  a  pour  servir  le  Roy  et  pour  le  bien  de 
lui  et  de  son  royaume,  six  mille  chevaliers  et  escuiers 
et  jusques  au  nombre  de  trente  mille  combatans,  tous 
bien  vueillans  du  Roy  et  de  son  royaume  et  des  bons 
subgetz.  Lequel  duc  et  les  siens  en  tenant  leur  chemin, 
ont  trouvé  et  treuvent  en  plusieurs  notables  villes  et 
citez ,  bons  bourgois  et  autres  congnoissans  la  bonne 
entencion  et  voulenté  du  duc  à  tout  bien,  qui  lui  ont 
l'ait  ouverture  des  bonnes  villes  et  citez,  et  avec  ce  les 
gens  du  duc  ont  fait  que  aucunes  places  qui  estoient 
garnies  de  pillars,  robeurs  et  autres  malfaicteurs  lui 
ont  esté  rendues,  baillées  et  délivrées,  et  les  ont  prins 
ou  nom  du  Roy  et  laissez  en  la  garde  des  nobles  et 
vaillans  hommes  subgetz  de  monseigneur  le  Roy,  qui 
pour  quelque  chose  du  monde  ne  vouldroient  faire 
desloiaulté  devers  le  Roy  et  le  bien  de  ce  royaume. 
Et  ce  qui  en  a  esté  fait,  a  esté  au  gré  des  bonnes  villes 
et  citez  de  tout  le  pays  environ. 

«  Itenij  et  en  tant  que  touche  les  gens  et  officiers 
du  duc  de  Rourgongne,  prendre  les  seremens  des  ha- 
bitans  des  bonnes  villes  du  Roy  d'estre  obéissans  à 
icellui  duc,  et  avecques  ce  leur  font  défense  de  par  lui 
que  dores  en  avant  ilz  ne  paient  plus  au  Roy  aides  ne 
autres  debtes  qu  ilz  lui  ont  acoustumé  de  paier  :  res- 
pond  le  duc  de  Rourgongne  que,  se  il  prent  les  sere- 
mens des  habitans,  c  est  afin  qu'ilz  soient  et  persévè- 
rent en  bonne  loyauté  devers  le  Roy  et  le  bien  de  son 
royaume,  à  la  confusion  et  reprouche  des  empescheurs 
de  paix  et  destruiseurs  du  royaume  qui  sont  autour  du 
Roy.  Et  ce  qu'ilz  se  joingnent  et  sont  obéissans  au  duc 
de  Rourgongne,  c'est  pourpre  qu'ilz  voient  et  congnois- 

sent  qu'il  a  toute  bonne  voulenté  au  bien  du  Roy  et  de 
son  royaume  que  plus  ne  pourroit,  et  plus  que  nul 
autre.  Et  n'est  point  vérité ,  saulve  la  révérence  du 
Roy,  que  la  défense  soit  faicte  de  non  paier  au  Roy 
ses  aides  ne  autres  debtes,  mais  bien  pourroit  estre 
qu  ilz  ont  fait  défense  qu'on  ne  les  baille  pas  aux  faulx 
traistres  empescheurs  de  paix,  mais   qu'elles  soient 
conservées  et  gardées  à  emploier  au  bien  du  Roy  et 
de  son  royaume  en  temps  et  en  lieu,  et  ilz  ont  bien 
fait.  Car  tout  l'argent  qui  chiet  es  mains  desdiz  trais- 
tres, qui  monte  une  très  grande  somme  de  deniers,  a 
esté  tousjours  mauvaisement  et  desloiaument  emblée 
au  Roy  et  départie  à  iceulx,  à  l'avantage  des  ennemis 
de  France  et  ou  très  grant  et  innumérable  dommage 
du  Roy,  de  son  royaume  et  de  sa  chevalerie,  comme 
chascun  scet.  Toutesfoiz,  l'entencion  du  duc  de  Rour- 
gongne est  de  procurer ,  quant  il  sera  devant  le  Roy, 
que  telles  aides  ne  aient  plus  cours,  et  que  les  subgetz 
du  royaume  soient  tenus  en  leurs  anciennes  libertez  et 
franchises,  en  pourvéant  aux  afaires  et  neccessitez  du 
royaume  par  toutes  bonnes  voies  et  manières. 

«  Item,  en  tant  qu'il  touche  que  les  choses  ci-dessus 
déclairées,  qui  maintenant  sont  faictes  par  le  duc  de 
Rourgongne  sur  le  point  de  la  venue  et  descendue  des 
Anglois ,   font  croire  à  plusieurs   gens  et  ymagmer 
qu'elles  sont  faictes  ou  prouffit  et  avantage  des  Ânglois, 
et  que  le  duc  de  Rourgongne  soit  leur  aUé  et  sere- 
menté  :  respond  le  duc  de  Rourgongne  que  celle  yma- 
ginacion  ne  peut ,  ne  doit  cheoir  en  cuer  de  loyal 
homme.  Car  autrefoiz  l'en  a  veu  la  descendue  des 
Anglois,  lesquelz  sont  descendus  sans  ce  qu'on  feist 
résistence,  au  contraire,  combien  que  les  traistres  qui 


i  : 


u  ■ 


!*  .i 


If! 


Il 


M. 


II- 


m  ' 


200  CHRONIQUE  [1417] 

pour  lors  gouvernoient  feussent  tant  sages,  et  advisez 
de  ladicte  venue  et  descendue ,  dont  le  Roy  a  eu  telle 
perte  de  sa  terre  et  chevalerie  que  cliascun  scet.   Et 
doit-on  fermement  tenir  que  se  les  Anglois  eurent 
adonc  leur  avantage  par  le  royaume  par  le  faulx  et 
mauvais  régime  des  traistres ,  ilz  vueillent  en  ce  per- 
sévérer, et  mesmement  veu  que  par  leurs  dampnables 
manières  ilz  ont  prins  Harfleur,  qui  est  Tune  des  plus 
fortes  défenses  de  Normendie.  Et  ceste  chose  doivent 
fermement  noter  et  afficher  en  leurs  cuers  les  nobles 
chevaliers  et  escuiers   de  la  compaignie  du  duc  de 
Bourgongne,  ausquelz  les  destourbeurs  de  paix  veu- 
lent imposer  celle  trahison  et  desloiaulté  comme  d'em- 
pescher  au  résistement  de  la  mauvaise  voulenté  des 
Anglois.  Et,  saulve  la  révérence  du  Roy,  lous  ceulx 
qui  dient  le  duc  de  Bourgongne  estre  alyé  et  serementé 
aux  Anglois,  ilz  mentent  mauv aisément  et  faulsement. 
«  Item,  et  en  tant  qu'il  touche  la  requeste  que  le 
duc  de  Bourgongne  face  yssir  toutes  ses  gens  d'armes 
qu'il  a  assemblez  et  retourner  en  leurs  lieux,  et  autres 
choses,  respond  le  duc  qu'on  voit  maintenant  clère- 
ment  la  mauvaise  voulenté  des  traistres,  car  tout  le 
monde  perçoit  qu'ilz  n'ont  nulle  puissance  de  résister 
aux  Anglois,  et  que  maintenant  il  est  temps  de  faire 
assemblées  de  gens  d'armes  pour  le  Roy  et  pour  son 
royaume,  mesmement  des  bons  et  loyaulx  chevaliers 
comme  sont  ceulx  de  la  compaignie  dudit  duc,  et  non 
point  leur  donner  congié  et  renvoier  chascun  en   sa 
maison.  Et  est  apparence  clère  et  évidente  qu'ilz  le 
font  en  faveur  des  Anglois  et  pour  grever  le  Roy  et  sa 
seigneurie.   Et  encores  d'abondant  doivent  noter  les 
chevaliers  et  escuiers  de  la  compaignie  dudit  duc,  que 

les  traistres  les  réputent  ennemis  du  Roy  et  desloiaulx 
devers  lui  et  son  royaume,  et  pour  ce  respond  ledit 
duc  de  Bourgongne ,  pour  soy  et  pour  tous  ceulx  de 
sa  compaignie,  absolutement,  qu'il  ne  fera  départir  ses 
gens,  mais  poursuivra  tousjours  comme  par  la  teneur 
de  ses  lectres  a  promis. 

«  Ifem,  et  en  tant  qu'il  touche  que  se  le  duc  de 
Bourgongne  et  autres  de  sa  compaignie  disoient  que 
ceulx  qui  gouvernent  entour  le  Roy  leur  ont  fait  et 
font  de  jour  en  jour  maintes  grans  durtez  et  choses  que 
le  duc  ne  pourroit  point  souffrir,  si  n'estoit  ce  point 
chose  raisonnable  ne  souffisant  pour  ainsi  destrmre  le 
royaume,  ne  par  quoy  le  duc  eust  deu  favoriser  ou 
donner  confort  ou  aide  aucune  aux  Anglois  :  respond 
ledit  duc  de  Bourgongne  que  ce  qui  est  cy-dessus  dit, 
et  moult  d'autres  choses  innumérables  et  qui  seroient 
moult  longues  à  réciter,  est  tout  notoire  que  les  gou- 
verneurs, c'estassavoir  messire  Henri  de  Marie,  1  eves- 
que  de  Paris,  messire  Taneguy  du  Chastel,  messire 
Burel  de  Dampmartin ,  sire  Estienne  de  Mauregard, 
maistre  Phelippe  de  Corbie  et  plusieurs  autres  ont  este 
principaulx  promoteurs  et  conducteurs  desdictes  mi- 
quitez,  à  laperturbacion  de  paix  qui  est  en  ce  royaume, 
et  d'autres  grans  excès  et  crimes,  qui  cy-apres  seront 
déclairez.  Et  pour  tant  le  dessusdit  duc  de  Bourgongne 
ne  s'est  point  mis  en  armes  pour  destruire  le  royaume 
ou  pour  favoriser  aux  Anglois,  mais  il  s'est  mis  en 
armes  pour  déchaçer  et  débouter  lesdiz  gouverneurs 
de  leur  gouvernement  et  d'estre  entour  le  Roy ,  et  ne 
cessera  tant  qu'il  aura  la  vie  au  corps,  jusques  a  ce 
qu'il  sera  parvenu  à  sa  bonne  entencion.  Car  ilz  ne 
sont  point  telz  hommes  qu'ilz  doivent  avoir  telle  auc 

torité,  ne  pas  leur  est  deue,  pour  lignage,  science, 
loyaulté,  expérience  ou  autre  bonté.  Mais  est  une 
grant  ordure  ou  desrision  que  par  gens  de  si  petit  fait 
et  condicion,  la  puissance  des  Anglois  soit  reboutée  et 
encbacée,  et  à  ce  doivent  bien  avoir  regard  les  sei- 
gneurs et  les  nobles  de  ce  royaume  et  tous  autres 
preudommes,  de  souffrir  telle  besterie  et  ordure  de  se 
laisser  ainsi  destruire,  suppéditer  et  deshonnorer  par 
telz  gens  qui  riens  ne  scèvent,  ne  riens  ne  pevent  ne 
ne  valent.  Car  cbascun  communément  et  notoirement 
voit  qu'ik  n'ont  de  puissance,  d'auclorité  ne  seigneu- 
rie, fors  ce  qu  ilz  entreprennent  de  fait  et  qu  ilz  se 
donnent  de  gloire.  Et  ilz  conduisent  et  ont  conduit  les 
choses  dessusdicles  par  grandes  cruaultez,  tyrannies 
et  inhumanitez,  lesquelles   ilz  ont   tousjours  faictes 
et  font  de  jour  en  jour  aux  bons ,  vrays  et  loyaulx 
subjectz  du  Roy,  soubz  umbre  de  faire  et  maintenir 

justice. 

«  Item,  et  en  tant  qu'il  touclie  que  le  Roy,  à  la  re- 
queste  du  conte  de  Haynnau,  qui  Dieu  pardoint,  a 
autre  foiz  octroyé  pour  bien  de  paix  audit  duc  de 
Bourgongne  et  à  tous  ceulx  qui  l'ont  servi,  moult  de 
grandes  choses  et  qui  bien  leur  dévoient  plaire,  mais  le 
duc  ne  les  voult  point  accepter  et  n'en  fist  compte  :  res- 
pond  le  duc  que  pour  le  bien  de  paix  et  bien  de  ce 
royaume,  qu'il  a  toujours  désiré  de  tout  son  cuer,  il  se 
transporta  devers  monseigneur  le  Daulphin  derrenier 
trespassé  '  et  monseigneur  de  Haynnau,  ausquelx  Dieu 
face  vraie  mercy,  et  après  moult  de  paroles  dictes  sur 
le  fait  de  la  paix,  le  duc  de  Bourgongne  leur  bailla  une 

1 .  Jean  de  France. 

cédule  contenant  la  voulenté  finale  qu'il  avoit  sur  celle 
paix,  en  offrant  paix  à  tous  ceulx  qui  la  vouldroient 
avec  lui,  excepté  le  roy  Loys,  naguères  mort.  Dont  le 
Daulphin  et  le  conte  de  Haynnau  furent  bien  contens. 
Lesquelz,  pour  la  perfection  de  celle  manière  de  paix, 
se  transportèrent  à  Compiengne.  Et  combien  que  en 
telles  choses  on  doye  procéder  le  plus  hastivement  et 
diligemment  qu'on  peut,  afin  de  faire  cesser  tous  m- 
convéniens  de  guerre,  néantmoins  les  traistres  d  en- 
tour  le  Roy  ont  menées  les  besongnes  par  alées,  venues 
et  voies  frauduleuses,  par  l'espace  de  trois  mois  ou 
environ,  sans  de  ce  prendre  aucune  conclusion.  Tou- 
lesfois  il  est  bien  vérité,  que  finablement  le  conte  de 
Haynnau  ala  à  Paris,  et  moienant  la  Royne,  procura 
devers  les  traistres,  sur  ladicte  besongne,  certain  ap- 
poinctement,  dont  assez  estoit  content.  Mais  avant 
que  l'appoinctement  feust  passé,  il  se  apperceut  secre- 
tement  et  ocultement  qu'on  devoit  prendre,  lui  et  la 
Royne,  et  les  emprisonner,  afin  que  après  ce  ilz  feissent 
du  Daulphin  leur  voulenté.  Pour  quoy  le  conte  de 
Haynnau  print  ung  hastif  conseil  de  départir  couyerte- 
ment  de  Paris  et  retourner  à  Compiengne.  Duquel  heu, 
assez  tost  après  sa  venue,  le  Daulphin  trespassa,  par 
faulse  et  dampnable  manière.  Laquelle  chose  le  duc 
de  Bourgongne  déclaire  par  ses  lectres  dessusdictes. 
Après  le  décès  duquel ,  ledit  conte  de  Haynnau  fut 
acertené  de  la  response  de  ladicte  paix,  dont  d  fut 
très  mal  content,  disant  que  après  le  deces  du  Daul- 
phin les  traistres  ont  mué  et  changié  ce  qui  paravant 
avoit  esté  octroie  et  passé ,  et  envoya  icelle  response 
au  duc  de  Bourgongne.  Laquelle  response  venue  du- 
dit  duc,  à  très  grant  et  meure  délibéracion  de  conseil. 

trouva  qu'elle  esloît  moult  malgracieuse  au  regard  du 
bien  du  Roy  et  de  son  royaume,  et  du  duc  de  Bour- 
gongne,  et  pour  ce,  le  duc  ne  fut  point  bien  content 
et  n'en  fist  compte ,  mais  fut  meu  de  faire  et  envoier 
en  plusieurs  lieux  de  ce  royaume  lesdictes  leclres  pa- 
tentes, contenans  la  dësolacion  du  royaume  et  sa  bonne 
voulenté  et  entencion.  Lesquelles  lectres  présenta  en 
sa  personne  au  conte  de  Haynnau,  icellui  conte  estant 
malade  de  la  maladie  dont  il  mourut.  Lequel  en  son 
bon  sens  et  entendement ,  oye  la  lecture  des  lectres, 
les  receut  amiablement  pour  faire  publier  par  son 
pays,  et  dist  que  le  duc  de  Bourgongne  faisoit  bien, 
car  les  traistres  d'entour  le  Roy  estoient  pires  que  nul 
ne  pourroit  dire  ne  ymaginer.  En  offrant  audit  duc  de 
Bourgongne  son  service  de  corps  et  de  gens,  se  Dieu 
lui  donnoit  grâce  de  lui  relever  de  sa  maladie ,  et  se 
son  corps  pour  sa  maladie  demouroit  empeschié,  il 
lui  offroit  ses  subjetz,  amis  et  bien  vueillans,  et  sa 
finance.  Et  lors  jura  un  très  grant  serement,  que  s'il 
ne  se  feust  l'autre  jour  liastivement  party  de  Paris,  les 
traistres  avoient  conclud  de  prendre  la  Royne  et  lui- 
mesme ,  comme  tantost  bien  notoirement  apparu  en 
tant  que  touche  la  Royne.  Car  ilz  la  prindrent  et  em- 
prisonnèrent, emportèrent  tous  ses  biens ,  au  déshon- 
neur du  Roy,  d'elle  et  de  toute  leur  généracion.  11  est 
vérité  aussi,  que  quant  le  duc  de  Bourgongne  estoit  à 
Laigny,  le  duc  de  Brelaigne  fut  en  grant  péril  à  Paris 
et  convint  c[u'il  s'en  partist,  pour  ce  qu'il  procuroit 
la  paix  du  royaume.  Et  oultre  dist  le  conte  de  Hayn- 
nau, en  jurant  comme  dessus,  que  certainement  il  te- 
noit  que  se  les  Anglois  estoient  à  ung  lez  des  portes 
de  Paris  et  le  duc  de  Bourgongne  feust  à  l'autre  porto 

opposite,  ilz  lairroient  aincois  les  Anglois  entrer  ens 
que  le  duc  de  Bourgongne.  Et  toutes  les  choses  des- 
susdictes  le  conte  de  Haynnau,  en  la  présence  de  ma- 
dame de  Haynnau,  monseigneur  de  Charrolois,  mon- 
seigneur de  Saint-Pol,  le  trésorier  de  Haynnau  Jehan 
le  Bastard,  maistre  Eustace  de  Laitre,  le  seigneur  de 
Champdivers,  dist  et  afferma.  Aussi  il  y  a  bien  paru 
qu'ilz  n'ont  nulle  voulenté  de  bien  faire.  Car  derreniè- 
rement  ilz  ont  fait  ardoir  et  bruyr  les  lectres  patentes 
du  duc  de  Bourgongne  ou  palais  à  Paris,  par  lesquelles 
ledit  duc  de  Bourgongne  ofiroit  paix  à  tous  ceulx  qui 
avecques  lui  le  vouloient  avoir,  comme  dessus  est 
touché.  Laquelle  chose  leur  fut  et  est  une  petite  ven- 
gence  et  grant  feblesse  de  cuer  de  eulx  cuider  venger 
pour  ardoir  ung  petit  de  parchemin. 

«  Item^  et  finablement,  afin  que  chascun  sache  la 
voulenté  et  intencion  du  duc  de  Bourgongne ,  il  fait 
savoir  à  tous,  qu'il  persévérera  en  son  bon  propos,  et 
ne  délaissera  jusques  à  ce  qu'il  aura  eu  grant  conseil 
avecques  le  Roy ,  et  lui  aura  fait  remonstrer  au  long 
les  iniquitez,  tyrannies,  cruaultez  et  inhumanitez  cy- 
devant  déclairées,  la  désolacion  du  royaume,  et  les  ma- 
nières qu'il  convient  tenir  pour  la  réparacion  d'icellui, 
tellement  et  tant  que  le  Roy  et  les  bons  et  loyaulx 
preudommes  de  son  royaume  en  devront  tous  estre 
contens.  Et  combien  que  le  duc  de  Bourgongne  par 
ses  lectres  patentes  ait  offert  paix  à  tous,  comme  dit 
est,  et  que  ceulx  d'entour  le  Roy  ne  l'aient  point  reçeu 
à  ce,  mais  aient  persévéré  en  leur  rigueur,  néantmoins 
le  duc  de  Bourgongne ,  voulant  en  ceste  partie  laisser 
toute  rigueur  et  vengence  pour  le  bien  du  royaume , 
qui  tant  a  besoin  de  paix,  de  confort  et  d'aide,  il  est 

tousjours  prest  et  appareillé  de  vouloir  paix  à  tous , 
selon  la  teneur  de  ses  lectres.  » 

Après  lesquelz  articles  dessusdiz  remonstrez  au  duc 
de  Bourgongne  de  par  le  Roy  par  le  seigneur  de 
Chauny,  comme  dit  est,  et  que  icellui  duc  eut  res- 
pondu  de  sa  personne  et  fait  respondre  par  son  con- 
seil selon  la  teneur  de  ses  articles,  ledit  seigneur  de 
Chauny,  prenant  congié  audit  duc  de  Bourgongne, 
s'en  retourna  à  F^aris  devers  le  Roy,  portant  par  escript 
les  dessusdictes  responses. 


'é 


CHAPITRE   CLXXV. 

Comment  le  dessusdit  seigneur  de  Chauny  retourna  à  Paris  après  son 
ambaxade,  et  comment  il  fut  accusé  par  le  conseil  royal. 

Item,  après  ce  que  ledit  seigneur  de  Chauny  fut  re- 
tourné à  Paris  devers  le  Roy  et  son  grant  conseil,  avoit 
esté  baillé  par  son  clerc  à  aucuns  de  ses  amis  la  copie 
des  instructions  dessusdictes ,  des  responses ,  et  aussi 
de  toute  icelle  ambaxade.  Laquelle  chose  fut  par  iceulx 
publiée  plus  avant  qu'il  n'appartenoit,  tant  que  aucuns 
du  grant  conseil  du  Roy  en  eurent  congnoissance. 
Pour  quoy  il  advint  que,  qua*nt  le  seigneur  de  Chauny 
eut  audience  par  le  Roy  et  son  grant  conseil  pour  faire 
la  response  de  ladicte  ambaxade,  en  plein  conseil  lui 
fut  dit  :  (c  Sire  de  Chauny,  vous  vous  démonstrez  bien 
au  conseil  du  Roy  tel  que  vous  estes,  comme  il  appert 
par  les  instructions  qui  vous  ont  esté  baillées  de  par  le 
Roy,  et  aussi  par  la  response  du  duc  de  Bourgongne, 
dont  en  veez-cy  la  copie,  lesquelles  vous  avez  baillées, 
non  point  pour  le  bien  du  Roy,  à  plusieurs,  tant  à 

Amiens,  Paris,  comme  ailleurs,  à  aucuns  de  voz  con- 
gneuz  et  amis.  Si  soient  veues  de  rechef  lesdictes  in- 
structions et  responses  du  duc  de  Bourgongne  signées 
de  sa  main  comme  ceste  copie.  »  Lesquelles  choses 
furent  relues  sans  riens  oster  ne  adjouster,  et  fut  trouvé 
véritable,  dont  le  seigneur  de  Chauny  fut  grandement 
confus.  Mais  il  s'en  excusa  par  son  clerc,  disant  que 
sans  son  congié  il  avoit  baillé  icelle  copie.  Lequel  clerc 
se  rendi  fugitif.  Toutesfoiz  ledit  seigneur  de  Chauny 
pour  ceste  cause  fut  mené  prisonnier  en  la  bastille 
Saint-Anthoine ,  ouquel  lieu  il  fut  par  longue  espace 
de  temps  et  jusques  à  la  prinse  de  Paris.  Car  iceulx 
gouverneurs  du  Roy  estoient  moult  desplaisans  de  ce 
que  les  responses  dudit  duc  de  Bourgongne  avoient 
esté  veues  en  tant  de  lieux.  Et  quelque  semblant  qu'ilz 
monstrassent,  moult  doubtoient  icellui  duc  et  sa  puis- 
sance, pour  ce  principalement  que  bien  estoient  ad- 
vertiz  que  la  plus  grant  partie  des  bonnes  villes  et  du 
commun  du  royaume  lui  estoient  favorables ,  et  aussi 
plusieurs  grans  seigneurs  et  autres  nobles.  Et  encores, 
quant  ilz  furent  acertenez  par  les  responses  dessus- 
dictes que  point  ne  se  désisteroit  de  son  entreprinse , 
mais  yroit  à  puissance  devers  Paris  en  entencion  de  y 
entrer  et  d'aler  devers  le  Roy,  furent  plus  doubteux 
que  devant,  car  bien  sçavoient  que,  se  il  parvenoit  à 
son  entente,  ilz  seroient  tous  déboutez  du  gouverne- 
ment du  Roy,  et  la  plus  grant  partie  punie  cruelle- 
ment. Néantnioins  pour  y  obvier  et  eulx  entretenir, 
firent  escripre  lectres  de  par  le  Roy  aux  bonnes  villes, 
que  point  ne  receussent  ne  baillassent  obéissance  au- 
dit duc  de  Bourgongne,  ne  à  ses  gens.  Et  avecques  ce 
mirent  garnison  par  tous  les  passages  et  autres  lieux 

neccessaires.  Et  mesmement  le  conneslable  remanda 
ses  *^ens  d'armes  des  frontières  de  Normendie  à  venir 
devers  lui  à  Paris,  pour  lui  fortifier.  Et  par  ainsi  le  roy 
d'Angleterre,  qui  estoit  descendu  ou  pays  comme  des- 
sus est  dit,  à  grant  puissance,  eut  plus  bel  avantage  de 
faire  sa  conqueste,  sans  avoir  quelque  empescliement 
ne  danger  aucun  ;  et  par  le  moien  des  divisions  dessus 
déclairées,  on  trouva  peu  qui  contre  lui  feist  grant 
défense. 

CHAPITRE   CLXXVI. 

Comment  le  duc  de  Bourgongne  passa  oultre  à  tout  sa  puissance  vers 
Paris,  mectant  plusieurs  villes  et  citez  en  son  obéissance. 

Item,  après  ce  que  le  duc  de  Bourgongne  eut  par 
aucuns  jours  séjourné  en  la  ville  d'Amiens,  et  qu'il  eut 
commis  au  gouvernement  de  ses  pays  de  Picardie  en 
délaissant  pour  principal  chef  son  seul  filz,  le  conte  de 
Cliarrolois,  acompaigné  de  notable  conseil  pour  le 
conseiller  et  conduire,  il  se  parti  dudit  lieu  d'Amiens 
en  retournant  à  Corbie,  et  delà  s'en  ala  à  Montdidier. 
Lequel  temps  durant,  la  dame  du  cbastel  de  Demuin  * 
promist  que  plus  ne  souffreroit  que  ses  gens  feissent 
guerre  sur  les  pays  dudit  duc  de  Bourgongne.  En  la 
compaignie  duquel  alèrent  audit  lieu  de  Montdidier  le 
jeune  conte  de  Saint-Pol,  messire  Jehan  de  Luxem- 
bourg et  plusieurs  autres  notables  et  grans  seigneurs. 
Et  le  seigneur  de  Fosseux,  acompaigné  de  ses  trois 
frères,  c'estassavoir  messire  Phelippe,  Jehan  et  Jaques, 
Jeunet  de  Poix,  Hector,  Phelippe  et  le  Bon  de  Sa- 

1 .   Demuin  (Somme), 

veuses,  le  seigneur  de  Rambures,  messire  Hue  Brunel, 
Loys  de  Vargines  et  plusieurs  autres  nobles  hommes, 
s'en  ala  à  Beauvais,  ouquel  lieu  il  fut  receu  par  certain 
moïen,  pour  et  ou  nom  dudit  duc  de  Bourgongne,  ainsi 
et  par  la  manière  que  avoient  fait  ceulx  d'Amiens.  De- 
dens  laquelle  ville  ledit  seigneur  de  Fosseux  fist  propo- 
ser présentie  maire,  eschevins et  communaulté  d'icelle 
par  maistre  Robert  le  Josne,  advocat  et  conseiller  du 
duc  de  Bourgongne,  la  bonne  amour  et  vraie  affection 
que  ledit  duc  avoit  tousjours  au  bien  du  Roy  et  de  toute 
sa  généracion  et  de  la  chose  publique,  en  remonstrant 
aussi  Ventencion  qu'il  avoit  en  ce  présent  voiage  afin 
de  relever  le  royaume  et  mectre  hors  des  grans  tribu- 
lacions  où  il  estoit  par  le  moien  d'aucunes  gens  de  pe- 
tit  estât  qui  gouvernoient  le  Roy.  De  laquelle  proposi- 
cion  les  dessusdiz  de  Beauvais  furent  assez  contens,  et 
finablement  se  conclurent  et  disposèrent  du  tout  à  re- 
cevoir icellui  duc  de  Bourgongne  dedens  leur  ville,  à 
tout  telle  puissance  qu'il  lui  plairoit  à  y  mètre.  Lequel 
duc,  tantost  après  se  parti  de  Montdidier  et  ala  audit 
lieu  de  Beauvais,  où  il  fut  très  joieusement  receu  de 
tous  les  bourgois  et  habitans.  A  l'entrée  duquel  fu  crié 
Noël  par  les  carrefours  où  il  passoit ,  et  s'en  ala  loger 
à  Tostel  de  l'évesque,  et  là  séjourna  par  huit  jours  en- 
tiers. Si  estoient  ses  gens  d'armes  logez  ou  pays  à 
l'environ,  qui  fort  en  fut  traveillé,  jà  soit  ce  que  le  pays 
feust  très  habondamment  pourveu  de  tous  biens.  Ou- 
quel li^u  vindrent  aucunes  gens  de  Gournay  en  Nor- 
mandie, envoiez  par  les  gouverneurs  et  habitans 
d'icelle,  lesquelz  se  mirent  en  son  obéissance,  promec- 
tant  de  tenir  son  party,  et  à  ce  les  receut  bénignement, 
et  leur  fist  faire  serem«nt  d'estre  bons  et  loyaulx  en- 

vers  le  Roy  et  lui,  ce  quilz  accordèrent  libéralement, 
et  par  ainsi  leur  ([uicta  toutes  gabelles ,  subsides ,  im- 
posicions,  comme  il  fist  es  autres  \illes  du  Roy  qui  se 
mirent  en  son  obéissance. 

Et  ce  pendant,  Hector  et  Phelippe  de  Saveuses,  mes- 
sire  Hélion  de  Jacqueville  et  aucuns  autres  capitaines 
aièrent  courir  devant  Beaumont  sur  Oise,  cuidant  gai- 
gner  le  passage,  mais  il  fut  bien  défendu  par  les  gens 
du  conte  d'Ârmignac,  connestable  de  France,  qui 
estoient  dedens,  par  quoy  iceulx  s'en  retournèrent  en 
la  ville  de  Chambely  le  Hauberger,  en  laquelle,  tant 
es  églises  comme  ailleurs  par  la  ville,  ilz  prindrent 
biens  sans  nombre ,  et  après  retournèrent  à  Beauvais 
vers  le  duc  leur  seigneur,  qui  peu  de  temps  après  en- 
vola grant  partie  de  ses  gens  loger  audit  lieu  de  Cham- 
bely et  es  villages  d'environ.  Et  tost  après  ledit  duc 
partant  de  Beauvais,  les  suivy,  à  toute  sa  puissance  qui 
estoit  moult  grande,  et  selon  l'estimacion  de  gens  à  ce 
congnoissans,  quant  ledit  duc  avoit  mis  toutes  ses  gens 
ensemble,  il  avoit  mieulx  de  soixante  mille  chevaulx. 
Et  lors,  par  le  moien  et  pourchas  d'un  gentilhomme 
nommé  Charles  de  Moy,  fu  tant  traicté  que  le  seigneur 
de  l'Isle-Adam  se  rendi  du  parti  du  duc  de  Bourgon- 
gne,  et  avec  ce,  mist  et  bailla  sa  ville  et  passage  en  la 
main  et  obéissance  de  Jehan  de  Fosseux  et  Hector  de 
Saveuses,  lesquelz  pour  le  garder  y  mirent  certain 
nombre  de  leurs  gens.  Pour  laquelle  besongne,  quant 
ce  vint  a  la  congnoissance  du  duc  de  Bourgongne ,  il 
en  fu  très  joieulx,  tant  pour  ledit  passage  comme  pour 
icellui  seigneur  qui  s'estoit  tourné  de  son  parti.  Et 
d'autre  part,  messire  Jehan  de  Luxembourc  ala  passer 
Veaue  d'Oise ,  à  tout  grant  nombre  de  gens  d'armes , 

par  Précy,  par  aucuns  petis  bateaulx,  et  firent  la  plus 
grant  partie  de  ses  gens  nager  sur  leurs  chevaulx  oultre 
ladicte  rivière.  Si  se  loga  assez  près,  et  lendemain,  à 
tout  une  partie  de  ses  gens,  ala  courir  devant  la  ville 
de  Senlis,  dedens  laquelle  estoit  messire  Robert  d'Esne, 
commis  de  par  le  Roy  bailli  de  ladicte  ville,  à  tout 
soixante  combatans  ou  environ ,  lequel  fist  saillir  ses 
gens  tous  de  pié  à  l'encontre  dudit  de  Luxembourg  et 
ses  gens,  et  y  eut  grande  escarmouche.  Toutesfoiz  la 
plus  grant  partie  du  commun  de  ladicte  ville  n'estoient 
pas  bien  contens  de  ce  que  ledit  messire  Robert  d'Esne 
menoit  guerre  aux  gens  du  duc  de  Bourgongne.  Et 
pour  tant,  la  nuit  ensuivant,  après  que  ledit  messire 
Jehan  de  Luxembourg  fut  retrait,  ledit  commun  prin- 
drent ledit  messire  Robert  d'Esne  et  toutes  ses  gens, 
et  après  qu'ilz  en  eurent  tué  neuf  ou  dix  ,  le  mirent 
en  prison.  Mais  par  le  moien  d'aucuns  des  plus  no- 
tables il  fut  mis  hors  de  la  ville  avecques  toutes  ses 
gens  et  leurs  bagues,  duquel  lieu  s'en  ala  au  Mont 
Epiloy*.  Et  lendemain  très  matin,  messire  Jehan  de 
Luxembourg  fu  mandé  de  ceulx  de  Senlis,  lesquelz 
pour  et  ou  nom  du  duc  de  Bourgongne  lui  baillèrent 
obéissance,  et  entra  dedens  à  son  plaisir.  Et  là  receut 
le  serement  d'eulx  pour  le  Roy  et  le  duc  de  Bour- 
gongne, promectans  qu'ilz  seroient  bons  et  loyaulx , 
et  avec  ce  fist,  Troullart  de  Maucreux,  nouvel  bailli  de 
Senlis,  et  aucuns  autres  officiers,  telz  que  bon  lui  sem- 
bla. Après  lesquelles  besongnes,  ledit  messire  Jehan  de 
Luxembourg  s'en  retourna  devers  ledit  duc  de  Bour- 
gongne. 


1.  Montépilloy  (Oise,  arr.  de  Senlis). 

CHAPITRE   CLXXVII. 

Comment  le  duc  de  Bourgongne  fîst  passer  ses  gens  outre  à  l'Isle-Adam 
et  asséga  et  conquist  Beaumont  ei  Pontoise,  et  de  là  ala  se  loger  à 
l'Arbre  sec.  Et  autres  matières. 

En  après  ledit  duc  de  Bourgongne   fist  refaire  le 
pont  de  risle-Adam,  par  lequel  passèrent  grant  partie 
de  ses  gens,  lesquelz  conduisoient  les  seigneurs  de 
Fosseux,  de  Vergi,  de  Saveuses  et  de  Vargines.  Et  se 
logèrent  aux  plains  champs  et  soubz  les  haies  et  buis- 
sons dudit  passage.  Et  lendemain  au  matin  se  deslogè- 
rent, et  puis  en  belle  bataille  chevauchèrent  jusques  à 
Beaumont  sur  Oise,  et  là  se  logèrent  dedens  la  \ille  et 
tout  autour  du  chastel,  non  obstant  la  défense  de  ceulx 
de  dedens.  Et  messire  Jennet  de  Poix,  à  tout  quatre 
cens  combatans  soubz  son  estandart,  s'en  ala  loger  à 
un  village  à  une  lieue  près  de  Beaumont  en  tirant  vers 
Paris,  et  là  se  fortifia  et  se  tint  tant  que  tout  Tost  se 
desloga.  Et  ledit  duc  de  Bourgongne  par  Tautre  costé 
de  Teaue  se  loga  en  des  tentes  à  pleins  champs,  et  tan« 
tost  fist  asseoir  ses  gros  engins  pour  gecter  contre  ledit 
chastel  de  Beaumont  par  dessus  la  rivière  d'Oise.  Les- 
quelz engins  gectèrent  tant  continuellement  et  par 
telle  manière ,  que  ledit  chastel  fut  grandement  en- 
dommagié  en  plusieurs  parties.  Pour  quoy  les  asségez 
voyans  qu  ilz  estoient  en  péril  d'estre  prins  par  force, 
se  rendirent  à  la  voulenté  dudit  duc  de  Bourgongne. 
Et  furent  trouvez  cinquante  deux  hommes,  desquelz  il 
en  eut  neuf  qui  eurent  les  testes  copées  et  furent  leurs 
corps  pendus  par  les  aisselles  à  ung  arbre  qui  estoit  es 

prez  vers  Chambeli,  et  les  autres  furent  depuis  déli- 
vrez par  finance,  au  moins  la  plus  grant  partie.  Et  le 
seigneur  de  Vergi  qui  estoit  mareschal  de  l'ost,  à  cause 
de  son  office,  eut  tous  les  biens  qui  furent  là  trouvez 
dedens  la  fortresse.  Et  après  ledit  duc  de  Bourgongne 
fist  refurnir  icellui  chastel  de  vivres,  et  le  bailla  en 
garde  à  ung  gentil  homme  de  Bourgongne,  nommé  Je- 
han de  Torsenay.  Après  laquelle  prinse,  icellui  duc  fist 
partir  son  avangarde  qui  estoit  outre  l'eaue  au  costé 
vers  Paris,  et  ala  loger  devant  Pontoise  en  l'abbaye  de 
Maubuisson  et  autres  lieux  devant  icelle  ville,  et  le 
duc  se  loga  de  l'autre  costé  pardevers  Beauvais,  et  par 
ainsi  fut  tantost  avironnée.  Et  de  première  venue, 
ceulx  de  dedens  saillirent  contre  leurs  ennemis  et  ad- 
versaires, mais  tantost  furent  des  autres  reboutez  de- 
dens leur  ville.  Et  tost  après  ledit  duc  fist  asseoir  ses 
gros  engins  devant  les  portes  de  Pontoise,  et  avec  ce 
fist  commencer  à  faire  plusieurs  apparaulx  pour  iceulx 
subjuguer.  Mais  quant  lesdiz  asségez  apparceurent  les- 
diz  apparaulx  iiz  commencèrent  à  parlementer,    et 
finablement   dedens  cinq  jours   ensuivans  rendirent 
ladicte  ville  en  la  main  du  duc  de  Bourgongne,  par 
condicion  que  les  gens  de  guerre  et  souldoiers  s'en 
alèrent  sauf  leurs  corps  et  leurs  biens,  et  promirent 
qu'ilz  ne  s'armeroient  point  contre  ledit  duc  de  Bour- 
gongne jusques  au  Noël  ensuivant ,  laquelle  chose  ilz 
ne  entretinrent  point.   Car,  ceulx  venus  à  Paris,  y 
commencèrent  à  mener  guerre  comme  ilz  avoient  fait 
paravant.  Et  estoient  trois  capitaines  dedens  Pontoise 
aians  estandart,  c'estassavoir  le  bastard  de  Saincte- 
Terre,  Tromagon  et  Marigon,  natifz  du  pays  de  Gas- 
congne,  lesquelz  comme  dist  est  partirent  tous  ensem- 

ble  et  s'en  alèrent  par  le  pont  de  Meulenc  à  Paris.  Et 
après  leur  département,  ledit  duc,  à  petites  gens,  en- 
tra dedens  ladicte  ville  de  Pontoise  pour  la  visiter. 
Dedens  laquelle  il  fut  receu  par  plusieurs  bourgois, 
lesquelz  le  amoient  et  avoient  aymé  long  temps  par- 
avant.  Et  lors  fist  faire  défense  par  tout  son  ost  que 
nul  n'entrast  en  ladicte  ville,  sinon  ceulx  qui  y  estoient 
commis,  afin  que  les  vivres  dicelle  ville  ne  feussent 
destruis  ne  amendris.  Et  là  ordonna  de  par  le  Roy  et 
de  par  lui,  capitaine  de  la  ville,  le  seigneur  de  l'Isle- 
Âdam.  Et  après  se  parti  de  là,  prenant  son  chemin 
vers  Meulenc.  Ouquel  lieu  de  Meulenc  lui  fu  faicte 
ouverture.  Car  les  gens  d'armes  qui  estoient  commis  à 
le  garder  de  par  le  Roy  et  le  connestable,  s'estoient 
partis  et  alez  à  Paris  avecques  ceulz  de  Pontoise,  qui 
estoient  passez  par  là.  Toutefoiz  ledit  duc  de  Bour- 
gongne,  entre  Pontoise  et  Meulenc,  fist  mectre  tous  ses 
gens  en  bataille  pour  les  veoir  tout  à  une  foiz  en  or- 
donnance comme  s'ilz  eussent  esté  devant  leurs  adver- 
saires. Et  estoit  en  une  belle  pleine  au  dessoubz  d'une 
montaigne.  Laquelle  chose  fut  moult  plaisante  à  veoir, 
car  il  avoit  grant  nombre  de  gens  moult  bien  habillez 
et  désirans  de  le  servir  contre  tous  ses  ennemis.  Des- 
quelz  les  principaulx  qui  avoient  la  charge  de  ses  gens 
je  nommeray  une  partie. 

Premièrement,  y  estoit  Phelippe  conte  de  Saint-Pol, 
filz  du  duc  Anthoine  de  Brabant  nepveu  dudit  duc  de 
Bourgongne,  messire  Jehan  de  Luxembourg,  le  sei- 
gneur d'Antoing,  le  seigneur  de  Fosseux,  lui  troi- 
siesme  de  ses  frères,  le  vidame  d'Amiens,  Anthoine, 
seigneur  de  Croy,  le  seigneiu^  d'inchy,  le  seigneur 
de  Humières,  messire  Robinet  de  Mailli  et  deux  de  ses 

frères,  le  seigneur  de  Rambures ,  messire  Jehan  de 
Vaucourt  et  Loys  son  frère,  Le  Moynede  Renty,  Loys 
de  Vargines,  le  seigneur  de  Cohem,  messire  Aleaume 
de  Gapaumes,  messire  Hue  Brunel  et  messire  Loys 
son  filz,  et  plusieurs  autres. 

Et  de  Flandres,  le  seigneur  de  Strenhuse,  le  seigneur 
de  Commines,  le  seigneur  de  Gruthuse,  le  seigneur  de 
Roubaix,  Robert  et  Victor  bastards  de  Flandres,  mes- 
sire Victor  de  Rabecque ,  Robert  de  Manimes ,  Henri 
de  Dixemude,  messire  Roland  de  Hutequerque ,  Hec- 
tor de  Veront,  le  bastard  de  Collequeult  et  aucuns 

autres. 

Et  de  Bourgongne,  le  seigneur  de  Vergi,  mareschal 
de  Bourgongne,  messire  Anthoine  de  Vergi,  Loys  de 
Châlon,  filz  du  prince  d'Orenge,  le  seigneur  de  Sa- 
lusce,  messire  Jehan  de  LaTrémoille,  seigneur  de  Jon- 
velle,  messire  Renier  Pot,  le  seigneur  de  Montagu ,  le 
seigneur  de  Neufchastel,  le  seigneur  de  Chasteauvil- 
lain,  le  seigneur  de  Chasteauvielz,  le  seigneur  de  Ro- 
chefort  et  plusieurs  autres  nobles  hommes  de  diverses 
nacions,  qui  en  moult  belle  ordonnance  avecques 
toutes  leurs  gens  furent  bien  ilec  par  l'espace  de  deux 
heures.  Durant  lequel  temps  ledit  duc  de  Bourgongne 
et  aucuns  de  ses  plus  féaulx  avecques  lui,  ala  tout  au 
long  des  batailles  pour  les  veoir,  faisant  à  iceulx  très 
grans  honneurs  et  inclinacions  et  ainsi  les  remerciant 
du  bon  service  qu'ilz  lui  faisoient.  Et  pour  dire  vérité 
c'estoit  belle  chose  de  les  veoir  tant  y  avoit  de  nota- 
bles hommes  et  fleur  de  gens  d'armes  bien  habillez. 
Et  après  ce  qu'il  les  eut  ainsi  veuz ,  passa  avecques 
tout  son  ost  la  rivière  de  Seine  au  pont  de  Meulenc  et 
se  loga  aux  pleins  champs  deux  lieues  oultre.  Et  adonc 

Jehan  de  Fosseux  et  Hector  de  Saveuses,  à  tous  deux 
cens  conbatans,  alèrent  au  Val  de  Galie  devant  un 
chastel  nommé  Vaine,  qui  estoit  à  l'abbé  de  Fescamp, 
lequel  estoit  dedens  et  leur  fist  obéissance ,  par  le 
moien  d'un  nommé  Loys  de  Saint-Saulieu  qui  estoit 
son  parent,  lequel  estoit  en  la  compaignie  dudit  Hec- 
tor. Et  tant  fut  traictié  que  une  partie  de  leurs  gens 
demourèrent  léans  pour  garder  ledit  chastel  contre  les 
autres  gens  du  duc  de  Bourgongne,  et  moiennant  cer- 
taine somme  d'argent  qu'ilz  en  receurent,  baillèrent 
leurs  scellez.  Mais  tantost  après,  par  le  consentement 
dudit  Hector,  comme  il  fut  commune  renommée  ,  fu- 
rent prins  et  emportez  tous  les  biens  d'icellui  chastel 
par  Pbelippe  de  Saveuses  et  aucuns  autres  de  sa  com- 
paignie, et  y  fut  fait  très  grant  dommage. 

En  après  ledit  duc  de  Bourgongne  chevaucha  tant 
qu'il  vint  sur  le  mont  Rouge,  et  tout  son  exercise  et  ses 
gens  autour  de  lui.  Ouquel  lieu,  ceulx  de  Paris  le  po- 
voient  tout  à  plein  veoir,  et  y  avoit  si  grant  nombre  de 
tentes  que  ce  sembloit  une  bonne  ville.  Et  lors,  par  cellui 
duc  fut  envoyé  messire  Jehan  de  Luxembourg  avecques 
toutes  ses  gens,  loger  dedens  la  ville  de  Saint-Cloud  et 
devant  le  pont.  Auquel  lieu  fist  assaillir  une  petite 
tour  qui  estoit  au  bout  dudit  pont  vers  la  ville,  laquelle 
fut  assez  tost  prinse  et  mise  en  feu,  et  aussi  les  moulins 
qui  estoient  au  dessoubz  furent  ars.  Et  tantost  après 
on  dressa  grosses  bombardes  devant  la  grosse  tour  de 
Saint-Cloud,  qui  grandement  la  dommagèrent  en  plu- 
sieurs lieux,  mais  pour  tant  ne  fut  point  prinse  car 
chascun  jour  venoient  toutes  nouvelles  gens  de  Paris 
pour  le  défendre.  Et  après  que  ledit  duc  de  Bourgon- 
gne eut  esté  huit  jours  logié  sur  le  mont  Rouge  en 

tirant  vers  Paris,  sur  une  montaigne  où  il  avoit  un  sec 
arbre  sur  lequel  il  fist  mectre  son  estandart,  et  pour 
ce,  fut  ce  logis  nommé  le  logis  de  l'Arbre  sec,  et  autres 
l'appelloient  l'orme  Hauldon.  Là  fut  ledit  duc  bien 
huit  jours,  et  plusieurs  de  ses  gens  estoient  logez  es 
villages  assez  près  de  Paris,  dont  il  advenoit  que  chas- 
cun jour  couroient  devant  ladicte  ville,  et  ceulx  qui  en 
ladicte  cité  estoient  en  garnison,  sailloient  souvent 
contre  eulx,  pour  quoy  il  y  avoit  souvent  de  grandes 
escarmouches  entre  icelles  parties,  combien  que  d'un 
costé  ne  d'autre  n'y  eust  pour  ce  temps  guères  grant 
perte.  Mais  ceulx  de  Tost,  souvent  et  en  plusieurs  par- 
ties couroient  le  plat  pays  jusques  à  sept  ou  huit  lieues 
à  l'environ,  et  là  prenoient  et  ramenoient  à  leur  ost 
chevaulx,  vaches,  brebis,  pourceaulx  et  tous  autres 
biens  portatifz ,  dont  le  povre  peuple  et  le  pays  estoit 
fort  traveillé. 


CHAPITRE  CLXXVIII. 

Comment  le  dessusdit  duc  de  Bourgongne  envoya  son  Hérault  à  Paris 
devers  le  Roy  et  la  response  qu'il  eut.  Et  du  siège  de  Montleliery.  Et 
des  lectres  que  icellui  duc  envoya  es  bonnes  villes  du  royaume. 

Item,  durant  le  temps  que  le  duc  de  Rourgongne 
estoit  logié  à  l'Arbre  sec  sur  le  mont  de  Chastillon 
devant  la  ville  de  Paris,  il  envoia  ung  sien  hérault 
nommé  Palis,  qui  depuis  fut  roy-d' armes  de  Flandres, 
à  tous  ses  lectres  closes,  devers  le  Roy  et  le  Daulphin 
dedens  Paris.  Mais  quant  il  vint  devant  la  porte  il  fut 
mené  devant  le  conte  d'Armaignac,  connestable,  et  le 
conseil  du  Roy,  lesquelz  le  firent  parler  audit  Daul- 

pliin,  qui  par  iceulx  esloit  instruit  de  la  response  qu'il 
devoit  faire  à  icellui  hérault.  Lequel  lui  bailla  ses  lec- 
tres  pour  ce  qu'il  ne  povoit  parler  au  Roy,  et  lui  dist 
en  brief  la  charge  qu'il  avoit  de  par  son  seigneur  le 
duc.  Auquel  respondi  le  dessusdit  Daulpliin  :  «  Hé- 
rault !  contre  la  voulenté  de  monseigneur  le  Roy  et  de 
nous,  ton  seigneur  de  Bourgongne  jà  pieçà  a  dégasté 
son  royaume  en  plusieurs  lieux  ;  en  continuant  jusques 
à  maintenant  de  mal  en  pis,  il  monstre  mal  qu'il  soit 
mon  bien  vueillant,  comme  il  nous  escript.  Et  si  veult 
que  monseigneur  et  nous  le  tenions  pour  nostre  pa- 
rent, loial  vassal  et  subject,  il  \oise  combatre  et  dé- 
bouter le  roy  d'Angleterre,  ancien  ennemy  de  ce 
royaume,  et  après  retourne  devers  monseigneur  le 
Roy,  et  il  sera  receu.  Et  ne  die  plus  que  monseigneur 
le  Roy  et  nous,  soions  à  Paris  en  servage  de  nulle  per- 
sonne. Car  nous  sommes  tous  deux  en  nostre  pleine 
liberté  et  franchise.  Et  gardes  que  tu  lui  dies  ce  que 
nous  lui  disons  publiquement  devant  ses  gens.  »  Après 
lesquelles  paroles  ledit  hérault  s'en  retourna  devers 
son  seigneur  le  duc  de  Bourgongne,  et  lui  racompta 
les  paroles  que  lui  avoit  dit  le  Daulphin.  Lequel  duc 
ne  fisl  pas  grant  semblant  de  courroux,  considérant 
que  c'estoit  par  la  séduction  de  ceulx  qui  gouvernoient 
le  Roy.  ^ 

En  après,  ledit  duc  de  Bourgongne,  voiant  qu'il  n'en- 
treroit  point  dedens  Paris  et  que  ceulx  à  lui  favorables 
ne  povoient  achever  ce  qu'ilz  avoient  mandé ,  se  des- 
loga  et  se  parti  de  l'Arbre  sec  et  s'en  ala ,  a  tout  son 
ost ,  mectre  le  siège  devant  le  chastel  de  Montlehéry, 
Duquel  heu  il  fîst  drécer  ses  gros  engins  pour  icellui 
confondre  et  abalre,  mais  les  asségez  sachans  la  puis- 

sance  du  duc  de  Bourgongne,  pensans  qu'ilz  ne  avoient 
nul  secours,  firent  traictié  avecques  ledit  duc,  par 
ainsi  qu'ilz  se  partiroient  et  rendroient  ladicte  place 
dedens  huit  jours  ensuivans  ou  cas  que  le  Roy  ou  son 
connestable  ne  les  secourroit.  Lequel  traitié  ilz  firent 
savoir  audit  connestable.  Mais  ce  riens  n'y  valu,  car 
ilz  n'eurent  point  de   secours.   Pour  quoy  ilz  livré- 
rent  la  place  au  duc  de  Bourgongne,  comme  promis 
l'avoient.    Et  pareillement  se   rendi   en  l'obéissance 
dudit  duc  le  chastel  de  Marcoussis ,  Dourdan,  Paloi- 
seau  et  aucunes  autres  places  et  fortresses  du  pays  à 
l'environ.  Et  aussi,  durant  le  siège  de  Montlehéry,  fut 
envoyé  par  ledit  duc  de  Bourgongne  aucuns  de  ses 
gens  devant  le  chastel  d'Oursay  S  lesquelz  se  logèrent 
en  la  ville  et  devant  ledit  chastel,  auquel  lieu  ilz  afus- 
lèrent  aucuns  canons  pour  icellui  abatre  et  subjuguer. 
Et  tandis  que  ces  choses  se  faisoient,  les  gens  du  con- 
nestable, en  grant  nombre,  vindrent  vers  le  point  du 
jour  au  logis  d'iceulx,  desquelz  ilz  prindrent  et  occi- 
rent  une  grant  partie,  et  les  autres  s'en  afuirent  au 
logis  du  duc  de  Bourgongne,  très  fort  crians  A  l'arme! 
et  disans  que  les  ennemis  venoient  sur  eulx  à  grant 
puissance.  Pour  quoy  icellui  duc  hastivement  se  tira 
aux  pleins  champs  et  fist  mectre  ses  gens  en  bataille , 
prestz  comme  se  ilz  eussent  veuz  leurs  ennemis.  Où 
estoient  les  chefz,  ceulx  qui  estoient  devant  ladicte 
fortresse,  le  seigneur  de  Saluste  et  le  seigneur  de  Tou- 
lonjon,  et  aucuns  autres  du  pays  de  Bourgongne.  A 
laquelle  escarmouche  fut  prins  messire  Geoffroy  de 
Villiers,  chevalier  de  Rethelois,  et  autres  jusques  à 


1.  Orsay,  en  Hurepoix  (Seine  et-Oisc). 

cinquante  gentilz  hommes.  Durant  lequel  temps  ledit 
duc  de  Bourgongne  envoia  messire  Hëlion  de  Jacque- 
ville,  Jehan  Gingin  et  autres  capitaines,  à  tout  bien 
seize  cens  combatans,  en  la  ville  de  Chartres,  laquelle 
avec  Estampes,  Galardon  et  autres  villes  et  fortresses, 
se  rendirent  en  l'obéissance  dudit  duc  de  Bourgongne, 
et  en  demoura  ledit  Jacqueville  capitaine  et  gouver- 
neur. Et  pareillement  furent  envoiez  messire  Plielippe 
de  Fosseux  et  Robert  le  Houx,  à  Auneau  \  devers  la 
dame  de  La  Rivière,  laquelle  promist  que  dedens  ses 
fortresses  d' Auneau  et  de  Rochefort  ne  mectroit  nulles 
gens  qui  feissent  guerre,  ne  portassent  donmiage  audit 
duc  de  Bourgongne,  ne  à  ses  bien  vueillans. 

En  oultre,  pour  ce  temps,  plusieurs  diverses  villes  et 
fortresses,  et  aussi  plusieurs  nobles  hommes,  se  mirent 
en  la  subjection  et  en  Tobéissance  dudit  duc  de  Bour- 
gongne, espérant  que  vendroit  à  son  entente  de  son 
entreprinse  et  auroit  le  gouvernement  du  royaume  de 
France.  Ausquelles  villes,  c'estassavoir  celles  qui  se 
mectoient  en  son  obéissance,  ne  souffroit  payer  aucune 
gabelle,  imposicion  ne  autre  subside,  excepté  le  sel. 
Et  par  ainsi,  acquit  grandement  la  grâce  de  plusieurs 
bonnes  villes  et  du  peuple  de  plusieurs  pays.  Ouquel 
temps  aussi  icellui  duc  de  Bourgongne  envoya  ses 
lectres  en  plusieurs  bonnes  villes  du  royaume.  Des- 
quelles la  teneur  s'ensuit  : 

«  Jehan,  duc  de  Bourgongne,  conte  de  Flandres, 
d'Artois  et  de  Bourgongne  palatin ,  seigneur  de  Salins 
et  de  Malines.  Très  cheis  et  bons  amis,  par  vraye  expé- 

1 .  Auneau,  en  Beauce  (Eure-et-Loir), 

rience  vous  avez  bien  sceu  le  très  mauvais  gouverne- 
ment qui  de  long  temps  a  esté  en  ce  royaume,  tant 
envers  la  personne  de  monseigneur  le  Roy  et  sa  do- 
mination, comme  en  la  chose  publique,  par  ce  que 
ceulx  qui  ont  prins  le  gouvernement  de  mondit  sei- 
gneur et  de  son  royaume  n'ont  eu  égard  à  l'onneur 
appartenant  à  la  majesté  royale,  mais  icelle  du  tout  en 
tout  ont  mis  en  oubli,  tellement  que  mondit  seigneur 
est  mis  à  néant  de  tout  son  estât  et  de  toutes  ses  ri- 
chesses, pour  lesquelles  choses  il  doit  estre  renommé 
devant  tous  les  roys  chrétiens,  et  sondit  royaume  qui 
souloit  estre  renommé  au  regard  de  toutes  domina- 
cions  et  a  esté  jusques  à  cy  maintenu  et  gardé  soigneu- 
sement en  justice  vers  le  petit  comme  le  grant,  vers  le 
povre    comme  le  riche,    les   dessusdiz  gouverneurs 
l'ont  gouverné  à  leur  plaisir,  tellement  qu'il  ne  leur  a 
chalu,  ne  encores  fait,  que  d'estre  riches  et  demourer 
en  leurs  estas  et  offices,  tellement  que  leur  ambicion 
et  convoitise  de  la  perdicion  de  la  dominacion  que 
mondit  seigneur  a  perdu  et  perd  chascun  jour,  de  la 
perdicion  des  nobles  et  de  la  destruction  des  vaillans 
hommes  destruis  par    les   anciens   ennemis   de   ce 
royaume,  et  avecques  ce  les  grans  finances  levées  sans 
nombre  par  iceulx  gouverneurs  en  ce  royaume,  dont 
tous  les  bons  subgetz  de  mondit  seigneur,  le  clergié , 
les  nobles,   bourgois   et  le   commun  peuple  de   ce 
royaume  sont  à  peu  près  tous  désers  et  destruis.  Et 
pour  obvier  aux  choses  dessusdictes ,  pour  le  bien  de 
mondit  seigneur  et  de  tout  son  royaume,  nous  avons 
mis  en  armes  avec  toute  nostre  puissance ,  comme  il 
est  assez  notoire  à  vous.  Et  jà  soit  ce  que  par  plusieurs 
foiz  nous  aions  fait  savoir ,  sommer  et  requerre  lesdiz 

gouverneurs  que  a  ce  ilz  advisassent,  afin  que  lesdiz 
inconvéniens  cessassent  ou  autrement  nous  y  pour- 
voierions  au  bien  de  raondil  seigneur  et  à  ce  que 
l'eslat  de  sa  personne  feust  convenablement  maintenu, 
son  royaume  bien  gouverné  et  sa  dominacion  recou- 
vrée. Et  encores  de  rechef,  nous  estans  près  de  Paris, 
avons  envoie  par  ung  de  noz  héraulx  à  mondit  sei- 
gneur noz  lectres  closes,  par  lesquelles  nous  lui  décla- 
rions les  causes  autre  fois  déclairées,  en  lui  suppliant 
que  nous  peussions  approucher  à  sa  personne,  et  en  lui 
offrant  service  de  corps  et  de  biens  comme  à  nostre 
souverain  seigneur.  Lesquelz  gouverneurs  ne  volrent 
point  souffrir  lesdictes  lectres  estre  baillées  à  mondit 
seigneur,  et  les  nous  renvoièrent  et  dirent  a  nostre  hé- 
rault  que  plus  ne  retournast.  Et  s'esforcèrent,  les  des- 
susdiz  gouverneurs,  de  continuer  en  leur  mauvais  gou- 
vernement pour  tousjours  plus  destruire  les  povres 
subjeclz  de  mondit  seigneur,  contre  lesquelz  pieçà  ilz 
ont  conceu  hayne  mortelle,  pour  ce  qu'ilz  scèvent 
bien  qu'il  leur  desplait  des  mauvais  gouvernemens  et 
destructions  par  eulx  advenues  et  qui  adviennent  chas- 
cun  jour  en  ce  royaume.  Et  pour  ce,  nostre  entencion 
est  de  persévérer,  quelque  chose  qui  nous  puist  adve- 
nir, afin  que  puissions  faire  cesser  lesdiz  inconvéniens, 
et  que  marchandise  puist  avoir  son  cours,  et  le 
royaume  soit  gouverné  en  justice,  en  tant  que  pour- 
rons. Et  ce  avons  ferme  en  nostre  propos  et  enten- 
cion, pour  acquitter  nostre  loyaulté.  Mesmement  qu'il 
est  déclairé  par  le  saint  collège  rommain,  que  à  nous 
appartient  avoir  recours  aux  besongnes  de  ce  royaume 
et  avoir  le  gouvernement  d'icellui,  veu  Tempesche- 
ment  de  mondit  seigneur  et  le  jeune  aage  de  mon  très 

redoubté  seigneur  monseigneur  le  Daulphin,  et  non 
au  conte  d'Armaignac  ne  à  ceulx  qui  se  dient  estre  du 
conseil  de  mondit  seigneur,  pour  les  causes  contenues 
en  une  cédule  à  nous  apportée  et  baillée  par  ung  no- 
table docteur,  ambaxadeur  du  saint  colege,  de  laquelle 
vous  envoie  la  copie  enclose  en  ces  présentes.  Si  vous 
sommons  par  mondit   seigneur,   et  par  nous  vous 
prions  et  requérons,  que  sur  les  choses  dessusdictes 
et  autres,  aiez  advis,  dont  avons  à  parler  à  vous  et  à 
prendre  conclusion  telle  qu  elle  soit  honnorable  et 
prouffîtable  pour  mondit  seigneur  et  conservacion  de 
sa  dominacion,  et  à  ce  que  tous  lesdiz  subgetz  de  mon- 
dit seigneur  puissent  vivre  en  paix  et  en  justice,  et  que 
nostre  propos  et  le  vostre  puisse  venir  à  la  fin  que  dé- 
sirons, que  le  vingtième  jour  du  mois  d'octobre  prou- 
chain  venant,  en  quelque  lieu  que  nous  soions,  vous 
envoiez  deux  notables  personnes,  du  moins ,  à  nous , 
auxquelz  puissions  avoir  conseil,  et  qu'ilz  aient  puis- 
sance de  traicter  et  concorder  par  les  prélatz  et  cha- 
pitres, des  choses  dessusdictes ,  les  circonstances  et 
dépendances  d'icelles,  tant  que  pour  vous  et  vostre 
nom  sera  traicté,  passé  et  accordé  par  les  bonnes  villes 
que  nous  avons  mandées,  et  gardez  qu'en  ce  n'ait  dé- 
faulte,  tant  comme  vous  aymez  le  bien  de  mondit  sei- 
gneur, de  nous  et  de  tout  le  royaume.  Et  se  voulez 
chose  que  nous  puissions,  mandez  le  nous  et  voulen- 
tiers  le  ferons.  Escript  en  nostre  ost,  à  Montlehéry,  le 
vin*  jour  d'octobre.  » 


S'ensuit  la  teneur  de  la  cédule  enclose. 
«  Je  Henry  Nevelin,  docteur  en  décret,  ambaxadeur 
du  sainct  collège  des  cardinaulx  de  Romme,  envoyé 

par  iceulx  à  très  bault  et  puissant  prince  monseigneur 
le  duc  de  Bourgongne ,  ay  présenté  de  par  ledit  saint 
concile  lectres  scellées  de  trois  seaulx,  c'estassavoir  du 
doien  des  évesques,  du  doien  des  prestres  et  du  doien 
des  dyaques  *  (^sic)  cardinaulx,  lesquelles  lectres  con- 
lenoient  créance  sur  moy,  laquelle  créance  j'ay  expo- 
sée h  mondit  seigneur  de  Bourgongne,  en  lui  offrant 
de  par  ledit  saint  collège  la  parole  du  saint  prophète 
David  :  Domine  refugium  factus  es  nobis.  C'est-à-dire  : 
«  Sire,  en  ce  temps  du  déluge  nous  venons  à  toy  à 
refuge.  «  Et  après  la  déduction  dudit  theume,  en  com- 
parant ledit  saint  colege  audit  roy  David  pour  plu- 
sieurs causes,  je  exposay  à  mondit  seigneur  de  Bour- 
gongne Testât  du  saint  concile  de  Constance  et  les 
travaulx  que  les  cardinaulx  ont  eu  à  poursuivir  l'union 
de  saincte  Eglise.  Après,  lui  dis  que  toute  clirestienté 
estoit  unie,  excepté  ung  grain  de  blé  en  ung  boissel, 
c'estassavoir  le  conte  et  ceulx  de  la  conté  d'Armignacb, 
qui  encores  sont  en  l'obéissance  de  Pierre  de  La  Lune, 
lequel  est  déclairé  scismatique  et  hérétique,  et  ses  ad- 
hérens  et  favorîsans  suspectz  de  scisme  et  de  hérésie. 
Après  lui  deiz  comment  j'estoie  envoie  en  France  par 
ledit  saint  colege ,  non  pas  à  lui  comme  au  duc  de 
Bourgongne  seulement,  mais  comme  à  icellui  qui  re- 
présente le  royaume  de  France  et  à  qui  en  appartient 
le  gouvernement,  pour  lui  faire  certaines  prières  et 
requestes  ou  nom  du  saint  coliege ,  et  la  cause  pour 
quoy  j'estoie  envoie  devers  lui.  Et  ce  que  je  n'estoie 
point  envoie  devers  le  Roy,  monseigneur  le  Daulphin 
et  le  conte  d'Armaignac  ou  le  conseil  du  Roy,  si  estoit 

comme  le  saint  colege  fait  dire,  pour  ce  que  le  Roy 
estoit  ocupé  de  maladie,  monseigneur  le  Daulphin  en 
trop  jeune  aage,  et  le  conte  d'Armaignac  entechié  de 
scisme,  et  aucuns  du  conseil  du  Roy  estoient  adhérens 
audit  conte  et  par  conséquent  suspectz  de  scisme.  Bien 
est  vérité  que  ledit  conte  d'Armaignac  n'est  point  dé- 
clairé scismatique  ne  suspect  de  hérésie,  mais  à  la  ses- 
sion publique  par  laquelle  fut  débouté  Pierre  de  La 
Lune  et  déclairé  estre  scismatique  et  hérétique,  il  fut 
accusé  de  par  le  roy  des  Rommains  en  propre  per- 
sonne, et  par  le  procureur  fiscal  dudit  concile ,  et  fut 
relié  au  scisme,  non  obstans  excusacions  frivoles  que 
fist  maistre  Jehan  de  Gerson.  Et  tantost ,  de  par  le  saint 
collège,  je  fis  à  mondit  seigneur  trois  prières  et  re 
quesles.  La  première  si  fust,  qu'il  lui  pleust  ledit  saint 
coliege,  le  pape  et  Testât  du  saint  concile,  avoir  pour 
recommandé,  en  les  gardant  et  aidant  à  garder  en 
leurs  privilèges,  franchises  et  libertez  anciennes.  La 
seconde,  que  s'il  y  avoit  aucuns  qui  eussent  escript  ou 
escripvoient  ou  temps  avenir  contre  ledit  saint  coliege 
ou  le  pape ,  qu'il  n'y  voulsist  point  adjouster  foy.  La 
tierce,  que  mondit  seigneur  voulsist  avoir  pour  agréable 
ce  qui  seroit  fait  par  ledit  saint  collège,  tant  sur  le  fait 
de  l'élection,  comme  sur  la  réformacion  de  saincte 
Eglise.  » 

Au  bout  de  laquelle  cédule  ledit  Lienin  avoit  mis  son 
signe  manuel. 


M* 

\.  «  Diacres.  »  {Sappl.fr.  93.) 


III 


15 


22G 


CHROINIQUE 


[1417] 


CHAPITRE  CLXXIX. 

Comment  le  duc  Jehan  de  Bourgongne  ala  loger  devant  Corbueil  et 
depuis  à  Chartres,  et  ala  en  Touraine  au  mandement  de  la  Royne. 

Or  est  ainsi  que  après  ce  que  le  duc  Jehan  de  Bour- 
gongne eut  receu  Tobéissance  du  chastel  de  Montle- 
hery  et  le  regarny  de  ses  gens,  il  se  départi  à  tout 
son  ost,  et  ala  mectre  le  siège  devant  la  ville  de  Cor- 
bueil, c  estassavoir  du  costé  de  Montlehery  tant  seule- 
ment, et  là  fist  asseoir  ses  gros  engins  en  plusieurs 
parties  pour  icelle  ville  dominager.  Mais  ceulx  de  la 
ville,  qui  estoient  fort  garniz  de  gens  d'armes  que  le 
connestable  et  le  conseil  du  Roy  leur  avoit  envoiez , 
défendirent  grandement  et  bien  ladicte  ville  contre 
ledit  duc  de  Bourgongne  et  son  armée,  et  par  plusieurs 
foiz  lui  occirent  de  ses  gens,  de  traict  de  canons  et  au- 
tres habillements  de  guerre ,  dont  continuellement  ilz 
gectoient  en  son  ost,  et  chascun  jour ,  tant  par  eaue 
comme  par  terre,  venoient  gens  dedens  ladicte  ville 
de  par  ledit  connestable,  à  tous  vivres,  habillemens 
de  guerre  et  autres  choses  neccessaires  pour  icelle  dé- 
fendre. Finablement,  après  ce  que  ledit  duc  eut  esté 
troys  sepmaines  ou  environ   devant  ladicte  ville  de 
Corbueil,  voiant  qu'il  ne  le  povoit  subjuguer  ne  avoir, 
et  aussi  que  ses  gens  estoient  moult  fort  traveillez , 
tant  pour  les  grandes  pluies  qu'il  faisoit  chascun  jour, 
comme  pour  la  mortalité  qui  s'estoit  boutée  en  son 
ost,  se  départi  le  xxviif  jour  d'octobre  et  leva  son 
siège  de  devant  Corbueil,  prenant  son  chemin  vers  la 
ville  de  Chartres.  Auquel  logis  de  Corbueil  ledit  duc 

laissa  aucuns  de  ses  gros  engins  et  autre»  habillemens 
de  guerre,  avecques  grant  provision  de  vivres  que  plu- 
sieurs marchans  avoient  amené  en  Tost,  lesquelles 
choses  après  le  département  devantdit  furent  mises 
dedens  la  ville  par  les  asségez;  lesquelz  grandement 
furent  joieux  quant  ilz  se  virent  délivrés  de  leurs  en- 
nemis. Auquel  logis  devant  Corbueil  messire  Mauroy 
de  Saint-Léger  fut  féru  d'un  vireton  *  parmy  la  jambe 
si  angoisseusement  qu'il  en  demoura  affolé  et  en  clo- 
cha grandement  tout  le  temps  de  sa  vie. 

Et  la  cause  pour  quoy  ledit  duc  se  desloga  si  hasti- 
vement,  ce  fut  pour  ce  que  la  royne  de  France,  qui 
estoit  à  Tours  en  Touraine,  lui  avoit  fait  sçavoir  secrè- 
tement par  ung  sien  féable  serviteur,  qu'il  voulsist  aler 
devers  elle  pour  la  ramener  avecques  lui,  car  moult 
estoit  court  tenue  et  en  grant  danger.  Sur  laquelle  re- 
queste  icelkii  avoit  envoie  ung  sien  serviteur  nommé 
maistre  Jehan  de  Droissay,  pour  sur  ce  prendre  con- 
clusion. Lequel  traicta  tant  avec  ladicte  Royne  qu'elle 
promist  de  soy  en  venir  avecques  ledit  duc  ou  cas  qu'il 
vendroit  devers  elle  pour  la  quérir,  et  pour  plus  grande 
seureté  bailla  audit  secrétaire  ung  sien  signet  d'or  pour 
porter  audit  duc,  lequel  signet  il  recongnut  bien ,  car 
plusieurs  foiz  il  l'avoit  veu.  Et  sur  ce,  quant  ledit  duc 
fut  venu  dudit  lieu  de  Corbueil  à  Chartres,  la  nuit  de 
la  Toussains,  à  tout  la  plus  grant  partie  des  seigneurs 
et  capitaines  de  sa  compaignie  et  aussi  de  ses  gens 
d'armes  les  mieulx  montez,  se  parti  soudainement,  et 
par  Bonneval  et  \endosme  s'en  ala  devers  Tours.  Et 
quant  il  vint  à  deux  lieues  près,  il  envoia  devant  les 

i .  Le  vireton  est  le  trait  d'une  arbalète. 

seigneurs  cl#Fosseux  et  de  Vergi,  à  tous  huit  cens 
conibalans,  lesquelz  se  mirent  en  embusche  et  s'arres- 
tèrent  à  demie  lieue  près  et  envoièrent  de  rechef  ung 
certain  message  devers  la  Uoyne ,  lui  noncer  la  venue 
dudit  duc.  Pour  quoy,  mcontinent  qu  elle  oy  les  nou- 
velles, appella  maistre  Guillaume  Torel,  maistre  Jehan 
Picart  et  maistre  Laurens  du  Puis,  qui  estoient  ses 
principaulx   gouverneurs,  auxquelz  elle  dist  qu'elle 
vouloit  aler  oyr  la  messe  h  une  église  dehors  la  ville 
nommée  Meremoustier  S  et  quilz   se   préparassent 
pour  aler  avecques  elle.  Lesquelz  lui  desenortèrent  à 
ce  faire.  TSéantmoins  elle  yssi  briefment  hors  de  Tours 
et  les  mena  avecques  elle  à  ladicte  église.  Et  tost  après 
les  dessusdiz  seigneurs  alèrent  devers  icelle  église,  et 
envoièrent  devers  la  Royne  Hector  de  Saveuses,  à  tout 
soixante  combatans.  Et  lors,  les  dessusdiz  gouverneurs 
vindrent  devers  elle  où  elle  oioit  la  messe  et  lui  dirent  : 
«  Dame,  veez  cy  nous  voions  venir  grant  compagnie 
de  Bourguignons  ou  d'Anglois.  w  Et  elle  qui  riens  ne 
doubtoit,  leur  dist  qu'ilz  se  tenissent  près  d'elle.  Et 
adonc  ledit  Hector  de  Saveuses  entra  dedens  l'église 
et  la  salua  de  par  son  seigneur  le  duc  de  Bourgongne. 
Laquelle  lui  demanda  où  il  estoit,  et  il  lui  respondi 
qu'il  venroit  tost  vers  elle.  Après  lesquelles  paroles 
elle  commanda  audit  Hector  que  les  dessusdiz  maistre 
Guillaume  Torel,   maistre  Jehan  Piquart  et   maistre 
Laurens  du  Puis,  estans  emprès  elle,  feussent  prins. 
Lequel  maistre  Laurens  elle  avoit  en  grant  hayne,  car 
parloit  à  elle  irrévéremment  sans  mectre  main  à  son 
chaperon  et  sans  lui  faire  quelque  révérence ,  et  ne 


i.  L'abbaye  de  Marmoutier. 

povoit  ladicte  Royne  riens  besongner  ne  accorder  que 
ce  ne  feust  par  le  consentement  dudit  maistre  Laurens. 
Et  pour  ce,  quant  il  vid  qu'il  ne  povoit  yssir  de  là  pour 
se  saulver,  il  entra  en  une  petite  nef  derrière  l'église 
pour  passer  l'eaue,  mais  il  se  noia,  tant  il  eut  grant 
haste,  et  les  autres  furent  prins.  Et  fu  ceste  assemblée 
environ  neuf  heures  au  matin.  Et  ledit  duc  de  Bour- 
gongne vint,  environ  onze  heures,  devers  la  Royne,  à 
laquelle  il  fit  grant  révérence,  comme  il  devoit  faire, 
et  elle  à  lui,  disant  :  «  Très  cher  cousin ,  oultre  tous 
les  autres  hommes  de  ce  royaume  vous  doy  aymer, 
quant  à  mon  mandement  avez  tout  laissié  et  m'estes 
venu  délivrer  hors  de  prison ,  pour  quoy,  mon  très 
cher  cousin,  jamais  ne  vous  fauldray,  car  bien  voy  que 
tousjours  avez  aymé  mon  seigneur,  sa  généracion,  son 
royaume  et  la  chose  publique.  »  Après  ce  ilz  disnèrent 
tous  ensemble  en  ladicte  église  à  grant  leésse,  et  après 
disner  la  Royne  manda  à  ceulx  de  Tours,  que  elle  et 
son  cousin  de  Bourgongne  vouloient  entrer  dedens  la 
ville.  Mais  par  l'ennort  du  capitaine  d'icelle,  ceulx  de 
Tours  tardèrent  ung  petit,  toutesfoiz  en  la  fin  ilz  accor- 
dèrent ce  qu'elle  demandoit ,  et  ledit  capitaine  se  tira 
vers  le  chastel.  Et  ladicte  Royne  et  ledit  duc  de  Bour- 
gongne, à  tous  leurs  gens,  entrèrent  en  la  ville.  Ou- 
quel  lieu  fu  faicte  grant  chère  et  grant  honneur  audit 
duc.  Et  après,  la  Royne  manda  le  capitaine  par  sauf 
conduit,  auquel  elle  requist  et  commanda  qu'il  lui 
rendeist  la  fortresse,  laquelle  chose  il  fist,  mais  moult 
envis.  Et  après,  que  ledit  duc  eut  séjourné  trois  jours 
avecques  la  Royne ,  il  commist  capitaine  de  ladicte 
ville  et  du  chastel ,  Charles  Labbé ,  à  tout  deux  cens 
combatans.   Lequel   fist  serement  de  le  bien  garder 

pour  et  ou  nom  dudit  duc  de  Bourgongne,  lequel  se- 
rement  point  il  ne  tint.  Car  dedens  Tan  ensuivant  il 
rendi  ladicte  ville  et  forlresse  en  Tobéissance  duDaul- 
plîin,  et  en  demoura  lui-mesme  capitaine,  faisant  à 
icellui  serement.  Et  la  Royne  et  le  duc  de  Bourgongne 
firent  publier  dedens  Tours,  que  nulz  ne  paiassent  im- 
posicions,  gabelles  ne  subsides,  si  non  de  sel.  Et  après, 
tous  ensemble  se  partirent  de  là  et  alèrent  à  Vendosme, 
où  ilz  firent  publier,  comme  ilz  avoient  fait  à  Tours, 
que  nul  ne  paiast,  comme  dessus.  Et  par  Bonnevaî 
alèrent  à  Chartres,  où  ilz  arrivèrent  le  ix*^  jour  de  no- 
vembre Et  avoit  la  Royne,  quatre  chariots  en  sa  com- 
paignie  de  dames  et  damoiselles  \  et  si  avoit  tant  seu- 
lement avec  elle  ung  chevalier,  nommé  messire  Robert 
de  Cyne,  duquel  elle  estoit  très  contente  pour  sa  preu- 
dommie. 

CHAPITRE    CLXXX. 

Comment  la  Royne  escripvy  à  plusieurs  bonnes  villes  du  royaume  de 
France;  et  furent  faictes  aucunes  nouvelles  ordonnances  pour  le  gou- 
yernement  dudit  royaume  ;  et  autres  matières. 

Item,  après  ce  que  la  royne  de  France  fut  venue  en 
la  ville  de  Chartres,  comme  dit  est,  fut  ordonné  et 
conclud  qu'elle  escriproit  lectres  en  son  nom  à  toutes 
les  bonnes  villes  du  Rov  estans  en  Tobéissance  du  duc 
de  Bourgongne.  Desquelles  la  copie  s'ensuit  : 

«  Très  chers  et  bien  amez,  vous  savez  comment  par 
la  coulpe  et  iniquité  causée  par  la  dampuable  coiivoi- 

1 .  a  Et  avoit  la  royne  un  cars  en  sa  compaignîe,  qui  inenoyenl 
environ  xx  femmes.  »  (Supf>l.  fr.  93,  fol.  268™.) 

tise  d'aucunes  gens  de  petit  estât  qui  ont  prins  le  gou- 
vernement de  mon  seigneur  et  de  son  royaume,  inaul.\ 
innumérables  et  inconvéniens  s'en  sont  ensuys,  tant 
de  trahison,  de  molestacion  de  ceulx  du  sang  et  aul- 
tres,  comme  de  la  perdicion  de  sa  grant  dominacion, 
et  mesmement  es  duchez  d'Âcquitaine  et  de  Normen- 
die  a  duré  et  encores  dure  ledit  gouvernement ,  sans 
ce  que  les  dessusdiz  gouverneurs  vueillent  entendre  à 
quelconque  autre  bien,  ne  à  bon  régime  estre  mis  ou 
royaume,  mais  ont  conceu  mortelle  hayne  contre  tous 
les  bons,  preux  et  loyaulx,  et  ravissent  leurs  biens,  et 
plusieurs  exécutent  à  mort.  Et  en  continuant  en  leur 
mauvaistié,  quant  ilz  perceurent  que  nous  voulions  en- 
tendre et  labourer  à  la  réparacion  et  au  bien  de  paix 
de  ce  royaume,  comme  à  nous  compète,  qui  par  la 
grâce  de  Dieu  sommes  compaigne  et  espeuse  de  mon- 
dit  seigneur,  comme  il  avoit  esté  encommencé  par 
nostre  filz,  et  cousin  de  Haynnau,  desquelz  Dieu  ait  les 
âmes,  ilz  trouvèrent  manière  de  nous  eslonger  de  sa 
personne,  afin  que  ne  feust  sceue  leur  iniquité,  et  de- 
mourassent  en  leurs  estas  et  offices,  et  par  ce  moien 
ilz  ont  appliqué  et  appliquent  chascun  jour  à  leur  sm- 
gulier  prouffit  toutes  les  finances  de  mondit  seigneur, 
sans  ce  que  aucune  chose  en  soit  emploiée  pour  le 
bien  de  mondit  seigneur  ou  de  son  royaume  ;  faulse- 
ment  et  desloiaument  nous  ont  despoullée  et  desrobée, 
et  ont  tant  fait  que  mondit  seigneur,  nous,  etnostredit 
filz  le  Daulphin,  n'avons  de  quoy  maintenir  et  sous- 
tenir  noz  estas  et  paier  noz  despens.  Car,  comme  dit 
est,  ilz  ont  tenu  et  tiennent  mondit  seigneur  et  nostre 
filz  le  Daulphin,  prisonniers,  tellement  qu'il  convient 
qu'ilz  facent  ce  qu'ilz  veulent,  et  à  ce  pourveoir  que 

la  doniinacion  de  inondit  seigneur  ne  viengne  es  mains 
des  estrangers,  que  Dieu  ne  vueille.  Après  ce  que  mon 
très  cher  et  très  amé  cousin  de  Bourgongne,  à  faire 
cesser  lesdiz  inconvéniens,  il  veut  et  offre  paix  à  tous 
qui  avecques  lui  la  vouldront  avoir,  par  ses  lectres 
patentes  publiées  en  plusieurs  lieux  de  ce  royaume,  à 
laquelle  les  dessusdiz  n'ont  voulu  entendre,  icellui 
nostre  cousin  se  mist  en  armes  à  très  grande  compai- 
gnie  de  chevaliers  et  d'escuiers,  en  entencion  de  oster 
icellui  mauvais  gouvernement.  Pour  auquel  résister  et 
qu'il  n'eust  point  approcliement  à  la  personne  de  mon- 
dit  seigneur,  lesdiz  gouverneurs  mandèrent  et  appel- 
lèrent  à  Paris  toutes  les  garnisons,  et  liabandonnèrent 
l'éritage  de  mondit  seigneur  aux  Anglois,  anciens  en- 
nemis de  ce  royaume,  et  en  ce  faisant  ilz  démonstrè- 
rent  leur  mauvaise  entencion.  Mais  la  plus  grant  quan- 
tité des  nobles  de  ce  royaume  et  aucune  grant  partie 
des  prélas,  des  bonnes  villes  et  des  habitans  d'icelles, 
saclians  ce  que  dist  est,  se  adjoingnirent  avecques  lui 
pour  le  bien  de  mondit  seigneur,  lequel  est  triste  et 
dolent,  en  acquitant  sa  loiaulté,  de  l'esclande  et  du  des- 
honneur que  lesdiz  gouverneurs  ont  fait  à  mondit  sei- 
gneur, à  nous,  à  nostre  généracion  et  à  la  noble  ma- 
jesté de  France,  et  à  ceulx  qui  y  ont  affinité  ou  aliance 
par  mariage  et  autrement,  et  non  sans  cause,  car  vraie- 
ment  la  chose  lui  touche  grandement.  Il  laissa  son 
siège  de  devant  Corbueil  et  vint  à  nous  pour  nous 
mectre  en  franchise  et  oster  de  la  subjection  desdiz 
gouverneurs,  et  aussi  pour  nous  mectre  en  la  com- 
paignie  de  mondit  seigneur,  connue  il  est  de  rai- 
son. Et  venismes  en  la  ville  de  Chartres,  et  nostredit 
cousin,  en  nostre  compaignie,  ala  adviser  et  ordon- 

ner  ce  qui  est  à  faire  de  neccessité  pour  la  conserva- 
cion  de  la  dominacion  de  mondit  seigneur  et  de  ré- 
paracion  d'icellui,  que  briefment  entendons  à  faire. 
Mais  nostredit  cousin,  par  le  conseil  et  advis  des  bons 
preudommes,  vassaulx  et  subjectz  de  mondit  seigneur 
sans  plus  dissimuler  en  voulons  user  *.  Pour  quoy, 
très  chers  et  bons  amis,  nous,  qui  devons  avoir  le 
gouvernement  de  ce  royaume  es  besongnes  de  mondit 
seigneur  par  le  conseil  de  ceulx  de  son  sang,  et  de  ce 
avons  nous  lectres  patentes  de  lui  irrévocables,  passées 
[)ar  son  grant  conseil,  présens  tous  les  grans  seigneurs 
de  son  sang,  comme  sont  oncles,  cousins  germains  et 
autres.  Et  nous  qui  avons  seine  et  entière  congnois- 
sance  de  voz  bonnes  et  loables  entendons  au  regard 
de  la  seigneurie  de  mondit  seigneur,  et  mesmement 
par  ce  que  pour  le  bien  d'icellui  vous  estes  enclins 
avecques  mondit  cousin  à  vous  emploier  de  corps  et 
de  povoir  sans  riens  espargner  jusques  à  la  mort,  pour 
parvenir  plus  briefment  à  la  conclusion  désirée  et  nec- 
cessaire,  vous  sommons  et  requérons,  et  néantmoins 
de  par  mondit  seigneur  et  de  par  nous  vous  mandons, 
que  vous  vous  maintenez  en  vostre  saint  propos  à  l'en- 
tencion  de  nostredit  cousin,  sans  aucunement  obtem- 
pérer ou  entendre  à  quelzconques  lectres  ou  mande- 

1 ,  Cette  phrase,  qui  est  inintelligible  dans  notre  texte,  doit  se 
lire  comme  elle  est  dans  le  SappL  fr,  93.  a  Et  venismes  dans 
nostre  ville  de  Chartres  et  nostredit  cousin  en  nostre  compaignie , 
à  là  adviser  et  ordonner  ce  qui  est  à  faire  de  neccessité  pour  la 
conservacion  de  la  dominacion  de  mondit  seigneur  et  la  récupéra- 
cion  d'icellui,  que  briefment  entendons  à  faire,  nous  et  nostredit 
cousin,  par  le  conseil  et  advis  des  bons  preudommes,  vassaulx  et 
subges  de  mondit  seigneur,  sans  plus  dissimuler.  Pour  quoy,  etc.  » 
(Bibl.  imp.,  ms.  Suppl.  fr.  1)3,  fol.  2G9.) 

mens  que  ou  nom  de  mondit  seigneur  ou  de  mon  filz 
le  Daulphin  vous  seroient  envoiées  au  contraire.  Et 
ne  souffrez  que  iceulx  gouverneurs  doresenavant  aient 
aucunes  pécunes,  par  quelque  manière  ou  couleur  que 
ce  soit,  ne  qui  puist  estre.  Et  soubz  la  loiaulté  et  obéis- 
sance que  devez  à  mondit  seigneur,  et  sur  toutes  les 
choses  que  pourrez  forfaire  et  estre  notez  de  rébellion 
et  înobédience  envers  lui  et  nous.  Car  en  ce  faisant 
vous  ferez  vostre  honneur  et  devoir,  et  vous  aiderons, 
secourrons  et  défendrons  de  tout  nostre  povoir  contre 
tous  qui  pour  ceste  cause  et  occasion  s'esforceront  de 
vous  nuire ,  grever  et  dommager.  Très  chers  et  bien 
amez,  Nostre  Seigneur  soit  garde  de  vous.  Escript 
audit  lieu  de  Chartres,  le  xi"  jour  de  novembre.  » 

Après  ces  choses,  fut  ordonné  par  le  conseil  de  la- 
dicte  Royne  et  du  duc  de  Bourgongne,  que  maistre 
Phelippe  de  Morviller  yroit  en  la  ville  d'Amiens,  ac- 
compaigné  d'aucuns  notables  clercs  déclairez  par  ledit 
conseil,  avec  ung  greffier  juré,  et  là  feroient  de  par  la 
Royne,  la  souveraine  court  de  justice  ou  lieu  de  celle 
qui  estoit  en  parlement  à  Paris,  afin  qu'il  ne  feust  be- 
soing  d'aler  en  la  chancellerie  du  Roy  pour  impétrer 
mandement  ou  quelque  autre  cause  qui  peut  advenir 
es  bailliages  d'Amiens,  Vermendois,  Senlis,  Tournay 
et  es  seneschaucies  de  Pontieu  avec  les  ressors  et  en- 
clavemens  des  dessusdiz  pays.  Auquel  maistre  Phelippe 
fut  baillé  ung  seel,  ouquel  estoit  gravé  l'y  mage  de  la 
Royne,  estant  droicte ,  aians  les  deux  bras  tendans 
vers  terre,  et  au  costé  dextre  estoit  un  escu  des  armes 
de  France,  et  au  senestre  avoit  ung  escu  parti  des 
armes  de  France  et  de  Bavière,  et  si  estoit  escript  au 

tour  :  ccsi  le  seel  des  causes^  souverainetez  et  appella- 
dons  pour  le  Roy.  Et  fut  ordonné  par  ledit  conseil 
qu'on  seelleroit  en  cire  vermeille,  et  que  les  lectres  et 
mandemens  se  feroient  ou  nom  de  la  Royne,  par  la 
manière  qui  s'ensuit  :  «  Ysabel,  par  la  grâce  de  Dieu 
royne  de  France,  aiant,  pour  l'ocupacion  de  monsei- 
gneur le  Roy ,  le  gouvernement  et  administracion  de 
ce  royaume ,  par  l'octroy  irrévocable  à  nous  sur  ce 
fait  par  mondit  seigneur  et  son  grant  conseil.  » 

Parlemoien  duquel  seel  et  mandemens  devantditz, 
ledit  maistre  Phelippe  assembla  grant  nombre  de  pé- 
cunes. Et  pareillement  fut  ordonné  oultre  l'eaue  de 
Somme,  pour  les  pays  obéissans  à  la  Royne  et  au  duc 
de  Bourgongne,  ung  autre  chancelier. 


CHAPITRE  CLXXXr. 

(vOininenl  messire  Hélion   de  Jacqueville  fut  navré  à  mort  par  inessire 

Hector  de  Saveuses  et  ses  complices. 

En  ces  jours,  le  duc  de  Bourgongne  estant  dedcns 
la  cité  de  Chartres  en  son  hostel  derrière  Nostre-Dame, 
se  meut  dissencion  entre  messire  Hélion  de  Jacque- 
ville, chevaUer,  et  Hector  de  Saveuses,  et  dirent  iceulx 
l'un  à  l'autre  plusieurs  haultaines  paroles.  Pour  quoy 
ledit  Hector,  de  ce  non  content,  dedens  briefz  jours 
ensuivans  assembla  aucuns  de  ses  amis  jusques  à  douze 
ou  seize  hommes  de  fait ,  entre  lesquelz  estoient  son 
frère  Le  Bon  de  Saveuzes,  le  seigneur  de  Crevecuer,  son 
cousin  germain ,  Hue  de  Bours  et  ung  haussaire 
nommé  Jehan  de  Vaulx ,  pour  lequel  en  la  plus  grant 
partie  les  deux  dessusdiz  estoient  en  hayne  l'un  contre 

laulre.  Car  paravant  icellui  Hélion  de  Jacqueville 
avoit  deslroussé  ledit  Jehan  de  Vaulx,  lequel  estoit  au- 
dit Hector.  Et  avec  iceulx  furent  aucuns  autres  jusques 
au  nombre  dessusdit,  qui  tous  ensemble  ung  certain 
jour  vindrent  de  fait  apensé  dedens  l'église  Nostre- 
Dame  de  Chartres,  ouquel  lieu  ilz  trouvèrent  ledit  Hé- 
lion qui  venoit  de  l'ostel  son  maistre  le  duc  de  Bour- 
gongne,  et  incontinent  vint  à  lui  ledit  Hector  avec  ses 
gens,  en  lui  disant  :  «  Jacqueville,  tu  m'as  autre  foiz 
injurié  et  fait  desplaisir,  dont  tu  seras  puny.  »  Et  sans 
délay  fut  prins  par  iceulx,  porté  et  trayné  hors  de 
l'église,  et  très  inhumainement  navré  et  décopé,  jà  soit 
ce  que  moult  de  foiz  priast  mercy  audit  Hector,  en  lui 
offrant  grant  somme  de  pécune.  Mais  ce  riens  ne  lui 
valu,  car  ilz  le  laissèrent  comme  mort.  Et  sans  délav 
se  départirent  de  ladicte  ville,  et  s'en  alèrent  en  ung 
vilage  où  les  gens  dudit  Hector  estoient  logez,  à  deux 
lieues  de  ladicte  ville  de  Chartres.  Et  après  le  départe- 
ment d'icellui  Hector  messire  Hélion  de  Jacqueville, 
en  tel  estât  qu'il  estoit,  se  fist  porter  par  ses  gens  de- 
vant le  duc  de  Bourgongne,  auquel  il  fist  piteuse  com- 
plainte, disant  que  pour  le  bien  et  loyaument  servir  il 
estoit  mis  en  ce  point.  Et  adonc  ledit  duc  voiant  ce, 
eut  au  cuer  si  grant  tristesse  que  plus  ne  povoit.  Four 
quoy  soudainement  se  arma  et  monta  a  cheval,  acom- 
paigné  de  ses  gens  en  petit  nombre  et  chevaucha  i)ar 
la  ville,  cuidant  trouver  ledit  Hector  et  ses  complices. 
Mais  il  fut  tantost  adverti  qu'ilz  s'estoient  partiz  de 
ladicte  ville.  Et  aussi  vindrent  tantost  devers  ledit  duc 
plusieurs  grans  seigneurs,  lesquelz  le  rapaisèrent  le 
mieulx  qu'ilz  peurent ,  c'eslassavoir  messire  Jelian  de 
Euxembourg,   le  sire  de  Fosseux,  le  mareschal  de 


[1417]  D'ENGUERRAN  DE  MONSTRELET.  2:^7 

Bourgongne  et  plusieurs  autres.  Toutefoiz  il  fist  pren- 
dre et  arrester  aucuns  des  chevaulx  et  autres  bagues 
dudit  Hector.  Et  après  s'en  retourna  en  son  hostel,  et 
là,  par  notables  médecins  et  cirurgiens  fist  ledit  Jaque- 
ville  visiter.  Mais  ce  riens  n'y  valu,  car  dedens  trois 
jours  ensuivans  il  trespassa.  Et,  comme  pkisieurs  te- 
noient  véritablement,  se  cellui  Hector  eust  esté  trouvé, 
ledit  duc  l'eust  fait  mourir  vilainement,  et  onques  en 
son  vivant  ne  lui  voult  pardonner ,  aincois  par  plu- 
sieurs foiz  dist,  que  une  foiz  lui  et  ses  complices  il  des- 
truiroit.  Combien  que  dedens  briefz  jours  ensuivans, 
ledit  Hector,  tellement  quellement,  fut  réconcilié  de- 
vers ledit  duc ,  pour  les  grans  afaires  que  lors  il  avoit 
de  lui  et  de  ses  gens. 


CHAPITRE  CLXXXII. 

Commem  le  duc  de  Bourgongne,  à  tout  sa  puissance,  ala  vers  Paris  pour 

y  vouloir  entrer.  Et  autres  matières. 

Item,  après  toutes  ces  besongnes  ledit  duc  de  Bour- 
gongne, avec  toute  sa  puissance,  se  parti  de  la  ville  de 
Chartres  et  par  Montlehery  s'en  ala  vers  Paris,  en  en- 
tencion  d'entrer  dedens  la  ville  par  certains  moiens 
d'aucuns  Parisiens  qui  estoient  ses  favorables.  Et 
pour  faire  l'entreprinse ,  envoia  Hector  de  Saveuse, 
Phelippe  son  frère,  le  sire  de  Sores,  Loys  de  Vargines 
et  plusieurs  autres  capitaines  jusques  au  nombre  de 
six  mille  combatans ,  vers  la  porte  de  Louvel  *  assez 

i.  a  Vers  la  porte  de  Louvel  de  Chastillon,  assez  près  de  Saint- 
Marcel.  »  (Suppl.  fr.  93,  fol.  270-.} 

près  de  Saint-Marceau.  Mais,  paravant  leur  venue,  la 
chose  fut  accusée  au  connestable  par  un  peletier  de 
Paris.  Lequel  connestable  mist  tantost  grant  quantité 
de  gens  à  ladicte  porte  et  en  plusieurs  autres  lieux  de- 
dens  Paris.  Pour  quoy  ledit  Hector  venu  à  la  porte 
pour  entrer  dedens,  lui  et  ses  gens,  furent  très  dure- 
ment reboutez,  et  mesmement  fut  blécié  en  la  teste 
d'un  vireton.  Et  adonc,  eulx  voians  que  leur  entre- 
prinse  estoit  accusée,  entrèrent  dedens  Saint-Marcel 
et  là  se  logèrent,  actendans  ledit  duc  de  Bourgongne 
leur  seigneur.  Et  adonc  ledit  connestable  fist  saillir 
de  trois  à  quatre  cens  combatans  hors  de  Paris  par  la 
porte  Saint-Marcel,   lesquelz  envayrent  viguereuse- 
ment  les  Bourguignons  et  en  prindrent  et  occirent  au- 
cuns. Mais  sans  délay,  iceulx  crians  A  l'arme  !  s'assem- 
blèrent, et  incontinent  de  grant  courage  alèrent  contre 
les  dessusdiz  et  tellement  les  combatirent  que  par 
force  ilz  retournèrent  dedens  Paris,  et  rescouèrent  au- 
cuns de  leurs  gens  prins  par  iceulx.  A  laquelle  beson- 
gne,  Jehan,  premier  filz  du  seigneur  de  Flavi  se  porta 
très  vaillamment,  à  tout  Testandart  dudit  Hector  de 
Saveuses,  que  lui  mesmes  print  et  porta  assez  près  de 
la  porte  de  Paris.  Dont  grandement  fut  par  le  duc 
recommandé,  quant  il  vint  à  sa  congnoissance.  Et 
adonc  aucuns  favorisans  au  duc  de  Bourgongne,  eurent 
dedens  Paris  les  testes  tranchées.  Si  estoit  icellui  duc 
à  demie  lieue  près,  à  tout  sa  puissance  en  bataille,  ac- 
tendant  les  nouvelles  de  ses  gens.  Et  quant  il  fut  ad- 
verli  que  son  entreprinse  estoit  apparceue ,  tantost 
manda  ses  gens  de  Saint-Marcel,  à  tout  lesquelz  s'en 
retourna  à  xMontlehery,  tousjours  en  sa  compaignie  le 
jeune  comte  de  Saint-Pol,  son  nepveu.  Ouquel  lieu  de 

Montlehery  il  donna  congié  à  tous  ses  Piquars,  c'est- 
assavoir  à  messire  Jehan  de  Luxembourg,  au  seigneur 
de  Fosse ux  et  à  tous  les  autres  capitaines  devant  nom- 
mez, et  leur  ordonna  les  frontières  et  villes  où  ilz  se 
tenroient  Tiver  durant.  Premièrement,  à  messire  Je- 
han de  Luxembourg  fut  baillée  en  garde  la  ville  de 
Montdidier  et  les  marches  à  l'environ.  Et  Hector  et 
Phelippe  de  Saveuses  et  toutes  leurs  gens  furent  mis 
dedens  Beau  vais.  Le  bastard  de  Tien  fut  constitué  ca- 
pitaine de  Senlis.  Et  à  Pontoise  et  Meulent  demou- 
rèrent  le  sire  de  Flsle-Adam  et  le  sire  de  Coliein,  et 
aucuns  autres  retournèrent  en  leurs  propres  lieux  en 
Picardie  et  autres  marches.  Et  icellui  duc  de  Bour- 
gongne dudit  lieu  de  Montlehery  retourna  à  Chartres, 
et  après  ce  qu'il  eut  ordonné  capitaines  et  gouverneurs 
en  icelle  ville  et  autres  ou  pays  à  l'environ,  se  parti 
delà  avecques  la  Royne  et  ses  Bourguignons,  pour  aler 
à  Troies  en  Champaigne,  prenans  leur  chemin  en  ti- 
rant vers  Joigny.  Sur  lequel  chemin  furent  poursuys 
par  le  conte  d'Armaignac ,  connestable  de  France,  le- 
quel, à  tout  grant  puissance  de  gens  d'armes,  se  mist 
sur  les  champs,  en  entencion  de  combatre  ledit  duc 
de  Bourgongne  s'il  y  veist  bien  son  avantage.  Et  de 
fait,  quant  la  Royne,  ledit  duc  de  Bourgongne  et  leurs 
gens  furent  logez  dedens  Joigny,  aucuns  des  capi- 
taines du  connestable,  à  tout  trois  cens  combatans  ou 
environ,  alèrent  férir  ou  logis  du  seigneur  de  Vergy 
et  d'autres  bourguignons ,  et  là  firent  grant  effroi  et 
tumulte,  par  quoy  tout  Tost  dudit  duc  fut  espoventé. 
Et  incontinent ,  à  tout  sa  puissance ,  se  mist  aux 
champs  et  ordonna  certain  nombre  de  combatans 
pour  poursuir  les  dessusdiz.  Lesquelz  les  chassèrent 

moult  roidemenl  jiisques  assez  près  de  la  bataille  diidit 
coniiestable,  qui  estoit  à  une  lieue  près  ou  environ 
dudit  Joingny.  Et  fut  le  seigneur  de  Chasteau-Villain 
l'un  des  principaulx  à  ce  commis  par  ledit  duc,  et  qui 
plus  longuement  les   poursuivy.  Et  après  le   retour 
d'iceulx,  furent  commis  plusieurs  hommes  d'armes  à 
faire  bon  guet.  Et  quant  ilz  eurent  séjourné  cinq  jours 
dedens  Joingny ,  ilz  s'en  alèrent  audit  lieu  de  Troies , 
où  ilz  furent  grandement  et  honnorablement  receuz 
par  les  habitans  et  officiers  de  ladicte  ville,  et  fut  la 
Royne  logée  dedens  lostel  du  Roy  son  seigneur.  A  la- 
quelle furent  paiées  en  ladicte  ville  de  Troies  toutes 
les  rentes  et  subsides  appartenans  au  Roy ,  et  aussi  es 
autres  lieuv  estans  en  l'obéissance  du  duc  de  Bour- 
gongne.  Auquel  lieu  de  Troies  fut  mandé  le  duc  de 
Lorraine,  par  le  conseil  et  enhort  du  duc  de  Bour- 
gongne.  Lequel,  là  venu,  fut  par  la  Royne  constitué 
connestable  de  France,  et  pour  ce  faire  lui  fut  baillée 
une  espée,  en  faisant  le  serement  acoustumé,  et  aussi 
en  déposant  et  destituant  le  conte  d'Armaignac.  Et 
alors  le  duc  de  Bourgongne  donna  congié  à  la  plus 
grant  partie  des  seigneurs  de  Bourgongne,  et  se  tint 
dedens  la  ville  de  Troies  la  plus  grant  partie  de  Tyver, 
et  constitua  sur  les  marches  et  frontières  de  Cham- 
paigne,  Jehan  d'Âubigny,  Jehan  de  Clau  et  Clavin, 
son  frère,  à  tout  grant  quantité  de  gens  d'armes.  Les- 
quelz  en  plusieurs  et  divers  lieux  firent  forte  guerre 
aux  gens  du  connestable. 

CHAPITRE  GLXXXIII. 

Comment  Jehan  de  Bavière  fîst  guerre  à  la  duchesse,  sa  nièpce,  ou  pays 
deHolande.  Et  les  conquestes  que  faisoit  leroy  Henry  d'Angleterre. 

Item,  durant  les  tribulacions  dessusdictes,  Jehan  de 
Bavière  faisoit  forte  guerre  à  la  duchesse  Jaqueline  de 
Bavière,  sa  nièpce,  et  prindrent  ses  gens  en  ce  temps 
la  ville  de  Gorcamp  en  Rolande  *.  Mais  aucunes  des 
tours  demourèrent  et  se  tindrent  en  Tobéissance  de 
ladicte  duchesse.  Laquelle,  oyant  nouvelles  de  ladicte 
prinse,  assembla  tantost  grant  foison  de  gens  d'armes, 
lesquelz,  en  la  compaigniede  la  contesse  de  Haynnau, 
sa  mère,  mena  par  navire  à  ladicte  ville  de  Gorcamp, 
qui  siet  sur  la  mer.  Et  de  fait,  par  l'aide  de  ses  gens 
(jui  estoient  es  tours  dessusdictes,  se  bouta  dedens  et 
fist  combatre  les  gens  dudit  Jehan  de  Bavière,  son  on- 
cle, qui  en  assez  brief  terme  furent  tournez  à  descon- 
fiture, et  en  y  eut,  que  mors  que  prins,  de  cinq  à  six 
cens,  entre  lesquelz  de  ceulx  qui  furent  mors  estoit 
le  principal  le  damoiseau  d'Erbre^  Et  de  la  partie 
d'icelle  duchesse  y  mourut  Walerand  de  Brederode 
tant  seulement,  lequel  estoit  moult  vaillant  et  chef 
principal  de  toutes  ses  gens  touchant  le  fait  de  ladicte 
guerre.  Dont  elle  eut  grant  desplaisir.  Et  depuis  fist 
copper  les  testes  de  ceulx  cjui  estoient  prisonniers, 
pour  ce  que  ilz  estoient  parjures  envers  elle.  Et  après, 
pour  apaiser  le  discord  d'entre  les  deux  parties,  Phe- 


\ .  Gorcum,  au  confluent  de  laLinghe  et  de  la  Meuse. 
2.  a  Le  damoiseau  d'Erke.  »  {SuppL  fr.  93.) 

lippe,  conle  de  Cliarrolois,  seul  filz  du  duc  de  Bour- 
goiigne,  ala  ou  pays  de  Rolande  et  moult  se  traveilla 
d'aler  de  costé  et  d'autre,  c'estassavoir  devers  son 
oncle  et  sa  cousine  germaine.  Mais  pour  diligence 
qu'il  en  feist,  oncques  ne  les  peut  accorder,  et  pour 
tant  s'en  retourna  en  Flandres. 

Item,  en  ce  temps  aussi,  le  roy  d'Angleterre,  qui 
estoit  à  grant  puissance  en  la  duché  de  Normendie, 
conquestoit  villes  et  fortresses  et  peu  trouvoit  qui  con- 
tre lui  se  défendeist.  Car  les  gens  d'armes  du  roy  de 
France  s'estoient  retraiz  à  Paris  devers  le  connestable 
et  en  autres  lieux  à  l'environ ,  pour  résister  contre  la 
puissance  du  duc  de  Bourgongne ,  comme  dit  est  ail- 
leurs. Si  vint  devant  la  ville  de  Caen,  qui  estoit  moult 
puissante  et  bien  peuplée,  laquelle  il  asséga  et  fist  as- 
saillir par  [di]vers  assaulx  ou  moult  perdi  de  ses  gens. 
Mais  en  la  fin  tant  continua,  que  ladicte  ville  fut  prinse 
par  force,  et  furent  mors  bien  six  cens  des  défendans, 
et  depuis  se  tint  la  fortresse  environ  trois  sepmaines. 
Dedens  laquelle  estoit  le  seigneur  de  La  Ferté ,  le  sei- 
gneur de  Montenay  et  messire  Jehan  Bigot,  qui  la  ren- 
dirent moiennant  qu'ilz  eurent  seureté  du  roy  d'An- 
gleterre de  eulx  partir  sauf  leurs  corps  et  leurs  biens. 
Après  laquelle  conqueste,  ledit  roy  d'Angleterre  fist 
assé^^er  par  son  frère  le  duc  de  Clocestre  la  forte  ville 
et  chastel  de  Cherebourg ,  qui  estoient  les  plus  fortes 
places  de  toute  la  duchié  de  Normendie  et  les  mieulx 
pourveues  de  vivres  et  de  habillemens  de  guerre,  et  y 
fut  le  siège  environ  dix  mois.  En  la  fin  duquel  temps, 
le  rendi  messire  Jehan  d'Anguieimes  qui  en  estoit  ca- 
pitaine, moiennant  une  certaine  somme  d'argent  qu'il 
en  eut  au  partir  et  bon  sauf- conduit  pour  en  aler  où 

bon  leur  sembleroit.  A  tout  lequel  il  ala  depuis  en  la 
cité  de  Rouen ,  quant  elle  fut  conquise  par  lesdiz  An- 
glois,  et  là  séjourna  tant  que  sondit  sauf-conduit  fut 
passé  et  expiré  sur  la  fiance  d'aucuns  seigneurs  anglois 
qui  lui  donnèrent  à  entendre  qu'ilz  lui  feroient  ralon- 
ger.  Mais  au  dernier  il  en  fut  trompé,  et  lui  fist  le  roy 
d'Angleterre  coper  le  col.  Dont  aucuns  François  furent 
assez  joieux,  pour  ce  qu'il  avoit  rendu  la  très  forte  ville 
de  Cherebourg  avecques  le  chastel,  par  convoitise 
d'argent,  ou  préjudice  du  roy  de  France. 


CHAPITRE  CLXXXIV. 

Comment  messire  Jaques  de  Harcourt  espousa  la  fille  du  conte  de  Tan- 
carville.  La  destrousse  de  Philippe  de  Saveuses;  et  du  connestable 
qui  meist  le  siège  à  Senlis  ' . 

Item,  en  ces  jours,  messire  Jacques  de  Harecourt  * 
espousa  la  seule  fille  et  héritière  du  conte  de  Tancar- 
ville.  Duquel,  avec  toutes  ses  seigneuries,  il  eut  tout  le 
gouvernement ,  et  mist  garnison  de  ses  gens  en  toutes 
villes  et  fortresses  contre  les  Anglois. 

De  rechef  Phelippe  de  Saveuses,  estant  en  garnison 
avec  Hector  son  frère  en  la  ville  de  Beauvais,  se  partit 
ung  certain  jour,  à  tout  six  vings  combatans  ou  envi- 
ron, pour  aler  courre  vers  la  conté  de  Clermont  en 

1 .  Titre  de  chapitre  des  imprimés. 

2.  Jacques  de  Harcourt ,  IP  du  nom ,  baron  de  Montgommery, 
fils  de  Jacques  de  Harcourt,  I"  du  nom,  aussi  baron  de  Montgom- 
mery, épousa,  l'an  1417,  Marguerite,  vicomtesse  de  Melun  et  com- 
tesse de  Tancarville.  Elle  était  fille  de  Guillaume  IV,  comte  de 
Tancarville,  tué  en  1415  à  la  bataille  d'Azincourt. 

Beaiivoisis,  comme  il  avoit  acousUimé  de  faire  par  plu- 
sieurs foiz,  et  à  son  retour  passa  pardevanl  un  cbastel 
nommé  Brelle  *,  dedens  lequel  estoient  assemblez  plu- 
sieurs des  gens  du  conte  d'Armaignac  :  soudainemeni 
saillirent  à  estandart  desployé  sur  ledit  Pbelippe  et  ses 
gens.  Lesquelz,  voians  une  si  grosse  puissance  de  gens 
de  guerre,  furent  tanlost  mis  en  desroy,  et  ne  fut  poinl 
en  la  puissance  dudit  Pbelippe  de  retenir  ses  gens.  Si 
furent  cbassez  par  ceulx  ducHl  cbastel  jusques  bien 
prés  de  Beauvais,  et  en  prindrent  la  plus  grant  partie, 
et  aussi  en  occirent  aucuns.  Pour  quoy  ledit  Pbelippe 
de  Saveuses,  aiant  au  cuer  grant  dueil,  se  retraby  en 
ladicte  cité  de  Beauvais.  Et  dedens  briefz  jours  après 
qu  il  eut  retrait  une  partie  de  ses  gens,  s'en  ala  à  Gour- 
nay  en  Normendie,  où  il  fut  ordonné  capitaine  de  la 
ville  par  le  consentement  des  babitans  d'icelle.    Et 
aussi  ledit  Hector  eut  dissension  avec  le  commun  de 
Beauvais,  pour  quoy  il  convint  qu'il  se  départisl  de  là 

dedens  tantost  après. 

Item,  environ  laCbandeleur  ensuivant,  le  roy  Cbar- 
les  de  France,  acompaigné  du  conte  d'Armaignac,  son 
connestable,  et  de  grant  nombre  de  gens  d'armes,  de 
Paris  vint  à  Creil,  où  il  fut  par  plusieurs  jours.  Et  pour 
ce  que  ses  gens  passèrent  assez  près  de  Senlis,  la  gar- 
nison qui  y  estoit  de  par  le  duc  de  Bourgongne  sailli 
sur  eulx  et  en  prindrent  plusieurs  et  en  occirent,  dont 
ledit  connestable  fut  grandement  troublé.  Et  dedens 
briefz  jours  après,  ledit  connestable  asséga  ladicte  ville 
de  Senlis  et  fist  drécer  contre  les  portes  et  murailles 
plusieurs  gros  engins,  dont  les  asségez  furent  moult 

i .  Bresle  {Oise,  arr.  de  Beauvais). 

Iraveillez.  Et  lors  ilz  envoièrent  devers  messire  Jeban 
de  Luxembourg  et  le  seigneur  de  Fosseux,  certains 
messages,  en  leur  requérant  que  pour  le  bien  et  en- 
tretenement  du  duc  de  Bourgongne,  ilz  voulsissent 
faire  secours  audit  lieu  de  Senlis.  Lesquelz  seigneurs 
dessusdiz,  par  la  délibéracion  de  Pbelippe,  conte  de 
Charrolois,  seul  filz  du  duc  de  Bourgongne,  et  par  les 
seigneurs  de  son  conseil,  s'assemblèrent  en  grant  puis- 
sance et  vindrent  à  Pontoise ,  et  de  là  cbevaucbèrent 
devers  Senlis,  aians  voulenté  de  lever  le  siège.  Mais 
ilz  furent  advertis  que  leurs  ennemis  estoient  en  trop 
grant  nombre,  pour  quoy  ilz  envoièrent  dedens  la 
ville  cent  combatans  ou  environ,  lesquelz  entrèrent 
par  une  porte  où  il  n'avoit  logié  nulles  des  gens  du 
connestable,  par  lesquelz  fut  mandé  ausdiz  asségez 
(|u'ilz  feissent  bonne  cbère  et  que  briefraent  sans  point 
de  faulte  auroient  bon  secours.  Et  les  dessusdiz  de 
Luxembourg  et  de  Fosseux,  à  tous  leurs  gens  d'armes, 
par  Pontoise  et  Beauvais  s'en  retournèrent  eu  Picar- 
die, sans  autre  cbose  faire  pour  ceste  foiz.  Et  d'autre 
part  messire  Taneguy  du  Cbastel,  prévost  de  Paris, 
print  la  ville  de  Cbevreuse,  et  desjà  avoit  asségié  le 
cbastel,  quant  bastivement  il  fut  mandé  par  le  Roy  et 
le  connestable  pour  venir  audit  siège  de  Senlis.  Pour 
quoy,  laissant  partie  de  ses  gens  audit  siège  de  Cbe- 
vreuses,  vint  audit  siège,  où  il  trouva  le  Roy  et  ledit 
connestable. 

CHAPITRE  GLXXXV. 

Comment  le  roy  de  France  et  le  conncstable  d'une  part,  et  la  Royne  et 
le  duc  de  Bourgongne  d'autre  part,  envolèrent  leurs  ambaxadeurs  à 
Monstereau-Fault-Yonne  pour  traicter  de  paix;  et  autres  matières. 

En  après,  le  roy  Charles  de  France  et  son  connes- 
lable   envolèrent  leurs  ambaxadeurs   à  Monstereau- 
Fault- Yonne ,  c'estassavoir  l'arcevesque  de  Reims,  les 
évesques  de  Paris  et  de  Cleremont  en  Auvergne,  Je- 
han de  Harecourt,  conte  d'Aumarle,  messire  Mansart 
d'Esne  et  messire  Regnault  de  Mecqueque  *  chevaliers, 
maistre  Gérard  Marchet  le  Juge%  maistre  Jehan  de 
Labbaye  et  autres,  jusques  au  nombre  de  seize  per- 
sonnes notables,  pour  estre  et  converser  avecques  les 
ambaxadeurs  de  la  Royne  et  du  duc  de  Bourgongne , 
afin  de  traicter  paix  entre  icelles  parties.  Et  furent  en- 
volez de  par  ladicte  Royne  et  ledit  duc  de  Bourgongne, 
à  Bray  sur  Somme,  c'estassavoir  Tarcevesque  de  Sens, 
frère  à  messiie  Charles  de  Savoisis,  les  évesques  de 
Lengres  et  d'Arras,  messire  Jehan  de  la  Trémoille, 
seigneur  de  Jonvelle,  le  seigneur  de  Courcelles ,  mes- 
sire Jaques  de  Courtraville,  Copin  de  la  Vielzville, 
maistre  Pierre  Cohein,  depuis  évesque  de  Beauvais, 
Jehan  Leclerc,  depuis  chancelier  de  France,  Giles  de 
Clameci,  maistre  Thierry  Le  Roy,  Jehan  Le  Mercier, 
Jaques  Braulart  et  maistre  Baude  des  Bordes.  Lesquelz 
ambaxadeurs  dessusdiz  avoient  chascun  de  son  ad- 


1 .  «  Messire  Regnault  de  Merquoiques.  »  {Suppl.  [r,  93.) 

verse  partie  bon  et  seur  sauf-conduit.  Et  eulx  venus 
esdictes  villes,  c'estassavoir  Monstereau  et  Bray,  advi- 
sèrent  de  commun  accord  de  convenir  ensemble  à 
certain  jour  nommé  et  en  ung  village  nommé  La 
Tombe,  qui  estoit  h  my-voie  des  deux  villes.  Ouquel 
lieu  fut  ordonné  pour  la  seureté  des  deux  parties, 
aiant  certain  nombre  de  gens  d'armes,  le  seigneur  de 
La  Trémoille.  Et  dura  ce  parlement  par  l'espace  de 
deux  mois  ou  environ,  souvent  les  deux  parties  aians 
recours  devers  leurs  seigneurs,  envoians  les  responses 
de  leur  adverse  partie  chascun  endroit  soy,  sur  espé- 
rance de  mener  la  besongne  à  bonne  conclusion. 

Item ,  en  ce  temps  fut  mise  l'union  parmy  toute 
l'universelle  Église.  Car  après  que  pape  Martin  '  fut 
pontifié,  il  fist  mectre  hors  de  prison  le  pape  Jehan  ^ 
lequel  se  mist  du  tout  en  sa  mercy  et  obéissance,  et 
ledit  pape  Martin  le  receut  à  ce  bénignement  et  le  fist 
cardinal.  Mais  il  mourut  dedens  briefz  jours  ensui- 

vans.. 

En  oultre,  en  ces  propres  jours,  les  bourgois  et  ci- 
toiens  de  la  ville  de  Rouen,  qui  moult  estoient  favo- 
rables au  duc  de  Bourgongne,  mandèrent  secrètement 
aucuns  capitaines  tenans  son  parti,  lesquelz,  avec  foi- 
son  de  gens  d'armes,  ilz  boutèrent  dedens  leur  ville. 
C'estassavoir  messire  Guy  le  Bouteiller,  Lagnon,  bas- 
tard  d'Ailli.  Et  quant  ilz  furent  dedens  à  l'aide  des  ci- 
toiens,  alèrent  très  puissamment  assaillir  la  fortresse 
que  tenoient  les  gens  de  France  contre  ladicte  ville,  et 
en  ce  tant  continuèrent,  que  ceulx  de  dedens  la  ren- 

\.  Martin  V. 
^     2.  Jean  XXI IL 

dirent,  par  ainsi  qu'ilz  s'en  alèrent  saulvement.  Et  en 
fut  ledit  messire  Guy  le  Boutiller  constitué  capitaine. 
Auquel  assault  se  porta  moult  vaillamment  icellui  La- 
gnon  d*Ailli,  et  tant  qu'il  en  acquist  la  renommée  et  la 
bienvueillance  de  tous  les  bourgois  et  manans  d'icelle 
ville.  Pour  laquelle  besongne  ainsi  achevée,  le  roy  de 
France  et  son  conseil  furent  mal  contens.  Et  pour  vray, 
alors  en  la  plus  grant  partie  du  royaume  de  France,  y 
a  voit  guerre  et  division,  et  par  ce  moien  estoient  les 
églises  et  le  povre  peuple  grandement  désolé,  et  aussi 
justice  n'y  estoit  nullement  obéye. 


DE  L'AIV  MCCCCXVm. 


[Du    27    mars  1418   au   16  avril   1419. J 


CHAPITRE  CLXXXVI. 

Cumulent  le  duc  de  Bourgoiigne  fist  faire  gratis  préparatoires  pour  lever 
le  siège  de  Senlis,  et  comment  le  connestable  et  ses  gens  se  parlirenl  et 
levèrent  leur  siège.  Et  des  escarmouches  des  deux  parties. 

Au  commencement  de  cest  an ,  le  duc  Jehan  de 
Bourgongne,  après  ce  qu'il  eut  ordonné  dedens  Troies 
Testât  de  la  Royne  de  France,  et  aussi  qu'il  eut  com- 
mis plusieurs  de  ses  capitaines ,  c'estassavoir  Chariot 
d'Uilli,  Jehan  et  Clavin  du  Clau,  Jehan  d'Aubigny  et 
plusieurs  autres  jusques  à  deux  mille  combatans  ou 
environ,  pour  aler  à  Senlis  courir  sur  les  gens  du  con- 

nestable,  prenant  congié  à  la  Royne,  se  parti  de  la 
ville  de  Troies  et  s'en  ala  à  Dijon  en  Bourgongne, 
veoir  sa  femme  et  ses  filles.  Et  après  qu'il  eut  là  sé- 
journé aucune  espace,  s'en  ala  à  Montmelart  *  devers 
l'empereur  Sigismond ,  roy  d' Alemaigne ,  ouquel  lieu 
ilz  eurent  grant  parlement  ensemble,  et  depuis  qu'ilz 
eurent  fait  grant  révérence  l'un  à  l'autre,  se  séparèrent, 
et  retourna  ledit  duc  en  son  pays  de  Bourgongne. 

Durant  lequel  temps,  Phelippe,  conte  de  Charrolois, 
vint  à  Arras.  Auquel  lieu,  par  le  commandement  de  la 
Royne  et  de  son  père  le  duc,  convoqua  tous  les  sei- 
gneurs, chevaliers  et  escuiers,  le  clergié,  et  ceulx  des 
bonnes  villes  du  pays  de  Picardie  et  autres  lieux  de 
leur  obéissance,  à  estre  à  certain  jour  nommé  en  la 
ville  d'Arras.  Auxquelz,  là  venus ,  il  fist  requerre  par 
la  bouche  de  maistre  Phelippe  de  Morviller,  qu'ilz 
jurassent  de  servir  la  Royne  et  le  duc,  son  père,  envers 
tous  et  contre  tous,  sauf  et  réservé  la  personne  du 
Roy.  Lesquelz  devantditz  le  jurèrent,  c'estassavoir 
messire  Jehan  de  Luxembourg,  messire  Jaques  de 
Harcourt,  le  vidame  d'Amiens,  les  seigneurs  d'An- 
toing  et  deFosseux,  le  seigneur  d'Auxi,  messire  Emond 
de  Lombois  et  plusieurs  autres,  qu'ilz  les  serviroient 
de  corps  et  de  biens  tout  leur  vivant.  Et  adonc  fut  re- 
quis aux  bonnes  villes  qu'ilz  aidassent  de  certaine 
somme  de  pécune.  Et  au  surplus  fut  à  tous  les  dessus- 
diz  assigné  brief  jour  pour  estre  en  la  ville  d'Amiens  à 
rencontre  dudit  de  Charrolois,  afin  d'avoir  advis  et 
conseil  ensemble  pour  bailler  secours  à  ceulx  de  Sen- 
lis. Et  fut  ordonné  à  tous  les  capitaines,  chascun  en 

1.  Montélimart  en  Daupliinc  (Dronic).^ 

son  endroit,  qu'ilz  assemblassent  le  plus  de  gens 
d'armes  et  de  traict  qu'ilz  pourroient  finer,  à  estre 
prestz  au  jour  dessusdit.  Auquel  lieu  ledit  conte  de 
Cliarrolois,  avec  son  conseil,  fut  à  Amiens  au  jour  par 
lui  ordonné,  et  \indrent  devers  lui  tous  les  seigneurs 
et  *  grant  quantité  de  ceulx  des  bonnes  villes.  Entre 
lesquelz  y  vindrent  aussi  aucuns  bourgois  de  Rouen , 
envoiez  de  par  la  ville  devers  ledit  conte  pour  lui  re- 
querre  aide  et  conseil  ou  lieu  de  son  père,  le  duc  de 
Bourgongne,  disans  que  de  jour  en  jour  actendoient 
d'estre  asségez  par  le  roy  d'Angleterre,  remonstrans 
plusieurs  foiz  comment  iîz  avoient  fait  obéissance  au- 
dit duc  de  Bourgongne,  en  délaissant  le  Roy,  son  filz 
le  Daulpliin,  le  connestable  et  tous  autres,  et  mis  prin- 
cipalement en  lui  toute  leur  espérance,  sachans  que 
s'ilz  failloient  à  son  secours,  ilz  avoient  failli  à  tous 
autres.  Auquel  fut  respondu  par  le  conseil  dudit  de 
Charrolois  et  en  sa  présence,  aux  dessusdiz,  que  bien 
ilz  se  entretenissent  en  leur  bon  propos,  et  que  au 
plaisir  de  Dieu  ilz  auroient  bonne  et  briefve  aide.  Et 
avecques  ce  leur  furent  baillées  lectres  adrécans  aux 
capitaines  et  gouverneurs  de  ladicte  ville  de  Rouen , 
atout  lesquelles  ilz  s'en  retournèrent.  Et  après,  le  conte 
de  Charrolois,  pour  tous  ses  affaires  devantdiz,  fist 
remonstrer  en  la  grant  sale  de  Tévesque,  par  ledit 
maistre  Phelippe  de  Morviller,  présens  tous  ceulx  qui 
estoient  là  venus,  qu'il  estoit  neccessaire  et  expédient 
que  les  bonnes  villes  chascune  de  leur  franche  voulenté 
feissent  une  aide  de  pécune,  et  pareillement  le  clergié 

i.  Le  texte  porte  en  grant  <juantUé^  faute  qui  n'existe  pas  dans 
le  Suppl.  fr.  93. 

aidast  d'un  dixiesme.  Mais  pour  tant  que  la  besongne 
ne  peut  pas  estre  si  en  haste  expédiée  ,  vint  entandis 
audit  lieu  d'Amiens  ung  messager  de  la  ville  de  Sen- 
lis,  lequel  apporta  lectres  au  conte  de  Charrolois, 
contenans  que  s'ilz  n'estoient  secourus  dedens  le  xix« 
jour  d'avril,  si  puissamment  que  pour  lever  le  siège  du 
Roy  et  du  connestable,  il  convenoit  qu'ilz  rendissent 
ladicte  place,  et  de  ce  avoient-ilz  baillé  leurs  hostages. 
Pour  quoy  le  conte  de  Charrolois  et  son  conseil,  oians 
ces  nouvelles ,  conclurent  de  y  pourveoir.  Et  finable- 
ment,  jà  soit  ce  que  ledit  conte  eust  grant  désir  de  y 
aler  en  sa  personne,  son  conseil  n'en  fut  point  con- 
tent, ains  furent  ordonnez  les  principaulx  conducteurs 
de  ceste  besongne,  messire  Jehan  de  Luxembourg  et 
le  seigneur  de  Fosseux,  et  au  dessoubz  d'eulx  tous  les 
capitaines  de  Picardie  et  autres  des  frontières.  Les- 
quelz chevauchèrent  jusques  à  Pontoise  bien  hastive- 
ment,  et  y  vindrent  le  xvn"  jour  du  mois  d'avril.  Au- 
quel lieu,  tous  ensemble  prindrent  conclusion  de  partir 
lendemain  par  nuit,  pour  aler  et  chevaucher  vers  la 
ville  de  Senlis.  Et  povoient  en  tout  estre  environ  huit 
mille  combatans,  lesquelz  comme  dit  est,  tous  ensem- 
ble se  mirent  sur  les  champs,  et  là  ordonnèrent  certain 
nombre  de  chevaucheurs  pour  aler  en  aucuns  lieux 
vers  ladicte  ville  de  Senlis  sçavoir  des  nouvelles  de 
leurs  ennemis.  Avecq  lesquelz  de  Luxembourg  et  de 
Fosseux,  estoient  venus  Le  Veau  de  Bar,  bailli  d'Auxi, 
le  sire  de  l'Isle-Adam ,  messire  Emond  de  Longbois , 
le  seigneur  d'Auxi,  Hector  et  Phelippe  de  Saveuses, 
frères.  Ferry  de  Mailli,  Loys  de  Vargines,  messire  Phe- 
lippe de  Fosseux ,  le  sire  de  Cohein  ,  Jennet  de  Poix  , 
le  sire  de  Longue  val,  le  sire  de  Miraumont,  et  généra- 

lemenl  la  plus  grant  partie  de  tous  les  nobles  hommes 
de  Picardie.  Lesquelz  tous  ensemble,  en  moult  belle 
ordonnance,  aians  avant-garde,  bataille,  et  arrière- 
garde,  chevauchèrent  tant,  qu'ilz  vindrent  à  une  lieue 
près  de  Senlis.  Et  adonc  le  conte  d'Armaignac  tenant 
son  siège  devant  ladicte  ville  de  Senlis,  oy  certaines 
nouvelles  par   ses  gens   qu'il  avoit  envoiez  sur  les 
champs,  que  les  seigneurs  de  Picardie  dessusnommez 
approchoient  à  grant  puissance  pour  le  combatre ,  et 
pour  ce,  sans  délay,  fist  armer  toutes  ses  gens  et  mec- 
tre  en  bataille  à  pleins  champs,  afin  qu'il  ne  feust  en- 
vay  en  ses  logis.  Et  adonc  ceulx  de  la  ville  voians  les 
asségans  estre  en  effroy,  environ  le  point  du  jour  dont 
lendemain  dévoient  livrer  la  ville  s'ilz  n'avoient  se- 
cours, en  grant  hardiesse,  par  ordonnance  saillirent 
hors  de  la  ville  et  boutèrent  les  feux  en  plusieurs  lieux 
es  tentes  et  logis  dudit  connestable,  et  avecques  ce 
prindrent  et  occirent  plusieurs  malades,  marchans  et 
autres  qu'ilz  trouvèrent  èsdiz  logis ,  à  tout  lesquelz  et 
grant  foison  de  biens  ilz  s'en  retournèrent  et  retrahi- 
rent  dedens  leur  ville,  sans  perte,  en  la  veue  de  leurs 
adversaires.  Pour  laquelle  envaye  ledit  connestable, 
après  ce  que  très  matin  les  eut  sommé  de  rendre  la 
ville,  comme  promis  l'avoient,  et  qu'ilz  eurent  fait 
response  que  encores  n'estoit  point  heure  passée  de 
le  rendre,  fist  coper  les  testes  à  quatre  des  hostagers  et 
puis  les  fist  esquarteler  et  pendre  au  gibet.  Desquelz 
quatre  en  y  avoit  deux  gentils  hommes,  l'un  nonmié 
Guillaume  Manchecler  et  l'autre  Baudart  de  Vangles , 
et  si  y  avoit  deux  bourgois,  l'un  nommé  Guillaume 
Estable  et  l'autre  niaistre  Jehan  de  Beauforl ,  advocal 
du  Roy  en  ladicte  cité.  Et  les  deux  autres  hostagers, 

dont  il  en  y  avoit  six,  furent  menez  à  Paris  prison- 
niers, dont  l'un  fut  nommé  sire  Jehan  Durant  \  pres- 
tre,  et  l'autre  estoit  religieux  de  Saint-Vincent.  Pour 
la  mort  desquelz,  ceulx  de  la  cité  de  Senlis  firent  co- 
per les  testes  à  seize  des  gens  du  connestable,  et  si  en 
V  eut  deux  pendus  et  deux  femmes  noyées.  Et  lors  }e- 
dil  connestable  chevaucha  tout  en  bataille  vers  Le  Pas 
de  Larron,  entre  Creil  et  Gouvieulx,  actendant  ses  en- 
nemis, et  envoia  aucun  de  ses  capitaines  quérir  le  Roy, 
([ui  estoit  à  Creil,  afin  de  le  faire  chevaucher  le  che- 
min de  Paris.  Et  adonc  les  dessusdiz  messire  Jehan  de 
Luxembourg  et  le  seigneur  de  Fosseux,  à  tous  leurs 
«^ens,  avoient  si  fort  chevauché  qu'ilz  estoient  aussi 
avant  que  le  Roy.  Et  là  s'assemblèrent  en  ung  lieu 
nommé  Lescoing ,  auquel  lieu  devoit  passer  le  Roy  et 
sa  puissance.  Et  assez  tost  après  s'apparut  l'avan-garde 
du  connestable,  et  prestement  les  coureurs,  tant  d'un 
costé  comme  d'autre,  commencèrent  très  fort  à  escar- 
moucher  l'un  contre  l'autre,  et  y  eut  plusieurs  lances 
rompues  et  hommes  d'armes  portez  par  terre,  occis 
et  navrez  piteusement.  Et  incontinent  le  Roy  et  le  con- 
nestable envoièrent  deux  héraulx  devers  les  seigneurs 
dessusdiz  sçavoir  quelz  gens  ilz  estoient  et  qu'ilz  de- 
mandoient.  Auxquelz  fut  faicte  response  par  ledit  de 
Luxembourg  disant  :  «  Je  suis  Jehan  de  Luxembourg, 
et  avecques  moy  le  sire  de  Fosseux  et  plusieurs  autres 
seigneurs,  qui  sommes  cy  envoiez  de  par  le  duc  de 
Bourgongne  pour  servir  le  Roy  et  faire  secours  à  la 

i .  Le  Relig.  de  Saint-Denys  dit  que  ce  fut  Jean  de  Beaufort 
qui  fut  réserve  avec  l'abbé  de  Saint-Vincent  (voir  tome  VI,  p.  195 
et  197).  Il  y  a  quelques  autres  différences  au  sujet  de  ce  siège. 

ville  de  Senlis  à  rencontre  du  conte  d'Armaignac,  le- 
quel nous  sommes  tous  prestz  de  combatre  avecques 
tous  ses  aidans  s'il  nous  veut  livrer  place,  et  non  con- 
tre le  Roy.  Car  nous  sommes  tous  prestz  de  le  servir 
comme  ses  loyaulx  vassaulx  et  subjectz.  »  Après  les- 
quelles responses  ainsi  faictes ,  lesdiz  héraulx  s'en  re- 
tournèrent vers  le  Roy  et  le  connestable,  portans  les 
responses  dessusdictes.  Et  adonc  le  connestable  dist 
liault  et  clerc  :  «  Puis  que  cy  n'est  pas  le  duc  de  Bour- 
gongne  ou  son  filz ,  nous  n'y  povons  pas  grandement 
gaigner.  Je  conseille  que  nous  nous  retiaions.  Car  ce 
ne  sont  que  compaignons  aventureux,  qui  ne  tendent 
qu'à  gaigner  et  ne  sont  point  grandement  riches.  »  Et 
aussi  ledit  connestable  avoit  oy  nouvelles  que  Carlot 
de  Duilly ,  devant  nomme ,  et  les  autres  capitaines , 
e-stoient  en  grant  nombre  vers  Dampmartin  en  Goele, 
pour  quoy,  sans  atarger  grandement,  fist  chevaucher  le 
Roy  et  toutes  ses  autres  gens  en  ordonnance  vers  Pa- 
ris, et  mist  certain  nombre  de  ses  meilleurs  combatans 
derrière  pour  soustenir  le  fès  et  garder  que  ses  enne- 
mis ne  lui  baillassent  quelque  empeschement.  Et  ainsi, 
sans  arrester  en  nulle  place  ne  autre  chose  faire,  s'en 
retourna  le  roy  Charles  et  le  conte  d'Armaignac,  son 
connestable,  dedens  Paris.  Dont  plusieurs  Parisiens 
furent  très  malcontens,  et  murmurèrent  très  fort  à  ren- 
contre dudit  connestable.  Pareillement  messire  Jehan 
de  Luxembourg,  le  seigneur  de  Fosseux  et  leurs  gens, 
très  joieux  de  ce  qu'ilz  avoient  achevé  ce  pour  quoy 
ilz  estoient  venus,  sans  perte  ne  inconvénient,  s'en  re- 
tournèrent à  Pontoise,  à  grant  léesse.  Tant  qu'est  à 
parler  des  escarmouches  qui  furent  faictes  ledit  jour, 
qui  les  fist  ne  entretint,  il  seroit  trop  long  à  racompter 

ne  escrire.  Mais  pour  vray,  tant  d'un  costé  comme 
d'autre^  y  en  eut  plusieurs  qui  se  y  portèrent  vaillam- 
ment. Et  menoit  le  seigneur  de  Miraumont  les  archers 
Piquars,  lequel,  comme  il  lui  avoit  esté  enjoint,  les  tint 
en  bonne  ordonnance.  Et  après  que  les  dessusdiz  de 
Luxembourg  et  de  Fosseux  furent  rafreschiz  à  Pon- 
toise, se  départirent,  à  tout  leurs  gens,  et  s'en  alèrent 
chascun  en  son  propre  lieu.  Pour  lequel  voiage,  tant 
du  duc  de  Bourgongne  comme  du  conte  de  Charrolois, 
comme  aussi  de  tous  autres  tenans  ce  parti,  furent  for- 
tement recommandez  et  leur  fut  imputé  à  très  excellente 
vaillance.  Et  en  après  le  bastard  de  Tyen,  général  capi- 
taine de  Senlis,  Troullart  de  Maucreux,  messire  Mauhoy 
de  Saint-Léger  et  aucuns  autres  gouverneurs  de  ladicte 
ville ,  qui  y  avoient  esté  le  siège  durant ,  le  firent  très 
fort  réparer,  c'estassavoir  les  tours,  portes  et  murailles 
que  ledit  connestable  avoit  par  ses  engins  fait  abatre, 
et  depuis  commencèrent  à  mener  plus  forte  guerre 
aux  gens  du  Roy  qu'ilz  n'avoient  fait  paravant. 

CHAPITRE  CLXXXVII. 

Comment  les  cardinaulx  d'Ursie  et  de  Saint -Marc  vindrent  en  France 

pour  apaiser  les  seigneurs. 

En  ces  propres  jours,  le  duc  Jehan  de  Bourgongne 
estant  en  son  pays  de  Bourgongne ,  vindrent  devers 
lui  les  cardinaulx  d'Ursie  et  de  Saint-Marc,  envoiez  de 
par  nostre  saint-père  le  pape,  en  France,  pour  apaiser 
la  dissencion  qui  estoit  entre  le  Roy  et  son  filz  d'une 
part,  et  la  Royne  et  le  duc  de  Bourgongne  d'autre 
part.  Auxquelz  cardinaulx  ledit  duc  fist  grande  rêvé- 

rence  et  les  feslia  grandement.  Et  après  que  ledit  duc 
leur  eut  dit  et  remonstré  qu'il  estoit  prest  de  faire  paix 
à  tous  ceulx  qui  la  vouloient ,  et  pour  ceste  cause  il 
a  voit  envoie  ses  ambaxadeurs  a  Bray-sur-Seine  devers 
les  gens  du  Roy  pour  traicter  de  paix ,  ilz  se  départi- 
rent du  pays  de  Bourgongne,  et  par  Troies  alèrent 
audit  lieu  de  Bray-sur-Seine  et  de  Monstereau,  où  ilz 
furent  des  ambaxadeurs,  tant  d'un  costé  comme  d'au- 
tre, très  joieusement  receux  et  lionnorez.  Et  de  là  le 
cardinal  de  Saint-Marc  ala  à  Paris.  Ouquel  lieu,  en  la 
présence  du  Roy,  de  son  conseil  et  du  connestable,  il 
proposa  Testât  de  son  ambaxade  et  le  bien  qui  povoit 
venir  par  le  moien  de  paix.  Et  après  qu'il  eut  esté  de- 
dens  Paris  grandement  lionnoré  par  les  seigneurs  des- 
susdiz ,  11  s'en  retourna  à  Monstereau  devers  les  am- 
baxadeurs. Ouquel  lieu  il  demoura,  lui  et  le  cardinal 
d'Ursie,  durant  ladicte  ambaxade.  Et  aloient  cbascun 
jour  avec  les  ambaxadeurs  au  moustier  de  La  Tombe, 
là  où  les  parties  convenoient  ensemble.  Et  tant  y  con- 
tinuèrent, qu'ilz  furent  d'accord,  et  fut  la  paix  trouvée 
et  traictée  par  lesdiz  cardinaulx  et  ambaxadeurs  des- 
susdiz,  par  condicion  que  chascune  des  parties  rappor- 
teroit  par  escript  devers  ses  souverains  le  traictié  tel 
comme  ilz  l'avoient  fait,  et  s'il  ne  leur  estoit  agréable, 
chascune  des  parties  demourroit  en  tel  estât  comme 
devant,  sans  avoir  paix  ne  trêves.  Et  ainsi  s'en  retour- 
nèrent, les  ungs  à  Paris  devers  le  Roy  et  le  connesta- 
ble, et  les  autres  à  Troies  devers  la  Roy  ne  et  le  conseil 
du  duc  de  Bourgongne.  Lequel  traictié  monstre  à  son 
conseil,  le  eut  pour  très  agréable,  et  tantost  fut  envoyé 
en  Bourgongne  devers  le  duc  pour  le  visiter  et  savoir 
s'il  en  estoit  content.  Sur  lequel,  en  la  présence  de 

son  conseil  fist  response  qu'il  le  tenoit  pour  bon  sans 
y  riens  excepter,  et  que  voulentiers  il  jureroit  et  feroit 
jurer  ceulx  de  sa  partie  de  l'entretenir.  Et  pareillement 
les  ambaxadeurs  du  Roy  et  du  connestable  retournez 
à  Paris  monstrèrent  la  copie  du  traictié  qu'ilz  avoient 
fait,  au  Roy,  au  Daulphin  et  à  aucuns  notables  de 
leur  conseil  et  de  ceulx  de  la  ville.  Lequel,  après  ce 
qu'ilz  le  eurent  veu  et  oy,  furent  assez  contens  que  le 
Roy  le  seellast.  Mais  quant  il  fut  monstre  au  conte 
d'Armaignac  et  au  chancelier ,  au  prévost  de  Paris  et 
autres  capitaines,  ilz  eurent  du  tout  ledit  traictié  pour 
désagréable,  et  dirent  pleinement  que  jà  ne  seroient 
en  lieu  où  le  Roy  l'acordast  tel  qu'il  estoit.  Et  mesmes 
le  chancelier  dist  que  le  Roy  le  seellast  se  il  lui  plai- 
soit,  et  que  jà  il  ne  le  seelleroit.  Pour  lesquelles  res- 
ponses,  révesque  de  Paris,  plusieurs  notables  bourgois 
de  la  ville  et  aucuns  autres  du  conseil  du  Roy  et  du 
Daulphin,  aians  grant  désir  d'avoir  paix ,  furent  pour 
lesdictes  responses  bien  esmer veillez,  et  pour  tant  con- 
seillèrent au  Daulphin  qu'il  tenist  au  Louvre  un  conseil 
pour  ladicte  paix.  Laquelle  il  fist  (sic)  *.  Mais  oncques 
ledit  connestable  n'y  voult  aler,  et  dist  que  ceulx  qui 
conseilloient  telle  paix  estoient  traistres.  Finablement, 
par  le  moien  des  contradiccions  dessusdictes  tout  fut 
rompu,  et  demourèrent  les  parties  dessusdictes  en  tel 
estât  comme  devant,  sans  avoir  trêves  ne  paix  ensem- 
ble. Pour  quoy  plusieurs  Parisiens  et  autres  du  conseil 
du  Roy  conceurent  grande  hayne  contre  icellui  con- 
nestable. Néantmoins  ledit  connestable  envoia  ses 
gens  devant  les  fortresses  de  Montlehery  et  de  Mar- 


1.  «  Lequel  il  fist.  »  (Suppl.  fr.  93.) 

coussis,  lesquelles  fbrtresses  tenoient  les  gens  du  duc 
de  Bourgongne.  Lesquelz  furent  contrains  de  les  ren- 
dre et  délivrer  es  mains  dudit  connestable,  lequel  con- 
nestable  y  mist  garnison  de  ses  gens  au  nom  du  Roy. 

CHAPITRE  CLXXXVIII. 

Comment  le  roy  d'Angleterre  conquist  plusieurs  villes  en  Normendie. 
Et  la  prinse  du  conte  de  Harecourt  et  autres  choses. 

En  ce  mesme  temps,  Henry,  roy  d'Angleterre, 
comme  dit  est  ailleurs,  estoit  à  grant  puissance  ou 
pays  de  Normendie  et  conquestoit  villes  et  fortresses. 
Car  peu  ou  néant  trouvoit  qui  feist  résistence  encontre 
lui,  pour  la  division  des  François.  Et  en  ceste  saison 
se  mirent  en  son  obéissance  les  villes  d'Evreux,  Fa- 
laise, Baieux,  Lisieux,  Constances,  Âvrenclies,  Saint-Lô 
et  plusieurs  autres. 

Pour  la  doubte  duquel  roy,  le  conte  de  Harecourt 
s* estoit  lors  retrait  à  tout  son  estât  dedens  le  chastel 
d'Aumarle.  Ouquel  lieu,  ung  certain  jour,  vint  devers 
lui  pour  le  veoir  et  lui  faire  amour  et  révérence, 
comme  il  monstroit  semblant ,  Jaques  de  Harecourt, 
son  cousin,  lequel  avoit  avecques  lui  bien  soixante 
compaignons  combatans ,  et  de  fait  apensé  vint  des- 
cendre à  la  porte  dudit  chastel ,  laquelle,  quant  on  le 
recongnut,  lui  fut  ouverte,  et  par  les  officiers  dudit 
conte  lui  fut  fait  grant  honneur.  Et  adonc,  à  tout  une 
partie  de  ses  gens  entra  dedens  et  ala  devers  ledit 
conte,  lequel  lui  fist  très  joieuse  chère,  disant  :  «  Cou- 
sin ,  vous  soiez  le  bien  venu.  »  Et  avoit  ledit  messire 
Jaques  ordonné  aucuns  de  ses  gens  à  venir  dedens  le 
chastel  après  ce  qu'ilz  auroient  logié  leurs  chevaulx 

dedens  la  ville.  Lesquelz  venus,  dedens  assez  briefve 
espace,  ledit  messire  Jaques,  après  ce  qu'il  eut  fait 
plusieurs  devises  des  guerres  de  France  avec  ledit 
conte,  lors  voiant  son  point,  print  ledit  conte  de  Hare- 
court par  la  manche  en  disant  :  w  Monseigneur,  je 
vous  fais  prisonnier  du  Roy.  »  Et  adonc  ledit  conte, 
moult  esbahi,  lui  dist  :  «  Beau  cousin,  que  distes-vous  ? 
je  suis  au  Roy  comme  vous  estes  et  n'ay  riens  fait  à 
son  préjudice  ne  contre  sa  majesté.  »  Toutesfoiz  non 
obstant  excusacions,  lignage  ou  autre  chose,  il  fut 
détenu  prisonnier  et  mis  par  ledit  messire  Jaques  en 
bien  estroite  garde  et  seure.  Et  lendemain,  quant  ledit 
messire  Jaques  eut  prins  tous  les  biens  portatifz  de 
ladicte  fortresse  et  qu'il  eut  commis  gens  de  par  lui 
pour  la  garde,  il  se  parti  et  emmena  ledit  conte  de 
Harecourt  prisonnier  ou  chastel  du  Crotoy.  Duquel 
conte,  entre  les  autres  choses,  il  eut  ung  moult  bon 
cheval  fauvel  à  courte  queue,  lequel  cheval  fut  depuis 
renommé  d'estre  bon  et  excellent  pour  la  guerre.  Et 
depuis  ce  jour  en  avant,  demoura  ledit  conte  prison- 
nier toute  la  vie  durant  dudit  messire  Jaques.  Mais  il 
fut  par  plusieurs  foiz  translaté  d'un  chastel  en  autre. 
Et  estoit  commune  renommée  qu'il  estoit  ainsi  détenu 
prisonnier  par  le  consentement  de  Jehan  de  Hare- 
court son  filz,  conte  d'Aumarle. 

CHAPITRE  CLXXXIX. 

Comment  la  ville  de  Paris  fut  prinse  parles  gens  du  duc  de  Bourgongne, 

et  les  incidens  qui  en  vindrent. 

Vous  avez  bien  oy  cy-dessus  recorder  comment  les 
Parisiens  n'estoient  point  bien  contens  du  conte  d'Ar- 

maignac,  connestable  de  France,  et  des  autres  gouver- 
neurs du  Roy,  pour  ce  principalement  qu'ilz  n'avoient 
point  voulu  entretenir  le  traictié  derrenièrement  fait 
avecques  le  duc  de  Bourgongne,  comme  cy- dessus  est 
plus  à  plain  déclairé.  Lequel  duc  et  sa  puissance  iceulx 
Parisiens  doubtoient  moult ,  et  bien  veoient  que  s'ilz 
n'estoient  réconsiliez  avecques  le  Roy  et  le  Daulphin, 
ilz  demourroient  long  temps  en  la  tribulacion  où  ilz 
estoient,  et  aussi  y  en  avoit  grant  partie  qui  fort  sou- 
liaitoient  et  désiroient  qu'il   eust  le  gouvernement, 
mais  bonnement  n'y  savoient  comment  pourveoir,  car 
moult  estoient  près  gardez  et  ne  se  osoient  ne  povoient 
mectre    ensemble  pour   avoir    communicacion  l'un 
avecques  l'autre,  parce  que  les  gouverneurs  ,dessusdiz 
estoient  tousjours  fort  furniz  de  gens  d'armes  prestz 
pour  les  punir  tantost  qu'ilz  les  verroient  faire  aucune 
apparence  de  rébellion.  Mais  néantmoins  il  y  eut  au- 
cuns jeunes  çompaignons  de  moien  estât  et  de  légère 
voulenté,  qui  autrefoiz  avoient  esté  punis  pour  leurs 
démérites,  lesquelz  s'aventurèrent  d'aler  secrètement 
parler  au  seigneur  de  l'Isle-Adam,  qui  se  tenoit  à  Pon- 
toise  en  garnison.  Desquelz  çompaignons  estoient  les 
principaulx  ung  nommé  Perrenet  Leclerc,  filz  Jehan 
le  Clerc ,   ferron  ,  Jehan  Thibert ,   boucher ,   Perrin 
Bourdechon  et  aucuns  autres  jusques  à  six  ou  huit.  Et 
tant  traictèrent  avec  ledit  seigneur  de  l'Isle-Adam,  qu'il 
leur  promist  d'assembler  gens  de  guerre  le  plus  grant 
nomljre  que  faire  se  pourroit,  et  de  les  mener  le  xxix^ 
jour  de  may  ensuivant  devant  la  porte  Saint-Germain 
des  Prez,  pour  entrer  dedens  Paris.  Laquelle  porte  ilz 
lui  promirent  ouvrir  et  délivrer,  et  sur  ce  se  partirent. 
Et  adonc  ledit  seigneur  de  Tisle-Adam,  le  plus  secrète- 

ment  qu'il  peut,  assembla  jusqu'à  huit  cens  combatans 
ou  environ,  entre  lesquelz  estoit  Le  Veau  de  Bar,  bailli 
d'Auxi,  le  seigneur  de  Ghastellus ,  le  seigneur  de  Che- 
vreuse,  Ferry  de  Mailli,  Loys  de  Vargines,  Lionnet  de 
Bournonville,  David  de  Goy  et  aucuns  autres  jusques 
au  nombre  dessusdit,  lesquelz  il  conduist  au  lieu  et 
jour  dessusdit,   où  ilz  trouvèrent  ledit   Perrenet  le 
Clerc,  lequel  avoit  emblé  à  son  père  dessoubz  son  che- 
vet les  clefz  de  ladicte  porte  Saint-Germain  qu'il  gar- 
doit,  et  avecques  lui  estoient  ses  çompaignons  des- 
susdiz.   Si  fut  icelle  porte  ouverte  ainsi  que  promis 
l'avoient,  et  yssirent  les  aucuns  dehors,  qui  parlèrent  à 
icellui  seigneur  de  l'Isle-Adam  et  aux  autres,  disans 
qu'ilz  entrassent  hardiement  dedens  et  seurement,  et 
qu'ilz  les  conduiroient  par  toute  la  ville.  Lesquelz  sei- 
gneurs avecques  leurs  gens,  tous  armez  comme  s'ilz 
deussent  entrer  en  bataille,  sur  le  raport  desdiz  çom- 
paignons se  boutèrent  dedens  Paris  tous  à  cheval  moult 
doubteusement.  Et  povoit  estre  environ  deux  heures 
après  my-nuit.  Et  lors,  icellui  Perrenet  le  Clerc,  après 
qu'ilz  furent  ens,  referma  la  porte  [  avec  les  clefs  ]   et 
après  en  leur  présence  les  gecta  oultre  la  muraille.  Et 
puis  commencèrent  à  cheminer  tout  quoyement  à  che- 
val jusques  assez  près  du  Chastellet.  Ouquel  lieu  ilz 
trouvèrent  environ  douze  cens  *  çompaignons  Parisiens 
tous  prestz  pour  aler  avecques  eulx.  Et  adonc  conclurent 
d'un  commun  accord  d'aler  assaillir  plusieurs  hostelz 
des  gouverneurs  du  royaume.  Et  ordonnèrent  partie 
d' iceulx  qui  alèrent  par  diverses  rues,  crians  à  haulte 


1 .  Notre  texte  écrit  xii ,  en  omettant  le  C,  tandis  que  le  Suppl. 
fr,  93  met  bien  xii'=. 

\oix,  la  paix  !  disans  oultre  que  ceulx  qui  vouloient 
la  paix  alassent  en  armes  avecques  eulx.  Auquel  cry 
se  trouvèrent  tantost  grant  multitude  de  peuple,  à 
tout  lesquelz  s'en  alèrent,  comme  dit  est,  envayr  plu- 
sieurs hostelz  par  ordonnance.  Dont  Tune  des  parties 
ala  à  l'ostel  de  Saint-Pol,  où  ilz  rompirent  portes  et 
huis,  et  firent  tant  qu'ilz  parlèrent  au  Roy.  Lequel  Roy 
fut  content  de  leur  accorder  tout  ce  qu'ilz  deman- 
doient.  Et  tantost  le  firent  monter  à  cheval,  le  filz  du 
roy  de  Chipre  avecques  lui ,  et  chevaucha  avecques 
eulx  parmy  Paris.  Et  les  autres  alèrent  à  Tostel  du 
connestable  pour  le  prendre.  Mais  il  estoit  jà  adverti 
et  s'estoit  saulvé  en  habit  descongneu  en  la  maison 
d'un  povre  homme  assez  près  de  son  hostel.  Aucuns 
autres  alèrent  à  l'ostel  du  chancelier  et  de  Remonnet 
de  La  Guerre,  lesquelz  furent  prins.  Et  après.  Tanne- 
gui  du  Chastel  prèvost  de  Paris,  oyant  cel  effroy,  in- 
continent s'en  fouy  à  l'ostel  du  Daulphin,  lequel,  en- 
veloppé d'un  linseul  tant  seulement,  il  porta  dedens 
la  bastille  Saint-Anthoine.  Avec  lequel  se  retrahirent 
tantost  plusieurs  de  leurs  gens  qui  oyrent  la  criée 
parmy  la  ville  de  Paris. 

En  oultre,  toute  celle  nuit  et  le  premier  et  le  second 
jour,  les  seigneurs  dessusdiz  avecques  leurs  gens  et 
infiny  peuple  de  Paris  avecques  eulx  ,  fouUèrent  plu- 
sieurs maisons  des  gouverneurs  dessusdiz  et  de  leurs 
favorisans,  lesquelz  ilz  prindrent  et  desrobèrent  de 
tous  poins,  et  prindrent  prisonniers  sans  nombre  et  les 
menèrent  au  Palais,  au  Louvre,  en  Chastellet  et  en 
plusieurs  autres  lieux.  Entre  lesquelz  furent  prins  les 
évesques  de  Senlis  et  de  Bayeux  et  de  Coustances, 
messire  Hector  de  Chartres,  messire  Enguerran  de 


ri 


[1418]  D'ENGUERRAN  DE  MONSTRELET.  263 

Martignet  et  autres  sans  nombre.  Le  sire  de  l'Isle- 
Adam  à  ceste  nuit  ala  à  l'ostel  de  Bourbon,  où  il  trouva 
Charles  de  Bourbon,  aagé  de  quinze  ans  ou  environ , 
auquel,  après  qu'il  le  eut  esveillé,  lui  demanda  quel 
parti  il  vouloit  tenir,  et  il  respondi,  tel  parti  comme 
monseigneur  le  Roy.  Et  adonc  le  sire  de  l'Isle-Adam 
le  fist  lever  et  puis  le  mena  devers  le  Roy,  avecques 
lequel  il  se  tint.  Et  durant  ceste  tribulacion  grant  par- 
tie des  gens  d'armes  dudit  connestable  et  de  messire 
Tannegui,  comme  dit  est,  se  saulvèrent  en  la  bastille 
Saint-Anthoine,  et  avecques  eulx  Jehan  Louvet ,  pré- 
sident de  Prouvence,  maistre  Robert  Maçon  et  moult 
d'autres  gens  de  grant  estât  et  auctorité.  Pareillement 
furent  prins  les  cardinaulx  de  Bar  et  de  Saint  Marc  et 
de  leurs  gens,  l'arcevesque  de  Reims  et  tous  leurs  che- 
vaulx.  Mais  par  la  prière  de  l'évesque  de  Paris,  pour 
ce  qu'ilz  avoient  conseillié  la  paix,  ilz  furent  mis  au 
délivre,  et  si  leur  fu  tout  rendu. 

Item  ,  le  lundi  *,  environ  huit  heures ,  fut  de  par  le 
Roy,  au  son  de  la  trompeté,  Taneguy  du  Chastel  desmis 
de  la  prévosté  de  Paris ,  et  en  son  lieu  y  fut  constitué 
Le  Veau  de  Bar,  bailli  d'Auxi.  Et  à  brief  comprendre, 
tous  les  conseillers  du  Roy,  de  la  chambre  de  parle- 
ment, des  comptes  et  autres  bourgois  de  Paris  de  nom, 
tenans  la  partie  du  comte  d'Armignac,  furent  pillez, 
prins  ou  occis  cruellement.  Et  avecques  ce  fut  cryé  de 
par  le  Roy  de  quarrefour  en  quarrefour  au  son  de  la 
trompeté,  que  sur  confiscacion  de  corps  et  de  biens 
tout  homme  ou  femme  qui  sçavoient  aucuns  tenans  la 
partie  du  conte  d'Armaignac  mucez  ou  cachez  en  au- 

1 .  30  mai. 

cuns  lieux,  les  nonçast  au  dessusdit  prévost  de  Paris 
ou  à  aucuns  des  capitaines.  Pour  quoy,  assez  tost  après 
le  povre  homme  en  la  maison  duquel  estoit  ledit 
conte  d'Armignac  le  ala  noncer  audit  prévost ,  lequel 
sans  délay  y  ala  et  le  trouva  ainsi  qu'il  lui  avoit  dit, 
et  là  le  fist  monter  sur  son  propre  cheval  derrière  lui, 
et  le  mena  au  Palais  avec  les  autres  qui  là  estoient 
prisonniers. 

Après  les  choses  dessusdictes,  messire  Taneguy  du 
Chastel,  le  plus  hastivement  qu'il  peut,  envoya  par  le 
pont  de  Charenton  et  Corbueil  à  Meleun  et  de  là  à 
Montargis,  Charles,  duc  de  Touraine,  daulphin,  et 
tantost  manda  par  tous  les  lieux  de  son  parti  gens 
d'armes  qu'ilz  venissent  vers  lui  à  la  bastille  Saint-An- 
thoine  à  Paris.  Et  en  cas  pareil,  le  sire  de  Tlsle-Adam 
et  les  autres  seigneurs  mandèrent  par  tout  le  parti  du 
duc  de  Bourgongne  jusques  en  Picardie,  gens  d'armes 
à  venir  à  Paris  sans  délay.  Lesquelz  dedens  briefz  jours 
ensuivans  y  vindrent  en  grant  multitude. 

Or  est-il  vérité  que  le  mercredi  ensuivant  *,  après 
ladicte  prinse  de  Paris,  du  matin,  le  mareschal  de 
Rieux ,  le  sire  de  Barbasan  et  Taneguy  du  Chastel ,  à 
tout  seize  cens  combatans  tous  gens  d'eslite,  entrèrent 
dedens  Paris  par  la  porte  Saint-An thoine  en  entencion 
de  reconquerre  ladicte  ville.  L'une  des  parties  ala  à 
l'ostel  du  Roy  à  Saint- Pol  par  derrière,  le  cuidans 
trouver  pour  l'emmener  avecques  eulx.  Mais  le  jour 
devant  on  l'avoit  mené  et  tout  son  estât  au  Louvre. 
Les  autres  chevauchoient  très  fort  à  estendart  desployé 
tous  ensemble  devant  l'ostel  de  l'Ours,  crians  haulte- 

1.1"  juin. 

ment  :  Vive  le  Roy,  le  Daulphin,  et  le  connestable 
d'Armaignac!  Auquel  cry  soudainement  s'assemblè- 
rent les  Parisiens  en  grant  nombre  armez,  avec  le 
nouvel  prévost  de  Paris  le  sire  de  l'Isle-Adam,  et  tous 
les  autres  gens  d'armes  dedens  Paris ,  et  vindrent  vi- 
goreusement  combatre  les  dessusdiz  de  toutes  pars. 
Ouquel  lieu  y  eut  aspre  et  cruelle  bataille ,  mais  enfin 
par  la  grande  multitude  des  Parisiens  qui  venoient  de 
toutes  pars,  il  convint  que  ledit  mareschal  de  Rieux  et 
toutes  ses  gens  se  retraissent  vers  la  bastille  Saint-An- 
thoine,  non  point  sans  perte,  car  ilz  y  demourèrent 
mors  sur  la  place  de  trois  à  quatre  cens  de  ses  meil- 
leurs gens  de  guerre.  Et  desdiz  Parisiens  et  de  ceulx 
de  leur  parti  y  moururent  environ  quarante  hommes. 
Entre  lesquelz  y  mourut  ung  gentil  homme  nommé 
Harpin  de  Goy,  qui  estoit  au  seigneur  de  l'Isle-Adam. 

En  après,  les  dessusdiz  mareschal  de  Rieux,  Barba- 
san et  messire  Taneguy  du  Chastel,  voians  leur  perle 
de  plus  en  plus  multiplier ,  mirent  certain  nombre  de 
gens  d'armes  dedens  ladicte  bastille,  et  après  s'en  alè- 
rent,  les  ung  à  Meaulx  en  Brye,  les  autres  à  Corbueil, 
à  Meleun  et  es  autres  lieux  à  eulx  obéissans. 

Le  jeudi  ensuivant  \  Hector  et  Phelippe  de  Saveuses, 
à  tout  deux  cens  combatans,  arrivèrent  dedens  Paris. 
Dont  les  autres  seigneurs  furent  tous  joieux,  et  les  lo- 
gèrent aux  Tournelles  et  autres  hostelz  devant  la  bas- 
tille Saint-Anthoine,  où  estoient  encores  les  gens  du 
conte  d'Armaignach.  Et  le  venredi,  samedi  et  dimen- 
che*  et  huit  jours  ensuivans,  vindrent  audit  lieu  de 

Paris  la  plus  grant  partie  des  capitaines  de  Picardie,  à 
tout  leurs  gens  d'armes,  c'estassavoir  messire  Jehan 
de  Luxembourg,  le  sire  de  Fosseux  et  ses  frères,  mes- 
sire Jennet  de  Poix,  le  sire  de  Coliem  et  moult  d'autres, 
espérans  que  oudit  lieu  de  Paris  trouveroient  bon  gai- 
gnage.  Mais  la  plus  grant  partie  trouvèrent  le  contraire 
de  ce  qu'ilz  avoient  empensé,  et  convint  qu'ilz  paias- 
sent  leurs  despens. 

En  oultre  les  dessusdiz  mors  du  costé  dudit  connes- 
table  furent  par  le  bourrel  de  Paris  sur  une  cliarète 
menez  hors  de  la  ville  et  enfouiz  aux  champs,  et  les 
autres  du  parti  des  Parisiens  furent  notablement  ense- 
velis et  mis  en  terre  saincte.  Et  adonc  par  toute  la  ville 
de  Paris  on  portoit  communément  l'enseigne  du  duc 
de  Bourgongne,  c'estassavoir  la  croix  Saint-Andry,  la- 
quelle par  grant  espace  avoit  esté  fort  déboutée  en  la- 
dicte  ville. 

Le  samedi  ensuivant,  ceulx  de  la  Bastille  voians 
qu'ilz  perdoient  leur  temps  de  la  tenir ,  firent  leur 
traictié  au  sire  de  l'Isle-Adam  et  aux  autres  seigneurs 
estans  en  ladicte  ville  de  Paris,  par  ainsy  qu'ilz  s'en 
yroient  sauf  leurs  corps  et  leurs  biens  en  rendant  la- 
dicte Bastille,  et  sur  ce  leur  fut  baillié  sauf-conduit,  et 
se  départirent  comme  dit  est.  En  laquelle  Bastille  fut 
commis  à  estre  capitaine,  de  par  le  Roy  et  le  duc  de 
Bourgongne,  le  seigneur  de  Chauny,  qui  tousjours 
léans  avoit  esté  prisonnier  depuis  sa  revenue  de  Tam- 
baxade  par  lui  faicte  à  Amiens  à  la  personne  dudit  duc 
de  Bourgongne,  dont  en  autre  lieu  paravant  est  faicte 
mencion  \ 

CHAPITRE    CXC. 

Comment  après  la  prinse  de  ladicte  ville  de  Paris  plusieurs  villes  et  for- 
tresses  se  rendirent  en  l'obéissance  du  duc  de  Bourgongne. 

Item,  en  ces  jours  furent  envoiez,  à  tout  ung  man- 
dement du  Roy,  Hector  et  Phelippe  de  Saveuses,  le 
seigneur  de  Crèvecuer  et  ses  gens,  vers  Compiengne  et 
autres  villes  et  fortresses  sur  les  marches.  Lesquelz 
venus  audit  lieu  de  Compiengne  firent  traictié  avec 
ceulx  de  la  ville,  par  condicion  que  tous  ceulx  tenans 
la  partie  du  conte  d'Armaignac  s'en  yroient  saulves 
leurs  bagues,  et  aussi  que  tous  les  habitans  de  ladicte 
ville  voulans  faire  serement  de  tenir  le  parti  du  Roy 
et  du  duc  de  Bourgongne  demourroient  paisibles.  Et 
après  qu'ilz  eurent  promis  ce  entretenir,  furent  mis 
dedens.  Et  pareillement  se  rendi  la  ville  et  chastel  de 
Creil,  aussi  Pont-Saincte-Maixence ,  Moussi-le-Preux , 
le  Pont-à-Choisy  et  aucunes  autres  places,  dedens  les- 
quelles ilz  mirent  gens  de  leur  parti  pour  les  entrete- 
nir. Et  aussi  se  rendi  en  l'obéissance  du  Roy  et  du  duc 
de  Bourgongne  la  cité  de  Noyon,  par  le  moien  du 
seigneur  de  Genlis,  et  pareillement  Le  Plessier  *  et  au- 
cunes autres  villes.  En  laquelle  ville  de  Creil  fut  com- 
mis ung  gentil  homme,  nommé  Le  Bugle  de  Grou- 
ches,  pour  le  garder,  et  entra  en  icelle  ville  à  tout  huit 
hommestant  seulement.  Siestoient  dedens  la  fortresse 
le  conte  de  Ventadour,  le  seigneur  de  Chastelmorant 
et  messire  Charles  de  Saint-Sauflieu,  à  tout  certain 


1.  Voir  plus  liant,  p.  206. 

nombre  de  gens  d^armes,  lesquelz  tenoient  le  parti  du 
conte  d'Armignac,  lesquelz  furent  par  le  moien  du 
dessusdit  Bugle  de  Grouches  et  de  la  communaulté 
d'icelle  ville,  contrains,  par  condicion  qu  ilz  s'en  alè- 
rent  sauf  leur  corps  et  leurs  biens,  et  en  demoura  icel- 
lui  Bugle  capitaine  certain  espace  de  temps. 

En  oultre,  quant  à  parler  de  Testât  et  gouvernement 
dudit  Perrenet  le  Clerc  et  ses  complices ,  qui  avoient 
livré  la  cité  de  Paris  comme  vous  avez  oy  cy-dessus , 
ilz  commencèrent  à  lever  et  tenir  très-grant  estât  et 
eurent  par  aucun  peu  de  temps  très  grande  auctorité, 
mais  en  la  fin  demourèrent  aussi  povres  et  mesclians 
que  paravant  ilz  avoient  esté. 

Et  après ,  ceulx  de  la  ville  de  Péronne ,  qui  tous- 
jours  avoient  tenu  le  parti  du  Roy  et  de  son  filz  le 
Daulphin  et  du  conte  d'Armignac,  quant  ilz  oyrent 
les  nouvelles  de  la  prinse  de  Paris  et  la  reddicion 
d'autres  bonnes  villes  furent  moult  esmerveillez  et 
eurent  grant  doubte,  actendu  qu  ilz  estoient  près  des 
pays  et  puissance  du  duc  de  Bourgongne ,   d'estre 
prins  d'assault  ou  du  moins  asségez.  Si  se  mirent  en- 
semble et  conclurent  de  envoier  devers  le  conte  de 
Charrolois  et  son  conseil  afin  qu  ilz  peussent  estre  re- 
ceuz  à  eulx  mectre  en  Tobéissance  du  Roy  et  du  duc 
de  Bourgongne,  et  sur  ce  envolèrent  leurs  ambaxa- 
deurs  devers  ledit  de  Charrolois,  jà  soit  ce  que  messire 
Thomas  de  Liersis,  bailli  de  Vermendois,  les  exhorta 
fort  à  tenir  la  partie  du  Daulphin.  Lesquelz  ambaxa- 
deurs,  c'estassavoir  maistre  Oudart  Taperiel,  ung  cha- 
noine  de  Saint -Foursy  et  aucuns  autres,  traictèrent 
tant  devers  le  dessusdit  conte  de  Charrolois  et  son 
conseil,  que  la  ville  se  rendi  en  Tobéissance  dudit  Roy 

et  du  duc  de  Bourgongne.  Non  obstant  que  les  gou- 
verneurs et  habitans  d'icelle  eussent  promis  de  non 
faire  traictié  ou  préjudice  dudit  messire  Thomas, 
néantmoins  il  fut  prins  et  mené  à  Laon,  et  là  déca- 
pité. Et  pareillement  furent  décapitez  Jehan  de  Bri- 
mencourt,  son  lieutenant,  et  Alart  de  Vertigneul. 


CHAPITRE   CXGI. 

Comment  les  communes  gens  de  Paris  se  mirent  sus  en  grant  multitude 
et  occirent  tous  les  prisonniers  qui  avoient  esté  prins  à  la  prinse  dessus- 
dicte  de  la  ville  de  Paris. 

Après  toutes  les  besongnes  dessusdictes,  le  xii^  jour 
de  juing  ensuivant  %  s'assemblèrent  les  communes 
gens  de  Paris  de  petit  estât  jusques  à  soixante  mille 
ou  plus,  environ  quatre  heures  après  midi,  et  tous 
armez,  doublans  comme  ilz  disoient  que  les  prison- 
niers ne  feussent  mis  à  délivrance,  non  obstant  le 
desenortement  du  nouvel  prévost  de  Paris  et  de  plu- 
sieurs autres  seigneurs,  iceulx  embastonnez  de  vielz 
mailletz,  haches,  coignées,  massues  et  de  moult  d'au- 
tres bastons  dissolus,  en  faisant  grant  bruit  et  crians, 
Vive  le  Roy  et  le  duc  de  Bourgongne!  s'en  alèrent  à 
toutes  les  prisons  de  Paris,  comme  au  Louvre,  à  Saint- 
Magloire,  au  Palais,  à  Saint-Martin  des  Champs,  ou 
grant  Chastellet  et  au  petit,  au  Temple  et  autres  lieux 
où  estoient  les  prisonniers.  Si  rompirent  lesdictes  pri- 
sons et  occirent  et  tuèrent  Gaultier  et  Guillaume  et 
tous  ceulx  qu'ilz  y  trouvèrent  jusques  au  nombre  de 

1 .  C'était  lin  dimanche. 

seize  cens  personnes  ou  environ.  Desquelz  furent  les 
principaulx,  le  conte  d'Armaignac,  connestable  de 
France ,  maistre  Henry  de  Marie,  chancelier  du  Roy , 
les  évesques  de  Coustances,  de  Baieux,  d'Evreux,  de 
Senlis,  et  de  Xainctes,  le  conte  de  Grant-Pré,  Remon- 
net  de  La  Guerre,  l'abbé  de  Saint-Cornille  de  Com- 
piengne ,  messire  Hector  de  Chartres ,  messire  Hector 
de  Marcoignet ,  Charles  Poupart,  argentier  du  Roy, 
lesdiz  seigneurs  de  la  chambre  de  parlement ,  des  re- 
cjuestes,  des  comptes,  du  trésor,  et  généralement  tous 
ceulx  qui  estoient  èsdictes  prisons,  desquelz  aucuns  y 
estoient  pour  débas  ou  pour  debtes ,  mesmement  au- 
cuns tenans  la  partie  de  Bourgongne.  Et  en  celle  fu- 
reur furent  occises  plusieurs  femmes  par  la  ville,  et 
où  elles  furent  mises  à  mort  furent  laissées.  Et  dura 
celle  cruelle  occision  au  lendemain  dix  heures  devant 
midi.  Et  pour  tant  que  les  prisonniers  du  grant  Chas- 
tellet  estoient  garnis  d'armeures  et  de  traict,  ilz  se  dé- 
fendirent moult  fort  et  navrèrent  et  occirent  plusieurs 
merdailles  de  celle  commune.  Mais,  lendemain  par 
feu,  fumée  et  autre  assault,  furent  prins,  et  en  firent, 
les  dessusdiz,  plusieurs  saillir  du  hault  des  tours  aval, 
et  lesdiz  Parisiens  les  recevoient  sur  leurs  piques  et  sur 
les  pointes  de  leurs  bastons  ferrez  et  puis  les  murdris- 
soient  paillardement  et  inhumainement.  A  celle  cruelle 
occision  estoient  présens,  le  nouvel  prévost  de  Paris  \ 
messire  Jehan  de  Luxembourg,  messire  Jaques  de  Ha- 
recourt,  le  seigneur  de  Fosseux,  le  seigneur  de  l'Isle- 
Adam,  le  vidame  d'Amiens,  le  seigneur  de  Chevreuse, 
le  seigneur  de  Chastillon,  le  seigneur  de  Cohem,  mes- 


i.  Le  Veau  de  Bar.  Voy.  plus  haut,  p.  263. 


[1418]  D'ENGUERRAN  DE  MONSTRELET.  271 

sire  EniQiKLjie^  Bomber^  le  seigneur  d'Auxi  et  plu- 
sieurs autres  jusques  au  nombre  de  mil  combatans  ou 
au  dessus,  tous  armez  sur  leurs  chevàiilx,  pour  défen- 
dre lesdiz  occiseurs  se  besoing  estoit.  Toutesfoiz  moidt 
estoient  esmerveillez  de  veoir  faire  celle  desrision , 
mais  rien  n'en  osoient  dire  fors  :  «  Mes  enfans  vous 
faictes  bien.  »  Et  les  corps  du  connestable,  du  chan- 
celier, et  de  Remonnet  de  La  Guerre  furent  tous  des- 
nuez  et  mis  et  liez  ensemble  d'une  corde  par  trois 
jours,  et  là  les  traynoient  de  place  à  autres  les  mau- 
vais enfans  de  Paris.  Et  avoit  ledit  connestable  de  tra- 
vers son  corps  en  manière  de  bende  ostée  de  sa  pel 
environ  deux  dois  de  large  par  grande  desrision.  Et 
furent  en  cest  estât  miz  sur  une  cloye  à  un  g  cheval 
dehors  Paris,  et  enterrez  en  une  fosse  nommée  la  Lou- 
vière  avecques  les  autres. 

En  après,  combien  que  les  seigneurs  dessusdiz  se 
meissent  en  peine  de  rapaiser  le  commun  de  Paris,  en 
leur  remonstrant  qu'ilz  laissassent  punir  les  malfaic- 
teurs  par  la  justice  du  Roy,  néantmoins  ne  vouldrent 
cesser,  ains  aloient  par  grandes  tourbes  es  maisons  de 
ceulx  qui  avoient  tenu  le  parti  du  conte  d'Armaignac 
ou  de  ceulx  que  eulx-mesmes  héoient,  lesquelz  ilz 
occioient  sans  mercy,  et  emportoient  le  leur.  Et  qui 
alors  héoit  ung  homme,  de  quelque  estât  qu'il  feust, 
bourguignon  ou  autre,  il  ne  faloit  que  dire  :  «  Vêla 
ung  armignach  !  »  tantost  il  estoit  mis  à  mort  sans  en 
faire  aucune  informacion  *. 


1 .  Walsingham  dit  qu'on  massacra  cinq  mille  femmes.  Nec 
satiari  potuit  effrenata  furia  tanta  cœde  virorum,  quin  et  in  fœmi- 
nas  grassaretur,  Nempe  feruntur  jugulata  qidnque  millia  fœmina- 
rum,  (Wals.  Brcv.  hist,,  p.  448.) 

CHAPITRE  CXCII. 

Comment  le  duc  Jehan  de  Bourgongne  ramena  la  Royne  à   Paris.  Et 

autres  matières. 

Item,  durant  le  temps  et  les  besongnes  dessusdictes, 
les  nouvelles  de  la  prinse  de  Paris  et  aussi  de  la  red- 
dicion  des  autres  villes  et  fortresses  furent  portées  au 
duc  de  Bourgongne,  qui  estoit  en  sa  ville  de  Dijon. 
Lequel,  de  ce  très  joieux,  hastivement,  à  tout  ce  qu'il 
pot  finer  de  gens,  ala  à  Troies  devers  la  Royne,  ouquel 
lieu  de  Troies  il  fut  moult  joieusement  reçeu,  et  tan- 
tost  fist  pre'parer  Testât  de  ladicte  Royne  pour  l'ame- 
ner à  Paris,  et  manda  de  toutes  pars  gens  pour  l'acom- 
paigner.  Et  aussi,  messire  Jehan  de  Luxembourg,  le 
seigneur  de  Fosseux  et  plusieurs  autres  capitaines  de 
Picardie,  atout  mil  combatans ou  environ,  alèrent  au- 
devant  de  lui  jusques  à  Troyes.  Auquel  lieu  de  Troies 
vindrent  nouvelles  audit  duc  de  la  mort  du  conte 
d'Armaignac  et  des  autres  prisonniers ,  mors  à  Paris. 
Dont  grandement  fut  courroucié.  Car  par  le  moien 
d'iceulx  et  par  leur  délivrance  avoit  empensé  de  ravoir 
le  Daulphin,  et  toutes  les  places  que  tenoient  le  conte 
d'Armaignac  et  ses  gens.  Toutesfoiz,  le  second  jour  du 
moys  de  juillet,  se  partirent  la  Royne  et  le  duc  de 
Bourgongne  de  Troies  pour  aler  à  Paris,  en  moult 
grande  ordonnance,  et  faisoient  messire  Jehan  de 
Luxembourg  et  les  Piquars,  l'avangarde.  Et  ledit  duc, 
à  tout  sa  bataille,  conduisoit  la  Royne,  et  alèrent  le 
chemin  de  Nogent-sur-Seine  et  de  Prouvins.  Finable- 
ment,  le  xnu^  jour  dudit  moys  de  juillet,  ilz  entrèrent 

dedens  Paris  en  grande  multitude,  tous  armez,  à  es- 
tandart  desployé  et  par  belle  ordonnance.  Et  estoient 
alez  au  devant  de  la  Royne  et  dudit  duc,  bien  six  cens 
bourgois,  tous  vestus  de  robes  perses ,  aians  la  croix 
Saint-Andry  dessus,  au  lieu  de  la  bende  qu'ilz  avoient 
porté  par  long  temps.  Et  baillèrent  audit  duc  de  Bour- 
gongne et  au  jeune  conte  de  Saint-Pol,  son  nepveu, 
deux  robes  de  bleu  veloux,  lesquelles  ilz  vestirent,  et 
entrèrent  par  la  porte  Saint-Anthoine.  A  l'entrée  des- 
quelz  fut  menée  en  Paris  moult  grant  joye  pour  la 
venue  d'iceulx,  et  crioit-on  Noël  !  à  haulte  voix  par 
tous  les  carrefours ,  et  des  haultes  fenestres  en  plu- 
sieurs lieux  on  gectoit  sur  le  chariot  de  la  Royne  et 
sur  les  seigneurs  fleurs  en  grant  habondance.  Et  ainsi 
que  ledit  duc  de  Bourgongne  mena  la  Royne  jusques 
à  l'ostel  de  Saint-Pol  où  estoit  le  Roy,  qui  à  elle  et  au 
duc  de  Bourgongne  fist  joieuse  récepcion.  Et  plusieurs 
jours  ensuivans  furent  tenus  plusieurs  consaulx ,  tant 
par  icellui  duc  comme  par  autres  seigneurs,  sur  le 
régime  du  royaume.  Après  la  fin  desquelz  consaulx 
furent  constituez  en  la  faveur  du  duc  de  Bourgongne, 
par  le  Roy,  plusieurs  nouveaulx  officiers,  c'estassavoir 
les  seigneurs  de  risle- Adam  et  de  Chastellus,  fais  tous 
deux  mareschaux  de  France;    messire   Robinet    de 
Mailly  fu  fait  grant  panetier,  et  messire  Charles  de 
Lens  fut  commis  admirai  de  France,  jà  soit  ce  que  par 
avant  en  eust  eu  le  don  du  Roy,  messire  Jennet  de 
Poix,  et  se  nomma  admirai  certain  espace  de  temps. 
Maistre  Eustace  de  Laitre  fut  fait  chancelier  de  France 
et  maistre  Phelippe  de  Morviller,  premier  président  en 
parlement.  Et  le  duc  de  Bourgongne  fut  capitaine  de 
Paris,  et  y  commist  son  lieutenant  ledit  messire  Char- 

les  de  Lens.  Et  ainsi,  comme  dit  est,  eut  oudit  lieu  de 
Paris  plusieurs  besongiies  remuées,  tant  des  officiers 
de  France  comme  d'autres  choses.  Desquelles  le  Roy 
estoit  content,  et  accordoit  toutes  requestes  à  lui  faictes 
par  ceulx  dont  il  estoit  administré. 

Esquelz  jours,  par  le  commandement  de  messire 
Jehan  de  Luxembourg,  comme  il  fut  commune  renom- 
mée, fut  mis  à  mort  à  La  Chapelle,  entre  Paris  et  Saint- 
Denis,  ung  nommé  Jehan  Bernard,  capitaine  dudit 
Saint-Denis,  lequel  avoit  esté  ung  des  meneurs  des 
compaignes  avec  Gastelinas,  Jehan  Gingin,  Jehan  du 
Clan,  et  estoit  boucher.  Pour  la  mort  duquel  les  Pa- 
risiens furent  très  mal  Contens,  et  pour  trouver  et  pu- 
nir ceulx  qui  l'avoient  mis  à  mort  se  partirent  hors 
de  leur  ville  en  grant  nombre.  Mais  ilz  ne  furent  point 
trouvez^  car  hastivement  s'estoient  mis  à  saulveté.  Si 
en  firent  grant  plainte  au  duc  de  Bourgongne ,  lequel 
demanda  audit  de  Luxembourg  s'il  avoit  fait  faire 
ceste  œuvre,  et  il  respondi  que  non.  Toutesfoiz  cel- 
lui  demoura  mort.  Comme  je  fus  informé,  les  princi- 
paulx  facteurs  de  ceste  besongne  furent  Lyonnet  de 
Vendosme,  le  bastard  de  Roubaix  et  autres  leurs 
complices,  jusques  au  nombre  de  douze  compai- 
gnons. 

CHAPITRE  CXGIIf. 

Comment  le  concile  de  Constance  fut  transmué  par  le  pape  Martin.  Et 
de  la  prinse  du  Pont-de-1'Arche  faicte  par  le  roy  Henry  d'Angleterre; 
et  autres  matières. 


En  ce  temps,  par  Taprobacion  du  saint  concile  de 
Constance,  pape  Martin  '  ordonna  ledit  concile  géné- 
ral à  estre  convoqué  le  cinquiesme  an  ensuivant.  Tan 
mil  quatre  cens  vingt-trois,  ou  moys  d'avril,  en  cité 
et  lieu  habile,  lequel  lieu  sera  déclairé  par  lui  ou  par 
son  successeur  ung  an  devant.  Et  ainsi  ledit  pape  se 
parti  de  Constance,  lequel  fut  mené  hors  de  la  maison 
de  révesque,  le  xi«  jour  de  juing,  par  Sigismont  roy 
d'Alemaigne  et  de  Hongrie,  estant  à  pie  et  tenant  le 
frain  de  sa  mule,  et  ainsi  le  conduisi  hors  de  la  ville 
aux  champs,  et  là  le  fist  le  pape  monter  à  cheval,  et 
ala  tenir  sa  court  à  Genèves,  où  il  fut  environ  trois 
moys. 

En  ces  propres  jours,  Henry  roi  d'Angleterre  vint 
à  Louviers  en  Normendie ,  qui  s'estoit  mise  en  son 
obéissance,  et  de  là  ala  loger  à  l'abbaye  de  Bonport , 
de  l'ordre  de  Cisteaulx,  assez  près  du  Pont-de-l'Arche. 
De  laquelle  ville  et  chastel  dudit  Pont  estoit  capitaine 
de  par  le  roy  de  France  messire  Jehan  de  Graville, 
auquel  fut  envoie  de  par  le  roy  Henry  le  seigneur  de 
Cornouaille,  pour  lui  signifier  qu'il  rendist  ladicte  ville 
et  fortresse  en  l'obéissance  dudit  roy  d'Angleterre. 
Auquel  Cornouaille  fut  respondu ,  que  ce  ne  feroit-il 

1.  Martin  V. 

pas.  Et  adonc  ledit  de  Cornouaille  lui  dist  :  «  Gra- 
ville,  je  vous  afierme  sur  ma  foy  que  demain  malgré 
vous  et  voz  aidans  passeray  l'eaue  de  Seine,  et  se  je 
passe,  vous  me  donnerez  le  meilleur  coursier  que  vous 
avez,  et  se  je  ne  le  passe,  je  vous  donneray  mon  cha- 
pel  d'acier,  lequel  je  vous  feray  valoir  cinq  cens  no- 
bles d'or.  »  Après  lesquelles  paroles  promises  se  par- 
tirent assez  contens  l'un  de  l'autre.  Et  lors  messire 
Jehan  de  Graville  manda  gens  hastivement  de  toutes 
pars  pour  garder  lesdiz  passages.  Avecques  lequel  as- 
sembla messire  Jaques  de  Harecourt,  qui  pour  ce 
temps  se  tenoit  à  Estrepaigni  *  et  moult  d'autres  sei- 
gneurs et  gentilz  hommes,  jusques  au  nombre  de  huit 
cens  combatans  et  bien  douze  mille  hommes  du  com- 
mun du  pays.  Toutefoiz  lendemain ,  comme  ledit  de 
Cornouaille  avoit  promis ,  vint  pour  passer  Seine ,  à 
tout  huit  petites  nacelles,  dedens  lesquelles  il  se  mist 
en  l'eaue,  acompaigné  de  son  filz,  aagé  de  quinze  ans, 
de  soixante  combatans  et  un  seul  cheval  chargié  de 
petis  canons  et  autres  habillemens  de  guerre,  et  se  fist 
nager  en  une  petite  ysle  qui  estoit  ou  milieu  de  Teaue, 
de  laquelle  ilz  povoient  pleinement  traire  sur  les  Fran- 
çois dessusdiz,  qui  gardoient  le  passage.  Lesquelz  Fran- 
çois eslans  ou  nombre  dessusdit,  sans  faire  aucune  dé- 
fense, se  départirent  en  grant  desroy,  chascun  alant 
où  il  povoit  le  mieulx  sans  tenir  ordonnance.  Et  ledit 
messire  Jehan  de  Graville  s'en  retourna  au  Pont-de- 
TArche,  messire  Jaques  de  Harecourt  à  Estrapaigny  et 
les  communes  se  férirent  es  bois.  Et  adonc  ledit  de 
Cornouaille  et  ses  gens,  ce  voians  de  l'isle  où  ilz  es- 

1.  Elrepagny  {Eure), 

toient,  passèrent  oultre  par  les  basteaulx  dessusdiz  et 
descendirent  à  terre.  Si  fist  incontinent  son  lilz  che- 
valier ,  et  tost  après  passèrent  par  iceulx  basteaulx  et 
autres  qui  furent  amenez ,  environ  mille  combatans , 
desquelz  une  partie,  avec  le  sire  de  Cornouaille,  alèrent 
escarmoucher  devant  le  Pont-de-l' Arche,  et  les  autres 
coururent  le  pays.  Lequel  de  Cornouaille  en  parlant 
à  messire  Jehan  de  Graville  lui  dist,  qu'il  s'estoit  mal 
acquicté  et  aussi  les  autres  François,  de  les  avoir  ainsi 
laissez  passer  à  si  peu  de  gens  actendu  la  grande  mul- 
titude qu'ilz  estoient;  disoit  oultre  etaffermoit  que,  s'il 
eust  esté  en  son  lieu,  à  tout  soixante  Anglois ,  il  eust 
bien  gardé  ledit  passage  contre  toute  la  puissance  des 
roys  de  France  et  d'Angleterre.  En  après,  les  Anglois 
dessusdiz  assemblez  se  logèrent  en  l'abbaye  de  Morte- 
mer  en  la  forest  de  Lihons.  Pour  lequel  passage  ainsi 
gaigné,  tout  le  pays  de  Caux  et  autres  marches  à  l'en- 
viron  furent  en  grant  effroy,  et  non  point  sans  cause. 
Et  lendemain,  le  roy  d'Angleterre  fist  passer  l'eaue  de 
Seine  à  son  frère  le  duc  de  Clarence,  à  tout  quatre 
mille  combatans,  et  fist  asséger  les  deux  costez  de 
l'eaue  [sic)  la  ville  et  le  chastel  du  Pont-de-l' Arche,  et 
après  fist  faire  ung  pont  par  dessus  Seine  au  costé  de- 
vers Rouen,  pour  passer  à  leur  aise  quant  bon  leur 
sembleroit,  lequel  fut  nommé  le  Pont  Saint-George. 
Et  se  tint  ledit  siège  environ  trois  sepmaines,  au  bout 
desquelles  ledit  messire  Jehan  de  Graville  dessus- 
nommé rendi  la  ville  et  le  chastel  du  Pont-de-l'Arche 
au  roy  d'Angleterre,  moiennant  et  par  telle  condicion 
que  lui  et  ses  gens  se  partiroient  saulvement  avecques 
tous  leurs  biens.  Et  par  ainsi  le  roy  d'Angleterre  eut 
l'auctorité  de  passer  ladicte  rivière  de  Seine  à  tout  son 

plaisir,  et  y  mist  très  grant  garnison  de  ses  gens.  Pour 
la  double  desquelz  la  plus  grant  partie  des  laboureurs 
du  pays  se  rendirent  fugitifz  avec  leurs  biens. 

CHAPITRE  CXCIV. 

Comment  le  duc  de  Thouraine  Daulphin  fist  guerre  au  duc  de  Bour- 
goijgne,  et  comment  la  ville  de  Compiengne  fut  prinse  par  ses  gens. 

Or  est  vérité  qu'en  ce  temps  messire  Taneguy  du 
Chastel,  le  viconte  de  Narbonne ,  Jeban  Louvet,  pré- 
sident de  Prouvence,  maistre  Robert  Maçon  et  aucuns 
autres  gouverneurs  du  duc  de  Touraine  Daulphin  de 
Vienne  ^ ,  qui  s'esloient  partis  de  Paris  comme  vous 
avez  oy,  commencèrent  ledit  Daulphin  de  plus  en 
plus  à  enhorter  de  faire  guerre  au  duc  de  Bourgongne 
et  à  ses  favorables.  Jà  soit  ce  que  plusieurs  foiz  ledit 
Daulphin  eust  esté  sommé  et  requis  de  par  le  Roy  son 
père,  la  Roy  ne  et  le  duc  de  Bourgongne  de  retourner 
devers  eulx,  en  offrant  de  lui  faire  honneur  et  toute 
obéissance,  néantmoins  n'y  volt  aucunement  enten- 
dre,  mais  commença  de  toutes  pars  à  faire  guerre;  et 
se  nommoit  Régent  de  France  et  du  royaume. 

Esquelz  jours,  huit  hommes  tenans  son  party  vin- 
drent  armez  cou  vertement  à  la  porte  de  Compiengne 
au  lez  vers  Pierrefons,  avecq  ung  charton  menant  bois 
dedens  la  ville.  Et  quant  ilz  vindrent  sur  le  pont,  ilz 
tuèrent  l'un  des  chevaulx  de  ladicte  charète,  pour 
quoy  on  ne  peut  lever  le  pont,  et  tantost  occirent  au- 
cuns des  gardes  de  la  porte,  et  prestement,  à  certaine 

1.  Charles,  plus  tard  Charles  VII. 

enseigne  qu'ilz  avoient  donnée,  vint  le  seigneur  de 
Bosqueaulx,  à  tout  cinq  cens  combatans,  qui  esloient 
embuschez  en  la  forest.  Lesquelz,  tantost  sans  trouver 
quelque  défense,  entrèrent  dedens  la  ville,  crians  à 
haulte  voix  :  Vive  le  Roy  et  le  Daulphin  !  Et  de  prime 
venue  occirent  ung  homme  nommé  Bovery,  lequel  y 
avoit  laissé  messire  Hector  de  Saveuse  pour  garder 
son  hostel,  et  avec  icellui  furent  occis  aucuns  autres. 
Et  comme  le  seigneur  de  Crevecuer  oyst  cest  effroy, 
qui  gouverneur  estoit  de  la  ville  de  par  ledit  Hector, 
se  retrahy  dedens  la  tour  de  Saint-Cornille ,  et  avec- 
ques  lui  le  seigneur  de  Chierne,  Robinet  Ogier  et  au- 
cuns autres.  Mais  ce  rien  ne  leur  valut.  Car  tantost  les 
convint  rendre.  Et  après,  les  dessusdiz  Daulphinois 
fouaillerent  toute  la  ville  * ,  prindrent  et  ravirent  tous 
ceulx  qui  tenoient  le  parti  du  duc  de  Bourgongne 
avecques  leurs  biens,  et  mesmement,  les  habitans  de 
ladicte  ville,  qui  aux  dessusdiz  Bourguignons  avoient 
esté  favorables,  furent  prins  et  leurs  maisons  pillées. 
Ainsi  et  par  ceste  manière  recouvra  le  seigneur  de 
Bosqueaulx  et  ses  aidans  la  ville  de  Compiengne ,  ou 
nom  du  duc  de  Touraine,  Daulphin  de  Viennois. 
Pour  lequel  fait  il  commença  à  mener  très  forte 
guerre  es  pays  à  l'environ ,  et  envoya  lesdiz  seigneurs 
de  Crevecuer  et  de  Chierne  prisonniers  ou  chastel  de 
Pierrefons.  Duquel  chastel  ilz  cuidèrent  eschaper  par 
le  moien  du  frère  dudit  seigneur  de  Chierne,  qui  ser- 
voit  et  avoit  long  temps  servi  le  seigneur  de  Bos- 
queaulx. Mais  leur  fait  fut  aperçeu,  pour  quoy  ledit 


1.  «  Et  après  les  dessusdiz  Daulphinoys  sans  délay  fustèrent 
toute  la  ville.  »  (Suppl.  fr.  93,  fol.  280.) 

seigneur  de  Bosqueaulx  fist  coper  la  teste  au  frère  du- 
dit  Chiernes.  Et  depuis  par  certaine  finance  furent  les 
deux  seigneurs  mis  au  délivre.  Et  adonc  fut  mise 
grosse  garnison  dedens  icelle  ville  de  Compiengne,  et 
y  vint  le  seigneur  de  Gamaches.  Et  par  ainsi,  ceulx 
qui  tenoient  le  parti  du  Roy  et  du  duc  de  Bourgongne, 
furent  moult  traveillez  par  ceulx  qui  estoient  en  icelle 
ville  de  Compiengne. 

Item,  ce  temps  durant,  le  duc  Jehan  de  Brabant 
espousa  Jaqueline  de  Bavière  sa  cousine  germaine , 
contesse  de  Haynnau,  de  Holande,  de  Zélande  et 
d'Ostrevant,  et  avecques  ce  estoit  sa  marraine  \  Lequel 
mariage  fut  traictië  par  Marguerite  de  Bourgongne, 
sa  mère,  avecques  les  trois  estas  des  pays,  en  bonne 
entencion,  sur  espérance  que  les  pays  dudit  duc  et 
d'elle  qui  joignoient  Tun  a  lautre,  eussent  plus  grande 
amitié  et  cordiale  amour  ensemble.  Toutesfoiz,  jà  soit 
ce  que  elle  se  y  consentist,  néantmoins  n'en  estoit  pas 
bien  contente.  Car  elle  sçavoit  icellui  duc  estre  de  pe- 
tite et  fèble  complexion,  et  avecques  ce  de  petit  gou- 
vernement pour  gouverner  et  régir  ses  pays  et  sa  per- 
sonne, qui  estoit  belle  et  bien  fourmée  de  noble  et 
hault  entendement  en  plusieurs  manières.  Après  le- 
quel mariage  paracompli,  la  guerre  qui  estoit  entre 
ladicle  Jaqueline  et  son  oncle  le  duc  Jelian  de  Bavière, 
fut  appaisée  par  certains  moiens  faiz  entre  eulx.  Et 
depuis  que  ledit  duc  de  Brabant  et  sa  femme  ladicte 
duchesse,  estant  à  Mons  en  Haynault,  ung  certain  jour 
ainsi  que  le  duc  estoit  aie  chacer  et  esbatre  hors  de  la 

i.  Ce  mariage  se  fit  à  la  Haye,  au  printemps.  La  dispense  né- 
cessaire émana  du  concile  de  Constance. 

ville,  vindrent  en  Tostel  de  Natre,  où  il  résidoit,  mes- 
sire  Evrard,  bastard  de  Haynnau,  frère  à  la  duchesse, 
et  aucuns  autres,  de  fait  appénsé,  qui  occirent  le  prin- 
cipal gouverneur  dudit  duc,  nommé  Guillaume  de  La 
Mote,  lequel  estoit  couché  tout  malade  sur  ung  lict  ; 
et  estoit  présent  Guillaume  de  Sars,  lors  bailli  de  Hen- 
nau,  auquel  ceulx  défendirent  de  fait  qu'il  ne  se  bou- 
gast.  Et  après,  sans  avoir  aucun  empeschement ,  se 
partirent  de  la  ville  de  Mons.  Pour  la  mort  duquel, 
icellui  duc,  quant  il  vint  à  sa  congnoissance,  fut  moult 
troublé,  car  il  l'amoit  par-dessus  tous  ses  autres  servi- 
teurs. Mais  enfin  par  la  duchesse  sa  femme  fut  aucune- 
ment rapaisié.  Laquelle,  comme  il  fut  commune  re- 
nommée, fut  assez  consentant  du  cas  dessusdit. 


CHAPITRE  GXCV. 

Comment  plusieurs  capitaines  furent  envoiez  de  par  le  Roy  et  le  duc  de 
Bourgongne  en  la  ville  de  Rouen.  Et  du  règne  que  eut  un  brigant 
nommé  Tabary. 


En  ce  temps  furent  envolées  de  par  le  roy  de  France 
et  le  duc  de  Bourgongne  plusieurs  capitaines  en  la  cité 
de  Rouen,  pour  aider  les  habitans  d'icelle  et  défendre 
leur  ville  contre  le  roy  d'Angleterre  et  sa  puissance, 
duquel  ilz  actendoient  chascun  jour  estre  asségez, 
c'estassavoir  le  seigneur  de  Pasmes,  le  seigneur  de 
Neufchastel  et  de  Montagu,  messire  Anthoine  de  Tou- 
longon,  messire  Andry  des  Roches,  Henry  de  Chau- 
four,  le  bastard  de  Thien,  le  Grant  Jaques,  natif  de 
Lombardie,  Gérard,  bastard  de  Brimeul ,  et  plusieurs 
autres  hommes  prudens  et  renommez  en  armes.  Avec 

ce  y  estoient  paravant  messire  Guy  le  Boutiller,  natif 
du  pays ,  capitaine  général  de  tous  ceulx  de  la  ville , 
etLagen,  bastard  d'Arly.  Lesquelz  capitaines,  tous  en- 
semble, povoient  avoir  quatre  mille  combatans  ou  au- 
dessus,  tous  gens  de  bonne  estofTe.  Et  si  estoient  les 
citoiens  seize  mille  hommes  l^ien  armez  et  habillez 
selon  leur  estât,  prestz  et  désirans  de  eulx  défendre 
contre  tous  ceulx  qui  mal  leur  vouldroient  faire.  Les- 
quelz, avecques  les  gens  d'armes  dessusdiz^  d'un  com- 
mun accord  commencèrent  très  fort  à  préparer  les 
portes,  bolevers,  murailles,  tours  et  les  fossez  de  la- 
dicte  ville,  tant  dedens  comme  dehors,  en  entencion 
de  résister  contre  leurs  adversaires.  Et  avecques  ce 
firent  plusieurs  ordonnances,  en  baillant  à  chascun 
desdiz  capitaines  leur  garde  pour  icelle  fortresse,  et 
pareillement  en  firent  ausdiz  citoiens  par  connesta- 
blies.  Et  si  fut  crié  au  son  de  la  trompeté  par  plusieurs 
lieux  en  icelle  ville,  que  toutes  personnes,  de  quelque 
estât  qu'ilz  feussent,  quiavoienl  voulentéde  y  demou- 
rer,  feussent  pourvcuz  de  vivres  pour  dix  moys,  et 
ceulx  qui  n'avoient  puissance  de  ce  faire,  se  partis- 
sent et  alassent  où  bon  leur  sembleroit.  Après  lequel 
cry  se  départirent  certain  nombre  de  povres  gens ,  et 
aussi  plusieurs  dames,  damoiselles  et  bourgoises,  avec- 
ques aucunes  gens  d'église,  et  autres  hommes  anciens 
et  non  aidables.  Et  alors  ceulx  de  ladicte  garnison 
aloient  souvent  contre  lesdiz  Anglois,  qui  estoient  as- 
sez près  de  eulx ,  et  advenoit  souvent  qu'ilz  en  oc- 
cioient  et  prenoient  plusieurs  prisonniers,  et  par  le 
contraire  perdoient  aussi  aucunes  foiz  de  leurs  gens. 
Item,  en  ce  temps  régnoit  sur  les  marches  de  Pon- 
toise,  risle-Adam,  Gisors,  et  aussi  sur  les  marches  de 

Normendie,  ung  capitaine  de  brigans  nommé  Tabari, 
qui  tenoit  la  partie  de  Bourgongne,  et  estoit  de  petite 
estature  et  boiteux.  Lequel  avoit  souvent  quarante  ou 
cinquante  paysans,  une  foiz  plus  une  autre  foiz  moins, 
armez  et  habillez  de  vielz  haubergons,  Jacques  vielles, 
haches  et  demi-lances  où  il  avoit  massues  au  bout,  et 
autres  habillemens  de  povre  estât,  à  tous  lesquelz  s'en 
aloient  les  ungs  sur  meschans  chevaulx  ou  jumens,  et 
les  autres  à  pié,  embuscher  es  bois  vers  où  se  ten oient 
les  Anglois,  et  quant  ilz  en  povoient  aucuns  prendre, 
ledit  Tabari  leur  copoit  les  gorges,  et  pareillement  fai- 
soit  à  ceulx  tenans  la  partie  du  Daulphin.  Et  ainsi  en 
fîst  à  plusieurs,  dont  grandement  estoit  hay  desdictes 
parties. 

CHAPITRE  CXGVI. 

Comment  le  roy  Henry  d'Angleterre  asséga  puissamment  tout  autour  de 
la  ville  de  Rouen.  —  Et  des  armes  que  fîst  Lagen  d'Arli  contre  ung 
chevalier  anglois. 

Item,  en  ces  mesmes  jours,  le  roy  Henry  d'Angle- 
terre, avec  toute  sa  puissance  de  gens  de  guerre  et 
grant  multitude  d'engins  et  d'artillerie,  asséga  la  très 
puissant  et  noble  cité  de  Rouen,  ou  moys  de  juing, 
avant  que  iceulx  asségez  peussent  estre  pourvez  de 
nouveaulx  grains.  Et  vint  son  avant-garde  à  mie  nuit 
devant  ladicte  ville,  afin  que  ceulx  de  dedens  ne  feis- 
sent  envaye  sur  eulx.  Et  se  loga  ledit  roy  en  la  maison 
des  Chartreux,  et  le  duc  de  Clocestre  fut  îogié  à  la 
porte  Saint- Ylaire,  le  duc  de  Clarence  à  la  porte  de 
Gaulx,  le  conte  de  Yarvich  à  la  porte  de  Mortainville, 
le  duc  d'Excestre  et  le  conte  Durset  à  la  porte  de  Beau- 

vais,  et  devant  la  porte  du  chastel  le  conte  mareschal 
et  le  seigneur  de  Cornouaille,  et  à  la  porte  delà  vers 
Normendie,  furent  mis  les  contes  de  Hontiton  et  de 
Kent,  et  le  seigneur  de  Neufville,  filz  du  conte  de  Nort- 
hombellande,  et  devant  Saincte-Katherine  sur  le  Mont 
furent  mis  aucuns  barons  d'Angleterre.  Toutesfoiz, 
devant  que  lesdiz  asségans  peussent  estre  fortifiez  en 
leurs  logis,  furent  par  plusieurs  foiz  envays  desdiz  assé- 
gez  et  y  eut  de  grosses  escarmouches  tant  d'un  costé 
comme  d'autre.  Mais  lesdiz  Anglois  au  plus  tost  qu'ilz 
porent  firent  grans  fossez  entre  la  ville  et  leur  logis, 
sur  lesquelz  fossez  firent  fortes  bayes  d'espines,  par 
quoy  lesdiz  asségans  ne  povoient  estre  souspris  ne  tra- 
veillez ,  sinon  par  canons  et  par  traict.  Et  après  en 
l'eaue  de  Seine,  à  ung  costé  et  à  l'autre,  au  gect  d'un 
canon  ou  environ  près  de  la  ville ,  firent  tendre  trois 
cbaynes  de  fer,  et  en  y  avoit  une  pié  et  demi  dedens 
l'eaue,  la  seconde  en  l'équalité  de  l'eaue,  et  la  tierce 
estoit  deux  piez  dessus  l'eaue.  Et  ce  firent  afin  que  par 
bateaulx  lesdiz  asségez  ne  peussent  avoir  secours,  et 
aussi  qu'ilz  ne  peussent  vuidier  par  le  cours  de  l'eaue. 
Et  avec  ce  lesdiz  Anglois  firent  en  plusieurs  et  divers 
lieux  moult  de  fossez  parfons  en  terre,  pour  aler  de 
logis  à  autre  sans  povoir  estre  actains  de  traict  de  ca- 
nons et  autres  babillemens  de  guerre  desdiz  asségez. 
Ceulx  qui  estoient  dedens  Saincte-Katherine,  au  bout 
d'un  mois  rendirent  le  fort  au  roy  d'Angleterre,  par 
faulte  de  vivres,  et  s'en  alèrent  tant  seulement  saulves 
leurs  vies,  sans  emporter  nulz  de  leurs  biens. 

Et  avoit  ledit  roy  d'Angleterre  en  sa  compaignie 
bien  huit  mille  Yrlandois,  dont  la  plus  grant  partie 
aloient  de  pié,  ung  pié  chaussé  et  l'autre  nu,  sans 

braies  et  povrement  habillez,  aians  chascun  une  tar- 
gète  et  petites  javelines  avec  gros  couteaulx  d'estrange 
façon,  et  les  chevaulcheurs  chevauchoient  très  habi- 
lement sur  bons  petis  chevaulx  de  montaigne ,  et 
estoient  sur  penneaulx  assez  de  pareille  façon  que  por- 
tent les  bladiers  du  pays  de  France.  Toutesfois  c' es- 
toient gens  de  petite  défense  au  regard  des  autres  An- 
glois, et  avec  ce  n'avoient  point  habillement  dont  ilz 
peussent  gaires  grever  les  François,  quant  d'iceulx  es- 
toient rencontrez.  Lesquelz  YUandois ,  durant  ledit 
siège,  couroient  souvent  le  pays  de  Normandie  avec- 
ques  les  autres  Anglois  et  faisoient  maulx  infinis  et 
inestimables,  ramenans  à  leur  ost  grans  proyes.  Et 
mesmement  lesdiz  Yrlandois  de  pié  prenoient  petis 
en  fans  en  leurs  berceau  Ix  et  autres  bagues,  à  tous  les- 
quelz montoient  sur  vaches ,  portans  lesdiz  petis  en- 
fans  et  bagues  devant  eulx  sur  lesdictes  vaches,  et 
furent  par  plusieurs  foiz  trouvez  des  François  en  cel 
estât.  Pour  lesquelles  courses,  tant  desdiz  Anglois,  Yr- 
landois, Bourguignons  et  Daulphinois,  le  pays  de  Nor- 
mendie  fu  moult  oppressé  et  le  povre  peuple  destruict. 
En  oultre  le  roy  d'Angleterre,  estant  en  son  siège 
devant  Rouen,  fist  devant  les  portes  et  murailles  de 
ladicte  ville  drécer  plusieurs  grosses  bombardes  et 
autres  engins,  pour  icelie  confondre  et  abatre.  Et  pa- 
reillement les  asségez,  par  toutes  les  voies  et  manières 
qu'ilz  povoient  adviser,  grevoient  leurs  ennemis,  c'est- 
assavoir  de  bombardes,  canons,  engins  volans,  arba- 
lestes  et  autres  instrumens  de  guerre ,  faisans  aussi 
plusieurs  saillies,  lesquelles  seroient  trop  longues  à 
racompter  chascune  à  par  elle.  Mais  pour  vray,  iceulx 
asségez  se  y  gouvernoient  très  vaillamment. 

Durant  lequel  siège,  Lagen,  bastard  d'Arly,  qui 
estoit  Tun  des  capitaines  de  tous  ceulx  de  dedens  en 
quiceulx  de  laconimunaulté  de  Rouen  avoient  la  plus 
grant  fiance,  et  avoit  la  charge  et  garde  de  la  porte 
de  Caulx,  à  laquelle  vint  ung  certain  jour  ung  cheva- 
lier anglois  nommé  messire  Jehan  Le  Blanc,  capitaine 
de  Harfleur,  soubz  le  conte  Dourset ,  qui  requit  audit 
Lagen  à  rompre  deux  lances  contre  lui,  lequel  lui  ac- 
corda. Et  prestement,  après  qu'il  fut  armé,  sailli  de- 
hors, à  tous  trente  compaignons  de  pied,  et  là  devant 
la  barrière  coururent  de  grant  voulenté  Fun  contre 
l'autre.  Mais  ainsi  advint  que  du  premier  cop  ledit 
chevalier  anglois  fu  transpercié  parmy  le  corps  tout 
oultre  et  rué  jus  de  son  cheval,  et  avec  ce  fut  par  le 
cheval  trainé  dedens  la  ville,  où  il  mourut  tantost.  Et 
eut  icellui  Lagen  quatre  cens  nobles  pour  rendre  le 
corps.  Et  avecques  ce  fut  généralment  de  tous  ceulx 
de  la  ville  moult  honnouré  et  exaulcié,  pour  la  vail- 
lance qui  lui  estoit  advenue. 


CHAPITRE   CXCVIL 

Comment  la  sentence  autre  foiz  donnée  contre  maislre  Jehan  Petit  fut 
révoquée.  —  La  prinse  de  Laigny  sur  Marne,  et  autres  matières. 

En  ces  jours  fut  à  Paris  fait  une  procession  générale 
de  toutes  les  éghses  de  ladicte  ville  et  fut  la  messe 
chantée  en  la  grande  église  de  Nostre-Dame.  Et  ce 
pendant  qu'on  chantoit  ladicte  messe  en  ladicte  église, 
fut  fait  ung  sermon  solennel  par  ung  frère  mineur. 

docteur  en  théologie  \  Et  là  estoient  les  conseillers 
du  roy  de  France,  comme  le  chancelier  et  autres,  le 
recteur  et  notables  clercs  de  l'Université,  et  plusieurs 
grans  seigneurs,  prévosts  et  notables  bourgois  de  Pa- 
ris. Et  si  estoient,  les  vicaires  et  autres  officiers  de 
l'évesque  de  Paris,  lesquelz  ayans  sur  ce  puissance  et 
commission  générale  et  espéciale  dudit  évesque ,  rap- 
pellèrent,  ou  nom  dudit  évesque  lors  malade  à  Saint- 
Mor  des  Fossez,  la  sentence  que  icellui  évesque  et  ses 
complices  avoient  donnée  en  temps  passé  contre  Fon- 
neur  dudit  duc  de  Bourgongne  et  la  proposicion  faicte 
par  ycellui  duc  par  feu  maistre  Jehan  Petit,  ainsi  que 
cy-devant  est  escript,  advoée,  en  réparant  quant  à  ce 
l'onneur  et  loyaullé  dudit  duc  comme  vray  champion 
de  la  couronne  de  France.  Et  oudit  sermon,  le  com- 
para à  l'estache  soutenant  la  vigne,  et  monstrant  quant 
à  ce  les  lectres  dudit  évesque  et  le  povoir  à  eulx  sur 
ce  donné,  en  excusant  icellui  obstant  sadicte  maladie. 
Et  tant  firent  et  dirent,  présent  le  peuple  ilec  assemblé 
Ce  les  seigneurs  dessusdiz,  que  le  duc  de  Bourgongne 
en  fiit  content.  Si  fut  ladicte  révocacion  faicte  ou  mi- 
lieu dudit  sermon. 

Esquelz  jours  vindrent  nouvelles  audit  duc  de  Bour- 
gongne que  les  Daulphinois,  qui  se  tenoient  à  Meaulx 
en  Brie,  avoient  prins  la  ville  de  Laigny  sur  Marne, 
par  faulte  de  guet.  Ce  qui  estoit  vérité.  Et  y  firent 
moult  de  maulx.  Mais  aucuns  de  la  garnison  se  saul- 
vèrent  en  une  forte  tour,  et  tantost  envoièrent  deman- 

i.  On  voit  dans  Félibien  que  la  procession  eut  lieu  le  3  novem- 
bre, et  que  le  prédicateur  fut  un  cordelier,  nommé  Fr.  Pierre  aux 
Bœufs.  (Hist.  de  Paris,  t.  II,  p.  794.) 

der  secours  au  duc  de  Bourgongne.  Lequel  hasti ve- 
inent y  envoya  le  seigneur  de  l'Isle-Adam ,  lequel  par 
le  moien  de  ceulx  de  ladicte  tour  rentra  assez  tost  de- 
dens  ladicte  ville,  et  mist  à  Tespée  la  plus  grant  partie 
des  Daulphinois,  et  après  qu'il  y  eut  mise  forte  garni- 
son s'en  retourna  à  Paris. 

Et  lendemain,  ledit  duc  de  Bourgongne  se  parti  de 
Paris  a  grant  puissance  de  gens  d'armes,  pour  aler  au 
pont  de  Charenton  au  devant  du  duc  deBretaigne,  qui 
venoit  devers  lui  pour  Iraicter  de  la  paix  du  Daulphin 
et  dudit  duc.  Sur  quoy  ilz  ne  peurent  riens  concorder, 
et  pour  tant  ledit  duc  de  Bourgongne  s'en  retourna  à 
Paris  et  le  duc  de  Bretaigne  en  son  pays.  Et  la  cause 
pour  quoy  ilz  se  assemblèrent  au  pont  de  Charenton, 
fut  pour  ce  qu'on  se  mouroit  d'épidémie  très  merveil- 
leusement dedens  la  ville  de  Paris.  Car,  comme  il  fut 
trouvé  par  les  curés  des  parroisses,  il  y  mourut  celle 
année  oultre  le  nombre  de  quatre  vingts  mille  per- 
sonnes. Entre  lesquelz  furent  mors  de  ceste  pestilence, 
des  gens  du  duc  de  Bourgongne,  le  prince  d'Orenge, 
le  seigneur  de  Fosseux,  Jennet  de  Poix,  le  seigneur 
d'Auxy  et  moult  d'autres  gentilz  hommes.  Et  tantost 
après  revindrent  les  cardinaulx  d'Ursie  *  et  de  Saint- 
Marc,  à  Saint-Mor  des  Fossez,  pour  traicter  la  paix 
entre  les  seigneurs  de  France.  Ausquelz  furent  envoiez 
plusieurs  notables  ambaxadeurs  de  par  le  Roy,  la 
Royne,  et  le  duc  de  Bourgongne.  Lesquelz  enfin  firent 
un  traictié  avec  les  gens  du  Daulphin  qui  y  estoient, 
par  le  moien  desdiz  cardinaulx ,  lequel  sembloit  estre 
bon  et  prouffitable  pour  toutes  les  parties.  Mais  quant 

1 .  Le  cardinal  des  Ursins. 

il  fut  apporté  devers  le  Daulphin  et  ceulx  de  son  con- 
seil, liz  n  en  furent  point  contens,  et  par  ainsi  se  con- 
tinua la  guerre  entre  iceulx  plus  diverse  qu'elle  ne  fut 
para  van  t. 

CHAPITRE  GXGVIII. 

Co„,ment  les  Parisiens  oecirent  de  rechef  les  prisonniers.  Le  siège  de 

Momlehery,  et  la  prinse  de  Soissons. 

Item,  durans  les  tribulacions  dessusdictes,  se  ra^ 
semblèrent  les  communes  gens  de  Paris  en  très  -rant 
nombre  comme  ilz  avoient  fait  autre  foiz,  et  soudaine- 
ment alèrent  à  toutes  les  prisons  de  Paris,  lesquelles 
ilz  rompirent  de  force  et  oecirent  bien  trois  cens  pri- 
sonniers, dont  les  aucuns  y  avoient  esté  mis  depuis  la 
grande  tuerie  '.  Entre  lesquelz  y  furent  mors  messire 
Jaques  de  Monmor  et  messire  Loys  de  Corail,  cham- 
bellans du  Roy,  avec  moult  de  notables  gentilz  hommes 
et  gens  d'église.  En  laquelle  fureur  très  exécrable    les 
dessusdiz  alèrent  en  la  basse-court  de  la  bastille  Saint- 
Anthome  et  demandèrent  qu'on  leur  délivrast  huit 
prisonniers  qui  estoient  léans,  ou  se  non,  ilz  assaul- 
droient  la  place.  Et  de  fait  commencèrent  à  desma- 
çonner la  porte.  Pour  quoy  le  duc  de  Bourgongne, 
qui  estoit  logié  assez  près  de  ladicte  bastille,  très  cour- 
roucié  ou  cuer  de  veoir  faire  telle  desrision,  pour  pis 
eschever,  commanda  que  les  huit  prisonniers  dessusdiz 
leur  feussent  livrez,  par  ainsi  que  aucuns  de  leurs  ca- 
pitaines promirent  de  les  mener  es  prisons  de  Chastel- 

i.  Cette  seconde  émeute  contre  les  Armagnacs  est  du  dimanche 
^1  août.  (Voy.  le  /oiirnal  d'un  bourgeois  de  Paris,  p.  45  ) 

let  et  les  lairroient  punir  selon  leurs  déniériles  par  la 
justice  du  Koy.  A  tout  lesquelz,  quant  ilz  leur  furent 
livrez,  pour  entretenir  une  partie  de  leur  promesse 
s'en  alèrent  jusques  assez  près  du  dessusdit  Cbastellet, 
et  là  très  cruelement  les  occirent.  Après,  par  grandes 
compaignies  s'en  alèrent  de  rue  en  rue  parmy  Paris, 
en  plusieurs  maisons  de  ceulx  (jui  avoient  tenu  le 
parti  du  conte  d'Armaignac ,  lesquelz  ilz  pillèrent  et 
occirent  très  inhumainement.  Et  comme  autrefoiz  ilz 
avoient  fait,  se  ilz  encontroient  aucun  homme  ou 
femme  qu'ilz  héoient,  quelque  parti  qu'ilz  tenissent , 
tantost  estoient  mis  à  mort.  Desquelles  communes 
estoit  ung  des  principaulx  capitaines  Capeluche,  bour- 
reau de  Paris.  Pour  lesquelles  desrisions,  le  duc  de 
Bourgongnc  manda  plusieurs  notables  bourgois  de 
Paris  ausquelz  il  remonstra  le  grant  desroy  que  fai- 
soient  icelles  communes.  Dont  lesdiz  bourgois  se 
excusèrent  très  humblement,  disans  que  de  ce  estoient 
très  dolens,  et  que  ceulx  qui  faisoient  lesdictes  es- 
meutes  estoient  gens  de  petit  estât  contendans  à  piller 
les  riches  et  notables  bourgois  de  la  ville,  requérans 
audit  duc  qu  il  y  voulsist  pourveoir,  et  ilz  seroient  en 
son  aide.  Et  lors  à  icelles  comnumes  fu  dit  et  défendu 
de  par  le  Roy,  par  la  propre  bouche  du  duc  de  Bour- 
gongne,  que  sur  peine  de  perdre  la  vie,  doresenavant 
se  déportassent  de  plus  piller  et  occire,  et  qu'ilz  se 
préparassent  pour  aller  mectre  siège  devant  Montle- 
hery  et  Marcoussiz,  où  estoient  les  ennemis  du  Roy. 
Lesquelles  communes  respondirent  que  ce  ilz  feroient 
très  voulentiers,  et  que  on  leur  baillast  capitaine  pour 

les  conduire. 

Et  dedens  peu  de  joui^  après,  pour  eschever  les- 

dictes  esmeiues,  furent  envoiez  bien  sept  mille  com- 
batan  desd.ctes  communes  de  Paris,  à  Montlehery 
avec  lesquelz  ala  pour  les  conduire  le  seigneur  de 
Cohem  avec  autres  chevaliers,  c'estassavoir  messire 
Gaultier  de  Rupes  et  messire  Gaultier  RaiUart,  à  tout 
certam  nombre  de  srens  d'armée  ^t  fr.:^  j 
u„t.^.    I    1  II  ''  .  ^'  *°**""  ^^  canons  et 

autres    habillemens  de  guerre  compétens   à  mectre 

siège.   Lesquelz  chevaliers  les  conduisirent  et  menè- 
rent audit  heu  de  Montlehery,  et  là  commencèrent 
moult  fort  a  assaillir  et  combatre  lesdiz  Daulphinois 
qu.  estoient  dedens  la  fortresse.  Mais  après  le  départe- 
ment d  .ceulx  Parisiens  le  duc  de  Bourgong.,e  f.st 
prendre  dedens  Paris  plusieurs  de  leurs  complices  et 
ç  es  pnncpaulx  esmouveurs  des  communes,  auxquelz 
Il  fist  trencher  les  testes,  et  leurs  corps  pendre  au  gibet 
de  Pans,  et  les  autres  gecter  e.i  la  rivière  de  Seine  Et 
mesmement  ledit  Capeluche,  bourrel  de  Paris   eust  la 
teste  treuchée  d'une  dolouere  es  halles  de  Paris  Pour 
quoy,  ceulx  dudit  siège  de  Montlehery  à  qui  ces  nou- 
velles fure.U  rapportées ,  retournèrent  tantost  à  Paris 
en  entencon  de  resmouvoir  le  peuple.  Mais  on  leur 
ferma  les  portes  au  visaige.  Mais  dedens  briefz  jours 
après  furent  remandez,  pour  ce  que  entre  les  parties 
y  avo.t  ambaxadeurs  qui  estoient  ensemble  afi.i  que 
les  beso.,gnes  se  conduisissent  en    plus  grant  doul- 
ceur. 

Et  ce  pendant  le  seigneur  de  Chasteauvilain  vint 
audit  heu  de  Paris  deve.-s  le  duc  de  Bourgon^ne  et 
avoit  ung  filz  avecques  lui  qui  chevaulchoit  ung  pLtit 
devant,  et  en  entrant  en  la  porte  Saint-Anthoine  com- 
mença a  crier  baultement  :  Vive  Armaignac  !  Mais  in- 
continent fut  par  les  portiers  mis  à  mort.  Dont  le  sire 

de  Chasteauvilaiii  fu   moult  courroucé,   mais  autre 
chose  n'en  peut  avoir. 

En  après  le  seigneur  de  Bosqueaulx,  à  tout  trois 
cens  combatans  des  Daulphinois,  print  d'emblée  au 
point  du  jour  la  cité  de  Soissons  sur  le  seigneur  de 
Longueval,  qui  en  estoit  capitaine  de  par  le  Roy  et  le 
duc  de  Bourgongne.  Lequel  de  Longueval  se  saulva  à 
grant  peine,  à  pié,  pardessus  la  muraille ,  et  avecques 
lui  Robert  de  Saveuses  et  plusieurs  autres.  Laquelle 
cité  en  la  plus  grant  partie  fut  desnuée  de  tous  biens. 


CHAPITRE  CXCIX. 

Comment  la  Daulpliine  fut  ren volée  au  Daulpliin  son  mari.  Et  le  siège 

de  Tours;  et  autres  matières. 

En  ce  mesme  temps,  par  le  consentement  du  roy 
de  France,  de  la  Royne  et  du  duc  de  Bourgongne,  fut 
renvoiée  honnorablement  jusques  en  Anjou  la  femme 
du  Daulphin  qui  avoit  esté  trouvée  à  la  prinse  de  Pa- 
ris, et  à  son  département  lui  furent  délivrées  toutes  ses 
bagues,  afin  que  ledit  Daulphin  feust  plus  enclin  de  ve- 
nir il  Paris  devers  le  Roy ,  son  père.  Mais  ce  riens  n'y 
valu.  Car  ceulx  qui  le  gouvernoient  ne  l'eussent  jamais 
souffert.  Car  ilz  sçavoient  bien  que  se  il  y  retournoit, 
ilz  seroient  destituez  de  leurs  estatz. 

Et  aussi  vint  adonc  devers  lui  le  jeune  conte  d*Ar- 
maignac  %  grandement  accompaigné  de  plusieurs  no- 
bles hommes,  lequel  lui  fist  grant  plainte  de  la  cruelle 

i .  Jean  IV,  comte  d' Armagnac ,  iils  aîné  de  Bernard  VII,  le 
connétable. 

mort  son  père,  le  connestable  de  France,  et  des  autres 
seigneurs  qui  naguères  avoient  esté  mis  à  mort  en  la 
cité  de  Paris.  Auquel  conte  d'Armaignac  fut  respondu 
par  ledit  Daulphin  et  son  conseil,  que  de  ceulx  qui 
avoient  esté  mis  à  mort  on  en  feroit  bonne  et  briefve 
justice,  en  temps  et  en  lieu. 

Et  adonc  icellui  Daulphin,  à  tout  grant  puissance 
de  gens  d'armes,  ala  mectre  le  siège  devant  Ja  ville  de 
Tours  en  Touraine.  De  laquelle  esloient  capitaines 
messire  Guillaume  de  Rommenel,  chevalier,  et  Charles 
Labbé.  Lesquelz  dedens  briefz  jours  rendirent  la  ville 
au  Daulphin,  et  mesmes  se  tourna  ledit  Charles  Labbé 
de  son  parti  en  lui  faisant  serement,  et  les  gens  d'armes 
qui  estoient  avecques  lui  non  voulans  faire  ledit  sere- 
ment, eurent  sauf-conduit  pour  aller  où  bon  leur  sem- 
bla. En  laquelle  ville  de  Tours  demoura  ledit  Daulphin 
et  tout  son  estât  par  certain  espace  de  temps. 

Et  d'autre  part  le  duc  de  Bourgongne  qui  avoit  le 
Roy  et  la  Royne  du  tout  en  son  gouvernement,  se  fai- 
soient  toutes  besongnes  es  pays  à  eulx  obéissans,  à  son 
plaisir.  Et  pour  tant  que  par  lui  les  aides  du  Roy  que 
le  peuple  souloit  paier,  avoient  esté  mises  sus,  il  causa 
avecques  le  conseil  du  Roy  certains  mandemens,  con- 
tenans  qu'il  faloit  lesdictes  aides  paier  pour  secourir  à 
ladicte  cité  de  Rouen ,  laquelle  estoit  moult  traveillée 
par  le  siège  du  roy  d'Angleterre.  Et  de  fait  furent  re- 
mises sus.  Et  avecques  ce  fut  requis  aux  Parisiens  de 
prester  certaine  somme  de  pecune  pour  le  secours 
dessusdit.  Lesquelz  se  y  accordèrent  et  prestèrent  cent 
mille  francs,  par  condicion  que  de  chascune  queue  de 
vin  vendue  en  leur  ville  ilz  auroient  vu  deniers,  et  le 
recevroient  par  leurs  mains,  tant  qu'ijz  seroient  resli- 


il 

tuez  de  ladicte  somme.  Et  pareillement  furent  levées 
grosses  aides  par  tous  les  pays  de  l'obéissance  du  Roy, 
c  estassavoir  en  Téveschié  de  Beauvais  et  ou  bailliage 
d'Amiens  et  de  Vermendois,  et  ailleurs.  Desquelles 
finances  lever  et  cueillir  oudit  bailliage  d'Amiens,  fu- 
rent commis  maistre  Robert  le  Jeune,  advocat  en  par- 
lement, et  aucuns  autres  officiers,  pour  contraindre 
les  refusans. 


Il 


V-  i 


If 


CHAPITRE  ce. 

Comment  ceulx  de  Rouen  envoièrent  devers  le  roy  Charles  pour  avoir 
secours.  L'ambaxade  envoiée  devers  le  roy  d'Angleterre;  et  plusieurs 
autres  matières. 

En  ces  propres  jours  fut  envoiée  devers  le  Rov  et 
son  conseil  ung  prestre  assez  aagé,  de  bon  entende- 
ment, par  les  asségez  de  Rouen ,  lequel  venu  audit 
lieu  de  Paris  fist  proposer  par  ung  frère  augustin , 
docteur,  nommé  Eustace  de  Paville  '  devant  le  Roy  et 
son  grant  conseil,  Testât  et  la  tribulacion  desdiz  assé- 
gez. Et  print  icellui  proposant  son  theume  :  Domine 
quid  faciemus ,  lequel  il  proposa  moult  sagement  et 
auctentiquement.  Et  après  qu'il  eut  finée  sadicte  pro- 
posicion,  icellui  prestre  dist  au  Roy  :  «  Très  excellent 
prince,  il  m'est  enjoint  de  par  les  liabitans  de  la  ville 
de  Rouen  à  crier  contre  vous  sire  duc  de  Bourgongne, 
qui  avez  prins  le  gouvernement  du  Roy  et  de  son 
royaume,  le  grant  baro ,  lequel  signifie  l'oppression 
qu'ilz  ont  des  Anglais,  et  vous  mandent  et  font  sçavoir 
par  moy,  que  se  par  faulte  de  vostre  secours  il  con- 

\ .  Eiistache  de  Pavillv. 


!i| 


[1418]  D'ENGUERRAN  DE  MONSTRELET.  295 

vient  qu'ilz  soient  subjectz  au  roy  d'Angleterre,  vous 
n'aurez  par  tout  le  monde  pires  ennemis  d'eulx,  et 
s'ilz  pevent,  ilz  deslruiront  vous  et  vostre  généracion.  )^ 
Telles  et  semblables  paroles  remonstra  moult  ledit 
prestre  au  Roy  et  à  son  conseil,  et  après  qu'on  lui 
eut  fait  grande  récepcion ,  et  aussi  que  ledit  duc  de 
Bourgongne  lui  eut  promis  de  y  pourveoir  au  plus 
brief  que  faire  se  pourroit,  il  s'en  retourna  au  mieulx 
qu'il  peut,  portant  les  nouvelles  ausdiz  asségez.  Et  tost 
après  le  roy  de  France  et  le  duc  de  Bourgongne  en- 
voièrent leurs  ambaxadeurs  au  Pont-de-l' Arche  pour 
traicler  avecques  le  roy  d'Angleterre  de  la  paix  du  roy 
de  France  et  de  lui  ;  et  ala  avecques  lesdiz  ambaxa- 
deurs pour  moienner,  ledit  cardinal  d'Ursie^  En  la- 
quelle estoient  pour  le  roy  de  France,  l'évesque  de 
Beauvais,  maistre  Plielippe  de  Morviller,  premier  pré- 
sident en  parlement,  messire  Regnault  de  Foleville , 
chevalier,  messire  Guillaume  de  Champdivers,  et  au- 
cuns autres.  A  l'encontre  desquelz  vindrent  de  par  le 
roy  d'Angleterre  le  conte  de  Varvicli  et  autres,  et  vin- 
drent audit  Pont-de-l'Arche.  Et  dura  cesle  ambaxade 
environ  quinze  jours,  dedens  lequel  temps  ledit  cardi- 
nal ala  devers  le  roy  d'Angleterre,  à  son  siège  devant 
Rouen.  Duquel  et  des  autres  princes  il  fut  très  honora- 
blement receu.  Et  avoient  porté  les  dessusdiz  ambaxa- 
deurs de  France,  avec  eulx,  la  figure  de  Katherine, 
fille  dudit  Roy,  laquelle  fut  présentée  au  roy  d'Angle- 
terre et  lui  pleut  moult  bien.  Toutesfcnz,  pour  ce  qu'il 
fist  demandes  extraordinaires,  c'estassavoir  qu'on  lui 
donnast  avec  ladicte  fille  du  Rov,  cent  mille  escus 

1.  Le  cardinal  des  Ursins. 

d  or,  la  cluchié  de  Normendie,  dont  il  avoit  jà  conquis 
une  partie,  la  duchié  d'Acquitaine,  le  conté  de  Pon- 
tieu  et  autres  seigneuries,  sans  tenir  en  ressort  du  roy 
de  France ,  riens  ne  se  peut  concorder.  Et  aussi  les 
ambaxadeurs  dudit  roy  Anglois  firent  response  que  le 
roy  de  France  n^estoit  point  en  estât  pour  quoy  on 
peust  traicter  avecques  eulx,  et  que  le  Daulphin  son 
filz,  n'estoit  point  encores  roy,  et  au  duc  de  Bour- 
gongne  n'appartenoit  point  de  traicter  des  héritages  du 
roy  de  France.  Après  lesquelles  choses  oyes  ledit  car- 
dinal et  les  ambaxadeurs  s'en  retournèrent  devers  le 
Roy,  la  Royne  et  le  duc  de  Bourgongne,  qui  nouvel- 
lement estoient  venus  de  Paris  à  Pontoise,  et  leur  ra- 
contèrent restât  de  leur  ambaxade.  Et  dedens  brîefz 
jours  ensuivans  ledit  cardinal  s'en  retourna  en  Avi- 
gnon  devers  le  pape  Martin,  pour  ce  qu'il  sentoit  assez 
que  riens  ne  se  povoit  concorder  entre  les  trois  par- 
ties. Et  adonc  ceulx  de  la  cité  de  Rouen,  qui  sça voient 
assez  la  roupture  de  l'ambaxade  d'entre  les  deux  rois 
de  France  et  d'Angleterre,  voians  que  leur  secours 
mectoit  longuement  à  venir,  prindrent  ensemble  con- 
clusion de  saillir  dehors  à  puissance  et  combatre  ung 
des  sièges  du  roy  d'Angleterre,  et  puis  de  là  aler  qué- 
rir ledit  secours.  Si  se  trouvèrent  bien  dix  mille  com- 
batans  et  la  ville  bien  gardée,  et  fut  ordonné  que  chas- 
cun  feust  bien  garny  de  vivres  pour  deux  jours.  Et 
quant  tout  fut  prest  pour  acomplir  leur  entreprinse 
et  que  desjà  en  avoit  bien  sailli  deux  mille  sur  les  lo- 
gis du  Roy,  où  ilz  avoient  fait  grant  dommage,  et 
aussi  que  les  autres  les  dévoient  suivir  par  la  porte  de- 
vers le  chastel  et  commençoient  à  yssir,  mais  {sic)  il 
advint  que  secrètement  et  par  mauvaistié  on  avoit  cvc 

les  poultres  '  et  les  ataches  qui  soustenoient  le  pont, 
pour  quoy  tantost  qu'ilz  commencèrent  à  monter  sus, 
rompy,  et  cheirent  plusieurs  es  fossez,  desquelz  une 
partie  furent  mors  et  perdus,  et  les  autres  furent  dure- 
ment  blécez.  De  laquelle  adventure  ilz  furent  moult 
esmerveillez,  et  tantost  se  retrahirent  à  une  autre  porte 
pour  secourir  et  aider  leurs  gens.  Si  les  firent  retraire 
et  rentrer  dedens  la  ville.  Mais  ains  qu'ilz  les  peussent 
ravoir,  perdirent  plusieurs  de  leurs  gens,  et  d'autre 
part  avoient  fait  grant  dommage  à  leurs  ennemis. 
Après  laquelle  besongne  on  commença  moult  à  mur- 
murer contre  Tonneur  de  messire  Guy  le  Boutiller,  et 
fut  mescreu  d'avoir  fait  syer  ledit  pont.  Et  tost  après 
ceste  besongne  trespassa  Laghen,  bastard  d'Arly,  de 
maladie  qui  lui  survint.  Pour  la  mort  duquel  ceulx 
de  la  communaulté  furent  moult  desconfortez.  Car, 
comme  dit  est  ailleurs,  ilz  se  fioient  plus  en  lui  qu'en 
nul  des  autres  capitaines. 

Item,  en  ce  temps,  messire  Jehan  de  Luxembourg 
print  en  mariage  Jehanne  de  Bélhune,  fille  et  héritière 
du  viconte  de  Meaulx  *,  laquelle  paravant  avoit  eu 
épouse  Robert  de  Bar,  conte  d'Aumarle  et  de  Sois- 
sons,  et  avoit  une  filette  de  l'aage  de  trois  ans  ou  en- 
viron, héritière  des  dessusdiz  contez.  Lequel  mariage 
fut  traictié  en  partie  en  la  faveur  dudit  Jehan  de  Bour- 
gongne et  de  son  filz,  le  conte  de  Charrolais,  et  par 
ainsi  ledit  de  Luxembourg  eut  de  grans  seigneuries  en 


i .  On  avoit  scié  les  poutres. 

2.  Par  contrat  du  23  novembre  1418  (voy.  le  P.  Ans.,  t.  III, 
p.  725).  Ce  Jean  de  Luxembourg,  IP  du  nom ,  était  fils  de  Jean 
de  Luxembourg,  comte  de  Saint-Pol  et  de  I\Jarguerite  d'Enghien. 

gouvernement.  Et  dedens  ung  an  ensuivant  eut  de  la- 
dicte  dame  un  filz,  lequel  mouru  jeune,  et  aussi  le 
duc  de  Bourgongne  lui  rendi  plusieurs  seigneuries, 
c'estassavoir  Dinquerque  \  Varneston  et  autres,  les- 
quelles il  tenoit  en  sa  main  comme  confisquées,  pour 
ce  que  ledit  messire  Robert  de  Bar  en  son  vivant  te- 
noit parti  contraire  à  lui. 


CHAPITRE  CGI. 

Comment  grani  assemblée  fu  faicte  pour  lever  le   siège  de  Rouen,  et 
rambaxade  que  de  rechef  firent  les  asségez.  Et  autres  matières. 

Or  convient  retourner  à  Testât  et  gouvernement 
du  roy  de  France  et  du  duc  de  Bourgongne.  Vérité 
est  que  pour  pourveoir  à  la  délivrance  de  ceulx  de 
Rouen,  mandèrent  gens  d'armes  en  plusieurs  parties 
du  royaume  où  ilz  estoient  obéis,  lesquelz  y  vindrent 
en  très  grant  nombre.  Et  se  faisoit  ce  mandement  ou 
nom  du  Roy,  à  venir  entour  de  Beauvais.  Entre  les- 
quelz y  vindrent  à  grant  puissance  les  seigneurs  de 
Picardie  et  autres  soubz  eulx  ,  qui  avoient  acoustumé 
de  porter  armes,  et  en  furent  les  pays  où  ilz  passèrent 
et  séjournèrent,  moult  traveillez.  Et  adonques  le  Roy, 
la  Royne,  le  duc  de  Bourgongne  et  tout  leur  estât,  de 
Pontoise  vindrent  à  Beauvais ,  afin  d'avoir  vivres  plus 
habundamment.  Ouquel  Jieu  furent  tenus  plusieurs 
destrois  consaulx  pour  avoir  advis  comment  on  se- 
courroit  ceulx  de  Rouen.  Mais  on  ne  povoit  veoir  ne 
trouver  manière  raisonnable  que  faire  se  peut,  pour 

\ .  Diinkerque. 

la  division  qui  estoit  entre  le  Daulpbin  et  le  duc  de 
Bourgongne,  et  avec  ce,  que  le  roy  d'Angleterre  estoit 
trop  puissant  et  fort  acompaigné.  Et  pour  tant,  de  plus 
en  plus  on  manda  gens  d'armes  et  arbalestriers  par 
les  bonnes  villes  de  l'obéissance  du  Roy.  Et  y  vin- 
drent ceulx  de  Tournay  en  grande  ordonnance ,  et  de 
plusieurs  autres  lieux. 

Et  pendant  que  le  Roy  et  le  duc  de  Bourgongne  es- 
toient à  Beauvais,  vindrent  devers  eulx  quatre  gentilz 
bommes  et  quatre  bourgois  de  ladicte  ville  de  Rouen, 
envolez  pour  signifier  audit  Roy  le  misérable  estât  de 
ladicte  cité.  Lesquelz,  en  la  présence  du  Roy,  dudit 
duc  de  Bourgongne  et  de  tout  le  conseil,  dirent  com- 
ment plusieurs  millers  de  gens  estoient  jà  mors  de 
fain  (sic)  dedens  ladicte  ville,  et  que  dès  l'entrée  d'oc- 
tobre   ilz   estoient  contrains    de   menger   chevaulx , 
cliiens  et  cbas,  souris  et  ras  et  autres  choses  non  ap- 
partenans  à  user  à  créature  humaine ,  et  avecques  ce 
avoient  jà  bouté  hors  de  leur  ville  bien  douze  mille 
povres  gens,  hommes ,  femmes  et  enfans ,  desquelz  la 
plus  grant  partie  estoient  mors  dedens  les  fossez  de  la 
ville  piteusement,  et  souvent  faloit  que  les  bonnes  gens 
et  pitéables  tirassent  les  enfans  nouveaulx  nez  des 
femmes  ençaintes  qui  estoient  en  leurs  fossez,  en  pen- 
niers,  amont,  pour  faire  baptiser  et  après  les  rendre 
aux  mères ,  et  moult  en  mouroient  sans  estre  chres- 
tiennez.  Lesquelles  choses  estoient  griesves  et  moult 
piteuses,  tant  seulement  à  oyr  racompter.  Et  adonc 
dirent  :  «  Vous  nostre  sire  le  Roy,  et  vous  noble  duc 
de  Bourgongne ,  les  bonnes  gens  de  Rouen  vous  ont 
jà  par  plusieurs  foiz  fait  signifier  et  fait  savoir  la  grant 
neccessité  et  destresse  cju'ilz  seufFrent  pour  vous,  à 

quoy  n'avez  encores  pourveu  comme  promis  avez,  et 
pour  tant,  ceste  derrenière  foiz  sommes  devers  vous 
envoiez  de  par  lesdiz  asségez  [pour  vous  nunchier*] 
que  se  dedens  briefz  jours  ilz  ne  sont  secourus,  ilz  se 
rendront  au   roy  d'Angleterre,  et  dès  maintenant, 
se  ce  ne  faictes,  ilz  vous  rendent  la  foy,  serement, 
loyaulté,  service  et  obéissance  quilz  ont  à  vous.   » 
Auxquelz  fu  respondu  par  le  Roy,  le  duc  de  Bour- 
gongne  et  son  conseil,  bénignement,  que  encores 
n  estoit  point  la  puissance  du  Roy  si  grande  que  pour 
lever  ledit  siège,  dont  moult  leur  desplaisoit ,  mais , 
au  plaisir  de  Dieu,  bien  brief  seroient  secourus.  Et  ilz 
demandèrent  dedens  quel  terme.  A  quoy  ledit  duc  fîst 
response  que  ce  seroit  dedens  le   quatorzième  jour 
après  Noël.  Et  sur  ce  s'en  retournèrent  dedens  ladicte 
ville  de  Rouen  au  mieulx  qu  ilz  porent,  à  grant  péril, 
pour  le  danger  des  asségans,  et  racomptèrent  à  leurs 
gens  ce  qu'ilz  avoient  besongné. 

En  oultre  iceulx  asségez  de  mal  en  pis  estoient  en 
grant  détresse,  et  n'est  nul  qui  sceust  racompter  les 
grans  misères  et  povretez  que  le  menu  peuple  y  souf- 
fry  de  famine.  Car,  comme  il  fut  sceu  véritablement, 
il  y  mouru  durant  ledit  siège,  oultre  le  nombre  de  cin- 
quante mil  personnes  par  ladicte  famine.  Et  mesme- 
ment  les  aucuns  quant  ilz  venoient  i>orter  viandes  par 
les  rues,  comme  tous  désespérez  y  couroient  pour  les 
lolir,  et  souvent  en  ce  faisant  souffroient  quon  les 
bateist  et  navrast  cruellement.  Car  par  l'espace  de 
trois  mois  entiers  ne  furent  vendus  quelzques  vivres 

i.  Pour  vous  annoncer.  Ces  mois,  omis  dans  notre  texte,  sont 
tires  du  Suppl,  fi\  03. 

sur  les  marchez,  ainçois  les  vendoit-on  à  couvert,  et 
ce  que  {sic)  paravant  le  siège  estoit  vendu  ung  denier 
du  Roy,  on  le  vendoit  lors,  vingt,  trente  ou  quarante 
deniers,  et  encores  pour  nulle  finance  n'en  povoit  re- 
couvrer le  povre  peuple.  Pour  quoy  durant  le  siège, 
comme  dit  est,  y  eut  dedens  icelle  ville  moult  de  tri- 
bulacions,  lesquelles  seroient  trop  longues  à  racomp- 
ter. Et  povoit  estre,  quant  les  ambaxadeurs  dont  des- 
sus est  faicte  mencion  retournèrent  devers  le  Roy  et  le 
duc  de  Bourgongne,  environ  demy  décembre. 

Durans  lesquelles  tempestes,  messire  Jaques  de  Ha- 
recourt  et  le  seigneur  de  Moreuil  assemblèrent  deux 
mil  combatans  ou  environ,  lesquelz  ilz  menèrent  à 
deux  lieues  près  desdiz  Anglois  et  de  leur  siège,  en  en- 
tencion  de  faire  sur  iceulx  aucune  destrousse ,  et  de 
fait  se  mirent  en  embusche  en  deux  lieux  à  l'avantage, 
assez  près  l'un  de  l'autre,  pour  veoir  leurs  ennemis 
venir,  et  après  ordonnèrent  leurs  coureurs,  bien  six 
vingts  hommes  d'armes,  lesquelz  aîèrent  fèrir  en  ung 
vilage  assez  près  du  siège,  où  il  y  avoit  aucuns  En- 
glois,  qui  tantost  furent  mors  et  prins,  si  non  ceulx  qui 
par  leurs  bons  chevaulx  se  saulvèrent  et  fouirent  à  leur 
ost,  très  fort  crians  A  l'arme  !  disans  qu'ilz  avoient 
veuz  les  François  en  grant  nombre.  Et  adonc  soudai- 
nement tous  les  Anglois  du  siège  furent  esmeuz  et  mis 
en  armes.  Et  incontinent  le  roy  d'Angleterre  com- 
manda au  seigneur  de  Cornouaille  qu'il  montast  a 
cheval,  à  tout  six  cens  combatans,  et  alast  scavoir 
quelz  gens  c'estoient.  Lequel  de  Cornouaille  sans  dé- 
lay,  à  tous  les  dessusdiz,  s'en  ala  très  vigoreusement , 
menant  avecques  lui  de  ceulx  qui  avoient  apporté  les 
nouvelles,  et  assez  tost  trouva  les  coureurs  des  Fran- 

çois.  Lesquels ,  voians  lesdiz  Anglois  en  trop  grant 
«ombre  pour  eiilx,  retournèrent  tantost  en  tirant  très 
fort  devers  leur  embusche,  auxquelz  ilz  noncèrent  la 
venue  des  dessusdiz  Anglois.  Et  ledit  de  Cornouaille 
par  bonne  ordonnance  chevaucha  très  vistement  après 
eulx,  et  tant  les  approiicha  que  tout  pleinement  po- 
voient  veoir  Tun  l'autre.  Et  lors  les  François  estans 
en  embusche,  comme  dit  est,  se  mirent  les  aucuns  en 
ordonnance,  pour  aler  vers  leurs  ennemis  et  les  autres 
en  la  plus  grant  partie,  tournèrent  le  dos,  et  se  mirent 
en  fuite  \  Pour  quoy  les  dessusdiz  Anglois  ce  voians, 
de  hardi  courage  effondrèrent  en  eulx,  et  finablement 
les  mirent  en  desroy,  à  très  petite  perte  de  leurs  gens 
et  à  la  grant  confusion  desdiz  François.  Car  ce  jour  y 
furent,  que  mors  queprins,  bien  douze  vingts  hommes 
d  armes,  entre  lesquelz  y  fut  prins  le  seigijeur  de  Mo- 
reul.  Butor,  bastard  de  Croy,  et  plusieurs  autres  gen- 
tilz  hommes  de  noble  estât.  Mais  ledit  messire  Jaques 
de  Harecourt  avec  les  autres  se  saulva  par  bon  cheval. 
Pour  laquelle  victoire  ledit  de  Cornouaille,  à  tous  ses 
prisonniers,  s  en  retourna  audit  siège  moult  joieux. 

CHAPITRE    CCII. 

Comment  la  ville  et  cité  de  Roue«  fut  rendue  au  roy  d'Angleterre.  Et 

autres  matières. 

En  après  le  roy  de  France,  la  Royne,  sa  femme,  et 
le  duc  de  Bourgongne,  estans  à  Beauvais,  comme  dessus 

i.  La  fin  de  cette  plirase,  inintelligible  dans  notre  texte,  est 
prise  sur  le  Suppl,  fr.  93. 

est  dit,  et  avecques  eux  moult  d'autres  grans  seigneurs 
tant  d'église  comme  se'culiers,  tindrent  plusieurs  con- 
saulx  pour  savoir  comment  et  par  quelle  manière  on 
pourroit  bailler  secours  à  ceulx  de  la  cité  de  Rouen. 
Mais  en  la  conclusion  fut  advisé  que  le  Roy  et  le  duc 
de  Bourgongne  n'estoient  point  de  présent  assez  puis- 
sans  pour  combatre  le  roy  d'Angleterre ,  ne  lever  son 
siège.  Et  pour  tant,  on  donna  congié  à  la  plus  grant 
partie  des  gens  d'armes  qu'on  avoit  assemblez  et  ceulx 
des  bonnes  villes,  excepté  aucuns  qui  furent  mis  en 
garnison  sur  les  frontières,  tant  contre  les  Anglois 
comme  aussi  contre  les  Daulphinois. 

Après  lesquelles  conclusions  dessusdictes,  le  Roy,  la 
Royne  et  le  duc  de  Bourgongne,  à  compaigne  de 
Bourguignons  et  autre  grant  nombre  de  gens  d'armes, 
se  partirent  de  Beauvais,  et  par  Creil  et  Laign y-sur- 
Marne  s'en  alèrent  à  Prouvins.  Pour  laquelle  départie 
maintes  gens  furent  fort  esmer veillez.  Si  furent  ces 
nouvelles  noncées  à  ceulx  de  la  cité  de   Rouen ,  et 
leur  £u  mandé  secrètement  par  le  duc  de  Bourgon- 
gne qu'ilz  traictassent    poui-  leur   salvacion   au  roy 
d'Angleterre   au   mieulx   qu'ilz  pourroient  ,   et   que 
aullrement  n'y  povoient  pourveoir.  Et  quant  les  nou- 
velles dessusdictes  furent  espandues  et  publiées  en 
icelle  ville,  il  ne  fault  point  demander  s'il  y  eut  grant 
dueil  fait.  Car,  pour  vray,  tous  les  habitans  généra- 
lement eurent  si  grant  tristesse  au  cuer  que  plus  ne 
povoient,  et  quant  à  la  plus  grant  partie  des  gens 
d'armes,  ilz  estoient  moult  esmerveillez  par  quelle 
manière  ils  pourroient  saillir  du  danger  oii  ilz  estoient. 
Néantmoins  aucuns  des  capitaines  et  avecques  eulx 
des  plus  notables   de  la  ville,   les  reconfortèrent  ce 

qu'îlz  porent,  et  après  s'assemblèrent  en  la  maison  de 
ville  pour  avoir  conseil  Tun  avec  Tautre  comment  ilz 
se  auroient  à  conduire  envers  le  roy  d'Angleterre.  En 
la  fin  duquel  conseil  fut  conclud  et  advisé,  (jue  puis 
qu'ilz  avoient  perdue  Tespérance  d'estre  secourus  par 
le  roy  de  France  et  le  duc  de  Bourgongne ,  et  avec- 
ques  ce  qu'ilz  n'avoient  plus  quelzque  vivres  pour 
eulx  entretenir,  il  convenoit  par  neccessité  qu'ilz  traic- 
tassent  avec  leurs  adversaires.  Et  lors  envoièrent  ung 
hérault  devers  le  roy  d'Angleterre  pour  avoir  ung 
sauf-conduit  pour  six  hommes,  à  aler  devers  luy;  le- 
quel sauf-conduit  leur  fut  envoyé.  Si  ordonnèrent  à 
faire  ceste  ambaxade  deux  hommes  d'église,   deux 
gentilz  hommes  et  deux  bourgois,  lesquelz  estoient 
sages,  prudens  et  bien  éloquens.  Et  alèrent  tout  droit 
devers  la  tente  du  Roy.  Mais  ilz  furent  conduis  par  ses 
gens  au  logis  de  l'arcevesque  de  Cantorbie ,  qui ,  de 
par  le  roy,  avec  le  conte  de  Varvich ,  avoit  la  charge 
de  traicter.  Et  après  qu'ilz  furent  ensemble,  y  eut  plu- 
sieurs matières  ouvertes   à  sçavoir  à  quelle  fin  ilz 
pourroient  venir.  Mais  pour  ceste  foiz  ne  porent  on- 
ques  obtenir  ne  avoir  quelque  traictié,  si  non  que 
tous  les  hommes  d'icelle  ville' se  meissent  en  la  franche 
voulenté  dudit  roy  d'Angleterre.  Et  sur  ce  iceulx  am- 
baxadeurs  s'en  retournèrent  en  leur  ville  sans  autre 
chose  faire.  Et  de  rechef  assemblèrent  grant  nombre 
des  plus  notables  avec  aucuns  de  la  communaulté, 
présens  lesquelz  firent  leur  relacion,  qui  leur  sembla 
estre  moult  estrange,  et  fu  dit  par  tous  ceulx  là  estans 
que  mieulx  aymeroient  à  vivre  ou  à  mourir  tous  en- 
semble en  combatant  leurs  ennemis,  que  eulx  mectre 
en  la  subjection  d'icellui  roy.  Si  se  départirent  pour 

cellui  jour  sans  riens  conclurre.  Et  lendemain  revin- 
drent  ensemble  en  très  grant  multitude,  et  après  plu- 
sieurs  parlemens,  finablement  furent  tous  d'opinion  de 
mectre  un  pan  de  mur  sur  estaies  pardevers  la  ville  et 
après  eulx  armer,  et  tous  ensemble,  hommes,  femmes 
et  enfans ,  quant  ilz  auroient  premièrement  bouté  le 
feu  en  divers  lieux  parmy  la  ville,  ilz  abatroient  ledit 
pan  de  mur  es  fossez,  et  s'en  yroient  tous  où  Dieu  les 
vouldroit  conduire.  Si  se  départirent  sur  intencion  de 
lendemain  par  nuit  mectre  à  exécucion  leur  entre- 
pnnse.    Mais   il  advint  que   le  roy  d'Angleterre  fut 
de  ce  adverti,  et  pour  tant  que  tout  son  désir  estoit 
de  avoir  la  dessusdicte   ville  entière  en  son  obéis- 
sance ,  fisl  feintement  remander  lesdiz  ambaxadeurs 
dont  dessus  est  faicte  mencion,  par  l'arcevesque  de 
Cantorbie,  avecques  lequel  et  autres  à  ce  commis  fu 
tant  traictié  que  les  parties  fiirent  d'accord  par  la  ma- 
nière cy-après  déclairée  : 

Premièrement  fut  ordonné  que  ledit  roy  d'An-le- 
terre  auroit  de  tous  les  bourgois  et  habitans  demou- 
rans  en  ladicte  ville  de  Rouen  la  somme  de  trois  cens 
et  soixante  cinq  mille  escus  d'or,  du  coing  de  France, 
et  trois  hommes  à  faire  sa  voulenté,  lesquelz  furent 
nommez.  G'estassavoir  maistre  Robert  de  Linet    vi- 
caire général  de  l'arcevesque  de  Rouen,  lequel  durant 
ledit  siège  s'estoit  gouverné  et  conduit  moult  preudom- 
méement  ;  le  second  fut  ung  bourgois  nommé  Jehan 
Jourdain,  qui  avoit  eu  le  gouvernement  des  cannon- 
niers;  le  troisième  fut  nommé  Alain  Blanchard,  qui 
estoit  capitaine  du  menu  commun  et  avoit  esté  le  prin- 
cipal de  ceulx  qui  à  l'autre  foiz  avoient  mis  à  mort 

messire  Raoul  de  Gaucourt  bailli  de  Rouen,  duquel 
en  autre  lieu  est  faicte  mencion. 

Et  avecques  ce  tous  universellement  les  dessusdiz 
habitans  jureroient  au  dessusdit  roy  et  à  ses  succes- 
seurs à  tenir  foy,  loyaulté,  service  et  toute  obéissance, 
moiennant  qu'il  les  promectoit  de  les  garder  et  défen- 
dre à  rencontre  de  tous  ceulx  qui  force  et  violence 
leur  vouldroient  faire,  et  aussi  les  tendroit  en  leurs 
privilèges ,  franchises  et  libertez ,  lesquelles  ilz  possé- 
doient  du  temps  du  roy  saint  Loys. 

Et  oultre  fut  ordonné  que  tous  ceulx  et  celles  qui  se 
vouldroient  partir  de  ladicte  ville  s'en  yroient  tout 
franchement,  vestus  tant  seulement  d'aucuns  de  leurs 
habis,  et  le  surplus  demourroit  confisqué  au  roy. 

Et  après  fut  aussi  ordonné  que  toutes  les  gens 
d'armes  mectroient  tous  leurs  biens  généralment  en 
certains  lieux  déclairez,  et  après  qu'ilz  auroient  fait 
serement  au  roy  de  eulx  point  armer  à  l'encontre  de 
lui  ung  an  durant,  il  leur  feroit  bailler  sauf-conduit  et 
les  feroit  mener  et  conduire  oultre  ses  destrois,  vestus 
chascun  de  ses  habis  acoustumez,  à  pié,  le  baston  au 
poing. 

Après  lesquelz  traictiez  accordez  et  paracomplis  et 
que  ledit  roy  eut  pièges  d'entretenir  les  choses  des- 
susdictes,  ceulx  de  la  ville  en  nombre  compétent  alè- 
rent  qiierre  vivres  à  leur  plaisir  en  l'ost  du  roy  d'An- 
gleterre, desquelz  vivres  il  y  avoit  grant  habondance, 
et  n'y  valoit  la  char  d'un  mouton  que  vi  s.  p.  Lequel 
Iraictié  fut  du  tout  parfait  le  sixiesme  jour  de  janvier, 
de  cest  an  mil  quatre  cent  dix  huit. 

Et  le  jeudi  ensuivant  dix-neuviesme  jour  dudit  moys, 

ledit  roy  d'Angleterre  entra  en  grant  triumphe  et  bo- 
bantdedens  icelle  ville  de  Rouen,  acompaigné  des  sei- 
gneurs de  son  sang  et  autres  nobles  en  très  grant  nom- 
bre.  Et  avoit  ung  paige  derrière  lui  sur  ung  moult 
beau  coursier,  portant  une  lance  à  laquelle  d'emprès 
le  fer  avoit  ataché  une  queue  de  renard  en  manière 
de  ponnonceau,  en  quoy  aucuns  saiges  notoient  moult 
de  choses.  Et  à  son  entrée,  qui  fut  environ  deux 
heures  après  midi,  furent  sonnées  toutes  les  cloches 
de  la  ville.  A  l'encontre  duquel  alèrent  les  gens  d'é- 
glise, c'estassavoir  les  abbez  mitrez  et  tous  les  autres 
vestus  de  vestemens  d'église,  portans  plusieurs  reli' 
ques.  Et  en  chantant  menèrent  ledit  roy  jusques  à  la 
grant  église  cathédrale  de  Nostre-Dame,  et  là  devant 
le  portail  descendit  à  pié  et,  le  chef  nu,  entra  révérem- 
ment  en  l'église,  en  laquelle,  à  genoulx,  il  fist  son 
oraison  devant  le  grant  autel ,  et  après  s'en  ala  loger 
dedens  le  chastel,  et  les  autres  chascun  où  ilz  porent 
le  mieulx.  Laquelle  ville  de  Rouen  ainsi  conquise  par 
icellui  roy  et  toute  Normendie,  avait  esté  en  l'obéis^ 
sance  des  roys  de  France  depuis  l'espace  de  deux  cent 
et  qumze  ans,  que  le  roy  Philippe  le  Conquérant,  aïeul 
de  samt  Loys,  l'avoit  conquise  sur  le  roy  Jehan  d'An- 
gleterre comme  confisquée  par  le  jugement  des  pers 
de  France. 

Et  lendemain ,  ledit  roy  d'Angleterre  fist  coper  la 
teste  à  Alain  Blanchart,  capitaine  du  commun  de 
Rouen.  Et  les  deux  autres  qui  estoient  à  sa  voulenté 
furent  depuis  délivrés  en  paiant  certaine  somme  de 
pécune.  Et  après  fist  yssir  la  garnison  par  la  porte  du 
pont,  lesquelz,  comme  dit  est,  tout  à  pié,  en  costiant 
Semé  jusques  au  pont  Saint-George  par  lequel  on  les 

fist  rapasser,  et  la  par  les  commis  du  roy  Anglois  fu- 
rent tous  lastez  et  esplucliez,  et  leur  fu  osté  or,  argent, 
vaisselle,  joyaulx  et  autres  bagues  s'ilz  les  avoient ,  et 
leur  bailla  l'en  tant  seulement  deux  sols  parisis,  et 
mesmement  aucuns  gentilz  hommes  furent  dévestuz 
de  leurs  boimes  robes  fourrez  de  martres  et  chargées 
d'orfaverie,  et  leur  furent  par  lesdiz  Anglois  baillez 
autres  habitz   de   mendre   pris.    Pour   quoy  aucuns 
d'iceulx  de  ladicte  garnison  estans  derrière ,  voians 
comme  dit  est  leurs  compaignons  estre  ainsi  destrous- 
sez, gectèrent  j)lusieurs  bourses  et  trousselès  dedens 
Seine  tout  coiement,  dedens  lesquelz  avoit  or  et  ar- 
gent et  autres  bons  joiaulx,  et  en  y  avoit  aucuns  qui 
avoient  fait  ferrer  leurs  aguillètes  de  pièces  d'or  pour 
les  porter  plus  secrètement.   Et  après  qu'ilz    furent 
passez  le  pont  Saint-George,  s'en  alèrent  tous  jusques 
à  Pontoise,  et  là  se  départirent  en  plusieurs  lieux,  si 
non  les  seigneurs,  qui  alèrent  devers  le  roy  de  France 
et  le  duc  de  Bourgongne,  à  Prouvins.  Et  messire  Gui 
le  Boutilier,  qui  paravant  estoit  capitaine  de  Rouen, 
se  rendit  anglois  et  fist  serement  au  roy  d'Angleterre, 
en  délaissant  son  souverain  et  naturel  seigneur  le  rov 
de  France,  dont  moult  fut  blasmé  et  reprouché  de 
plusieurs  François,  et  pareillement  se  rendirent  anglois 
avecques  lui  plusieurs  de  ses  gens.  Auquel  messire  Guy, 
qui  estoit  natif  de  Normandie ,  fut  rendue  sa  terre ,  et 
avec  ce  fut  commis  lieutenant  du  duc  de  Clocestre, 
lequel  par  ledit  roy  d'Angleterre  fu  fait  nouvel  capi- 
taine de  Rouen. 

Pour  la  reddicion  de  laquelle  ville  la  crainte  dudit 
roy  d'Angleterre  fut  si  grande  sur  les  marches  de  Nor- 
mandie jusques  à  Pontoise,  Beauvais  et  Abbeville,  que 

la  plus  grant  partie  des  bonnes  villes  et  fortresses  se 
rendirent  à  lui  sans  cop  férir,  c'estassavoir  Gaudebec, 
Monstierviller,  Dieppe,  Fescamp,  Arques,  Neufchastel 
de  Nicourt  *  et  Monceaulx.  Et  à  l'autre  costé  sur  Seine 
et  autres  marches,  Vernon,  Mante,  Gournay,  Honne- 
fleu*,  Ponteau  de  mer,  Chasteau  MouHneau,  le  Trait, 
Tancarville,  Abrecher,  Maulevrier,  Valemont,  Neuf- 
ville  de  l'Encombre,  Fontaines  le  Bourg,  Préaulx, 
Nongon ,  Dourville ,   Longempré ,  Saint-Germain  sur 
Cailli,   Baudemont,   Bray,  Villeterre,  Chalesmesnil , 
Les  Boulles,  Galincourt,  Ferry  Fontaines,  le  Bec  Cré- 
pin ,  Bacqueville  et  moult  d'autres.  Dedens  lesquelles 
places  le  roy  d'Angleterre  mist  partout  garnison  de  ses 
gens.  Et  portoient  communément  ceulx  du  pays  la 
croix  vermeille,  et  en  y  eut  plusieurs  qui  se  commen- 
cèrent à  armer  avecques  les  Anglois,  non  pas  gens  de 
grant  auctorité.  Car  peu  fut  sçeu  pour  ce  temps  que 
nulz  seigneurs  ne  autres  nobles  hommes  se  meissent 
ou  tournassent  du  parti  desdiz  Anglois.  Et  quant  aux 
habitans  de  la  cité  de  Rouen,  tous  généralment  firent 
serement  au  commis  dudit  roy  anglais,  c'estassavoir 
ceulx  qui  vouldrent  demourer  dedens  ladicte  ville  de 
Rouen,  et  leur  convint  bailler  caucion  chascun  en- 
droit soy  de  paier  ce  de  quoy  ilz  seroient  assis  pour 
la  somme  de  trois  cent  et  soixante-cinq  mille  escuz 
d'or,  dont  dessus  est  faicte  mencion.  Et  si  furent  con- 
trains de  non  yssir  de  leur  ville  sans  avoir  chascun 
une  bullete  du  roy,  et  aussi  les  convint  avoir  à  tous 
autres  du  pays  qui  estoient  soubz  la  dominacion  dudit 

roy  d'Angleterre.  Lesquelles  bulleles  coustoient  chas- 
cune  quatre  sols  parisis,  monnoie  de  France.  A  cause 
desquelles,  très  grandes  finances  furent  levées  au 
proufTit  du  roy  et  de  ses  gouverneurs. 


CHAPITRE  CGIII. 

Comment  le  chastel  de  Coucy  fut  prins  par  les  prisonniers  qui  estolcnt 

dedens,  et  autres  besongnes. 

Environ  la  Chandeleur  Tan  dessusdit,  Pierre  de 
Sainte-Treille,  qui  estoit  capitaine  du  chaste]  de  Coucy 
de  par  le  duc  d'Orléans  prisonnier  en  Angleterre,  fut 
trahy  par  aucuns  de  ses  serviteurs ,  c'estassavoir  son 
cousturier,  son  fourrier  et  son  mareschal.  Lesquelz, 
après  qu  ilz  eurent  traictié  avec  aucuns  des  Bourgui- 
gnons qui  estoient  prisonniers  léans  en  grant  nombre, 
en  mirent  partie  dehors  et  alèrent  secrètement  par 
nuit  hurter  à  l'uis  de  la  chambre  dudit  capitaine,  qui 
estoit  couché  en  une  forte  tour.  Et  adonc  vint  ouvrir 
Fuis  ung  varlet  qui  couchoit  en  ladicte  chambre ,  et 
demanda  qu'ilz  vouloient ,  et  ledit  cousturier  lui  dist 
qu'il  avoit  oublié  une  pièce  de  la  robe  de  son  maistre 
que  naguères  il  avoit  léans  taillée.  Et  quant  Tuis  fut 
ouvert,  saillirent  léans  six  hommes  bien  enbastonnez , 
et  incontinent  occirent  ledit  capitaine  et  son  varlet, 
et  de  là  alèrent  en  une  autre  tour  où  estoient  enfer- 
mez autres  prisonniers,  c'estassavoir  le  seigneur  de 
Santers,  Lionnet  de  Bournonville  et  aucuns  autres 
gentilz  hommes,  lesquelz  après  que  de  eulz  ilz  eurent 
eu  certaines  promesses,  les  mirent  dehors,  et  puis  d'un 
commun  accord  prindrent  et  occirent  le  guet,  les  por- 

tiers  et  autres  non  estans  de  leur  partie ,  et  commen- 
cèrent à  crier  à  haulte  voix  :  Vive  Bourgongne  !  Et 
adonc  ung  gentil  homme  nommé  Burteul  de  Hume- 
reules,  et  ung  sien  varlet,  qui  estoient  prisonniers  de- 
dens la  grosse  tour,  oyans  le  cry  dessusdit,  rompirent 
de  force  l'uis  de  la  basse  chambre  de  la  tour  où  ilz 
estoient  enfermez,  et  vindrent  jusques  au  pont  de  la- 
dicte tour.  Durant  laquelle  tempeste,  Estienne  de  Vi- 
gnoles,  autrement  nommé  La  Hire,  ung  moult  vaillant 
capitaine  du  Daulphin,   duquel  et  de  ses  vaillances 
sera  cy-après  moult  parlé,  lequel  estoit  en  la  ville  avec 
foison  de  gens  d'armes,  oy  la  nouvelle  de  la  prinse  et 
effroy  dessusdit  par  aucuns  des  gens  du  capitaine  qui 
s'estoient  avalez  jus  de  la  muraille ,  et  aussi  avoit  une 
trompeté  faisant  le  guet  en  la  haulte  plommée,  qui 
sonna  très  fort  à  Tarme,  et  tantost  ledit  La  Hire  se 
arma  et  toutes  ses  gens,  et  vindrent  jusques  au  pont 
pour  assaillir  et  reconquerre  ledit  chastel.  Mais  le  des- 
susdit Burtel  trouva  manière  de  monter  amont  sur  la- 
dicte plommée,  et  commença  bien  et  roidement  à  gec- 
ter  pierres  aval,  et  d'autre  part  les  autres  se  mirent  en 
défense.  Pour  quoy  La  Hire  et  ceulx  qui  estoient  avec 
lui,  voians  qu'ilz  perdoient  leur  temps,  se  retrahirent 
dedens  ladicte  ville  jusques  à  ce  qu'il  fut  jour,   et 
adonc  s'armèrent  et  prindrent  toutes  leurs  bagues  et 
montèrent  à  cheval.  Et  après  qu'ilz  eurent  fait  occire 
piteusement  soixante  prisonniers ,  qui  estoient  es  pri- 
sons de  la  ville,  se  partirent  de  là  et  s'en  alèrent  à 
Guise.  Pour  lequel  partement,  ceulx  qui  avoient  prins 
le  chastel  furent  très  joieux  et  commencèrent  fort  à 
mectre  les  mains  à  l'euvre  et  visiter  les  biens  d'icellui, 
dont  il  y  avoit  grant  habondance.  Et  après  mandèrent 


312  CHRONIQUE  [i4J8] 

messire  Jehan  de  Luxembourg  à  venir  à  eulx.   Lequel 
sans  dclay  assembla  ce  qu'il  peut  finer  de  gens,  et  se 
mist  à  chemin  pour  y  aler.  Mais  ce  pendant,  ceulx  qui 
avoient  prins  ledit  chastel,  non  obstant  qu'ilz  eussent 
mandé  ledit  de  Luxembourg,  si  prindrent-iJz  conclu- 
sion ensemble  de  le  non  mectre  en  ses  mains,  se  pre- 
mièrement ne  leur  octroioit  et  promectoit  que  tous  les 
biens  de  ladicte  fortresse  demourroient  a  leur  prouffit. 
Et  sur  ce  point  envoièrent  devers  lui  ledit  seigneur  de 
Maucourt  pour  déclairer  leur  entencion,  lequel  ne  lui 
osa  bonnement  déclairer  la  besongne  dessusdicte.  Et 
pour  tant,  quant  ledit  de  Lucembourc  fut  venu  devant 
le  chastel,  à  tout  ses  gens,  ledit  chastel  ne  lui  fut  point 
ouvert  prestement,  pour  les  causes  dessusdictes.  Dont 
il  fut  grandement  troublé ,  et  fist  prestement  prendre 
le  seigneur  de  Maucourt  en  lui  reprouchant  qu'il  le 
vouloit  trahir.  Auquel,  s'il  eut  eu  bourrel  ou  autre 
homme  qui  Feust  voulu  exécuter,  il  lui  eust  lors  fait 
copper  la  teste  sans  nul  remède.  Et  tost  après,  pour 
la  crainte  de  lui,  ceulx  de  dedens  lui  firent  ouverture 
et  se  excusèrent  de  latargement  dessusdit.  Si  entra 
ledit  de  Luxembourg  dedens  le  chastel  de  Coucy  et  y 
mist  garnison  de  par  lui.  Et  quant  aux  biens  de  la  for- 
tresse,  il  en  eut  la  plus  grant  partie.  Et  au  regard  de 
ceulx  qui  les  avoient  conquis,  ilz  en  furent  assez  petite- 
ment enrichiz. 

En  après,  en  ce  mesme  temps,  sur  toutes  les  cos- 
tières  de  Normendie  jusques  à  Pontoise,  Cleremont, 
Beauvais,  Montdidier,  Breteuil,  Amiens,  Abbeville  et 
Saint-Walery,  les  Ânglois  gastoient  tout  le  pays  par 
feu  et  par  espée,  et  souvent  en  faisant  leurs  courses 
emmenoient  proies.  Avec  lesquelz  se  boutèrent  en  ce 

temps  grant  foison  de  Normans  portans  la  croix  rouge, 
lesquelz  les  conduisoient  partout  où  ilz  vouloient  aler. 
Et  d'autre  part  les  Daulphinois  faisoient  pareillement. 
Et  quant  aux  gens  du  Roy  et  du  duc  de  Bourgongne,  ilz 
ne  feignoient  pas.  Et  par  ainsi  ce  très  noble  royaume 
de  France  estoit  en  plusieurs  lieux  moult  traveillé  et 
oppressé  par  les  trois  parties  dessusdictes,  et  n 'avoient 
les  gens  d'église  ne  le  povre  peuple ,  comme  nul  dé- 
fendeur, ne  autre  retour  que  de  eulx  complaindre  et 
lamenter  à  Dieu ,  en  tous  jours  attendant  sa  benoiste 
grâce  et  miséricorde. 


CHAPITRE   GGIV. 

Comment  l'amboxade  du  roy  d'Angleterre  ala  devers  le  roy  de  France 
et  le  duc  de  Bourgongne.  —  Et  autres  besongues. 

Item,  le  roy  de  France  et  le  duc  de  Bourgongne 
estans  à  Prouvins,  alèrent  devers  eulx  en  ambaxade, 
devers  (sic^  lis  :  de  par)  le  roy  d'Angleterre,  les  contes 
de  Varvich  et  de  Kent,  lesquelz  estoient  conduis  par 
aucuns  des  gens  du  duc  de  Bourgongne.  Et  en  leur 
chemin,  assez  près  de  Chaumes  en  Brie,  furent  assail- 
lis par  Tanegui  du  Chastel  et  autres  Daulphinois ,  qui 
au  commencement  prindrent  et  gaignèrent  une  partie 
des  chevaulx  et  bagues  desdiz  Anglois.  Mais  en  la  con- 
clusion les  dessusdiz  Daulphinois  furent  desconfiz ,  et 
en  demoura  sur  la  place  bien  quarante  hommes  d'ar- 
mes, et  les  autres,  avec  ledit  Tanegui,  se  relrahirent  à 
Meaulx.  Après,  iceulx  Anglois  s'en  alèrent  à  Prouvins, 
où  ilz  besongnèrent  avec  le  duc  de  Bourgongne  et  le 
conseil  du  Rov,  et  de  là  s'en  retournèrent  à  Rouen 

devers  le  roy  d'Angleterre.  Et  lors,  pour  donner  con- 
solacion  aux  Parisiens  leur  fut  envoyé  Phelippe  de 
Saint-Pol,  nepveu  du  duc  de  Bourgongne,  aagé  de 
quinze  ans  ou  environ,  lequel,  oudit  lieu  de  Paris, 
fut  constitué  lieutenant  du  Roy,  et  avecques  leur  fut 
envoie  le  chancelier  de  France  ,  c'estassavoir  maistre 
Eustace  de  Laistre ,  pour  en  ladicte  ville  deniourer  et 
ordonner  des  besongnes  ilec  survenans,  tant  en  jus- 
lice  comme  sur  le  fait  de  guerre.  Et  lors  fut  fait  pré- 
vost  de  Paris  messire  Giles  de  Clamecy,  en  déposant 
Le  Veau  de  Bar,  bailli  d'Auxi  *. 

Item,  en  ce  temps,  Hector  de  Saveuses  fist  une 
grande  assemblée  de  gens  d'armes  au  Pont  de  Remy, 
lesquelz  il  mena  courre  devant  le  cliastel  de  Mon- 
ceaulx  en  la  conté  d'Eu,  lequel  tenoient  les  Anglois. 
Lesquelz  saillirent  hors  vigoreusement  contre  ledit 
Hector  et  les  siens,  et  y  eut  très  dure  escarmouche , 
en  laquelle  le  capitaine  de  Maulevrier  print  icelhii 
Hector  prisonnier  et  le  mena  grant  espace.  Mais  de- 
puis fu  rescoux  par  ses  gens,  qui  occirent  environ 
douze  desdiz  Anglois.  Et  là  fut  prins  ung  gentil 
homme  d'armes ,  nommé  Jouan  Chervin.  Après  la- 
(|uelle  besongne  s'en  retournèrent  tous  ensemble  au 
Pont  de  Remy. 

Item,  en  pareil  cas,  messire  Loys  Brunel,  Guischard, 
son  frère,  Gauvain  et  Jehan  de  Harselances,  avec  eulx 
plusieurs  gentilz  hommes  qui  se  tenoient  en  la  ville 
de  Gamaches ,  faisoient  très  forte  guerre  aux  dessus- 
diz  Anglois ,  et  souvent  en  occioient  et  prenoient  pri- 
sonniers et  en  destroussoient  plusieurs,  et  aussi  fai- 

soient  moult  de  maulx  et  de  travaulx  aux  villes  et  pay- 
sans qui  s'estoient  rendus  aux  Anglois. 

Et  de  l'autre  costé ,  messire  Jehan  de  Luxembourg 
estoit  fort  embesongné  sur  les  frontières  de  Guise 
pour  résister  aux  entreprinses  que  chascun  jour  fai- 
soient La  Hire,  Pothon  de  Sainte-Treille  et  autres  ca- 
pitaines tenans  la  partie  du  Daulphin,  et  aussi  avoit 
la  charge  de  garder  vers  Roye,  Mondidier  et  autres 
fortresses  contre  ceulx  de  Compiengne ,  pour  quoy  il 
convenoit  que  il  entretenist  grant  foison  de  gens  d'ar- 
mes en  iceulx  pays. 

Et  en  ce  temps  se  tenoit  le  duc  de  Touraine ,  daul- 
phin de  Viennois  en  la  ville  de  Tours,  laquelle,  comme 
dit  est  ailleurs  il  avoit  reconquise.  Et  menoient  ses 
gens  forte  guerre  à  la  ville  de  Chartres  et  autres  for- 
tresses  tenans  la  partie  de  Bourgongne.  Et  se  rendit 
en  son  obéissance  la  ville  de  Bonneval  et  aucunes  au- 
tres places  oudit  pays. 

CHAPITRE  CCV. 


Comment  Lyonnel  de  Bournonville  et  Daviot  de  Gouy  firent  une  grosse 

escarmouche  sur  les  Anglois. 

Item,  durans  ces  tribulacions,  Lionnet  de  Bournon- 
ville, beau-frère  du  seigneur  de  l'Isle-Adam ,  mares- 
chal  de  France  ,  et  Daviot  de  Gouy ,  qui  estoient  très 
expers  en  armes,  se  tenoient  à  Gisors  sur  la  frontière 
des  Anglois,  auxquelz  par  plusieurs  foiz  firent  de  grans 
dommages.  Et  par  espécial  en  la  ville  de  Ferry-Fon- 
taine, ung  certain  jour  estoient  logiez  bien  huit  cens 
Yrlandois  et  deux  cens  Anglois  ou  environ.  Si  alèrent 

les  dessusdiz  par  nuit  férir  détiens  les  logis,  à  tout 
trois  cens  combatans  ou  environ,  où  ilz  trouvèrent 
lesdiz  Anglois  et  Yrlandois,  la  plus  grant  partie  dor- 
mans,  tous  désarmez  en  plusieurs  maisons,  sans  estre 
sur  leurs  gardes,  et  là  très  vigoreusement  les  envay- 
rent  et  les  commencèrent  à  détrencher  et  occire  en 
plusieurs  parties.  Et  les  aucuns  d'iceulx  oyans  le  cry, 
se  boutèrent  en  aucunes  loges  et  maisons,  eulx  défen- 
daris  au  mieulx  qu'ilz  povoient.  Mais  les  dessusdiz 
Bourguignons  boutèrent  tantost  les  feux  esdictes  mai- 
sons. Et  fuiablement,  tant  de  ars  comme  de  mors,  en 
demoura  sur  la  place  bien  quatre  cens,  et  en  prindrent 
bien  cinq  cens,  et  les  autres  se  saulvèrent  parmy  le 
bois  au  mieulx  qu'ilz  peurent.  A  tout  lesquelz  prison- 
niers et  foison  de  bagues,  s'en  retournèrent  audit  lieu 
de  Gisors,  très  joieux  de  leur  victoire. 

Après,  environ  la  Pasque  fleurie,  le  roy  de  France, 
la  Roy  ne  et  le  duc  de  Bourgongne,  avecques  tout  leur 
estât,  s'en  alèrent  demourer  en  la  ville  de  Troies  en 
Champaigne,  ouquel  lieu  par  les  babitans  de  ladicte 
ville  furent  receuz  bonnorablement,  et  y  solemnizè- 
rent  la  feste  de  Pasques,  et  avecques  eulx  plusieurs 

CHAPITRE  CCVr. 

Comment  messire  Jehan   de  Luxembourg   ala  en  la  conté  de  Brayne 
devers  son  frère.  Et  la  destrousse  de  Hector  de  Saveuses. 

Au  commencement  de  cest  an,  messire  Jeban  de 
Luxembourg,  accompaigné  de  Hector  de  Saveuses  et 
de  six  cens  combatans  ou  environ,  ala  par  Vermen- 
dois,  Laonnois  et  Reims,  jusques  à  Braine,  où  estoit  le 
conte  de  Conversen,  son  frère,  et  eux  deux  ensemble 
firent  grant  guerre  aux  Daulpbinois,   qui  paravant 
avoient  fort  dègasté  ladicte  conté  de  Brayne  ;  et  ardi- 
rent  les  faulxbourgs  de  Vitry,  et  aussi  coururent  et 
gastèrent  grant  partie  de  Barrois  et  de  la  conté  de 
Grantpré.  Après  lesquelles  besongnes  se  départi  ledit 
messire  Jehan  de  Luxembourg,  laissant  une  partie  de 
ses  gens  avecques  son   estandart   ou  gouvernement 
dudit  Hector.  Lequel  Hector,  dedens  quinze  joui^  ou 
environ  ensuivans,  se  départi  dudit  pays  parle  congié 
dudit  conte  de  Conversen,  à  tout  trois  cens  combatans 
et  ledit  estandart,  pour  retourner  ou  pays  d'Artois. 
Mais   en    passant  par  la  Champaigne  fut  envay   des 
Daulpbinois,  qui  se  tenoient  à  Montagu,  et  non  obs- 
tant  que  iceuls  Daulpbinois  ne  feussent  point  en  si 
grant  nombre  qu' estoit  icellui  Hector,  si  gaignèrent- 
ils  la  besongne,  et  fut  ledit  estandart  perdu,  et  avec- 

ques  ce  y  furent  mors  et  prins  bien  cent  hommes  et 
grand  quantité  de  bagaige,  que  raportoient  et  rame- 
noient  les  dessusdits.  Et  les  autres,  en  la  plus  grant 
partie,  par  espécial  les  hommes  d'armes,  se  saulvèrent 
par  leurs  bons  clievaulx  avec  ledit  Hector.  Lequel, 
moult  triste,  s'en  retourna  en  Artois.  Et  lesdis  Daul- 
phinois,  à  tout  bien  soixante  prisonniers,  rentrèrent 
moult  joyeux  en  Montagu.  Et  dedens  ung  mois  en- 
suivant, soudainement,  dedens  leurs  prisons,  pour  au- 
cune soupeçon,  occirent  tous  lesdis  prisonniers,  si 
non  aucuns  qui  paravant  s'estoient  partis  pour  aler 
quérir  leur  finance. 

CHAPITRE  CGVII. 

Comment  la  royne  de  France,  dame  Katherine,  sa  fille,  et  le  duc  de  Bour- 
gongne,  convindrent  avec  le  roy  d'Angleterre.  Et  la  paix  d'entre  le 
Daulphin  et  le  duc  de  Bourgongne. 

Item,  environ  la  my-avril,  les  ambaxadeurs  du  roy 
d'Angleterre,  qui  naguères  avoient  esté  à  Prouvins, 
retournèrent  devers  le  roy  de  France  et  le  duc  de  Bour- 
gongne  en  la  ville  de  Troie  en  Champaigne.  Ouquel 
lieu  fut  tant  traictié  entre  les  parties  que  unes  trêves 
furent  faictes  entre  les  deux  roys  certaine  espace  de 
temps,  en  espérance  de  plus  avant  besongner  ensem- 
ble, et  fut  assigné  jour  pour  eulx  trouver  les  ungs 
avecques  les  autres  assez  près  de  Meulenc.  Et  après 
celle  conclusion  lesdis  ambaxadeurs  s'en  retournèrent 
à  Rouen  devers  leur  roy,  et  brief  temps  ensuivant,  le 
dessusdit  roy  de  France,  la  royne  et  dame  Katherine 
leur  fille,  et  aussi  le  duc  de  Bourgongne,  à  tout  grant 


[1419] 


D'ENGUERRAN  DE  MONSTRELET. 


319 


puissance  de  gens  d'armes,  s'en  alèrent  à  Ponloise,  et 
eulx  là  venus  comme  il  avoit  esté  ordonné  paravant 
avec  les  dessusdis  ambaxadeurs,  firent  préparer  ung 
grant  parc  où  se  devoit  tenir  la  convencion.  Lequel 
parc  fut  très-bien  clos  de  bons  aiz  et  haulx,  apuiez  de 
solives  en  aucuns  costez,  et  si  estoit  environné  de  bons 
fossez,  et  joignoit  d'un  costé  assez  près  de  la  rivière 
de  Seine.  Et  y  avoit  plusieurs  entrées  fermans  à  trois 
barrières,  et  par  dedens  furent  tendues  plusieurs  ten- 
tes et  paveillons  pour  les  seigneurs  reposer.  Et  après 
furent  ordonnez  aucuns  villages  où  se  dévoient  loger 
les  gens  et  chevaulx  des  dessusdis,  par  ordonnance. 
Et  lors  estoit  le  roy  d'Angleterre  venu  de  Rouen   à 
Mante.  Et  quand  la  journée  fut  venue  que  icelles  par- 
ties dévoient  assembler  en  conseil,  pour  tant  que  le 
roy  de  France  estoit  mal  disposé  de  santé,  se  partirent 
de  Pontoise  la  royne  de  France,  Katherine  sa  fille,  le 
duc  de  Bourgongne  et  le  conte  de  Saint-Pol,  avecques 
eulx  tout  leur  conseil,  et  bien  mil  combatans,  et  alè- 
rent audit  lieu  ordonné  d'emprès-  Meulenc,  et  descen- 
dirent en  leurs  tentes  au  dehors  du  parc.  Et  assez  tost 
après  arriva  le  roy  d'Angleterre,  acompaigné  des  ducs 
de  Clarence  et  de  Clocestre,  ses  frères,  et  son  conseil, 
et  bien  mil  combatans.  Et  alèrent  audit  lieu  ordonné 
emprès  Meulenc.  Et  descendi  le  roy  d'Angleterre  en 
sa  tente,  comme  avoient  fait  les  autres  au  dehors  du 
parc.  Et  après  que  leurs  messages  eurent  prins  conclu- 
sion d'entrer  au  conseil,  ladicte  royne,  adestrée  du  duc 
de  Bourgongne,  et  sa  fille  dame  Katherine,  du  conte 
de  Saint-Pol,  à  tout  leur  conseil  et  aucunes  dames  et  da- 
moiselles,  entrèrent  dedens  ledit  parc.  Et  pareillement 
ledit  roy  d'Angleterre,  acompaigné  de  ses  deux  frères  et 

son  conseil,  par  une  autre  entrée  vint  dedensle  parc. 
Ouquel  lieu,  en  lui  inclinant  révérement,  salua  la  ro)  ne 
et  puis  la  baisa,  et  ainsi  fist  à  dame  Katherine.  Kl 
après  le  duc  de  Bourgongne  salua  ledit  roy^  en  flé- 
cliissant  ung  petit  le  genoil  et  enclinant  son  chef,  lequel 
roy  le  prit  par  la  main  et  le  baisa,  en  lui  faisant  grant 
honneur,  et  adonc  d'un  consentement  entrèrent  de- 
dens  la  tente  du  conseil.  Et  menoit  le  roy  d'Angleterre 
la  royne  de  France  estant  au-dessus  de  lui.  Dedens  la- 
quelle tente  se  tindrent  très-longuement,  et  estoient 
leurs  gens  d'armes  par  ordonnance  chascun  selon  les 
lisses,  et  avec  ce  avoit  certaines  gardes  dedans  ledit 
parc,  afin  que  nul  n'y  entrasts'il  n'estoità  ce  commis. 
Et  après  qu'ils  eurent  esté  oudit  conseil  grant  espace, 
prenans  congié  l'un  à  l'autre  moult  honorablement 
et  humblement,  s'en  retournèrent  les  uns  à  Pontoise, 
et  les  autres  à  Mante.  Et  lendemain  et  bien  trois  sep- 
maines  ensuivans,  retournèrent  et  convindrent  par 
plusieurs  journées  en  pareil  estât  qu'ils  avoient  esté  la 
première  foiz,  sauf  que  ladessusdicte  Katherine  de 
France,  qui  avoit  esté  menée  afin  que  le  roy  d'Angle- 
terre la  vcist,  lequel  estoit  moult  désirant  de  l'avoir  en 
mariage,  et  aussi  y  avoit  bien  cause,  car  elle  estoit 
moult  belle  dame,  de  hault  lieu  et  de  gracieuse  ma- 
nière, n'y  retourna  pas  depuis  la  première  foiz.  Et  là, 
eulx  ensemble,  sur  espérance  de  faire  aucun  bon  traic- 
tié,  furent  plusieurs  matières  ouvertes.  Et  souvent  ve- 
noit  l'une  des  parties  plus  puissamment  acompaignée 
que  l'autre,  et  une  foiz  cellui  qui  estoit  venu  à  plus 
grant  puissance  venoit  après  à  mendre.  Et  jà  soit  que 
les  François  et  Anglois  feussent  tousjours  cedit 
temps  durant  logez  l'un  près  de  l'autre,  onques  n'y  eut 

remors  ne  débat  entre  lesdictes  parties,  et  vendoient 
les  ungs  aux  autres  plusieurs  denrées.  Toutcsfoiz,  fina- 
blement  lesdictes  parties  ne  se  porenten  riens  concor- 
der ne  pacifier  ensemble,  pour  tant  que  le  roy  d'An- 
gleterre faisoit  demandes  extraordinaires,  avecques  la 
fille  du  roy,  comme  autre  foiz  avoit  fait.  Et  aussi  du- 
rant ledit  parlement  et  pour  icellui  corrompre,  le 
Daulphin  et  son  conseil  envoya  devers  le  duc  de  Bour- 
gongne messire  Tanegui  du  Chastel,  pour  lui  signifier 
qu'il  estoit  prest  de  traicter  avecques  lui,  combien  que 
paravant  ledit  duc  de  Bourgongne  l'eust  par  plusieurs 
foiz  de  ce  fait  requerre.  Finablement  comme  dit  est, 
après  que  le  parlement  fut  départi  et  du  tout  mis  à 
néant,  durans  les  trêves  les  tentes  furent  ostées  et  le 
parc  défait  de  l'accord  des  parties,  et  se  retrahirent, 
les  ungs  à  Pontoise  et  les  autres  à  Mante. 

Pour  lequel  parlement  ainsi  départi,  le  roy  d'An- 
gleterre fut  très- courroucé  et  desplaisant,  pour  ce 
qu'il  ne  povoit  venir  à  son  entencion,  et  eut  pour  celte 
cause  le  duc  de  Bourgongne  en  grande  indignacion. 
Car  il  sçavait  bien  que  pour  le  présent  c'estoit  le  prin- 
cipal par  qui  les  besongnes  du  roy  estoient  conduictes. 
Et  à  la  derrenière  journée  qu  ilz  furent  ensemble,  ledit 
roy  Henry,  voiant  que  point  ne  lui  seroient  accordées 
ses  demandes  avecques  la  fille  du  roy  de  France,  dist 
au  duc  de  Bourgongne  :  «  Beau  cousin,  nous  voulons 
que  vous  sachiez  que  nous  aurons  la  fille  de  vostre 
roy  et  tout  ce  que  nous  avons  demandé  avecques  elle, 
ou  nous  le  débouterons ,  et  vous  aussi,  hors  de  son 
royaume.  »  Auxquelles  paroles  ledit  duc  respondi': 
«  Sire,  vous  dictes  vostre  plaisir.  Mais  avant  que  vous 
aiez   déboulé    monseigneur    et    nous    hors    de   son 

royaume,  vous  serez  bien  lassé,  et  de  ce  ne  faisons 
nulle  double.  »  Entre  lesquelles  paroles  et  plusieurs  au- 
tres, qui  trop  longues  seroient  à  raconter,  se  départi- 
rent en  prenant  congié  Tun  à  Fautre,  et  retournèrent 
comme  dit  est  es  lieux  dont  ilz  estoient  partis. 

Et  en  briefz  jours  après,  vint  audit  lieu  de  Pontoise 
messire  Jehan  de  Luxembourg,  à  tout  grant  compai- 
gnie  de  gens  d'armes  qu'il  avoit  assemblez  es  parties 
de  Picardie  par  l'ordonnance  du  duc  de  Bourgongne, 
pour  le  acompaigner  à  aler  devers  Meleun  à  Vencontre 
du  duc  de  Touraine  Daulpliin.  Car  desjà  les  ambaxa- 
deurs  des  deux  parties,  c'estassavoir  dudit  Daulpliin 
et  du  duc  de  Bourgongne  avoient  tant  traictié  ensem- 
ble, que  pour  les  faire  convenir  à  certain  jour  en  per- 
sonne Tun  avecques  Vautre,  et  mesmement  avoient 
esleu  lieu  et  place  où  ilz  dévoient  assembler.  Et  pour 
icelle  besongne  acomplir  vint  le  Daulphin  de  Tours, 
par  Montargis,  à  Meleun,  à  tous  grant  puissance  de 
gens  d'armes.  Et  pareillement  ledit  duc  de  Bourgon- 
gne, acompaigné  du  jeune  conte  de  Saint-Pol  son 
nepveu,  de  messire  Jehan  de  Luxembourg  et  moult 
d'autres  seigneurs,   avecques  grant  nombre  de  gens 
d'armes,  se  parti  de  Pontoise  et  ala  à  Corbueil,  la 
dame  de  Giach  en  sa  compaignie,  qui  en  partie  avoit 
esté  traicteresse  de  ceste  assemblée.  Et  lendemain,  qui 
fut  le  xi''  jour  de  juillet,  les  dessusdiz.  princes  se  mi- 
-rent  sur  les  champs ,  chascun  à  tout  sa  puissance ,  et 
encontrèrent  l'un  l'autre  à  environ  à  une  lieue  près  de 
Meleun,  emprès  Poully  le  Fort,  auquel  lieu  ilz  vindrent 
à  deux  traits  d'arc  ou  environ,  et  firent  arrester  les  ba- 
tailles. Et  lors  se  partirent  hors  d'icelles,  chascun  à 
tout  dix  hommes  de  leur  partie  telz  qu'ilz  les  voul- 

drent  prendre,  et  alèrent  ou  milieu  desdîctes  batailles 
l'un  contre  l'autre,  et  descendirent  à  pié.  Et  lors  le 
duc  de   Bourgongne  approuchant  le  Daulphin   s'en- 
clina  moult  humblement  par  plusieurs  foiz,  et  ledit 
Daulphin  en  ce  faisant  print  le  duc  par  la  main,  qui 
estoità  genoulx,  et  le  baisa,  et  puis  le  voult  faire  lever, 
mais  il  ne  volt  et  lui  dit  ;  «  Monseigneur  je  suis  bien  : 
je  sçay  bien  comment  je  doy  parler  à  vous.  »  Toutes 
foiz  en  faisant  les  choses  dessusdictes  le  Daulphin  leva 
icellui  duc  et  lui  pardonna  toutes  ses  offenses  se  aucu- 
nes en  avoit  faictes  contre  lui,  et  avec  ce  lui  dist  : 
a  Beau  cousin,  se  ou  traictié  fait  entre  nous  et  vous  a 
aucune  chose  qui  ne  soit  à  votre  plaisir,  nous  voulons 
que  vous  le  corrigiez,  et  d'oremais  en  avant  voulons 
et  vouldrons  ce  que  voulez  et  vouldrez.  De  ce  ne  soiez 
en  doubte.  »  Finablement,  après  plusieurs  paroles  les 
deux  princes  dessusdis  et  aucuns  de  leurs  gens  s'as- 
semblèrent tous  ensemble,  les  aucuns  criant  Noël!  et 
monstrans  grant  signes  d'estrejoieux,  mauldissans  tous 
ceulx  qui  jamais  portèrent  armes  pour  sa  dampnable 
querelle.  Et  après  qu'ilz  eurent  esté  une  espace  en  cest 
estât  monstrans  grant  signe  de  léesse  et  amour  l'un 
à  l'autre,  le  Daulphin  monta  à  cheval,  et  ledit  duc  lui 
tint  l'estrier,  non  que  moult  de  foiz  lui  priast  que  de 
ce  faire  il  se  déportast.  Et  après  ledit  duc  de  Bourgon- 
gne monta  à  cheval  et  tous  les  autres,  et  chevauchè- 
rent ung  petit  ensemble,  et  puis  moult  révèrement 
prindrent  congié  l'un  à  l'autre  et  se  départirent.  Et 
s'en  ala  le  duc  de  Touraine  Daulphin  à  Meleun,  et  le 
duc  de  Bourgongne  s'en  ala  à  Corbueil. 

S'ensuit  la  copie  du  traictié  d*entre  Charles,  duc  de  Touraine,  Daulphin, 

et  le  duc  Jehan  de  Bourgongne. 

<c  Charles,  filz  du  roy  de  France,  duc  de  Berry  et  de 
Touraine  et  conte  de  Poiclou,  et  Jehan,  duc  de  Bour- 
gongne, conte  de  Flandres,  d'Artois  et  de  Bourgongne, 
Palatin,  seigneur  de  Salins  et  de  Malines,  à  tous  ceulx 
que  ces  présentes  lectres  verront  ou  orront,   salut. 
Comme  pour  Toccasion  des  grans  divisions  qui  depuis 
certain  temps  ença  ont  régné  en  ce  royaume,  aucunes 
suspicions  se  soient  engendrées  en  noz  cuers  et  de 
plusieurs  noz  officiers,  vassaulx  et  serviteurs  les  ungs 
contre  les  autres,  pour  quoy  et  pour  autres  ymagina- 
cions  avons  conclud  d'entendre  d'un  commun  accord 
aux  grans  frais  et  besongnes  de  nostre  sire  le  roy  et  de 
son  royaume,  et  de  résister  aux  dampnables  entre- 
prinses  et  efTorcemens  des  Anglois  noz  anciens  enne- 
mis, qui  soubs  umbre  et  par  le  moien  desdictes  divi- 
sions se  sont  enhardis  de  eulx  bouter  ou  milieu  de  ce 
royaume,  et  de  fait  ont  conquesté  et  ocupé  une  grant 
partie  de  la  seigneurie  du  roy  nostre  sire,  et  pourroient 
encore  plus  faire  se  les  choses  estoient  en  telle  et  sem- 
blable disposicion,  savoir  faisons  que  Nous,  actendans 
et  considérans  les  grans  maulx  et  innumérables  incon- 
véniens  qui  pour  le  fait  desdictes  divisions,  se  elles 
n'estoient  appaisées,  pourroient  encores  plus  ensuir  à 
la  très-grande  confusion  et  perdicion  de  ceste  seigneu- 
rie, qui  redonderoit  à  chacun  de  nous  à  qui  la  chose 
peut  plus  toucher  qu'à  nul  autre,  à  très  grant  charge 
et  division,  désirans  comme  nous  y  sommes  tenus  de 
à  ce  remédier  et  pourveoir  de  tout  nostre  cuer^  pour 

quoy  après  aucuns  traictiez  sur  ce  euz  et  pourparlez 
entre  aucuns  des  nostres  d'une  part  et  d'autre,  de  re- 
chef au  jour  dui  nous  sommes  assemblez,  et  d'un  com- 
mun accord  et  consentement,  pour  Fonneur  et  révé- 
rence de  Dieu  principalement  et  aussi  pour  le  bien  de 
paix,  à  quoy  chascun  bon  catholique  est  et  doit  estre 
enclin,  et  à  relever  le  povre  peuple  des  dures  et  gries- 
ves  oppressions  qui  à  ceste  cause  ont  souffert,  nous 
avons  promis  et  juré  en  la  main  du  révérend  père  en 
Dieu,  Alain,  évesque  de  Léon  en  Brelaigne,  envoie  à 
nous  du  siège  apostolique  pour  le  fait  de  l'union  et 
paix  de  ce  royaume,  sur  la  vraie  croix  et  sainctes  évan- 
giles pour  ce  atouchées  de  noz  mains  ,  sur  la  foy  et 
serement  de  nostre  corps  fait  l'un  à  l'autre,  par  nostre 
part  du  paradis,  en  parole  de  prince  et  autrement  en 
oultre  que  faire  se  pourra  et  peut,  les  dioses  qui  s'en- 
suivent : 

Et  premièrement,  nous  Jehan,  duc  de  Bourgogne, 
tant  comme  nous  vivrons  en  ce  monde,  nous,  après  la 
personne  de  nostre  dit  seigneurie  Roy,  honnourerons 
et  servirons  de  tout  nostre  cuer  et  nostre  pensée  plus 
que  nulz  autres  et  aymerons  la  personne  de  nostre  dit 
seigneur  le  Daulphin,  et  comme  à  son  estât  appartient 
à  lui  obéirons,  et  ne  ferons  ne  souffrerons  estre  fait  à 
nostre  povoir  aucune  chose  qui  soit  en  son  préjudice, 
et  de  tout  nostre  povoir  lui  aiderons  à  garder  et  son 
estât  maintenir,  et  en  toutes  manières  lui  seront  tousr- 
jours  bon  et  vray  parent,  procurerons  son  bien  et  son 
honneur,  et  si  esclieverons  son  mal  et  son  dommage 
par  toutes  voies  à  nous  possibles,  et  de  ce  nous  le  ad- 
vertirons.  Et  s'il  advenoit  que  aucun,  de  quelque  estât 
cju'il  feust,  lui  voulsist  faire  guerre  ou  porter  dommage, 

en  ce  cas  le  secourrons  et  aiderons  de  nostre  puissance, 
comme  de  nostre  propre  fait. 

Et  pareillement  nous  Charles,  Daulphin  dessusdit, 
si  longuement  qu'il  plaira  à  Dieu  nous  donner  vie  ou 
corps,  h  quelque  estât,  dominacion  ou  puissance  qu'où 
temps  avenir  pourront  venir,  toutes  choses  faicles  mi- 
ses en  oubli  de  bonne  foy,  nous  aimerons  nostre  très- 
cher  et  très  amé  cousin  le  duc  de  Bourgongne  dessus- 
dit, et  en  tous  ses  afaires  et  besongnes  le  traicterons 
comme  nostre  prouchain  et  loyal  parent,  vouldrons 
et  procurerons  son  bien,  honneur  et  prouffît,  et  esche- 
verons  son  mal,  le  maintendrons  et  garderons  en  son 
estât  et  tousses  afaires,  et  se  aucun,  de  quelque  estât 
qu'il  feust,  le  vouloit  grever  en  aucune  chose,  nous  le 
secourrons  et  porterons,  et  aussi  tost  que  de  ce  nous 
requerra,  nous  lui  aiderons  et  le  défendrons  de  toute 
nostre  puissance  contre  tous  ceulx  qui  pevent  vivre 
et  mourir.  Et  raesme,  se  aucun  de  nostre  sang  et  li- 
gnage ou  autre  quelconque,  pour  raison  d'aucunes 
choses  advenues  ou  temps  passé  en  ce  royaume  ou  ail- 
leurs, vouloit  demander  ou  faire  complainte  de  nostre 
dit  cousin  de  Bourgongne  ou  de  ses  pays  et  subgets, 
nous,  et  tout  nostre  puissance  lui  aiderons,  défendrons 
et  soustendrons  contre  tous  ceulx  qui  le  vouldroient 
grever  ou  dommager. 

Item,  que  nous  Charles  Dauphin  et  Jehan  duc  de 
Bourgongne,  entendrons  doresenavant  par  bonne 
union,  chascim  selon  son  estât,  à  tous  les  grans  afaires 
de  ce  royaume,  sans  vouloir  entreprendre  ou  avoir 
envie  l'un  sur  Pautre.  Et  se  aucune  relacion  estoit 
faicte  par  aucuns  de  nos  officiers  ou  par  autres,  qui  fut 
à  la  charge  l'un  de  l'autre,  et  à  engendrer  aucune  divi- 

sion  nouvelle,  nous  de  ce  advertirons  l'un  l'autre  en 
bonne  foy,  et  n'y  adjousterons  point  de  foy,  et  comme 
bon  et  loial  parent  et  prouchain  de  nostre  sire  le  Roy 
et  de  la  couronne  de  France,  nous  principalement, 
sans  aucune  fiction,  nous  emploierons  à  débouter  les 
ennemis  et  autres,  et  réparer   la  dominacion  de  ce 
royaume ,  et  ne  prendrons  avecques  lesdiz  ennemis 
aucuns  traictiez  ne  aliances,  fors  du  bon  plaisir  et  con- 
sentement l'un  de  l'autre.  Et  qui  plus  est,  en  toutes 
les  aliances  que  ferons  doresenavant,  nous  compren- 
drons de  bonne  foy  l'un  l'autre.  Et  se  aucunes  aliances 
ou  traictiez  avoient  esté  faiz  devant  la  date  de  ces  pré- 
sentes avecques  les  dessusdiz  ennemis  anciens,  ou  au- 
cuns autres  à  nous  préjudiciables  ou  à  l'un  de  nous, 
doresenavant  à  icelles  renonçons  et  les  voulons  estre 

nulles. 

Et  toutes  ces  choses  dessusdictes  avons  promis  et 
promeclons  comme  dit  est  fermement  et  entièrement 
à  tenir,  sans  jamais  aler  ou  faire  aler  au  contraire.  Et 
se  aucun  de  nous  de  sa  volonté  enfraignoit  ou  faisoit 
enfraindre  le  traictié  de  ceste  présente  aliance,  que 
Dieu  ne  vueille,  nous  voulons  et  nous  plaist  et  a  chas- 
cun  de  nous,  que  les  gens,  vassaulx  et  serviteurs,  pré- 
sens et  advenir,  de  cellui  qui  enfraindra  ladicte  paix, 
ne  soient  obligez  après  ladicte  infraction  d'icellui  ser- 
vir, mais  serviront  l'autre  desdictes  parties,  et  en  ce 
cas  seront  absolz  et  quictes  de  tous  seremens  de  féaulté 
et  autres,  de  toutes  promesses  et  obligacions  de  ser- 
vice, et  lesquelz  oudit  cas,  tant  dès  maintenant  comme 
lors'  nous,  de  ce  les  tenons  quictes  et  absolz,  sans  ce 
que  ou  temps  avenir  on  leur  puist  imputer  à  charge 
ou  reprouche,  ne  aucune  chose  demander.  Et  pour 

plus  grande  seureté  et  confirmacion  à  ce  que  nous 
aions  aucune  ymaginacion  sur  les  oiïîciers  et  servi- 
teurs l'un  de  l'autre,  nous  avons  voulu  et  ordonné 
que  noz  principaulx  officiers  et  serviteurs  jureront  et 
de  fait,  en  noslre  présence,  es  mains  dudit  évesque  de 
Léon,  à  tenir  les  choses  dessusdictes,  de  par  eulx  et 
en  tant  qu'il  leur  pourra  toucher,  et  spécialement  que 
de  tout  leur  povoir  ilz  nous  entretendront  en  bonne 
et  loiale  amour  l'un  avecques  l'autre,  et  ne  feront  ne 
procureront  aucune  chose  qui  ce  doive  empescher, 
mais  se  aucun  empeschement  apperçoivent,  de  ce  ilz 
nous  advertironl  et  de  toutes  les  choses  dessusdictes 
ilz  feront  leur  devoir,  et  bailleront  sur  ce  leur  seel.  Et 
mesmement  ont  juré  sur  les  sainctes  évangiles,  de  par 
nousDaulphin,  noz  amez  et  féaulx  serviteurs  :  Jacques 
de  Bourbon,  seigneur  de  Curroy,  maislre  Robert  le 
Maçon,  nostre  chancelier,  le  viconte  de  Narbonne,  le 
seigneur  de  Barbasan,  d'Espaignon  du  Boscage,  de 
Montenoy  et  de  Gamaches,  sire  Taneguy  du  Chastel, 
sire  Jehan  Louvet,  président  de  Prouvence,  Guillaume 
de  Margorin,  Hue  de  Noiers,  Jehan  du  Mesnil,  Pierre 
Fratier,  Guischard  de  Bosredont  etColart  de  la  Vigne. 
Et  de  la  partie  de  nous  duc  de  Bourgongne,  noz  très- 
chers  et  amez  :  le  conte  de  Saint-Pol,  messiie  Jehan  de 
Luxembourg,  sire  Ârchembault  de  Foix,  le  seigneur 
de  Noailles,  messire  Jehan  de  LaTrémoille,  Guillaume 
de  Vienne ,  sire  Pierre  de  Baffremont ,  grant  prieur 
de  France,  messire  Gautier  de  Rupes,  messire  Char- 
les de  Lens,  Jehan,  seigneur  de  Cotebrune,  mareschal 
de  Bourgongne,  Jehan,  seigneur  de  Thoulongon,  Guil- 
laume de  Champdivers,  Renier  Pot,  Pierre,  seigneur 
de  Giach,  Anthoine  deToulougon,  Philippe  Jossequin 

et  Nicolas  Raolin.  Et  en  oultre,  pour  plus  grande  seu- 
reté des  choses  dessusdictes,  voulons  et  consentons  que 
les  seigneurs  du  sang  et  lignage  de  nostredit  seigneur 
pareillement  jureront  de  tenir  et  garder  ceste  présente 
amitié,  concorde  et  union  ainsi  faicte  entre  nous,  et 
finablement  les  gens  d'église,  les  nobles  et  les  bonnes 
villes  de  noz  pays  et  seigneuries  et  de  nostre  sire  le 
Roy.  Et  avecques  ce,  nous  et  chascun  de  nous,  pour 
observer  les  choses  dessusdictes  et  chascune  d'icelles, 
nous    submectons    à  la   correction  de  nostre  mère 
saincte  Eglise  et  de  nostre  saint  Père  le  Pape,  ou  de 
leurs  commis  et  députez,  par  lesquelles  (sic)  voulons 
et  consentons  estre  contrains,  et  chascun  de  nous,  par 
voye  de  solemnelle  excommunicacion,  agravacion  et 
réagravacion  de  interdict  en  noz  pays  et  terres,  par  la 
sentence  et  jugement  de  TEglise,  le  plus  avant  que 
faire  se  pourra.  En  tesmoingde  toutes  les  choses  des- 
susdictes, nous  et  chascun  de  nous  avons  escript  à  ces 
présentes  noz  noms  de  noz  propres  mains,  et  avons 
fait  mestre  noz  seaulx  à  ce.  Donné  ou  lieu  de  nostre 
assemblée  et  congrégacion,  sur  le  ponceau  qui  est  à 
une  lieue  de  Meleun,  assez  près  de  Poilly  le  Fort,  le 
mardi  xf  jour  de  juillet,  l'an  de  grâce  mil  quatre  cens 
et  dix-neuf.  » 

CHAPITRE  CCVIir. 

Comment  la  paix  faicte  du  Daolphin  et  du  duc   de  Bourgongne  fut 
publiée  en  divers  lieux  du  royaume  de  France.  Et  autres  matières. 

Item,  lendemain  de  la  paix  dessusdicte,  le  duc  de 
Touraiiie  Daulpliin  se  partit  de  Meleun,  à  tout  sa  puis- 

sance,  et  s'en  ala  par  Tours  en  ïoiiraine  vers  Parte- 
iiay,  laquelle  ville  il  avoit  fait  asséger  paravant  par  le 
conte  de  Vertus  et  autres  ses  capitaines,  pour  ce  que 
le  seigneur  de  Partenay  avoit  tout  son  temps  tenu,  et 
encores  tenoit  le  parti  du  duc  de  Bourgongne.  Lequel 
conte  et  tous  les  autres,  ledit  Daulphin  fist  partir,  et  fist 
préparer  ses  gens  en  toute  diligence  pour  mener  guerre 
aux  Anglois.  Et  pareillement  ledit  duc  de  Bourgon- 
gne s'en  retourna  à  Pontoise  devers  le  Roy  et  la  royne, 
ouquel  lieu  fut  faicte  grant  joye  pour  la  réconsiliacion 
des  deux  parties  dessusdictes.  De  laquelle  ville  de 
Pontoise  le  duc  de  Bourgongne  mena  le  Roy,  la  royne 
et  tout  leur  estât,  demourer  à  Saint-Denis,  et  laissa  en 
icelle  ville  de  Pontoise,  pour  la  garder,  le  seigneur  de 
risle-Adam,  mareschal  de  France,  auquel  fut  délivré 
grant  finance  pour  paier  gens  d'armes  à  mectre  en 
icelle  ville  de  Pontoise. 

Si  fut  ladicte  paix  publiée  par  tout  le  royaume,  dont 
la  plus  grant  partie  des  nobles  et  du  clergié  eurent 
grant  léesse,  et  aussi  en  eut  le  peuple  grant  joye,  es- 
pérans  par  le  moien  de  ce  avoir  grant  consolacion  et 
ledit  royaume  estre  réparé  des  griesves  persécucions 
que  long  temps  avoit  souffert  par  la  guerre  qui  si  lon- 
guement avoit  duré.  Et  commencèrent  les  gens  des 
deux  parties  à  marchander  et  repairer  les  ungs  avec 
les  autres,  et  en  plusieurs  bonnes  villes  fut  faicte  grant 
joye,  en  criant  Noël  !  les  bourgois  faisans  grans  assem- 
blées et  feux  par  les  carrefours,  et  par  espécial  dedens 
Paris.  Et  le  xx'  jour  dudit  mois  de  juillet,  par  l'arce- 
vesque  de  Sens  furent  portées  audit  lieu  de  Paris  les 
lectres  de  la  paix,  lesquelles  furent  présentées  aux  sei- 

neurs  du  Parlement,  des  requestes  du  palais,  et  de 

la  Chambre  des  comptes,  qui  furent  leues  en  leur  pré- 
sence par  maistre  Nicolas  Raoulin;  et  si  y  estoient 
maistre  Robert  Malière  et  maistre  Jehan  Champion, 
tous  deux  secrétaires  dudit  Daulphin.  Et  après  qu'elle 
furent  leues,  ledit  arcevesque  présenta  ung  mandement 
du  Roy  ouquel  estoit  contenu  que  le  roy  faisoit  abo- 
licion  générale  de  tous  crimes  et  cas  perpétrez  en  son 
royaume  à  l'occasion  des  divisions  par  avant  passées, 
et  veult  que  chascun  retourne  en  ses  héritages,  béné- 
fices et  aulres  biens,  réservé  meubles ,  et  avecques  ce 
que  le  duc  de  Bourgongne  mecle  capitaine  à  Partenay, 
pour  garder  le  pays  de  Poictou  qu'il  ne  soit  favorable 
au  Daulphin,  et  que  toutes  garnisons,  tant  d'un  costé 
que  d'autre,  soient  mises  hors,  si  non  sur  la  frontière 

des  Anglois. 

Après  furent  présentées  d'autres  lectres  du  Daul- 
phin, lesquelles  estoient  incorporées  avecques  les  lec- 
tres du  Roy,  et  par  icelles  ledit  Daulphin  consentoit, 
accordoit  et  promectoit  tenir  le  contenu  des  dessus- 
dictes lectres  roy  aulx.  Et  pareillement  ledit  Raoulin 
monstra  lectres  semblables  de  par  le  duc  de  Bour- 
gongne. Et  après  que  par  les  dessusdiz  tout  eut  esté 
visité,  la  paix  fut  publiée  en  plusieurs  lieux  dedens 
Paris,  et  jurèrent  lesdiz  seigneurs  de  Parlement  et  tous 
les  dessusdiz  et  autres  gouverneurs  d'icelle  cité  à  le 
tenir.  Et  lendemain  fut  faicte  une  solemnelle  proces- 
sion à  Saint-Martin  des  Champs  pour  ladicte  paix. 

CHAPITRE  CGIX. 

Comment  le  roy  d'Angleterre  fut  malcontent  de  la  paix  dessusdicte. 
Et  la  prinse  de  Pontolse  par  les  Anglois. 

Or  convient  retourner  à  parler  du  roy  Henry  d'An- 
gleterre, lequel,  quant  il  oy  nouvelles  de  la  paix  et 
aliance  qu'avoient  faicte  ensemble  le  duc  de  Touraine 
Daulphin  et  le  duc  de  Bourgongne  contre  lui,  ne  fut 
pas  de  ce  bien  joieux,  et  non  sans  cause.  Car  il  sembla 
au  roy  d'Angleterre  que  plus  fors  seroient  à  estre  deux 
ensemble  que  quant  ilz  estoient  divisez.  INéantmoins 
il  se  conclud  et  délibéra  de  pourveoir  et  mener  à  fin 
sa  querelle  à  l'encontre  de  tous  ceulx  qui  nuire  lui 
vouldroient,etgecta  son  ymaginacion  et  advis,  que  très 
bonne  et  proufTitable  chose  seroit  à  lui  la  ville  de  Pon- 
toise,  s'il  la  povoit  avoir.  Et  sur  ce  manda  de  ses  plus 
féables  capitaines,  et  aussi  de  ceulx  qui  avoient  esté 
dedens  icelle  ville  durans  les  ambaxades  dont  dessus 
est  faicte  mencion  ;  si  leur  déclaira  sa  voulenté ,  el  ilz 
lui  firent  response  qu'en  ce  et  toutes  autres  choses 
qu'il  lui  plairoit  à  commander  ilz  estoient  prestz  de 
eulx  y  emploier  sans  espargner  leur  corps ,  quelque 
péril,  peine  ou  traveil  qu  ilz  deussent  avoir.  Et  sur  ce, 
furent  ordonnez  de  par  le  roy  ceulx  qui  de  ceste  be- 
songne  eurent  la  charge.  Et  finablement,  le  derrenier 
jour  de  juillet  vindrent,  entre  le  point  du  jour  et  soleil 
levant,  à  l'une  des  portes  de  ladicte  ville  de  Pontoise. 
Et  povoient  estre  environ  trois  mille  combatans.  Et 
n'estoit  point  encores  icelle  porte  ouverte;  et  tanlost, 
les  aucuns,  par  eschcles  qu'ilz  avoient,  commencèrent 

à  monter  amont  sans  estre  apperceuz  de  quelque  guet, 
et  de  fait  ouvrirent  celle  porte,  par  laquelle  ilz  entrè- 
rent dedens  à  grant  puissance,  en  criant  Saint  George! 
haultement,  ville  gaignée  !  Auquel  cry  ladicte  ville  fut 
tantost  tous  esmeue,  et  le  sire  de  l'Isle-Adam  qui  en 
esloit  capitaine,  esveillé.  Lequel  sans  délay,  tout  armé, 
avec  aucuns  de  ses  gens  monta  à  cheval  et  ala  veoir 
où  estoit  ledit  effroy.  Mais  quant  il  apperçeut  lesdiz 
Anglois  dedens  la  ville  en  si  grand  nombre,  il  s'en 
retourna  hastivement,  et  fist  prendre  sa  finance  et  ses 
bagues,  en  esveillant  plusieurs  bourgoisS  ala  vers  la 
porte  de  Paris  qui  esloit  encores  fermée  et  la  fist  rom- 
pre et  puis,  en  sa  compaignie  bien  dix  mille  personnes 
de  la  ville,  tant  hommes  comme  femmes,  tous  désolez 
et  déconfortez,  se  partirent  alans  vers  Paris.  Desquelz 
en  y  eut  plusieurs  qui  emportèrent  de  leurs  meilleurs 
biens,  et  par  espécial  or,  argent,  vaisselle  et  joyaulx, 
dont  l'une  des  parties  alans  vers  Beauvais  furent  tous 
destroussez  et  leurs  bagues  ostées,  par  Jehan  de  Gingin 
et  Jehan  du  Clau.  Et  oultre  lesdiz  Anglois,  sans  trou- 
ver quelque  résistance,  prindrent  et  gaignèrent  ladicte 
ville,  dedens  laquelle  ilz  firent  maulx  innumérables 
comme  en  ville  conquise,  et  gaignèrent  grant  finance, 
car  elle  estoit  remplie  de  tous  biens.  Et  fut  le  princi- 
pal conducteur  des  Anglois  faisans  ceste  entreprinse , 
messire  le  captai  de  Beuf,  frère  au  conte  de  Foix  ^ 
Pour  laquelle  ville  ainsi  prinse  le  pays  de  France  et 

1     «  A  tous  lesquelz  esveillant,  etc.  d  [Sitppl.  fr,  93.) 
2*  Le  comte  de  Foix  est  Jean  de  Grailli ,  fils  d'Archambaud  de 
Grallli   captai  de  Buch,  et  d'Isabelle  de  Foix.  Son  frère,  le  captai 
de  Buch,  ici  nommé,  s'appelait  Gaston  de  Foix.  Il  élait  vicomte 
de  Benaugcs,  et  a  fait  la  tige  des  comtes  de  Caudale. 

par  espécial  vers  Paris,  furent  moult  desconfortez,  et 
se  despeuplèrent  très  fort  les  villages  d'entour  ledit 
lieu  de  Paris  et  en  Tlsle  de  France.  Et  quant  les  nou- 
velles en  ce  mesme  jour  vindrent  à  Saint-Denis  où 
estoit  le  roy  de  France,  le  duc  de  Bourgongne,  et  tout 
leur  estât,  ilz  se  départirent  assez  tost,  et  par  Prouvins 
s'en  alèrent  à  Troies,  ensemble  la  Royne,  madame 
Katherine,  et  moult  d'autres  seigneurs,  laissans  à  Paris 
pour  icelle  entretenir,  le  conte  de  Saint-Pol  et  maistre 
Eustace  de  Laitre,  cliancellier  de  France.  Et  ledit  sei- 
gneur de  risle-Adam,  maresclial  de  France,  le  plus 
brief  qu'il  peut,  assembla  certain  nombre  de  gens 
d'armes,  avec  lesquelz  il  se  mist  en  garnison  dedens  la 
ville  de  Beauvais  pour  tenir  les  frontières  et  résister 
aux  entreprinses  que  faisoient  chascun  jour  les  dessus- 
diz  Anglois.  Toutesfoiz  icellui  seigneur  de  l'Isle-Adam 
fut  moult  blasmé  pour  ce  que  ainsi  négligentement, 
par  faulte  de  guet,  il  avoit  laissé  perdre  ladicte  ville 
de  Pontoise,  et  par  espécial,  les  gouverneurs  du  duc 
de  Touraine  Daulphin  de  Viennois  en  furent  trèsmal 
contens. 


CHAPITRE  CGX. 

Comment  le  duc  Thomas  de  Clarence  conquist  la  fortresse  de  Gisors. 
Le  siège  de  Saint-Martin  le  Gaillart.  Et  autres  besongnes. 

Item ,  assez  tost  après  le  roy  d'Angleterre  fist  très 
puissamment  asséger  la  ville  de  Gisors  par  le  duc  de 
Clarence,  son  frère.  De  laquelle  ville  estoit  lors  capi- 
taine Lionnet  de  Bournonville,  et  dedens,  Daviot  de 
Goy,  lesquelz  desdiz  Anglois  furent  tant  approucliez 

qu'en  la  fin  de  trois  sepmaines  rendirent  ladicte  ville 
et  fortresse,  en  partie  par  faulte  de  vivres,  audit  duc 
de  Clairence,  par  ainsi  qu'ilz  s'en  yroient  eulx  et  leurs 
gens  saufz  leurs  corps  et  leurs  biens,  et  les  habitans 
de  ladicte  ville  demourèrent  en  l'obéissance  dudit  roy 
d'Angleterre,  en  faisant  à  lui  serement  de  féaulté.  Et 
ainsi  se  départirent  les  dessusdiz  et  s'en  alèrent  à  Beau- 
vais devers  le  sire  de  l'Isle-Adam. 

Et  tost  après  fut  asségée  la  forteresse  de  Saint-Mar- 
tin le  Gaillard  \  dedens  laquelle  estoit  Rigault  de  Fon- 
taines et  messire  Carados  des  Quesnes,  avec  aucuns 
autres,  qui  tousjours  avoient  tenu  la  partie  du  Daul- 
phin et  d'Orléans.  Ouquel  lieu,  desdiz  asségans  estoit 
capitaine  ung  moult  vaillant  homme,  nommé  messire 
Phelippe  le  Lis.  Mais  de  ladicte  fortresse  se  parti  de 
nuit  secrètement,  non  obstant  ledit  siège ,  et  se  tira 
vers  le  seigneur  de  Gamaches  qui  se  tenoit  dedens 
Compiengne,  auquel  il  requist  très  instamment  qu'il 
voulsist  assembler  gens  de  guerre  pour  lever  le  siège 
dessusdit.  Lequel  seigneur  de  Gamaches ,  le  plus  brief 
qu'il  peut,  fist  une  très  grosse  assemblée  de  gens  d'armes 
et  manda  Anthoine  et  Hugues  de  Beausault,  frères,  et 
moult  d'autres  gentilz  hommes  tenans  la  partie  du 
Daulphin,  et  aussi  tenans  la  partie  de  Bourgongne, 
tant  qu'il  mist  bien  sus  seize  cens  combatans ,  avec 
lesquelz  chevaucha  au  lieu  dessusdit,  et  vint  vers  soleil 
levant  au  dessus  de  ladicte  fortresse,  et  là  mist  ses  gens 
en  ordonnance,  et  commist  trois  cens  combatans  à 
aler  devant  pour  gaigner  les  barrières  qu'avoient  faictes 
les  dessusdiz  Anglois.  Ausquelles  barrières  furent  trou- 

vez  environ  soixante  Anglois  gardans  icelles ,  lesquelz 
très  asprement  se  défendirent  et  gardèrent  ledit  pas. 
Mais  en  fin  furent  desconfis  et  tous  mis  à  Tespée, 
excepté  ung  peu  d'iceulx  qui  par  fuite  se  saulvèrent. 
Et  adonc  ledit  seigneur  de  Gamaches,  suivant  ses  gens 
asprement,  entra  en  la  ville,  frapant  es  logiz  où  lesdiz 
Anglois  estoient  logez.  Mais  la  plus  grant  partie  s'es- 
toient  jà  retrais  en  une  grant  église  qui  estoit  en  la  ville, 
à  tous  leurs  chevaulx,  et  là  moult  fort  se  défendirent. 
Et  en  conclusion ,  pour  tant  que  lesdiz  Anglois  [pou- 
voient]  avoir  brief  secours  de  leurs  gens  qui  estoient 
sur  les  marches,  fist  bouter  le  feu  dedens  la  fortresse, 
et  amena  saulvement  ceulx  qui  dedens  estoient.  Et  à 
ceste  besongne  furent  fais  nouveaulx  chevaliers ,  An- 
thoine  de  Beausault,  Giles  de  Rouvroy,   et   aucuns 

autres. 

En  après,  dedens  les  huit  jours  ensuivans ,  le  conte 
de  Hontilon,  capitaine  de  Gournay  en  Normendie,  as- 
sembla environ  deux  mille  combatans  Anglois  des 
frontières  de  la  marche,  lesquelz  il  conduisi  jusques  à 
ung  gros  village  nommé  Poix,  où  ilz  se  logèrent,  et  y 
firent  plusieurs  dommages,  et  de  là  alèrent  à  Breteul 
et  livrèrent  grant  assault  au  fort  de  Tabbaye,  et,  pour 
tant  qu  ilz  y  eurent  de  leurs  gens  mors,  ardèrent  la 
ville,  qui  estoit  puissamment  amassée,  et  puis  se  tirèrent 
vers  Clermont ,  et  prindrent  la  tour  de  Vendeul  *  et 
boutèrent  le  feu  dedens.  Et  après,  en  destruisant  le 
pays  par  feu  et  par  espée,  à  tout  infinis  biens  et  grant 
nombre  de  prisonniers,  s'en  retournèrent  en  leur  gar- 
nison. 

1 .  Vendeuil  {Oise), 

Et  de  l'autre  costé,  messire  Phelippe  dessusnommé  *, 
qui  se  tenoit  à  Eu  en  Monceaulx,  couroit  très  souvent 
vers  Abbeville  et  au  Pont  de  Rémi  et  par  tout  le  Vi- 
meu.  Alors  estoit  le  pays  grandement  désolé.  Aux- 
quelles courses  et  envayes  messire  Jaques  de  Hare- 
court,  qui  se  tenoit  au  Crotoy,  et  Hector  de  Saveuses, 
avecq  ceulx  de  la  garnison  du  Pont  de  Rémi,  bailloient 
très  souvent  de  grans  empeschemens.  Et  pareillement 
faisoient  messire  Loys  de  Thiebrone  et  ceulx  qui  es- 
toient avecques  lui  en  la  ville  de  Gamaches. 

CHAPITRE  ÇCXI. 

Comment  les  fortresses  de  Chasteau-Gaillart  et  la  Rocheguion  se  rendirent 

au  roy  Henry  d'Angleterre, 

En  ces  mesmes  jours  le  roy  d'Angleterre  fist  asséger 
les  fortresses  de  Chasteau-Gaillart  et  de  la  Rocheguion, 
lesquelles  estoient  les  deux  plus  fortes  places  de  la  du- 
chié  de  ÎSormendie ,  et  les  tenoient  les  gens  du  Daul- 
phin.  Mais  au  bout  de  deux  moys  la  Rocheguion  fut 
rendue,  du  consentement  de  la  dame  qui  estoit  de- 
dens, au  roy  d'Angleterre.  Laquelle  ledit  roy  donna 
prestement  à  messire  Guy  le  Boutiller,  et  avec  ce  lui 
voult  faire  avoir  ladicte  dame  en  mariage.  Mais  onques 
elle  ne  se  y  voult  consentir,  ains  s'en  ala  avecques  ses 
gens  hors  du  pays,  en  délaissant  sadicte  fortresse. 

Et  le  Chasteau-Gaillart,  qui  estoit  au  roy  de  France, 
se  tint  l'espace  de  seize  moys ,  au  bout  duquel  temps 
se  rendi  par  faulte  de  ce  que  les  cordes  dont  ilz  tiroient 

l'eaue  leur  esloienl  faillies.  Et  en  esloit  capilaine  mes- 
sire  Olivier  de  Mauny,  qui  avoit  avecques  lui  six  vings 
hommes  d'armes  et  plus.  Et  tenoient  ledit  siège  les 
contes  de  Hontiton  et  de  Kent. 

Et  durans  les  choses  dessusdictes  plusieurs  Daul- 
phinois  et  Bourguignons  avoient  grant  confidence  les 
ungs  avecques  les  autres  depuis  le  traictié  de  la  paix , 
espérans  que  icelle  deust  estre  pardurable,  et  souvent 
s'assembloient  plusieurs  d'un  commun  accord  pour 
faire  guerre  aux  Anglois,  anciens  ennemis  du  royaume 
de  France.  Mais  la  roe  de  fortune  y  pourveut  par  telle 
manière  que  dedens  briefz  jours  ensuivans  furent  en 
plus  grande  tribulacion  et  hayne  l'un  contre  l'autre 
que  paravant  n'avoient  esté ,  comme  cy-après  sera 
déclairé. 

CHAPITRE  CCXIl. 

Comment  le  duc  Jehan  de  Bourgongne  fut  mors  et  occis  par  les  gens  du 
Daulphin  à  Monstereau  ou  Fault- Yonne. 

Or  est  vérité  que  quant  Charles ,  duc  de  Touraine, 
Daulphin,  eut  visité  les  duchez  de  Berry  et  de  Tours, 
se  tira,  à  tout  vingt  mille  combatans  ou  environ,  à 
Monstereau  où  Fault-Yonne,  et  tantost  après  sa  venue 
envoia  à  Troies  en  Champaigne  messire  Tanegui  du 
Chastel  et  autres  de  ses  gens  ,  à  tout  certaines  lectres 
signées  de  sa  main,  par  lesquelles  il  escripvoit  très 
affectueusement  en  mandant  au  duc  de  Bourgongne 
que  pour  conclurre  et  adviser  à  la  réparacion  du 
royaume,  et  aussi  pour  autres  grans  afaires  qui  gran- 
dement le  touchoient,  il  voulsist  aler  vers  lui  audit 

lieu  de  Monstereau.  Lequel  duc  oyant  ceste  requeste, 
différa  par  plusieurs  jours  de  y  aler,  et  contendoit  que 
ledit  Daulphin  venist  audit  lieu  de  Troves  vers  le  Rov 
son  père  et  la  Royne  sa  mère,  et  remonstra  plusieurs 
foiz  audit  Tanegui  que  plus  convenable  et  expédient 
seroit  qu'il  y  venist,  que  autrement,  afin  de  tenir  leur 
conseil  ensemble.  Et  sur  ce,  ledit  Taneguy  retourna 
vers  ledit  Daulphin  pour  lui  rendre  la  response  qu'il 
avoit  eue.  Mais  finablement  ledit  Daulphin  et  tous 
ceulx  de  son  conseil  prindrent  conclusion  ensemble 
de  demourer  à  Monstereau  et  non  aler  ailleurs.  Et  de 
rechef  icellui  Tanegui  retourna  à  Troies  devers  ledit 
duc  de  Bourgongne,  avec  lequel  il  traicta  tant  qu'il 
vint  à  Bray  sur  Seine,  et  de  là  furent  envoiez  plusieurs 
messages  de  l'une  partie  à  l'autre,  entre  lesquelz,  au 
derrenier,  le  Daulphin  y  envoia  Tévesque  de  Valence, 
qui  estoit  frère  à  l'évesque  de  Lengres,  lequel  de  Len- 
gres  estoit  avecques  le  duc  de  Bourgongne  et  ung  de 
ses  principaulx  conseillers ,  et  estoit  nommé  Charles 
de  Poictiers.  Et  quant  icellui  évesque  fut  venu  audit 
lieu  de  Bray,  il  parla  par  plusieurs  foiz  audit  duc  de 
Bourgongne  et  l'admonesta  bien  et  acertes,  qu'il  voul- 
sist aler  devers  ledit  Daulphin,  disant  qu'il  ne  feust  en 
nulle  double  ne  en  soupeçon  de  quelque  mauvaistié. 
Et  pareillement  en  parla  féablement  à  son  frère,  en  lui 
remonstrant  que  seurement  il  y  povoit  aler  et  feroit 
mal  de  faire  le  contraire.  Toutesfoiz  icellui  évesque 
pour  vray  ne  sçavoit  riens  de  ce  qui  advint,  et  traie- 
toit  en  bonne  foy  les  besongnes  dessusdictes.  Finable- 
ment, tant  par  les  remonstrances  dessusdictes,  comme 
sur  les  paroles  dudit  messire  Taneguy,  conclud  et  dis- 
posa avecques  son  conseil  d'aler  devers  le  Daulphin 

en  la  compaignie  d'icellui  ëvesque.  Et  se  parti  diidit 
lieu  de  Bray  sur  Seine,  le  dimenche  xi' jour  de  sep- 
tembre, Tan  mil  quatre  cens  dix-neuf,  en  sa  compai- 
gnie environ  cinq  cens  hommes  d'armes  et  deux  cens 
archers,  desquelz  estoient  capitaines,  messire  Charles 
de  Lens,  admirai  de  France,  et  Jaques  de  La  Lune, 
grant  maistre  des  arbalestriers.  Et  si  y  estoient  plu- 
sieurs seigneurs ,  c'estassavoir  Charles,  fils  ainsné  du 
duc  de  Bourbon ,  le  seigneur  de  Nouailles ,  frère  au 
conte  de  Foix,  le  seigneur  de  Saint-George,  messire 
Anthoine  de  Vergi,  le  seigneur  de  Jonvelle,  le  seigneur 
d'Ancre,  le  seigneur  de  Montagu,  messire  Guy  de  Pon- 
talier  et  plusieurs  autres.  Avecques  lescjuelz  ledit  duc 
chevaucha  assez  joieusement  jusques  assez  près   de 
Monstereau.  Et  estoit  environ  trois  heures  après  midi. 
Et  lors  vindrent  à  Tencontre  de  lui  trois  de  ses  gens , 
c'estassavoir  messire  Anthoine  de  Thoulongon,  Jehan 
Dermav  et  Saubretier,  et  plusieurs  autres,  lesquelz  lui 
dirent  qu'ilz  venoient  de  la  ville,  où  ilz  avoient  veu  sur 
le  pont,  au  lieu  où  ilz  se  dévoient  assembler,  plusieurs 
fortes  barrières  faicles  de  nouvel,  très  avantageuses 
pour  la  partie  du  Daulphin,  disans  qu'il  pensast  à  son 
fait,  et  que  se  il  se  y  boutoit,  il  seroit  du  tout  ou  danger 
dudit  Daulphin  et  de  ceulx  de  sa  partie.  Sur  lesquelles 
paroles,  ledit  duc,  tout  à  cheval,  assembla  son  conseil 
pour  savoir  que  sur  ce  il  estoit  bon  à  faire;  et  y  eut 
diverses  opinions.  Car  les  aucuns  doubtoient  moult 
ceste  journée,  actendu  les  nouvelles  et  rappors  que  de 
heure  à  autre  ilz  ooient.  Les  autres ,  qui  ne  pensoient 
que  bien ,  conseilloient  pour  mieulx  faire,  que  laisser 
qu'il  alast  devers  ledit  Daulphin,  et  disoient  c[u'ilz 
n'oseroienl  penser  que  ung  tel  prince,  iilz  du  roy  de 

France  et  successeur  de  la  couronne,  voulsist  faire 
autre  chose  que  toute  loyaullé.  Et  lors  ledit  duc,  voiant 
et  oyant  les  diverses  opinions  de  son  conseil ,  dist 
hault  et  cler  en  la  présence  de  eulx  tous,  qu'il  yroit  et 
actendroit  telle  adventure  qu'il  plairoit  à  Dieu  de  lui 
envoyer.  Disant  oultre,  que  pour  le  péril  de  sa  per- 
sonne ne  lui  seroit  jà  reprouché  que  la  paix  et  répara- 
cion  du  royaume  feust  jà  atargée,  et  que  bien  sçavoit 
que  se  il  failloit  de  y  aler,  et  par  aucune  adventure 
guerre  et  discencion  se  resmeust  entre  eulx,  la  charge 
et  deshonneur  en  retourneroit  sur  lui.  Et  adonc  s'en 
ala  descendre  dedens  le  chasteau  de  Monstereau-Fault- 
Yonne,  par  la  porte  vers  les  champs.  Lequel  chasteau 
lui  avoit  esté  délivré,  pour  le  loger,  par  les  gens  du 
Daulphin ,  afin  que  ledit  duc  de  Bourgongne  feust 
moins  en  soupeçon  qu'on  lui  voulsist  faire  aucune 
mauvaistié.  Et  fist  descendre  avecques  lui  tous  les 
grans  seigneurs,  et  deux  cens  hommes  d'armes  et  cent 
archers  pour  le  acompaigner.  Si  estoit  avecques  lui  la 
dame  de  Giac,  qui  paravant,  comme  dit  est,  avoit  esté 
par  plusieurs  foiz  devers  le  Daulphin  durant  les  traic- 
tiez  dessusdiz,  et  moult  induisoit  ledit  duc  de  y  aler, 
en  le  admonestant  qu'il  ne  feust  point  en  doubte  de 
nulle  trahison.  Lequel  duc,  comme  il  monstroit  sem- 
blant, aymoit  moult  et  créoit  de  plusieurs  choses  icelle 
dame,  et  l'avoit  baillé  en  garde  avec  une  partie  de  ses 
joiaulx  à  Phelippe  Jossequin,  comme  au  plus  féable 
de  ses  serviteurs.  Et  incontinent  après  qu'il  fut  des- 
cendu, ordonna  à  Jaques  de  la  Lune  qu'il  se  meist,  à 
tous  ses  gens  d'armes ,  à  l'entrée  de  la  porte  vers  la 
ville  pour  la  seureté  de  sa  personne  et  aussi  à  garder 
la  commocion.    Et  ce  pendant   messire  Tanegui  du 

Chastel  revint  devers  lui  et  lui  dist  que  le  Daulphin 
estoit  tout  prest  et  qu'il  actendoit  après  lui,  et  il  res- 
pondi  qu'il  s'en  aloit.  Et  adonc  appela  ceulx  qui  es- 
toieiit  commis  d'aler  avecques  lui,  et  défendi  que  nul 
n'y  alast  fors  ceulx  qui  à  ce  furent  ordonnez,  lesquelz 
estoient  diz,  dont  les  noms  s'ensuivent  :  c'estassavoir 
Charles  <le  Bourbon ,  le  seigneur  de  Nouailles ,  Jehan 
de  Fribourg,  le  seigneur  de  Saint-George ,  le  seigneur 
de  Montagu,  messire  Anthoine  deVergi,  le  seigneur 
d'Ancre,  messire  Gui  de  Pontalier,  messire  Charles  de 
Leus,  messire  Pierre  de  Giac,  et  ung  secrétaire  nommé 
maistre  Jehan  Sigmach.  Avec  lesquelz  le  dessusdit  duc 
ala  jusques  devant  la  première  barrière  du  pont.  Et 
de  rechef  vindrent  à  l'encontre  de  lui  les  gens  dudit 
Daulphin,  qui  renouvelèrent  les  promesses  et  seremens 
fais  et  jurez  paravant  entre  les  parties,  et  ce  fait  dirent  : 
a  Venez  devers  Monseigneur,  il  vous  actend  cy-devant 
sur  le  pont.  »  Après  lesquelles  paroles  se  retrahirent 
vers  ledit  Daulphin,  leur  seigneur.  Et  adonc  ledit  duc 
demanda  à  ses  conseillers  s'il  leur  sembloit  qu'il  peust 
aler  seurement  devers  le  Daulphin  sur  les  seuretez 
qu'il   sçavoit    estre  entre  eulx  deux.   Lesquelz,  aiant 
bonne  entencion,  lui  firent  response  que  seurement  il 
y  povoit  aler  actendu  lesdictes  promesses  faictes  par 
tant  de  notables  personnes  d'une  partie  et  d'autre,  et 
dirent  que  bien  oseroient  prendre  ladicte  adventure 
de  y  aler  avec  lui.  Sur  laquelle  response  se  mist  à 
chemin,  en  faisant  aler  devant  lui  une  partie  de  ses 
gens,  et  entra  en  la  première  barrière  où  il  trouva  les 
gens  du  Daulphin ,  qui  encores  lui  dirent  :  «  Venez 
devers  monseigneur  le  Daulphin ,  il  vous  actent.  »  Et 
il  respondi  :  «  Je  vois  devers  lui.  »  Et  adonc  passa  la 

seconde  barrière,  laquelle  fut  tantost  fermée  à  clef 
après  que  lui  et  ses  gens  furent  ens.  Et  en  marchant 
avant  encontra  messire  Tanegui  du  Chastel,  auquel 
par  grant  semblant  d'amour  il  férit  de  la  main  sur 
l'espaule,  en  disant  au  seigneur  de  Saint-George  et 
aux  autres  de  ses  gens  :  «  Veez  cy  en  qui  je  me  fie.  » 
Et  ainsi  passa  oultre  jusques  assez  près  dudit  Daul- 
phin, lequel  estoit  tout  armé,  l'espée  ceinte,  apuyé  sur 
une  barrière.  Devant  lequel,  pour  lui  faire  la  révé- 
rence se  mist  à  ung  genoil,  en  le  saluant  très  humble- 
ment.  A  quoy  le  Daulphin  respondit  aucunement, 
sans  lui  monstrer  quelque  semblant  d'amour,  et  en 
lui  reprouchant  qu'il  avoit  mal  tenu  sa  promesse  et 
point  n'avoit  fait  de  guerre  aux  Anglois,  ne  fait  vuider 
ses  gens  hors  des  garnisons,  ainsi  que  promis  Tavoit. 
Et  ce  pendant,  messire  Robert  de  Loire  le  print  par  le 
bras  et  lui  dist  :  «  Levez  vous ,  vous  n'estes  que  trop 
honnorable.  »  Et  ledit  duc,  qui  estoit  à  ung  genoil, 
comme  dit  est,  avoit  son  espée  ceinte,  laquelle  selon 
son  vouloir  estoit  trop  demourée  derrière  quant  il 
s'agenoilla,  si  y  mist  sa  main  pour  la  remetre  plus  de- 
vant à  son  aise.  Et  lors  ledit  messire  Robert  lui  dist  : 
«  Mectez  vous  main  à  l'espée  en  la  présence  de  mon- 
seigneur le  Daulphin  !  »  Entre  lesquelles  paroles  s'apro- 
cha  messire  Taneguy  du  Chastel,  et  en  disant  «  11  est 
temps  !  »  il  féry  ledit  duc  d'une  petite  hache  qu'il  te- 
noit  en  sa  main,  parmi  le  visaige,  si  rudement  qu'il 
chey  à  genoilz ,  et  lui  abaty  le  menton.  Et  quant  ledit 
duc  se  senti  féru,  il  mist  la  main  à  son  espée  pour  la 
tirer  et  se  cuida  lever  pour  se  défendre,  mais,  incon- 
tinent, tant  dudit  Tanegui  comme  d'aucuns  autres,  fut 
féru  plusieurs  cops  et  abatu  par  terre  comme  mort. 

Et  prestement  ung  nommé  Olivier  Layet,  àr  l'aide  de 
Pierre  Frastier,  lui  bouta  une  espée  pardessoubz  son 
haubergon  tout  dedens  le  ventre.  Et  ainsi  que  ce  se 
faisoit,  le  seigneur  de  Nouailles,  ce  voiant,  tira  son 
espée  pour  cuider  défendre  ledit  duc,  mais  le  viconte 
de  INarbonne  tenoit  une  dague  en  sa  main,  dont  il  le 
cuida  férir,  et  ledit  de  Nouailles  se  îança  vigoreuse- 
ment  audit  viconte  et  lui  arracha  sa  dague  des  poins, 
et  en  ce  faisant  fut  féru  d'une  hache  par  derrière  si 
efforcément,  qu'en  brief  temps  après  il  mourut.  Et  pen- 
dant que  ce  se  faisoit,  le  dessusdit  Daulphin,  qui  estoit 
apuyé  sur  la  barrière  dessusdicte,  voiant  ceste  mer- 
veille, se  tira  arrière  d'icelle  comme  tout  effraie,  et 
incontinent,  par  Jehan  Louvet,  président  de  Prou- 
vence,  et  autres  ses  conseillers,  fut  remené  en  son  hos- 
tel.  Et  d'autre  part,  Jehan  de  Fribourg  tira  son  espée, 
mais  tantost  lui  fist-on  perdre  par  force  de  cops.  Fina- 
blement  tous  les  dix,  avec  le  secrétaire,  qui  estoient 
alez  avecques  ledit  duc,    furent  prins  sans    délay, 
excepté  le  seigneur  de  Nouailles,  qui  demoura  mort  sur 
la  place ,  ainsi  comme  dit  est ,  et  le  seigneur  de  Mon- 
tagu,  qui  se  saulva  par  dessus  la  barrière,  vers  le  chas- 
tel.  Et  le  seigneur  d'Ancre  fut  navré  en  la  main  d'une 
taillade.  Lequel  seigneur  de  Montagu,  quant  il  fut  hors 
ladicte  barrière,  cria  moult  fort,  à  l'arme  !  Et  adonc, 
messire  Anthoine  de  Thoulongon,  messire  Simon  Os- 
telmier,  Sambretier  et  Jehan  Dernay,   avec  aucuns, 
s'approuchèrent  de  ladicte  barrière  et  commencèrent 
à  lancer  de  leurs  espées  à  ceulx  de  dedens,  et  fut  ledit 
messire  Simon  navré  en  la  teste.  Car  ceulx  de  la  ville 
et  desdictes  barrières  s'esforcoient  de   toas  costez  à 
lirer  d'arbalestes  sur  les  dessus Jiz.  Pour  quoy,  comme 

non  puissans  entrer  en  ladicte  barrière ,  se  retirèrent 
dedens  ledit  chastel. 

Ainsi  et  par  ceste  manière  fut  là  soudainement  et 
cruellement  le  duc  Jehan  de  Bourgongne  mis  à  mort, 
sur  la  seureté  du  duc  de  Touraine,  Daulphin  de  Vienne, 
et  de  ceulx  de  son  conseil.  Laquelle  besongne  tant 
seulement  à  oyr  recorder  est  moult  piteuse  et  lamen- 
table. Si  furent  les  principaulx  faisans  cel  homicide  : 
Jehan  Louvet,  président  de  Prouvence ,  le  viconte  de 
Narbonne,  messire  Guillaume  Batiller,  messire  Taime- 
gui  du  Chastel,  messire  François  deCrimaille,  mes- 
sire Robert  de  Loire,  Pierre  Fralier,  Olivier  Layet, 
messire  Poncon  de  Nemach,  séneschal  d'Auvergne,  et 
aucuns  autres,  lesquelz,  grant  espace  de  temps  para- 
vant,  avoient  conclud,  juré  et  promis  l'un  avecques 
Tautre,  de  mener  à  fin  ceste  besongne  ;  comme  ilz  firent. 
Et  mesmement  j  dès  la  première  assemblée  qui  fut  faicte 
entre  iceulx  princes  auprès  de  Poule  le  Fort  quant  la 
paix  fut  faicte  entre  eulx,  comme  je  fus  informé,  eurent 
voulenté  et  entencion  de  l'achever,  mais  lors  fut  dé- 
laissé, pour  ce  que  ledit  duc  de  Bourgongne  avoit  lors 
trop  grant  puissance  de  gens  d'armes  en  sa  compai- 
gnie,  et  aussi  que  lesdictes  parties  estoient  près  l'un 
de  l'autre  en  pleins  champs,  par  quoy  il  eust  convenu 
qu'il  y  eust  eu  trop  grant  meschef  entre  iceulx. 

En  après,  le  seigneur  de  Jonvelle  et  les  autres  qui 
estoient  dedens  le  chasteau  de  Monstereau  et  auxquelz 
ledit  de  Bourgongne  l'avoit  baillé  en  garde  à  son  dé- 
partement, furent  moult  esmerveillez  et  non  point 
sans  cause,  quant  ilz  sceurent  et  virent  les  manières 
qu'on  tenoit  contre  eulx,  tant  pour  la  personne  de 
leur  seigneur  et  prince,  dont  encores  ne  sçavoient 

point  la  pure  vérité  de  son  estât,  comme  pour  les 
autres  seigneurs  qui  estoient  avecques  lui,  et  aussi 
pour  eulx  mesmes,  qui  estoient  là  sans  avoir  quelque 
provision  de  vivres  ne  habillemens  de  guerre ,  si  non 
ce  qu'ilz  avoient  apporté,  qui  n'estoit  pas  grant  chose. 
Car,  paravant  la  venue,  on  avoit  osté  toute  l'artillerie 
et  les  vivres  dudit  cbastel.  Si  eurent  sur  ce  plusieurs 
ymaginacions  pour  sçavoir  s'ilz  se  départiroient  ou 
non.  Mais  en  la  fin  conclurent  l'un  avecques  l'autre 
de  y  demourer,  jusques  à  tant  qu'ilz  orroient  plus  vé- 
ritables nouvelles  de  leurdit  seigneur  que  encores 
n'àvoient  oyes.  Et  combien  que  ledit  seigneur  de  Jon- 
velle  et  le  seigneur  de  Montagu  priassent  moult  de 
foiz  aux  gens  dudit  duc  qui  estoient  venus  avecques 
lui,  qu*ilz  voulsissent  demourer  avecques  eulx  en  icel- 
lui  cbastel,  iiéantmoins  n'en  volrent  riens  faire,  ains 
s'en  départirent  hastivement  sans  tenir  ordonnance,  et 
chevauchèrent  au  plus  tost  qu'ilz  peurent  devers  Bray 
sur  Seine,  dont  le  matin  s'estoient  partis.  Mais  les  gens 
du  Daulphin,  à  grant  puissance  les  poursuivirent  très 
asprement,  et  en  occirent,  prindrent  et  destroussèrent 
grant  partie,  sans  y  trouver  aucune  défense.  Et  lesdiz 
seigneurs  de  Jonvelle  et  de  Montagu  demourèrent, 
comme  dit  est,  dedens  le  chastel,  et  avecques  eulx 
messire  Robert  de  Marigny,  messire  Phelippe  de  Cor- 
voies,  messire  Jehan  Murât,  le  seigneur  de  Rosmiach, 
Jehan  d'Ormay,  Jehan  du  Mesnil ,  Sainbretier,  Phe- 
lippe de  Montant ,  Regnauît  de  Cheuly,  Guillaume  de 
Bière,  la  dame  de  Giac  et  se^'  femmes,  Phelippe  Josse- 
quin,  et  plusieurs  pages  et  varlets  de  la  famille  du  duc 
de  Bourgongne. 

CHAPITRE  CGXIIL 

Comment  le  Daulphin  et  son  conseil  se  contindrent  après  la  mort  du  duc 
de  Bourgongne.  Et  de  la  reddicion  du  cliast*au  de  Monstereau. 

Après  ce  que  le  dessusdit  duc  de  Bourgongne  fut 
mis  à  mort  comme  dit  est,  il  fut  tantost,  par  les  gens 
dudit  Daulphin,  devestu  de  sa  robe,  de  son  hauber- 
gon  et  de  ses  joiaulx  et  des  autres  choses,  excepté  son 
pourpoint  et  ses  houseaulx,  et  demoura  sur  la  place 
jusques  à  myenuit  qu'on  le  porta  sur  une  table  dedens 
ung  moulin  assez  près  du  pont.  Et  lendemain  au  ma- 
tin fut  mis  en  terre  en  T église  Nostre-Dame  devant 
Tautel  Saint-Loys,  à  tout  sondit  pourpoint  et  ses  hou- 
seaulx,  sa  barrète  tirée  sur  son  visage.  Et  lui  fist-on 
prestement  dire  douze  messes. 

Si  estoient  à  ceste  heure  avec  ledit  Daulphin  plu- 
sieurs notables  hommes  qui  riens  ne  sçavoient  du  se- 
cret de  ceste  matière,  et  en  y  eut  d'aucuns  à  qui  il  en 
despleut  grandement,  considérans  les  tribulacions , 
reproches  et  meschefz  qui  en  pourroient  sourdre  ou 
temps  avenir,  tant  ou  royaume  de  France  comme  à  la 
personne  de  leur  seigneur  et  maistre,  le  duc  de  Tou- 
raine,  Daulphin.  Entre  lesquelz  y  estoient  Jehan  de 
Harecourt,  conte  d'Aumarle,  et  le  seigneur  de  Barba- 
san.  Auquel  Barbasan  fut  moult  désagréable,  et  tant 
que  par  plusieurs  foiz  reproucha  à  ceulx  qui  avoient 
machiné  le  cas  dessusdit,  en  disant  qu'ilz  avoient  des- 
truit  leurdit  maistre  de  honneur  et  de  chevance,  et  dist 
oultre  que  mieulx  aymeroit  avoir  esté  mort  que  d'avoir 
esté  à  celle  journée,  combien  qu'il  en  feust  innocent. 

Toulesfoiz,  le  Daulphin  retourné  en  son  bostel  après 
cest  homicide  fait,  fut  ordonné  par  ceulx  de  son  con- 
seil, que  deux  cens  hommes  d'armes  yroient  devant 
ladicïe  fortresse  pour  faire  rendre  ceulx  qui  estoient 
dedens.  Auxquelz  là  venus,  Feutrée  fut  défend  j,  et 
pour  tant  les  dessusdiz  se  retrahirent  une  partie  en  la 
tour  du  pont  et  l'autre  en  une  tour  vers  les  faulx- 
bourgs,  et  là  deniourèrent  celle  nuit.  Et  ceulx  nui 
estoient  en  ladicte  fortresse  se  murèrent  la  porte  vers 
la  ville  et  n'eurent  autres  nouvelles  jusques  au  lende- 
main matin,  qu'on  leur  commença  très  fort  à  gecter 
canons  contre  ladicte  porte.  Et  assez  tost  après  alèrent 
quatre  à  cinq  cens  clievaliers ,  de  par  le  Daulphin, 
parler  à  iceulx  et  leur  signifier  qu'ilz  rendissent  ladicte 
fortresse,  et  se  ce  ne  faisoient,  on  les  feroit  assaillir,  et 
leur  feroit-on  coper  les  testes  se  ilz  estoient  prins  à 
force.  Auxquelz  fut  respondu  par  les  dessusdiz  de 
Jonvelle  et  de  Montagu,  que  le  duc  de  Bourgongne, 
leur  seigneur,  auquel  le  Daulphin  Tavoit  délivré,  le 
leur  avoit  baillé  en  garde  et  qu'ilz  ne  le  rendroient 
point  s' ilz  n'avoient  de  lui  certaines  enseignes.  Pour 
quoy  les  dessusdiz,  ce  oyans,  retournèrent  en  la  ville, 
et  tantost  après  râlèrent  devant  ladicte  fortresse  et  y 
menèrent  messire  Anthoine  de  Vergi,  lequel  appella 
les  seigneurs  dessusdiz,  et  ilz  lui  respondirent  en  lui 
demandant  comment  il  lui  estoit,  et  sans  à  ce  faire 
response,  il  leur  dist  :  «  Frères,  monseigneur  le  Daul- 
phin me  fait  dire  que  vous  lui  rendez  ceste  place,  et 
que  se  ce  ne  faictes  et  il  vous  prent  de  force,  il  vous 
fera  trencher  les  testes,  et  se  vous  lui  voulez  rendre  et 
tenir  son  parti,  il  vous  fera  des  biens  et  vous  départira 
des  offices  de  ce  royaume  très  largement.  »  Après  les- 

quelles  paroles  demandèrent  audit  messire  Anthoine 
se  il  sçavoit  nouvelles  du  duc  de  Bourgongne.  A  quoy 
il  ne  respondi  mot,  et  seigna  de  son  doit  contre  terre, 
et  après  leur  dist  :  «  Je  vous  conseille  que  vous  rendez 
la  fortresse  à  ^monseigneur  le  Daulphin.  »  Et  lors  res- 
pondirent comme  devant,  en  disant  ainsi  :  «  Sans  avoir 
autres  nouvelles  de  monseigneur  le  duc  qui  la  nous  a 
baillée  en  garde,  nous  ne  la  rendrons  point.  »  Et 
adonc  les  chevaliers  du  Daulpliin  leur  dirent  :  «  Mec- 
tez  par  escript  tel  traictié  que  vous  vouldrez  avoir,  et 
on  vous  fera  response.  »  Adonc  se  retrahirent  lesdictes 
parties,  et  firent  les  dessusdiz  mectre  par  escript  ce 
qui  leur  pleut,  et  l'envoièrent  vers  le  Daulphin. 

Premièrement  requirent  à  mectre  la  fortresse  en  la 
main  du  duc  de  Bourgongne,  leur  seigneur,  qui  leur 
avoit  baillé  en  garde ,  ou  au  moins  avoir  descharge 
de  lui,  signée  de  sa  main. 

Item ,  que  tous  les  prisonniers  que  le  Daulphin 
avoit  devers  lui,  qui  furent  prins  avec  ledit  duc,  il  les 
rendeist  quictes  et  sans  paier  finances. 

Itern^  que  tous  les  hommes  et  femmes,  de  quelque 
estât  qu'ilz  feussent,  estans  dedens  ladicte  fortresse, 
avecques  tous  les  biens  qui  de  leur  partie  y  avoient 
esté  apportez,  s'en  peussent  aler  franchement  où  bon 
leur  sembleront. 

Item^  qu'ilz  eussent  délay  de  quinze  jours  à  demou- 
rer  dedens  ledit  chastel,  tant  que  leurs  chevaulx  feus- 
sent venus. 

Item ,  qu'ilz  eussent  sauf-conduit  pour  deux  cens 
hommes  d'armes  qui  les  venroient  quérir  pour  les 
conduire  où  bon  leur  sembleroit,  et  que  ledit  sauf- 
conduit  duràst  quinze  jours. 

Après  lesquelz  articles  visitez  par  ledit  Daulphin  et 
son  conseil,  furent  renvoiez  devant  la  fortresse  pour 
faire  response,  les  chevaliers  dessusdiz,  qui  paravant  y 
avoient  esté.  Lesquelz  dirent  à  ceulx  de  dedens,  que, 
quant  à  la  personne  du  duc  de  Bourgongne,  elle  ne 
leur  soit  plus  demandée,  car  on  ne  la  peut  avoir,  et 
quant  aux  prisonniers  qui  ont  esté  prins  avecques  lui, 
ilz  sont  bien  à  monseigneur  le  Daulphin  ;  et  leur  dé- 
partira des  biens  et  offices  de  ce  royaume  ;  et  n'en  soit 
requis  plus  avant.  Quant  aux  biens  qui  sont  dedens  la 
fortresse  appartenans  au  duc  de  Bourgongne ,  ilz  de- 
meurent en  la  main  de  monseigneur  le  Daulphin,  et 
les  fera  recevoir  par  inventaire,  en  baillant  descharge 
à  ceulx  qui  les  ont  en  garde,  et  les  autres  qui  sont 
léans,  emporteront  tous  leurs  biens,  lesquelz  ilz  y  ont 
apportez.  Quant  aux  quinze  jours  que  demandez  de 
délay,  riens  ne  s'en  fera,  mais  on  vous  fera  conduire 
jusques  à  Bray  sur  Seine.  Quant  au  sauf-conduit  de 
deux  cens  hommes  d'armes,  il  n'est  nul  besoing  de  les 
avoir  puisque  vous  aurez  conducteurs. 

Toutesfoiz  après  plusieurs  paroles,  les  dessusdiz  che- 
valiers de  Jonvelle  et  de  Montagu,  pour  eulx  et  pour 
leurs  gens,  firent  traictié  avec  ledit  Daulphin,  par  ainsi 
qu'ilz  s'en  yroient  saufz  leurs  corps  et  leurs  biens,  en 
rendant  ladicte  fortresse;  et  ainsi  furent  i^ceuz.  Et  tous 
les  biens  qui  estoient  audit  duc  de  Bourgongne  demou- 
rèrent  léans.  Et  avec  ce  demoura  devers  le  Daulphin 
la  dame  de  Giac,  laquelle,  comme  il  fut  commune 
renommée ,  fut  consentant  dudit  homicide.  Et  pareil- 
lement y  demoura  Phelippe  Jossequin ,  et  ne  osa  re- 
tourner devant  la  duchesse  de  Bourgongne,  ne  devant 
son  filz  le  conte  de  Charrolois,  pour  tant  qu'il  n'estoit 

point  bien  en  leur  grâce.  Lequel  Phelippe  Jossequin 
estoit  natif  de  Dijon,  filz  de  l'armurier  de  feu  le  duc 
Phelippe  de  Bourgongne,  et  par  long  temps  avoit  esté 
moult  féable  et  aymépar  dessus  tous  du  dessusdit  duc 
de  Bourgongne,  c'estassavoir  de  ses  serviteurs  et  mes- 
gnées,  et  lui  faisoit  porter  son  seel  de  secret  et  signer 
lectres  de  sa  main  comme  se  ledit  duc  les  eust  signées, 
et  y  avoit  peu  de  différence  du  signe  que  contrefai- 
soit  ledit  Phelippe  Jossequin  à  l'encontre  de  ceilui 
que  faisoit  ledit  duc  de  sa  propre  main.  Pour  les- 
quelles besongnes  et  grandes  auctoritez  il  fut  par  plu- 
sieurs foiz  moult  hay  de  plusieurs  seigneurs  repairans 
à  la  court  d'icellui  prince.  Mais  néantmoins,  lui  estant 
en  Testât  dessusdit,  il  acquist  de  grans  chevances,  et  fist 
faire  une  moult  noble  maison  dedens  la  ville  de  Di- 
gon.  Lesquelles  chevances,  à  son  département,  il  dé- 
laissa en  plusieurs  lieux,  c'estassavoir  en  Bourgongne, 
en  Flandres  et  ailleurs,  lesquelles  furent  prinses  comme 
choses  confisquées,  des  officiers  du  conte  de  Charro- 
lois, et  les  donna  à  aucuns  de  ses  serviteurs.  Et  le  des- 
susdit Phelippe  s'en  ala,  ainsi  comme  dit  est,  desnué 
de  tous  biens. 

Item,  le  lundi  xii^  jour  de  septembre,  après  ce  que 
le  duc  deTouraine,  Daulphin,  eut  tenu  dedens  la  ville 
de  Monstereau  grant  conseil  sur  ses  afaires ,  afin  qu'il 
ne  feust  noté  d'avoir  rompue  la  paix  et  aussi  qu'on  ne 
le  tenist  pour  parjure,  fist  escripre  plusieurs  lectres, 
lesquelles  il  envoia  à  Paris,  Reims,  Chaalons  et  autres 
bonnes  villes  du  royaume.  Desquelles  la  copie  de  celles 
qui  furent  portées  à  Paris,  s'ensuit. 

Copie  des  lectres  envoiées  par  le  Daulphin  en  plusieurs  bonnes  villes  du 
royaume,  après  la  mort  du  duc  Jehan  de  Bourgongne  *. 

a  Très  chers  et  bien  amez.  Nous  tenons  que  assez 
avez  congnoissance  comment  naguères  nous  conve- 
nismes  avecques  le  duc  de  Bourgongne  au  lieu  de 
Poiily,  après  ce  que  nous  lui  eusmes  accordé  toutes  les 
choses  qu'il  nous  requist,  en  faveur  du  bien  de  paix  et 
pour  eschever  la  perdicion  de  la  seigneurie  de  monsei- 
gneur et  de  nous,  et  que  entre  les  autres  choses  il  nous 
promist  par  sa  foy  et  serement  de  son  corps  dedens 
ung  mois  faires  guère  aux  Anglois,  anciens  ennemis 
de  monseigneur  le  roy  et  de  nous.  Et  en  ce  faisant  il 
eust  esté  accordé  par  entre  nous  deux,  de  ensemble 
convenir  de  rechef  à  besongner  et  pourveoir  aux  be- 
songnes  de  ce  royaume  et  contre  les  dessusdiz  enne- 
mis. Pour  laquelle  cause  nous  venismes  en  ceste  ville 
de  Monstereau  et  en  icelle  actendismes  dix-huit  jours 
la  venue  du  duc  de  Bourgongne,  auquel  feismes  bail- 
ler le  chastel  d'icelle,  en  nous  deslogant  d'icellui.  Et 
après  ce  que  nous  convenismes  avecques  lui  en  la  ma- 
nière qu'il  le  demanda,  nous  lui  remonstrasmes  amia- 
blement  comment  non  obstant  ladicte  paix  et  sesdictes 
promesses  il  ne  faisoit  ne  avoit  fait  ausdiz  Anglois  en- 
nemis aucune  guerre,  et  avec  ce  n'avoit  fait  yssir  les 
garnisons  qu'il  tenoit,  comme  il  avoit  esté  traicté  et 
promis  par  ledit  de  Bourgongne,  lesquelles  choses 

1 .  Notre  manuscrit  fait  de  cette  pièce  son  chapitre  ccviii,  tandis 
que  dans  les  imprimés,  que  nous  suivons  pour  Tordre  des  chapi- 
tres, elle  est  comprise  dans  le  chapitre  rcxiii. 


nous  lui  requérions.  Lequel  de  Bourgongne  nous  res- 
pondi  aucunes  foies  paroles ,  et  tira  son  espée  à  nous 
envayr  et  vilener  en  nostre  personne,  laquelle,  comme 
nous  avons  après  sceu,  il  contendoit  à  prendre  et 
mectre  en  sa  subjection.  De  laquelle  chose  par  la  di- 
vine pitié  et  par  la  bonne  ayde  de  noz  loyaulx  servi- 
teurs nous  avons  esté  préservé,  et,  il,  par  sa  folie  mou- 
rut en  la  place.  Les  choses  dessusdictes  nous  vous 
signifions  comme  à  ceulx  qui  en  auront  grant  joye, 
comme  nous  sommes  certains,  qu'en  telle  manière  de 
tel  péril  nous  avons  esté  préservez.  Et  vous  prions  et 
néantmoins  vous  mandons  sur  toute  la  bonne  loiaulté 
que  tousjours  avez  eu  à  mondit  seigneur  et  à  nous, 
que  pour  quelque  chose  qui  adviengne,  vous  ne  laissez 
que  vous  ne  faciez  bonne  résistence  ausdiz  ennemis 
de  monseigneur  et  de  nous ,  et  vous  préparez  à  faire 
toute  guerre ,  et  soiez  certains  que  nous  vous  secour- 
rons, aiderons  et  conforterons  avec  toute  nostre  puis- 
sance, laquelle,  par  la  grâce  de  Dieu,  est  bonne  et 
grande.  Et  voulons  que  toutes  choses  advenues  soient 
pardonnées,  et  que  pour  icelles  à  nul  soit  fait  dommage 
ou  desplaisance  ;  mais  l'abolicion  faicte  par  mondit- 
seigneur  nous  garderons  de  point  en  point  et  ladicte 
paix,  et  ce  vous  promectons  en  bonne  foy  et  en  pa- 
role de  filz  de  Roy.  Et  sur  ce  envolons  noz  lectres 
patentes  aux  prévostz  des  marchans,  bourgois  et  esche- 
vins  de  Paris,  à  icelles  signifier  à  vous  et  aux  autres , 
et  publier  où  il  appartiendra ,  et  de  ce  donrons  telle 
seureté  comme  on  vouldra.  Et  entretendrons  aux  en- 
fans  du  duc  de  Bourgongne,  à  ses  serviteurs  et  tous  au- 
tres qui  ont  tenu  son  parti,  paix  contre  elle  fut  concor- 
dée  et  publiée,  sans  icelle  enfraindre  en  aucune  chose, 

désiraiis    leiiir   tous  les    subjelz    de    niondilseigneur 
et  les  nostres  à  résister  par  bonne  paix  ausdiz  enne- 
mis. Et  à  ce  est  mon  entencion  de  nous  (sic)  y  em- 
pWier  en  nostre  propre  personne.  Et  voulons  que  les 
:hf>5es  dessusdictes  faciez  publier  es  villes  et  places 
otour  de  voz  marches,  et  que  semblablement  icelles 
iioses  vous  asseurez  de  par  nous.  Cliers  et  bien  amez, 
dostreseigneur  vous  ait  en  sa  sainte  garde.  Escript  à 
Monslereau-oii-fault- Yonne,  le  xi®  jour  de  septembre.  » 
r.t  au  dos  estoit  escript  :  «  A  noz  chers  et  bien  aymez, 
^es  Ijourgois  et  clergié,  manans  et  habitans  de  Paris.  » 
Auxquelles  lectres,  par  espécial  aux  villes  qui  te- 
noient  le  parti  du  Roy  et  du  duc  de  Bourgongne,  ne 
fîit  par  eulx  rendue  aucune  response.  Et  pareillement 
messire  Clugnet  de  Brabant,  qui  se  tenoità  Vitry,  es- 
cripvi  à  plusieurs  bonnes  villes  pour  les  actraire  de  la 
partie  du  Daulphin.  Mais  quant  il  vit  qu'ilz  ne  lui  res- 
pondirent  point  à  son  plaisir,  il  leur  commença  à  faire 
très  forte  guerre. 


CHAPITRE  CCXIV. 

Comment  le  seigneur  de  Montagu  escripvi  à  plusieurs  bonnes  villes  de 
France  ;  Et  des  Parisiens  qui  refirent  serement  nouvel  après  la  mort 
dudit  duc  de  Bourgongne. 


Item,  le  seigneur  de  Montagu,  après  ce  qu'il  fut  re- 
tourné de  Monstereau  à  Bray  sur  Seine,  le  plus  tost 
qu'il  peust  fist  escripre  plusieurs  lectres  contenans  Foc- 
cision  faicte  par  le  duc  de  Touraine  Daulphin  et  son 
conseil,  en  la  personne  de  son  seigneur  le  duc  de  Bour- 
gongne ,  lesquelles  lectres  il  envoia  à  Troies,  à  Reims 


[1419]  D'ENGUERRAN  DE  MONSTRELET.  353 

et  à  Chaalons  et  autres  bonnes  villes  tenans  le  parti  du 
Roy  et  dudit  duc  de  Bourgongne.  Esquelles  lectres 
aussi  leur  prévient  moult  humblement  qu'ils  fussent 
bien  sur  leurs  gardes  et  que  point  n'obtempérassent 
aux  paroles  et  mençonges  de  ceiilx  tenans  le  parti  du 
Daulphin,  disant  par  ses  lectres,  que  bien  estoit  leur 
desloiaulté  descouverte ,  mais  se  entretenissent  bien 
tousjours  en  leur  bon  propos  de  la  partie  du  Roy  et  du 
conte  de  Charrolois,  successeur  du  duc  de  Bourgongne, 
par  lequel  ilz  auroient  bon  et  brief  aide,  au  plaisir  de 
Dieu.  Lesquelles  lectres  es  bonnes  villes  dessusdictes 
furent  bénignement  receues ,  en  remerciant  moult  de 
foiz  ledit  seigneur  de  Montagu  par  son  message,  disans 
que  moult  estoient  dolens  de  l'aventure  dessusdicte. 
Et  quant,  le  xiii®  jour  de  septembre,  vint  à  la  con- 
gnoissance  des  Parisiens  que  le  duc  de  Bourgongne 
estoit  ainsi  mort,  ilz  furent  moult  dolens  et  confus, 
tant  que  plus  ne  povoient.  Et  pour  tant,  lendemain, 
au  plus  matin  qu'ilz  porent,  s'assemblèrent  le  conte  de 
Saint-Pol,  lieutenant  du  Roy  à  Paris,  le  chancelier  de 
France,  les  prévostz  de  Paris  et  des  marchans,  et  géné- 
ralement tous  les  conseillers  et  officiers  du  Roy,  et 
avecques  eulx  grant  quantité  des  nobles  et  bourgois 
de  la  ville  et  grant  multitude  de  peuple.  Lesquelz, 
après  ce  qu'on  eut  fait  remonstrer  la  mort  du  duc  de 
Bourgongne  et  Testât  comment  icelle  avoit  esté  faicte, 
firent  serement  audit  conte  de  Saint-Pol  de  le  servir 
et  obéir  et  d'estre  avecques  lui,  et  entendre  de  toute 
leur  puissance  à  la  garde  et  défense  de  ladicte  ville  de 
Paris  et  des  habitans,  et  généralement  à  la  conserva - 
cion  de  tout  le  royaume;  de  résister  do  corps  et  de 
biens  à  la  damnapble  entencion  et  elTorcement  des 

criminelz  sédicieux  et  rompeurs  de  paix  et  union  de 
ce  royaume,  et  de  poursuire  de  tout  leur  povoir  la 
vengence  et  réparacion  des  conspirateurs  coulpables 
et  consentans  de  la  mort  et  homicide  du  duc  de  Bour- 
gongne,  de  noncer  et  accuser  devers  justice  tous  ceulx 
portans  faveur  ausdiz  conspirateurs.  Promirent  aussi 
de  non  rendre  la  ville  de  Paris,  ne  faire  quelque  traic- 
tié  à  part,  sans  le  sçeu  l'un  de  l'autre.  Et  semblable- 
ment  leur  fist  serement  ledit  conte  de  Saint-Pol.  Des- 
quelz  seremens  dessusdiz  leur  furent  faictes  lectres 
scellées  de  leurs  seaulx ,  lesquelles  furent  envoiées  à 
Senlis  et  es  autres  villes  tenans  ce  parti ,  afin  de  les 
induire  à  faire  pareil  serement  à  leurs  gouverneurs. 

Après  lesquelles  besongnes  acomplies ,  furent  prins 
dedens  la  ville  de  Paris  et  mis  prisonniers  plusieurs 
hommes  et  aussi  aucunes  femmes  tenans,  ou  qui 
avoient  tenu  la  partie  du  duc  de  Touraine  Daulphin, 
tant  de  ceulx  qui  estoient  retournez  depuis  la  paix, 
comme  autres,  sur  lesquelz  on  avoit  suspicion,  et  tan- 
tost  après  en  y  eut  aucuns  exécutez  par  justice. 

CHAPITRE  GCXV. 

Comment  ceulx  qui  avoient  esté  prins  en  la  compaignie  du  duc  Jehan 
de  Bourgongne  furent  délivrés.  Et  autres  matières. 

En  ces  propres  jours,  après  que  ledit  Daulphin  eut 
constitué  messire  Pierre  de  Guitry  capitaine  de  Mon- 
stereau-où-fault-Yonne ,  lequel  'de  Guitry  avoit  esté 
présent  quant  le  duc  de  Bourgongne  fut  mis  à  mort , 
se  fut  departy  de  là  à  tout  ses  gens,  il  envoia  tous  les- 
diz  prisonniers  avec  la  dame  de  Giach  et  Phelippe 

Jossequin  à  Bourges  en  Berry.  Desquelz  prisonniers 
firent  serement  audit  Daulphin  de  le  servir ,  Charles 
de  Bourbon  dessusnommé,  et  messire  Pierre  de  Giach. 
Et  quant  aux  autres,  jà  soit  que  par  plusieurs  foiz 
feussent  requis  d'icellui  Daulphin  et  de  ceulx  de  son 
conseil  qu'ilz  voulsissent  demourer  avecques  lui  et 
faire  ledit  serement,  et  que  grans  biens  et  honneure 
leur  feussent  ofFers  à  estre  fais,  néantmoins  onques  ne 
se  y  vouldrent  consentir,  ains  firent  response  à  toutes 
leursdictes  requestes,  que  mieux  amoient  mourir  en 
prison  ou  autrement  si  comme  il  plairoit  au  Daul- 
phin, que  de  faire  chose  qui  à  eulx  et  à  leurs  succes- 
seurs peust  estre  reprouche  en  mal.  Et  pour  tant, 
voiant  leur  voulenté  et  que  autre  chose  on  n'en  por- 
roit  avoir ,  furent  tous  mis  à  délivrance ,  moiennant 
certaine  grant  somme  de  pécune  qu'ilz  paièrent  pour 
leur  raençon,  excepté  ledit  messire  Charles  de  Lens 
qu'ilz  firent  mourir,  et  ne  retourna  pas. 

En  oultre,  le  dessusdit  Daulphin  venu  à  Bourges, 
comme  dit  est,  manda  gens  d'armes  de  toutes  parts  à 
venir  devers  lui.  A  tout  lesquelz  ala  en  Anjou,  et  eut 
parlement  avec  son  serourge  le  duc  de  Bretaigne.  Le- 
quel consenti  que  une  partie  des  nobles  hommes  de 
son  pays  serveissent  le  Daulphin.  Et  avecques  ce  lui 
vint  grant  aide  des  Escossois,  qu'il  envoya  et  fist  con- 
duire par  ses  gens  sur  la  rivière  de  Loire.  Et  de  là  ala 
à  Poictiers,  puis  en  Auvergne  et  en  Languedoc  ,  par 
tout  assembler  gens  de  guerre  et  faire  à  iceulx  aliance, 
en  entencion  de  résister  contre  tous  ceulx  qui  nuire 
ou  grever  le  vouldroient.  Et  par  toutes  les  bonnes 
villes  tenans  son  party,  faisoit  prononcer  (|ue  ce  qu'il 
avoit  fait  contre  le  duc  de  Bourgongne,  avoit  esté  sur 

bonne  et  juste  entencion  et  querelle ,  en  remonstrant 
plusieurs  tiltres  qui  à  ce  feire  l'avoient  meu ,  pour  sa 
justificacion.  Lesquelz  seroient  trop  longs  à  déclairer. 
Et  cependant  le  roy  de  France ,  la  Royne  et  ceulx 
de  leur  conseil,  qui  avoient  sceu  les  nouvelles  de  toutes 
les  matières  dessusdictes,  en  estoient  très  desplaisans. 
Et  afin  de  y  pourveoir,  furent  envoiez  des  mandemens 
roy  aulx  en  diverses  parties  du  royaume  de  France  où 
le  Roy  dessusdit  estoit  obéy,  contenans  la  mort  du 
dessusdit  duc  de  Bourgongne  et  la  desloyaulté  des 
facteurs,  mandant  et  commandant,  et  aussi  défendant 
aux  gouverneurs  et  officiers  d'icelles ,  sur  quanque  ilz 
pourroient  meiïaire,  que  au  Daulphin  ne  à  ceulx  tenans 
son  parti,  ilz  ne  baillassent  conseil ,  confort,  ne  aide 
ne  faveur,  mais  se  préparassent  en  toute  diligence  de 
y  résister,  et  à  faire  et  poursuivir  le  restablissement  et 
réparacion  du  royaume,  et  ilz  auroient  brief  leur  aide. 


CHAPITRE  CGXVI. 

Comment  le  conte  Phelippe  de  Charrolois  sçeut  la  mort  de  son  père,  et 

les  trêves  qu'il  print  aux  Anglois. 

Or  est  vérité  que  Phelippe,  conte  de  Charrolois , 
seul  filz  et  héritier  du  duc  Jehan  de  Bourgongne,  estant 
à  Gand,  lui  furent  dictes  les  nouvelles  de  la  piteuse 
mort  de  son  père.  Pour  lesquelles  il  eut  au  cuer  si 
grant  tristesse  et  desplaisir  qu'à  grant  peine  par  aucuns 
jours  le  povoient  ses  gouverneurs  reconforter.  Et  quant 
à  dame  Michèle  de  France,  sa  femme,  seur  au  duc  de 
Touraine  Daulphin  ,  elle  en  fut  moult  troublée  et  en 
ot  au  cuer  grant  ennoy,  doublant  entre  les  autres 

choses  que  son  seigneur  et  mary  ne  Teust  pour  ce  moins 
chère  et  agréable  *.  Pour  laquelle  mort  du  duc  Jehan, 
sondit  filz  conte  de  Charrolois  tint  conseil  avecques 
ceulx  de  Gand ,  de  Bruges  et  d'Ipre.  Après  lequel 
conseil ,  sans  riens  relever ,  print  la  possession  de  la 
conté  de  Flandres,  et  puis  s'en  ala  à  Malines  où  il  eut 
parlement  avec  le  duc  de  Brabant ,  son  cousin,  Jehan 
de  Bavière  ,  son  oncle  ,  et  la  contesse  de  Haynau ,  S3 
tante,  sur  plusieurs  ses  affaires.  Duquel  lieu  de  Malines 
s'en  retourna  à  Lisle.  Et  de  ce  jour  en  avant,  se  nomma 
duc  de  Bourgongne  en  ses  lectres ,  prenant  tous  les 
tiltres  qu'avoit  le  duc  Jehan,  son  père.  Et  là  vindrent 
devers  lui  plusieurs  seigneurs  pour  lui  offrir  leur  ser- 
vice, lesquelz  paravant  avoient  esté  serviteurs  à  sondit 
père.  Si  en  retint  une  partie  de  son  hostel,  et  aux  au- 
tres promist  grans  biens  à  faire.  Vindrent  aussi  de 
Paris  vers  lui,  maistre  Phelippe  de  Morviller,  premier 
président  en  parlement ,  et  plusieurs  gens  notables  , 
avec  lesquelz  et  ceulx  de  son  conseil,  ledit  duc  conclud 
de  rescripre  aux  bonnes  villes  qui  tenoient  sa  partie 
certaines  lectres ,  contenans  que  comme  ilz  avoient 
tenu  le  parti  dudit  duc  son  père  ,  ilz  voulsissent  tenir 

i .  Le  ms.  Suppl.  fr,  93  nous  donne  ici  une  variante  importante  : 
«  Et  quant  à  dame  Michielle  de  France,  sa  femme,  et  suer  du  duc 
de  Touraine,  Daulphin,  elle  en  fu  moult  troublée  et  en  grant 
ennuy,  doubtans  entre  les  autres  choses  que  son  seigneur  et  mary 
ne  l'eust  pour  ce  mains  agréable,  et  qu'elle  ne  fust  eslongié  de  son 
amour  plus  que  paravant  n'avoit  esté.  Ce  que  pas  n'avint.  Car  en 
dedens  brief  terme  ensievant,  par  les  exortacions  et  amiables  re- 
monstrances  que  luy  firent  ses  dessusdiz  gouverneurs,  il  fut  très- 
content  d'elle  et  lui  monstra  aussi  grant  signe  d'amour  que  para- 
vant avoit  fait.  Et  tost  après  tint  conseil  avecques  ceulx  de 
Gand,  etr   »  rBibl.  imp.,  ms.  Suppl.  fr.  93.  fol.  299^0.) 

le  sien,  mandant  à  iceulx  aussi  qu'ilz  leur  feroient  im- 
pëtrer  trêve  aux  Anglois  bien  brief.  Et  si  leur  fist  sa- 
voir qu'ilz  envoiassent  de  leurs  gens  devers  lui  à  Arras, 
le  XVII®  jour  d'octobre,  et  que  ceulx  qui  y  seroient  en- 
voiez  eussent  puissance  d'accorder  ce  que  par  lui  leur 
seroit  requis.  Et  après,  ledit  duc  de  Bourgongne  envoia 
ses  ambassadeurs  à  Rouen ,  devers  le  roy  d'Angle- 
gleterre,  à  fin  de  impétrer  les  trêves  dessusdictes  cer- 
tain espace  de  temps,  pour  tous  les  pays  estans  en 
r obéissance  du  Roy  et  de  lui.  Laquelle  ambassade 
firent  Févêque  d'Arras,  le  seigneur  de  Toulonjon,  mes- 
sire  Guillaume  de  Champdivers ,  messire  Gillebert  de 
Lannoy  et  aucuns  autres ,  lesquelz  impétrèrent  et  ob- 
tinrent lesdictes  trêves  ,  sur  espérance  de  plus  avant 
procéder  avecques  lesdiz  Anglois. 

Durant  lequel  temps,  les  Daulphinois  estans  à  Com- 
piengne  et  sur  les  marches ,  et  ceulx  tenans  la  partie 
de  Bourgongne,  recommencèrent  comme  devant  et 
menèrent  très  forte  guerre  les  ungs  aux  autres.  Et 
d'autre  costé,  La  Hire,  Potron  de  Saincte  Treille  et  au- 
tres, en  très  grant  nombre,  prindrent  la  ville  de  Crespi 
en  Laonnois,  et  le  chastel  de  Clarchi  \  Par  le  moien  de 
laquelle  prinse,  la  ville  de  Laon,  les  pays  de  Laonnois 
et  de  Vermandois,  furent  tenus  en  grant  subjection. 

Et  ce  pendant ,  le  xviii®  jour  du  mois  d'octobre 
venu,  viendrent  à  Arras  devers  le  duc  de  Bourgongne, 
messire  Jehan  de  Luxembourg  et  plusieurs  autres  sei- 
gneurs et  capitaines ,  avec  les  communes  des  bonnes 
villes,  qui  avoient  esté  mandez  comme  dit  est.  Lesquelz, 
tous  ensemble  furent  requis  par  le  doyen  de  Liège,  au 

commandement  dudit  duc ,  très  afieclueusement ,  et 
par  spécial  a  ces  dis  seigneurs  et  capitaines,  que  comme 
ilz  avoient  servi  son  feu  père,  ilz  voulsissent  servir  à  lui 
en  une  expédicion,  laquelle  il  entendoit  à  faire  prou- 
chainement  pour  le  bien  du  Roy  et  de  tout  son 
royaume.  Et  pareillement  fut  requis  à  toutes  les  bonnes 
villes,  c'est  assavoir  aux  seigneurs  d'icelles,  qu'ilz  pro- 
meissent  de  tenir  son  parti,  et  lui  baillassent  confort  et 
aide  se  besoing  estoit.  Lesquelles  requestes,  tant  des- 
diz  seigneurs  comme  desdicles  bonnes  villes ,  furent 
accordées. 


CHAPITRE  CGXVn. 

Comment  le  duc  Phelippe  de  Bourgongne  feist  un  service  à  Saint -Vaast 

d' Arras  pour  son  père  défunct. 

Item,  le  xiii®  jour  dudit  moys  d'octobre,  le  duc 
Phelippe  de  Bourgongne  feist  faire  un  g  service  en  Té 
glise  Saint-Vaast  d'Arras  pour  le  salut  de  Tâme  dudit 
Jehan  de  Bourgongne,  son  père.  Auquel  service  furent 
les  évesques  d'Amiens  et  de  Cambray,  de  Thérouenne, 
de  Tournay  et  d'Arras,  avec  plusieurs  abbez  de  Flan- 
dres ,  d'Artois  et  des  pays  à  Tenviron ,  et  estoient  en 
tout  vingt  quatre  croces,  et  faisoient  le  deuil  ledit 
messire  Jehan  de  Luxembourg  et  messire  Jaques  de 
Harecourt ,  et  dist  la  messe  Tévesque  d'Amiens.  Du- 
rant laquelle  messe  prescha  frère  Pierre  Flour,  docteur 
en  théologie,  de  l'ordre  des  frères  prescheurs,  inquisi- 
teur de  la  foy  en  la  province  de  Reims.  Lequel  pres- 
cheur,  en  sondit  preschement,  désonortoit  ledit  duc, 
tant  comme  il  povoit,  que  point  ne  print  vengence  de 

la  mort  de  son  père,  en  lui  remonslrant  qu'il  requeist 
à  justice  réparation  à  lui  estre  faicle ,  disant  que  se 
justice  n'estoit  assez  forte,  qu'il  lui  devoit  aider,  et  non 
par  sa  puissance  prendre  vengence,  laquelle  appartient 
à  Dieu  tant  seulement.  Pour  lequel  propos  et  déso- 
norlement,  aucuns  là  estans  avecques  ledit  duc  ne  fu- 
rent pas  bien  contens  dudit  prescbeur. 

Après  lequel  service  fait,  vindrent  audit  lieu  d'Arras 
devers  icellui  duc,  messire  Jehan  de  La  Saux ,  cheva- 
lier, docteur  en  lois  et  chancelier  de  feu  le  duc  Jehan, 
messire  Andrieu  de  Valines,  maistre  Jehan  Doré,  ad- 
vocat  en  parlement,  Jehan  de  Caumesnil ,  et  aucuns 
autres  bourgois,  tous  ensemble  envoiez  de  par  le  conte 
de  Saint  Pol  et  les  Parisiens  devers  le  duc  Phelippe , 
pour  sçavoir  ce  qu'il  avoit  en  voulenté  de  faire.   Les- 
quelz,  après  ce  que  joieusement  de  lui  et  de  ceulx  de 
son  conseil  eurent  esté  reçeuz ,  il  leur  fut  dit  que  de- 
dens  briefz  jours  ledit  duc  feroit  traicté  et  liance  au 
roy  de  France,  et  avecques  ce ,  de  toute  sa  puissance 
poursuivroit  vengence  et  réparacion  de  la  cruelle  mort 
de  son  père.  Après  lesquelles  respoijses  et  autres  con- 
clusions prinses  avecques  eux  ,   s'en  retournèrent  à 
Paris  pour  porter  les  nouvelles  et  entretenir  les  Pari- 
siens et  autres  villes  sur  les  marches  de  France,  en 
bonne  obéissance.  Et  ce  fait,  ledit  duc  de  Bourgongne 
rassembla  plusieurs  notables  seigneurs  des  plus  féables 
de  ses  pays ,  tant  d'église  comme  séculiers ,  avec  les- 
quelz  il  tint  plusieurs  destrois  consaulx  pour  savoir 
comment  il  auroit  à  conduire  et  gouverner  selon  les 
grands  afaires  qui  lui  estoient  survenus,  et  par  espécial 
de  la  mort  de  son  père.  Si  furent  de  diverses  opinions. 
Mais  finablement,  par  le  conseil  delà  plus  grant  partie, 

fut  conclud  et  délibéré  pour  le  mieulx ,  par  la  licence 
et  congié  du  roy  de  France,  qu'il  se  aliast  au  roy  d'An- 
gleterre, comme  dit  est  dessus.  Et  sur  ce,  tantost  après, 
furent  convoiez  ses  ambassadeurs  de  rechef  à  Rouen, 
devers  ledit  roy  d'Angleterre,  c'est  assavoir  l'évesque 
d'Arras,  messire  Athis  de  Brimeu,  Raolant  d'Utequer- 
que  et  aucuns  autres.  Lesquelz,  là  venus,  à  tout  la 
charge  qu'ilz  avoient,  furent  bénignement  reçeuz  par 
ledit  roy  d'Angleterre  et  aussi  par  ses  princes.  Car 
moult  désiroit  avoir  aliance  au  duc  de  Bourgongne  , 
pour  ce  qu'il  sçavoit  que  par  ses  mains  pourroit  avoir 
dame  Katherine  ,  fille  du  roy  de  France ,  mieulx  que 
par  nul  autre  ;   laquelle  lui  estoit  moult  agréable.  Et 
pour  tant,    quant  les    dessusdiz  ambassadeurs  eu- 
rent monstre  les  causes  et  articles  pour  quoy  ilz  es- 
toient là  envoiez,  icellui  roy  d'Angleterre  en  fut  moult 
bien  content  et  leur  fist  response  que  dedens  briefs 
jours  il  envoieroit  ses  gens  devers  leur  seigneur  et 
maistre,  qui  seroient  chargez  de  ce  qu'il  auroit  en  son 
entencion  de  faire.  Après  laquelle  response  les  dessus- 
diz retournèrent  à  Arras ,  et  environ  la  saint  xAndrieu 
ensuivant,  vindrent  les  ambassadeurs  dudit  roy  d'An- 
gleterre devers  ledit  duc,  audit  lieu  d'Arras,  c'estassa- 
voir  l'évesque  de  Rocestre,  les  contes  de  Varvich  et  de 
Kent ,  avec  plusieurs  autres  chevaliers  et  escuiers. 
Lequel  duc  leur  fist  très  honnorable  récepcion.    Et 
après  ce,  monstrèrent  divers  articles  de  par  leur  roy, 
contenans  les  traictiez  telz  qu'il  les  vouloit  avecques 
Charles,  roy  de  France,  et  ledit  duc  de  Bourgongne, 
esquelz  estoit  contenu  et  déclairé  grant  partie  de  sa 
voulenté.   Finablement ,    tant  envoièrent  lesdiz  rov 
d'Angleterre  et  duc  de  Bourgongne,  Tun  devers  l'autre, 

qu'il/  vindrenl  à  conclusion  d'avoir  bon  appoincte- 
ment  ensemble ,  ou  cas  que  le  roy  de  France  et  son 
conseil  en  seroient  contens.  Lequel  roy  de  France,  la 
Royne,  sa  femme,  et  dame  Katherine,  leur  fille,  pour 
lors  estansà  Troiesen  Cliampaigne,  estoient  gouvernez 
et  conduis  de  plusieurs  seigneurs  qui  estoient  à  la 
poste  et  tenans  le  parti  dudit  duc  de  Bourgongne.  Sur 
lesquelz  traictiez  et  appoinctement  ainsi  commencez, 
fut  ordonné  que  les  gens  des  deux  parties  ne  feroient 
point  de  guerre  l'un  contre  l'autre ,  c'est  assavoir  les 
gens  du  roy  de  France  et  du  duc  de  Bourgongne,  aux 
Anglois,  et  les  Anglois  à  eulx,  et  furent  les  trêves 
de  rechef  reconfermées.  Et  si  fut  appoincté  que 
ledit  roy  d'Angleterre  envoieroit  ses  ambaxadeurs 
en  la  compaignie  d'icellui  duc  de  Bourgongne,  en 
la  ville  de  Troies,  devers  le  roy  de  France,  pour 
au  surplus  parconclurre  des  dessusdiz  appoincte- 
ments.  Lequel  duc  avoit  entencion  de  y  aler  bientost 
après.  Après  lesquelles  besongnes,  et  que  iceulx  am- 
baxadeurs d'Angleterre  eurent  esté  grandement  festiez 
et  honnorez  dedens  Arras  par  le  duc  de  Bourgongne 
et  ceulx  de  son  conseil ,  s'en  retournèrent  à  Rouen 
devers  leur  roy. 

Durans  lesquelz  traictiez  et  besongnes  dessusdictes, 
messire  Jacques  de  Harecourt  se  monstroit  en  toutes 
manières  bien  vueillant  et  de  la  partie  du  duc  de 
Bourgongne,  et  estoit  des  premiers  appelé  à  tous  ses 
privez  consaulx,  et  aussi  lui  faisoit  le  duc  grant  hon- 
neur et  grant  révérence  autant  qu'à  nul  autre  de  sa 
cort,  et  l'amoit  moult  cordialment.  Car  depuis  la 
mort  du  duc  Jehan  son  père,  lui  avoit  fait  serement 
de  le  servir  en  tous  ses  affaires.  Lequel  messire  Jaques, 

pour  ce  temps,  faisoit  grandement  réparer,  fortifier  et 
pourveoir  de  vivres,  habillemens  de  guerre  et  autres 
choses  nécessaires,  la  ville  et  fortresse  du  Crotov,  dont 
il  avoit  le  gouvernement  de  par  le  roy  de  France. 

CHAPITRE  GGXVIII. 

Comment  la  ville  de  Roye  fut  prînse  des  Daulpliinois,   et  depuis,   par 
traictié,  rendue  aux  gens  du  duc  de  Bourgongne. 

Item,  en  poursuivant  les  besongnes  dessusdictes  et 
pour  icelles  commencer  à  mectre  à  exécucion,  le  duc 
de  Bourgongne  fist  grande  assemblée  de  gens  d'armes, 
tant  en  Artois,  en  Flandres,  comme  es  pays  à  l'environ. 
Lesquelz,  avec  plusieurs  capitaines,  il  envoya  soubs  le 
commandement  de  messire  Jehan  de  Luxembourg 
vers  Péronne,  pour  passer  à  monstre,  et  delà  aler 
mectre  le  siège  devant  le  chastel  de  Demuin,  qui  estoit 
fort  garny  de  gens  du  Daulphin,  lesquelz  faisoient  à 
la  ville  d'Amiens,  à  Corbie,  et  aux  marches  d'entour, 
moult  de  tribulacions.  Et  là,  audit  lieu  de  Péronne, 
avec  le  dessusdit  de  Luxembourg  s'assemblèrent  plu- 
sieurs seigneurs,  c'estassavoir  le  seigneur  de  l'isle- 
Adam,  mareschal  de  France,  le  vidame  d'Amiens, 
Anthoine,  seigneur  de  Croy,  le  Borgne  de  Fosseux, 
[Jehan  de  Fosseux]  \  son  frère,  le  seigneur  de  Lon- 
gueval,  Hector  et  Phelippe  de  Saveuses,  le  seigneur 
de  Humbercourt,  messire  Jehan  de  Hutequerque,  le 
seigneur  de  Cohem,  et  moult  d'autres  chevaliers  et 
escuiers  notables,  qui  tous  ensemble  alèrent  loger  de 

1 .   Mots  omis  dans  notre  texte,  et  qui  se  trouvent  dans  le  Suppl. 
fr,  93. 

Péronne  h  Lihons  en  Santers,  et  es  vilages  d'entour, 
espérans,  comme  dit  est,  alors  mectre  le  sièi;e  devant 
le  chastel  de  Demain.  Mais  en  brief  leur  propos 
fut  mué.  Car  eulx  estans  en  la  ville  de  Lihons,  le 
dimenche  x^  jour  de  décembre,  par  nuit,  messire  Ca- 
rados  des  Quesnes,  Charles  de  Flavi,  [le]*  bastard  de 
Tournemine,  et  ung  nommé  Harbonnières,  accom- 
paigné  de  cinq  cens  combatans  ou  environ,  tenans  le 
party  du  Daulphin,  yssèrent  de  Compiègne  et  che- 
vauchèrent jusques  à  la  ville  de  Roye  en  Vermandois, 
en  laquelle,  par  faulte  de  guet,  ils  entrèrent  ung 
grant  partie  dedans,  et  tantost  s'assemblèrent  au  mar- 
chié  et  commencèrent  à  crier  ville  gaignée!  vive  le 
Roy  et  le  Daulphin  !  Auquel  cry  s'éveillèrent  plusieurs 
des  habitans,  qui  tantost  voians  qu'ils  ne  pouvoient  à 
iceulx  résister,  s'en  fouirent  et  se  saulvèrent  par  dessus 
les  murs,  et  une  partie  des  Daulphinois  alèrent  ou- 
vrir la  porte  et  mirent  tout  le  surplus  de  leurs  gens, 
avec  leurs  chevaulx,  dedans  la  ville.  Et  lors,  Parceval 
le  Grant,  qui  estoit  capitaine  de  par  le  duc  de  Bour- 
gongne  de  ladicte  ville,  fut  dudict  effroy  esveillé,  et 
comme  aucuns  autres,  quant  il  perçut  qu'il  ne  povoit 
résister  à  Tentreprinse  des  dessusdiz,  se  saulva  au 
mieulx  qu'il  peut  et  issy  de  la  ville,  laissant  derrière  sa 
femme,  ses  en  fans  et  grant  partie  de  ses  biens.  Et  au 
plus  tost  qu'il  peut,  s'en  ala  à  Lihons  en  Santers  devers 
messire  Jehan  de  Luxembourg,  son  maislre,  et,  moult 
triste,  lui  raconta  les  nouvelles  dessusdictes.  Pour 
lesquelles  nouvelles  ledit  de  Luxembourg  fist  tantost 

1.  Mot  omis  dans  notre  texte,  et  qui  se  trouve  dans  le  Sitp/'L 
fr.  93. 

sonner  ses   trompètes   et  assembla  toutes  ses  gens 
d'armes,  à  tous  lesquelz,  par  ordonnance,  il  ala  vers 
ladicte  ville  de  Roye,  et  envoya  certain  nombre  de 
coureurs  devant  la  ville  sçavoir  que  c'estoit.  Lesquelz 
coureurs  trouvèrent  encores  les  eschèles  dressées  aux 
murs  de  ladicte  ville,  par  où  les  dessusdiz  Daulphinois 
l'avaient  prinse.  Lesquelz,  voians  lesdiz  coureurs  et 
plusieurs  gens  d'armes  sur  les  champs,  se  préparèrent 
incontinent  de  eulx  défendre,  et  commencèrent  à  tirer 
de  canons,  d'arbalestres  et  ars  à  main,  très-fort  contre 
leurs  ennemis.  Toutesfoiz,  non  obstant  leurs  défenses, 
furent  prins  sept  fors  faulxbourgs,  qu'ils  cuidoient 
garder.  A  laquelle  prinse,   tant  d'un    costé   comme 
d'autre,  y  eut  plusieurs  hommes  navrez,  entre  les- 
quelz y  fut  navré  de  la  partie  de  messire  Jehan  de 
Luxembourg,  ung  vaillant  homme  d'armes  nommé 
Robinet  de  Robretaignes,  lequel  à  l'occasion  de  celle 
navreure  mouru  certain  temps  ensuivant. 

En  après,  messire  Jehan  de  Luxembourg  fist  loger 
grant  nombre  de  ses  gens  tout  entour  ladicte  ville,  en 
plusieurs  faulxbourgs  et  maisons  qui  y  estoient,  et  il 
se  logea  en  ung  village  environ  à  demie  lieue  de  la- 
dicte ville.  Et  après,  envoya  le  sire  de  Humbercourt, 
bailli  d'Amiens,  à  Corbie,  requerre  qu'on  lui  envoiast 
des  arbalestriers ,  canons  et  autres  habillemens  de 
guerre  pour  combatre  et  subjuguer  ladicte  ville  de 
Roye.  Lesquels  d'Amiens   et  de   Corbie  envoièrent 
avecques  ledit  de  Humbercourt,  des  arbalestriers  et 
des  habillemens  de  guerre,  à  grande  largesse.  Et  pa- 
reillement furent  mandez  les  arbalestriers  de  Douay, 
Arras,  Péronne,   Saint-Quentin,  Montdidier,   Noion 
{sic)  et  autres  villes  de  l'obéissance  du  Roy  ;  auquel 

mandement  furent  envolez  diligemment  et  en  grant 
nombre  par  les  gouverneurs  desdictes  villes.  Et  après 
que   lesdiz   arbaleslriers    et    habillemens  de    guerre 
furent  venus,  le  duc  de  Luxembourg  fist  très-puissam- 
ment environner  et   combatre  ladicte  ville,  et  fist 
asseoir  plusieurs  bombardes  et  gros  engins  contre  les 
portes  et  murailles,  dont  lesdiz  assègez  furent  très- 
fort  traveillez.   Mais  si  se  défendirent-ils  vigoreuse- 
ment  et  firent  plusieurs  saillies  sur  les  asségeans,  où  ils 
firent  peu  de  leur  proufTit.  Finablement,  lesdiz  assègez, 
non  aians  espérance  d'être  secourus,   firent  traictié 
avec  ledit  de  Luxembourg  ou  ses  commis,  le  xvin''  jour 
de  janvier,  par  condicion  qu'ils  s'en  yroient  sauf  leurs 
corps  et  leurs  biens  et  avecques  ce  emporteroient  une 
partie  des  biens  qu'ilz  avoient  gaignez  en  la  ville. 
Après  lequel  traictié  ainsi  fait,  se  partirent  soubs  le 
sauf  conduit  de  messire  Jehan  de  Luxembourg,  chef 
de  ceste  armée,  lequel  avec  ce,  pour  les  conduire,  leur 
bailla  Hector  de  Saveuses.  Et  tous  ensemble,  quant  ilz 
furent  hors  de  la  ville,  prindrent  leur  chemin  vers 
Compiengne,  et  chevauchèrent  très-fort.  Mais  tantost 
après  leur  département  vindrent  audit  lieu  de  Roye 
deux  mille  Anglois,  dont  estoient  capitaines  le  conte 
de  Hentiton  et  le  seigneur  de  Cornouailles,  son  beau- 
père.  Lesquels  Anglois  venoient  en  celle  place  à  l'aide 
des  gens  du  duc  de  Bourgongne  contre  les  Daulphi- 
nois.  Car,  comme  dit  est,  les  dictes  parties  avoient 
desjà  trêves  l'un  avec  l'autre,   espérans  avoir  bien 
brief  bonne  paix  ensemble,  comme  ils  eurent.  Les- 
quelz  Anglois  là  venus,  sachans  la  départie  des  Daul- 
phinois,  se  mirent  haslivement  sur  le  train  et  les  poui- 
suivirent  tant  et  si  roidement  qu'ilz  les  alaingnirent 

environ  à  quatre  lieues  de  Roye,  et  tantost  qu'ilz  les 
perceurent,  sans  baraguigner  férirent  en  eulx,  jà  soit 
ce  qu'ils  estoient  en  petit  nombre,  pour  tant  qu'ilz 
avoient  chevauché  si  fort  que  les  trois  pars  de  leurs 
gens  estoient  demourez  derrière.  Et  avecques  lesdiz 
anglois  s'estoient   boutez    grant  quantité  des    gens 
d'armes  de  messire  Jehan  de  Luxembourg,  desquels 
estoient  les  principaux ,  Victor,  bastard  de  Croy,  Au- 
berl  de  Foleville,  le  bailli  de  Fauquesole,  le  bastard 
de  Divion  et  moult  d'autres.  Et  enfin  les  dessusdiz 
Daulphinois,  sans  faire  grant  défense,  furent  tantost 
mis  en  desroy  et  par  iceulx  prins,  mors  et  destroussez, 
si  non  aulcuns  qui  se  saulvèrent  par  fuite  es  bois  et 
autres  lieux.  Et  adonc  ledit  Hector,  ce  voiant,  print  là 
messire  Carados  des  Quesnes  comme  son  prisonnier, 
afin  de  le  saulver  et  de  le  renvoier.  Mais  ledit  de  Cor- 
nouaille  lui  osta  tantost,  en  disant  qu'il  avait  cause  de 
le  prendre,  actendu  qu'ils  avoient  sauf  conduit  de  son 
capitaine.  Et  pour  ce  que  ledit  Hector  ne  le  voult  point 
laisser  aler,   aux  premières  paroles  icellui   de  Cor- 
nouaille  lui  donna  de  son  poing  à  tout  son  gantelet 
sur  le  bras  assez  durement.   Dont  icellui  Hector  fut 
moult  troublé,  mais  il  n'en  peut  avoir  autre  chose. 
Toutesfoiz,  messire  Carados,  le  sire  de  Flavi  et  la  plus 
grant  partie  des  gens  d'armes  qui  y  estoient,  furent 
prisonniers  desdiz  Anglois,  et  ceulx  qui  furent  prins 
des  Picars  furent  toUs  tuez  par  iceulx,  pour  tant  qu'ilz 
ne  les  osoient  ramener  à  leur  logis  pour  le  sauf  con- 
duit dessusdit,  excepté  Harbonnières  qui  fut  prins  de 
Aubert  de  Foleville  et  mené  à  Noyom  (sic),  où  il  eut 
la  teste  copée.  Et  après  ladicte  destrousse  s'en  retour- 
nèrent lesdiz  Anglois ,  à  tout  leurs  prisonniers,  à  ung 

vilage  à  deux  lieues  de  Roye,  et  là  se  logèrent.  En  oultre 
ledit  Hector  de  Saveuses,  au  plus  tost  qu'il  peut,  re- 
tourna devers  messire  Jehan  de  Luxembourg  et  lui 
racompta  Testât  de  ladicte  destrousse.  Dont  grande- 
ment fut  troublé,  et  ennuyé  de  ce  que  son  sauf  conduit 
avait  été  ainsi  enfreint  et  rompu,  et  par  espécial  de 
ceulx  qui  estoient  soubz  sa  conduite  et  de  son  armée. 
Pour  quoy,  tout  esmeu  de  yre,  envoya  devers  An- 
thoine,  seigneur  de  Croy,  lui  signifier  qu'il  lui  envoiast 
Victor  de  Croy,  son  frère  bastard,  et  aucuns  autres  de 
ses  gens  qui  avoient  rompu  son  sauf  conduit,  pour  les 
punir.  Et  pareillement  manda  au  seigneur  de  Lon- 
gueval  qu'il  lui  envoiast  le  bastard  de  Divion,  frère  de 
sa  femme.  Mais  les  dessusdiz  de  Croy  et  de  Longueval 
ne  vouldrent  point  à  ce  obéir.  Et  pour  ce  leur  fut  dit 
que  s'ilz  ne  les  bailloient,  ledit  de  Luxembourg  les 
yroit  querre  de  force  en  leur  logis.  Et  lors  ledit  sei- 
gneur de  Longueval  dist  que  se  il  y  aloit  et  il  n'estoit 
le  plus  fort,  il  ne  les  emmenroit  pas,  et  que  aincois 
conseilleroit  qu'on  le  tuast.  Pour  lesquelles  paroles  et 
aucunes  autres  touchans  ceste  besongne,  se  engendra 
grant  liayne  entre  ledit  de  Luxembourg  et  les  deux 
parties,  c'est  assavoir  les  deux  seigneurs  dessusdiz. 
Laquelle  hayne  dura  long  temps.  Toutesfoiz  pour 
le  présent  n'y  eut  fait  aucune  force,  car  les  fac- 
teurs se  partirent  secrètement  et  s'en  alèrent  où 
bon  leur  sembla.  Et  lendemain,  messire  Jehan  de 
Luxembourg,  accompaigné  d'une  partie  de  ses  gens, 
ala  veoir  le  conte  de  Hontiton  et  de  Cornouaille  à  leur 
logis,  ausquelz  il  recommanda  messire  Carados  des 
Quesnes  et  autres  prisonniers  qui  avoient  été  prins 
sur  son  sauf  conduit.  Mais  néantmoins  demourèrent 

prisonniers,  et  furent  ledit  messire  Carados  et  Charles 
de  Flavi  menez  en  Angleterre,  où  ils  demourèrent 
grant  espace.  Et  depuis  furent  mis  à  délivrance,  par 
le  moien  de  grant  finance. 

En  oultre,  après  que  ledit  de  Luxembourg  eut  esté 
certain  espace  au  logis  desdiz  Anglois,  il  s'en  retourna 
à  Roye,  et  lendemain  licencia  la  plus  grant  partie  des 
capitaines  et  gens  d'armes  dessusdiz,  et  s'en  ala,  avec- 
ques  lui  Hector  de  Saveuses,  mectre  garnison  en  ses 
fortresses  sur  la  rivière  de  Sere  *  et  sur  les  marches  du 
Laonnois,  à  l'encontre  des  Daulphinois  qui  estoient  en 
grant  nombre  à  Crespy  en  Laonnois.  Et  fut  lors  ledit 
Hector  ordonné  à  demourer  à  Nouvion  le  Conte', 
comme  chef  de  toutes  lesdictes  frontières.  Et  de  là  ledit 
de  Luxembourg  s'en  retourna  à  son  chastel  de  Beau- 
revoir,  veoir  sa  femme  et  faire  ses  aprestes  (sic),  pour 
aler  avecques  le  duc  de  Bourgongne  ou  voiage  qu'il 
devoit  faire  brief  ensuivant. 

Et  des  lors  en  avant'  commencèrent,  ceulx  tenans 
le  parti  du  Roy  et  du  duc  de  Bourgongne,  à  repairer, 
marchander  et  avoir  grant  acointance  avecques  les 
Anglois  sur  les  frontières  de  Normendie,  comme  se 
desjà  la  paix  eust  esté  publiée. 

1.  La  Serre,  rivière  de  Picardie,  qui  se  jette  dans  l'Oise  au-des- 
sous de  La  Fère. 

2.  Nouvion-le-Comte  (Aisne), 

3.  Dans  les  imprimés,  c'est  par  cet  alinéa  que  commence  le 
chapitre  ccxix. 

CHAPITRE  CGXIX. 


Comment  la  fortresse  de  Fontaine -Lava gan  et  le  chastel  de  Dunîn 
furent  mis  en  l'obéissance,  Tun  des  Anglois,  et  l'autre  du  Vidame 
d'Amiens.  Et  autres  matières. 

Item,  en  ce  temps  le  conte  de  Hontiton  et  le  sei- 
gneur de  Cornouaille  dessusdiz  mirent  le  siège,  à  tout 
trois  mille  combatans,  devant  la  fortresse  de  Fontaine- 
Lavagan^,  laquelle  durant  toute  *la  guerre  avoit  tou- 
jours tenue  la  partie  d'Orléans  et  point  n'avoit  esté 
subjuguée.  Pour  quoy  le  pays  de  Beauvoisis  ,  les 
marches  de  Normendie,  d'Amiennois,  et  autres  à  l'en- 
viron,  par  icelle  avoient  été  moult  traveillez  et  par 
long  temps.  Toutesfoiz,  au  bout  de  trois  sepmaines  ou 
environ  après  ledit  siège  mis,  ceulx  qui  estoient  dedens 
ladicte  fortresse  la  rendirent  ausdiz  asségans,  par  telle 
condicion  qu'ils  s'en  alèrent  sauf  leurs  corps  et  leurs 
biens,  et  après  qu'ils  furent  départis,  ladicte  fortresse 
fut  abatue  et  toute  désolée  et  mise  à  ruine. 

Et  d'autre  part,  le  xix®  jour  de  janvier,  le  chastel  de 
Dunin  *  fut  mis  à  l'obéissance  du  vidame  d'Amiens  par 
certains  moiens  qu'il  eut  à  ceulx  de  dedens.  Lequel 
chastel,  comme  celui  de  Fontaine-Lavagan,  avoit  tou- 
jours tenu  le  party  d'Orléans  et  fait  moult  de  travaulx 
par  long  espace  aux  villes  d'Amiens,  Corbie,  Mondi- 
dier  et  en  tout  le  pays  à  l'environ.  Et  fut  prins  dedens 
ung  gentil  homme  d'armes  nommé  Bigas ,  de  nacion 
normant,   et  la  dame  dudit  lieu,  femme  de  messire 

i  .  La  Fontaine-la-Vaganne  (Oise,  air.  de  Grand villiers). 
2.   Lisez  Dumin,  comme  plus  haut„ 

Colart  de  Colleville,  avec  aucuns  autres  aussi,  et  grant 
nombre  de  biens. 

Item,  en  ces  jours  le  duc  de  Bourgongne  et  toute  sa 
puissance  se  prépara  pour  aler  devers  le  roy  Charles  à 
ïroies  en  Champaigne,  mandant  destroictement  par 
tous  ses  pays,  que  tous  ceulx  qui  avoient  acoustumé  de 
porter  armes  feussent  prestz  pour  le  compaigner  ou 
voiage  dessusdit.  Et  de  Gand  où  il  estoit  s'en  vint  à 
Arras,  et  la  duchesse  sa  femme,  et  là  constitua  à  estre 
son  chancelier  maistre  Jehan  de  Thoisy,  évesque  de 
Tournay.  Si  assembla  par  la  vertu  desdiz  mandemens 
très  grant  nombre  de  gens  d'armes. 

Item,  le  samedi  après  les  Trois  Roy  s  furent  les  trêves 
criées  entre  les  roys  de  France  et  d'Angleterre  par  tous 
les  pays  du  roy  de  France  qui  estoient  en  son  obéis- 
sance et  du  duc  de  Bourgongne,  depuis  Paris  jusques 
à  Boulongne  sur  la  mer  et  jusques  à  Troies  en  Cham- 
paigne, durans  jusques  à  la  my-mars  ensuivant,  sur 
forme  et  espérance  d'avoir  paix  finable  entre  les  deux 
dessusdiz. 

Item,  en  ce  temps  les  Anglois,  à  grant  puissance, 
soubz  la  conduite  du  conte  de  Hontiton  et  dudit  de 
Cornouaille,  alèrent  devant  la  ville  et  chastel  de  Cler- 
mont  en  Beauvoisis,  laquelle  ville  ilz  assaillirent  très- 
puissamment.  Mais  elle  fut  moult  bien  défendue  par 
ceulx  de  dedens.  Et,  pourtant  que  desdiz  Anglois  y 
eut  aucuns  mors  et  navrez  oudit  assault,  boutèrent  les 
feux  et  ardirent  le  bourg  Saint-Andrieu,  où  il  avoit 
moult  de  belles  maisons  et  notables  édifices.  Et  après 
fourragèrent  toute  la  conté  de  Clermont,  et  amenèrent 
grans  proies  avecques  eulx.  Lesquelz  s'en  retournèrent 
en  la  duché  de  Normendie. 

CHAPITRE  CCXX. 

Comment  le  duc  Phelippe  de  Bourgongne  mist  le  siège  devant  Crespy 
en  Laonnois,  et  delà  ala  à  Troies  en  Champaigne  devers  le  Roy  *. 

Or  est  vérité  que  après  ce  que  le  duc  Phelippe  de 
Bourgongne  eut  célébré  la  feste  de  la  Purificacion 
Nostre  Dame ,  délaissant  ilec  la  duchesse  sa  femme , 
s'en  ala  en  son  chastel  de  Bapaumes  et  puis  à  Oissy 
en  Cambrésis,  devers  sa  tante,  la  contesse  de  Haynnau, 
avecques  laquelle  eut  parlement,  et  après  s'en  ala  à 
Péronne.  Auquel  lieu  vindrent  devers  lui  la  plusgrant 
partie  de  ses  capitaines,  avecques  lesquelz  chevaulcha 
jusques  à  Saint-Quentin,  et  là  séjourna  certaine  espace, 
actendant  son  exercite  et  armée.  Et  vindrent  devers 
lui  les  ambaxadeurs  d'Angleterre,  en  armes,  jusques 
au  nombre  de  cinq  cens  combatans,  desquelz  estoient 
les  principaulx  les  contes  de  Warvich  et  de  Kent ,  le 
seigneur  de  Ros,  mareschal  d'Angleterre,  et  messire 
Loys  de  Robersal ,  natif  de  Haynnau ,  que  tous  en- 
semble chevaulchèrent  avecques  ledit  duc  jusques  à 
Troies  en  Champaigne.  En  oultre  vindrent  audit  lieu 
de  Saint-Quentin  devers  ledit  duc  de  Bourgongne  les 
ambaxadeurs  de  la  ville  de  Laon ,  lesquelz  avecques 
ceulx   de  la    ville  de  Saint-Quentin  requirent  moult 
instamment  ledit  duc  de   Bourgongne  qu'il  voulsist 
asséger  la  ville  de  Crespy  en  laonnois,  que  tenoient 

1 .  Dans  les  imprimés  ce  chapitre  ne  comprend  que  le  siège  de 
Crespy.  Quant  au  voyage  du  duc  de  Bourgongne,  il  forme  le 
ccxxi*  chapitre. 

les  gens  du  Daulphin,  qui  moult  gastoient  et  destrui- 
soientle  pays  à  l'environ.  Laquelle  chose,  en  la  faveur 
des  dessusdiz,  fut  par  icellui  duc  accordée.  En  après, 
de  Saint-Quentin  ala  icellui  duc  loger  à  Crécy  sur  Sere, 
et  envoya  messire  Jehan  de  Luxembourg ,  accompai- 
gné  de  Hector  et  Phelippe  de  Saveuses  et  aucuns  au- 
tres capitaines,  loger  en  ung  vilage  assez  près  de  Crespy, 
ainsi  que  par  manière  d'avant-garde.    Et  assez  tost 
après  ledit  duc  avecques  toute  son  armée ,  dudit  lieu 
ala  asséger  tout  à  Tenviron  ladicte  ville  de  Crespy, 
dedens  laquelle  estoient  bien  cinq  cens  combatans 
tenans  la  partie  du  Daulphin,  desquelz  estoient  chefz 
et  capitaines  La  Hire,  Poton  de  Paincte-Treille,  Dau- 
donnetet  autres  aventureux,  qui  tous  ensemble  vigou- 
reusement et  de  grant  courage  défendirent  icelle  ville 
contre  lesdiz  asségans.  Néantmoins  furent   de  très 
près  approchez,  et  plusieurs  engins  drécez  contre  les 
portes  et  murailles.  Si  estoient  lors  avecques  ledit 
duc  plusieurs  capitaines  qui  tout  leur  temps  avoient 
servy  le  duc  Jehan  son  père.  C'estassavoir  messire  Je- 
han de  Luxembourg ,  les  seigneurs  de  l'Isle-Adam  et 
de  Chastellus,  tous  deux  mareschaulx  de  France, 
messire  Robinet  de  Mailli,  grant  panetier  de  France, 
Le  Veau  de  Bar,  bailli  d'Auxi ,  le  vidame  d'Amiens  , 
Anthoine,  seigneur  de  Croy,  messire  Phelippe  de  Fos- 
seux  et  Jehan  son  frère ,  le  seigneur  de  Longueval , 
Hector  et  Phelippe  de  Saveuses ,  le  seigneur  de  Hu- 
mières,  qui  conduisoit  les  gens  du  seigneur  d'An- 
loing,  le  seigneur  de  Humbercourt ,  messire  Mauroy 
de  Saint- Liger,  le  seigneur  d'Estienhuse,  souverain 
de  Flandres,  le  seigneur  de  Commines,   le  seigneur 
de  Haluyn  ,  le  bastard  de  Harecourt ,  à  tout  les  gens 

de  messire  Jaques  de  Harecourt,  son  oncle,  et  moult 
d'autres  nobles  chevaliers  et  escuiers  des  pays  dudit 
duc.   Et  estoient    adonc  de  son   plus  privé  conseil 
et  ses  plus  féables  gouverneurs,    messire  Athis    de 
lirimeul  et  le  seigneur  de  Roubaix ,  chevaliers,  avec 
levesque   de  Tournay,  son  chancelier.  Lequel  duc, 
après  qu'il  eut  fait  faire  grandes  préparacions  pour 
assaillir  lesdiz  asségez ,  en  conclusion ,   au  bout  de 
quinze  jours  ou  environ   après  ledit  siège  mis ,   fut 
traictiè  fait  entre  les  parties,  par  condicion  que  lesdiz 
asségez  s'en  yroient  sauf  leur  corps  et  leurs  biens,  en 
rendant  la  ville  en  la  main  dudit  duc,  pour  ce  que 
c'estoit  sa  première  armée,  réservé  aucuns  qui  estoient 
des  villes  de  l'obéissance  du  Roy,  lesquelz  demeurè- 
rent prisonniers.  Après  lequel  traictiè  se  départirent 
les  dessusdiz  Daulphinois  soubs  le  sauf  conduict  dudit 
duc  de  Bourgongne.  Non  obstant  lequel,  à  leur  dépar- 
tement, on  y  eut  plusieurs  destroussez,  dont  ledit  duc 
et  ceulx  de  son  conseil  en  furent  très  mal  contens,  et 
firent  restituer  ce  qui  en  vint  à  leur  cognoissance.   Si 
s'en  alèrent  iceulx  Daulphinois  à  Soissons,  qui  se  te- 
noit  de  leur  parti.  Laquelle  ville  de  Crespy,  après  le 
département  dessusdit,  fut  pillée  et  desnuée  de  tous 
biens  portatifz  qui  y  furent  trouvez ,  et  après ,  par  la 
requeste  de  ceulx  de  Laon  ,  fut  la  fortificacion  d'icelle 
ville  abatue  et  desmolie  ,  c'estassavoir  les  portes  et 
murailles.  Pour  quoy,  en  poursuivant  de  mal  en  pis, 
demourèrent  les  habitans  d'icelle  en  grant  tristesse,  et 
non  pas  sans  cause.  Car  paravant  la  guerre  c'estoit 
ville  plantureuse  et  remplie  de  tous  biens.  Si  estoit 
en  la  compaignie  dudit  duc  de  Bourgongne  durant 
ladicte  armée,  qui  ne  fait  point  à  oublier,  ce  vail- 


[1419]  D'ENGUERRAN  DE  MONSTRELET.  377 

lant  chevalier  duquel  cy-devant  est  faicle  mencion , 
nommé  Tabari,  à  tout  ses  brigans,  lequel  en  conclu- 
sion ne  fist  que  demy  voiage  et  demoura  en  la  pour- 
suicte ,  vous  orrez  cy  après. 


CHAPITRE    CCXXI. 

Comment  ledit  duc  se  conduit  après,  en  allant  audit  lieu  de  Troyes, 
et  depuis  qu'il  y  fut  venu  :  et  aussi  des  ambassadeurs  d'Angleterre  qui 
allèrent  avec  luy  *. 

Item,  la  ville  de  Crespy  en  Laonnois  rendue  comme 
dit  est ,  s'en  ala  ledit  duc  de  Bourgongne  à  Laon ,  où 
il  fut  de  ceulx  de  ladicte  cité  reçue  honnorablement , 
et  delà ,  à  tout  ses  gens  qui  estoient  environ  six  mille 
combatans ,  s'en  ala  par  Reims  à  Chaalons  en  Cham- 
paigne ,  èsquelles  villes  lui  fu  faicte  grant  honneur  et 
récepcion ,  et  tousjours  estoient  en  la  compaignie  les 
ambaxadeurs  d'Angleterre.  Duquel  lieu  de  Chaalons 
chevaucha  en  belle  ordonnance  et  fist  ung  logis  assez 
près  de  Vitry  en  Partois^,  laquelle  ville,  avec  autres  for- 
teresses ou  pays,  tenoient  le  Daulphinois.  Et  lors,  mes- 
sire Jehan  de  Luxembourg,  faisant  l'avangarde,  passa 
parmy  une  ville  '  oudit  pays ,  011  il  y  avoit  eaues  et 

1.  Le  titre  de  ce  chapitre  ne  se  trouve  pas  dans  notre  ma- 
nuscrit, qui  ne  fait  qu'un  seul  chapitre  des  chapitres  ccxx  et 
CCXXI  des  imprimés.  Le  titre  qu'on  lit  ici  est  pris  dans  Fédit. 
de  4572. 

2.  Vitry  en  Perthois,  ou  Vitry-le-Brûlé. 

3.  Les  mss.  8345  et  Sappl.  fr.  93  ajoutent  :  nommée.... 
et  laissent  le  nom  en  blanc ,  ce  qui  a  été  reproduit  par  l'édit. 
de  1572. 

sourses  moult  dangereuses*.  Si  chevauclioit  emprès 
lui  messire  Robinet  de  Mailli,  chevalier  et  grant  pane- 
tier  de  France ,  lequel ,  à  tout  son  cheval ,  se  fery  et 
effondra  en  une  desdictes  sourses.  Lequel  cheval  n'a- 
voit  point  de  crins  à  quoy  ledit  chevalier  se  peust 
tenir ,  si  ne  le  retira  pas  dehors ,  mais  mourut  là  très 
piteusement ,  et  ledit  cheval  fut  saulvé.  Pour  la  mort 
duquel,  le  duc  de  Bourgongne  et  plusieurs  autres  sei- 
gneurs furent  moult  courroucez ,  et  par  espécial ,  ses 
trois  frères  qui  estoient  en  ladicte  compaignie  en  me- 
nèrent grant  dueil ,  c'estassavoir  maistre  Jehan  de 
Mailli ,  qui  depuis  fut  évesque  de  Noiom ,  Colard  et 
Ferry.  Toutesfoiz  il  fut  tiré  dehors  et  enterré  assez  près 
de  là. 

En  après,  ledit  duc  de  Bourgongne  approuchant 
Troies,  vindrent  à  Tencontre  de  lui  en  grant  noblesse 
plusieurs  seigneurs  de  Bourgongne  et  autres  notables 
bourgois,  qui  lui  firent  très  grant  honneur  et  révérence. 
En  la  compaignie  desquelz,  et  aussi  des  seigneurs  qui 
estoient  avecques  lui ,  entra  en  icelle  ville  de  Troyes , 
le  XXI*  jour  de  mars,  et  fut  par  iceulx  convoyé  jusques 
à  son  hostel  ;  et  partout  où  il  passoit  avoit  grant  mul- 
titude de  peuple  qui  pour  sa  venue  crioient  Noël  !  Et 
tost  après  ala  devers  le  roy  de  France ,  la  Royne  et 
dame  Katherine  ,  qui  le  reçurent  bénignement  et  lui 
monstrèrent  très  grant  signe  d'amour.  Et  en  aucuns 
briefz  jours  ensuivans  furent  assemblez  plusieurs  con- 
saulx  en  la  présence  du  Roy,  de  la  Royne  et  du  duc 
de  Bourgongne,  pour  avoir  advis  sur  la  paix  finable 


1.   «  Moult  brayeuses  »  dans  le  ms.  Suppl,  fr.  93  et  les  im- 

et  aliance  que  vouloit  avoir  le  roy  Henry  d'Angle- 
terre avec  icellui  roy  de  France.  Pour  lequel  traictié 
confermer,  avoit  envoyé  les  ambaxadeurs  aians  de  lui 
puissance. 

Finablement,  après  plusieurs  parlemens  tenus  avec- 
ques lesdiz  ambaxadeurs,  fu  conclu  et  accordé  en  la 
faveur  du  duc  de  Bourgongne  et  de  ceulx  de  son  party, 
que  Charles,  roy  de  France,  donnoit  à  Henry,  roy  d'An- 
gleterre, Katherine,  sa  fille  mainsnée,  en  mariage,  et 
avecques  ce  le  feroit  vray  héritier  et  successeur  après  sa 
mort,  de  tout  son  royaume,  lui  et  ses  hoirs,  en  débou- 
tant son  propre  filz  et  héritier  Charles,  duc  deTouraine, 
Daulphin  de  Viennois,  et  aussi  en  adnuUant  la  constitu- 
cion  jadis  faicte  par  les  roys  de  France  et  pers,  en  grande 
délibéracion ,  c'estassavoir  que  ce  noble  royaume  ne 
devoit  succéder  ne  appartenir  à  femme.  Et  mesmes  s'il 
advenoit  que  le  roy  Henry  n'eust  hoirs  vivans  dudit 
mariage  ,  par  le  moien  d'icellui  traictié  et  accord  ,  si 
demourroit-il  héritier  de  la  couronne  de  France ,  ou 
préjudice  de  tous  les  royaulx  et  appartenans  qui  ou 
temps   avenir  y  povoient  ou  dévoient  succéder  de 
droicte  lignée.  Et  fut  tout  ce  que  dit  est  accordé  par 
le  roy  Charles,  lequel  en  long  temps  paravant  n'avoit 
pas  été  en  sa  vive  mémoire,  comme  dit  est  dessus,  et 
estoit  content  d'accorder  et  traicter  en  tous  estas  se- 
lon l'opinion  de  ceulx  qui  estoient  assistens  en  sa  pré- 
sence, tant  en  son  préjudice  comme  autrement.  Lequel 
traictié  fait  en  la  faveur  et  forme  que  dit  est,  les  am- 
baxadeurs du  roy  d'Angleterre  ,  eschevans  les  aguetz 
des  Daulphinois  au  mieux  qu'ilz  porent,  s'en  retour- 
nèrent de  là  à  Rouen  devers  leur  roy,  portans  avec- 
ques eulx  la  copie  dudit  traictié.   Lequel  fut  grande- 

ment  agréable  audit  roy  Henry  d'Angleterre ,  voyant 
que  par  icellui  venroit  à  chef  de  la  plus  grant  partie 
de  son  intencion.  Et  pour  tant,  au  plus  brief  qu'il  peut, 
prépara  ses  besongnes  en  Normandie  et  assembla  ses 
gens  pour  aler  audit  lieu  de  Troies,  pour  confirmer 
icellui  traictié.  Alors  estoit  demouré  de  par  icellui  roy 
Henry  à  Troies,  messire  Henry  de  Robersat,  pour  ac- 
accompaigner  et  visiter  dame  Katherine ,  fille  du  roy 
de  France  et  femme  avenir  du  dessusdit  roy  d'An- 
gleterre. 

CHAPITRE  CCXXII. 

Comment  messire  Jehan  de  Luxembourg  ala  courir  devant  Alibaudières, 

et  autres  matières. 

Item,  après  les  besongnes  dessusdictes,  environ  dix 
jours  devant  Pasques ,  fut  envoyé  messire  Jehan  de 
Luxembourg  avec  cinq  cens  combatans,  pour  adviser 
une  forteresse  à  six  lieues  de  Troies  vers  Moyniers, 
nommée  Alibaudières,  dedens  laquelle  estoient  aucuns 
Daulphinois  qui  moult  dommagoient  le  pays  de  Cham- 
paigne.  Et  quant  ledit  de  Luxembourg  fut  venu  assez 
près  d^icelle,  il  laissa  la  plus  grant  partie  de  ses  gens  en 
embusche  et  ala  avec  aucuns  courir  devant  la  bar- 
rière. A  rencontre  duquel  saillirent  très  asprement , 
et  tout  à  pié ,  ceulx  de  ladicte  forteresse,  et  commen- 
cèrent roidement  à  traire  et  à  lancer  et  combatre  contre 
leurs  adversaires.  En  laquelle  besongne  messire  Jehan 
de  Luxembourg  chey  jus  de  son  cheval  pour  cause  de 
ce  que  sa  selle  se  party,  mais  tantost  fut  relevé  par 
ses  gens.  Et  incontinent,  de  grant  courage,  tout  esmeu 

de  yre,  ala  de  pié ,  sa  lance  en  sa  main ,  très  vaillam- 
ment combatre  à  iceulx  Daulphinois.  Et  de  fait,  jà  soit 
ce  que  de  présent  eust  moins  de  gens  que  eulx ,  leur 
fist  clorre  leurs  boulevers,  et  se  retrahirent  en  grant 
desroy.  Et  prestement  manda  ses  gens  qui  estoient  en 
embusche  et  fist  hastivement  assaillir  ledit  bolevert , 
qui  en  conclusion  fut  prins  d'assault  et  mis  en  feu. 
Mais  à  ce  faire  y  eut  plusieurs  hommes  blécez.  Et  après 
ledit  messire  Jehan  s'en  retourna  à  Troies  devers  le 
duc  Phelippe  de  Bourgongne,  ouquel  heu,  pour  ce 
temps,  on  faisoit  grans  préparacions  pour  recevoir  le 
roy  Henry  d'Angleterre,  qui  dedens  brief  temps  devoit 
venir  pour  solemnizer  et  faire  la  feste  de  son  ma- 
riage. 

Et  ce  pendant ,  le  duc  de  Touraine  Daulphin  et 
ceulx  de  son  conseil,  qui  estoient  à  Bourges  en  Berry, 
oirent  certaines  nouvelles  des  aliances  qui  se  faisoient 
contre  lui.  Si  fut  pour  ce  en  grant  soussi  comment  il 
pourroit  résister  aux  entreprinses  et  efîorcemens  des 
deux  parties  dessusdictes ,  c'estassavoir  du  roy  d'An- 
gleterre et  du  duc  de  Bourgongne,  sachant  que  par  le 
moins  de  celle  aliance  il  estoit  en  péril  de  perdre  sa 
seigneurie  et  l'actenle  qu'il  avoit  à  la  couronne  de 
France.  Néantmoins  il  eut  conseil  de  pourveoir  à  son 
fait  et  soy  défendre  au  mieux  qu'il  pourroit.  Si  fist 
garnir  de  ses  gens  plusieurs  villes  qui  estoient  sur  les 
frontières  de  ses  adversaires,  et  y  constitua  capitaines 
des  plus  féables  de  ceulx  de  son  parti.  Entre  lesquelz, 
mist  à  Meleun  le  seigneur  de  Barbazan ,  grandement 
et  bien  accompaigné,  à  Monstereau  le  seigneur  de 
Guitry,  le  seigneur  de  Gamaches  à  Compiengne,  et 
ainsi  en  plusieurs  autres   lieux ,  et  avecques  ce,  se 

pourveut  de  très  grant  nombre  de  gens  d  armes  pour 
tousjours  estre  au  plus  près  de  sa  personne,  en  ac- 
lendant  les  aventures  qui  de  jour  en  jour  lui  pour- 
roient  survenir. 


DE  L'AIV  MCCCCXX. 


[Du  7  avril  1420  au  23  mars  1424.] 


CHAPITRE  CCXXIII. 

Comment  la  fortresse  de  Alibaudières  fut   asségée  des  Bourguignons, 

laquelle  en  fin  leur  fut  rendue. 

Au  commencement  de  cest  an  ,  envoia  le  duc  de 
Bourgongne,  Pierre  de  Luxembourg,  conte  de  Conver- 
sen  et  de  Braine,  messire  Jehan  de  Luxembourg,  son 
frère ,  et  plusieurs  de  ses  capitaines ,  comme  L'Isle- 
Adam,  mareschal  de  France,  le  vidame  d'Amiens,  An- 
thoine,  seigneur  de  Croy,  et  autres  en  grant  nombre, 
mectre  le  siège  devant  le  chastel  d'Alibaudières ,  dont 
avant  est  faicte  mencion.  Lesquelz  dudit  chastel  avoient 
très  bien  refortifié  leurdit  boleverd,  qui  autrefois  par  le- 
dit messire  Jehan  de  Luxembourg  et  ses  gens  avoit  esté 
prins  et  mis  en  feu,  et  tant  avoient  continué  en  ladicle 
fortificacion  qu'il  estoit  plus  défensable  que  autre  fois 
n'avoit  esté.  Mais  ce  non  obstant  ledit  de  Lucembourg, 
venu  devant  ladicte  fortresse  ,  sans  faire  long  séjour, 
fist  armer  et  habiller  grant  partie  de  ses  gens,  lesquels. 

à  tout  eschèles  et  autres  habillemens  de  guerre  il  mena 
pour  assaillir  ledit  boleverd,  et  le  cuida  prendre  comme 
autre  foiz  avoit  fait,  et  là,  très  asprement  et  par  long 
espace,  fu  ledit  assault  continué,  tant  que  les  deux  par- 
ties se  combatoient  l'un  contre  l'autre  très  vaillamment. 
Et  là  contre  ledit  boleverd  estoient  dressées  aucunes 
eschèles,  sur  lesquelles  combatirent  par  grant  vigueur 
Hector  de  Saveuses  ,   Henri  de  Caufour ,  homme  très 
renommé  en  armes,  lequel  estant  sur  l'une  des  eschèles 
armé  de  plein  harnois,  fut  féru  d'un  fer  de  lance  ou  vuid 
de  son  harnois  de  jambes,  parmy  le  jarret,  duquel  cop 
il  mouru  tantost  après.  Et  là  les  défendans  se  comba- 
toient par  merveilleuse  vertu  en  défendant  leur  garde. 
Durant  lequel  assault  messire  Jehan  de  Luxembourg, 
qui  estoit  au  plus  près  dudit  bouleverd,  avoit  levée  la 
visière  de  son  bacinet  et  regardoit  la  contenance  des- 
diz  défendans  par  entre  deux  chesnes.   Mais  l'un  de 
ceulx,  ce  parcevant,  le  féry  assez  près  de  l'ueil,  d'une 
lance  ferrée  ou  non  ferrée,  ne  sçeut  pas  bien  lequel,  du- 
quel cop  il  fut  très  durement  navré,  et  finablement  perdy 
la  veue  d'icellui  oeil.  Et  lors  aucuns  de  ses  gens  le  ra- 
menèrent dedens  sa  tente  pour  reposer.  Et  assez  tost 
son  estendart ,  qui  avoit  esté  porté  oudit  assault ,  fut 
prins  par  le  bout  et  coppé  au  plus  près  de  la  lance  où 
il  tenoit ,  dont  ledit  de  Luxembourg,  en  poursuivant 
de  courroux  en  autre,  fut  très  yre.  Pour  lesquelz  in- 
convéniens  et  aussi  pour  la  grande  résistence  des  dé- 
fendans, cessa  pour  cette  foiz  ledit  assault.  Mais  ce  ne 
fut  point  qu'il  n'y  eust  plusieurs  des  assaillans  mors 
et  navrez. 

En  oultre  le  conte  de  Conversen  et  les  autres  capi- 
taines, se  logèrent  tout  à  lenviron  de  ladicte  fortresse, 

et  furent  assises  contre  la  porte ,  tours  et  murailles 
d'icelle  plusieurs  grosses  bombardes  pour  icellui  chastel 
confondre  et  abatre.  Et  ledit  messire  Jehan  de  Luxem- 
bourg ,  pour  la  grant  douleur  de  sa  blesseure  assoua- 
ger ,  fut  remené  à  Troies  en  Champaigne ,  où  il  fut 
soigneusement  visité  par  notables  médecins.  Et  son 
frère,  le  conte  de  Conversen  ^  dessusdit,  demoura  prin- 
cipal conducteur  d'icellui  siège,  et  là,  par  les  engins 
dessusdiz,  fist  tant  continuer,  que  icelle  forteresse  fut 
fort  dommagée  et  la  porte  et  aucunes  tours  abatues  jus- 
ques  à  moitié  ou  environ,  pour  quoy  les  asségez  com- 
mencèrent à  eulx  esbahir  et  requirent  d'avoir  parlement 
avecques  ledit  conte.  Ce  qui  leur  fut  accordé.  Mais 
pour  ceste  première  foiz  ne  porent  estre  d'accord. 
Pour  quoy,  incontinent  que  ceulx  qui  estoient  yssus 
dehors  pour  traiter  furent  rentrez  dedens,  les  asségans, 
sans  le  moindre  commandement  de  leur  capitaine, 
s'armèrent  et  vigoureusement,  de  grant  courage,  à  tout 
eschèles,  alèrent  assaillir  ladicte  fortresse.  Et  de  pleine 
venue  entrèrent  dedens  deux  tours ,  bien  soixante 
hommes  d'armes,  mais  bonnement  ne  povoient  passer 
plus  avant,  pour  la  fortification  que  iceulx  asségez 
avoient  fait.  Toutesfoiz  ledit  assault  dura  moult  terri- 
ble et  périlleux  par  l'espace  de  cinq  heures  ou  environ, 
et  y  eut,  tant  des  assaillans  comme  des  défendans,  plu- 
sieurs mors  et  navrez.  Et  enfin  ceulx  qui  estoient  entrez 
dedens  lesdictes  tours  furent  chacez  dehors  par  la 
force  et  vaillance  desdiz  défendans,  et  mesmes  occirent 
dedens  une  trompeté  qui  estoit  armé  en  estât  d'homme 
d'armes.  Et  lendemain  iceulx  asségez  doubtans  nouvel 

1 .  Pierre  de  Luxembourg. 

assaut,  requirent  avoir  traictié,  et  en  conclusion  furent 
d'accord,  par  condicion  qu'ilz  s'en  iroient  saulves 
leurs  vies  tant  seulement,  excepté  aucuns  qui  emme- 
nèrent ung  petit  cheval,  et  en  tel  estât  s'en  alèrent  à 
Moyniers.  Et  la  forteresse  dessus  dicte  fut  toute  démo- 
lie, arse  et  abatue,  et  les  biens  d'icelle  furent  tous  pil- 
lez par  l'efforcement  des  gens  d'armes  asségans,  et 
en  print  chascun  qui  plus  tost  y  peut  venir  en  rom- 
pant les  ordonnances  des  capitaines.  Lesquelz  brief 
s'en  retournèrent  à  Troyes  et  es  villages  d'environ. 

CHAPITRE  CCXXIV. 

Comment  les  seigneurs  de  l'Isle-Adam  et  de  Croy  firent  une  chevauchée 

vers  Auxerre. 

Item,  après  ce  que  les  princes  et  autres  gens  d'ar- 
mes furent  retournez  du  siège  d'Alibaudières  à  Troies, 
comme  dit  est,  prindrent  tost  après,  la  plus  grant 
partie,  congié  au  duc  de  Bourgongne  de  retourner  en 
leur  pays,  lequel  leur  accorda  ;  et  se  partirent  environ 
trois  mille  chevaulx.  Desquels  estoient  les  principaulx, 
le  vidame  d'Amiens,  Le  Borgne  de  Fosseux,  chevalier, 
Hector  de  Saveuses ,  le  seigneur  de  Stenhuse  ,  le  sei- 
gneur de  Commines  et  aucuns  autres  capitaines ,  tant 
de  Picardie  comme  de  Flandres,  qui  tous  ensem- 
ble chevauchèrent  en  tirant  vers  Rethel.  Et  non  obstant 
que  les  Daulphinois  feussent  en  grant  nombre  pour 
les  ruer  jus,  néantmoins  par  leur  diligence  chevau- 
chèrent tant,  qu'ilz  eschevèrent  leurs  agais  et  retour- 
nèrent en  leur  pays  sans  avoir  quelque  empeschement. 

Après  lequel  partement,  le  duc  de  Bourgongne  en- 

voia  plusieurs  des  autres  capitaines  qui  avec  lui  estoient 
demeurez  au  pays  d'Aucerre,  pour  mestre  en  Fobéis- 
sance  du  Roy    aucunes  fortresses   que  tenoient   les 
gens  du  Daulphin  ,   qui  moult  tra\ailloient  le  pays, 
cestassavoir  les  seigneurs  de  Flsle-Adam,  de  Croy 
et  de  Longueval  ,   messire   Maubroy  de   Saint  -  Li- 
ger  ,   messire  Bauldo  de  Noiele,  Robert  de  Saveuses  , 
le  bastard  de  Thien  et  aucuns  autres,  à  tout  envi- 
ron  seize  cens   combatans,   lesquelz   dudit  lieu  de 
Troies   chevaulcbèrent   par   plusieurs  journées  jus- 
ques  à  une  petite  ville  nommée  Toussi,  qui  tenoit  la 
partie  du  Daulphin ,  et  y  repairoit  très  souvent  le  sei- 
gneur de  La  Trémoille.   Et  pour  tant  lesdiz  Bourgui- 
gnons, à  tout  eschèles  et  autres  habillemens  de  guerre, 
vindrent  assez  près  du  point  du  jour  audit  lieu  de 
Toussi*,  aians  voulenté  et  désir  d'icelle  ville  prendre 
par  soudain  assault  et  la  ravir  et  piller,  et  du  tout  ré- 
duire à  leur  abandon.  Et  eulx  venus  assez  près,  se 
mirent  en  bataille  et  se  assemblèrent  tous  ensemble. 
Et  là  furent  fais  nouveaulx  chevaliers,  Anthoine  sei- 
gneur de  Croy,  Butor,  son  frère  bastard,  Bauldo  de 
Noielle  et  Lyonnet  de  Bournonville  et  aucuns  autres, 
par  la  main  du  seigneur  de  l'Isle-Adam,  mareschal  de 
France.  Et  assez  tost  après,  d*un  commun  accord  alè- 
rent  tous  assaillir  ladicte  ville  en  plusieurs  lieux  et  dré- 
cer  eschèles  contre  les  murs,  tout  à  leur  aise,  sans 
trouver  grant  défense.  Toutesfoîs,  jà  soit  ce  que  les 
habilans  d'icelle  ville  feussent  moult  esbahis  de  pre- 
mière venue,  si  reprindrent-ilz  courage  en  eulx  et 
commencèrent  à  eulx  défendre  vigoreusement ,    et 

tant  firent  que  les  assaillans  dessusdiz  se  retrahirent 
hors  de  leurs  fossez,  et  se  logèrent  en  plusieurs  lieux  au- 
tour de  ladicte  ville.  Auquel  lieu  furent  par  deux  ou 
trois  jours  faisans  faire  nouvelles  eschèles  et  autres  ha- 
billemens de  guerre,  pour  de  rechef  taire  nouvel  as- 
sault. Et  au  troisième  jour  se  rassemblèrent  avec  les 
habillemens  dessusditz,  et  alèrent,  comme  devant,  très 
ardamment  assaillir  ladicte  ville  et  drécer  plusieurs 
eschèles  contre  les  murs.  Mais  les  défendans,  esprins 
de  grant  hardiesse  de  courage,  résistèrent  vaillamment 
contre  les  assaillans,  et  de  pleine  venue  en  occirent  et 
navrèrent  plusieurs.  Entre  lesquelz  y  furent  mors  ung 
gentil  homme  d'armes  nommé  Oger  de  Saint- Vandrille, 
et  ledit  capitaine  des  brigans ,  nommé  Tabari ,  avec- 
ques  aucuns  autres.  Finablement,  iceulx  assaillans, 
comme  paravant,  furent  reboutez  dedens  les  fossez  en 
grant  confusion  et  se  retrairent  tous  à  leur  logis,  et 
mesmes  ledit  Oger  demoura  dedens  les  fossez  et  puis 
fut  par  iceulx  défendans  porté  dedens  la  ville ,  à  tout 
son  harnois ,  et ,  lui  deuxiesme ,  fut  mis  dedens  ung 
sarcus  et  enterré  en  une  église. 

En  oultre,  en  celle  propre  nuit  vindrent  nouvelles 
au  seigneur  de  TIsle-Adam,  mareschal  de  France,  et 
aux  autres  capitaines,  que  leurs  ennemis  venoîent  pour 
les  combatre  et  ruer  jus.  Pour  quoy  hastivement  tous 
ensemble  montèrent  à  cheval  et  chevauchèrent  toute 
nuit  pour  les  rencontrer,  et  lendemain  très  matin  oy- 
rent  les  nouvelles  que  leursdiz  ennemis  s'estoient 
logez  à  deux  lieues  près  d'Auxerre  dedens  ung  fort 
moustier  nommé  Estampes  Saint-Germain.  Pour  quoy 
les  capitaines  dessusdiz,  sachans  lesdictes  nouvelles , 
au  plus  tost  qu'ilz  porent  les  alèrent  asséger  dedens 

ledit  moustier,  et  mandèrent  secours  de  vivres ,  arba- 
lestriers  et  autres  choses  à  eux  duisibles,  à  Aux  erre. 
Lequel  secours  leur  fut  envoie.  Et  en  conclusion,  après 
que  les  parties  eurent  livré  Tune  à  l'autre  plusieurs  es- 
carmouches ,  en  la  fin  de  dix  sept  jours  se  rendirent 
iceulx  asségez  aux  capitaines,  par  ainsi  qu'ilz  auroient 
leurs  vies  saulves  et  demourroient  prisonniers  tant 
qu'ils  auroient  paie  finances  chascun  selon  leur  estât. 
Après  lequel  traictié  ainsi  fait,  fut  icellui  moustier, 
c'estassavoir  la  fortification,  désolée  et  abatue,  et  après 
lesdiz  capitaines  retournèrent  à  Troies  ,  à  tout  pri- 
sonniers* devers  le  duc  Phelippe  de  Bourgongne , 
leur  maistre  et  seigneur. 


CHAPITRE  CCXXV. 

Comment  le  roy  Henry  d'Angleterre  vînt  à  Troies  devers  le  roy  de 
France,  où  fu  faicte  la  paix  d'entre  les  deux  roys,  qu'ilz  appellèrent 
paix  finale,  et  dont  la  copie  s'en  suit  cy-après. 

En  ce  mesme  temps  le  roy  Henry  d'Angleterre  , 
accompaigné  de  ses  deux  frères,  c'estassavoir  les  ducs 
de  Clarence  et  de  Glocestre,  et  des  contes  de  Hontiton, 
de  Varvich  et  de  Kent ,  avecques  plusieurs  seigneurs 
d'Angleterre  et  seize  mille  combatans  ou  environ , 
dont  il  y  avait  la  plus  grant  partie  archers ,  se  parti 
de  Rouen  et  vint  à  Pontoise  et  de  là  à  Saint-Denis,  et 
après  au  pont  de  Charenton ,  où  il  laissa  de  ses  gens 
pour  garder  le  passage,  et  depuis,  par  Prouvins  s'en 
ala  à  Troies.  Au  devant  duquel,  pour  lui  faire  hon- 

i .  «  A  tout  leurs  gens  »  var.  du  Siippl.  fr,  93. 

neur  et  révérence,  yssirent  le  duc  de  Bourgongne  et 
plusieurs  autres  grans  seigneurs,   qui  le  convoièrent 
jusques  à  son  hostel  dedens  icelle  ville,  où  il  se  logea 
et  ses  princes  avecques  lui,  et  ses  gens  d'armes  se  lo- 
gèrent es  villages  d'environ.  Et  tost  après  sa  venue 
ala  veoir  le  Roy  et  la  Royne  et  dame  Katherine.  Si 
s'entrefirent  très  grans  honneurs  l'un  à  l'antre  ,  et 
après  furent  assemblez  de  grans  consaulx  pour  par- 
conclurre  la  paix  finable  et  l'aliance  dont  paravant 
est  faite  mencion  ,  et  enfin  furent  d'accord.  Et  en  ce 
qui  paravant  avoit  esté  traictée  et  qui  n'estoit  agréable 
audit  roy  d'Angleterre,  fut  lors  corrigé  à  sa  voulenté. 
Finablement ,  après  ledit  accord  parfait  ledit  roy 
d'Angleterre,  selon  la  coustume  de  France,  fiança  la 
dessusdicte  dame  Katherine,  et  lendemain  du  jour  de 
la  Trinité  l'espousa  en  l'église  parrochiale ,  soubz  la- 
quelle il  estoit  logié.  Si  furent  faictes  ce  jour,  par  lui 
et  par  ses  princes  Anglois,  grans  pompes  et  bobans, 
comme  se  présentement  deust  estre  roy  de  tout  le 
monde.  Et  là  estoit  de  la  partie  du  roy  de  France ,  le 
duc  Phelippe  de  Bourgongne,  par  le  moien  et  à  l'in- 
stance duquel  tous  les  traictiez  et  aliances  se  faisoient. 
Si  estoient  avecques  lui  Pierre  de  Lucembourg  ,  conte 
de  Conversen  ,  messire  Jehan  de  Luxembourg ,  son 
frère ,  le  prince  d'Orange ,  le  seigneur  de  Jonvelle ,  le 
seigneur  de  Chasteauvilain  ,  le  seigneur  de  Montagu , 
messire  Renier  Pol,  le  seigneur  de  Chastellus,  Le  Veau 
de  Bar,  bailli  d'Auxi,  messire  Jaques  de  Courtramblé, 
messire  Jehan   de   Cotebrune,   mareschal  de  Bour- 
gongue.  Et  de  Picardie  y  furent  le  seigneur  de  Croy, 
le  seigneur  de   Longueval ,   messire   Athis  de   Bri- 
meu  et  messire  David,  son  frère,  le  seigneur  de  Rou- 

bais ,  le  seigneur  de  Humbercourt ,  bailli  d'Amiens  » 
messire  Hue  de  Lannoy  et  son  frère,  et  molt  d'autres 
notables  chevaliers  et  escuiers  des  pays  dudit  duc ,  et 
aussi  aucuns  prélatz  et  gens  d'église ,  entre  lesquelz 
y  estoit  des  plus  avancez  messire  Jehan  de  Toisy, 
évesque  de  Tournay  et  chancelier  de  Bourgongne  , 
maistre  Eustace  de  Laistre,  maistre  Jehan  de  Mailly  et 
aucuns  autres,  qui,  tous  ensemble  ou  au  moins  la 
plus  grant  partie,  furent  consentans  et  promirent  avec 
ledit  duc  de  Bourgongne  d'entretenir  pardurablement 
ledit  traictié ,  duquel  la  teneur  s'ensuit  : 


[Traité  de  Troyes]. 

«  Charles ,  par  la  grâce  de  Dieu  roy  de  France ,  à 
tous  noz  baiUiz,  prévostz,  séneschaulx  ou  autres  chefz 
de  nos  justices  ou  à  leurs  lieuxtenans ,  salut.  Comme 
par  accord  final  et  paix  perpétuelle  soient  huy  faictes 
et  jurées  en  ceste  nostre  ville  de  Troies  par  nous  et 
nostre  très  cher  et  amé  filz ,  Henry,  roi  d'Angleterre , 
héritier  et  régent  de  France  ,  pour  nous  et  lui ,  les 
royaultez  de  France  et  d'Angleterre,  tant  par  le  moien 
du  mariage  de  lui  et  de  nostre  très  chère  et  amée  fille 
Katherine ,  comme  de  plusieurs  poins  et  articles  fais , 
passez  et  accordez  par  chascune  partie  pour  le  bien  et 
utilité  de  nous  et  de  nos  subjectz  et  pour  la  seureté 
d'iceulx  pays ,  par  le  moien  de  laquelle  paix  chascun 
de  nosdiz  subjectz  et  ceulx  de  nostredit  filz  pourront 
désormais  converser,  marchander  et  besongner  les 
ungs  avecques  les  autres,  tant  de  la  mer  comme  deçà. 

Item,  est  accordé  que  par  notredit  filz  le  roy  Henry 
dores  mais  en  avant  nous  honnourera   comme    son 

père,  et  nostre  compaigne  la  Royne,  comme  sa  mère, 
avecques  ce  ne  nous  empeschera ,  nostre  vie  durant , 
que  nous  ne  joyssions  et  possédons  tant  que  nous 
vivrons,  ainsi  que  nous  tenons  et  possidons  de  pré- 
sent ,  la  couronne  et  dignité  royale  du  royaume  de 
France,  et  les  revenues,  fruiz  et  prouffiz  d'iceulx,  à  la 
soustenance  de  nostre  estât  et  descharge  duditroyaume, 
et  que  nostredicte  compaigne  ne  tiengne,  tant  comme 
elle  vivra,  estât  de  dignité  de  royne  selon  la  coustume 
du  royaume,  avec  partie  desdictes  rentes  et  revenues 
à  elle  convenables. 

Item ,  est  accordé  que  nostredicte  fille  Katherine 
aura  et  prendra  ou  royaume  d'Angleterre  douaire 
ainsi  que  les  roynes  ou  temps  passé  ont  acoustumé 
d'avoir,  c'estassavoir  pour  chascun  an  la  somme  de 
quarante  mille  escuz ,  desquels  les  deux  valent  tous- 
jours  un  noble  d'Angleterre. 

Item,  est  accordé  que  nostredit  filz  le  roy  Henry, 
par  toutes  voyes ,  moiens  et  manières  qu'il  pourra  ] 
sans  transgression  ou  offense  du  serement  par  lui  fait 
de  observer  les  lois  et  coustumes  et  drois  de  sondit 
royaume  d'Angleterre,  labourera  et  pourverra  que 
nostredicte  fille  Katherine,  sa  compaigne,  le  plus  tost 
que  faire  se  pourra,  soit  tout  entièrement  et  pleinement 
asseurée  de  recevoir  et  avoir  en  son  royaume  d'Angle- 
terre, ou  temps  de  son  trespas,  le  douaire  devant  dit 
de  quarante  mille  escuz  ou  mieulx,  dont  les  deux 
valent  tousjours  ung  noble. 

Item,  est  accordé  que  s'il  advenoît  que  nostre 
dicte  fille  survesquist  nostredit  filz  le  roi  Henry,  elle 
recevra  et  aura  ou  royaume  de  France,  tantost  après 
le  trespas  de  nostredit  filz ,  douaire  de  la  somme  de 

vingt  mille  frans  par  an,  et  sur  les  terres,  lieux  et  sei- 
gneuries que  tint  et  eut  en  douaire  nostre  très  chère 
dame  de  bonne  mémoire.  Blanche,  jadis  femme  de 
Phelippe  de  bonne  mémoire  jadis  roy  de  France, 
nostre  très  grant  et  redoubté  seigneur  et  nostre  ayeul. 

Item^  est  accordé,  que  tantost  après  nostre  trespas 
et  deslors  en  avant,  la  couronne  et  royaume  de  France 
avecques  tous  leurs  drois  et  appartenances  demoure- 
ront  et  seront  perpétuellement  à  nostre  filz  le  roy 
Henry  et  à  ses  hoirs. 

Item^  pour  ce  que  nous  sommes  tenus  et  empeschez 
le  plus  du  temps  par  telle  manière  que  nous  ne  po- 
vons  en  nostre  personne  entendre  ou  vaquer  à  la  dis- 
posicion  des  besongnes  de  nostre  royaume ,  la  faculté 
et  exercite  de  gouverner  et  ordonner  la  chose  pu- 
blique dudit  royaume  seront  et  demourront,  nostre  vie 
durant,  à  nostre  filz  le  roy  Henry  avecques  le  conseil 
des  nobles  et  sages  dudit  royaume,  par  ainsi  que,  dès 
maintenant  et  dès  lors  en  avant,  il  puist  icelle  régir  et 
gouverner  par  lui  mesme  et  par  autre  qu'il  vouldra 
députer,  avecques  le  conseil  des  nobles  et  sages  des- 
susdiz.  Lesquelz  faculté  et  exercice  de  gouverner  ainsi 
estant  pardevers  nostre  dit  filz  le  roy  Henry,  il  labou- 
rera affectueusement ,  diligemment  et  loyaument  à  ce 
que  puist  estre  à  Tonneur  de  Dieu,  de  nous  et  de 
nostre  compaigne,  et  aussi  au  bien  publique  dudit 
royaume  et  à  défendre,  transquiller  et  apaiser,  et  gou- 
verner icellui  royaume  selon  Texigence  de  justice  et 
équité,  avec  le  conseil  et  aide  des  grans  seigneurs, 
barons  et  nobles  dudit  royaume. 

Item^  que  nostredit  filz  fera  du  tout  son  devoir  que 
la  court  du  parlement  de  France  sera,  en  tous  et  chas- 

cun  lieu  subject  à  nous,  maintenant  et  ou  temps  ave- 
nir, observée  et  gardée  es  auctoritez  et  souverainetez 
d'elle  et  à  elle  deuz  en  tous  et  chascuns  lieux  à  nous 
subjectz,  maintenant  et  en  temps  avenir. 

Item^  que  nostredit  filz  de  son  povoir  défendra 
tous  et  chascuns  nobles,  pors,  citez,  villes,  commu- 
naultez  et  singulières  personnes  à  nous  ou  au  temps 
avenir  subjectz,  ou  leurs  drois  acoustumés,  privilèges, 
prééminences,  libertez  et  franchises  à  eulx  apparte- 
nans  ou  deuz,  en  tous  les  lieux  subjectz  à  nous,  main- 
tenant ou  ou  temps  avenir. 

Item^  que  nostredit  filz  diligemment  et  loyaument 
labourera  et  fera  de  son  povoir  que  justice  sera  admi- 
nistrée oudit  royaume  selon  les  lois,  coustumes  et  drois 
dudit  royaume  de  France,  sans  accepcion  de  personnes, 
et  conservera  et  tendra  les  subjectz  de  nostredit 
royaume  en  paix  et  tranquilité,  et  de  son  corps  les 
gardera  et  défendra  de  toutes  violences  et  oppressions 
quelconques. 

Item^  est  accordé  que  nostredit  filz  le  roy  Henry 
pourvoiera  et  fera  de  son  povoir  que  aux  offices,  tant 
de  la  justice  de  parlement  que  des  bailliages,  sénes- 
chaucies,  prévostez  et  autres  appartenans  au  gouver- 
nement des  seigneuries,  et  en  toutes  autres  offices 
dudit  royaume,  seront  prinses  personnes  habiles,  pro- 
fitables et  ydoines  pour  le  bon  juste  et  transquile  ré- 
gime dudit  royaume  et  des  administracions  qui  leur 
seront  à  commectre,  et  qu'ilz  soient  telz  qu'ilz  doi- 
vent estre  députez  et  prins  selon  les  drois  et  lois  du 
royaume  et  pour  le  prouffit  de  nous  et  de  nostredit 
rovaume. 

Item^  que  nostredit  filz  labourera  à  son  povoir  et 

le  plus  tost  que  faire  se  pourra  prouffîtablement ,  à 
mectre  en  nostre  obéissance  toutes  et  chascunes  villes, 
citez,  chasteaulx,  lieux,  pays  et  personnes  dedens 
nostre  royaume  désobéissans  à  nous  et  rebelles,  tenans 
la  partie  vulgairement  appellée  du  Daulphin  et  d'Ar- 
mignac. 

Item^  afin  que  nostredit  filz  puist  faire  et  accepter 
les  choses  dessusdictes  plus  prouffîtablement ,  seure- 
ment  et  franchement,  il  est  accordé  que  les  grans  sei- 
gneurs, barons  et  nobles  et  les  estatz  dudit  royaume , 
tant  espirituelz  comme  temporelz,  et  aussi  les  citez 
et  notables  communes ,  les  citoiens  et  bourgois  des 
villes  dudit  royaume  à  nous  obéissans  pour  le  temps, 
feront  les  seremens  qui  s'ensuivent. 

Premièrement,  à  nostredit  filz  le  roy  Henry,  aiant 
la  faculté  et  exercice  de  disposer  et  gouverner  ladicte 
chose  publique,  et  à  ses  commandemens  et  mande- 
mens,  en  toutes  choses  concernans  à  l'exercice  du  gou- 
vernement dudit  royaume  et  par  toutes  choses  obéi- 
ront humblement. 

Item^  que  les  choses  qui  sont  et  seront  appoinctées 
et  accordées  entre  nous  et  nostre  dame  et  compaigne 
la  Royne,  et  nostredit  filz,  le  roy  Henry,  avecques  le 
conseil  de  ceulx  que  nous  et  nostredicte  compaigne 
et  nostredit  filz  auront  à  ce  commis ,  lesdiz  grans  sei- 
gneurs, barons  et  estas  de  nostredit  royaume,  tant 
espirituelz  comme  temporelz,  et  aussi  les  citez,  nota- 
bles communaultez,  les  citoiens  et  bourgois  des  villes 
dudit  royaume,  en  tant  que  à  eulx  et  chascun  d  eulx 
pourra  toucher,  en  tout  et  partout,  bien  et  loyaument 
garderont  et  feront  de  leur  povoir  garder  par  toutes 
autres  quelconques. 

Item^  que  continuellement  dès  nostre  trespas  et  après 
icellui,  ilz  seront  féaulx  hommes  et  liges  de  nostredit 
filz  et  de  ses  hoirs,  et  icellui  nostre  filz  pour  leur  sei- 
gneur souverain  lige  et  vray  roi  de  France,  sans  aucune 
opposicion ,  contradiction  ou  difficulté,  le  recevront 
et  comme  à  tel  obéiront ,  et  que  après  ces  choses  ja- 
mais n'obéiront  à  autre  que  à  nous ,  comme  roy  ou 
régent  du  royaume  de  France.  Si  non  que  nostredit 
filz  le  roy  Henry  perde  vie  ou  membre,  ou  soit  prins 
de  mauvaise  prinse,  ou  qu'il  seuffre  dommage  ou  dimi- 
nucion  en  personne,  estât,  honneur  ou  biens.  Mais  se 
ilz  sçevent  que  aucune  chose  soit  contre  lui  machinée, 
ilz  l'empescheront  à  leur  povoir  et  lui  feront  savoir 
le  plus  tost  qu'ilz  pourront  par  leurs  messages  ou 
lectres. 

Item^  est  accordé  que  toutes  et  chascune  personnes 
ecclésiastiques  bénéficiez  en  la  duchié  de  Normendie 
ou  autres  lieux  quelconques  ou  royaume  de  France, 
subgetz  à  nous  et  à  nostredit  filz,  obéissans  et  favori- 
sans  à  la  partie  de  nostre  très  cher  et  très  amé  filz  le 
duc  de  Bourgongne ,  qui  jureront  garder  ceste  pré- 
sente concorde ,  joyront  paisiblement  de  leurs  béné- 
fices ecclésiastiques  estans  en  ladicte  duchié  de  Nor- 
mendie ou  lieux  devant  ditz. 

Item^  que  semblablement  toutes  et  chascune  per- 
sonnes ecclésiastiques  obéissans  à  nostredit  filz  le  roy 
Henry,  bénéficiez  ou  royaume  de  France  es  lieux  à 
nous  subgetz,  qui  jureront  garder  ceste  présente  con- 
corde, joyront  paisiblement  de  leurs  bénéfices  ecclé- 
siastiques estans  es  lieux  devant  ditz. 

Item^  que  toutes  et  chascune  églises,  universitez, 
estudes  générales  et  aussi  collèges  d'estudians  et  autres 

collèges  ecclésiastiques  eslans  es  lieux  présentement  à 
nous  subgetz,  ou  pour  le  temps  avenir,  en  la  duchié 
de  Normandie  ou  autres  lieux  ou  royaume  de  France, 
subjectz  à  nostredit  filz  le  roy  Henry,  joyront  de  leurs 
drois  et  possessions ,  rentes ,  prérogatives ,  libertez  et 
franchises  et  prééminences  à  eulx  ou  royaume  de 
France  comment  que  ce  soit  appartenans ,  saulve  les 
drois  de  la  couronne  de  France  et  de  tous  autres. 

Item^  et  quant  il  ad  vendra  que  nostredit  filz  le  roy 
Henry  viendra  à  la  couronne  de  France,  la  duchié  de 
Normendie  et  aussi  les  autres  et  chascun  lieu  par  lui 
conquis  ou  royaume  de  France,  seront  soubz  la  juris- 
diction,  obéissance  et  monarchie  de  ladicle  couronne 
de  France. 

Item,  est  accordé  que  nostredit  filz  le  roy  Henry  de 
son  povoir  se  parforcera  et  fera  que  aux  personnes  à 
nous  obéissans  et  favorisans  la  partie  devant  dicte 
qu'on  dit  et  appelle  de  Bourgongne,  auxquelles  appar- 
tenoient  seigneuries ,  terres ,  revenues  et  possessions 
en  ladicte  duchié  de  Normendie  et  autres  lieux  ou 
royaume  de  France,  par  icellui  nostredit  filz  con- 
quises, jà  pieçà  par  lui  données,  sera  faicte,  sans  la 
diminucion  de  la  couronne  de  France ,  récompensa- 
cion  par  nous  es  lieux  et  terres  acquises  ou  à  acquerre 
en  nostre  nom  sur  les  rebelles  et  désobéissans  à  nous. 
Et  se,  en  nostre  vie,  ladicte  récompensacion  n'est 
faicte,  nostredit  filz  le  roy  Henry  le  fera  es  dictes  terres 
et  biens,  quant  il  sera  venu  à  la  couronne  de  France. 
Mais  se  les  terres,  seigneuries,  rentes  ou  possessions 
qui  appartiennent  ausdictes  personnes  esdictes  duchez 
et  heux,  n'avoient  esté  données  par  noslredit  filz,  se- 
ront restituez  a  icelles  sans  délay. 

Item,  et  que  durant  nostre  vie,  en  tous  les  lieux  à 
nous  présentement  ou  pour  le  temps  avenir  subjeclz , 
les  terres  concernées  en  justice ,  de  dons  d'offices,  de 
bénéfices  et  d'autres  donacions ,  pardons  ,  rémissions 
ou  privilèges,  devront  estre  escriptes  et  procéder 
soubz  nostre  main  et  seel.  Toutesfoiz,  pour  ce  que  au- 
cuns cas  singuliers  pourroient  advenir,  que  par  humain 
engin  ne  pevent  pas  tous  eslre  veuz ,  esquelz  pourra 
estre  nécessaire  et  convenable  que  nostredit  filz,  le  roy 
Henry,  face  escripre  ces  lectres ,  en  tel  cas,  se  aucuns 
adviennent,  il  sera  loisible  à  nostredit  filz  pour  le  bien 
et  seureté  de  nous  et  du  gouvernement  comme  dit 
est  à  lui  appartenant,  et  pour  éviter  les  périlz  et  dom^ 
mages  qui  autrement  pourroient  vraisemblablement 
advenir ,  escripre  ses  lectres  à  noz  subjectz,  par  les- 
quelles il  mandera,  commandera  et  défendra  de  par 
nous  et  de  par  lui,  comme  Régent,  selon  la  nature  et 
la  qualité  de  la  besongne. 

Item,  que  toute  nostre  vie  durant  nostredit  filz  le 
roy  Henry  ne  se  nommera  ou  escripra  aucunement, 
ne  fera  nommer  ou  escripre  roy  de  France,  mais  du- 
dit  nom  de  tout  point  se  abstendra  tant  que  nous 
vivrons. 

Item^  est  accordé  que  nous,  durant  nostre  vie, 
nommerons,  appellerons  et  escriprons  nostredit  filz 
le  roy  Henry  en  langaige  et  parole  françoise  par  ceste 
manière  :  «  Nostre  très  cher  filz  Henry,  roy  d'Angle- 
terre, héritier  de  France.  »  Et  en  langue  latine  par 
ceste  manière  :  Noster  precarissimus  filius  Henricus , 
rex  Anglie,  hères  Francie, 

Item,  que  nostredit  filz  ne  imposera  ou  fera  impo- 
ser aucunes  imposicions  ou  exactions  à  noz  subjeclz 

collèges  ecclésiastiques  eslans  es  lieux  présentement  à 
nous  subgetz,  ou  pour  le  temps  avenir,  en  la  duchié 
de  Normandie  ou  autres  lieux  ou  royaume  de  France, 
subjectz  à  nostredit  fîlz  le  roy  Henry,  joyront  de  leurs 
drois  et  possessions ,  rentes ,  prérogatives ,  libertez  et 
franchises  et  prééminences  à  eulx  ou  royaume  de 
France  comment  que  ce  soit  appartenans ,  saulve  les 
drois  de  la  couronne  de  France  et  de  tous  autres. 

Item^  et  quant  il  ad  vendra  que  nostredit  filz  le  roy 
Henry  viendra  à  la  couronne  de  France,  la  duchié  de 
Normendie  et  aussi  les  autres  et  chascun  lieu  par  lui 
conquis  ou  royaume  de  France,  seront  soubz  la  juris- 
diction,  obéissance  et  monarchie  de  ladicte  couronne 
de  France. 

Iterriy  est  accordé  que  nostredit  filz  le  roy  Henry  de 
son  povoir  se  parforcera  et  fera  que  aux  personnes  à 
nous  obéissans  et  favorisans  la  partie  devant  dicte 
qu'on  dit  et  appelle  de  Bourgongne,  auxquelles  appar- 
tenoient  seigneuries ,  terres ,  revenues  et  possessions 
en  ladicte  duchié  de  Normendie  et  autres  lieux  ou 
royaume  de  France,  par  icellui  nostredit  filz  con- 
quises ,  jà  pieçà  par  lui  données ,  sera  faicte ,  sans  la 
diminucion  de  la  couronne  de  France ,  récompensa- 
cion  par  nous  es  lieux  et  terres  acquises  ou  à  acquerre 
en  nostre  nom  sur  les  rebelles  et  désobéissans  à  nous. 
Et  se,  en  nostre  vie,  ladicte  récompensacion  n'est 
faicte,  nostredit  filz  le  roy  Henry  le  fera  es  dictes  terres 
et  biens,  quant  il  sera  venu  à  la  couronne  de  France. 
Mais  se  les  terres,  seigneuries,  rentes  ou  possessions 
qui  appartiennent  ausdictes  personnes  esdictes  duchez 
et  lieux,  n'avoient  esté  données  par  nostredit  filz,  se- 
ront restituez  à  icelles  sans  délay. 

Item,  et  que  durant  nostre  vie,  en  tous  les  lieux  à 
nous  présentement  ou  pour  le  temps  avenir  subjeclz , 
les  terres  concernées  en  justice ,  de  dons  d'offices,  de 
bénéfices  et  d'autres  donacions ,  pardons  ,  rémissions 
ou  privilèges,  devront  estre  escriptes  et  procéder 
soubz  nostre  main  et  seel.  Toutesfoiz,  pour  ce  que  au- 
cuns cas  singuliers  pourroient  advenir,  que  par  humain 
engin  ne  pevent  pas  tous  eslre  veuz ,  esquelz  pourra 
estre  nécessaire  et  convenable  que  nostredit  filz,  le  roy 
Henry,  face  escripre  ces  lectres,  en  tel  cas,  se  aucuns 
adviennent,  il  sera  loisible  à  nostredit  filz  pour  le  bien 
et  seureté  de  nous  et  du  gouvernement  comme  dit 
est  à  lui  appartenant,  et  pour  éviter  les  périlz  et  dom^ 
mages  qui  autrement  pourroient  vraisemblablement 
advenir ,  escripre  ses  lectres  à  noz  subjectz,  par  les- 
quelles il  mandera,  commandera  et  défendra  de  par 
nous  et  de  par  lui,  comme  Régent,  selon  la  nature  et 
la  qualité  de  la  besongne. 

Item,  que  toute  nostre  vie  durant  nostredit  filz  le 
roy  Henry  ne  se  nommera  ou  escripra  aucunement, 
ne  fera  nommer  ou  escripre  roy  de  France,  mais  du- 
dit  nom  de  tout  point  se  abstendra  tant  que  nous 
vivrons. 

Item,  est  accordé  que  nous,  durant  nostre  vie, 
nommerons,  appellerons  et  escriprons  nostredit  filz 
le  roy  Henry  en  langaige  et  parole  françoise  par  ceste 
manière  :  «  Nostre  très  cher  filz  Henry,  roy  d'Angle- 
terre, héritier  de  France.  »  Et  en  langue  latine  par 
ceste  manière  :  Noster  precarissimus  filius  Henricus , 
rex  Ànglie,  hères  Francie. 

Item,  que  nostredit  filz  ne  imposera  ou  fera  impo- 
ser aucunes  imposicions  ou  exactions  à  noz  subjectz 

sans  cause  raisonnable  et  neccessaire ,  ne  autrement 
pour  le  bien  publique  du  royaume  de  France,  et  selon 
l'ordonnance  et  exigence  des  lois  et  coustumes  raison- 
nables et  approuvez  dudit  royaume. 

Iiern,  afin  que  concorde,  paix  et  transquilhte  entre 
les  royaumes  de  France  et  d'Angleterre  soient  pour 
le  temps  avenir  perpétuellement  observez,  et  que  on 
obvie  aux  obstacles  et  rencheutes  par  lesquelz  entre 
lesdiz  royaumes  dissencions  et  discordes  pourroient 
sourdre  ou  temps  avenir,  que  Dieu  ne  vueille,  il  est 
accordé  que  nostredit  filz  labourera  par  l'effort  de  son 
povoir,  que  de  l'advis  et  consentement  des  trois  Estas 
desdiz  royaumes,  ostez  les  obstacles  en  ceste  partie, 
soit  ordonné  et  pourveu  que  du  temps  que  nostredit 
filz  sera  venu  à  la  couronne  de  France  ou  aucuns  de 
ses  boirs,  les  deux  couronnes  de  France  et  d  Angle- 
terre à  tousjours  mais  demourront  ensemble  et  seront 
à  une  mesme  personne ,  c'estassavoir  à  la  personne 
de  nostredit  filz  le  rov  Henry  tant  qu'il  vivra,  et  de  la 
aux  personnes  de  ses  hoirs  qui  successivement  seront 
les  ungs  après  les  autres,  et  que  les  deux  royaunies 
seront  gouvernez  depuis  ce  temps  que  nostredit  tilz 
ou  aucun  de  ses  hoirs  viendra  ou  ilz  viendront  ausdiz 
royaumes ,  non  diviséement  soubz  divers  roys  pour 
ung  mesme  temps,  soubz  une  mesme  personne,  qui 
sera  pour  le  temps  roy  et  seigneur  souveram  de  1  un 
et  de  l'autre  royaume,  comme  dit  est,  en  gardant  tou- 
tes voies  en  toutes  autres  choses  à  l'un  et  à  l'autre 
royaume  ses  drois,  libertez,  coustumes     usages  et 
lois,  non  submectant  en  quelque  manière  1  un  desdiz 
royaumes  à  l'autre,  ne  les  lois,  drois,  coustumes  et 
usages  de  Tautre. 

Ilem,  que  dès  maintenant  et  en  tous  temps  perpé- 
tuellement, se  tiendront  et  appaiseront  et  de  tous  poins 
cesseront  toutes  divisions,  haynes,  rancunes,  inimitiez 
et  guerres  d'entre  lesdiz  royaumes  de  France  et  d'An- 
gleterre et  les  peuples  d'iceulx  royaumes  adhérens  à 
ladicte  concorde.  Et  entre  les  royaumes  dessusdiz  sera 
et  aura  vigueur  dès  maintenant  perpétuellement  à 
tousjours  mais,  paix,  transquillité,  concorde  et  affec- 
tion mutuele  et  amitié  ferme  et  estable.  Et  se  ai- 
deront les  deux  royaumes  dessusdiz  de  leurs  aides , 
consaulx  et  assistences  mutuelles,  contre  tous  et 
toutes  qui  à  eulx  ou  à  Tun  d'eulx  s'esforceroient 
de  faire  ou  donner  violence,  injure,  grief  ou  dom- 
mage. Et  converseront  et  marchanderont  ensemble 
les  ungs  avecques  les  autres  franchement  et  seure- 
ment ,  en  paiant  les  coustumes  et  devoirs  deuz  et 

acoustumez. 

Item,  que  tous  les  confédérez  et  aliez  de  nous  et 
dudit  royaume  de  France  et  aussi  les  confédérez  de 
nous  et  de  nostredit  filz  le  roy  Henry  et  dudit  royaume 
d'Angleterre,  qui  dedens  huit  mois  après  ceste  pré- 
sente concorde  de  paix  à  eulx  notifiée,  ilz  (sic)  auront 
déclairé  soy  vouloir  fermement  adhérer  à  ladicte  con- 
corde et  estre  comprins  soubz  le  traictié  et  concorde 
d'icelle  paix  ' ,  sauf  toutesfoiz  à  Tune  et  à  l'autre  des- 
dictes couronnes,  à  nous  et  à  noz  subjectz,  et  aussi  à 
nostredit  filz  le  roy  Henry  et  à  ses  subjectz,  ses  ac- 

i.  Ce  passage  est  inintelligible  dans  notre  texte,  par  suite  de 
Vomission  de  quelques  mots,  qui  se  trouvent  dans  le  Suppl.  fr.  93. 
Après  les  mots  (Ticelle  paix,  il  ajoute  :  «  soient  comprins  soubz 
les  amistiés  ou  concorde,  confédéracions  ou  sceureté  d'icelle  paix. 
Saulf  toutesfois,  etc.  {Suppl.  fr.  93,  fol.  309-). 

rions,  drols  et  remèdes  quelzconques  convenables  en 
ceste  partie  et  compétens,  en  quelque  mamere  que  ce 
soit   envers  lesdiz  aliez  et  confédérez. 
"  ;1,  est  accordé  que  nostredit  filz    e  roy  Henry 
avecques  le  conseil  de  nostre  très  cher  filz,  Phehppe 
duc  de  Bourgongne,  et  des  autres  nobles  de  no  t^e 
royaume  qui  convenront  et  appartenront  P-r  ce  es   « 
annellez,  pourverra  pour  le  gouvernement  de  nostre 
;'eîln;'seurement',  convenablement    et  hu- 
ment, selon  l'exigence  de  nostre  estât  et  dj't     op^ 
par  telle  manière  que  ce  sera  l'onneur  de  Dieu  et  de 
fous  et  aussi  du  royaume  de  France  et  des  subjectz 
d'icellui,  et  que  toutes  personnes,   tant  nobles  que 
autre     qui  seront  entour  nous  pour  nostre  personne 
et  domeltique  service,  non  point  seulement  en  offices 
mais  en  autres  mistères  ',  seront  telz  qu'dz  auront  este 
nez  ou  royaume  de  France  ou  des  lieux  de  langa.ge 
îrancois,  bonnes  personnes,  sages,  loiauk  et  ydomes 

oudit  service.  „^„r.n 

Item    que  nous  demourrons  et  résiderons  person- 
nelement  en  lieu  notable  de  nostre  obéissance,  et  non 

ailleurs.  ,  ,. 

Item ,  considéré  les  horribles  crimes  et  delitz  per- 
pétrez oudit  royaume  de  France  par  Charles ,  soy 
disant  Daulphin  de  Viennois,  il  est  accorde  que  nous, 
nostredit  filz  le  roy  Henry  et  aussi  nostre  très  cher  filz 
de  Bourgongne,  ne  traicteront  aucunement  de  paix  ne 
de  concorde%v;cques ledit  Charles,  ne  ferons  ou  fe- 
rons traicter,  si  non  du  consentement  et  consed  de 

1.  Monstrelet   emploie  ici  ce  mot  dans  le  sens  <Ie  mimsteria 
(services).  On  disait  aussi,  mestiers. 


I 


[i420]  D'KNGUERRAN  DE  MONSTRELET.  401 

tous  et  chascun  de  nous  trois  et  des  trois  Estas  des 
deux  royaumes  dessusdiz. 

Item  \  est  accordé  que  Nous  sur  les  choses  dessus- 
dictes  et  chascune  d'icelles,  oultre  noz  lettres  patentes 
séellées  .de  nostre  grant  séel ,  donrons  et  ferons  à 
nostredit  filz  le  roy  Henry  lectres  patentes  approba- 
toires  etconfirmatoires  de  nostredicte  compaigne  et  de 
nostredit  filz  Phelippe ,  duc  de  Bourgongne ,  et  des 
autres  de  nostre  sang  royal,  de  grans  seigneurs,  barons, 
citez  et  villes  à  nous  obéissans,  desquelz  en  ceste  partie 
nostredit  filz  le  roy  Henry  vouldra  avoir  lectres  de 

nous. 

Item,  que  semblablement  nostredit  filz  le  roy  Henry 

pour  sa  partie ,  oultre  ses  lectres  patentes  pour  ces 

mesmes  choses  séellées  de  son  grant  séel ,  nous  fera 

donner  et  faire  lectres  patentes  approbatoires  et  con- 

firmaloires  de  ses  très  chers  frères  et  des  autres  de 

son  sang  royal ,  des  grans  seigneurs  et  barons  et  des 

citez  et  villes  à  lui  obéissans,  desquels  en  ceste  partie 

nous  vouldrons  avoir  lectres  de  nostredit  filz  le  roy 

Henry. 

Toutes  lesquelles  choses  dessus  dictes  et  escriptes , 
nous,  Charles,  roy  de  France,  pour  nous  et  noz  hoirs , 
en  tant  qu'il  pourra  toucher  nous  et  nosdiz  hoirs,  sans 
fraulde  et  malengin  ,  avons  promis  et  promectons , 
juré  et  jurons  en  parole  de  roy,  sur  les  sainctes  Evan- 
<Tiles  de  Dieu  par  nous  corporelement  touchées  ,  que 
icellui  ferons  par  nos  subgetz  observer  et  acomphr,  et 
aussi  que  nous  et  noz  héritiers  ne  venrons  jamais  au 
contraire  des  choses  dessusdictes  ou  aucunes  d'icelles 
en  quelque  manière ,  soit  en  jugement  ou  hors  juge- 
ment, directement  ou  par  voie  oblique  ,  ou  par  quel- 

26 

conque  couleur  exquise.  Et  afin  que  ces  choses  soient 
fermes  et  estables  perpétuellement  à  tousjours  nous 
avons  fait  mectre  notre  séel  k  ces  présentes  lectres. 
Données  à  Troies ,  le  xxi'  jour  du  mois  de  may,  1  an 
mil  quatre  cent  et  vingt,  et  de  nostre  règne  le  xlv  , 
séellées  à  Paris,  soubz  nostre  séel  ordonne  en  1  absence 
du  grant.  Ainsi  signé,  etc.  » 

CHAPITRE  GCXXVI. 

r..™™™,  les  rovs  de  France  et  d'Angleterre,  les  roynes,  leurs  femmes,  e. 
'rr  i:  BoaCgne,  separtirenf  de  Troies  en  Champaigne.  E.  des 
sièges  de  Sens  et  de  Monstercau-ou-fault-Yonne. 

Item     après  les  traictiez  cy-dessus  déclairiez  et  ac- 
complis d'entre  les  roys  de  France  et  d'Angleterre,  et 
aussi  la  solennité  des  nopces  parfaicte  comme  dit  est, 
se  partirent  iceuk  roys,  les  roynes,  leurs  femmes,  et  le 
dessusdit  duc  de  Bourgongne ,  avecques  toute  leur 
puissance,  de  la  ville  de  Troies  en  Champa.gne  et  delà 
marche  environ.  SisetirèrentversSensen  Bourgongne, 
que  occupoient  les  gens  du  Daulphin,  et  eulx  venus 
assez  près,  fut  icelle  ville  asségée  tout  autour,  devant 
laquelle  furent  environ  douze  jours.  Au  bout  duquel 
terme,  parce  qu'ilz  n'avoient  nulle  espérance  d  avoir 
secours,  le  {sicy  rendirent  en  l'obéissance  du  roy  de 
France,  par  condicion  que  les  gens  d'armes  et  ceulx 
nui  s'en  vouldroient  aler,  s'en    yroient  saulve  leurs 
corps  et  leurs  biens,  réservez  ceulx  qui  seroient  trou- 

1 .  On  a  vu  que  notre  texte  e«npl«ie  fréquemment  le  maseulin 
pour  le  féminin  dans  les  articles. 

vez  coulpables  de  la  mort  du  duc  Jehan  de  Bourgon- 
gne, se  aucuns  en  \  avoit.  Les  autres  babitans  seroient 
tenus  de  faire  serement  au  roy  de  France.  Mais  grant 
partie  des  gens  d'armes  dessusdiz  qui  estoient  léans , 
firent  serement  aux  Anglois,  et  prindrent  la  croix  ver- 
meille par  feintise.  Non  obstant  lequel  serement ,  re- 
tournèrent brief  devers  le  Daulphin. 

En  après,  ladicte  ville  de  Sens  regarnie  de  nouvelles 
gens,  se  partirent  de  là  les  asségans  pour  aler  vers 
Monstereau-ou-fault-Yonne.  Et  lors  mouru  dedens  la 
ville  de  Sens  maistre  Eustace  de  Laitre,  chancelier  de 
France,  qui  par  long  temps  avoit  esté  principal  con- 
seiller du  duc  de  Bourgongne,  ou  lieu  duquel  fut  con- 
stitué ung  nommé  maistre  Jehan  Leclerc,  président  en 
parlement.  Et  à  l'entrée  du  mois  de  juing  le  roy  d'An- 
gleterre et  le  duc  de  Bourgongne  mirent  le  siège  tout 
à  Tentour  de  la  ville  et  chastel  de  Monstereau  ,  où  il/ 
furent  par  longue  espace ,  combatans  icelle  de  gros 
engins  pour  dérompre  et  abatre  les  murailles.  Dedens 
laquelle  ville  est  oit  capitaine  général  pour  le  Daul- 
phin, messire  Pierre  de  Guitry,  acompaigné  de  quatre 
à  cinq  cens  combatans,  qui  se  commencèrent  très  fort 
à  défendre  contre  lesdiz  asségans  et  en  occirent  et  na- 
vrèrent aucuns,  entre  lesquelz  y  fut  navré  à  mort  Bu- 
tor, bastard  de  Croy,  qui  estoit  très  vaillant  chevalier 
et  expert  en  fait  de  guerre.  Mais  enfin  leur  défense 
leur  prouffîta  peu.  Car  le  jour  Saint  Jehan-Baptiste 
ensuivant,  aucuns  Anglois  et  Bourguignons,  sans  com- 
mandement de  prince  quelconques,  s'esmeurent  sou- 
dainement et  tous  ensemble  alèrent  assaillir  en  plu- 
sieurs lieux  ladicte  ville,  et  tant  continuèrent  qu'ilz 
entrèrent  dedens  en  grant  nombre,  sans  ce  que  lesdiz 

asségez  feusseiil  gianmient  empescliez ,  el  eulx  entrez 
dedans  alèrent  devers  le  chaslel  où  estoient  retraiz  la 
plus  grant  partie  des  Daulpbinois,  lesciuelz  vigoreuse- 
ment  furent  par  lesdiz  assaillans  reboutez  dedens  ledit 
chastel,  non  point  sans  perte,  car  ilz  furent  suivis  de 
si  près  qu'il  en  chey  plusieurs  en  l'eaue,  lesquelz  fu- 
rent noiez,  et  si  en  y  ot  de  prins  de  seize  à  vingt,  donl 
il  y  avoit  la  plus  grant  partie  de  gentilz  hommes.  Par 
le  moien  de  laquelle  prinse ,  lesdiz  asségez  plus  que 
paravant  furent  en  grant  effroy.  Et  adonc  le  roy  d'An- 
gleterre  fist  loger  grant  partie  de  ses  gens  dedens  la- 
dicte  ville  et  devant  le  pont  dudit  cbastel.  Et  lors  les 
gens  du  duc  de  Bourgongne  alèrent  par  l'enditement 
d'aucunes  femmes  de  la  ville  '  au  lieu  où  estoit  enterré 
le  duc  Jeban  de  Bourgongne,  et  là  prestement  mirent 
sur  sa  tombe  ung  drap  d'église  et  alumèrent  à  cbas- 
cun  coing  de  ladicte  tombe  ung  cierge.  Et  lendemain, 
par  le  duc  Pbelippe  de  Bourgongne,  filz  d'icellui  duc 
trespassé ,  furent  envoiez  plusieurs  notables  chevaliers 
et  escuiers  de  son  bostel  pour  faire  discerner  et  re- 
congnoistre  ledit  duc.  Lesquelz  là  venus,  comme  or- 
donné leur  estoit,  le  firent  mectre  dehors.  Mais  pour 
vray  c^estoit  piteuse  chose  à  le  veoir,  et  avoit  encore 
son  pourpoint  et  ses  houseaulx,  et  brief  il  n'y  eut 
homme  là  estant  qui  se  peust  tenir  de  pleurer.  Fina- 
blement,  en  tel  estât  qu'il  estoit,  fut  de  nouvel  remis 
en  ung  sarcus  de  plomb  plein  de  sel  et  d'espices,  et  là 
fut  porté  en  Bourgongne  et  enterré  en   l'église  des 
Chartreux  hors  Dijon ,  que  jadis  avoit  fait  fonder  le 


i.  Le  ms.  SuppL  fr.  93  est  plus  clair.  Il  dit  :   «   par^Vassens 
(la  connivence)  d'aucunes  femmes  delà  ville  »  (fol.  3iO'"). 

duc  Pbelippe,  son  père,  et  là  fut  mis  emprès  lui  par 
l'ordonnance  du  duc  Pbelippe,  son  filz. 

Et  durant  ledit  siège  de  Monstereau ,  Charles,  roy 
de  France,  et  son  conseil,  envoièrent  le  traictié  de  la 
paix  à  Paris  et  par  tous  les  bailliages,  séneschaulcies, 
prévostez  et  autres  lieux  de  son  royaume  estans  en 
son  obéissance,  pour  icellui  prononcer  et  publier  par 
tout  où  il  estoit  acoustumé  de  faire  proclamacions  en 

tel  cas. 

Et  après  ladicte  prinse  de  Monstereau,  le  roy  d'An- 
gleterre et  sa  puissance,  et  avecques  lui  le  duc  de  Bour- 
gongne, se  deslogèrent  de  là  où  ilz  estoient ,  et  par 
ung  pont  qui  avoit  esté  nouvellement  fait  sur  Seine, 
alèrent  loger  entre  deux  rivières,  c'estassavoir  Seine 
et  Yonne,  et  de  rechef  firent  de  tous  costez  approucher 
la  fortresse*  et  drécer  plusieurs  grans  engins   pour 
icelle  confondre  et  abatre.  Et  avecques  ce  le  roy  d'An- 
gleterre envoia  en  bonne  seureté  lesdiz  prisonniers 
qu'ilz  avoient  prins  en  la  ville,  sur  les  fossez,  parler  à 
leur  capitaine,  afin  que  icellui  cbastel  voulsist  rendre 
au  Roy.  Et  eulxlà  venus  s'agenouUèrent,  en  priant  pi- 
teusement  à  leur  dit  capitaine  qu'il  feist  la  reddicion 
dudit  cbastel,  disans  qu'en  ce  faisant  leur  saulveroit  les 
vies,  et  aussi  qu'il  povoit  bien  veoir  et  savoir  qu'il  ne 
le  povoit  longuement  tenir,  actendu  la  grant  puissance 
qui  estoit  devant  lui.  Ausquelz  fut  respondu  par  ledit 
capitaine  qu'ilz  feissent  du  mieulx  qu'ilz  povoient,  et 
qu'ilz  ne  le  rendroient  pas.  Et  adonq  lesdiz  prison- 
niers,  non  aians  espérance  de  leur  vie ,  requirent  les 
aucuns  de  parler  à  leurs  femmes  qui  léans  estoient,  et 

1 .  De  Munteroau. 

les  autres  à  leurs  prouchains  et  amis,  lesquelz  on  fist 
venir  parler  à  eulx,  et  lors  en  grans  larmes  et  tristesse 
prindrent  congié  l'un  à  lautre,  et  après  furent  reme- 
nez en  lost.  Ouquellieu,  le  roy  d'Angleterre  fistdrécer 
ung  gibet  où  lesdiz  prisonniers  furent  tous  pendus , 
voians  ceulx  dudit  chastel.  Et  avecques  ce,  fist  ledit 
roy  pendre  son  varlet  de  pie,  qui  chascun  jour  estoit 
près  de  son   frain  quant   il  chevauchoit,   et  moult 
Tamoit,  mais  la  cause  de  sa  mort  si  fut  pour  ce  que 
ledit  varlet  par  soudain  débat  avoit  occis  ung  chevalier 
d'Angleterre.  Si  en  fut  ainsi  puny.  Et  après  les  choses 
dessusdictes,  ceulx  dudit  chastel  se  tindrent  environ 
huit  jours,  au  bout  desquelz  firent  traictié  avecques  le 
roy  d'Angleterre  de  rendre  le  chastel  pour  tel  si  qu'ilz 
s'en  yroient  sauf  leur  corps  et  leurs  biens,  si  non  qu'il 
en  y  eust  aucuns  coulpables  de  la  mort  du  duc  Jehan 
de  Bourgongne,  lesquelz  demourroient  en  la  voulenté 
du  roy  d'Angleterre.  Et  par  ainsi,  si  comme  dit  est,  se 
départirent  soubz  bonne  seureté.  Pour  laquelle  red- 
dicion,  le  seigneur  de  Guitry,  leur  capitaine,  fut  fort 
blasmé,  tant  de  ceulx  de  son  parti  comme  d'autres, 
pour  tant  qu  il  avoit  laissé,  comme  dit  est,  mourir  ses 
gens,  pour  si  peu  lui  tenir  après,  et  avec  ce  lui  fut 
imposé  qu'il  estoit  coulpable  de  la  mort  du  duc  Jehan 
de  Bourgongne,  et  sur  ce  offry  de  le  combatre  ung 
gentil  homme  de   l'ostel    du   duc    de    Bourgongne, 
nommé  Guillaume  de  Bierre.  Mais  en  conclusion  ledit 
Pierre  de  Guitry  s'en  excusa,  et  n'en  fut  plus  avant 
procédé,  et,  comme  dit  est,  amena  ses  gens  d'armes 
devers  le  Daulphin.  Et  tantost  après  ledit  roy  anglois 
garny  la  ville  et  chastel  de  Monstereau  de  vivres  et 
habillemens  de  guerre  et  y  mist  grant  garnison  d'An- 

dois,  et  puis  fist  préparer  son  ost  pour  brief  mectre 
le  siège  devant  la  ville  de  Meleun.  Et  pendant  que  ces 
choses  se  faisoient,  le  roy  de  France,  la  royne,  sa 
femme ,  et  la  royne  d'Angleterre ,  se  tenoient  à  Bray 
sur  Seine  avecques  tous  leur  estât. 


CHAPITRE  CCXXVII. 

Comment  Villeneufve  le  Roy  fut  prinse  et  eschdée.  Le  siège  du  Pont 
Saint-Esperit.  U  croisière  que  fist  nostre  Saint-Père  le  pape.  Et  autres 
matières. 

En  ces  jours  fut  prinse  et  eschelée  secrètement  Vil- 
leneuve le  Roy  séant  sur  la  rivière  du  Rosne  '  par 
aucuns  des  gens  du  duc  de  Bourgongne,  dedens  la- 
(luelle  ville  furent  mors  et  prins  plusieurs  Daulphinois 

qui  la  tenoient. 

Et  adonc  vint  devers  le  roy  Henry,  le  duc  de  Belh- 
forth,  son  frère,  à  tout  huit  cens  hommes  d'armes  et 
deux  mille  archers.  Si  furent  receuz  du  roy  et  des 
autres  frères  en  grant  léesse,  et  aussi  du  duc  de  Bour- 
gongne. Pour  la  venue  duquel  la  puissance  dudit  roy 
d'Angleterre  fut  grandement  renforcée. 

Item,  ce  temps  durant,  Charles,  duc  de  Touraine, 
Daulphin,  à  grant  puissance  passa  les  parties  de  Lan 
guedoc  et  ala  mectre  le  siège  devant  le  Pont-Saint 
Esperit  sur  le  Rostie,  dedens  lequel  esloient  les  gens 
du  prince  d'Orenge  tenans  la  partie  de  Bourgongne, 
et  là  fist  dresser  plusieurs  engins,  et  le  y  avoient  en- 
voie ceulx  de  la  cité  d'Avignon  et  de  Prouvence  pour 
icellui  subjuguer.  Et  tant  continua  le  siège  (lue  ladicte 

I    C'est  Villeneuve  lès- Avignon. 

ville  du  Pont-Saint-Esperit  lui  fui  rendue.  Et  pareille- 
ment se  remirent  en  son  obéissance  la  plus  grant  par- 
tie des  villes  et  fortresses  du  l.anguedoc,  qui  aucun 
espace  avoient  tenu  le  parti  du  duc  de  Bourgongne 
par  le  moien  dudit  prince  d'Orenge.  Dedens  lesquelles 
icellui  Daulphin  mist  souffîsantes  garnisons  et  gouver- 
neurs de  par  lui,  et  ce  fait,  s'en  retourna  à  Bourges  en 
Berry,  et  assembla  de  toutes  pars  grant  puissance  de 
gens  d'armes  en  entencion  de  résister  contre  les  effor- 
cemens  du  roy  d'Angleterre  et  du  duc  de  Bourgongne, 
lesquelz  il  sçavoit  estre  prestz,  comme  dessus  est  dit, 
pour  conquerre  et  subjuguer  les  villes  et  pays  qui  se 

tenoient  à  lui. 

Item,  en  ce  temps  fut  ordonné  de  par  nostre  Saint- 
Père  le  pape  une  croisière  sur  les  Pragois  \  de  laquelle 
furent  conducteurs  l'arcevesque  de  Coulongne,  Téves- 
que  de  Liège,  l'arcevesque  de  Trêves,  l'évesque  de 
Maience,  le  conte  Loys  du  Rin  et  plusieurs  autres 
grans  seigneurs  de  la  haulte  Alemaigne  et  des  marches 
d'environ.  Si  entrèrent  ou  pays  desdiz  Pragois  qui  fut 
par  euk  moult  exillié,  et  prindrent  ung  fort  cbastel 
nommé  Nansone  et  la  forte  ville  de  Caldes,  avec  au- 
cunes autres.  Toutesfoiz  aucmis  de  ceulx  qui  estoient 
en  ceste  armée  en  assez  grant  nombre  se  départirent 
et  retournèrent  en  leurs  lieux,  pour  ce  que  les  dessus- 
diz  capitaines  usoient  de  trop  grant  convoitise. 

En  oultre,  le  cardinal  de  Bar  et  avec  lui  René  d'An- 
jou, son  nepveu,  filz  de  sa  seur  et  du  roy  Loys  derre- 

i .  Il  s'agit  ici  de  la  guerre  des  Hussites.  Martin  V  prêcha  la 
croisade  contre  eux.  L'empereur  Sigismond  les  assiégea  dans 
Pragues,  mais  Jean  Ziscka,  leur  chef,  le  battit  complètement  le 
H  juillet  1420,  et  lit  lever  le  siège. 

nier  trespassé ,  lequel  René  icellui  cardinal  avoit  jà 
déclairé  son  héritier  de  la  duchié  de  Bar  et  lui  avoit 
donné  à  joyr  présentement  sa  marquisie  du  Pont,  fist 
asséger  puissamment  la  ville  et  cbastel  de  Ligni  en 
Barrois,  chef  d'icelli  conté,  pour  tant  que  le  duc  Jehan 
de  Bourgongne  n'avoit  point  fait  les  devoirs  de  relever 
par  son  nepveu ,  le  jeune  conte  de  Saint-Pol ,  duquel 
il  avoit  eu  le  bail  et  gouvernement ,  ne  pareillement 
le  duc  Jehan  de  Brabant,  frère  dudit  conte.  Et  ceulx 
de  ladicte  ville  de  Ligni  estoient  de  long  temps  amans 
et  favorisans  la  partie  de  Bourgongne ,  et  le  cardinal 
et  tous  ses  pays  estoient  de  la  partie  opposite.  Néant- 
moins,  après  que  ledit  siège  eut  duré  certain  espace  de 
temps,  ceulx  de  ladicte  ville  firent  obéissance  à  icellui 
cardinal,  lequel  y  mist  officiers  et  gouverneurs  de  par 
lui.  Mais  tost  après,  par  aucuns  moiens  fais  entre  les 
parties,  ledit  jeune  conte  de  Saint-Pol  fut  restitué  en 
sadicte  ville  fortresse  et  conté ,  et  y  furent  de  rechef 
mis  et  establis  gens  de  par  lui. 


CHAPITRE  CCXXVIIT. 

Comment  la  ville  de  Meleun  fut  asségée.  La  prinse  du  conte  de  Conver- 
sen  et  le  partement  du  jeune  roy  de  Cécile  pour  aler  à  Rornme.  Et 
comment  il  fut  receu  de  nostre  Saint-Père  le  pape. 

Or  fault  revenir  à  parler  des  roys  de  France  et 
d'Angleterre  et  du  duc  PheHppe  de  Bourgongne,  les- 
quelz, après  qu'ilz  eurent  conquis  Monstereau-ou-Fault- 
Yonn'e ,  si  comme  vous  avez  oy,  se  partirent  d'ilec 
pour  venir  vers  Meleun  que  tenoient  les  gens  du  Daul- 
phin. Laquelle  ville,  par  ledit  roy  d'Angleterre  et  le 

duc  de   Bourgongne  fut  asségée  à  grant  puissance  et 
avironnée  tout  entour.  Et  le  roy  de  France  avecques 
les  deux  roynes  alèrent  tenir  leur  estât  à  Corbueil.  Et 
avoit  le  roy  Henry  avec  lui  ses  deux  frères,  le  Rouge 
duc  de  Bavière,  son  serourge  \  et  les  autres  princes, 
logez  vers  le  Gastinois.  Et  le  duc  de  Bourgongne,  à 
tous  ses  gens,  le  conte  d'Hontiton  avec  aucuns  autres 
capitaines  anglois,  furent  logez  à  Tautre  costé  vers  la 
Brye.  Si  mirent  iceulx  asségans  toute  leur  entencion 
et  voulenté  d'approucher  et  leurs  adversaires  coniba- 
tre,  et  pour  les  plus  dommager  firent  asseoir  en  plu- 
sieurs lieux  engins  volans,  bombardes  et  autres  instru- 
mens  de  guerre  pour  dérompre  et  démolir  les  murs 
de  ladicte  ville.  Dedens  laquelle  estoit  principal  capi- 
taine le  seigneur  de  Barbazan,  noble  vassal,  expert, 
subtil  et  renommé  en  armes,  et  avecques  lui  le  sei- 
gneur de   Préaulx,   cestassavoir  messire    Pierre    de 
Bourbon,  et  ung  renommé  bourgois,  qui  en  leur  com- 
paignie  avoient  de  six  à  sept  cens  combatans.  Les- 
quelz,  par  grant  vigueur,  monstrèrent  à  leurs  ennemis 
semblant  de  moult  grant  liardiesse  en  eulx  défendant 
vaillamment  contre  les  entreprinses  et  approcbemens 
desdiz  asségans.  Toutesfoiz,  non  obstant  leur  défense 
dessusdicte,  furent  en  plusieurs  lieux  de  leur  ville  ap- 
proucbez,  tant  par  mines,  taudis  et  boulevers,  comme 
par  autres  voies  subtilles,  et  tant  fut  par  lesdiz  assé- 
gans continué,  que  les  murs  de  la  ville  furent  durement 
dommagezen  plusieurs  lieux.  Et  d'autre  part,  du  costé 
où  estoit  le  duc  de  Bourgongne,  fut  par  scnidain  assault 
prins  ung  très  fort  boulevert  que  lesdiz  asségez  avoient 


i.  Son  beau- fi  CTO. 

fait  au  dehors  de  leurs  fossez ,  par  lequelz  ilz  traveil- 
loient  fort  ceulx  du  siège.  Et  depuis  la  prinse  dessus- 
dicte fut  icellui  boulevert  fortifié  par  les  gens  dudit 
duc  et  tenu  durant  ledit  siège,  en  y  faisant  fort  guet 
de  nuit  et  de  jour.  Et  oultre,  fut  fait  ung  pont  sur  la 
rivière  de  Seine  sur  basteaulx,  par  lequel  ks  deux  ostz 
povoient  passer  l'un  avec  Tautre,  et  avec  ce  fist  le  roy 
d'Angleterre  clorre  son  ost  tout  entour,  de  bons  fossez 
et  de  pieux  atachez  dessus,  afin  que  de  leurs  ennemis 
ne  feussent  point  surprins,  et  y  faisoit-on  guet  de  jour 
et  de  nuit.  Et  pareillement  fut  fait  du  costé  du  duc  de 
Bourgongne  et  les  autres  Anglois.  En  tel  estât  dura  le 
siège  l'espace  de  dix-huit  sepmaines.  Lequel  terme  du- 
rant furent  faictes  aucunes  escarmouches  et  saillies 
par  les  asségez  et  non  pas  gramment.  Toutesfoiz  fu- 
rent occis  par  traict  ung  très  vaillant  capitaine  anglois 
nommé  rnessire  Phelippe  Lis,  et  ung  notable  gentil 
homme  du  pays  de  Bourgongne  nommé  Evrard  de 
Vienne,  avec  plusieurs  autres.  Et  comme  lesdiz  assé- 
gans entendissent  curieusement  à  grever  nuit  et  jour 
et  subjuguer  leurs  ennemis,  en  cas  pareil  lesdiz  asségez 
se  défendoient  par  grant  vigueur,  et  si  tost  que  leurs 
murs  estoient  dérompus  par  les  engins  de  leurs  adver- 
saires, les  refortifioient  soigneusement  de  queues  pleines 

de  terre,  de  bois  et  autres  besongnes  à  ce  compétens. 
En  après ,  du  costé  du  roy  d'Angleterre  fut  faicte  une 
mine  par  dessoubz  les  fossez  de  la  ville,  laquelle  fut 
percée  jusques  assez  près  des  murs.  Mais  les  asségez, 
ce  doubtans,  contreminèrent  à  l'opposite  d'icelle  et 
firent  si  bonne  dihgence  qu'elle  fut  effrondrée,  et  y 
eut  des  deux  parties  grans  poussées  de  lances.  Et 
adouc  du  costé  des  Anglois  fu  faicte  une  barrière  de- 

dens  ladicte  mine,  en  laquelle  se  combat irenl  ensem- 
ble contre  deu\  Daulpliinois  le  duc  d'Orléans  et  ung 
autre,  en  poussant  de  lances  l'un  contre  l'autre,  et 
depuis,  en  continuant,  plusieurs  chevaliers  et  escuiers 
alèrent  combatre  ladicte  mine.  Desquelz  y  furent  fais 
chevaliers  de  l'ostel  du  duc  de  Bourgongne,  Jehan  de 
Hornes,  seigneur  de  Boussignies,  Robert  de  Mauviez 
et  aucuns  autres.  Item,  pendant  c|ue  ce  siège  dura, 
ledit  roy  d'Angleterre,  de  foiz  à  autre,  ala  a  Corbueil 
veoir  sa  femme,  la  royne,  avecques  laquelle  estoit  la 
duchesse  de  Clarence  et  autres  dames  d'Angleterre. 
FA  après  certain  espace  de  temps  que  ledit  siège  de 
Meleun  fut  refermé  comme  dit  est,  y  fut  amené  le  roy 
de  France,  afin  que  plus  sommièrement  on  peust  som- 
mer lesdiz  asségez  qu  ilz  rendissent  la  ville  au  roy  de 
France,  leur  naturel  seigneur.  Mais  h  celui  firent  res- 
ponse  qu'a  son  estât  privé  lui  feroient  ouverture  très 
voulentiers,  disans  oultre,  qu'au  roy  d'Angleterre,  an- 
cien ennemy  de  France,  point  n'obéiroient.  Néant- 
moins  ledit  roy  de  France  fut  grant  espace  audit  siège, 
logié  en  ses  tentes   soubz  le  gouvernement  de  son 
beau-filz  le  roy  d'Angleterre,  non  point  en  tel  estât  de 
compaignie  et  habillemens  que  autrefoiz   avoit  esté 
veu.  Car  au  regard  du  temps  passé,  c'estoit  peu  de 
chose  de  le  veoir  a  présent.  Et  à  ce  mesme  siège  fist 
le  roy  d'Angleterre  amener  sa  femme,  la  royne,  gran- 
dement acompaignée  de  dames  et  de  damoiselles,  et  y 
séjourna  environ  ung  moys,  et  fut  logée  en  une  mai- 
son que  ledit  roy  avoit  fait  faire  toute  propice  emprès 
ses  tentes,  qui  estoient  loing  de  la  ville  afin  qu'ilz  ne 
peussont  estre  traveillez  de  canons,  et  là ,  devant  la 
tente  du  Boy,  de  nuit,  sonnoicnt  moult  mélodieiise- 

ment  par  l'espace  d'une  heure  ou  environ,  à  jour  fail- 
lant  et  au  point  du  jour,  huit  à  dix  clarons  d'Angle- 
terre et  autres  divers  instrumens.  Et  pour  vray  icellui 
rov  d'Angleterre  estoit  lors  plus  grandement  acompai- 
gné  à  icellui  siège  qu'il  n'avoit  esté  à  nul  autre  durant 
son  règne,  et  avecques  ce  de  sa  personne  faisoit  mer- 
veilleuse diligence  pour  achever  son  entreprise. 

Et  pendant  que  ces  besongnes  se  faisoient,  Pierre 
de  Luxembourg,  conte  de  Conversan,  retournant  du- 
dit  siège  de  Meleun  pour  aler  en  sa  conté  de  Briane, 
acompaigné  de  soixante  hommes  ou  environ,  fut  ren- 
contré des  Daulpliinois  qui  se  tenoient  à  Meaulx  en 
Brie,  c'estassavoir  de  Peron  de  Luppe  et  aucuns  autres, 
lesquelz  pour  ce  qu'ilz  estoient  en  trop  grant  nombre 
au  regard  de  lui,  l'emmenèrent  avec  toutes  ses  gens 
audit  lieu  de  Meaulx  où  il  fut  longuement  prisonnier, 
jusques  a  tant  que  le  roy  d'Angleterre  asséga  icelle 
ville  de  Meaulx,  comme  vous  orrez  cy-après. 

En  après,  en  ces  propres  jours  la  royne  de  Cécile, 
vefve  du  roy  Loys  de  bonne  mémoire ,  donna  congié 
à  Loys  son  filz  ',  non  pas  sans  souspirer  du  cuer,  d'aler 
à  Romme  afin  c|ue  de  la  main  de  nostre  Saint-Père  le 
pape  il  feust  couronné  à  roy.  Et  le  bailla  aux  Floren- 
tins et  aux  Genevois  sur  leur  loyaulté.  Lesquelz  estoient 
ancrez  à  quinze  galées  d'armes  au  port  de  Marseille, 
qui  estoit  de  la  terre  de  ladicte  royne.  Mais  elle  retint 
devers  elle  en  ostage  pour  sondit  filz  huit  des  plus  no- 
bles barons  du  royaume  de  ISaples  et  de  ses  pays  envi- 
ron ,  qui  Festoient  venus  quérir  de  par  les  citez  et 
bonnes  villes  et  les  plus  grans  seigneurs  dudit  royaume. 

1 .  Louis  III. 

Et  ce  firent-ilz  par  la  hayne  qu  ilz  avoient  à  leur 
royne,  femme  de  messire  Jaques  de  Bourbon,  conte 
de  La  Marche,  laquelle  tenoit  sondit  mary  prisonnier 
pour  discorde  qu'elle  avoit  à  lui  et  à  ses  gouverneurs. 
Et  ainsi  ledit  Loys,  nagant  par  mer  es  galères  dessus- 
dlctes,  entra  à  Romme  et  receut  solennellement  sondit 
royaume  par  la  main  de  nostre  Saint-i^ère  le  pape,  ja 
soit  ce  que  pour  lors  ne  feust  pas  couronné.  Et  de  ce 
jour  en  avant  fu  nommé  roy  Loys,  ainsi  que  paravant 
avoit  esté  nommé  son  feu  père. 

